
ΠΡΟΛΟΓΟΣ 


Ό σκοπός τοϋ παρόντος βιβλίου είνε νά γνωρίση ό άγνοών χριστιανός άφ’ ενός 
μεν τάς αλήθειας τής ορθοδόξου ίιμών πίστεως, άφ ετέρου δε νά μάθη τί οφείλει νά 
ποιη, διά νά καταρτισθή και άναδειχθη δόκιμος, αρεστός και αγαπητός τώ Θεω. 
Περιέχει ώς εκ τούτου τό βιβλίον τούτο κεφαλαιωδώς πάντα όσα είνε χρήσιμα καί 
αναγκαία ίνα γνωρίζη ό χριστιανός διά τον καταρτισμόν, διά την μόρφωσιν καί την 
ηθικήν τελειοποίησιν αύτοΰ. Περιέχει Δογματικήν. Διότι εκτίθενται εν αύτω τά 
κυριώτερα δόγματα τής πίστεως· εξηγείται πόθεν πηγάζει καί πώς χορηγείται εις τον 
χριστιανόν ή άφεσις των άμαρτιών του, ή σωτηρία καί ή αιώνιος ζωή· εξηγείται ποία 
δύναμις καί χάρις παρέχεται εις τον χριστιανόν διά τών άγιων μυστηρίων. Περιέχει 
Απολογητικήν. Διότι εκτίθενται εν αύτω οι σπουδαιότεροι αποδεικτικοί λόγοι τής 
θεότητος τοϋ Χριστού. Περιέχει Ηθικήν. Διότι έκτίθενται έν αύτω τί έν γένει είνε 
αρετή καί τί έν γένει είνε κακία καί άμαρτία· έκτίθενται γενικώς οι νόμοι καί αί 
έντολαί, τάς οποίας ύποχρεοϋται νά τηρή ό χριστιανός, καθώς καί αί άρεταί, τάς 
οποίας οφείλει νά έξασκή· έκτίθενται τό πώς δύναται ό άνθρωπος νά λάβη γνώσιν 
τής ήθικής καί πνευματικής αυτού καταστάσεως· έκτίθενται τά μέσα διά τών οποίων 
θά άποφύγη τήν άμαρτίαν καί θά έργάζεται τήν αρετήν. Περιέχει τό βιβλίον τούτο 
καί Λειτουργικήν. Διότι καταδεικνύεται έν αύτω ή ύψίστη σημασία, ήν έχει ή θεία 
καί ιερά Λειτουργία, καί έξηγεΐται ποία είνε ή αληθής καί εύάρεστος τώ Θεω 
λατρεία. Περιέχει ακόμη καί Ερμηνείαν. Διότι, προς άπόδειξιν καί βεβαίωσιν τών 
έκτιθεμένων ζητημάτων, παρατίθενται καί έρμηνεύονται έν αύτω πολλά, τά 
κυριώτερα, χωρία τής Αγίας Γραφής, τών οποίων ή γνώσις είνε απαραίτητος. 
Επομένως ό μελετών τό βιβλίον τούτο θά λαμβάνη γνώσιν περί όλων τούτων τών 
σπουδαιότατων ζητημάτων, άτινα ένδιαφέρουσι πάντα θέλοντα καί έπιζητοΰντα τήν 
σωτηρίαν αύτοΰ. Επειδή δέ τά ζητήματα ταΰτα έξηγοϋνται έκαστον έν τώ οίκείω 
τόπω, άποδεικτικώς, μετά λόγου, ένεκα τούτου ό αναγνώστης ού μόνον θά πείθεται 
ό ίδιος εις τήν αλήθειαν τής πίστεως, αλλά θά δύναται ακόμη νά δίδη καί λόγον εις 
τον ζητοΰντα ή έχοντα ανάγκην τούτου. 


Έν Άθήναις τη, 1η, Μαρτίου 1913. 
Άρχιμ. ΕΥΣΕΒΙΟΣ ΜΑΤΘΟΠΟΥΛΟΣ 



ΠΡΟΕΙΣΑΓΩΓΗ 


1. Η ΑΝΑΓΚΑΙΟΤΗΣ ΤΗΣ ΓΝΩΣΕΩΣ ΤΟΥ ΠΡΟΟΡΙΣΜΟΥ ΤΟΥ ΑΝΘΡΩΠΟΥ 

Ή σπουδαιότερα και υψηλότερα και ενδιαφέρουσα περισσότερον παντός άλλου ζητήματος 
γνώσις εις τον άνθρωπον ε’ινε ή γνώσις τοΰ προορισμού αύτοϋ, και πώς επιτυγχάνεται ούτος, 
τουτέστιν ή έξης γνώσις: Νά γνωρίζη, ό άνθρωπος τίνα λόγον και τίνα σκοπόν έχει ή ύπαρξις και ή 
ζωή αύτοΰ, και διά τίνος τρόπου θά φθάση εις τον σκοπόν τούτον. Επίσης δεν είνε άλλη μεγαλυτέρα 
και όλεθριωτέρα ζημία εις τον άνθρωπον άπο τοΰ νά άγνοη τον σκοπόν τής ύπάρξεως και τής ζωής 
αύτοΰ, και τον τρόπον δι’ ού έπιτυγχάνεται ούτος. 

Και λέγομεν ότι δεν είνε άλλη γνώσις σπουδαιοτέρα και έπωφελεστέρα άπο την γνώσιν τού 
προορισμού τοΰ ανθρώπου, και τοΰ τρόπου δι’ ού έπιτυγχάνεται ούτος- ούδέ άλλη, ζημία όλεθριωτέρα 
άπο την άγνοιαν τοΰ προορισμού αύτοΰ, και τοΰ τρόπου δι’ ού έπιτυγχάνεται ούτος, διά τον λόγον 
ότι έκ τής γνώσεως και τής έπιτυχίας τοΰ προορισμού τούτου έπιτυγχάνεται ή αιώνιος τοΰ άνθρώπου 
εύδαιμονία και μακαριστής, και έκ τής άγνοιας και άποτυχίας τοΰ προορισμού αύτοΰ έπέρχεται ή 
αιώνιος αύτοΰ κακοδαιμονία και άθλιότης. 

Δι' αύτόν τον λόγον και ημείς, συνειδότες τό ύψος και την σπουδαιότητα τοΰ μεγάλου τούτου 
ζητήματος, έθεωρήσαμεν καθήκον νά διατυπώσωμεν και νά ύποδείξωμεν, καθ’ όσον είνε δυνατόν εις 
ημάς, τίς είνε ό προορισμός τοΰ άνθρώπου, καί τίνι τρόπω έπιτυγχάνεται ούτος. Καί τοΰτο, διά νά 
λάβωσι γνώσιν οί έπιθυμοΰντες καί θέλοντες την σωτηρίαν αύτών, όπως, συμμορφωθέντες προς τον 
τρόπον δι’ ού έπιτυγχάνεται ό προορισμός των, άποφύγωσι την αίωνίαν κακοδαιμονίαν καί άθλιότητα, 
καί άπολαύσωσι την αίωνίαν εύδαιμονίαν καί μακαριότητα, χάριν τής οποίας έπλάσθη ό άνθρωπος 
ύπό τοΰ Θεοΰ. 


2. ΕΠΙ ΤΙΝΟΣ ΒΑΣΕΩΣ ΘΑ ΓΙΝΗ Η ΥΠΟΔΕΙΞΙΣ ΤΟΥ ΠΡΟΟΡΙΣΜΟΥ ΤΟΥ 
ΑΝΘΡΩΠΟΥ. 

Πάς χριστιανός πρέπει ν_ά γνωρίζη, ότι ή ύπόδειξις τοΰ προορισμού τοΰ άνθρώπου, καί τοΰ 
τρόπου δι’ ού έπιτυγχάνεται ούτος, δεν θά πλασθη καί δεν θά κατασκευασθή ύφ’ ημών, τουτέστι δεν 
θά γείνη αύθαιρέτως καί φανταστικώς, διά σκέψεων καί έφευρέσεων άτομικών, διά σκέψεων ίδικών 
μας. Διότι τίνα σημασίαν καί τίνα ώφέλειαν θά έχουν αί ίδικαί μας σκέψεις καί οί ίδικοί μας λόγοι μη 
στηριζόμενοι καί βεβαιούμενοι ύπό τών θείων λόγων; Απολύτως ούδεμίαν, διότι θά είνε λόγοι μάταιοι 
καί κενοί. Ή ύπόδειξις θά γείνη. συμφώνως προς την διδασκαλίαν τής Αγίας Γραφής καί τής 
Όρθοδόξου Εκκλησίας, ήτις είνε ό πιστός τής Άποστολικής διδασκαλίας καί Παραδόσεως φύλαξ καί 
ό έν Άγίφ Πνεύματι άλάνθαστος έρμηνευτής τών άληθειών τής πίστεως. 

Διά τοΰτο καί ό συμμορφούμενος προς την ύπόδειξιν ταύτην τοΰ προορισμού του, έπειδή δέν 
συμμορφοΰται καί δέν ύπακούει εις λόγους άνθρώπων, άλλ’ εις αύτόν τον λόγον τοΰ Θεοΰ καί τής 
Εκκλησίας Αύτοΰ, εύρίσκεται ύπό τό κράτος τής τοΰ Θεοΰ αιώνιας άληθείας καί δέν θά μεταμεληθη, 
εις τον αιώνα, άλλά τούναντίον θά εύρη, την αίωνίαν αύτοΰ χαράν καί σωτηρίαν. 


3. Η ΓΛΩΣΣΑ ΚΑΙ Ο ΤΡΟΠΟΣ ΚΑΘ’ ΟΝ ΘΑ ΕΚΤΙΘΕΝΤΑΙ ΑΙ ΑΛΗΘΕΙΑΣ 
ΠΩΣ ΠΡΕΠΕΙ ΝΑ ΓΙΝΕΤΑΙ Η ΜΕΛΕΤΗ ΚΑΙ ΠΩΣ ΛΑΜΒΑΝΕΙ Ο 
ΧΡΙΣΤΙΑΝΟΣ ΓΝΩΣΙΝ ΚΑΙ ΕΠΙΓΝΩΣΙΝ ΤΩΝ ΑΛΗΘΕΙΩΝ ΤΟΥ 
ΧΡΙΣΤΙΑΝΙΣΜΟΥ. 

Πώς θά έκτίθενται αί άλήθειαι. Κάμνομεν δέ γνωστόν ότι ή έξήγησις τοΰ προορισμού τοΰ 
άνθρώπου, ή έξήγησις τών περί αύτοΰ ζητημάτων άποβλέπει εις την ύπόδειξιν τών χρησιμωτέρων καί 
άναγκαιοτέρων χριστιανικών άληθειών καί πνευματικών ζητημάτων. Καί έπειδή δέν είνε όλοι οί 
άναγινώσκοντες καί μελετώντες λόγιοι καί πεπαιδευμένοι, άλλ’ είνε έξ αύτών καί άνθρωποι, οιτινες 
όλίγας μόνον γνώσεις γραμματικός έχουσι, διά τοΰτο, όπως κατανοώσι καί ώφελώνται πάντες, αί 
άλήθειαι θά έκτίθενται δι' άπλουστάτης όσον τό δυνατόν γλώσσης, άμα δέ καί διά περισσοτέρων 
λέξεων. Καί όπως έντυποΰνται τά νοήματα καί συγκρατώνται εύκολώτερον ύπό τής μνήμης τών, όπου 
ήθελε θεωρηθή ότι έπιτυγχάνεται αύτό καί διά τής έπαναλήψεως, δέν θά παραλείπωμεν καί τοΰτο. 

Άλλά καί μέ αύτήν την γλώσσαν καί τον τρόπον καθ’ όν θά έκτίθενται τά ζητήματα, κάμνομεν έκ 
προτέρου γνωστόν, ότι ή κατανόησις τών πνευματικών άληθειών δέν είνε εύθύς έξ άρχής εύκολος εις 
πάντας τούς άνθρώπους καί μάλιστα εις έκείνους, οιτινες δέν έχουν άκόμη έξοικειωθή εις αύτάς διά 
τής μελέτης. Επίσης δέν είνε εις πάντας έξ άρχής εύκολος καί ή κατανόησις τών λογικών 
έπιχειρημάτων καί άποδείξεων, τών οποίων πολλάκις θά γίνεται χρήσις εις πνευματικά ζητήματα προς 
βεβαίωσιν τής άληθείας. Κάμνομεν δέ έκ προτέρου γνωστόν τοΰτο εις τούς μη δυναμένους εύθύς έξ 
άρχής νά νοώσι τά άναγινωσκόμενα, προς τον σκοπόν τοΰ νά μη δειλιώσιν ούδέ νά άποθαρρύνωνται 



ούτοι,_ φρονοΰντες δτι δεν ε’ινε δυνατόν νά κατανοήσωσι και να ώφεληθώσιν εκ τής μελέτης. Δύνανται 
και ούτοι νά έννοήσωσι πολύ καλώς και νά ώφελώνται μεγάλως, εάν συμμορφωθώσι προς τον τρόπον 
τη,ς μελέτης, ό όποιος και υποδεικνύεται ήδη εις αυτούς. Ποιος δε είνε ούτος; ’Άκουσον αυτόν συ, 
αδελφέ, όστις δεν δύνασαι με πρώτην άνάγνωσιν νά είσέλθη,ς εις τό νόημα και τό πνεύμα αυτών τά 
όποια μελετάς. 

Ό τρόπος τής μελέτης. Νά άρχίση,ς κατά πρώτον νά κάμης μίαν μελέτην τού βιβλίου απ’ αρχής 
μέχρι τέλους. Την μελέτην σου δε ταύτην απ’ αρχής μέχρι τέλους νά μη κάμης τροχάδην και 
έσπευσμένως, άποβλέπων εις τό πότε νά τελείωσης αυτό γρηγορώτερον, αλλά νά την κάμης αργά και 
μετά προσοχής, άναλόγως τού χρόνου και τίτς αντοχής την όποιαν έχεις. Δεν έχεις λόγου χάριν καιρόν 
σήμερον ή δέν δύνασαι νά μελετήσης πολύ, διότι κουράζεται ή διάνοια σου; Μελέτησον ολίγον, όσον 
σοϋ είνε δυνατόν, και την αύριον εξακολουθείς την συνέχειαν, μελετών και πάλιν κατά τον καιρόν και 
την άντοχήν την όποιαν έχει ή διάνοιά σου εις τό νά μελετάς. Ούτω δέ δύνασαι νά ποίησης και την 
έπομένην ημέραν και την μεθεπομένην και καθεξής, μέχρις δτου μελετήσης κατά σειράν και μετά 
προσοχής δλον τό βιβλίον. Εις την μελέτην σου ταύτην ήν θά κάμνη,ς, νά προσέχης τόσον όσον είνε 
δυνατόν είς σέ νά νοής, χωρίς νά άνησυχής ουδέ νά στενοχωρήσαι τό παράπαν εκ τού ότι δέν δύνασαι 
νά νοη,ς καί νά καταλαμβάνης περισσότερον- άδημονία καί στενοχώρια τοιαύτη νά μη άφίνη,ς νά 
εισέρχεται είς την ψυχήν σου, άλλά νά μελετάς μέ ειρήνην καί μέ άπάθειαν. Διότι καί τό νά σπεύδη,ς 
εις τό πότε νά τελείωσης γρηγορώτερον την άνάγνωσιν τού βιβλίου καί τό νά στενοχωρήσαι, άμφότερα 
είνε επιβλαβή έπιφέροντα πολλάκις καί την άηδίαν καί άποστροφήν είς την μελέτην. Διά τής μελέτης 
δέ, ήν θά κάμης τό πρώτον τού όλου βιβλίου, θά λάβη,ς, έστω καί άμυδρώς, μίαν γενικήν ίδέαν τών 
περιεχομένων είς τό βιβλίον καί μίαν σχετικήν έξοικείωσιν προς αυτό. Ή γενική αύτη ιδέα καί 
οίκείωσις, ήν θά λάβη,ς εκ τής πρώτης άναγνώσεως, θά σοΰ χρησιμεύση, ώς εν βοήθημα είς την μελέτην 
ήν θά κάμης εκ δευτέρου είς τό βιβλίον. Διότι, ώς καί ό ίδιος θά ’ίδης εκ πείρας, είς την δευτέραν 
μελέτην τού βιβλίου θά έννοής τό πνεύμα εκείνων τά οποία θά μελετάς πολύ καλύτερον, άμα δέ καί 
εύκολώτερον παρ’ δ,τι ένόεις δτε τό πρώτον ήρχισες νά μελετάς αυτό. Είς την δευτέραν δέ μελέτην, ήν 
θά ποιήσης άφοΰ τελείωσης την πρώτην, θά άκολουθήση,ς άλλον τρόπον, τον έξης: 

Θά μελετήσης αυτό άνά μίαν παράγραφον. (Παράγραφος είνε πάσα περικοπή, τής οποίας τό 
περιεχόμενον εκτίθεται περιληπτικώς δι' επιγραφής). Έκάστην δέ παράγραφον θά μελετάς ούχί κατά 
συνέχειαν άπ’ άρχής μέχρι τέλους, άλλά θά μελετάς αυτήν τμηματικώς, άνά δύο ή άνά τρία ή άνά 
τέσσαρα ή άνά πέντε ή καί περισσότερα τμήματα, άναλόγως δηλονότι τής έκτάσεως τής παραγράφου, 
καί άναλόγως τής ευκολίας μέ την όποιαν θά βλέπη,ς ότι εννοείς τά μελετώμενα. "Εκαστον δέ εκ τών 
τοιούτων τμημάτων Θά μελετάς ούχί άπαξ άλλά τρεις φοράς. Καί είς την μελέτην σου ταύτην θά έχη,ς 
δλην την προσοχήν τής διανοίας σου (χωρίς όμως εννοείται καί ήδη νά στενοχωρήσαι καθόλου), διά νά 
νοής τά μελετώμενα όσον είνε δυνατόν είς την διάνοιάν σου. Αφού δέ μελετήσης τμηματικώς δλην την 
παράγραφον, τότε μελετάς αύτήν δλην εξ άρχής κατά σειράν καί μετά προσοχής- οπότε καί θά ϊδη,ς 
μεγάλην διαφοράν, θά ϊδη,ς δηλαδή ότι θά έννοής ούχί όπως πρότερον, άλλά πολύ καλύτερον τό 
νόημα τής παραγράφου. Μετά την τοιαύτην μελέτην τής όλης παραγράφου θά μεταβαίνη,ς είς την 
έπομένην παράγραφον καί θά μελετάς αύτήν κατά τον δμοιον άπαραλλάκτως τρόπον. Έπειτα θά 
μεταβαίνης είς την έτέραν καί ούτω καθεξής. Θά μελετάς δέ έκάστην ημέραν, ώς εϊπομεν, τόσον όσον 
σοϋ είνε δυνατόν, άναλόγως δηλονότι τού καιρού καί τής άντοχής, την όποιαν έχεις διά μελέτην. Θά 
μελετήσης δέ κατά τον δμοιον τμηματικόν τρόπον κατά σειράν δλας τάς παραγράφους τού βιβλίου 
μέχρι τέλους. Ή δευτέρα αύτη μελέτη, ήν θά κάμης είς δλον τό βιβλίον, θά έξασκήση, καί θά 
εξοικείωση, την διάνοιάν σου είς τάς άληθείας καί τά πνευματικά νοήματα, ώστε νά έννοής πλέον 
οίονδήποτε μέρος τού βιβλίου θά άναγινώσκη,ς. Θά έννοής δέ τάς εν αύτώ άληθείας, ούχί όπως δτε 
έκαμες άρχήν ινα μελετάς εκ δευτέρου τό βιβλίον, άλλά πολύ καλύτερον. ’Άν δέ συμβή μετά ταΰτα νά 
άπαντάς εν τη μελέτη τού βιβλίου εις τινα μέρη δυσκολίαν είς τό νά νοής τό μελετώμενον, καθόλου 
διά τούτο μη στενοχωρηθής. Έχε βεβαιότητα ότι καί ή δυσκολία αύτη συν τώ χρόνω διά τής μελέτης 
ήν θά ποιής καί ήτις μελέτη θά εξοικείωση την διάνοιάν σου έτι περισσότερον είς τάς πνευματικάς 
άληθείας, καί ή δυσκολία, λέγομεν, αύτη συν τώ χρόνω θά έκλειψη, καί θά έννοής πάντα τά εν τώ 
βιβλίω πνευματικά νοήματα, πάντα τά εν αύτώ ζητήματα. Τότε καί ή ψυχή σου θά αισθάνεται 
μεγάλην χαράν, επειδή θά εύρίσκη, είς την γνώσιν τών θείων άληθειών την πνευματικήν τής τροφήν, 
διά τής οποίας τρέφεται ό άνθρωπος πνευματικώς, προάγεται καί τελειοποιείται. Κατά τοιοϋτον 
λοιπόν τρόπον όταν μελετήσης τό βιβλίον, θά δύνασαι έπειτα νά νοής πάσας τάς εν τώ βιβλίω 
άληθείας. 

Ή εκ τού παρόντος βιβλίον γνώσις χρησιμεύει καί διά την νόησιν τής Αγίας Γραφής. Ή δέ γνώσις 
την οποίαν Θά λάβη,ς εκ τού βιβλίου, όταν μάλιστα σύν τώ χρόνω διά τής μελέτης έξοικειωθής, ώς 
άνωτέρω έρρέθη, προς αύτό καί έννοής τάς εν αύτώ άληθείας, ή γνώσις, λέγομεν, αύτη θά είνε τά 
μέγιστα χρήσιμος είς σέ καί διά την νόησιν τής Αγίας Γραφής, διά την νόησιν τού θείου καί ιερού 
Εύαγγελίου. Διότι ή γνώσις, την οποίαν θά λάβη,ς εκ τών εν τώ βιβλίω περιεχομένων, επειδή είνε 
γνώσις ούχί ξένη καί άλλοτρία, άλλά γνώσις άληθειών καί νοημάτων τού Εύαγγελίου, γνώσις του 
νόμου καί τών εντολών τού Θεού, θά είνε είς σέ ώς μία προεισαγωγή, ώς μία προπαίδευσις είς τό νά 
εισέρχεσαι εύκολώτερον είς τό νόημα καί τό πνεύμα τών θείων καί σωτηριωδών ρημάτων τού 
Εύαγγελίου. Διότι τό Εύαγγέλιον εν γένει δέν διδάσκει άλλο τι, παρά τό θέλημα τού Θεού- επειδή διά 
τού Εύαγγελίου ό Θεός φανερώνει τον νόμον του, δι' αύτοϋ εξαγγέλλει τάς έντολάς του, δι’ αύτοϋ 
εκδηλώνει την προς ημάς θέλησίν του. Διά τούτο πάσα ή Αγία Γραφή καί προ πάντων τό Εύαγγέλιον 



πρέπει νά εινε εις τον άνθρωπον, ώς περί τούτου εν τοίς έπομένοις θά ίδωμεν, μελέτη 
περισπούδαστος και τα μέγιστα ενδιαφέρουσα. Διότι μόνη ή Άγια Γραφή νοουμένη κατά το πνεύμα 
της Όρθοδόξου Εκκλησίας, η,τις κρατεί και την ίεράν Παράδοσιν, έχει το πλήρες, το αληθές και το 
όλως άλάνθαστον και τέλειον διά τον φωτισμόν, διά την άναγέννησιν και την ηθικήν τελειοποίησιν 
τού ανθρώπου. Πάν δέ άλλο θρησκευτικόν βιβλίον, καθώς και το παρόν, είνε κατά τοσοΰτον 
φωτιστικόν, βοηθητικόν και ώφέλιμον εις τον καταρτισμόν και την μόρφωσιν τού ανθρώπου, καθ’ 
όσον εινε σύμφωνον προς τάς αλήθειας της Άγιας Γραφής και την εν γένει διδασκαλίαν της 
Όρθοδόξου Εκκλησίας, και καθ’ όσον υποδεικνύει και εξηγεί σαφώς και καθαρώς περισσοτέρας, άμα 
δέ και περιεκτικωοτέρας και άναγκαίοτέρας θρησκευτικός αλήθειας. 

"Ωστε διά τού άνά χείρας βιβλίου συ ό άγνοών χριστιανός άφ’ ένός μέν θά μάθης τάς σωτηριώδεις 
αλήθειας της χριστιανικής πίστεως, καθώς και τί πρέπει νά ποιίΐ,ς διά νά μορφωθης και καταστη,ς 
δόκιμος και αρεστός ενώπιον τού Θεού. Άφ’ ετέρου δέ, επειδή αί άλήθειαι, τάς οποίας θά μάθης εκ 
τού βιβλίου, πηγάζουν και προέρχονται εξ αύτοϋ τού Εύαγγελίου, θά έξοικειωθηής διά της γνώσεως 
αύτών καί εις τό νά νοης εύκόλως τούς λόγους της Αγίας Γραφιάς, τούς λόγους τού ιερού Εύαγγελίου. 

Πώς κατανοοϋνται άκριβέστερον αί άλήθειαι τού Χριστιανισμού. Πρέπει όμως νά γνωρίζη, πας 
άνεξαιρέτως χριστιανός, καί προ πάντων ό λόγιος καί πεπαιδευμένος, ότι ή βαθυτέρα καί πληρεστέρα 
καί τελειοτέρα κατανόησις καί έπίγνωσις των ύψηλών καί σωτηριωδών τού Χριστιανισμού άληθειών 
καί ή άδίστακτος καί άκλόνητος καί τελεία πίστις εις αύτάς, άκόμη δέ καί ή εκ των άληθειών τούτων 
προερχομένη,η γλυκύτης καί άγαλλίασις καί τέρψις πάντα ταΰτα πρέπει νά γνωρίζη, ότι δέν 
προσγίνονται είς την ψυχήν τού χριστιανού διά μόνης τής μελέτης καί τής άπλής μόνον θεωρητικής 
γνώσεως τών άληθειών τούτων. Προσγίνονται ταΰτα κυρίως εκ τής συμμορφώσεως τού χριστιανού 
προς τάς άληθείας ταύτας, όταν ζή δηλονότι ό Χριστιανός καί πολιτεύεται συμφώνως προς αύτάς, 
όταν τηρη τάς έντολάς τού Κυρίου. Διότι την ούσίαν τού Χριστιανισμού, την ούσίαν τής θρησκείας 
τού Χριστού, την εν αύτη δύναμιν καί σοφίαν τού Θεού (Ρωμ. α' 16, Α' Κορ. α' 24), δι’ ής σώζεται ό 
Χριστιανός, την κατανοεί προ πάντων ό άνθρωπος καί την έπιγινώσκει καί την αισθάνεται βαθέως εν 
τη ψυχή του διά τής πείρας, την οποίαν τότε μόνον άποκτά καί έχει, όταν τηρήση, καί έφαρμόση, τα 
παραγγέλματα τού Χριστού- οπότε καί θά αισθάνεται εν έαυτώ τάς άληθείας τού Χριστού ζωντανάς 
καί, ούτως είπείν, ψηλαφητάς. Τοΰτο βεβαιών αύτός ό Κύριος προς τούς μαθητάς του λέγει 1 «Ό έχων 
τάς έντολάς μου καί τηρών αύτάς, εκείνος έστιν ό άγαπών με- ό δέ άγαπών με άγαπηθήσεται υπό τού 
Πατρός μου- καί εγώ άγαπήσω αύτόν, καί εμφανίσω αύτώ έμαυτόν» (Ιω. ιδ' 21). Διά τών λόγων τούτων 
κηρύττει ό Χριστός, ότι ούδείς άλλος δύναται νά λάβη, έπίγνωσιν αύτοΰ, έπομένως καί τών άληθειών 
του, καί νά αίσθανθή αύτόν εν τη ψυχή του, παρά μόνον εκείνος, όστις τηρεί τάς έντολάς του. Καί 
τούτο γίνεται, διότι εν μόνη, τη, ψυχή τού τηροΰντος τάς έντολάς του επενεργεί διά τού Αγίου 
Πνεύματος καί φωτίζει καί πληροφορεί καί βεβαιώνει τελείως αύτόν περί τού ύψους του καί τών 
άληθειών του. Καί άλλαχοΰ ό Χριστός όμιλών προς τούς Ιουδαίους, οϊτινες δέν ένόουν την θειότητα 
τής διδασκαλίας του, λέγει ότι εκείνος Θέλει γνωρίσει καί εννοήσει, ότι ή διδασκαλία του δέν εινε 
διδασκαλία προερχομένη εκ μόνου τού έαυτοΰ του, άλλ’ είνε διδασκαλία τού έξαποστείλαντος αύτόν 
εις τον κόσμον Θεού καί Πατρός Αύτοΰ, εκείνος όστις θέλει ϊνα ποιήση, τό θέλημα τού Θεού. «Ή έμή, 
λέγει, διδαχή ούκ έστιν έμή, άλλα τού πέμψαντός με- εάν τις θέλη, τό θέλημα αύτοΰ ποιείν, γνώσεται 
περί τής διδαχής, πότερον εκ τοΰ Θεού έστιν, ή εγώ άπ’ έμαυτοΰ λαλώ» (Ιω. ζ' 17). 

Διό τούτο, όπως λάβη, ό Χριστιανός τελειοτέραν έπίγνωσιν τού θελήματος τοΰ Θεού, όπως 
κατανοήση, βαθύτερον καί άκριβέστερον τάς άληθείας τού Εύαγγελίου, καί μένη, στερεός καί όλως 
άκράδαντος είς αύτάς, καί όπως διατελή ηνωμένος μετά τού Θεού καί ζή εν αύτώ, πρέπει συμφώνως 
μέ την γνώσιν τού θελήματος τού Θεοΰ, την οποίαν θά λαμβάνη, εκ τής μελέτης είτε τού ιερού 
Εύαγγελίου είτε άλλου ιερού βιβλίου διδάσκοντος τό θέλημα τού Θεού, πρέπει, λέγομεν, συμφώνως 
προς την γνώσιν ταύτην νά πολιτεύεται καί νά κανονίζη, την διαγωγήν του καί τον βίον του. Ούτω δέ 
όταν ποιη, θά φθάση, είς την τελειοτέραν γνώσιν καί έπίγνωσιν τών άληθειών τού Χριστιανισμού, τών 
λόγων τού Χριστού, οπότε καί θά αισθάνεται άγαλλίασιν καί τέρψιν τοιαύτην εκ τών λόγων τού 
Θεού, οποίαν εξ ούδενός, άπολύτως ούδενός επιγείου καί κοσμικού άντικειμένου δύναται ποτέ νά 
αίσθανθή άνθρωπος. 



ΚΕΦΑΛΑΙΟΝ Α'. Ο ΠΡΟΟΡΙΣΜΟΣ ΤΟΥ ΑΝΘΡΩΠΟΥ 


4. ΔΙΑΚΡΙΣΙΣ ΤΟΥ ΠΡΟΟΡΙΣΜΟΥ 

Ό προορισμός τοϋ ανθρώπου διακρίνεται εις αρχικόν προορισμόν, όν έχει ό άνθρωπος εν τη έπι της 
γης ζωή αύτοϋ, και εις τον τελικόν προορισμόν, όν εχει εν τη, μελλούση, αίωνίω ζωή. 


5. Α'. ΤΙΣ Ο ΕΠΙ ΤΗΣ ΓΗΣ ΠΡΟΟΡΙΣΜΟΣ ΤΟΥ ΑΝΘΡΩΠΟΥ; 

Τις είνε ό έπι της γης προορισμός τοϋ ανθρώπου; Ή, με άλλας λέξεις, ποιον λόγον και ποίον 
σκοπόν έχει ή ϋπαρξις, ή ζωή και ό βίος τοϋ άνθρώπον έν τω κόσμω τούτω; Άπαντώντες εις την 
έρώτησιν ταύτην λέγομεν, ότι ό λόγος και ό σκοπός, διά τον όποιον υπάρχει και ζή ό άνθρωπος έν τίτ 
γη, ταύτη, και έν γένει ό προορισμός τοϋ ανθρώπου έπι τής γης είνε ό έξης: Να όμοιωθή προς τον 
Χριστόν. 

Προς αυτόν τον σκοπόν καί ό Χριστός ό Υιός τοϋ Θεοϋ έσαρκώθη έν χρόνω καί έγένετο ό 
άληθίίς καί κατά πάντα τέλειος άνθρωπος, ή είκών καί όμοίωσις τοϋ Θεοϋ. Προς αυτόν τον σκοπόν 
καί ό Θεός καί Πατήρ, τον Χριστόν ούρανόθεν όμολογήσας καί κηρύξας τον Υιόν αύτοϋ τον 
αγαπητόν, ώρισε συγχρόνως καί έθετο αυτόν διδάσκαλον τής άνθρωπότητος, είπών ϊνα εις τούς 
λόγους αύτοϋ ύπακούωμεν, όπως όμοιωθώμεν αύτω. 

Ώμολόγησε δε καί έκήρυξε ταϋτα ό ούράνιος Πατήρ, ότε έβαπτίζετο ό Χριστός έν τω Ιορδάνη, 
ποταμω καί ότε μετεμορφοϋτο έν τω δρει- τότε είπεν έξ ούρανοϋ: «Ούτός έστιν ό Υιός μου ό 
άγαπητός έν ω εύδόκησα αύτοϋ άκούετε» (Ματθ. γ' 17, ιζ' 5). Τουτέστιν, ούτος είνε ό Υιός μου ό 
άγαπητός, διά τοϋ όποιου άπεφάσισα νά σώσω την άνθρωπότητα. Εις αύτόν νά ύπακούετε, εις τούς 
λόγους αύτοϋ νά έχετε τελείαν ύπακοήν. Αλλά καί προηγουμένως άκόμη, πριν ένανθρωπήση, ό 
Χριστός, έδίδασκε καί παρεσκεύαζεν ό Θεός τούς άνθρώπους εις την προς τον Χριστόν πίστιν καί 
ύπακοήν διά των άγιων αύτοϋ προφητών, οϊτινες έμπνεόμενοι ύπό τοϋ Αγίου Πνεύματος έκήρυξαν 
καί έλάλησαν περί τοϋ Χριστοΰ. 

Έκήρυξε λοιπόν άπ’ εύθείας ούρανόθεν ό ίδιος Θεός καί Πατήρ περί τοϋ Χριστοϋ, καί έθετο 
αύτόν τον διδάσκαλον τής άνθρωπότητος- έλάλησε περί αύτοϋ καί διά των άγιων αύτοϋ προφητών, 
διά νά πιστεύσωμεν πάντες οί άνθρωποι εις αύτόν ώς τον Σωτήρα τής άνθρωπότητος, νά έχωμεν 
τελείαν έμπιστοσύνην εις τούς λόγους του, καί νά ύπακούωμεν κατά πάντα εις τά παραγγέλματά τον. 


6. ΚΕΦΑΛΑΙΩΔΗΣ ΠΕΡΙ ΤΟΥ ΧΡΙΣΤΟΥ ΓΝΩΣΙΣ. 

Εϊπομεν ότι ό προορισμός τοϋ άνθρώπου είνε νά όμοιωθή προς τον Χριστόν. Αλλά τίς είνε ό 
Χριστός, προς τον όποιον έχομεν προορισμόν νά όμοιωθώμεν; 

Περί τοϋ Χριστοϋ, όστις είνε ό μόνος καί αιώνιος Λυτρωτής καί Σωτήρ των άνθρώπων, όστις είνε 
ή βάσις καί τό θεμέλιον τοϋ Χριστιανισμού, πρέπει νά έ'χη, ό Χριστιανός γνώσιν όσον τό δυνατόν 
πλήρη καί σαφή. Επειδή όμως μετά ταϋτα πολλάκις θά γίνη, λόγος περί τοϋ Χριστοϋ, καθόσον έξ 
αύτοϋ πηγάζει καί έξ αύτοϋ έξαρτάται ή σωτηρία ημών, διά τοϋτο ένταϋθα θά εϊπωμεν κεφαλαιωδώς 
καί δι' ολίγων περί αύτοϋ. 

Ό Χριστός είνε τέλειος Θεός. Ό Χριστός είνε ό Υιός καί Λόγος τοϋ Θεοϋ, γεννηθείς έκ τοϋ Θεοϋ 
καί Πατρός προ πάντων των αίώνων, προ πάσης δημιουργίας, είνε Θεός άληθινός, όμοούσιος τω 
Πατρί, έξεικονίζων τον Θεόν καί Πατέρα αύτοϋ άκριβώς καί άπαραλλάκτως. "Ητοι, όποίός τις είνε ό 
Πατήρ, τοιοϋτος είναι καί ό Υιός- τέλειος Θεός ό Πατήρ, τέλειος Θεός καί ό Υιός. 

Πάντα άνεξαιρέτως τά κτίσματα, τη, θελήσει τοϋ ούρανίου Πατρός, δι' αύτοϋ έδημιουργήθησαν, 
καί όσα είνε είς τούς ούρανούς, καί όσα είνε έπι τής γής- καί όσα βλέπονται μέ τούς οφθαλμούς, καί 
όσα δέν βλέπονται. Δι’ αύτοϋ έδημιουργήθησαν πάσαι έν γένει αί δυνάμεις, πάντα τά τάγματα των 
άγιων άγγέλων καί πνευμάτων, καί οί θρόνοι, καί αί κυριότητες, καί αί έξουσίαι, ώς καί πάντα τά έν 
τη, γή. Τά πάντα δι' αύτοϋ καί προς δόξαν αύτοϋ έδημιουργήθησαν’ καί τά πάντα δι' αύτοϋ 
συγκρατοΰνται καί διευθύνονται καί κατευθύνονται είς τον προορισμόν αύτών. Αύτός έπομένως είνε ό 
άπόλυτος Κύριος καί άρχων καί έξουσιαστής των πάντων. 

Τάς άνωτέρω άληθείας άποκαλύπτει καί διδάσκει είς ημάς ούχί άλλος τις άλλ’ αύτό τό Πνεύμα 
τό Άγιον. Καί διά μέν τοϋ εύαγγελιστοϋ Ίωάννου λέγει περί τής θεότητος τοϋ Χριστοϋ τά έξής- «Έν 
άρχή ήν ό Λόγος, καί ό Λόγος ήν προς τον Θεόν, καί Θεός ήν ό Λόγος. Ούτος ήν έν άρχή προς τον 
Θεόν. Πάντα δι’ αύτοϋ έγένετο, καί χωρίς αύτοϋ έγένετο ούδέ έν ό γέγονεν» (Ίωάν. α' 1-3). Διά δέ τοϋ 
άποστόλου Παύλου λέγει ταϋτα- «Ός (ό Υιός καί Λόγος τοϋ Θεοϋ) έστιν είκών τοϋ Θεοϋ τοϋ 
άοράτου, πρωτότοκος πάσης κτίσεως- ότι έν αύτω έκτίσθη τά πάντα, τά έν τοίς ούρανοίς καί τά έπι 
τής γής, τά ορατά καί τά άόρατα, είτε θρόνοι, είτε κυριότητες, είτε άρχαί, είτε έξουσίαι- τά πάντα δι’ 
αύτοϋ καί είς αύτόν έκτισται- καί αύτός έστι προ πάντων, καί τά πάντα έν αύτω συνέστηκεν» 
(Κολοσ. Α' 15-17). Καί άλλαχοϋ διά τοϋ αύτοϋ Άποστόλου λέγει: «Ός (ό Υιός καί Λόγος τού Θεοϋ) ων 
άπαύγασμα τής δόξης καί χαρακτήρ τής ύποστάσεως (τοϋ Θεοϋ), φέρων τε τά πάντα τω ρήματι τής 



δυνάμεως αύτοϋ»_(Έβρ. α' 3). 

Ό Χριστός είνε και τέλειος άνθρωπος. Τοιοϋτος ών ό Χριστός, Θεός αληθινός, έγένετο εν χρόνω 
κα'ι τέλειος άνθρωπος. Επομένως είνε Θεός άμα και άνθρωπος, τουτέστι Θεάνθρωπος. Και εν αύτω 
ώς άνθρώπω ηύδόκησεν ό Πατήρ ϊνα κατοίκηση, όλον τό Άγιον Πνεύμα. 

Έγένετο δε άνθρωπος ό Χριστός, ϊνα, τη θελήσει τοϋ ουρανίου Πατρός, άπαλλάξη, τον άνθρωπον 
διά τής επί τοϋ Σταυροϋ θυσίας του εκ τής άμαρτίας καί τοϋ αιωνίου θανάτου, καί συνδιαλλάξη, καί 
ειρήνευσή προς τον Θεόν τά πάντα, καί τά επίγεια καί τα ουράνια. Καί όπως φέρη, εις πέρας το 
έργον του, ήτοι το έργον τής σωτηρίας των άνθρώπων, συνέστησε καί ίδρυσε την Εκκλησίαν, είνε δε 
ή ’Έκκλησία το ηθικόν τοϋ Χριστοϋ σώμα, τοϋ οποίου άρχων καί κεφαλή είνε αυτός ό Χριστός. 

Άναστάς δε πρώτος αυτός εκ τοϋ τάφου καί ζών καί βασιλεύων εις τούς αίώώνας, έγένετο 
πρωτότοκος καί άπαρχή τής άναστάσεως τών νεκρών, ϊνα τοιουτοτρόπως ό Χριστός ώς άνθρωπος 
πρωτεύη, εις πάντα. 

Καί περί πάντων τούτων βέβαιοί πάλιν ημάς τό Πνεΰμα τό Άγιον. Καί διά μεν τοϋ εύαγγελιστοϋ 
Ίωάννου λέγει: «Καί ό Λόγος σάρξ έγένετο, καί έσκήνωσεν εν ήμίν (καί έθεασάμεθα την δόξαν αύτοϋ, 
δόξαν ώς Μονογενούς παρά Πατρός): πλήρης χάριτος καί άληθείας» (Ιωάν, α' 14). Διά δε τοϋ 
άποστόλου Παύλου λέγει: «Καί αυτός (ό Χριστός) έστιν ή κεφαλή τοϋ σώματος τής Εκκλησίας- ός 
έστιν άρχή, πρωτότοκος εκ τών νεκρών, ϊνα γένηται εν πάσιν αυτός πρωτεύων- ότι εν αύτω ευδόκησε 
παν τό πλήρωμα κατοικήσαι καί δι’ αυτού άποκαταλλάξαι τά πάντα εις αυτόν, είρηνοποιήσας διά τοϋ 
αίματος τοϋ σταυροϋ αύτοϋ, δι’ αύτοϋ, είτε τά επί τής γης, είτε τά εν τοίς ούρανοϊς» (Κολοσ. α' 18- 
19). 

Τά τρία άξιώματα τοϋ Χριστοϋ. Κεφαλή δε τής Εκκλησίας ών ό Χριστός, έ'χει ώς άνθρωπος τρία 
άξιώματα είνε Προφήτης, Άρχιερεύς καί Βασιλεύς. Καί είνε μεν Προφήτης, τουτέστιν ό άπόλυτος καί 
μόνος διδάσκαλος, καθόσον αύτός άπεκάλυψε καί έφανέρωσεν εις τον κόσμον την άλήθειαν καί τό 
θέλημα τοϋ ούρανίου Πατρός. Διά τούτο καί έ'λεγεν ό ί'διος προς τον Πιλάτον- «Έγώ εις τοϋτο 
γεγέννημαι καί εις τοϋτο έλήλυθα εις τον κόσμον, ϊνα μαρτυρήσω τη άληθεία» (Ιωάν, ιη' 37). Διά δε 
τής διδασκαλίας Του, την οποίαν έπεσφράγισε καί έβεβαίωσε διά τών μεγάλων θαυμάτων άπερ 
έποίησε, καί διά τής άγιότητος τοϋ βίου του, καί δι’ όλης εν γένει τής ζωής του, καθώς καί διά τής εν 
τώ όρει τώ Θαβώρ μεταμορφώσεώς του, ένθα «έ'λαμψε τό πρόσωπον αύτοϋ ώς ό ήλιος, τά δε ίμάτια 
αύτοϋ έγένετο λευκά ώς τό φώς» (Ματθ. ι’ζ' 2), έφανέρωσεν εις ημάς τον Θεόν, καθ’ όσον είνε δυνατόν 
νά γνωρίση, ό άνθρωπος εν τώ κόσμω τούτω τον τέλειον καί άπειρον Θεόν. 

είνε δε Άρχιερεύς ό Χριστός, καθόσον άναλαβών τάς άμαρτίας τοϋ κόσμου προσέφερεν εαυτόν 
θυσίαν προς τον Θεόν, έκχύσας τό αίμα του καί άποθανών επί τοϋ σταυροϋ, όπως ίκανοποιήση, την 
θείαν δικαιοσύνην καί εξάλειψη τάς άμαρτίας τών άνθρώπων. Περί τής θυσίας αύτής τοϋ Χριστού καί 
τής άρχιερωσύνης καί μεσιτείας αύτοϋ, εξ ής πηγάζει ή σωτηρία, όμιλεί άπασα ή Αγία Γραφή, καί 
μάλιστα ή προς Εβραίους επιστολή. 

είνε δε καί Βασιλεύς ό Χριστός, καθόσον είνε όχι μόνον τής Εκκλησίας ό ϋψιστος κυβερνήτης, 
άλλα καί ό άπόλυτος Κύριος καί έξουσιαστής τών πάντων, τών ούρανίων καί τών επιγείων, καθώς 
καί ό ί'διος λέγει- «Έδόθη μοι πάσα εξουσία εν ούρανώ καί επί γης» ( ΜατΘ. κη' 18). Λέγων δε τοϋτο ό 
Χριστός εννοεί, ότι έδόθη παρά τοϋ Θεοϋ καί Πατρός εις αύτόν ώς άνθρωπον πάσα εξουσία διότι ώς 
Θεός ό Χριστός είχε καί έχει άπειρον την εξουσίαν επί τοϋ σύμπαντος, καθόσον δι’ Αύτοϋ, ώς έρρέθη, 
έδημιουργήθησαν καί συγκρατοϋνται καί διευθύνονται τά πάντα. Ώς τοιοϋτος δέ Κύριος και 
έξουσιαστής καί βασιλεύς αιώνιος ό Χριστός, καθώς ό εύαγγελιζόμενος την Παρθένον άγγελος είπε- 
«καί τής βασιλείας αύτοϋ ούκ έσται τέλος» (Λουκ. α' 33), μέλλει νά έλθη, καί πάλιν εν όλη, τη θεία 
δυνάμει καί δόξη, αύτοϋ μετά πάντων τών άγιων άγγέλων, διά νά κρίνη, τον κόσμον καί ν’ άποδώση, εις 
έκαστον κατά τά έργα αύτοϋ. Βέβαιοί δέ τοϋτο αύτός ό ί'διος λέγων- «Όταν έλθη, ό υιός τοϋ 
άνθρώπου εν τη, δόξη, αύτοϋ, καί πάντες οί άγιοι άγγελοι μετ’ αύτοϋ, τότε καθίσει επί θρόνου δόξης 
αύτοϋ, καί συναχθήσεται έμπροσθεν αύτοϋ πάντα τά έθνη, καί άφοριεΐ αύτούς άπ’ άλλήλων, ώσπερ ό 
ποιμήν άφορίςει τά πρόβατα άπό τών έρίφων, καί στήσει τά μέν πρόβατα εκ δεξιών αύτοϋ, τά δέ 
ερίφια εξ εύωνύμων. Τότε έρεί ό βασιλεύς τοίς εκ δεξιών αύτοϋ, Δεϋτε οί εύλογημένοι τοϋ πατρός μου, 
κληρονομήσατε την ήτοιμασμένην ύμΐν βασιλείαν άπό καταβολής κόσμου κλπ. κλπ.» (Ματθ. κε' 31-46). 

Ταϋτα κεφαλαιωδώς περί τοΰ Χριστοϋ, προς τον όποιον έχομεν προορισμόν νά όμοιωθώμεν. 


7. ΔΥΝΑΤΑΙ Ο ΑΝΘΡΩΠΟΣ ΝΑ ΟΜΟΙΩΘΗ ΠΡΟΣ ΤΟΝ ΧΡΙΣΤΟΝ; 

Άλλ’ ίσως εί'πη, τις έχων ύπ’ όψιν τον τό ύψος τοϋ Χριστοϋ: Είνε δυνατόν νά όμοιωθη ό 
άνθρωπος προς τον Χριστόν; Είνε δυνατόν νά άποκτήση, τό άμωμον, την άγιότητα, την άρετήν καί τό 
ύψος τοϋ Χριστοϋ; Καί αν τοϋτο δέν είνε δυνατόν, πώς τότε ό άνθρωπος έχει προορισμόν επί τής γης 
νά όμοιωθη προς τον Χριστόν; 

Άπαντώντες εις την έρώτησιν ταύτην λέγομεν, ότι δέν πρόκειται περί όμοιώσεως τοϋ άνθρώπου 
προς την θεότητα τοϋ Χριστοϋ, ούδέ περί τής δόξης ήν έλαβεν ό Χριστός καί κατά την άνθρωπίνην 
αύτοϋ φύσιν μετά την εκ νεκρών αύτοϋ άνάστασιν καί την εις ούρανούς άνάληψιν. Αλλά πρόκειται 
περί όμοιώσεως τοϋ άνθρώπου προς τον Χριστόν ώς άνθρωπον ςήσαντα καί πολιτευθέντα εν τώ 
κόσμω τούτω. 



8. ΚΑΤΑ ΤΙ Ο ΑΝΘΡΩΠΟΣ ΔΕΝ ΔΥΝΑΤΑΙ ΝΑ ΟΜΟΙΩΘΗ ΠΡΟΣ ΤΟΝ 
ΧΡΙΣΤΟΝ 

Μετά την έξήγησιν ταύτην λέγομεν και κατά τί ακόμη υπερέχει ό Χριστός, κατά το όποιον ε’ινε 
φύσει αδύνατον εις τον άνθρωπον νά φθάση και νά όμοιωθή προς αύτόν. Ιδού: 

1) Ό Χριστός έγεννήθη εκ Πνεύματος Άγιου και Μαρίας της Παρθένου. Ώς εκ τούτου εινε δλως 
αμέτοχος τού προπατορικού άμαρτήματος. 

2) Ό Χριστός ειχεν ακριβή, πλήρη και τελείαν γνώσιν τού θελήματος τού Θεού, και πλήρη και 
τελείαν γνώσιν τού διαβόλου και δλων των μεθοδειών, και των δόλων, και των πονηρών και 
άνθρωποκτόνων σχεδίων αύτοΰ. 

3) Ό Χριστός έστάθη καθ’ δλον τον βίον του δλως αναμάρτητος και κατά πάντα άμωμος και 
άγιος, τηρήσας πάντα άπαγορευτικόν νόμον, χωρίς τό παράπαν νά προσέγγιση αύτόν ό 
μολυσμός τής άμαρτίας. 

4) Ό Χριστός έτι έτήρησε θετικώς τον νόμον καί πάσαν εντολήν καί έξετέλεσεν άκριβώς μέχρι 
κεραίας πάντα τά θελήματα τού ούρανίου Πατρός. 

5) Ό Χριστός εξ άπειρου καί άτοολύτου ύψους καί μεγαλείου έταπείνωσεν εαυτόν, συγκαταβάς 
έκουσίως εις τό τελευταίον καί έσχατον σημείον τής ταπεινώσεως. 

6) Ό Χριστός έχει την άγιότητα φυσικήν καί άπόλυτον, καί την έχει εξ Εαυτού. 

7) Ό Χριστός έλάτρευσε τον Θεόν καί Πατέρα αύτοΰ, καί εύηρέστησεν εις Αύτόν ού μόνον εν 
άκρα τελειότητι, άλλά καί δι’ έαυτοϋ μόνου, χωρίς τίνος μεσίτου. 

8) Ό Χριστός ώς ών ού μόνον άνθρωπος, άλλά καί Θεός, έποίησε καί κατώρθωσεν έργα 
υπεράνθρωπα, καί έπέφερε διά τής αύτοθυσίας του άποτελέσματα άνακαινιστικά καί 
σωτηριώδη, ύψιστα καί αιώνια, μηδέποτε καταλυόμενα, εις άπασαν την λογικήν κτίσιν, έργα 
καί άποτελέσματα άνάλογα καί άντάξια του άπειρου αύτοΰ ύψους. 

Πάντα ταϋτα τά άριθμηθέντα προσόντα έχει ίδια μόνος ό Χριστός εν τελειότητι. Καί κατά ταϋτα 
πάντα, άλλ’ ούδέ καί προς εν μόνον, δέν δύναται άλλος τις άνθρωπος νά έξισωθη καί νά όμοιωθή 
άκριβώς προς τόν Χριστόν. 


9. ΚΑΤΑ ΤΙ Ο ΑΝΘΡΩΠΟΣ ΕΧΕΙ ΠΡΟΟΡΙΣΜΟΝ ΕΠΙ ΤΗΣ ΓΗΣ ΝΑ 
ΟΜΟΙΩΘΗ ΠΡΟΣ ΤΟΝ ΧΡΙΣΤΟΝ ΚΑΙ ΠΩΣ ΘΑ ΟΜΟΙΩΘΗ ΠΡΟΣ ΑΥΤΟΝ 

Μετά την γνώσιν ταύτην τών άνηκόντων εν τελειότητι εις μόνον τόν Χριστόν θείων 
πλεονεκτημάτων, άς εϊπωμεν εις τί έχει προορισμόν ό άνθρωπος επί τής γης νά όμοιωθή προς τόν 
Χριστόν. Λέγομεν, λοιπόν, δτι έχει προορισμόν νά όμοιωθή εις τούτο: Νά προσέγγιση, πνευματικώς 
καί ηθικώς, τόν Χριστόν, τουτέστιν έχει προορισμόν, ϊνα μορφωθη, καί όμοιοθη δσον τό δυνατόν 
έσωτερικώς καί έξωτερικώς προς τόν Χριστόν, ϊνα άποκτήση τόν ηθικόν χαρακτήρα αύτοϋ. 

Άλλά τίνι τρόπω θά άποκτήση ό άνθρωπος τόν ηθικόν τούτον χαρακτήρα τού Χριστού; Πώς θά 
όμοιωθή προς αύτόν; Θά όμοιωθή, δταν προσβλέπη εις τόν Χριστόν ώς τό τέλειον παράδειγμα τής 
άρετής καί μιμήται, δσον εινε δυνατόν αύτώ, τό παράδειγμά του, καί ζή καί πολιτεύεται συμφώνως 
προς τούς λόγους του καί τάς έντολάς του. Διότι τότε θά άποκτήση κατά τό δυνατόν τά φρονήματα, 
τά αισθήματα καί τά θελήματα τού Χριστού, καί θά ενεργή καί εργάζεται κατά Χριστόν, οπότε καί 
θά προσέγγιση, καί θά όμοιωθή κατά τό δυνατόν προς τόν ηθικόν χαρακτήρα Αύτοΰ. 

"Οτι δέ ό άνθρωπος αύτόν τόν προορισμόν έχει επί τής γης, ϊνα μορφωθη, καί όμοιωθή κατά τό 
δυνατόν προς τόν Χριστόν, καταδεικνύεται δι' άναριθμήτων μαρτυριών τής Αγίας Γραφής- καί προς 
πληρεστέραν βεβαίωσιν άναφέρομέν τινας εξ αύτών. Διότι όσω τις εινε βεβαιότερος περί τής άληθείας 
ταύτης, τόσω καί περισσότερον έγκολποΰται ταύτην καί συμμορφοΰται προς αύτήν. Άναφέροντες δέ 
τάς μαρτυρίας ταύτας, θά έρμηνεύωμεν καί δι’ ολίγων αύτάς, δπως κατανοώνται υπό πάντων. 


ΜΑΡΤΥΡΙΑΙ ΤΗΣ ΑΓΙΑΣ ΓΡΑΦΗΣ ΠΕΡΙ ΤΟΥ ΠΡΟΟΡΙΣΜΟΥ ΤΟΥ 

ΑΝΘΡΩΠΟΥ ΕΠΙ ΤΗΣ ΓΗΣ 


10. α ) ΛΟΓΟΙ ΤΟΥ ΘΕΙΟΥ ΠΑΥΛΟΥ ΠΕΡΙ ΤΟΥ ΟΤΙ ΠΡΕΠΕΙ ΝΑ ΜΙΜΩΜΕΘΑ 
ΤΟΝ ΧΡΙΣΤΟΝ 

Ιδού δέ, περί τού δτι πρέπει νά προσβλέπωμεν εις τόν Χριστόν καί νά μιμώμεθα τό παράδειγμά 
του, τί λέγει ό θειος Παύλος. «Τοιγαροΰν καί ήμεϊς τοσοΰτον έχοντες περικείμενον ήμϊν νέφος 
μαρτύρων, δγκον άποθέμενοι πάντα καί την εύπερίστατον άμαρτίαν, δι’ υπομονής τρέχωμεν τόν 
προκείμενον ήμϊν άγώνα, άφορώντες εις τόν τής πίστεως άρχηγόν καί τελειωτήν Ίησοΰν, δς άντι τής 
προκειμένης αύτώ χαράς ύπέμεινε σταυρόν, αισχύνης καταφρονήσας, εν δεξιά τε τού θρόνου τού 
Θεού έκάθησεν. Άναλογίσασθε γάρ τόν τοιαύτην ύπομεμενηκότα υπό τών άμαρτωλών είς αύτόν 
άντιλογίαν, ϊνα μη κάμητε ταϊς ψυχαϊς υμών εκλυόμενοι» (Εβρ. ιβ' 1-3). 



Ίο νόημα δέ των λόγων τούτων τού θείου Παύλου είνε τούτο: Λοιπόν και ημείς, έχοντες ύπ’ όψιν 
μας άναρίθμητον πλήθος μαρτύρων και αγωνιστών, οί όποιοι ένεκα της μεγάλης πίστεως, υπό της 
όποιας ένεπνέοντο, έτελείωσαν τον βίον αύτών μετά καρτερίας και υπομονής μεγάλης, άφωσιωμένοι 
είς τον Θεόν και τελείως ύπακούοντες εις αύτόν, ας άπορρίψωμεν και ας άποδιώξωμεν μακράν άπό 
τον εαυτόν μας παν δ,τι μάς γίνεται βάρος, πρόσκομμα και έμπόδιον εις την οδόν της άρετης. Άς 
μισήσωμεν δέ και ας άποστραφώμεν την εύκόλως δελεάζουσαν, έμπεριπλέκουσαν και παγιδεύουσαν 
ημάς άμαρτίαν, και μετά προθυμίας μεγάλης καί υπομονής ας βαδίζωμεν καί ας τρέχωμεν είς τον 
άγώνα της πίστεως καί της υπακούς είς τό θέλημα τού Θεού. Προς τούτο δέ ας έχωμεν έμπροσθεν 
μας ώς υπόδειγμα καί παράδειγμα πάσης άρετης τον Ίησοϋν Χριστόν, δστις είνε η άρχη καί κεφαλή 
της άληθοϋς πίστεως μας, καί ό τέλειος κατά την άρετήν, ό προάγων καί τελειοποιώων καί ημάς είς 
αύτήν. Αύτός δέ ό Χριστός έχων ύπ’ όψιν του την αίωνίαν δόξαν καί χαράν, η,ν έμελλε καί ώς 
άνθρωπος διά τά παθήματά του νά λάβη, ύπέφερεν άγογγύστως τον έπώδυνον καί έπονείδιστον 
θάνατον τού Σταυρού, μηδόλως ύπολογίσας τάς άναριθμήτους έξουδενώσεις καί περιφρονήσεις καί 
άτιμώσεις, τάς οποίας έποίησαν είς αύτόν οί Ιουδαίοι καί οί εθνικοί. Διά τούτο δέ καί ύψώθη καί 
έδοξάσθη διά τελείας δόξης υπό τού ούρανίου αύτοϋ Πατρός καί Θεού, καθίσας εν δεξιά του θρόνον 
της μεγαλωσύνης αύτοϋ. Συλλογισθητε λοιπόν καί υμείς αύτόν τον Χριστόν, τον Υιόν τού Θεού, δστις 
ύπέμεινεν άγογγύστως τόσην καταφρόνησιν υπό τών άσεβών καί άμαρτωλών σταυρωτών του, δπως μη 
άποθαρρύνωνται καί άποκάμνωσιν αί ψυχαί σας εκ τών διαφόρων δοκιμασιών καί θλίψεων καί 
διωγμών, τούς οποίους επιτρέπει ό Θεός εξ άγάπης προς δοκιμασίαν σας, δπως μορφωθητε δι’ αύτών 
καί τελειοποιηθητε. Καί ταϋτα μέν λέγει ό θείος Παύλος. 


11. β') ΛΟΓΟΙ ΤΟΥ ΕΥΑΓΓΕΛΙΣΤΟΥ ΙΩΑΝΝΟΥ 

Καί ό εύαγγελιστη,ς Ιωάννης αύτό τούτο βεβαιών λέγει- «Ό λέγων εν αύτώ μένειν, οφείλει, καθώς 
εκείνος περιεπτάτησε, καί αύτός οϋτω περιπατεΐν» (Α' Ίω. β' 6). Τούτο, καθώς πάς τις εννοεί, 
σημαίνει ότι ό Χριστιανός προορισμόν έχει επί της γης, εάν θέλη νά είνε άνθρωπος τού Χριστού, νά 
ςη καί νά πολιτεύεται, όπως έζησε καί έπολιτεύθη αύτός ό Χριστός. 


12. γ') ΛΟΓΟΙ ΤΟΥ ΑΠΟΣΤΟΛΟΥ ΠΕΤΡΟΥ 

Ό δέ άπόστολος Πέτρος μάς λέγει, ότι ό Χριστός ύπέμεινεν άγογγύστως καί μεθ’ υπομονής διά 
την σωτηρίαν ημών πάθη φρικτά καί έπονείδιστον θάνατον, άφίνων είς ημάς τοιουτοτρόπως 
παράδειγμα, τύπον καί υπογραμμόν της υπομονής καί της άρετης, διά νά μιμηθώμεν καί ημείς αύτόν, 
άκολουθοΰντες τά ίχνη του καί τά διαβήματά του. Ό Χριστός, λέγει έξακολουθών ό θείος Πέτρος, 
άμαρτίαν δέν έποίησεν ούδεμίαν, ούδέ εύρέθη άπολύτως εν τη, ψυχή του καί εν τώ στόματί του 
δολερόν η μεμπτόν τι. Καί περιπαίζόμενος δέ ύπέμενε μεθ’ υπομονής, χωρίς νά άνταποκρίνεται καί νά 
άνταποδίδη, είς τούς περιπταίςοντας αύτόν τά όμοια. Καί πάσχων άδίκως υπό τών πονηρών καί 
κακοβούλων, δέν ώργίζετο ούδέ έξέφερεν άπειλην κατ’ αύτών, άλλά παρέδιδεν αύτούς είς τον 
έπουράνιον αύτοϋ Πατέρα, δστις κρίνει τούς πάντας μετά δικαιοσύνης. 

Ιδού δέ καί αύτοί οί λόγοι τού άποστόλου Πέτρου. «Χριστός έπαθεν υπέρ ημών, ύμίν 
ύπολιμπάνων υπογραμμόν, ϊνα έπακολουθήσητε τοίς ϊχνεσιν αύτοϋ: ός άμαρτίαν ούκ έποίησεν, ούδέ 
εύρέθη δόλος εν τώ στόματι αύτοϋ- ός λοιδορούμενος ούκ άντελοιδόρει, πάσχων ούκ ηπείλει, 
παρεδίδου δέ τώ κρίνοντι δικαίως» (Α' Πέτρ. β' 21-23). 


13. δ') ΚΑΙ ΕΤΕΡΟΙ ΛΟΓΟΙ ΤΟΥ ΑΠΟΣΤΟΛΟΥ ΠΑΥΛΟΥ 

Καί πάλιν ό Θείος Παύλος εν άλλη, αύτοϋ επιστολή υποδεικνύει είς τούς Χριστιανούς ότι, εάν 
θέλωσιν νά τιμηθώσι καί νά δοξασθώσιν υπό τού Θεού δόξαν άληθινη,ν καί αιώνιον, πρέπει νά έ'χωσιν 
ύπ’ όψιν τών τον Χριστόν καί αύτόν νά έ'χωσιν ώς υπογραμμόν καί παράδειγμά τών, καί αύτόν νά 
μιμώνται. Πρέπει, λέγει, νά έ'χωσιν ύπ’ όψιν τών τό φρόνημα καί τίτν ταπείνωσιν τού Χριστού, την 
οποίαν έ'δειξεν έμττράκτως διά της τελείας αύτοϋ ύπακοης είς τό θέλημα τού ούρανίου αύτοϋ Πατρός. 
"Ενεκα δέ της ταπεινώσεώς του ταύτης καί τελείας ύπακοης του ού μόνον συγκατέβη τελείαν 
συγκατάβασιν εκ τού ύψους της άληθοΰς καί πραγματικής θεότητός του, καί έγινε τέλειος άνθρωπος 
όμοιος μέ ημάς, άλλά συγκατέβη καί είς έ'τι μεγαλύτερον βάθος ταπεινώσεώς. Περιεφρονήθη δηλαδη, 
καί έξηυτελίσθη καί έδέχθη τον έπονείδιστον τού σταυρού θάνατον άποθανών ώς άμαρτωλός μεταξύ 
δύο κακούργων ληστών. Τούτου ένεκα, ήτοι διά την άκραν καί τελείαν αύτοϋ ταπείνωσιν, 
έξακολουθών λέγει ό θείος Παύλος, καί ό Θεός Πατήρ υπερύψωσε τον Χριστόν καί είς ύψίστην καί 
άπειρον δόξαν άνεβίβασεν καί έχάρισεν είς αύτόν τό άνώτατον καί ένδοξότατον όνομα, τό όνομα 
Κύριος, ήτοι άρχων καί έξουσιαστη,ς πάντων, τών ούρανίων καί τών επιγείων. Καί τούτο έγένετο, ϊνα 
είς τό όνομά τον, Υιού όντος τού Θεού καί σωτηρος της άνθρωπότητος, καί Κυρίου καί έξουσιαστοΰ 
πάντων, κλίνη, γόνυ καί προσκύνηση, πάσα ή κτίσις, καί τά εν τοίς ούρανοίς καί τά επί της γης καί 
τά εν τοίς καταχθονίοις, καί πάσα γλώσσα καί φωνή ύμνηση, καί δοξάση, αύτόν καί όμολογήση,, ότι ό 
Ιησούς Χριστός είνε Κύριος καί Βασιλεύς τών πάντων. Αύτό δέ είνε δόξα καί τιμή είς τον Θεόν 
Πατέρα δστις έχει τοιοΰτον Υιόν ένδοξον καί υπερένδοξον, άποκτήσαντα την δόξαν διά της τελείας 



ταπεινώσεως και ύπακοής εις το θέλημά του. 

Ιδού δε και αυτοί οί λόγοι τού θείου Παύλον- «Τούτο φρονείσθω εν ύμίν ό και εν Χριστώ Ιησού, 
ός εν μορφή Θεού ύπαρχων, ούχ άρπαγμόν πγήσατο το είνε ϊσα Θεω, άλλ’ εαυτόν έκένωσε μορφήν 
δούλου λαβών, εν όμοιώματι ανθρώπων γενόμενος- και σχήματι εύρεθείς ώς άνθρωπος έταπείνωσεν 
εαυτόν, γενόμενος ύπήκοος μέχρι θανάτου, θανάτου δε σταυρού. Διό και ό Θεός αυτόν ύπερύψωσε, 
και έχαρίσατο Αύτω όνομα τό ύπέρ παν όνομα- ϊνα εν τω όνόματι Ιησού παν γόνυ κάμψη, έπουρανίων 
και επιγείων και καταχθονίων, και πάσα γλώσσα έξομολογήσηται ότι Κύριος Ιησούς Χριστός εις 
δόξαν Θεού πατρός» (Φιλιπ. β' 5-11). 

Εις άλλο πάλιν μέρος ό θείος Παύλος προτρέπει τούς Χριστιανούς ϊνα μιμηθώσιν αυτόν, καθώς 
αυτός έμιμήθη τον Χριστόν- « Μιμηταί μου, λέγει, γίνεσθε, καθώς κάγώ Χριστού» (Α' Κοριν. ια' 1). 

Και άλλαχοϋ γράφει προς τούς Χριστιανούς ό αυτός Απόστολος νά γίνωσι μιμηταί της 
άγαθότητος τού Θεού, ώς τέκνα αυτού άγαπητά, καί νά έξασκώσι την άρετήν της άγάπης, όπως καί ό 
Χριστός έξήσκησεν αυτήν άγαπήσας ημάς. Καί την έξήσκησε παραδώσας καί προσενεγκών τον εαυτόν 
του διά του σταυρικού του θανάτου προσφοράν καί θυσίαν προς τον Θεόν ύπέρ ημών εύάρεστον. 
Ιδού δε καί οί λόγοι τού Αποστόλου- «Γίνεσθε ούν μιμηταί τού Θεού, ώς τέκνα άγαπητά- καί 
περιπατεϊτε εν άγάπη, καθώς καί ό Χριστός ίιγάπησε ημάς, καί παρέδοωυκεν εαυτόν ύπέρ ημών 
προσφοράν καί θυσίαν τω Θεω εις οσμήν ευωδίας» (Έφεσ. ε' 1-2). 


14. ε') ΕΤΕΡΟΙ ΛΟΓΟΙ ΤΟΥ ΠΑΥΛΟΥ ΔΙ’ ΩΝ ΔΙΔΑΣΚΕΙ ΠΡΟΣ ΠΟΙΟΝ 
ΣΚΟΠΟΝ ΚΑΤΕΣΤΑΘΗΣΑΝ ΚΑΙ ΟΙ ΕΝ ΤΗ ΕΚΚΛΗΣΙΑ ΠΝΕΥΜΑΤΙΚΟΙ 
ΕΡΓΑΤΑΙ 

Ό αυτός έτι Απόστολος μάς βέβαιοί, ότι ό Χριστός ώρισε τούς πνευματικούς άρχοντας καί 
έργάτας εν τη, Εκκλησία προς τον σκοπόν νά έργασθώσιν επί των Χριστιανών, όπως μορφώσωσι καί 
καταρτίσωσι καί τελειοποιήσωσιν αυτούς. Τοιουτοτρόπως δέ νά οίκοδομηθή διά της πνευματικής 
εργασίας αυτών ή πνευματική της Εκκλησίας οικοδομή, ήτις συνισταμένη εκ Χριστιανών πιστών καί 
ηγιασμένων ύπό τής χάριτος του Χριστού, άποτελεί τό πνευματικόν οικοδόμημα τού σώματος τού 
Χριστού, ούτινος κεφαλή είνε αυτός ό Χριστός. Καί ούτοι, μάς λέγει ό θείος Απόστολος, ούς 
κατέστησεν ό Θεός έργάτας, έργον έχουσι νά έργάξωνται επί των πιστών μέχρις ότου φθάσωμεν οί 
πάντες νά έχωμεν εν φρόνημα καί μίαν άληθή καί στερεάν καί τελείαν πίστιν εις πάσας τάς άληθείας 
του Εύαγγελίου καί πλήρη γνώσιν του Χριστού, τού Υιού του Θεού. Τοιουτοτρότως δέ θά φθάσωμεν 
εις την τελείαν πνευματικήν ηλικίαν, ήτις είνε ή άπόκτησις τής τελείας άρετής, διά νά εϊμεθα μέλη 
άξια του σώματος αυτού. Διά των φωτιστικών δέ τούτων λόγων ό τού Θεού Απόστολος ούδέν άλλο 
λέγει, είμή ότι ό προορισμός ημών των Χριστιανών εν τω κόσμω τούτω είνε νά μορφωθώμεν κατά 
Χριστόν, νά όμοιωθώμεν πνευματικώς προς αυτόν, διά νά εϊμεθα αιωνίως μας ή του, διά νά εϊμεθα 
σώμα του καί μέλη του. Καί προς τον σκοπόν τού καταρτισμού καί τής μορφώσεως ημών ταύτης 
ώρισε καί κατέστησεν ό Χριστός εν τη Εκκλησία τούς άποστόλους, τούς προφήτας, τούς 
ευαγγελιστής, τούς ποιμένας καί διδασκάλους. 

Ιδού δέ ή όλη περικοπή των λόγων τού Αποστόλου- «Καί αυτός έδωκε τούς μέν άποστόλους, 
τούς δέ προφήτας, τούς δέ ευαγγελιστής, τούς δέ ποιμένας καί διδασκάλους, προς τον καταρτισμόν 
των άγιων, εις έργον διακονίας, εις οικοδομήν τού σώματος του Χριστού- μέχρι καταντήσωμεν οί 
πάντες εις την ένότητα τής πίστεως καί τής έπιγνώσεως τού Υιού τού Θεού, εις άνδρα τέλειον, εις 
μέτρον ηλικίας του πληρώματος τού Χριστού» (Εφεσ. δ' ια' 11-13). 


15. στ) ΛΟΓΟΙ ΑΥΤΟΥ ΤΟΥ ΧΡΙΣΤΟΥ ΔΓ ΩΝ ΠΑΡ ΑΓΓΕΛΛΕΙ ΙΝΑ 
ΜΙΜΩΜΕΘΑ ΑΥΤΟΝ 

Αλλά καί ό ίδιος ό Χριστός διδάσκων ημάς, ϊνα προσβλέπωμεν εις αυτόν καί μιμώμεθα τάς 
άρετάς του, ότε έπλυνε τούς πόδας των μαθητών του, είπεν ώρισμένως εις αυτούς, εν τω προσώπω 
δέ αυτών καί προς πάντας τούς Χριστιανούς, είπε, λέγομεν, ϊνα ή μεγάλη αύτη άρετή τής 
ταπεινώσεώς του είνε παράδειγμα καί ύπογραμμός εις τον βίον μας, διότι προς αυτόν τον σκοπόν 
έποίησε τούτο. Ιδού αυτοί οί λόγοι τού Εύαγγελίου- «Ότε ούν ένιψε τούς πόδας αυτών, καί έλαβε τά 
ίμάτια αυτού, άναπεσών πάλιν είπεν αύτοϊς, Γινώσκετε τί πεποίηκα ύμίν; Υμείς φωνείτέ με, ό 
Διδάσκαλος καί ό Κύριος- καί καλώς λέγετε, είμί γάρ. Εί ούν εγώ ένιψα ύμών τούς πόδας, ό Κύριος 
καί ό Διδάσκαλος, καί ύμείς οφείλετε άλλήλων νίπτειν τούς πόδας. Υπόδειγμα γάρ δέδωκα ύμίν, ϊνα, 
καθώς εγώ έποίησα ύμίν, καί ύμείς ποιήτε» (Ίω. ιγ' 12-15). 

Διά των λόγων τούτων ό Κύριος διδάσκει ημάς καθαρώς καί σαφώς, ϊνα έχωμεν αυτόν πάντοτε 
παράδειγμα εις τον βίον μας, συλλογιςόμενοι ότι, εάν αυτός, όστις ήτο καί είνε ό άπόλυτος 
Διδάσκαλος καί Κύριος, εάν αυτός, όστις είχεν άπειρον ύψος δόξης καί τελειότατος, έταπεινώθη 
τοσοϋτον, ώστε νά πλύνη, καί αυτούς τούς πόδας των μαθητών, όπερ ήτο έργον των δούλων, πόσω 
μάλλον, ημείς οϊτινες άπέναντι αυτού εϊμεθα μηδαμινοί, όφείλομεν νά έξασκώμεν μετά πάσής 
προθυμίας προς τούς όμοιους ήμίν, προς τούς άδελφούς ημών, τάς άρετάς ταύτας, την άγάπην καί 
την ταπεινοφροσύνην; 

Έκ πάντων τούτων των χωρίων τής Γραφής καί εκ πλείστων άλλων καταφαίνεται ήλιου 



φαεινότερον, δτι ό επί γης προορισμός τοϋ ανθρώπου ε’ινε νά μορφωθη, ούτος και να όμοιωθη, προς 
τον Χριστόν, νά όμοιωθη δηλονότι κατά το δυνατόν προς τον τέλειον ηθικόν χαρακτήρα τοϋ Χρίστου, 
προς την αρετήν τοϋ Χριστοϋ. 


16. Β') ΤΙΣ Ο ΕΝ ΤΗ ΜΕΛΛΟΥΣΗ ΑΙΩΝΙΩ ΖΩΗ ΤΕΛΙΚΟΣ ΠΡΟΟΡΙΣΜΟΣ 
ΤΟΥ ΑΝΘΡΩΠΟΥ 

Και ότι μεν ούτος είνε ό προορισμός τοϋ ανθρώπου επί της γης δεν υπάρχει απολύτως ούδέ ή 
ελάχιστη αμφιβολία, διότι είνε αλήθεια, ήτις φέρει την βεβαιότητα και τό κΰρος τοϋ λόγου τοϋ Θεοϋ, 
τής Άγιας Γραφής. Αλλά τίνα σκοπόν έχει ό προορισμός ούτος τοϋ ανθρώπου έπι τής γης; Τίνα 
σκοπόν έχει ή κατά Χριστόν μόρφωσις τοϋ ανθρώπου εν τω κόσμφ τούτω; Μέ άλλας λέξεις, διά ποιον 
σκοπόν ώρισεν ό Θεός και έκςητεΐ πταρά τοϋ ανθρώπου, ϊνα μορφωθη ούτος εν τω κόσμφ τούτω 
κατά Χριστόν και νά όμοιωθη, προς Αύτόν; 

Άπαντώντες εις τοϋτο λέγομεν δτι τό_ τέλος και ό σκοπός, διά τον όποιον ώρισε και έκςητεΐ ό 
Θεός παρά τοϋ ανθρώπου ϊνα μορφωθη, ούτος κατά Χριστόν και όμοιωθη προς Αύτόν, εινε ή εν τη, 
μελλούση ζωή άποκατάστασις αύτοϋ, ήτις είνε ό τελικός και ύψιστος προορισμός τοϋ ανθρώπου. 
Αλλά τις αυτή ή άποκατάστασις αύτοϋ, ή μάλλον, τις ό εν τη, μελλούση αίωνίω ζωή τελικός 
προορισμός τοϋ ανθρώπου; Ό εν τη, μελλούση αίωνίω ςωη τελικός καί ύψιστος προορισμός τοϋ 
ανθρώπου είνε ούτος: Νά ύψωθή ό άνθρωπος καί νά συνδοξασθή μετά τοϋ Χριστοϋ εν τω αίωνίω καί 
άτελευτήτω μέλλοντι. Άφοϋ δηλαδή παρασκευασθή καί καταρτισθή ό άνθρωπος εν τω κόσμφ τούτω 
διά τής δυνατής όμοιώσεως αύτοϋ προς τον Χριστόν, νά ύψωθή έπειτα ώς τέκνον τοϋ Θεοϋ εν τω 
μέλλοντι καί νά δοξασθή μετά τοϋ Χριστοϋ, γενόμενος κληρονόμος αιωνίου βασιλείας καί δόξης καί 
χαράς καί μακαριότητος. Ουτω δέ νά κατασταθή όντως εύτυχής καί μακάριος, εις έπαινον καί τιμήν 
καί δόξαν τοϋ αιωνίου τρισυποστάτου Θεοϋ. 

Ότι δέ ό τελικός καί ύψιστος προορισμός τοϋ άνθρώπου είνε ή ύψωσις καί ή δόξα αύτοϋ, ώς 
τέκνου τοϋ Θεοϋ, καί ή κληρονομιά βασιλείας αιωνίου καί άφθάρτου, καί ή αιώνιος αύτοϋ χαρά καί 
μακαριστής, κηρύττεται καί πιστοϋται δι’ άναριθμήτων λόγων τής Αγίας Γραφής. Καί προς βεβαίωσιν 
τοϋ τυχόν άγνοοϋντος ή άμφιβάλλοντος άναφέρομεν ολίγους εξ αύτών, όπως άνεφέραμεν 
προηγουμένως καί προς άπόδειξιν τοϋ ότι ό εν τω κόσμφ τούτω προορισμός τοϋ άνθρώπου είνε ή 
κατά Χριστόν μόρφωσις αύτοϋ. 


ΜΑΡΤΥΡΙΑΙ ΤΗΣ ΑΓΙΑΣ ΓΡΑΦΗΣ ΠΕΡΙ ΤΟΥ ΑΚΡΟΥ ΚΑΙ 
ΤΕΛΙΚΟΥ ΚΑΙ ΥΨΙΣΤΟΥ ΠΡΟΟΡΙΣΜΟΥ ΤΟΥ ΑΝΘΡΩΠΟΥ 


17. α') ΛΟΓΟΙ ΤΟΥ ΧΡΙΣΤΟΥ 

Ό ίδιος ό Χριστός κατά την μεγάλην ημέραν τής κρίσεως καί μισθαποδοσίας, οπότε θά 
όδηγηθώσι καί θά ύψωθώσιν οί άνθρωποι εις τον ΰψιστον καί τελικόν αύτών προορισμόν, 
άποτεινόμενος προς τούς δικαίους καί καλών αύτούς εις την άπόλαυσιν των αιωνίων άγαθών, λέγει- 
«Δεΰτε οί εύλογημένοι τοϋ Πατρός μου κληρονομήσατε την ήτοιμασμένην ύμίν βασιλείαν άπό 
καταβολής κόσμου» (Ματθ. κε' 34). 

Καί άλλαχοϋ ό Κύριος όμιλών περί τής μελλούσης άποκαταστάσεως των δικαίων λέγει, δτι τέκνα 
όντες ούτοι τοϋ Θεοϋ, θά εύρίσκωνται εν τη, ούρανίω βασιλεία τοϋ Πατρός των ένδοξοι καί λαμπροί 
ώς ό ήλιος. «Τότε λέγει, (ήτοι ότε ό Θεός θά ύψώση, τούς δικαίους εις τον τελικόν προορισμόν αύτών), 
οί δίκαιοι έκλάμψουσιν ώς ό ήλιος εν τη, βασιλεία τοϋ Πατρός αύτών» (Ματθ. ιγ' 43). 


18. β') ΛΟΓΟΙ ΤΟΥ ΑΠΟΣΤΟΛΟΥ ΠΕΤΡΟΥ 

Ό δέ άπόστολος Πέτρος εύλογεί καί δοξάζει τον Θεόν, όστις διά την μεγάλην αύτοϋ άγάπην 
άνεγέννησεν ημάς καί μάς έποίησε τέκνα του διά τοϋ Ίησοϋ Χριστοϋ, διά νά γίνωμεν κληρονόμοι 
άφθάρτων καί ούρανίων αιωνίων άγαθών. «Εύλογητός, λέγει, ό Θεός καί Πατήρ τοϋ Κυρίου ημών 
Ίησοϋ Χριστοϋ, ό κατά τό πολύ αύτοϋ έλεος άναγεννήσας ημάς εις ελπίδα ζώσαν δι’ άναστάσεως 
Ίησοϋ Χριστοϋ εκ νεκρών, εις κληρονομιάν άφθαρτον καί άμίαντον καί άμάραντον, τετηρημένην εν 
ούρανοίς εις ημάς» (Α' Πέτρ. α' 3-4). 

Δεδοξασμένος, λέγει, ό Θεός καί Πατήρ τοϋ Κυρίου ημών Ίησοϋ Χριστοϋ, ό κατά τό πολύ καί 
άμέτρητον αύτοϋ έλεος άναγεννήσας ημάς καί ποιήσας τέκνα του διά τοϋ Αγίου βαπτίσματος καί τής 
χάριτος τοϋ Αγίου Πνεύματος, καί όδηγήσας ημάς εις ελπίδα άληθινήν καί βεβαίαν. Άπεδείχθη δέ 
άληθινή καί βεβαία ή ελπίς ημών αύτη διά τής άναστάσεως τοϋ Ίησοϋ Χριστοϋ, "Ον ήγειρεν εκ νεκρών 
βεβαιώσας ούτω πάσας τάς ούρανίους καί αιώνιας ελπίδας μας περί τοϋ δτι θά γίνωμεν κληρονόμοι 
άφθάρτον, άμιάντου, καί άμολύντου καί άμαράντου δόξης καί μακαριότητος, ήτις ύπάρχει καί 
φυλάττεται εις τούς ούρανούς δι’ ημάς. 



19. γ') ΛΟΓΟΙ ΤΟΥ ΑΠΟΣΤΟΛΟΥ ΠΑΥΛΟΥ 

Ό δέ θειος Παύλος όμιλών περί των ύπερβαινόντων πάσαν άνθρωπίνην νόησιν αιωνίων αγαθών, 
τα οποία θά άπολαύσωσιν οί τοϋ Θεού άνθρωποι, λέγει: «'Ά οφθαλμός ούκ είδε, και ούς ούκ ίίκουσε 
και επί καρδίαν ανθρώπου ούκ άνέβη, ά ήτοίμασεν ό Θεός τοίς άγαπώσιν αυτόν» (Α' Κορ. β' 9). Τα 
έπουράνια, λέγει, της βασιλείας τοΰ Θεοϋ αγαθά, την δόξαν, την χαράν, τίιν ευφροσύνην και την 
αίωνίαν μακαριότητα, τα όποια ιττοίμασεν ό Θεός άπό καταβολής κόσμου διά τούς άγαπώντας αύτόν 
και ύπακούοντας εις τό θέλημά του, οφθαλμός άνθρώπου δεν είδε ποτέ, καί αύτί δεν ίίκουσε, καί 
καρδία καί διάνοια άνθρώπου δεν ένόησεν ούδέ έφαντάσθη ποτέ. Τόσον ϋψιστα καί ύπέρ κατάληψιν 
άγαθά είνε ταΰτα. 

Καί άλλαχοϋ κηρύττει ό θείος Παύλος, ότι αύτό τό Πνεύμα τού Θεού, ό Παράκλητος, μαρτυρεί 
καί βεβαιώνει μαζή με τίιν ίδικήν μας συνείδησιν, η,ν έχομεν εξ άρχής άπό τού βαπτίσματος καί της 
άναγεννήσεως τιμών, ότι εϊμεθα τέκνα Θεού. Ώς όντες λοιπόν τέκνα Θεού, προσθέτει ό θείος 
Απόστολος, εϊμεθα φυσικά καί κληρονόμοι τών αιωνίων αύτοΰ άγαθών, άμα δέ καί συγκληρονόμοι 
τού Χριστού, τού Υιού τού Θεού. «Αύτό, λέγει, τό Πνεύμα συμμαρτυρεί τώ πνεύματι τιμών, ότι έσμέν 
τέκνα Θεοΰ. Εί δέ τέκνα, καί κληρονόμοι- κληρονόμοι μέν Θεού, συγκληρονόμοι δέ Χριστού» (Ρωμ. η' 
16-17). 

"Οπως δέ ενταύθα ό θείος Παύλος μαρτυρεί ότι οί άληθείς Χριστιανοί θά είνε κληρονόμοι τού 
Θεού καί συγκληρονόμοι τοΰ Χριστού, ούτω καί εν άλλη, αύτοΰ επιστολή βέβαιοί, ότι, εάν μεθ’ 
ύπομονης καί καρτερίας ύπομένωσι τάς εν τώ κόσμω τούτω Θλίψεις καί δοκιμασίας, θά 
συμβασιλεύσωσι μετά τού Χριστού εν τη άπείρω αίωνιότητι. «Εί ύπομένομεν, λέγει, καί 
συμβασιλεύσομεν» (Β' Τιμ. β' 12). 


20. δ') ΕΤΕΡΟΙ ΛΟΓΟΙ ΤΟΥ ΑΠΟΣΤΟΛΟΥ ΠΑΥΛΟΥ 

Εις άλλο μέρος όμιλών ό αύτός Απόστολος περί της δόξης, τίιν όποιαν θά άπολαύσωσιν οί 
άληθείς τού Χριστού οπαδοί, οί τά ούράνια έπιποθοΰντες καί πολιτευόμενοι κατά τό 
ύποδεικνυόμενον εις αύτούς ύπό τού Εύαγγελίου ούράνιον πολίτευμα, λέγει- «Ημών γάρ τό πολίτευμα 
εν ούρανοΐς ύπάρχει, εξ ού καί σωτηρα άπεκδεχόμεθα Κύριον Ίησοΰν Χριστόν, ός μετασχηματίσει τό 
σώμα της ταπεινώσεως ίιμών εις τό γενέσθαι αύτό σύμμορφον τώ σώματι της δόξης αύτοΰ, κατά τίιν 
ενέργειαν τοΰ δύνασθαι αύτόν καί ύποτάξαι έαυτώ τά πάντα» (Φιλιπ. γ' 20-21). 

Διά τών λόγων τούτων ό Απόστολος τού Θεού έχων ύπ’ όψιν τοΰ τούς εκτός τού Χριστού ’ςώντας 
καί πολεμίους της άληθοΰς τού Εύαγγελίου πίστεως, περί τών όποιων κάμνει λόγον προηγουμένως, 
θέλει νά ύποδείξη, εν άντιθέσει προς εκείνους τίιν ύψηλίιν θέσιν, εις τίιν όποιαν εύρίσκονται οί 
άληθείς Χριστιανοί. Όμιλεϊ λοιπόν περί της θέσεως ίιμών τών Χριστιανών ούτως: Ημείς οί χριστιανοί, 
οί τον Χριστόν άκολουθοΰντες καί πιστοί οπαδοί αύτοΰ όντες, εύρισκόμενοι εις δλως άντίθετον θέσιν, 
άφ’ δ,τι εύρίσκονται οί μακράν τού Χριστού καί τού Εύαγγελίου αύτοΰ ςώντες, δέν άκολουθοΰμεν τίιν 
ζωήν καί τίιν πολιτείαν αύτών. Ημείς έχομεν δλως διάφορον πολίτευμα άπό αύτούς, έχομεν διάφορα 
φρονήματα, έχομεν διαφορετικήν ζωήν. Διότι ή πατρίς ή ίδική μας καί τό πολίτευμα τό ίδικόν μας είνε 
εκείνο, τό οποίον ύπάρχει καί επικρατεί εις τούς ούρανούς, τό οποίον έχουσιν οί εν ούρανοίς άγγελοι 
καί οί άγιοι. "Οπως δηλαδή εκείνοι, οί εν ούρανοίς άγγελοι καί άγιοι, σκέπτονται καί φρονοΰσι καί 
πολιτεύονται, ούτω καί ημείς οί επί γης όντες. Διότι ώς εκείνοι ούτω καί ημείς ύπό τού αύτοΰ Θεοΰ 
νομοθετούμεθα καί διευθυνόμεθα, καί εις αύτόν καί εκείνοι καί ημείς ύπακούομεν. Έχομεν λοιπόν 
ημείς οί χριστιανοί ζωήν καί πολίτευμα, τό όποιον ύπάρχει εν ούρανοίς, όπόθεν καί περιμένομεν 
Σωτηρα ημών, δστις είνε ό Κύριος ημών Ιησούς Χριστός. Ό Σωτήρ δέ ημών ούτος θέλει μεταβάλει καί 
μετασχηματίσει τό σώμα τούτο, δπερ φέρομεν ήδη, τό όποιον είνε σώμα τής ένδειας, τού θανάτου καί 
τής φθοράς, θέλει τό μεταβάλει, ώστε νά γίνη, δμοιον καί σύμμορφον μέ τό σώμα τό ίδικόν του, δπερ 
είνε σώμα τής άφθαρσίας, τής λαμπρότατος καί τής δόξης. Καί θέλει κάμει τοιοΰτον ένδοξον καί τό 
ίδικόν μας σώμα ό Χριστός, συμφώνως μέ την άπειρον αύτοΰ δύναμιν καί ενέργειαν, διά τής όποιας 
δυνάμεως δύναται καί νά ύποτάξη εις τον έαυτόν του τά πάντα, ώς παντοδύναμος. 

Καί άλλαχοϋ ό αύτός Απόστολος την αύτήν άλήθειαν βεβαιών λέγει προς τούς γνησίους καί 
πιστούς τού Χριστού οπαδούς: Όταν ό Χριστός, δστις είνε ή πνευματική καί αιώνιος ημών ζωή, 
φανερωθη, μετά τής ούρανίου καί άπειρου αύτοΰ δόξης κατά την δευτέραν αύτοΰ παρουσίαν, τότε καί 
σείς θέλετε παρουσιασθή καί φανερωθη μετά δόξης ύψηλής καί μεγάλης. Λέγει δέ ταΰτα διά τών έξης 
λόγων: «Όταν ό Χριστός φανερωθη, ή ξωή ημών, τότε καί ύμείς συν αύτώ φανερωθήσεσθε εν δόξη» 
(Κολοσ. γ' 4). 


21. ε') ΛΟΓΟΙ ΤΟΥ ΕΥΑΓΓΕΛΙΣΤΟΥ ΙΩΑΝΝΟΥ 

Ο δέ θείος εύαγγελιστής Ιωάννης όμιλών περί τών άναγεγεννημένων χριστιανών λέγει- ί'δετε 
πόσον μεγάλην άγάπην έδειξεν εις ημάς ό ούράνιος Πατήρ, ώστε νά όνομασθώμεν καί νά εϊμεθα τέκνα 
του. Καί εϊμεθα μέν, λέγει, τώρα τέκνα τού Θεού, άλλά δέν έγένετο άκόμη εμφανής ή δόξα, την 
όποιαν θά λάβωμεν. Γνωρίξομεν όμως εξ αύτοΰ τοΰ Υίοΰ τοΰ Θεοΰ, καί εκ τοΰ Πνεύματος αύτοΰ, ότι, 
όταν κατά την δευτέραν αύτοΰ παρουσίαν φανερωθη, ό Χριστός, θά κατασταθώμεν καί θά εϊμεθα 
όμοιοι προς αύτόν, διότι θά έχωμεν την ικανότητα καί την δύναμιν, ϊνα ίδωμεν αύτόν καθώς είνε εις 



το ύψος τής δόξας του. Ιδού και αυτοί οί λόγοι τού θείου Ίωάννου: «’Ίδετε ποταπήν αγάπην δέδωκεν 
ήμΐν ό Πατήρ, ϊνα τέκνα Θεού κληθώμεν. Αγαπητοί, νΰν τέκνα Θεού έσμέν, και ούπω έφανερώθη τί 
έσόμεθα· οίδαμεν δέ, ότι, εάν φανερωθη, όμοιοι αύτω έσόμεθα, ότι όψόμεθα αυτόν καθώς έστι» (Α' 
Ίωάν. γ' 1, 2). 

Ό αυτός ιερός Εύαγγελιστής θεωρών εν τω Πνεύματι τού Θεού την ένδοξον πνευματικήν πόλιν 
τού Θεού, την έπουράνιον Ιερουσαλήμ, και την δόξαν και την μακαριότητα των δικαίων, οϊτινες θά 
άξιωθώσι νά είσέλθωσιν εις αυτήν, βεβαιώνει περί των άγιων καί δικαίων, ότι θά βασιλεύσωσιν εις 
τούς αιώνας των αιώνων. «Καί βασιλεύσουσι, λέγει, εις τούς αιώνας των αιώνων» (Αποκ. κβ' 5). 


22. ΣΥΜΠΕΡΑΣΜΑ 

Καί πάσα ή Αγία Γραφή γέμει μαρτυριών, αϊτινες κηρύττουσι καί διαβεβαιοϋσι σαφώς καί 
καθαρώς, ότι ό Θεός έπλασεν εξ αρχής εν τη άγαθότητί του τον άνθρωπον προς τον σκοπόν τού νά 
καταστήση αυτόν πλησίον του αιωνίως ευτυχή, εύδαίμονα καί μακάριον. Είνε λοιπόν βέβαιον καί όλως 
άναντίρρητον, ότι ό άκρος καί τελικός σκοπός τής πλάσεως τού άνθρώπου, ό ύψιστος καί αιώνιος 
τού άνθρώπου προορισμός, ό άφορών καί άποβλέπων τό αιώνιον καί άπειρον αυτού μέλλον, είνε ή 
ύψωσις αυτού καί ή κληρονομιά καί ή άπόλαυσις τής εν τω Θεω αιωνίου δόξης καί χαράς καί 
μακαριότατος. 

Καθώς δέ έρρέθη προηγουμένως, είς τό ύψος τούτο τής εν τω Θεω αιωνίου δόξης καί 
μακαριότατος δι’ ούδενος άλλου μέσου φθάνει ό άνθρωπος, είμή διά τής εν τω κόσμω τούτω κατά 
Χριστόν μορφώσεως αυτού καί τής δυνατής όμοιώσεως αυτού προς αυτόν, είνε δέ τό μέσον τούτο 
άνάλογον τού τελικού προορισμού του άνθρώπου. Επειδή, όπως ό τελικός προορισμός τού άνθρώπου 
είνε προορισμός ύψιστος, άνώτερος του οποίου άλλος δέν ύπάρχει, διότι πρόκειται ό άνθρωπος, ώς 
εϊπομεν, νά ύψωθή καί νά δοξασθή ύπ’ αυτού τού Θεού ώς τέκνον αυτού άγαπητόν, ούτω καί τό 
μέσον, δι’ ού επιτυγχάνεται ό ύψιστος ούτος προορισμός, είνε μέσον ύψιστον, διότι είνε ή δυνατή 
όμοίωσις τού άνθρώπου ούχί προς άλλο τι όν, άλλά προς αυτόν τον Χριστόν, τον Υιόν του Θεού. 
Όμοιωθείς δέ προς τον Χριστόν ό άνθρωπος καί γενόμενος όσον τό δυνατόν τέλειος κατά την άρετήν, 
καθώς παραγγέλλει ό ίδιος ό Χριστός λέγων, «’Έσεσθε ούν ύμείς τέλειοι» (Ματθ. ε' 48), θά 
συνόοξάζεται μετ’ αυτού αιωνίως εν τω μέλλοντι. 

Καί ταϋτα μέν διακεκριμένως περί του εν τη γη καί περί του εν τη μελλούση αΐωνίω ζωή 
προορισμού τού άνθρώπου. ’Ήδη δέ θά έκφέρωμεν αυτούς ηνωμένους ύπό ένα τύπον μέ όλίγας λέξεις, 
όπως δύναται πάς χριστιανός καί ευκόλως νά άντιλαμβάνεται αυτόν καί εύχερώς νά τον μνημονεύη. 


23. Ο ΕΠΙ ΤΗΣ ΓΗΣ ΠΡΟΟΡΙΣΜΟΣ ΤΟΥ ΑΝΘΡΩΠΟΥ ΚΑΙ Ο ΕΝ ΤΗ 
ΜΕΛΛΟΥΣΗ ΑΙΩΝΙΩ ΖΩΗ ΕΚΦΡΑΖΟΜΕΝΟΣ ΕΝ ΣΥΝΟΨΕΙ 

Ένοΰντες τον επί τής γης άρχικον προορισμόν του άνθρώπου μετά του τελικού ύψίστου 
προορισμού, όν έχει εν τη μελλούση αΐωνίω ςωη, καί είς τον όποιον φθάνει όταν έπιτελέση τον επί 
τής γης προορισμόν αυτού, διατυττώνομεν αυτόν εν συνόψει ώς έξης: Ό προορισμός του άνθρώπου 
είνε ή κατά τό δυνατόν όμοίωσις αυτού προς τον Χριστόν καί ή εν τω Θεω άπόλανσις αιωνίου δόξης 
καί μακαριότατος είς δόξαν του ύψίστου καί παναγάθου Θεού. Αυτόν τον προορισμόν έχει ό 
άνθρωπος, καί δι’ αυτόν άκριβώς τον λόγον έποίησεν αυτόν ό Θεός κατ’ εικόνα αυτού, έποίησεν 
αυτόν πρόσωπον λογικόν καί ελεύθερον- όπως μορφωθείς κατά Χριστόν εν τη παρούση ςωη, γίνη 
έπειτα κληρονόμος άφθάρτου καί αιωνίου βασιλείας. 

Ούτω δέ άναμφιβόλως καί άναντιρρήτως τού πράγματος έχοντος, συνάγεται άσφαλώς, ότι τό 
άληθές καί αιώνιον συμφέρον τού άνθρώπου είνε τούτο: Νά έχη, ώς πρώτιστον καί κύριον αύτοϋ 
μέλημα καί έργον, ενόσω ςη εν τω κόσμω τούτω, τό πώς νά μορφωθή κατά Χριστόν καί νά όμοιωθη 
προς αύτόν. Καί θά έχη, τούτο ώς κύριον αύτοΰ έργον, όταν συλλογίζεται πάντοτε καί φρονη, 
άδιστάκτως, ότι αυτός είνε ό εν τω κόσμω προορισμός του, ή κατά Χριστόν δηλονότι μόρφωσίς του. 



ΚΕΦΑΛΑΙΟΝ Β': Η ΕΙΣ ΧΡΙΣΤΟΝ ΠΡΟΣΑΓΩΓΗ ΚΑΙ Η 
ΜΟΡΦΩΣΙΣ ΤΟΥ ΑΝΘΡΩΠΟΥ ΕΙΝΕ ΕΡΓΟΝ ΤΟΥ ΘΕΟΥ 


24. Ο ΑΝΘΡΩΠΟΣ ΔΙΑ ΜΟΝΗΣ ΤΗΣ ΙΔΙΚΗΣ ΤΟΥ ΔΥΝΑΜΕΩΣ ΕΙΝΑΙ ΟΛΩΣ 
ΑΔΥΝΑΤΟΝ ΝΑ ΜΟΡΦΩΘΗ ΚΑΤΑ ΧΡΙΣΤΟΝ. 

Ειπομεν δτι κύριον αυτού εργον πρέπει νά έχη, ό άνθρωπος εν τώ κόσμω τούτω, όπως μορφωθη, 
κατά Χριστόν. Άλλ’ ας έρωτήσωμεν: Πώς θά έπιτυγχάνη τούτο; Δύναται ό άνθρωπος διά μόνης τής 
ίδικής του δυνάμεως νά κατόρθωσα τούτο; Άπαντώντες λέγομεν ότι διά μόνης τής ίδικής του 
δυνάμεως ό άνθρωπος είνε όλως αδύνατον νά κατορθώση, τούτο. Κατορθώνει όμως αύτό διά τίτς 
δυνάμεως τού Θεού. Διότι πρέπει νά γνωρίξωμεν ότι, όπως δεν δύναται εξ εαυτού μόνου ό άνθρωπος 
νά πιστεύση, εις τον Χριστόν, εάν μη, φωτισθίτ και προσελκυσθή υπό τού Θεού, ώς θά ίδωμεν 
κατωτέρω, ούτω δεν δύναται και διά μόνης τίτς ίδικής του δυνάμεως νά μορφωθη κατά Χριστόν. 
Αύτός ό ύψιστος Θεός εργάζεται επί τού άνθρώπου. Αύτός προσελκύει τον άνθρωπον εις την εις 
Χριστόν πίστιν, αύτός φέρει εις πέρας την μόρφωσίν του, αύτός φέρει εις πέρας την σωτηρίαν του. 
Εργάζεται αύτός ό Θεός και φέρει εις πέρας τό εργον τούτο, διότι ή μόρφωσις και τελειοποίησις τού 
άνθρώπου είνε τό ύψιστον και τό άνώτατον εργον άπό τά πνευματικά έργα, τά όποια ποιεί αύτός ό 
ύψιστος Κύριος και Θεός. Καταλαμβάνει δέ τις τίτν άλήθειαν ταύτην, όταν λάβη, ύπ’ όψιν του τον 
ύψιστον προορισμόν τού άνθρώπου, δστις εινε, ώς ειπομεν, ϊνα μορφωθη ούτος προς τον Χριστόν, 'ίνα 
γίνη, τέκνον τού Θεού κατά χάριν και ϊνα ζή πλησίον τού Θεού αιωνίως ώς τέκνον αύτοΰ άγαπητόν. 
Αφού λοιπόν τό εργον της κατά Χριστόν μορφώσεως και τελειοποιήσεως τού άνθρώπου εινε τοιοΰτον, 
ώστε νά ύψώνη, τον άνθρωπον μέχρις αύτοΰ τού Ύψίστου Θεού εινε όλως και φύσει άδύνατον νά 
φέρη, αύτό εις πέρας ό άνθρωπος διά μόνης τίτς ίδικίτς του δυνάμεως. 


25. Η ΠΡΟΣΑΓΩΓΗ ΤΟΥ ΑΝΘΡΩΠΟΥ ΕΙΣ ΤΗΝ ΕΙΣ ΧΡΙΣΤΟΝ ΠΙΣΤΙΝ ΕΙΝΑΙ 
ΕΡΓΟΝ ΤΟΥ ΘΕΟΥ 

Αφού ειπομεν ότι ό άνθρωπος διά μόνης τίτς ίδικίτς του δυνάμεως είνε άδύνατον νά μορφωθη 
κατά Χριστόν και ότι τούτο κατορθοΰται διά τίτς ένεργείας τού Θεού, έρχόμεθα ήδη νά ύποδείξωμεν 
τίνι τρόπω ό Θεός εργάζεται διά τίτν μόρφωσίν και τον καταρτισμόν τού άνθρώπου. Και πρώτον 
λέγομεν ότι αύτίϊ ή προσαγωγή τού άνθρώπου εις τίτν εις Χριστόν πίστιν, ήτις είνε ή άρχή καί ή βάσις 
τίτς σωτηρίας αύτοΰ, είνε εργον τοΰ Θεού, τουτέστι γίνεται διά τίτς ένεργείας τού Θεού. Καί προς 
άπόδειξιν τούτου φέρομεν λόγους καί γεγονότα εξ αύτής τίτς Αγίας Γραφής. 

Καί κατά πρώτον βεβαιούμεθα περί τίτς άληθείας ταύτης ούχί εξ άλλου τινός, άλλ’ εξ αύτοΰ τοΰ 
στόματος τοΰ Χριστοΰ, δστις άποφαίνεται σαφώς καί καθαρώς λέγων, «Ούδείς δύναται έλθείν πρός 
με, εάν μη, ό πατήρ ό πέμψας με έλκύση, αύτόν» (Ίωάν. στ' 44). Έκ τών λόγων τούτων εννοεί πας τις, 
ότι ούδείς άπολύτως ούδείς είνε δυνατόν νά προσέλθη, άφ’ εαυτού εις τον Χριστόν, τουτέστιν ούδείς 
δύναται νά πιστεύση, εις τον Χριστόν, εάν δεν φωτισθίτ καί δεν έλκυσθή εις τούτο υπό τού Θεού. Άρα 
πάς δστις πιστεύει εις τον Χριστόν, πιστεύει διότι έφωτίσθη εις τούτο καί προσελκύσθη υπό τίτς 
χάριτος τού Θεού. Τούτο δέ, δπερ λέγει ό Χριστός, τό βεβαιούμεθα καί έκ γεγονότων άναφερομένων εν 
τη Αγία Γραφή περί προσώπων, τά όποια ήτο όλως άδύνατον νά προσέλθωσιν εις τον Χριστόν, εάν ό 
Θεός δεν έκάλει καί δεν έφώτιζεν αύτά. Καί ιδού. 

Μάς λέγει ώρισμένως τό Πνεύμα τό Άγιον διά τού εύαγγελιστοΰ Λουκά περί τίτς εν τίτ πόλει τών 
Φιλίππων τίτς Μακεδονίας εύρισκομένης γυναικός, τίτς όνομαζομένης Λυδίας, ήτις έσέβετο μεν τον 
Θεόν, άλλ’ είχεν άγνοιαν τού μέσου τίτς σωτηρίας τού άνθρώπον, δπερ είνε ή εις Χριστόν πίστις. Μάς 
λέγει δέ περί αύτίΐ,ς ό ιερός Λουκάς εις τάς Πράξεις τών Αποστόλων, ότι ό Κύριος διήνοιξεν αύτίΐ,ς 
την καρδίαν εις τό νά άκούη, μετά προσοχής, άμα δέ καί νά νοή την περί τού Χριστού διδασκαλίαν 
καί τό κήρυγμα, δπερ έγίνετο εκεί υπό τού παρά Κυρίου άπεσταλμένου άποστόλου Παύλου. Έκ δέ 
τής άοράτου εκείνης έπενεργείας τού Πνεύματος τού Θεού επί την καρδίαν αύτής έπίστευσεν 
όλοψύχως εις τον Χριστόν καί έβαπτίσθη, καθώς καί πάντες οί εν τίτ οικία αύτής (Πράξ. ιστ' 14-15). 
Έκ τών ίστορουμένων δέ περί αύτής υπό τού ιερού Λουκά, φαίνεται σαφώς ότι δέν ήτο ποτέ δυνατόν 
νά πιστεύση, ή γυνή αύτη εις τον Χριστόν, εάν δέν ήκροάτο τον υπό τού Θεού άπεσταλμένον 
Απόστολον, καί εάν ό Κύριος δέν διήνοιγε την καρδίαν αύτής, εάν δέν έφώτιζε καί δέν έπέδρα διά τής 
χάριτός του εις την καρδίαν τής, ήτις έδίψα μέν την αιώνιον ζωήν καί σωτηρίαν, άλλ’ ήγνόει ότι διά 
τής εις Χριστόν πίστεως καί ύπακοής χορηγείται αύτη. 

Έν τώ αύτώ βιβλίω τών Πράξεων τών Αποστόλων άναγινώσκομεν καί περί τού εθνικού Ρωμαίου 
έκατοντάρχου Κορνηλίου. Άναγινώσκομεν ότι ό άνθρωπος ούτος, καίτοι ήτο εύσεβής καί φοβούμενος 
τον Θεόν μετά παντός τού οίκου αύτοΰ καί έποίει έλεημοσύνας πολλάς εις τον λαόν καί έδέετο τού 
Θεού διά παντός, ήγνόει όμως τό ότι διά νά εύρη, ό άνθρωπος την σωτηρίαν του είνε άνάγκη όπως 
πιστεύση, εις τον Χριστόν. Τί λοιτόν έγένετο εις αύτόν; "Ο Θεός δι’ άγγέλου ώδήγησεν αύτόν, ϊνα 
καλέση, τον άπόστολον Πέτρον, όπως μάθη παρ’ αύτοΰ τί πρέπει νά ποιήση διά νά σωθή- συγχρόνως 
δέ τό Πνεύμα τό Άγιον διέταξε τον άπόστολον Πέτρον, όπως μεταβή έκ τής Ίόππης εις την 
Καισάρειαν, ένθα εύρίσκετο ό Κορνήλιος. Ό Πέτρος δέ, μεταβάς εις την Καισάρειαν εύηγγελίσθη τον 



Χριστόν έν τη οικία τοϋ εκατόνταρχου· οΰτω δέ έπίστευσεν ό Κορνήλιος και οί εν τη οικία αύτοϋ και 
έβαπτίσθησαν άπαντες έν τω όνόματι τοϋ Κυρίου (Πράξ. ι 1-48). Βλέπομεν λοιπόν και έν τω 
προσώπω τοϋ Κορνηλίου και των περί αυτόν ότι ήτο αδύνατον να πιστεύσωσιν ούτοι εις τον Χριστόν 
και να εϋρωσι τίιν σωτηρίαν αυτών, έάν ό Θεός δεν έκάλει και δεν έφώτιζεν αυτούς διά τοϋ 
αποστόλου Πέτρου. 

Παρόμοιον γεγονός προς τό τοϋ Κορνηλίου άναγινώσκομεν έν τω αύτώ βιβλίω των Πράξεων περί 
τοϋ ευνούχου τής Κανδάκης τής βασιλίσσης των Αίθιόπων, όστις είχε μέγα αξίωμα παρ’ αύτη και 
όστις έπέστρεφεν είς την πατρίδα του έκ τίτς Ιερουσαλήμ, όπον είχεν υπάγει διά νά προσκύνηση. 
Ούτος, ως βεβαιούμεθα έξ όσων λέγει περί αύτοϋ ό ιερός Λουκάς, ήτο άνθρωπος εύσεβής- διά τοϋτο 
δέ και είς τά Ιεροσόλυμα είχεν άναβη, όπως λατρεύση, τον Θεόν, καί τον προφήτην Ήσαΐαν 
άνεγίνωσκε καθ’ οδόν έν τη άμάξη, έπιστρέφων είς την πατρίδα αύτοϋ. Ήγνόει όμως καί αύτός_ότι διά 
τής είς Χριστόν πίστεώς χορηγείται ή σωτηρία είς τον άνθρωπον. Πώς δέ έφωτίσθη καί εύρε την 
σωτηρίαν αύτοϋ; Ιδού. Τό Πνεύμα τό 'Άγιον διέταξε τον απόστολον Φίλιππον, όπως ύπάγη κατά την 
οδόν, έν ή έπορεύετο ό εύνοΰχος, καί κατηχήση αύτόν είς την είς Χριστόν πίστιν. Τοϋτο δέ καί 
έποίησεν ό Φίλιππος, εύαγγελισθείς είς τον εύνοΰχον τον Χριστόν. Ούτω δέ πιστεύσας όλοψύχως ό 
εύνοΰχος, ότι ό Ίησοϋς Χριστός είνε ό Υιός τοϋ Θεοϋ καί ό Σωτήρ τοϋ κόσμον, έβαπτίσθη ύπό τοϋ 
Φιλίππου καί εύρε την σωτηρίαν αύτοϋ (Πράξ, η 26-39). Τί λοιπόν βλέπομεν καί είς τον εύνοΰχον 
τοϋτον τής βασιλίσσης Κανδάκης; Βλέπομεν ότι ήτο αδύνατον καί αύτός νά πιστεύση, είς τον Χριστόν 
καί νά σωθή, έάν δέν άπέστελλε τό Πνεϋμα τό Άγιον τον απόστολον Φίλιππον, ϊνα διδάξη, καί 
άποκαλύψη, είς αύτόν την διά τοϋ Ίησοϋ Χριστού σωτηρίαν τοϋ ανθρώπου. 

Παράδειγμα ακόμη έν τη Αγία Γραφή αποδεικτικόν τοϋ ότι χωρίς τής έπενεργείας καί τοϋ 
φωτισμού τοϋ Θεοϋ είνε αδύνατον νά πιστεύση, ό άνθρωπος είς τον Χριστόν καί νά σωθή, έχομεν καί 
τον απόστολον Παύλον, όστις ήτο φοβερός έχθρός καί αμείλικτος διώκτης τής Εκκλησίας τοϋ 
Χριστοϋ, ήτοι τών πιστευόντων είς τον Χριστόν, καθώς περί_ τούτου μάς βέβαιοί ό ιερός Λουκάς καί 
ομολογεί καί αύτός ό ίδιος ό Παύλος. Ό πρώην άσπονδος ούτος έχθρός τοϋ Χριστιανισμού ήτο όλως 
αδύνατον άφ’ έαυτοϋ μόνον νά αναγνώριση, τον Χριστόν ώς τον Υιόν τοϋ Θεοϋ καί νά πιστεύση, είς 
αύτόν καί νά ύποταχθη, είς τό θέλημά του, έάν δέν έκαλείτο είς τοϋτο καί δέν έφωτί'ζετο ύπ’ αύτοϋ 
τοϋ Χριστοϋ. Είνε δέ γνωστός ό τρόπος, τον οποίον ό Θεός μετεχειρίσθη διά την έπιστροφήν τοϋ 
αποστόλου Παύλου. Αύτός ό Χριστός άπεκάλυψεν έαυτόν προς αύτόν διά φωτός ύπερλάμπρου, καθ’ 
όν χρόνον έπορεύετο έξ Ιερουσαλήμ είς Δαμασκόν, καί αύτός ό Χριστός ύπέδειξεν είς αύτόν τί νά 
ποιήση, διά νά σωθή- έπειτα δέ καί κατέστησεν αύτόν καί Απόστολον καί κήρυκα τοϋ Εύαγγελίου τοϋ 
είς τά έθνη (Πράξ. θ' 1-18). 

Καί έκ τών γεγονότων λοιπόν τούτων τών άναφερομένων έν τη. Αγία Γραφή καταδεικνύεται 
τρανώς καί άναντιρρήτως, ότι είνε αδύνατον νά πιστεύση, ό άνθρωπος έξ έαυτοϋ μόνου είς τον 
Χριστόν, έάν δέν έπενεργήση, καί δέν φωτίση, καί δέν όδηγήση, αύτόν είς τοϋτο αύτός ό Θεός είτε απ’ 
εύθείας είτε διά τών οργάνων του, ώς τον απόστολον Παύλον, τον εύνοΰχον, καί την Λυδίαν. 


26. ΠΩΣ ΕΚΑΛΕΣΕ ΚΑΙ ΠΡΟΣΕΙΛΚΥΣΕΝ ΗΜΑΣ Ο ΘΕΟΣ ΕΙΣ ΤΟ ΝΑ 
ΠΙΣΤΕΥΣΩΜΕΝ ΕΙΣ ΤΟΝ ΧΡΙΣΤΟΝ 

Άλλ’ ίσως εϊπη, τις τά έκ τής Αγίας Γραφής ίστορηθέντα γεγονότα είς άπόδειξιν τοϋ ότι ή είς 
Χριστόν πίστις τοϋ ανθρώπου είνε έργον τοϋ Θεοϋ, δεικνύουσι φανεράν την έπενέργειαν τοϋ Θεοϋ είς 
τό νά προσελκυσθή ό άνθρωπος καί πιστεύση, είς τον Χριστόν. Είς ημάς όμως, οϊτινες ήδη πιστεύομεν 
είς τον Χριστόν, διότι έγεννήθημεν έκ γονέων Χριστιανών καί έβαπτίσθημεν είς την νηπιακήν ηλικίαν 
καί άκολουθοΰμεν την αληθή θρησκείαν τοϋ Χριστοϋ, την οποίαν είχον καί οί γονείς μας, είς ημάς 
δέν φαίνεται ούτω καταφανής ή τοϋ Θεοϋ έπενέργεια, δι' ής έπιστεύσαμεν είς τον Χριστόν, όπως 
φαίνεται είς τά πρόσωπα, τά οποία άνεφέρθησαν ανωτέρω. Καί άφοΰ δέν φαίνεται καταφανής ή τοϋ 
Θεοϋ έπενέργεια καί είς την ίδικήν μας προς τον Χριστόν πίστιν, όπως φαίνεται είς την πίστιν 
έκείνων, έγείρεται ή απορία: Εϊμεθα άρά γε ημείς έξ έκείνων, οί οποίοι προσελκύονται καί φωτίζονται 
καί καλούνται ύπό τοϋ Θεοϋ είς τό νά πιστεύσωσιν είς τον Χριστόν ή ούχί; Άποκρινόμενοι είς τό 
ζήτημα τοϋτο λέγομεν ώρισμένως, μετά πάσης βεβαιότατος, ότι εϊμεθα έξ έκείνων, οϊτινες 
προσειλκύσθησαν καί έφωτίσθησαν καί έκλήθησαν ύπό τοϋ Θεοϋ είς τό νά πιστεύσωσιν είς τον 
Χριστόν. Πώς δέ έγένετο τοϋτο, λέγομεν εύθύς. 

Προσείλκυσε καί έκάλεσεν ημάς ό Θεός είς την είς Χριστόν πίστιν διά τών Αποστόλων καί τών 
έκλεκτών οργάνων του. Πότε δέ καί πώς έποίησε τοϋτο είς ημάς ό Θεός; Ιδού. Οί κατά σάρκα 
πρόγονοι καί πατέρες ημών, ώς γνωστόν, ήσαν έθνικοί, ήσαν είδωλολάτραι, λατρεύοντες αντί τοϋ 
αληθινού Θεοϋ τά κτίσματα, καί έχοντες παντελή άγνοιαν τοϋ Θεοϋ. Ό δέ Θεός έν τη, άπείρω αύτοϋ 
αγάπη, άπέστειλε τον Μονογενή αύτοϋ Υιόν είς τον κόσμον σωτήρα τής άνθρωπότητος. Ό Υιός δέ τοϋ 
Θεοϋ, ό Κύριος ημών Ίησοϋς Χριστός, άπέστειλε προς τούς πατέρας μας τούς άγιους Αύτοϋ 
Αποστόλους καί τά έκλεκτά αύτοϋ όργανα καί έδίδαξαν καί έκήρυξαν είς αύτούς τό Εύαγγέλιον, 
καλέσαντες αύτούς είς την είς Χριστόν πίστιν καί ύπακοήν. Ούτοι δέ, τό κήρυγμα τοϋ Εύαγγελίου 
άκούσαντες καί είς την πρόσκλησιν τοϋ Θεοϋ ύπακούσαντες, διά τής έπενεργείας καί τοϋ φωτισμού 
τοϋ Αγίου Πνεύματος, άπηρνήθησαν την θρησκείαν τών ειδώλων, μετενόησαν διά τάς άμαρτίας τών 
καί έπίστευσαν όλοψύχως είς τον Χριστόν καί έβαπτίσθησαν είς τό όνομα τής Αγίας καί όμοουσίου 
Τριάδος. Ούτω λοιπόν οί πατέρες ημών έκλήθησαν ύπό τοϋ Θεοϋ καί ώδηγήθησαν είς την είς Χριστόν 



πίστιν. 

Ή υπό τοϋ Θεοϋ δέ γενομένη αυτή κλήσις και προσαγωγή των πατέρων ημών εις την ορθήν 
πίστιν και την άληθή θρησκείαν τοϋ Χρίστου είνε και κλήσις και προσαγωγή πάντων ημών. Διότι ό 
Θεός εν τίτ άπείρω αύτοϋ άγαθότητι ηύδόκησεν ϊνα γεννηθώμεν εκ Χριστιανών γονέων ο'ίτινες 
πατροπαραδότως έδιδάχθησαν την παρά τοϋ Θεοϋ άποκαλυφθείσαν εις τούς πατέρας ημών 
θρησκείαν τοϋ Χριστού. 'Άμα δέ ηύδόκησεν ϊνα εύρεθώμεν εν μέσω της ύπο τών Αποστόλων 
συστηθείσης Εκκλησίας τοϋ Χριστοϋ, εν η υπάρχει και ενεργεί τό Πνεϋμα τοϋ Θεοϋ και η,τις κρατεί 
άκεραίαν και άνόθευτον τϊιν άποστολικην διδασκαλίαν. Κατά τοιοϋτον λοιπόν τρόπον ηύδόκησεν ό 
Θεός, ϊνα καλέση, και φωτίση και όδηγήση, ημάς εις την εις Χριστόν πίστιν. Άποδεικνύεται δ’ εκ 
τούτου τρανώς, ότι και ημείς εϊμεθα εξ εκείνων, οί οποίοι έκλήθησαν και προσειλκύσθησαν και 
ώδηγήθησαν ύπο τοϋ Θεοϋ εις το να πιστεύσωσιν εις τον Χριστόν. 

Τώρα δέ δέν άπόκειται άλλο τι εις ημάς, παρά νά δειχθώμεν άντάξιοι της κλήσεως ταύτης, διά να 
εϊμεθα εκ τών εκλεκτών. Διότι ού πάντες οί κλητοί εινε και εκλεκτοί, ώς ειπεν ό Χριστός· «Πολλοί 
εισι κλητοί, ολίγοι δέ εκλεκτοί» (Ματθ. κβ' 14). "Οταν δέ καταστώμεν εκλεκτοί διά της πειθαρχίας 
ημών και ύπακοης εις τούς λόγους τοϋ Χριστοϋ, τότε θά έχωμεν είσοδον και κληρονομιάν εις την 
βασιλείαν τών ούρανών. Άλλως και δέν κατασταθώμεν εκλεκτοί, ή κλη,σις μόνη τοϋ Θεοϋ εις το νά 
πιστεύσωμεν εις τον Χριστόν όχι μόνον δέν θά ώφελήση, ημάς, άλλά και τούναντίον θέλει άποβη εις 
καταδίκην. 


27. ΤΙΣ Η ΑΙΤΙΑ ΔΙΑ ΤΗΝ ΟΠΟΙΑΝ ΤΟΣΑ ΕΘΝΗ ΕΥΡΙΣΚΟΝΤΑΙ ΑΚΟΜΗ 
ΜΑΚΡΑΝ ΤΟΥ ΕΥΑΓΓΕΛΙΟΥ; 

Άλλ’ ίσως πάλιν εϊπη, τις εάν ό άνθρωπος διά νά πιστεύση, εις τον Χριστόν πρέπει νά κληθίτ και 
νά προσελκυσθίτ εις τοϋτο ύπ’ αύτοϋ τοϋ Θεοϋ, άλλως εινε άδύνατον νά πιστεύση, τότε διατί ό Θεός 
δέν καλεϊ και δέν προσελκύει και δέν οδηγεί εις τϊιν πίστιν τοϋ Χριστοϋ και τοϋ Εύαγγελίου τόσους 
λαούς και τόσα έθνη, τά οποία εύρίσκονται άκόμη εν τίτ άπιστία και τη πλάνη, μακράν τής γνώσεως 
τοϋ Εύαγγελίου τοϋ Χριστοϋ; Εις τό ζήτημα τοϋτο άπαντώντες λέγομεν ότι ό Θεός άπροσωπόληττος 
ών και πλήρης άγαθότητος, εύσπλαγχνίας, ελέους και άγάπης, θέλει τον φωτισμόν και την σωτηρίαν 
πάντων άνεξαιρέτως τών άνθρώπων. Τοϋτο δέ βεβαιοϋν τό Πνεϋμα τό Άγιον διά τοϋ άποστόλου 
Παύλου λέγει- «Ός (Θεός) πάντας άνθρώπους θέλει σωθήναι και εις έπίγνωσιν άληθείας έλθείν» (Α' 
Τιμ. β' 4). Άλλ' αν και θέλη, ό Θεός την σωτηρίαν πάντων, ή σωτηρία όμως δέν ένεργείται και 
επέρχεται εις τον άνθρωπον διά μόνης τής θελήσεως τοϋ Θεοϋ, διότι ή σωτηρία τοϋ άνθρώπου 
προέρχεται εκ δύο παραγόντων. Οί δύο ούτοι παράγοντες εινε ή θέλησις τοϋ Θεοϋ άφ’ ένός, και ή 
θέλησις τοϋ άνθρώπου άφ’ έτέρου. Έάν λοιπόν θέλη, ό Θεός μόνον, όπως πράγματι και άληθεία θέλει, 
ό δέ άνθρωπος δέν θέλη,, ή σωτηρία εινε δλως άδύνατον νά έπέλθη. 

Τί λοιπόν συμβαίνει εις τούς λαούς και τά έθνη, τά όποια εύρίσκονται εν τίτ άπιστία, μακράν τής 
σωτηριώδους πίστεως τοϋ Χριστοϋ; Τίς ή αιτία τής άπιστίας αύτών; Ή αιτία τής τούτων άπιστίας, ή 
αιτία τοϋ νά μένωσιν ούτοι μακράν τοϋ Χριστοϋ εινε ούχι ό Θεός, άλλ’ αύτοι οί ίδιοι, οϊτινες δέν 
έχουσι διάθεσιν ούδέ πρόθεσιν ούδέ θέλησιν εις τό νά πιστεύσωσιν εις τον Χριστόν και νά 
ύπακούσωσι και νά συμμορφωθώσι προς τό θέλημα αύτοϋ. Διότι δέν ώφελεϊ τον άνθρωπον νά 
πιστεύση, μόνον εις τον Χριστόν, χωρίς νά συμμορφωθη, προς την διδασκαλίαν καί τό πνεϋμα τοϋ 
Εύαγγελίου του. Πόθεν δέ δυνάμεθα νά έχωμεν βεβαιότητα είς τοϋτο, εις τό ότι δηλαδή αύτοι μόνοι 
είνε αίτιοι τής άπιστίας τών; ’Έκ τής φανεράς καί βεβαίας άληθείας τοϋ ότι ό Θεός εν τίτ άπείρω 
αύτοϋ άγαθότητι καί άγάπη, θέλει την σωτηρίαν παντός άνθρώπου, χάριν τής όποιας καί αύτόν τον 
μονογενή αύτοϋ Υιόν παρέδωκεν είς θάνατον σταυρικόν. «Οϋτω γάρ ήγάπησεν ό Θεός τον κόσμον, 
λέγει καί ό ίδιος ό Χριστός, ώστε τον Υιόν αύτοϋ τον μονογενή έδωκεν, ϊνα πάς ό πιστεύων είς αύτόν 
μη άπόληται, άλλ’ έχη, ζωήν αιώνιον» (Ιωάν, γ' 16). Άφοϋ λοιπόν είνε βέβαιον καί δλως άναντίρρητον, 
ότι ό Θεός θέλει την σωτηρίαν πάντων τών άνθρώπων, καί δύναται πάντα νά ποιήση, ώς 
παντοδύναμος, τί εξάγεται εκ τούτου; Εξάγεται ότι, έάν δέν έπενεργίτ διά καταλλήλων Αύτοϋ οργάνων 
επί τών εύρισκομένων εν τίτ, άπιστία καί τίτ πλάνη, άνθρώπων, όπως λάβωσιν ούτοι γνώσιν τοϋ 
Χριστοϋ καί τοϋ Εύαγγελίου αύτοϋ, δέν ενεργεί διά νά μη καταδικασθώσιν ούτοι βαρύτερον εν τίτ 
ημέρα τής κρίσεως. Καθόσον ό Θεός γνωρίζει ώς παγγνώστης, δτι δέν θά πιστεύσωσιν είς τό κήρυγμα 
τοϋ Εύαγγελίου, ή, καί αν πιστεύσωσι, δέν θά συμμορφωθώσι προς αύτό. Ό δέ άνθρωπος, όταν 
άκούση, τό Εύαγγέλιον τής σωτηρίας, καί δέν πιστεύση, είς αύτό, ή, καί αν πιστεύση,, δέν συμμορφωθη 
όμως προς αύτό, θέλει εξάπαντος καταδικασθή. 

Πρέπει όμως νά γνωρίζωμεν καί τοϋτο. Έάν είς τά διάφορα έθνη, άτινα ζώσι μακράν τής είς 
Χριστόν πίστεως, ύπάρχωσι άνθρωποι καλοπροαίρετοι καί επιδεκτικοί είς τό νά πιστεύσωσιν είς τον 
Χριστόν, άμα δέ καί νά ύπακούσωσι καί συμμορφωθώσι προς τό θέλημα αύτοϋ, ό Θεός είνε άδύνατον 
νά παραβλέψη, αύτούς. Ή άγαθή καί πάνσοφος αύτοϋ πρόνοια γνωρίζει καί μεταχειρίζεται διαφόρους 
τρόπους καί κατάλληλα μέσα, όπως άκούσωσι καί διδαχθώσιν ούτοι τό Εύαγγέλιον τοϋ Χριστοϋ. 
Άποδεικνύεται άρα καί εκ τής έπενεργείας τοϋ Θεοϋ επί τών έχόντων πρόθεσιν, ϊνα πιστεύσωσι καί 
ύπακούσωσιν είς τον Χριστόν, δτι αιτία τής άπιστίας τών λαών καί τών εθνών εκείνων, τά όποια 
εύρίσκονται άκόμη εν τίτ πλάνη,, είνε αύτοι οί ίδιοι, οϊτινες δέν έχουσι πρόθεσιν νά πιστεύσωσι, καί 
ούχί ό Θεός. 



28. ΠΩΣ ΘΑ ΚΡΙΝΗ Ο ΘΕΟΣ ΤΟΥΣ ΠΡΟ ΧΡΙΣΤΟΥ ΚΑΙ ΜΕΤΑ ΧΡΙΣΤΟΝ 
ΙΙΟΥΔΑΙΟΥΣ ΚΑΙ ΕΘΝΙΚΟΥΣ 

Άλλ’ έκ των ρηθέντων είνε δυνατόν νά έγερθή εις τινα απορία και να εϊπη,: Ναί· όσοι 
πιστεύουσιν εις τον Χριστόν και ύπακούουσιν εις τούς νόμους τού Ευαγγελίου σώζονται, 
άποφεύγουσιν δηλονότι την αιώνιον καταδίκην, γίνονται τέκνα τού Θεού και κληρονόμοι της ουρανίου 
βασιλείας. Άλλ’ οί λοιποί πάντες όσοι ζώσιν εις τά διάφορα έθνη της γης καί έχουσι παντελή άγνοιαν 
τού Χριστού καί_τών νόμων Αυτού τί θά γίνωσι; Πώς θά κριθώσιν ύπό τού Θεού; Θά καταδικασθώσιν 
άραγε πάντες ούτοι καί θά άποπεμφθώσιν εις τό πϋρ τό αιώνιον τό ήτοιμασμένον τω διαβόλω καί 
τοίς άγγέλοις αυτού; Εις τούτο άπαντώντες λέγομεν ότι ό Χριστιανός πρέπει νά έχη, βεβαιότητα καί 
τελείαν πεποίθησιν εις τούτο: Επειδή ό Θεός κρίνει εν άπροσωποληψία καί εν άκρα καί τελεία 
δικαιοσύνη, θά κρίνη καί πάντας αυτούς με τό μέτρον της τελείας αυτού δικαιοσύνης, καί θά 
άποδώση, εις έκαστον κατά τά έργα αυτού. «Ός άποδώσει έκάστω κατά τά έργα αυτού» (Ρωμ. β' 6). 
Περί της δικαίας ταύτης κρίσεως τού Θεού ώς προς τούς προ Χριστού Ιουδαίους καί εθνικούς, μάς 
λέγει ό θείος Παύλος εν Πνεύματι Άγίω λάλων τά έξης- «Θλΐψις καί στενοχώρια επί πάσαν ψυχήν 
άνθρώπου του κατεργαζομένου τό κακόν, Ιουδαίου τε πρώτον καί Έλληνος- δόξα δε καί τιμή καί 
ειρήνη παντί τω έργαζομένω τό άγαθόν Ίουδαίω τε πρώτον καί Έλληνι· ού γάρ έστι προσωποληψία 
παρά τω Θεω. "Οσοι γάρ άνόμως ήμαρτον, άνόμως καί άπολοΰνται- καί όσοι εν νόμω ήμαρτον, διά 
νόμου κριθήσονται» (Ρωμ. β' 9-12). 

Διά των λόγων τούτων μάς βέβαιοί ό θείος Παύλος ότι θά είνε θλΐψις καί στενοχώρια, ήτοι ό 
Θεός εν τη δικαία αυτού κρίσει θέλει δώσει θλίψιν καί στενοχώριαν καί βάσανον εις πάντα 
άνεξαιρέτως άνθρωπον, όστις εργάζεται τό κακόν καί την αμαρτίαν. Θέλει δώσει ταΰτα εις τον 
Ιουδαίον βαρύτερον, διότι ό Ιουδαίος εκτός τού φυσικού νόμου είχε καί τον γραπτόν νόμον τού Θεού, 
τον οποίον ήθέτει καί παρέβαινεν είς τον βίον του. Θέλει δώσει ταϋτα καί είς τον "Ελληνα, ήτοι εις 
τον εθνικόν, όστις δεν είχεν μεν τον γραπτόν τού Θεού νόμον, όπως είχον αυτόν οί Ιουδαίοι, είχεν 
όμως την συνείδησιν καί την δύναμιν τού λογικού, τον φυσικόν τούτον νόμον, τον οποίον ένέβαλεν εξ 
άρχής ό Θεός είς την ψυχήν του άνθρώπου καί διά τού οποίου ούτος διέκρινεν τό καλόν άπό τό 
κακόν. Άλλ’ αυτός, ενώ ήδύνατο ύπό τού φυσικού τούτου νόμου οδηγούμενος νά άποφεύγη, τό κακόν 
καί νά έργασθή τό άγαθόν είς τον βίον του, έπραξε πάν τούναντίον, ήτοι άπέφυγε την εργασίαν τού 
άγαθοϋ καί είργάσθη τό κακόν. Θά είνε δε δόξα καί τιμή καί ειρήνη, τουτέστι θέλει δώσει ό Θεός 
δόξαν καί τιμήν καί ειρήνην είς πάντα άνεξαιρέτως άνθρωπον, όστις έργάζεται τό άγαθόν καί την 
άρετήν. Θέλει δώσει ταΰτα είς τον Ιουδαίον πρώτον, διότι ό Ιουδαίος ήτο εγγύτερον προς τον Θεόν, 
ένεκα τής άληθοϋς γνώσεως ήν είχε περί τού Θεού. Θέλει δώσει τά άγαθά ταΰτα καί είς τον "Ελληνα, 
ήτοι είς τον εθνικόν, διότι, αν καί δεν είχε τον γραπτόν τού Θεού νόμον, όπως είχεν αυτόν ό 
Ιουδαίος, έφύλαττεν όμως είς τον βίον του τάς έντολάς τού νόμου, οδηγούμενος είς την τήρησιν 
αυτών έκ τού φυσικού νόμου. 

Θέλει κρίνει με τοιαύτην δικαιοκρισίαν ό Θεός καί τούς Ιουδαίους καί τούς εθνικούς, διότι, Θεός 
ών τής άληθείας καί τής δικαιοσύνης, ούτε παραβλέπει ποτέ τον έχοντα τό δίκαιον ύπέρ εαυτού, ούτε 
μεροληπτεί, ούτε άθετεί ποτέ τό δίκαιον· καί τον Ιουδαίον καί τον Εθνικόν θά δικάση, μέ τό μέτρον 
τής άκρας καί τελείας αυτού δικαιοσύνης. Διά τούτο, επειδή δηλονότι κρίνει ό Θεός καί δικάζει μετά 
πάσης άπροσωποληψίας καί μετά άκρας καί τελείας δικαιοσύνης, όσοι έκ των εθνικών, οδηγούμενοι 
ύπό τού φυσικού νόμου, είργάσθησαν τό άγαθόν καί την άρετήν, θά άνταμειφθώσιν ύπό τού Θεού, ώς 
είπεν άνωτέρω ό Απόστολος, διά δόξης καί τιμής καί ειρήνης. "Οσοι δέ εξ αυτών, των εθνικών 
δηλαδή, παρέβησαν καί ήθέτησαν τον φυσικόν νόμον, ήτοι την συνείδησιν καί την δύναμιν του 
λογικού, ύπό των οποίων ώδηγόοϋντο καί διέκρινον τό καλόν άπό τό κακόν, θά κριθώσιν ύπό τού 
Θεού μέ αυτόν τον εν ταίς ψυχαίς των ένυπάρχοντα φυσικόν νόμον καί θά καταδικασθώσι διά την 
παράβασιν καί άθέτησιν αυτού είς κόλασιν αιώνιον. Τούτο σημαίνουσιν οί λόγοι τού θείου Παύλου 
«όσοι άνόμως ήμαρτον, άνόμως καί άπολοΰνται». Καί ταΰτα λέγει ό τού Θεού Απόστολος περί τής 
δικαίας κρίσεως τού Θεού, ήν θά κάμη, είς τούς εθνικούς, τούς τηρήσαντας τον φυσικόν νόμον καί 
τούς παραβάντας αυτόν. 

Περί δέ τής δικαίας αυτού κρίσεως, ήν θά κάμη, είς τούς Ιουδαίους, λέγει τά έξης: "Οσοι έκ των 
Ιουδαίων είργάσθησαν εν τη ζωή καί τω βίω των τό άγαθόν καί την άρετήν, τηρήσαντες τον 
Μωσαϊκόν νόμον, θά άνταμειφθώσιν ύπό τού Θεού, ώς είπεν άνωτέρω, διά δόξης καί τιμής καί 
ειρήνης. "Οσοι δέ πάλιν εξ αυτών, των Ιουδαίων δηλονότι, είργάσθησαν τό κακόν καί την άμαρτίαν 
παραβάντες τάς έντολάς τού Μωσαϊκού νόμου καί άποθανόντες άμετανόητοι εν τη άμαρτία, θά 
κριθώσιν ύπό τού Θεού μέ αυτόν τον Μωσαϊκόν νόμον καί θά καταδικασθώσιν διά την παράβασιν καί 
άθέτησιν αυτού είς αιώνιον κόλασιν. Αυτήν την σημασίαν έχουσιν οί λόγοι τού Αποστόλου «καί όσοι 
εν νόμω ήμαρτον, διά νόμου κριθήσονται». Ταϋτα λέγει ό τού Θεού Απόστολος καί περί τής 
άπροσωπολήπτον καί δικαίας κρίσεως, ήν Θά κάμη, ό Θεός είς τούς Ιουδαίους τούς τηρήσαντας τον 
Μωσαϊκόν νόμον, καί είς τούς Ιουδαίους τούς παραβάντας αυτόν. 

Έκ τής άπτροσωπολήπτου δέ ταύτης καί δικαίας κρίσεως, ήν θά ποιήση, ό Θεός κατά τούς 
λόγους του πνευματεμφόρου άποστόλου Παύλου είς τούς Ιουδαίους καί τούς εθνικούς, εννοεί καλώς 
πάς τις καί περί τής κρίσεως, ήν θά ποιήση ό Θεός καί είς πάντας τούς άνθρώπους, οϊτινες ζώσι 
σήμερον είς τά διάφορα έθνη τής γής καί έχουσιν άγνοιαν τού Χριστού καί των νόμων αυτού. Εννοεί 



πας τις δτι ό απροσωπόληπτος και δικαιοκρίτης Θεός θά κρίνη, έκαστον εκ τούτων των ανθρώπων με 
το μέτρον τής άκρας και τελείας αυτού δικαιοσύνης και θά άποδώση, εις έκαστον ό,τι αρμόζει και 
ανήκει εις αύτόν. 

Πότε δε θά κάμη ό Θεός την άπροσωπόληπτον και δικαίαν ταύτην, κρίσιν και διά τίνος θά κάμη 
αύτήν; Μάς πληροφορεί περί άμφοτέρων τούτων ό αύτος τού Θεού Απόστολος, λέγων δτι ή κρίσις 
αύτη τού Θεού θά γίνη. κατά την μεγάλην ημέραν τής καθολικής και παγκοσμίού κρίσεως, δτε θά 
φανερωθώσι και θά γίνωσι γνωστά άπαντα ανεξαιρέτως τά των ανθρώπων, ού μόνον τά εξωτερικά 
αύτών έργα, αλλά και τά εσωτερικά. Θά κάμη, δε ό Θεός την κρίσιν ταύτην διά τού Κυρίου ημών 
Ιησού Χριστού. (Τούτο βέβαιοί και ό ίδιος ό Χριστός λέγων- «Ούδέ γάρ ό πατήρ κρίνει ούδένα, αλλά 
την κρίσιν πάσαν δέδωκε τω υίω» Ίω. ε' 22). Και θά κάμη, ταύτην, λέγει ό τού Θεού Απόστολος, 
συμφώνως με την διδασκαλίαν και τδ Εύαγγέλιον, τδ οποίον κηρύττω. «Έν ημέρα, λέγει, ότε κρινεί ό 
Θεός τά κρυπτά των ανθρώπων, κατά τδ εύαγγέλιον μου, διά Ιησού Χριστού» (Ρωμ. β' 16). 


29. ΤΟ ΕΡΓΟΝ ΤΗΣ ΣΩΤΗΡΙΑΣ ΤΟΥ ΑΝΘΡΩΠΟΥ ΕΡΓΑΖΟΝΤΑΙ ΚΑΙ ΤΑ ΤΡΙΑ 
ΠΡΟΣΩΠΑ ΤΗΣ ΑΓΙΑΣ ΤΡΙΑΔΟΣ 

Εϊπομεν έν τοϊς προηγουμένοις δτι αύτος ό ύψιστος Θεός εργάζεται επί τού ανθρώπου. Αύτος 
πρροσελκύει τον άνθρωπον εις την εις Χριστόν πίστιν και αύτος φέρει εις πέρας την σωτηρίαν του. 
Άλλ’ όταν λέγωμεν, δτι αύτος ό Θεός εργάζεται τδ έργον τής σωτηρίας, τής μορφώσεως και 
τελειοποιήσεως τού ανθρώπου, πρέπει νά νοώμεν δτι δεν εργάζεται τούτο άποκλειστικώς μόνον ό 
Πατήρ ή μόνον ό Υιός ή μόνον τδ 'Άγιον Πνεύμα, άλλ’ δτι εργάζονται τούτο και τά τρία πρόσωπα τής 
Αγίας Τριάδος, ήτοι και ό Πατήρ και ό Υιός και τδ 'Άγιον Πνεύμα. Επειδή και εις τά τρία πρόσωπα 
τής Αγίας Τριάδος υπάρχει μία και ή αύτη θέλησις, μία και ή αύτη δύναμις, μία και ή αύτη ενέργεια. 

Διά τούτο βλέπομεν πολλάκις έν τη Αγία Γραφή, δτι μίαν ενέργειαν τού Θεού, την οποίαν είς έν 
μέρος τής Αγίας Γραφής λέγεται δτι ενεργεί ό Πατήρ, είς άλλο μέρος αύτής τής Αγίας Γραφής την 
αύτήν ενέργειαν λέγεται ότι την ενεργεί ό Υιός και είς άλλο πάλιν μέρος τής Γραφής την αύτήν 
ενέργειαν άναφέρεται δτι την ενεργεί τδ Πνεύμα τδ 'Άγιον. Καί τούτο γίνεται, διότι είς πάντα 
άνεξαιρέτως τά έργα τού Θεού, καθώς καί είς πάντα τά άφορώντα την είς Χριστόν πίστιν καί την 
σωτηρίαν τού άνθρώπου, είνε, ώς εϊπομεν, μία καί ή αύτη θέλησις, μία καί ή αύτη δύναμις καί μία καί 
ή αύτη ενέργεια καί έν τοίς τρισί προσώποις τής Αγίας Τριάδος. 

'Ίνα δε πάς Χριστιανός λάβη, γνώσιν τού πώς εργάζονται καί τά τρία πρόσωπα τής Αγίας 
Τριάδος διά την σωτηρίαν τού άνθρώπου, θά εϊπωμεν περί τούτου είδικώτερον. Άέγομεν λοιπόν τά 
εξής: Ό Πατήρ βούλεται καί θέλει την άπαλλαγήν καί άπελευθέρωσιν των άνθρώπων εκ τής άμαρτίας 
καί τού θανάτου, την δικαίωσιν καί τον άγιασμδν αύτών, όπως άπολαύσωσι την αιώνιον ζωήν καί 
μακαριότητα. Καί προς τον σκοπόν αύτόν άποστέλλει τον Υιόν είς τον κόσμον, όπως 
πραγματοποιήση, τδ θέλημά του τούτο. Ό Υιός, θέλων αύτδ τούτο άκριβώς διά τούς άνθρώπους δπερ 
καί ό Πατήρ, σαρκοΰται καί γίνεται τέλειος άνθρωπος, καί ποιεί πάντα, καί δέχεται καί υπομένει 
αύτοθελήτως πάντα, δέχεται καί υπομένει θάνατον σταυρικόν, έπονείδιστον καί έπώδυνον, όπως 
ποιήσει τδ Θέλημα τού Πατρός καί έλευθερωθή καί σωθή ό άνθρωπος σωτηρίαν αιώνιον. Τδ Πνεύμα 
τδ 'Άγιον, έχον την αύτήν διά τον άνθρωπον θέλησιν ήν έχει ό Πατήρ καί ό Υιός, χορηγεί καί παρέχει 
είς αύτόν πάσας τάς δωρεάς καί χάριτας, ήτοι πάντας τούς καρπούς οϊτινες πηγάζουσι καί 
προέρχονται δωρεάν καί κατά χάριν εκ τού άπολυτρωτικοΰ έργου τού Χρισοτΰ, εκ τής επί τού 
Σταυρού θυσίας του, εκ τής άξιομισθίας του. Καί έν γένει, καθώς ή Αγία Γραφή άποφαίνεται καί ή 
Εκκλησία διδάσκει, ή πίστις τού άνθρώπου, ή μετάνοια, ή δικαίωσις καί ό άγιασμδς αύτοΰ καί ή 
έκτέλεσις παντός άληθώς ηθικού καί θεαρέστου έργου, πάντα ταΰτα ένεργοΰνται καί κατορθοΰνται 
διά τής δυνάμεως καί ένεργείας τού Αγίου Πνεύματος, τδ όποιον κατά τάς διαβεβαίίιώσεις αύτοΰ τού 
Κυρίου (Ίωάν. ιδ' 16, ιστ' 13) παραμένει πάντοτε έν τη Εκκλησία. Παραμένον δέ έν αύτη ζωογονεί καί 
εμψυχώνει καί άγιάζει αύτήν διά των Μυστηρίων καί οδηγεί είς πάσαν την άλήθειαν, προφυλάσσον 
αύτήν άπδ πάσης πλάνης καί τελειοΰν ούτω την σωτηρίαν των πειθαρχούντων είς τδ θέλημα τού 
Χριστού. Άλλ’ ή σωτηρία αύτη ένεργείται μέν καί τελειοΰται υπό τού Αγίου Πνεύματος, είνε όμως 
καρπός, ώς εϊπομεν, δστις πηγάζει καί προέρχεται εκ τού άπολυτρωτικοΰ έργου τού Χριστού. Τδ δέ 
άπολυτρωτικδν έργον τού Χριστού έγένετο, ώς άνωτέρω έρρέθη, κατ’ εντολήν τού Πατρός. 

Καί έν γένει λέγομεν δτι, όπως είς πάν έργον τής θεότητος την πρωτοβουλίαν, διά νά εϊπωμεν 
ούτω, έχει ό Πατήρ, συνεργοΰσι δέ καί συνεργάζονται μετά τού Πατρός ό Υιός καί τδ 'Άγιον Πνεύμα, 
ούτω καί είς την σωτηρίαν τού άνθρώπου, ό Πατήρ έχων την πρωτοβουλίαν είς αύτήν, κατεργάζεται 
καί φέρει είς πέρας ταύτην διά τής εργασίας τού Υιού καί τού Αγίου Πνεύματος. Αύτδ τούτο γίνεται 
καί έν τη ένεργεία των ιερών Μυστηρίων καί έν πάση. άλλη θεία ένεργεία, δι' ής ό άνθρωπος 
φωτίζεται, άνακαινίζεται, μορφοΰται καί τελειοΰται. Καί ϊνα γίνη. έτι καταφανεστέρα ή άλήθεια τοΰ 
δτι καί τά τρία πρόσωπα τής Αγίας Τριάδος εργάζονται καί συνεργούν είς την σωτηρίαν τού 
άνθρώπου, άναφέρομεν δύο ή τρία γενικά γεγονότα εκ τής Αγίας Γραφής. Ιδού: 

Γεγονότα εκ τής Αγίας Γραφής βεβαιοΰντα την συνεργασίαν καί των τριών προσώπων τής Αγίας 
Τριάδος είς την σωτηρίαν τού άνθρώπου. Ώς γνωστόν, ή ένανθρώπησις τού Χριστού έγένετο διά την 
σωτηρίαν τοΰ άνθρώπου. Πώς δέ έγένετο αύτη; Έγένετο ούτως: ’Ήθελεν άπ’ αίώνος ό Θεός καί Πατήρ 
νά σώση τον άνθρωπον τυραννούμενον ένεκα τής άμαρτίας καί βασανιζόμενον ύπδ τής φθοράς καί 



τοϋ θανάτου. Τίιν θέλησίν Του ταύτην, δταν ήλθεν ό ώρισμένος καιρός, ήθέλησε να πραγματοποίηση,. 
Ό Υιός τοϋ Θεοϋ, θέλων αύτο τοϋτο όπερ και ό Πατήρ, αναλαμβάνει ϊνα γίνη, άνθρωπος τέλειος, 
όμοιος με ημάς, σαρκούμενος εκ τής άγνη,ς κόρης, τής άειπαρθένου Μαριάμ. Το Πνεύμα τό Άγιον, έχον 
την αυτήν θέλησιν, ενεργεί την σύλληψιν και γέννησιν τοϋ Χρίστου. Διά τοϋτο και ό άγγελος 
άποκρινόμενος προς την άπορίαν τής Θεοτόκου, πώς ήθελε προελθεί εξ αυτής γέννησις υίοϋ, ενώ 
αυτή ήτο παρθένος, είπε- «Πνεϋμα 'Άγιον έπελεύσεται επί σε και δύναμις ύψίστου επισκιάσει σοι» 
(Λουκ. α' 35), ήτοι ή σύλληψις και γέννησις αϋτη θά γίνη, ύπερφυσικώς διά τής δυνάμεως και 
ένεργείας τοϋ Άγιου Πνεύματος. Βλέπομεν λοιπόν ότι εις την ένανθρώπησιν τοϋ Χριστού ένήργησαν 
και τά τρία πρόσωπα τής Αγίας Τριάδος. 

“Ετερον γεγονός. Τό εν τώ Ιορδάνη, υπό τοϋ Ίωάννου βάπτισμα τοϋ Σωτήρος έγένετο χάριν ημών, 
ϊνα μαρτυρηθή και άνακηρυχθήη, έπισήμως έκεϊ ό Χριστός ότι είνε ό Υιός τοϋ Θεοϋ ό άγαπητός, ό 
υπό τών προφητών προκηρυχθείς Μεσσίας, ό Σωτήρ καί Άυτρωτής τοϋ άνθρωπίνου γένους, προς τον 
σκοπόν ϊνα πιστεύσωσιν οί άνθρωποι καί ύπακούσωσιν εις τούς λόγους του καί σωθώσι. Τί δε 
βλέπομεν εις τό επίσημον τοϋτο γεγονός τής βαπτίσεως τοϋ Σωτήρος; Βλέπομεν δτι ένεργοΰσι καί τά 
τρία πρόσωπα τής Αγίας Τριάδος. Πώς δε ένεργοΰσι καί τά τρία πρόσωπα; Ιδού: "Ο Χριστός δέχεται 
τό βάπτισμα υπό τοϋ Ίωάννου. Ό ούράνιος Πατήρ άνωθεν ομολογεί καί κηρύττει τον Χριστόν 
άγαπητόν αύτοϋ Υιόν καί Σωτήρα τής άνθρωπότητος- τό δε Πνεϋμα τό Άγιον βεβαιοϋν την μαρτυρίαν 
τοϋ Πατρός κατέρχεται επί τον Χριστόν εν εϊδει περιστεράς καί μένει επ’ Αυτόν. 

Άλλο γεγονός. Ή κατά την ημέραν τής Πεντηκοστής έπιφοίτησις τοϋ Αγίου Πνεύματος έγένετο 
ώσαύτως διά την σωτηρίαν τών άνθρώπων. Διότι ό Χριστός, έλθών εις τον κόσμον ϊνα σώση, την 
άνθρωπότήτα, ιδρύει την Εκκλησίαν προπαρασκευάσας ταύτην διά τής εκλογής καί τοϋ καταρτισμού 
τών Άποόστόλων εις τό νά είνε οί θεμέλιοι αυτής λίθοι καί όργανα μεταδόσεως τοϋ Ευαγγελίου του 
καί τής εξ Αύτοϋ πηγαζούσης χάριτος καί σωτηρίας. Μετά δε την προπαρασκευήν ταύτην καθαγιάζει 
αύτήν, ήτοι την Εκκλησίαν, την ημέραν τής Πεντηκοστής, δτε κατήλθε τό Πνεϋμα τό Άγιον εις τούς 
μαθητάς καί έπλήρωσεν αύτούς δυνάμεως καί σοφίας, οπότε καί έδέχθησαν την χριστιανικήν πίστιν 
τρισχίλιαι περίπου ψυχαί. Η κάθοδος δε αϋτη τοϋ Αγίου Πνεύματος δεν είνε μόνον ενέργεια τοϋ 
Αγίου Πνεύματος, άλλ’ είνε ενέργεια καί τοϋ Πατρός καί τοϋ Υίοϋ- καθόσον τό Πνεϋμα τό Άγιον, εκ 
τοϋ Πατρός μόνον άϊδίως έκπορευόμενον, πέμπεται εις την “Εκκλησίαν εκ τοϋ Πατρός καί εκ τοϋ 
Υίοϋ. Τοϋτο διδάσκων ό Χριστός λέγει- «Ό δε Παράκλητος, τό Πνεϋμα τό Άγιον, ό πέμψει ό Πατήρ εν 
τώ όνόματί μου, εκείνος ύμάς διδάξει πάντα, καί ύπομνήσει ύμάς πάντα ά είπον ύμϊν» (Ιωάν, ιδ' 26). 
Καί πάλιν ό ίδιος: «"Οταν δε έλθη ό Παράκλητος, όν εγώ πέμψω ύμϊν παρά τοϋ Πατρός, τό Πνεϋμα 
τής άληθείας, ό παρά τοϋ Πατρός, εκπορεύεται, εκείνος μαρτυρήσει περί έμοϋ» (Ιωάν, ιε' 26). Ένώ 
προηγουμένως είπεν (ό Χριστός δηλαδή) ότι τό Πνεϋμα τό Άγιον θά πέμψη, ό Πατήρ εν τώ όνόματί 
του εις τούς Αποστόλους, ήδη λέγει ότι θά πέμψη, αύτό εις αύτούς αύτός ό ίδιος. Έκ τούτου 
καταφαίνεται όχι μόνον τό ότι τό Πνεϋμα τό Άγιον πέμπεται εις την Εκκλησίαν καί έκ τοϋ Πατρός 
καί έκ τοϋ Υίοϋ, άλλά καί τό ότι ή θέλησις καί ή ενέργεια εν τη. Αγία Τριάδι είνε μία. Τοϋτο δε 
άποδεικνύει ότι ή έπέλευσις τοϋ Αγίου Πνεύματος εις τούς μαθητάς καί εν γένει εις δλην την 
Εκκλησίαν καί εις εν έκαστον τών μελών αύτής είνε ενέργεια καί τών τριών προσώπων τής Αγίας 
Τριάδος. 

Μαρτυρίαι τής Αγίας Γραφής βεβαιοϋσαι την συνεργασίαν τών τριών προσώπων τής Αγίας 
Τριάδος εις την σωτηρίαν τοϋ άνθρώπου. Καί έκ τών γεγονότων λοιπόν τούτων γίνεται εις πάντα 
φανερόν ότι καί τά τρία πρόσωπα τής Αγίας Τριάδος εργάζονται καί συνεργοϋσιν εις την σωτηρίαν 
τοϋ άνθρώπου. Άλλ’ εκτός τούτου, μήπως δεν κηρύττει τοϋτο αύτός ό Χριστός σαφώς καί καθαρώς 
λέγων- «Ό Πατήρ μου έως άρτι εργάζεται, κάγώ εργάζομαι»; (Ιωάν, ε' 17). Νοεί δε διά τής εργασίας, ήν 
λέγει δτι ποιεί αύτός καί ό Πατήρ του, την πνευματικήν ενέργειαν καί εργασίαν, διά τής οποίας 
μορφοϋται καί σώζεται ό άνθρωπος. Άλλαχοϋ δε πάλιν δεν λέγει ή Γραφή περί τής εργασίας τοϋ 
Πνεύματος- «Ώσαύτως καί τό Πνεϋμα συναντιλαμβάνεται ταϊς άσθενείαις ημών» (Ρωμ. η 26), 
διδάσκουσα ημάς διά τών λόγων τούτων ότι τό Πνεϋμα άντιλαμβάνεται καί μάς βοηθεΐ εις τάς 
ελλείψεις καί άδυναμίας ημών, τάς πνευματικός καί τάς σωματικάς; Καί πάλιν δεν λέγει ή αύτή 
Γραφή- «Όσοι γάρ Πνεύματι Θεοϋ άγονται, ούτοί είσιν υιοί Θεοϋ» (Ρωμ. η 14), βεβαιοϋσα ημάς δι' 
αύτών ότι τά τέκνα τοϋ Θεοϋ, οί άνθρωποι τοϋ Θεοϋ, διοικοΰνται, διευθύνονται καί οδηγούνται ύπό 
τοϋ Πνεύματος τοϋ Θεοϋ; Πλεϊστα είνε τά χωρία τής Αγίας Γραφής, δι’ ών κηρύττεται καί βεβαιοϋται 
σαφώς καί καθαρώς ότι τό έργον τής σωτηρίας τοϋ άνθρώπου εργάζονται καί τά τρία πρόσωπα τής 
Αγίας Τριάδος. 

Τοσαΰτα περί τοϋ ζητήματος τούτου. 


30. Ο ΧΡΙΣΤΟΣ ΕΙΝΕ Ο ΑΡΧΩΝ ΕΝ ΤΗ ΕΚΚΛΗΣΙΑ 

Εϊδομεν ότι τό έργον τής σωτηρίας τοϋ άνθρώπου εργάζονται καί τά τρία πρόσωπα τής Αγίας 
Τριάδος. Επειδή όμως ό Χριστός, γενόμενος τέλειος άνθρωπος, έτήρησε πάντα νόμον καί, ύπακούων 
κατά πάντα εις τό θέλημα τοϋ Θεοϋ καί Πατρός, άπέθανεν έκουσίως ύπέρ ημών επάνω εις τον 
σταυρόν καί ικανοποίησε την θείαν δικαιοσύνην, διά τούτο έδόθη αύτώ καί ώς άνθρώπω ύπό τοϋ 



Θεοϋ και Πατρός πάσα εξουσία εν ούρανώ και έπι γης. Ούτω δε κατεστάθη ό Χριστός αρχών και 
κυβερνήτης και κεφαλή ύπεράνω πάντων εν τη Εκκλησία (Ματθ. κη' 18. Έφεσ. α' 21-23), την οποίαν ό 
ίδιος ϊδρυσεν έπι τής γης ώς διδάσκαλον τής άληθείας και τής χάριτος ταμιοϋχον. εινε δε ή Εκκλησία 
το σώμα αύτοϋ και ή πνευματική αύτοϋ βασιλεία, καθόσον βασιλεύει εν ταίς ψυχαϊς και ταίς καρδίαις 
των εις αυτόν πειθαρχούντων διά των εντολών του και τοΰ Πνεύματός του. 

Άρχων δε και κυβερνών την Εκκλησίαν ό Χριστός, συνεχίζει και κρατύνει και επεκτείνει τό 
κοσμοσωτήριον αύτοϋ έργον, ποιών τούς άνθρώπους κοινωνούς και μετόχους τών θείων αύτοϋ 
δωρεών. Τουτέστι, διά μεν τοϋ Αγίου Πνεύματος, όπερ παραμένει έν τη Εκκλησία, φωτίζει και 
διδάσκει τούς άνθρώπους τον λόγον τοΰ Θεοϋ- διά δε τών Μυστηρίων, άτινα συνέστησεν ό ίδιος και 
άτινα τελειοί τό Πνεΰμα τό Άγιον διά τών οργάνων αύτοϋ, τών λειτουργών τής Εκκλησίας, μεταδίδει 
την χάριν του, ήτις πηγάζει έκ τής άρχιερατικής αύτοϋ λειτουργίας και μεσιτείας, την χάριν δηλονότι, 
ήτις προέρχεται έκ τής έπι τοϋ σταυρού θυσίας του. Καί, καθώς θέλομεν ϊδει πλατύτερον έν τώ 
οίκείω τόπω, διά μεν τοϋ άγιου βαπτίσματος άναγεννά τον άνθρωπον και τον κάμνει τέκνον τοϋ 
ούρανίου Πατρός- διά δε τής θείας Κοινωνίας αγιάζει και τρέφει πνευματικώς και ένδυναμώνει τον 
άνθρωπον- διά δε τής μετάνοιας χορηγεί εις αύτόν την άφεσιν τών άμαρτιών του. Και έν γένει διά 
πάντων τών μυστηρίων άγιάζει, ένδυναμώνει και χαριτώνει τον άνθρωπον. 


31. ΕΙΣ ΤΟ ΕΡΓΟΝ ΤΟΥ ΚΑΤΑΡΤΙΣΜΟΥ ΤΟΥ ΑΝΘΡΩΠΟΥ ΜΕΤΑΧΕΙΡΙΖΕΤΑΙ 
Ο ΧΡΙΣΤΟΣ ΚΑΙ ΑΝΘΡΩΠΟΥΣ ΟΡΓΑΝΑ ΚΑΙ ΣΥΝΕΡΓΟΥΣ 

Εις την κυβέρνησιν και την έργασίαν ταύτην, ήν ποιεί ό Χριστός εις την Εκκλησίαν διά την 
σωτηρίαν τών άνθρώπων, μεταχειρίζεται καί άνθρώπους όργανα καί συνεργούς. Εινε δε ούτοι οί 
Απόστολοι, οί Προφήται, οί Εύαγγελισταί, οί Ποιμένες καί οί Διδάσκαλοι τής Εκκλησίας καί πάντες 
όσοι έργάζονται δοκίμως διά τον καταρτισμόν τών πιστών, όπως μορφωθώσιν ούτοι καί γίνωσιν άξια 
μέλη τοϋ σώματος τοϋ Χριστοϋ, καθώς περί τούτου μάς βέβαιοί ό θείος Παϋλος (Εφεσ. Δ' 11-12). 
Άλλαχοϋ δε αύτό τοϋτο βεβαιών ό αύτός Απόστολος λέγει περί έαυτοΰ καί τών λοιπών πνευματικών 
έργατών, ότι εινε συνεργοί τοϋ Θεοϋ, έργαζόμενοι καί συνεργοΰντες εις τον πνευματικόν καταρτισμόν 
τών άνθρώπων: «Θεοϋ, λέγει, έσμέν συνεργοί» (Α' Κορ. γ' 9). 

Καί οί μεν Απόστολοι, τούς οποίους κατάρτισε καί μετεχειρίσθη ώς όργανα ό Χριστός, άπήλθον 
έκ τοϋ κόσμου τούτον, άφήκαν όμως τούς διαδόχους αύτών, τούς ποιμένας Αρχιερείς καί ιερείς, καί 
τούς λοιπούς πνευματικούς έργάτας τής Εκκλησίας, οί όποιοι συνεχίζουν τό έ'ργον τών Αποστόλων, 
όπως οί Απόστολοι συνέχισαν τό έ'ργον τοϋ Χριστοϋ. 

Τά διάφορα δε χαρίσματα καί την ικανότητα εις τό νά ένεργώσι καί έκτελώσιν οί έκλεκτοί ούτοι 
τοϋ Θεοϋ έργάται τά πνευματικά αύτών έργα, χορηγεί τό Πνεΰμα τό Άγιον συμφώνως προς τάς 
πνευματικός χρείας τών άνθρώπων. Καί τοϋτο_ βεβαιών ό θείος Παϋλος λέγει- «Έκάστω δίδοται ή 
φανέρωσις τοϋ Πνεύματος προς τό συμφέρον- ω μέν γάρ διά τοϋ Πνεύματος δίδοται λόγος σοφίας, 
άλλω δέ λόγος γνώσεως...» (Α' Κορ. β' 7-11). Τό έ'ργον δέ τοϋτο τών έκλεκτών τοϋ Θεοϋ οργάνων εινε, 
ώς ό λόγος τοϋ Θεοϋ μάς βέβαιοί, ό φωτισμός τών άπιστων εις τό νά γνωρίσωσι την άλήθειαν καί νά 
πιστεύσωσιν εις τον Χριστόν, καί ό καταρτισμός τών πιστών εις τό νά γίνωσι ναός τοϋ Θεοϋ, όπως 
κατοική έν αύτοίς ό Θεός διά τοϋ Πνεύματός του. 


32. Η ΔΙΑΚΟΝΙΑ ΤΩΝ ΑΓΙΩΝ ΑΓΓΕΛΩΝ ΠΡΟΣ ΜΟΡΦΩΣΙΝ ΤΟΥ ΑΝΘΡΩΠΟΥ 

Εις την έργασίαν ταύτην τής μορφώσεως καί τοϋ καταρτισμού τών άνθρώπων ύπηρετοϋσι καί τά 
ούράνια πνεύματα, ήτοι οί άγιοι άγγελοι, καθώς μάς βέβαιοί περί τούτου αύτή ή Αγία Γραφή: «Ούχί 
πάντες είσί λειτουργικά πνεύματα, λέγει ό θείος Παϋλος, εις διακονίαν άποστελλόμενα διά τούς 
μέλλοντας κληρονομεΐν σωτηρίαν;» (Εβρ. α' 14). Τουτέστιν οί άγιοι άγγελοι, όντες πνεύματα 
λειτουργικά, άποστέλλονται υπό τοϋ Θεοϋ εις τό νά υπηρετήσουν καί νά συνεργήσουν διά τούς 
πιστούς άνθρώπους, οϊτινες μέλλουσι νά κληρονομήσουν την αιώνιον ζωήν. 

Έν τη έργασία δέ ταύτη, την οποίαν ποιεί ό Θεός διά τον καταρτισμόν καί την μόρφωσιν τών έν 
τη Εκκλησία τοϋ Χριστοϋ άνθρώπων, μεταχειρίζεται πάντα τά μέσα καί πάντας άνεξαιρέτως τούς 
τρόπους, όσους ή άπειρος σοφία κρίνει χρησίμους καί άναγκαίους καί συντελεστικούς διά την 
μόρφωσιν καί τελειοποίησιν τοϋ άνθρώπου. Εινε δέ τοιαύτη ή άγάπη τοϋ Θεοϋ προς τον άνθρωπον 
καί τοσαϋτα καί τοιαϋτα τά μέσα, άτινα έν τη πανσοφία του μεταχειρίζεται, ώστε κινοϋν τον 
θαυμασμόν καί αύτών τών άγιων άγγέλων, οϊτινες μανθάνοντες ταϋτα γίνονται σοφώτεροι, καθώς μάς 
βέβαιοί ή Αγία Γραφή διά τών κορυφαίων άποστόλων Πέτρου καί Παύλου. 

Καί διά μέν τοϋ άποστόλου Πέτρου λέγει, ότι εις τά ένεργούμενα καί τελούμενα διά την 
σωτηρίαν τών πιστών οί άγιοι άγγελοι έχουσι μέγαν πόθον νά βλέπωσι καί νά μανθάνωσιν. «Εις ά, 
λέγει, έπιθυμοΰσιν άγγελοι παρακΰψαι» (Α' Πέτρ. α' 12). 

Διά δέ τοϋ άποστόλου Παύλου μάς λέγει: «Έμοί τώ έλαχιστοτέρω πάντων τών άγιων έδόθη ή 
χάρις αύτη έν τοίς έθνεσι εύαγγελίσασθαι τον άνεξιχνίαστον πλούτον τοϋ Χριστοϋ..., ϊνα γνωρισθη νϋν 
ταίς άρχαίς καί ταίς έξουσίαις έν τοίς έπουρανίοις διά τής Εκκλησίας ή πολυποίκιλος σοφία τοϋ 
Θεοϋ» (Εφεσ. γ' 8, 10). Εις έμέ, λέγει, τον πλέον έλάχιστον πάντων τών άγιων έδωκε ό Θεός την χάριν 



ταύτην, ί'να κηρύξω μεταξύ των εθνών τον άνεξιχνίαστον και άνεξερεύνητον πλούτον τού Χριστού. 
Τοιουτοτρόπως τώρα διά τών ένεργουμένων και τελουμένων υπό τού Θεού εν τη Εκκλησία θά γίνη, 
γνωστόν εις τά εν ούρανοίς πνεύματα, εις τάς άρχάς και εις τάς εξουσίας, εις τά τάγματα αύτά τών 
άγιων αγγέλων, ή πολυποίκιλος σοφία τού Θεού, ήτοι όποια μέσα και οποίους τρόπους μεταχειρίζεται 
ό πανάγαθος και πάνσοφος Θεός ί'να ύψωση, καί καταστήση, εύδαίμονα καί μακάριον τον άνθρωπον. 

Καί εινε τώ όντι τά μέσα ταΰτα, άτινα ή πανσοφία τού Θεού μεταχειρίζεται διά την μόρφωσιν 
τού άνθρώπου, άξια θαυμασμού καί γνώσεως καί κατανοήσεως καί υπό αύτών τών άγιων άγγέλων’ 
διότι διδάσκονται καί αύτοί καί βλέπουσιν ότι δι’ αύτών τών μέσων ό μικρός καί άτελίίς άνθρωπος 
καταρτιζόμενος εν τη. Εκκλησία τού Χριστού καθίσταται ζώσα είκών καί ομοίωμα τού Θεού, γίνεται 
τέκνον αύτοΰ, καί ύψοΰται εις ύψίστην δόξαν πλησίον αύτοΰ τού Χριστού, μετά τού οποίου θά εινε 
ηνωμένος εις πάντας τούς αιώνας. 

Έχουσι δε μέγα ενδιαφέρον οί άγιοι άγγελοι νά βλέπωσι τά ένεργούμενα καί τελούμενα εν τη 
Εκκλησία διά την σωτηρίαν τών άνθρώπων. Διότι, εάν προ τού θανάτου τού Χριστού ήσθάνοντο 
χαράν, όταν μετενόει είς άμαρτωλός, καθώς μάς βέβαιοί αύτός ό Κύριος λέγων «Χαρά γίνεται ενώπιον 
τών άγγέλων τού Θεού επί ένί άμαρτωλώ μετανοοΰντι» (Λουκ. ιε' 10), πόσφ μάλλον χαίρουσι καί 
εύφραίνονται ήδη, οπότε είδον αύτόν τον Μονογενή του Υιόν ό Θεός νά παραδώση, είς θάνατον 
σταυρικόν διά τούς άνθρώπους; Διότι ό θάνατος καί ή θυσία τού Χριστού ούχί μόνον μετά τού Θεού 
φιλιώνει καί ειρηνεύει τούς άνθρώπους, άλλά καί μετά τών άγιων άγγέλων συνδέει αύτούς στενώτερον 
καί διά μεγαλυτέρας άγάπης. Καθόσον μάλιστα ό υπέρ της άνθρωπότητος γενόμενος θάνατος τού 
Χριστού κατέστησε καί τά έπουράνια πνεύματα, τούς άγιους άγγέλους, ού μόνον στερεούς καί 
άπτωτους, άλλά καί πολύ περισσότερον παρά πρότερον προσκεκολλημένους καί άφωσιωμένους 
εις τον Θεόν. 

Τούτο εννοεί ό θείος Παύλος, όταν λέγη,, ότι διά τού σταυρικού θανάτου τού Χριστού 
είρηνοποίησεν ό Θεός όχι μόνον τά επί της γης, άλλά καί τά εν τοίς ούρανοίς, τουτέστι τούς άγιους 
άγγέλους (Κολοσ. α' 20). Διότι διά τού θανάτου τού Χριστού έπείσθησαν τά έπουράνια πνεύματα 
άκραδάντως, ότι αί διαβολαί καί συκοφαντίαι, τάς όποιας είχεν ενσπείρει κατά τού Θεού είς τον 
ούράνιον κόσμον ό Σατανάς -ότε, ένεκα της υπερηφάνειας του, άπεστάτει εκ τού Θεού καί 
έκρημνίζετο εκ τού ούρανοΰ- έπιχειρήσας νά παραστήση, τον Θεόν ώς φθονερόν καί άδιάφορον προς 
τά πλάσματά του, έπείσθησαν, λέγομεν, τελείως καί άκραδάντως τά εν ούρανοίς πνεύματα ότι αί 
διαβολαί καί συκοφαντίαι αύται ή,σαν όλως ψευδείς καί άνυπόστατοι. Καθότι είδον ότι τόσον 
ενδιαφέρον καί τόσην άγάπην έχει ό Θεός προς τά λογικά πλάσματά του, ώστε καί αύτόν τον 
Μονογενή καί άγαπητόν του Υιόν παρέδωκεν είς θάνατον φρικτόν καί έπονείδιστον δι’ αύτά. Τώρα 
λοιπόν οί άγιοι άγγελοι, ότε είδον δι' αύτών τών πραγμάτων την άπειρον τού Θεού άγάπην, η,ν έχει 
προς τον άνθρωπον, συνεργοΰσι μετά μεγαλυτέρας άγάπης καί περισσοτέρου ενδιαφέροντος διά τη,ν 
σωτηρίαν ημών τών άνθρώπων. 


33. Η ΣΟΦΙΑ ΤΟΥ ΘΕΟΥ ΠΡΟΣ ΚΑΤΑΡΤΙΣΜΟΝ ΤΟΥ ΑΝΘΡΩΠΟΥ 
ΜΕΤΑΧΕΙΡΙΖΕΤΑΙ ΚΑΙ ΑΥΤΟΥΣ ΤΟΥΣ ΠΟΝΗΡΟΥΣ ΔΑΙΜΟΝΑΣ 

’Άξιον δε προσοχής εινε καί τούτο- ότι ή πανσοφία τού Θεού μεταχειρίζεται μέσον προς μόρφωσιν 
καί καταρτισμόν τού άνθρώπου καί αύτη,ν τη,ν άντενέργειαν καί άντίπραξιν τών πονηρών πνευμάτων. 
Επιτρέπει δηλονότι ό Θεός καί τη,ν άντενέργειαν καί τον πόλεμον, τον όποιον κάμνουν τά πονηρά 
πνεύματα όπως άποσπάσωσι τον άνθρωπον άπό τη,ν άλήθειαν καί τη,ν άρετήν, επιτρέπει, λέγομεν, 
τούτο ό Θεός, όπως διά της άντιπράξεως ταύτης δοκιμαζόμενος ό άνθρωπος καί μένων σταθερός είς 
τη,ν ύπακοήν καί τήρησιν τού νόμου τού Θεού, τελειοποιηθη καί ούτω στεφανωθη διά τού στεφάνου 
της αιωνίου δόξης καί μακαριότητος, ώς άναδειχθείς εν τη, άρετη νικητής καί αύτών τών πονηρών 
πνευμάτων 

Προς αύτόν τον σκοπόν της μορφώσεως καί τού καταρτισμού τού άνθρώπου μεταχειρίζεται ό 
Θεός καί τούς διαφόρους πειρασμούς. Προς τον αύτόν σκοπόν μεταχειρίζεται άκόμη καί ποικίλα άλλα 
μέσα καί περιστάσεις, τάς όποιας φέρει είς έκαστον άνθρωπον. Ούτως ή πάνσαφος καί πανάγαθος 
αύτοΰ πρόνοια τά πάντα μεταχειρίζεται πανσόφως προς τον καταρτισμόν καί τη,ν τελειοσποίησιν τοΰ 
άνθρώπου. 


34. ΤΙ ΠΟΙΕΙ Ο ΟΥΡΑΝΙΟΣ ΠΑΤΗΡ ΕΙΣ ΤΟΥΣ ΥΠΑΚΟΥΟΝΤΑΣ ΕΙΣ ΤΟΝ 
ΧΡΙΣΤΟΝ ΚΑΙ ΤΙ ΕΙΣ ΤΟΥΣ ΜΗ ΥΠΑΚΟΥΟΝΤΑΣ, ΚΑΙ ΟΠΟΙΑΝ ΣΧΕΣΙΝ 
ΕΧΕΙ Ο ΧΡΙΣΤΟΣ ΠΡΟΣ ΤΟΥΣ ΥΠΑΚΟΥΟΝΤΑΣ ΑΥΤΩ 

Καί ό μεν Χριστός, ώς εϊπομεν, εινε ό αρχών εν τίτ Εκκλησία, κατευθύνων διά της διδασκαλίας 
του καί τών νόμων τοΰ τούς πιστούς είς τον προορισμόν αύτών, είς τη,ν μόρφωσιν καί τελειοποίησιν 
αύτών. Τό δε Πνεύμα τό Άγιον δίδει τη,ν ικανότητα καί τη,ν δύναμιν είς τούς εκλεκτούς τού Χριστού 
έργάτας, ϊνα ένεργώσι καί φέρωσιν είς τέλος τά πνευματικά αύτών έργα. Ό δε ούράνιος Πατήρ 
προσελκύει τούς έχοντας πρόθεσιν καί θέλησιν είς τη,ν πίστιν τού Χριστού, κατά τούς λόγους αύτοΰ 
τοΰ Χριστού, τούς όποιους εϊδομεν καί προηγουμένως: «Ούδείς δύναται έλθείν πρός με, εάν μίι ό 
Πατήρ ό πέμψας με έλκύση, αύτόν» (Ιωαν. στ' 44). Προσελκύων δε αύτούς ό ούράνιος Πατήρ, τιμά καί 



βραβεύει αυτούς, όταν μένωσι πιστοί εις τον Χριστόν, άμα δε και ίκανωτέρους καθιστά χορηγών 
αύτοις το Πνεύμα του, ϊνα εργαζόμενοι φέρωσιν άφθονωτέρους και πλουσιωτέρους τούς πνευματικούς 
καρπούς. Έάν όμως δεν μένωσι πιστοί εις τον Χριστόν, άλλ’ απομακρυνόμενοι απ’ αύτοϋ, ζώσιν εν τη 
άμαρτία και ανομία και μένωσιν αμετανόητοι, άπομακρύνει εξ αύτών την χάριν του και καταδικάζει 
αύτούς. Πάντα δε ταϋτα, άτινα ποιεί ό ούράνιος Πατήρ, μαρτυροϋνται ύπ’ αύτοΰ τού Χριστού, όστις 
συγχρόνως διαφωτίζει ημάς και περί τής στενωτάτης σχέσεως και πνευματικής ένώσεως, ήτις 
ύφίσταται μεταξύ αύτοϋ και των ύπακουόντων εις τούς λόγους του πιστών χριστιανών. 

Ιδού δε αύτοί οί λόγοι τον οί βεβαιοΰντες τούτα- «Έγώ είμι ή άμπελος ή άληθινή, και ό πατήρ 
μου ό γεωργός έστι- πάν κλήμα εν έμοί μη φέρον καρπόν, αίρει αύτό, και πάν το καρπόν φέρον 
καθαίρει αύτό, ϊνα πλείονα καρπόν φέρη,. ’Ήδη υμείς καθαροί έστε διά τον λόγον όν λελάληκα ύμίν. 
Μείνατε εν έμοί, κάγώ εν ύμίν. Καθώς τό κλήμα ού δύναταί καρτόν φέρειν άφ’ εαυτού, έάν μη μείνη, 
εν τη άμπέλω, ούτως ούδέ ύμεϊς έάν μη εν έμοί μείνητε. Έγώ είμι ή άμπελος, υμείς τά κλήματα. Ό 
μένων εν έμοί, κάγώ εν αύτώ, ούτος φέρει καρπόν πολύν, ότι χωρίς εμού ού δύνασθε ποιείν ούδέν. 
Έάν μή τις μείνη. εν έμοί, έβλήθη έξω ώς τό κλήμα καί έξηράνθη, καί συνάγουσιν αύτά καί εις πΰρ 
βάλλουσί καί καίεται» (Ιωάν, ιε' 1-6). 

Διά τών λόγων αύτών ονομάζει ό Χριστός τον εαυτόν του άμπελον άληθινήν. Καί ονομάζει 
άληθινήν άμπελον τον εαυτόν τού προς διάκρισιν όχι τόσον άπό τής φυτικής επιγείου άμπέλου, όσον 
κυρίως προς διάκρισιν άπό τών Ιουδαίων, οϊτινες ώνομάζοντο υπό τών προφητών άμπελος καί 
άμπελών Θεού, άλλ’ οϊτινες, άντί νά ποιώσι σταφυλάς, έποίουν άκάνθας, ώς έλεγον οί προφήται- ήτοι 
άντί νά έργάζωνται την άρετήν, είργάζοντο την άνομίαν καί την άμαρτίαν. Ένώ ό Χριστός 
άνταπεκρίθη κατά πάντα εις τό θέλημα τού ούρανίου αύτοϋ Πατρός, ποιήσας πάντα νόμον αύτοΰ. 
Επειδή δε τό παράδειγμα καί τά ίχνη τού Χριστού ακολούθησαν καί οί μαθηταί τού καί πάντες οί 
εκλεκτοί εκ τών πιστευσάντων εις αύτόν, πάντες ούτοι εκ τού Χριστού έξαρτώμενοι καί εις αύτόν 
πειθαρχοΰντες άπετέλεσαν μετά τού Χριστού καί άποτελοΰν την άληθινήν άμπελον τού Θεού. Διότι 
άπέδωκαν πλουσίους τούς πνευματικούς καρπούς ώς εκλεκτά καί καρποφόρα κλήματα τής μιάς 
άληθινη,ς άμπέλου, ήτις είνε ό Χριστός. 

Τον δε Πατέρα του τον ούράνιον ό Χριστός τον ονομάζει γεωργόν τής άμπέλου, τουτέστιν 
άμπελουργόν. Καί τον ονομάζει ούτω, διότι, όπως ό άμπελουργός εργάζεται καί καλλιεργεί καί 
περιποιείται την άμπελον, τοιουτοτρότως καί ό ούράνιος Πατήρ εργάζεται καί καλλιεργεί 
πνευματικώς τά κλήματα τής άληθινη,ς άμπέλου, τά οποία κλήματα είνε οί πιστεύοντες εις τον 
Χριστόν. Ακολούθως δε λέγει ό Χριστός, ότι πάς Χριστιανός όστις πιστεύει εις αύτόν, έχει τοιαύτην 
σχέσιν προς αύτόν, όποιαν έχει τό κλήμα προς την άμπελον. Καί ότι πάς άνθρωπος, όστις σχετίζεται 
προς τον Χριστόν διά τής πίστεως, έάν δέν ύπακούη, εις τούς λόγους τού Χριστού καί δέν φέρη, 
καρπούς πνευματικούς, άποδοκιμάζεται υπό τού ούρανίου Πατρός, άποκόπτεται άπό τής μετά τού 
Χριστού συγκοινωνίας καί καταδικάζεται. Τούναντίον δέ πάς, όστις πιστεύει εις τον Χριστόν καί 
υπακούει εις τούς λόγους αύτοΰ, καί άποφέρει πνευματικούς καρπούς, καλλιεργείται υπό τού 
ούρανίου Πατρός καί καθαίρεται ώς τό κλήμα, ήτοι καθαρίζεται καί ελευθερώνεται άπό πάσαν 
άμαρτίαν, άπό πάν ελάττωμα καί άτό πάσαν έλλειψιν, καί χαριτώνεται καί ένδυναμοΰται ϊνα φέρη, 
άφθονωτέρους καί πολύ περισσοτέρους τούς πνευματικούς τής άρετής καρπούς. 

Έν σχέσει προς τούς λόγους τούτους άποτεινόμενος ό Χριστός εις τούς μαθητάς του λέγει, ότι 
σείς τώρα είσθε καθαροί' διότι έκαθάρισεν ύμάς ό Πατήρ μου ό ούράνιος, επειδή έπιστεύσατε καί 
ύπηκούσατε τελείως εις την διδασκαλίαν καί τον λόγον, τον όποιον σάς έλάλησα. Καί έξακολουθών 
λέγει εις αύτούς. Μείνατε πιστοί εις εμέ μέχρι τέλους. Καί όταν μένετε πιστοί εις εμέ καί ύπακούητε 
εις τούς λόγους μου, καί εγώ θά είμαι πάντοτε μαζή σας. Γνωρίζετε δέ καλώς ότι καθώς τό κλήμα 
ούδέποτε δύναται νά φέρη, εξ έαυτοΰ καρπόν, έάν δέν μείνη, προσκεκολλημένον εις την άμπελον, 
άπαραλλάκτως καί ύμεϊς δέν δύνασθε ποτέ νά έργασθήτε την άρετήν καί τά έργα τά ώφέλιμα καί τά 
σ_ωτήρια, έάν δέν μείνητε πιστοί καί ύπάκοοι εις εμέ. Έπειτα λέγει εις αύτούς. Έγώ άπέναντί σας 
είμαι όπως ή άμπελος προς τά κλήματα, καί σείς είσθε ώς προς εμέ, όπως είνε τά κλήματα προς την 
άμπελον. Υπάρχει λοιπόν μεταξύ μας στενωτάτη σχέσις καί πνευματικός σύνδεσμος. Διά τούτο όστις 
είνε προσκεκολλημένος εις εμέ διά τής τελείας πίστεως καί τής τελείας ύπακοής του εις τούς λόγους 
μου, καί εις τον όποιον θά μένω καί εγώ διά τής χάριτός μου καί τής άγάπής μου καί τής δυνάμεως, 
την όποιαν θά παρέχω εις αύτόν, εκείνος θέλει φέρει πολύν καί άφθονον τον πνευματικόν καρπόν. Ό 
τοιοΰτος ού μόνον θέλει σώσει καί υψώσει έαυτόν, άλλά καί πολλούς άλλους θέλει ώφελήσει καί 
σώσει διά τού λόγου του καί τού παραδείγματος του. Θέλει άποφέρει τούς μεγάλους τούτους 
πνευματικούς καρπούς διά τής πνευματικής ένώσεως, την όποιαν θά έχη, μετ’ εμού. Διότι πρέπει νά 
γνωρίζετε, ότι χωρίς τής ίδικής μου συνεργίας, καί βοήθειας ούδέν άγαθόν καί ώφέλιμον καί σωτήριον 
προς τον έαυτόν σας καί προς τούς άλλους άνθρώπους δύνασθε νά κατορθώσατε. Έάν τις άπό σάς ή 
άλλος οίοσδήποτε εκ τών Χριστιανών δέν μείνη, μέχρι τέλους πιστός εις εμέ, ύπακούων εις τούς 
λόγους μου, ό τοιοΰτος άπεκόπη άπό εμέ καί άπό την Εκκλησίαν μου καί έρρίφθη έξω ώς τά 
άχρηστα κλήματα, τά όποια κόπτονται άπό τής άμπέλου καί ξηραίνονται καί συνάγονται υπό τών 
άνθρώπων καί ρίπτονται εις τό πΰρ καί καίονται. 



35. ΜΑΖΥ ΜΕ ΤΗΝ ΕΡΓΑΣΙΑΝ ΤΟΥ ΘΕΟΥ ΑΠΑΙΤΕΙΤΑΙ ΚΑΙ Η ΣΥΝΕΡΓΑΣΙΑ 
ΤΟΥ ΑΝΘΡΩΠΟΥ 

Διά νά μορφωθη, όμως ό άνθρωπος κατά Χριστόν και νά τελειοποιηθη, δεν αρκεί μόνον ή εργασία 
τοϋ Θεοϋ. Εις την εργασίαν ταύτην, ήν ποιεί ό Θεός επί τοϋ ανθρώπου, απαιτείται ώς όρος 
αναγκαιότατος και απαραίτητος και ή συνεργασία αύτοΰ τοϋ ίδιου ανθρώπου, επί τοϋ οποίου 
εργάζεται ό Θεός. Απαιτείται ώς όρος απαραίτητος καί ή συνεργασία αύτη τοϋ ανθρώπου, διότι άνευ 
αυτής είνε όλως καί φύσει αδύνατον νά μορφωθη ό άνθρωπος. Ό δε λόγος, διά τον οποίον δεν 
δύναται ό άνθρωπος νά μορφωθη άνευ καί τής ίδικής του εργασίας, είνε ούτος: Ό άνθρωπος έπλάσθη 
πρόσωπον ελεύθερον υπό τοϋ Θεοϋ. Ώς ελεύθερον πρόσωπον πρέπει έλευθέρως καί αύτοθελήτως νά 
θέλη, όλοψύχως καί νά στέργη τη,ν μόρφωσίν του. Θέλων δε καί προαιρούμενος τη,ν μόρφωσίν του 
οφείλει νά δεικνύη, τη,ν προαίρεσίν του ταύτην καί έμπράκτως, συμμορφούμενος κατά πάντα καί 
συνεργαςόμενος ούτως είπείν μετά τοϋ Θεοϋ. 

Εις τί δε συνίσταται ή συνεργασία αύτη τοϋ ανθρώπου μετά τοϋ Θεοϋ; Συνίσταται εις τοϋτο· εις 
τό νά έχη ό άνθρωπος τελείαν πειθαρχίαν καί ύπακοήν εις πάντας ανεξαιρέτως τούς λόγους τοϋ 
Χριστοϋ, καθώς λέγει ό ουράνιος Πατήρ, «Αύτοϋ ακούετε», καί νά προσπαθη, καθ’ όσον είνε δυνατόν 
αύτω, νά μιμηται τη,ν ζωήν καί τό παράδειγμα τοϋ Χριστοϋ. 


36. ΟΙ ΛΟΓΟΙ ΤΟΥ ΧΡΙΣΤΟΥ ΚΑΙ Η ΖΩΗ ΑΥΤΟΥ ΙΣΤΟΡΟΥΝΤΑΙ ΕΝ ΤΗ ΑΓΙΑ 
ΓΡΑΦΗ 

Άμφότερα δε ταϋτα, ήτοι οί λόγοι τοϋ Χριστοϋ καί ή ζωή, καθ’ ήν έπολιτεύθη ό Χριστός εν τω 
κόσμω τούτω, έχουσι γενικώς διατυπωθή εις τό Εύαγγέλιον καί εν γένει εις την Αγίαν Γραφήν. 
Γινώσκων δε ό άνθρωπος την ζωήν καί τούς λόγους τοϋ Χριστοϋ γινώσκει τά φρονήματα τοϋ Χριστοϋ, 
τά αισθήματα αύτοϋ, τά θελήματα αύτοϋ, γινώσκει την αρετήν του καί τον τέλειον ηθικόν χαρακτήρα 
του. Έν γένει δε εν τω Εύαγγελίω, εν ω εκτίθεται ή ιστορία των έργων καί των λόγων τοϋ Χριστοϋ, 
δεικνύεται ή ζωή του, αί πράξεις του καί τά έργα του, δεικνύεται ό τέλειος ήθικός χαρακτήρ του. 

Διά τοϋτο καί πάσα μεν ή Αγία Γραφή, άλλ’ ιδίως τό Εύαγγέλιον, πρέπει νά είνε_ μελέτη 
περισπούδαστος καί τά μάλιστα ενδιαφέρουσα εις τον άνθρωπον, άφοϋ έχει προορισμόν ούτος νά 
μορφωθη, κατά Χριστόν καί νά όμοιωθη προς αύτόν καί άφοϋ ό Χριστός γινώσκεται διά τής Αγίας 
Γραφής καί τοϋ Εύαγγελίου. 'Ίνα όμως ό άνθρωπος εύρίσκεται έν τη, αλήθεια καί ϊνα ακόλουθη αύτήν 
άπλανώς, πρέπει νά νοη, καί νά παραδέχεται τούς λόγους τής Αγίας Γραφής καί τοϋ Εύαγγελίου κατά 
τό φρόνημα καί τό πνεϋμα τής ορθοδόξου Εκκλησίας. Διότι μόνη ή ορθόδοξος Εκκλησία έκράτησεν εξ 
αρχής καί κρατεί καθαρήν, αμιγή καί άνόθευτον την διδασκαλίαν τοϋ Χριστοϋ καί των Αποστόλων 
αύτοϋ, άμα δε καί την ίεράν Παράδοσιν. Πρέπει δηλαδή ό Χριστιανός νά νοη, τούς λόγους τής Αγίας 
Γραφής συμφώνως τοίς θεσπίσμασι των οικουμενικών Συνόδων καί τη, όμοφώνω διδασκαλία των 
Πατέρων τής Εκκλησίας. 


37. Ο ΧΡΙΣΤΙΑΝΟΣ ΠΡΕΠΕΙ ΝΑ ΕΧΗ ΑΚΡΑΔΑΝΤΟΝ ΠΕΠΟΙΘΗΣΙΝ ΟΤΙ Ο 
ΧΡΙΣΤΟΣ ΕΙΝΕ Ο ΑΠΛΑΝΗΣ ΚΑΙ ΑΠΟΛΥΤΟΣ ΔΙΔΑΣΚΑΛΟΣ ΤΗΣ 
ΑΛΗΘΕΙΑΣ 

'Ίνα δε νοη καί εκτιμά δεόντως ό Χριστιανός τούς λόγους τοϋ Χριστοϋ, πρέπει νά έχη, πάντοτε 
άδιάσειστον φρόνημα, ότι ό Χριστός, ώς Θεάνθρωπος, είνε ό μόνος άπλανής καί άλάνθαστος καί 
άπόλυτος διδάσκαλος πασών των άληθειών, αϊτινες φωτίζουσι καί καταρτίζουσι καί τελειοποιοϋσι 
πνευματικώς τον άνθρωπον καί τον κάμνουσι τέκνον τοϋ Θεοϋ καί κληρονόμον τής βασιλείας των 
ούρανών. Τό άλάνθαστον τοϋτο τοϋ Χριστοϋ εις άπαντας τούς λόγους του καί την διδασκαλίαν του 
βεβαιών καί ό ίδιος εις τούς μαθητής του έλεγεν εις αύτούς: «Ό άκολουθών έμοί ού μη περιπατήσει 
έν τη, σκοτία, άλλ’ έξει τό φως τής ζωής» (Ιωάν, η 12). Καί, «Υμείς μη κληθήτε καθηγηταί- εις γάρ 
ύμών έστιν ό καθηγητής, ό Χριστός» (Ματθ. κγ' 10), δηλών διά των λόγων αύτών, ότι κατ’ άπόλυτον 
έννοιαν διδάσκαλος τής άληθείας είνε μόνος αύτός, πάντες δέ άνεξαιρέτως οί άλλοι, Απόστολοι καί 
λοιποί διδάσκαλοι, είνε διδάσκαλοι έν σχετική έννοια, εξ εκείνου καί των λόγων του διδασκόμενοι καί 
φωτιζόμενοι. Εις τούς λόγους επομένως τοϋ Χριστοϋ πρέπει πάς τις νά έχη, τελείαν καί όλως 
άδίστακτον καί άκλόνητον πεποίθησιν ότι είνε λόγοι άληθείς. Πάν δ,τι δι’ αύτών άποκαλύττεται είνε 
άκριβής άλήθεια. Πάν δ,τι έν τοίς λόγοις τούτοις βεβαιοϋται ότι γίνεται, πράγματι καί άληθεία γίνεται. 
Καί πάν δ,τι άναφέρεται έν αύτοίς ότι θά γίνη, έν τω μέλλοντι, Θά γίνη, άπακριβώς ώς λέγεται. 



ΚΕΦΑΛΑΙΟΝ Γ: Η ΘΕΟΤΗΣ ΤΟΥ ΧΡΙΣΤΟΥ 


38. Ο ΧΡΙΣΤΙΑΝΟΣ ΠΡΕΠΕΙ ΝΑ ΕΧΗ ΑΚΡΑΔΑΝΤΟΝ ΚΑΙ ΤΕΛΕΙΑΝ ΠΙΣΤΙΝ 
ΕΙΣ ΤΗΝ ΘΕΟΤΗΤΑ ΤΟΥ ΧΡΙΣΤΟΥ 

Άλλα διά νά έχη, ό άνθρωπος τελείαν εμπιστοσύνην και ύπακοίιν εις τούς λόγους τού Χριστού, 
είνε ανάγκη πρώτον άπο όλα νά εχη εν τη ψυχή του και τη, καρδία του την στερεάν και άδίστακτον 
και τελείαν πίστιν και πεποίθησιν εις την θεότητα τού Χριστού. Πρέπει δηλαδή νά πιστεύη, ότι ό 
Χριστός είνε τέλειος Θεός, όμοούσιος τώ Θεώ και Πατρί, και τέλειος άνθρωπος, ήτοι είνε 
Θεάνθρωπος. Καί επομένως πάντα όσα λέγει είνε λόγοι ούχι άπλοΰ άνθρώπου, άλλ’ είνε λόγοι 
Θεανθρώπου, είνε λόγοι Θεού άληθινοΰ, παγγνώστου καί παντοδυνάμου. 

Ημείς έχομεν ύπ’ όψιν μας, ότι όμιλοΰμεν προς Χριστιανούς έχοντας τελείαν πίστιν είς την 
θεότητα τού Κυρίου ημών Ιησού Χριστού. Είνε όμως ενδεχόμενον μεταξύ τών πιστών χριστιανών νά 
ύπάρχωσι καί πρόσωπα, έστω καί πολύ ολίγα, εν ταίς ψυχαϊς τών οποίων νά εγείρεται άμφιβολία τις 
η δισταγμός προερχόμενος είτε εκ της άγνοιας της άληθείας, είτε εκ λόγων εναντίων, τούς οποίους 
έχουν άκούσει, είτε εκ της άναγνώσεως βιβλίων η, άλλων οίωνδήποτε άναγνωσμάτων εναντίον της 
θεότητος τού Χριστού, είτε εκ λογισμών άπιστίας, τούς όποιους υποβάλλει ό πονηρός προς κλονισμόν 
τού άνθρώπου. Δι' αύτόν τον λόγον, όπως μη, εύρίσκη, χώραν καί είς τούς άνθρώπους αύτούς ή 
άμφιβολία καί ό δισταγμός, θά ειπωμεν είδικώς καί περί τού μεγάλου τούτου καί σπουδαϊιοτάτου 
ζητήματος τής θεότητος τού Χριστού. 


39. ΟΙ ΑΠΙΣΤΟΥΝΤΕΣ ΕΙΣ ΤΗΝ ΘΕΟΤΗΤΑ ΤΟΥ ΧΡΙΣΤΟΥ ΔΕΝ ΑΠΙΣΤΟΥΣΙΝ 
ΕΝΕΚΑ ΕΛΛΕΙΨΕΩΣ ΑΠΟΔΕΙΞΕΩΝ 

Λέγομεν λοιπόν, ότι οί λόγοι καί αί άποδείξεις περί τής θεότητος τού Ιησού Χριστού είνε 
περισσότεροι καί ισχυρότεροι, παρ’ όσαι χρειάζονται διά νά πείσουν καί νά βεβαιώσουν τελείως καί 
τον μεγαλύτερον άπιστον καί τον μεγαλύτερον υλιστήν. 

Άλλ’ ίσως εϊπη τις άφοΰ είνε τόσον πολλαι καί τόσον ίσχυραι αί περί τής θεότητος τού Ιησού 
Χριστού άποδείξεις, διατί μένουν εν τη άπιστία πλείστοι όσοι, καί μάλιστα άνθρωποι, οιτινες 
θεωρούνται πεπαιδευμένοι καί σοφοί; 

Άπαντώντες είς τούτο λέγομεν, ότι ή άπιστία αύτών δέν προέρχεται εκ τής έλλείψεως λόγων καί 
άποδείξεων περί τής θεότητος τού Ιησού Χριστού. Ή αιτία τής άπιστίας τών προέρχεται εξ αύτών 
τών ιδίων, μη θελόντων νά ποιήσωσι καλήν χρήσιν τής ελευθερίας αύτών, όπως λύσωσι καί 
άποτινάξωσι τούς δεσμούς, οιτινες κρατοΰσιν αύτούς είς την άπιστίαν. 


40. ΠΟΙΑ ΕΙΝΕ ΤΑ ΑΙΤΙΑ, ΔΙΑ ΤΑ ΟΠΟΙΑ ΟΙ ΑΠΙΣΤΟΙ ΔΕΝ ΘΕΛΟΥΝ ΝΑ 
ΠΙΣΤΕΟΥΣΟΥΝ 

Οί δεσμοί δέ ούτοι είνε οί έξης: 

1) Ό εγωισμός τών ψυχών των, ένεκα τού οποίου έχοντες μέγα καί ύψηλόν φρόνημα περί τού 
έαυτοΰ των δέν θέλουν νά δώσουν προσοχήν είς τό πρόσωπον τού Ιησού Χριστού, καί πολύ 
περισσότερον δέν θέλουν νά άκούσουν ταπείνωσιν καί υποταγήν είς τό όνομά Του. Αί ψυχαί 
τών ένεκα τού εγωισμού αισθάνονται μίαν άποστροφήν προς τό πρόσωπον τού Ιησού 
Χριστού. 

2) Άλλος δεσμός, όστις κρατεί αύτούς είς την άπιστίαν, είνε ή δόξα τού κόσμου. Επειδή δηλαδή 
οί μακράν τού Χριστού καί τού Εύαγγελίου αύτοΰ ζώντες άνθρωποι ειρωνεύονται καί 
περιφρονοΰν ώς περιωρισμένους την διάνοιαν τούς πιστεύοντας καί ύπακούοντας είς τούς 
λόγους τού Χριστού, φοβούμενοι καί αύτοι μήπως θεωρηθώσι τοιοΰτοι, δεικνύουν άδιαφορίαν 
καί περιφρόνησιν είς την πίστιν καί την θρησκείαν τού Χριστού. 

3) “Ετερος δεσμός, μη άφίνων αύτούς νά πιστεύσωσιν, είνε αί ήδοναί τής σαρκός, ή άμαρτία καί 
τά πάθη τής ψυχής. Πάντα ταΰτα είνε ισχυροί δεσμοί, οιτινες υποδουλώνουν την ψυχήν καί 
την κάμνουν υποχείριον, ώστε νά προτιμά αύτη νά δουλεύη, είς αύτά, παρά νά δώση, προσοχήν 
είς τό πρόσωπον τού Ιησού Χριστού καί νά άκολουθήση, τον εγκρατή καί ένάρετον βίον τού 
Εύαγγελίου. 

4) Μαζή δέ μέ τούς δεσμούς τούτους, επειδή ούτοι έχουσι άδιαφορίαν προς τον Χριστόν, 
επενεργεί καί ό Σατανάς επί τών ψυχών τών καί άπ’ εύθείας ό ίδιος διά τής υποβολής 
διαφόρων λογισμών τής άπιστίας, καί διά τών άνθρώπων εκείνων οί όποιοι έχοντες 
άποστροφήν προς την άλήθειαν, μεταδίδουν τό ψεύδος, είτε δι' ομιλιών καί λόγων 
προφορικών, είτε διά συγγραμμάτων καί λοιπών δημοσιευμάτων. 



41. ΤΑ ΑΙΤΙΑ ΤΗΣ ΑΠΙΣΤΙΑΣ ΤΩΝ ΑΠΙΣΤΩΝ ΒΕΒΑΙΟΥΝΤΑΙ ΚΑΙ ΥΠΟ ΤΗΣ 
ΑΓΙΑΣ ΓΡΑΦΗΣ 

"Οτι δέ ούτοι είνε οί δεσμοί, ένεκα των όποιων μένουσιν εν τη απιστία οί άπιστοι, καταφαίνεται 
και εκ των ιερών Ευαγγελίων. Βλέπομεν εις τα ιερά Εύαγγέλια, ότι οί Φαρισαίοι καί εν γένει οί 
άρχοντες των Ιουδαίων, καίτοι ακόυσαν την διδασκαλίαν τοΰ Χρίστου, άντελήφθησαν δέ καί ίδίοις 
όμμασιν αναρίθμητα θαύματα αυτού, δεν ηθέλησαν όμως να πιστεύσωσιν εξ εγωισμού, καυχόμενοι ότι 
είνε τέκνα τού Αβραάμ καί μαθηταί τού Μωΰσέως καί θεωροΰντες έξευτελισμόν νά όνομασθώσι 
μαθηταί καί οπαδοί τού Χριστού. «Ημείς, έλεγον, τοΰ Μωσέως έσμέν μαθηταί» (Ιωάν, θ' 28). 

Επίσης μάς λέγουν τά ιερά Ευαγγέλια, ότι πολλοί εκ των αρχόντων των Ιουδαίων, καίτοι 
έσωτερικώς άνεγνώριζον καί έπίστευον τον Χριστόν, δεν ώμολόγουν όμως την πίστιν των αυτήν, 
επειδή ήθελον νά άρέσωσιν εις τούς Φαρισαίους, οϊτινες ήσαν εναντίον τοΰ Χριστού καί άπέκλειον εκ 
των συναγωγών τών τούς πιστεύοντας εις αύτόν. «Καί εκ τών αρχόντων, λέγει ό εύαγγελιστής 
Ιωάννης, πολλοί έπίστευσαν εις αύτόν- αλλά διά τούς Φαρισαίους ούχ ώμολόγουν, ινα μη 
αποσυνάγωγοι γένωνται- ήγάπησαν γάρ την δόξαν τών ανθρώπων μάλλον ήπερ την δόξαν τού Θεού» 
(Ίωάν. ιβ' 42-43). Καί ό ίδιος ό Χριστός, ελέγχων τούς Φαρισαίους καί τούς άρχοντας τών Ιουδαίων 
διά την εξ αιτίας τής κενοδοξίας τών απιστίαν αύτών, λέγει: «Πώς δύνασθε υμείς πιστεΰσαι, δόξαν 
παρ’ άλλήλων λαμβάνοντες, καί την δόξαν την παρά τού μόνου Θεού ού ζητείτε;» (Ιωάν, ε' 44). 

Καί αλλαχού πάλιν ό Χριστός βεβαιών ότι ή άμαρτία, αί ήδοναί καί τά πάθη υποδουλώνουν τον 
άνθρωπον καί δεν άφίνουν αύτόν ϊνα πιστεύση, λέγει ότι ήλθεν ό ίδιος εις τον κόσμον ώς άλλο φώς, 
ϊνα φωτίση τούς ανθρώπους καί έλευθερώση, αύτούς από τό σκότος τής πλάνης καί τής άμαρτίας. 
Άλλ’ οί άνθρωποι οί δουλεύοντες εις την άμαρτίαν, ήγάπησαν περισσότερον την πλάνην καί την 
άμαρτίαν, παρά αύτόν τον Χριστόν, όστις είνε φώς πνευματικόν. Καί έπροτίμησαν, λέγει, την 
άμαρτίαν καί την απιστίαν, διότι τά έργα αύτών ήσαν πονηρά καί διεστραμμένα. Διότι βεβαίως, 
έξακολουθών λέγει ό Χριστός, πάς όστις πράττει τά έργα τά φαύλα καί τά παράνομα, μισεί την 
αλήθειαν, την δικαιοσύνην καί την αρετήν, άποστρέφεται αύτόν τον Χριστόν, όστις είνε φώς τού 
κόσμου, καί δεν έρχεται προς αύτόν, διά νά μη άποδειχθώσι καί φανερωθώσι διά τής διδασκαλίας τοΰ 
Χριστού ότι είνε πονηρά τά έργα αύτοΰ, εις τά όποια είνε όλως ύποδεδουλωμένος. Ιδού καί αύτοί οί 
λόγοι τού Χριστού. «Τό φώς, λέγει, έλήλυθεν εις τον κόσμον, καί ήγάπησαν οί άνθρωποι μάλλον τό 
σκότος ή τό φώς- ήν γάρ πονηρά αύτών τά έργα. Πάς γάρ ό φαύλα πράσσων μισεί τό φώς καί ούκ 
έρχεται προς τό φώς, ινα μη έλεγχθή τά έργα αύτοΰ» (Ιωάν, γ' 19-20). 

Ό δέ θείος Παύλος βεβαιώνων την έπενέργειαν, ήν έξασκεί ό πονηρός επί τών μη έχόντων την 
πρόθεσιν, την θέλησιν καί την διάθεσιν ϊνα πιστεύσωσι, λέγει, ότι εάν τό Εύαγγέλιον τοΰ Χριστού, τό 
όποιον κηρύττομεν ημείς οί Απόστολοί του, είνε άγνωστον καί κεκαλυμμένον, είνε ούχί εις πάντας, 
άλλ’ εις εκείνους μόνον, οϊτινες ένεκα τής διεστραμμένης θελήσεώς τών καί τής κακής τών προθέσεως 
παρέδωκαν τον έαυτόν τών εις απώλειαν. Τούς ανθρώπους δέ τούτους, λέγει, έτύφλωσεν ό Σατανάς, 
όστις είνε ό άρχων καί ό θεός τών ανθρώπων τού κόσμου τούτου, τών ανθρώπων δηλονότι εκείνων, 
οϊτινες δέν ύπακούουσιν εις τό θέλημα τού Θεού, άλλ’ άκολουθοΰσι την άνομίαν καί άμαρτίαν. 
Έσκότισεν ό Σατανάς καί διέστρεψε τον νοΰν αύτών διά νά μη έπιλάμψη, εις αύτούς τό φώς τού 
Εύαγγελίου, όπερ φανερώνει τό ύψος τής δόξης τού Χριστού, όστις είνε ή είκών καί όμοίωσις τού 
Θεού καί Πατρός. Ιδού δέ καί αύτοί οί λόγοι τού θείου Παύλου. «Εί δέ καί έστι κεκαλυμμένον τό 
Εύαγγέλιον ημών, εν τοίς άπολλυμένοις έστί κεκαλυμμένον, εν οίς ό θεός τού αίώνος τούτου 
έτύφλωσε τά νοήματα τών άπιστων εις τό μη αύγάσαι αύτοϊς τον φωτισμόν τοΰ Εύαγγελίου τής δόξης 
τού Χριστού, ός έστιν είκών τού Θεού» (Β' Κορινθ. δ' 3-4). 

Έκ πάντων τούτων καταφαίνεται, ότι ή αιτία τής άπιστίας τών μη πιστευόντων εις την θεότητα 
τοΰ Ιησού Χριστού προέρχεται εξ αύτών τών ιδίων, μη θελόντων νά άποτινάξωσι μακράν έαυτών τά 
δεσμεύοντα αύτούς πάθη. 

ΛΟΓΟΙ ΑΠΟΔΕΙΚΤΙΚΟΙ ΠΕΡΙ ΤΗΣ ΘΕΟΤΗΤΟΣ ΤΟΥ ΧΡΙΣΤΟΥ 

42. Α') Η ΜΑΡΤΥΡΙΑ ΤΟΥ ΙΔΙΟΥ ΧΡΙΣΤΟΥ 

Εϊπομεν, ότι οί περί τής θεότητος τού Χριστού άποδεικτικοί λόγοι είνε περισσότεροι καί 
ισχυρότεροι παρ’ όσοι χρειάζονται διά νά πείσουν καί τον μεγαλύτερον άπιστον καί υλιστήν. ’Έξ 
αύτών δέ έρχόμεθα νά εϊπωμεν ολίγους, τούς όποιους έχων ύπ’ όψιν του ό Χριστιανός, όστις τυχόν 
ήθελεν έχει άμφιβολίαν τινά ή δισταγμόν περί τής θεότητος τοΰ Χριστού, στερεοΰται εις την πίστιν 
ταύτην, χωρίς ποτέ τό παράπαν νά άμφιβάλλη. 

Καί πρώτον λέγομεν ότι εις λόγος άποδεικτικός τής θεότητος τού Χριστού είνε ή μαρτυρία αύτοΰ 
τοΰ ίδιου Χριστού, όστις ώμολόγησε καί είπεν, ότι είνε ό Υιός τού Θεού, ότι είνε Θεός. Ή ομολογία 
αύτη έκ τού ίδιου στόματός του είνε τρανωτάτη άπόδειξις τής θεότητος Του, διότι ούδείς άλλος 
έτόλμησε ποτέ νά εϊπη, ώς ό Χριστός, ότι είνε Θεός καί Θεός άληθής, ίσος τώ Θεώ καί Πατρί αύτοΰ. 
Έάν δέ Καίσαρές τινες, εξουσίαν έχοντες εν τώ κόσμω τούτω καί δόξαν άνθρωπίνην έπιζητοΰντες, 
έτόλμησαν οί ίδιοι νά όνομάσωσι τον έαυτόν τούς Θεόν, έγένοντο καταγέλαστοι. Ό Χριστός όμως 
όμολογών την θεότητά Του άπεδείκνυε συγχρόνως αύτήν καί δι’ έργων, τά όποια μόνον υπό τού 
παντοδυνάμου Θεού ήτο δυνατόν νά γίνωσι. 



43. Β') Ο ΑΜΕΜΠΤΟΣ ΑΥΤΟΥ ΒΙΟΣ 

Άλλος λόγος αποδεικτικός τής θεότητός τοϋ Χρίστου είνε ό κατά πάντα άμεμτττος και τέλειος 
αύτοϋ βίος. Είνε τοϋτο τρανή, άπόδειξις της θεότητός του, διότι, εάν δεν ητο Θεάνθρωπος, ήτο φύσει 
αδύνατον νά δείξη, τοιοΰτον ηθικόν χαρακτήρα και τοιοΰτον βίον, όποιον δεν έδειξε ποτέ ούδείς άλλος 
άνθρωπος εις όλους τούς αιώνας. Διά τούτο και μετά παρρησίας έλεγε προς τούς άπιστοΰντας 
Ιουδαίους, «Τίς εξ υμών ελέγχει με περί άμαρτίας;» (Ιωάν, η 46). 


44. Γ') ΑΙ ΠΡΟΦΗΤΕΙΑΙ 

"Ετερος λόγος αποδεικτικός τής θεότητός τού Χριστού είνε αί εν τώ προσώπω αύτοΰ 
πραγματοποιηθείσαι προφητεΐαι, τάς όποιας προ αιώνων έλάλησεν ό Θεός περί αύτοΰ διά τών 
εκλεκτών Αύτοΰ οργάνων, τών Προφητών. Είνε λόγος ισχυρός, ισχυρότατος προς άπόδειξιν τίτς 
θεότητός τοΰ_ Χρίστου αί εν τώ προσώπω αύτοΰ πραγματοποιηθείσαι πτροφητείαι. Διότι αί 
προφητεΐαι αύται δέν είνε μία καί δύο_καί πέντε καί δέκα, διά νά εϊπη, τις, ότι ίσως είνε σύμπτωσις 
τό τοιοΰτον, άλλ’ είνε αί προφητεΐαι αύται άναρίθμητοι. Είνε δέ καί τόσον σαφείς καί τόσον καθαραί, 
ώστε, εάν παραβάλη, τις ταύτας προς τό πρόσωπον τού Χριστού, καί προς πάντα όσα έτελέσθησαν 
ύπ’ αύτοΰ, θά ϊδη ότι, καίτοι έρρέθησαν αύται αιώνας προ Χριστού, είνε εν τούτοις ώς ιστορία, ή 
οποία νά έγράφετο μετά τά γεγονότα. 

Βλέπομεν, λόγου χάριν, ότι διά τών προφητών προλέγεται εκ ποιου γένους καί εκ ποιας φυλής 
έμελλε νά έλθη, ό Χριστός- εκ τίνος προσώπου έμελλε νά γεννηθή- είς ποιον μέρος έμελλε νά νά 
γεννηθή- κατά ποιαν εποχήν έμελλε νά γεννηθίτ- όποιος έμελλε νά φανίΐ, είς τον κόσμον καί όποιον 
κήρυγμα έμελλε νά κάμη. Πώς έμελλε νά παραδοθη, υπό τίνων έμελλεν άδίκως νά καταδικασθη, όποια 
πάθη έμελλε νά ύποστίτ, όποιον θάνατον- ότι έμελλε νά ταφή. Προλέγουν περί τής Άναστάσεώς Του. 
Προλέγουν άκριβώς περί τής Εκκλησίας Του, ήν έμελλε νά συστήση, καί περί τού κηρύγματος τού 
Εύαγγελίου του είς τά έθνη, καί περί τής έξαπλώσεως τής πίστεως είς τό όνομά του. Προλέγουν, ότι 
οί μέν Ιουδαίοι κατά τό πλεΐστον αύτών δέν ήθελον πιστεύσει είς τό όνομά του. Προλέγουν ότι οί 
εθνικοί θά άφήσωσι τά είδωλα καί τούς ψευδείς θεούς τών καί θά πιστεύσωσιν είς αύτόν. Καί εν 
γένει προλέγουν περί πάντων τών τού Χριστού. 

Ταΰτα δέ πάντα είνε όλως καί φύσει άδύνατον νά έξηγηθώσιν άλλως είμή διά μόνης τής 
άληθείας ταύτης, ότι ό Χριστός είνε Θεάνθρωπος, όπως προεΐπεν ό Θεός διά τών προφητών, καί δι’ 
αύτό έπραγματοποιήθησαν εν τώ προσώπω αύτοΰ αί προφητεΐαι. 


45. Δ') Η ΜΑΡΤΥΡΙΑ ΤΟΥ ΒΑΠΤΙΣΤΟΥ 

Άλλος λόγος άποδεικτικός τής θεότητός τοΰ Χριστοΰ είνε ή μαρτυρία τού μείςονος πάντων τών 
προφητών, Ίωάννου τού Βαπτιστοΰ. Είνε δέ ή μαρτυρία αύτοΰ τρανωτάτη άπόδειξις τής θεότητός τοΰ 
Χριστοΰ, όχι μόνον διότι ό Ιωάννης προσωπικώς καί μετά παρρησίας φανερά καί καθαρά ώμολόγησε 
τον Χριστόν ώς Υιόν τού Θεού τον αϊροντα την άμαρτίαν τού κόσμου, άλλά προ πάντων διότι ούτος 
υπήρξε, καθώς ήτο γνωστόν είς όλους τούς Ιουδαίους, τό ύψηλότερον καί τελειότερον κατά την 
άρετήν πρόσωπον πάντων τών προφητών καί άγιων τής Παλαιάς Διαθήκης. “Ητο ό Ιωάννης 
πρόσωπον παρεσκευασμένον ύπ’ αύτοΰ τού Θεού, εξ επαγγελίας γεννηθείς καί πεπλησμένος 
Πνεύματος Αγίου έτι εκ κοιλίας μητρός του, διά νά παρουσιασθή καί νά όμολογήση, μετά παρρησίας 
καί φανερά τον Χριστόν εν μέσω τού Ιουδαϊκού έθνους. 

Αύτός ό Βαπτιστής εν άπάση, τη ειλικρίνεια καί φιλαλήθεια του ώμολόγησε καί είπεν, ότι αύτός 
ό_ Θεός έδωκε σημεΐον είς αύτόν καί είπεν, ότι ό Υιός μου ό άγαπητός, ό βαπτίξων εν Πνεύματι Άγίω, 
είνε ούχί άλλος, άλλ’ αύτός επί τον όποιον θά ϊδη,ς νά κατέλθη τό Πνεύμα τό Άγιον (Ιωάν, α' 33). 
Ώμολόγησε δέ καί έβεβαίωσεν ό Ιωάννης, ότι είδε τό Πνεύμα τού Θεού καταβάν επί τον Χριστόν. 
«Κάγώ, λέγει, έώρακα καί μεμαρτύρηκα, ότι ούτός έστιν ό Υιός τού Θεού» (Ιωάν, α' 34). 


46. Ε') ΑΙ ΠΡΟΡΡΗΣΕΙΣ ΤΟΥ ΙΔΙΟΥ ΧΡΙΣΤΟΥ 

Άλλος λόγος άποδεικτικός τής θεότητός τοΰ Χριστού είνε αί ύπό τοΰ ίδιου Χριστού ρηθεΐσαι καί 
έκπληρωθεΐσαι προρρήσεις. Αί ύπό τοΰ Χριστού ρηθεΐσαι καί έκπληρωθεΐσαι προρρήσεις είνε 
άποδεικτικώτατος λόγος τής θεότητός του, διότι προσόν τοιοΰτον, τοΰ νά προλέγωνται τά μέλλοντα 
νά γίνωσιν ΰστρεον άπό πολύν χρόνον, καί νά γίνωνται άκριβώς όπως προελέχθησαν, προσόν, 
λέγομεν, τοιοΰτον, τοΰ Θεού μόνον είνε ίδιον. Έν τώ προσώπω δέ τού Χριστοΰ βλέπομεν, ότι πάσαι αί 
προρρήσεις, αίτινες έρρέθησαν ύπ’ αύτοΰ, έξεπληρώθησαν άκριβώς καί έν λεπτομερεία ώς έλέχθησαν. 

Προεΐπεν επί παραδείγματι ό Χριστός, προ τοΰ νά γίνωσι, τά πάθη Του, καί προεΐπε ταΰτα ούχί 
γενικώς, άλλ’ έν λεπτομερεία. Βλέπομεν δέ έπειτα, ότι έπηκολούθησαν ταΰτα άκριβώς, ως 
προελέχθησαν. Προεΐπε την προδοσίαν Του. Προεΐπε την άρνησιν ενός τών μαθητών Του, καθώς καί 
την μετάνοιάν του. Προεΐπε τον διά σταυροΰ θάνατόν Του. Προεΐπε τον ενταφιασμόν τού σώματός 
Του. Προεΐπε την μετά τρεις ημέρας άνάστασίν Του. Προεΐπε την μετά την άνάστασιν έμφάνισίν Του. 



Προεϊπε την επί τούς μαθητής του κάθοδον και έπέλευσιν τού Άγιου Πνεύματος. 

Προεϊπε την καταστροφήν τής Ιερουσαλήμ, τήν καταστροφήν και κατεδάφισιν τού ναού των 
Ιουδαίων. Προεΐπτε τήν πανωλεθρίαν, ήν εμελλον νά ύποστώσιν οί Ιουδαίοι εν Ιερουσαλήμ ύπό των 
ρωμαϊκών λεγεώνων. Προεϊπε τα δραματικώτατα και σπαραξικάρδια δεινά, τα όποια εμελλον νά 
ύποστώσιν οί Ιουδαίοι κατά το διάστημα τής πολιορκίας τής Ιερουσαλήμ καί εις τα όποια θά 
έπηκολούθει ή εν στόματι μαχαίρας άπώλεια αυτών. Προεϊπε τήν κατάλυσιν τού Ιουδαϊκού έθνους 
καί τον διασκορπισμόν τών Ιουδαίων εις πάντα τα έθνη, ένθα δεν θά εχωσιν ούτε βασιλείαν, ούτε 
ναόν, ούτε ίερωσύνην. 

Προεϊπε τήν σύστασιν τής Εκκλησίας Του επί τη πίστει τού Όνόματός Του. Προεϊπεν, ότι θά 
πολεμήται ή Εκκλησία Του άλλ’ άπασαι αί πονηραί καί έναντίαι δυνάμεις ουδέποτε θά δυνηθώσι νά 
ίσχύσωσι κατ’ αυτής. Προεϊπε τήν διάδοσιν καί έξάπλωσιν τού Ευαγγελίου τού εις τα έθνη. 

Πάσαι αύται αί προρρήσεις τού Χριστού έξεπληρώθησαν καί έξακολουθοΰσι νά έκπληρώνται 
άκριβώς καί κατά γράμμα. 


47. ΣΤ) ΤΑ ΘΑΥΜΑΤΑ ΤΟΥ ΧΡΙΣΤΟΥ 

"Ετερος λόγος άποδεικτικός τής θεότητος τού Χριστού είνε τά θαύματα αυτού. Τα θαύματα τού 
Χριστού είνε τρανωτάτη καί ίσχυροτάτη, άπόδειξις τής θεότητος αυτού, διότι ταϋτα ύπήρξαν ούχί 
μόνον πολλά καί άναρίθμητα, άλλα καί μέγιστα. Αί ποικίλαι ίάσεις τών διαφόρων άσθενειών, δι' 
άπλοϋ λόγου γενόμεναι, είνε άμέτρητοι. Αμέτρητοι είνε καί οί ύπό τών πονηρών πνευμάτων 
βασανιζόμενοι, οϊτινες επίσης ήλευθεροϋντο διά μόνου τού λόγου τού Χριστού. Τυφλοί, χωλοί, 
άνάπηροι, παράλυτοι, λεπροί καί πάσης άλλης άσθενείας άνθρωποι, οί όποιοι έθεραπεύθησαν ύπό 
τού λόγου τού Χριστού, είνε άμέτρητοι. 

Έκτος δε τούτων βλέπομεν, ότι όμματώνει καί δίδει τό φώς εις άνθρωπον εκ γενετής τυφλόν καί 
άόμματον. Βλέπομεν νά άνιστά νεκρούς διά μόνου του λόγου του, ως νά έξήγειρεν αυτούς εξ ύπνου, 
καί ούχί άνθρώπους μόνον ήδη άποθανόντας, άλλά καί άνθρωπον ένταφιασμένον καί όζοντα. 
Βλέπομεν νά έγείρη, καί τούτον δι’ ενός προστακτικού λόγου. Βλέπομεν με πέντε μόνον άρτους νά 
χορταίνη, διά τής εύλογίας του πέντε χιλιάδας άνδρών χωρίς τών γυναικών καί τών παιδιών, νά μένουν 
δε καί περισσεύματα όχι ολίγα. Νά επίτιμα τήν έξεγειρομένην καί κυμαινομένην θάλασσαν καί αύτη 
νά ύπακούη, εις τον λόγον του καί νά μεταβάλλεται εις τελείαν γαλήνην. Νά προστάττη, τούς άνέμους 
νά καταπαύσουν καί αύτοί νά ύποτάσσωνται. Άλλά καί αυτή άκόμη ή κτίσις εν τώ καιρώ τού 
σταυρικού του θανάτου συνεμαρτύρησε τήν θεότητά του. Διότι ό ήλιος άπέκρυψε τό φώς του, τό 
καταπέτασμα τού ναού έσχίσθη εις δύο, άπό άνωθεν έως κάτω, ή γη έσείσθη, αί πέτραι έσχίσθησαν, 
τά μνημεία ήνεώχθησαν καί πολλοί νεκροί άγιοι ήγέρθησαν καί ένεφανίσθησαν πολλοϊς. 

Τοιαΰτα θαύματα καί έργα ούδείς άλλος, άπολύτως ούδείς δύναται νά ποιήση, είμή μόνον ό 
ύψιστος καί παντοδύναμος Θεός. Έάν δε έποίησαν προ τού Χριστού οί προφήται θαύματα, τά 
έποίησαν ώς δούλοι τού Θεού διά τής δυνάμτως, τήν όποιαν έδιδεν εις αύτούς ό Θεός. Ούδείς δε άφ’ 
εαυτού καί διά τής ιδίας δυνάμεως έποίησε θαϋμά τι. Ό Χριστός όμως έποίει τά θαύματα άφ’ εαυτού 
καί διά τής ιδίας του δυνάμεως, διά μόνου τού προστακτικού του λόγου, ώς Υιός τού Θεού καί Θεός. 


48. Ζ) Η ΑΝΑΣΤΑΣΙΣ ΤΟΥ ΧΡΙΣΤΟΥ 

Άλλος λόγος άποδεικτικός τής θεότητος τού Χριστού είνε ή εκ νεκρών αύτοΰ άνάστασις. Ό 
λόγος ούτος τής εκ νεκρών άναστάσεως τού Χριστού είνε λόγος ισχυρότατος μή έπιδεχόμενος ουδέ 
τήν έλαχίστην άντιλογίαν. Τό νά άναστήση ό Χριστός άνθρωπον τέσσαρας ήμέρας εύρισκόμενον εν τώ 
τάφφ καί όζοντα, είνε θαύμα μέγιστον καί ύψιστον, άποδεικνϋον ήλιου φαεινότερον τήν θεότητά του. 
Τό νά άναστήση όμως ό Χριστός τον έαυτόν του μετά τρεις ήμέρας ύστερον άπό τον έπώδυνον 
θάνατον τού σταυρού του καί τήν ταφήν του, είνε θαύμα καί έργον άσυγκρίτω λόγφ άνώτερον, 
άποδεικτικόν τής θεότητος του. Τό θαύμα τούτο άποδεικνύει πασιφανώς, άναμφιλέκτως καί 
άναμφισβητήτως τήν θεότητά του, χωρίς νά έπιδέχηται αύτη τον έλάχιστον δισταγμόν. 

Ήθέλησαν οί εχθροί τού Χριστού, οί άρχιερεϊς τών Ιουδαίων καί οί Φαρισαίοι, νά διαβάλωσι τό 
γεγονός τής άναστάσεως. Δωροδοκήσαντες δέ προς τούτο τούς φύλακας τού τάφου, τούς όποιους 
έθηκαν αύτοί οί ίδιοι φρουρούς τού μνημείου, άφοϋ πρώτον έσφράγισαν αύτό, είπον εις αύτούς νά 
ψευδομαρτυρήσωσιν, ότι δήθεν αύτοί έκοιμώντο, καί οί μαθηταί έλθόντες έκλεψαν τό σώμα τού 
Χριστού, διά νά διαδώσωσι ψευδώς εις τον λαόν ότι άνέστη εκ τών νεκρών. 

Άλλά τό ψεύδος τούτο εξελέγχεται καί διαλύεται ώς καπνός, μή δυνάμενον νά εύρη, χώραν εις 
ούδένα λογικόν άνθρωπον. Διότι έάν ό Χριστός δέν άνίστατο εκ τών νεκρών, ήτο φύσει άδύνατον, ϊνα 
οί Απόστολοι κηρύξωσι ψευδώς άνάστασιν αύτοΰ. “Ητο φύσει άδύνατον νά πράξωσι τούτο άνθρωποι, 
τών όποιων ή εύθύτης καί ή φιλαλήθεια ήτο άνωτέρα πάσης άμφισβητήσεως καί άμφιβολίας, καθώς 
άπεδείχθη τούτο δι’ όλης τής ζωής καί τού βίου αύτών. Πολύ περισσότερον ήτο δλως άδύνατον, ϊνα οί 
άνθρωποι ούτοι ύποβάλωσι τον έαυτόν τών εις κόπους καί άγώνας μεγάλους καί ύπερμέτρους, νά 
ύποβάλωσι τον έαυτόν τών εις περιφρονήσεις, έξευτελισμούς, καταδιωουγμούς, δαρμούς, φυλακίσεις, 
κακοπαθείας άναριθμήτους, νά ύποβάλωσι έαυτούς επί τέλους καί εις αυτόν τον θάνατον, διά νά 
κηρύξωσι καί βεβαιώσωσι ψευδώς άνάστασιν Χριστού. Τό ψεύδος τούτο ήτο δλως εναντίον τής 



συνειδήσεώς των, και όλως ανωφελές και έπιξήμιον. 

Ακόμη δε το ψεΰδος τοϋτο των Αρχιερέων και Φαρισαίων, ότι δήθεν οί μαθηται κοιμωμένων των 
φυλάκων έκλεψαν το Σώμα τοϋ Κυρίου, εξελέγχεται όλως άνυπόστατον και εκ τούτου. Άφοϋ 
έκοιμώντο οί φύλακες, ήσαν δε εν ίσχύϊ οί Ρωμαϊκοί νόμοι, διατί συμφώνως προς αύτούς δεν 
έπεξήτησαν οί Αρχιερείς καί Φαρισαίοι τον θάνατον των φυλάκων, άφοϋ μάλιστα είχον άσπονδον 
μίσος κατά τοϋ Χριστού; Διατί άφήκαν αύτούς όλως άκαταδιώκτους; Διατί δεν έθανάτωσαν αύτούς; 
Όχι δε μόνον δεν έθανάτωσαν ούδέ κατεδίωξαν αύτούς, άλλ’ ούδέ καν εις άνάκρισιν τούς ύπέβαλον. 
Ένώ βλέπομεν, ότι ύστερον άπό ολίγον καιρόν συνέβη πάν τούναντίον ώς προς τούς φύλακας τού 
άποστόλου Πέτρου, δεκαέξ όντας τον άριθμόν. Τούς στρατιώτας δηλονότι τούτους έθανάτωσεν ό 
Ηρώδης, επειδή ένόμισεν αύτούς υπαιτίους τής άπελευθερώσεως τού Πέτρου άπό τής φυλακής, ένώ 
αύτη έγένετο διά θαύματος ύπ’ άγγέλου τού Θεού (Πράξ. Ιβ' 1-19). 

Εξελέγχονται έτι οί άρχιερεϊς τών Ιουδαίων καί οί Φαρισαίοι διά τό εν γνώσει καί παρά 
συνείδησιν ψεΰδος τών κατά τίτς άναστάσεως τοΰ Κυρίου καί εκ τίτς άπέναντι τών Αποστόλων 
διαγωγής τών. Διότι, ότε οί μαθηται τού Χριστού έκήρυττον μετά παρρησίας την άνάστασίν του, αύτοι 
έδερον καί έφυλάκιζον αύτούς καί παρήγγελλον έπιτακτικώς δυνάμει τίτς εξουσίας τών να σιωπώσιν 
οί Απόστολοι καί νά μη, κηρύττωσι την άνάστασίν τού Χριστού. Δεν έξήλεγξαν όμως αύτούς ποτέ ώς 
ψευδομένους. Δέν είπον ποτέ είς αύτούς, ψεύδεσθε κηρύττοντες άνάστασίν τού σταυρωθέντος καί 
άποθανόντος Χριστού. Καί δέν έτόλμησαν ποτέ νά εϊπωσι τούτο, διότι αύτοι είχον πεισθίτ περί τίτς 
άναστάσεως τού Χριστού εκ τίτς μαρτυρίας τών φυλάκων τού τάφου (Ματθ. κη' 11). Τό μόνον, όπερ 
έλεγον είς αύτούς κηρύττοντας την Άνάστασίν, ητο τούτο: Δέν θέλομεν νά λαλητέ καί νά κηρύττετε 
είς τό όνομα τούτο τού Χριστού (Πράξ. δ' 17 καί ε' 28). Διά νά κηρύττωσι λοιπόν οί Απόστολοι μετά 
πάσης παρρησίας καί αύταπαρνήσεως καί αύτοθυσίας την άνάστασίν τοΰ Χριστού, είνε άπόδειξις 
φανερά καί άνωτέρα παντός δισταγμού καί πάσης άμφισβητήσεως τού ότι είχον τελείαν καί άπόλυτον 
βεβαιότητα περί τίτς άναστάσεως ταύτης. Είχον δέ τίιν άπόλυτον ταύτην βεβαιότητα καί πεποίθησιν 
οί Απόστολοι εκ τών πολλών καί φανερών καί άπτών εμφανίσεων τού Χριστού μετά την άνάστασίν 
του, καί εκ της μετ’ αύτοΰ συναναστροφής επί τεσσαράκοντα ημέρας, καθ’ ας συχνά π αρ ου σ ι ας όμ εν ο ς 
καί εμφανιζόμενος έδίδασκεν αύτούς τά περί τίτς βασιλείας τού Θεού, καθώς καί εκ τίτς άναλήψεως 
του, η,τις έγένετο έμπροσθεν αύτών μετά λαμπρότατος καί δόξας. 

’Έκ πάντων τούτων άποδεικνύεται ή άνάστασις τού Κυρίου καί βεβαιοΰται τόσον σαφώς καί 
καθαρώς, ώστε νά μη, είσχωρή ούδέ ό ελάχιστος δισταγμός. 


49. Η') Η ΚΑΘΟΔΟΣ ΤΟΥ ΑΓΙΟΥ ΠΝΕΥΜΑΤΟΣ 

"Ετερος λόγος άποδεικτικός τίτς θεότητος τού Χριστού είνε ή κάθοδος καί έπέλευσις τού Αγίου 
Πνεύματος επί τούς μαθητάς αύτοΰ καί Αποστόλους, η,τις έγένετο όλίγας ημέρας, κατά τίιν πρόρρησιν 
του, μετά τίτν άνάληψιν αύτοΰ. Είνε ό λόγος ούτος τρανωτάτη άπόδειξις τίτς Θεότητός Του, επειδή 
έγένετο άκριβώς καί συμφώνως μέ τίτν ύπόσχεσίν Του. Διότι προεϊπεν είς αύτούς ό Χριστός ού μόνον 
μετά τίιν άνάστασίν Του, άλλα καί προ τού θανάτου Του, ότι θά πέμψη, τό Πνεύμα τό Άγιον είς 
αύτούς, τό όποιον θά καταστήση, αύτούς σοφούς καί δυνατούς, όπως δυνηθώσι νά κηρύξωσιν 
άποτελεσματικώς τό Εύαγγέλιόν του. 

Πράγματι δέ μετά δέκα ημέρας άπό τίτς άναλήψεως τού κατήλθε τό Πνεύμα τό 'Άγιον εν εϊδει 
πύρινων γλωσσών επ’ αύτούς καί έπλήρωσεν αύτούς εκ τών χαρισμάτων του καί τών δωρεών του. 
Κατέστησε δέ αύτούς, άγραμμάτους τό πρότερον όντας, όχι μόνον σοφούς καί γνώστας πασών τών 
μεγάλων καί ύψηλών άληθειών καί δογμάτων τής θρησκείας τού Χριστού, άλλά καί δυνατούς είς τό 
νά έπιτελώσιν έργα σωτηριώδη, μεγάλα καί θαυμαστά, δειλούς όντας πρότερον καί όλως άδυνάτους. 
Διά τούτο βλέπομεν ότι αύτοί, οϊτινες πρότερον έκρύπτοντο ένεκα τού φόβου τών Ιουδαίων, κατά την 
ημέραν τής Πεντηκοστής, οπότε έπλήρωσεν αύτούς τό Πνεύμα τό 'Άγιον εκ τής δυνάμεως Του καί τών 
χαρισμάτων Του, ώμίλουν ενώπιον άπειροπληθοΰς λαού τών Ιουδαίων ού μόνον μετά θάρρους καί 
πολλής τής παρρησίας, άλλά καί μετά σοφίας μεγάλης. Έλάλουν δ’ άμα καί πάσας τάς γλώσσας τών 
εκ τών διαφόρων χωρών καί εθνών Ιουδαίων, οϊτινες είχον συναθροισθή εν Ιερουσαλήμ ένεκα τής 
μεγάλης έορτής τής Πεντηκοστής. Καί άπεδείκνυον καί έβεβαίουν τον Χριστόν μετά δυνάμεως λόγου 
καί σοφίας καί πολλών άποδείξεων εκ τής Π. Διαθήκης καί τών προφητών. Διά τούτο καί οί 
άκούσαντες αύτούς, επειδή έγνώριζον, ότι ήσαν άγράμματοι πρότερον, όχι μόνον κατελήφθησαν υπό 
έκττλήξεως καί θαυμασμού, άλλά καί έπίστευσαν είς τό κήρυγμα αύτών, πεισθέντες ότι ή υπερφυσική 
εκείνη δύναμις προήρχετο εκ τού Χριστού. Καί έβαπτίσθησαν κατά την ημέραν εκείνην τρεις χιλιάδες 
ψυχαί, έπειτα δέ καί πλήθος πολύ, οϊτινες άπετέλεσαν καί την πρώτην Εκκλησίαν εν Ίεροσολύμοις. 

Τό γεγονός τούτο τής καθόδου καί έτελεύσεως τού Αγίου Πνεύματος είνε φύσει άδύνατον νά 
έξηγηθη, άλλως, εάν δέν ήτο πράγματι ό Χριστός Θεός. Διότι πάντα ταΰτα τά υπερφυσικά γεγονότα, 
τά όποια έλαβον χώραν κατά την ημέραν εκείνην τής Πεντηκοστής, καθώς καί κατά τον μετά ταΰτα 
χρόνον, πάντα ταΰτα έγένοντο εν τώ όνόματι τοΰ Χριστού ώς Υιού τού Θεού. Βεβαιοΰται λοιπόν 
πασιφανώς καί άναντιρρήτως καί εκ τής καθόδου καί έπελεύσεως τού Αγίου Πνεύματος κατά την 
ημέραν τής Πεντηκοστής ή θεότης τού Χριστού. 



50. Θ') ΤΑ ΘΑΥΜΑΤΑ ΤΩΝ ΑΠΟΣΤΟΛΩΝ 

Άλλος αποδεικτικός λόγος της θεότητος τοϋ Χρίστου είνε τά θαύματα των Αποστόλων. Τά 
θαύματα των Αποστόλων είνε λόγος αποδεικτικός τής θεότητος τοϋ Χρίστου, διότι οί Απόστολοι 
λαβόντες, καθώς ε’ιχε προείπει εις αύτούς ό Κύριος, την χάριν και την δύναμιν τοϋ Άγιου Πνεύματος, 
έποίουν εν τω όνόματι τοϋ Χριστοΰ μεγάλα σημεία και θαύματα εν τω λαω, καθώς περί τούτου είχε 
διαβεβαιώσει αύτούς προηγούμενος ό Χριστός. Έθεράπευνον χωλούς, παραλυτικούς, αναπήρους και 
παντός είδους ασθένειας, έξεδίωκον τά δαιμόνια. Προσέφερον προς τούς Αποστόλους τόσον πλήθος 
άσθενών εκ διαφόρων νοσημάτων πασχόντων, ώστε δεν έπρόφθανον ούτοι νά θεραπεύωσιν ιδιαιτέρως 
ένα έκαστον. Και διά τοϋτο έφερον τούς άσθενεις εις τάς πλατείας, θέτοντες αύτούς επί κλινών και 
κραββάτων, ϊνα προσπέση εις τινα αύτών τούλάχιστον ή σκιά τού άποστόλου Πέτρου, όταν ήθελε 
διέλθει έκείθεν. και πάντες ούτοι άνεξαιρέτως έθεραπεύοντο (Πράξ. ε' 15). Και δεν έποίουν μόνον 
αύτά τά θαύματα, άλλα άνίστων και νεκρούς. Πάντα δε ταϋτα έποίουν οί Απόστολοι εν τω όνόματι 
και τη, δυνάμει τοϋ Χριστού. 

Και τω όντι ήτο άπόλυτος άνάγκη, ϊνα ένεργώσι και τελώσι τοιαΰτα μεγάλα σημεία και θαύματα 
οί Απόστολοι. Διότι άλλως ή,το φύσει άδύνατον νά προσέρχωνται καί νά πιστεύωσιν εις τον Χριστόν 
πλήθη άνδρών τε καί γυναικών εκ τών Ιουδαίων, οιτινες ήσαν όλως προσηλωμένοι καί άφωσιωμένοι 
εις την πάτριον αύτών θρησκείαν. Επίσης ήτο όλως άδύνατον νά προσέλθωσι καί νά πιστεύσωσιν εις 
τον Χριστόν καί οί εθνικοί, οιτινες ήσαν προσκεκολλημένοι είς τά είδωλα καί τούς πατρώους θεούς. 
Επειδή όμως έβλεπον θαύματα καί έργα υπερφυσικά διά μόνης τής δυνάμεως τού Θεού δυνάμενα νά 
τελεσθώσι, διά τούτο καί έπίστευσαν είς τό Εύαγγέλιον τού Χριστού. 

Πάντα λοιπόν τά θαύματα ταΰτα, τά όποια έποίουν οί Απόστολοι εν τω όνόματι καί τη δυνάμει 
τού Χριστού, άποδεικνύουν τρανώτατα καί πασιφανώς την θεότητα αύτοΰ. 


51. Ι') Η ΕΠΙΚΡΑΤΗΣΙΣ ΤΗΣ ΘΡΗΣΚΕΙΑΣ ΤΟΥ ΧΡΙΣΤΟΥ 

"Ετερος λόγος άποδεικτικός τής θεότητος τού Χριστού είνε ή νίκη καί έπικράτησις τής θρησκείας 
τού Χριστού. Είνε δε ή νίκη καί ή έπικράτησις τής θρησκείας τού Χριστού άποδεικτικός λόγος τής 
θεότητος του, διότι ή θρησκεία τού Χριστού έπολεμήθη λυσσωδώς καί άμειλίκτως υπό δύο μεγάλων 
κολοσσών, τού Ιουδαϊσμού καί τοϋ Εθνισμού. Ιουδαίοι καί Εθνικοί έπολέμησαν εύθύς εξ άρχής 
θανασίμως δι' όλων τών δυνάμεων αύτών την θρησκείαν τού Χριστού, προσπαθοΰντες νά έξοντώσωσι 
καί έξαφανίσωσιν αύτήν. Μετεχειρίσθησαν δε προς τούτο κατά τών πιστευόντων καί όμολογούντων 
τον Χριστόν ούχι άπλώς τον θάνατον, άλλά καί παντός είδους κολαστήρια καί βασανιστήρια. ’Έδερον 
καί έμαστίγωνον αύτούς, κατέκλειον αύτούς είς τά δεσμωτήρια, ήκρωτηρίαζον αύτούς καί έτύφλωνον, 
έξέδερον αύτούς άπό κεφαλής μέχρι ποδών, ένεπτήγνυον καλάμια είς τούς όνυχας αύτών, άπέσπων 
τούς όδόντας των, άπέκοπτον τάς γλώσσας τών, έξώρυττον τούς οφθαλμούς τών, τούς έθετον είς 
τούς στρεφομένους τροχούς, είς τά τήγανα καί είς τούς πλήρεις ζέοντος ελαίου λέβητας, έξεον τάς 
σάρκας αύτών διά σιδηρών ονύχων, έρριπτον αύτούς είς τάς λίμνας καί τάς θαλάσσας, παρέδιδον 
αύτούς είς βοράν τών άγριων θηρίων εν τοϊς άμφιθεάτροις, ή έρράπτοντες αύτούς είς δέρματα ζώων 
τούς έρριπτον είς κύνας ινα κατασπαραχθώσιν, ή ήλειφον αύτούς μετά πίσσης καί ήναπτον, ϊνα 
χρησιμεύσωσιν ώς φανοί είς τούς κήτους τής Ρώμης καί είς τάς οδούς, όπου διεσκέδαζεν ό Ρωμαϊκός 
λαός, ή έκαιον αύτούς επί τής πυράς, ή έσταύρωνον αύτούς. Καί πάν άλλο είδος κολαστηρίων 
μετεχειρίζοντο διά νά θανατώσωσιν αύτούς όσον τό δυνατόν σκληρότερον καί όδυνηρότερον. 

Έν τούτοις παρ’ όλα τά μαρτύρια ταΰτα όχι μόνον χιλιάδες καί μυριάδες, άλλά καί ολόκληρα 
εκατομμύρια άνδρών καί γυναικών πάσης τάξεως καί πάσης ηλικίας, πεπεισμένοι είς την θεότητα τού 
Χριστού έχυσαν μετά πολλής τής παρρησίας καί ηρωισμού όμολογουμένως υπεράνθρωπου τό αίμα 
αύτών, όμολογοΰντες καί κηρύττοντες τον Χριστόν Θεόν άληθινόν. Καί βλέπομεν ότι όχι μόνον δεν 
ήδυνήθησαν οί ισχυρότατοι επί γης καί άμείλικτοι εχθροί τού Χριστού νά έξοντώσωσιν ή οπωσδήποτε 
νά καταβάλωσι την χριστιανικήν θρησκείαν, άλλά καί τούναντίον, όσω ούτοι περισσότερον καί 
σκληρότερον κατεδίωκον καί έπολέμουν αύτήν, τόσω μάλλον έπολλατπλασιάζοντο οί πιστεύοντες είς 
τον Χριστόν, πληθυνόμενοι τεραστίως καί καταπληκτικώς. 

Καί τό μάλλον άξιοπαρατήρητον είνε, ότι ή θρησκεία τού Χριστού διά την όποιαν ύφίσταντο 
τόσον σκληράς, άνυποφόρους καί άνηκούστους βασάνους, δεν ύπέσχετο προς τούς άσπαζομένους καί 
άκολουθοΰντας αύτήν τρυφάς καί άμοιβάς επιγείους, ώς υπόσχονται άλλαι θρησκεΐαι, άλλά 
τούναντίον προέλεγεν είς αύτούς θλίψεις, φυλακίσεις, ύβρεις, περιφρονήσεις, διωγμούς, μαρτύρια καί 
θανάτους, καί έζήτει άπάρνησιν τών πάντων καί αύτοθυσίαν καί άγάπην άληθή καί πραγματικήν καί 
προς αύτούς τούς άνηλεώς θανατοΰντας αύτούς. Καί έν τούτοις έδέχοντο άπό καρδίας καί μετά 
χαράς πάντα ταΰτα καί ύφίσταντο άγογγύστως καί καρτερικώς τά πάνδεινα. Τό δε σπουδαιότατον, 
ότι καί αύτοί οί κραταιοϊ Ρωμαίοι, οί επί τής γης έξουσιάζοντες καί μέχρις έξοντώσεως καί τελείου 
άφανισμοΰ τον Χριστιανισμόν καταδιώκοντες, όχι πολύ άργά, μετά τριακόσια περίπου έτη, 
άναγνωρίσαντες την έν τω Χριστιανισμό) άκατάλυτον άλήθειαν, ύψωσαν άντι τών άετών τών ώς 
σημαίαν την σημαίαν τού τιμίου Σταυρού, κατασυνέτριψαν τά είδωλα άτινα προσεκύνουν, μετέβαλον 
τούς ναούς τών είς ναούς χριστιανικούς καί προσεκύνησαν τον σταυρωθέντα Χριστόν καί έλάτρευσαν 
αύτόν ώς άληθινόν Θεόν. 



Και τί άλλο άποδεικνύουσι πάντα ταϋτα, είμή μόνον ότι ή εκ της θεότητος τοϋ Χρίστου 
προερχόμενη δύναμις έπέφερε την νίκην ταύτην τοΰ Χριστιανισμού καθ’ όλων των ισχυρών, αμείλικτων 
και ασπονδότατων αύτοϋ εχθρών; 


52. ΙΑ') Η ΠΙΣΤΙΣ ΣΟΦΩΝ ΚΑΙ ΠΕΠΑΙΔΕΥΜΕΝΩΝ 

Άλλος λόγος αποδεικτικός της θεότητος τοϋ Χρίστου είνε ούτος: Άνθρωποι έξοχοι κατά τον νοϋν 
και κατά την σοφίαν και _ επιστήμην έπίστευσαν εις τον Χριστόν, άναγνωρίσαντες αυτόν Θεόν 
αληθινόν. Είνε δε ό λόγος ούτος άπόδειξις τής θεότητος τοϋ Χριστού, διά τον λόγον ότι οί άνθρωποι 
ούτοι, ελεύθεροι όντες τοϋ έγωΐσμοΰ και τών παθών και ζητοΰντες να γνωρίσωσι την αλήθειαν, την 
οποίαν προετίμων παντός άλλου γήινου και πρόσκαιρου, κατενόησαν την θεότητα τοϋ Χριστού διά 
ζητήσεως και έρεύνης ούχί τυχούσης, άλλ’ επιμελούς και επιμόνου. Εύρεθέντα δε τα εξοχα ταϋτα τής 
άνθρωπότητος πνεύματα και απέναντι έναντιουμένων και πολεμούντων τάς αλήθειας τοϋ 
Χριστιανισμού, κατέδειξαν και έβεβαίωσαν την θεότητα τοϋ Χριστού διά λόγων καταφανών και 
αποδείξεων άναμφισβητήτων. Διά τοϋτο και έγένοντο πιστοί καί ακριβείς φύλακες καί τηρηταί τών 
λόγων καί τών εντολών τοϋ Χριστού- πολλοί μάλιστα εξ αύτών καί έχυσαν τό αίμα τών μαρτυρικώς 
διά την πίστιν τοΰ Χριστού. 

Ή πίστις λοιπόν καί ή ομολογία τοϋ Χριστού ώς Θεοϋ άληθινοϋ καί παρά προσώπων επιφανών 
κατά την επιστήμην καί την σοφίαν είνε ισχυρά άπόδειξις τής θεότητος αύτοϋ. . 


53. ΙΒ') Η ΤΕΛΕΙΟΤΗΣ ΤΗΣ ΔΙΔΑΣΚΑΛΙΑΣ ΤΟΥ ΧΡΙΣΤΟΥ 

"Ετερος λόγος άποδεικτικός τής θεότητος τοϋ Χριστοϋ είνε ή τελειότης τής νομοθεσίας καί 
διδασκαλίας αύτοϋ. Είνε δε ή νομοθεσία καί διδασκαλία τοϋ Χριστοϋ τελειοτάτη, διά τον λόγον ότι 
μόνη αϋτη ή διδασκαλία εφαρμοζόμενη άνταποκρίνεται άκριβώς είς πάσας τάς άνάγκας τής 
άνθρωπότητος, καί καθιστά ού μόνον τό άτομον καί την οικογένειαν καί την κοινωνίαν καί τό έθνος, 
άλλα καί άπασαν την άνθρωπότητα εύτυχή καί εύδαίμονα. Τοιαύτη δέ νομοθεσία μόνον εξ Εκείνου, 
δστις έδημιούργησε τον άνθρωπον, ήδύνατο να προέλθη, διότι καί μόνον αύτός γινώσκει άκριβώς καί 
εν τελειότητι τάς πνευματικός καί σωματικός άνάγκας τής άνθρωπίνης φύσεως. Διά τοϋτο βλέπομεν 
δτι ούδείς άλλος, άπολύτως ούδείς, πλήν τοϋ Χριστοϋ, έδωκε τοιαύτην νομοθεσίαν, καίτοι πολλοί 
ύπήρξαν οί νομοθετήσαντες έθνη καί λαούς. Διά να δώση, λοιπόν ό Χριστός τοιοϋτον νόμον, δστις νά 
άνταποκρίνηται άκριβώς είς πάσας τάς άνάγκας τοΰ άνθρώπου, πνευματικός καί σωματικός, καί νά 
κάμνη τον άνθρωπον εύτυχή καί εύδαίμονα, σημαίνει, ότι είνε παγγνώστης Θεός καί δι’ αύτόν τον 
λόγον έχει την δύναμιν καί την σοφίαν νά δίδη, τοιοϋτον νόμον. Ή τελειότης άρα τής εύαγγελικής 
νομοθεσίας καί διδασκαλίας άποδεικνύει τρανώτατα την θεότητα τοΰ Χριστοϋ. 


54. ΔΙΑΤΙ ΠΟΛΕΜΕΙ Ο ΣΑΤΑΝΑΣ ΤΗΝ ΘΕΟΤΗΤΑ ΤΟΥ ΧΡΙΣΤΟΥ 

Ήδυνάμεθα καί άλλους πολλούς λόγους άποδεικτικούς τής θεότητος τοϋ Χριστοϋ νά φέρωμεν, 
άλλα φρονοϋμεν ότι καί μόνοι οί ρηθέντες λόγοι είνε ικανοί νά πείσουν εν τελειότητι καί τον 
μεγαλύτερον άπιστον, εάν ούτος έχη πρόθεσιν καί θέλησιν καί ζητή άνευ προκαταλήψεως καί μετά 
εύθύτητος καί ειλικρίνειας νά γνωρίση, την άλήθειαν. Ώς εκ τούτου θεωροϋμεν περιττόν νά έκταθώμεν 
περισσότερον. 

Είνε λοιπόν ή θεότης τοϋ Χριστοϋ άλήθεια πασιφανής, άποδεικνυομένη τετραγωνικώς δι' 
άκαταμαχήτων καί ίσχυροτάτων καί φανερών καί ούτως είπείν ψηλαφητών άποδείξεων. Δι' αύτόν τον 
λόγον καί ό πατήρ τοϋ ψεύδους καί τής άληθείας εχθρός καί πολέμιος, ό Σατανάς, πολεμεί τον 
Χριστόν καί την θεότητα αύτοϋ καί εν γένει τον Χριστιανισμόν δι’ όλων τών δυνάμεων καί τών μέσων, 
άπερ δύναται νά διαθέση, ένεκα τοϋ μυσαροΰ καί βδελυροϋ φθόνου, τον όποιον έχει κατά τοϋ 
άνθρώπου. Διότι γνωρίζει καλώς, ότι διά τής πίστεως είς την θεότητα τοϋ Χριστοϋ σώζεται ό 
άνθρωπος εκ τής αιωνίου καταδίκης καί γίνεται κληρονόμος τής βασιλείας τών ούρανών. Φθονών 
λοιπόν ό Σατανάς τον άνθρωπον καί έπιδιώκων θανασίμως νά βλάψη αύτόν καί είς την αιώνιον 
άπώλειαν νά τον ρίψη, πολεμεί την θεότητα τοϋ Χριστοϋ. 

Πολεμεί δέ καί άπ’ εύθείας ό ίδιος την θεότητα τοΰ Χριστοϋ διά τών ύποβαλλομένων ύπ’ αύτοϋ 
λογισμών τής άπιστίας είς την θεότητά του. Πολεμεί αύτήν καί διά τών άνθρώπων εκείνων, τούς 
όποιους εύρίσκει επιδεκτικούς καί τούς όποιους έμττνέων μεταχειρίζεται όργανα, ϊνα λέγωσι καί 
γράφωσι κατά τής θεότητος τοϋ Χριστοϋ, διαστρέφοντες έπιτηδείως καί σοφιστικώς τάς καταφανείς 
τοϋ Εύαγγελίου άληθείας. Ότι δέ πολεμεί ό Σατανάς την θεότητα τοϋ Χριστοϋ ένεκα τοϋ ότι αϋτη 
είνε άλήθεια, δι’ ής ό άνθρωπος σώζεται καί καθίσταται αιωνίως εύτυχής καί μακάριος, άποδεικνύεται 
καί εκ τοϋ δτι δι’ ούδεμίαν άλλην θρησκείαν, καίτοι αύται δέν εύρίσκονται εν τη άληθεία, γίνεται 
τόσος πόλεμος, όσος διά την χριστιανικήν. 



55. ΑΠΟΔΕΙΞΙΣ ΤΟΥ ΟΤΙ Ο ΣΑΤΑΝΑΣ ΠΟΛΕΜΕΙ ΤΗΝ ΘΕΟΤΗΤΑ ΤΟΥ 
ΧΡΙΣΤΟΥ 

’ΈννοεΙ δέ τις σαφέστερον δτι ή αιτία τοΰ πολέμου τούτου κατά της χριστιανικής θρησκείας εινε 
ό εχθρός της αλήθειας και πολέμιος της σωτηρίας τού ανθρώπου, ό Σατανάς, και εκ τούτου. Ή 
θρησκεία τού Χριστού ανεξαρτήτως τής αλήθειας τού ότι σώζει τον άνθρωπον αιωνίως και τον 
καθιστά εύτυχή και μακάριον εν τω άτελευτήτω μέλλοντι, εξημερώνει ακόμη και εκπολιτίζει και 
εξευγενίζει αύτόν και τον κάμνει εύτυχή και εν τη παρούση ζωή, καθόσον εινε δυνατόν να εύτυχήση ό 
άνθρωπος εν τω κόσμω τούτω. Ένώ ούδεμία άλλη θρησκεία φέρει την εύτυχίαν αύτήν εις τον 
άνθρωπον, ούδέ εκπολιτίζει και εξευγενίζει αύτόν ούτως, ως ή χριστιανική. Τούτο φαίνεται και εκ τής 
αδικίας και δουλείας και σκληρότητος και άπανθρωπίας, ή όποια έπεκράτεί εις πάντα τα προ 
Χριστού έθνη, μηδόλως έξαιρουμένων και αύτών των άνεπτυγμένων λαών. Φαίνεται δέ ώσαύτως και 
εκ τής άγριότητος, ή όποια επικρατεί και σήμερον άκόμη μεταξύ των εθνών εκείνων, τα όποια δεν 
έπίστευσαν είσέτι εις τό Εύαγγέλιον τού Χριστού. 

Αφού λοιπόν ή χριστιανική θρησκεία, εκεί ένθα εφαρμόζεται, εινε τόσον εύεργετική και διά την 
παρούσαν άκόμη ζωήν και κάμνει πάντας άνεξαιρέτως εύτυχείς, διατί πολεμείται τόσον άμειλίκτως; 
Διατί δέν μένει άνεπηρέαστος, άν όχι περισσότερον, τούλάχιστον όσον και αί άλλαι θρησκείαι; Αί 
θρησκείαι αύται, καίτοι δέν φέρουν ούδέ εν τω κόσμω τούτω την εύτυχίαν εις τά άτομα και εις τούς 
λαούς, εν τούτοις ή δέν πολεμοΰνται όλοτελώς, ή, άν πολεμοΰνται ποτέ, πολεμοΰνται άπλώς και ούχί 
λυσσωδώς, δτως πολεμείται ή θρησκεία τού Χριστού. Δέν άποδεικνύει λοιπόν και τούτο, ότι ό 
διάβολος, φθόνων την σωτηρίαν τού άνθρώπου, πολεμεί άμειλίκτως την θεότητα τού Χριστού, επειδή 
αύτη εινε άλήθεια, διά τής όποιας, όταν πιστεύση εις αύτήν ό άνθρωπος, σώζεται και καθίσταται 
αιωνίως εύτυχής και μακάριος; 

Διά των άνωτέρω λοιπόν έκτεθέντων άκαταμαχήτων άποδεικτικών λόγων δύνανται νά 
άποδιώκωσιν άπό τάς ψυχάς των πάσαν άμφιβολίαν περί τής θεότητος τού Ιησού Χριστού και νά 
στερεώνωνται εν τη προς αύτόν πίστει πιάντες οί Χριστιανοί εκείνοι, όσοι τυχόν ήθελον έχει 
δισταγμόν τινα περί τής άληθείας ταύτης. 



ΚΕΦΑΛΑΙΟΝ Δ': Η ΧΡΙΣΤΙΑΝΙΚΗ ΠΙΣΤΙΣ 


56. ΔΙΑΤΙ ΠΡΕΠΕΙ ΝΑ ΓΙΝΗ ΕΙΔΙΚΟΣ ΛΟΓΟΣ ΠΕΡΙ ΟΡΙΣΜΕΝΩΝ ΤΙΝΩΝ 
ΖΗΤΗΜΑΤΩΝ 

Έκ των μέχρι τοϋδε λεχθέντων φαίνεται έκ_πρώτης δψεως δτι ή γνώσις τοϋ προορισμού τοϋ 
ανθρώπου, και τοϋ τρόπου δι' ού επιτυγχάνεται ούτος, έγένοντο γνωστά και δεν χρειάζεται, εύρυτέρα 
έξήγησις. Και τω όντι θά ήσαν επαρκά τα ρηθέντα, εάν έπρόκειτο περί Χριστιανών, οίτινες έχουν 
κατηχηθά και διδαχθά έπαρκώς τάς χριστιανικός άληθείας, και οίτινες ήδύναντο να εισδύσουν και να 
νοοϋν τον νοϋν και το πνεύμα εν γένει τάς Άγιας Γραφάς και τοϋ Ευαγγελίου. Έπειδά όμως πρόκειται 
και περί Χριστιανών, οίτινες δεν έχουν διδαχθά, ουδέ δύνανται μόνοι των να εισδύσουν εις το νόημα 
και το πνεύμα των λόγων τάς Αγίας Γραφάς, ό δέ σκοπός τοϋ παρόντος βιβλίου άποβλέπει τον 
φωτισμόν και την ώφέλειαν τούτων, δι' αύτόν_ τον λόγον, όπως γνωρίζωσι και ούτοι τί πρέπει να 
φρονώσι και πώς πρέπει να έργάζωνται, είνε άνάγκη νά έχωσιν εν γένει γνώσιν σαφά τοΰ 
περιεχομένου τάς χριστιανικάς πίστεως. Είνε άνάγκη νά έχωσι γνώσιν των καθηκόντων, άτινα οφείλει 
νά έκτελά ό Χριστιανός εν τω βίω αύτοϋ, νά έχωσι γνώσιν τάς εαυτών πνευματικάς και ηθικάς 
καταστάσεως, νά έχωσι γνώσιν τοϋ μέσου, δι' ου εξαλείφεται ά άμαρτία, καθώς και τών μέσων, δι’ ών 
αυτή πολεμείται και άποδιώκεται, νά έχωσι γνώσιν τών μέσων, δι' ών άνακαινίζεται και άγιάζεται και 
καταρτίζεται ά ψυχή τοϋ άνθρώπου, και εν γένει νά έχωσι γνώσιν τών ζητημάτων τών σχετικών προς 
την κατά Χριστόν μόρφωσιν τοϋ άνθρώπου. "Οταν δέ έχωσι την γνώσιν τούτων, καθώς και την γνώσιν 
τών όσων έως εδώ έχουν ρηθά, τότε και τό εν τη Εκκλησία σωτηριώδες φρόνημα θά έχουν, και εις τό 
πνεΰμα εν γένει τών λόγων τάς Αγίας Γραφάς καί τοϋ Εύαγγελίου θά δύνανται νά είσέρχωνται, καί εν 
έπιγνώσει διά την κατά Χριστόν μόρφωσίν τών θά έργάζωνται, και άσφαλώς εις τον ύψιστον και 
τελικόν αυτών προορισμόν θά κατευθύνωνται. 

Διά τοϋτο έρχόμεθα νά εϊπωμεν είδικώς και εν έκτάσει περί πάντων τούτων τών ζητημάτων. 

Και πρώτον, επειδή προηγουμένως είδικώς έρρέθη περί τάς πίστεως μόνον, την όποιαν πρέπει 
νά έχη, πας τις εις την θεότητα τοϋ Κυρίου ημών Ίησοϋ Χριστού, έρχόμεθα νά εϊπωμεν ήδη περί τάς 
χριστιανικάς εν γένει πίστεως, καθώς και περί τών καρπών καί άποτελεσμάτων, τα όποια επιφέρει 
αϋτη εις τον Χριστιανόν. 


57. Η ΧΡΙΣΤΙΑΝΙΚΗ ΠΙΣΤΙΣ ΚΑΙ ΚΕΦΑΛΑΙΩΔΗΣ ΥΠΟΔΕΙΞΙΣ ΤΩΝ 
ΑΛΗΘΕΙΩΝ ΑΥΤΗΣ 

Ή λέξις πίστις παραγομένη έκ τοϋ πείθομαι, τοϋ οποίου ά σημασία είνε πιααραδέχομαι, στέργω, 
υπακούω, σημαίνει παραδοχήν, βεβαιότητα, πεποίθησιν, ύπακοήν. Ή χριστιανικά λοιπόν πίστις, ήν 
καί έκζητεί εξ ημών ό Θεός, είνε ή εξ όλης ψυχάς καί καρδίας καί διανοίας, ή ενδόμυχος καί 
εγκάρδιος άποδοχη τών άληθειών τοϋ Χριστιανισμού καί ή προς τον Θεόν καί τούς λόγους αύτοϋ 
άφοσίωσις καί ύπακοή. Ύποδεικνύοντες δέ εις τον Χριστιανόν κεφαλαιωδώς τάς άληθείας τάς 
πίστεως, λέγομεν ότι: 

Πρέπει νά έχη, τελείαν καί άκράδαντον πεποίθησιν εις τον Θεόν ότι είνε τό αύθύπαρκτον καί 
άπειρον καί κατά πάντα τέλειον όν, καί ό δημιουργός τού σύμπαντος κόσμου, ποιήσας τά πάντα έκ 
τοϋ μηδενός. Πρέπει νά πιστεύη, ότι αύτός ό άληθης Θεός είνε ούχί έν πρόσωπον, άλλά τρία 
πρόσωπα, Πατήρ, Υιός καί Άγιον Πνεΰμα, έχοντα την αύτήν ούσίαν καί τελειότητα. "Οτι ό Θεός 
κυβερνά καί διευθύνει τον κόσμον καί προνοεί πανσόφως περί πάντων. Ότι προνοών έξαιρετικώς καί 
ιδιαζόντως περί τοΰ άνθρώπου (τον όποιον έπλασε κατ’ εικόνα αύτοϋ καί προώρισε νά άποβά τέκνον 
του). Έξαπέστειλεν εις τον κόσμον τον Υιόν καί Λόγον αύτοϋ, ό όποιος έγένετο άνθρωπος όμοιος μέ 
ημάς καί έταθεν έκουσίως επί τοϋ Σταυ_ροϋ διά την σωτηρίαν τάς άνθρωπότητος. Νά πιστεύη, ότι ή 
ψυχή είνε άθάνατος καί δέν ύπόκειται εις ούδεμίαν φθοράν, άλλ’ ότι θά ζά αιωνίως καί άτελευτήτως. 
"Οτι μίαν ημέραν θά άναστηθώμεν πάντες οί άνθρωποι φέροντες πλέον σώματα άφθαρτα καί αιώνια, 
καί ότι θά παρασταθώμεν ενώπιον τοΰ Κυρίου ημών Ίησοϋ Χριστοϋ, δστις θά κρίνη, καί θά άποδώση, 
εις ημάς κατά τά έργα ημών, καί θά όδηγήση, τούς μέν δικαίους εις την αίωνίαν εύδαιμονίαν καί 
μακαριότητα, τούς δέ άμαρτωλούς εις την αίωνίαν καί άτελεύτητον κόλασιν. 

Ωσαύτως νά πιστεύη, εις τούς λόγους τάς Αγίας Γραφάς, Παλαιάς τε καί Νέας, ότι είνε δηλαδή 
θεόπνευστοι, ότι προέρχονται άπό αύτόν τον Θεόν. Νά πιστεύη, άκόμη εις πάντα όσα έχει διατυπώσει 
έπισήμως καί διδάσκει ή Ανατολικά Όρθόδοξος Εκκλησία, ήτις μόνη έκράτησε την άποστολικην 
διδασκαλίαν καί Παράδοσιν. Καί έκ τάς διδασκαλίας ταύτης τάς Αγίας Γραφάς καί τάς Όρθοδόξου 
Εκκλησίας οδηγούμενος νά άποδιώκη, άπό τάς ψυχάς του καί τάς διανοίας τοϋ πάσαν πλάνην, πάσαν 
πρόληψιν καί δεισιδαιμονίαν. 


58. Η ΔΙΚΑΙΟΥΣΑ ΠΙΣΤΙΣ 

Εϊπομεν, δτι πρέπει νά πιστεύη, ό Χριστιανός, ότι ό Θεός έξαπέστειλεν εις τον κόσμον τον 
Μονογενά αύτοϋ Υιόν, καί άπέθανεν επί τοϋ Σταυρού διά την σωτηρίαν τών άνθρώπων. Ή πίστις δέ 



αυτή εις τον Χριστόν ώς Λυτρωτήν και Σωτήρα τής άνθρωπότητος άναλαβόντα τάς άμαρτίας των 
ανθρώπων και άποθανόντα επάνω εις τον Σταυρόν υπέρ τη,ς δικαιώσεως και σωτηρίας πάντων των 
πιστευόντων εις τό όνομά του και ύπακουόντων εις τούς λόγους του, ή πίστις, λέγομεν, αύτη 
άπαλλάσσει τον άνθρωπον άπό πασών των άμαρτιών του. Πρέπει όμως ούτος νά έ'χη, συναίσθησιν τη,ς 
βαρείας ένοχης του άπέναντι τού Θεού διά τάς άμαρτίας του, και νά μετανοή άπαρνούμενος αύτάς. Ή 
πίστις δε αύτη ονομάζεται πίστις δικαιοϋσα, διά τον λόγον ότι άπαλλάσσεται ό άνθρωπος άπό πασών 
των άμαρτιών του και παρίσταται δίκαιος ενώπιον τού Θεού δυνάμει της πίστεως ταύτης και ούχί 
ένεκα ιδίων αυτού έργων. 

Και τω όντι είνε όλως άδύνατον νά δικαιωθή ό άνθρωπος ενώπιον του Θεού ένεκα ιδίων αυτού 
έργων. Διότι ή αμαρτία, επειδή είνε άσέβεια και άπείθεια και περιφρόνησις προς τον ύψιστον και 
άπειρον Θεόν, ούτινος τον νόμον άθετεΐ και παραβαίνει ό άμαρτάνων, είνε τόσον βαρεία καί μεγάλη, 
ώστε ούδέν άλλο μέσον, είμη μόνον καί μόνον ή θυσία καί τό αίμα τού Υιού τού Θεού ικανοποιεί την 
θείαν δικαιοσύνην καί εξαλείφει την άμαρτίαν. Δικαίως λοιπόν ή εις Χριστόν καί τίτν επί τού Σταυρού 
έξιλαστήριον θυσίαν του πίστις, έξαλείφουσα τάς άμαρτίας του άνθρώπου καί δικαιώνουσα αυτόν 
ενώπιον τού Θεού, καλείται πίστις δικαιοϋσα. Την άλήθειαν δε ταύτην τής άπαλείψεως των άμαρτιών 
τού άνθρώπου καί τίτς δικαιώσεως αυτού διά της είς Χριστόν πίστεως τίτν διδάσκει καί την εξηγεί διά 
πολλών ό θείος Παύλος είς τάς έπιστολάς του. 


59. ΟΠΟΙΑ ΠΡΕΠΕΙ ΝΑ ΕΙΝΕ Η ΠΙΣΤΙΣ ΤΟΥ ΧΡΙΣΤΙΑΝΟΥ 

Άλλ’ ϊνα ή δικαίωσις αύτη τού Χριστιανού, η,τις γίνεται διά τίτς είς Χριστόν πίστεως, είνε βεβαία 
καί άσφαλής παραμένουσα είς τον αιώνα, οφείλει ούτος μετά την δικαίωσίν του νά ζη, καί νά 
πολιτεύηται συμφώνως προς την διδασκαλίαν τού Εύαγγελίου. Διότι εάν άπλώς μόνον πιστεύη είς τον 
Χριστόν καί είς τον θάνατον αύτοϋ, ό δε βίος του δεν είνε σύμφωνος προς τίτν διδασκαλίαν τού 
Χριστού, εάν δηλονότι δεν τηρή καί τον νόμον του καί τάς έντολάς του, εκπίπτει τίτς δικαιώσεως. 
Μόνη ή πίστις ουδόλως θά ώφελήση, αυτόν, διότι είνε πίστις νεκρά καθ’ έαυτήν, όπως λέγει ό θείος 
Ιάκωβος (Ίακ. β' 17). Ή πίστις διά νά σώζη, τον άνθρωπον πρέπει νά είνε ούχί νεκρά, άλλά νά είνε 
ζώσα, νά είνε ενεργός, νά είνε καρποφόρος. Είνε δε ή πίστις ενεργός καί καρποφόρος, όταν ό 
άνθρωπος, μαζή με τίτν πεποίθησιν τού ότι αί άμαρτίαι του συγχωροΰνται καί εξαλείφονται δωρεάν 
καί κατά χάριν διά τού θανάτου καί τίτς θυσίας τού Χριστού, έχη, καί βίον σύμφωνον προς τούς 
λόγους καί τάς έντολάς αυτού. Διότι άμφότερα, πίστις δηλονότι καί έργα άγαθά, καθιστώσι τον 
άνθρωπον δίκαιον ενώπιον τού Θεού, καί ούχί μόνη ή πίστις. 

Την άλήθειαν καί την δύναμιν τής ζώσης πίστεως διδάσκει καί βέβαιοί ό θείος Παύλος διά των 
έξης αυτού λόγων: «Έν γάρ Χριστώ Ιησού ούτε περιτομή τι ισχύει, ούτε άκροβυστία, άλλά πίστις δι' 
άγάπης ένεργουμένη» (Γαλ. ε' 6). ’Έχουσι δέ τοιαύτην έννοιαν οί λόγοι του: Διά νά σωθή ό άνθρωπος 
σωτηρίαν αιώνιον διά τού Ιησού Χριστού, δέν έχει άλλο τι ίσχύν καί δύναμιν, παρά τούτο- πίστις είς 
τον Χριστόν καί την διδασκαλίαν αύτοϋ σταθερά καί άδίστακτος, πίστις, ήτις νά ένεργήται καί νά 
δεικνύεται έν τη, ζωή καί τω βίω τού άνθρώπου διά των έργων τής άγάπης, τουτέστι διά των άγαθών 
καί καλών έργων, τά οποία νά ενεργή ό Χριστιανός όρμώμενος εξ άγάπης προς τον Θεόν καί εξ 
άγάπης προς τον πλησίον. 


60. Η ΠΙΣΤΙΣ ΕΙΝΕ ΑΝΑΓΚΑΙΟΤΑΤΗ ΚΑΙ ΩΣ ΕΚ ΤΗΣ ΑΓΝΟΙΑΣ ΤΟΥ 
ΑΝΘΡΩΠΟΥ 

Έκ των ρηθέντων κατανοεί πας τις την μεγάλην άναγκαιότητα καί χρησιμότητα τής πίστεως είς 
τον Θεόν καί είς πάντας τούς λόγους αυτού, τής πίστεως είς τον Χριστόν καί είς τό Εύαγγέλιον 
αύτοϋ^ Άλλ’ ή πίστις είς τον Θεόν καί είς πάντας τούς λόγους αύτοϋ, άνεξαρτήτως των άλλων λόγων, 
περί ών θά ειπωμεν κατωτέρω, είνε άναγκαιοτάτη καί χρησιμωτάτη καί εξ αύτής τής φύσεως των 
πραγμάτων, ένεκα τής μεγάλης άγνοιας τού άνθρώπου. Διότι ό άνθρωπος είνε όλως σχεδόν άγνοια, 
άγνοεί πολλάκις καί τά έμπροσθεν αυτού κείμενα, άγνοεί καί τον ίδιον τον έαυτόν του. Καί άφοΰ 
άγνοεί τά έμπροσθεν αυτού κείμενα, πώς είνε δυνατόν νά γνωρίση, άφ’ έαυτοϋ τά ύπέρ αϊσθησιν καί 
τά ύπερκόσμια; Καί μεταξύ των άνθρώπων άκόμη ή πίστις, ένεκα τής άγνοιας, είνε τά μέγιστα 
χρήσιμος καί άναγκαία. Ό μαθητής λόγου χάριν διά νά διδαχθη, καί νά μάθη, ύπό του γινώσκοντος 
διδασκάλου, πρέπει νά έχη, πεποίθησιν είς τούς λόγους του. Ό υιός διά νά μανθάνη, πρέπει νά έχη, 
πεποίθησιν είς τούς λόγους τού πατρός του. Καί έν γένει ό άμαθής διά νά μάθη, πρέπει νά έχη, 
πεποίθησιν είς τον έχοντα την γνώσιν. Επομένως, εάν ή πίστις είνε άναγκαία είς τούς λόγους των 
σοφωτέρων καί έμπειροτέρων άνθρώπων προς μάθησιν καί γνώσιν, είνε άσυγκρίτω. λόγω 
άναγκαιοτέρα είς έκείνα, τά οποία άποκαλύπτει ό Θεός είς τον άνθρωπον διά τού Υιού του καί έν 
γένει διά των Αγίων αυτού Γραφών καί τά οποία θά ώφελήσωσιν αυτόν ώφέλειαν ύψίστην καί 
αίωνίαν. 

Ή πίστις λοιπόν είνε άναγκαία, άναγκαιοτάτη είς τον άνθρωπον διά την προαγωγήν καί την 
τελειοποίησην αυτού την πνευματικήν, είνε άναγκαία καί όρος άπαραίτητος διά την σωτηρίαν αύτοϋ. 
Διότι ούδείς άνθρωπος, άπολύτως ούδείς, όσον σοφός καί αν είνε, δέν δύναται άφ’ έαυτοϋ ούτε τά 
ύπέρ αϊσθησιν, τά ύπερκόσμια, τά ουράνια καί τά αιώνια, τά οποία άποκαλύπτει είς ημάς ό Θεός διά 



των άγιων Αύτοϋ Γραφών, νά γνωρίση,, ούτε την σωτηρίαν του να εύρη. Εινε επομένως ή πίστις εις 
τον λόγον τοϋ Θεοϋ αναγκαία και απαραίτητος τόσον διά τον σοφόν και πεπαιδευμένον, όσον και διά 
τον άμαθή και άπαίδευτον. Διά τοϋτο δε και έκζητεΐ ταύτην εξ ημών ό Θεός. 


61. Η ΠΙΣΤΙΣ ΕΙΝΕ ΠΡΕΠΟΥΣΑ ΕΙΣ ΤΟΝ ΛΟΓΙΚΟΝ ΑΝΘΡΩΠΟΝ, ΕΙΝΕ ΔΕ 
ΟΛΩΣ ΑΔΙΚΑΙΟΛΟΓΗΤΟΙ ΟΙ ΑΠΙΣΤΟΥΝΤΕΣ 

Δεν εινε επομένως ή πίστις άναξία τοΰ λογικού άνθρώπου, ώς εύρέθησαν άνθρωποι νά ειπωσιν, 
άλλά τουναντίον, ή πίστις εις τον λόγον τοϋ Θεοϋ εινε άξια και πρέπουσα εις τούς λογικούς 
άνθρώπους, ώς πρόξενος της ύψίστης ώφελείας. Διότι εάν ή πίστις προς τούς διδασκάλους, προς τούς 
γονείς, προς τούς σοφούς θεωρήται εύλόγως ώς ορθή και δικαία, πολύ περισσότερον εινε ορθή και 
δικαία ή πίστις εις τον λόγον τού Θεού, ή πίστις εις τον Δημιουργόν ημών, εις τον ουράνιον ημών 
Πατέρα, εις τον άπόλυτον Διδάσκαλον της άληθείας. Καθόσον ή πίστις εις τον λόγον τού Θεού όχι 
μόνον κάμνει τον πιστόν σοφώτερον, άλλά και καθιστά αυτόν αιωνίως ευτυχή και μακάριον. Ένώ οί 
άπιστοΰντες, μη, δυνάμενοι άφ’ εαυτών νά γνωρίσωσι την σωτηριώδη άλήθειαν, όχι μόνον μένουσιν εν 
τώ σκότει και τη, πλάνη, άλλά και άποχωρίζουσιν εαυτούς αιωνίως άτό τού Θεού, πορευόμενοι εις την 
άπώλειαν. 

Εινε δε δλως άδικαιολόγητοι και άξιοκατάκριτοι οί άπιστοΰντες εις τον λόγον τοΰ Θεού καί εις 
τό Εύαγγέλιον αυτού καί εν γένει εις τάς άληθείας τού Χριστιανισμού. Διότι ό Χριστιανισμός έχει 
τόσας άκαταμαχήτους άποδείξεις σαφείς καί καθαρός, δσας ούδεμία άλλη θρησκεία. Καί επειδή εινε 
άλήθεια όλως καθαρά καί γνησία ή άλήθεια τού Χριστιανισμού, δι’ αυτόν τον λόγον όσω περισσότερον 
πολεμείται υπό τών άπιστων, τόσω περισσότερον καταφαίνεται καί διαλάμπει ή γνησιότης αυτής. Καί 
όσω περισσότερον έρευνάται καί εξετάζεται ό Χριστιανισμός, τόσω καί περισσότερον διαχέει τό φώς 
της άληθείας του καί καταπείθει όλοκλήρως καί τελείως πάντα νοΰν καί πάσαν ψυχήν ζητούσαν την 
άλήθειαν. Ένώ πάν τουναντίον _συμβαίνει εις τάς άλλας θρησκείας, αϊτινες δεν στηρίζονται επί τής 
άληθείας. Διότι εάν τεθώσιν αύται υπό έρευναν καί έξέτασιν, καταφαίνεται ευθύς τό εν αύταίς 
σαθρόν, ή πλάνη καί τό ψεύδος των. 


62. ΟΙ ΚΑΡΠΟΙ ΤΗΣ ΠΙΣΤΕΩΣ 

Ή πίστις στηριζομένη, ώς ειπομεν, εις την άλήθειαν επιφέρει ή μάλλον παράγει καρπούς 
άτιμήτους, καρπούς σωτηρίους καί αιωνίους. Καί παράγει τοιούτους καρπούς ή πίστις, διότι εν τώ 
Χριστιανώ, εν τώ όποίω υπάρχει ή ζώσα πίστις, ενεργεί τό Πνεύμα τού Θεού, καί τελεί πάντα δσα 
τελεί δυνάμει τής θυσίας καί τής αιωνίου μεσιτείας τού Χριστού. Ποιοι δέ εινε οί κυριώτεροι καρποί 
τής πίστεως, έρχόμεθα νά ειπωμεν. 

1) Ή μετάνοια. Λέγομεν λοιπόν εν πρώτοις ότι ή πίστις εις τον Θεόν καί εις τούς λόγους αυτού 
γεννά εν τη ψυχή τού είλικρινώς πιστεύοντος την μετάνοιαν. Διδασκόμεθα δέ τούτο εξ αυτής 
τής Αγίας Γραφής. Καί ιδού- εάν πολλοί εκ τών Ιουδαίων μετενόησαν ύπακούσαντες εις τό 
κήρυγμα τής μετάνοιας τού Ίωάννου τού Βαπτιστοΰ, μετενόησαν διότι έπίστευσαν, ότι τό 
κήρυγμά του προήρχετο εκ τού Θεού (Ματθ. γ' 6). Έάν πλήθος πολύ τών Ιουδαίων 
κατενύγησαν τη, καρδία καί μετενόησαν, άκούσαντες τό κήρυγμα τού άποστόλου Πέτρου, 
όμιλοΰντος την ημέραν τής Πεντηκοστής, ήλθον εις κατάνυξιν καί μετενόησαν, διότι 
έπίστευσαν ότι οί λόγοι τοΰ Πέτρου προήρχοντο εκ τού Θεού, ότι τό κήρυγμά του ήτο λόγος 
Θεού (Πράξ. Β' 37-41). Καί οί πατέρες ημών έάν άπηρνήθησαν τούς πατρώους ψευδείς θεούς 
καί μετενόησαν διά τάς άμαρτίας των, έγκαταλείψαντες την οδόν τής άπωλείας, μετενόησαν 
διότι έπίστευσαν εις τό Εύαγγέλιον. Καί εν γένει πάς δστις μετενόησεν ή μετανοεί, μετανοεί 
ένεκα τής πίστεως εις τον Χριστόν καί εις την διδασκαλίαν αυτού, ή όποια σκοπεί την 
κατάργησην τής άμαρτίας καί την έγκαθίδρυσιν τής άγιότητος καί τής άρετής. Ή μετάνοια 
λοιπόν εινε προϊόν τής πίστεως. 

2) Ή άφεσις τών άμαρτιών. Καί ή άφεσις τών άμαρτιών διά τής πίστεως δίδεται. Ούτω μάς 
βέβαιοί τό Πνεύμα τό Άγιον διά τού άποστόλου Πέτρου, λέγοντος ότι έκαθάρισεν ό Θεός τάς 
καρδίας τών εθνικών άπό τάς άμαρτίας αυτών διά τής πίστεως. «Τη, πίστει, λέγει, καθαρίσας 
τάς καρδίας αυτών» (Πράξ. Ιε' 9). 

3) Ή δικαίωσις. Διά τής πίστεως μάς δίκαιοί ό Θεός καί ειρηνεύει μαζή μας, ένώ άνευ τής 
πίστεως ούτε δικαίωσην λαμβάνομεν ούτε ειρήνην εινε ποτέ δυνατόν νά έχωμεν προς τον Θεόν, 
ώς όντες εχθροί αύτοΰ ένεκα τών άμαρτιών μας. Την διά πίστεως δικαίωσην καί ειρήνην ημών 
βεβαιών ό θείος Παύλος λέγει: «Δικαιωθέντες εκ πίστεως ειρήνην έχομεν προς τον Θεόν διά 
τού Κυρίου ημών Ιησού Χριστού» (Ρωμ. ε' 1). 

4) Ή υιοθεσία. Διά τής πίστεως γινόμεθα τέκνα τού Θεού. «Όσοι δέ έλαβον αύτόν», λέγει ό 
εύαγγελιστής Ιωάννης, ήτοι όσοι έδέχθησαν τον Χριστόν πιστεύσαντες εις αύτόν, «έδωκεν 
αύτοϊς εξουσίαν τέκνα Θεού γενέσθαι, τοϊς πιστεύουσιν εις τό όνομα αύτοΰ» ΓΙω. α' 12). Ό δέ 
θείος Παύλος γράφων προς τούς Χριστιανούς λέγει: «Πάντες υιοί Θεού έστε διά τής πίστεως 
εν Χριστώ Ιησού» (Γαλάτ. Γ' 26). 



5) Ή κληρονομιά της αιώνιον βασιλείας. Διά της πίστεως γίνεται ό Χριστιανός κληρονόμος τίτς 
αιωνίου βασιλείας και μακαριότητος. «Οϋτω γάρ ηγάπησεν ό Θεός τον κόσμον, μάς βέβαιοί ό 
θεάνθρωπος Ίησοϋς, ώστε τον υιόν αύτοϋ τον μονογενή έδωκεν (ήτοι άπέστειλεν αυτόν εις τον 
κόσμον και παρέδωκεν εις θάνατον), ϊνα πάς ό πιστεύων εις αυτόν μη, άπόληται, άλλ’ έχη, 
'ζωίιν αιώνιον» (Τω. γ' 16). Και αλλαχού λέγει ό Κύριος- «Τοϋτό έστι τό θέλημα τοϋ πέμψαντός 
με, ινα πάς ό θεωρών τον υιόν και πιστεύων εις αύτόν εχη ζωήν αιώνιον και άναστήσω αύτόν 
εγώ εν τίτ έσχατη ημέρα» (Ίω. στ' 40). 

6) Ή αύταπάρνησις. Έτερος καρπός τίτς πίστεως εινε ή αύταπάρνησις. Διά τίτς πίστεως δηλονότι 
εις τον Θεόν και εις τούς λόγους αύτοΰ, όπως μη, άμαρτήση, ό άνθρωπος, άπαρνεϊται πάσαν 
δόξαν και πάσος τάς έφαμάρτους κοσμικάς απολαύσεις, και προτιμά την στέρησιν και 
κακουχίαν. Τούτο βεβαιών καί ό θείος Παύλος εν τω προσώπω τού Μωύσέως λέγει ότι, αφού 
έγινε μέγας, σοφός καί ένδοξος, ένεκα τίτς πίστεως η,ν είχεν, έδειξε πάσαν αύταπάρνησιν. Διότι 
όπως άποφύγη, την άμαρτίαν, η,τις έπεκράτει εις τά ανάκτορα τού Φαραώ, ένθα καί αύτός 
είχεν άνατραφίτ, έπροτίμησε νά άφήση, πάσαν την δόξαν καί πάσας τάς έφημέρους καί 
έφαμάρτους βασιλικάς άπολαύσεις, καθώς καί τό νά λέγηται υιός τίτς θυγατρός τού Φαραώ, 
καί νά ύπάγη, νά συγκακουχίτται καί νά συμπάσχη, μέ τον πιστόν τού Θεού λαόν, τούς 
ομοεθνείς του Εβραίους. «Πίστει, λέγει, Μωσίτς μέγας γενόμενος, η,ρνήσατο λέγεσθαι υιός 
θυγατρός Φαραώ, μάλλον έλόμενος συγκακουχείσθαι τω λαω τού Θεού, ιί πρόσκαιρον έχειν 
άμαρτίας άπόλαυσιν» (Έβρ. Ια' 24-25). 

7) Ή κατόρθωσις έργων ύπερανθρώποων. Διά τίτς πίστεως άκόμη ό Χριστιανός έκτελεί καί 
κατορθώνει, όταν παρίσταται άνάγκη, εκείνα τά οποία εινε όλως άδύνατα εις την άνθρωπίνην 
δύναμιν. Τούτο έβεβαίωσαν πλείστοι όσοι άγιοι άνδρες, οιτινες ένεκα τίτς θέρμης πίστεως των 
έποίησαν άναρίθμητα θαύματα, ότε παρίστατο άνάγκη τίτς έκτελέσεως τούτων. 

8) Ή άνδρεία, ή υπομονή καί ή παραμυθία. Διά τίτς πίστεως ό Χριστιανός γίνεται άνδρείος, 
καρτερικός καί υπομονητικός εις πάσας τάς εν τω βίω παρουσιαζομένας πολυειδείς θλίψεις 
καί στενοχώριας, καθώς καί εις τάς άσθενείας καί ένδειας καί θανάτους. 'Άμα δέ καί 
άναδεικνύεται νικητη,ς καί των έπερχομένων έκάστοτε πειρασμών, όσον δυνατοί καί αν εινε 
ούτοι, καί υπερπηδά τοιουτοτρόπως πάντα τά εν τίτ, κατορθώσει τίτς άρετίτς π αρ ου σ ι ας ό μεν α 
προσκόμματα. Διά τίτς πίστεως ευρίσκει εν γένει άνακούφισιν καί παρηγοριάν εις πάσας 
άνεξαιρέτως τάς εν αύτω π αρ ο υ σ ι ας ο μέ ν ας λύπας, όποθενδήποτε καί αν προέρχονται αύται. 
Τό δέ σπουδαιότερον, ότι καί εν αύτω τω καιρω των πειρασμών καί των θλίψεων ό Χριστιανός 
ένεκα τίτς πίστεως εύρίσκει ού μόνον άνακούφισιν καί παρηγοριάν, άλλά καί χαράν πολλάκις. 
Διότι ή πίστις εις τον Θεόν καί εις τούς λόγους αύτοΰ καί ή πεποίθησις τίτς κληρονομιάς των 
αιωνίων τού Θεού άγαθών, τά όποια επιφυλάσσονται διά τούς δοκιμαζόμενους διά μέσου των 
θλίψεων, εμπνέει διά τού Πνεύματος τού Θεού χαράν καί εύχαρίστησιν εν τίτ ψυχίΐ, του. Την 
χαράν ταύτην την η,σθάνθησαν εν ταϊς θλίψεσιν οί άγιοι τού Θεού άνθρωποι, ο'ίτινες καί μάς 
βεβαιοΰν περί τούτου. 

9) Ή επιτυχία τού προορισμού. Διά τίτς πίστεως άκόμη ό άνθρωπος επιτυγχάνει τού προορισμού 
τον. Διότι δι' αύτίτς προάγεται πνευματικώς, καταρτίζεται καί τελειοποιείται καί γίνεται 
εύάρεστος κατά πάντα εις τον Θεόν, καί καθίσταται κληρονόμος τίτς αιωνίου αύτοΰ βασιλείας. 
Ένώ χωρίς τίτς πίστεως άδύνατον εινε νά εύαρεστήση,· «χωρίς δέ πίστεως, άδύνατον 
εύαρεστίτσαι τω Θεω», λέγει ό θείος Παύλος εις τό ενδέκατον κεφάλαιον τίτς προς Εβραίους 
επιστολής. Εις ολόκληρον μάλιστα τό κεφάλαιον τούτο ό μέγας τού Κυρίου Απόστολος 
βέβαιοί, ότι οί άγιοι τού Θεού άνθρωποι έξήσκησαν τη,ν άρετήν, έμεγαλούργησαν καί 
εύηρέστησαν εις τον Θεόν δυνάμει τίτς πίστεως η,ν είχον. 


63. ΚΑΡΠΟΣ ΤΗΣ ΠΙΣΤΕΩΣ ΕΙΝΕ ΚΑΙ Η ΝΙΚΗ ΤΩΝ ΤΕΣΣΑΡΩΝ ΕΧΘΡΩΝ, 
ΤΗΣ ΣΑΡΚΟΣ, ΤΟΥ ΚΟΣΜΟΥ, ΤΟΥ ΔΙΑΒΟΛΟΥ ΚΑΙ ΤΟΥ ΘΑΝΑΤΟΥ 

10) Διά τίτς πίστεως ό Χριστιανός νικά τούς τέσσαρας ισχυρούς καί φοβερούς εχθρούς, τη,ν σάρκα, τον 
κόσμον, τον διάβολον καί τον θάνατον, εις τούς οποίους εχθρούς ύπέκυψε καί ύπεδουλώθη η, 
άνθρωπότης μετά τη,ν άμαρτίαν των πρωτοπλάστων. Ούδείς δέ άνθρωπος δύναται νά άπαλλαγίΐ, καί 
νά έλευθερωθίτ εκ τίτς δουλείας καί τυραννίας αύτών, είμη, μόνον έκείνος, όστις έγκαρδίως καί 
άδιστάκτως πιστεύση, εις τον Χριστόν, τον Υιόν τού Θεού, καί ύπακούση, εις τούς λόγους του. Μόνος 
ούτος διά τίτς πίστεως νικά τη,ν σάρκα, τον κόσμον, τον διάβολον καί τον θάνατον. Διότι ό Χριστός, 
προς τον όποιον πιστεύει καί υπακούει, διατελέσας άπολύτως άγιος καί άμωμος κατά τη,ν ψυχήν καί 
κατά τό σώμα, καί νικήσας κατά κράτος τον κόσμον καί τον διάβολον, είχε δικαίωμα νά ζίτ, μη, 
υπαγόμενος είς τη,ν ποινήν τού θανάτου, ώς οί άλλοι άνθρωποι, οιτινες ένεκα των άμαρτιών των η,σαν 
καταδεδικασμένοι είς τον θάνατον. Έν τούτοις ό Χριστός έθανατώθη όλως άδίκως δι' οδυνηρού καί 
επονείδιστου σταυρικού θανάτου. Διά τον άδικον δέ τούτον θάνατον, όν άδίκως ύπέστη, τίτ 
παντοδυνάμφ δεξιά της θεότητος, άνέστη εκ νεκρών, πατήσας τον θάνατον, καί έλαβε παρά τού 
ούρανίου Πατρός, κατά λόγον δικαιοσύνης, ώς ίκανοποίησιν τό δικαίωμα τού νά χορηγίΐ, τη,ν αίωνίαν 
ζωήν είς τούς πιστεύοντας είς αύτόν. Νά παρέχη, δέ καί χάριν είς αύτούς καί δύναμιν έν τω κατά τίτς 



άμαρτίας άγώνι, όπως άναδεικνύωνται και ούτοι νικηταί τής σαρκός, τοϋ κόσμου, τοΰ διαβόλου, και 
ανώτεροι τοϋ φόβου τοϋ σωματικού θανάτον. 

Παρέχει λοιπόν ό Χριστός χάριν και δύναμιν εις τον πιστεύοντα εις αυτόν, όπως νικά ούτος τήν 
σάρκα, πάσας δηλαδή τάς άτοπους και έφαμάρτους τάσεις, κλίσεις και ροπάς αυτής, και πάντα εν 
γένει τα πάθη, τη,ς σαρκός, τα όποια παρεμτοδίζουν τον άνθρωπον άπό τοϋ να υπάκουη, εις τό 
θέλημα τοϋ Κυρίου προς σωτηρίαν έαυτοϋ. 

Παρέχει χάριν και δύναμιν εις τον πιστεύοντα εις αύτόν, όπως νικά ούτος τον κόσμον, ήτοι τήν 
άμαρτίαν εν γένει τοΰ κόσμου, πάντα τα θέλγητρα και φόβητρα αύτοϋ και άπαν τό άπατηλόν του και 
μένη, άμόλυντος εξ αύτοϋ. Διά τοϋτο και ό εύαγγελιστής Ιωάννης αύτό τοϋτο βεβαιών λέγει: «Τίς έστιν 
ό νικών τον κόσμον, είμη, ό πιστεύων ότι Ίησοϋς έστιν ό Υιός τοϋ Θεοϋ;» (Α' Ίωάν. Ε' 5). 

Επίσης ό Χριστός οπλίζει διά τη,ς έαυτοϋ δυνάμεως τον εις αύτόν πιστεύοντα, και άναδεικνύεται 
και ούτος νικητής τοϋ διαβόλου. Διά τοϋτο και έλεγεν ολίγον προ τοϋ πάθους αύτοϋ: «Νϋν ό άρχων 
τοϋ κόσμου τούτου έκβληθήσεται έξω» (Ιωάν, ιβ' 31). ’Ήτοι τώρα, οπότε ό διά τη,ς άμαρτίας 
έξουσιάζων τον κόσμον Σατανάς θά με θανατώση, άδίκως διά των οργάνων του επάνω εις τον 
Σταυρόν, θά άναλάβω τάς άμαρτίας πάντων εκείνων, οϊτινες θά πιστεύσωσιν εις τό όνομά μου, και θά 
εκδιώξω αύτόν άπ’ αύτούς, άφαιρών τη,ν επ’ αύτών εξουσίαν αύτοϋ και δύναμιν, και θά άναδεικνύω 
αύτούς ίσχυροτέρους αύτοϋ. 

Ακόμη διά τοϋ θανάτου του ό Χριστός παρέχει εις τούς πιστεύοντας εις αύτόν δύναμιν και 
φρόνημα γενναίον και μέγα, όπως ίστανται άφοβοι και άπτόητοι άπέναντι τοϋ θανάτου. ’Έχουσι 
φρόνημα μέγα και γενναίον οί πιστεύοντες εις τον Χριστόν και άψηφοΰν τον θάνατον, όταν τό προς 
τον Θεόν καθήκον ύπαγορεύη, εις αύτούς τοϋτον, διότι έχουσι τη,ν πεποίθησιν και τη,ν βεβαιότητα, ότι 
ό υπέρ τη,ς άληθείας και τοϋ καθήκοντος θάνατος μεταβιβάζει αύτούς εις κρείττονα και μακαρίαν 
ζωήν, και ότι ό Χριστός, δστις άνέστη έκ των νεκρών, θά άναστήση, και αύτούς και θά τιμήση, και θά 
δοξάση, πλησίον Του διά δόξης αιωνίου. 


64. ΚΑΡΠΟΣ ΤΗΣ ΠΙΣΤΕΩΣ ΕΙΝΕ ΚΑΙ Η ΠΕΠΟΙΘΗΣΙΣ ΟΤΙ Ο ΘΕΟΣ 
ΦΡΟΝΤΙΖΕΙ ΚΑΙ ΔΙΑ ΤΗΝ ΕΝ ΤΩ ΚΟΣΜΩ ΤΟΥΤΩ ΣΥΝΤΗΡΗΣΙΝ ΤΟΥ 
ΧΡΙΣΤΙΑΝΟΥ 

11) Διά τής πίστεως τέλος ό Χριστιανός έχει πεποίθησιν και διά την συντήρησιν τής έν τω κόσμω 
τούτω ζωής του και ειρηνεύει, χωρίς ποτέ νά άδημονή καί νά στενοχωρήται, πώς θά συντηρηθη, καί 
θά ζήση, κατά τον υπόλοιπον χρόνον τής ζωής του. Στηρίζει δέ την άληθινήν ταύτην έλπίδα του εις 
την πατρικήν καί πάνσοφον τοϋ Θεοϋ πρόνοιαν, εις την οποίαν πιστεύει άδιστάκτως, ότι δέν θά 
έγκαταλείψη, ούδέ θά άφήση, αύτόν ποτέ νά στερηθη, καί νά πεινάση,. 

Τήν πεποίθησιν ταύτην έμβάλλουσιν εις την ψυχήν του οί λόγοι τής Αγίας Γραφής: «Έμβλέψατε, 
λέγει ό Χριστός, εις τά πετεινά τοΰ ούρανοϋ, ότι ού σπείρουσιν, ούδέ θερίζουσιν, ούδέ συνάγουσιν εις 
άποθήκας, καί ό πατήρ υμών ό ούράνιος τρέφει αύτά ούχ υμείς μάλλον διαφέρετε αύτών;» (Ματθ. στ' 
26). Ή έννοια των λόγων τούτων τοϋ Κυρίον είνε ή έξης; Έάν ή άγαθότης τοΰ Θεοϋ προνοή περί τής 
διατροφής καί συντηρήσεως των πετεινών τοϋ ούρανοϋ, δέν θά προνοήση, καί δέν θά φροντίση, 
άσυγκρίτω λόγω περισσότερον διά σάς, τούς οποίους έπλασε κατ’ εικόνα του καί σάς προώρισεν ϊνα 
γίνητε τέκνα του καί κληρονόμοι τής βασιλείας του τής αιωνίου; 

Καί άλλαχοϋ τής Γραφής λέγει αύτός ό Θεός εις τον άνθρωπον: Δέν θέλω σέ άφήσει ποτέ 
άπροστάτευτον καί άβοήθητον, ούδέ θέλω σέ έγκαταλείψει, άλλά πάντοτε θά προνοώ καί θά 
φροντίζω περί σοϋ. Αύτός ό Θεός είπε, λέγει ό Παΰλος: «Ού μή σε άνω, ούδ’ ού μή σε έγκαταλίπω» 
(Εβρ. ιγ' 5). Καί ό άπόστολος Πέτρος γράφων έν Πνεύματι Άγίω πρός τούς Χριστιανούς λέγει: Όλην 
σας τήν φροντίδα καί τήν μέριμναν άναθέσατε εις τον Θεόν, διότι αύτός φροντίζει περί υμών. «Πάσαν 
τήν μέριμναν υμών έπιρρίψαντες έπ’ αύτόν, δτι αύτω μέλει περί υμών» (Α' Πέτρ. Ε' 7). 

Καί ό Χριστός πάλιν μάς παραγγέλλει, ϊνα μή στενοχωρούμεθα, μηδέ νά άνησυχώμεν 
συλλογιζόμενοι τί θά φάγωμεν, ή τί θά πίωμεν, ή τί θά ένδυθώμεν, διότι μέ άνήσυχον, λέγει, καί 
άπελτιστικήν μέριμναν έπιζητοϋν πάντα ταϋτα οί έθνικοί, οί όποιοι άγνοοϋν τον Θεόν. Σείς όμως, 
προσθέτει, δέν έπιτρέπεται νά στενοχωράτε καί νά βασανίζετε τάς ψυχάς σας μέ μέριμνας άνησύχους 
περί των τροφών καί των ένδυμάτων, διότι γνωρίζει ό Πατήρ σας ό ούράνιος δτι έχετε τούτων 
άπάντων άνάγκην, καί δέν θά σάς άφήση, ποτέ νά στερηθήτε. Εκείνο δέ τό οποίον οφείλετε νά 
πράττετε σείς, οϊτινες έχετε Πατέρα τον Θεόν, όστις φροντίζει περί υμών, είνε τοϋτο; Νά ζητήτε κατά 
πρώτον καί νά προσπαθήτε όπως έπικρατήση, εις τάς ψυχάς σας καί εις τάς ψυχάς των άλλων 
άνθρώπων τό θέλημα τοΰ Θεοϋ καί ή δικαιοσύνη αύτοϋ, διά των οποίων βασιλεύει ό Θεός έν τοίς 
άνθρώποις, καί διά των όποιων θά άπολαύσητε τήν βασιλείαν των ούρανών. Καί τότε ό Θεός μαζή μέ 
τά πνευματικά άγαθά καί τήν σωτηρίαν των ψυχών σας, τήν οποίαν πρέπει νά προτιμάτε πάντοτε, θά 
χορηγήση, καί πάντα όσα είναι χρήσιμα διά τήν συντήρησιν τής σωματικής ζωής σας. Ιδού αύτοί οί 
λόγοι του. «Μή μεριμνήσητε, λέγοντες, τί φάγωμεν, ή τί πίωμεν, ή τί περιβαλώμεθα; πάντα γάρ ταϋτα 
τά έθνη έπιζητεί- οίδε γάρ ό πατήρ υμών ό ούράνιος ότι χρήζετε τούτων άπάντων. Ζητείτε δέ πρώτον 
τήν βασιλείαν τοΰ Θεοϋ καί τήν δικαιοσύνην αύτοϋ, καί ταϋτα πάντα προστεθήσεται ύμίν» (Ματθ. στ' 
31-33). 



65. ΣΥΜΦΕΡΟΝ ΜΕΓΑ ΕΧΟΜΕΝ ΙΝΑ ΑΠΟΚΤΗΣΩΜΕΝ ΤΗΝ ΑΡΕΤΗΝ ΤΗΣ 
ΠΙΣΤΕΩΣ 

Ή πίστις λοιπόν είνε αρετή, μεγάλη, ε’ινε δύναμις ύψίστη. Ε’ινε ή γενέτειρα των μεγάλων τοϋ Θεοϋ 
άνδρών και των μεγάλων άγαθών έργων. Είνε δύναμις, δι' ής ό Χριστιανός πολεμει και άποφεύγει την 
άμαρτίαν και εργάζεται και κατορθώνει πάσαν άρετήν. Είνε άρετή δι’ ής ό άνθρωπος ευαρεστεί εις 
τον Θεόν και δικαιούται και υιοθετείται υπό τού Θεού κατά χάριν και χαίρει την εν Κυρίω χαράν και 
προάγεται και τελειοΰται και καθίσταται άξιος της αιωνίου τοϋ Θεοϋ βασιλείας και μακαριότητος. 

Μέγα λοιπόν και ϋψιστον και αιώνιον συμφέρον έχομεν πάντες, ίνα άποκτήσωμεν την άληθη και 
ζώσαν πίστιν, δι’ ης και μόνης θά κατασταθώμεν αιωνίως εύτυχείς και μακάριοι. Και επειδή ή αιτία 
και ή πηγή τοϋ ύψίστου τούτου άγαθοϋ της πίστεως, ώς και παντός άλλου άγαθοϋ, είνε ό Θεός, διά 
τοϋτο ας ζητώμεν πρώτον ταύτην με όλην μας την καρδίαν παρά τοϋ παναγάθου Θεοϋ, όπως έμβάλη, 
καί στερέωση, ταύτην εντός των ψυχών μας. Έπειτα δε ας μελετώμεν μετά προσοχής καί τά θεία του 
λόγια, δι’ ών φωτίζεται καί βεβαιοϋται πάσα ψυχή, ήτις ζητεί εν άληθεία την σωτηρίαν τής. Καί όταν 
τοιουτοτρόπως πράττωμεν, ας έχωμεν πλήρη την πεποίθησιν, ότι ό Κύριος εξάπαντος θά μάς χαρίση, 
την στερεάν καί άκλόνητον καί ζώσαν πίστιν. Οϋτω δε θά εϊμεθα άληθώς ού μόνον εν τω αίωνίω 
μέλλοντι εύδαίμονες καί μακάριοι, άλλά καί εν τη, παρούση, ζωή θά εϊμεθα εύτυχείς. 



ΚΕΦΑΛΑΙΟΝ Ε': ΑΙ ΘΛΙΨΕΙΣ 


66. Ο ΒΙΟΣ ΤΟΥ ΑΝΘΡΩΠΟΥ ΕΠΙ ΤΗΣ ΓΗΣ ΕΙΝΕ ΒΙΟΣ ΘΛΙΨΕΩΝ 

Έν τη εκθέσει τοϋ ζητήματος τής πίστεως ειδομεν, δτι δι αυτής ό Χριστιανός γίνεται ανδρείος, 
καρτερικός και υπομονητικός εις τάς έν τω βίω θλίψεις και στενοχώριας. Επειδή δε πας άνθρωπος 
ανεξαιρέτως πολλάς και ποικίλας θλίψεις άπαντα και δοκιμάζει έν τω βίω αύτοϋ, διά τοΰτο εινε 
άνάγκη είδικώς και έν έκτάσει να όμιλήσωμεν και περί τοϋ σπουδαίου τούτου ζητήματος. 

Λέγομεν λοιπόν, ότι αί θλίψεις και αί στενοχωρίαι ήρχισαν άψ’ ής έποχής ή άμαρτία έλαβε χώραν 
εις τούς πρωτοπλάστους, και έξακολουθοΰν να ύφίστανται μέχρι σήμερον και θά έξακολουθώσιν έν 
τω κόσμω τούτω ύφιστάμεναι. 

Εινε δε αί θλίψεις πολλών καί διαφόρων ειδών. ’Έρχονται θλίψεις έκ θανάτου οικείων, πατρός ή 
μητρός, ή συζύγου, ή τέκνων, ή άδελφών, ή έκ θανάτου άλλων στενών συγγενών, προστατών καί 
φίλων. ’Έρχονται θλίψεις έξ άσθενειών, έξ ών υποφέρει τις, είτε διότι πάσχει ό ίδιος, είτε διότι 
πτάσχουν οί οικείοι αυτού. ’Έρχονται θλίψεις έκ πτωχείας καί στερήσεων, έκ ζημιών, έξ άδικιών, έκ 
διάβολων καί συκοφαντιών, έξ ύβρεων καί περιφρονήσεων, έκ κατατρεγμών καί διωγμών καί έκ 
διαφόρων έπιβουλών καί κακώσεων. ’Έρχονται θλίψεις έξ έχθρών. ’Έρχονται έκ των ξένων, έκ των 
οικείων, έκ τής συζύγου, _έκ των τέκνων, έκ των άδελφών, έρχονται πολλάκις καί έκ των γονέων, 
έρχονται καί έξ έκείνων, ούς εύηργέτησέ τις. 

Έκ των διαφόρων τούτων θλίψεων πάσχει όλος ό κόσμος- καί δεν υπάρχει άνθρωπος έπί τής 
γης, όστις να μη έδοκίμασεν, ή να μη δοκιμάζη, ή νά μη δοκιμάση, στενοχώριας καί λύπας έκ των 
θλίψεων. Διά τοΰτο καί ό Χριστός, μέλλων νά άπέλθη, έκ τοϋ κόσμου τούτου, έλεγεν εις τούς μαθητάς 
Του- «Έν τω κόσμφ τούτω θλίψιν έξετε- άλλά θαρσείτε, έγώ νενίκηκα τον κόσμον» (Ίω. ιστ' 33). 
Τουτέστιν, έν τω κόσμω τούτω μένοντες, θά άπαντήσετε καί θά έχετε θλίψεις- άλλ’ έχετε θάρρος καί 
μεγαλοψυχείτε, διότι έγώ, θλίβεις έκ τοΰ κόσμου, ένίκησα τον κόσμον καί την άμαρτίαν αυτού. Ώς έκ 
τούτου καί πας όστις πιστεύει καί έλπίζει εις έμέ, θά άναδεικνύεται καί αυτός διά τής χάριτος καί 
δυνάμεώς μου νικητής τού κόσμου, τής άμαρτίας αυτού καί των θλίψεων. Καί ό θείος Παύλος 
κηρύττων τό Εύαγγέλιον, έλεγεν εις τούς πιστεύοντας εις τον Χριστόν: «Διά πολλών θλίψεων δεί ημάς 
είσελθείν εις την βασιλείαν τού Θεού» (Πράξ. ιδ' 22). ’Ήτοι ή έν τω κόσμω τούτω ζωή μας εινε 
τοιαύτη, ώστε νά μη δυνάμεθα δι’ άλλου μέσου νά είσέλθωμεν εις την βασιλείαν τού Θεού, παρά διά 
τού μέσου πολλών θλίψεων. Καί άλλαχοΰ ή Αγία Γραφή βεβαιοϋσα, ότι ό βίος τού άνθρώπου έπί τής 
γης εινε βίος δοκιμασίας, λέγει- «ούχί πειρατήριόν έστιν ό βίος τού άνθρώπου έπί τής γης;» (Ίώβ ζ' 1). 


67. ΠΟΙΑ ΑΠΟΤΕΛΕΣΜΑΤΑ ΕΧΕΙ Η ΑΓΝΟΙΑ ΤΗΣ ΩΦΕΛΕΙΑΣ ΤΩΝ 
ΘΛΙΨΕΩΝ 

Πολλοί έκ των άνθρώπων, έκτος τής στενοχώριας καί τής λύπης, ήτις προέρχεται φυσικά έκ τής 
έπερχομένης θλίψεως, έπιπροσθέτουν καί μεγάλως έπαυξάνουν την στενοχώριαν καί λύπην των 
ταύτην σκεπτόμενοι καί συλλογιζόμενοι έν άδημονία καί ταραχή, διατί νά έχουν θλίψεις. Ή έκ τού 
τοιούτου συλλογισμού πρόσθετος στενοχώρια καί λύπη εινε εις πολλούς πολύ μεγάλη καί 
βασανιστική. "Ενεκα δέ τούτου όχι μόνον μεγάλως ούτοι υποφέρουν καί βασανίζονται έκ των θλίψεων, 
άλλά καί ούδεμίαν πνευματικήν ώφέλειαν λαμβάνουσιν έξ αυτών. Τό δέ σπουδαιότερον πάντων εινε, 
ότι πολλοί έκ των άνθρώπων τούτων καί ποικιλοτρόπως άμαρτάνουσι, γινόμενοι παραβάται τού θείου 
νόμου. Άλλοι δέ περιπίπτουσι καί εις τό άμάρτημα τού γογγυσμού κατά τής θείας προνοίας λέγοντες, 
διατί νά άφίνη, αυτούς ό Θεός νά πάσχωσι καί νά ύποφέρωσιν έκ των θλίψεων. 

Επειδή δέ αιτία καί τής μεγάλης έπιπροσθέτου αυτών στενοχώριας καί λύπης, καί τής 
παραβάσεως τού θείου νόμου, καί τού μεγάλου άμαρτήματος τοΰ γογγυσμού κατά τής θείας προνοίας, 
εινε, ή μεγάλη άγνοια, την οποίαν ούτοι έχουν περί τής έκ των θλίψεων προερχόμενης ώφελείας, διά 
τούτο εινε άνάγκη νά ειπωμεν τούς λόγους, αν όχι όλους, άλλά τούς κυριωτέρους έξ αύτών, ένεκα των 
οποίων έπιτρέπει ό Θεός εις ημάς τάς θλίψεις. Έκ τής γνώσεως δέ των λόγων τούτων θά έννοη πάς 
τις καί θά πείθεται ότι, έάν ό Θεός έπιτρέπη, τάς θλίψεις, έπιτρέπει ταύτας ούχί προς ζημίαν καί 
βλάβην, άλλά προς μεγάλην καί αιώνιον ημών ώφέλειαν. 


68. ΟΙ ΛΟΓΟΙ ΕΝΕΚΑ ΤΩΝ ΟΠΟΙΩΝ ΕΠΙΤΡΕΠΕΙ Ο ΘΕΟΣ ΤΑΣ ΘΛΙΨΕΙΣ 

1) Ή δοκιμασία τής έλευθέρας θελήσεως. Λέγομεν λοιπόν κατά πρώτον ότι ό Θεός έπιτρέπει τάς 
θλίψεις, όπως διά τής έναντιότητος καί πιέσεως, την όποιαν έπιφέρουν αύται, δοκιμασθη ή 
έλευθέρα θέλησις τού άνθρώπου, καί δειχθη έμπράκτως διά τής καρτερίας καί έμμονης, την 
όποιαν θά δείξη, ούτος έν ταίς θλίψεσιν, ή προς τον Θεόν πειθαρχία αύτοΰ καί ύπακοή. Διά 
τούτο βλέπομεν, ότι καί πάντες οί άγιοι διά τής δοκιμασίας των θλίψεων διήλθον τον βίον 
των. Περί τούτου δέ μάς βέβαιοί καί τό βιβλίον τής Σοφίας, λέγον ότι, καθώς ό χρυσοχόος 
δοκιμάζει τον χρυσόν έν τω χωνευτηρίω ούτω καί ό Θεός διά των θλίψεων έπαίδευσε καί 
έδοκίμασε τούς έναρέτους καί δικαίους άνθρώπους. «Ώς χρυσόν, λέγει, έν χωνευτηρίω 



έδοκίμασεν αυτούς» (Σοφ. Σολ. γ' 6). Δι’ αυτόν τον λόγον, όπως δοκιμασθή δηλονότι ή 
ελεύθερα Θέλησις τού ανθρώπου, επιτρέπει ό Θεός και την εκ τοϋ πονηρού επήρειαν, καθώς 
και άλλους πειρασμούς. Ή δε εκ τής δοκιμασίας ταύτης πνευματική ώφέλεια είνε ώφέλεια 
ύψίστη και αιώνιος. Διότι γυμνάζει και στερεοί τον άνθρωπον εις το αγαθόν, και ποιεί αύτόν 
μακάριον διαμένοντα αιωνίως πλησίον τοϋ Θεού, παρά τοϋ όποιου θά λάβη, τον στέφανον τής 
αιωνίου ζωής, καθώς μάς βέβαιοί αύτός ό λόγος τοϋ Θεοϋ, λέγων «Μακάριος άνήρ, ός 
ύπομένει πειρασμόν, ότι δόκιμος γενόμενος λήψεται τον στέφανον τής ζωής, όν έπηγγείλατο ό 
Κύριος τοίς άγαπώσιν αύτόν» (Ίακ. Α' 12). 

2) Ή μετάνοια. Επιτρέπει πολλάκις ό Θεός τάς θλίψεις διά τάς άμαρτίας μας, όπως 
συναήισθανόμενοι αύτάς δείξωμεν ειλικρινή και τελείαν μετάνοιαν. Επειδή άνευ θλίψεων ούτε 
εις συναίσθησιν των άμαρτιών μας έρχόμεθα εύκόλως, ούτε τό βάρος των άμαρτημάτων μας 
δυνάμεθα, ώς πρέπει, να έννοήσωμεν, διά να καταφύγωμεν εις τον Θεόν. Διό και ό προφήτης 
λέγει: «Κύριε, έν θλίψει έμνήσθημέν σου» ΓΙΙσ. κστ' 16). Περί τούτου έχομεν και τον Δαβίδ ώς 
παράδειγμα, προς τον οποίον έπεμψεν ό Θεός μετά την άμαρτίαν του πολλάς καί μεγάλας 
θλίψεις, ένεκα των οποίων βαθύτερον συναισθανόμενος την ένοχήν του καί τό βάρος των 
άμαρτιών τοϋ κατέφευγε με μεγαλυτέραν θερμότητα καί ταπείνωσιν προς τον Θεόν ζητών τό 
έλεος του. Επομένως, εάν έπιτρέπη, ό Θεός τάς θλίψεις διά τάς άμαρτίας μας, προς μεγάλην 
πνευματικήν ημών ώφέλειαν έπιτρέπει αύτάς. 

3) Ή ταπεινοφροσύνη. Επιτρέπει ένίοτε τάς θλίψεις ό Θεός είς τον άνθρωπον διά νά έχη, 
πάντοτε φρόνημα άληθές καί ταπεινόν περί τοϋ έαυτοϋ του, όπως μη ύπερηφανευθή καί 
άμαρτήση. Τοϋτο τό βεβαιούμεθα, έκτος άλλων, καί έκ τής θλίψεως, την οποίαν έπέτρεψεν ό 
Θεός καί είς τον άπόστολον Παύλον, διά νά μη ύπεραίρεται ένεκα των μεγάλων τοϋ Θεοϋ 
προς αύτόν άποκαλύψεων. Ιδού πώς περί τούτου έκφράζεται αύτός ό ίδιος- «Καί τη 
ύπερβολή των άποκαλύψεων ϊνα μη ύπεραίρωμαι, έδόθη μοι σκόλοψ τη σαρκί, άγγελος Σατάν, 
ϊνα με κολαφίζη, ϊνα μη ύπεραίρωμαι» (Β' Κορ. ιβ' 7). Καί ύπό την έποψιν λοιπόν τοϋ νά 
έχωμεν ταπεινόν φρόνημα περί τοϋ έαυτοϋ μας έπιτρέπων ό Θεός τάς θλίψεις, μεγάλως 
εύεργετεί ημάς, 

4) Ή συμπάθεια προς τούς πάσχοντας. Επιτρέπει έτι ό Θεός τάς θλίψεις, ϊνα δι’ αύτών γινώμεθα 
συμπαθείς καί προς τούς οπωσδήποτε πάσχοντας. Διότι είνε πολύ δύσκολον ό άνθρωπος, 
όταν εύρίσκεται πάντοτε είς άνεσιν καί χαράν, έλεύθερος πάσης λύπης καί θλίψεως, είνε 
πολύ δύσκολον νά γίνεται συμπαθής προς τούς θλιβομένους καί πάσχοντας- οπότε καί θά 
άμαρτάνη, μεγάλως, διότι θά είνε ξένος τής συμπάθειας καί τής άγάπης προς τον πλησίον. Καί 
δι' αύτόν λοιπόν άκόμη τον λόγον αί θλίψεις μεγάλως ώφελοϋσιν ημάς. 

5) Ή τιμή καί ή δόξα. Επιτρέπει πολλάκις τάς θλίψεις ό Θεός καί είς τούς έναρέτους 
άνθρώπους, ϊνα διά τής ύπομονής καί καρτερίας, την οποίαν θά δείξωσιν ούτοι, τιμήση καί 
δοξάση αύτούς πολύ περισσότερον, άμα δε καί καταστήση, αύτούς παράδειγμα άρετής είς 
τούς λοιπούς άνθρώπους. Τοϋτο βλέπομεν άκριβώς καί είς τον ένάρετον καί δίκαιον Ίώβ, ό 
οποίος έδοκίμα σε πολλάς θλίψεις βασανιζόμενος ύπό τοϋ πονηροϋ. Έπέτρεψε δε ό Θεός είς 
τον πονηρόν νά πειράση, τον Ίώβ, όπως διά τής καρτερίας καί ύπομονής, την οποίαν ήθελε 
δείξει ούτος έμπράκτως, δειχθή τελειότερον ή προς τον Θεόν τελεία αύτοϋ πειθαρχία καί 
ύπακοή, καί τοιουτοτρόπως τιμηθή καί δοξασθή ύπό τοϋ Θεοϋ διά πολύ μεγαλυτέρας τιμής 
καί δόξης. Βλέπομεν άκόμη τοϋτο καί είς τούς άγιους Αποστόλους καί πάντας τούς άγιους 
άνδρας, είς τούς οποίους έπέτρεψεν ό Θεός έν τή έξασκήσει τής ύπακοής των είς τό θέλημα 
αύτοϋ, νά δοκιμάζωσι καί νά ύποφέρωσι διαφόρους θλίψεις καί πολλάς ταλαιτωρίας καί 
ύβρεις καί όνειδισμούς καί διωγμούς καί κακώσεις. Καί έπέτρεψε νά ύποφέρωσιν ούτοι πάντα 
ταϋτα, όχι ποτέ διά νά βλαφθώσιν, άλλά τούναντίον, διά νά κατασταθώσιν αιωνίως εύτυχείς 
καί μακάριοι. Καί διά τοϋτο μακαρίζει αύτούς ό Χριστός, λέγων: «Μακάριοι οί δεδιωγμένοι 
ένεκεν δικαιοσύνης" ότι αύτών έστιν ή βασιλεία των ούρανών»- καί «Μακάριοί έστε, όταν 
όνειδίσωσιν ύμάς καί διώξωσι, καί εϊπωσι πάν πονηρόν ρήμα καθ’ ύμών, ψευδόμενοι, ένεκεν 
έμοϋ. Χαίρετε καί άγαλλιάσθε, ότι ό μισθός ύμών πολύς έν τοίς ούρανοίς» (Ματθ. ε 10-12). 
Έπιτρέπων λοιπόν ό Θεός τάς θλίψεις και προς τον σκοτόν τοϋ νά τιμήση και δοξάση ημάς 
περισσότερον, προς μεγίστην και αιώνιον ημών ώφέλειαν έπιτρέπει ταύτας. 

6) Ή φανέρωσις τής παντοδυναμίας τοϋ Θεοϋ. Επιτρέπει έτι ένίοτε τάς θλίψεις ό Θεός, διά νά 
δειχθή και καταφανή ή παντοδυναμία και μεγαλωσύνη του, και ώφεληθώσι πνευματικώς οί 
άνθρωποι, χωρίς, έννοείται, νά βλάπτεται έκ τούτου ό πάσχων, άλλά τούναντίον νά ώφελήται 
και αύτός ώφέλειαν ύψίστην. Τοϋτο βλέπομεν ότι έγένετο είς τον έκ γενετής τυφλόν τοϋ 
Εύαγγελίου. Έπέτρεψε δηλαδή ό Θεός ϊνα γεννηθή τυφλός, διά νά χαρίση, είς αύτόν ό Χριστός 
τό φως των οφθαλμών του, και δειχθή ή παντοδυναμία του, και πιστεύσωσι πολλοί είς τό 
όνομά Του, καί εϋρωσι τοιουτοτρόπως την σωτηρίαν των. Ό δε πρότερον έκ γενετής τυφλός 
όχι μόνον δεν έβλάβη έκ τής τυφλώσεώς του, άλλά τούναντίον, έκείνη έγένετο άφορμή, όπως, 
μαζή με τό φως των σωματικών οφθαλμών του, λάβη, καί τό φως τής ψυχής του, καί εύρη, την 
αιώνιον αύτοϋ σωτηρίαν καί μακαριότητα. Ή ώφέλειά του αυτή δεν έχει ούδεμίαν σύγκρισιν 
προς την θλίψιν, την οποίαν έδοκίμασεν έπί τινα χρόνον έκ τής στερήσεως τοϋ φωτός του, 
διότι αυτή ήτο προσωρινή καί παρήλθεν, ένώ ή έξ αύτής ώφέλειά του είνε ώφέλεια ύψίστη 



και αναφαίρετος εις τον αιώνα. 

7) Διά να μή προσκολλώμεθα εις τον κόσμον. Επιτρέπει προσέτι ό Θεός τάς θλίψεις εις τιμάς, 
ϊνα δοκιμάζοντες ταύτας νοώμεν και αίσθανώμεθα, ότι ή άνεσις, ή ευτυχία, ή χαρά και ή 
ευφροσύνη τού ανθρώπου δεν εινε εν τώ κόσμω τούτω, άλλ’ εινε αλλαχού. Επιτρέπει τάς 
θλίψεις διά νά μη, προσκολλάται ή ψυχή τού ανθρώπου εις τον κόσμον αυτόν, νά μη, 
προσκολλάται ούτε εις ανθρώπους, ούτε εις πράγματα και χρήματα, ούτε εις αξιώματα και 
τιμάς και δόξας, ούτε εις τάς ήδονάς τού κόσμου τούτου, αλλά νά άποβλέπη εις την 
μέλλουσαν αιώνιον αύτοϋ ζωήν, ένθα εινε ή αληθής εύτυχία, ή χαρά και ή μακαριστής. ’Άνευ 
δε τών θλίψεων δεν εινε εύκολον ό άνθρωπος νά μη εινε προσκεκολλημένος εις τον κόσμον 
τούτον. Και δι’ αύτόν λοιπόν τον λόγον τού νά μη εϊμεθα προσκεκολλημένοι εν τώ κόσμω 
τούτω επιτρόπων ό Θεός τάς θλίψεις εις ημάς, επιτρέπει ταύτας, όπως μάς καταστήση, δι’ 
αύτών αιωνίως εύτυχεΐς, εύδαίμονας και μακαρίους. 


69. ΕΙΣ ΠΟΙΟΥΣ Ο ΘΕΟΣ ΕΠΙΤΡΕΠΕΙ ΘΛΙΨΕΙΣ ΠΡΟΣ ΤΙΜΩΡΙΑΝ ΚΑΙ 
ΠΟΙΟΝ ΕΙΝΕ ΤΟ ΔΙΑΚΡΙΤΙΚΟΝ ΓΝΩΡΙΣΜΑ ΑΥΤΩΝ 

Έκ τών ρηθέντων λόγων εννοεί πάς τις καλώς, ότι εάν έπιτρέτη, ό Θεός εν τώ κόσμω τούτω τάς 
θλίψεις εις ημάς, επιτρέπει ταύτας ούχι προς ζημίαν και βλάβην ημών, αλλά προς μεγάλην και 
αιώνιον ημών ώφέλειαν. Έξαιρετικώς δε, θλίψεις προς βλάβην και τιμωρίαν επιτρέπει πολλάκις ό Θεός 
μόνον εις ανθρώπους έγωϊστάς και πεπωρωμένους και όλως άμετανοήτους και άντιτασσομένους 
πεισματικώς και ύπερηφάνως εις τό θέλημά του. Επιτρέπει πολλάκις εις τοιούτους ανθρώπους 
θλίψεις ό Θεός ούχι προς πνευματικήν αύτών ώφέλειαν (διότι αύτοί, εξ ύπερηφανείας και έγωΐϊσμοΰ, 
άποκρούουσι και δεν δέχονται ταύτην), αλλά προς τιμωρίαν αύτών. Ή τιμωρία δε αύτη εινε και ή 
αρχή και τά προοίμια τής εν τώ μέλλοντι αιώνιας αύτών τιμωρίας και βασάνου. Παράδειγμα τούτου εν 
τη. Αγία Γραφή μεταξύ τών άλλων έχομεν τον Φαραώ, δστις, επειδή άντετάσσετο εξ ύπερηφανείας και 
πεισμοσύνης εις τό θέλημα τού Θεού, κατεποντίσθη πανστρατιά εν τη. Ερυθρά θαλάσση, ούχι προς 
ώφέλειαν αύτοΰ πνευματικήν, αλλά προς τιμωρίαν ήτις ήτο τό προοίμιον τής εν τώ μέλλοντι αιωνίου 
αύτοΰ κολάσεως. 

Διακριτικόν δε γνώρισμα τών θλίψεων, τάς όποιας επιτρέπει ό Θεός ούχι προς πνευματικήν 
ώφέλειαν, αλλά προς τιμωρίαν, εις τούς έγωϊστάς και πεπωρωμένους ανθρώπους, εινε τούτο: ότι εις 
τάς θλίψεις, τάς όποιας ούτοι δοκιμάζουν, όχι μόνον δεν μετανοούν και δεν ζητούν τό έλεος τού Θεού, 
αλλά τούναντίον, σκληρύνονται και γογγύζουν και βλασφημοΰν τό ύπερύμνητον και ύπεράγιον όνομα 
αύτοΰ. Ένώ εκείνοι, εις τούς όποιους επιτρέπει ό Θεός τάς θλίψεις ούχι προς βλάβην των, αλλά προς 
μεγάλην καί αιώνιον αύτών ώφέλειαν, ούδέποτε γογγύζουν και βλασφημοΰν, ούδέ άλλως πως ένεκα 
τών θλίψεων άμαρτάνουν, άλλ’ ύπομένουν δοξάζοντες τον Θεόν. Τούτο δέ, ήτοι τό ότι ύπομένουν και 
δοξάζουν τον Θεόν εν ταϊς θλίψεσιν αύτών, εινε ασφαλές σημεϊον και βεβαία άπόδειξις τού ότι ό Θεός 
εξ αγάπης επιτρέπει εις αύτούς τάς θλίψεις, όπως διορθώση,, καταρτίση και τελειοποιήση, αύτούς 
πνευματικώς. Διότι, ώς ειπομεν, αί θλίψεις εινε χρήσιμοι και άναγκαιόταται διά τον καταρτισμόν και 
την ηθικήν τελειοποίησιν τού άνθρώπου. 


70. ΚΑΙ Ο ΧΡΙΣΤΟΣ ΔΙΑ ΤΩΝ ΘΛΙΨΕΩΝ ΑΝΕΔΕΙΧΘΗ ΤΕΛΕΙΟΣ ΕΝ ΤΗ 
ΑΡΕΤΗ 

Την άναγκαιότητα τών θλίψεων καταλαμβάνει πάς τις έτι περισσότερον και έκ τούτου: ότι και 
αύτός ό Υιός τού Θεού, ό Κύριος ημών Ιησούς Χριστός, καίτοι ήτο ό μόνος άγιος, ό μόνος άμωμος, 
και όλως άναμάρτητος, άνεδείχθη τέλειος εν τη, προς τον Θεόν κάι Πατέρα Αύτοΰ τελεία ύπακοη διά 
τών θλίψεων και τών παθημάτων, τά όποια μετ’ άκρας και τελείας ύπομονη,ς και καρτερίας μέχρι 
τέλους ώς άνθρωπος ύπέμεινε. Διά την ύπακοήν δέ ταύτην ήν έδειξεν εν ταϊς θλίψεσι και τοϊς 
παθήμασιν Αύτοΰ, άναδειχθείς τέλειος εν τη άρετή, έγένετο και τό τέλειον παράδειγμα τής άρετής εις 
πάντας τούς πιστεύοντας και ύπακούοντας εις Αύτόν, και αίτιος τής αιωνίου αύτών σωτηρίας και 
μακαριότατος, καθώς περί τούτον σαφώς και καθαρώς μάς βέβαιοί αύτό τό Πνεύμα τό Άγιον διά τών 
κορυφαίων άποστόλων Πέτρου και Παύλου (Εβρ. β' 10, ε' 8, Α' Πέτρ. β' 21). Και έκ τού 
παραδείγματος λοιπόν αύτοΰ τοΰ Χριστού, τού Υιού τού Θεού, πείθεται πάς τις άδιστάκτως, ότι ή 
πνευματική και ηθική τελειοποίησις τού Χριστιανού δέν δύναται νά γίνη, δι’ άλλου μέσου παρά διά 
τών θλίψεων, τάς όποιας θά δοκιμάση, εν τώ κόσμω τούτω. Αρκεί μόνον μέχρι τέλους νά δείξη, τελείαν 
πειθαρχίαν καί ύπακοήν εις τον Θεόν, ύπομένων τάς θλίψεις μετά καρτερίας και άγογγύστως, χωρίς 
νά άμαρτήση, διά τής παραβάσεως οίασδήποτε τού Θεού εντολής ένεκα αύτών. 


71. ΠΟΙΑΝ ΓΝΩΣΙΝ ΕΧΩΝ Ο ΧΡΙΣΤΙΑΝΟΣ ΥΠΟΜΕΝΕΙ ΤΑΣ ΘΛΙΨΕΙΣ ΜΕΤΑ 
ΚΑΡΤΕΡΙΑΣ ΚΑΙ ΧΑΡΑΣ 

Υπομένει δέ ό Χριστιανός μετά καρτερίας καί άγογγύστως τάς θλίψεις, μένων πιστός εις τό 
θέλημα τού Θεού, όταν μετά βεβαιότατος γνωρίζη, δτι ό Θεός επιτρέπει εις αύτόν τάς θλίψεις εξ 
άγάπης καί έκ πατρικού ενδιαφέροντος διά την πνευματικήν αύτοΰ μόρφωσιν καί τελειοποίησιν, όπως 



καταστήση, αυτόν δόκιμον και άξιον, ϊνα συζή μαζή του έν τη αίωνίω μακαριότητι. Υπομένει αύτάς 
μετά καρτερίας και άγογγύστως, όταν γνωρίςη μετά πεποιθήσεως, ότι διά νά καταστίτ άξιος τής 
κληρονομιάς των άφθαρτων και αιωνίων τοϋ Θεοϋ αγαθών, δεν είνε δυνατόν δι’ άλλου μέσου νά 
τελειοποιηθη και νά καταστίτ τοιοΰτος, παρά διά των θλίψεων. Υπομένει ακόμη αύτάς μετά καρτερίας 
και θάρρους, όταν έχη, ύπ’ όψιν του, ότι και πτάντες ανεξαιρέτως οί άγιοι άνδρες διά θλίψεων διήλθον 
τον βίον των, και διά των θλίψεων έτελειοποιήθησαν, και δι’ αυτών έγένοντο δόκιμοι και αρεστοί καί 
αγαπητοί εις τον Θεόν. Υπομένει αύτάς ό Χριστιανός καί μετά χαράς, όταν γνωρίζη, ότι, παιδεύων 
αύτόν ό Θεός διά τών θλίψεων, τον παιδεύει ώς παιδεύουσι τά τέκνα αύτών καί οί συνετοί καί 
φιλόστοργοι πατέρες, ότι παιδεύει αύτόν ούχί ώς ξένον, άλλ’ ώς ίδικόν του άνθρωπον, τον όποιον 
παραδέχεται ώς υιόν του. Υπομένει αύτάς, όταν γνωρίςη ότι, αν δεν παιδευθη ύπό τοϋ Θεοΰ έν τώ 
κόσμω τούτω διά τών θλίψεων, τέκνον αύτοϋ δεν δύναται νά είνε, παρά θά είνε ώς τά νόθα τέκνα, τά 
όποια άποκλείονται άπό την κληρονομιάν τών γνησίων καί άληθινών τέκνων. 

Πάσας τάς άληθείας ταύτας άποκαλύπτει εις ημάς ούχί άλλος τίς, παρά τό Πνεύμα τό Άγιον, 
καί άποκαλύπτει ταύτας, όπως έχοντες τίτν γνώσιν καί την πεποίθησιν ότι εξ άγάπης καί εκ 
πατρικού ενδιαφέροντος επιτρέπει ό Θεός τάς θλίψεις, ύπομένωμεν ταύτας άγογγύστως καί μετά 
καρτερίας. Ιδού αύτοί οί λόγοι τού Αγίου Πνεύματος: «"Ον άγαπά Κύριος παιδεύει, μαστιγοί δε πάντα 
υιόν, όν παραδέχεται» (Παροιμ. γ' 11). «Εί παιδείαν ύπομένετε, ώς υίοίς ύμίν προσφέρεται ό Θεός- τίς 
γάρ έστιν υιός, όν ού παιδεύει πατήρ; Εί δε χωρίς έστε παιδείας, ής μέτοχοι γεγόνασι πάντες, άρα 
νόθοι έστέ καί ούχ υιοί» (Εβρ. ιβ' 7-8). 


72. ΟΙ ΑΠΟΣΤΟΛΟΙ ΠΡΟΤΡΕΠΟΥΝ ΗΜΑΣ ΙΝΑ ΧΑΙΡΩΜΕΝ ΕΙΣ ΤΑΣ 
ΘΛΙΨΕΙΣ 

Την γνώσιν ταύτην τής εκ τών θλίψεων μεγάλης καί ύψίστης ώφελείας έχοντες καί οί 
πνευματέμφοροι Απόστολοι, έχαιρον εις τάς θλίψεις τάς οποίας έδοκίμαζον καί έκαυχώντο δι’ αύτάς 
κατά Θεόν- καθόσον έγνώριζον, ότι δι’ αύτών άποκτώσι την μεγάλην άρετήν τής ύπομονης, 
καθιστάμενοι τοιουτοτρόπως δόκιμοι ενώπιον τού Θεού. «Καί καυχώμεθα έν ταίς θλίψεσι, λέγει ό 
θείος Παϋλος, είδότες ότι ή θλίψις ύπομονήν κατεργάζεται, ή δε ύπομονή δοκιμήν» (Ρωμ. ε' 3-4). Καί 
όχι μόνον οί ίδιοι οί Απόστολοι έχαιρον καί έκαυχώντο διά τάς θλίψεις, άλλά καί εις ημάς 
παραγγέλλουν καί μάς παροτρύνουν, όταν εύρεθώμεν εις διαφόρους πειρασμούς καί θλίψεις, όχι 
μόνον νά μη λυπώμεθα εξ αύτών, άλλά καί τούναντίον, νά έχωμεν μεγάλην χαράν δι’ αύτάς. Θά έχωμεν 
δέ μεγάλην χαράν εις τάς θλίψεις, όταν θεωρώμεν αύτάς ώς μέσον δοκιμασίας τής άληθοΰς 
χριστιανικής πίστεώς μας, ώς μέσον τής άποκτήσεως τής μεγάλης άρετής τής ύπομονης, διά τής 
οποίας τελειοποιείται ηθικώς καί πνευματικώς ό Χριστιανός. Αύτό τό νόημα έχουν οί έπόμενοι 
προτρεπτικοί λόγοι τού άποστόλου Ιακώβου. «Πάσαν χαράν ήγήσασθε, άδελφοί μου, όταν πειρασμοίς 
περιπέσηητε ποικίλοις, γινώσκοντες ότι τό δοκίμιον ύμών τής πίστεως κατεργάζεται ύπομονήν- ή δέ 
ύπομονή έργον τέλειον έχέτω, ϊνα ήτε τέλειοι καί ολόκληροι, έν μηδενί λειπόμενοι» (Ίακ. Α' 2-4). 

Ακόμη δέ θά έχωμεν χαράν καί παρηγοριάν εις τάς θλίψεις, όταν έχωμεν ύπ’ όψιν μας ότι καί εις 
τούς μεγάλους άγιους άνδρας έπέτρεπεν ό Θεός πολλάς καί μεγάλας θλίψεις- όπερ είνε τούτο καί μία 
φανερά άπόδειξις τής εκ τών θλίψεων μεγάλης πνευματικής ώφελείας. Διότι, εάν δέν προήρχετο 
μεγίστη ώφέλεια εκ τών θλίψεων, πώς ήτο δυνατόν νά έπιτρέπη ό Θεός πολλάς καί μεγάλας θλίψεις 
εις αύτούς, τούς οποίους διά την προς αύτόν τελείαν αύτών άφοσίωσιν καί ύπακοήν μεγάλως ήγάπα; 


73. Ο ΘΕΟΣ ΟΥΔΕΠΟΤΕ ΕΠΙΤΡΕΠΕΙ ΘΛΙΨΕΙΣ ΑΝΩΤΕΡΑΣ ΤΗΣ ΔΥΝΑΜΕΩΣ 
ΤΟΥ ΑΝΘΡΩΠΟΥ 

Πρέπει δέ νά γνωρίζωμεν, ότι ούδέποτε ό Θεός επιτρέπει νά έλθωσιν εις τον άνθρωπον 
πειρασμοί καί θλίψεις περισσότεραι ή άνώτεραι τής δυνάμεως, ήν έχει όπως βαστάση, καί ύποφέρη 
αύτάς. Οί πειρασμοί καί αί θλίψεις, τάς όποιας επιτρέπει ό Θεός εις έκαστον άνθρωπον, είνε πάντοτε 
άνάλογοι τής δυνάμεως του. Διότι εάν έπέτρεπεν ό Θεός θλίψεις εις τον άνθρωπον περισσοτέρας ή 
μεγαλυτέρας τής ηθικής αύτοΰ δυνάμεως, ήτο όλως άδύνατον νά άνθέξη, ούτος καί νά μη νικηθη εξ 
αύτών καί άμαρτήση. Άλλ’ ούδέ νά τιμωρηθη ήτο δυνατόν ό άνθρωπος ύπό τής δικαιοσύνης τού Θεού, 
εάν οί πειρασμοί καί αί θλίψεις ήσαν μεγαλύτεραι τής δυνάμεως του. Άλλ’ επειδή οί πειρασμοί καί αί 
θλίψεις είνε άνάλογοι τής δυνάμεως του καί είνε δυνατόν εις αύτόν, εάν θέλη, νά έξέλθη, νικητής εξ 
αύτών, χωρίς νά άμαρτήση, διά τούτο άκριβώς καί τιμωρείται ύπό τού Θεού, εάν δέν ύπομείνη, άλλ’ 
άμαρτήση ένεκα αύτών. Τούτο διδάσκει καί ό θείος Παύλος λέγων προς τούς έν Κορίνθω Χριστιανούς, 
ότι ό άληθής καί κατά πάντα άξιόπιστος καί δίκαιος Θεός δέν θά άφήση αύτούς, ϊνα πειρασθώσι 
περισσότερον άπό ό,τι δύνανται νά ύποφέρωσι: «Πιστός, λέγει, ό Θεός, ός ούκ έάσει ύμάς 
πειρασθήναι ύπέρ ό δύνασθε» (Α' Κορ. Γ 13). 

Καί ή γνώσις αυτή τού ότι δέν επιτρέπει ό Θεός μεγαλυτέρας θλίψεις άπό ό,τι δύναται νά 
ύποφέρη ό άνθρωπος, εμβάλλει μέγα θάρρος εις την ψυχήν τού Χριστιανού. Καθιστά αύτόν άνδρεΐον, 
καρτερικόν καί μεγαλόψυχον, διότι εμβάλλει εις την ψυχήν του την πεποίθησιν, ότι ό Θεός, όστις εξ 
άγάπης επιτρέπει ταύτην ή εκείνην την θλίψιν εις αύτόν, εξάπαντος καί θά βοηθήση, αύτόν, ώστε νά 
έξέλθη νικητής εξ αύτής, άποκομίζων ύψίστην ώφέλειαν. Αρκεί μόνον, ϊνα έπικαλήται πάντοτε την 



βοήθειαν τοϋ Θεοϋ. Πρέπει δε νά έπικαλήται τήν βοήθειαν τοϋ Θεοϋ, διότι ναι μεν αί Θλίψεις, ώς 
ειπομεν, ουδέποτε είνε μεγαλύτεροι τής δυνάμεως τοϋ ανθρώπου, άλλ’ ή δύναμις αυτή τοϋ ανθρώπου 
δεν νοείται μεμονωμένη, άλλα νοείται ένισχυομένη και βοηθουμένη υπό τής τοϋ Κυρίου βοήθειας και 
χάριτος. Ή εκ τοϋ Θεοϋ δε βοήθεια αϋτη και χάρις παρέχεται εις τον αίτοΰντα ταύτην, καθόσον 
αύτος ό Θεός υπόσχεται αύτήν εις πάντα όστις τήν ζητεί. 


74. ΤΟ ΠΑΡΑΔΕΙΓΜΑ ΤΟΥ ΠΤΩΧΟΥ ΛΑΖΑΡΟΥ ΤΗΣ ΠΑΡΑΒΟΛΗΣ ΤΟΥ 
ΕΥΑΓΓΕΛΙΟΥ 

Επίσης ένισχύεται ό Χριστιανός εις το νά ύπομένη, τάς θλίψεις καρτερικώς, όταν συλλογίζεται 
και τον πτωχόν Λάζαρον τής παραβολής τοϋ Εύαγγελίου, και συγκρίνη, τήν εν τω μέλλοντι βίω εις 
τούς κόλπους τοϋ Αβραάμ αιώνιον αύτοϋ εύτυχίαν και μακαριότητα προς τήν εν τω κόσμω τούτω 
πτωχείαν, πείναν, άσθένειαν και λοιπήν αύτοϋ κακουχίαν και θλίψιν. Διότι θά νοήη και θά βλέπη, ότι 
ή βάσανος και αί θλίψεις αύτοϋ, όσω πολλαί καί όσω μεγάλαι καί όσω δειναί αν ήσαν, ήσαν όμως 
όλως μικραί καί άσήμαντοι άπέναντι τής εξ αύτών άνταμοιβής, διότι ύπτήρξαν προσωριναί. Τό εκ των 
δεινών όμως καί των θλίψεων μέγα κέρδος ένεκα τής υπομονής, τήν οποίαν έδειξε, καί ή ύψίστη εξ 
αύτών ώφέλεια καί χαρά καί δόξα καί μακαριστής δεν είνε προσωρινά, άλλ’ είνε παντοτεινά καί 
αιώνια. Διότι ήλθεν ημέρα, κατά τήν όποιαν άγγελοι παρά τοϋ Θεοϋ άποσταλέντες έφερον αύτόν εις 
τούς κόλπους τοϋ Αβραάμ, οπότε καί άπηλλάγη διά παντός εκ παντός πόνου καί πάσης βασάνου. 
Άντιθέτως δε συνέβη εις τον άσπλαγχνον καί άνελεήμονα πλούσιον, όστις εν τω κόσμω τούτω 
άπελάμβανε καθ’ έκάστην ημέραν άφθόνως καί περισσώς πάσας τάς τρυφάς καί ήδονάς τοϋ κόσμου. 
Δι' αύτόν ή εν τω άδη, φλόξ θά είνε καί βάσανος παντοτεινή καί αίωνία. 

Ταΰτα συλλογιζόμενος ό Χριστιανός περί τοϋ πτωχού Λαζάρου μεγάλως θά ένισχύεται καί θά 
παρηγορήται εις τάς θλίψεις αύτοϋ. Διότι εν τω προσώπω τοϋ πτωχού Λαζάρου εννοεί ό Χριστός 
πάντα άνθρωπον έχοντα μεγάλας καί δεινάς εν τω κόσμω τούτω θλίψεις καί ύπομένοντα αύτάς 
καρτερικώς. 


75. ΣΥΜΠΕΡΑΣΜΑ 

"Οταν λοιπόν έχωμεν ύπ’ όψιν μας τούς λόγους ένεκα των όποιων ό Θεός εξ άγάπης καί εκ 
πατρικού ενδιαφέροντος επιτρέπει εις ημάς τάς θλίψεις, καθώς καί τάς πολλάς καί μεγάλας 
ώφελείας, αί όποίαι προέρχονται εξ αύτών, τότε όχι μόνον άγογγύστως καί καρτερικώς θά 
ύπομένωμεν αύτάς, άλλα καί άνακούφισιν καί παρηγοριάν μεγάλην θά εύρίσκωμεν. Καί όχι μόνον 
άνακούφισιν καί παρηγοριάν θά εύρίσκωμεν, άλλα τό θαυμαστότερον ότι καί χαράν ούχί σπανίως θά 
αίσθανώμεθα, διότι θά άποβλέπωμεν εις τήν ύψίστην καί αίωνίαν ώφέλειαν, τήν όποιαν μάς 
προετοιμάζουν αί θλίψεις, γνώσις επομένως τής μεγάλης καί ύψίστης καί αιωνίου ώφελείας, τήν 
όποιαν έπιφέρουσιν αί θλίψεις, όχι μόνον εν τω αίωνίω μέλλοντι καθιστά τον άνθρωπον εύδαΐμονα 
καί μακάριον, άλλα καί εν τη παρούση άκόμη ζωή κάμνει αύτόν άτάραχον καί ειρηνικόν ώς 
προξενούσα τήν παρηγοριάν καί τήν χαράν εν παντί πειρασμω καί εν πάση, θλίψει. Ένώ εάν δεν έχη, ό 
άνθρωπος τήν φωτιστικήν καί σωτηριώδη ταύτην γνώσιν, όχι μόνον γογγύζει καί παραβάτης των 
εντολών τού Θεοϋ γίνεται, καί καθίσταται ένοχος ενώπιον τής θείας δικαιοσύνης, άλλα καί εν τω 
παρόντι βίω είνε δυστυχής διότι ό άγνοών τήν εκ των θλίψεων ώφέλειαν στενοχωρεΐται, θλίβεται καί 
βασανίζεται, ευρισκόμενος εις τό πέλαγος τής άπελπισίας. 



ΚΕΦΑΛΑΙΟΝ ΣΤ': ΑΙ ΔΥΟ ΜΕΓΑΛΑΙ ΕΝΤΟΛΑΙ 


76. ΠΟΥ ΕΜΠΕΡΙΕΧΟΝΤΑΙ ΠΑΝΤΑ ΤΑ ΚΑΘΗΚΟΝΤΑ ΗΜΩΝ 

’Ερρέθη προηγουμένως εις 56, ότι διά νά μορφωθη, και καταρτισθή ό Χριστιανός, πρέπει να έχη 
γνώσιν σαφή και των καθηκόντων, άτινα οφείλει νά έκτελή εν τώ βίω αύτοϋ. Διά τοϋτο έρχόμεθα νά 
ειπωμεν ήδη περί αυτών. 

Άπαντα τά καθήκοντα τοϋ Χριστιανού διακρίνονται εις τρία είδη, εις καθήκοντα προς τον Θεόν, 
εις καθήκοντα προς τον πλησίον, και εις καθήκοντα προς τον εαυτόν του. Αλλά πάντα τά προς τον 
Θεόν και τά προς τον πλησίον καθήκοντα κρέμανται και έξαρτώνται, ώς είπεν αυτός ό Κύριος ημών 
Ιησούς Χριστός, εκ τών δύο μεγάλων εντολών τής αγάπης, τάς οποίας άναφέρων ό ίδιος λέγει: 

«Άκουε Ισραήλ Κύριος ό Θεός ύμών εις έστί καί, Αγαπήσεις Κύριον τον Θεόν σον έξ 
όλης τής καρδίας σου, καί έ'ξ όλης τής ψυχής σου, καί έξ όλης τής διανοίας σου, και έξ όλης 
τής ισχύος σου. Αύτη έστΐ πρώτη καί μεγάλη εντολή. Δευτέρα δέ όμοια αύτή, Αγαπήσεις τον 
πλησίον σου ώς σεαυτόν. ’Έν ταύταις ταϊς δυσΐν έντολαϊς όλος ό νόμος καί οί προφήται 
κρέμανται» (Δευτερ. στ' 4. Μάρκ. Ιβ' 29. Ματθ. Κβ' 38-40). 

Και εμπεριέχονται κεφαλαιωδώς και συνεπτυγμένως τά καθήκοντα ταϋτα τοϋ Χριστιανού εις τάς 
δύο μεγάλας έντολάς, όταν νοώνται αύται καθώς συνεπλήρωσεν αύτάς ό Χριστός. Άλλ’ όπως λάβωμεν 
γνώσιν τών καθηκόντων τούτων, τά όποια όφείλομεν νά τηρήσωμεν εις τον βίον μας, πρέπει πρώτον 
νά λάβωμεν μίαν γενικήν ιδέαν και γνώσιν τών δύο τούτων μεγάλων εντολών. Έπειτα δέ νά ίδωμεν 
πώς συνεπλήρωσεν αύτάς ό Χριστός. Και άκολούθως νά ύποδείξωομεν είδικώς τά καθήκοντα, άτινα 
πηγάζουσιν έκ τών εντολών τούτων. Άρχίζομεν λοιπόν εκ τής πρώτης εντολής. 


77. ΕΠΙ ΤΗΣ ΠΡΩΤΗΣ ΕΝΤΟΛΗΣ 

Ποία εινε ή πρώτη εντολή; «Αγαπήσεις Κύριον τον Θεόν σου έξ όλης τής καρδίας σου ... και έξ 
όλης τής ισχύος σου». 

Διά τοϋ «άγαπήσεις Κύριον τον Θεόν σου» παραγγέλλει ό Θεός εις τον άνθρωπον και λέγει εις 
αύτόν τοϋτο: Θέλεις άγαπά, οφείλεις νά άγαπάς Κύριον τον Θεόν σου. 

Διά δέ τοϋ «έξ όλης τής καρδίας σου, και έξ όλης τής ψυχής σου, και έξ όλης τής διανοίας σου, 
και έξ όλης τής ισχύος σου» παραγγέλλει τοϋτο: Κύριον τον Θεόν σου οφείλεις νά άγαπάς ούχι 
χαλαρώς, άτελώς και έλλιπώς, άλλά όλοκλήρως, διά πασών τών εσωτερικών τής ψυχής σου δυνάμεων, 
άμα δέ και τής όλης εξωτερικής δυνάμεώς σου. 

Διά τής «καρδίας» ή εντολή εννοεί την έσωτερικήν τής ψυχής δύναμιν, εν ή έδρεύει τό 
συναίσθημα, και διά τής όποιας άγαπώμεν. 

Διά τής «ψυχής» έννοεί την θέλησιν. 

Διά τής «διανοίας» έννοεί τον νοϋν, διά τοϋ οποίου νοοϋμεν. 

Διά τής «ισχύος» έννοεί την δύναμιν τοϋ όλου άνθρώπου, τοϋ έσωτερικοϋ και έξωτερικοϋ, ήτοι 
τής ψυχής και τοϋ σώματος. 

Δι' όλων δέ αύτών λέγει τοϋτο: Πάσαι αί πινευματικαί δυνάμεις σου πρέπει νά όρμώνται και νά 
άγωνται έκ τής έπιθυμίας και τοϋ πόθου τής ένώσεως μετά τοϋ Θεοϋ, τοϋ άκρον άγαθοϋ. Και ή μέν 
καρδία ας ποθή τον Θεόν' ό δέ νοΰς ας σκέπτεται περί αύτοϋ διδασκόμενος και φωτιζόμενος υπό τών 
λόγων Του- και ή θέλησις, μεθ’ όσης έχει δυνάμεώς πνευματικής και σωματικής, ας ποιη τό θέλημα 
αύτοϋ, προς τον σκοπόν τοϋ νά έπιτύχη, τελείαν την μετ’ αύτοϋ ένωσιν. Ή δέ ένωσις αύτη εινε τό 
τέλος και ό σκοπός, προς τον οποίον άποβλέπει ή άγάπη, ήτις άγάπη δέν θά παύση, ποτέ, άλλά θά 
εινε αίωνία, πληροΰσα άπειρου χαράς τον ήνωμένον μετά τοϋ Θεοϋ. Διότι ό Θεός εινε τό τέλειον και 
άπειρον άγαθόν, και ή ηνωμένη, μετ’ αύτοϋ διά τής άγάπης ψυχή θά χαίρη, αιωνίως άπολαμβάνουσα εν 
τελειότητι παντός άγαθοϋ, χωρίς νά χρήζη, ούδενός άλλου. 

Διά τοϋτο, διά την ένωσιν δηλαδή ταύτην, καί ό Θεός διά τοΰ «έξ όλης τής καρδίας, καί έξ όλης 
τής ψυχής, καί έξ όλης τής διανοίας, καί έξ όλης τής ισχύος», άπαιτεί την άγάπην άμέριστον. Θέλει 
δηλονότι ό Θεός νά μη συμμερίζεται ή ψυχή τά τοϋ κόσμου καί τάς έπιθυμίας αύτοϋ, διότι θέλει νά 
έχη, εν τώ πνεύματί μας, εν τη, ψυχή μας μόνος αύτός βασιλείαν, μόνος αύτός κράτος, θέλει νά εινε 
μόνος αύτός Κύριος. Έάν δέ άφήσωμεν χώρον εν τώ πνεύματί ημών εις άλλο τι, όπερ αύτός δέν θέλει 
γινόμεθα εχθροί του: «Ός αν βουληθη, φίλος εινε τοϋ κόσμου, εχθρός τοϋ Θεοϋ καθίσταται» (Ίακ. δ' 
4), λέγει ό θείος Ιάκωβος. Τουτέστιν όστις θελήση, νά έχη, φιλίαν μετά τών άνθρώπων, οϊτινες ζώσι 
μακράν τοϋ Πνεύματος τοϋ Θεοϋ, συμπνευματιζόμενος καί ταυτιζόμενος προς την διαγωγήν αύτών, 
δέν δύναται νά έχη, ό τοιοϋτος καί την τοΰ Θεοϋ φιλίαν, θά εινε εχθρός τοΰ Θεοϋ' διότι ή καρδία του, 
άντί νά εινε προσκεκολλημένη εις τον Θεόν, εινε εις τον κόσμον. 

Λέγει δέ ό Χριστός περί τής πρώτης εντολής: «Αύτη έστί πρώτη καί μεγάλη εντολή», εινε πρώτη, 
διότι πρωτεύει πάσης άλλης εντολής, ούσα ή κορωνίς καί τό κεφάλαιον πασών. Εινε μεγάλη, διότι έν 
αύτή πάσαι αί λοιπαί έντολαί περιέχονται. Πρώτον διότι πάντα άνεξαιρέτως τά καθήκοντα τοΰ 
άνθρώπου έκ τής πρώτης εντολής έκπηγάζουσι. Καί δεύτερον διότι ή τήρησις όλων τών εντολών εινε 
τήρησις τής πρώτης εντολής- έπειδή τον Θεόν ούδείς άλλος άγαπά, είμή ό τηρών τάς έντολάς του. 



«Αύτη έστιν ή αγάπη, τοϋ Θεοϋ, λέγει ό ευαγγελιστής Ιωάννης, ϊνα τάς έντολάς αύτοΰ τηρώμεν» (Α' 
Ίω. ε' 3)· ήτοι τότε άγαπώμεν τον Θεόν, όταν τηρώμεν τάς έντολάς Του. Και ό Χριστός αυτό τοϋτο 
βεβαιών λέγει: «Ό έχων τάς έντολάς μου και τηρών αύτάς εκείνος έστιν ό άγαπών με» (Ίώ. ιδ' 21). 


78. ΕΠΙ ΤΗΣ ΔΕΥΤΕΡΑΣ ΕΝΤΟΛΗΣ 

Περί τής δευτέρας εντολής ό Χριστός λέγει: «Δευτέρα δε όμοια αύτη, Αγαπήσεις τον πλησίον σου 
ώς σεαυτόν». 

«Δευτέρα δε όμοια αυτή». Είνε δευτέρα, διότι είνε μετά την πρώτην. Είνε έτι δευτέρα, διότι ή 
πρώτη άναφέρεται άπ’ ευθείας εις τον Θεόν, ενώ αυτή άναφέρεται εις τον άνθρωπον. Εινε άκόμη 
δευτέρα, διότι εινε συνέπεια τής πρώτης εντολής, ώς λέγει ό εύαγγελιστής Ιωάννης, «Πάς ό άγαπών 
τον γεννήσαντα άγαπά και τον γεγεννημένον εξ αύτοΰ» (Α' Ίω. ε' 1). ’Ήτοι, πάς όστις άγαπά τον Θεόν, 
όστις άνεγέννησε τον άνθρωπον διά τής πίστεως εις τον Υιόν του και τοϋ άγιου βατιτίσματος, ό 
τοιοϋτος άνθρωπος, άγαπών τον Θεόν, άγαπά και τούς άναγεννηθέντας ύπ’ αύτοΰ Χριστιανούς. 

Εινε όμοια προς την πρώτην ή δευτέρα, διότι άγάπη διατάσσεται διά τής πρώτης, άγάπη 
διατάσσεται και διά τής δευτέρας. Είνε έ'τι όμοια ή δευτέρα προς την πρώτην, διότι όπως διά τής 
πρώτης νομοθετούνται πάντα τά προς τον Θεόν ημών καθήκοντα, οϋτω διά τής δευτέρας 
νομοθετούνται πάντα τά προς τούς άνθρώπους καθήκοντα ημών. 

Διά τού «άγαπήσεις τον πλησίον σον ώς σεαυτόν» παραγγέλλει εις ημάς ό Θεός τούτο: Θέλεις 
άγαπά, οφείλεις να άγαπάς τον πλησίον σου, όπως άγαπάς τον εαυτόν σου. 

Άλλ’ εις τί συνίσταται τό νά άγαπά ό άνθρωπος τον πλησίον του όπως τον εαυτόν του; Τό «ώς 
σεαυτόν» δεικνύει τό μέτρον τής προς τον πλησίον άγάπης, και σημαίνει τούτο: Ό,τι καλόν, και 
άγαθόν, και ώφέλιμον, πνευματικόν και σωματικόν, ζητεί ό άνθρωπος διά τον εαυτόν του, οφείλει νά 
τό έπιδιώκη, και διά τον πλησίον τον. Και ό,τι κακόν, πνευματικόν και σωματικόν άπεύχεται και δεν 
θέλει δι' εαυτόν, οφείλει νά τό άπομακρύνη, και άπ’ εκείνον. Τούτο δε είνε καί τό δίκαιον- διότι καί 
έκαστος άνθρωπος αύτό τούτο επιθυμεί καί θέλει, καί τούτο θεωρεί δίκαιον δι’ εαυτόν εκ μέρους τών 
άλλων άνθρώπων- επιθυμεί δηλονότι νά άγαπώσιν αύτόν οί άλλοι, όπως άγαπώσιν εαυτούς. 

Δύναται δε άκριβώς καί εν τελειότητι νά τηρη ό Χριστιανός την δευτέραν ταύτην εντολήν, όταν 
έχη ύπ’ όψιν του τον νόμον τού Σωτήρος, «Πάντα όσα αν θέλητε, ϊνα ποιώσιν ύμίν οί άνθρωποι, οϋτω 
καί ύμείς ποιείτε αύτοίς ομοίως- ούτος γάρ έστιν ό νόμος καί οί προφήται» (Ματθ. ζ' 12). Οί λόγοι 
ούτοι τού Σωτήρος άναφέρονται εις την βούλησιν τού πνευματικού άνθρώπου τού θέλοντος τά 
ώφέλιμα καί σωτήρια, δεν άναφέρονται δε εις τάς ορέξεις τοΰ σαρκικού άνθρώπου τού θέλοντος 
ψυχοβλαβή καί επιζήμια. Λέγει δέ δι' αύτών ό Κύριος τά έξης: Πάντα όσα επιθυμείτε καί θέλετε, ϊνα 
ποιώσιν οί άλλοι άνθρωποι εις σάς, ομοίως καί σείς νά ποιείτε προς αύτούς. Διότι πάσα ή νομοθεσία 
τής Παλαιάς Διαθήκης, καί ή, ηθική διδασκαλία τών προφητών, ή τά προς τον πλησίον καθήκοντα 
διατάσσουσα, εις τούτο ουγκεφαλαιοΰται καί τούτο διδάσκει. Λέγων λοιπόν ό Θεός, «Αγαπήσεις τον 
πλησίον σου ώς σεαυτόν», παραγγέλλει τούτο: Όφείλεις, ώ άνθρωπε, νά έχης την άγαθήν διάθεσιν καί 
τον πόθον νά ποιής εις τον πιλησίον σου πάντα όσα θέλεις νά ποιώσιν οί άνθρωποι εις σέ. 

Αφού άνέφερεν ό Χριστός τάς δύο μεγάλας έντολάς, αϊτινες είνε γεγραμμέναι εις τον Μωσαϊκόν 
νόμον, έπειτα είπεν: «Έν ταύταις ταίς δυσίν έντολαίς όλος ό νόμος καί οί προφήται κρέμανται». "Ητοι 
ολόκληρος ή Παλαιά Διαθήκη, άπασα αύτής ή ηθική νομοθεσία καί διδασκαλία στηρίζονται καί 
έξαρτώνται καί πηγάζουν έκ τούτων τών δύο έντολών, έκ τής άγάπης προς τον Θεόν καί τής άγάπης 
προς τον πλησίον. 

Συμφώνως προς τούς λόγους τούτους τού Κυρίου καί ό θείος Παύλος όμιλών περί τής προς τον 
πλησίον άγάπης καί νοών αύτήν ούχί μόνον κατά τό πνεύμα τού Μωσαηκού νόμου, άλλά καί κατά τό 
πνεύμα τού Εύαγγελίου, λέγει: «Μηδενί μηδέν οφείλετε, είμή τό άγαπάν άλλήλους- ό γάρ άγαπών τον 
έτερον νόμον πεπλήρωκε (=έκπληροϊ τον νόμον)- τό γάρ ού μοιχεύσεις, ού φονεύσεις, ού κλέψεις, ού 
ψευδομαρτυρήσεις, ούκ έπιθυμήσεις, καί εϊ τις έτέρα έντολή, έν τούτω τώ λόγω άνακεφαλαιοΰται 
(=συμπεριλαμβάνεται), έν τώ «Αγαπήσεις τον πλησίον σου ώς σεαυτόν»- ή άγάπη τώ πλησίον κακόν 
ούκ έργάζεται πλήρωμα ούν νόμου ή άγάπη» (Ρωμ. ιγ' 8-10). Τουτέστι νά μη χρεωστήτε τίποτε εις 
κανένα άνθρωπον, παρά νά θεωρήτε, ότι έχετε τούτο τό χρέος, τό νά άγαπάτε άλλήλους. Διότι έκείνος 
όστις άγαπά τον άλλον άνθρωπον, τηρεί καί έκτελεί τον νόμον τοΰ Θεού. Επειδή αί έντολαί τού 
Θεού μη μοιχεύση,ς, μη φονεύση,ς, μη κλέψη,ς, μη ψευδομαρτυρήσης, μη έπιθυμήσης τά τού πλησίον 
σου καί πάσα άλλη, έντολή τού νόμου τού Θεού, ήτις άποβλέπει εις τον πλησίον, συμπεριλαμβάνεται 
εις τούτο τό παράγγελμα, εις τό ότι οφείλεις νά άγαπάς τον πλησίον σου ώς σεαυτόν. Εκείνος όστις 
άγαπά δέν κάμνει ποτέ κακόν εις τον πλησίον. Ό έχων λοιπόν την άγάπην φυλάττει καί έκπληροί 
δλον τον νόμον. 

Καί άλλαχοΰ ό αύτός Απόστολος λέγει: «Διά τής άγάπης δουλεύετε άλλήλοις. Ό γάρ πάς νόμος 
έν ένί λόγω πληροΰται, έν τώ «Αγαπήσεις τον πλησίον σου ώς σεαυτόν» (Γαλ. ε’ 14). Τουτέστι νά 
έχετε, ώ Χριστιανοί, την άγάπην, καί, κινούμενοι έξ αύτής τής άγάπης, νά πράττετε τό άγαθόν καί νά 
δουλεύετε έκαστος εις τον άλλον. Διότι όλος ό νόμος τοΰ Θεού, όστις ορίζει τά καθήκοντα, τά οποία 
έχει έκαστος άνθρωπος νά έκπληροί εις τούς άλλους, εις ένα λόγον καί εις μίαν έντολήν 
συμπεριλαμβάνεται, εις την έξης: Όφείλεις νά άγαπάς τον πλησίον σου ώς σεαυτόν. 

Καί έκ τών λόγων αύτών τού θείου Παύλου καταφαίνεται, ότι πάσα έντολή καί πάν καθήκον 
άναφερόμενον προς τον πλησίον έξαρτάται καί έμπεριέχεται εις την δευτέραν έντολήν, «Αγαπήσεις 



τον πλησίον σου ώς σεαυτόν». 


ΑΙ ΔΥΟ ΜΕΓΑΛΑΙ ΕΝΤΟΛΑΙ ΥΠΟ ΤΟΥ ΧΡΙΣΤΟΥ 
ΣΥΜΠΛΗΡΩΘΕΙΣΑΙ 

79. Η ΣΥΜΠΛΗΡΩΣΙΣ ΤΗΣ ΠΡΩΤΗΣ ΚΑΙ ΜΕΓΑΛΗΣ ΕΝΤΟΛΗΣ 

Ό Χριστός συμπληρώσας τον Μωσαϊκον νόμον συνεπλήρωσε και τάς δύο μεγάλας έντολάς, εξ ών 
έξαρτάται όλος ό νόμος και οί προφήται. Πώς δε συνεπλήρωσεν αύτάς; 

Την πρώτην και μεγάλην εντολήν, «’Άκουε, Ισραήλ- Κύριος ό Θεός ύμών Κύριος είς έστι. Και 
αγαπήσεις Κύριον τον Θεόν σου εξ όλης τής καρδίας σου, και εξ όλης τής ψυχής σου, και εξ όλης τής 
διανοίας σου, και εξ όλης τής ισχύος σου», συνεπλήρωσε διά τού λόγου του και τής διδασκαλίας του, 
άποκαλύψας και φανερώσας δι' εαυτού και των Αποστόλων του, ότι ό είς Θεός, ό κηρυττόμενος εν 
τη Παλαιά Διαθήκη, είνε τρισυπόστατος, Πατήρ, Υιός, και Άγιον Πνεύμα. Και ότι, εάν τις πιστεύη, εις 
τον Θεόν, είς τον Πατέρα, δεν πιστεύη, όμως και είς τον Υιόν, καί δεν ύπακούη, είς αύτόν, ό τοιοΰτος 
Θεόν δεν έχει. Δεν ώφελεί αύτόν τίποτε, εάν άτιλώς πιστεύη, είς τον Θεόν (Ιωάν, γ' 36, ιε' 23, Α' Ίωάν. 
β' 23, Β’ Ίωάν. 9). Έξηγήσας δε ούτω καί συμπληρώσας ό Χριστός την πρώτην εντολήν διά τής 
άποκαλύψεως καί φανερώσεως τού τρισυποστόάτου τής μιάς Θεότητος, έδίδαξεν άμα καί έξήσκησεν, 
εν όλη, τη τελειότητι, καί την προς τον Θεόν αγάπην, διά τής ακριβούς τηρήσεως παντός νόμου καί 
παντός θελήματος τού Θεού καί Πατρός καθ’ όλον τό διάστημα τού επί τής γης βίου του. Έξήσκησε 
την προς τον Θεόν άγάπην διά τής τελείας άπαρνήσεως τού εαυτού του, καί διά τής προς αύτόν, τον 
Πατέρα του, τελείας άφοσιώσεώς του. Έξήσκησε ταύτην διά τής μεγάλης του επιθυμίας καί τού ζήλου 
καί πάσης τής ένεργείας καί διδασκαλίας, ϊνα γνωρισθη καί δοξασθή υπό των άνθρώπων τό όνομα 
τού ούρανίου Πατρός, ώς Θεού Πατρός καί παναγάθου. Έπί τέλους δε έξήσκησε καί έδειξεν ό 
Χριστός την προς τον Θεόν καί Πατέρα του άγάπην καί διά τής μέχρι θανάτου, καί θανάτου 
σταυρικού καί επονείδιστου, ύπακοής του προς αύτόν. 

Διά πάντων τούτων έδίδαξε καί έδειξε ό Χριστός πώς άγαπάται καί λατρεύεται ό Θεός. 
Επομένως ύπέδειξεν έμπράκτως καί πώς πρέπει νά νοήται καί πώς πρέπει νά εφαρμόζεται 
πρακτικώς καί εξ ημών ή πρώτη καί μεγάλη εντολή. 


80. Η ΚΑΤΑ ΤΟΝ ΜΩΣΑΪΚΟΝ ΝΟΜΟΝ ΑΓΑΠΗ ΠΡΟΣ ΤΟΝ ΠΛΗΣΙΟΝ 

Συνεπλήρωσεν επίσης ό Χριστός καί την δευτέραν εντολήν τής προς τον πλησίον άγάπης καί διά 
τού λόγου του, δώσας ώς νόμον την συμπλήρωσιν αύτής, καί διά τού παραδείγματος του, 
έπισφραγίσας εκείνο όπερ ένομοθέτησε καί έκήρυξεν. 

'Ίνα νοηθη, όμως ή συμπλήρωσις αύτη τού Χριστού, πρέπει νά νοηθη, ό βαθμός καί τό όριον τής 
άγάπης, ήν διέτασσεν ό Μωσαοϊκός νόμος διά τής δευτέρας εντολής. Νοεί δέ τις τό όριον τής κατά 
τον Μωσαϊκον νόμον άγάπης τού πλησίον καί κατά τό πλάτος αύτής καί κατά τό βάθος, όταν λάβη 
ύπ’ όψιν τάς έπί τού ζητήματος τούτου διαφόρους διατάξεις τού Μωσαϊκού νόμον. Εκεί βλέπει, ότι ή 
άγάπη τού πλησίον ώς προς τό πλάτος άπέβλεπε μόνον τούς ομοθρήσκους καί ομοεθνείς. Περί δέ 
τών έκτος τού Ιουδαϊκού έθνους άλλοθρήσκων καί άλλοφύλων ού μόνον άγάπην δέν παρήγγελλεν, 
άλλά καί τούναντίον άποστροφήν, διότι ήθελεν ό Θεός νά προφυλάξη, τούς Ιουδαίους άπό την 
ειδωλολατρίαν, είς ήν ήσαν υποκείμενοι καί επιρρεπείς ούτοι. ’Εκεϊ, εν τώ Μωσαϊκώ δηλαδή νόμω, 
βλέπει καί τό βάθος τής άγάπης ότι συνίστατο κυρίως είς τούτο. Είς τό νά μη άδική ό Ιουδαίος είς 
τίποτε τον πλησίον του, καί είς τό νά μη φέρεται άσπλάγχνως καί άσυμπαθώς είς τον πτωχόν καί 
έχοντα άνάγκην. Καθώς λ.χ. νά μη μαζεύη, καί τά όπίσω μένοντα στάχνα είς τον θερισμόν, άλλά νά 
άφίνη, ταΰτα διά τον πτωχόν (Λευϊτ, ιθ' 9). Επίσης καί είς τον τρυγητόν νά μη ξαναγυρίζη, καί τρυγά 
τάς ρώγας, αί όποϊαι άπέμειναν (Λευϊτ. Ιθ' 10). Νά μη κατακρατήση, τό ένδυμα τού πτωχού μετά την 
δύσιν τού ήλιου, εάν λάβη αύτό ώς ένέχυρον, διότι μέ αύτό θέλει σκεπασθή κοιμώμενος ό πτωχός 
(Εξόδ. κβ'26). 

Τοιαύτην άγάπην διέτασσεν ό Μωσαϊκός νόμος. ’Έχοντες δέ την γνώσιν ταύτην τής κατά τον 
Μωσαϊκον νόμον άγάπης προς τον πλησίον, λέγομεν ήδη περί τής υπό τού Ιησού Χριστού 
συμπληρώσεως αύτής. 


81. ΠΩΣ Ο ΧΡΙΣΤΟΣ ΣΥΝΕΠΛΗΡΩΣΕ ΤΗΝ ΔΕΥΤΕΡΑΝ ΕΝΤΟΛΗΝ ΔΙΑ ΤΟΥ 
ΛΟΓΟΥ ΤΟΥ 

Συνεπλήρωσεν ό Χριστός την δευτέραν εντολήν διά τού λόγου του, νομοθετήσας την 
συμπλήρωσιν αύτής καί ώς προς τό πλάτος καί ώς προς τό βάθος, ώς προς τό πλάτος τής άγάπης 
λέγει νά άγαπώμεν ού μόνον τον ομοεθνή, τον ομόφυλον καί τον ομόθρησκον, άλλά νά άγαπώμεν 
άνεξαιρέτως πάντα άνθρωπον οίασδήποτε θρησκείας καί φυλής καί έθνους. Νά άγαπώμεν, λέγει έτι, 
άληθή καί άνυπόκριτον άγάπην καί αύτούς τούς εχθρούς ημών, νά περιποιώμεθα καί νά έπαινώμεν 
εκείνους οϊτινες μάς καταρώνται, νά εύεργετώμεν εκείνους οϊτινες μάς μισοΰσι, καί νά προσευχώμεθα 



υπέρ εκείνων οϊτινες μάς βλάπτουν και μάς κατατρέχουν, διά να γίνωμεν τοιουτοτρόπως υιοί τοϋ 
Πατρός ίιμών τοϋ εν τοίς ούρανοίς. Διότι αυτός, αγαθός, οίκτίρμων και φιλάνθρωπος ών, άνατέλλει 
τον ήλιον αύτοϋ όχι μόνον επί τούς καλούς και άγαθούς άνθρώπους, άλλα και επί τούς κακούς και 
πονηρούς, και βρέχει όχι μόνον επί τούς δικαίους άνθρώπους, άλλα και επί τούς άδικους. Ιδού αυτοί 
οί λόγοι τού Κυρίου- «Έγώ δε λέγω ύμίν, Αγαπάτε τούς εχθρούς υμών, ευλογείτε τούς καταρωμένους 
υμάς, καλώς ποιείτε τούς μισοΰντας μας, καί προσεύχεσθε υπέρ τών έπηρεαζόντων υμάς καί 
διωκόντων υμάς- όπως γένησθε υιοί τού πατρός υμών τού εν ούρανοίς, ότι τον ήλιον αυτού άνατέλλει 
επί πονηρούς καί άγαθούς, καί βρέχει επί δικαίους καί άδικους» (ΜατΘ. ε' 44-45). 

Ώς προς δέ τό βάθος καί τον βαθμόν, καθ’ όν οφείλει ό Χριστιανός να άγαπά τούς άλλους, ιδού 
τί λέγει προς τούς Αποστόλους την παραμονήν τού σεπτού αύτοΰ πάθους: «Αύτη έστίν ή εντολή ή 
έμή, ϊνα άγαπάτε άλλήλους, καθώς ήγάπησα ύμάς. Μείζονα ταύτης άγάπην ούδείς έχει ϊνα τις την 
ψυχήν αύτοΰ θη ύπέρ τών φίλων αύτοΰ» (Ίωάν. ιε' 12-13). ’Ήτοι, αύτη είνε ή εντολή την οποίαν σάς 
δίδω εγώ- Νά άγαπάτε άλλήλους μέ τόσον βαθμόν μέ όσον σάς ήγάπησα εγώ. Μεγαλυτέραν άγάπην 
τού νά θυσιάση, τις την ζωήν του ύπέρ τών φίλων του ούδείς έχει. Έγώ λοιπόν δεικνύω την ύψίστην 
άγάπην προς σάς, διότι θυσιάζομαι καί άποθνήσκω διά σάς, διά νά σωθήτε καί νά κληρονομήσετε την 
αιώνιον ζωήν καί μακαριότητα. Διά τούτο παραγγέλλω καί εις ύμάς, ινα έχετε καί δεικνύετε τοιαύτην 
άγάπην άναμεταξύ σας, ώστε έκαστος άπό σάς νά άποθνήσκη εν άνάγκη, ύπέρ τών άλλων. 

Τον βαθμόν τούτον τής άγάπης, την οποίαν παραγγέλλει εις τούς Χριστιανούς ό Κύριος, ονομάζει 
άλλαχοΰ εντολήν νέαν. Καί την ονομάζει νέαν ύπό την έποψιν τού ότι ό βαθμός ούτος τής τελείας 
άγάπης, την οποίαν νομοθετεί ό Χριστός, ήτο άγνωστος εις τούς Ιουδαίους. “Ητο δηλαδή άγνωστος 
εις τούς Ιουδαίους ούχί γενικώς ή άγάπη, άλλά τό βάθος, ήτοι ό βαθμός αύτής, τον οποίον 
παραγγέλλει ό Χριστός. Συνίσταται δέ ό βαθμός τής ύπό τού Χριστού παραγγελλομένης άγάπης εις τό 
ότι όφείλομεν, ώς έρρέθη, νά άγαπώμεν τον πλησίον μας, όπως αύτός ήγάπησεν ημάς λέγων: 
«Εντολήν καινήν δίδωμι ύμίν, ϊνα άγαπάτε άλλήλους καθώς ήγάπησα ύμάς, ϊνα καί ύμείς άγαπάτε 
άλλήλους» (Ιωάν, ιγ' 34). 

Νομοθετούμεθα λοιπόν ημείς οί Χριστιανοί ύπό τοΰ Κυρίου, ϊνα έχωμεν πολύ μεγαλυτέραν καί 
τελειοτέραν άγάπην, άπό εκείνην, την οποίαν είχον οί Ιουδαίοι. Διότι μόνον διά τής τοιαύτης άγάπης, 
την οποίαν μάς παραγγέλλει ό Χριστός νά έχωμεν, δυνάμεθα νά εϊμεθα άληθείς Χριστιανοί καί 
άνθρωποι ίδικοί του καί τέκνα τοΰ ούρανίου Πατρός του. Θέτει μάλιστα ό Χριστός την τοιαύτην 
άγάπην καί ώς τό μόνον γνώρισμα τού άληθοΰς Χριστιανού καί άληθοΰς οπαδού Του. «Έν τούτω, 
λέγει, γνώσονται πάντες, ότι έμοί μαθηταί έστε, εάν άγάπην έχητε έν άλλήλοις» (Ιωάν, ιγ' 35). 

Ό δέ εύαγγελιστής Ιωάννης θέτει την προς τούς άλλους άγάπην, ήν παραγγέλλει εις έκαστον ό 
Χριστός, καί ώς άπόδειξιν τής εκ τού Χριστού άναγεννήσεως. Ακόμη δέ λέγει, ότι μόνον ό έχων την 
άγάπην ταύτην γνωρίζει τον Θεόν. Καί τον γνωρίζει, λέγει διά τον λόγον ότι ό Θεός είνε άγάπη, καί 
έπομένως διά τής άγάπης γνωρίζεται, καθόσον εις τον έχοντα την άγάπην άποκαλύπτει έαυτόν ό 
Θεός διά τοΰ Πνεύματός Του. Ιδού καί οί λόγοι τού Ίωάννου: «Αγαπητοί, άγαπώμεν άλλήλους- ότι ή 
άγάπη εκ τού Θεού έστι, καί πάς ό άγαπών εκ τού Θεού γεγέννηται, καί γινώσκει τον Θεόν- ό μη 
άγαπών ούκ έγνω τον Θεόν, ότι ό Θεός άγάπη έστί» (Α' Ίωάν. δ' 7-8). "Ωστε, κατά τούς θεοπνεύστους 
τούτους λόγους, καί εάν δλας τάς γνώσεις έχη, τις τάς θεολογικάς, καί τάς άνθρωπολογικάς, καί τάς 
φυσιολογικός, καί κοσμολογικάς, εάν δέν έχη την άγάπην, τον Θεόν δέν τον γνωρίζει. Ένώ, εάν έχη. 
την άγάπην, καί όλων τών γνώσεων εκείνων άν στερήται, γνωρίζει τον Θεόν. Είνε έπομένως ό τοιοΰτος 
ού μόνον υψηλότερος, άλλά καί σοφώτερος πάντων τών μη γνωριζόντων τον Θεόν, όποιοιδήποτε καί 
άν είνε ούτοι. Διότι ή γνώσις αύτη τοΰ Θεοΰ, ήν έχει ό άγαπών πιστός άνθρωπος, είνε άσυγκρίτως 
άνωτέρα άπό δλας όμοΰ τάς άλλας γνώσεις. 

Ή νέα λοιπόν εντολή τής άγάπης ήν έδωκεν ό Χριστός, συμπλήρωσις ούσα καί τελειοποίησις τής 
κατά τον Μωσαϊκόν νόμον άγάπης, είνε κατά τον εύαγγελιστήν Ίωάννην καί τό άληθές γνώρισμα τής 
εκ τού Θεού άναγεννήσεως, άνευ τής οποίας ούδείς δύναται, ώς είπεν ό Χριστός εις τον Νικόδημον, 
νά είσέλθη, εις την βασιλείαν τού Θεού. Είνε άμα καί τό χαρακτηριστικόν τών άληθών Χριστιανών, ούς 
άναγνωρίζει ό Χριστός ώς ίδικούς Του. 

Καί επειδή αύτη ή άγάπη, ήν ό Χριστός έδίδαξεν, είνε τό μέσον τής ύψώσεως καί τής μετά τού 
Θεού ένώσεως τού άνθρώπου, διά τούτο ού μόνον ώς εντολήν έδωκε ταύτην ό Χριστός, πολλάκις 
παραγγείλας καί έμφαντικώς συστήσας ταύτην, άλλά καί τον Πατέρα αύτοΰ παρεκάλεσεν έν τη, προς 
αύτόν άρχιερατικη, προσευχή του, ϊνα εύδοκήση, όπως άποκτήσωσι καί έχωσιν οί Απόστολοι καί 
πάντες οί μέλλοντες νά πιστεύσωσιν εις τό όνομά του την άγάπην ταύτην. Ιδού δέ καί ή προσευχή 
Του: «Ού περί τούτων ερωτώ μόνον, άλλά καί περί τών πιστευσόντων διά τού λόγου αύτών εις εμέ, 
ϊνα πάντες έν ώσι- καθώς σύ, Πάτερ, έν έμοί, κάγώ έν σοί, ϊνα καί αύτοί έν ήμίν έν ώσιν, ϊνα ό κόσμος 
πιστεύση, ότι σύ με άπέστειλας» (Ιω. ιζ' 20-21}). Τουτέστι. Δέν σέ παρακαλώ, ούράνιε Πάτερ, περί 
τούτων μόνον τών μαθητών μου, άλλά σέ παρακαλώ καί περί πάντων εκείνων, οϊτινες μέλλουσι νά 
πιστεύσωσιν εις εμέ διά τής διδασκαλίας καί τού κηρύγματος αύτών. Σέ παρακαλώ περί πάντων 
τούτων, όπως εύδοκήση,ς ϊνα είνε πάντες ηνωμένοι διά τής τελείας άγάπης εις έν, χωρίς νά ύπάρχη, 
διαφωνία τις, άλλά νά έχωσι τελείαν άγάπην άναμεταξύ τών καί τελείαν ειρήνην. Καθώς σύ, ούράνιε 
Πάτερ, είσαι έν έμοί διά τής τελείας άγάπης, καί εγώ επίσης είμαι έν σοί διά τής αύτής τελείας 
άγάπης, ούτω καί αύτοί δντες ηνωμένοι προς ημάς διά τής τελείας πίστεως καί άγάπης νά είνε καί 
άναμεταξύ τών διά τής άγάπης ηνωμένοι εις έν. Τοιουτοτρόπως δέ έκαστος Χριστιανός νά ζη, ού μόνον 
διά τον έαυτόν του, άλλά καί διά τον άλλον, καί ούχί όλιγώτερον νά ζη, διά τον άλλον, άλλά καί 



περισσότερον. Βλέτων δε και θεωρών ό κόσμος τήν αναμεταξύ των τελείαν αγάπην, ήτις είνε το 
μεγαλύτερον θαύμα εν τοίς άνθρώποις, να έννοήση δι' αύτής τη,ν εκ τού ουρανού θείαν προέλευσιν 
και αποστολήν μου, και πιστεύση, ότι συ με άπέστειλας εις τον κόσμον, διά νά μεταδώσω την άγάπην 
ταύτην και νά σώσω την άνθρωπότητα. 

Θά πιστεύση, δε ό κόσμος εις την θείαν προέλευσιν και άποστολήν τού Χριστού, διότι θά 
έννοήση ότι τοιαύτη άγάπη είνε φύσει άδύνατον νά προέλθη, εκ τής γης, ήτοι εκ τών άνθρώπων, εάν 
δεν είνε ό Θεός εις τό μέσον- όπερ άποδεικνύει ότι ό Χριστός είνε Θεός. 


82. ΠΩΣ ΣΥΝΕΠΛΗΡΩΣΕΝ Ο ΧΡΙΣΤΟΣ ΤΗΝ ΔΕΥΤΕΡΑΝ ΕΝΤΟΛΗΝ ΚΑΙ ΔΙΑ 
ΤΟΥ ΠΑΡΑΔΕΙΓΜΑΤΟΣ ΤΟΥ 

Συνεπλήρωσεν ό Χριστός την κατά τον Μωσάίκόν νόμον άγάπην τού πλησίον, έξασκήσας ταύτην 
καί διά τού παραδείγματος τον. Έξήσκησε δε την άγάπην ό Χριστός διά τού παραδείγματος του καί 
κατά τό πλάτος αύτής καί κατά τό βάθος, διότι ήγάπησεν ού μόνον πάντα Ιουδαίον καί πάντας 
άνεξαιρέτως τούς άνθρώπους παντός έθνους καί παντός τόπου, πάσης φυλής καί πάσης θρησκείας 
καί γλώσσης, άλλά καί ήγάπησε πάντας αύτούς άγάπην άληθή καί πραγματικήν. Ήγάπησε δι’ άγάπης 
τελείας καί αύτούς άκόμη τούς άσπονδοτάτους εχθρούς του, τούς άνηλεώς βασανίζοντας καί 
θανατοΰντας αύτόν διά τού σταυρικού θανάτου. Ήγάπησε τούς πάντας τελείαν άγάπην, έργασθεις 
καθ’ δλον τό διάστημα τού επί γης βίου του μετά πάσης αύταπαρνήσεως καί θυσίας υπέρ τής 
άνθρωπότητος άπάσης καί επί τέλους, άφοΰ ύπέστη πάθη φρικτά καί επονείδιστα υπέρ τής 
άνθρωπότητος, άπέθανεν υπέρ πάντων επάνω είς τό ξύλον τού σταυρού εν μέσω δύο κακούργων 
ληστών. 

Ή άγάπη τού ούρανίον Πατρός. Είπόντες περί τής προς ημάς έμπράκτως δειχθείσης τελείας 
άγάπης τού Χριστού, δέν πρέπει νά παραλείψωμεν, ή μάλλον δέν πρέπει νά μη ύπενθυμίσωμεν καί 
περί τής άγάπης τού Θεού καί Πατρός, ήτις έδείχθη διά τών πραγμάτων καί εν τελειότητι. Πώς δέ 
έδείχθη αύτη; Τον υιόν αύτοΰ, τον εκ τής ούσίας αύτοΰ γεννηθέντα προ πάντων τών αίώνων, όν 
άγαπά άπειρον καί τελείαν άγάπην, παρέδωκεν υπέρ ημών είς τον έπονείδιστον καί έπώδυνον 
θάνατον τού σταυρού. Μάς χορηγεί δέ καί τό Πνεύμα του, άναγεννών ημάς δι’ αύτοΰ καί πλουτίζων 
διά τών χαρισμάτων του. Σύν αύτοίς δέ μάς υπόσχεται, ότι θά μάς χαρίση, καί τά ούράνια καί αίώνια 
άγαθά τής βασιλείας του. Τούτο δέ βεβαιών καί ό θείος Παύλος λέγει: «Ός γε τού ίδιου Υιού ούκ 
έφείσατο, άλλά υπέρ ημών πάντων παρέδωκεν αύτόν, πώς ούχί καί σύν αύτώ τά πάντα ήμίν 
χαρίσεται;» (Ρωμ. η 32). Τουτέστιν ό Θεός δστις αύτόν τον Υιόν του τον Μονογενή δέν έδυσκολεύθη, 
ένεκα τής προς ημάς άγάπης τον, νά ϊδη, κρεμάμενον επάνω είς τό ξύλον τού σταυρού, άλλά 
παρέδωκεν αύτόν υπέρ τής σωτηρίας πάντων ημών είς τον έπονείδιστον καί έπώδυνον θάνατον, πώς 
δέν θέλει χαρίσει είς ημάς μαζή μέ αύτόν καί πάντα τά αίώνια αύτοΰ άγαθά; 

Ούτω βλέπομεν, ότι τήν συμπλήρωσιν τής δευτέρας εντολής τής προς τον πλησίον άγάπης, ήν ώς 
νέαν εντολήν έδωκεν είς ημάς ό Χριστός, ού μόνον αύτός ώς άνθρωπος έξήσκησεν εν τώ επί τής γης 
βίω του, άλλά καί αύτός ό ύψιστος Θεός καί Πατήρ έδειξε καί δεικνύει ταύτην εν τελειότητι είς ημάς. 

Τήν νέαν εντολήν τής άγάπης έξήσκησαν καί πάντες οί άληθείς τού Χριστού οπαδοί. Τήν νέαν 
εντολήν τής άγάπης, ήν έδίδαξεν ό Χριστός, έξήσκησαν καί έφήρμοσαν καί οί Απόστολοι- έξήσκησαν 
καί έφήρμοσαν καί οί πρώτοι Χριστιανοί, ώς βλέπομεν τούτο είς τάς Πράξεις τών Αποστόλων. 
Έφήρμοσαν καί έξήσκησαν ταύτην καί πάντες οί άγιοι άνθρωποι. Διότι πάντες ούτοι, άρνηθέντες πάν 
ίδιον θέλημα καί τό θέλημα τού Κυρίου δεχθέντες καί άσπασάμενοι, άφιέρωσαν έαυτούς είς τήν 
υπηρεσίαν τού Θεού, εργαζόμενοι δι’ όλων αύτών τών δυνάμεων μέχρι θανάτου υπέρ τής ώφελείας τών 
άλλων άνθρώπων. 


83. Η ΠΡΟΣ ΤΟΝ ΘΕΟΝ ΑΓΑΠΗ ΚΑΙ ΥΠΑΚΟΗ, ΠΡΕΠΕΙ ΝΑ ΠΡΟΤΙΜΑΤΑΙ 
ΠΑΣΗΣ ΑΛΛΗΣ ΑΓΑΠΗΣ ΚΑΙ ΥΠΑΚΟΗΣ 

Ειδομεν γενικώς ποιαν άγάπην διατάσσει ήμίν ό Θεός διά τής πρώτης καί μεγάλης εντολής, ϊνα 
έχωμεν προς αύτόν, καί ποιαν άγάπην διατάσσει διά τής δευτέρας, ϊνα έχωμεν προς τον πλησίον, 
Ειδομεν καί πώς συνεπλήρωσεν τάς δύο έντολάς ό Χριστός, και πώς παρέδωκεν ήμίν ώς νέαν εντολήν 
τήν προς τον πλησίον άγάπην. Άλλ’ είς τον βίον τού Χριστιανού πολλάκις παρουσιάζεται έναντιότης 
μεταξύ τών προς τον Θεόν καί τών προς τον πλησίον καθηκόντων. Καθώς παραδείγματος χάριν διά 
τής πέμπτης εντολής διατασσόμεθα νά τιμώμεν, νά σεβώμεθα καί νά ύπακούωμεν είς τούς γονείς, είνε 
όμως δυνατόν νά διατάξωσιν ή καί νά βιάσωσιν άκόμη οί γονείς τό τέκνον νά πράξη, τι παράνομον, 
κλοπήν λόγου χάριν, ή ψευδορκίαν, ή άλλο τι κακόν, όπερ άπαγορεύει ό θείος νόμος. Είς τήν 
παρουσιαζομένην ταύτην περίπτωσιν τής έναντιότητος τί οφείλει νά πράξη, τό τέκνον; Τό τέκνον 
οφείλει νά μή έκτελέση, τά κακά θελήματα τών γονέων, άλλά νά τηρήση, τάς έντολάς καί τό θέλημα 
τού Θεού. Διότι ή πρώτη καί μεγάλη εντολή καθώς καί όλη ή Αγία Γραφή μάς διδάσκουσιν, ότι ή 
προς τον Θεόν άγάπη καί ύπακοή είνε άνωτέρα πάσης άλλης άγάπης καί ύπακοής, καί τών γονέων, 
καί τών συγγενών, καί τών φίλων, καί παντός άλλου προσφιλούς άντικειμένου καί παντός επιγείου 
συμφέροντος. 

Διά τούτο οφείλει ό Χριστιανός παντού καί πάντοτε νά προτιμά τήν τού Θεού άγάπην, θυσιάζων 



απέναντι τής προς τον Θεόν ύπακοής και αγάπης πάσαν άλλην αγάπην. Όφείλει δηλαδή να θυσιάζη, 
διά τίιν προς τον Θεόν ύπακοήν και άγάπην και τίιν προς τον εαυτόν του άγάπην, και την προς τούς 
γονείς του και τίιν σύζυγόν του και τά τέκνα του, και τίιν προς τούς συγγενείς του και τούς φίλους 
του, και τίιν προς τίιν πατρίδα του καί το έθνος του καί τίιν προς όλον τον κόσμον. Θά θυσιάζη, 
εννοείται, πάσαν άλλην άγάπην άπέναντι της προς τον Θεόν άγάπης τότε, όταν ή άγάπη αύτη 
προσκρούη εις τίιν προς τον Θεόν άγάπην, όταν άντίκειται εις τό θέλημα τού Θεού. 

Καί είνε δικαία, δικαιοτάτη ή θυσία πάσης άλλης άγάπης άπέναντι της άγάπης τού Θεού, διότι ό 
Θεός είνε άπείρως άνώτερος πάντων- ου μόνον του κόσμου των άνθρώπων, άλλά καί πάσης της 
κτίσεως ορατής τε καί άοράτου. είνε άνώτερος άνευ συγκρίσεως ολοκλήρου τού σύμπαντος, διά τον 
λόγον ότι ό Θεός είνε τό άπειρον καί κατά πάντα τέλειον Όν, καί εις αυτόν όφείλουσι πάντα τά 
κτίσματα ου μόνον την εαυτών γένεσιν καί ύπαρξιν, άλλά καί την συντήρησίν των- τά δε λογικά 
κτίσματα καί την εν τω μέλλοντι μακαρίαν άποκατάστασίν των. 

Είνε άκόμη καί πλέον ή δικαία, δικαιοτάτη ή θυσία πάσης άλλης άγάπης άπέναντι τής άγάπης 
τού Θεού, διότι ό Θεός, τοιοΰτον άπειρον ύψος έχων, ήγάπησεν, ώς εϊπομεν, τον άνθρωπον άγάπην 
ύψίστην καί τελείαν, θυσιάσας ύπέρ τής σωτηρίας αυτού αυτόν τον Μονογενή αυτού Υιόν, διά νά 
καταστήση αυτόν, τον πεσόντα άνθρωπον, αιωνίως ευτυχή καί μακάριον. Επειδή λοιπόν δεν ύπάρχει 
σύγκρισις τού ύψους καί τής ύπεροχής τού Θεού προς τούς άνθρώπους καί τά λοιπά κτίσματα, καί 
άφοΰ μάλιστα ό Θεός ήγάπησε τον άνθρωπον άγάπην τελείαν, άπείρως εύεργετήσας αύτόν, διά τούτο 
καί ή προς τον Θεόν άγάπη πρέπει νά άρχη, καί νά πρωτεύη εν τη ψυχή του Χριστιανού πάσης άλλης 
άγάπης. Πρέπει νά πληροί όλην την καρδίαν καί την ψυχήν αύτοϋ συμφώνως προς την πρώτην καί 
μεγάλην εντολήν. Πάσα δε άλλη άγάπη του Χριστιανού πρέπει νά άπορρέη, εκ τής προς τον Θεόν 
άγάπης. Απορρέει δε εκ τής προς τον Θεόν άγάπης πάσα άλλη άγάπη, όταν δεν άντιτάσσεται προς 
ούδεμίαν εντολήν τού Θεού, άλλ’ είνε σύμφωνος προς τό θέλημα αύτοΰ καί διατάσσεται ύπό του 
νόμου Του καί των εντολών Του. 


84. ΔΙΑ ΜΟΝΗΣ ΤΗΣ ΠΡΟΣ ΤΟΝ ΘΕΟΝ ΑΓΑΠΗΣ ΠΛΗΡΟΥΝΤΑΙ ΑΙ 
ΑΠΕΙΡΟΙ ΕΦΕΣΕΙΣ ΚΑΙ ΕΠΙΘΥΜΙΑΣ ΤΟΥ ΑΝΘΡΩΠΟΥ 

Προτιμών ό άνθρωπος την προς τον Θεόν άγάπην πάσης άλλης άγάπης, έχει καί συμφέρον 
μέγιστον- διότι διά μόνης τής προς τον Θεόν άγάπης θέλουσι πληρωθή αί άπειροι αύτοΰ εφέσεις καί 
έπιθυμίαι. Πώς δε γίνεται τούτο; Ιδού. 

'Ο άνθρωπος, επειδή έπλάσθη ύπό τού Θεού ϊνα γίνη, τέκνον αύτοϋ καί ύψωθή εις ύψος μέγα 
τελειότητος, γενόμενος ευτυχής, εύδαίμων καί μακάριος, έπροικίσθη εξ άρχής ύπό τού Θεού καί με 
εφέσεις καί επιθυμίας άπειρους, αϊτινες είνε άνάλογοι του ύψους, είς τό όποιον έχει προορισμόν ό 
άνθρωπος νά φθάση. Τοιαΰται εφέσεις καί έπιθυμίαι είνε ώς εν παραδείγματι ή επιθυμία τής 
γνώσεως, ήτοι νά γινώσκη, τά πάντα, ή επιθυμία τής δόξης, ήτοι νά δοξάζηται ύπό πάντων, ή επιθυμία 
τής ζωής καί τής χαράς, ήτοι νά ζή αιωνίως μετά χαράς καί εύφροσύνης τελείας, μηδέποτε έχούσης 
πέρας. Αί θεόσδοτοι αύται έτειθυμίαι, αϊτινες όταν πληρωθώσι κάμνουσι τον άνθρωπον μακάριον, είνε 
φύσει άδύνατον νά πληρωθώσιν ούτε πάσαι ούτε καί μία εξ αύτών είτε ύπό τού κόσμου καί όλων των 
ηδονών αύτοϋ, είτε ύφ’ όλης τής τιμής καί τής δόξης πάντων των άνθρώπων, είτε ύφ’ όλης τής 
άνθρωπίνης γνώσεως καί σοφίας, είτε ύφ’ όλων των θησαυρών καί τού πλούτου τής γης, είτε καί ύπό 
πάσης τής κτίσεως. 

Καί διατί δέν δύνανται νά πληρωθώσιν ούτε ύπό ένός, άλλ’ ούτε ύπό πάντων τούτων; Ό λόγος 
είνε προφανής διότι πάντα ταΰτα είνε πεπερασμένα, αί δέ ρηθείσαι έπιθυμίαι είνε άπειροι, είνε δέ 
φύσει άδύνατον τό πεπερασμένον ώς περιωρισμένον νά πληρώση τό άπειρον, όπερ είνε αί θεόσδοτοι 
εφέσεις καί έπιθυμίαι,_ τάς οποίας έχει ό άνθρωπος. Ποιον δέ είνε εκείνο, τό όποιον έχει την δύναμιν 
νά πληρώση αύτάς; Είνε τό άπειρον. Άλλ’ άπειρος κατά πάντα καί τέλειος είνε μόνος ό Θεός, όστις 
έχει όχι μόνον την δύναμιν νά πληρώση αύτάς, άλλά καί την θέλησιν όλην. Καί διά τούτο, ήτοι διότι 
έχει την δύναμιν καί όλην την θέλησιν, ϊνα πληρώση αύτάς, όπως καταστήση εύδαίμονα καί μακάριον 
τον άνθρωπον πλησίον του, διά τούτο καί ένέβαλεν αύτάς είς αύτόν. Διά τούτο έδωκε καί νόμον καί 
εντολήν είς τον άνθρωπον ϊνα προσέξη, όπως μη δώση, την ψυχήν του καί την καρδίαν τον είς ούδέν 
κτίσμα, ούδέ νά προσκολληθή διά τής άγάπης ή ψυχή του είς κανέν πρόσωπον ή πράγμα τού κόσμου 
τούτου. Άλλά νά δώση, λέγει, όλην του την καρδίαν, καί όλην του την ψυχήν, καί όλην του την 
διάνοιαν, καί όλην του την ίσχύν είς Αύτόν μόνον. 


85. ΔΙΑ ΜΟΝΗΣ ΤΗΣ ΠΡΟΣ ΤΟΝ ΘΕΟΝ ΑΓΑΠΗΣ ΚΑΘΙΣΤΑΤΑΙ Ο 
ΑΝΘΡΩΠΟΣ ΜΑΚΑΡΙΟΣ 

Προς περισσοτέραν δέ σαφήνειαν, διά περισσοτέρων λόγων έκφραζόμενοι, λέγομεν ότι διά τής 
πρώτης καί μεγάλης εντολής ό Θεός έδωκε νόμον είς τον άνθρωπον, όστις νόμος δέν είνε μόνον 
διαταγή, άλλ’ είνε καί συμβουλή περί του πώς δύναται ούτος νά κατασταθή εύτυχής καί μακάριος. 
Άέγει δέ είς αύτόν διά τού νόμου τούτου ώς έξής: 

“Ω άνθρωπε, συ, τον όποιον έπλασα κατ’ εικόνα μου μέ λόγον καί ελευθερίαν, καί προώρισα ϊνα 
γίνης καθ’ όμοίωσίν μου, τουτέστι σέ προώρισα, όπως αύτοπροαιρέτως καί σύ, ώς εγώ, θέλης καί 



εργάζεσαι το αγαθόνγινόμενος τοιουτοτρόπως τέκνον μου αγαπητόν, άπολαμβάνων της αιωνίου 
δόξης και χαράς μου- ώ άνθρωπε, τον όποιον έπροίκισα με εφέσεις και επιθυμίας απείρους, χρησίμους 
και αναγκαίας εις την επιδίωξιν και επιτυχίαν τοϋ υψηλού προορισμού σου, γίνωσκε καλώς, ότι αί 
άπειροι εφέσεις και έπιθυμίαι, τάς όποιας ένέβαλον εις την ψυχήν σου και διά τής πληρώσεως των 
όποιων θά κατασταθής ευδαίμων και μακάριος, δι’ ούδενός κτίσματος και δι’ ούδενός μέσου δύνανται 
νά πληρωθώσι, παρά δι’ έμοϋ μόνου. Πρόσεξε λοιπόν καλώς, ϊνα προσκολλήση,ς διά τής άγάπης όλην 
σου την καρδίαν, και την ψυχήν, και την διάνοιαν εις έμέ μόνον. Διότι έν περιπτώσει κατά την όποιαν 
προσκολληθής εις άλλο τι, είτε εις πρόσωπον, είτε εις πράγμα, είτε εις όλον τον κόσμον, και 
άγαπήσης κανέν τούτων περισσότερον έμοϋ, ή άν προτιμήσης τι έξ αυτών άντί τοΰ θελήματος μου, θά 
καταστήσης τον έαυτόν σου δυστυχή, κακοδαίμονα και πανάθλιον. Διότι αυτό τό όποιον θά 
άγαπήσης, οτιδήποτε και άν εινε, εινε πράγμα ένδεές και πεπερασμένον, μηδόλως δυνάμενον ούδέ 
κατ’ έλάχιστον νά άνταποκριθη όχι μόνον εις δλας, άλλ’ ούδέ και εις μίαν τών άπειρων σου έφέσεων. 
Έγώ μόνον, δστις σοϋ ένέβαλα ταύτας έξ άρχής, και μόνον έγώ ό παντοδύναμος δύναμαι νά πληρώσω 
αύτάς. Έάν λοιπόν θέλη,ς νά πλήρωσής τάς άπειρους σου έπιθυμίας και νά χορτάσης χορτασμόν 
αιώνιον, χωρίς νά στενοχωρήσαι καί νά θλίβεσαι άπό την πείναν καί την δίψαν, την προερχομένην 
άπό τό κενόν τών έφέσεων καί έπιθυμιών σου, προσκολλήθητι εις έμέ διά τής όλοψύχου καί τελείας 
σου άγάπης. Ζητώ την προσκόλλησίν σου ταύτην, διότι τούτο εινε φυσικόν καί τούτο εινε δίκαιον, τό 
νά πληρώσω τάς άπειρους έπιθυμίας σου διά τής εις έμέ άφοσιώσεώς σου. Επειδή, έάν έπρατταν 
άλλως, έάν έπλήρωνον δηλονότι τάς άπειρους σου έφέσεις καί έπιθυμίας τότε, οπότε συ ήθελες έχει 
προσκολλήσει την ψυχήν σου καί την καρδίαν σου εις κτίσμα καί ήγάπας αύτό περισσότερον άπό έμέ 
καί έπροτίμας αύτό άντί τοϋ θελήματος μου, θά έπραττον έργον άδικον, δπερ άντίκειται δλως εις την 
δικαιοσύνην μου. Επομένως γνώριζε καλώς, ότι μόνον διά τής προς έμέ τελείας άγάπης σου καί 
προσκολλήσεωώς σου πληροϋνται αί άπειροι έπιθυμίαι καί έφέσεις σου και καθίστασαι εύτυχής καί 
μακάριος. 

Αύτά τά νοήματα περιέχουν οί λόγοι τής πρώτης καί μεγάλης έντολής, καί αύτά υποδεικνύει καί 
συμβουλεύει δι' αύτής ό Θεός. 


86. ΑΓΑΠΩΝ Ο ΧΡΙΣΤΙΑΝΟΣ ΤΟΝ ΘΕΟΝ, ΕΑΥΤΟΝ ΑΓΑΠΑ 

Άλλ’ όταν ό Χριστιανός άγαπά τον Θεόν έξ όλης του τής καρδίας, καί έξ όλης του τής ψυχής, 
καί έξ όλης του τής διανοίας, συμφώνως προς την πρώτην καί μεγάλην έντολήν, τον έαυτόν του 
άγαπά, διότι τον έαυτόν του ώφελεί. Πώς δέ συμβαίνει τούτο; Πώς δηλαδή άγαπών τον Θεόν ό 
άνθρωπος, τον έαυτόν του άγαπά καί τον έαυτόν του ώφελεί; Ιδού. 

Ό Θεός εινε τό άπόλυτον καί άπειρον άγαθόν, ήτοι ό Θεός συγκεντρώνει έν έαυτώ την 
παντοδυναμίαν, την σοφίαν, την άγαθότητα καί την άγάπην, πάσαν την άρετήν καί όλην την 
άγιότητα, καί πάν καλόν καί άγαθόν εις άπειρον καί τέλειον βαθμόν. Έχων δέ ό Θεός εις άπειρον καί 
τέλειον βαθμόν πάντα τά καλά καί τά άγαθά, έχων έν έαυτώ εις άπειρον καί τέλειον βαθμόν πάσαν 
την εύτυχίαν, την εύδαιμονίαν καί την μακαριότητα, έχει καί την πρόθεσιν καί την θέλησιν, ώς έκ τής 
άγαθότητός του τής άπειρου, ινα καταστήση, καί τον άνθρωπον μέτοχον καί κοινωνόν τής έαυτοϋ 
μακαριότητος. Έκζητεΐ όμως, ϊνα άποδείξη, καί ούτος ότι έπιθυμεΐ καί θέλει μέ όλην του την ψυχήν, 
καί μέ όλην του την καρδίαν τό καλόν καί τό άγαθόν, την άρετήν καί την άγιωσύνην. Δεικνύει τούτο 
ό άνθρωπος έμπράκτως, όταν άγαπά τον Θεόν έξ όλης του τής καρδίας, καί έξ όλης του τής ψυχής, 
καί έξ όλης του τής διανοίας, καί έξ όλης του τής ισχύος, συμφώνως προς την πρώτην καί μεγάλην 
έντολήν. Καί δεικνύεται ή πρόθεσις τοϋ άνθρώπου διά τής τοιαύτης άγάπης έμπράκτως, διά τον 
λόγον ότι άγαπών ό άνθρωπος τον Θεόν, ούδέν άλλο άγαπά, είμή τό καλόν καί τό άγαθόν, την άρετήν 
καί την άγιωσύνην, άτινα εινε έν τώ Θεώ. Άγαπών λοιπόν ό άνθρωπος τον Θεόν έξ όλης καρδίας, καί 
ψυχής, καί διανοίας, καί ισχύος, άγαπά την έαυτοΰ προαγωγήν καί τελειότητα, άγαπά την έαυτοϋ 
εύδαιμονίαν καί μακαριότητα. Επομένως έαυτόν ώφελεί διά τής τοιαύτης άγάπης, καί έαυτόν καθιστά 
αιωνίως εύτυχή καί μακάριον. 


87. Ο ΧΡΙΣΤΙΑΝΟΣ ΑΓΑΠΩΝ ΤΟΥΣ ΑΛΛΟΥΣ ΕΑΥΤΟΝ ΑΓΑΠΑ 
ΠΕΡΙΣΣΟΤΕΡΟΝ 

Αλλά καί όταν ό Χριστιανός άγαπά τούς άλλους περισσότερον άπό τον έαυτόν του, καί όταν 
προτιμά την ώφέλειαν καί τό συμφέρον έκείνων άπό την ίδικήν του ώφέλειαν, άς γνωρίζη, μετά 
βεβαιότητος ότι τον έαυτόν του τότε άγαπά περισσότερον, διότι τον έαυτόν του ώφελεί τότε πολύ 
περισσότερον παρ’ δ,τι ώφελεί έκείνους τούς όποιους άγαπά. Καί ώφελεί τον έαυτόν του 
περισσότερον διότι υπακούει εις τούς λόγους τοΰ Εύαγγελίου καί πράττει κατά τό θέλημα τοΰ Θεοΰ. 
Τούτου δέ γινομένου τί έπακολουθεΐ; Διά τής ύπακοής του ταύτης γίνεται μιμητής τοΰ Χριστοΰ, δστις 
ήλθεν εις τον κόσμον, ώς λέγει ό ίδιος, ούχί ϊνα ύπηρετηθη υπό τών άνθρώπων, άλλ’ ϊνα ύπηρετήση, 
τούς άλλους άνθρώπους καί ϊνα δώση, καί Θυσιάση, την ζωήν Του υπέρ αύτών. Έκ τούτου δέ πάλιν τί 
έπακολουθεΐ εις τον Χριστιανόν; Διά την μίμησίν του ταύτην καί την ύπακοήν εις τό θέλημα τοΰ 
Θεοΰ θέλει ύψωθη καί μεγάλως δοξασθή πλησίον τοΰ Χριστοΰ, γενόμενος μέγας έν τη Βασιλεία τών 
ούρανών. Καί τοσοΰτον μέγας, όσον καί τό προς τούς άλλους ένδιαφέρον του καί ή προς αύτούς 



αγάπη, του υπήρξε μεγαλύτερα εν τώ κόσμω τούτω. 

Την αλήθειαν ταύτην, τοΰ δτι δηλαδή ό Χριστιανός, αγαπών τούς άλλους ανθρώπους και υπέρ 
αυτών μεριμνών και εργαζόμενος, εαυτόν αγαπά, και εαυτόν ώφελεΐ περισσότερον, και εαυτόν 
περισσότερον καθιστά αιωνίως ευτυχή και μακάριον, την άλήθειαν, λέγομεν, ταύτην βέβαιοί αυτός ό 
Χριστός λέγων: «Ός εάν θέλη, γενέσθαι μέγας εν ύμίν, έσται διάκονος ύμών· και ός εάν θέλη, ύμών 
γενέσθαι πρώτος, έσται πάντων δούλος- και γάρ ό Υιός τού άνθρώπου ούκ ήλθε διακονηθήναι, άλλά 
διακονη,σαι και δούναι την ψυχήν αυτού λύτρον άντι πολλών» (Μάρκ. ι' 43-45). Τουτέστιν, δστις εξ 
ύμών τών μαθητών μου, δστις εξ ύμών τών πιστευόντων εις εμέ θέλει νά γίνη, μέγας και ένδοξος 
μεταξύ σας, πρέπει νά είνε ύπηρέτης ύμών, εργαζόμενος ύπέρ ύμών. Και δστις εξ ύμών θέλει νά γίνη, 
πρώτος και άνώτατος πάντων, πρέπει νά είνε δούλος πάντων, έχων ταπείνωσιν βαθείαν και 
εργαζόμενος μετ’ άγάπης και αύταπαρνήσεως ύπέρ πάντων. Διότι και εγώ, ό Υιός τού Θεού, δστις 
έγινα και τέλειος άνθρωπος, δέν ήλθον διά νά ύπηρετηθώ ύπό τών άλλων άνθρώπων, άλλά ήλθον διά 
νά γίνω ύπηρέτης τών άλλων και νά θυσιάσω την ζωήν μου, όπως λυτρώσω πολλούς εκ τού αιωνίου 
θανάτου, τουτέστι, πάντας τούς θέλοντας, και χαρίσω εις αυτούς την αιώνιον ζωήν. 

Ούτω ή άγαθότης και ή δικαιοσύνη τοΰ Θεού άνταμείβει την άρετήν και μάλιστα την άγάπην. Διά 
τούτο ειπομεν, ότι άγαπών ό Χριστιανός τον πλησίον, άγαπών δηλονότι τούς άλλους άνθρώπους, και 
μεριμνών ύπέρ αυτών, και ευεργετών αυτούς, τον έαυτόν του άγαπά, διότι τον έαυτόν του ώφελεί 
περισσότερον. Και δέν ώφελεί τον έαυτόν του ώφέλειαν μικράν, άλλά μεγάλην, μεγίστην, ώφέλειαν 
άνυπολόγιστον και αίωνίαν. 


88. ΠΟΣΟΝ ΒΛΑΠΤΕΙ ΕΑΥΤΟΝ Ο ΜΗ ΑΓΑΠΩΝ ΤΟΝ ΘΕΟΝ ΚΑΟ ΤΟΝ 
ΠΛΗΣΙΟΝ 

Τουναντίον δέ ποιεί, τουτέστι μισεί έαυτόν μίσος μέγα, πάς δστις δέν άγαπά τον Θεόν συμφώνως 
προς την πρώτην και μεγάλην εντολήν. Διότι, μη άγαπών τον Θεόν, βλάπτει έαυτόν βλάβην 
άνυπολόγιστον και αίωνίαν, μένων αιωνίως μακράν τού Θεού εν τη, ένδεία και τη, άνάγκη, και τη, 
θλίψει. Επίσης μισεί έαυτόν ό άνθρωπος καί όταν δέν άγαπά τον πλησίον του συμφώνως προς την 
δευτέραν εντολήν καί την διδασκαλίαν τού Ευαγγελίου. Καί εν γένει, πάς δστις πράττει τό κακόν καί 
την άμαρτίαν, μισεί τον έαυτόν του θανασίμως- διότι ρίπτει τον έαυτόν του εις αιώνιον όλεθρον καί 
καταδίκην. Τούτο βεβαιοϋν καί τό Πνεύμα τό 'Άγιον διά τού προφήτου Δαβίδ λέγει: «Ό δέ άγαπών την 
άδικίαν μισεί την έαυτοϋ ψυχήν» (Ψαλμ. Τ 5). 

Άποδεικνύεται λοιπόν σαφώς καί άναντιρρήτως, ότι όσω ώφελεί ό Χριστιανός τον έαυτόν του, 
άγαπών τον Θεόν καί τον πλησίον συμφώνως προς τάς δύο μεγάλας έντολάς τόσω εκ τού εναντίου 
βλάπτει έαυτόν, όταν δέν άγαπά τον Θεόν καί τον πλησίον. Καί βλέπομεν ούτως, ότι ή άγάπη, καθώς 
καί πάσα άγαθοεργία καί πάσα θυσία του Χριστιανού, γινομένη συμφώνως προς τό Εύαγγέλιον προς 
δόξαν τού Θεού καί προς ώφέλειαν τοΰ πλησίον, άποδίδει πολύ περισσοτέραν ώφέλειαν εις τον 
ευεργετούντο καί εργαζόμενον τό άγαθόν, παρά εις τον εύεργετούμενον καί άπολαμβάνοντα τής 
ευεργεσίας τό καλόν. Την άλήθειαν ταύτην την βεβαιούμεθα εκ του Ευαγγελίου, τό οποίον συνδέει 
πάντοτε την τήρησιν τοΰ καθήκοντος μέ την άνταμοιβήν, ύποσχόμενον έκατονταπλάσιον καί 
μυριοπλάσιον την άνταμοιβήν εις τον έξασκοΰντα την άγάπην, εις τον έξασκοΰντα τό καθήκον καί εν 
γένει την άρετήν. 

Καί ταϋτα μέν γενικώς περί τών δύο μεγάλων εντολών. ’Ήδη δέ έρχόμεθα νά ειπωμεν περί τών 
καθηκόντων, άτινα έχομεν προς τον Θεόν. 



ΚΕΦΑΛΑΙΟΝ Ζ': ΤΑ ΠΡΟΣ ΤΟΝ ΘΕΟΝ ΚΑΘΗΚΟΝΤΑ 


89. Α') Η ΠΙΣΤΙΣ 

Προ τοΰ νά ειπωμεν είδικώς περί των προς τον Θεόν καθηκόντων ημών, λέγομεν ότι καθήκοντα 
ημών προς τον Θεόν είνε, όχι μόνον εκείνα τα όποια άναφέρονται αμέσως και κατ’ ευθείαν προς 
αυτόν, άλλα και πάντα τα προς τον πλησίον και τα προς ημάς αυτούς καθήκοντα. Και διά νά 
ειπωμεν περιεκτικώτερον, πάσαι άνεξαιρέτως αί έντολαί, τάς όποιας παραγγέλλει εις ημάς ό Θεός διά 
τών Άγιων αυτού Γραφών, πάσαι αύται είνε καθήκοντα ημών προς τον Θεόν. Επειδή όμως προς 
εύκολωτέραν κατανόησιν γίνεται διάκρισις όλων τών καθηκόντων ημών εις τρία είδη, δι' αυτόν τον 
λόγον θά άναφέρωμεν ενταύθα δι’ ολίγων ώς καθήκοντα ημών προς τον Θεόν τα κυριώτερα εξ 
εκείνων, τα όποια άμέσως και κατ’ ευθείαν άναφέρονται προς τον Θεόν. Ποια δε είνε ταΰτα; Ιδού: 

Πρώτον καθήκον, τό όποιον έχει ό άνθρωπος προς τον Θεόν, είνε ή πίστις. Προηγουμένως (εν 57 
καί καθεξής) ώμιλήσαμεν περί τής πίστεως την όποιαν πρέπει νά έχη, τις διά νά είνε άληθής 
Χριστιανός. Επειδή όμως ή πίστις είνε καθήκον άπορρέον εκ τής πρώτης καί μεγάλης εντολής, διά 
τούτο είνε άνάγκη νά ειπωμεν δι’ ολίγων περί αύτής καί ενταύθα. 

Λέγομεν λοιπόν ότι έχει ό άνθρωπος καθήκον νά πιστεύη άδιστάκτως εις τον ένα εν Τριάδι Θεόν, 
τον Πατέρα, τον Υιόν καί τό Άγιον Πνεύμα. ’Έχει έτι καθήκον νά έχη τελείαν καί άπόλυτον 
εμπιστοσύνην εις την πάνσοφον καί πανάγαθον αύτοΰ πρόνοιαν. Όφείλει εκ ώς τούτου νά 
έμπιστευθή εξ ολοκλήρου έαυτόν εις την πρόνοιάν του. Όφείλει δηλονότι τόσον διά την σωτηρίαν τής 
ψυχής του, όσον καί διά την συντήρησιν τής επί τής γής ταύτης ζωής του, νά έλπίζη, είς τον Θεόν καί 
νά μη στηρίζη, τάς ελπίδας του είς χρήματα, ή κτήματα, ή άνθρώπους, ή είς οίονδήποτε κτίσμα. Διότι 
όταν ό άνθρωπος δέν έλπίζη είς τον Θεόν, ό όποιος ύπόσχεται ότι προνοεί καί φροντίζει περί αύτοΰ, 
σημαίνει ότι δέν έχει εμπιστοσύνην είς τούς λόγους καί τάς ύποσχέσεις αύτοΰ. Συνετώς ή όλιγοπιστία 
του αύτη είνε μία προσβολή καί ύβρις κατά τοΰ Θεού, διότι μη έλπίζων είς τον Θεόν, δέν θεωρεί 
αύτόν τηρητήν τών λόγων του καί τών ύποσχέσεών Του. 

Επίσης ύβρις προς τον Θεόν είνε τό νά καταφεύγη τις είς μαντείας, είς μαγικούς έξορκισμούς, 
καθώς καί είς τον πνευματισμόν καί ύπνωτισμόν, διά τών όποιων επενεργούν τά πονηρά πνεύματα. 
Αλλά καί τό νά δίδη, ό άνθρωπος πίστιν καί σημασίαν είς όνειρα, ή είς οιωνούς, ή νά διακρίνη τάς 
ημέρας καί νά θεωρή τινάς εξ αύτών κακάς, ή νά παρατηρή πόσοι θά καθίσωσιν είς την τράπεζαν καί 
πάντα τά παρόμοια, άποδεικνύει ότι ούτος δέν έξαρτά κατά πάντα τον έαυτόν του άπό τον Θεόν, 
άλλ’ εκ τυχαίων πραγμάτων- οπότε καί μεγάλως άμαρτάνει ενώπιον τού Θεού. 

Μαζύ μέ την πίστιν καί εμπιστοσύνην καί ελπίδα, την όποιαν οφείλει νά έχη ό άνθρωπος είς τον 
Θεόν, έχει καθήκον καί νά όμολογή, όταν παρίσταται άνάγκη, μετά παρρησίας τό όνομα τού ένός εν 
Τριάδι Θεού έμπροσθεν τών πολεμίων τής πίστεως άνθρώπων, άδιαφορών είς τάς κατ’ αύτοΰ κρίσεις 
καί επικρίσεις αύτών. Όφείλει νά είνε έτοιμος διά την ομολογίαν τής πίστεως του, νά ύποστή εν 
άνάγκη πάσαν θυσίαν, θυσιάζων άκόμη καί αύτήν την ζωήν του. 


90. Β') ΤΟ ΑΠΟΛΥΤΟΝ ΣΕΒΑΣ ΚΑΙ Η ΕΥΛΑΒΕΙΑ 

Έχει ώσαύτως ό άνθρωπος άπαραίτητον καί έπιβεβλημένον καθήκον νά έχη άπόλυτον σέβας καί 
εύλάβειαν προς τον Θεόν, όστις είνε τό κατά πάντα άπειρον καί τέλειον Όν. Ώς εκ τούτου άμαρτάνει 
θανασίμως ό άνθρωπος, εάν λαμβάνη τό μέγα καί ύπερύμνητον όνομα τοΰ Θεού επί ματαίω. Λαμβάνει 
δέ τό όνομα τού Θεού επί ματαίω εκείνος, ό όποιος ψευδορκεί, ή έπιορκεί, ή βλασφημεί, καθώς καί 
εκείνος όστις επικρίνει την πρόνοιαν τού Θεού ή άλλο τι τών όσων έποίησε καί έδημιούργησεν ό 
Θεός, όπως καί εκείνος, όστις άνευλαβώς καί μετ’ άδιαφορίας άναφέρει τό όνομα τού Θεού. 


91. Γ') Η ΠΡΟΣ ΤΟΝ ΘΕΟΝ ΑΓΑΠΗ ΚΑΙ ΛΑΤΡΕΙΑ 

Καθήκον ώσαύτως σπουδαιότατον καί ύψιστον τού άνθρώπου προς τον Θεόν είνε ή άγάπη. 
Επειδή ό Θεός είνε ό Δημιουργός καί ό ύψιστος ημών εύεργέτης, ό οποίος έθυσίασεν ύπέρ ημών καί 
αύτόν τον Μονογενή αύτοΰ Υιόν, καί ήτοίμασε δι’ ημάς βασιλείαν αιώνιον, όφείλομεν δι’ αύτά, καθώς 
καί δι’ όλας εν γένει τάς άλλας προς ημάς άναριθμήτους εύεργεσίας του, νά έχωμεν προς αύτόν 
άγάπην άπόλυτον καί τελείαν. Έχοντες δέ την όφειλομένην τελείαν άγάπην προς τον Θεόν, έχομεν 
καθήκον καί νά ένδιαφερώμεθα καί έπιδιώκωμεν μέ όλην μας την ψυχήν καί μέ όλην μας την δύναμιν, 
ϊνα πάντες οί άνθρωποι γνωρίσωσι καί δοξάσωσι τό άγιον όνομά του, πιστεύοντες είς τον Μονογενή 
αύτοΰ Υιόν, καί έκτελοΰντες τό θέλημά του όπως έκτελοΰσι τούτο καί τά εν ούρανοίς πνεύματα. 

Άγαπώντες τον Θεόν τελείαν άγάπην, έχομεν άκόμη ύψιστον καθήκον καί νά λατρεύωμεν αύτόν. 
Περί τού ύψίστου τούτου καθήκοντος τής προς τον Θεόν λατρείας ημών, καθώς καί περί τού πώς 
λατρεύομεν τελείως καί εύαρέστως τον Θεόν, θά όμιλήσωμιν μετά ταΰτα εν έκτάσει πραγματευόμενοι 
περί τού μεγάλου καί ύψίστου μυστηρίου τής θείας Εύχαριστίας καί περί τής θείας καί ίεράς 
Λειτουργίας. Επειδή όμως ενταύθα όμιλοΰμεν εν γένει περί τών καθηκόντων ημών προς τον Θεόν, διά 
τούτο λέγομεν καί ήδη δι’ ολίγων, ότι λατρεύομεν τον Θεόν καί διά τής προσευχής, διά τής όποιας 



δοξάζομεν και ύμνοϋμεν το μεγαλεΐον τοϋ Θεοϋ και έκφράζομεν προς αυτόν την ευγνωμοσύνην μας 
και τον άπειρον σεβασμόν των ψυχών μας, ώς θέλομεν ϊδει κατωτέρω, όμιλοΰντες είδικώς και εν 
έκτάσει περί προσευχής. Λατρεύει δε ό άνθρωπος τον Θεόν διά της προσευχής, κα'ι όταν μόνος κατ’ 
ιδίαν προσεύχεται και όταν συμπροσεύχεται από κοινού μετά των άλλων Χριστιανών, πορευόμενος 
τάς Κυριακάς και τάς επισήμους έορτάς εις τούς ιερούς ναούς, και σχολάζη, κατά τάς ημέρας αύτάς 
από τάς βιοτικάς εργασίας και μέριμνας, εργαζόμενος πνευματικώς προς ώφέλειαν εαυτού και τού 
πλησίον, και άγιάζων ούτω τάς εις λατρείαν τού Κυρίου ώρισμένας ημέρας. 


92. Δ ) Η ΠΡΟΣ ΤΟΝ ΘΕΟΝ ΥΠΑΚΟΗ 

Πρέπει όμως νά γνωρίζη, ό Χριστιανός, ότι λατρεία προς τον Θεόν εινε και ή τελεία ύπακοή ημών 
εις τούς λόγους του και τό θέλημά του. Μάλιστα δε ή ύπακοή αύτη εινε ή πλήρης και τελεία και 
περιεκτική λατρεία. Διότι και τό νά προσεύχεται κατ’ ιδίαν ό άνθρωπος, καθώς και το νά πορεύεται 
είς τούς ιερούς ναούς, ινα μετέχη, τής εκεί περοσφερομένης προς τον Θεόν λατρείας, εινε θέλημα και 
εντολή τού Θεού. 

Ή τελεία δε αύτη προς τον Θεόν ύπακοή εινε και άπόδειξις και βεβαίωσις τής προς τον Θεόν 
αγάπης ημών. Καθόσον εκείνος μόνος αγαπά τον Θεόν, όστις τηρεί πάντα όσα ό Θεός διατάσσει. 
Διότι ούτω μάς βέβαιοί ό Χριστός λέγων: «Ό έχων τάς έντολάς μου και τηρών αύτάς, εκείνος έστιν ό 
άγαπών με» Πω. ιδ' 21). Διά νά εινε δε τελεία ή προς τον Θεόν ύπακοή μας, πρέπει χάριν τής 
τηρήσεως τού θελήματος του νά εϊμεθα έτοιμοι και θάνατον άκόμη νά ύποστώμεν, παρά νά 
άθετήσωμεν μίαν τών εντολών του. 

Και ταΰτα μεν εν όλίγοις εινε τά κυριώτερα και περιεκτικώτερα τών καθηκόντων, τά οποία έχει 
ό άνθρωπος προς τον Θεόν, μετά τά οποία έρχόμεθα νά όμιλήσωμεν περί τού σπουδαιοτάτου 
ζητήματος τής προσευχής. 



ΚΕΦΑΛΑΙΟΝ Η': Η ΠΡΟΣΕΥΧΗ 


93. ΤΙ ΕΙΝΕ Η ΠΡΟΣΕΥΧΗ 

Ή προσευχή ε’ινε επικοινωνία τοϋ ανθρώπου μετά τοΰ Θεοϋ. Είνε ή προσευχή μία συνομιλία τοϋ 
ανθρώπου με τον Θεόν εις την οποίαν ό μεν άνθρωπος όμιλεί εις τον Θεόν διά λόγων, ό δε Θεός 
άνταποκρίνεται προς αυτόν διά των πραγμάτων, ήτοι διά της άφθονου και πλούσιας παροχής των 
πνευματικών και σωματικών αγαθών, των οποίων έχει ανάγκην ό άνθρωπος. Είνε ή προσευχή το 
μέσον, διά τοϋ οποίου δοξολογοϋμεν την άπειρον δύναμιν και αγαθότητα και σοφίαν και άγιότητα τοϋ 
Θεοϋ- μέσον, διά τοϋ οποίου εύχαριστοϋμεν αυτόν διά τάς απειραρίθμους ευεργεσίας, με τάς όποιας 
άδιαλείπτως μάς ευεργετεί- και μέσον, διά τοϋ οποίου δεόμεθα αύτοϋ 'ζητοϋντες την άφεσιν των 
άμαρτιών μας και παν πνευματικόν και σωματικόν αγαθόν. "Ενεκα τούτου τρία είνε τά είδη της 
προσευχής, δοξολογία, ευχαριστία καί αιτησις. 


94. ΠΕΡΙ ΤΗΣ ΑΝΑΓΚΑΙΟΤΗΤΟΣ ΤΗΣ ΠΡΟΣΕΥΧΗΣ 

Ώς δύναται καί εκ των ανωτέρω νά νοηθή, ή προσευχή είνε έργον των λογικών καί ελευθέρων 
δημιουργημάτων. Διά τοϋτο καί άπασα ή Αγία Γραφή συνιστά αυτήν. Καί καθώς μάς βέβαιοί ή αυτή 
Αγία Γραφή, οί εν ούρανοίς άγγελοι κύριον έργον αυτών έχουσι νά δοξολογώσι καί νά άνυμνώσιν 
άσιγήτως το άπειρον μεγαλείον καί την δόξαν τοϋ Θεοϋ. 

Είνε λοιπόν ή προσευχή άναγκαιοτάτη διά πάντα άνθρωπον, διότι δι’ αυτής έπικοινωνοϋμεν μετά 
τοϋ Θεοϋ καί δοξάζομεν καί εύχαριστοϋμεν αυτόν διά την άπειρον μεγαλωσύνην καί άγαθότητά του. 
Είνε άκόμη ή προσευχή άναγκαιοτάτη, διότι δι’ αυτής λαμβάνομεν την άφεσιν των άμαρτιών μας, την 
χάριν τοϋ Αγίου Πνεύματος, διά τής όποιας άγιαζόμεθα καί φωτιζόμεθα καί ένισχυόμεθα είς την 
άποφυγήν πάσης άμαρτίας καί παντός κακοϋ, είς την άπόκτησιν πάσης άρετής καί παντός άγαθοϋ 
καί είς το νά προοδεύωμεν καί τελειοποιούμεθα είς την κατά Θεόν ζωήν καί πολιτείαν. 

Την άναγκαιότητα καί δύναμιν καί άξίαν τής προσευχής κατανοεί πάς τις, εάν λάβη, ύπ’ όψιν του 
ότι καί οί άγιοι άνδρες είργάσθησαν την άρετήν καί έπετέλεσαν τά μεγάλα έργα καθώς καί τά 
θαύματα διά τής προσευχής. Διά τοϋτο καί πάντες οϋτοι είχον την προσευχήν ώς κύριον αύτών έργον 
καί έθεώρουν ώς μεγάλην των ζημίαν νά παραλείψωσι ποτέ αύτήν. Άπόδειξιν τούτου μεταξύ των 
πολλών άλλων έχομεν καί τούς δύο μεγάλους προφήτας Δαβίδ καί Δανιήλ. Καί ό μεν Δαβίδ, βασιλεύς 
ών, παρ’ όλας τάς πολλάς καί ποικίλας μέριμνας καί άσχολίας του δεν παρέλειπε ποτέ την 
προσευχήν, άλλ’ είχεν αύτήν ώς κύριον έργον, προσευχόμενος πολλάκις τής ημέρας- έξηγείρετο δε καί 
κατά την νύκτα άκόμη διά νά άνυμνήση. τον Θεόν, ώς τοϋτο έποίουν καί πάντες οί άγιοι καί εκλεκτοί 
τοϋ Θεοϋ άνθρωποι. Κατέλιπε δε είς ημάς καί τούς θείους αύτοϋ ψαλμούς, οϊτινες είνε δείγματα τής 
προς τον Θεόν τελείας αύτοϋ πίστεως καί άφοσιώσεως καί άγάπης καί έλπίδος, καί τούς οποίους ή 
άγια ημών Εκκλησία έχει καθιερώσει είς τάς άκολουθίας αύτής παντοτεινήν προσευχήν. Ό δε 
προφήτης Δανιήλ προετίμησε νά ριφθή είς τον λάκκον των λεόντων, παρά νά παράλειψη, επ’ ολίγον 
διάστημα το ιερόν καθήκον τής προσευχής. 


95. Ο ΧΡΙΣΤΟΣ ΕΙΝΕ ΤΟ ΤΕΛΕΙΟΝ ΠΑΡΑΔΕΙΓΜΑ ΤΗΣ ΠΡΟΣΕΥΧΗΣ 
ΠΑΡΑΓΓΕΛΛΕΙ ΔΕ ΚΑΙ ΕΙΣ ΗΜΑΣ ΙΝΑ ΠΡΟΣΕΥΧΩΜΕΘΑ 

Τό τέλειον όμως παράδειγμα, διά τοϋ οποίου διδασκόμεθα την σπουδαιότητα καί άναγκαιότητα 
τής προσευχής, μάς τό έδωκεν αύτός ό Χριστός, όστις, καθώς βλέπομεν είς τά ιερά Εύαγγέλια, είχεν 
αύτήν ώς πρώτιστον καί κύριον αύτοϋ έργον. Προσηύχετο ό Χριστός κατ’ ιδίαν, πολλάκις μάλιστα 
διενυκτέρευεν εν τη προσευχή, καί ούχι σπανίως άνεχώρει λίαν πρωί είς ερήμους τόπους διά νά 
προσευχηθή. Προσηύχετο καί μετά των μαθητών Του, προσηύχετο καί εν τω ναώ μετά των άλλων. 
Παραγγέλλει δε ώρισμένως καί είς ημάς, ϊνα προσευχώμεθα λέγων: «Βλέπετε (=προσέχετε), άγρυπνείτε 
καί προσεύχεσθε» (Μάρκ. ιγ' 33). Καί, «Αιτείτε καί δοθήσεται ύμίν- ζητείτε καί εύρήσετε κρούετε, καί 
άνοιγήσεται ύμίν. Πάς γάρ ό αϊτών λαμβάνει, καί ό ζητών εύρίσκει, καί τω κρούοντι άνοιγήσεται» 
(Ματθ. ζ' 7-8). Καί πάλιν: Γρηγορείτε καί προσεύχεσθε, ϊνα μη είσέλθετε είς πειρασμόν» (Ματθ. κστ' 
42). Άλλοτε δε πάλιν, μάς λέγουν οί ιεροί εύαγγελισταί, «έλεγε παραβολήν αύτοίς προς τό δεΐν 
πάντοτε προσεύχεσθαι καί μη έκκακείν» (=είς τό νά μη άποκάμνωσι προσευχόμενοι) (Λουκ. ιη' 1). Καί 
όχι μόνον μάς παραγγέλλει ό Χριστός ϊνα προσευχώμεθα, άλλά καί μάς έδωκε καί τύπον προσευχής, 
κατά τό πνεύμα τοϋ οποίου όφείλομεν νά προσευχώμεθα. Ό τύπος δε ούτος είνε ή προσευχή τοϋ 
«Πάτερ ημών», ή οποία, επειδή έδόθη είς ημάς ύπό τοϋ Κυρίου, ονομάζεται καί Κυριακή προσευχή. 

96. Η ΕΥΑΡΕΣΤΟΣ ΤΩ ΘΕΩ ΠΡΟΣΕΥΧΗ 

Πώς δε είνε άρεστόν είς τον Θεόν νά προσευχώμεθα; Διά νά γίνεται ή προσευχή ημών δεκτή 
ενώπιον τοϋ Θεοϋ, είνε άνάγκη: 



1) Ό προσευχόμενος νά έ'χη, πίστιν καί άκράδαντον πεποίθησιν περί τοΰ ότι ό Θεός είνε 
πανταχοϋ πας>ών, εινε παντοδύναμος και πανάγαθος, και συνεπώς ένεκα τής παντοδυναμίας 
και της αγαθότητάς του εισακούει των προσευχών και δεήσεων ημών. Τούτο βεβαιών και ό 
Κύριος ημών λέγει: «Πάντα όσα αν προσευχόμενοι αιτείσθε, πιστεύετε ότι λαμβάνετε, και 
έσται ύμϊν» (Μάρκ. ια' 24). ’Ήτοι πάντα όσα ζητείτε παρά τού Θεού εν τη προσευχή σας, 
έχετε βεβαίαν την πεποίθησιν, ότι θά τα λάβετε, και εξάπαντος θά σάς δοθώσι παρ’ αύτοΰ. 

2) Έχει καθήκον ό προσευχόμενος νά συνδιαλλάσσεται και νά συμφιλιοΰται προς πάντα, τον 
όποιον ήδίκησεν ή οπωσδήποτε έλύπησε. Τούτο παραγγέλλων και ό Κύριος ημών λέγει: «Έάν 
ούν προσφέρη,ς τό δώρόν σου επί τό θυσιαστήριον, κάκεί μνησθής, ότι ό άδελφός σου έχει τι 
κατά σοϋ, άφες εκεί τό δώρόν σου έμπροσθεν τού θυσιαστηρίου, και ύπαγε, πρώτον 
διαλλάγηθι τώ άδελφώ σου, και τότε έλθών πρόσφερε τό δώρόν σου» (Ματθ. ε' 23-24). Διά 
τών λόγων αύτών διδάσκει ημάς, ότι δέν γίνεται δεκτή ή προσευχή ημών ενώπιον τοΰ Θεού, 
ούδέ τό εις τον ναόν προσφερόμενον δώρον μας, έάν προηγουμένως δέν συνδιαλλαγώμεν μετ’ 
εκείνων, τούς όποιους οπωσδήποτε έπικράναμεν, κάμνοντες πάν ό,τι μάς εινε δυνατόν προς 
ίκανοποίησιν αύτών. Έχει έτι καθήκον ό προσευχόμενος ϊνα μη έχη, άντιπάθειαν ή 
μνησικακίαν κατά τίνος, άλλα νά συγχωρή πάντας άπό καρδίας, διότι εν εναντία περιπτώσει 
δέν εισακούεται ή προσευχή του, και δέν λαμβάνει άφεσιν άμαρτιών παρά τού Θεοΰ. Διότι και 
τούτο αύτός ό Κύριος παραγγέλλει, λέγων: «Και όταν στήκητε προσευχόμενοι, άφίετε εϊ τι 
έχετε κατά τίνος- ϊνα και ό Πατήρ υμών ό εν τοίς ούρανοίς άφή ύμίν τα παραπτώματα υμών» 
(Μάρκ. ια' 25). Όφείλει άκόμη ό προσευχόμενος νά γνωρϊζη, ότι και αν συμβή ποτέ νά έχη, 
ταραχήν τινα εν τη ψυχή του, πρέπει πρώτον νά προσπαθήση, διά καταλλήλων σκέψεων και 
διά τής έπικλήσεως τής χάριτος και τής άντιλήψεως τού Θεοΰ νά καταστείλη, καί νά 
είρηνεύση, την ψυχήν του, διότι εις την ειρηνικήν καί γαλήνιον καρδίαν δίδει ό Θεός τάς 
δωρεάς τον καί τα χαρίσματά του. 

3) Ή προσευχή μας πρέπει νά γίνεται εν όνόματι τού Κυρίου ημών Ιησού Χριστού. Διότι ό 
Χριστός εινε ό μεσίτης μεταξύ ημών καί τού Θεού, θυσιασθείς υπέρ ημών, καί ίκανοποιήσας 
την θείαν δικαιοσύνην διά τάς αμαρτίας μας, επειδή ημείς, ώς άμαρτωλοί καί ένοχοι, δέν 
έχομεν εξ ημών αύτών παρρησίαν ενώπιον τού Θεού. Εύρίσκομεν δέ έλεος καί χάριν ενώπιον 
τού Θεού μόνον διά τής θυσίας καί τής μεσιτείας τού Χριστού. Πάν ό,τι λοιπόν ςητούμεν άπό 
τον Θεόν, όφείλομεν διά τού Χριστού καί εν όνόματι τοΰ Χριστού νά ςητώμεν αύτό. 

4) Ή προσευχή πρέπει νά γίνεται μετά προσηλώσεως καί άφοσιώσεως τής ψυχής, τουτέστιν ή 
ψυχή προσευχομένη πρέπει νά έχη, πολλήν προσοχήν, όπως συναισθάνεται καί νοή τα 
λεγάμενα διά τής προσευχής. Πρέπει έτι ή προσευχή νά γίνεται συμφώνως προς τό θέλημα τοΰ 
Θεού, συμφώνως μέ την διδασκαλίαν τοΰ Εύαγγελίου, τό οποίον διδάσκει την περί Θεοΰ 
άλήθειαν. Δηλαδή ή ψυχή τού προσευχομένου πρέπει νά έχη, την άληθή γνώσιν περί Θεού, 
τουτέστιν, νά νοή αύτόν ώς άπειρον καί άπόλυτον Πνεύμα, ώς πανταχοϋ παρόντα καί 
είσακούοντα τών προσευχών ημών, ώς παντοδύναμον, πανάγαθον καί πανάγιον, 
άποστρεφόμενον την άμαρτίαν καί βραβεύοντα την άρετήν. Ουτω πρέπει νά γίνεται ή 
προσευχή, διά νά είνε δεκτή ενώπιον τοΰ Θεού- επειδή αύτήν την έννοιαν έχουσιν οί λόγοι τού 
Χριστού «Πνεύμα ό Θεός- καί τούς προσκυνοΰντας αύτόν εν πνεύματι καί άληθεία δεί 
προσκυνείν» (Ίω. δ' 23). 

5) Πρέπει άκόμη ή πρσευχή μας νά γίνεται όχι μόνον μετά ταπεινώσεως καί βαθείας 
συναισθήσεως τών άμαρτιών μας καί τής μεγάλης καί βαρείας ενοχής μας, άλλά καί μετά 
έξομολογήσεως καί ομολογίας τών άμαρτιών μας καί τής ενοχής μας. Πρέπει δηλονότι εν τη, 
προσευχή μας νά έξομολογώμεθα ενώπιον τού Θεού τάς άμαρτίας ημών, καί νά καταγγέλλωμεν 
έαυτούς ώς άξιους τιμωρίας καί κολάσεως ένεκα τούτων. "Οτι δέ ή προσευχή αύτη, ή εκ 
καρδίας συντετριμμένης καί τεταπεινωμένης προερχομένη,, γίνεται δεκτή ενώπιον τοΰ Θεού, τό 
διδασκόμεθα εκ πολλών παραδειγμάτων καί μαρτυριών τής Αγίας Γραφής. Άλλά καί διά τής 
παραβολής τού Τελώνου καί τού Φαρισαίου αύτό τούτο διδάσκει ό Χριστός (Λουκ. ιη' 10-14). 

6) Προς τούτοις είνε άνάγκη νά έγκαρτερώμεν καί νά έπιμένωμεν εν τη προσευχή. Δέν πρέπει 
δηλονότι, όταν άπαξ ή δίς έζητήσαμεν άγαθόν τι καί ώφέλιμον παρά τού Θεού καί δέν 
έλάβομεν αύτό, νά άποκάμνωμεν καί νά άμελώμεν τό καθήκον τής προσευχής. Άλλά πρέπει 
έπανειλημμένως καί έπιμόνως νά έπικαλώμεθα τον Θεόν, ό Όποιος επίτηδες άναβάλλει 
πολλάκις την πλήρωσιν τών αιτημάτων μας, όπως δείξωμεν μεγαλυτέραν την πίστιν καί 
θερμότερον τον πόθον διά τής εν τη προσευχή επιμονής μας, οπότε καί θά χορηγήση, ήμίν 
ταΰτα. Διότι πρέπει νά γνωρίζωμεν, ότι τότε μόνον δέν μάς χορηγεί ό Θεός εκείνο τό όποιον 
ζητούμεν, όταν δέν είνε προς ώφέλειάν μας. 

Ούτοι είνε οί κυριώτεροι όροι, τούς όποιους πρέπει νά τηρώμεν εν τη προσευχή. Τηροΰντες δέ 
αύτούς, άς εϊμεθα πεπεισμένοι ότι ό Θεός θά μάς εΐσακούη, καί θά πραγματοποιή τά αιτήματα ημών. 


97. ΠΩΣ ΝΟΕΙΤΑΙ ΚΑΙ ΠΩΣ ΕΦΑΡΜΟΖΕΤΑΙ ΤΟ «ΑΔΙΑΛΕΙΠΤΟΣ 
ΠΡΟΣΕΥΧΕΣΘΕ» 

Ό θείος Παύλος μάς προτρέπει καί μάς παραγγέλλει ϊνα προσευχώμεθα άδιαλείπτως, λέγων: 



«Άδιαλείτττως προσεύχεσθε, εν παντί ευχαριστείτε» (Α' Θεσ. ε' 17). Οϋτω δε λέγων ό τοΰ Θεοϋ 
Απόστολος τί εννοεί; Εννοεί άρα γε, ότι πρέπει διαρκώς ίστάμενοι να προσευχώμεθα, ώς τοϋτο 
κάμνομεν καθ’ ώρισμένους καιρούς και ώρας, καθ’ ας όρθιοι είτε γονυπετείς προσευχόμεθα; Ούχί, δεν 
νοεί τούτο. Άλλα λέγων ό θειος Παύλος νά προσευχώμεθα άδιαλείπτως, και να εύχαριστώμεν τον 
Θεόν εν παντί, εννοεί τοϋτο: Παντού και πάντοτε, όπου και αν εύρισκώμεθα, είτε περιπατοΰμεν, είτε 
ίστάμεθα, είτε καθήμεθα, είτε έργαζόμεθα, είτε άναπαυόμεθα, συναισθανόμενοι ότι ζώμεν εν τη 
κυβερνήσει και τη έποπτεία του Θεού, νά δοξάζομεν τό άγιον όνομά Του και νά εύχαριστώμεν την 
άγαθότητά Του δι’ όλα όσα άπολαμβάνομεν παρ’ αυτού. Αλλά και οί άγαθοί λογισμοί καθώς και αί 
θεάρεστοι σκέψεις, όταν κάμνωμεν τοιαύτας, εις τό άδιαλείπττως προσεύχεσθε ύπάγονται. 

Έκπληροΰμεν άκόμη τό παράγγελμα τούτο τού θείου Αποστόλου και όταν μελετώμεν και 
άναγινώσκωμεν βιβλία ιερά, και όταν θεωροΰντες τά δημιουργήματα τού Θεού δοξολογώμεν την 
άπειρον αυτού δύναμιν και σοφίαν, και όταν άναπνέοντες τον άέρα, ή πίνοντες ύδωρ, ή τρώγοντες 
άρτον και άλλας τροφάς ή οτιδήποτε πνευματικόν ή σωματικόν άγαθόν άπολαμβάνοντες 
εύγνωμονώμεν και εύχαριστώμεν τον Θεόν. Επίσης και όταν εργαζόμενοι έργον τι πνευματικόν, ή 
εργαζόμενοι τά προς συντήρησιν τής παρούσης ημών ζωής έργα, έπικαλούμεθα τον Θεόν, και 
δοξάζωμεν καί εύχαριστοΰμεν αυτόν καί προ τής ένάρξεως τών έργων καί μετά την έπιτέλεσιν ή 
διακοπήν αύτών.. Καί όφείλομεν νά πράττωμεν τούτο, διότι ό Θεός είνε εκείνος, όστις χορηγεί ήμίν 
την δύναμιν δι’ ής φέρομεν εις πέρας τάς εργασίας μας, καί αυτός είνε όστις χορηγεί τά άγαθά τής 
συντηρήσεώς μας. 


98. Η ΕΝ ΩΡΙΣΜΕΝΟΙΣ ΚΑΙΡΟΙΣ ΠΡΟΣΕΥΧΗ, ΔΙΑΡΚΕΙΑ ΑΥΤΗΣ ΚΑΙ 
ΣΤΑΣΙΣ ΤΟΥ ΠΡΟΣΕΥΧΟΜΕΝΟΥ 

’Άν καί συνεχώς πρέπει ό άνθρωπος νά άναβιβάζη, τον νοϋν του εις τον Θεόν, καί νά 
άπασχολήται εις σκέψεις άγαθάς καί νά δοξάζη, καί νά ευχάριστή τον Θεόν, οφείλει εν τούτοις νά 
ϊσταται άποκλειστικώς είς προσευχήν καί εν ώρισμένοις καιροϊς, τουτέστι την πρωίαν, την εσπέραν, 
δι’ ολίγων τουλάχιστον προ τοΰ φαγητού καί μετά τό φαγητόν, καί, εάν τοΰ είνε δυνατόν, καί είς 
άλλας ώρας τής ημέρας. Ή διάρκεια όμως τής ώρισμένης ταύτης προσευχής έξαρτάται πολλάκις καί 
εκ τής ευκαιρίας, την οποίαν έχει τις, καθώς καί εκ τής σωματικής αυτού άντοχής. Πρόσωπα, τά 
όποια έχουν καιρόν άρκετόν, λόγου χάριν οί μοναχοί καί ιερωμένοι, καθώς καί πάντες εν γένει όσοι 
έχουν καιρόν διαθέσιμον, πρέπει νά άφιερώνουν περισσότερον χρόνον καί καιρόν διά την έκτέλεσιν 
τοΰ ιερού καθήκοντος τής προσευχής. Αλλά καί πάντες άνεξαιρέτως οί Χριστιανοί άναλόγως τών 
περιστάσεων ύπό τάς όποιας διατελοϋν, καί άναλόγως τού χρόνου τον όποιον έχουν, είνε 
ύποχρεωμένοι καί έχουν καθήκον άπαραίτητον νά προσεύχωνται. 

Ωσαύτως ή διάρκεια τής προσευχής έξαρτάται, ώς εϊπομεν, καί άπό την σωματικήν άντοχήν τού 
προσευχομένου. Διότι ύπάρχουσιν άνθρωποι έχοντες οργανισμόν ισχυρόν καί άντέχοντες είς πολύωρον 
προσευχήν χωρίς νά κουράζωνται εξ αυτής. Ύπάρχουσιν όμως καί άλλα πρόσωπα, τά όποια, ώς εκ 
τής καχεξίας καί άδυναμίας τοΰ οργανισμού των, δεν άντέχουν ουδέ επ’ όλίγην ώραν νά 
προσευχηθώσι, προσηλώνοντα τελείως την διάνοιάν τών. Οί πρώτοι λοιπόν, οί όποιοι έχουν 
περισσοτέραν άντοχήν καί δύναμιν σωματικήν, πρέπει νά άφιερώνουν περισσότερον χρόνον διά την 
προσευχήν. Οί τελευταίοι, οί όποιοι ώς εκ τής άδυναμίας τών δεν άντέχουν, πρέπει νά καθορίζωσι την 
διάρκειαν τών προσευχών τών άναλόγως τών δυνάμεών τών, άποφεύγοντες τάς ύπερβολάς, αί όποίαι 
δεν έχουν πάντοτε καλόν άποτέλεσμα. Νά έχωσι δε πεποίθησιν ότι ό Θεός δέχεται καί την μικράν 
προσευχήν τών, όταν γίνεται εκ βάθους ψυχής καί εξ ειλικρινούς καρδίας, διά τον λόγον ότι 
άποβλέπει είς την πρόθεσιν καί την διάθεσιν καί την δύναμιν τού άνθρώπου. Διά τούτο καί εκείνος, 
όστις έχει μεν την πρόθεσιν επί πολλήν ώραν νά προσευχηθη, δεν δύναται όμως ώς εκ τής καχεξίας 
του νά πράξη τοϋτο καί προσεύχεται ολίγον, όσον είνε δυνατόν αύτώ, είνε εξ ίσου εύπρόσδεκτος καί 
με την όλίγην προσευχήν ενώπιον τοΰ Θεού, όσον καί εκείνος όστις, έχων δυνάμεις σωματικάς, 
προσεύχεται περισσότερον. 

Διά τον αυτόν λόγον δεν πρέπει νά τύπτεται ύπό τής συνειδήσεως καί πας όστις ώς εκ τής 
καχεξίας ή τής άδυναμίας ή ένεκεν γήρατος δεν δύναται νά ϊσταται εν τη προσευχή, άλλ’ άναγκάζεται 
νά προσεύχεται καθήμενος. Διότι ό Θεός, ώς εϊπομεν, άποβλέπει είς την πρόθεσιν καί διάθεσιν καί 
δύναμιν τοΰ άνθρώπου καί δέχεται την προσευχήν αυτού, ώς δέχεται καί την του ίσταμένου, καθόσον 
μάλιστα εν τη προσευχή ό Θεός προ παντός ζητεί την προσήλωσιν καί άφιέρωσιν τής ψυχής καί τής 
καρδίας τοΰ άνθρώπου. 


99. ΠΕΡΙ ΑΥΤΟΣΧΕΔΙΟΥ ΠΡΟΣΕΥΧΗΣ 

Ή προσευχή, ώς εϊπομεν, είνε άναγκαιοτάτη, διότι δι’ αυτής έπικοινωνοϋμεν μετά τού Θεοϋ, δι’ 
αυτής δοξολογοΰμεν καί εύχαριστοΰμεν τό άγιον όνομά του, καί δι' αυτής έπικαλούμεθα την θείαν του 
άντίληψιν διά την άπόκτησιν τής άρετής καί την άποφυγήν τής κακίας. Επειδή δε πάντα ταϋτα 
έκτελοΰνται πληρέστερον, όταν έχωμεν είς ενέργειαν καί την αύτοσχέδιον προσευχήν δι’ αύτόν τον 
λόγον είνε άνάγκη νά όμιλήσωμεν καί περί τής προσευχής ταύτης, ήτοι περί τής προσευχής τής 
γινομένης δι’ ιδίων λέξεων, αύτοσχεδίως. Ό Χριστιανός δηλαδή, εκτός τών διαφόρων προσευχών, τών 



ώρισμένων και τετυπωμένων εις τά ιερά βιβλία της Εκκλησίας, διά των όποιων προσευχόμεθα, πρέπει 
ακόμη νά προσεύχεται και δι’ ιδίων λέξεων, αύτοσχεδίως. 

Συνίσταται δε ή αυτοσχέδιος προσευχή εις το νά έκφράζη, ό άνθρωπος τά προς τον Θεόν 
αισθήματα του, και νά ζητίτ τό έλεος και την χάριν του με λέξεις ίδικάς του, ήτοι διά προσευχής, την 
όποιαν κάμνει αύτοσχεδίως καθ’ ήν ώραν προσεύχεται. "Εννοείται όμως, ότι ή προσευχή αύτη πρέπει 
νά γίνεται συμφώνως προς τάς προσευχάς εν γένει, τάς όποιας έχει ή άγια ημών "Εκκλησία, νά γίνεται 
συμφώνως προς τό πνεύμα τού ιερού Εύαγγελίου, και μάλιστα τής Κυριακής προσευχής τού «Πάτερ 
ημών». Καθόσον και ό Κύριος, όταν παρέδωκε την προσευχήν ταύτην «Πάτερ ημών ό εν τοίς 
ούρανοϊς...», δεν είπε ϊνα λέγωμεν μόνον την προσευχήν ταύτην, περιοριζόμενοι εις τάς όλίγας αύτής 
λέξεις, άλλ’ είπεν: «Ούτως ούν προσεύχεσθε υμείς»· τουτέστιν ή προσευχή, την όποιαν θά κάμνετε, 
πρέπει νά γίνεται συμφώνως με τό πνεύμα τής προσευχής ταύτης, την όποιαν σάς δίδω. Διά τούτο και 
οί αρχαίοι Χριστιανοί, εκτός των θεοπνεύστων ψαλμών τού προφητάνακτος Δαβίδ καί άλλων τινών 
προσευχών, διά των όποιων προσηύχοντο, προσηύχοντο ακόμη καί δι’ ιδίων λέξεων. 


100. Η ΔΙ’ ΙΔΙΩΝ ΛΕΞΕΩΝ ΠΡΟΣΕΥΧΗ ΕΙΝΕ ΩΦΕΛΙΜΩΤΑΤΗ 

Ή δι' ιδίων λέξεων προσευχή είνε ώφελιμωτότη, διότι προέρχεται καί πηγάζει εκ τής καρδίας τού 
ανθρώπου, άνταποκρινομένη προς τά αισθήματα, τάς διαθέσεις καί τάς διαφόρους άνάγκας τής 
ανθρώπινης ψυχής. Καθόσον ή ψυχή τού ανθρώπου δεν έχει πάντοτε τάς αύτάς διαθέσεις καί 
άνάγκας, ούτε διατελεί πτάντοτε υπό τά αύτά αισθήματα, διά νά μεταχειρίζεται πάντοτε ώρισμένως 
αύτήν ή εκείνην την προσευχήν. Διότι άλλοτε κατανοούσα ή ψυχή τό άπειρον ύψος καί μεγαλείον τού 
Θεού κινείται εις αίνον καί δοξολογίαν αύτοΰ. ’Άλλοτε αίσθανομένη ή ψυχή τάς εύεργεσίας τού Θεού 
καί εύγνωμονοΰσα κινείται εις τό νά εύχαριστήση, αύτόν. ’Άλλοτε πολεμουμένη άπό τούτο ή εκείνο τό 
πάθος αισθάνεται την άνάγκην νά ζητήση την ένίσχυσιν καί χάριν τού Θεού, όπως άπαλλαγη καί 
έλευθερωθη άπό αύτό. ’Άλλοτε εύρισκομένη, εις θλίψεις, λύπας, άσθενείας, ένδειας, άνάγκας, 
κινδύνους καί εις διαφόρους πειρασμούς καί περιπετείας τού βίου, εύρίσκεται εις την άνάγκην νά 
καταφύγια εις τον Θεόν ζητούσα διά τής προσευχής την άπαλλαγήν, την άνακούφισιν, την 
παρηγοριάν. Καί άλλοτε συναϊισθανομένη,η την πτωχείαν καί γυμνότητά τής ώς προς αύτήν ή εκείνην 
την άρετήν, καί ποθούσα την πνευματικήν πρόοδον καί τελειοποίησαν αύτής, κινείται εις τό νά 
ζητήση αύτήν διά τής προσευχής άπό τον Θεόν. Καταλληλοτάτη δέ καί ώφελιμωτάτηη, δι’ όλα τά 
αισθήματα καί δι' όλας τάς άνάγκας τού άνθρώπου είνε ή δι’ ιδίων λέξεων προσευχή. 

Άλλ’ ή δι’ ιδίων λέξεων προσευχή είνε σπουδαιοτάτη καί ώφελιμωτάτη καί δι’ αύτόν άκόμη τον 
λόγον- ότι διά τής προσευχής ταύτης ή καρδία τού άνθρώπου εύκολώτερον άφοσιοΰται είς τά διά τής 
προσευχής λεγάμενα καί άναφερόμενα, καί ό νοΰς αύτοΰ δέν άποσπάται άλλά κατανοών τά λεγάμενα 
παρακολουθεί αύτά. Δι' αύτούς τούς λόγους, καί πάντες οί άνθρωποι τού Θεού ε’ιχον είς ενέργειαν 
την δι’ ιδίων λέξεων προσευχήν καθ’ όλον τό διάστημα τού επί γης βίου των. 


ΤΑ ΤΡΙΑ ΕΙΔΗ ΤΗΣ ΠΡΟΣΕΥΧΗΣ 

101. α) Η ΔΟΞΟΛΟΓΙΑ 

Εϊπομεν προηγουμένως, ότι τρία είνε τά είδη τής προσευχής, κατά τά όποια οφείλει ό άνθρωπος 
νά προσεύχεται: δοξολογία, εύχαριστία καί δέησις. ’Ήδη δέ όμιλοΰντες περί τής δι’ ιδίων λέξεων 
προσευχής, θά εϊπωμεν διά περισσοτέρων περί ένός έκάστου των τριών ειδών τής προσευχής, όπως, 
λαμβάνων ό Χριστιανός σαφεστέραν ιδέαν περί τούτων, γνωρίζη, νά προσεύχεται δι’ ιδίων λέξεων 
προσηκόντως καί θεαρέστως. Καί πρώτον λέγομεν περί τής δοξολογίας. 

Διά τής δοξολογίας ό άνθρωπος, νοών κατά τό δυνατόν τό ύψος τού Θεού καί τάς άπειρους 
αύτοΰ τελειότητας, οφείλει νά έξαγγέλλη, αύτάς, άνυμνών τοιουτοτρόπως καί δοξάζων τον Θεόν. 
Άποβλέπων επί παραδείγματι ό άνθρωπος είς την άπειρον δύναμιν τού Θεού, διά τής όποιας έποίησε 
τά πάντα εκ τού μηδενός καί εξουσιάζει των πάντων, οφείλει νά αίνη καί νά δοξάζη αύτόν ώς 
παντοδύναμον δημιουργόν καί βασιλέα καί κύριον τού σύμπαντος. Άποβλέπων είς τό ότι ό Θεός εν τη 
πανσοφία Αύτοΰ διέταξεν άρμονικώς καί κανονικώς τά πάντα, καί εν τη προνοία Του συντηρεί, 
κυβερνά καί διευθύνει έκαστον τούτων είς τό άριστον καί κάλλιστον τέλος αύτοΰ, οφείλει νά δοξάζη 
τον Θεόν ώς πάνσοφον καί πανάγαθον τοΰ κόσμου προνοητήν καί κυβερνήτην. Άποβλέπων είς τό ότι 
όχι μόνον τά λογικά καί ελεύθερα όντα, οί άγγελοι καί τά πνεύματα των δικαίων, καί οί επί τής γης 
άνθρωποι, άλλά καί ή άλογος κτίσις, τά φυτά, τά δένδρα, τά άνθη, τά άπειροπληθή ζώα, τά πετεινά 
τού ούρανοΰ καί οί ιχθύες τής θαλάσσης, ό άήρ, τό ύδωρ, τό πΰρ, ό ήλιος, ή σελήνη καί οί 
άπειράριθμοι άστέρες, καί εν γένει ή κανονική καί σταθερά τού σύμπαντος διάταξις καί κίνησις 
έξαγγέλλουσι τό ύψος καί τό μεγαλείον τού Θεού, οφείλει νά ύμνη καί νά δοξάζη την άπειρον 
μεγαλωσύνην του καί τελειότητά Του. 



102. β') Η ΕΥΧΑΡΙΣΤΙΑ 

Διά τής ευχαριστίας κατανοών ό άνθρωπος τάς απείρους προς αυτόν ευεργεσίας τοϋ Θεοϋ 
ύποχρεοΰται και οφείλει νά έκφράζη, τήν εύγνωμοσύνην αύτοϋ προς τον μέγαν και πανάγαθον αύτοϋ 
ευεργέτην. Νοών επί παραδείγματι ό άνθρωπος, ότι ό Θεός έδημιούργησεν αυτόν εκ τοϋ μηδενός και 
ότι δεν έδημιούργησεν αυτόν άλογόν τι και άναίσθητον όν, όπως είνε τά ζώα και ή άλλη κτίσις, άλλ’ 
έδημιούργησε κατ’ εικόνα αύτοϋ, προορίσας άμα αυτόν νά όμοιωθή προς αυτόν και νά καταστή 
μέτοχος τής βασιλείας αύτοϋ τής αιωνίου, πρέπει νά εύχαριστή τον πανάγαθον δημιουργόν του. 
Άποβλέπων εις τό ότι ό Θεός διά τίτς πανσόφου προνοίας του εύεργετεί άδιαλείπτως τον άνθρωπον 
διά των διαφόρων δημιουργημάτων, διά τοϋ ήλιου και τής σελήνης, διά τοϋ άέρος και των ύδάτων, διά 
τοϋ άρτου και των απειραρίθμων ζώων, διά των φυτών και των δένδρων, διά των διαφόρων μετάλλων, 
πρέπει νά εύχαριστή τον Θεόν ώς τον μόνον εύεργέτην και συντηρητήν του. 

Άποβλέπων εις τό ότι ό Θεός δεν άπεστράφη ήμάς άμαρτήσαντας, άλλ’ έξηκολούθησε και μετά 
τήν παράβασιν φροντίδων περί τής σωτηρίας τοϋ ανθρώπου, διά τήν όποιαν έξαπέστειλε προφήτας, 
έδωκε νόμον, έποίησε θαύματα και δυνάμεις, ότε δε ήλθε τό πλήρωμα τοϋ χρόνου έξαπέστειλε και 
αύτόν τον μονογενή αύτοϋ Υιόν εις τον κόσμον, οφείλει νά εύχαριστή αύτόν διά τήν άπειρον 
αγαθότητά του. Άποβλέπων εις τό ότι ό Χριστός, γενόμενος άνθρωπος χάριν ήμών, ύπέμεινε τοσαϋτα 
δεινά διά τήν σωτηρίαν μας, ύβρίσθη, έρραπίσθη, ένεπτύσθη, έμαστιγώθη, κατεδικάσθη, και εν άτιμία 
μεγάλη ύψώθη εις τον Σταυρόν, και άπέθανεν εν μέσω έσχάτης καταφρονήσεως και φρικτών οδυνών, 
οφείλει και πρέπει νά εύχαριστή εξ όλης ψυχής και καρδίας τήν άπειρον άγαθωσύνην και άγάπην τοϋ 
Θεοϋ και τήν άφατον και άνεκδιήγητον και άκραν συγκατάβασιν τοϋ Μονογενούς αύτοϋ Υίοϋ. 

Επίσης, συλλογιζόμενος ότι ηύδόκησεν εν τη άγαθωσύνη, του ό Θεός νά μή εύρισκώμεθα εν τη 
πλάνη, άλλά νά φωτισθώμεν και νά πιστεύσωμεν εις τον Μονογενή αύτοϋ Υιόν και νά εϊμεθα 
Χριστιανοί, πρέπει νά εύχαριστή άπό καρδίας αύτόν. Άποβλέπων εις τό ότι μάς δίδει τό Πνεΰμα Του 
και δι’ αύτοϋ μάς άναγεννά και μάς άγιάζει και μάς φωτίζει και μάς ενδυναμώνει και μάς προάγει 
πνευματικώς και μάς τελειοποιεί, οφείλει νά εύχαριστή αύτόν εξ όλης ψυχής διά τήν ύψίστην ταύτην 
δωρεάν και χάριν. Συλλογιζόμενος ότι και αύτό άκόμη τό πανάγιον Αύτοϋ Σώμα και τό τίμιον Αύτοϋ 
Αίμα μάς παρέχει εις τροφήν ό Χριστός διά νά μάς άγιάση, και ένωση, εις εν σώμα μετ’ αύτοϋ, πρέπει 
νά εύχαριστή αύτόν διά τήν μεγίστην ταύτην εύεργεσίαν. 

Κατανοών άκόμη, ότι ό Θεός περισκέπει αύτόν και τον προφυλάττει άπό μυρίους σωματικούς 
και πνευματικούς κινδύνους, και τον λυτρώνει άπό τάς έπιβουλάς και τάς έπηρείας τών πονηρών 
πνευμάτων, οφείλει νά εύγνωμονίΐ, και εύχαριστή αύτόν ώς τον παντοδύναμον και πανάγαθον 
προστάτην αύτοϋ. Και καθ’ έκάστην πρωίαν εγειρόμενος ό άνθρωπος και συναισθανόμενος, ότι ό 
Θεός διεφύλαξεν αύτόν κατά τήν παρελθοϋσαν νύκτα και έξήγειρεν αύτόν ύγιά, οφείλει νά εύχαριστή 
αύτόν εύλαβώς. Ωσαύτως δε και καθ’ έκάστην έσπέραν συλλογιςόμενος ότι ό Θεός διεφύλαξεν αύτόν 
κατά τήν διελθοΰσαν ήμέραν άπό διαφόρους κινδύνους, και ότι ποικιλοτρότως εύηργέτησεν αύτόν, 
πρέπει νά εύχαριστή Αύτόν μέ όλην του τήν καρδίαν. 


103. γ') Η ΑΙΤΗΣΙΣ 

Διά τής αιτήσεως, ήτις, ώς ειπομεν, είνε τό τρίτον είδος τής προσευχής, νοών καί αισθανόμενος ό 
άνθρωπος τάς πολλάς καί ποικίλας σωματικάς καί πινευματικάς αύτοϋ άνάγκας, καθώς καί τάς 
άνάγκας τών άλλων Χριστιανών, ύπέρ ών έχει καθήκον νά ένδιαφέρεται, ας ζητή άπό τον Θεόν τόσον 
ύπέρ έαυτοϋ, όσον καί ύπέρ τών άλλων, τήν πλήρωσιν αύτών. Προ πάντων όμως καί κατ’ έξοχήν 
οφείλει ό Χριστιανός, ϊνα έν τη προσευχή τής δεήσεως εύχεται κατά πρώτον μετά πολλοϋ 
ένδιαφέροντος καί διακαούς πόθον καί ςητή παρά τοϋ Θεοϋ, κατά τό πνεΰμα τής Κυριακής 
προσευχής, όπως γνωρίση όλος ό κόσμος τον Θεόν ώς πανάγαθον καί πανάγιον καί πανοικτίρμονα 
Πατέρα, καί όπως πιστεύση όλος ό κόσμος εις τον μονογενή, αύτοϋ Υιόν, τον Κύριον ήμών Ίησοΰν 
Χριστόν, καί όπως έπικρατήση, εις όλον τον κόσμον τό θέλημα τοϋ Θεοϋ. 

Μετά τήν αιτησιν ταύτην, συναισθανόμενος ό Χριστιανός τό πλήθος τών άμαρτιών του καί τήν 
βαρείαν ένοχήν του, οφείλει έν ταπεινώσει ψυχής καί συντριβή, καρδίας νά κάμνη καί γενικήν 
έξομολόγησιν τών άμαρτιών του, ζητών άπό τοϋ Θεοϋ τήν άφεσιν καί συγχώρησιν αύτοϋ. Έπειτα ας 
ζητή τά έλέη καί τάς δωρεάς τοϋ Θεοϋ ύπέρ τών πνευματικών καί σωματικών αύτοϋ άναγκών. ’Άς 
αίτή παρά τοϋ Θεοϋ τήν χάριν του καί τον φωτισμόν του καί τήν βοήθειαν διά πάσαν περίστασιν, τον 
καθαρισμόν καί άγιασμόν τής καρδίας, τήν έγρήγορσιν καί τήν προσοχήν εις τό νά μή άμαρτάνη, τήν 
ένίσχυσιν καί τήν προθυμίαν προς έργασίαν τοϋ άγαθοϋ, τήν άπόκτησιν πασών τών μακαριζομένων 
ύπό τοϋ Χριστού άρετών. 

’Άς ζητή ϊνα διέλθη τήν ήμέραν άναμαρτήτως καί είρηνικώς καί ϊνα εύλογή ό Θεός τά έργα τών 
χειρών του, χορηγών αύτώ τά άναγκαιοΰντα προς συντήρησιν τής ζωής του. ’Άς ζητή εις τήν έναρξιν 
παντός έργου καί πάσης έπιχειρήσεως αύτοϋ τήν θείαν άντίληψιν καί βοήθειαν. ’Άς ζητή, όταν 
πρόκειται νά ταξειδεύση,, ϊνα ό Κύριος κατευθύνη, αύτόν καί τον διαφυλάττη, άπό παντός κακοϋ. Εις 
πάσαν δέ θλϊψιν, εις πάντα πειρασμόν καί εις πάντα κίνδυνον ψυχικόν ή σωματικόν, εις πάσαν 
άδικίαν καί συκοφαντίαν, καί εις πάντα θάνατον οικείων καί φίλων, ας ζητή τήν βοήθειαν, τήν 
άντίληψιν, τήν προστασίαν καί παρηγοριάν τοϋ Θεοϋ. 



104. Ο ΧΡΙΣΤΙΑΝΟΣ ΕΧΕΙ ΚΑΘΗΚΟΝ ΙΝΑ ΠΡΟΣΕΥΧΕΤΑΙ ΚΑΙ ΥΠΕΡ ΤΩΝ 
ΑΛΛΩΝ 

’Άς γνωρίξη, όμως ό Χριστιανός ότι, διά νά ε’ινε ή προσευχή τον πλήρης και ευάρεστος εις τον 
Θεόν, πρέπει νά μή είνε αποκλειστική, περιοριξομένη εις μόνον τον εαυτόν του, αλλά νά είνε γενική, 
έπεκτεινομένη και επί των άλλων. Ώς εκ τούτον οφείλει ϊνα προσεύχεται και υπέρ των άλλων, ζητών 
και υπέρ αύτών την άφεσιν των άμαρτιών των, καθώς και πάν καλόν και αγαθόν. Τούτο είνε καθήκον 
τού ανθρώπου, επειδή διά τής υπέρ τών άλλων προσευχής ό Χριστιανός έκττληροί ίεράν ύποχρέωσιν 
απέναντι παντός εύεργέτου, και καθήκον χριστιανικής αγάπης απέναντι πάντων τών άνθρώπων. 

Όφείλει λοιπόν νά προσεύχεται υπέρ τών γονέων του και υπέρ πάντων τών οικείων και 
συγγενών του- υπέρ τών εύεργετών του, υπέρ τών πνευματικών πατέρων και διδασκάλων του, και 
υπέρ πάντων τών έχόντων άνάγκην τής θείας βοήθειας και άντιλήψεως. Πρέπει νά εύχεται υπέρ τής 
Εκκλησίας και τής ένώσεως πασών τών Εκκλησιών, υπέρ τού Έθνους του και τών άρχόντων αύτοϋ, 
και υπέρ πάντων τών άνθρώπων και τών εθνών. 

Όφείλει έτι ινα προσεύχεται ό Χριστιανός και υπέρ πάντων τών κεκοιμημένων Χριστιανών, και 
προ πάντων υπέρ τών κεκοιμημένων πνευματικών πατέρων, γονέων και διδασκάλων, συγγενών και 
εύεργετών αύτοΰ, καθώς και υπέρ τών εύεργετών τού έθνους. 

Κατ’ αύτό λοιπόν τό πνεύμα και διά τοιούτου τρόπου δύναται ό Χριστιανός και δι’ ιδίων λέξεων 
νά δοξολογή, και νά εύχαριστη τον Θεόν, και νά 'ζητη τό έλεος του και τάς δωρεάς του υπέρ έαυτοΰ 
και υπέρ τών άλλων- καθόσον και ή άγια ημών Εκκλησία εν ταϊς ίεραϊς αύτής άκολουθίαις και. 
εύχαϊς διά τοιούτων δοξολογιών, εύχαριστιών και αιτημάτων προσεύχεται πάντοτε προς τον Θεόν. 

Ώς υπόδειγμα τής δι’ ιδίων λέξεων αύτοσχεδίου προσευχής διατυπώνομεν ενταύθα μίαν τοιαύτην, 
ώστε νά δύναται πας τις, έχων αύτήν ύπ’ όψιν του μα'ζή μέ τά άνωτέρω λεχθέντα, ινα έννοήση 
καλύτερον καί πληρέστερον πώς δύναται νά προσεύχεται αύτοσχεδίως. Διατυπώνομεν δέ ταύτην 
πληθυντικώς, διά τον λόγον ότι ό Χριστιανός οφείλει νά προσεύχεται καί εκ μέρους όλων τών 
Χριστιανών. Επειδή καί ό Κύριος εν τη Κυριακή προσευχή πληθυντικώς παρήγγειλεν εις ημάς νά 
προσευχώμεθα είπών ϊνα λέγωμεν: «Πάτερ ημών», καί ούχϊ «Πάτερ μου»· καί, «τον άρτον ημών», καί 
ούχϊ «τον άρτον μου»· καί, «άφες ήμϊν τά όφειλήματα ημών», καί ούχϊ άφες μοι τά όφειλήματά μου» 
κλπ. Διότι ήθέλησε διά τής παραδόσεως τού τοιούτου τρόπον τής προσευχής νά διδάξη ημάς, ότι ό 
Χριστιανός προσευχόμενος οφείλει νά συμπεριλαμβάνη εν τη προσευχή του καί πάντας τούς 
άνθρώπους όσοι έχουν την θέλησιν ϊνα υπακούσουν εις τό θέλημα τού Θεού, όσοι πιστεύουν εις τον 
Υιόν Του καί επικαλούνται τό έλεος Του, οπουδήποτε καί αν εύρίσκωνται ούτοι. Τουτέστι νά λέγη 
καί νά άναφέρη προς τον Θεόν την προσευχήν τον όχι μόνον εκ μέρους τού έαυτοΰ του, άλλά καί εκ 
μέρους όλων αύτών, ώς έν μετ’ αύτών, ώς νά εινε καί αύτοι παρόντες καί νά συμπροσεύχωνται μαζή 
του προς τον κοινόν Πατέρα. Διότι πάντες ούτοι κατά τούς λόγους αύτούς τού Χριστού «Πάτερ 
ήμών»=Πατέρα μας, Πάτερ όλων ημών, καί ούχι «Πάτερ μου»=Πατέρα μου, Πάτερ εμού μόνου, κατά 
τούς λόγους, λέγομεν, αύτούς τού Χριστού εινε καί αύτοι πάντες άδελφοϊ τού προσευχομένου πιστού 
Χριστιανού, καί πρέπει νά άγαπά αύτούς άγάπην άληθή καί πραγματικήν, καί νά ένδιαφέρεται εξ 
ίσου καί δι’ αύτούς, δτως καί διά τον έαυτόν του- καθόσον καί αύτοι εινε, όπως καί αύτός, τέκνα τού 
αύτοΰ Ούρανίου Πατρός και Θεού, καί άγαπώνται ύπ’ Αύτοΰ όπως καί αύτός. -Ιδού ή προσευχή 
αύτη: 

105. ΥΠΟΔΕΙΓΜΑ ΑΥΤΟΣΧΕΔΙΟΥ ΠΡΟΣΕΥΧΗΣ 

Βασιλεύ τών αιώνων, Κύριε Θεέ, Πάτερ Παντοκράτορ, συναισθανόμεθα ότι ε’ίμεθα δλως άνάξιοι 
ένεκα τών άμαρτιών μας, όπως άτενίσωμεν εϊς τό ύψος τής δόξης σου καί έπικαλεσθώμεν τό άγιον 
όνομά σου- άλλά, θαρροΰντες εϊς την μεγάλην σον άγαθότητα καί φιλανθρωπίαν, τολμώμεν, ϊνα, έν 
ταπεινώσει ψυχής, προσκυνήσωμεν, ώς είνε δίκαιον και πρέπον εϊς την μεγαλειότητα τής δόξης σου, 
καί δοξάσωμεν τό ύπερύμνητον καί υπερένδοξον καί ύπεράγτον όνομά σου καί τού Μονογενούς σου 
Υιού καί τού Αγίου σου Πνεύματος. 

Άναγνωρίζομεν, Πάτερ ούράνιε, και όμολογοΰμεν ότι σύ είσαι ό άληθής Θεός, άναρχος, αιώνιος, 
άναλλοίωτος, έχων έν σεαυτώ καί εκ σεαυτοΰ πάν άγαθόν, πάσαν τελειότητα. Σύ είσαι ό Δημιουργός 
πάσης τής κτίσεως, τού ούρανοΰ καί τής γης, τών ορατών καί τών άοράτων δντων, τού σύμπαντος. 
Είσαι ό παντοδύναμος, έχων την δύναμιν άνευ ορίου, άπειρον. Είσαι ό πάνσοφος καί παγγνώστης. 
Είσαι ό πανάγιος καί πανάγαθος. Είσαι όλος άγάπη. 

Σύ διά τής παντοδυναμίας σου καί τής πανσόφου προνοίας σου συνέχεις καί συγκρατεϊς την 
δλην δημιουργίαν, τό σύμπαν. Συγκρατεϊς καί διευθύνεις τά πάντα έν άρμονία καί τελεία τάξει. Σύ διά 
τής άπειρου σου δυνάμεως κατευθύνεις έκαστον δημιούργημα καί πάντα όμοΰ εϊς τον προορισμόν, τον 
όποιον εξ άρχής έχεις ορίσει δι’ έκαστον καί δι' δλα. Σύ είσαι τό πάν διά πάντα καί εϊς σέ 
άποβλέπουσι πάντα τά δημιουργήματά σου. 

Ώς Πνεύμα άπειρον οπού είσαι, εύρίσκεσαι πανταχοΰ παρών καί πληροίς τά πάντα. Δέν υπάρχει 
ούδέν, άπολύτως ούδέν, ούτε έν τώ ούρανώ ούτε έν τη γη, τό όποιον νά είνε άφανές ενώπιον σου. Οί 
διαλογισμοί ημών, τά νοήματα, αί έπιθυμίαι, τά κινήματα τών καρδιών μας, τά θελήματα καί 
βουλεύματα τών ψυχών μας, οί λόγοι μας καί αί προθέσεις μας, οί σκοποί μας καί αί πράξεις μας, 
όλος ό έσω καί έξω άνθρωπος, τά πάντα είνε γυμνά, καταφανή καί γνωστά ενώπιον σου. Έν σοί 



ύπάρχομεν πάντες και εν τώ Πνεύματί Σου ζώμεν. 


* * * 

Δικαίως δθεν, πανάγαθε Θεέ, και πρεπόντως άπας ό ουράνιος πνευματικός κόσμος, ό χορός των 
άγιων άγγέλων, τα Χερουβίμ καί τα Σεραφείμ, με άκατάπαυστον φωνήν, χωρίς ποτέ να σιγώσι, σε 
ύμνοϋν καί σε δοξολογούν λέγοντα, 'Άγιος, 'Άγιος, 'Άγιος, Κύριος Σαββαώθ. Πλήρης είνε ό ούρανός καί 
ή γή εκ τής δόξας Σου. 

Άξίως σε ύμνοϋσιν οί ένδοξοι Απόστολοι, οί άγιοι Προφήται, οί νικηφόροι μάρτυρες, οί ένδοξοι 
Ίεράρχαι, οί όσιοι Πατέρες, άτας ό μακάριος χορός πάντων των άγιων άνδρών καί γυναικών. 

Αλλά καί πάσα ή κτίσις, καί αυτά τά άψυχα δημιουργήματά Σου, καί πάσαι αί δυνάμεις των 
ποιημάτων Σου Σέ μεγαλύνουν καί σέ δοξάζουν. Διότι πάντα άνεξαιρέτως παρατηρούμενα καί 
μελετώμενα υπό των λογικών πλασμάτων σου, άγγέλων τε καί άνθρώπων, ομολογούν καί κηρύττουν 
την άπειρόν σου δύναμιν καί σοφίαν καί άγαθότητα. Ό ήλιος, ή σελήνη, οί άπειράριθμοι άστέρες, τό 
φώς, ή γή καί τά εντός αύτής, τά άπειράριθμα ζώα, τά άμέτρητα δένδρα καί φυτά, ή θάλασσα καί τά 
άναρίθμητα όψάρια, τά πετεινά τού ούρανοϋ, ό άήρ, τό πϋρ, αί άστραπαί, αί νεφέλαι, αί χιόνες, τά 
πάντα εξαγγέλλουν καί κηρύττουν τό ύψος τής δόξης σου. Πάντα τά ώραία τής γης καί τού ούρανοϋ 
την Σήν άρρητον ώραιότητα, καλλονήν καί λαμπρότητα ομολογούν καί διασαλπίζουν. 

Καί ημείς, αιώνιε Βασιλεύ, οί άμαρτωλοί καί άνάξιοι δούλοι σου, ώς λογικά πλάσματά Σου, 
άναγνωρίζομεν καί όμολογοΰμεν τό ύψος τής δόξης σου, καί μετά πάντων τών άπ’ αίώνος 
εύαρεστησάντων ενώπιον Σου Σέ αίνοϋμεν, Σέ εύλογοϋμεν, Σέ προσκυνοϋμεν καί Σέ δοξάζομεν. 

* * * 

Αίνοϋντες δέ καί δοξάζοντες τό ύπερύμνητον καί υπερένδοξον Όνομά Σου, Σέ εύχαριστοϋμεν 
άμα πασών ένεκεν τών προς ημάς δωρεών Σου τών φανερών καί άφανών. Αίσθανόμεθα, Πάτερ 
ούράνιε, ότι αί προς ημάς εύεργεσίαι σου είνε άμέτρητοι. Μάς έποίησας κατ’ εικόνα Σήν καί όμοίωσιν. 
Μάς έκόσμησας μέ θεία καί έξοχα χαρίσματα. Άμαρτήσαντας δέν μάς παρέδωκας εις άπώλειαν, ούδέ 
παρείδες, άλλ’ εν τη άπείρω Σου άγάπη φκονόμησας πανσόφως την εκ τής δουλείας τής άμαρτίας καί 
τού αιωνίου θανάτου άπελευθέρωσιν ημών, ούχί δι’ άλλου μέσου, άλλά δι’ αύτοϋ τού Μονογενούς καί 
άγαπητοϋ Σου Υιού, τον όποιον διά τάς άμαρτίας ημών παρέδωκας εις τον σταυρικόν θάνατον. 
Τοσαύτη είνε ή προς ημάς άγάπη Σου. 

Ηύδόκησας νά γεννηθώμεν εκ γονέων Χριστιανών. Μάς υίοθέτησας διά τού άγιου Βαπτίσματος, 
σφραγίσας ημάς καί δώσας την δωρεάν τού Αγίου Σου Πνεύματος, όπως μάς καταστήσης 
κληρονόμους τής βασιλείας Σου τής έπουρανίου. 

_Μάς εύεργετείς δι’ όλων τών ποιημάτων σου. Μάς παρέχεις πάντα τά άναγκαιοϋντα υλικά μέσ_α, 
δι’ ών συντηρείται ή πρόσκαιρος ημών ζωή. Μάς χορηγείς καί πάντα τά πνευματικά, δι’ ών 
άνακαινιζόμεθα καί καταρτιζόμεθα διά την αιώνιον ζωήν. Τά πάντα μεταχειρίζεσαι διά τον 
καταρτισμόν τών ψυχών μας. Καί τάς εν τώ βίω θλίψεις μας, οίαιδήποτε καί αν είνε αύται, τάς 
επιτρέπεις καί τάς μεταχειρίζεσαι ώς Πατήρ φιλόστοργος, προς μεγάλην καί αίωνίαν ώφέλειαν τών 
ψυχών μας. Μάς προφυλάττεις καί μάς λυτρώωνεις εκ τών επιβουλών τού πονηρού καί εκ πλείστων 
άλλων πειρασμών καί κακών, χωρίς ημείς πολλάκις νά γνωρίζωμεν τούτο. Μάς ενισχύεις καί μάς 
βοηθείς εις την κατόρθωσιν τού καλού καί άγαθοΰ. Καί τί δέν ποιείς εις ημάς, παανοικτίρμον καί 
πανάγαθε Πάτερ; Πλειστάκις άμαρτάνομεν ενώπιον σου καί δέν μάς τιμωρείς, άλλά μακροθυμείς 
άναμένων την μετάνοιάν μας. Άλλά καί την μετάνοιάν μας σύ την ενεργείς εν ήμίν διά τού Αγίου σου 
Πνεύματος. Καί αύτήν άκόμη την πρόθεσιν, τού νά θέλωμεν νά εύαρεστήσωμεν ενώπιον Σου, Σύ μάς 
την δίδεις. Καί καλόν τι εάν ποιήσωμεν ποτέ, καί αν προσευχώμεθα άκόμη, διά τής ίδικής Σου 
βοήθειας καί χάριτος ποιοΰμεν τούτο. Διότι ημείς άφ’ έαυτών, εάν σύ δέν ένεργήσης εν ήμίν, ούδέν 
άγαθόν δυνάμεθα νά ποιήσωμεν. 

Νοοΰμεν καί αίσθανόμεθα, ούράνιε Πάτερ, ότι πάντα τά καλά καί άγαθά εκ Σοΰ πηγάζουσι καί 
ότι Σύ, ό άπειρος Θεός, δεικνύεις εις ημάς τούς ελάχιστους καί μηδαμινούς τόσον μεγάλην στοργήν, 
ώστε καί όταν μάς εύεργετής καί μεταδίδης εις ημάς εκ τών ιδίων σου άγαθών, όπως ποιήσης ημάς 
εύδαίμονας καί μετόχους τής ίδικής σου μακαριότατος, αισθάνεσαι εκ τής μεταδόσεως ταύτης τελείαν 
χαράν, εύφροσύνην καί μακαριότητα. “Ενεκα δέ τής στοργής σου ταύτης καί εν τώ αίωνίω καί 
άτελευτήτω μέλλοντι τής βασιλείας σου τής έπουρανίου Σύ, ό Θεός ημών θά είσαι ή εύτυχία, ή 
εύδαιμονία καί μακαριστής ημών καί όλου τού ούρανίου κόσμου. 

Πώς λοιπόν δυνάμεθα ημείς, ούράνιε Βασιλεύ, οί ούτιδανοί καί ελάχιστοι, νά δοξάσωμεν άξίως 
καί νά ύμνήσωμεν καί νά εύχαριστήσωμεν τό ύπεράγιον καί ύπερύμνητον όνομά Σου διά τάς άπειρους 
σον εύεργεσίας, καί μάλιστα διά την αιώνιον βασιλείαν, την όποιαν μάς έχεις έτοιμάσει άπό καταβολής 
κόσμου, εάν μείνωμεν μέχρι τέλους πιστοί εις τό θέλημά Σου; Καί μυρίας ζωάς εάν εϊχομεν, πάτερ 
ούράνιε, καί δλας εάν τάς έθυσιάζομεν υπέρ τού άγιου ονόματος Σου, καί πάλιν πολύ μακράν θά 
ήμεθα άπό τού νά άνταποκριθώμεν εις τάς εύεργεσίας Σου. 

Μη δυνάμενοι λοιπόν νά προσφέρωμεν άλλο τι εις την Μεγαλειότητά Σου, προσφέρομεν την 
θέλησίν μας, έπιθυμοΰντες καί θέλοντες ϊνα άνήκωμεν όλοκλήρως καί τελείως εις Σέ· καί σέ 
εύχαριστοϋμεν εξ όλης ψυχής καί καρδίας, καί προσκυνοϋμεν καί εύλογοϋμεν καί δοξάζομεν καί 



μεγαλύνομεν το ύπερύμνητον και υπερένδοξον δνομά Σου και τοϋ Μονογενούς Σου Υίοϋ και τοϋ 
Άγιου Σου Πνεύματος. Αμήν. 


* * * 

Και ήδη, Πάτερ ουράνιε, Σε παρακαλοϋμεν εν τη μεγάλη σου εύσπλαγχνία και άγαθότητι να 
δεχθής την προσευχήν ημών ταύτην. Εύδόκησον, ινα γνωρίση, δλος ό κόσμος την λαμπρότητα τής 
θεότητός Σου, να γνωρίση ότι Συ είσαι ό άληθής Θεός, ό Δημιουργός τοΰ σύμπαντος, ό πανάγιος και 
πανοικτίρμων Πατήρ, και δοξασθή τοιουτοτρότως τό ύπερύμνητον και ύπεράγιον ’Όνομά Σου, και τοϋ 
Μονογενούς Σου Υίοϋ και τοϋ παναγίου και άγαθοϋ και ζωοποιού σου Πνεύματος. Εύδόκησον, ϊνα 
έλθη, επί τής γης ή βασιλεία Σου και έπικρατήση αυτή εις όλον τον κόσμον, είς πάντα τα έθνη, διά 
τής πίστεως και τής ύπακοής είς τον Μονογενή Σου Υιόν, καί έκλειψη, τοιουτοτρότως άπό την 
άνθρωπότητα ή άπιστία, τό ψεύδος καί ή πλάνη, ή άμαρτία καί πάσα άδικία, καί έπικρατήση ή 
άλήθεια, ή δικαιοσύνη, ή άγάπη καί ή ειρήνη. Εύδόκησον ϊνα έκτελήται άκριβώς τό άγιον θέλημά Σου 
επί πάσαν την γην, όπως έκτελείται τοϋτο καί εν τώ ούρανώ υπό των άγιων σου άγγέλων καί 
πνευμάτων. 


* * * 

Εύδόκησον ετι, έπουράντε Βασιλεΰ, ϊνα δεχθής καί την έξομολόγησιν ημών ταύτην. 

Εξομολογούμενοι ενώπιον τής Μεγαλωσύνης σου, όμολογοϋμεν με τεταπεινωμένην καρδίαν τό 

άμέτρητον πλήθος τών άμαρτιών μας, καί την μεγάλην καί βαρεϊαν ενοχήν μας. 

Ήμάρτομεν, ό Θεός, καί ήνομήσαμεν. Παρέβημεν τάς έντολάς σου καί ήθετήσαμεν τα 

προστάγματά Σου. Δεν έπορεύθημεν συμφώνως προς τό θέλημά Σου τό άγιον, άλλ’ έπορεύθημεν 
συμφώνως προς τά θελήματα καί τάς επιθυμίας τών καρδιών μας. Γνωρίζομεν ότι, εάν παρασταθώμεν 
ενώπιον σου καί ύποβάλης ημάς είς κρίσιν, καί έξετάση,ς άπαντας τούς εκ νεότητος ημών μέχρι 
σήμερον άτοπους διαλογισμούς μας, τάς παρανόμους επιθυμίας μας, τάς κακάς άποφάσεις τής 
θελήσεώς μας, τούς άπρεπεΐς καί έφαμάρτους λόγους μας, τά παράνομα έργα μας, καί άπάσας τάς 
άμελείας καί άπραξίας τών καθηκόντων μας καί δικάση,ς ημάς διά πάντα ταΰτα συμφώνως προς τον 
νόμον σου καί την δικαιοσύνην Σου, θά εύρεθώμεν δλως άναπολόγητοι καί άξιοι τιμωρίας 

άδυσωπήτουν καί κολάσεως αιωνίου. 


* * * 

Διά τοϋτο, πανάγαθε Δέσποτα, πάσης άπολογίας ενώπιον τής δικαίας σου κρίσεως στερούμενοι, 
καταφεύγομεν είς την φιλανθρωπίαν Σου την άνείκαστον καί την άγάπην Σου την μεγάλην καί 
άνεκδιήγητον, ήτις έφανερώθη είς τον κόσμον διά τής ένανθρωπήσεως καί τής θυσίας αύτοΰ τοϋ 
Μονογενούς Σου Υιού. Καταφεύγομεν είς την χάριν καί τό έλεος, τό όποιον εν τη θυσία τοΰ Χριστού 
σου παρέχεις είς τούς έπικαλουμένους Σε, καί σέ παρακαλοϋμεν, ϊνα μη μάς άποδοκιμάση,ς- άλλά διά 
τούς οίκτιρμούς τοΰ Μονογενούς Σου Υιού καί Θεού ημών, διά τά πάθη Αύτοϋ τά σεπτά, διά τό αίμα 
αύτοΰ τό τίμιον, τό όποιον έχύθη άπό τού Σταυρού, δι αύτόν τον θάνατον Αύτοΰ, δν ύπέστη υπέρ 
ημών, διά την μεσιτείαν αύτοΰ, ήν ώς άρχιερεύς εν δεξιά τού θρόνου τής Μεγαλωσύνης σου καθήμενος 
μεσιτεύει υπέρ ημών, διά πάντα ταΰτα ίκετεύομεν την εύσπλαγχνίαν σου την μεγάλην καί 
άνεκδιήγητον καί σέ παρακαλοϋμεν νά είσακούση,ς τής δεήσεως μας. Νά άφήσης τάς άνομίας καί 
άμαρτίας μας, συγχωρών πάν δ,τι ήμάρτομεν εκ νεότητος ημών μέχρι τής παρούσης ώρας, είτε εν 
λόγω, εϊτε εν έργω, είτε κατά διάνοιαν, εϊτε κατά επιθυμίαν, είτε εν γνώσει, είτε εν άγνοια. Νά μάς 
δώση,ς δέ καί καρδίαν συμπαθή, εϋσπλαγχνον καί έλεήμονα, όπως δίδωμεν καί ήμεϊς άπό καρδίας 
πάντοτε την συγχώρησιν είς πάντας τούς άδικοΰντας ή οπωσδήποτε πταίονίτας είς ημάς. 

Σέ παρακαλοϋμεν, πολυεύσπλαγχνε καί πανάγαθε Κύριε, ϊνα μάς έλευθερώσης άπό την 
φιλαυτίαν, άπό τον εγωισμόν καί την υπερηφάνειαν, άπό τον φθόνον καί τό μίσος, άπό την 
κατάκρισιν καί την μομφήν, άπό την φιλαργυρίαν καί την πλεονεξίαν, άπό την άσυμπάθειαν καί 
άσπλαγχνίαν, άπό την οκνηρίαν καί άμέλειαν, άπό την κενοδοξίαν καί την άνθρωπαρέσκειαν, άπό τον 
θυμόν καί την οργήν, άπό τό ψεύδος καί την άδικίαν καί πονηριάν, άπό τάς κακάς επιθυμίας καί 
άπό πάσαν ροπήν καί κλίσιν προς την άμαρτίαν, καί νά καθαρίση,ς τάς ψυχάς ημών καί τά σώματα 
άπό πάντα μολυσμόν. Σέ παρακαλοϋμεν, ϊνα ένοικίσης εν ταίς ψυχαίς ημών καί τό Πνεύμα Σου τό 
άγαθόν, δτως μάς όδηγή είς πάσαν την άλήθειαν- νά εύλογής δέ καί τούς διαλογισμούς μας, τούς 
λόγους μας, τάς επιθυμίας μας, τά θελήματά μας, τάς κρίσεις μας καί τάς πράξεις μας. Σέ 
παρακαλοϋμεν, ϊνα μάς δίδης καί προσοχήν, όπως μη γινώμεθα ποτέ εις τινα άφορμή λύπης ή 
σκανδάλου. 

Σέ παρακαλοϋμεν, ϊνα μάς δίδης την γνώσιν καί την συναίσθησιν τής ηθικής καί πνευματικής 
καταστάσεως τών ψυχών μας, όπως ταπεινοφρονώμεν, καί όπως μη κατακρίνωμεν τούς άδελφούς μας. 
Νά μάς προφυλάττη,ς καί άπό πάσαν κλίσιν καί προσκόλλησιν είς τά μάταια καί φθαρτά τοΰ κόσμου 
τούτου. Νά μάς λυτρώνης άπό τον πονηρόν καί νά μάς έλευθερώνης άπό πάντα πειρασμόν, άπό 
πάσαν πλάνην καί άπό πάν κακόν. Νά μάς δίδης ζήλον καί προθυμίαν είς τό νά προσευχώμεθα, καί 
φωτισμόν είς τό πώς πρέπει νά προσευχώμεθα καί τι νά αίτώμεν εν τη προσευχή ημών. 



Σέ παρακαλοϋμεν, ί'να μάς χαρίσης τον άγιόν Σου φόβον, την συναίσθησιν τής άπανταχοϋ 
παρουσίας Σου, την στερεάν και άκλόνητον πίστιν και ελπίδα, την συναίσθησιν των αναρίθμητων 
προς ημάς ευεργεσιών σου και την εγκάρδιον ευγνωμοσύνην προς τίιν άπειρον αγαθότητά Σου, την 
άφοσίωσιν και άγάπην προς το άγιον όνομά Σου. Σέ παρακαλοϋμεν, ί'να μάς χαρίσης τίιν γνώσιν της 
άληθείας, τίιν ευθύτητα, τίιν σωφροσύνην, τίιν αγνότητα και καθαρότητα της καρδίας, τίιν εγκράτειαν, 
τίιν εν Πνεύματι χαράν, τίιν πραότητα, τίιν άνεξικακίαν, τίιν χρηστότητα, τίιν άγαθωσύνην και 
ελεημοσύνην, τίιν μεγαλοψυχίαν και τίιν ύπομονήν. Νά διάνοιξης δε και τον νοϋν μας και τίιν καρδίαν 
μας, διά νά νοώμεν τά Θεία Σου λόγια, και νά κρατώμεν αύτά εντός των ψυχών μας. 

Σέ παρακαλοϋμεν, ί'να μάς χαρίσης τίιν γρήγορσιν καί τίιν προσοχήν καί μάς ένδυναμώνη,ς, όπως 
άποδοκιμάζωμεν πάντοτε καί άποδιώκωμεν μακράν άφ’ ημών πάν άμάρτημα καί πάσαν κακίαν, ήτις 
παρουσιάζεται ί'να μολύνη, τίιν ψυχήν μας. Σέ παρακαλοϋμεν, ί'να μάς προθυμοποιης διά τοϋ 
Πνεύματός Σου, όπως πάντοτε έργαζώμεθα ύπέρ τής δόξης τοϋ Όνόματός Σου, καί ύπέρ τής 
ώφελείας τοϋ πλησίον ημών μετά πάσης αύταπαρνήσεως καί θυσίας καί εν άγάπη, καθαρά καί 
άνυποκρίτώ, άποβλέποντες είς μόνην την δόξαν Σου. Σέ παρακαλοϋμεν, ί'να μάς άξιώνης νά 
κοινωνώμεν έκάστοτε τών άχράντων μυστηρίων, τοϋ Σώματος καί Αίματος τοϋ Χριστοϋ Σου, 
άκατακρίτως καί είς άφεσιν τών άμαρτιών μας. Σέ παρακαλοϋμεν, ί'να εύλογήης την εργασίαν μας καί 
μάς χορηγής εν τη άγαθή σου προνοία πάν τό χρήσιμον διά την συντήρησιν τής πρόσκαιρου ημών 
ζωής. Σέ παρακαλοϋμεν, ί'να μάς έμπνέη,ς τον φόβον Σου, όπως πάν ό,τι έργαζόμεθα, έργαζώμεθα 
αύτό εν άληθεία καί δικαιοσύνη. Σέ παρακαλοϋμεν, ί'να μάς δίδη,ς άγγελον άγαθόν, οδηγόν καί 
φύλακα τών ψυχών καί τών σωμάτων ημών. Σέ παρακαλοϋμεν ϊνα εν τη άγαθότητί Σου μάς δίδη,ς 
έκάστοτε καί πάν ό,τι ή πανσοφία Σου θεωρεί καλόν καί ώφέλιμον. 

* * * 

Έτι Σέ παρακαλοϋμεν, Κύριε ό Θεός ημών, ύπέρ τής Εκκλησίας Σου, ί'να στερεώνη,ς καί 
διαφυλάττη,ς αύτήν, καί ί'να άναδεικνύης εν αύτη ποιμένας καί διδασκάλους εμφορούμενους ύπό 
θείου ζήλου, όπως έργάζωνται διά τον φωτισμόν καί την σωτηρίαν τοϋ λαοΰ Σου. Σέ παρακαλοϋμεν, 
όπως εύδοκήση,ς, ί'να καί πάντες οί Χριστιανοί ένωθώσι διά τής άληθοΰς πίστεως είς μίαν ποίμνην 
καί έκλείψωσι τά σχίσματα, αί αιρέσεις καί αί πλάναι, καί οϋτω δοξάζεται άληθώς ύπό πάντων τό 
ύπερύμνητον καί ύπεράγιον "Ονομά Σου. 

Σέ παρακαλοϋμεν ύπέρ τοϋ έθνους ημών καί πάντων τών έχόντων άρχήν καί εξουσίαν επί τοϋ 
λαοΰ Σου, ί'να διαφυλάττη,ς αύτούς καί έμπνέη,ς εν ταίς ψυχαίς αύτών την άλήθειαν, την δικαιοσύνην 
καί την άγάπην, όπως έργάζωνται ύπέρ τής εύημερίας καί τής ειρηνικής συμβιώσεως τοϋ λαοϋ Σου. 
Σέ παρακαλοϋμεν καί ύπέρ τής ειρήνης πάντων τών εθνών, όπως μη πάσχη, ή άνθρωπότης εκ τών 
συγκρούσεων καί τών πολέμων. 


* * * 

Έτι σέ παρακαλοϋμεν, πανάγαθε Κύριε, ύπέρ τών εργαζομένων προς δόξαν τοϋ άγιου όνόματός 
Σου καί ύπέρ πάντων τών ζητούντων την σωτηρίαν τών, ύπέρ πάντων τών ζητούντων τό έλεος Σου 
καί την χάριν Σου. Σέ παρακαλοϋμεν καί ύπέρ τών άγαπώντων ημάς, καί ύπέρ εκείνων οϊτινες μάς 
ήδίκησαν ή οπωσδήποτε μάς έπίκραναν ή έλύπησαν. Σέ παρακαλοϋμεν, ί'να γίνη,ς ϊλεως καί 
συγχωρήση,ς κατά τό μέγα Σου έλεος καί πάντας τούς Χριστιανούς, καί ί'να φωτίζη,ς καί οδηγίας καί 
ένισχύη,ς αύτούς είς τό νά πορεύωνται συμφώνως προς τό θέλημά Σου τό άγιον. Σέ παρακαλοϋμεν καί 
ύπέρ πάντων τών εν θλίψεσι καί άνάγκαις καί άσθενείαις, καί τών εν δουλεία καί τυραννία 
εύρισκομένων, ί'να έλευθερώση,ς καί σώση,ς αύτούς. Σέ παρακαλοϋμεν, ί'να άναπαύση,ς καί τάς Ψιιχάς 
τών προκεκοιμημένων πνευματικών πατέρων καί άδελφών, γονέων καί συγγενών καί εύεργετών ημών 
καί πάντων τών άπ’ αίώνος εν πίστει τελειωθέντων Χριστιανών εν τη, έπουρανίω σου Βασιλεία. 

* * * 

Έτι Σέ παρακαλοϋμεν, πανοικτίρμον Κύριε, ί'να μάς δώση,ς την χάριν Σου, διά νά ζήσωμεν τον 
επί τής γης ύπόλοιπον χρόνον τής ζωής μας μέ ειρήνην, μέ μετάνοιαν, καί μέ τελείαν άφοσίωσιν καί 
ύπακοήν είς τό θέλημά Σου τό άγιον όπως, οϋτω πολιτευθέντες καί τά εύάρεστα ενώπιον Σου 
ποιήσαντες, έχωμεν καλήν καί εύπρόσδεκτον άπολογίαν ενώπιον τοϋ φοβερού βήματος τοϋ Χριστοϋ 
Σου καί Θεοϋ ημών. Ναί, ό Θεός, ή μόνη ελπίς καί καταφυγή καί σωτηρία μας, έπάκουσον εν τώ 
όνόματι τοϋ Μονογενούς Σου Υίοϋ τών δεήσεων ημών καί άξίωσον ημάς εν τη, άγαθότητί Σου καί τώ 
έλέει σου, ί'να γίνωμεν μέτοχοι τών αιωνίων άγαθών τής βασιλείας Σου, τά όποια άπό καταβολής 
κόσμου ήτοίμασας διά τούς άγαπώντας σε, καί δοξάζωμεν τό πάντιμον καί μεγαλοπρεπές όνομά Σου, 
καί τοϋ Μονογενούς Σου Υίοϋ, καί τοϋ πιαναγίου καί άγαθοϋ καί ζωοποιού Σου Πνεύματος είς τούς 
αιώνας τών αιώνων. Αμήν. 



106. ΕΝΣΤΑΣΙΣ ΩΣ ΠΡΟΣ ΤΟ ΕΚΤΕΤΑΜΕΝΟΝ ΤΗΣ ΠΡΟΣΕΥΧΗΣ 

Ή προσευχή αυτή, ή ώς υπόδειγμα αυτοσχεδίου προσευχής γραφείσα, διαλαμβάνει, ώς βλέπει τις, 
και εκ των τριών ειδών της προσευχής, δοξολογίαν, ευχαριστίαν και δέησιν μετά συντόμου 
έξομολογήσεως. Επειδή δε, ώς έχει ρηθή, ή προσευχή είνε ομιλία ούχί προς άνθρωπον, άλλα προς τον 
υψιστον Θεόν και Κύριον ημών, όστις παρίσταται έμπροσθεν μας και μάς άκούει, πρέπει νά γίνεται 
μετά πολλής της προσοχής και εύλαβείας. 

Άλλ’ ίσως εϊπη, τις ότι το νά λέγη, τις πάντα τά άνωτέρω εις τίιν προσευχήν του είνε πολλά και 
άπαιτοΰν χρόνον πολύν, άφοϋ μάλιστα ό άνθρωπος πρέπει νά προσεύχεται νοών και 
συναισθανόμενος αύτά, και νά μη διέρχεται την προσευχήν του τροχάδην. Άπαντώντες εις τούτο, 
λέγομεν ότι, όταν ό άνθρωπος έχη καιρόν και δύναται νά λέγη, πάντα ταΰτα εν τη προσευχή του, 
πρέπει νά πράττη, τούτο, διότι μεγάλως ώφελείται εξ αύτοϋ. Έάν όμως ό άνθρωπος, είτε διότι δέν έχει 
εις την διάθεσίν του τον άπαιτούμενον χρόνον, είτε διότι δέν άντέχει ό νους του ένεκα σωματικής 
άδυναμίας εις πολύωρον άφοσίωσιν, δέν δύναται νά προσευχηθη, λέγων πάντα όσα έλέχθησαν 
άνωτέρω, τότε ας γνωρίξη, ότι ό Θεός δέχεται και την συντομωτέραν προσευχήν του, όπως και την 
έκτενεστέραν παντός δυναμένου, διότι άποβλέπει, ώς ειπομεν και προηγουμένως, εις την πρόθεσιν 
και την άντοχήν τού προσευχομένου. 

Δύναται λοιπόν εν τοιαύτη, περιπτώσει ό άνθρωπος μέρος μέν τών άνωτέρω λεχθέντων νά λέγη, 
εις μίαν του προσευχήν, μέρος δέ αύτών εις άλλην του προσευχήν, και άλλο μέρος εν άλλη, προσευχή 
του- εις τρόπον ώστε νά λέγωνται και νά κυκλοφορώσιν εις τάς προσευχάς αύτοϋ πάντα όσα 
έρρέθησαν άνωτέρω. Δύναται τουτέστιν εν έκάστη, αύτοϋ προσευχή, όταν δέν δύναται ϊνα προσευχηθη, 
διά μακρών, νά δοξολογη και νά εύχαριστη κατά πρώτον δι’ ολίγων τον Θεόν- έπειτα δέ άναλόγως τών 
άναγκών αύτοϋ και τών περιστάσεων υπό τάς οποίας διατελεΐ, νά ςητη τό έλεος του και την χάριν 
του. Αρκεί μόνον νά προσεύχεται μετά συναισθήσεως και τής δεούσης προσοχής και εύλαβείας, έχων 
ύπ’ όψιν του ότι ή προσευχή του αυτή Θά είνε άρεστή και εύπρόσδεκτος εις τον Θεόν. Ένώ, έάν τις 
προσεύχεται διά πολλών, άλλ’ άνευ τής δεούσης προσοχής, ή προσευχή τοϋ αύτη δέν θά είνε 
εύάρεστος εις τον Θεόν. 


107. Ο ΧΡΙΣΤΙΑΝΟΣ ΠΡΟΣΕΥΧΟΜΕΝΟΣ ΔΥΝΑΤΑΙ ΝΑ ΑΝΑΦΕΡΕΤΑΙ ΚΑΙ 
ΕΙΣ ΕΝ ΕΚ ΤΩΝ ΠΡΟΣΩΠΩΝ ΤΗΣ ΑΓΙΑΣ ΤΡΙΑΔΟΣ ΚΑΙ ΕΙΣ ΤΑ ΤΡΙΑ ΟΜΟΥ 

Ή άνωτέρω προσευχή, καθώς βλέπει πάς τις, άναφέρεται προς τον ούράνιον Πατέρα Θεόν. 
Πρέπει όμως νά γνωρί'ςη ό Χριστιανός, ότι δύναται νά προσεύχεται άναφερόμενος και προς την άγίαν 
Τριάδα. Δύναται έτι νά άναφέρεται διά τής προσευχής του προς τον Χριστόν, δύναται και προς τό 
Άγιον Πνεϋμα. Διά τον λόγον ότι, όταν τις προσευχόμενος άναφέρεται και εις εν εκ τών προσώπων 
τής Τρισυποστάτου Θεότητος, είνε ώς νά άναφέρεται καί είς τά τρία πρόσωπα, είς τον Πατέρα, είς 
τον Υιόν καί είς τό Άγιον Πνεϋμα. Διότι ή άγια Τριάς είνε άδιαίρετος καί άχώριστος, καί είς έκαστον 
πρόσωπον συνυπάρχουσιν άσυγχύτως καί τά άλλα πρόσωπα. Καί ή άγια ημών Εκκλησία οϋτω 
προσεύχεται προς τον Θεόν διά τών προσευχών καί άκολουθιών τάς όποιας έχει. Ωφελείται δέ ό 
άνθρωπος είς τάς προσευχάς αύτοϋ, έάν έπικαλήται καί τάς προς τον Θεόν πρεσβείας τών άγιων, καί 
μάλιστα τής ύπερευλογημένης Μητρός τοϋ Κυρίου καί Δεσποίνης ημών, τής άειπαρθένου Μαριάμ. 

Έχων λοιπόν ό Χριστιανός την γνώσιν τοϋ πώς δύναται νά προσεύχεται καί δι’ ιδίων λέξεων, 
αύτοσχεδίως, διά τον έαυτόν του καί υπέρ τών άλλων, καί εν γένει έχων την γνώσιν πάντων τών 
ρηθέντων περί προσευχής, θά γνωρίξη, πώς πρέπει νά προσεύχεται. 

Ταϋτα καί περί τοϋ ύψίστου καθήκοντος τής προσευχής. 



ΚΕΦΑΛΑΙΟΝ Θ': ΤΑ ΠΡΟΣ ΤΟΝ ΠΛΗΣΙΟΝ ΚΑΘΉΚΟΝΤΑ 


108. ΠΕΡΙ ΤΩΝ ΠΡΟΣ ΤΟΝ ΠΛΗΣΙΟΝ ΚΑΘΗΚΟΝΤΩΝ ΕΝ ΓΕΝΕΙ 

Άφοϋ εϊπομεν περί των καθηκόντων, τά όποια έχομεν προς τον Θεόν, έρχόμεθα εις τα προς τον 
πλησίον καθήκοντα, τά όποια απορρέουν άπό την δευτέραν εντολήν «αγαπήσεις τον πλησίον σου ώς 
σεαυτόν». Τά καθήκοντα ταϋτα άποβλέπουσιν άφ’ ενός μεν εις τάς πνευματικής άνάγκας τοϋ 
πλησίον, εις τον φωτισμόν δηλονότι, την πρόοδον και την σωτηρίαν τής ψυχής αύτοϋ, άφ’ ετέρου δε 
εις τάς σωματικής άνάγκας αύτοΰ, δηλαδή εις την βοήθειαν και άνακούφισιν των άναγκών τής 
σωματικής ζωής του, και την παρηγοριάν κατά τάς διαφόρους θλίψεις του. 

Έν τη τηρήσει δε των καθηκόντων τούτων πρέπει νά γνωρίζωμεν, ότι πλησίον μεν ημών είνε πας 
άνθρωπος, δεν είνε όμως πάντες εξ ίσου εγγύς και πλησίον προς ημάς, άλλ’ άλλος είνε πλησιέστερος 
προς ημάς άπό άλλον. Οί γονείς λόγου χάριν και τά τέκνα είνε πελησιέστεροι εις ημάς άπό δ,τι είνε 
άλλοι συγγενείς. Οί άλλοι συγγενείς είνε πλησιέστεροι καί εγγύτεροι άπό τούς μη συγγενείς. Οί 
ορθόδοξοι είνε πλησιέστεροι καί εγγύτεροι άπό τούς ετεροδόξους. Οί ομοεθνείς είνε πλησιέστεροι άπό 
τούς άλλοεθνείς. Ώς εκ τούτου άκολουθεί νά ύπάρχωσι καί διάφοροι βαθμοί τής προς τον πλησίον 
άγάπης. Ποιος δε είνε ό εις έκαστον όφειλόμενος βαθμός άγάπης, πώς δηλαδή πρέπει νά γίνεται 
εκλογή καί προτίμησις έν τη προς τον πλησίον άγάπη,, έρχόμεθα νά είπώμεν. 


109. ΕΚΛΟΓΗ ΚΑΙ ΠΡΟΤΙΜΗΣΙΣ ΕΝ ΤΗ ΠΡΟΣ ΤΟΝ ΠΛΗΣΙΟΝ ΑΓΑΠΗ 

Ή διδασκαλία τοϋ Χριστού, ώς εϊπομεν, μάς επιβάλλει νά άγαπώμεν πάντας τούς άνθρώπους. 
Άλλ’ έν περιπτώσει καθ’ ήν δεν δυνάμεθα νά ποιήσωμεν τό καλόν καί την εύεργεσίαν εις πάντας τούς 
άνθρώπους, τότε κατ’ άνάγκην πρέπει νά γίνη εκλογή καί προτίμησις. Πρέπον λοιπόν τότε είνε νά 
προτιμήσωμεν τον πλησιέστερον. "Ενεκα δε τού ότι είνε δικαία ή προτίμησις αυτή τών πλησιεστέρων, 
λέγει καί ό θείος Παύλος: «Ώς καιρόν εχομεν έργαζώμεθα τό άγαθόν προς πάντας, μάλιστα δε προς 
τούς οικείους τής πίστεως» (Γαλ. στ' 10). ’Ήτοι, ενόσω εύρισκόμεθα έν τώ κόσμω τούτω, οπότε 
δυνάμεθα νά έργασθώμεν την άρετήν, ας ένεργώμεν καί ας έργαζώμεθα τό καλόν καί τό ώφέλιμον 
προς πάντας άνθρώπους, μάλιστα δε προς εκείνους, μετά τών όποιων συνδεόμεθα στενώς διά τής 
αύτής άληθοΰς θρησκείας καί χριστιανικής πίστεως. 

Εις την προτίμησιν τής προς τον πλησίον άγάπης άπαιτείται προσοχή. Αλλά καί εις αύτήν την 
προτίμησιν πάλιν πρέπει νά ύπάρχη, προσοχή, διά νά μη ύποπέση, τις εις την εγωιστικήν φιλαυτίαν. 
’Άν πρόκειται λόγου χάριν περί τροφής καί ενδυμασίας, δεν έκπληροί ό Χριστιανός τον νόμον τής 
άγάπης, εάν άπλήστως χορταίνη, εαυτόν καί την οίκογένειάν τού καί ένδύη, αύτήν πολυτελώς, 
έξοδεύων εις αύτήν μόνην δ,τι έχει, καθ’ όν χρόνον άλλοι άνθρωποι λιμοκτονούν καί γυμνητεύουν. 
Ούδέ εάν προσπαθη νά άφήση, εις τά τέκνα του μεγάλην περιουσίαν, ενώ πλείστοι άλλοι άνθρωποι 
πεινούν. Διά νά είνε τις Χριστιανός άληθής, πρέπει μεν νά προτιμά καί νά φροντίζη, κατά πρώτον 
λόγον διά την οίκογένειάν του, διότι τούτο είνε δίκαιον, άλλά δεν πρέπει νά περιορίζη, άποκλειστικώς 
την άγάπην του φροντίδων υπέρ αύτής μόνον κατά πλεονεκτικόν τρόπον. Άλλά πρέπει προνοών καί 
διατηρών έν μέτρω, συμφώνως με την άνάγκην, την οίκογένειάν του, τά περισσεύοντα νά διαθέτη εις 
έξοικονόμησιν δσων άλλων άνθρώπων είνε δυνατόν αύτώ, στερουμένων καί τών άναγκαιοτέρων. Διότι 
τό πνεύμα τού Έύαγγελίου διδάσκει τον άνθρωπον νά έχη, εύρείαν καρδίαν καί νά περιλαμβάνη, έν τη 
άγάπη, του δλους τούς άνθρώπους καί δχι τον εαυτόν του μόνον ή την οίκογένειάν του μόνον ή 
ολίγους άκόμη άλλους άνθρώπους είτε φίλους- διότι τότε δεν είνε άληθής καί γνήσιος τού Χριστού 
οπαδός. 


110. Ο ΧΡΙΣΤΙΑΝΟΣ ΟΦΕΙΛΕΙ ΝΑ ΠΡΟΤΙΜΑ ΤΗΝ ΩΦΕΛΕΙΑΝ ΤΩΝ 
ΠΟΛΛΩΝ ΑΠΟ ΤΗΝ ΙΔΙΑΝ ΩΦΕΛΕΙΑΝ 

Ακόμη δε πρέπει νά γνωρίζη, ό Χριστιανός δτι οφείλει νά προτιμά την ώφέλειαν τών πολλών άπό 
την ιδίαν αύτοΰ ώφέλειαν. Διότι δταν λέγη, ή εντολή τού Θεού, δταν λέγη, τό Εύαγγέλιον «Αγαπήσεις 
τον πλησίον σου ώς σεαυτόν», ήτοι, Νά άγαπάς τον πλησίον σου καθώς άγαπάς τον εαυτόν σου, 
εννοεί νά άγαπςίς τον πλησίον σου εξ ίσον με τον εαυτόν σου, δταν ό πλησίον, ήτοι δταν ό άλλος 
άνθρωπος είνε εις- δεν εννοεί δε τό αύτό καί δταν ό πλησίον δεν είνε εις άνθρωπος, άλλά πολλοί. Έν 
περιπτώσει καθ’ ήν ό πλησίον είνε ούχί εις άνθρωπος, άλλά πολλοί, τότε ή προς αύτούς άγάπη σου 
δεν πρέπει νά είνε ίση με την άγάπην, ήν έχεις εις τον εαυτόν σου, άλλά πρέπει νά είνε ή προς 
εκείνους πολύ μεγαλυτέρα. Έάν δέ τις άγαπά καί_προτιμά τον εαυτόν του περισσότερον τών πολλών, 
τότε δεν είνε τού Χριστού οπαδός, παρά είνε εις μεγάλος εγωιστής, άλλότριος τοΰ πνεύματος τού 
Εύαγγελίου. Διότι τό Εύαγγέλιον ζητεί άπό τον Χριστιανόν νά θυσιάζη, ούτος τό εαυτού συμφέρον, 
καθώς καί την εαυτού ζωήν, έν περιπτώσει καθ’ ήν παρίσταται άνάγκη νά σωθώσιν άλλοι εκ τού 
αιωνίου θανάτου τής κολάσεως, ή καί εκ τού σωματικού θανάτου. 

Έκ τούτου εννοεί πάς τις δτι ή εκλογή καί προτίμησις έν τη, προς τον πλησίον άγάπη, πρέπει νά 
γίνεται εκεί ένθα επέρχεται γενικώτερον καλόν καί ώφέλεια εις περισσοτέρους άνθρώπους. Έάν λόγου 



χάριν παρίσταται απόλυτος και αναπόφευκτος ανάγκη, ή να σώση, τις την οικογένειαν του μόνον, ή να 
εγκατάλειψη, αυτήν, όπως σώση, πόλιν ολόκληρον ή κοινότητα ή έθνος, πρέπει να προτίμηση την 
σωτηρίαν των πολλών ανθρώπων, παρά των ολίγων, έστω και πλησιεστάτων συγγενών. Κατά το 
παράδειγμα τοϋτο εννοεί πας τις, ότι τό συμφέρον και ή ώφέλεια των πολλών άνθρώπων πρέπει να 
προτιμάται άπό τό συμφέρον καί την ώφέλειαν των ολίγων. "Οταν δέ ό άριθμός των άνθρώπων εινε 
ίσος μεταξύ πλησιεστέρων άνθρώπων (είτε συγγενών, είτε ομοθρήσκων, είτε ομοεθνών) καί μη 
πλησιεστέρων, πρέπει να προτιμώνται οί πλησιέστεροι άπό τούς μη τοιούτους, Πάντες δέ πρέπει _νά 
προτιμώνται άπό τον έαυτόν μας, ό έστι ημείς να εϊμεθα εις την προτίμησιν οί τελευταίοι. Αυτό εινε 
τό πνεύμα τού Ευαγγελίου. Καί τοϋτο έδίδαξεν ημάς ό Κύριος ημών Ιησούς Χριστός όχι μόνον διά 
τού λόγου του άλλα καί δι’ όλου τού επί γης βίου Του. Τοϋτο καί διά τού θανάτου του έπεσφράγισε 
καί έπεβεβαίωσε. Τό παράδειγμα τοϋτο τού Σωτήρος ήκολούθησαν έπειτα καί οί Απόστολοι καί 
πάντες οί γνήσιοι καί άληθεΐς οπαδοί του, άγαπήσαντες καί προτιμήσαντες τον πλησίον άπό τον 
έαυτόν των. "Ωστε πρέπει νά έχωμεν πάντοτε ύπ’ όψιν ότι, όπως ή άνωτάτη καί ύπερτάτη άγάπη εινε 
ή προς τον Θεόν, οώτω καί ή κατωτάτη καί ή τελευταία άγάπη εινε ή προς τον έαυτόν μας. Ταϋτα 
γνωρίζων καί έφαρμόζων ό Χριστιανός εις τον βίον του θά κατασταθή μακάριος. «Εί ταϋτα οϊδατε», 
είπε καί ό Κύριος, διδάσκων την άρετήν τής άγάπης καί τής ταπεινώσεως διά τού παραδείγματος 
του, «μακάριοί έστε, εάν ποιήτε αυτά» (Ίω. ιγ' 17). ’Ήτοι εάν ταϋτα έμάθετε καί γνωρίζετε, θά είσθε 
μακάριοι τότε, όταν ποιήτε αυτά. 

Μετά την ύπόδειξιν τής διακρίσεως εν τη, εκλογή καί προτιμήσει, ή οποία πρέπει νά γίνεται εν τη, 
προς τον πλησίον άγάπη, έρχόμεθα νά εϊπωμεν περί των οικογενειακών καθηκόντων, καί πρώτον 
περί των καθηκόντων, τα οποία έχουσιν οί σύζυγοι ώς πλησιέστεροι προς άλλήλους. 


ΟΙΚΟΓΕΝΕΙΑΚΑ ΚΑΘΗΚΟΝΤΑ 

111. α') Η ΙΕΡΟΤΗΣ ΚΑΙ ΣΠΟΥΔΑΙΟΤΗΣ ΤΟΥ ΓΑΜΟΥ 

Διά νά κατανοηθώσιν άκριβέστερον καί πληρέστερον τα καθήκοντα, τα οποία έχουσι προς 
άλλήλους οί σύζυγοι, εινε άνάγκη νά έχωμεν ύπ’ όψιν ότι ό γάμος, διά τού οποίου ούτοι ένοΰνται καί 
άποτελοϋσιν εν σώμα, συνεστήθη ύπ’ αυτού τού Θεού. Πλάσας ό Θεός τον Άδάμ, εξ αυτού δέ 
δημιουργήσας έπειτα καί την Ευαν, συνέστησε τον γάμον, προς τον σκοπόν ϊνα πολλαπλασιασθώσιν 
οί άνθρωποι καί γίνωσι διά τής καλής χρήσεως τής ελευθερίας αυτών μέτοχοι καί κληρονόμοι αιωνίου 
ζωής καί μακαριότητος. Επειδή δέ ό γάμος συνεστήθη άπό αυτόν τον Θεόν, καί επειδή έχει σκοπόν 
νά γεννηθώσιν άνθρωποι καί νά μορφωθώσιν κατά τό θέλημα τού Θεού, διά τούτο πάς τις κατανοεί 
την ιερότητα καί ύψίστην σπουδαιότητα, την οποίαν ούτος ενέχει. Ή ίερότης καί ή σπουδαιότης τού 
γάμου εινε τόσον μεγάλη, ώστε ό δεσμός αυτού εινε άδιάλυτος. 

Έπιβεβαιών καί έπικυρών την ιερότητα καί σπουδαιότητα τού δεσμού τού γάμου καί ό Κύριος 
ημών Ιησούς Χριστός, έπανέλαβε τούς λόγους, οϊτινες έρρέθησαν κατά την δημιουργίαν τού Άδάμ καί 
τής Εϋας, καί διεκήρυξε σαφώς καί καθαρώς τό άδιάλυτον αυτού- διαλύεται δέ τότε μόνον, είπεν, 
όταν άθετηθή ή συζυγική πίστις (Ματθ. ιθ' 4-9). Καί ό άπόστολος Παύλος, την ιερότητα τού γάμου 
έπιβεβαιών, λέγει ότι ή διά τού γάμου ένωσις τού άνδρός μετά τής γυναικός είκονίζει την πνευματικήν 
ένωσιν τού Χριστού μετά τής Εκκλησίας αυτού (Έφεσ. ε' 32). 


112. β') ΚΑΘΗΚΟΝΤΑ ΤΟΥ ΑΝΔΡΟΣ ΠΡΟΣ ΤΗΝ ΓΥΝΑΙΚΑ ΑΥΤΟΥ 

Μετά την γνώσιν τής ίερότητος καί σπουδαϊιότητος τού γάμου έρχόμεθα πρώτον νά εϊπωμεν περί 
των καθηκόντων, τά οποία έχει ό σύζυγος προς την σύζυγόν του. Ό άνήρ, συμφώνως προς τούς 
λόγους τής Αγίας Γραφής, εινε ή κεφαλή τής γυναικός αυτού, ώς εκ τούτου θεωρών την γυναίκα 
αυτού ώς παρά τού Θεού δεδομένην αύτω σύντροφον καί βοηθόν εν τω βίω, πρέπει νά φροντίζη, διά 
την συντήρησιν αυτής, διά την διατήρησιν τής ύγείας τής καί διά την προστασίαν τής τιμής καί 
ύπολήψεώς της. ’Έχει καθήκον ό άνήρ νά δίδη, εις την γυναίκα τό παράδειγμα τής καλής καί 
χριστιανικής συμπεριφοράς, καθοδηγών καί νουθετών αυτήν καί έπανορθών εν άγάπη, πάσαν τυχόν 
έλλειψιν αυτής, χωρίς ποτέ νά περιφρονη, τάς όρθάς αυτής γνώμας, τάς εις αυτόν ύπ’ εκείνης 
ύποβαλλομένας. 

Έχει έτι καθήκον ό άνήρ, καθώς παραγγέλλει ό θείος Παύλος, νά άγαπά την γυναίκα αυτού, 
όπως καί ό Χριστός ήγάπησε την Εκκλησίαν, καί έαυτόν παρέδωκεν εις θάνατον ύπέρ τής 
Εκκλησίας, ινα άγιάση, αυτήν. Επομένως οφείλει νά μη οργίζεται κατ’ αυτής, ουδέ νά μεταχειρίζεται 
προς αυτήν τρόπον τραχύν καί δεσποτικόν, ούδέ νά άπαιτη, ποτέ άπ’ αυτής εργασίας βαρείας, 
άνωτέρας των δυνάμεών τής. Έχει καθήκον νά φέρεται προς αυτήν πράως καί είρηνικώς, μετά 
συνέσεως καί φρονήσεως, ώς εις άσθενέστερον σκεύος, καθώς λέγει ό θείος Πέτρος (Α' Πέτρ. γ' 7). 



113. γ') ΚΑΘΗΚΟΝΤΑ ΤΗΣ ΓΥΝΑΙΚΟΣ ΠΡΟΣ ΤΟΝ ΑΝΔΡΑ ΑΥΤΗΣ 

Ή γυνή δέ έχει καθήκον νά πείθεται και να υπάκουη, είς τον σύζυγον αύτής εις παν εν γένει, 6,τι 
δεν άντίκειται εις το θέλημα τοΰ Θεού, σεβόμενη αυτόν και θεωρούσα αυτόν κεφαλήν αύτη,ς. Έχει έτι 
καθήκον νά μεριμνά διά τον οίκον αύτη,ς, φροντίζουσα συγχρόνως όπως γίνεται πάντοτε και 
παράδειγμα αρετής εις πάντας τούς εν τη οικία. Μη, έχουσα δέ τάς πολυποίκιλους τού άνδρός 
φροντίδας και μη, απασχολούμενη είς την τύρβην τού κόσμου, ώς ό άνιιρ αύτη,ς, πρέπει νά δεικνύη, 
περισσότερον θρησκευτικόν ζήλον και νά προσπαθη διά της καλής της συμπεριφοράς νά συντελη εις 
την καταπράϋνσιν και συγκράτησιν και πνευματικήν προαγωγήν τού συζύγου αύτη,ς. 

’Έχει ακόμη καθήκον ή σύζυγος, καθώς διδάσκει καί ή Αγία Γραφή (Α' Πέτρ. 1-6), νά άποφεύγη, 
τούς εξωτερικούς άνοήτους καί άσκοπους καλλωπισμούς καί πάσαν περιττήν δαπάνην, προσέχουσα 
περισσότερον είς την διακόσμησιν τής ψυχής αύτής καί διά των αρετών αύτής μάλλον κοσμούσα 
έαυτήν παρά διά τών εξωτερικών καλλωπισμών. Ώς έχουσα δέ ή γυνή καί περισσότερον καιρόν από 
τον σύζυγόν τής, οφείλει ακόμη νά προσεύχεται υπέρ πάντων τών εν τη, οικία, όπως ό Θεός εύλογη 
καί στηρίζη, αύτούς εν τη, εύσεβεία, τη ειρήνη, καί τη, αγάπη,. 


114. δ') ΑΜΟΙΒΑΙΑ ΚΑΘΗΚΟΝΤΑ ΤΩΝ ΣΥΖΥΓΩΝ 

Έκτος τών ιδιαιτέρων καθηκόντων έκαστου τών συζύγων ύπάρχουσι καί αμοιβαία καθήκοντα 
αύτών. Είνε δέ ταΰτα γενικώς τά έξης: 

1) ’Έχουσι καθήκον οί σύζυγοι νά άγαπώσιν άλλήλους, ανεχόμενοι ό είς τον έτερον διά πάσαν 
αδυναμίαν, ή ελάττωμα αύτοΰ, καί έφαρμόζοντες τοιουτοτρόπως τό θειον παράγγελμα τού 
αποστόλου Παύλου «ανεχόμενοι άλλήλων εν αγάπη,» (Έφ. Δ' 2). 

2) ’Έχουσι καθήκον νά διάγωσιν εν σωφροσύνη, τηροΰντες άμφότεροι αύστηρώς την 
οικογενειακήν τιμήν καί διατελοΰντες πιστοί προς άλλήλους, συμφώνως προς τούς λόγους τού 
θείου Αποστόλου, «Τίμιος ό γάμος εν πάσι, καί ή κοίτη άμίαντος» (Εβρ. Ιγ' 4). 

3) ’Έχοντες τελείαν άγάπην καί διατελοΰντες πιστοί προς άλλήλους, πρέπει άκόμη νά 
άποδιώκωσι μακράν άπ’ άλλήλων την ζηλοτυπίαν, ή οποία, ψυχραίνουσα την άγάπην καί 
είσάγουσα την καχυποψίαν μεταξύ τών συζύγων, άποδιώκει άπ’ αύτών την γαλήνην καί την 
άρμονίαν καί τούς καθιστά δυστυχείς. 

4) ’Έχουσι προς τούτοις καθήκον νά μεριμνώσιν άμοιβαίως περί τής κατά Χριστόν ζωής καί 
πολιτείας των, καί εν γένει τής πνευματικής αύτών προαγωγής, καθώς καί περί τής 
διορθώσεως τών ελαττωμάτων καί ελλείψεων αύτών, άκόμη δέ καί νά συμμερίζωνται τάς 
θλίψεις άλλήλων, βοηθοΰντες καί παρηγοροΰντες ό είς τον έτερον. 

5) Όφείλουσιν άκόμη έκαστος αύτών νά σέβεται καί νά τιμά τούς γονείς τού έτέρου, ήτοι τον 
πενθερόν καί την πενθεράν. Καθώς επίσης καί ό πενθερός καί ή πενθερά έκάστου τών 
συζύγων όφείλουσι νά άγαπώσι τον γαμβρόν καί την νύμφην ώς τέκνα τών. 

Ταΰτα γενικώς καί δι’ ολίγων είνε τά καθήκοντα, τά όποια προς άλλήλους έχουσιν οί σύζυγοι, 
καί τά οποία όταν τηρώσι, θά ζώσιν εν τελεία όμονοία καί ειρήνη έχοντες την εύλογίαν τού Θεού καί 
την εν τω κόσμω τούτω δυνατήν εύτυχίαν. Συγχρόνως δέ θά γίνωνται καί παράδειγμα εύσεβείας καί 
καλής άγωγής είς τά τέκνα αύτών, καθιστάμενοι τοιουτοτρόπως άξιοι τής ούρανίου βασιλείας. 


115. ε') ΚΑΘΗΚΟΝΤΑ ΤΩΝ ΓΟΝΕΩΝ ΠΡΟΣ ΤΑ ΤΕΚΝΑ 

Επειδή ό γάμος σκοπόν έχει, ώς εϊδομεν (111), νά γεννηθώσι τέκνα καί νά μορφωθώσι ταΰτα κατά 
τό θέλημα τοΰ Θεού, διά τούτο καθήκον πρώτιστον έχουσιν οί γονείς νά μορφώσωσι τά τέκνα αύτών 
χριστιανικώς καί νά προπαρασκευάσωσιν αύτά πολίτας τής Βασιλείας τών Ούρανών. Επειδή όμως τά 
τέκνα έχουσι καί άνάγκην σωματικής περιθάλψεως, συντηρήσεως καί άναπτύξεως, ένεκα τούτου 
καθήκον τών γονέων είνε άκόμη νά φροντίζωσιν, όπως άνταποκρίνωνται καί είς τάς άνάγκας αύτών 
ταύτας. Κατά την μικράν μάλιστα ηλικίαν αύτών τό καθήκον τούτο τών γονέων προηγείται παντός 
άλλου καθήκοντος προς τά τέκνα αύτών. 

Όφείλουσιν οί γονείς νά φροντίζωσι καί διά την υγείαν τών τέκνων τών, σπουδάζοντες όπως μη 
άποβώσι ταΰτα άσθενικά καί καχεκτικά, χωρίς όμως καί νά καταστήσωσιν αύτά μαλθακά καί 
τρυφηλά, διότι ή μαλθακότης καί ή τρυφηλότης καθιστά τον άνθρωπον ούχί ολίγον καχεκτικόν καί 
άδύνατον καθ’ όλον τό διάστημα τής ζωής αύτοΰ. Έχουσιν άκόμη καθήκον νά έκταιδεύωσι τά τέκνα 
αύτών, φροντίζοντες όπως ταΰτα διδαχθώσιν, εάν δέν είνε είς αύτούς δυνατόν πολλά γράμματα, 
τούλάχιστον τά στοιχειώδη, διότι ταΰτα θά χρησιμεύσουν είς αύτά σπουδαίως καθ’ όλον τον βίον 
αύτών καί υπό σωματικήν καί υπό πνευματικήν έποψιν. Έχουν έτι καθήκον οί γονείς, ϊνα 
φροντίσουν διά τά τέκνα τών, όπως ταΰτα έκμάθωσι καί βιοποριστικήν τινα εργασίαν, ϊνα, όταν 
φθάσωσιν είς ηλικίαν, πορίζωνται εξ αύτής τά άναγκαία διά την συντήρησίν τών. 

Ιδίως όμως, επειδή ώς εϊπομεν, ό σκοτός τού γάμου είνε νά μορφωθώσι τά τέκνα κατά τό θέλημα 
τού Θεού, έχουσι καθήκον οί γονείς νά δίδουν την μεγαλυτέραν προσοχήν τών είς την ηθικήν καί 
πνευματικήν μόρφωσιν τών τέκνων τών. Υπέχουν οί γονείς μεγάλην καί βαρείαν εύθύνην, εάν 
δειχθώσιν άμελείς καί άδιάφοροι διά την πνευματικήν καί ηθικήν μόρφωσιν τών τέκνων των- διότι 



ταΰτα, μίι γνωρίζοντα έν τη αρχή τής ηλικίας αυτών το αγαθόν ή το κακόν, θά λάβωσιν εκείνο το 
οποίον θά μεταδώσωσιν εις αυτά οί γονείς, καί τοϋτο θέλει έντυπωθή εις τάς άπαλάς ψυχάς των. Ώς 
εκ τούτου έξαρτάται κατά μέγα μέρος εκ των γονέων το αιώνιον μέλλον τών τέκνων και ή αίωνία 
άποκατάστασις. 

Περί τής φροντίδος, την όποιαν πρέπει νά λαμβάνουν οί γονείς διά τον πνευματικόν καταρτισμόν 
τών τέκνων τών, ό Κύριος διά τού Αποστόλου Του παραγγέλλει λέγων: «Οί πατέρες εκτρέφετε τά 
τέκνα έν παιδεία καί νουθεσία Κυρίου» (Έφ. στ' 4). Όφείλουσι διά τοϋτο οί γονείς, ϊνα καί διά τού 
παραδείγματος τών παρέχωσιν εις τά τέκνα τών τον τύπον καί τον υπογραμμόν τού αληθούς 
Χριστιανού, νά μη ψεύδωνται καί νά μη καταλαλούν, μηδέ νά θυμώνουν καί έρίζωσι προς άλλήλους, 
καί μάλιστα έμπροσθεν τών τέκνων τών, διότι οϋτω φερόμενοι γίνονται εις τά τέκνα αύτών 
παράδειγμα κακόν. 

’Έχουσιν άκόμη καθήκον όχι μόνον νά προτρέπουν αύτά εις προσευχήν, άλλά καί νά 
συμπροσεύχωνται μετ’ αύτών, νά όδηγώσιν αύτά εις την εκκλησίαν, νά τά νουθετώσι καί νά έμπνέωσιν 
εις αύτά τον φόβον τού Θεού, διά τού οποίου θά άποφεύγωσι ταΰτα πάσαν κακίαν, καί θά 
εργάζονται την άρετήν. ’Έχουν καθήκον νά διδάσκωσι τά τέκνα τών όπως έχουν άναμεταξύ τών 
άγάπην, όπως σέβωνται καί τιμώσι τούς μεγαλυτέρους τών, καί όπως τηρώσι πάντοτε εις τον βίον τών 
σωφροσύνην καί δικαιοσύνην άποφεύγοντα πάσαν παρεκτροπήν καί άδικίαν. Όφείλουσιν έτι ϊνα 
προσέχουν, όπως άπέχουν τά τέκνα τών άπό πάσαν συναναστροφήν κακήν, καθώς καί άπό τάς 
άναγνώσεις βιβλίων κλονιζόντων την πίστιν, την σωφροσύνην καί την ηθικήν τών. 

Έάν δέ ποτέ παρεκτραπώσιν, έχουσι καθήκον οί γονείς όχι μόνον νά νουθετώσιν αύτά, άλλ’ όταν 
ήθελε παραστή άνάγκη, καί νά τιμωρώσιν αύτά άναλόγως τής ηλικίας τών καί τής παρεκτροτής τών. 
Τιμωροΰντες δέ τά τέκνα αύτών, πρέπει συγχρόνως καί νά ύποδεικνύωσιν εις αύτά την αιτίαν, διά την 
οποίαν τά τιμωροΰσιν, ώστε ταΰτα νά νοώσιν ότι δικαίως καί διά τό συμφέρον αύτών τιμωρούνται. Τό 
τελευταίον τούτο έχει μεγίστην σημασίαν, καί σπουδαίως συντελεί εις την μόρφωσιν καί διόρθωσιν 
τών τέκνων. Χρειάζεται όμως προσοχή, ϊνα μη ή τιμωρία είνε άδικος ή υπερβολική, ούδέ νά άπαιτώσιν 
οί γονείς άπό τά τέκνα τών περισσότερα τών δυνάμεων αύτών. Διότι όταν ή τιμωρία είνε άδικος ή 
υπερβολική, τότε συντελεί μόνον εις τό νά παροργίζωνται τά τέκνα, καί νά χάνωσι την προς τούς 
γονείς εμπιστοσύνην των. Ούτω δέ, άντί νά ώφελώνται ταΰτα, θά βλάπτωνται εκ τής τιμωρίας ταύτης. 
Τούτο καί ό θείος Παύλος ύποδεικνύων λέγει: «Οί πατέρες μη παροργίζετε τά τέκνα υμών» (Έφεσ. στ' 
4). "Οπως δέ δέν πρέπει άδίκως ή μέ υπερβολήν νά τιμωρώσι τά τέκνα τών οί γονείς, ούτως εξ άλλου 
δέν είνε έπιτετραμμένον νά δεικνύουν τυφλήν συμπάθειαν καί παράλογον συγκατάβασιν, προκειμένου 
περί τών παρεκτροπών τών τέκνων των. Πάσα τοιαύτη τυφλή συμπάθεια τών γονέων προς τά τέκνα 
δέν βλάπτει ταΰτα μόνον, άλλά καί αύτούς τούς γονείς, διότι καθίστανται ένοχοι καί υπεύθυνοι 
ενώπιον τού Θεού. Άπόδειξις τούτου είνε, μεταξύ πλείστων άλλων παραδειγμάτων, καί ό Ήλεί, ό 
οποίος, καθώς μάς βέβαιοί ή Αγία Γραφή, επειδή παρέβλεπε καί δέν έτιμώρει τάς παρεκτροτάς τών 
τέκνων του, έτιμωρήθη υπό τού Θεού μαζή μέ αύτά καί αύτός. 

Ωσαύτως έχουσι καθήκον οί γονείς, έάν βλέπωσι κλίσιν τινά κακήν εις τά τέκνα αύτών, έάν 
δηλαδή ταΰτα είνε επιρρεπή ή εις τον φθόνον, ή εις τον θυμόν, ή εις τό ψεύδος, ή εις τάς πονηριάς, 
ή εις άλλην τινά κακίαν, νά προσπαθώσι διά τρόπου καταλλήλου νά διορθώνωσι τά ελαττώματα 
αύτών ταΰτα, καί νά μεταβάλλωσι την κλίσιν καί ροπήν αύτών προς τό καλόν καί την άρετήν. Μαζή 
δέ μέ την άνατροφήν καί άγωγήν αύτήν, την οποίαν έχουν καθήκον οί γονείς νά δίδουν εις τά τέκνα 
τών, οφείλουν άκόμη νά παρακαλοΰν τον Θεόν, ϊνα την φροντίδα την οποίαν λαμβάνουν διά την 
μόρφωσιν τών τέκνων των, την φέρη εις πέρας καί την έπιστέψη διά τού φωτισμού καί τής 
ένισχύσεώς του. Όταν δέ τά τέκνα άνατραφώσιν οϋτω, τότε όχι μόνον εις τον Θεόν θά 
εύαρεστήσωσιν, άλλά καί θά γνωρίζωσι νά σέβωνται καί νά τιμώσι τούς γονείς αύτών· άκόμη δέ καί οί 
άλλοι άνθρωποι θά μακαρίζωσι τούς τοιούτους γονείς διά τά τέκνα αύτών. Τούναντίον δέ, εις 
περίπτωσιν κατά την οποίαν τά τέκνα εξ άμελείας τών γονέων ήθελον άποβή άνθρωποι κακοί, όχι 
μόνον υπό τού Θεού θά τιμωρηθώσιν οί γονείς, άλλά καί οί άνθρωποι θά καταρώνται τό όνομα καί 
την μνήμην αύτών. 

Τηροΰντες πάντα τά άνωτέρω οί γονείς έκτελοΰν τό καθήκον αύτών καί θά έχουν παρρησίαν 
ενώπιον τού Θεού. Καί έν περιπτώσει δέ κατά την οποίαν συμβή, ώστε τέκνον τι νά μη άποβή καλόν, 
δέν θά έχουν καμμίαν εύθύνην άπέναντι τού Θεού, διότι αύτοί έξετέλεσαν τό καθήκον τών καί 
έπραξαν πάν δ,τι εξ αύτών έξηρτάτο. 


116. στ') ΚΑΘΗΚΟΝΤΑ ΤΩΝ ΤΕΚΝΩΝ ΠΡΟΣ ΤΟΥΣ ΓΟΝΕΙΣ 

Έπί τής γής, μετά τον Θεόν, έχομεν τούς γονείς ημών. Δι’ αύτών ό Θεός μάς έδωκε την ΰπαρξιν 
καί την ζωήν. Αύτούς έγνωρίσαμεν κατά πρώτον, καί αύτοί μάς περιέθαλψαν εξ άρχής. Αύτοί πάλιν 
έπειτα έφρόντισαν νά μάς άναθρέψουν καί νά μάς άναπτύξουν, καθώς ήτο εις αύτούς δυνατόν, 
άναλόγως τής γνώσεως καί τών μέσων τά οποία είχον. ’Έχομεν λοιπόν καθήκον άπαραίτητον ώς εκ 
τούτου νά τιμώμεν καί νά σεβώμεθα αύτούς, καθόσον μάλιστα τούτο είνε εντολή αύτοΰ τού Θεού, ό 
οποίος μάς διατάσσει λέγων: «Τίμα τον πατέρα σου καί την μητέρα σου» (Έξόδ. Κ' 12). 

Καθήκον άκόμη έχουσι τά τέκνα νά ύπακούωσιν εις τούς γονείς συμμορφούμενα προς τούς 
λόγους τοΰ θείου Παύλου, ό οποίος παραγγέλλει τά έξής: «Τά τέκνα ύπακούετε τοίς γονεΰσιν υμών έν 
Κυρίω- τούτο γάρ έστι δίκαιον» (Εφεσ. στ' 1). Καί τοσούτω μάλλον οφείλουν ϊνα ύπακούωσιν εις τούς 



γονείς των, καθόσον αυτοί ώς άγαπώντες τα τέκνα αυτών συμβουλεύουσι και ύποδεικνύουσιν εις 
αυτά τα πρέποντα και ώφέλιμα. Μόνον τότε επιβάλλεται εις τά τέκνα νά μη ύπακούωσιν εις τούς 
γονείς των, όταν οί γονείς διατάξωσιν η άπαιτήσωσί τι εξ αυτών, όπερ άντίκειται εις τον νόμον τού 
Θεού. Διότι, ώς και προηγουμένως έρρέθη (83), ή προς τον Θεόν αγάπη και ύπακοή εινε άνωτέρα 
πάσης άλλης αγάπης και ύπακοής. Τούτο και ό θειος Παύλος εννοεί, λέγων ϊνα τά τέκνα ύπακούωσιν 
εις τούς γονείς αυτών «εν Κυρίω» (Εφεσ. στ' 1), δηλαδή τά ύπακούουν εις τούς γονείς τών, εφόσον 
ούτοι δεν άπαιτοΰσιν εξ αυτών νά ποιήσωσί τι, όπερ εινε εναντίον τού θελήματος τού Κυρίου. 

’Έχουσιν ώσαύτως καθήκον τά τέκνα νά βοηθώσι και νά περιθάλπωσι τούς γονείς αυτών, όταν 
γηράσωσιν, ή άσθενήσωσιν, ή έχωσιν άνάγκην τινά, άνεχόμενα και τάς τυχόν εκ γήρατος ή άσθενείας 
ιδιοτροπίας αυτών. ’Έχουσι καθήκον νά μη παραμελώσιν ή έπαισχύνωνται αυτούς εις περίπτωσιν, 
κατά την οποίαν τά τέκνα κατέχουσι θέσιν τινά κοινωνικήν, οί δε γονείς θεωρούνται μικροί καί 
άσημοι κατά κόσμον. Διότι, εάν ό άνθρωπος έχη καθήκον προς πάντας τούς άνθρώπους νά εινε, όσον 
εινε δυνατόν είς αυτόν, ευεργετικός, συντρέχων, άνεχόμενος καί τιμών τούς πάντας, πόσω μάλλον 
οφείλει νά τηρή τά καθήκοντα ταϋτα προς τούς γονείς αυτού; 

Ό παραμελών τά προς τούς γονείς καθήκοντά του ταΰτα άμαρτάνει θανασίμως καί, καθώς 
βεβαιώνει ό θείος Παύλος, εινε χειρότερος καί άπό αυτόν άκόμη τον άπιστον. «Ει τις τών ιδίων, λέγει 
ό θείος Απόστολος, καί μάλιστα τών οικείων ού προνοεί, την πίστιν ήρνηται καί έστιν άπιστου 
χείρων» (Α' Τιμοθ. ε' 8). Διά «τών ιδίων» εννοεί ό θείος Παύλος εν γένει τούς συγγενείς, διά δε «τών 
οικείων» εννοεί τούς εν τη οικία στενωτέρους συγγενείς, καθώς εινε οί γονείς, οί πάπποι, οί σύζυγοι, 
τά τέκνα καί οί άδελφοί. Ό δυνάμενος νά βοηθήση, νά συντρέξη, καί νά άνακουφίση, αυτούς καί μη 
ποιών τούτο, ό τοιοϋτος, βεβαιώνει ό Απόστολος, ήρνήθη την χριστιανικήν πίστιν καί εινε χειρότερος 
καί άπό αυτόν τον άπιστον. Διότι ή πίστις, τό Εύαγγέλιον τού Χριστού, διδάσκει τούς οπαδούς του 
νά έξασκώσι την άγάπην προς πάντας τούς άνθρώπους, καί προς αυτούς άκόμη τούς εχθρούς. "Οταν 
λοιπόν είς Χριστιανός δεν έξασκή την άγάπην προς αυτούς τούς στενωτέρους συγγενείς, ό τοιοϋτος 
ουδέ είς την τάξιν τών άπιστων δύναται νά καταταχθή, διότι καί οί άπιστοι προνοοϋσι περί τών 
οικείων τών. 

Καί ταϋτα μεν δι' ολίγων εινε τά καθήκοντα, τά οποία έχουν τά τέκνα προς τούς γονείς των, έφ’ 
όσον ούτοι ζώσιν. Όταν δέ άποθάνωσιν, έχουσι καθήκον τά τέκνα νά σώζωσι καί νά διατηρώσιν 
ευλαβή την μνήμην αυτών, καί νά προσεύχωνται προς τον Θεόν ύπέρ τής σωτηρίας τών ψυχών των. 

Τά τέκνα άκόμη έχουν καθήκον, όπως έχωσιν άναμεταξύ τών άγάπην, ομόνοιαν καί ειρήνην. Τά 
δέ μεγαλύτερα εξ αυτών, ήτοι οί μεγαλύτεροι άδελφοί έχουσι καθήκον νά προστατεύωσι τούς 
μικροτέρους καί νά φροντίςωσιν ύπέρ αυτών, γινόμενοι συγχρόνως καί τό παράδειγμα τής άρετής είς 
αυτούς. Έάν δέ έχωσιν άδελφάς, νά μεριμνώσι καί νά φροντίςωσιν ύπέρ αυτών ώς άλλοι πατέρες. Οί 
δέ μικρότεροι άδελφοί όφείλουσι νά τιμώσι καί νά σέβωνται τούς μεγαλυτέρους άδελφούς. 


117. ξ') ΚΑΘΗΚΟΝΤΑ ΤΩΝ ΚΥΡΙΩΝ ΠΡΟΣ ΤΟΥΣ ΥΠΗΡΕΤΑΣ 

Τά καθήκοντα τών κυρίων καί τών κυριών προς τούς ύπηρέτας ή τάς ύπηρετρίας δέν άφίστανται 
πολύ τών καθηκόντων, τά όποια έχουν προς τά τέκνα των. Όφείλουν νά θεωρούν καί τούς ύπηρέτας 
μέλη τής οίκογενείας των. Δέν έννοοΰμεν δέ μέ τούτο, ϊνα μη τούς διατάσσουν νά έκτελοϋν τά έργα 
τών, άλλά νοοΰμεν, ϊνα διατάσσουν αυτούς λαμβάνοντες συγχρόνως ύπ’ όψιν καί τό μέτρον τής 
ίκανότητος καί τών δυνάμεων τών. Θέσιν δέ γονέων έπέχοντες οί κύριοι προς τούς ύπηρέτας αυτών, 
όφείλουν νά μη μεταχειρίζωνται αυτούς μέ τρόπον όργίλον καί βίαιον καί άντιχριστιανικόν, άλλά νά 
φέρωνται συμπαθώς καί επιεικώς είς τάς πιαρουσιαζομένας ελλείψεις τών. ’Έχουν καθήκον ϊνα 
προσέχουν καί ϊνα ένδιαφέρωνται διά την ύγείαν τών ύπηρετών, καί εν περιπτώσει άσθενείας ϊνα 
τούς περιποιώνται όπως καί τά τέκνα αυτών. Όφείλουσιν έτι οί κύριοι νά μη καθυστερώσι ποτέ τον 
μισθόν τών ύπηρετών τών. 

Καθήκον άπαραίτητον τών κυρίων εινε άκόμη καί τό νά ένδιαφέρωνται περί τής θρησκευτικής 
άγωγής τών ύπηρετών τών, έχοντες ύπ’ όψιν ότι ό Θεός ένεπιστεύθη τούς ύπηρέτας είς αυτούς. Ώς εκ 
τούτου όφείλουν, όπως είς τά ϊδια τέκνα, οϋτω καί είς αυτούς νά δίδουν τό καλόν χριστιανικόν 
παράδειγμα καί διά τών συμβουλών τών νά φωτίζωσι καί νά καθοδηγώσιν αυτούς είς την ευσέβειαν 
καί είς την κατά Θεόν πολιτείαν καί ζωήν. Όφείλουν νά στέλλουν αυτούς είς την Εκκλησίαν κατά 
τάς Κυριακάς καί τάς μεγάλας έορτάς, νά προτρέπουν όπως εξομολογούνται καί όπως κοινωνοΰν τών 
άχράντων Μνστηρίων. Καθήκον ώσαύτως τών κυρίων εινε νά φροντίζουν διά την ηθικήν καί 
σωφροσύνην τών ύπηρετών τών, έχοντες ύπ’ όψιν ότι, έάν εξ άμελείας ίδικής τών οί ύπηρέται καί αί 
ύπηρέτριαι παρεκτραπούν, θά εινε καί αυτοί ύπεύθυνοι καί ένοχοι ενώπιον τού Θεού. 

"ϊνα δέ οί κύριοι έκτελώσι ταϋτα, πρέπει νά έχωσιν ύπ’ όψιν των, ότι ό Θεός, δστις εινε Κύριος 
καί τών κυρίων καί τών ύπηρετών, άγαπά εξ ίσου πάντας καί ένδιαφέρεται επίσης περί πάντων ώς 
πλασμάτων Αυτού- καί ότι ό Χριστός άπέθανεν εξ άγάπης καί ύπέρ αυτών τών ύπηρετών, όπως 
άπέθανε καί ύπέρ τών κυρίων καί ύπέρ όλου του κόσμου. Επομένως πρέπει οί κύριοι νά γνωρίζουν, 
ότι ενώπιον τού Θεού εινε ίσοι προς τούς ύπηρέτας αυτών. Έάν δέ έχωσιν εξουσίαν προσωρινήν επ’ 
αυτών, έχουσιν όμως καί αυτοί Κύριον εν ούρανοϊς, καθώς λέγει ό θείος Παύλος (Εφεσ. Στ' 9). 

Αυτά τά καθήκοντα όταν τηρώσιν οί κύριοι προς τούς ύπηρέτας αυτών, θά άνταμειφθώσιν ύπό 
τού Θεού εν τη αΐωνίω ζωή. Άλλά καί είς την παρούσαν άκόμη ζωήν ό Θεός θά εύλογή τούς οϊκους 
αυτών καί θά προστατεύη, τάς οίκογενείας τών. 



118. η') ΚΑΘΗΚΟΝΤΑ ΤΩΝ ΥΠΗΡΕΤΩΝ ΠΡΟΣ ΤΟΥΣ ΚΥΡΙΟΥΣ 

Οί ύπηρέται έχουσι καθήκον νά θεωρώσι τούς κυρίους αυτών ώς γονείς των. Επομένως οφείλουν 
δχι μόνον νά ύπακούουν είς πάντα τα ορθά και νόμιμα και δίκαια, τά όποια οί κύριοί των ζητούν 
άπο αυτούς, αλλά και νά σέβωνται και νά τιμώσιν αυτούς. Μόνον δε τότε επιβάλλεται είς αυτούς νά 
άπειθώσιν είς τούς κυρίους των, όταν εκείνα, τά οποία ούτοι παραγγέλλουν είς αυτούς, 
άντιστρατεύωνται προς το θέλημα τού Θεού. Διότι συμφώνως προς τούς λόγους της Αγίας Γραφιάς, 
οϊτινες είνε λόγοι Θεού: «Πειθαρχεϊν δεί Θεώ μάλλον η άνθρώποις» (Πράξ. ε' 29), ήτοι πρέπει ό 
άνθρωπος νά ύπακούη είς τον Θεόν καί όχι είς τούς ανθρώπους, όταν ούτοι διατάσσουν τι, δπερ είνε 
εναντίον τού Θεού. 

Όφείλουν ακόμη οί ύπηρέται νά έκτελώσι τδ έργον αυτών πιστώς καί άγογγύστως, νά μη, 
κλέπτωσιν ούδ’ έλάχιστον τι εκ της περιουσίας καί τών πραγμάτων τών κυρίων τών, νά είνε 
φιλαλήθεις χωρίς νά ψεύδωνται, νά μη λέγωσι δε προς τούς έκτος τής οικίας τι εξ δσων βλέπουσιν ή 
άκούουσιν εν τη, οικία τών κυρίων των, διότι δταν δεν έχωσι προσοχήν καί είς τούτο, πολλά 
σκάνδαλα είνε δυνατόν νά έπέλθωσι. Καί σκληροί δε ακόμη εάν είνε οί κύριοι αυτών, αυτοί δεν έχουν 
νά βλαβοΰν βλάβην ουσιώδη εκ τής σκληρότητος ταύτης, καί διά τούτο όφείλουσιν, ενόσω είνε 
ύπηρέται αυτών, άγογγύστως καί μεθ’ ύπομονης νά έκτελώσι τά έργα αυτών, έχοντες ύπ’ όψιν των, 
δτι δουλεύοντες είς τούς κυρίους τών πιστώς είνε ώς νά δουλεύουν είς τον Κύριον. Έάν δέ οί κύριοί 
τών δέν αναγνωρίζουν την εργασίαν τών καί την πιστότητα των, την αναγνωρίζει δμως ό Θεός, ό 
όποιος καί θά τούς άνταμείψη, καθώς βέβαιοί ό τού Θεού Απόστολος (Έφεσ. στ' 7). Συνεπώς, είτε 
επιτηρούνται εν τη, εργασία τών ούτοι ύπό τών κυρίων τών, είτε ούχί, πρέπει νά έργάζωνται έπιμελώς 
καί μετά προθυμίας, διότι βλέπει αυτούς ό Θεός, ό όποιος καί θά τούς άνταμείψη. Περί πάντων δέ 
τούτων, καθώς καί περί τού δτι θά άνταμειφθοΰν ύπό τού Κυρίου οί πιστοί δούλοι, μάς βέβαιοί αυτό 
τό Εύαγγέλιον διά τού πνευματεμφόρου αποστόλου Παύλου. ’Έχουν ακόμη καθήκον οί ύπηρέται νά 
μη έχουν αντιζηλίαν αναμεταξύ τών, αλλά νά έχουν ομόνοιαν καί αγάπην καί νά διέρχωνται τάς 
ημέρας αυτών εν ειρήνη, καί άρμονία. 

Καί ταϋτα μέν δσον άφορά τά οικογενειακά καθήκοντα. ’Ήδη δέ έρχόμεθα νά ειπωμεν περί τών 
καθηκόντων, τά όποια έχουσιν οί Χριστιανοί προς άλλήλους καί προς τούς εκτός τού Χριστιανισμού. 


ΚΑΘΗΚΟΝΤΑ ΠΡΟΣ ΤΟΥΣ ΧΡΙΣΤΙΑΝΟΥΣ ΚΑΙ ΤΟΥΣ ΕΚΤΟΣ 

ΤΟΥ ΧΡΙΣΤΙΑΝΙΣΜΟΥ 

119. α') ΚΑΘΗΚΟΝΤΑ ΤΩΝ ΧΡΙΣΤΙΑΝΩΝ ΠΡΟΣ ΑΛΛΗΛΟΥΣ 

Όλα τά προς άλλήλους καθήκοντα τών Χριστιανών συγκεφαλαιοΰνται εν τη, άγάπη,· είνε δέ_ή 
προς άλλήλους άγάπη τών Χριστιανών άγάπη οίκειότητος, άγάπη όμοφροσύνη,ης, άγάπη εν ή ό είς 
εύρίσκεται εν τη, ψυχή καί τη, καρδία τών άλλων. Αυτήν την άγάπην πρέπει νά έχωσιν οί Χριστιανοί 
προς άλλήλους. ’Έχει ομοιότητα ή άγάπη αύτη προς την εν τη. Αγία Τριάδι άγάπην, είκονίζουσα καί 
πλησιάζουσα ταύτην, καθ’ δσον είνε τούτο δυνατόν είς τον άνθρωπον. Τοιαύτην άγάπην, διά τής 
όποιας έκαστος Χριστιανός εύρίσκεται εν τη, ψυχή καί τη, καρδία τών άλλων, είχον οί πρώτοι 
Χριστιανοί. «Του δέ πλήθους τών πιστευσάντων ήν ή ψυχή καί ή καρδία μία» (Πράξ. δ' 32). Τούς 
λόγους τούτους άναφέρει ό ιερός Λουκάς είς τάς πράξεις τών Αποστόλων, περιγράφων τον 
πνευματικόν σύνδεσμον καί την άγάπην, την όποιαν είχον οί πρώτοι Χριστιανοί προς άλλήλους. 
Πάντες, λέγει, οί Χριστιανοί, δντες πολυάριθμοι, ήσαν ούτως ηνωμένοι πνευματικώς εν τη ένότητι τής 
ομοφροσύνης καί τής άγάπης, ώς νά είχον_ δλοι μίαν ψυχήν καί μίαν καρδίαν. Διότι ένεκα τής 
ομοφροσύνης καί τής άγάπης, την όποιαν είχον, έκαστος εξ αυτών εύρίσκετο εν τη, ψυχή καί τη, 
καρδία τών άλλων. 

Ή οικεία καί τελεία άγάπη συνέδεε καί τον Κύριον ημών προς τούς μαθητάς αυτού. Διά τούτο 
καί έλεγεν είς αυτούς: «Ούκέτι ύμάς λέγω δούλους, δτι ό δούλος ούκ είδε τί ποιεί αυτού ό Κύριος- 
ύμάς δέ εϊρηκα φίλους, δτι πάντα, ά ήκουσα παρά τού πατρός μου, έγνώρισα ύμίν» (Ιωάν, ιε' 15). 
Δηλαδή, επειδή ήγάπα ό Χριστός τούς μαθητάς του τελείαν άγάπην, διά τούτο καί έποίησεν αυτούς 
κοινωνούς τής θείας του γνώσεως. Καί είς την προς τον ούράνιον Πατέρα άρχιερατικήν του 
προσευχήν βλέπομεν, δτι εύχεται ό Κύριος μόνον ύπέρ τών μαθητών του καί ύπέρ εκείνων, οϊτινες 
έμελλον νά πιστεύσωσι διά τού κηρύγματος τών Αποστόλων είς τό δνομά του. «Ου περί τού κόσμου, 
λέγει, έρωτώ(=παρακαλώ), άλλά περί ών δέδωκάς μοι, δτι σοί είσι» (Ιωάν, ιζ' 9). Καί «Ου περί τούτων 
δέ ερωτώ μόνον, άλλά καί περί τών πιστευόντων διά τού λόγου αυτών είς έμέν» (Ιωάν, ιζ' 20). 


120. β') ΚΑΘΗΚΟΝΤΑ ΤΩΝ ΧΡΙΣΤΙΑΝΩΝ ΠΡΟΣ ΤΟΥΣ ΕΧΟΝΤΑΣ 

ΑΛΛΟΤΡΙΟΝ ΤΟΥ ΧΡΙΣΤΙΑΝΙΣΜΟΥ ΠΝΕΥΜΑ 

Μεταξύ τών Χριστιανών ύπάρχουσι πολλοί, οί όποιοι έγένοντο μέν Χριστιανοί διά του άγιου 
βαπτίσματος καί λέγονται Χριστιανοί, άλλ’ έχουν άλλότριον πνεύμα άπό τό πνεύμα τού Χριστού καί 
τού Ευαγγελίου αυτού. Καί είνε ώς εκ τούτου άλλοι μέν εξ αυτών δλως άδιάφοροι καί ψυχροί είς τά 
τής χριστιανικής θρησκείας, καί κλονισμένοι είς την πίστιν, άλλοι δέ καί χλευάζουν καί ειρωνεύονται 



τούς πορευομένους την κατά Χριστόν ζωήν, και άλλοι, τον διδάσκαλον εξαγγελλόμενοι, διδάσκουσι 
την απιστίαν και όμιλοϋσιν εναντίον των αληθειών τού Εύαγγελίου και τού κατά Χριστόν βίου. Προς 
πάντας τούτους ποία πρέπει νά είνε ή αγάπη μας και ποία ή συμπεριφορά μας; Διά πάντας αυτούς 
πρέπει νά έχωμεν τίιν επιθυμίαν και τον πόθον, ϊνα έπιστρέψωσιν εκ της διεστραμμένης αυτών ζωής 
και πολιτείας και νά ζήσωσι κατά τό πνεύμα τού Ευαγγελίου, όπως σωθώσι. Δεν πρέπει όμως ποτέ 
και νά συμπνευματιζώμεθα, η οπωσδήποτε νά ένδίδωμεν εις τά άντίθετα αυτών φρονήματα και την 
παράνομον αυτών διαγωγήν. 

Ό θείος Παύλος όμιλών εν γένει περί τών πολεμούντων τον Χριστιανισμόν, καθώς και περί τών 
ψευδοδιδασκάλων, οϊτινες ύπεκρίνοντο τον διδάσκαλον τής άληθείας, και συνιστών εις τούς 
Χριστιανούς, ϊνα έχωσι προσοχήν και προφυλάττωνται μήπως βλαβώσι και ζημιωθώσι πνευματικώς έξ 
αυτών, λέγει τά έξης: «Βλέπετε (ήτοι προσέχετε) τούς κύνας, βλέπετε τούς κακούς έργάτας, βλέπετε 
την κατατομήν» (Φιλιπ. γ' 2). Και κύνας μέν εννοεί τούς άπιστους και μάλιστα εκείνους, οϊτινες διά 
τής ψευδοφιλοσοφίας έπολέμουν τον Χριστιανισμόν, κακούς δέ έργάτας και κατατομήν εννοεί τούς 
ψευδοδιδασκάλους, οί οποίοι διά τής πεπλανημένης διδασκαλίας τών έξηπάτων τούς άπλουστέρους 
τών Χριστιανών και διήρουν αυτούς κατατέμνοντες την Εκκλησίαν τού Χριστού. 


121. γ') ΚΑΘΗΚΟΝΤΑ ΠΡΟΣ ΤΟΥΣ ΧΡΙΣΤΙΑΝΟΥΣ ΤΟΥΣ ΖΩΝΤΑΣ ΕΝ ΤΗ 
ΑΜΑΡΤΙΑ ΚΑΙ ΓΙΝΟΜΕΝΟΥΣ ΚΟΙΝΟΝ ΣΚΑΝΔΑΛΟΝ 

Ώς προς τούς Χριστιανούς δέ εκείνους, οϊ οποίοι έχουσι την άληθή πίστιν, όχι όμως και τον 
ορθόν χριστιανικόν βίον, και μένουσιν εν τη άμαρτία μη μετανοοϋντες, άλλά και σκάνδαλον κοινόν 
γινόμενοι, ποία είνε τά καθήκοντά μας και ποία πρέπει νά εινε ή συμπεριφορά μας; Απαιτείται νά 
ύπάρχη ή δέουσα προσοχή και νά καταβάλληται ή πρέπουσα φροντίς ούτως, ώστε νά μη 
παρασυρθώμεν ποτέ ύπ’ αυτών εις τό κακόν, άλλά και αυτοί νά μην ένθαρρύνωνται καί 
έπαναπαύωνται διά τής άδιαφορίας ημών εις τό νά μένωσιν άμετανόητοι. Τούναντίον δέ διά τής 
συμπεριφοράς καί τού καταλλήλου χριστιανικού τρόπου ημών νά προτρέπωνται εις μετάνοιαν καί 
επιστροφήν, εις βίον ορθόν καί ένάρετον. Εϊμεθα δέ άκόμη ύποχρεωμένοι νά προτρέπωμεν αυτούς καί 
διά λόγου, εάν δέχωνται λόγον Θεού. "Εάν όμως δέν δέχωνται, τότε όφείλομεν νά προσευχώμεθα εις 
τον Θεόν, ϊνα φωτίση καί όδηγήση, αυτούς εις μετάνοιαν καί σωτηρίαν. 


122. δ') ΚΑΘΗΚΟΝΤΑ ΤΩΝ ΧΡΙΣΤΙΑΝΩΝ ΠΡΟΣ ΤΟΥΣ ΕΚΠΕΣΟΝΤΑΣ ΚΑΙ 
ΜΕΝΟΝΤΑΣ ΕΝ ΤΗ ΑΜΑΡΤΙΑ 

"Οταν δέ πρόκειται περί προσώπων, μετά τών οποίων συναναστρεφόμεθα περισσότερον καί 
συνδεόμεθα διά στενωτέρας πνευματικής σχέσεως καί φιλίας, καί συμβη ώστε πρόσωπόν τι έκ τούτων 
νά άμαρτήση, νά παρεκτραπή καί νά παρεκκλίνη, καί νά έξακολουθή μένον εν τη άμαρτία, μη θέλον 
νά μετανοήση, ποιαν συμπεριφοράν πρέπει νά δεικνύωμεν προς αυτό; ’Έχομεν καθήκον νά 
προτρέπωμεν αυτό διά λόγων συμβουλεύοντες εις έπτιστροφήν καί διόρθωσιν βίου καί μετάνοιαν. Εις 
περίπτωσιν δέ κατά την οποίαν δέν είσακουόμεθα ύπό τού προσώπου αυτού, έχομεν καθήκον νά 
διαμαρτυρηθώμεν κατά τής άμετανοησίας του ταύτης, καί νά διακόψωμεν την προτέραν στενήν σχέσιν 
προς αυτό, διά νά τό φέρωμεν εις συναίσθησιν τής άμαρτίας του. Δέν πρέπει όμως ποτέ νά παύωμεν 
άπό τού νά ένδιαφερώμεθα καί νά φροντίζωμεν διά την πνευματικήν του σωτηρίαν, ουδέ πρέπει, 
οσάκις ήθελε δοθή κατάλληλος ευκαιρία, νά παραλείπωμεν τό νά παρακινώμεν αυτό έξ άγάπης όπως 
μετανοήση. 

Τούτο δέ, όπερ λέγομεν, τό διδασκόμεθα έξ αυτής τής Αγίας Γραφής. Διότι βλέπομεν, ότι ό θείος 
Παύλος ελέγχει τούς εν Κορίνθω Χριστιανούς αύστηρώς, επειδή δέν είχον διακόψει την σχέσιν, άλλ’ 
έξηκολούθουν νά συναναστρέφωνται ένα έκ τών εκεί Χριστιανών, ό οποίος ύποπέσας εις βαρύ 
σαρκικόν άμάρτημα δέν είχε μετανοήσει. Γράφει δέ προς αυτούς ό θείος Παύλος μεταξύ τών άλλων τά 
έξης: «Έγραψα ύμίν εν τη επιστολή, μη συναναμίγνυσθαι πόρνοις- καί ού πάντως τοίς πόρνοις τού 
κόσμου τούτου, ή τοίς πλεονέκταις, ή άρπαξιν, ή είδωλολάτραις- έπει οφείλετε άρα έκ τού κόσμου 
έξελθείν. Νυνι δέ έγραψα ύμίν μη συναναμίγνυσθαι, εάν τις άδελφός ονομαζόμενος ή πόρνος, ή 
πλεονέκτης, ή ειδωλολάτρης, ή λοίδορος, ή μέθυσος, ή άάρταξ' τώ τοιούτω μηδέ συνεσθίειν» (Α' Κοριν. 
ε' 9-11). ΔΓ αυτών τών λόγων ό θείος Παύλος προτρέπει τούς Χριστιανούς νά μη έχωσι σχέσιν προς 
πόρνους καί πλεονέκτας καί μέθυσους καί λοιπούς άμαρτάνοντας καί μένοντας άμετανοήτους. 
Γράφων, λέγει, ταϋτα προς ύμάς, δέν εννοώ νά μη σχετίζεσθε καί νά μη συναναστρέφεσθε τούς 
άνθρώπους εκείνους, οί οποίοι είνε ξένοι προς την πίστιν καί τό χριστιανικόν πνεύμα καί 
ύποπίπτουσιν εις βαρέα άμαρτήματα. Διότι, εάν σάς έλεγον τοιοΰτόν τι, έπρεπε τότε νά άναχωρήσετε 
άπό τον κόσμον διά νά μη συναντάτε τούς άνθρώπους αυτούς, άπό τούς οποίους γέμει ό κόσμος. Δέν 
εννοώ λοιπόν αυτούς νά μη συναναστρέφεσθε, άλλ’ έννοώ νά μη συναναστρέφεσθε εκείνους μόνον 
τούς άνθρώπους έξ ύμών, οί όποιοι πιστεύσαντες εις τον Χριστόν καί ταύτισθέντες μαζή σας καί 
συνδεθέντες μεθ’ ύμών δι’ ομοφροσύνης καί χριστιανικής άγάπης ήμάρτησαν έπειτα, καί μένουν 
άμετανόητοι. Μετά τών τοιούτων σάς λέγω, ότι δέν πρέπει ουδέ νά συντρώγετε. Γράφει προς τούς 
Χριστιανούς ό θείος Παύλος, ϊνα δείξωσι την τοιαύτην συμπεριφοράν, την οποίαν καί έδειξαν προς 
τον βαρέως άμαρτήσαντα Χριστιανόν, προς τον σκοπόν ϊνα έλθη, ούτος εις συναίσθησιν τής άμαρτίας 



του και μετανοήση, όπως μη άπολεσθή. Πράγματι δε ή τοιαύτη συμπεριφορά των εν Κορίνθω 
Χριστιανών προς τον άμαρτήσαντα έ'φερεν αυτόν εις βαθεΐαν συναίσθησιν, και μετενόησε, και έσώθη. 


123. ε') ΚΑΘΗΚΟΝΤΑ ΤΩΝ ΧΡΙΣΤΙΑΝΩΝ ΠΡΟΣ ΤΟΥΣ ΕΚΤΟΣ ΤΟΥ 

ΧΡΙΣΤΙΑΝΙΣΜΟΥ 

Ώς προς δε τούς έκτος τοΰ Χριστιανισμού καθήκον έ'χομεν νά δεικνύμεν άγάπην, τουτέστι 
συμπάθειαν και εύσπλαγχνίαν, έκδηλουμένην εις ενδιαφέρον μέχρι θανάτου διά την σωτηρίαν των 
ψυχών τών, καθώς και διά πάσαν σωματικήν τών άνάγκην και άνακούφισιν. Δεν είνε όμως ή αυτή 
προς την άγάπην έκείνην, ή όποια συνδέει έν τελεία ταύτότητι και ομοφροσύνη, τούς άληθείς 
Χριστιανούς προς άλλήλους. Ώς έκ τούτου και ό Κύριος ημών ύποχρεώνει ημάς νά άγαπώμεν και νά 
εύεργετώμεν τούς έχθρούς μας, χωρίς συγχρόνως νά μάς παραγγέλλη, όπως ταύτιζώμεθα καί 
όμοφρονώμεν προς αυτούς. «Αγαπάτε, λέγει, τούς έχθρούς ύμών, ευλογείτε τούς καταρωμένους ύμάς, 
καλώς ποιείτε τοίς μισοϋσιν ύμάς, καί προσεύχεσθε ύπέρ τών έπηρεαζόντων ύμών καί διωκόντων 
ύμάς όπως γένησθε υιοί τού Πατρός ύμών τού έν ούρανοίς, ότι τον ήλιον αυτού άνατέλλει έπί 
πονηρούς καί άγαθούς, καί βρέχει έπί δικαίους καί άδικους» (Ματθ. ε' 44-45). Τουτέστι έχετε άγάπην 
προς έκείνους, οϊτινες σάς έχθρεύονται καί οπωσδήποτε σάς κακοποιούν- όμιλείτε με λόγους 
έπαινετικούς καί ειρηνικούς καί με λόγους άγάπης προς έκείνους οϊτινες σάς καταρώνται καί σάς 
βλασφημούν- ευεργετείτε έκείνους οϊτινες σάς μισούν, καί προσεύχεσθε ύπέρ έκείνων οϊτινες 
οπωσδήποτε σάς βλάπτουν καί σάς κατατρέχουν καί σάς καταδιώκουν. Τοιουτοτρόπως δέ όταν 
ποιήτε, θέλετε γίνει τέκνα τοΰ Πατρός σας τοΰ έν ούρανοίς, όστις ένεκα τής άγάπης καί τής 
άγαθότητός του άνατέλλει τον ήλιον αυτού όχι μόνον έπί τούς άγαθούς άνθρώπους, άλλα καί έπί 
τούς πονηρούς, καί βρέχει όχι μόνον έπί τούς δικαίους, άλλα καί έπί τούς άδικους καί αμαρτωλούς. 
Τούτο δέ έβεβαίωσεν ό Χριστός καί διά τού παραδείγματος Του- διότι έπί τοΰ Σταυρού πάσχων καί 
ύποφέρων τα πάνδεινα, ηύχετο έξ άγάπης ύπέρ τών σταυρωτών του, λυπούμενος αυτούς διά την 
κακουργίαν αυτών καί πώρωσιν. «Πάτερ, έλεγεν, άφες αύτοίς, ου γάρ οϊδασι τί ποιοϋσι» (Λουκ. κγ' 
34). 

Έπιθυμών δέ καί θέλων την σωτηρίαν τών μακράν τής άληθοϋς πίστεως έθνικών, οί οποίοι 
έλάτρευον τούς ψευδείς τών ειδώλων θεούς, έ'δωκε ρητήν έντολήν εις τούς Αποστόλους, ϊνα 
έργασθώσιν ύπέρ τής σωτηρίας αυτών. Παρήγγειλεν εις αυτούς, ϊνα ύπάγωσιν εις τα διάφορα μέρη 
τής γης, όπως διά τού κηρύγματος τών άληθειών τού Ευαγγελίου του φωτίσωσι καί έλευθερώσωσι 
τούς έθνικούς άπό τό σκότος τής άμαρτίας καί τής πλάνης, εις την οποίαν εύρίσκοντο, καί ποιήσωσιν 
αυτούς κοινωνούς καί μετόχους τής βασιλείας τών ουρανών. «Πορευθέντες, είπεν εις αυτούς, 
μαθητεύσατε πάντα τα έθνη, βαπτίζοντες αυτούς εις τό όνομα τού Πατρός καί τού Υιού καί τού 
Αγίου Πνεύματος» (Ματθ. κη' 19). Καί παρήγγειλεν εις αυτούς, πορευομένους εις τον κόσμον άπαντα, 
νά έργασθώσιν ύπέρ τής σωτηρίας αυτών, τών εύρισκομένων έν τη πλάνη, μέχρι θανάτου. Διότι τούτο 
μεταξύ τών άλλων ύπεδείκνυεν ό λόγος, όν έλεγε προς αυτούς, «Ιδού έγώ άποστέλλω ύμάς ώς 
πρόβατα έν μέσω λύκων» (Ματθ. Τ 16). Καί τώ όντι οί Απόστολοι ήσαν έν μέσω τών έθνικών 
είδωλολατρών, καθώς καί τών Ιουδαίων, όπως είνε τά πρόβατα έν μέσω τών λύκων. 

Έχει λοιπόν καθήκον ό Χριστιανός καί νά θυσιάζεται έξ άγάπης διά τούς έκτος τού 
Χριστιανισμού, όπως σωθώσι καί ούτοι, άφοΰ ό Χριστός έθυσιάσθη ύπέρ αυτών. Δέν πρέπει όμως καί 
νά ταυτίζεται προς αυτούς, διότι τό πνεύμα τό όποιον αυτοί έχουσιν είνε έντελώς άλλότριον τοΰ 
χριστιανικού. Διά τούτο καί τό πνεύμα τό κοσμικόν προς τό πνεύμα τού Χριστού καί τοΰ Ευαγγελίου 
αυτού διατελοΰσιν εις διάστασιν ώς άντίθετα άλλήλοις- δπερ βεβαιών ό Χριστός έλεγε προς τούς 
μαθητάς Αυτού: «Εί ό κόσμος ύμάς μισεί, γινώσκετε, ότι έμέ πρώτον ύμών μεμίσηκεν. Εί έκ τού 
κόσμου ήτε, ό κόσμος άν τό ίδιον έφίλει- ότι δέ έκ τοΰ κόσμου ούκ έστέ, άλλ’ έγώ έξελεξάμην ύμάς έκ 
τού κόσμου, διά τούτο μισεί ύμάς ό κόσμος» ΓΙω. ιε' 18-19). Τουτέστιν έάν οί άνθρωποι, οϊτινες έχουσιν 
άντίθετα φρονήματα τοΰ πνεύματος τού Θεού καί πορεύονται έναντίον τοΰ θελήματος αυτού, σάς 
μισούν, γνωρίζετε καλώς, ότι οί_άνθρωποι αυτοί έμίσησαν προτήτερα άπό σάς έμέ. Καί είνε έπόμενον 
νά σάς μισώσιν οί άνθρωποι ούτοι, διότι σείς δέν έχετε τά φρονήματα καί τάς έπιθυμίας αυτών καί 
δέν σάς θεωρούν ίδικούς τών. Έάν εϊχετε τά αυτά φρονήματα καί τάς αύτάς έπιθυμίας καί τον αυτόν 
βίον, τον όποιον έχουν αυτοί, τότε θά σάς έθεώρουν ίδικούς των καί θά σάς ήγάπων. ’Ήδη σάς 
μισούν, έπειδή δέν ομοφρονείτε προς αυτούς. Σάς μισούν, διότι έγώ έκλέξας ύμάς έξ αυτών σάς 
μετέδωκα τό ίδικόν μου πνεύμα καί τά ίδικά μου φρονήματα, τά οποία είνε δλως άντίθετα έκείνων. 

Έκ τούτου άποδεικνύεται, ότι ό άπομεμακρυσμένος άπό του Θεού κόσμος μισεί τούς έχοντας τό 
πνεύμα τού Χριστού άληθείς Χριστιανούς. Ούτοι όμως, οί άληθείς Χριστιανοί, όχι μόνον δέν μισούν 
αυτούς, άλλά καί θυσιάζονται χάριν τής σωτηρίας αυτών. Καί έπειδή αυτοί έχουσιν άλλότριον 
πνεύμα, διά τούτο οί Χριστιανοί περιπατοϋσι καί φέρονται άπέναντι αυτών μετά σοφίας καί 
φρονήσεως, ώς λέγει ό θείος Παύλος: «Έν σοφία περιπατείτε προς τούς έξω» (Κολοσ. δ' 5). Καί πάλιν 
θέλων νά διδάξη, ό αυτός Απόστολος, ότι είνε έφάμαρτος πάσα έν γένει συμμόρφωσις ημών προς τό 
πνεύμα καί τά φρονήματα τών μακράν τού Θεού εύρισκομένων άνθρώπων, γράφων προς τούς 
Γαλάτας λέγει ότι, «Εί άνθρώποις ήρεσκον, Χριστού δούλος ούκ άν ήμην» (Γαλ. α' 10). Ό δέ 
άπόστολος Ιάκωβος πλέον σαφέστερον διαφωτίζων ημάς λέγει, ότι όστις έκ τών Χριστιανών ταυτισθή 
προς τά φρονήματα τών άνθρώπων τοΰ κόσμου, καθίσταται έχθρός του Θεού. «Ός άν βουληθη, λέγει, 
φίλος είνε τού κόσμου, έχθρός τού Θεού καθίσταται» (Ίακ. δ' 4). 



Συμφώνως λοιπόν προς τά ανωτέρω πας Χριστιανός έχει καθήκον να μη, ταυτίζεται μηδέ να 
όμοφρονή προς εκείνους οί όποιοι είνε μακράν τοϋ Χρίστου, και οί όποιοι ώς εκ των φρονημάτων, τά 
όποια έχουν, αποκρούουν και διώκουν τό αληθές χριστιανικόν πνεύμα. Όφείλει όμως νά συμπαθή και 
νά λυπάται αυτούς διά την εν γένει άξιοθρήνητον ψυχικήν αύτών κατάστασιν και πόθων την 
σωτηρίαν αύτών νά προσεύχεται υπέρ αύτών και νά εργάζεται και νά μοχθή, θυσιάζων εν ανάγκη και 
αύτήν την ζωήν τοϋ υπέρ αύτών. Τοϋτο διδασκόμεθα και εκ των ιερών Εύαγγελίων ότι έποίει ό 
Κύριος ήμών' διότι βλέπων την αμετανοησίαν και σκληρότητα των Φαρισαίων, ενώ άπεδοκίμαζε, και 
έξωργίζετο μάλιστα κατά της συμπεριφοράς αύτών ταύτης, εξ άλλον έλυπείτο διά την πώρωσιν των 
ψυχών των, ενδιαφερόμενος υπέρ της σωτηρίας αύτών. «Και περιβλεψάμενος αύτούς μετ’ οργής (διά 
την κακεντρέχειαν αύτών), λέγει ό ιερός εύαγγελιστής, συλλυπούμενος επί τη πωρώσει της καρδίας 
αύτών» (Μάρκ. γ' 5). 

Και ό άληθής και πιστός κατά πάντα οπαδός τοϋ Κυρίου, ό πρωτομάρτυς Στέφανος, βλέπων 
την πώρωσιν και άπιστίαν των Ιουδαίων, πλήρης ών Πνεύματος Αγίου, ήλεγξε δριμέως την άπείθειαν 
και σκληροκαρδίαν_ αύτών, άντιτασσομένων και άντιλεγόντων εις την διδασκαλίαν των Αποστόλων: 
«Σκληροτράχηλοι, είπεν εις αύτούς, και άπερίτμητοί τη καρδία και τοίς ώσίν, υμείς άεί τω Πνεύματι 
τω Άγίω άντιπίπτετε, ώς οί πατέρες υμών και υμείς» (Πράξ. ζ' 51). Μετ’ ολίγον όμως, δτε έλιθοβολείτο 
και έμελλε νά παραδώση τό πνεΰμα του υπό τά κτυπήματα των λίθων καί τούς τραυματισμούς, 
λυπούμενος βαθέως καί είλικρινώς διά την πώρωσιν των, παρεκάλεσε τον Κύριον υπέρ αύτών, είπών, 
«Κύριε, μη στήσης αύτοίς την άμαρτίαν ταύτην» (Πράξ. ζ’ 60). ’Ήτοι μη λογισθης καί μη λογαριάσης 
την άμαρτίαν των αύτήν. 

Ταϋτα καί ώς προς τά καθήκοντα των Χριστιανών προς άλλήλους καί προς τούς εκτός τού 
Χριστιανισμού, μετά τά όποια έρχόμεθα νά είπωμεν περί των ειδικών καθηκόντων των έχόντων 
άξιώματα καί επαγγέλματα. 


ΕΙΔΙΚΑ ΚΑΘΗΚΟΝΤΑ 

124. α) ΚΑΘΗΚΟΝΤΑ ΤΩΝ ΑΡΧΟΝΤΩΝ, ΑΜΑ ΔΕ ΚΑΙ ΤΩΝ ΣΤΡΑΤΙΩΤΙΚΩΝ 

Οί άρχοντες έχοντες άπό Θεού την εξουσίαν, ώς μάς βέβαιοί ή Αγία Γραφή, πρέπει νά έχωσι 
πάντοτε καί την συναίσθησιν ότι άντιπροσωπεύουσι την εξουσίαν καί δικαιοσύνην τού Θεού. Πρέπει 
διά τούτο νά είνε τό παράδειγμα της πίστεως καί της άρετης, πειθαρχοΰντες εν πάσιν εις τό θέλημα 
τού Θεού, καί συμμορφούμενοι προς πάντα όσα διατάσσει ό Θεός διά τού νόμου του. Σύμφωνοι κατά 
πάντα προς τό θέλημα τού Θεού πρέπει νά είνε καί οί νόμοι, τούς όποιους αυτοί όρίζουσι καί κατά 
τούς οποίους διακυβερνώσι τό κράτος, νά άποβλέπωσι δέ πάντοτε οί νόμοι ούτοι εις την εύημερίαν 
καί την ώφέλειαν των άρχομένων. 

Όφείλουσι δέ οί άρχοντες πρώτοι αύτοί νά δίδωσι τό παράδειγμα τής πειθαρχίας καί ύπακοής 
εις τούς νόμους. Όφείλουσιν άκόμη οί άρχοντες νά ένδιαφέρωνται πατρικώς υπέρ των άρχομένων, 
χωρίς νά φείδωνται κόπων, έτοιμοι δέ καί αύτήν άκόμη την ζωήν των νά θυσιάσωσιν υπέρ τοϋ κοινού 
των άρχομένων άγαθοϋ. Δέν είνε έπιτετραμμένον κατ’ ούδένα λόγον νά πιέζωσι ποτέ τούς άρχομένους, 
ή νά περιφρονώσιν αύτούς, ή νά παραβλέπωσι τά δίκαια αύτών, καί νά παρέχωσιν ούτω άφορμάς, 
ώστε νά θλίβωνται καί νά γογγύζωσιν οί άρχόμενοι. ’Έχουσι καθήκον οί άρχοντες νά είνε πάντοτε 
άγρυπνοι φύλακες τής εφαρμογής των νόμων καί των δικαιωμάτων των άρχομένων. 

Καθήκον έτι κύριον των άρχόντων είνε νά φροντίζωσι καί διά την ήθικοποίησιν τού λαού, 
συντρέχοντες εις τοϋτο καί τούς έκκληστιαστικούς άρχοντας, καί ένισχύοντες πάσαν εν γένει 
προσπάθειαν αύτών υπέρ τής ηθικής μορφώσεως των άρχομένων. "Ινα δέ οί άρχοντες έκτελώσι τά 
καθήκοντά των ταΰτα, πρέπει άφ’ ένός μέν νά έχωσι την άρετήν τής ταπεινοφροσύνης, άφ’ έτέρου δέ 
νά ζητώσι πάντοτε διά προσευχής τον παρά τού Θεοϋ φωτισμόν καί την ένίσχυσιν προς έπιτέλεσιν 
αύτών. 

Παρόμοια προς τά καθήκοντα των άρχόντων καί πάντων των έχόντων εξουσίαν είνε καί τά 
καθήκοντα των στρατιωτικών, εις τούς οποίους έχει άνατεθή ή άσφάλεια τής τάξεως καί τής ειρήνης 
τού ’Έθνους, καί ή ύπεράσπισις των ειρηνικών καί φιλησύχων πολιτών κατά παντός εν γένει 
προσβάλλοντος, πιέζοντος καί άδικοΰντος ή οπωσδήποτε βλάπτοντος αύτούς. Νά μη κάμνωσι δέ ποτέ 
κατάχρησιν τής εξουσίας των, άποβαίνοντες βίαιοι καί τυραννικοί ή οπωσδήποτε πιεστικοί εις τούς 
πολίτας ή εις τούς ύπ’ αύτούς στρατιώτας. 


125. β') ΚΑΘΗΚΟΝΤΑ ΤΩΝ ΑΡΧΟΜΕΝΩΝ 

Οί άρχόμενοι έχουσι καθήκον νά τρέφουσι σεβασμόν προς τούς άρχοντας, θεωροΰντες αύτούς ώς 
πατέρας των. ’Έχουσι καθήκον νά ύπακούωσιν εις πάσας τάς νομίμους καί δικαίας διαταγάς αύτών. 
Τότε δέ καί μόνον επιβάλλεται εις αύτούς ϊνα άπειθήσωσιν εις τούς άρχοντας, όταν συμβή νά 
ζητήσωσιν οί άρχοντες τι, δπερ άντίκειται εις τό θέλημα τού Θεού- διότι ό άνθρωπος οφείλει νά 
πειθαρχία εις τον Θεόν καί δχι εις τούς άνθρώπους (Πράξ. ε' 29). 

’Έχουσιν άκόμη καθήκον οί άρχόμενοι νά είσφέρωσιν άγογγύστως τούς φόρους, διότι δι’ αύτών 



διατηρείται και ή ιδία αυτών ασφάλεια και ή ασφάλεια ολοκλήρου τοΰ έθνους, συντρέχονται δε και 
διατηρούνται και πάντα τα ευεργετικά τοΰ κράτους καθιδρύματα. 

Πρέπει άκόμη οί άρχόμενοι να συντρέχωσι τούς άρχοντας εις την άνακάλυψιν και εις την 
τιμωρίαν των εγκληματιών και ενόχων, μη άποκρύπτοντες, άλλα φανεροϋντες αυτούς. ( Μόνον πρέπει 
να μη όρμώνται εξ έμπαθείας και έκδικήσεως, παρά να όρμώνται εξ άγαθοΰ ελατηρίου τοΰ να 
εφαρμόζονται οί νόμοι τής δικαιοσύνης, άμα δε και τής προθέσεως τού νά ώφελώνται οί ένοχοι, 
σωφρονιζόμενοι διά τής τιμωρίας). Διότι εν εναντία περιπτώσει, καθ’ ήν δεν συντρέχουσι τούς 
άρχοντας εις την άνακάλυψιν καί τιμωρίαν τών εγκληματιών, άδικοΰν ολόκληρον την κοινωνίαν καί το 
έθνος. Επειδή όταν δέν τιμωρώνται οί ένοχοι πληθύνεται το κακόν καί ή άδικία, καί τότε πάσχει καί 
κακοδαιμονεΐ ολόκληρος ή κοινωνία. Οί υπερασπιζόμενοι λοιπόν τούς εγκληματίας καί 
άποκρύπτοντες αυτούς γίνονται συνένοχοι τών εγκληματιών καί διαπράττουσι μέγιστον κακόν. 
Καθόσον πρέπει νά γνωρίζωμεν ότι, κατά την διδασκαλίαν τού Ευαγγελίου, τότε μόνον ό Χριστιανός 
οφείλει, καί έχει καθήκον νά συγχωρή άπό καρδίας τον άδικοΰντα αυτόν, όταν αυτός ό ίδιος άτομικώς 
άδικήται ή οπωσδήποτε βλάπτεται εκ τού άλλου. Δέν άποκλείεται όμως, εννοείται, νά ζητήση, αν 
θέλη, τό δίκαιόν του, άρκεί μόνον νά ζητή αυτό νομίμως. 

Προκειμένου δέ περί τής εκλογής άρχόντων έχουσι καθήκον οί άρχόμενοι νά κάμνωσι χρήσιν τής 
ψήφου αυτών καλήν, έκλέγοντες εύσυνειδήτως καί εν φόβω Θεού τούς έναρετωτέρους καί 
ίκανωτέρους καί τιμιωτέρους τών πολιτών καί τούς μάλλον φιλοδίκαιους. Διότι πρέπει νά έχωσιν ύπ’ 
όψιν, ότι εκ τών καλών καί έναρέτων άρχόντων έξαρτάται όχι μόνον ή ύλική ευημερία καί ευτυχία τών 
άρχομένων καί τοΰ έθνους ολοκλήρου, άλλά καί ή ήθική πρόοδος αυτών. Ή ψήφος έκάστου τών 
άρχομένων έχει διά τούτο μεγάλην άξίαν, καί άπαιτείται μεγάλη προσοχή εν τη χρησιμοποιήσει αυτής. 


126. γ') ΚΑΘΗΚΟΝΤΑ ΤΩΝ ΠΟΙΜΕΝΩΝ 

Πνευματικοί τής Εκκλησίας ποιμένες λέγονται πρώτον μέν οί επίσκοποι, έπειτα δέ καί οί 
πρεσβύτεροι. Καί οί επίσκοποι καί οί πρρεσβύτεροι προχειρίζονται τοιοϋτοι διά τού μυστηρίου τής 
ίερωσύνης, ώς καί οί διάκονοι, οϊτινες δέν δύνανται μέν νά τελέσωσιν τα μυστήρια, βοηθοϋσιν όμως 
τον επίσκοπον καί τον ιερέα εις την τέλεσιν αυτών. Έν τώ μυστηρίω τούτω τής ίερωσύνης, διά τής 
έπιθέσεως τών χειρών τών επισκόπων καί τής έπικλήσεως τού Αγίου Πνεύματος, λαμβάνουν οί 
χειροτονούμενοι τό χάρισμα τής ίερωσύνης, τοΰ οποίου τό έργον καί ή διακονία είνε τριπλή, τό 
κήρυγμα του θείου λόγου, ή τέλεσις τών μυστηρίων καί ή κυβέρνησις τής Εκκλησίας. 

Περί τών καθηκόντων τών ποιμένων, άτινα έχουσιν άπέναντι τού έμπεπιστευμένου αύτοίς ύπό 
τού Θεού ποιμνίου, μάς λέγει πρώτον μέν ό Κύριος, έπειτα δέ καί ό θείος Παύλος. Καί ό μέν Κύριος, 
διακρίνων τον άληθή ποιμένα άπό τούς ψευδοποιμένας, τούς οποίους ονομάζει κλέπτας καί ληστάς, 
ονομάζει έαυτόν καλόν ποιμένα θυσιάζοντα την ζωήν τού ύπέρ τής σωτηρίας τών προβάτων._ Καί 
ύποδεικνύει τοιουτοτρόπως ό Κύριος διά τού ίδιου αυτού παραδείγματος, οποίος πρέπει νά είνε ό 
άληθής τής Εκκλησίας του πνευματικός ποιμήν, δστις θά ποιμάνη τούς πιστεύοντας εις αυτόν, τούς 
όποιους ονομάζει πρόβατα. Υποδεικνύει έτι διά τού ίδιου παραδείγματος την αύταπάρνησιν καί την 
αυτοθυσίαν, ήν πρέπει νά έχη, ό πνευματικός ποιμήν ύπέρ τής σωτηρίας τού ποιμνίου του, θυσιάζων 
ύπέρ αυτού καί αυτήν τήν ζωήν του. Ιδού δέ αυτοί οί λόγοι τού Κυρίου: «Πάντες όσοι προ εμού 
ήλθον, κλέπται είσί καί λησταί... Έγώ είμι ό ποιμήν ό καλός- ό ποιμήν ό καλός τήν ψυχήν αυτού 
τίθησιν ύπέρ τών προβάτων» (Ιωάν, ι' 8, 11). Αλλαχού πάλιν ό Χριστός δεικνύων τον τέλειον 
χριστιανικόν βίον καί τήν τελείαν άρετήν, μετά τής οποίας πρέπει κυρίως οί ποιμένες καί διδάσκαλοι 
τής Εκκλησίας νά περιβάλλωνται, λέγει: «Ούτω λαμψάτω τό φώς ύμών έμπροσθεν τών άνθρώπων, 
όπως ϊδωσιν ύμών τά καλά έργα, καί δοξάσωσι τον πατέρα ύμών τον έν τοίς ούρανοίς» (Ματθ. ε' 16). 

Ό δέ θείος Παύλος ύποδεικνύει τά καθήκοντα τών ποιμένων εις τάς Α' καί Β' προς Τιμόθεον 

έπιστολάς του, καθώς καί εις τήν προς Τίτον επιστολήν του, αϊτινες καί διά τούτο λέγονται 

ποιμαντικαί. Υποδεικνύονται έτι σαφώς καί καθαρώς τά καθήκοντα τών ποιμένων καί εις τήν ομιλίαν, 
τήν οποίαν είπεν ό αυτός θείος Απόστολος εις τούς πρεσβυτέρους τής Εφέσου, τούς οποίους 
έκάλεσεν εις Μίλητον. Ή ομιλία αύτη περιέχεται εις τό εικοστόν κεφάλαιον τών Πράξεων τών 
Αποστόλων (κ' 17-36). Εις τή ομιλίαν αυτήν του άποστόλου Παύλου, καθώς καί εις τάς τρεις 
ποιμαντικός έπιστολάς αυτού βλέπομεν, όποιος πρέπει νά είνε ό επίσκοπος καί ό πρεσβύτερος, 
όπόσον πρέπει νά έπαγρυπνή, όποια έργα καί καθήκοντα πρέπει νά έκτελή, καί όπόσον μεγάλην καί 
βαρείαν ευθύνην φέρει άπέναντι του Θεού, εάν ήθελε δειχθή άμελής άπέναντι τών καθηκόντων τού 
τούτων. 

Κατά τήν διδασκαλίαν τοΰ θείου Παύλου, ό ό ποιμήν πρέπει νά είνε ορθής πίστεως καί 
διαγωγής άμέμπτου, νά είνε ό τύπος καί ό ύπογραμμός πάσης άρετής. Νά είνε ταπεινός, πράος, 
άνεξίκακος καί ειρηνικός- νά είνε εγκρατής. Πρέπει νά έχη, άκριβή γνώσιν τού νόμου καί τού 

θελήματος τού Θεού- νά είνε ζηλωτής, πρόθυμος καί άκαταπόνητος εις τήν έκτέλεσιν τών 

πνευματικών αύτοΰ καθηκόντων, τών άποβλεπόντων εις τον καταρτισμόν καί τήν σωτηρίαν τών 
Χριστιανών. 

Πρέπει νά είνε διδακτικός, διδάσκων άόκνως τό ποίμνιόν του. Άλλά διά νά είνε άποτελεσματική 
καί καρποφόρος ή διδασκαλία του, πρέπει αύτά τά οποία διδάσκει, νά τά τηρή άκριβώς πρώτος 
αύτός. Διότι έν εναντία περιπτώσει, καθ’ ήν ή διαγωγή του καί ό βίος του δέν είνε σύμφωνος προς τά 
διδασκόμενα ύπ’ αύτοΰ, άντί νά ώφελώνται οί Χριστιανοί εκ τής διδασκαλίας του, τούναντίον θά 



βλάπτωνται πνευματικώς σκανδαλιζόμενοι εξ αύτοϋ. 

Πρέπει νά είνε άγρυπνος φύλαξ των Χριστιανών τοϋ ποιμνίου του εις το νά μη παρασύρωνται 
ούτοι ύπο της άμαρτίας και εις το νά μη έξαπατώνται ύπο τοϋ πονηρού. Πρέπει νά έπαγρυπνίτ εις το 
νά μη, άποπλανώνται οί Χριστιανοί ύπο των διδασκόντων η διά τοϋ τύπου δημοσιευόντων εναντίον 
της πίστεως καί της αλήθειας, καθώς καί ύπο τών έχόντων βίον παράνομον καί άντιχριστιανικόν, εξ 
ών είνε δυνατόν παραδειγματισμένοι νά βλαβώσι. Διότι μεγάλη καί βαρεία θά είνε ή εύθύνη τοϋ 
ποιμένος διά πάσαν άπώλειαν ψυχής γενομένην ένεκα της ίδικης του άμελείας, καθώς διαμαρτύρεται 
περί τούτου αύτος ό Θεός διά τοϋ μεγάλου προφήτον Ιεζεκιήλ λέγων, ότι θέλει έκζητήσει την εκ της 
άμελείας τοϋ πνευματικού ποιμένος άπολεσθείσαν ψυχήν εξ αύτοϋ τοϋ ποιμένος: «Καί το αίμα αύτοϋ, 
λέγει, (ήτοι την εκ της άμελείας σου άποθανοΰσαν πνευματικώς ψυχήν) εκ τής χειρός σου έκζητήσω» 
Πες· γ' 18). 

Πρέπει νά είνε ό ποιμήν άνώτερος τών χρημάτων, άφιλοκερδής καί έλεήμων. Πρέπει όχι μόνον νά 
μη φείδεται κόπων καί μόχθων καί σωματικών κακουχιών, άλλ’ ούδέ αύτής, ώς είπεν ό Κύριος, τής 
ζωής του, παρά νά είνε έτοιμος όπως θυσιάση, αύτήν ύπέρ τών χριστιανών. 

Τοιοϋτον εν γένει θέλει ό Κύριος τον πνευματικόν ποιμένα. Διότι εάν δεν είνε τοιοϋτος, πώς είνε 
δυνατόν νά σώση, ψυχάς; πώς είνε δυνατόν νά καθοδηγήση, καί νά καταρτίση πνευματικώς καί νά 
όδηγήση είς την αιώνιον ζωήν τούς έμπιστευθέντας αύτώ Χριστιανούς; 

Ώς προς δε τον επίσκοπον άπαιτείται άκόμη, εκτός τής έκτελέσεως τών άλλων αύτοϋ ιερών 
καθηκόντων, καί μεγάλη προσοχή, όταν πρόκηται νά προβη είς χειροτονίαν. Είς τοϋτο πρέπει νά 
έπαγρυπνίτ καί νά καταβάλλη, πάντοτε πάσαν προσπάθειαν είς τό νά μη είσέλθη, είς την Εκκλησίαν 
διά τής χειροτονίας διάκονος ή ίερεύς, άσυγκρίτως δε περισσότερον νά μη είσέλθη άρχιερεύς, ό όποιος 
δεν είνε πίστεως ορθής καί διαγωγής καί βίου άμέμπτου. Ακόμη, δε νά μη είσέλθη είς την Εκκλησίαν 
λειτουργός τις τοϋ Ύψίστου, ό όποιος νά μη έχη, καί την ικανότητα, την προθυμίαν καί τον ζήλον είς 
τό νά άναδειχθή άληθής πνευματικός πατήρ, διδακτικός, οίκοδομητικός καί ώφέλιμος διά την 
μόρφωσιν καί σωτηρίαν χριστιανών. Διότι άλλως, εάν άμελήση, ό επίσκοπος καί είσέλθη ένεκα τής 
άμελείας του ταύτης είς την Εκκλησίαν τοϋ Χριστοϋ ώς διάκονος ή ίερεύς ή άρχιερεύς άνθρωπος 
άνάξιος, σκανδαλίζων καί βλάπτων τάς ψυχάς τών Χριστιανών άντί νά οικοδομή αύτάς, ό επίσκοπος 
τότε θά έχη, βαρείαν την ενοχήν ενώπιον τής δικαιοσύνης τοϋ Θεοϋ καί τό κρίμα αιώνιον. Έάν δε 
συμβή νά γίνη, χειροτονία διά μέσου_ χρημάτων, τό έγκλημα τότε καί ή ένοχή τόσον τοϋ χειροτονοϋντος 
όσον καί τοϋ χειροτονουμένου θά είνε πολύ βαρυτέρα καί μεγαλυτέρα, διότι έπωλήθη άντί χρήματος ή 
άπρατος καί άτίμητος χάρις καί δωρεά τοϋ Θεοϋ. "Επίσης βαρεία, βαρυτάτη είνε ή ένοχή τοϋ 
χειροτονουμένου, έάν χρησιμοποιήση κοσμικούς άρχοντας ή ισχυρούς τής γης είς τό νά λάβη 
οίονδήποτε βαθμόν τής ίερωσύνης. 

’Έχων δε όλην την έπαγρύπνησιν ό επίσκοπος είς τάς χειροτονίας, οφείλει άκόμη ούχί αύτός 
μόνον νά εργάζεται άόκνως ύπέρ τοϋ καταρτισμού καί τής σωτηρίας τοϋ ποιμνίου του, άλλά νά 
φροντίζη, μετά πολλής τής έπιμελείας, όπως καταρτίζη, διά τής διδασκαλίας τοϋ προς τον σκοπόν 
τούτον καί άλλα πρόσωπα εκ τοϋ κλήρου καί τοϋ λαοϋ. Όφείλει δηλονότι νά καταρτίζη πρόσωπα 
εμφορούμενα ύπο θείου ζήλου, ϊνα συνεργάζωνται καί ταϋτα μετ’ αύτοϋ ώς διάκονοι, ώς ιερείς, ώς 
πνευματικοί καί ώς κήρυκες καί διδάσκαλοι είς τον ύπο τοϋ Θεοϋ έμπεπιστευμένον αύτώ 
χριστιανικόν λαόν. Ούτως εργαζόμενος ό επίσκοπος, θά δειχθη, άληθής καί πιστός τοϋ Κυρίου 
λειτουργός, άξιος τής αίωνίον δόξης καί μακαριότατος. 


127. δ ) ΚΑΘΗΚΟΝΤΑ ΤΩΝ ΠΟΙΜΑΙΝΟΜΕΝΩΝ 

Οί ποιμαινόμενοι έχουσι καθήκον ϊνα σέβωνται και τιμώσι_τούς ποιμένας αύτών ώς πατέρας, και 
νά ύπακούωσιν είς πάντα όσα παραγγέλλουσιν είς αύτούς ούτοι καί είνε σύμφωνα ταϋτα προς τό 
θέλημα τοϋ Θεοϋ. ’Εάν δε βλέπωσιν είς αύτούς καί καμμίαν έλλειψιν, νά την καταλογίζουν είς την 
άνθρωπίνην άσθένειαν καί άδυναμίαν, χωρίς νά κατηγορώσιν αύτούς. Δύναται βεβαίως ό 
ποιμαινόμενος, εξ άγάπης και άγνοΰ ελατηρίου κινούμενος καί είς πνευματικήν ώφέλειαν καί 
οικοδομήν άποβλέπων νά ύποδείξη, μετά τού πρέποντος σεβασμού είς τον ίδιον ποιμένα τό τυχόν 
ελάττωμά του. Δεν δικαιούται όμως νά καταλαλη, καί νά δυσφημη, αύτόν καί πολύ περισσότερον δεν 
δικαιούται νά δυσφημη, αύτόν, όταν διά τής καταλαλιάς καί δυσφημίας επέρχεται πνευματική βλάβη 
είς τον λαόν, καί ούχί ώφέλεια. 

Όφείλουσιν έτι οί πιοιμαινόμενοι νά συνεισφέρωσι καί προς διατήρησην τών ποιμένων είς τάς 
σωματικής τών άνάγκας. Διότι ότως αύτοί έπαγρυπνοϋσιτ καί προσεύχονται ύπέρ τών ποιμαινομένων, 
καί φροντίζουσι διά την πνευματικήν τών μόρφωσιν καί σωτηρίαν, καί άγιάζουσιν αύτούς διά τών 
μυστηρίων, ούτως είνε δίκαιον καί οί ποιμαινόμενοι νά επαρκούν είς τάς σωματικής τών άνάγκας. 


128. ε ) ΚΑΘΗΚΟΝΤΑ ΤΩΝ ΘΕΟΛΟΓΩΝ 

Θεολόγους λέγοντες έννοοΰμεν τούς ειδήμονας καί γνώστας τής Αγίας Γραφής καί όλων εν γένει 
των χριστιανικών άληθειών καί τούς διδασκάλους καί κήρυκας τών άληθειών τούτων. Όφείλουσιν 
ούτοι νά έχωσι φρονήματα σύμφωνα με την διδασκαλίαν τής ορθοδόξου Εκκλησίας καί νά 
ύπερασπίζωνται τάς άληθείας ταύτας τής χριστιανικής πίστεως άπέναντι τών αιρετικών καί άσεβών 



και απίστων. 

Επειδή δέ οί θεολόγοι έχουσι μέγα και ύψιστον πνευματικόν τάλαντον, διά τοϋτο οφείλουν νά 
φροντίζουν, όπως πολλαπλασιάζωσιν αυτό προς ώφέλειαν των άλλων. Θά το πολλαπλασιάζωσι δέ 
καθιστάμενοι πρόθυμοι και ζηλωταί εις το νά μεταδίδωσι διά τοϋ λόγον και τοΰ κηρύγματος των τάς 
αλήθειας τοϋ Ευαγγελίου προς φωτισμόν και άνάπλασιν των ψυχών των Χριστιανών. "Οπως όμως τό 
κήρυγμά τών είνε καρποφόρον και φέρη, αίσια πνευματικά αποτελέσματα, πρέπει νά έχωσιν ορθόν 
και άνεπίληττον χριστιανικόν βίον και νά γίνωσι τό παράδειγμα τής αρετής εις τούς Χριστιανούς. Θά 
γίνωνται δέ τό παράδειγμα, όταν τηρώσι και φυλάττωσιν εκείνα, τά όποια διδάσκουσιν εις τούς 
άλλους. Διότι εν περιπτώσει κατά την όποιαν ό βίος των δέν είνε σύμφωνος προς την διδασκαλίαν 
τού Έύαγγελίου, τότε όχι μόνον ώφέλειαν πνευματικήν δέν δύναται νά φέρη, τό κήρυγμά τών εις τάς 
ψυχάς τών Χριστιανών, αλλά τούναντίον θά σκανδαλίζη, αύτούς καί, τό σπουδαιότερον, θά 
καταδικασθώσιν υπό τού Θεού ώς ανάξιοι και αδόκιμοι. 

Έξασκοΰντες δέ τό ιερόν τούτο επάγγελμα εχουσι καθήκον ϊνα είνε ταπεινόφρονες, μη 
άποβλέποντες όλοτελώς είς τούς επαίνους τών άνθρώπων, άλλά μόνον εις τό πώς νά άρέσουν εις τον 
Θεόν, και πώς νά δοξασθή και δι αύτών τό όνομα τού Θεού διά τής πνευματικής ώφελείας τών 
άνθρώπων. Όφείλουσιν άκόμη οί θεολόγοι ϊνα έχωσιν προς άλλήλους όχι μόνον ειρήνην, άλλά καί 
τελείαν άγάπην, άποδιώκοντες πάσαν αντιζηλίαν νά έχωσι δέ συναίσθησιν ότι είνε ύπηρέται ένός καί 
τού αύτοΰ Κυρίου, εργαζόμενοι είς τον άμπελώνα Αύτοΰ. 


129. στ ) ΚΑΘΗΚΟΝΤΑ ΤΩΝ ΔΙΔΑΣΚΑΛΩΝ 

"Οπως οί θεολόγοι, οϋτω καί οί διδάσκαλοι εχουσι μέγα πνευματικόν τάλαντον, διά τό όποιον 
εχουσι καί μεγάλην εύθύνην ενώπιον τού Θεού, εάν δέν πολλαπλασιάσωσιν αύτό. Διότι είς αύτούς 
άνατίθεται μαζή μέ την διδασκαλίαν τών γραμμάτων καί ή μόρφωσις τών νέων. Ώς εκ τούτου εχουσι 
καθήκον ϊνα διδάσκωσι καί παιδαγωγώσι τούς νέους μέ τάς ήθικάς τού Εύαγγελίου παραινέσεις καί 
άληθείας, όπως μορφώσωσιν ούτοι ήθος καί άποβώσι Χριστιανοί άληθεϊς καί πολϊται τίμιοι. 
Όφείλουσι λοιπόν οί διδάσκαλοι νά έργάζωνται άκαταπονήτως, ότως μαζή μέ την μετάδοσιν τής 
γνώσεως μεταδίδουν είς τούς παϊδας καί τον φόβον τού Θεού, την εύσέβειαν, τον σεβασμόν καί την 
ύπακοήν προς τούς γονείς των, προς τούς πνευματικούς πατέρας καί προς πάντας τούς 
μεγαλυτέρους. 

Εχουσι καθήκον οί διδάσκαλοι νά διδάσκωσι τούς παίδας, όπως ζώσιν είρηνικώς εν τη 
οικογένεια τών, καί έχωσιν άγάπην προς τούς άδελφούς των, καί προς πάντας εν γένει τούς οικείους 
καί συγγενείς. Όφείλουσιν ϊνα όδηγώσιν αύτούς κατά τάς έορτάς είς την Εκκλησίαν, καί νά τούς 
προτρέπουν, ώς άλλοι πατέρες, είς την έξομολόγησιν καί είς την θείαν Κοινωνίαν. Όφείλουσιν άκόμη 
οί διδάσκαλοι νά διδάσκωσι τούς παίδας, ότως είνε πάντοτε φιλαλήθεις καί φιλοδίκαιοι. Έχουσιν έτι 
καθήκον, όπως δίδωσιν είς τούς τρόπους τών παίδων καλήν άγωγήν, διδάσκοντες αύτούς νά μη 
όργίζωνται, νά μη περιφρονώσιν ή ύβρίζωσι κανένα άνθρωπον, είτε γέροντα, εϊτε κωφόν, είτε τυφλόν, 
είτε ήκρωτηριασμένον, εϊτε έλαφρόνουν. 

Μέ όλίγας λέξεις, καθήκον τών διδασκάλων είνε νά δίδωσι πολύ μεγαλυτέραν προσοχήν είς την 
ηθικήν τών μαθητών άγωγήν καί άνάπλασιν, παρά είς την μάθησιν ξηρών γραμμάτων· διότι τά 
γράμματα, όταν λείπτη ή ηθική μόρφωσις, δύνανται πολλάκις νά άποβώσιν επιβλαβή μάλλον, παρά 
ώφέλιμα. Ούτω δέ όταν έργάζωνται επί τών παίδων οί διδάσκαλοι, θά έχωσι διαρκή την εύγνωμοσύνην 
αύτών, θά άπολαμβάνωσι τον σεβασμόν καί την ύπόληψιν τής κοινωνίας καί, τό σπουδαιότερον, θά 
άνταμειφθώσι μεγάλως παρά τού Θεού, γινόμενοι κληρονόμοι αιωνίου δόξης καί μακαριότατος. 


130. ξ') ΚΑΘΗΚΟΝΤΑ ΤΩΝ ΔΙΚΑΣΤΩΝ 

Οί δικασταί πρέπει νά γνωρίζωσιν εν πρώτοις ότι είς τάς κρίσεις καί άποφάσεις τών 
έκπροσωποΰσι την δικαιοσύνην τού Θεού. Διά τούτο, όσω ή θέσις τών είνε υψηλή, τόσον καί ή 
εύθύνη τών είνε μεγάλη. "Οπως άποφύγωσι λοιπόν οί δικασταί την εναντίον τών κρίσιν καί καταδίκην 
τού Θεού, οφείλουν νά έχωσι γνώσιν τών νόμων, καθ’ ούς θά κρίνωσιν, έπειτα δέ νά έφαρμόζωσιν 
αύτούς άκριβώς καί άπαρεγκλίτως είς τάς δίκας τών, έχοντες ύπ’ όψιν τών, ότι ούδόλως έπτρέπεται 
είς αύτούς νά χαρισθώσι ποτέ είς πρόσωπα καί νά διαστρέψωσι την δικαίαν κρίσιν. 

Όφείλουσιν έπομένως οί δικασταί, ώς Χριστιανοί, νά καταβάλλωσι πάντοτε πάσαν προσπάθειαν, 
όπως είρηνεύωσι καί συμφιλιώνωσι τούς άντιδίκους συμφώνως μέ τό Εύαγγέλιον. "Οταν όμως ούτοι 
δέν δέχονται νά συμβιβασθώσι, τότε οί δικασταί όφείλουσι διά τής κρίσεως τών νά άποδίδουν τό 
δίκαιον είς τούς έχοντας αύτό- τούς δέ ενόχους νά τιμωρώσι συμφώνως προς τούς κειμένους_ νόμους 
προς άσφάλειαν τής κοινωνίας, καί προς ώφέλειαν αύτών τών τιμωρουμένων. Διότι, όταν ούτοι δέν 
τιμωρώνται, θά καθίστανται περισσότερον επιζήμιοι, οπότε θά βλάπτωσιν έαυτούς πολύ 
περισσότερον, καθόσον θά καθίστανται τοιουτοτρόπως ένοχοι μεγάλης τιμωρίας άπέναντι τής θείας 
δικαιοσύνης. Εχουσι καθήκον οί δικασταί νά κρίνωσιν επίσης μετά τής αύτής εύθυκρισίας καί 
άπροσωποληψίας καί τον μέγαν καί τον μικρόν, καί τον πλούσιον καί τον πτωχόν, καί τον έχοντα 
οίανδήποτε υψηλήν θέσιν καί τον ιδιώτην. Όφείλουσιν οί δικασταί νά μη δέχωνται ούδέποτε δώρα, 
διότι, καθώς λέγει αύτός ό Θεός, δστις άπαγορεύει ταΰτα, «τά δώρα άποτυφλοί οφθαλμούς», καί νά 



μη, άνα,βάλλωσι ποτέ άνευ σπουδαίου λόγου τάς δίκας, άλλ’ εγκαίρως να άποδίδωσιν εις έκαστον το 
δίκαιον. -Περί πάντων των ανωτέρω καθηκόντων των δικαστών όμιλεί αυτός ό Θεός εν τη Αγία 
Γραφή, εν τοίς ίεροίς βιβλίοις τοΰ Δευτερονομίου και τοϋ Λευϊτικοϋ. 


131. η) ΚΑΘΗΚΟΝΤΑ ΕΝ ΓΕΝΕΙ ΤΩΝ ΠΕΠΑΙΔΕΥΜΕΝΩΝ 

Έάν πάσα φυσική και διανοητική ίκανότης είνε τάλαντον δυνάμενον να πολλαπλασιασθη και να 
φέρη, πολλούς τούς καρπούς, πολύ περισσότερον είνε τάλαντον σπουδαίον και έξοχον και ή παιδεία 
εν γένει και γνώσις. Οί έχοντες το τάλαντον της παιδείας εύρίσκονται εις άνωτέραν θέσιν των μη, 
τυχόντων καταλλήλων περιστάσεων, όπως έκπαιδευθώσι. Συνεπώς οί πεπαιδευμένοι έχουσι και 
ύποχρεώσεις πολύ μεγαλυτέρας παρ’ ό,τι έχουσιν οί άπαίδευτοι. 

Έχουσιν ώς εκ τούτου καθήκον οί πεπαιδευμένοι να καταγίνωνται καί είς την άπόκτησιν τής 
γνώσεως τού θελήματος καί τού νόμου τοϋ Θεού, τον όποιον, ώς εκ τής μαθήσεώς τών, είνε είς θέσιν 
νά έννοώσι πολύ καλύτερον τών άπαιδεύτων. ’Έχοντες δε την γνώσιν τοϋ νόμου τοΰ Θεού, όφείλουσι 
συμφώνως προς αυτόν νά πορεύωνται, όπως γίνωνται τό παράδειγμα τής πίστεως, τής εύσεβείας, τής 
δικαιοσύνης, τής ταπεινώσεως καί τής άγάπης προς τούς λοιπούς άνθρώπους. ’Έχουσιν έτι καθήκον 
όχι μόνον διά τοϋ παραδείγματος των, άλλα καί διά τού λόγου τών καί τών καλών συμβουλών τών νά 
διαφωτίξωσι καί νά καθοδηγώσι τούς άγνοοϋντας είς τον οδόν τής εύσεβείας καί τής άρετής. Οϋτω δε 
πορευόμενοι όχι μόνον θά γίνωνται τα μέγιστα ώφέλιμοι είς την κοινωνίαν, καί Θά έπαινώνται καί θά 
τιμώνται ύπ’ αυτής, άλλα καί, τό σπουδαιότερον, θά τιμηθώσιν ύπό τοϋ Θεού καί θά άνταμειφθώσι 
διά τής βασιλείας τής έπουρανίου. Έν περιτττώσει δε κατά την οποίαν δεν άνταποκριθώσιν είς τό 
τάλαντον τής παιδείας, τό οποίον ηύδόκησεν ό Θεός νά έχουν, θέλουν καταδικασθή ύπό του Κυρίου, 
ώς ό άναφερόμενος έν τη, παραβολή τού Ευαγγελίου πονηρός δούλος, δστις έκρυψε τό τάλαντον. 


132. θ') ΚΑΘΗΚΟΝΤΑ ΤΩΝ ΙΑΤΡΩΝ 

Πολλοί νομίζουσιν, ότι καθήκον τών ιατρών είνε μόνη ή φροντίς καί ή επιμέλεια διά την 
θεραπείαν τών άσθενειών τού σώματος, άποξενοΰντες τελείως αυτούς τού καθήκοντος, τό όποιον 
έχουσιν ϊνα ώφελώσι καί τάς ψυχάς τών άσθενών. Πρέπει όμως νά γνωρίζωμεν, ότι οί ιατροί πολλάκις 
δύνανται νά ώφελήσωσι τον άσθενη περισσότερον καί τοϋ πνευματικού πατρός, ώς εκ τής 
καταστάσεως είς την οποίαν εύρίσκονται οί άσθενείς, καί ώς εκ τής εμπιστοσύνης την οποίαν έχουν 
είς τούς ιατρούς, έν καιρώ τής άσθενείας των. Διά τούτο οί ιατροί έχουσι καθήκον ϊνα φροντίςωσιν 
όχι μόνον διά τάς άσθενείας τοϋ σώματος, άλλα καί διά τάς ψυχάς τών άσθενών. 

Καθήκον πρώτιστον τών ιατρών είνε νά είνε γνώσται τής ιατρικής επιστήμης καί νά 
καταγίνωνται πάντοτε είς αυτήν, έπαυξάνοντες, όσον είνε δυνατόν περισσότερον, τάς ίατρικάς αυτών 
γνώσεις, διά νά άποφεύγωσιν οϋτω τάς κακάς διαγνώσεις τών άσθενειών, αιτινες πολλάκις έπιφέρουσι 
καί αυτόν τον θάνατον. Διότι έν τοιαύτη, περιπτώσει οί ιατροί καθίστανται ένοχοι καί ύπεύθυνοι 
ενώπιον τής δικαιοσύνης τού Θεού, έάν ή κακή διάγνωσις προήλθεν εκ τής άμελείας καί άπροσεξίας 
αυτών. 

Καθήκον έτι τών ιατρών είνε νά είνε πιστοί καί ευσεβείς καί ενάρετοι. Καί πιθανόν μεν τούτο νά 
φανίτ παράδοξον είς πολλούς, διότι ύπάρχουν άνθρωποι φρονοΰντες ότι καθήκον τών ιατρών είνε 
μόνον νά άπασχολώνται είς τα τής επιστήμης τών, καί ότι είνε δλως άδιάφορον, άν' δεν είνε 
θρησκευτικοί. Άλλα τό τοιοΰτον είνε μεγίστη πλάνη διότι έκαστος άνθρωπος, είτε ίατρός, είτε 
οίοσδήποτε άλλος επιστήμων, εκτός τοϋ επαγγέλματος τό όποιον έχει, πρέπει νά είνε καί ευσεβής, 
πρέπει νά είνε θρησκευτικός, θεωρών τούτο ώς ϋψιστον αυτού καθήκον. Διότι ή θρησκεία δεν είνε 
άποκλειστικόν καθήκον μιας ή δύο ή τριών τάξεων άνθρώπων, άλλ’ είνε καθήκον πρώτιστον, ϋψιστον 
καί άπαραίτητον παντός άνθρώπου, οίασδήποτε επιστήμης, ή τέχνης, ή επαγγέλματος είνε ούτος. Αί 
τέχναι καί αί έπιστήμαι είνε ίδιάςοντα έργα, άλλ’ ή θρησκεία είνε κοινόν καθήκον είς πάντας τούς 
άνθρώπους. Διότι πάντες άνεξαιρέτως έπλάσθημεν ύπό τοΰ Θεού προς τον σκοπόν νά κατασταθώμεν 
τέκνα του καί κληρονόμοι τής Βασιλείας του τής έπουρανίου. Τοιοΰτοι δε είνε άδύνατον νά 
κατασταθώμεν, έάν δεν εϊμεθα ευσεβείς, έάν δεν εϊμεθα θρησκευτικοί. Όντες δε διά τής θρησκείας 
άνθρωποι τού Θεού, δόκιμοι ένώτιον αυτού καί άγαπητοί, όχι μόνον εαυτούς ώφελοΰμεν ύψίστην καί 
αίωνίαν ώφέλειαν, καθιστάμενοι αιωνίως εύτυχείς καί μακάριοι, άλλα συγχρόνως γινόμεθα ώφέλιμοι 
καί εύεργετικοί καί προς τούς άλλους άνθρώπους. Όστισδήποτε έπαγγελματίας, τεχνίτης, καί μάλιστα 
επιστήμων είνε θρησκευτικός, πιστός καί ευσεβής, δύναται σπουδαίως νά ώφελήση, τον πλησίον του 
όχι μόνον διά τής τέχνης του καί τής επιστήμης του, άλλά καί διά τής εύσεβείας του καί του καλού 
παραδείγματος του, ό δε επιστήμων καί διά τοϋ λόγου του καί τών χριστιανικών συμβουλών του. 

Οϋτω του πράγματος έχοντος, επιβάλλεται ώς καθήκον άπαραίτητον καί είς τούς ιατρούς, ϊνα 
είνε πιστοί, ευσεβείς καί ενάρετοι. Επιβάλλεται νά έχωσι την δυνατήν είς αύτούς γνώσιν τής Αγίας 
Γραφής, διότι ή γνώσις αϋτη όχι μόνον την ίδικήν τών ψυχήν μεγάλως ώφελεί, άλλά σπουδαίως θά 
ώφελή αύτούς καί ώς προς την θεραπείαν πολλών άσθενειών. Διότι εκ τής Αγίας Γραφής θά 
μανθάνουν, δτι πολλαι άσθένειαι του σώματος έχουσιν αίτίαν την άμαρτίαν καί άσθένειαν τής ψυχής, 
προερχόμενοι εκ ψυχικών παθών. Οϋτω δε διαγινώσκοντες την αίτίαν τής νόσου, θά δύνανται νά 
ύποδείξουν καί είς τον άσθενη, τό πρακτέον, διά νά άποσοβηθή ή άσθένεια. 



Έχουσι καθήκον οί ιατροί νά φροντίζωσιν, ώς εϊπομεν ανωτέρω, και διά τήν θεραπείαν των 
ψυχών των ασθενών των, νουθετοϋντες και συμβουλεύοντες αυτούς κατά το θέλημα τού Θεού. Και 
προ πάντων έχουσι καθη,κον ϊνα προτρέπωσιν αυτούς εις το νά μετανοήσωσι διά τάς άμαρτίας τών 
και νά έξομολογηθώσι. Ένθαρρύνοντες δε αύτούς νά ύποδεικνύωσιν άμα διά καταλλήλου και 
εύέλπιδος τρόπου και την αλήθειαν ταύτην, ότι δηλαδή διά τής αληθούς μετάνοιας, την όποιαν θά 
δείξουν διά τάς άμαρτίας τών, ό Κύριος εν τη, εύσπλαγχνία και τώ έλέει του θά εύεργετήση, αύτούς 
και πνευματικώς, συγχωρών τάς άμαρτίας τών,_καί σωματικώς. Ίο καθήκον τούτο τών ιατρών, τού νά 
προτρέπωσι τούς ασθενείς εις μετάνοιαν, είνε έτι περισσότερον έπιβεβλημένον εις αύτούς εις 
περίστασιν, κατά την οποίαν ό ασθενής πάσχει δεινότατα και ό ιατρός διαβλέπει κίνδυνον θανάτου. 
"Ως εκ τούτου μεγάλος άμαρτάνουσιν οί ιατροί εκείνοι, οί οποίοι παραβαίνουσι τό καθήκον τούτο, 
έμπνεόμενοι ύπό τής ιδέας, ότι θά φοβηθή καί θά άποδειλιάση ό ασθενής. Άλλ’ ενταύθα δεν 
πρόκειται περί μικρού τίνος πράγματος, τό οποίον παρέρχεται, αλλά πρόκειτοι περί σωτηρίας αιωνίου 
τής ψυχής, καί περί απώλειας αιωνίου αύτής. Έστω- θά φοβηθή ό ασθενής καί θά δειλιάση, προ τού 
θανάτου- πρέπει λοιπόν νά άποθάνη αμετανόητος, ανεξομολόγητος καί ακοινώνητος τών άχράντων 
Μυστηρίων, διά νά κολάζεται αιωνίως; Ωφελεί τοιουτοτρόπως ό ιατρός τον ασθενή, εάν, διά νά μη 
φοβηθή προς στιγμήν ό ασθενής κολάζεται έπειτα αιωνίως καί άτελευτήτως; Διά τούτο ό ιατρός έχει 
καθήκον, καί αν ό ίδιος δυσκολεύεται νά εϊπη, εις τον ασθενή όπως έτοιμόση την ψυχήν του,_ νά 
ύποδείξη, καί νά προτρέψη, μάλιστα εις τούτο τούς συγγενείς τού ασθενούς, ϊνα φροντίσωσιν ούτοι 
όπως δείξη, ό ασθενής αληθή καί πραγματικήν μετάνοιαν, διά νά εύρη τοιουτοτρόπως την σωτηρίαν 
του. Καθήκον έτι έχει ό ιατρός, διά νά έπιτυγχάνη εις την θεταπείαν τών ασθενών του, νά έπικαλήται 
πάντοτε καί ό ίδιος την βοήθειαν τού Θεού, νά προτρέπη, δέ εις τούτο καί τον ασθενή καί τούς 
συγγενείς αύτοΰ εις τό νά ζητώσι καί νά έλπίζωσι παρά τού Θεού την θεραπείαν τής άσθενείας του. 

Όφείλει ό ιατρός νά είνε παρήγορος, ενθαρρυντικός καί παραμυθητικός εις πάντας ανεξαιρέτως 
τούς ασθενείς καί νά δεικνύη, ενδιαφέρον αληθές καί πραγματικόν ύπέρ τής ύγείας αύτών. ’Έχει 
καθήκον, οσάκις καλείται, νά είνε εξ ίσου πρόθυμος τόσον εις τούς πλουσίους όσον καί εις τούς 
πτωχούς, χωρίς νά άναβάλλη, την ώραν τής έπισκέψεως. Έχει καθήκον εις τούς μη δυναμένους νά τον 
άνταμείψωσι νά προσφέρεται δωρεάν. Θέλει δέ κάμει τούτο μετά προθυμίας, όταν έχη ύπ’ όψιν του, 
ότι ή διά τούς πτωχούς ανταμοιβή Θά είνε άσυγκρίτως πλουσιωτέρα τής ανταμοιβής, την οποίαν 
λαμβάνει από τούς πλουσίους, καθόσον θά άνταμοιφθή διά τούς πτωχούς ούχί ύπ’ ανθρώπων, αλλά 
ύπ’ αύτοΰ τού Θεού. Διότι αί προς τούς πτωχούς δωρεάν επισκέψεις είνε μία από τάς μεγαλυτέρας 
έλεημοσύνας, από δσας δύναται νά κόμη, ό άνθρωπος, την όποιαν ανταμείβει ό Θεός διά τών αγαθών 
τής βασιλείας του. 


133. Τ) ΚΑΘΗΚΟΝΤΑ ΤΩΝ ΕΜΠΟΡΩΝ 

"Οπως πάντες οί θέλοντες την σωτηρίαν τών πρέπει νά έχωσι φόβον Θεού, πίστιν καί εύσέβειαν, 
καί νά πορεύωνται εν δικαιοσύνη, ούτω καί οί εμπορευόμενοι. Καθήκον λοιπόν πρώτιστον τών 
έμπορευομένων είνε νά έμπορεύωνται μετά δικαιοσύνης, θεωροΰντες ώς κλοτήν καί αδικίαν πάσαν 
πλεονεκτικήν τάσιν εις τό νά κερδίσωσι πλειότερα τού πρέποντος καί τού δικαίου. Πρέτει νά 
άρκώνται εις τό μέτριον καί νόμιμον κέρδος τού εμπορίου. Όφείλουσι νά είνε φιλαλήθεις καί νά μην 
έξαπατώσιν ποτέ τούς άγοραστάς είτε δι’ ύπερτιμήσεως τού πράγματος, δπερ θά πωλήσωσιν, είτε διά 
νοθεύσεως αύτοΰ, είτε πταρουστάζοντες καί δίδοντες άλλο αντί εκείνου, δπερ ζητεί ό αγοραστής. 
"Ολα τά μέτρα τών καί τά σταθμά πρέπει νά είνε ακριβή καί αληθή. Καί εις εποχήν κατά την όποιαν 
είνε έλλειψις τοΰ πράγματος, τό οποίον αύτοί έχουσιν, οφείλουν πάλιν νά τηρώσιν δικαιοσύνην, χωρίς 
νά ύπερτιμώσιν αύτό καί έμπίπττωσι τοιουτοτρόπως εις τό άμάρτημα τής πλεονεξίας, την όποιαν ό 
θείος Παύλος ονομάζει είδωλολατρείαν. 

’Έχουσι έτι καθήκον ϊνα έπιβάλλωσι καί εις τούς ύπαλλήλους τών όπως λέγωσι καί ούτοι τήν 
αλήθειαν, καί νά είνε πάντοτε δίκαιοι, χωρίς νά άπατώσί τινα. Όφείλουσι νά είνε πάντοτε συνεπείς 
καί ακριβείς εις τάς πληρωμής τών, διότι πάσα καθυστέρησις ή αναβολή εις τάς πληρωμής, όταν 
προέρχεται εξ ίδικής τών ύπαιτιότητος, είνε αδικία καί κλοπή. 

Κερδίζοντες δέ εκ τού εμπορίου τών, πρέτει νά μη έπαίρωνται, άλλ’ εύχαριστοΰντες τον Θεόν, ώς 
τον αίτιον τού κέρδους των, νά είνε εκ τών κερδών τών έλεήμονες, θεωροΰντες τοΰτο ύποχρέωσιν 
ένεκα τού καθήκοντος τής προς τον πλησίον αγάπης. Έν περιπτώσει δέ ζημίας, ή όποια προήλθεν εκ 
περιστάσεων άνεξαρτήτων τής θελήσεώς τών, πρέπει νά μη άπελπίζωνται, άλλά τούναντίον, 
έλπίζοντες εις τον Θεόν, νά έξακολουθώσιν εργαζόμενοι τιμίως, μέ τήν πεποίθησιν ότι ό Θεός δέν θά 
εγκατάλειψη αύτούς. 

Όφείλουν οί έμποροι νά τηρώσι καί αύτοί τήν άργίαν τών Κυριακών, ούχί άπλώς άναπαύοντες 
τό σώμα τών, άλλά καί άγιάζοντες τάς εορτής διά τής λατρείας τοΰ Θεοΰ έν τοίς ναοίς, καί διά τής έν 
φόβω Θεού χριστιανικής συμπεριφοράς καί πολιτείας. 

Πάντα ταΰτα τά άνωτέρω καθήκοντα τών εμπόρων διαγράφονται έν ταίς Άγίαις Γραφαίς ύπό 
τού Θεού. Πάσα λοιπόν παράβασις τούτων καθιστά τον έμπορευόμενον ένοχον ενώπιον τού Θεοΰ. 
Ένώ ή τήρησις αύτών επιφέρει τήν εύλογίαν τού Θεού έν τώ κόσμω τούτω καί τήν κληρονομιάν τών 
αιωνίων άγαθών έν τώ μέλλοντι. 



134. ια') ΚΑΘΗΚΟΝΤΑ ΤΩΝ ΤΕΧΝΙΤΩΝ 

Καθήκον των τεχνιτών είνε νά έχωσι και αυτοί την χριστιανικήν εύνέβειαν, και να έργάζωνται τα 
τής τέχνης των πιστώς, τιμίως και δικαίως, χωρίς νά έξαπατώσι δι’ εργασίας ψευδούς τούς πελάτας 
αυτών η άγοραστάς. Όφείλουσι νά είνε φιλαλήθεις, άμα δε καί νά μεταδίδωσι την τέχνην αυτών εις 
τούς θέλοντας νά μάθωσιν αυτήν- διότι ή τέχνη τών είνε το τάλαντον το όποιον έχουσι, καί εάν δεν 
μεταδίδωσι τούτο θά καταδικασθώσιν ώς κρύψαντες αυτό. ’Έχουσιν ακόμη καθήκον νά έργάζωνται 
πάντοτε εν φόβω Θεού επικαλούμενοι την βοήθειαν του καί εύχαριστοΰντες αυτόν. Νά 
συναισθάνωνται έτι ότι καί την τέχνην την όποιαν έχουν, καί την δύναμιν διά τής όποιας εργάζονται 
αυτήν, παρά τής πατρικής τού Θεού προνοίας έλαβον. Νά μη παραμελώσι δε ποτέ καί τά 
θρησκευτικά αυτών καθήκοντα. Πρέπει τέλος νά είνε οικονόμοι καί εγκρατείς, χωρίς νά έξοδεύουν 
άνευ άποχρώντος λόγου είς συναναστροφάς έξω τής οίκίας των, αλλά νά έξοδεύουν προς συντήρησιν 
τών οικογενειών τών, συντρέχοντες εξ άλλου καί τούς πτωχούς, καθόσον είνε δυνατόν είς αύτούς. 


135. ιβ') ΚΑΘΗΚΟΝΤΑ ΠΑΝΤΩΝ ΕΝ ΓΕΝΕΙ ΤΩΝ ΕΡΓΑΤΙΚΩΝ 

Καθήκοντα πάντων εν γένει τών εργατών, εν οίς υπάγονται καί οί γεωργοί, οί κηπουροί, οί 
ποιμένες καί κτηνοτρόφοι καί πάντες οί λοιποί εργατικοί, είνε: 

1) Νά είνε πιστοί, εύλαβείς, φιλαλήθεις καί φιλοδίκαιοι. 

2) Νά έργάζωνται τό έργον όπερ έχουν έπιμελώς καί άγογγύστως, δοξάζοντες καί εύχαριστοΰντες 
τον Θεόν, ότι έχάρισεν είς αύτούς μεταξύ τών άλλων καί την δύναμιν, διά τής όποιας 
εργάζονται καί άπολαμβάνουσι τά άναγκαιοΰντα προς συντήρησιν τής ζωής τών. ’Άς έχωσι δέ 
ύπ’ όψιν των, ότι ή εργασία είνε καθήκον έπιβαλλόμενον είς πάντα άνθρωπον οίονδήποτε 
επάγγελμα έχοντα, είτε σωματικόν επάγγελμα, είτε πνευματικόν, είτε διανοητικόν καί 
επιστημονικόν, διά νά μη τρώγη, τον άρτον τον άργώς καί άνευ κόπου. Διότι λέγει καί ό θείος 
Παύλος, ότι «Ει τις ού θέλει έργάζεσθαι, μηδέ έσθιέτω» (Β' Θεσ. γ' 10)· ήτοι, εάν τις εκ τών 
Χριστιανών δέν θέλει νά εργάζεται (κάμνων δηλονότι την δυνατήν είς αύτόν εργασίαν, είτε 
σωματικήν είτε πνευματικήν), ό τοιοΰτος δέν πρέπει ούδέ νά τρώγη. 

3) Έλπίζοντες είς τον Θεόν νά έπικαλώνται πάντοτε την εύλογίαν του καί την βοήθειαν του είς 
την εργασίαν τών. 

4) Τάς Κυριακάς καί έορτάς νά προσέρχωνται μετ’ εύλαβείας είς τούς ιερούς ναούς, ϊνα 
προσκυνώσι καί λατρεύωσι τον Θεόν μετά πίστεως, καί νά διέρχωνται τάς ημέρας ταύτας 
χριστιανικώς, άπέχοντες από κακάς καί επιβλαβείς συναναστροφάς καί άποφεύγοντες τάς 
ασέμνους διασκεδάσεις, καθώς καί τά οινοπνευματώδη ποτά καί την οινοποσίαν. 

5) Νά είνε οικονόμοι, μη έξοδεύοντες τά εκ τής εργασίας τών χρήματα άνωφελώς καί άσκόπως, 
παρά νά συντηρώσι δι’ αύτών τάς οικογένειας των, χωρίς νά παραλείπωσι καί τό νά είνε προς 
τούς πτωχούς συντρεκτικοί, έστω καί δι' ελάχιστων βοηθημάτων, εάν δέν δύνανται διά 
περισσοτέρων. Ακόμη δέ καί διά τής σωματικής τών δυνάμεως, την όποιαν έχάρισεν είς αύτούς 
ό Θεός καί ήτις είνε τάλαντον πολλαπλασιαζόμενον, νά συντρέχωσι καί βοηθώσι τούς έχοντας 
την ανάγκην τών. Διότι πρέπει νά έχωσιν ύπ’ όψιν τών, ότι πας άνθρωπος εν τώ κόσμω τούτω 
πρέπει, δ’ οίουδήποτε τρόπου δύναται, νά γίνεται εύεργετικός είς τον πλησίον του, έξασκών 
τοιουτοτρόπως την αρετήν τής αγάπης, άνευ τής όποιας χριστιανός άληθής δέν δύναται νά 
είνε. 

6) Νά μένωσιν εύχαριστημένοι είς την θέσιν είς την όποιαν εύρίσκονται, χωρίς ποτέ νά φθονώσι 
τούς πλουσίους, ή οίονδήποτε άλλον άνθρωπον. ’Άς συλλογίζωνται δέ προς τούτο καί ας 
φρονώσιν, ότι έκαστος είς την θέσιν εν η εύρίσκεται, όταν πορεύεται κατά τό θέλημα τού 
Θεού, είνε εύτυχέστερος παντός άλλου πλουσίου καί ενδόξου μη πορευομένου κατά τό θέλημα 
αύτοΰ. Διότι αύτός ό ύψιστος Θεός άναγνωρίζει καί έχει ώς τέκνον του τον πορευόμενον κατά 
τό θέλημά Του. Είνε ώς εκ τούτου καί εν τώ κόσμω τούτω εύτυχής ό τοιοΰτος, έστω καί άν 
θεωρήται υπό τών άνθρώπων τού κόσμου ώς ελάχιστος, διότι έχει την εύλογίαν καί την 
προστασίαν καί την άγάπην τού Θεού ώς τέκνον αύτοΰ, εν δέ τώ μέλλοντι θά γίνη, κληρονόμος 
τών αιωνίων τού Θεού άγαθών. 

Ταΰτα εν γένει καί περί τών προς τον πλησίον καθηκόντων. 



ΚΕΦΑΛΑΙΟΝ Ι': ΤΑ ΠΡΟΣ ΗΜΑΣ ΑΥΤΟΥΣ ΚΑΘΗΚΟΝΤΑ 


136. ΠΟΙΑ ΕΙΝΕ Η ΑΛΗΘΙΝΗ ΠΡΟΣ ΗΜΑΣ ΑΥΤΟΥΣ ΑΓΑΠΗ, ΚΑΙ ΠΩΣ 
ΑΝΤΑΠΟΚΡΙΝΟΜΕΘΑ ΕΙΣ ΑΥΤΗΝ 

Μετά τά προς τον Θεόν και τά προς τον πλησίον καθήκοντα έρχονται τα προς ημάς αυτούς 
καθήκοντα, ήτοι τά καθήκοντα, τά όποια έχει έκαστος απέναντι τού εαυτού του. Άπαντα τά 
καθήκοντα ταϋτα πηγάζουν και απορρέουν εκ τής αγάπης, την όποιαν έχει ό άνθρωπος προς τον 
εαυτόν του, όπως και τά καθήκοντα τά όποια έχει προς τον Θεόν, απορρέουν, ώς ειδομεν, εκ τής 
προς τον Θεόν αγάπης- καθώς και τά καθήκοντα τά όποια έχει προς τον πλησίον, άπορρέουν εκ τής 
προς τον πλησίον άγάπης. 

Ή προς ημάς αυτούς άγάπη εινε φυσική, διότι ένέβαλε ταύτην εις τον άνθρωπον αυτός ό Θεός 
εξ άρχής, δτε έπλασεν αυτόν. Άλλ’ ή άγάπη αύτη, την όποιαν ένέβαλεν ό Θεός εξ άρχής εις τον 
άνθρωπον, διεστράφη ένεκα τής έπελθούσης είς αυτόν άμαρτίας. Διότι ή άμαρτία έπεσκότισεν αυτόν, 
και διέστρεψεν τάς άγαθάς τάσεις και τούς ιερούς πόθους τής ψυχής, ούτως ώστε άντί νά έπιθυμη 
και νά έπιδιώκη ό άνθρωπος, συμφώνως προς την άληθή άγάπην τού εαυτού του, τά προάγοντα και 
τελειοποιοΰντα αυτόν και φέροντα είς την μακαριότητα, επιθυμεί καί θέλει τά φέροντα αυτόν είς 
αιώνιον όλεθρον. Άλλ’ ευτυχώς προς έπανόρθωσιν τής διαστραφείσης άγάπης, έρχεται ή άγαθότης τού 
Θεού καί διά τής διδασκαλίας τού Ευαγγελίου υποδεικνύει πάλιν είς τον άνθρωπον όχι μόνον τίς εινε 
ή άληθής προς τον εαυτόν του άγάπη, την όποιαν ένεκα τής άμαρτίας παρεγνώρισεν, άλλά καί πώς 
δύναται νά άνταποκριθήη είς την άληθινήν ταύτην άγάπην καί νά ίκανοποιήση, αύτήν. Καί περί μεν 
τού τίς εινε ή άληθής προς ημάς αύτούς άγάπη, ή διδασκαλία καί τό πνεύμα τού εύαγγελίου μάς 
ύποδεικνύει εν γένει ότι αύτη εινε τάσις ισχυρά καί επιθυμία διαρκής, καί πόθος διακαής ώθών τον 
άνθρωπον είς ήθικήν καί πνευματικήν τελειοποίησιν καί αιώνιον μακαριότητα. Περί δε τού πώς ό 
άνθρωπος θά άνταποκριθη, καί θά ίκανοποιήση την άγάπην ταύτην, μάς ύποδεικνύει, ότι θά 
άνταποκριθη, διά τής τηρήσεως πασών τών θείων εντολών. 

'Ώς εκ τούτου τά καθήκοντα, τά όποια έχομεν προς ημάς αύτούς, εινε ή τήρησις όλων τών 
εντολών τού Θεού. Καί εινε όλαι αί έντολαί καθήκοντα προς ημάς αύτούς, διά τον λόγον ότι τότε καί 
μόνον άγαπά ό άνθρωπος τον εαυτόν του άληθινήν άγάπην καί εξυπηρετεί τό συμφέρον του, όταν 
τηρή πάσας τάς έντολάς τού Θεού. Δι’ αύτόν τον λόγον, ή τήρησις πασών τών εντολών, καίτοι εινε 
ύπακοή καί λατρεία προς τον Θεόν, εν τούτοις εινε καί συγχρόνως έξάσκησις τής προς ημάς αύτούς 
άγάπης- διότι διά τής τηρήσεως πασών τών εντολών κερδίζομεν αίωνίαν μακαριότητα, την όποιαν 
έκζητεί ή άγάπη τού εαυτού μας. 


137. ΔΙΑΚΡΙΣΙΣ ΤΩΝ ΠΡΟΣ ΗΜΑΣ ΑΥΤΟΥΣ ΚΑΘΗΚΟΝΤΩΝ 

Τά προς ημάς αύτούς καθήκοντα διακρίνονται είς σωματικά καί πνευματικά. Διότι καί ό 
άνθρωπος συνίσταται εκ ψυχής καί σώματος- καί έχει ώς εκ τούτου καθήκοντα ού μόνον άπέναντι 
τής ψυχής του, άλλά καί άπέναντι τού σώματός του. Διότι ή ψυχή τού άνθρώπου ούσα 
άναποσπάστως συνδεδεμένη μετά τού σώματος συζη, καί συνεργάζεται μετ’ αύτοΰ, έχουσα τούτο 
όργανον διά τού όποιου φέρει είς πέρας τά εν τώ κόσμω τούτω εξωτερικά αύτής έργα πνευματικά καί 
σωματικά. Δι’ αύτόν τον λόγον ό άνθρωπος έχει καθήκον νά προνοη καί νά φροντίζη, περί τής 
σωματικής αύτοΰ ζωής καί συντηρήσεως καί ύγείας, διά νά δύναται τοιουτοτρόπως ή ψυχή νά 
περαίνη τά έργα τής ταΰτα. Επειδή δε τών σωματικών καθηκόντων πάς άνθρωπος ώς επί τό 
πλείστον έχει γνώσιν, καθόσον μάλιστα είς την πλήρωσιν τών καθηκόντων τούτων κινείται καί ύπ’ 
αύτής τής άγάπης, την όποιαν έχει εκ φύσεως προς την σωματικήν αύτοΰ ζωήν, διά τοΰτο δεν θά 
κάμωμεν ημείς λόγον περί τών σωματικών καθηκόντων. Λέγομεν μόνον ότι εν τη τηρήσει τών 
σωματικών τούτων καθηκόντων, πρέπει ό άνθρωπος νά έχη προσοχήν, όπως έξασκή ταΰτα εντός τών 
όρων τού πρέποντος καί τού δικαίου, χωρίς νά έκτρέπεται καί νά σφάλλη. Νά προσέχη δηλαδή 
ούτως, ώστε νά μη εινε άμελής καί άδιάφορος παραμελών τον εαυτόν του επί βλάβη, τής ύγείας του. 
(Δεν πρόκειται ενταύθα περί διακινδυνεύσεως τής ύγείας ή καί τής ζωής τού άνθρώπου, όταν 
ύψηλότερον καί άνώτερον καθήκον έπιβάλλη, είς αύτόν την θυσίαν αύτών). Νά προσέχη επίσης ώστε 
νά μη παρασύρεται ύπό τυφλής φιλαυτίας καί καταντά είς ύπερβολάς προς διατήρησιν τής ύγείας 
του άφοσιούμενος εξ ολοκλήρου είς την περιποίησην τής σωματικής αύτοΰ ζωής- διότι τότε άποβαίνει 
δούλος αιχμάλωτος τού πάθους τής φιλοζωίας. 

Ταΰτα μόνον ώς προς τά σωματικά ημών καθήκοντα, μετά τά όποια έρχόμεθα νά εϊπωμεν περί 
τών πνευματικών καθηκόντων. 

Πνευματικά καθήκοντα, άτινα έχομεν προς τον εαυτόν μας εινε τά άφορώντα είς τον 
πνευματικόν καταρτισμόν καί την ήθικήν τελειοποίησιν τού άνθρώπου. Εινε δε τά έξης: Νά γνωρίση, ό 
άνθρωπος τον εαυτόν του- νά μετανοη διά τάς άμαρτίας του νά πολεμή καί νά άποδιώκη, την 
άμαρτίαν άπό τής ψυχής του- νά έκζητη ϊνα μανθάνη τό θέλημα τού Θεού, τον νόμον του καί τάς 
έντολάς του, διά νά τηρή αύτάς- νά άγιάζεται διά τών άγιων μυστηρίων. 

Πάντα ταΰτα, ώς όντα σπουδαιότατα καί τά μέγιστα άναγκαία διά τον καταρτισμόν τού 



ανθρώπου, θεωροϋμεν καθήκον ινα άναπτύξωμεν και έξηγήσωμεν κατωτέρω διά πολλών, δπως λάβωσι 
σαφή ιδέαν και γνώσιν περί αυτών οί άγνοοϋντες εκ των Χριστιανών. Πρέπει δμως να γνωρίξωμεν, δτι 
ώσαύτως σπουδαιότατον καθήκον τοϋ ανθρώπου ε’ινε και τδ να ζητίτ εις προφύλαξιν και φωτισμόν 
και ένίσχυσιν την παρά τοϋ Θεοϋ άντίληψιν διά τής προσευχής, περί τής όποιας ώμιλήσαμεν 
προηγουμένως εν τω όγδόω κεφαλαίω. 

Έρχόμεθα λοιπόν πρώτον νά ειπωμεν περί της αυτογνωσίας. 


Η ΑΥΤΟΓΝΩΣΙΑ 

138. ΤΙ ΕΙΝΕ Η ΑΥΤΟΓΝΩΣΙΑ ΚΑΙ ΟΠΟΣΗ Η ΣΠΟΥΔΑΙΟΤΗΣ ΑΥΤΗΣ 

Αυτογνωσίαν λέγοντες έννοοΰμεν την άναγκαίαν εκείνην γνώσιν, την όποιαν πρέπει νά έχη ό 
άνθρωπος περί έαυτοϋ και η,τις γνώσις είνε ούχί άπλώς συντελεστική, άλλ’ είνε αναγκαιότατη και των 
ών ούκ άνευ διά την σωτηρίαν τοϋ ανθρώπου. Εινε ή αυτογνωσία τό γνώθι σαντόν. 

Ή αυτογνωσία εινε έτι ή αρετή τη,ς ταπεινοφροσύνης. Και είνε ή αρετή της ταπεινοφροσύνης, 
διά τον λόγον δτι εκείνος όστις έχει την αυτογνωσίαν, επειδή έχει την άληθή και πραγματικήν γνώσιν 
τοϋ έαυτοϋ του και νοεί την αδυναμίαν του, την άγνοιαν του, την ενοχήν του απέναντι τοϋ Θεοϋ, την 
ούδαμινότητά του, έχει τό αληθές και πραγματικόν περί έαυτοϋ ταπεινόν φρόνημα, έχει έπομένως την 
αρετήν τής ταπεινοφροσύνης. 

Είνε ακόμη ή αυτογνωσία ή αρετή τής ταπεινώσεως. Καί την λέγομεν αρετήν τής ταπεινώσεως 
την αυτογνωσίαν υπό τοιαύτην έννοιαν: Κατά τό πνεϋμα τοϋ Ευαγγελίου ή αρετή τής τατεινώσεώς, 
την όποιαν έχει ό αληθής Χριστιανός, είνε άφ’ ένός μέν φρόνημα ταπεινόν, όπερ έχει ό τοιοϋτος περί 
έαυτοϋ, άφ’ έτέρου δέ είνε πειθαρχία καί ύπακοή είς παν θέλημα τοϋ Θεοϋ. Άλλ’ ό έχων την 
αυτογνωσίαν έχει ού μόνον τό φρόνημα τό ταπεινόν, την ταπεινοφροσύνην, ώς ειδομεν, άλλ’ έχει καί 
την πειθαρχίαν καί ύπακοήν είς παν θέλημα τοϋ Θεοϋ. Επειδή, έχων ούτος αληθή γνώσιν τής ηθικής 
αύτοϋ άμαρτωλής καταστάσεως καί τής ένδειας καί αδυναμίας αύτοϋ, καί θέλων την εκ τής 
καταστάσεως ταύτης άπελευθέρωσίν του, κινείται καί άγεται ευκόλως, καί ούτως είπείν φυσικώς, είς 
την πειθαρχίαν καί ύπακοήν τοϋ θελήματος τοϋ Θεοϋ, δπως πληρώση, διά τής ύπακοής του ταύτης 
την μεγάλην αύτοϋ ένδειαν. 

Είνε τέλος ή αύτογνωσία ή αρετή τής πτωχείας τοϋ πνεύματος. Καί είνε ή αρετή τής πτωχείας 
τοϋ πνεύματος, διά τον λόγον δτι ό Κύριος διά τοϋ πρώτον μακαρισμού, διά τοϋ όποιου μακαρίζει 
τούς έχοντας την πτωχείαν τοϋ πνεύματος, την αύτογνωσίαν εννοεί, καί αύτήν μακαρίζει λέγων: 
«Μακάριοι οί πτωχοί τω πνεύματι, δτι αύτών έστιν ή βασιλεία των ούρανών» (Ματθ. ε' 30). ’Ήτοι 
εύτυχείς καί εύδαίμονες είνε εκείνοι εκ των ανθρώπων, οϊτινες εν τω πνεύματί των, τουτέστιν εν τη 
ψυχή των καί τη συνειδήσει των, έχουν την αληθή ιδέαν καί τό αληθές φρόνημα περί τοϋ έαυτοϋ των, 
φρονοϋντες περί έαυτών, δπερ είνε αλήθεια, δτι άφ’ έαυτών είνε πτωχοί καί ενδεείς, γυμνοί καί 
έστερημένοι παντός καλοϋ καί άγαθοϋ, έχοντες άφ’ έαυτών μόνον την παρανομίαν καί άμαρτίαν καί 
ενοχήν άπέναντι τής δικαιοσύνης τοϋ Θεοϋ. Καί είνε μακάριοι οί άνθρωποι ούτοι, λέγει ό Χριστός, 
διότι είς αύτούς θά δοθή ώς αιώνιος κληρονομιά ή βασιλεία των ούρανών, καί ούχί είς τούς έχοντας 
περί έαυτών πεπλανημένον φρόνημα καί ψευδή ιδέαν, οιτινες είνε οί οίηματίαι, οί ύψηλόφρονες καί 
ύπερήφανοι. Θά δοθή ή βασιλεία των ούρανών είς τούς έχοντας την πτωχείαν τοϋ πνεύματος, διότι 
αύτοί, συναισθανόμενοι τό βάρος των άμαρτιών των καί τής ένοχης των, καί έχοντες την καλήν 
πρόθεσιν, ϊνα ύπακούωσιν είς τό θέλημα τοϋ Κυρίου, καταφεύγουν μέ καρδίαν συντετριμμένην καί 
τεταπεινωμένην είς τον Θεόν, καί ζητούν διά τής μετάνοιας καί έξομολογήσεως την συγχώρησιν των 
άμαρτιών των. Ακόμη δέ ζητοϋν την εκ τοϋ κακοϋ άπελευθέρωσίν των, την πλήρωσιν τής πτωχείας 
καί ένδειας των, καί την εκ τοϋ Θεοϋ ένίσχυσιν, ϊνα πορεύωνται συμφώνως προς τό άγιον θέλημά του. 
Ζητοΰντες δέ ταϋτα μετά πίστεως καί ταπεινώσεως παρά τοϋ πανοικτίρμονος καί παναγάθου Θεοϋ, 
λαμβάνουσιν εξάπαντος αύτά, καί τοιουτοτρόπως γίνονται άξιοι τής βασιλείας του τής έπουρανίου. 

Ή αύτογνωσία είνε τό πρώτιστον καί κύριον καθήκον τοϋ άνθρώπου. Είνε ή βάσις καί τό 
θεμέλιον παντός άλλου καθήκοντος καί πάσης άρετής. Ή γνώσις έαυτοϋ ή ή αύτογνωσία είνε ή άρχή, 
άπό τής όποιας όρμώμενος ό άνθρωπος, καί ύπό τής δυνάμεως καί τής ένεργείας τής χάριτος τοϋ 
Θεοϋ ένισχυόμενος, προχωρεί καί προβαίνει είς την μόρφωσιν, τον καταρτισμόν καί την τελειοποίησιν 
αύτοϋ. Καί προχωρεί είς την μόρφωσιν καί τελειοποίησιν αύτοϋ, άναλόγως τής άληθοΰς γνώσεως ήν 
έχει περί έαυτοϋ. Έπομένως όσον γνωρίζει ό Χριστιανός τον έαυτόν του πληρέστερον καί τελειότερον, 
τόσον καί ή πρόοδος αύτοϋ ή πνευματική θά είνε μεγαλυτέρα. Έάν δέ άγνοη ό Χριστιανός τον έαυτόν 
του, όχι μόνον είνε άδύνατον νά προοδεύση, πνευματικώς, άλλά καί είς σκότος ηθικόν καί όλέθριον 
διά την ψυχήν του θά εύρίσκεται. Πάς τις λοιπόν εννοεί εκ τούτων, όποιαν σπουδαιότητα καί όποιαν 
άξίαν έχει είς τον άνθρωπον ή γνώσις τού έαυτοϋ του. Διότι δι' αύτής δύναται ό άνθρωπος νά 
περιπατήση, εν τω φωτί, ενώ άνευ αύτής εύρίσκεται εν τω ήθικω σκότει. 



139. ΤΙ ΠΡΕΠΕΙ ΝΑ ΓΝΩΡΙΣΗ ΠΡΟΗΓΟΥΜΕΝΩΣ Ο ΧΡΙΣΤΙΑΝΟΣ ΔΙΑ ΝΑ 
ΛΑΒΗ ΓΝΩΣΙΝ ΕΑΥΤΟΥ 

Άλλα τίνι τρόπο) δύναται έκαστος Χριστιανός να γνωρίση, εαυτόν όποιος ε’ινε; Εις τήν έρώτησιν 
ταύτην δεν άπαντώμεν ήδη, παρά θά άπαντήσωμεν, άφοϋ πρώτον ειπωμεν περ'ι τοϋ ανθρώπου, 
θεωρούμενου κατά τάς διαφόρους πνευματικός και ήθικάς αύτοϋ καταστάσεις. Διότι ή τοιαύτη γνώσις 
είνε πολύ συντελεστική και βοηθητικά εις το νά λαμβάνη, έκαστος Χριστιανός γνώσιν της ίδικης του 
πνευματικής και ηθικής καταστάσεως. Χρησιμεύει ή γνώσις αύτη ώς είς καθρέπτης, εν τώ όποίω Θά 
δύναται οπωσδήποτε ό Χριστιανός νά βλέπη την ίδικήν τοϋ πνευματικήν κατάστασιν. Λέγομεν λοιπόν 
ότι διά νά γνωρίση εαυτόν ό χριστιανός, πρέπει νά γνωρί'ςη περί του ανθρώπου εν γένει τά έξης: 
Όποιος έπλάσθη ό άνθρωπος ύπό του Θεού και προς τίνα σκοπόν έπλάσθη- όποιος ήτο προ τής 
άμαρτίας, όποιος έγινε μετά τήν άμαρτίαν- όποιος γίνεται, όταν πιστεύση, είς τον Χριστόν και 
άποφασίση, νά πολιτευθή συμφώνως προς τό θέλημά Του· όποιος είνε, όταν φθάση, είς τήν τελείαν 
αρετήν. Όμοΰ δε με τήν γνώσιν τούτων ώφέλιμον θά είνε, ϊνα γνωρί'ζη και όποιος Θά είνε ό άνθρωπος 
είς τήν μέλλουσαν αύτοϋ ζωήν. Περί πάντων τούτων Θά ειπωμεν εν συντόμω διά νά έχη, μίαν ιδέαν ό 
Χριστιανός. 


140. α) ΟΠΟΙΟΣ ΕΠΛΑΣΘΗ Ο ΑΝΘΡΩΠΟΣ ΥΠΟ ΤΟΥ ΘΕΟΥ ΚΑΙ ΠΡΟΣ 
ΤΙΝΑ ΣΚΟΠΟΝ 

Ό άνθρωπος έπλάσθη ύπό του Θεού έκ σώματος ύλικοϋ καί ψυχής άύλου. Καί ή μέν ψυχή 
αύτοϋ έδημιουργήθη φύσει άθάνατος, τό δέ σώμα έπλάσθη μέν άθάνατον, άλλ’ ή άθανασία αύτη τοϋ 
σώματος ήθελεν είνε διαρκής καί παντοτεινή μόνον είς περίπτωσιν καθ’ ήν έμενεν ό άνθρωπος 
ύποτεταγμένος είς τό θέλημα τού Θεού. Έπλάσθη ό άνθρωπος ύπό του Θεού καλός λίαν, μή έχων τό 
παράπαν έν έαυτώ κακόν τι, ουδέ ροπήν τινα καί κλίσιν προς τό κακόν, άλλά τουναντίον έπλάσθη 
ούτως, ώστε νά κλίνη, καί νά έπιθυμή τό άγαθόν καί τήν τελειότητα. 

Έπλάσθη ό άνθρωπος ύπό τοϋ Θεού προς τον σκοπόν ϊνα καταρτισθή ηθικώς καί τελειοποιηθή 
πνευματικώς, όπως κατασταθή πλησίον τοϋ Θεού ευδαίμων καί μακάριος, άπολαμβάνων αιώνιον 
ευτυχίαν καί δόξαν καί χαράν καί ευφροσύνην πλήρη καί τελείαν. Προς έπιτυχίαν δέ τοϋ σκοπού, 
χάριν του οποίου έπλάσθη, έπροικίσθη ύπό τού Δημιουργού καί μέ δυνάμεις καί ικανότητας 
ύπερόχους, ώς είνε τό λογικόν καί ή έλευθερία, προσόντα, τών οποίων στερούνται πάντα τά έπί τής 
γης άλλα δημιουργήματα, Καί τό μέν λογικόν είνε δύναμις καί ίκανότης, διά τής οποίας ό άνθρωπος 
νοεί, σκέπτεται, κρίνει, συλλογίζεται καί προάγεται είς γνώσιν. Ή δέ έλευθερία είνε δύναμις καί 
ίκανότης, διά τής όποιας ό άνθρωπος αύτοβούλως καί έλευθέρως προαιρείται, βού_λεται, καί θέλει καί 
ένεργεΐ είτε τό καλόν καί άγαθόν, είτε τό κακόν καί πονηρόν. Είνε αί δυνάμεις αύται, τό λογικόν καί 
ή έλευθερία, ίκαναί καί άνάλογοι προς τον προορισμόν του άνθρώπου καί προς τήν πνευματικήν 
έργασίαν, ή οποία άπαιτεϊται, όπως καταρτισθή ό άνθρωπος καί φθάση, είς τον προορισμόν του 
τούτον, διά τον οποίον έδημιουργήθη. Ή δέ άξια τοϋ άνθρώπου, καί ή προαγωγή καί τελειοποίησις 
αυτού έγκειται κυρίως έν τη, καλή χρήσει τής έλευθερίας αυτού. Ή δέ καλή χρήσις τής έλευθερίας 
συνίσταται είς τό νά ύπακούη ό άνθρωπος πάντοτε είς τον νόμον καί τό θέλημα τού Θεού. Καί 
έγκειται είς τούτο ή καλή χρήσις τής έλευθερίας διά τον λόγον ότι μόνος ό Θεός γινώσκει έκείνο, τό 
οποίον φέρει τον άνθρωπον είς τον προορισμόν του, καί συμφώνως προς αυτό νομοθετεί αυτόν. 


141. β') ΟΠΟΙΟΣ ΗΤΟ Ο ΑΝΘΡΩΠΟΣ ΠΡΟ ΤΗΣ ΑΜΑΡΤΙΑΣ 

Ό άνθρωπος, πλασθείς λογικός καί έλεύθερος, έτέθη, ώς γνωστόν, ύπό τού Θεού έν τώ 
παραδείσιο τής τρυφής. ’Έλαβε δέ καί νόμον ώρισμένον παρά τοϋ Θεού ϊνα άπέχη, άπό ένός καρπού 
έξ έκείνων, οί όποιοι εύρίσκοντο έν τώ παραδείσιο. Άπέβλεπε δέ ό νόμος ούτος είς τό νά συνειθίση, ό 
άνθρωπος νά πειθαρχία καί νά ύπακούη είς τό θέλημα του Θεού. Διότι διά μόνης τής ύποταγής 
ταύτης ήθελε κάμνει καλήν χρήσιν τής έλευθερίας αυτού, καί ήθελε προάγεται καί τελειοποιείται. 
Έδόθη έπομένως ό νόμος αυτός ώς έν δοκιμαστήριον τής έλευθερίας τού άνθρώπου. 

Καί ένόσω ό άνθρωπος έτήρει τον νόμον αυτόν καί δέν είχε λάβει χώραν έν αύτώ ή άμαρτία, 
εύρίσκετο έν καταστάσει θεία καί εύαρέστω. Είχε παρρησίαν ένώπιον τού Θεού, καί πλουσίαν τήν 
χόριν αυτού. “Ητο ένδεδυμένος μέ τελείαν άγνότητα καί καθαρότητα. Είχεν ειρήνην καί γαλήνην έν τη, 
ψυχή του. “Ητο έλεύθερος άπό πάντα φόβον καί άπό πάσαν λύπην καί στενοχώριαν. Άπελάμβανεν 
άνευ πόνου καί κόπου τών καρπών του παραδείσου. Έξη έν χαρά, έν ευφροσύνη, καί τέρψει άθώα, 
πνευματική καί σωματική. Έλευθέρα ούσα ή ψυχή του άπό τήν άμαρτίαν καί άπό πάσαν παρανόησιν 
καί πλάνην, καί ύπό του Πνεύματος του Θεού φωτιζόμενη, έμελέτα καί έφιλοσόφει έπί τών 
ποιημάτων τοϋ Θεού, έδόξαςε καί ηύχαρίστει όλοψύχως καί έν ευφροσύνη, καί χαρά μεγάλη τον Θεόν. 
Τοιαύτη ήτο ή κατάστασις τοϋ άνθρώπου προ τής άμαρτίας. 


142. γ') ΟΠΟΙΟΣ ΕΓΙΝΕΝ Ο ΑΝΘΡΩΠΟΣ ΜΕΤΑ ΤΗΝ ΑΜΑΡΤΙΑΝ 

Αφού όμως ό άνθρωπος, κακήν χρήσιν ποιήσας τής έλευθερίας αύτοϋ, ύπήκουσεν είς τούς, 



λόγους τοϋ διαβόλου και παρέβη τήν εντολήν τοϋ Θεοϋ, έξέπεσεν εκ τής εύτυχοϋς εκείνης και 
εύδαίμονος καταστάσεως και έγινεν ελεεινός και δυστυχής- άπώλεσε πάντα τα καλό, όσα ειχεν εν τω 
παραδείσιο. Ευθύς μετά την παράβασιν ήσθάνθη τον εαυτόν του γυμνόν και έστερημένον τής θείας 
χάριτος- άπώλεσε την προς τον Θεόν παρρησίαν- κατελήφθη ύπό φόβου και αισχύνης- κατεδικάσθη 
εις τον θάνατον και την φθοράν- έξεδιώχθη εκ τοϋ Παραδείσου- κατεδικάσθη ινα άπολαμβάνη τά 
προς συντήρησιν τής προσωρινής ζωής του με κόπους και μόχθους και ιδρώτας, και να εχη 
άναστεναγμούς και λύπας και θλίψεις και όδύνας, μέχρις ότου ελθη ή ώρα ινα άποθάνη. Πάντα 
λοιπόν ταϋτα, άτινα δοκιμά'ςομεν και ημείς σήμερον, είνε άποτελέσματα τής κακής χρήσεως τής 
ελευθερίας τοϋ άνθρώπου, είνε άποτελέσματα τής άμαρτίας, ή οποία άμαρτία είσεχώρησεν ώς άλλη 
άσθένεια εν τη ψυχή τοϋ άνθρώπου, καί έποίησεν αύτόν επιρρεπή εις τό κακόν. “Ενεκα δε τής 
άμαρτίας έλαβεν εξουσίαν επ’ αύτοΰ ό διάβολος, ύπό τοϋ όποιου έμπνεόμενος καί παρακινούμενος ό 
άνθρωπος, καί ύπό τής εν έαυτώ είσελθούσης άμαρτίας παρασυρόμενος, περιέπεσεν εις παν είδος 
κακίας καί άμαρτίας. Έξηχρειώθη δε εις τοιοϋτον βαθμόν, ώστε συν τω χρόνω άπεμακρύνθη όλοτελώς 
άπό τον Θεόν, καί προσεκύνησε καί έλάτρευσεν άντ’ αύτοϋ τοϋ άληθινοϋ Θεοϋ τά κτίσματα καί τά 
είδωλα, ύπακούων τοιουτοτρόπως καί λατρεύων τούς δαίμονας. Καί δεν έξήλειψε μεν ή άμαρτία 
εντελώς τά εν τω άνθρώπω ύπό τοϋ Θεοϋ άρχικώς έμφυτευθέντα άγαθά σπέρματα -καί δι’ αύτόν 
άκριβώς τον λόγον βλέπομεν ότι καί μετά την παράβασιν ύπήρξαν καί άνθρωποι τοϋ Θεοϋ μεγάλης 
πίστεως καί άρετής- άλλά διέφθειρεν εν γένει τον άνθρωπον καί κατέστησεν αύτόν επιρρεπή εις τό 
κακόν, έχοντα πλέον κλίσιν καί ροπήν προς την αμαρτίαν. Διά τοϋτο καί οί ενάρετοι εκείνοι 
άνθρωποι, μολονότι δεν ήσαν καί αύτοί εντελώς άμέτοχοι τής άμαρτίας, άπετέλουν όμως ώς προς την 
όλην άνθρωπότητα έξαίρεσιν, διότι πάσα ή άλλη άνθρωπότης εύρίσκετο παραδεδομένη εις την 
άμαρτίαν καί εις τον πνευματικόν θάνατον. 

Πρέπει όμως νά γνωρίζη, ό Χριστιανός, ότι αί τιμωρίαι αύται, αίτινες έδόθησαν ύπό τοϋ Θεοϋ εις 
τον άνθρωπον διά την άμαρτίαν, έδόθησαν ώς φάρμακα θεραπευτικά τής άμαρτίας. Έδόθησαν προς 
τον σκοπόν, ινα Θλιβόμενος καί βασανιζόμενος ό άνθρωπος ύπ’ αύτών, καί αισθανόμενος ότι ταϋτα 
πάντα προήλθον εκ τής άμαρτίας, μισή καί άποστρέφεται άφ’ ενός αύτήν, καί άφ’ ετέρου μετανοή δι' 
αύτήν καί ζητή όλοψύχως παρά τοϋ Θεοϋ την άπαλλαγήν εξ αύτής. Διότι πρέπει νά γνωρίζωμεν, ότι ό 
Θεός καί μετά την παράβασιν δεν έγκατέλειψε τον άνθρωπον άν έτιμώρησεν αύτόν διά τήν άμαρτίαν 
του, δεν τον έτιμώρησεν έκδικητικώς, άλλά πατρικώς, ώς πατήρ φιλόστοργος, προς τον σκοπόν όπως 
παρασκευάση, διά τών τιμωριών αύτών μέλλον πολύ άνώτερον καί ένδοξότερον άπό εκείνο, όπερ είχε 
πρότερον εν τω παραδείσιο. Προητοίμασεν ό Θεός τον άνθρωπον διά τών πόνων, τών θλίψεων καί 
τών στενοχώριών, τάς οποίας έπέβαλεν εις αύτόν, ινα αίσθανθή διά μέσου αύτών τά άποτελέσματα 
τής άμαρτίας, καί έκτιμήση, δεόντως έπειτα τήν διά τοϋ Ίησοϋ Χριστού άνόρθωσιν αύτοϋ καί 
άπαλλαγήν εκ πάντων τών κακών άποτελεσμάτων τής άμαρτίας. Τήν άνόρθωσιν δε ταύτην καί 
προείπεν ό Θεός εις τον άνθρωπον εύθύς μετά τήν πτώσιν αύτοϋ. Προητοίμασε λοιπόν ό Θεός τον 
άνθρωπον διά τών πόνων καί τών θλίψεων όπως, άφοϋ έλευθερωθή έπειτα διά τοϋ Ίησοϋ Χριστοϋ, 
ένωθή στενώτερον καί οίκειότερον μετά τοϋ Θεοϋ, καί ύψωθή τοιουτοτρόπως εις κρείττονα καί 
άνωτέραν θέσιν εκείνης, τήν οποίαν είχεν εν τω έπιγείω Παραδείσιο. 


143. δ ) ΟΠΟΙΟΣ ΓΙΝΕΤΑΙ Ο ΑΝΘΡΩΠΟΣ ΔΙΑ ΤΗΣ ΕΙΣ ΧΡΙΣΤΟΝ ΠΙΣΤΕΩΣ 
ΚΑΙ ΥΠΑΚΟΗΣ 

Όποιος δέ άρά γε γίνεται ό άνθρωπος, όταν πιστεύση, εις τον Χριστόν καί άποφασίση, νά 
πολιτευθή συμφώνως προς τό θέλημά του; Απαλλάσσεται καί έλευθεροϋται τελείως άπό πασών τών 
άμαρτιών του- άπαλλάσσεται άπό τοϋ προπατορικού άμαρτήματος- έλευθεροϋται άπό τοϋ αιωνίου 
θανάτου- παρίσταται δίκαιος ενώπιον τοϋ Θεοϋ, δικαιούμενος δωρεάν διά τής χάριτος τοϋ Ίησοϋ 
Χριστοϋ- υιοθετείται ύπό τοϋ Θεοϋ καί γίνεται τέκνον αύτοϋ άγαπητόν λαμβάνει τήν δωρεάν τοϋ 
Αγίου Πνεύματος ώς άρραβώνα καί άπόδειξιν βεβαίαν ότι είνε τέκνον τοϋ Θεοϋ, καί ότι θά γίνη, 
κληρονόμος τών αιωνίων αύτοϋ άγαθών λαμβάνει καί χάριν καί δύναμιν εις τό νά πολεμή τήν 
άμαρτίαν καί τό κακόν καί εις τό νά εργάζεται τήν άρετήν καί τό άγαθόν. 

Ό ούτω δέ διά τής πίστεως καί τής ύπακοής εις τον Χριστόν δικαιωθείς άνθρωπος, είνε άληθής 
Χριστιανός, είνε δίκαιος ενώπιον τοϋ Θεοϋ. Πρέπει όμως νά μένη, πιστός μέχρι θανάτου είς τήν 
ύποταγήν τοϋ Χριστοϋ, άποδοκιμάζων τήν κακίαν καί άμαρτίαν, καί διατηρών τήν καρδίαν του 
καθαράν άπό τον μολυσμόν τής άμαρτίας, καί νά εργάζεται εξ άλλου τά έργα τής δικαιοσύνης καί τής 
άγάπης, τά έργα τής φιλανθρωπίας, τής εύποήας καί άγαθοεργίας, μετανοών καί ζητών μετά πίστεως 
καί ταπεινώσεως τό έλεος τοϋ Θεοϋ διά τάς ελλείψεις του. Είς τοιαύτην δέ ηθικήν κατάστασιν 
εύρισκόμενος, οποτεδήποτε καί άν άπέλθη, εκ τοϋ κόσμου τούτου, μεταβαίνει άσφαλώς είς τήν 
αιώνιον ζωήν. 

Ή άρετή όμως έχει βαθμούς, όπως καί ή αιώνιος δόξα θά έχη, βαθμούς, καθώς λέγει ό θείος 
Παΰλος, «άστήρ άστέρος διαφέρει εν δόξη.» (Α' Κορινθ. ιε' 41), έννοών διά τούτου τήν διαφοράν καί 
τούς βαθμούς τής δόξης τών δικαίων, ήτις θά είνε άνάλογος τής άρετής τοϋ άνθρώπου. Επειδή λοιπόν 
ή άρετή έχει βαθμούς, ό δέ άνώτερος τής άρετής βαθμός είνε ή κατά πάσας τάς επόψεις δυνατή 
τελειότης αύτής, θά εϊπωμεν ήδη όποιος είνε ό άνθρωπος ό έχων τήν τελείαν κατά τό δυνατόν 
άρετήν. 



144. ε') ΟΠΟΙΟΣ ΕΙΝΕ Ο ΑΝΘΡΩΠΟΣ, ΟΤΑΝ ΦΘΑΣΗ ΕΙΣ ΤΗΝ ΔΥΝΑΤΗΝ 
ΤΕΛΕΙΟΤΗΤΑ ΤΗΣ ΑΡΕΤΗΣ 

Ό τέλειος κατά την αρετήν, καθ’ όλον το πλάτος και το βάθος αυτής, ό χρηματίσας δλως και 
τελείως αναμάρτητος, εινε είς και μόνος, ό Κύριος ημών Ιησούς Χριστός. Τοιοΰτος ών ό Χριστός, εινε 
και το τέλειον παράδειγμα τής άρετής. Άλλ’ ημείς ήδη ζητοΰμεν ϊνα μάθωμεν περί τού άνθρώπου, ό 
όποιος έπίστευσεν είς τον Θεόν και ύπετάγη είς το θέλημά του ζητοΰμεν ϊνα μάθωμεν, όποιος εινε 
ούτος δταν προοδεύση, και φθάση, είς την δυνατήν τελειότητα τής άρετής. Λέγοντες δμως δτι φθάνει ό 
άνθρωπος εν τω κόσμω τούτω είς την τελείαν κατά τό δυνατόν άρετήν, δεν έννοοΰμεν, δτε ή πρόοδος 
τής άρετής έχει τέρμα εν τω κόσμω τούτω, μη έπιδεχομένη πρόοδον περαιτέρω. Όχι- διότι ό άνθρωπος 
τού Θεού, μη λαμβάνων ύπ’ όψιν του τά δπισθεν, τά δσα είργάσθη και κατώρθωσε προηγουμένως, 
έπεκτείνεται πάντοτε προς τά εμπρός, εργαζόμενος τό θέλημα τού Θεού, εργαζόμενος την άρετήν 
μέχρι τέλους τής εν τω κόσμω τούτω ζωής τον. Αλλά τί έννοοΰμεν λέγοντες δτι φθάνει ό άνθρωπος είς 
την δυνατήν τελειότητα τής άρετής; Έννοοΰμεν τάς μεγάλας προόδους τής άρετής, τάς όποιας 
έπιτελεί ό εκλεκτός τού Θεού άνθρωπος, έννοοΰμεν τά ύψη τής άρετής είς τά όποια εύρίσκεται 
ούτος. Τον τοιοΰτον άνθρωπον θεωροϋντες και όνομάζοντες τέλειον κατά την άρετήν, λέγομεν περί 
αύτοϋ δτι ούτος δεν άνήκει είς τον εαυτόν του, άλλά άνήκει όλοκλήρως και τελείως είς τον Θεόν. 

Ό τοιοΰτος άνθρωπος έχει τελείαν πίστιν. ’Έχει περισσοτέραν βεβαιότητα είς παν δ,τι λέγει ό 
Θεός, παρά είς δ,τι παριστώσιν είς αύτόν αί αισθήσεις του. ’Έχει πλήρη και άδίστακτον την 
πεποίθησιν είς δσα βεβαιοϋνται υπό τού Θεού, έστω και αν δέν δύναται πολλάκις, ένεκα τού 
περιορισμού τής άνθρωπίνη_ς διανοίας, νά νοήση, αύτά. ’Έχει την αύτήν πεποίθησιν και βεβαιότητα είς 
πάσας τάς επαγγελίας, δι’ ών υπόσχεται ό Θεός καί την εν τω κόσμω τούτω πρόνοιάν του καί την εν 
τω μέλλοντι άνταμοιβήν καί δόξαν τών δικαίων- καί παραδεδομένος ούτως είς τον Θεόν, έξαρτά έξ 
αύτοΰ τά πάντα, σωματικά καί πνευματικά. ’Έχει άπάρνησιν τού ίδικοΰ του θελήματος καί ύπακοήν 
τελείαν είς τό θέλημα τού Χριστού- καί εινε έτοιμος διά την τήρησιν τού θελήματος τού Χριστού καί 
διά την ομολογίαν τού ονόματος του νά θυσιάση, τά πάντα, καί αύτήν την ζωήν τού, μετά προθυμίας. 
Ή προς τον Θεόν άγάπη του εινε τελεία, δεικνύεται δέ αύτη διά τής τελείας προς αύτόν ύπακοής του 
καί διά τής εν πνεύματι καί άληθεία προσευχής καί λατρείας, δεικνύεται άκόμη καί δι’ ενθέρμου 
ζήλου καί μεγάλου ενδιαφέροντος υπέρ τής δόξης τού ονόματος του καί τής έπικρατήσεως τού 
θελήματος του καί τού Εύαγγελίου του. 

’Έχει τοιαύτην άγάπην προς τον πλησίον, ώστε προτιμά τό συμφέρον τών άλλων περισσότερον 
άπό τό ίδικόν του. Λυπεΐται είς παν κακόν τού πλησίον ώς νά ήτο αύτό κακόν ίδικόν του. Λυπείται 
είς πάσαν θλϊψιν καί λύπην τού πλησίον, καί χαίρει είς πάν καλόν αύτοΰ, είς πάν προτέρημά του, 
είς πάσαν εύδοκίμησίν του, είς πάσαν επιτυχίαν του, είς πάσαν προαγωγήν του, καί είς πάντα 
έπαινον καί τιμήν καί δόξαν, την όποιαν άποδίδουν είς αύτόν οί άνθρωποι, καί χαίρει τοσοΰτον, δσον 
δέν ήθελε χαίρει, εάν άπεδίδοντο είς αύτόν διά τά προτερήματά του. Εφαρμόζει είς τον βίον του διά 
την ώφέλειαν τών άλλων τούς λόγους τού θείου Παύλου, «ή άγάπη ού ζητεί τά έαυτής» (Α' Κορινθ. 
Ιγ' 5)- ήτοι ό έχων την άγάπην Χριστιανός δέν άγαπά τούς άλλους έξ ίσου μέ τον εαυτόν του, άλλ’ 
άγαπά αύτούς περισσότερον χάριν τών άλλων δέν κάμνει χρήσιν τών δικαιωμάτων του, άλλά 
παραιτείται αύτών διά την ώφέλειαν εκείνων θυσιάζει χάριν τών άλλων πάντα τά ίδικά του. 

Εργάζεται ό άνθρωπος τής τελείας άρετής ύπέρ τής ώφελείας καί τής σωτηρίας τών άλλων μέ 
δλας του τάς δυνάμεις καί μέ θυσίαν αύτής τής ζωής του- άμα δέ καί προσεύχεται πάντοτε προς τον 
Θεόν ύπέρ αύτών. "Οταν παρίσταται άνάγκη, ταπεινοΰται καί γίνεται υπηρέτης καί δούλος πάντων, 
εργαζόμενος ύπέρ αύτών καί τά πλέον ταπεινωτικά καί εξευτελιστικά φαινόμενα έργα, ποιών πάντα 
προς ώφέλειαν αύτών καί προς δόξαν τού Θεού. 

Έχει υπομονήν τελείαν είς πάσας άνεξαιρέτως τάς στενοχώριας, τάς άδικίας καί τάς θλίψεις. 
Έχει μεγαλοψυχίαν καί εινε καρτερικός είς πάντας τούς διωγμούς, τούς κινδύνους καί τάς κακώσεις, 
καί τάς φυλακίσεις διά τον Χριστόν καί τον νόμον τού Εύαγγελίου του, όμολογών μετά παρρησίας τό 
όνομά του ενώπιον τού κόσμου, ενώπιον τών άσεβών καί άπιστων. Έχει άνεξικακίαν καί τελείαν 
άγάπην προς πάντας άνεξαιρέτως τούς άδικοΰντας καί κακοποιοΰντας καί οπωσδήποτε βλάπτοντας 
καί θλίβοντας αύτόν, άκόμη δέ καί προς αύτούς τούς ζητοΰντας άδιαλλάκτως τον θάνατόν του. Ή 
ψυχή του έλευθέρα ούσα παντός πάθους, έχει πραότητα, ειρήνην καί γαλήνην εν έαυτη. Έχει 
προσοχήν παντοτεινήν ϊνα μη άμαρτάνη, διά τής γλώσσης. Έχει προσοχήν παντοτεινήν, ϊνα μη 
είσχωρη ή άμαρτία εν τη καρδία του καί τη ψυχή του. Πάντα ποιεί προς δόξαν τού Θεού, ποιεί 
ταΰτα, διότι, τά θέλει ό Θεός καί ούχί δι' άλλον λόγον ή άλλον σκοπόν. Πάντα έπαινον 
προσφερόμενον είς αύτόν υπό τών άνθρώπων άποδίδει άπό καρδίας είς τον Θεόν, μη θεωρών έαυτόν 
άξιον επαίνου, άξιον τιμής καί προτιμήσεως. 

Έχων δέ πάσαν άρετήν καί προχωρών πάντοτε προς τά εμπρός, φρονεί ότι ούδέν έχει έξ έαυτοΰ, 
καί ότι πάντα όσα διά αύτοΰ έτελέσθησαν, ένήργησε καί κατώρθωσεν ή χάρις καί ή δύναμις τού 
Θεού. Συναισθάνεται πάντοτε την εύτέλειάν του καί άδυναμίαν του. Συναισθάνεται καί φρονεί δι’ 
έαυτόν εκείνο, όπερ παραγγέλλει ό Κύριος: «Όταν ποιήσητε πάντα τά διαταχθέντα ύμίν, λέγετε, ότι 
δούλοι άχρείοί έσμεν (ήτοι δούλοι άχρηστοι)- ότι δ όφείλομεν ποιήσαι πεποιήκαμεν» (Λουκ. ιζ' 10). 
Συναισθάνεται καί φρονεί, ότι εινε πρώτος εκ τών άμαρτωλών, ώς έφρόνει τούτο καί ό θείος Παύλος, 
όστις, καίτοι ήτο ό εκλεκτός καί μέγας τού Θεού Απόστολος, έθεώρει όμως τον έαυτόν του πρώτον εκ 
τών άμαρτωλών (Α' Τιμοθ. α' 15). Τοιοΰτον φρόνημα καί τοιαύτην ταπείνωσιν έχει ό έχων την τελείαν 



αρετήν. Διότι μή θεωρών ώς ίδικόν του κατόρθωμα παν 6,τι, καλόν εχει, άλλ’ έχων ύπ’ όψιν του τάς 
πρότερον άμαρτίας τής διανοίας του, τής καρδίας του, τής θελήσεως του, των λόγων του, των έργων 
του, και εν γένει ει τι ήμάρτησεν εν καιρώ τής άγνοιας του, αύτάς μόνον αποδίδει εις τον εαυτόν του. 
Τοιαύτην ταπείνωσιν είχον πάντες οί διαπρέψαντες εν τη, αρετή και τη, άγιότητι εκλεκτοί τοϋ Θεοΰ 
άνθρωποι. 

’Έχει σταυρώσει εν έαυτώ, ό τέλειος κατά τήν αρετήν άνθρωπος, πάσας τάς επιθυμίας και τα 
πάθη τής σαρκος και πάσαν ροπήν και κλήσιν προς τήν άμαρτίαν, εις ούδέν τούτων ύποχωρών ή το 
παράπαν ένδίδων- έχει νεκρώσει πάντα ταϋτα εν έαυτώ και είνε ώς ό άπεθαμμένος άνθρωπος, ό μή 
δυνάμενος να άμαρτήση,. Περί τής νεκρώσεως ταύτης, ήτις επέρχεται εις τούς άληθείς Χριστιανούς 
λέγει και ό θείος Παύλος: «Οί δέ τοϋ Χριστού τήν σάρκα έσταύρωσαν συν τοίς παθήμασι και ταίς 
έπιθυμίαις» (Γαλ. ε' 24). Εύρίσκεται ό τέλειος κατά τήν άρετήν εις τήν πνευματικήν εκείνην θέσιν, ήτις 
χαρακτηρίζεται ύπό τού αύτοΰ Αποστόλου διά τών έξης λόγων: «Έμοί κόσμος έσταύρωται κάγώ τώ 
κόσμω» (Γαλ. στ' 15). ’Ήτοι όλος ό κόσμος μέ όλας τάς ήδονάς του, μέ όλα τα θέλγητρά του, καί μέ 
όλα τα πλούτη του, καί μέ όλας τάς δόξας του, καί μέ όλας τάς δυνάμεις του, καί μέ παν ό,τι έχει καί 
μεταχειρίζεται ϊνα καθυποτάξη, καί ίνα προσελκύση τον άνθρωπον εις τήν άμαρτίαν, μέ όλα του αύτά 
ό κόσμος είνε εσταυρωμένος καί νεκρός ώς προς εμέ. Διά τούτο καί δέν δύναται να μέ προσελκύση ή 
τό παράπαν να μέ κλονίση,, ώστε νά ππαρεκκλίνωυ άπό τήν άφοσίωσίν μου καί τήν ύπακοήν μου εις 
τον Χριστόν, όστις έσταυρώθη ύπέρ εμού. Τοιοΰτος είνε ώς προς εμέ ό κόσμος. Έγώ δέ πάλιν ώς προς 
τον κόσμον είμαι εσταυρωμένος καί νεκρός, μή θέλων άπολύτως νά γίνω συγκοινωνός ή οπωσδήποτε 
νά μεθέξω εκ τής άμαρτίας καί κακίας αύτοΰ. 

Χαρακτηρίζεται άκόμη καί διά τών έξης λόγων τού θείου Παύλου ό τέλειος κατά τήν άρετήν 
άνθρωπος: «Χριστώ συνεσταύρωμαι- ζώ δέ ούκέτι εγώ, ζη, δέ εν έμοί Χριστός» (Γαλάτ. β' 20). Τουτέστιν 
ό Χριστός έσταυρώθη ύπέρ εμού διά νά εξάλειψη, τάς άμαρτίας μου. Εις τον Χριστόν δέ ύπακούσας 
καί εγώ καί βαπτισθείς έσταυρώθην κατά τήν άμαρτίαν, ήτοι ένεκρώθην καί άπέθανον ώς προς τήν 
άμαρτίαν, τήν οποίαν καί μισώ καί άποστρέφομαι. Εσταυρωμένος δέ ών κατά τήν άμαρτίαν καί κατά 
παν φρόνημα καί θέλημα ίδικόν μου, δέν ζώ "πλέον έχων ίδικά μου φρονήματα καί ίδικάς μου 
επιθυμίας καί ίδικήν μου θέλησιν καί ενέργειαν, άλλα ζη εν έμοί ό Χριστός. Τουτέστιν, ό,τι υπάρχει εν 
έμοί δέν είνε ίδικόν μου, άλλ’ είνε τού Χριστού, είνε εν έμοί εκείνο τό οποίον θέλει καί ζητεί ό 
Χριστός. Τά φρονήματά μου επομένως είνε φρονήματα τά οποία έκζητεί ό Χριστός, αί έπιθυμίαι μου 
είνε έπιθυμίαι τάς οποίας θέλει ό Χριστός- επίσης τά θελήματά μου είνε θελήματα τού Χριστού, οί 
λόγοι μου είνε λόγοι τού Χριστού, αί πράξεις μου καί τά έργα μου είνε πράξεις καί έργα τά οποία 
διατάσσει ό Χριστός. Επικρατεί εν όλη, τη, ψυχή μου καί εν πάσαις ταίς ένεργείαις μου τό θέλημα τού 
Χριστού- καί χάριν τού Χριστού καί τού Εύαγγελίου του εργάζομαι μεθ’ όλου τού ζήλου καί μετά 
πάσης τής αύταπαρνήσεως, μέ όλας τάς δυνάμεις μου τάς σωματικός καί τάς πνευματικός. 

Τοιοΰτος είνε ό άνθρωπος όταν έχη, τήν τελείαν άρετήν. 

’Έχων ό χριστιανός τήν γνώσιν άμφοτέρων, τουτέστι τήν γνώσιν τού οποίος είνε ό δικαιωθείς 
άνθρωπος διά τής εις Χριστόν πίστεως καί ύπακοής, καί οποίος είνε ό έχων τήν τελείαν άρετήν, περί 
τών οποίων ήδη ειπομεν, έχων, λέγομεν, τήν γνώσιν άμφοτέρων τούτων θά δύναται οπωσδήποτε νά 
ύπονοη καί τούς μεταξύ διαφόρους βαθμούς τού άγιασμοΰ καί τής άρετής τών δικαίων καί άγιων. 
Διότι είνε γνωστόν ότι πάντες οί δίκαιοι καί άγιοι δέν έχουσι τον αύτόν βαθμόν τής άρετής όπως δέν 
θά έχωσιν, ώς ειδομεν, καί τον αύτόν βαθμόν τής δόξης εν τη, βασιλεία τών ούρανών. Οί διάφοροι δέ 
βαθμοί τής άρετής άναπτύσσονται καί γίνονται εν τη, εργασία τήν οποίαν κάμνουσιν οί δίκαιοι τού 
Θεού άνθρωποι, άγωνιζόμενοι ύπέρ τής τηρήσεως καί τής εφαρμογής τού θείου θελήματος, άλλοι 
περισσότερον καί άλλοι όλιγώτερον, άναλόγως τής προθυμίας καί τού ζήλου, τής αύταπαρνήσεως καί 
τής άγάπης, ήν έχει έκαστος εις τον Θεόν καί εις τον πλησίον. Πάντες όμως άνεξαιρέτως, πρέπει νά 
γνωρίζωμεν, ένισχύονται εις τήν κατόρθωσιν τού άγαθοΰ ύπό τού Πνεύματος τού Θεού, ένισχύονται 
ύπό τής ένοικούσης εν αύτοίς θείας χάριτος. 


145. στ') ΟΠΟΙΟΣ ΘΑ ΕΙΝΕ Ο ΑΝΘΡΩΠΟΣ ΕΙΣ ΤΗΝ ΜΕΛΛΟΥΣΑΝ ΖΩΗΝ 

Ό άνθρωπος ό άπιστήσας εις τον Χριστόν, καθώς καί ό πιστεύσας μέν εις τον Χριστόν, άλλ’ εν 
τη, άμαρτία ζήσας καί εν τη, άμαρτία άποθανών, χωρίς διά μετάνοιας νά ζητήση, τό έλεος τού Θεού, ό 
άνθρωπος ούτος θά είνε όλως κεχωρισμένος καί άπομεμακρυσμένος άπό τον Θεόν καί θά ζη, ζωήν 
θλίψεως καί οδύνης καί κολάσεως αιωνίου, μή έχων ελπίδα ότι θά άπαλλαγή ποτέ εκ τής αιωνίου 
τιμωρίας καί καταδίκης του. 

Ό δέ πιστεύσας εις τον Χριστόν καί ύπακούσας εις αύτόν κατά τον νόμον του καί τό θέλημά 
του πορευθείς, καί εν τη, πίστει ταύτη καί τη, ύπακοη άποθανών, θά είσέλθη ώς υιός καί τέκνον τού 
Θεού άγαπητόν εις τήν ένδοξον καί αιώνιον βασιλείαν τού Θεού όλως πλέον ελεύθερος άπό τον 
φόβον τού κακού καί άπό πάσαν ροππήν προς αύτό- θά συζη δέ μετά τού Θεού καί μετά τών άγιων 
αύτοΰ άγγέλων καί πάντων τών δικαίων καί άγιων, άπολαμβάνων τελείαν χαράν, άπηλλαγμένην πάσης 
λύπης, καί τελείαν εύφροσύνην, άπολαμβάνων τέλειον πνευματικόν χορτασμόν. Θ’ άπολαμβάνη, δέ τών 
ούρανίων τού Θεού άγαθών αιωνίως, χωρίς νά έχη, φόβον ότι θά στερηθη ποτέ, ή ότι θά έκπέση, εκ 
τής αιωνίου ταύτης δόξης καί μακαριότητος. 

Τοιοΰτος καί εις τήν μέλλουοαν αύτοΰ ζωήν θά είνε ό άνθρωπος. 



146. ΠΩΣ ΔΥΝΑΤΑΙ Ο ΧΡΙΣΤΙΑΝΟΣ ΝΑ ΓΝΩΡΙΣΗ ΕΑΥΤΟΝ 

Μετά την γνώσιν ήν έλάβομεν περί τής πνευματικής και ηθικής καταστάσεως τοϋ ανθρώπου, 
θεωρουμένον κατά τάς διαφόρους πνευματικάς και ήθικάς αύτοϋ καταστάσεις, έρχόμεθα νά ειπωμεν 
είδικώς τίνι τρόπω δύναται έκαστος Χριστιανός νά γνωρίση, εαυτόν όποιος ε’ινε, άπαντώντες ούτως εις 
την προηγουμένως τεθεισαν έρώτησιν (139). 

Λέγομεν λοιπόν, ότι δύναται ό Χριστιανός νά γνωρίση εαυτόν, προσεχών εις τούς λόγους τη,ς 
Άγιας Γραφής και εις εαυτόν. Θά προσεχή εις τούς λόγους τη,ς Άγιας Γραφής, διότι εν αύτίτ έκτος των 
άλλων αληθειών εκτίθενται και πάντα όσα φωτίζουν και οδηγούν τον άνθρωπον εις τό νά λάβη άληθή 
γνώσιν τοϋ εαυτού του. Έν αύτίτ εκτίθενται και πάντα όσα ειπομεν προηγουμένως περί τη,ς 
πνευματικής και ηθικίτς καταστάσεως τού ανθρώπου. 

Εις εαυτόν δε θά προσέχτι, διότι διά της έν έαυτω προσοχής και έξετάσεως θά βλέπη, την εαυτού 
κατάστασιν, της συνειδήσεως αύτοΰ μαρτυρούσης. Είνε λοιπόν αναγκαία εις τό νά γνωρίση ό 
άνθρωπος εαυτόν άμφότερα- ήτοι και ή γνώσις των λόγων τού Θεού, και ή εις εαυτόν προσοχή. 


147. Η ΦΥΣΙΚΗ ΚΑΤΑΣΤΑΣΙΣ ΤΟΥ ΑΝΘΡΩΠΟΥ 

Ό άνθρωπος είνε όλος ένδεια. Και έν πρώτοις έχων ό άνθρωπος ύπ’ όψιν του τούς λόγους τής 
Αγίας Γραφής και εις εαυτόν προσέχων και έξετάζων, άμα δε και εις αύτά τά πράγματα προσβλέπων, 
εννοεί καλώς και αντιλαμβάνεται και πείθεται άδιστάκτως περί τής ένδειας και αδυναμίας και 
άγνοιας αύτοΰ. Και ιδού: 

Προσέχων εις εαυτόν, νοεί και αντιλαμβάνεται, ότι άφ’ εαυτού δεν έχει ούδέν. Νοεί ότι υπάρχει, 
άλλά συγχρόνως διά τού νοΰ, διά τής συνειδήσεώς του, νοεί ότι την ΰπαρξίν του ταύτην δέν την έχει 
άφ’ έαυτοΰ, άλλ’ έλαβεν αύτήν εξ άλλου, ήτοι εκ τού παντοδυνάμου Θεού, Όπως δέ νοεί, ότι δέν έχει 
άφ’ έαυτοΰ την ΰπαρξίν τον, οΰτω νοεί ότι ούδέ την ζωήν του, ούδέ την νόησίν του, ούδέ την 
ελευθερίαν του έχει άφ’ έαυτοΰ νοεί, ότι πάντα ταΰτα, και παν άλλο τής ψυχής και τού σώματος 
καλόν όπερ έχει, έκτοΰ Θεού έλαβε και έχει αύτά. 

Ό άνθρωπος είνε όλος άδυναμία. Προσέχων έτι εις έαυτόν βλέπει την άδυναμίαν τον. Διότι έλαβε 
μέν παρά τού Θεού την ζωήν, άλλά βλέπει, ότι άφ’ έαυτοΰ ούτε νά την πορατείνη, δύναται, ούτε νά 
την διατηρήση. Αισθάνεται και βλέπει, ότι προς διατήρησιν τής ζωής του ταύτης έχει άνάγκην τόπου 
προς διαμονήν, έχει άνάγκην άέρος, φωτός, ΰδατος, άρτου, τροφής έν γένει και ενδυμασίας. Άλλ' 
ούδέν εκ τούτων δύναται νά παραγάγη,’ πάντα ταΰτα βλέπει, ότι χορηγεί εις αύτόν ή άγαθή τού Θεού 
πρόνοια. Νοεί και αισθάνεται έν έαυτω πολλάς νομίμους και άγαθάς εφέσεις και επιθυμίας, τάς 
οποίας ένέβαλεν εξ άρχής ό Θεός εις αύτόν, καθώς είνε ή επιθυμία τής γνώσεως, ή επιθυμία τού νά 
έχη, χαράν τελείαν και αιώνιον, έλευθέραν πάσης στενοχώριας, πόνου και λύπης, ή επιθυμία τού νά ζίτ 
αιωνίως μετά δόξης και μακαριότητος, μη έχούσης τέλος ποτέ. Αισθανόμενος δέ πάσας τάς νομίμους 
ταύτας επιθυμίας, νοεί ότι ή πλήρωσις αύτών είνε δλως άδύνατος εις αύτόν, και ότι: μόνος ό Θεός 
δύναται νά πληρώση, αύτάς. 

Περιέρχεται πολλάκις εις πολλάς και διαφόρους περιπετείας, άσθενείας, στενοχώριας, κινδύνους, 
άνάγκας και θλίψεις, εκ των οποίων θέλει νά έλευθερωθή, άλλά νοεί και βλέπει, ότι εξ έαυτοΰ είνε 
άδύνατον νά κατορθώση, τούτο. ’Άλλοτε επιβουλεύεται υπό εχθρών αισθητών και νοητών, και θέλει 
ινα έλευθερωθή εξ αύτών, άλλά βλέπει, ότι έχει πιαντελή άδυναμίαν. Βλέπει, ότι κατέχεται υπό 
παθών και κακιών και θέλει ϊνα άπαλλαγη εξ αύτών, άλλά βλέπει ότι είνε παντελώς άδύνατον εις 
αύτόν. Μόνος ό Θεός δύναται νά έλευθερώση, αύτόν εξ όλων τούτων. 

Βλέπει ότι έχει άνάγκην ϊνα άποκτήση, και ϊνα ένδυθη ή ψυχή του μέ τάς άρετάς, άλλά κατανοεί, 
ότι και τούτο είνε άδύνατον εις αύτόν. Επιθυμεί και θέλει την πνευματικήν του πρόοδον και 
τελειοποίησην και την επιτυχίαν τού προορισμού του, άλλ’ εννοεί, ότι είνε δλως άδύνατον εις αύτόν 
ϊνα κατορθώση τούτο. Κατορθοΰνται δέ ταΰτα μόνον διά τής δυνάμεως τού Θεού. Διά πάντων τούτων 
εννοεί καί πείθεται, ότι είνε όλος άδυναμία. 

Ό άνθρωπος είνε όλος άγνοια. Βλέπει άκόμη, ότι έχει καί παντελή σχεδόν άγνοιαν. Διότι ή 
γνώσις, την όποιαν έχει, άπέναντι όλης τής γνώσεως καί τής σοφίας, την όποιαν άγνοεί καί επιθυμεί 
ϊνα έχη, είνε δλως ελάχιστη, είνε ώς μία σταγών ΰδατος άπέναντι όλων των ώκεανών καί λοιπών 
ύδάτων: είνε ώς κόκκος άμμου άπέναντι τής άμμου όλων των θαλασσών καί των ποταμών. 

Βλέπων έτι καί τά άπειράριθμα τού Θεού ποιήματα καί νοών, εκ των λόγων τού Θεού 
διδασκόμενος, ότι πάντα ταΰτα έποιήθησαν διά τής παντοδυναμίας τού Θεού καί συντηρούνται καί 
κατευθύνονται είς τον προορισμόν αύτών διά τής πανσόφου αύτοΰ προνοίας, εννοεί την 
παντοδυναμίαν καί πανσοφίαν τού Θεού, εννοεί την άπειρον αύτοΰ μεγαλωσύνην καί τελειότητα. Έκ 
δέ τής γνώσεως ταύτης τής άπειρου τού Θεού δυνάμεως καί σοφίας διά συγκρίσεως προς έαυτόν 
εννοεί άκόμη αίσθητότερον την ίδικήν του άδυναμίαν καί άγνοιαν καί σμικρότητα. 

Ή φυσική κατάστασις τού άνθρώπου είνε άναμάρτητος. Ούτως ό άνθρωπος υπό των λόγων τού 
Θεού διδασκόμενος καί είς έαυτόν προσέχων, άμα δέ προσβλέπων καί είς αύτά τά πράγματα, εννοεί 
την φυσικήν αύτοΰ κατάστασιν καί πείθεται μετά βεβαιότατος, ότι όχι μόνον άφ’ έαυτοΰ ούδέν έχει, 
άλλά καί ότι είνε όλος ένδεια, άδυναμία καί άγνοια. Διά την φυσικήν όμως ταύτην κατάστασιν, καίτοι 
είς πολλά προήλθεν αΰτη έκ τής πρώτης άμαρτίας τού άνθρώπου, δέν είνε άξιοκατάκριτος καί 
άξιόμεμπτος ό άνθρωπος, επειδή ή κατάστασις αΰτη είνε άναμάρτητος, είνε κατάστασις φυσική, 



τουτέστι φυσικά ό άνθρωπος είνε δλος αδυναμία, ένδεια και άγνοια. 

Ή άμαρτωλός ηθική κατάστασις τοϋ ανθρώπου είνε κατακριτέα. Κατάστασις ελεεινή και 
τρισάθλια, αξιόμεμπτος και κατακριτέα είνε ή άμαρτωλός ή,θικη καί πνευματική, κατάστασις τοϋ 
ανθρώπου, όταν ούτος είνε ένοχος απέναντι της δικαιοσύνης τοϋ Θεοΰ. Διότι ή, κατάστασις αυτή 
προέρχεται εκ της κακής χρήσεως της ελευθερίας τοϋ ανθρώπου, προέρχεται εκ της απείθειας τοϋ 
ανθρώπου προς τό ύπέρτατον Όν, προς τον Θεόν καί Κύριον των άπάντων. Διά τοϋτο εις την ηθικήν 
ή,μών κατάστασιν πρέπει νά δίδωμεν όλην την προσοχήν μας καί ώς προς αυτήν νά έξετάζωμεν τον 
εαυτόν μας μετά πάσης έπιμελείας καί ακρίβειας, διά νά λαμβάνωμεν ακριβή γνώσιν αυτής. Διότι οϋτω 
θά δυνάμεθα νά έπανορθώμεν αυτήν εις παν ό,τι ήθέλομεν εύρει τον εαυτόν μας ένοχον απέναντι τοϋ 
Θεοϋ καί των εντολών αύτοϋ, διά νά άποφύγωμεν τοιουτοτρόπως την αίωνίαν καταδίκην καί 
τιμωρίαν. Προς φωτισμόν δέ καί οδηγίαν τοϋ Χριστιανού, έρχόμεθα νά ειπωμεν τίνι τρόπω δύναται ό 
άνθρωπος νά λαμβάνη, την γνώσιν ταύτην. 


148. Α') Ο ΧΡΙΣΤΙΑΝΟΣ ΕΞΕΤΑΖΕΙ ΕΑΥΤΟΝ ΩΣ ΠΡΟΣ ΤΑ ΔΙΑΝΟΗΜΑΤΑ 
ΤΟΥ, ΤΑΣ ΕΠΙΘΥΜΙΑΣ ΤΟΥ ΚΑΙ ΤΑ ΘΕΛΗΜΑΤΑ ΤΟΥ 

Έχων ύπ’ όψιν του ό χριστιανός τό θέλημα τοϋ Θεοϋ, τον νόμον καί τάς έντολάς αύτοϋ, καί 
προσέχων είς τά διανοήματα του, τάς επιθυμίας του, τά θελήματα του, καί τά ελατήρια τής ψυχής 
του, καί παραβάλλων καί συγκρίνων αυτά προς τούς λόγους καί τάς έντολάς τού Θεοϋ, λαμβάνει 
γνώσιν τής εσωτερικής πνευματικής καί ηθικής αύτοϋ καταστάσεως, καί βλέπει την θέσιν του 
απέναντι τής δικαιοσύνης τού Θεοϋ. Προσέχων, επί παραδείγματι, είς έαυτόν, καί λαμβάνων ύπ’ όψιν 
του μιας μόνον ημέρας καί νυκτός τούς έφαμάρτους διαλογισμούς καί τάς σκέψεις καί τούς 
συλλογισμούς αύτοϋ, τούς οποίους απαγορεύει ό θείος νόμος, έδέχθη όμως αύτός εν τη ψυχή του, 
χωρίς νά τούς άποκρούση, διά τής θελήσεώς του, καταλαμβάνει την ενοχήν του απέναντι τοϋ Θεοϋ. 
Διότι κατά την διδασκαλίαν τοϋ Εύαγγελίου, όταν οί κακοί διαλογισμοί δέν άποδοκιμάζωνται, 
λογίζονται ενώπιον τοϋ Θεοϋ ώς πράξεις άμαρτωλαι τής ψυχής καί δικάζονται ύπ’ Αύτοϋ. Λαμβάνων 
επίσης ύπ’ όψιν του τάς κατά την αύτήν ημέραν άτοπους καί έφαμάρτους επιθυμίας τής ψυχής του, 
τάς οποίας απαγορεύει ό θείος νόμος, αύτός όμως δέν άπεδοκίμασε καί δέν άπέκρουσε διά τής 
θελήσεώς του, πείθεται περί τής ενοχής του απέναντι τής δικαιοσύνης τού Θεοϋ. Λαμβάνων έτι ύπ’ 
όψιν του τά κατά την αύτήν ημέραν έφάμαρτα θελήματα καί τάς έφαμάρτους συγκαταθέσεις τής 
ψυχής του- λαμβάνων έτι τά κατά την αύτήν ημέραν στρεβλά ελατήρια τής ψυχής του είς τό νά εϊπη 
τοϋτο ή νά πράξη, εκείνο, καί παραβάλλων καί συγκρίνων καί κρίνων καί δικάζων αύτά συμφώνως 
προς τον νόμον τοϋ Θεοϋ, καταλαμβάνει καί πείθεται, ότι είνε ένοχος ενώπιον τής δικαιοσύνης τοϋ 
Θεοϋ, καί αν κρίνη, καί δικάση, αύτόν ό Θεός θέλει καταδικάσει αύτόν. 

Είς έαυτόν δέ προσέχων καί λαμβάνων ύπ’ όψιν του μιας έβδομάδος τά εσωτερικά άμαρτήματα, 
νοεί καί καταλαμβάνει, ότι ή ένοχή του άπέναντι τής δικαιοσύνης τοϋ Θεοϋ είνε βαρυτέρα εκείνης, ήν 
ένόησεν, όταν έλαβεν ύπ' όψιν του τά εσωτερικά άμαρτήματα μιας ημέρας. Λαμβάνων ύπ’ όψιν του τά 
εσωτερικά άμαρτήματα ενός μηνός εννοεί, ότι ή ένοχή του είνε έτι βαρυτέρα. Λαμβάνων ύπ’ όψιν τά 
εσωτερικά άμαρτήματα ένός έτους νοεί καί καταλαμβάνει ότι ή ένοχή καί καταδίκη του είνε 
άσυγκρίτως μεγαλυτέρα. "Οταν δέ λάβη, ύπ’ όψιν του τά εσωτερικά άμαρτήματα όλων των χρόνων τής 
ζωής του, άφ’ ής εποχής έγνώρισεν έαυτόν μέχρι σήμερον, εννοεί καί καταλαμβάνει καί πείθεται 
άδιστάκτως, ότι, αν τά άμαρτήματά του ταϋτα, άτινα είνε γνωστά εν πάσαις ταίς λεπτομερείαις αύτών 
είς τον Θεόν, διατυπωθώσι καί παρασταθώσι γραπτώς, θά άποτελέσωσιν ούχι εν μόνον βιβλίον, άλλά 
βιβλιοθήκην ολόκληρον. Εννοεί δέ εκ τούτου πόσον βαρεία είνε ή ένοχή του άπέναντι τοϋ Θεοϋ. 
Τοιουτοτρόπως δέ λαμβάνει μίαν γενικήν ιδέαν τής πνευματικής αύτοϋ καταστάσεως. 


149. Β') ΠΡΟΣΕΧΩΝ Ο ΧΡΙΣΤΙΑΝΟΣ ΕΣΩΤΕΡΙΚΩΣ ΕΠΙ ΤΩΝ ΚΑΚΙΩΝ ΚΑΙ 
ΠΑΘΩΝ ΤΗΣ ΨΥΧΗΣ ΤΟΥ, ΛΑΜΒΑΝΕΙ ΠΛΗΡΕΣΤΕΡΑΝ ΓΝΩΣΙΝ ΕΑΥΤΟΥ 

’Έχων ύπ’ όψιν του ό Χριστιανός τάς έντολάς τού Θεοϋ, καί προσέχων είς την εσωτερικήν ηθικήν 
καί πνευματικήν αύτοϋ κατάστασιν, άς έξετάση, αύτήν ούχι γενικώς πλέον, όπως εν τη προηγουμένη, 
παραγράφω, άλλ’ είδικώς κατά τάς διαφόρους κακίας, ύπό των οποίων κατέχεται ή ψυχή του. Οϋτω 
δέ όταν έξετάζη έαυτόν, θά βλέπη καί τάς κακίας ύπό των οποίων κατέχεται, καί εκ των οποίων ίσως 
πολλαι ή όλίγαι ύπάρχουν καί ώς πάθη εν τη ψυχή του ώθοΰσαι αύτόν είς τό νά ενεργή καί πράττη, 
καί έξωτερικώς την άμαρτίαν, είτε δι’ έργου είτε διά λόγου. Τοιουτοτρόπως δέ θά λαμβάνη έτι 
πληρεστέραν γνώσιν τής ηθικής αύτοϋ καταστάσεως- θά έχη, όμως ύπ’ όψιν του διά πάσαν κακίαν καί 
διά παν πάθος τοϋτο: "Οταν ή ψυχή του καί ή θέλησίς του, καίτοι αισθάνεται αύτήν την κακίαν ή 
εκείνο τό πάθος καί πολεμείται καί πιέζεται ύπ’ αύτοϋ, όμως ούδόλως θέλει ούδέ στέργει τό 
παράπαν αύτό, άλλά τό άποκρούη, καί τό άποδοκιμάζη μέ όλην τής την δύναμιν, τότε δέν έχει ενοχήν 
καί κατάκριμα ενώπιον τής δικαιοσύνης τοϋ Θεοϋ. Ενοχήν καί άμαρτίαν έχει ενώπιον τοϋ Θεοϋ, όταν 
δέν τό άποδοκιμάζη, άλλά τό στέργη, καί τό θέλη. 

Προς οδηγίαν δέ τοϋ άγνοοϋντος Χριστιανού, άναφέρομεν ένταϋθα πολλάς κακίας καί πάθη, 
κατά τά οποία θά έξετάζη έαυτόν. Ή γνώσις δέ των κακιών αύτών, τάς οποίας Θά άναφέρωμεν ήδη, 
θά χρησιμεύη, είς τον Χριστιανόν καί διά την νόησιν καί γνώσιν πάσης άλλης κακίας, ήτις τυχόν 



ήθελεν υπάρχει εις την ψυχήν του. Περί δε τής άμαρτίας, ήτις ένεργειται έξωτερικώς διά των λόγων 
και των έργων τοΰ άνθρώπου, θά ειπωμεν μετά την έξήγησιν ταύτην. Ακολούθως δε θά ειπωμεν και 
διά τίνων μέσων ή πνευματικών όπλων πολεμοϋνται και άποδιώκονται αί κακίαι, τα πάθη και τα 
άμαρτήματα. 


150. ΚΑΚΙΑΙ ΚΑΙ ΠΑΘΗ ΤΗΣ ΨΥΧΗΣ, ΕΠΙ ΤΩΝ ΟΠΟΙΩΝ ΕΞΕΤΑΖΕΙ Ο 
ΧΡΙΣΤΙΑΝΟΣ ΕΑΥΤΟΝ 

Προσεχών εις εαυτόν βλέπει, εάν άμφιταλαντεύηται εις την πίστιν, ήτοι εάν έχη, όλιγοπιστίαν είτε 
εις τον Θεόν, είτε εις την θεότητα τού Χριστού, είτε εις τούς λόγους αύτοΰ, είτε εις όσα ή άγια 
Άποστολική και Όρθόδοξος Εκκλησία εν Άγίω Πνεύματι διδάσκει, είτε εν γένει εις παν ό,τι έκζητεΐ ό 
Θεός, ϊνα έχη τελείαν και άκράδαντον και άδίστακτον πίστιν ό άνθρωπος. Ή δε όλιγοπιστία αύτη, εάν 
ύπάρχη και δεν πολεμήται υπό του άνθρώπου, άλλά παραμένη, εν αύτώ, διαρκώς διακυμαίνουσα και 
ταλαντεύουσα αύτόν, άποτελεί κακίαν και πάθος εν τη ψυχή άμαρτωλόν και ένοχον ενώπιον τού 
Θεού. Ακόμη δέ και κρατεί την ψυχήν στάσιμον, μη δυναμένην νά όδεύση, τον πνευματικόν δρόμον, 
τον όποιον έχει νά διανύση εν τώ βίω αύτής. 

Προσέχων βλέπει, εάν δέν δεικνύη, καρτερίαν και υπομονήν εις περίπτωσιν καθ’ ήν περιφρονείται 
και υβρίζεται και χλευάζεται διά τον Χριστόν και διά την ύπακοήν εις τούς λόγους αύτοΰ, άλλά 
άνθίσταται έσωτερικώς ή ψυχή του και άγανακτεϊ- όπερ είνε άμάρτημα ούχι μικρόν, άλλά μέγα. 

Προσέχων βλέπει, εάν επαινούμενος υπό τών άνθρώπων δι’ οίονδήποτε έργον του, ή προτέρημά 
του, ή δι’ οίανδήποτε ικανότητά του, ή άρετήν του, δέν άποδίδη, την δόξαν εις τον Θεόν, εξ ού 
πηγάζει και προέρχεται πάν καλόν, άλλά δέχεται έγωϊστικώς εν έαυτώ τούς επαίνους ώς νά είνε 
αύτός ή αιτία τών καλών τά όποια έχάρισεν εις αύτόν ό Θεός. Τοιουτοτρόπως δέ σφετερίζεται και 
οίκειοποιείται την εις τον Θεόν άνήκουσαν δόξαν. 

Βλέπει, προσέχων εις έαυτόν, εάν εις περιστάσεις τού βίου του λυπηράς γογγύζη, έξωτερικώς ή 
έσωτερικώς εν τη ψυχή του κατά τού Θεού- όπερ είνε άμάρτημα μέγα. 

Βλέπει προσέχων, εάν έχη. άπελτισίαν διά την σωτηρίαν τής ψυχής του, μη πιστεύων καί μη 
έλπίζων είς την εύσπλαγχνίαν καί τό έλεος τοΰ Θεοΰ, όστις τον Υιόν του τον Μονογενή παρέδωκεν 
εις θάνατον διά νά σώση, τούς άμαρτωλούς, τούς ζητοΰντας τό έλεος του. 

Προσέχων έτι είς έαυτόν ό Χριστιανός καί σκεπτόμενος ού μόνον επί τοΰ παρόντος, άλλά καί 
επί τοΰ παρελθόντος χρόνου τής ζωής του, βλέπει, εάν έδέχετο, είτε καί άπαξ εάν έδέχθη εν τη 
καρδία καί τη θελήσει του, ϊνα ποιήση, κακόν είτε είς την ζωήν τοΰ πλησίον, είτε είς την ελευθερίαν 
αύτοΰ, είτε είς την τιμήν, είτε είς την περιουσίαν, είτε είς την θέσιν καί τό άξίωμά τον, είτε είς την 
ύπόληψίν του. Σκεπτόμενος δέ δι’ όλα αύτά, μνημονεύει καί βλέπει, εάν κατέστη ένοχος εις τι τούτων 
καί δέν συνη,σθάνθη την ενοχήν του ταύτην, ούδέ μετενόησεν εΐλικρινώς. 

Βλέπει προσέχων είς έαυτόν, εάν έχη. εν τη, ψυχή του τό φοβερόν καί άπάνθρωπον πάθος τής 
άσπλαγχνίας, τής άσυμπαθείας καί τής σκληρότατος άπέναντι τών πασχόντων καί τών έχόντων 
άνάγκην. 

Βλέπει, εάν μέμφεται έσωτερικώς, καταδικάζων εν τη, ψυχή τοΰ άσυμπαθώς τον πλησίον του διά 
τάς ελλείψεις αύτοΰ. Έάν άηδιάζη, καί βδελύσσεται έσωτερικώς εν τη, ψυχή του τον πλησίον του, 
όστισδήποτε καί αν είνε ούτος κατά τό φαινόμενον. Τό πάθος δέ τοΰτο, πάθος δν τοΰ έγωϊσμοΰ, 
καταδικάζεται αύστηρώς υπό τοΰ πνεύματος τοΰ Εύαγγελίου. 

Βλέπει, έάν έχη, εν τη, ψυχή του τό πάθος τής μνησικακίας προς εκείνον, όστις οπωσδήποτε τον 
έβλαψε, καί δέν δίδη, προς αύτόν την συγχώρησην- οπότε άς γνωρίζη, ότι ούδέ ό Θεός θά συγχωρήση, 
αύτόν. Έάν δέ έπιθυμη, καί τό κακόν αύτοΰ, τότε ή εκ τοΰ Θεοΰ καταδίκη καί τιμωρία του θά είνε 
πολύ μεγαλυτέρα. 

Βλέπει, έάν ύπάρχη άντιπάθεια καί μίσος εν τη, ψυχή του, καί δέν άποκρούη αύτό, άλλά μίση 
τον πλησίον του, θέλων την βλάβην καί καταστροφήν αύτοΰ- όπερ είνε άμάρτημα, κατά την 
διδασκαλίαν τοΰ Εύαγγελίου είνε ισοδύναμον προς τον φόνον. 

Βλέπει, έάν έχη, εν τη, ψυχή του τό πάθος τοΰ φθόνου, καί δέν άποκρούη ούδέ άποδοκιμάζη, 
αύτό, άλλά θέλη, την βλάβην καί τό κακόν τοΰ πλησίον του, ή καί λυπείται διά την εύτυχίαν αύτοΰ 
καί τά προτερήματά του, καί διά τούς επαίνους καί την τιμήν την όποιαν δίδουν είς αύτόν οί άλλοι 
άνθρωποι. 

Προσέχων είς έαυτόν βλέπει, έάν έχη τό πάθος τής καχυποψίας καί τής ζηλοτυπίας. Τά πάθη 
ταΰτα είνε ούχι μόνον άμαρτωλά, άλλά καί λίαν βασανιστικά είς τον έχοντα αύτά, άφαιροΰντα την 
ήρεμίαν καί γαλήνην τής ψυχής του. 


151. ΚΑΙ ΑΑΑΑΙ ΚΑΚΙΑΙ ΚΑΙ ΠΑΘΗ ΕΠΙ ΤΩΝ ΟΠΟΙΩΝ ΕΞΕΤΑΖΕΙ ΕΑΥΤΟΝ 

Προσέχων είς έαυτόν βλέπει, έάν έχη, την φίλαυτον καί εγωιστικήν άγάπην τοΰ έαυτοΰ του, έάν 
δηλονότι άγαπά μόνον τον έαυτόν του, καί έπιθυμη, καί θέλη, όπως έχη, αύτός τά τών άλλων 
προτερήματα καί άγαθά, καί ούχι εκείνοι οί όποιοι τά έχουν, καί όπως οί άλλοι δουλεύωσιν δι’ αύτόν. 
Ό έχων τό πάθος τοΰτο, ξένος όλως προς την χριστιανικήν άγάπην, δέν έχει μέρος πλησίον τοΰ 
Χριστοΰ εν όσω δουλεύει είς τό πάθος τοΰτο. 



Προσεχών εις εαυτόν βλέπει, εάν έχη το πάθος τής οίήσεως και ύψηλοφροσύνης, έχων περ'ι 
έαυτοϋ μεγάλην και ύψηλήν ιδέαν ένεκα τη,ς όποιας και δίδει εις μόνην τήν κρίσιν του εμπιστοσύνην, 
χωρίς νά δέχεται τάς όρθάς κρίσεις καί συμβουλάς των άλλων. 

Προσέχων βλέπει, εάν έχη, το πάθος τη,ς κενοδοξίας, καί δεν άποκρούη, ουδέ πολεμη αυτό, αλλά 
τουναντίον ποιων, μεταχειρίζεται διαφόρους τρόπους διά νά άρέση, εις τούς ανθρώπους καί τιμηθη 
καί δοξασθή ύπ’ αύτών. Προσέχων ακόμη εις εαυτόν βλέπει, εάν ένεκα τη,ς κενοδοξίας συμμορφοϋται 
προς όσα ακολουθεί ό κόσμος άτοπα καί έφάμαρτα, καθώς καί προς τάς ιδέας καί τάς απαιτήσεις 
των ανθρώπων, καίτοι ή συνείδησίς του ελέγχει αύτόν. Βλέπει ακόμη, προσέχων καί εάν σφετερίζεται 
καί οίκειοποιήται έργα άνήκοντα εις άλλους, ϊνα έπαινεθη καί δοξασθή αύτός υπό των ανθρώπων. 
Πάντα δε ταϋτα αύστηρώς καταδικάζει τό πνεύμα τού Εύαγγελίου. 

Προσέχων εις εαυτόν βλέπει, εάν έχη, τήν υπερηφάνειαν. Δεν λέγομεν ενταύθα περί τής μεγάλης 
εκείνης εωσφορικής υπερηφάνειας, υπό τής οποίας ό κατεχόμενος υψώνει εαυτόν ύπεράνω πάντων, 
μή ύποτασσόμενος εις νόμον Θεού μηδέ άναγνωρίζων θείαν πρόνοιαν. Διότι όταν ύπάρχη, ή τοιαύτη, 
υπερηφάνεια εις τήν ψυχήν τού ανθρώπου, ό άνθρωπος ούτος είνε όλως άπομεμακρυσμένος καί ξένος 
προς τον Θεόν, καί επομένως ούδέποτε εξετάζει εαυτόν, εάν κατέχεται υπό τούτου ή εκείνου τού 
πάθους. Αλλά λέγομεν περί τής υπερηφάνειας εκείνης, ένεκα τής οποίας θέλει ό άνθρωπος νά 
παριστά τον εαυτόν του μεγάλον καί νά επιδεικνύεται εις τούς άλλους καί νά τιμάται καί νά 
δοξάζεται ύπ’ αύτών. 

Βλέπει, εάν έχη, τό πάθος τής φιλαρχίας, έπιθυμών καί θέλων, ϊνα έχη, αρχήν καί εξουσίαν επί 
των άλλων όπως δοξάζεται ύπ’ αύτών. Τό πάθος, τούτο απορρέει εκ τής φιλαυτίας καί τού εγωισμού. 

Βλέπει, εάν έχη, τό πάθος τού νά ερεθίζεται καί ταράσσεται έσωτερικώς εν τη, ψυχή τού εύκόλως, 
τουτέστιν εάν έχη τό πάθος τού εύερεθίστου, τής όξυχολίας καί τής πικρίας. Τό πάθος τούτο, μή 
πολεμούμενον, ού μόνον άπομακρύνει τήν χάριν τού Θεού άπό τής ψυχής τού άνθρώπου, άλλά καί 
καθιστά αύτόν δυστυχή. 

Προσέχων βλέπει, εάν έχη, τό πάθος τής φιλαργυρίας καί δεν τό πολεμη, άλλ’ είνε 
προσκεκολλημένος εις τό άργύριον, έχων τήν ελπίδα τού εις αύτό καί όχι εις τον Θεόν. Τό πάθος 
τούτο κατά τον πνευματέμφορον τού Θεού άπόστολον, τον Παύλον, είνε ή ρίζα πάντων των κακών. 

Βλέπει, εάν δειλιά, άδημονη καί στενοχωρήται, συλλογιζόμενος πώς θά ζήση, καί θά συντηρηθη 
εις τό μέλλον, καί δεν έλπίζη, εις τήν πατρικήν τού Θεού πρόνοιαν, όστις ύπόσχεται ότι δεν θά 
εγκατάλειψη, τον άνθρωπον, άλλά θά προστατεύη, αύτόν πάντοτε καί θά προνοή περί των άναγκών 
του. 

Προσέχων είς εαυτόν βλέπει, εάν έχη, προσήλωσιν καί άγάπην εις οίονδήποτε άντικείμενον, είτε 
πρόσωπον, είτε πράγμα, καί εξ αύτοΰ έξαρτά τήν ζωήν του καί τήν συντήρησίν του, καί ούχί εκ τού 
Θεού. 

Προσέχων βλέπει, εάν κατέχεται ύπό τού πάθους των άθεμίτων ηδονών, εάν δηλονότι 
περιεργάζεται καί διαλογίζεται καί σκέπτεται μετά περιεργείας εμπαθούς καί φιλήδονου οίονδήποτε 
σαρκικόν άντικείμενον. Τούτο δε όλως άντίκειται είς τήν σωφροσύνην καί καθαρότητα τής ψυχής. 

Προσέχων έτι καί ψυχολογών επί των διαθέσεων τής ψυχής του, βλέπει μήπως δεν έχη, τήν 
αύταπάρνησιν, τήν οποίαν έχουν οί πιστοί και άληθινοί τού Χριστού οπαδοί καί στρατιώται, βλέπει 
δηλονότι, εάν έχη, καί αύτός τήν διάθεσιν καί Θέλησιν όπως θυσιάση, εν άνάγκη, τά πάντα, καί αύτήν 
τήν ζωήν του, διά νά μείνη, πιστός είς τήν ομολογίαν τού ονόματος τού Χριστού καί τού Εύαγγελίου 
αύτοΰ. 

Καί ταΰτα μεν περί τής έξετάσεως, ήν θά ποιη, ό Χριστιανός είς εαυτόν, όπως εύρίσκη, τάς εν τη 
ψυχή του κακίας καί πάθη. ’Ήδη δε έρχόμεθα νά ειπωμεν περί τής έξετάσεως, ήν πρέπει νά ποιη, επί 
τής εξωτερικής αύτοΰ διαγωγής, ήτις έκδηλοΰται εν τοίς λόγοις καί τοίς έργοις αύτοΰ. 


152. Γ) Ο ΧΡΙΣΤΙΑΝΟΣ ΕΞΕΤΑΖΕΙ ΕΑΥΤΟΝ ΚΑΙ ΩΣ ΠΡΟΣ ΤΗΝ 
ΕΞΩΤΕΡΙΚΗΝ ΑΥΤΟΥ ΕΝΕΡΓΕΙΑΝ ΚΑΙ ΔΙΑΓΩΓΗΝ 

Προσέχων έπειτα, καί έξετάζων εαυτόν ώς προς τήν εξωτερικήν αύτοΰ ενέργειαν καί διαγωγήν 
τήν έκδηλουμένην εν τοίς λόγοις του καί εν τοίς έργοις του, εύρίσκει πάν τό εν αύτη ένοχον άπέναντι 
τού θείου νόμου, καί λαμβάνει έτι πληρεστέραν γνώσιν τής πνευματικής καί ηθικής αύτοΰ 
καταστάσεως. Προς οδηγίαν δε τοΰ άγνοοΰντος χριστιανού, θά άναφέρωμεν πολλά άμαρτήματα καί 
τής εξωτερικής αύτοΰ ένεργείας καί διαγωγής, κατά τά οποία θά έξετάζη, εαυτόν. Έκ τούτων δε 
φωτιζόμενος θά νοη καί πάν άλλο, είς τό οποίον τυχόν ήθελεν είνε ένοχος. 

Πολλά δε έκ των άμαρτημάτων τής εξωτερικής διαγωγής καί ένεργείας τού άνθρώπου, τά οποία 
θά άναφέρωμεν κατωτέρω, συμβαίνει πολλάκις νά είνε ή νά έχουν γίνει καί πάθη εν τη, ψυχή τού 
άνθρώπου, εάν ούτος επί πολύν χρόνον έδούλευσεν είς τά άμαρτήματα ταΰτα. Ούτως επί 
παραδείγματι, όταν ό άνθρωπος κατ’ έπανάληψιν καί επί πολύν χρόνον άδικη ή κλέπτη, γίνεται τότε 
τό άμάρτημα τής άδικίας καί κλοπής καί πάθος εν τη ψυχή του. Επίσης καί όταν συχνάκις, καί 
μάλιστα επί πολύν χρόνον λέγη, ψεύματα, τό άμάρτημα τού ψεύδους γίνεται καί πάθος εν τη, ψυχή 
του. Ούτω συμβαίνει καί επί των άλλων άμαρτημάτων, νά καταντώσι ταΰτα καί είς πάθη, όταν 
συχνάκις ό άνθρωπος περιέπεσεν ή περιπίπτη, είς αύτά. Πάν δε πάθος, ώς γνωστόν, επηρεάζει καί 
ώθεί τήν ψυχήν είς τό άμαρτάνειν πολύ ίσχυρότερον παρ’ ό,τι ώθεί αύτόν τό άμάρτημα, όπερ δεν 
ύπάρχει ώς πάθος εν τη, ψυχή του. 



153. ΑΜΑΡΤΗΜΑΤΑ ΕΠΙ ΤΩΝ ΟΠΟΙΩΝ ΕΞΕΤΑΖΕΙ Ο ΧΡΙΣΤΙΑΝΟΣ ΕΑΥΤΟΝ 

Προσεχών εις εαυτόν βλέπει, εάν δεν δοξολογία και δεν ευχάριστη, εκ ψυχής κα'ι καρδίας τον Θεόν 
διά τήν μεγαλωσύνην και τήν δόξαν αύτοϋ και διά τάς αναρίθμητους ευεργεσίας, τάς όποιας παρ’ 
αύτοϋ άδιαλείπτως απολαμβάνει. Βλέπει, εάν δεν ευχαριστία, κυρίως και προ πάντων αυτόν, ότι τον 
Μονογενή αύτοϋ Υιόν παρέδωκεν εις θάνατον σταυρικόν διά τάς άμαρτίας αύτοϋ. Έάν δεν εύχαριστή 
με όλην του τίαν ψυχήν τον Χριστόν, τον χύσαντα τό αίμα αύτοϋ διά τήν σωτηρίαν του. 

Προσέχων εις εαυτόν βλέπει, έάν δεν άναγνωρίζη, και δεν όμολογή, ότι πάν ό,τι φυσικόν καλόν 
έχει, τό έχει παρά τοϋ Θεοϋ, και πάν ό,τι πνευματικόν και ηθικόν έργον έποίησε, τό κατώρθωσε διά 
τής χάριτος τοϋ Θεοϋ. 

Βλέπει, έάν έπαισχύνεται ϊνα όμολογή τον Χριστόν και τούς λόγους αύτοϋ και νά ύποτάσσεται 
εις τό θέλημά του, όταν εύρίσκεται ενώπιον άνθρώπων, οί όποιοι θεωροϋν μωρίαν, μικρόνοιαν και 
άμάθειαν τό άκολουθείν τά τοϋ Χριστού. Τό έπαισχύνεσθαι δε τον Χριστόν και μη όμολογείν αύτόν 
διά των λόγων και τής ύπακοής εις τό θέλημά του, είνε άμάρτημα μέγα, όπερ προέρχεται είτε εκ 
φόβου των άνθρώπων, είτε εκ τής κενοδοξίας και άνθρωπαρεσκείας. 

Προσέχων εις εαυτόν μνημονεύει, έάν κατέφυγεν εις μαντείας, έξορκισμούς (ξόρκια), η εις τον 
πνευματισμόν και ύπνωτισμόν. Καθόσον τά τοιαϋτα δεν προέρχονται εκ τοϋ πνεύματος τοϋ Θεοϋ, 
άλλ’ εκ των πονηρών πνευμάτων. 

Έάν δίδη, πίστιν εις τά όνειρα, εκ των οποίων πλείστοι όσοι άπεπλανήθησαν και άποπλανώνται. 

Έάν έπέκρινε τήν θείαν πρόνοιαν. Έάν εν άφροσύνη, έθεώρησε τον Θεόν ώς αίτιον των άμαρτιών 
του, είπών ότι ό Θεός τον έπλασε τοιοϋτον, ώστε νά μη δύναται νά άποφεύγη, τήν άμαρτίαν. 
Άμφότερα δε ταΰτα δεν είνε άλλο τι, παρά άσεβής βλασφημία κατά τοϋ Ύψίστου καί Παναγάθου 
Θεοϋ. 

Έάν έπιώρκησε- καθότι πρέπει νά γνωρίζη, ό χριστιανός ότι, έάν καί μόνον όταν ψεύδεται άνευ 
όρκου, άμαρτάνη, μεγάλως, πόσω μάλλον άσυγκρίτω λόγω άμαρτάνει εκείνος, όστις όρκι'ζόμενος 
ψευδώς όχι μόνον τό ψεΰδος λέγει, άλλά καί είς βεβαίωσιν τοϋ ψεύδους του μεταχειρίζεται αύτόν τον 
'Ύψιστον Θεόν, τον όποιον επικαλείται διά τοϋ όρκου ώς μάρτυρα ότι θά εϊπη, τήν άλήθειαν. Τό 
άμάρτημα επομένως τής επιορκίας είνε τόσον μέγα καί φοβερόν ώστε, έάν δεν μετανοήση, ό άνθρωπος 
είλικρινώς χύνων πολλά δάκρυα διά τήν βαρείαν ενοχήν του, θέλει εξάπαντος καταδικασθή είς 
αιώνιον κόλασιν. 

Έάν εκ κακής συνήθειας κάμνη, τυχαίους καί ματαίους όρκους, έστω καί άληθείς. Διότι καί τοϋτο 
είνε άμάρτημα άπαγορευόμενον ρητώςς καί σαφώς ύπό τοϋ Εύαγγελίου. 

Έάν έβλασφήμησε τό ύπερύμνητον καί ύπεράγιον όνομα τού Θεοϋ, ή άλλο τι θειον καί ιερόν. 
Έάν μετά άγανακτήσεως έξεφράσθη κατά τού παναγίου Θεοϋ. Έάν, όταν άναφέρη, τό πανάγιον όνομα 
τοϋ Θεοϋ, δεν άναφέρη αύτό μετά τής πρεπούσης εύλαβείας. Πάντα δε ταϋτα άπαγορεύονται ρητώς 
ύπό τής τρίτης τοϋ Δεκαλόγου εντολής. 

Προσέχων βλέπει, έάν δεν συχνάζη, είς τήν Εκκλησίαν κατά τάς Κυριακάς καί μεγάλας έορτάς. 
Καί έάν δεν ϊσταται μετά τής πρεπούσης εύλαβείας εν τη Εκκλησία. 

Έάν εργάζεται τήν Κυριακήν, χωρίς νά είνε άπόλυτος άνάγκη, έργον τι βιοποριστικόν. Έάν δεν 
διέρχεται, ώς έμπρέπει είς Χριστιανούς θεαρέστως τήν άργίαν τής Κυριακής καί των λοιπών μεγάλων 
εορτών, άγιάζων αύτάς δι’ άγιας άναστροφής καί διαγωγής. 


154. ΚΑΙ ΑΛΛΑ ΑΜΑΡΤΗΜΑΤΑ, ΕΠΙ ΤΩΝ ΟΠΟΙΩΝ ΕΞΕΤΑΖΕΙ ΕΑΥΤΟΝ 

Προσέχων είς εαυτόν εξετάζει έάν δεν σέβεται καί τιμά τούς γονείς του. Έάν είνε άπειθής είς 
αύτούς. Έάν άδιαφορή προς αύτούς έχοντας άνάγκην. Καί εν γένει κατά τήν θέσιν, ήν έχει ό 
Χριστιανός εν τη οικογένεια, είς τήν οποίαν ώς μέλος αύτής άνήκει, εξετάζει τήν έαυτοϋ διαγωγήν καί 
συμπεριφοράν άπέναντι όλων των άλλων μελών τής οικογένειας, μήπως είνε παραβάτης είτε είς εν, 
είτε είς περισσότερα των καθηκόντων, άπερ επιβάλλονται αύτω ύπό τοϋ Εύαγγελίου. Περί των 
οικογενειακών δε τούτων καθηκόντων γίνεται λόγος είς τά προς τον πλησίον καθήκοντα (111 καί 
καθεξής). 

Προσέχων εξετάζει εαυτόν, έάν δεν σέβεται, καί έάν δεν ύπακούη, είς τάς όρθάς καί καλάς 
συμβουλάς των πνευματικών πατέρων. 

Έάν δεν τιμά τούς άρχοντας τής πολιτείας. 

Έάν δεν δεικνύη, τό άπαιτούμενον σέβας είς τούς μεγαλντέρους. 

Προσέχων είς εαυτόν εξετάζει, μήτως είτε διά λόγου, είτε δι’ οίουδήποτε άλλου τρόπου έδωκεν 
άφορμήν ή συνετέλεσεν είς τό νά άφαιρεθή ή ζωή άνθρώπου, ή νά βλαφθή οπωσδήποτε ή ύγεία 
αύτοΰ. Έάν έκτύπησεν ή έπλήγωσέ τινα. 

Προσέχων βλέπει, έάν θυμώνη, καί οργίζεται καί ύβρίζη, τον πλησίον του. Έάν φέρεται αύθαδώς, 
ή όμιλή με άγριον τρόπον προς αύτόν. Έάν περιφρονή αύτόν. 

Εξετάζει εαυτόν μήπως, πάσχων ποτέ εκ κολλητικής καί μεταδοτικής άσθενείας, δεν έλαβε 
προφυλακτικά μέτρα, καί μετεδόθη ή άσθένειά του καί είς άλλους. 

Εξετάζει μήπως άνεθεμάτισεν, ή έβλασφήμησεν, ή κατηράσθη τον πλησίον του. 

Προσέχων μνημονεύει, έάν έξεδικήθη τον πλησίον του, άποδίδων κακόν άντί κακοΰ. 

Έάν έσκανδάλισε τον πλησίον του είτε διά τοϋ κακοΰ παραδείγματος του, είτε διά τοϋ λόγου 



του- όπερ σκάνδαλον επιφέρει πολλάκις τον θάνατον εις την ψυχήν τοϋ πλησίον. 

Εξετάζει έτι εαυτόν, εάν εινε ένοχος εις οίονδήποτε αισχρόν σαρκικόν άμάρτημα. 


155. ΚΑΙ ΕΠΙ ΑΛΛΩΝ ΑΜΑΡΤΗΜΑΤΩΝ ΕΞΕΤΑΖΕΙ ΕΑΥΤΟΝ 

Εξετάζει εαυτόν και μνημονεύει, εάν έκλεψεν είτε χρήμα, είτε οίονδήποτε άλλο πράγμα τοϋ 
πλησίον τον καί δεν έδωκεν αυτό όπίσω. Έάν ήδίκησεν αυτόν δι’ οίουδήποτε τρόπου, καί δεν 
ίκανοποίησεν αυτόν. Έάν δεν πληρώνη τό χρέος του. 

Έάν ήδίκησε τό δημόσιον. 

Εξετάζει έαυτόν καί βλέπει, έάν είνε ένοχος εις τό άμάρτημα τής πλεονεξίας, έχων πάντοτε 
πλεονάζοντα καί περισσά, καί έπιδιώκων άπλήστως περισσότερα, καί άδιαφορη, έάν εις την 
άπόκτησιν αυτών άδικήται ό πλησίον. 

Προσέχων εις έαυτόν βλέπει, έάν δεν μεταδίδη, εις τον πλησίον τοϋ τό καλόν, είτε τέχνην, είτε 
άλλο τι χρήσιμον όπερ έχει. 

Προσέχων βλέπει, έάν δέν εύγνωμονη καί ευχάριστή τούς εύεργέτας του. 

Έξετάζων έαυτόν μνημονεύει, έάν άδίκως καί παραλόγως έπίκρανεν, ή έλύπησεν, ή οπωσδήποτε 
έβλαψέ τινα, καί δέν έζήτησε_παρ’ αύτοϋ συγχώρησιν, άναγνωρίζων καί όμολογών τό πταίσμα του. 

Εξετάζει έαυτόν, έάν, ών μισθωτός, είτε ώς έργάτης, είτε ώς υπηρέτης, είτε ώς δημόσιος ή 
ιδιωτικός υπάλληλος, δέν έργάζεται πιστώς καί μετ’ έπιμελείας καθόσον τούτο άποτελεί άδίκημα. 

Έάν είνε έπιστήμων, ή τεχνίτης, ή βιομήχανος, ή έάν έχη, θέσιν τινά ή άξίωμα, έξετάζει έαυτόν, 
μήπως παραβαίνει τι των καθηκόντων τά όποια είνε υποχρεωμένος να τηρή. 

Εξετάζει έαυτόν, έάν έψευδομαρτύρησέ ποτέ κατά τοϋ πλησίον του. Εξετάζει έτι έαυτόν έάν 
έσυκοφάντησε καί διέβαλε τον πλησίον του. Άμφότερα τά άμαρτήματα ταΰτα είνε άμαρτήματα 
φοβερά, άμαρτήματα θανάσιμα, άμαρτήματα καθαυτό σατανικά, 

Βλέπει, έάν λέγη, ψεύματα- καθότι ό Θεός, ώς Θεός τής άληθείας, τιμωρεί μεγάλως τό ψεΰδος, 
όπερ έχει άρχήν καί πατέρα τον διάβολον, καθώς βέβαιοί αύτός ό Χριστός λέγων ότι ό διάβολος 
«ψεύστης έστί καί ό πατήρ τοϋ ψεύδους» ΓΙωαν. Η' 44). 

Έάν λογομαχη, φιλονεικών καί έρίζων μετά τοϋ πλησίον του. 

Εξετάζει, έάν περιπαίζη, ή ειρωνεύεται τον πλησίον τοϋ δι’ οίονδήποτε αύτοϋ έλάττωμα. 

Έξετάζων βλέπει, έάν κατακρίντι τόν_πλησίον του. 

Βλέπει, έάν λαλή άπερισκέπτως- έξ ου προέρχονται σκάνδαλα, πολλάκις δέ καί μεγάλα κακά. 

Βλέπει έάν εύτραπελη μωρολογών καί αισχρολογών, καί άπρεπώς άστειευόμενος. Έάν έξοδεύη, 
τάς ώρας του εις άργολογίας καί περιττολογίας. 

Έάν υποκρίνεται παριστών εις τούς άνθρώπους τον έαυτόν του ώς καλόν, ένάρεταν, τίμιον καί 
φιλαλήθη, χωρίς να είνε τοιοϋτος, όπερ καθιστά αύτόν μισητόν ένώπιον τοϋ Θεοϋ. 

Έάν κολακεύη, τον πλησίον του, άποδίδων εις αύτόν προτερήματα καί προσόντα έναντίον τής 
συνειδήσεώς του. 

Βλέπει, έάν όμιλη μετά πονηριάς εις τον πλησίον του, σκοπών την ζημίαν καί βλάβην αύτοϋ ή 
την ιδίαν ώφέλειαν. 

Βλέπει, έάν δέν παραδέχεται τάς υπό τών έμπειροτέρων καί είδημονεστέρων ύποδεικνυομένας 
αύτώ όρθάς παρατηρήσεις καί συμβουλής, άλλ’ άντιλέγει. 


156. ΕΞΕΤΑΖΕΙ ΕΑΥΤΟΝ ΚΑΙ ΕΠΙ ΑΛΛΩΝ ΑΚΟΜΗ ΑΜΑΡΤΗΜΑΤΩΝ 

Προσεχών έτι εις έαυτόν βλέπει, έάν προσέχη εις τά τών άλλων άμαρτήματα καί έλαττώματα, 
καθώς καί έάν έλέγχη, αύτούς δι’ αύτά, χωρίς να προσέχη εις τά ίδικά του άμαρτήματα καί 
έλαττώματα καί να καταδικάζη, τον έαυτόν του δι’ αύτά. 

Βλέπει, έάν είνε άπρόσεκτος καί άμελής καί δέν άποκρούη, ούδέ πολεμη την. παρουσιαζομένην 
έκάοτοτε εις την ψυχήν του άμαρτίαν. 

Βλέπει, έάν δέν προφυλάττεται καί δέν άποφεύγη τό σκάνδαλον, τουτέστιν έάν δέν άποφεύγη 
πάν ό,τι προκαλεΐ εις την ψυχήν του την άμαρτίαν. 

Έάν είνε προσηλωμένος εις τά βιοτικά καί μεριμνά έργαζόμενος διηνεκώς δι’ αύτά μόνον, χωρίς 
να έπιμελήται καί νά φροντίζη, καί διά την μόρφωσιν καί τον καταρτισμόν τής ψυχής του. 

Έάν άνευ σωματικής άσθενείας καί άνάγκης καί άποχρώντος λόγου, άλλ’ έκ περιφρονήσεως ή 
καί έξ άδιαφορίας καταλύη, τάς νηστείας. 

Προσέχων βλέπει, έάν είνε υπόδουλος εις την κοιλίαν τον, μη άρκούμενος εις όσα είνε χρήσιμα 
καί άναγκαία διά την συντήρησιν τής ζωής του καί τής ύγείας του, άλλ’ έπιδιώκων καί ζητών πάντοτε 
άπλήστως τά πολλά φαγητά καί τά άνωφελή καρυκεύματα. Έάν είνε άκρατης εις τον οίνον, ή εις τά 
άλλα πνευματώδη ποτά. Καθόσον έξ αύτών προέρχεται ή μέθη, καί έξ αύτής ή άσωτία, ώς βέβαιοί ό 
θείος Παϋλος. 

Βλέπει, έάν διασκεδάζη, έφαμάρτως καί άπρεττώς καί άσέμνως. 

Βλέπει, έάν έχη, εύκαιρίαν, ή δύναται οπωσδήποτε ϊνα έξοικονομη ώραν όπως μελετά τά θεία 
λόγια προς φωτισμόν τής ψυχής του, καί δέν τό πράττη. 

Προσέχων εις έαυτόν βλέπει, έάν δέν έργάζεται μετά προθυμίας καί ζήλου, ϊνα έλευθερωθή ή 



ψυχή τοϋ από οίανδήποτε κακίαν κατέχεται. 

Βλέπει, εάν περιορίζεται εις μόνην την μελέτην, ή είς μόνην την άκρόασιν των θείων λόγων, χωρίς 
καί να έπιμελήται όπως έφαρμόζη, αυτούς. 

Βλέπει, εάν δεν μετανοη ευθύς δι' οίανδήποτε παράβασιν τού θείου νόμου καί δεν ζητή παρά 
τοϋ Θεού εν συναισθήσει καί άπεινώσει ψυχής την συγχώρησιν. 

Προσέχων καί έξετάζων εαυτόν μνημονεύει, εάν είνε ένοχος είτε είς πολλά είτε καί είς εν μόνον 
άμάρτημα, καί δεν έξομολογήται. 

Εξετάζει εαυτόν εάν εξ αδιαφορίας καί άμελείας δεν κοινωνία των άχράντων Μυστηρίων. Ή εάν 
κοινωνία μεν των άχράντων Μυστηρίων, αλλά δεν κοινωνία μετά τής πρεπούσης προετοϊιμασίας, καί 
μετά πίστεως καί εύλαβείας. 

Ταϋτα καί ώς προς την έξέτασιν τής εξωτερικής ένεργείας καί διαγωγής. 


157. Δ) Ο ΧΡΙΣΤΙΑΝΟΣ ΕΞΕΤΑΖΕΙ ΤΗΝ ΕΑΥΤΟΥ ΔΙΑΓΩΓΗΝ ΚΑΙ ΚΑΤΑ 
ΤΡΕΙΣ ΕΤΙ ΑΠΟΨΕΙΣ 

Αλλά διά νά λάβη, ό Χριστιανός έτι πληρεστέραν καί τελειοτέραν γνώσιν τής καταστάσεως του 
ταύτης, δεν πρέπει νά άρκεσθη καί περιορισθη, είς μόνην την έξέτασιν των όσων εϊπομεν έως τώρα. 
Διότι, εάν περιορισθη, είς μόνην την έξέτασιν ταύτην, δεν θά έχη, όλην την γνώσιν τής εαυτού ηθικής 
καί πνευματικής καταστάσεως, άλλά θά έχη, μέρος μόνον αύτής. Διά τούτο είνε άνάγκη, διά νά 
λαμβάνη όσον τό δυνατόν πληρεστέραν καί τελειοτέραν γνώσιν τού έαυτοϋ του, ϊνα έξετάζη την 
έαυτοΰ διαγωγήν καί ύπό άλλας επόψεις, κατά τάς οποίας νά βλέπη, εάν είνε ένοχος καί είς τί είνε 
ένοχος. 

Θά έξετάζη λοιπόν αύτήν κατά τρεις άκόμη επόψεις. Πρώτον, ώς προς τό ελλιπές καί τό άτελές 
τών καλών έργων καί έναρέτων πράξεων. Δεύτερον, ώς προς τά ίδιοτελή ελατήρια καί τούς 
έφαμάρτους σκοπούς. Καί τρίτον, ώς προς τά καλά καί άγαθά έργα τής άγάπης καί φιλανθρωπίας, 
τής εύποήας καί άγαθοεργίας. 

Καί είνε μέν άληθές, ότι είνε πολύ δύσκολον ή μάλλον άδύνατον νά μνημονεύση, ό άνθρωπος 
πάσας άνεξαιρέτως τάς περιστάσεις τού βίου του, κατά τάς οποίας έδείχθη παραβάτης τού νόμου τού 
Θεού καί κατέστη ένοχος άμαρτίας. Διά τής προσοχής όμως καί τής σκέψεως θά δύναται νά 
μνημονεύη, πολλάς καί διαφόρους περιστάσεις, καθ’ ας προσέκρουσεν είς τον νόμον τού Θεού, καί θά 
λαμβάνη τοιουτοτρόπως μίαν γνώσιν τής έαυτοΰ πνευματικής καί ηθικής καταστάσεως άρκετά 
σπουδαίαν, ήτις θά είνε τά μέγιστα ώφέλιμος είς την άρετήν τής αύτογνωσίας. Προς οδηγίαν δέ τού 
άγνοοΰντος χριστιανού ύποδεικνύομεν δι' ολίγων τον τρόπον, κατά τον όποιον θά έξετάζη έαυτόν καί 
κατά τάς τρεις ταύτας επόψεις. 


158. α) Ο ΧΡΙΣΤΙΑΝΟΣ ΕΞΕΤΑΖΕΙ ΕΑΥΤΟΝ ΩΣ ΠΡΟΣ ΤΟ ΕΛΛΙΠΕΣ ΚΑΙ 
ΑΤΕΛΕΣ ΤΩΝ ΕΝΑΡΕΤΩΝ ΑΥΤΟΥ ΕΡΓΩΝ 

Ώς προς τό ελλιπές καί άτελές τών έναρέτων πράξεων καί καλών έργων λέγομεν, ότι εξετάζει τον 
έαυτόν του οϋτω: Προσέχων είς έαυτόν σκέπτεται καί μνημονεύει ίσως πλείστας όοας περιστάσεις τού 
βίου τον, κατά τάς οποίας έτέλεσε πράξεις άγαθάς καί έποίησεν έργα καλά καί ενάρετα. Άλλ’ εξετάζει 
καί έρωτα έαυτόν: έποίησα ταΰτα ώς θέλει ό Θεός; ή έποίησα ταΰτα ελλιπή καί άτελή, ενώ είχον τά 
μέσα καί την δύναμιν νά ποιήσω αύτά πληρέστερα καί τελειότερα; 

Έπί παραδείγματι: 

Σκεπτόμενος μνημονεύει έποχάς καί περιστάσεις, κατά τάς οποίας προσηύχετο είτε την πρωίαν, 
είτε την έσπέραν, είτε την μεσημβρίαν, είτε άλλην ώραν. Άλλ’ εξετάζει έαυτόν: έποίει την προσευχήν 
του ταύτην μεθ' όσης ήδύνατο προθυμίας καί εύλαβείας; έπειτα προσηύχετο όσην ώραν είχεν καί 
ήδύνατο νά προσευχηθη; Ή δέ συνείδησίς του πληροφορεί αύτόν περί άμφοτέρων. 

Σκεπτόμενος έτι μνημονεύει πιθανόν περιστάσεις, κατά τάς οποίας έποίει τό καλόν καί 
έδεικνύετο έλεήμων καί εύεργετικός προς τον πλησίον του, είτε διά λόγου, είτε δι' έργου, είτε διά 
μεταδόσεως πράγματος ή χρήματος. Άλλ’ εξετάζει έαυτόν: έποίει τούτο άναλόγως τών δυνάμεων καί 
τών μέσων τά όποια είχε καί διά τών όποιων ήδύνατο νά άνακουφίση, αύτόν; ή έποίει τούτο 
όλιγώτερον άπό ό,τι ήδύνατο; Ή συνείδησίς τού μαρτυρεί καί περί τούτου. -Καί ταΰτα μέν ώς προς 
την πρώτην έποψιν. 


159. β ) ΕΞΕΤΑΖΕΙ ΕΑΥΤΟΝ ΩΣ ΠΡΟΣ ΤΑ ΕΛΑΤΗΡΙΑ 

Καί ώς προς τά ίδιοτελή ελατήρια καί τούς έφαμάρτους σκοπούς, άν δηλονότι εκ τοιούτων 
ελατηρίων κινούμενος έποίησεν έργα καλά, ενάρετα καί επαινετά, λέγομεν ότι εξετάζει τον έαυτόν του 
κατά τον όμοιον τρόπον. 

Σκέπτεται καί μνημονεύει, ότι πλειστάκις ίσως έποίησεν έργα, τά όποια, καθ’ έαυτά θεωρούμενα, 
ήσαν καλά καί άγαθά, ενάρετα καί επαινετά. Άλλ' ερευνά την συνείδησίν του: έποίει τά καλά έργα 
ταΰτα μέ σκοπόν, ινα ώφεληθη ό πλησίον καί δοξασθη, τό άγιον όνομα τοΰ Θεού ή έποίει ταΰτα μέ 
έλατήριον καί σκοπόν, ινα δοξασθη, καί έπαινεθη ό ίδιος ύπό τών άνθρώπων; ή μήπως έποίει ταΰτα 



έξ άλλων αιτίων βιαζόμενος και αναγκαζόμενος, είτε δηλονότι έντρεπόμενος τούς ανθρώπους, είτε 
βιαζόμενος ύπ’ αυτών, είτε άποβλέπων εις κέρδος επίγειον ίι εις ύποστήριξιν άνθρωπίνην ίι εις άλλον 
τινά ίδιοτελή σκοπόν; Περί όλων τούτων ή συνείδησις μαρτυρεί. Ή δε διδασκαλία τού Χριστού 
άποφαίνεται σαφώς και καθαρώς, ότι πάντα τά καλά και ώφέλιμα εις τον πλησίον έργα, όσω μεγάλα 
και αν είνε, όταν ό ποιων ταΰτα δεν όρμάται έξ άγαθών ελατηρίων, τά όποια είνε ή ύπτακοή εις τό 
θέλημα του Θεού και ή ώφέλεια του πλησίον, δεν είνε ουδέ λογίζονται τό παράπαν ώς άληθής άρετή 
εις τον πράττοντα αυτά, ουδέ έχουν άξίαν τινά ενώπιον του Θεού. Ό εργαζόμενος, λέγει ό Χριστός, 
την άρετήν, προς τον σκοπόν ϊνα έπαινεθη ύπό των άνθρώπων, δέν έχει ούδένα μισθόν παρά τώ Θεώ 
(ΜατΙ). Στ 1). 

Ταΰτα και ώς προς την δευτέραν έποψιν. 


160. γ') ΕΞΕΤΑΖΕΙ ΕΑΥΤΟΝ, ΕΑΝ ΔΕΝ ΕΠΟΙΗΣΕΝ ΕΙΣ ΤΟΝ ΠΛΗΣΙΟΝ ΤΑ 
ΕΡΓΑ ΤΗΣ ΑΓΑΠΗΣ 

"Ως προς την άπραξίαν και παράλειψιν των καλών και άγαθών έργων της άγάπης και 
φιλανθρωπίας, της εύποίΐας και άγαθοεργίας, ήτις είνε ή τρίτη έποψις, εξετάζει τον εαυτόν του ώς 
έξης: 

Σκέπτεται όλον τό παρελθόν διάστημα της ζωής του, καί άναπολεί είς τίιν μνήμην του όσον τό 
δυνατόν περισσοτέρας έποχάς καί περιστάσεις, κατά τάς όποιας ήτο άνάγκη νά ποιήση, τό καλόν 
προς τον πλησίον του καί ήδύνατο νά πράξη, τούτο. Σκεπτόμενος ούτω μνημονεύει, τής συνειδήσεως 
αυτού μαρτυρούσης, αν είργάσθη κατά τάς περιστάσεις ταύτας τό καλόν καί έδείχθη ευεργετικός καί 
ώφέλιμος προς τον πλησίον, ή τουναντίον έφάνη ξένος προς την άγάπην, ψυχρός καί άδιάφορος καί 
δέν παρέσχε την βοήθειαν, την όποιαν ήδύνατο νά παράσχη, καί δέν έποίησε τό καλόν, όπερ είχε τό 
μέσον καί την δύναμιν ϊνα ποιήση. 

Σκεπτόμενος άναπολεί είς την μνήμην του, αν έδείχθη άσυμπαθής, είς περιστάσεις καθ’ ας 
ήδύνατο νά άνακουφίση, δι’ έλεημοσύνης τον εύρεθέντα είς την στέρησιν καί την άνάγκην πλησίον 
του. 

Μνημονεύει άν, εύρεθείς είς περιστάσεις, καθ’ ας ήδύνατο νά παρηγορήση, τον εύρισκόμενον είς 
πένθος καί λύπην πλησίον του, δέν παρηγόρησεν αυτόν. Επίσης μνημονεύει, έάν δέν έσωσε τον 
εύρεθέντα είς κίνδυνον πλησίον του, καίτοι ήδύνατο νά σώση, αυτόν. 

Μνημονεύει έτι, άν δυνάμενος νά παράσχη άνακούφισίν τινα, είτε μεγάλην, είτε μικράν, είς τον έξ 
άσθενείας πάσχοντα, δέν παρέσχε ταύτην, άλλ’ έδείχθη άδιάφορος. 

Επίσης μνημονεύει, εάν έδειξεν άδιαφορίαν είς τον στενοχωρούμενον καί θλιβόμενον έξ άδικου 
κατατρεγμού, ή είς τον βασανιζόμενον έκ διάβολων καί συκοφαντιών καί άδικιών καί περιφρονήσεων, 
ή είς τον ταλαΐπτωρούμενον έξ οίουδήποτε άλλου πειρασμού. 

Εξετάζει έτι έαυτόν έάν, έχων γνώσιν τής ψυχωφελούς καί σωτηριώδους άληθείας τού 
Ευαγγελίου, καί εύρεθείς είς περίστασιν κατάλληλον καί καιρόν άρμόδιον, οπότε ήδύνατο νά 
ύποδείξη, ταύτην είτε είς πολλά, είτε είς ολίγα πρόσωπα, άτινα είχον άγνοιαν αυτής, δέν ύπέδειξε 
ταύτην, στερήσας ούτως αυτούς τής ύψίστης καί αιωνίου ώφελείας. 

Επίσης μνημονεύει, έάν εύρεθείς είς περίστασιν, καθ’ ήν ήδύνατο νά ειρήνευσή καί νά φιλιώση, 
άνθρώπους διαμαχομένους, ή έχθρικώς προς άλλήλους διακειμένους, δέν είρήνευσεν, ουδέ έφιλίωσεν 
αυτούς. 

Ούτως έξετάζων έαυτόν ό Χριστιανός καί ώς προς την τρίτην έποψιν, έάν εύρίσκη, τον έαυτόν 
του ένοχον, έάν δηλονότι ή συνείδησις του μαρτυρή, ότι κατά τό παρελθόν τής ζωής τον έδείχθη 
ψυχρός έν τη άγάπη, του πλησίον τον, άς γνωρίζη, μετά βεβαιότητος, ότι είς αυτήν την ηθικήν 
κατάστασιν εύρισκόμενος, έάν δέν διορθωθη, μέρος μετά τού Χριστού δέν έχει, καί έάν ύποτεθη ότι 
είνε φύλαξ καί τηρητής πασών των άλλων του Θεού έντολών καί πιαραγγελμάτων. Διότι δέν δύναται 
διά μόνης τής τηρήσεως αυτών, άνευ τής έξασκήσεως τής άγάπης, νά άποφύγη, την αιώνιον 
καταδίκην. Καθόσον περί τούτου μάς βέβαιοί σαφώς καί καθαρώς αυτός ό Χριστός διά των λόγων, 
τούς όποιους λέγει προς τούς άμαρτωλούς κατά την φοβεράν καί φρικτήν δι' αυτούς ημέραν τής 
κρίσεως: «Πορεύεσθε, λέγει προς αυτούς, άπ’ έμοΰ οί καταραμένοι είς τό πΰρ τό αιώνιον, τό 
ήτοιμασμένον τω διαβόλω καί τοίς άγγέλοις αυτού- έπείνασα γάρ, καί ούκ έδώκατέ μοι φαγεϊν- 
έδίψησα, καί ούκ έποτίσατέ με...» (Ματθ. κε' 41-43). Σάς πέμπω, λέγει προς αυτούς, έκεί, διότι κατ’ 
έκείνο τό όποιον ήδύνασθε νά φανήτε εύεργετικοί, χρήσιμοι καί ώφέλιμοι είς τούς ένδεείς, τούς 
πτωχούς, τούς πάσχοντας καί τούς έχοντας άνάγκην τής βοήθειας σας, δέν έφάνητε τοιοϋτοι, άλλ’ 
έστάθητε άσπλαγχνοι, ψυχροί καί άδιάφοροι. 

Επίτηδες ό Χριστός κατά την ημέραν τής κρίσεως, ότε καταδικάζει τούς άμαρτωλούς είς τό πΰρ 
τής κολάσεως, δέν κάμνει λόγον περί άλλων άμαρτημάτων, παρά μόνον περί τού μεγάλου καί φοβερού 
άμαρτήματος τής άσυμπαθείας, τής άσπλαγχνίεις, τής σκληροκαρδίας καί άνελεημοσύνης. Καί τούτο, 
διά νά μάς δώση, νά έννοήσωμεν ότι, καί άλλην τινά άμαρτίαν καί ένοχήν άν δέν έχη, ό άνθρωπος, 
θέλει καταδικασθη έξάπαντος, καί θέλει άποπεμφθή είς κόλασιν αιώνιον διά μόνον τό άμάρτημα 
τούτο- έπειδή ό έχων αυτό στερεί ται τής προς τον πλησίον άγάπης, άνευ τής όποιας ό άνθρωπος δέν 
σώζεται. 

Καί αλλαχού ό ίδιος ό Χριστός, έν τη παραβολή των ταλάντων, διατάσσει ϊνα έκβάλωσι καί 
ρίψωσιν είς τό σκότος τό έξώτερον, ένθα θά είνε ό κλαυθμός καί ό βρυγμός των όδόντων (Ματθ. κε' 



30), τον δοΰλον εκείνον, δστις δεν έπολλαπλασίασε το τάλαντον, τουτέστι δεν έδείχθη ευεργετικός και 
ώφέλιμος εις τον πλησίον του άναλόγως τής δυνάμεως και των μέσων, τά όποια είχε χορηγήσει εις 
αυτόν ό Θεός. Ό δε απόστολος Ιάκωβος λέγει «άνίλεως ή κρίσις τω μη ποιήσαντι έλεος» (Ίακ. β' 13). 
’Ήτοι εις τον σκληροκάρδιον, εις τον μη ποιήσαντα ελεημοσύνην, εις τον μη έξασκήσαντα την αγάπην, 
ή κρίσις τοΰ Θεού θέλει εινε αυστηρά και άδυσώπητος. Τοσαϋτα και ώς προς την τρίτην έποψιν. 

Εις τούς λόγους λοιπόν τού Θεού, τουτέστιν εις την Αγίαν Γραφήν, και εις εαυτόν προσέχων ό 
χριστιανός, και έξετάζων τον εαυτόν του κατά πάσας τάς επόψεις, αιτινες εν τοίς προηγουμένοις 
ύπεδείχθησαν, νοεί και βλέπει και πείθεται άδιστάκτως ότι εινε όλος ένδεια και άδυναμία και άγνοια, 
και όλος άμαρτία και ένοχή, και ότι επομένως κρινόμενος κατά την θείαν δικαιοσύνην, εινε ένοχος 
καταδίκης και κολάσεως αιωνίου. 

Ούτω διά τής προσοχής εις έαυτόν και έξετάσεως λαμβάνει αύτογνωσίαν, τουτέστι γνώσιν άληθή 
τού έαυτοϋ του. Δέν λέγομεν ότι λαμβάνει άπολύτως τελείαν γνώοιν, διότι τό τέλειον τής γνώσεως εινε 
μόνον εν τω Θεώ- άλλά λαμβάνει, όσον εινε δυνατόν εις την άνθρωπίνην διάνοιαν, πληρεστέραν και 
τελειοτέραν γνώσιν έαυτοϋ. 


ΚΑΡΠΟΙ ΤΗΣ ΑΥΤΟΓΝΩΣΙΑΣ 

161. α') ΕΙΣ ΤΟΝ ΕΧΟΝΤΑ ΤΗΝ ΑΥΤΟΓΝΩΣΙΑΝ ΠΟΛΛΑ ΠΑΘΗ ΚΑΙ ΚΑΚΙΑΙ 
ΔΕΝ ΕΥΡΙΣΚΟΥΝ ΕΥΚΟΛΩΣ ΧΩΡΑΝ ΕΝ ΤΗ ΨΥΧΗ ΤΟΥ 

Ειπομεν εν άρχή, ότι ή αύτογνωσία εινε ή άρχή, άπό τής όποιας όρμώμενος ό άνθρωπος, και υπό 
τής δυνάμεως και ένεργείας τοΰ Αγίου Πνεύματος ένισχυόμενος και ένδυναμούμενος, προχωρεί και 
προβαίνει εις την μόρφωσιν και τελειοποίησιν αύτοϋ. ’Ήδη δέ λέγομεν, ότι όχι μόνον εινε ή άρχή και ή 
βάσις, εξ ής ό άνθρωπος όρμώμενος προχωρεί εις την μόρφωσιν και τελειοποίησιν αύτοΰ, άλλά και ότι 
εν τω άνθρώπω, εν τω όποίω υπάρχει ή αύτογνωσία, πολλαι κακίαι και πάθη δέν εύρίσκουσιν 
εύκόλως χώραν εις την ψυχήν του- άλλά και αν συμβη νά άναφανώσι, μετά πολλής εύκολίας 
πολεμοϋνται και άποδιώκονται. Και θά άναφέρωμέν τινας τών κακιών και παθών τούτων, διά νά 
δειχθή τούτο καταφανέστερον. 

Ή κακία, λόγου χάριν, και τό πάθος τοΰ πείσματος και τής ισχυρογνωμοσύνης δέν ευρίσκει 
εύκόλως χώραν εις την ψυχήν τοΰ ταπεινόφρονος, επειδή εκεί δύναται νά εισχωρήση, τό πείσμα και ή 
ισχυρογνωμοσύνη, ένθα υπάρχει εγωιστικόν θέλημα. Άλλ’ εις την ψυχήν τοΰ ταπεινόφρονος θέλημα 
εγωιστικόν δέν υπάρχει. 

Επίσης ό ταπεινόφρων εινε ξένος τών ερίδων και τών φιλονεικιών, διά τον λόγον ότι ούτε νά 
έπιδειχθη επιζητεί, ούτε ίδια εγωιστικά φρονήματα νά υποστήριξή, άτινα προκαλοΰν τάς έριδας και 
τάς φιλονεικίας. 

Και εις την ομολογίαν τών άληθειών τής πίστεως, και εις τάς θρησκευτικός συζητήσεις, και εις 
την ύπεράσπισιν τών άληθειών τοΰ Εύαγγελίου και τής Εκκλησίας ό ταπεινόφρων εινε ελεύθερος 
άπό πάντα φανατισμόν, και συζητεί και άπολογείται είρηνικώς μετά πάσης άπαθείας και ίλαρότητος. 
Και εινε τοιοΰτος, διότι, ταπεινά φρονών περί έαυτοϋ, και μη έχων ίδιον εγωιστικόν θέλημα και ιδίαν 
εγωιστικήν γνώμην νά υποστήριξή, θεωρεί έαυτόν ταπεινόν μόνον δοΰλον τοΰ Θεοΰ μηδέν άλλο 
δικαίωμα έχοντα, παρά μόνον κρατείν την άλήθειαν τοΰ Θεοΰ και όμολογείν αύτήν, χωρίς άντιπαθείας 
ή μίσους, προς δόξαν τοΰ ονόματος του καί ώφέλειαν τών άνθρώπων. 

Ό ταπεινόφρων δέν κνυριεύεται καί άπό τό πάθος τής κενοδοξίας. Καί αν άναφανίτ εν τη ψυχή 
του τό πάθος τοΰτο, εύκόλως πολεμεί καί άποδιώκει αύτό, διότι νοών καί συναισθανόμενος όλας τάς 
άδυναμίας του, τάς άμαρτίας του καί τάς ελλείψεις του καί την ενοχήν του άπέναντι τοΰ Θεοΰ, 
θεωρεί έαυτόν άνάξιον πάσης τιμής καί δόξης. "Ως εκ τούτου εις τον ταπεινόφρονα δέν ευρίσκει 
εύκόλως χώραν καί ή φιλόδοξος επιθυμία τών προτιμήσεων καί πρωτείων. 

Ό ταπεινόφρωνδέν παρασύρεται καί άπό τό πάθος τής φιλαρχίας, τό όποιον βασανίζει τούς 
ύψηλόφρονας καί ύπερηφάνους. Άλλά καί αν άναγκασθη ούτος υπό τών άνθρώπων ένεκα τής 
ικανότητάς του νά καταλάβη, υψηλόν τι άξίωμα, πάλιν κρατεί τό ταπεινόν φρόνημα, χωρίς νά 
επηρεάζεται υπό τοΰ πάθους τής φιλαρχίας. 

Έν τη ψυχή τοΰ ταπεινοΰ δέν δύναται νά ύποτρέφεται καί τό πάθος τοΰ φθόνον- διότι τό πάθος 
τοΰ φθόνου προέρχεται μέν καί εξ άλλων αιτιών, άλλά κυρίως προέρχεται εκ τής επιθυμίας τών τιμών 
καί τής δόξης τών άνθρώπων καί εκ τής επιθυμίας τής άρχής καί εξουσίας. Επειδή όμως ό 
ταπεινόφρων δέν παρασύρεται άπό τό πάθος τής κενοδοξίας καί τής φιλαρχίας, δι’ αύτόν τον λόγον 
δέν δύναται εύκόλως νά εύρίσκη, χώραν καί νά παραμένη, έν τη ψυχή του, τό μυσαρόν πάθος τοΰ 
φθόνου. Άλλά καί αν άναφανίτ έν τη, ψυχή του, επειδή παρουσιάζεται έξησθενημένον, εύκόλως 
άποδοκιμάζει καί άποδιώκει αύτό. 

Τοιουτοτρόπως λοιπόν βλέπομεν, ότι πολλαι κακίαι δέν εύρίσκουσιν εύκόλως χώραν εις την 
ψυχήν τοΰ ταπεινόφρονος, άλλά καί αν παρουστιασθώσιν αύται, μετά πολλής εύκολίας πολεμοϋνται 
καί άποδιώκοντοι. 



162. β') ΥΠΟ ΤΟΥ ΕΧΟΝΤΟΣ ΤΗΝ ΑΥΤΟΓΝΩΣΙΑΝ, ΠΟΛΛΑΙ ΑΡΕΤΑΙ 
Ε ΞΑΣΚΟΥΝΤΑΙ ΑΝΕΥ ΔΥΣΚΟΛΙΑΣ 

"Οπως δεν εύρίσκουσιν ευκόλως χώραν εις την ψυχήν τοΰ ταπεινόφρονος πολλαί, κακίαι και 
πάθη, οΰτω και πολλαί, άρεται έξασκοΰνται ύπ’ αύτοΰ, χωρίς να δοκιμάζη, ούτος πολλίίν δυσκολίαν 
καί πολύν κόπον- μάλιστα πολλάς άρετάς έξασκεί ό ταπεινόφρων μετά προθυμίας καί άπροσκόπτως, 
επειδή αί άρεται αύται είνε συνδεδεμέναι μετά της αυτογνωσίας καί εχουσι σχέσιν τοιαύτην, οποίαν 
εχουσι τα άποτελέσματα μετά της αιτίας αυτών. Καί προς βεβαίωσιν τούτων, άναφέρομέν τινας των 
άρετών. Ιδού: 

Ή άρετίί λόγου χάριν της μετάνοιας, ή οποία είνε άναγκαιοτάτη καί των ών ούκ άνευ διά την 
σωτηρίαν τοϋ άνθρώπου, ένεργείται καί έξασκείται μετά της μεγαλυτέρας εύκολίας υπό τού 
Χριστιανού εκείνου, όστις έχει τη,ν άρετίίν της αύτογνωσίας, τουτέστι τη,ν συνείδησιν καί πραγματικήν 
συναίσθησιν των άμαρτιών του καί της μεγάλης καί βαρείας ένοχης του άπέναντι της δικαιοσύνης τοϋ 
Θεοΰ. Είνε ή μετάνοια, συνέπεια, ούτως είπείν, της αύτογνωσίας. Διά τούτο βλέπομεν ότι καί ό 
Κύριος έν τίτ διδασκαλία των μακαρισμών μετά τη,ν πτωχείαν τού πνεύματος, η,τις είνε ή αύτογνωσία, 
έπιφέρει καί ούτως είπείν συνδέει μετ’ αύτίΐ,ς τη,ν μετάνοιαν λέγων: «Μακάριοι οί πενθοΰντες» (Ματθ. 
ε' 4), έννοών διά τοΰ μακαρισμού αύτοΰ τούς μετανοοΰντας καί λυπουμένους διά τάς αμαρτίας των. 

Επίσης ό φόβος τού Θεού, όστις κρατεί καί προφυλάσσει τον άνθρωπον άπό τη,ν αμαρτίαν, 
εισέρχεται καί ριςοΟται εύκολώτερον εις τη,ν ψυχήν τού ταπεινόφρονος, διά τον λόγον ότι ό 
ταπεινόφρων μη, έχων έγωϊσμόν, καί τη,ν άδυναμίαν του καί εύτέλειάν του αισθανόμενος, 
καταλαμβάνεται υπό τού φόβου τού Θεού, καταλαμβάνεται υπό τού φόβου τού κρίματος τής θείας 
δικαιοσύνης, καί ούτως άποφεύγει τη,ν άμαρτίαν. 

Ή άρετίί τής πίστεως είς πάντα όσα λέγει ό Θεός διά των Αγίων Αύτοΰ Γραφών, έμφυτεύεται 
εύκολώτατα είς τη,ν ψυχήν τού ταπεινόφρονος, έπειδίί έλεύθερος ών αύτός άπό ψευδή ύπόληψιν τού 
έαυτοΰ τοΰ πιστεύει όλοψύχως είς πάντας τούς λόγους τού Θεού. 

Ή άρετίί τίτς υπακούς ού μόνον είς τον Θεόν, άλλά καί είς οίονδήποτε άνθρωπον, 
ύποδεικνύοντα τό ορθόν, τό δίκαιον καί τό ώφέλιμον, έξασκείται χωρίς δυσκολίαν καί άντίστασιν υπό 
τού έχοντος την άρετην της αύτογνωσίας. Διότι έλεύθερος ών ούτος έκ τού έγωϊσμοΰ, άφ’ ενός μεν δεν 
είνε έσκοτισμένος ώστε νά μη διακρίνη, τάς όρθάς συμβουλάς των άλλων, άφ’ έτέρου δε ένεκα της 
ταπεινοφροσύνης τοΰ δεν άπαντά δυσκολίαν είς τό νά πειθαρχη καί ύπακούη, είς τον ύποδεικνύοντα 
τό ορθόν. 

Ή άρετη της εύγνωμοσύνης καί εύχαριστίας προς τό Θεόν έξασκείται διαρκώς υπό τού έχοντος 
την αύτογνωσίαν- διότι ούτος έννοών την ένδειάν του, καί άδυναμίαν του, αισθάνεται ότι άδιαλείπτως 
καί ποικιλοτρόπως εύεργετείται υπό τού Θεού, πάντοτε καθώς καί ότι πάν καλόν δπερ έχει, τό έχει 
παρ’ Αύτοΰ. 

Ή μεγάλη άρετη της ύπο μονής έξασκείται άνευ δυσκολίας υπό τού έχοντος την αύτογνωσίαν- 
διά τον λόγον ότι συναισθανόμενος ούτος τάς άμαρτίας του καί άληθη ιδέαν έχων της πνευματικής 
αύτοΰ καταστάσεως, δεν θεωρεί ώς μη προσηκούσας, άλλά τούναντίον θεωρεί δικαίας είς την έαυτοΰ 
ταπεινήν κατάστασιν τάς έν τω βίω παρουσιαζομένας στενοχώριας, θλίψεις καί περιπετείας, 
οίαιδήποτε καί αν είνε αύται. Τό ταπεινόν μάλιστα φρόνημα, δπερ έχει περί έαυτοΰ, παρουσιάζει όχι 
μόνον δικαίαν, άλλά καί έλαφράν έν τίτ ψυχή του πάσαν θλίψιν καί βάσανον τοΰ κόσμου τούτου. 
Ένώ, εάν δεν είχε την ταπεινήν περί έαυτοΰ ιδέαν, θά ένόμίζεν ότι άναξιοπαθεΐ, καί ώς έκ τούτου είς 
πάσαν Θλίψιν τοΰ βίου μεγάλως θά έστενοχωρείτο καί θά έβασανίςετο καί θά ύμάρτανε, χωρίς νά 
δύναται τό παράπαν καί νά άνακουφίζεται. 

Ό έχων την αύτογνωσίαν έχει καί έξασκεί καί την μεγάλην άρετην της έπιεικείας, τουτέστι δεν 
είνε έν τίτ έαυτοΰ ψυχή αύστηρός κριτής των άμαρτωλών καί οπωσδήποτε έξ άδυναμίας νικωμένων 
καί παρεκτρεπομένων, ούδέ μισεί καί άποστρέφεται αύτούς, άλλά τούναντίον είνε έπιεικης προς 
αύτούς. Καί όχι μόνον είνε έπιεικης, άλλά καί σπλαγχνικός, λυπούμενος αύτούς, συλλογιζόμενος ότι 
νικώμενοι ούτοι υπό της άμαρτίας ζημιοΰνται καί βλάπτονται μεγάλως. Καί έχει την άρετην ταύτην 
της έπιεικείας καί της εύσπτλαγχνίας ό ταπεινόφρων, διά τον λόγον ότι είς τάς άμαρτίας καί 
παρεκτροπάς, τάς οποίας βλέπει είς τούς άλλους, έχει ύπ’ όψιν του τάς ίδικάς του άδυναμίας καί 
έλλείψεις, τάς οποίας βλέπει ότι δεν δύναται νά άποβάλη, καί διορθώση,, έάν ή χάρις τοΰ Θεοΰ δεν τον 
βοηθήση,. 

Ό έχων την αύτογνωσίαν άπέχει άπό τοΰ νά καταλαλη καί κατακρίνη, καί δυσφημη, τούς άλλους, 
διά τον λόγον ότι έχων πάντοτε ύπ’ όψιν του τάς ίδικάς του άμαρτίας, τα έλαττώματα καί τάς 
έλλείψεις, θεωρεί τον έαυτόν του περισσότερον άξιον κατακρίσεως καί καταδίκης, παρά τούς άλλους. 

Επίσης ό έχων την ταπεινοφροσύνην συγχωρεί εύκόλως καί με την καρδίαν τούυ πάντας τούς 
οπωσδήποτε πταίσαντας είς αύτόν. Καί συγχωρεί αύτούς, διά τον λόγον ότι, έπειδή συναισθάνεται 
τάς άμαρτίας του, έννοεί ότι είνε πολύ περισσότερον αύτός υπεύθυνος άπέναντι τοΰ Θεοΰ, παρ’ δ,τι 
είνε προς αύτόν οί άλλοι, οιτινες τον άδικοΰν ή οπωσδήποτε τον βλάπτουν. 

Ό ταπεινόφρων έχει καί τό μέγα προτέρημα νά είνε άδιάφορος είς τό νά έργασθη πάν έργον, τό 
οποίον έθελε θεωρεΐσθαι υπό των άνθρώπων εύτελές, διά τον λόγον ότι αύτός θεωρών έαυτόν έν τη 
ταπεινοφροσύνη, τοΰ σμικρόν, ούδέν έργον, άπολύτως ούδέν (έκτος μόνον έάν είνε έργον άμαρτωλόν), 
θεωρεί άνάξιον έαυτοΰ. 

Ό έχων την αύτογνωσίαν καί ταπεινοφροσύνην κινείται εύκολώτερον παντός άλλον καί είς 



προσευχήν προς τον Θεόν· διά τον λόγον ότι συναισθάνεται την μεγάλην του αδυναμίαν και νοών ότι 
παρά τοΰ παναγάθον και παντοδυνάμου Θεοϋ προέρχεται και χορηγείται πάν καλόν και αγαθόν, 
καταφεύγει είς αυτόν διά τής προσευχής, και αιτεί ταϋτα. 

Έχει ακόμη ό ταπεινόφρων και τούτο τό προτέρημα, τοΰ νά είνε προς πάντας ειρηνικός, άμα δε 
και αγαπητός. Και έχει τό προτέρημα τούτο, καθόσον, ένεκα τίτς ταπεινοφροσύνης του, μη, 
έπαιρόμενος, μηδέ όργιζόμενος, μηδέ περιφρονών τινα, μηδέ φιλονεικών και έρίζων, άλλ’ 
ύποληπτόμενος και τιμών τούς πάντας, και όμιλών πάντοτε προς πάντας μετά τρόπου ταπεινού και 
εύπροσηγόρου, δεν συγκρούεται προς ούδένα. Ακόμη δε και αν συμβή νά περιφρονηθή, νά ύβριοθή, η 
οπωσδήποτε νά άδικηθή, υπό των άλλων, και τότε ένεκα τής ταπεινώσεώς του φέρεται μετά 
πραότητος προς αύτούς και μετά ήμερότητος και άνεξικακίας. Ώς εκ τούτου ό ταπεινός είνε 
αγαπητός και υπό πάντων των ανθρώπων. Και αύτοί ακόμη οί υπερήφανοι και έγωϊσταί άγαπώσι τον 
άνθρωπον τον ταπεινόν. Τό εναντίον δε παρατηρείται ότι συμβαίνει είς τον ύπερήφανον. Διότι τον 
ύπερήφανον ού μόνον οί υπερήφανοι, αλλά καί εν γένει οί άνθρωποι άποστρέφονται καί 
καταδικάζουσιν αύτόν εν τη ψυχή των. 

’Ών δε προς πάντας ειρηνικός ό ταπεινόφρων, είνε ώς επί τό πολύ καί καθ’ εαυτόν ειρηνικός, 
τουτέστιν έχει ειρήνην καί γαλήνην καί ησυχίαν εν τη, ψυχή τον. Καί έχει την ειρήνην καί γαλήνην 
ταύτην, διότι ένεκα τής ταπεινοφροσύνης του δεν κυριεύεται, ώς εϊδομεν, εκ τών επιθυμιών καί 
παθών εκείνων, άτινα τυραννοΰσι καί βασανίζουσι τούς ύψηλόφρονος. 


163. Ϋ) ΤΟΝ ΤΑΠΕΙΝΟΦΡΡΟΝΑ ΑΓΑΠΑ ΚΑΙ ΥΨΩΝΕΙ ΑΥΤΟΣ Ο ΘΕΟΣ 

Είς τον Χριστιανόν τον έχοντα τό αληθές περί έαυτοΰ ταπεινόν φρόνημα, τον έχοντα 
αύτογνωσίαν, επιβλέπει μέ όμμα αγάπης ό παντοδύναμος Θεός, ώς βέβαιοί ό ίδιος λέγων: «Έπί τίνα 
έπιβλέψω, άλλ’ ή έπί τον ταπεινόν καί ήσύχιον καί τρέμοντα τούς λόγους μου;» (Ήσ. ξ' 2). Τουτέστιν, 
εγώ ό Θεός δέν άρέσκομαι καί δέν εύχαριστοΰμαι καί δέν έπιβλέπτω μέ όμμα αγάπης είς άλλον τινά, 
παρά είς τον ταπεινόφρονα, είς τον άνθρωπον τον ταπεινόν καί ήσυχον καί ειρηνικόν καί έχοντα 
φόβον καί τρόμον, ϊνα μη παρακούση, τούς λόγους μου. Καί άλλαχοΰ ή Αγία Γραφή μάς πληροφορεί, 
ότι όσον ό Θεός έναντιοΰται καί άποστρέφεται τούς ύψηλόφρονας καί ύπερηφάνους, τόσον άπ’ 
εναντίας άγαπά, προστατεύει καί δίδει την χάριν του είς τούς έχοντας την αύτογνωσίαν καί 
ταπεινοφροσύνην. «Κύριος, λέγει, ύπερηφάνοις άντιτάσσεται, ταπεινοίς δέ δίδωσι χάριν» (Α' Πέτρ. Δ' 
6 ). 

Τό δέ σπουδαιότερον πάντων είνε, ότι τούς συναισθανομένους τάς άμαρτίας τών, τούς 
συναισθανομένους την έαυτών σμικρότητα, τούς τιμά καί υψώνει αύτός ό μέγας καί ύψιστος Θεός, 
καθώς βέβαιοί ημάς ό Χριστός λέγων, ότι «πάς ό υψών εαυτόν ταπεινωθήσεται, ό δέ ταπεινών έαυτόν 
ύψωθήσεται» (Λουκ. ιη' 14). Τουτέστι πάς άνθρωπος δστις υψώνει μόνος του τον έαυτόν του, διότι 
δέν έχει αύτογνωσίαν καί δέν συναισθάνεται τάς άμαρτίας του, θέλει ταπεινωθή. Ύπό τίνος δέ θά 
ταπεινωθή; καί τίνα ταπείνωσιν θά ύποστη, ό τοιοΰτος; Θά ταπεινωθή ύπ’ αύτοΰ τού παντοδυνάμου 
Θεού, δστις άντιτάσσεται καί άποστρέφεται καί κρημνίζει τούς ύψηλόφρονας καί ύπερηφάνους. Ή δέ 
ταπείνωσις, την οποίαν θά ύποστη, ύπό τοΰ Θεού, είνε ή περιφρόνησις, ή άτιμία καί καταισχύνη 
αύτοΰ. Τό εναντίον δέ θέλει συμβή, λέγει ό ίδιος ό Χριστός, είς τον άνθρωπον, δστις έχει την 
ταπεινοφροσύνην καί ταπείνωσιν- ό τοιοΰτος, λέγει, θέλει ύψωθή. Ύπό τίνος δέ θά ύψωθή,; καί τί 
ύψος θέλει λάβει; Θά ύψωθή ύπ’ αύτοΰ τοΰ παντοδυνάμου καί άπειρου Θεού. Τό ύψος δέ, είς τό 
οποίον θά ύψωθή ύπό τού Θεού, είνε ή δόξα ή ούράνιος καί μεγάλη, ήτις θά είνε ού μόνον αιώνιος, 
άλλά καί άνάλογος τής μεγαλειότητος τού ύψίστου καί παντοδυνάμου Θεού. 

Βεβαιούμεθα λοιπόν εκ τών λόγων τοΰ Χριστού, καθώς καί εξ άλλων παρομοίων λόγων τής Αγίας 
Γραφής, ότι όσον ό Θεός κρημνίζει καί ταπεινώνει τούς ύψηλόφρονας καί ύπερηφάνους, τόσον άπ’ 
εναντίας τιμά καί ύψώνει καί δοξάζει τούς έχοντας την ταπείνωσιν. Ό δέ κύριος λόγος, δι’ όν ό Θεός 
κρημνίζει τόσον τούς ύπερηφάνους καί ύψώνει τόσον τούς ταπεινόφρονας, είνε ότι εν μέν τη, 
ύψηλοφροσύνη, καί ύπερηφανεία καταδικάζει καί τιμωρεί τό ψεύδος- διότι οί ύψηλόφρονες, ψευδή 
περί έαυτών φρονοΰντες, εύρίσκονται είς τό ψεύδος καί τό ψεύδος κατέχουν ώς κτήμα εν τη, ψυχή 
τών. Έν δέ τη, ταπεινοφροσύνη, καί ταπεινώσει βραβεύει ό Θεός καί δοξάζει την άλήθειαν, διότι οί 
έχοντες την αύτογνωσίαν, οί ταπεινόφρονες, άληθή περί έαυτών φρονοΰντες, εύρίσκονται έν τη, 
άληθεία καί κατέχουν την άλήθειαν έν τη, ψυχή, τών. Διά τούτο, όσον βαθυτέρα καί τελειοτέρα είνε έν 
τώ άνθρώπω ή ταπείνωσις, τόσον πλουσιωτέρα καί μεγαλυτέρα είνε ή δόξα καί τιμή, την οποίαν 
χορηγεί είς αύτόν ό Θεός. 


164. ΟΙ ΕΧΟΝΤΕΣ ΜΕΓΑΛΥΤΕΡΑΝ ΔΟΞΑΝ ΕΚ ΤΩΝ ΑΓΙΩΝ ΕΙΧΟΝ ΚΑΙ 
ΜΕΓΑΛΥΤΕΡΑΝ ΤΑΠΕΙΝΩΣΙΝ 

Διά τούτο καί βλέπομεν, ότι εκείνοι εκ τών άγιων, οϊτινες έχουν μεγαλυτέραν τιμήν καί δόξαν 
ενώπιον τού Θεού, αύτοί είχον καί την άρετήν τής ταπεινώσεώς είς μεγαλύτερον καί τελειότερον 
βαθμόν. Καί είς άπόδειξιν τούτου άναφέρομεν ώς παράδειγμα μεταξύ άλλων μεγάλων άγιων την 
Παναγίαν Παρθένον, ήτις ήξιώθη νά χρηματίση, μήτηρ τού ένανθρωπήσαντος Υιού καί Λόγου τού 
Θεού, τού Κυρίου ημών Ίησοΰ Χριστού, καί τής όποιας ή τιμή καί ή δόξα είνε άσυγκρίτως άνωτέρα 



τής δόξας των Χερουβίμ και των Σεραφείμ. Αυτή, καίτοι ήτο ή άγνοτάτη και καθαρωτάτη άγια 
Παρθένος Κόρη, ή δι’ όλων των αρετών και χαρισμάτων κεκοσμημένη, ή μόνη εν γυναιξίν ευλογημένη, 
είχεν όμως ταπεινοτάτην ιδέαν περί έαυτής, καθώς και τό Πνεύμα τό 'Άγιον λαλούν δι’ αύτής λέγει, 
ότι ό υψηλός και άπειρος Θεός «έπέβλεψεν έπι την ταπείνωσιν της δούλης αυτού» (Λουκ. α' 48). 
Λέγουσα δε εν Πνεύματι Άγίω ή Παρθένος ότι ό υψηλός Θεός «έπέβλεψεν έπι την ταπείνωσιν της 
δούλης αύτοΰ» εννοεί και συναισθάνεται εν τώ βάθει της ψυχής και της καρδίας της ότι εκ τού 
εαυτού της δεν έχει τίποτε άπολύτως, άλλ’ ότι πάν δ,τι καλόν είνε και υπάρχει εν έαυτή, τούτο 
προέρχεται δλον εκ τού Θεού και ούχί εξ αύτίτς. 

"Ετερον παράδειγμα άναφέρομεν τον μέγαν και ένδοξον πατριάρχην Αβραάμ, τό όποιον έδόξασεν 
ό Θεός, καταστήσας αύτόν γενάρχην και πατέρα ού μόνον τού ίσραηλιτικού λαού, δστις ήτο ό 
εκλεκτός και περιούσιος λαός τού Θεού, άλλά και πατέρα αύτοΰ τού Κυρίου ημών Ιησού Χριστού, 
επειδή ό Χριστός κατά τό άνθρώπινον προήλθεν εκ γένους τού Αβραάμ- κατέστησεν αύτόν άκόμη, ώς 
βέβαιοί ό θείος Παύλος, και πατέρα πάντων εκείνων, οί όποιοι πιστεύουσιν εις τον Χριστόν. Και ό 
μέγας ούτος πατριάρχης Αβραάμ βλέπομεν, ότι είχε τόσον μεγάλην και βαθείαν ταπείνωσιν, ώστε νά 
λέγη, ότι είνε χώμα καί στάκτη: «Έγώ δέ είμι γη καί σποδός» (Γεν. Ιη' 27). 

Άλλο παράδειγμα άναφέρομεν τον ένδοξον προφήτην καί Πρόδρομον, τον Βαπτιστήν Ίωάννην. 
Όποιον είνε τό ύψος καί ή δόξα τού Ίωάννου ενώπιον τού Θεού, δυνάμεθα νά τό έννοήσωμεν καί εκ 
τών λόγων τού άγγέλου Γαβριήλ, καί εκ τής μαρτυρίας αύτοΰ τοΰ Χριστού. Καί ό μέν άγγελος 
Γαβριήλ, εύαγγελιζόμενος προς τον Ζαχαρίαν την σύλληψιν τού Ίωάννου, προείπε μεταξύ τών άλλων, 
δτι «Ούτος (ό Ιωάννης) έσται μέγας ενώπιον τού Κυρίου» (Λουκ. α' 15). Ό δέ Χριστός έκήρυξε περί 
αύτοΰ, ότι «Ούκ έγήγερται εν γεννητοίς γυναικών μείζων Ίωάννου τού βαπτιστοΰ» (Ματθ, ια' 11), ήτοι 
δέν έχει άναφανή άλλος τις μεγαλύτερος καί άνώτερος Ίωάννου τού Βαπτιστοΰ μεταξύ τών 
γεννηθέντων υπό γυναικών. Έκ τών λόγων δέ τούτων τού άγγέλου περί τού Ίωάννου, καί εκ τής 
μαρτυρίας τού Χριστού περί αύτοΰ, έννοοΰμεν πάντες όποια είνε ή δόξα καί τό ύψος τού Ίωάννου. 
Αύτός λοιπόν ό Ιωάννης, ό τοσοΰτον μέγας καί επιφανής, δστις καί εν τη κοιλία τής μητρός του 
άκόμη υπάρχων ένεπλήσθη Πνεύματος Αγίου, είχε τόσον μεγάλην ταπείνωσιν, ώστε έθεώρει τον 
έαυτόν του άνάξιον ϊνα ποιήση είς τον Σωτήρα μίαν εργασίαν, την όποιαν κάμνει οίοσδήποτε 
υπηρέτης καί δούλος είς τον κύριόν του- έθεώρει τον έαυτόν του άνάξιον τού νά κύψη, όπως λύση, τό 
λωρίον τών υποδημάτων τού Χριστού: «Ού ούκ είμι ικανός, έλεγε, κύψας λΰσαι τον ιμάντα τών 
υποδημάτων αύτοΰ» (Μαρκ. Α' 7). 

"Ετερον παράδειγμα άναφέρομεν τον έκλεκτόν τοΰ Χριστού άπόστολον καί διδάσκαλον τών 
έθνών, τον Παύλον. Πόσον μέγας. καί ένδοξος είνε ένώπιον τού Θεού ό Παύλος, δυνάμεθα νά 
νοήσωμεν έξ όσων λέγει καί μαρτυρεί περί αύτοΰ αύτός ό Χριστός. Τί δέ λέγει περί αύτοΰ ό Χριστός; 
Λέγει τά έξής: Ό Παύλος είνε άνθρωπος τής άρεσκείας μου καί τής έκλογής μου, είνε τοιοΰτος, 
όποιον έγώ τον θέλω. Είνε άνθρωπος, τον όποιον έγώ έξέλεξα έκ τού λαού τού ιουδαϊκού καί τών 
έθνών, όπως τον άποστείλω είς τό μέγα καί σωτήριον έργον τοΰ νά φωτίση, τά έθνη τά ευρισκόμενα 
είς τό σκότος καί την πλάνην τής είδωλολατρείας. Θά τον άποστείλω ϊνα έπιστρέψη τούς έθνικούς 
είς την γνώσιν καί την λατρείαν τού άληθινοΰ Θεού, όπως λάβωσι την άφεσιν τών άμαρτιών τών, καί 
κληρονομήσωσι σωτηρίαν αιώνιον διά τής πίστεως είς τό όνομά μου. Είνε άνθρωπος, ό όποιος θά 
κηρύττη τό όνομά μου μετά πόσης παρρησίας καί δυνάμεως ένώπιον έθνών καί βασιλέων, καί 
ένώπιον τών Ισραηλιτών (Πραξ, θ' 15 καί κστ' 17). Αύτός λοιπόν ό Παύλος, τού όποιου ή καρδία 
έφλέγετο διά την δόξαν τού Θεού καί την σωτηρίαν τών άνθρώπων- αύτός δστις ένεκα τής μεγάλης 
τοΰ άγάπης έπεθύμει καί ηύχετο άπό καρδίας καί προετίμα καί αύτοΰ τοΰ Χριστού νά στερηθή, διά 
νά σωθούν οί ομοεθνείς του Ιουδαίοι- αύτός, δστις διά τάς έξοχους του άρετάς ήξιώθη καί ζών άκόμη 
έπι τής γής ν’ άνέλθη μέχρι τρίτου ούρανοΰ, νά άναβή καί είς αύτόν τον παράδεισον καί νά άκούση, 
ρήματα καί λόγους υπερκόσμιους καί άπορρήτους- αύτός, λέγομεν, ό τοιοΰτος καί τοσοΰτος Παύλος 
είχε τοιοΰτον ταπεινόν φρόνημα καί τοιαύτην συναίσθησιν έν τη ψυχή του, ώοτε έθεώρει τον έαυτόν 
του «έκτρωμα» (Α' Κορ. ιε' 8) καί έκήρυττεν έαυτόν ώς τον πρώτον έκ τών άμαρτωλών, τουτέστιν 
ώμολόγει δτι είνε ό άμαρτωλότερος όλων τών άνθρώπων: «Χριστός Ιησούς, έλεγεν, ήλθεν είς τον 
κόσμον άμαρτωλούς σώσαι, ών πρώτος είμι έγώ» (Α' Τιμ. α' 15). 


165. ΔΙΑΤΙ Ο ΠΑΥΛΟΣ ΕΘΕΩΡΕΙ ΕΑΥΤΟΝ ΑΜΑΡΤΩΛΟΤΕΡΟΝ ΤΩΝ ΑΛΛΩΝ 
ΑΝΘΡΩΠΩΝ 

Άλλ' ίσως εϊπη τις- Πώς ό Παύλος, δστις ήτο ό έκλεκτός τού Χριστού άπόστολος, δστις είχε την 
άρετήν τής άγάπης είς τέλειον βαθμόν, μετά τής άγάπης δέ καί πάσας τά λοιπός άρετάς, πώς αύτός 
ό ποιήσας τόσον μεγάλα καί θαυμαστά κατορθώματα, ό έχων τοιαΰτα καί τοσαΰτα χαρίσματα, πώς 
φρονεί μετά πεποιθήσεως, καί γράφει καί ομολογεί μέ συναίσθησιν τής ψυχής τον, δτι είνε ό πρώτος 
έκ τών άμαρτωλών; Πώς συμβιβάζεται τό φρόνημά του τούτο μέ την άρετήν του καί την άξίαν του την 
μεγάλην; Ιδού πώς συμβιβάζεται: 

Ό Παύλος την συγχώρησιν τών άμαρτιών του, τον καθαρισμόν καί τον άγιασμόν τής ψυχής του, 
καί δλα τά έξοχα χαρίσματα, μέ τά όποια έπροίκισεν αύτόν ό Θεός, έγνώριζε καί ήσθάνετο, δτι 
προήρχοντο άπό τού Θεού. Ήσθάνετο δέ δι' αύτά βαθείαν καί έγκάρδιον την εύγνωμοσύνην, καί 
ηύχαρίστει καί έδοξολόγει άδιαλείτστως δι’ αύτά τον Θεόν. Καί όχι μόνον ηύχαρίστει άδιαλείπτως δι’ 
αύτά τον Θεόν, άλλά προσεπάθει καί ήγωνίζετο μέχρι θανάτου δι’ όλων τών δυνάμεων του ϊνα φανή 



κατά πάντα δόκιμος και ευάρεστος εις τον Θεόν, συχνότατα κινδυνεύων έως θανάτου και τά 
πάνδεινα υφιστάμενος, διά την έξάπλωσιν τοϋ Ευαγγελίου μέχρι τέλους τής ζωής του, ότε και 
μαρτυρικώς άπέθανεν. Άναγνωρίζων λοιπόν ότι πάντα τά καλά άπερ είχε προήρχοντο εκ τοϋ Θεοϋ, 
ώς ίδικόν του έθεώρει μόνον τάς άμαρτίας του, τάς όποιας έποίησεν εν τη, άγνοια του, προτού νά 
φωτισθη και έπιστρέψη, εις τον Χριστόν, οπότε κατεδίωκε την Έκκλησοίαν τοϋ Χριστοϋ. Διότι ό 
Παΰλος, πριν η πιστεύση, εις τον Χριστόν, κινούμενος άπό ζήλον υπέρ τίτς δόξης τοϋ Θεοϋ, και 
νομίζων εξ άγνοιας ότι ύπηρέτει τό θέλημά του, κατεδίωκε τούς πιστεύοντας εις τον Χριστόν. 
Συλλογιζόμενος λοιπόν την διαγωγήν τοϋ ταύτην, την όποιαν έδειξεν ότε εύρίσκετο εν τίτ άγνοία 
καίτοτ εξ άγνών ελατηρίων κινούμενος έδίωκε τούς χριστιανούς, φρονών μετά βεβαιότατος ότι τούτο 
ποιων ύπηρέτει τό θέλημα τού Θεού καί εύηρέστει είς αυτόν, συλλογιζόμενος, λέγομεν, την διαγωγήν 
του ταύτην, έθεώρει εν πεποιθήσει τον εαυτόν του ότι είνε ό πρώτος εκ τών άμαρτωλών. Τάς 
άμαρτίας του δε ταύτας, καίτοι είχε πλήρη καί τελείαν την βεβαιότητα, ότι τάς συνεχώρησε καί τάς 
έξήλειψεν ό Θεός, όμως ούδέποτε τάς έλησμόνει, άλλά διαρκώς ένεθυμείτο καί συνη,σθάνετο αύτάς. 
Συνη,σθάνετο δε πιάντοτε ό Παΰλος τάς άμαρτίας του, διότι είχε πλήρη καί τελείαν έπίγνωσιν τού 
θελήματος τού Θεού, καί έγνώριζεν ώς εκ τούτου άκριβώς πόσον μέγα καί φοβερόν κακόν είνε ή 
άμαρτία, καίτοι αύτός εν τελεία άγνοία ύπάρχων ήμάρτησεν. Έν τοιαύτη, δε συναισθήσει εύρισκόμενος, 
δεν προσείχεν είς τά άμαρτήματα τών άλλων άλλ’ ήσθάνετο μόνον τάς ίδικάς του άμαρτίας. "Ενεκα 
τούτου έθεώρει έν πεποιθήσει τον εαυτόν τού ώς τον άμαρτωλότερον όλων τών άνθρώπων, αν καί 
ύπήρχον άναρίθμητοι άλλοι άνθρωποι άσυγκρίτως άμαρτωλότεροι άπό αύτόν. 

Καί διά νά έννοήσωμεν πώς ό Παΰλος ήσθάνετο μόνον τάς ίδικάς του άμαρτίας, χωρίς νά 
προσέχη, είς τάς άμαρτίας τών άλλων, ας λάβωμεν ύπ’ όψιν μας άνθρωπον άσθενοΰντα κατά τό σώμα 
καί αίσθανόμενον πόνους δυνατούς. Ό τοιοΰτος άσθενής, επειδή μόνον τούς ίδικούς του πόνους 
αισθάνεται καί είς αύτούς μόνον προσέχει, φρονεί μετά πεποιθήσεως ότι δεν ύπάρχει άλλος όστις νά 
πάσχη, τόσον πολύ, ενώ ύπάρχουν πλείστοι άλλοι άσθενείς, οί όποιοι ύποφέρουν περισσότερον καί 
αισθάνονται πόνους πολύ δριμυτέρους άπό τούς ίδικούς του. Παρόμοιόν τι συνέβαινε καί είς τον 
θειον Παύλον, ένεκα τού οποίου ήσθάνετο εαυτόν ώς τον πρώτον εκ τών άμαρτωλών. 

Την αύτήν συναίσθησιν είχον καί πάντες οί μεγάλοι άγιοι άνδρες, οιτινες είχον την μεγάλην 
ταύτην άρετήν τής αύτογνωσίας καί ταπεινοφροσύνης. Πάντες ούτοι είς εαυτούς προσέχοντες καί τάς 
ίδικάς τών άμαρτίας συναισθανόμενοι, τάς όποιας πριν λάβωσιν έπίγνωσιν τής άληθείας έποίησαν, 
έφρόνουν ότι αύτοί ήσαν οί άμαρτωλότεροι εκ τών άνθρώπων. Διά τούτο καί άνέδειξεν αύτούς ό Θεός 
μεγάλους καί έτίμησε καί έδόξασεν αύτούς. Καί όχι μόνον ό Θεός μεγαλύνει καί ύψώνει τούς 
ταπεινόφρονας, άλλά καί οί άνθρωποι μεγάλως τιμώσι καί δοξάζουσιν αύτούς. 


166. δ) Ο ΤΑΠΕΙΝΟΦΡΩΝ ΚΑΙ ΕΝ ΤΩ ΚΟΣΜΩ ΤΟΥΤΩ ΕΙΝΕ 
ΕΥΤΥΧΕΣΤΕΡΟΣ ΤΩΝ ΑΛΛΩΝ 

Ό άνθρωπος επομένως ό έχων την ταπεινοφροσύνην, είνε ό εύτυχέστερος καί εύδαιμονέστερος 
τών άνθρώπων όχι μόνον έν τώ μέλλοντι τής αίωνιότητος βίω οπότε θά έχη, την αιώνιον δόξαν καί 
μακαριότητα άλλά καί έν τώ παρόντι βίω, είνε δε καί έν τώ παρόντι βίω εύτυχέστερος τών άλλων 
άνθρώπων ό ταπεινόφρων, διότι αύτός, βοηθούμενος ύπό τής χάριτος τού Θεού, ήτις είνε πιάντοτε 
μαζή με τον ταπεινόν, άποφεύγει εύκόλως την άμαρτίαν καί τό κακόν, εργάζεται τό άγαθόν μετά 
χαράς, ήν χορηγεί τό πνεύμα τού Θεού, προάγεται άνευ δυσκολίας είς πάσαν άρετήν, άποκτά 
εύκόλως καί έξασκεί την ύψίστην τών άρετών, την άγάπην. "Ενεκα δε ταύτης ού μόνον ύπό τού Θεού 
τιμάται καί δοξάζεται, άλλά καί ύπό τών άνθρώπων. Είνε έτι εύτυχέστερος τών άνθρώπων ό 
ταπεινόφρων, διότι είνε καί ό είρηνικώτερος αύτών, καί ό μάλλον γαλήνιος καί άναπανόμενος, 
δοξάζων καί εύχαριστών έν πάσι τον Θεόν. Πάντα δε ταΰτα δεν παρακολουθούν άλλον άνθρωπον μη 
έχοντα την ταπεινοφροσύνην. Με τοιαΰτα θεία καί έξοχα προσόντα κοσμείται ό ταπεινόφρων. 

Περαίνοντες δε τό ζήτημα τής αύτογνωσίας, λέγομεν, ότι εάν θέλη, ό χριστιανός την κατά Χριστόν 
πρόοδον καί τελειοποίησίν του, εάν θέλη, την σωτηρίαν του καί την αιώνιον δόξαν καί μακαριότητα, 
πρέπει νά φροντίζη, πάντοτε μετά πολλής τής έπιμελείας καί τού ενδιαφέροντος, ϊνα έχη, την άρετήν 
τής αύτογνωσίας. Πώς δε θά άποκτήση, ταύτην, ύπεδείχθη δι’ όσων έρρέθησαν προηγουμένως επί τού 
ζητήματος τούτου. Ενταύθα προσθέτομεν μόνον, ότι μαζή με τον ύποδειχθέντα τρόπον πρέπει νά 
θεωρη ό χριστιανός ώς άναγκαιότατον καί τά μέγιστα συντελεστικόν είς την άληθή γνώσιν τού εαυτού 
του καί την προσευχήν. Είνε τά μέγιστα χρήσιμος καί συντελεστική ή προσευχή, διότι δι’ αύτής 
έρχεται ό φωτισμός καί ή χάρις τού Θεού είς τό νά νοη, ό άνθρωπος όρθώς καί νά εκτιμά τά 
πράγματα άληθώς, συμφώνως με την φύσιν τών καί την πραγματικήν τών άξίαν. Τά δύο ταΰτα έχων 
είς ενέργειαν ό Χριστιανός, ήτοι τον ύποδειχθέντα τρόπον καί την προσευχήν, θά νοη, άληθώς τον 
εαυτόν του, καί θά εύρίσκεται έν τη, άληθεία έχων την μεγάλην άρετήν τής ταπεινοφροσύνης. 

Ταΰτα καί περί τοΰ μεγάλου καί σπουδαιοτάτου ζητήματος τής αύτογνωσίας. 



ΚΕΦΑΛΑΙΟΝ ΙΑ': Η ΜΕΤΑΝΟΙΑ 


167. ΔΙΑ ΤΗΣ ΕΙΛΙΚΡΙΝΟΥΣ ΜΕΤΑΝΟΙΑΣ ΛΑΜΒΑΝΕΙ Ο ΧΡΙΣΤΙΑΝΟΣ 
ΠΛΗΡΗ ΚΑΙ ΤΕΛΕΙΑΝ ΤΗΝ ΣΥΓΧΩΡΗΣΙΝ ΤΩΝ ΑΜΑΡΤΙΩΝ ΤΟΥ 

Μετά τά ρηθέντα περί της αυτογνωσίας, και ιδίως μετά την έξέτασιν διά της οποίας λαμβάνει 
γνώσιν ό χριστιανός της ηθικής και πνευματικής αύτοϋ καταστάσεως, έρχόμεθα νά ειπωμεν περί 
μετάνοιας, διά νά λάβωσι γνώσιν οί χριστιανοί εκείνοι, οί όποιοι άγνοοΰντες τυχόν την δύναμιν τοϋ 
μυστηρίου τούτου της μετάνοιας, αντί νά ώφεληθώσιν εκ της γνώσεως της εαυτών ηθικής 
καταστάσεως, ενδέχεται νά βλαβώσι καί νά ζημηωθώσι. 

Λέγομεν λοιπόν ότι διά της έξετάσεως, τίτν οποίαν θά ποίηση ό χριστιανός επί τού εαυτού του 
κατά πάντα τά άμαρτήματα τά όποια άνεφέραμεν, καθώς καί κατά παν άλλο τό οποίον ήθελε νοήσει 
ό ίδιος, θά διαφωτισθή καί θά έννοήση, εις τί είνε παραβάτης καί ένοχος απέναντι τοϋ νόμου τοϋ 
Θεοΰ. Είνε ένδεχόμενον νά εύρη έαυτόν ένοχον εις ολίγα μόνον άμαρτήματα. Είνε όμως ένδεχόμενον νά 
εύρη, έαυτόν εις πολλά- αλλά δεν είνε καί αδύνατον νά εύρη, έαυτόν ένοχον εις πάντα, είτε εις μικρόν 
είτε εις μέγαν βαθμόν. Έν τοιαύτη, περιπτώσει, κατά την όποιαν ευρίσκει τον έαυτόν του ένοχον όχι 
μόνον εις ολίγα άμαρτήματα άλλ’ εις πολλά, ή εις όλα, ποία είνε ή θέσις του κρινομένη σύμφωνα με 
τον νόμον του Θεοΰ; Ή θέσις τον είνε, νά άποξενωθή τελείως από τον Θεόν, καί νά ριφθη εις τό 
αιώνιον πυρ τής κολάσεως. Καί τώρα λοιπόν_ τί πρέπει νά κόμη,; Δεν είνε σωτηρία δι' αύτόν; 

Έάν μείνη, εις την θέσιν ταύτην έν ή εύρίσκεται, φέρων έπάνω του τό βαρύ φορτίον τών 
άμαρτιών του, σωτηρία δι’ αύτόν δεν υπάρχει. Ή καταδίκη του είνε αναπόφευκτος καί ή κόλασίς του 
βεβαία. Άποφαίνεται περί τούτου αύτός ό Θεός, τού οποίου ό λόγος είνε αληθής καί βέβαιος. Αύτη 
είνε ή θέσις έκείνου, όστις φέρει έπάνω του την άμαρτίαν. Έάν όμως μετανοήση, είλικρινώς διά τάς 
άμαρτίας του, τότε, όχι μόνον έλευθεροϋται καί άπαλλάσεται από αύτός, όχι μόνον αποφεύγει την 
αιώνιον κόλασιν, αλλά καί ειρηνεύει καί φιλιοΰται τελείως μετά τού παναγάθου Θεού, καί γίνεται 
τέκνον αύτοϋ αγαπητόν, έπειτα δε καί κληρονόμος τής βασιλείας τών ούρανών μετά πάντων τών 
δικαίων καί άγιων. 

Εις την διά τής μετάνοιας σωτηρίαν του ό Χριστιανός πρέπει νά έχη τελείαν καί άδίστακτον 
βεβαιότητα καί πεποίθησιν, χωρίς νά έχη, την έλαχίστην αμφιβολίαν. Διότι ή αλήθεια τοϋ ότι ό 
άνθρωπος, όσασδήποτε άσεβείας καί αν έχη,, όσασδήποτε άμαρτίας, όσασδήποτε παραβάσεις, 
όσαδήποτε έγκλήματα, όσαδήποτε κακουργήματα, αμέτρητα καί αν είνε τά άμαρτήματα του, 
συγχωρείται καί γίνεται δίκαιος, καθαρός καί άγιος διά τής μετάνοιας, ή αλήθεια λέγομεν, αύτη είνε 
βεβαιότατη καί ασφαλέστατη. Καί διά τοϋτο εις ούδένα άμαρτωλόν, καί αν είνε ακόμη ούτος ό 
χειρότερος καί άμαρτωλότερος όλων τών ανθρώπων, εις ούδένα, λέγομεν, έπιτρέπεται νά έχη, 
αμφιβολίαν διά την συγχώρησιν τών πολλών καί άναριθμήτων άμαρτιών του, αρκεί μόνον ή μετάνοια 
του νά είνε ειλικρινής καί αληθής. 


168. ΟΙ ΟΡΟΙ ΤΗΣ ΑΛΗΘΟΥΣ ΜΕΤΑΝΟΙΑΣ 

Είνε δε ειλικρινής καί αληθής ή μετάνοια τοϋ άμαρτωλοϋ, όταν τηρώνται οί έξης σπουδαιότατοι 
καί αναγκαιότατοι όροι: 

1) Πρώτον πρέπει νά αίσθανθή ό άμαρτωλός τάς άμαρτίας του καί νά λυπηθη από καρδίας καί 
νά κλαύση, δι’ αύτάς, συλλογίζόμενος ότι παρώργισε δι’ αύτών τον Θεόν, καί κατεστάθη ένοχος 
ένώπιον τής θείας δικαιοσύνης. 

2) Νά κόμη, την στερεάν άπόφασιν τοϋ νά αποστροφή πλέον με την καρδίαν του την άμαρτίαν, 
καί νά πορευθη εις τό έξης κατά τό θέλημα τοϋ Θεοϋ. Ή δε άπόφασις αύτη έκ μέρους τοϋ 
άμαρτωλοϋ πρέπει νά είνε οριστική καί τελεία, όταν μετανοη. Καί έάν μετά την άπόφασιν 
ταύτην συμβη, έξ αδυναμίας ή άγνοιας ή οίασδήποτε άλλης αιτίας πάλιν νά άμαρτήση,, νά μη 
νομίση, ότι δε τον συγχωρεί πλέον ό Θεός, άλλά νά έχη, πλήρη την βεβαιότητα καί την 
πεποίθησιν, ότι πάντοτε τον συγχωρεί- άρκεί είλικρινώς πάλιν νά μετανοήση, κάμνων έκ νέου 
την αύτήν στερεάν άπόφασιν τοϋ νά μη παρεκκλίνη, πλέον άπό τό θέλημα τοϋ Θεοϋ, άλλά νά 
μείνη, πιστός τηρητής αύτοϋ. 

3) Νά ίκανοποιήση εις πάν ό,τι τοϋ είνε δυνατόν τον τυχόν ύπ’ αύτοϋ προσβληθέντα ή 
άδικηθέντα άνθρωπον. Τουτέστιν έάν ύβρισέ τινα, ή περιεφρόνησε, νά ζητήση, παρ’ αύτοϋ 
συγχώρησιν- έάν διέβαλε καί έσυκοφάντησε τον πλησίον του, νά φροντίση,, όσον τοϋ είνε 
δυνατόν, νά άναιρέση, την διαβολήν καί συκοφαντίαν ταύτην, διαφωτίζων τά πρόσωπα τά 
οποία ήκουσαν αύτήν. Έάν ήδίκησέ τινα, δι’ οίουδήποτε τρόπου είτε εις χρήμα είτε εις 
πράγμα, ν’ άποδώση αύτό, ή τό άντίτιμον αύτοϋ- καί έάν δεν δύναται νά εύρη, τον ύπ’ αύτοϋ 
άδικηθέντα, δύναται νά διαθέση, εις πτωχούς πάν ό,τι ώφειλε ν’ άποδώση προς έκείνον. 
Όφείλει δε νά ίκανοποιήση έντελώς τον άδικηθέντα ύπ’ αύτοϋ, ή τούλάχιστον καθ’ όσον τοϋ 
είνε δυνατόν, έάν δεν δύναται νά ίκανοποιήση αύτόν έξ ολοκλήρου. Λέγομεν ότι οφείλει νά 
ίκανοποιήση αύτόν εις ό,τι τοϋ είνε δυνατόν, διά τον λόγον ότι ό Θεός ζητεί παρά τοϋ 
άνθρώπου, ϊνα ποιήση, ούτος τό δυνατόν εις αύτόν, ούχί δε καί έκείνο τό οποίον δεν δύναται. 



Καθόσον είνε ενδεχόμενον ν’ άδικήση, τις τον πλησίον του εις ποσότητά τινα χρημάτων, και 
μετά καιρόν μετανοεί διά την άμαρτίαν τοΰ ταύτην και έχει όλην την προθυμίαν και την 
θέλησιν ϊνα άποδώση, ολόκληρον το ποσον αυτό, άλλ’ εύρίσκεται εις ένδειαν και άνάγκην, και 
τοΰ είνε όλως άδύνατον να πράξη, τοϋτο. Έχει όμως την θέλησιν, ϊνα εν μέλλοντι χρόνω, εάν 
δυνηθή, επανόρθωση, την γενομένην άδικίαν, είτε κατά το όλον, είτε και εν μέρει, εάν είνε 
άδύνατον αύτω να έπιστρέψη, ολόκληρον το ποσόν. Ό τοιοϋτος, λέγομεν, όστις πράττει παν 
ό,τι έξαρτάται εξ αυτού διά τήν έπανόρθωσιν τής άδικίας, λαμβάνει πλήρη την συγχώρησιν 
παρά τού Θεού. 

4) Άλλος όρος τής άληθοϋς μετάνοιας είνε, τό να δίδη, ό άνθρωπος την συγχώρησιν είς πάντα 
όστις οπωσδήποτε τον έβλαψεν. 

5) Όφείλει έτι νά ζητή τό έλεος τού Θεού διά την συγχώρησιν των αμαρτιών τού μέ καρδίαν 
συντετριμμένην καί τεταπεινωμένην. 

6) Νά έξομολογηθή είς τον πνευματικόν ιερέα μέ ταπείνωσιν ψυχής καταδικάζων έαυτόν ώς 
ένοχον ενώπιον τοΰ Θεού, τοΰ όποιου παρέβη τον νόμον. 

7) Νά πιστεύη, άδιστάκτως ότι δίδεται δωρεάν καί κατά χάριν ή άφεσις των άμαρτιών του διά 
μέσου τής θυσίας, τής μεσττείας καί τής άξιομισθίας τού Χριστού. Διότι πρέπει νά φρονή μετά 
πεποιθήσεως ότι, εάν ό Χριστός δέν άπέθνησκεν επάνω είς τον σταυρόν καί δέν έχυνε τό 
αίμα του διά τάς άμαρτίας των άνθρώπων, ούδείς άνθρωπος ήδύνατο ποτέ νά έλευθερωθη 
άπό τον αιώνιον θάνατον- έλευθεροΰται δέ διά τής θυσίας καί τού αίματος τού Χριστού. 

8) Νά προσπαθη έπειτα δεικνύων πάσαν σπουδήν, ϊνα πορεύεται κατά τό θέλημα τοΰ Θεού, 
ποιων καρπούς άξιους τής μετάνοιας, διά τής τηρήσεως τού θείου νόμου καί τής έξασκήσεως 
τής άγάπης καί των άγαθών έργων. 

169. ΜΑΡΤΥΡΙΑΙ ΤΗΣ ΑΓΙΑΣ ΓΡΑΦΗΣ, ΔΓ ΩΝ ΒΕΒΑΙΟΥΤΑΙ Η ΔΙΑ ΤΗΣ 
ΜΕΤΑΝΟΙΑΣ ΑΦΕΣΙΣ ΤΩΝ ΑΜΑΡΤΙΩΝ ΜΑΣ 

Όταν λοιπόν ό μετανοών άμαρτωλός τηρη τούς όρους τούτους, τότε ή μετάνοιά τον είνε άληθής 
καί ειλικρινής, καί δέν επιτρέπεται πλέον κατ’ ούδένα λόγον νά άμφιβάλλη, διά την συγχώρησιν των 
άμαρτιών του. Διότι την συγχώρησιν ταύτην την υπόσχεται καί την δίδει αύτός ό Χριστός, όστις καί 
προς τον σκοπόν τούτον συνέστησε καί διέταξε τό μυστήριον τής μετάνοιας. Συνέστησε δέ αύτό, 
δώσας είς τούς Αποστόλους, δι' αύτών δέ και είς τούς διαδόχους των ποιμένας καί πνευματικούς τής 
Εκκλησίας πατέρας, την εξουσίαν καί τό δικαίωμα ϊνα εν τώ όνόματί του παρέχουν την άφεσιν των 
άμαρτιών εις τούς ειλικρινώς μετανοοΰντας. «Αμήν λέγω ύμϊν, είπεν εις αύτούς, όσα εάν δήσητε επί 
τής γης, έσται δεδεμένα εν τώ ούρανώ· καί όσα εάν λύσητε επί τής γης, έσται λελυμένα εν τώ 
ούρανώ» (Ματθ. ιη' 18). Καί μετά την εκ νεκρών αύτοΰ άνάστασιν είπεν αύτοϊς πάλιν: «Λάβετε 
Πνεύμα Άγιον. Άν τινών άψητε τάς άμαρτίας, άφίενται αύτοϊς- άν τινών κρατήτε κεκράτηνται» (Ίωάν. 
κ' 22). 

"Οτι δέ διά τής μετάνοιας δίδεται τελεία ή άφεσις τών άμαρτιών βεβαιούμεθα άκόμη καί εκ 
πλείστων άποδείξεων καί μαρτυριών τής Αγίας Γραφής, εκ τών οποίων θά παραθέσωμεν τινάς προς 
φωτισμόν τών άγνοούντων. 

Καί πρώτον πάντων έχομεν αύτό τό μέγα καί ύψιστον γεγονός τής ένανθρωπήσεως τού Κυρίου, 
όστις προς αύτόν άκριβώς τον σκοπόν κατέβη εκ τού ούρανοΰ, όπως καλέση, τούς άμαρτωλούς είς 
μετάνοιαν καί σώση, αύτούς δι’ αύτής. Τό δέ σπουδαιότερον, ότι διά την έξάλειψιν τών πολλών ημών 
άμαρτιών έχυσε τό Αίμα Αυτού τό τίμιον επάνω είς τον Σταυρόν. 

Αλλά καί διά τών παραστατικών, άμα δέ καί σαφών παραβολών τοΰ άσώτου υιού, καί τού 
τελώνου καί φαρισαίου, δι’ ών παρίσταται ή άφατος τού Θεού εύσπλαγχνία καί τό άμέτρητον αύτοΰ 
έλεος, ούδέν άλλο κηρύττει τό Εύαγγέλιον, είμή ότι πας άμαρτωλός, όσασδήποτε άμαρτίας και άν έχη, 
όταν έπιστρέψη είς τον Θεόν διά τής μετάνοιας, λαμβάνει πλήρη την άφεσιν τών άμαρτιών του, καί 
γίνεται τέκνον αύτοΰ άγαπητόν. 

Καί διά τοΰ εύαγγελιστοΰ Ίωάννου βεβαιοΰν ημάς τό Εύαγγέλιον ότι διά τής μετάνοιας καί 
έξομολογήσεως λαμβάνομεν την άφεσιν τών άμαρτιών μας, λέγει τά έξης; «Έάν όμολογώμεν τάς 
άμαρτίας ημών, πιστός έστι καί δίκαιος, ϊνα_άφη ήμϊν τάς άμαρτίας, καί καθαρίση, ημάς άπό πάσης 
άδικίας» (Α' Ίω. α' 9). ’Έχουσι δέ οί λόγοι ούτοι αύτό τό νόημα: Έάν συναισθανώμεθα τάς άμαρτίας 
μας, καί δέν άποκρύπτωμεν, άλλ’ όμολογώμεν αύτάς μέ ταπείνωσιν καί συντριβήν τών καρδιών μας 
και ενώπιον τού Θεού και ενώπιον τού πνευματικού ίερέως, άς έχωμεν την πεποίθησιν, ότι θά 
λάβωμεν πλήρη καί τελείαν την συγχώρησιν. Διότι ό Θεός, όστις λέγει εν τώ νόμω του ότι συγχωρεϊ 
τον μετανοοΰντα καί όμολογοΰντα τάς άμαρτίας του, είνε άξιος πάσης εμπιστοσύνης είς ό,τι 
υπόσχεται, καί καθό δίκαιος τηρεί καί εφαρμόζει εν τελειότητι αύτό όπερ υπόσχεται. Καί διά τούτο 
θά συγχωρήση, εξάπαντος τάς άμαρτίας μας, καί θά μάς καθαρίση, άπό πάσης ένοχης. 

Ό αύτός Εύαγγελιστής μάς λέγει άκόμη: «Καί τό αίμα Ιησού Χριστού, τού Υιού αύτοΰ, καθαρίζει 
ημάς άπό πάσης άμαρτίας» (Α' Ίωάν. α' 7). Τό αίμα δηλαδή τοΰ Ίησοΰ Χριστού, τού Υιού τού Θεού, 
τό όποιον έχύθη άπό τοΰ Σταυρού προς τον σκοπόν νά εξάλειψη τάς άνομίας καί παραβάσεις τών 
άνθρώπων, πλύνει καί καθαρίζει ήμάς άπό πάσης άμαρτίας, όταν προσερχώμεθα εν μετανοία καί 
πίστει είς τον Ίησοΰν Χριστόν. 



Και πάλιν ό αυτός Απόστολος λέγει: «Τεκνία μου, ταϋτα γράφω ύμίν, ϊνα μη, άμάρτητε- και εάν 
τις άμάρτη, παράκλητον έχομεν προς τον Πατέρα, Ίησοΰν Χριστόν δίκαιον- και αυτός ίλασμός έστι 
περί των άμαρτιών ημών- ου περί των ήμετέρων δε μόνον, άλλα και περί όλου τοϋ κόσμου» (Α' Ίωάν. 
β' 1-2). Λέγει δε δι’ αυτών τα έξης: Αγαπητά μου τέκνα, όσα σάς έγραψα και σάς γράφω, σάς τά 
γράφω προς τον σκοπόν, ϊνα έχητε μεγάλην προσοχήν, όπως μη άμαρτήσητε. Έάν όμως εκ 
συναρπαγής, ή εξ άδυναμίας, ή εξ άπροσεξίας άμαρτήση, τις, δεν πρέπει νά άπελπισθή, διότι έχομεν 
πλησίον τοΰ ουρανίου Πατρός μεσίτην και υπερασπιστήν τον Ίησοΰν Χριστόν, τον Υιόν τοϋ Θεοϋ, 
όστις είνε δίκαιος και κατά πάντα τέλειος, ως τηρήσας άκριβώς όλον τον νόμον και τό θέλημα τοϋ 
Θεοϋ και Πατρός αύτοϋ, και εισακούεται ή προς αυτόν μεσιτεία του. Και αυτός ό Χριστός είνε μέσον, 
διά τοϋ οποίου γίνεται ιλεως ό Θεός και Πατήρ εις τάς άμαρτίας μας και συγχωρεϊ αύτάς. Και δέν 
συγχωρεϊ μόνον τάς ίδικάς μας άμαρτίας, άλλα και τάς άμαρτίας όλου τοϋ κόσμου, ήτοι συγχωρεϊ 
πάντας όσοι προσέρχονται μετά πίστεως εις αυτόν και συμμορφοΰνται προς τό Θέλημά του. Ταϋτα 
μάς λέγει ό ευαγγελιστής Ιωάννης. 

Ό δέ άπόστολος Παύλος, όμιλών εν τη προς Εβραίους επιστολή περϊ τής ίερωσύνης και τής 
διαρκοϋς μεσιτείας τοΰ Ίησοϋ Χριστοϋ, δι’ ής λαμβάνομεν την άφεσιν των άμαρτιών μας, λέγει: «Και 
σώζειν εις τό παντελές δύναται τούς προσερχομένους δι’ αύτοϋ τώ Θεώ, πάντοτε ζών εις τό 
έντυγχάνειν υπέρ αυτών» (Έβρ. ζ' 25). ’Ήτοι ό Χριστός, ώς ό άκρος και τέλειος και αιώνιος άρχιερεύς 
και μεσίτης, δύναται νά έλευθερώνη, έκ τής άμαρτίας και νά σώζη, έντελώς πάντας έκείνους, οϊτινες 
καταφεύγουν δι’ αύτοϋ εις τον Θεόν, διότι ζη πάντοτε εις τό νά μεσιτεύη, ύπέρ τής σωτηρίας αύτών. 

Την αύτήν άλήθειαν βεβαιών και έν άλλη, αύτοϋ έπιστολη ό θειος Παύλος λέγει: «Χριστός ό 
άποθανών, μάλλον δέ και έγερθείς, ός και έστιν έν δεξιά τοϋ Θεοϋ, ός και έντυγχάνει ύπέρ ημών» 
(Ρωμ. η 34). Τουτέστιν ό Χριστός ό Υιός τοϋ Θεοϋ είνε έκεϊνος, όστις άπέθανεν ύπέρ ημών. Αύτός 
είνε καί ό άναστάς έκ νεκρών καί ζών εις τον αίώνα, ό όποιος είνε και έν δόξη, καί τιμή έν δεξιά τοϋ 
Θεοϋ καί Πατρός αύτοϋ, καί μεσιτεύει προς αύτόν ύπέρ τής άφέσεως τών άμαρτιών μας καί τής 
σωτηρίας μας. 

Ό αύτός άπόστολος μάς βέβαιοί έτι περί τοϋ Χριστοϋ ότι, έπειδή έγινεν άνθρωπος όμοιος μέ 
ημάς καί έπολεμήθη ύπό τοϋ πονηροΰ καί έπειράσθη καί έδοκίμασε πάντα πειρασμόν, χωρίς όμως 
καί νά άμαρτήση τό παράπαν, γνωρίζει έκ πείρας τούς πειρασμούς ημών και την άδυναμίαν καί 
άσθένειαν τής άνθρωπίνης ημών φύσεως. Ούτω δέ γίνεται συμπαθής καί δεικνύεται έπιεικής είς τάς 
έξ άδυναμίας τής άνθρωπίνης ημών φύσεως άμαρτίας. ΔΤ αύτόν τον λόγον μάς προτρέτει ό τοϋ Θεοΰ 
Άπόστολος όπως, έχοντες ύπ’ όψιν μας, ότι ό Χριστός είνε ό μέγας άρχιερεύς καί μεσίτης, ό 
άναληφθεις άφ’ ημών είς τον ούρανόν μετά την έκ νεκρών άνάστασίν του, ό διελθών τούς ούρανούς 
καί καθίσας έκ δεξιών τοϋ Θεοϋ καί μεσιτεύων ύπέρ ημών, έχοντες, λέγει, ταϋτα ύπ’ όψιν μας, ας 
κρατώμεν την προς αύτόν πίστιν στερεάν καί άκλόνητον. Είς την συμπάθειάν του δέ καί την άγάπην 
του στηριζόμενοι ας προσερχώμεθα μετά θάρρους προς αύτόν. Διότι έκ τής ίερωσύνης καί μεσιτείας 
αύτοϋ πηγάζει καί προέρχεται τό έλεος και ή χάρις. ’Άς προσερχώμεθα λοιπόν μετά θάρρους προς 
αύτόν διά νά λάβωμεν άφεσιν άμαρτιών, καί νά εϋρωμεν έμπροσθέν μας άντίληψιν καί βοήθειαν έν 
καιρώ τών πειρασμών, οπότε έχομεν μεγάλην άνάγκην τής θείας βοήθειας, διά νά μη νικηθώμεν ύπ’ 
αύτών. Τάς άληθείας ταύτας ό τοϋ Θεοϋ άπόστολος τάς λέγει διά τών έξης αύτοϋ λόγων: «"Εχοντες 
άρχιερέα μέγαν διεληλυθότα τούς ούρανούς, Ίησοΰν τον Υιόν τοϋ Θεοϋ, κρατώμεν τής ομολογίας. Ού 
γάρ έχομεν άρχιερέα μη δυνάμενον συμπαθήσαι ταϊς άσθενείαις ημών, πεπειρασμένον δέ κατά πάντα 
καθ’ ομοιότητα χωρίς άμαρτίας. Προσερχώμεθα ούν μετά παρρησίας τώ θρόνω τής χάριτος, ϊνα 
λάβωμεν έλεον καί χάριν εϋρωμεν είς εύκαιρον βοήθειαν» (Εβρ. δ' 14-16). 

170. ΠΟΤΕ ΝΑ ΜΗ ΑΠΕΛΠΙΖΕΤΑΙ Ο ΧΡΙΣΤΙΑΝΟΣ, ΕΑΝ ΕΞ ΑΔΥΝΑΜΙΑΣ Η 
ΑΠΡΟΣΕΞΙΑΣ ΑΜΑΡΤΗΣΗ, ΤΟ ΑΡΙΣΤΟΝ ΟΜΩΣ ΕΙΝΕ ΝΑ ΜΗ ΑΜΑΡΤΑΝΗ 
ΟΛΟΤΕΛΩΣ 

Ή γνώσις τοϋ ότι ό Χριστός είνε συμπαθής είς τάς ήθικάς άσθενείας καί άδυναμίας ημών, καί 
γίνεται ιλεως είς τάς άμαρτίας μας, όταν προσερχώμεθα προς αύτόν μετά πίστεως καί ζητώμεν τό 
έλεος του καί την χάριν του, ή γνώσις αυτή είνε χρησιμωτάτη καί άναγκαϊοτάτη είς τον έργαζόμενον 
καί έπιδιώκοντα την κατά Χριστόν μόρφωσίν τον. Είνε άναγκαϊοτάτη ή γνώσις αΰτη, διότι ό 
άνθρωπος, δοϋλος ών προηγουμένως τής άμαρτίας καί έκ τής δουλείας αύτής άπαλλασσόμενος διά 
τής χάριτος τοϋ Χριστοϋ, προχωρεί ολίγον κατ’ ολίγον προς τά έμπρός, περιστέλλων τάς έλλείψεις 
του καί τά έλαττώματά του, προχωρεί βαθμηδόν έκ τής άτελείας_είς την τελειότητα. Είς τον ηθικόν δέ 
καί πνεύματικόν τούτον δρόμον, τον όποιον θά διέλθη, μέχρις ού φθάση, διά τής θείας χάριτος είς την 
δυνατήν ηθικήν τελειότητα, θά άπαντήση, πολλά προσκόμματα καί έμπόδια. "Ενεκα δέ τής άδυναμίας 
του, ήτις θά ύπάρχη, έν άρχη μεγαλυτέρα, μέχρις ού προχωρήση, είς την άρετήν καί ένδυναμωθή καί 
στερεωθη είς αύτήν, θά πίπτη, ένίοτε ή καί πολλάκις, αν όχι είς μεγάλας, άλλ’ είς μικράς άμαρτίας καί 
παραβάσεις τοϋ νόμου. 

Έν τη περιπτώσει ταύτη, τών ολισθημάτων καί παραπτωμάτων ό χριστιανός δέν πρέπει όλοτελώς 
νά δειλιά καί ν’ άποθαρρύνεται. Διότι ή τοιαύτη δειλία καί άποθάρρυνσις, είτε καί ή έλαχίστη 
άμφιβολία περί τής σωτηρίας, δέν προέρχεται έκ τοϋ Θεοϋ- καθόσον τό Πνεϋμα τοϋ Θεοϋ διά τοϋ 
Εύαγγελίου διαμαρτύρεται κατά τής πλάνης αύτής- άλλά προέρχεται καθαρά έκ τοϋ πονηροΰ 
πνεύματος, όπερ θέλει την άπώλειαν τοϋ άνθρώπου, καί διά τοϋτο έμβάλλει λογισμούς δειλίας καί 



απελπισίας. Δι’ αυτόν τον λόγον ό Χριστιανός πρέπει να πιστεύη, άδιστάκτως και μετά βεβαιότατος 
εις την άφατον τοϋ Θεοΰ εύσπλαγχνίαν και εις τό άμέτρη,τον πλήθος των οίκτιρμών τον, να πιστεύη, 
ότι διά τής μετάνοιας συγχωροϋνται και εξαλείφονται, όπως και εν τω άγίω βαπτίσματι, πάσαι αί 
άμαρτίαι του, και άποκαθίσταται εις την Θέσιν τοϋ δεδικαιωμένου ανθρώπου, συναριθμούμενος μετά 
των δικαίων, μετά των οποίων θά γίνη και κληρονόμος της Βασιλείας των Ουρανών. Αυτήν τη,ν 
πεποίθησιν πρέπει νά έχη εν τη, ψυχή του ό μετανοών Χριστιανός. Πάσαν εναντίαν ιδέαν, πάσαν 
αμφιβολίαν και πιάντα δισταγμόν οφείλει νά τον άποδιώκη, από τη,ν ψυχήν του ώς ψεύδος και πλάνην 
προερχομένην, ώς ειπομεν, εκ τοϋ πονηρού, και ώς άμαρτίαν, η,τις άντίκειται εις τη,ν αγαθότητα και 
εύσπλαγχνίαν τού Θεού, και προσβάλλει τη,ν δύναμιν και τη,ν αξίαν της θυσίας και τού αίματος τού 
Χριστού. 

Ή απελπισία δέ, είτε δειλία και άποθάρρυνσις, εκτός τού ότι εινε άλλοτρία τού πνεύματος τού 
Χριστού, άλλ’ εινε και νέκρωσις και θάνατος της ψυχής. Καθόσον ή ψυχή δεν θά δύναται πλέον 
ένεκα της άπελπισίας η δειλίας νά άνορθωθη, εκ τού ολισθήματος και νά έπανέλθη εις την προτέραν 
αύτής κατάστασιν, και νά εξακολούθηση, τον πνευματικόν αύτής δρόμον. Ό χριστιανός οφείλει νά έχη, 
πλήρη την διάθεσιν και την θέλησιν ϊνα πορεύεται παντού και πάντοτε κατά τό θέλημα τού Θεού, νά 
έχη, την πρόθεσιν τού νά άποθάνη, μάλλον, παρά νά προσκρούση, εις τό Θέλημα τού Θεού. Έάν δέ εξ 
άδυναμίας όλισθήση, εις τι, έάν καταστη, παραβάτης εις τι, τότε νά λυπηθη, μεν και νά συντριβή ή 
ψυχή του, άλλ’ όχι και νά άπελπισθή, ούδέ τό παράπαν νά άποθαρρυνθή. Νά ταπεινωθη, μόνον και 
νά έπανέλθη διά τής μετάνοιας εις την προτέραν αύτοΰ Θέσιν, και νά είρηνεύση τελείως, και νά 
έξακολουθήση, τον δρόμον τής άρετής με τον αύτόν όν είχε και προηγουμένως ζήλον. Και πρέπει νά 
είρηνεύση, διότι διά τής μετάνοιας, ήν έδειξε διά τό παράπτωμά του, συνεχωρήθη υπό τού Θεού. 

Εινε όμως καλόν και υπό πάσαν έποψιν όφελιμώτερον και συμφερώτερον και τελειότερον νά έχη, 
ό χριστιανός όσον τό δυνατόν μεγαλυτέραν προσοχήν εις την τήρησιν τού νόμου τού Θεού, διά νά 
μένη, όσον τό δυνατόν άπτωτος και άμεμπτος. Διότι, όταν εξ άπροσεξίας συμβαίνη, πτώσις τις, ναι μεν 
συγχωρείται ό άνθρωπος υπό τού Θεού τελείως διά τής μετάνοιας, ώς έρρέθη προηγουμένως, και δεν 
θεωρείται πλέον τό άμάρτημά του ώς άμάρτημα ενώπιον αύτοΰ, διά τού ολισθήματος όμως και 
παραπτώματος αύτοΰ επέρχεται εις την ψυχήν μία άδυναμία και μία τάσις προς τό κακόν. Ή κλίσις 
δέ αυτή προς τό κακόν δέν εινε μέν έφάμαρτος, όταν ή θέλησις και ή ψυχή τού άνθρώπου την 
άποκρούη και την άποδοκιμάζη,, φέρει όμως άτονίαν εις την ψυχήν όπως και ή άδυναμία ή εκ τής 
άσθενείας τού σώματος εξακολουθεί νά ύπάρχη, και όταν ό άσθενής εύρίσκεται εις τό στάδιον τής 
άναρρώσεως. Ή δέ άδυναμία αυτή τής ψυχής θά έκλειψη, γρήγορα ή άργά, άναλόγως τής προσοχής 
και προθυμίας, ήν θά έχη, ό άνθρωπος εις την άποδοκιμασίαν και άπόκρουσιν τής ταραττούση,ς και 
ένοχλούσης αύτόν άμαρτίας. Διά τούτο εινε, ώς ειπομεν, άριστον, άλλά και άναγκαιότατον νά εινε 
πολύ μεγάλη ή προσοχή εις την τήρησιν τού θελήματος τού Θεού, νά εινε τόσον μεγάλη, ώστε, εί 
δυνατόν, ό χριστιανός πορευόμενος εις τον δρόμον τής άρετής νά μένη, άμωμος. Όσω δέ όλιγώτερον 
σφάλλει, και πολύ καλύτερον έάν δέν σφάλλη, όλοτελώς, τόσω περισσότερον θά είρηνεύη, εν τη, ψυχή 
του, και θά προοδεύη εύκολώτερον και περισσότερον, οπότε και ή χαρά του θά εινε πολύ 
μεγαλυτέρα και διαρκής. 

Τάς μεγάλας ταύτας καί σωτηριώδεις άληθείας γνωρίζων καί πιστεύων όλοψύχως ό χριστιανός, 
εύκόλως καί μετά θάρρους θά κατευθύνεται εις την κατά Χριστόν μόρφωσίν του. 



ΚΕΦΑΛΑΙΟΝ ΙΒ': ΤΑ ΑΙΤΙΑ ΤΗΣ ΑΜΑΡΤΙΑΣ 


171. Ο ΚΑΤΑ ΤΗΣ ΑΜΑΡΤΙΑΣ ΑΓΩΝ ΕΙΝΕ Ο ΕΝΔΟΞΟΤΕΡΟΣ ΤΩΝ ΑΓΩΝΩΝ 

Μετά την αυτογνωσίαν και την μετάνοιαν ακολουθεί έτερον επίσης μέγα και ούσιωδέστατον 
καθήκον, το καθήκον τοϋ να εργάζεται ό άνθρωπος, ϊνα μη ύποπέση εκ νέου εις την άμαρτίαν, άμα 
δε και ϊνα νέκρωση, παν πάθος και πάσαν κλίσιν και ροπήν της ψυχής του προς το κακόν. Είνε δε το 
καθήκον τοϋτο στενώς συνδεδεμένον και άχώριστον άπό την αυτογνωσίαν και την μετάνοιαν. Διό τι 
ειπομεν προηγουμένως ότι ό χριστιανός διά της αυτογνωσίας λαμβάνει γνώσιν της πνευματικής και 
ηθικής αύτοΰ καταστάσεως και ευρίσκει εις ποια άμαρτήματα είνε ένοχος. Διά δε της μετάνοιας, 
ειπομεν, λαμβάνει πείρά τοϋ Θεοϋ την άφεσιν των άμαρτιών του, καί απαλλάσσεται από πάσαν 
ένοχίιν καί ευθύνην. Αλλά καί μετά τίιν μετάνοιαν καί τίιν συγχώρησιν των άμαρτιών τον είνε 
ενδεχόμενον, ώς έρρέθη, είτε εξ άπροσεξίας, είτε εξ άδυναμίας, νά άμαρτήση, ό Χριστιανός καί πάλιν, 
ίσως δε καί πάλιν, καί πάλιν. Καί είνε ενδεχόμενον καί μετά τίιν μετάνοιαν νά άμαρτήση, επειδή τά 
διάφορα πάθη είς τά όποια έδούλευε πρότερον, δεν νεκροϋνται ευθύς μετά την μετάνοιαν, ουδέ ή 
τάσις καί ροπή καί κλίσις προς τό κακόν εκλείπει εκ. τής ψυχής του. Διά τοϋ τό έχει καθήκον ό 
χριστιανός ινα εργάζεται καί πολεμή άφ’ ενός μεν όπως άποκρούη, πάσαν τής άμαρτίας προσβολήν, 
διά νά μην νικάται ύπ’ αυτής- άφ’ ετέρου δε όπως νέκρωση, διά τής χάριτος τοϋ Θεοϋ καί πάν πάθος 
καί πάσαν ροπήν καί κλίσιν τής ψυχής του προς τό κακόν, όχι μόνον διά νά μη παρασύρεται είς την 
άμαρτίαν, άλλά και_ϊνα προκόπτη, καί προάγεται είς την άρετήν καί τον άγιασμόν. 

Ό άγων δε ούτος καί ό πόλεμος ό πνευματικός κατά τής άμαρτίας είνε ό εύγενέστερος, ό 
ενδοξότερος, καί ό σωτηριωδέστερος όλων εν γένει των άγώνων. Διότι δι’ αύ τοϋ άπαλλάσσεται καί 
έλευθεροϋται ό άνθρωπος ούχι άπό σωματικήν τινα καί προσωρινήν δουλείαν, άλλ’ άπό ψυχικήν καί 
αίωνίαν, έλευθεροϋται άπό την σκληράν τής άμαρτίας δουλείαν καί τυραννίαν, καί ευρίσκει την 
ειρήνην καί άνάπαυσιν τής ψυχής του, καί άναδεικνύεται κληρονόμος των ουρανίων τοϋ Θεοϋ 
άγαθών. Απαραίτητον λοιπόν καί τά μέγιστα χρήσιμον είνε νά γνωρίση, ό χριστιανός πώς πρέπει νά 
διεξάγη, τον ένδοξον τούτον κατά τής άμαρτίας άγώνα, όπως άναδειχθή νικητής εν αύτώ καί 
στεφανωθή υπό τοϋ Θεοϋ. 


172. ΤΑ ΑΙΤΙΑ ΕΚ ΤΩΝ ΟΠΟΙΩΝ ΓΕΝΝΑΤΑΙ Η ΑΜΑΡΤΙΑ 

Άλλ’ ϊνα μάθη, ό Χριστιανός πώς πρέπει ν’ άγωνίζεται άποτελεσματικώς καί τελεσφόρως κατά 
τής άμαρτίας, πρέπει προηγουμένως νά μάθη πώς γεννάται καί πώς άναφαίνεται εν τώ άνθρώπω ή 
άμαρτία, ήτοι πρέπει νά μάθη, τά αίτια, εκ τών όποιων λαμβάνει χώραν καί γεννάται ή άμαρτία εν 
αύτώ. Δι’ αύτόν τον λόγον θά όμιλήσωμεν πρώτον περί τών αίτιων τής άμαρτίας, καί έπειτα θά 
είσέλθωμεν είς τό ζήτημα τοϋ πώς πολεμεϊται ή άμαρτία. Καί επειδή τό ζήτημα τών αίτιων τής 
άμαρτίας έχει πολλήν καί μεγάλην σπουδαιότατα, διά τούτο καί θά πραγματευθώμεν αύτό εν έκτάσει 
καί διά πολλών. Είς άπόδειξιν δε καί βεβαίωσιν τούτου, θά παραθέσωμεν κατάλληλα εκ τής Αγίας 
Γραφής παραδείγματα καί χωρία μετά τής ερμηνείας αύτών, θά λύωμεν δε καί τάς παρουσιαζομένας 
άπορίας έξηγοϋντες καί τά εν τώ μεταξύ άναφυόμενα σχετικά ζητήματα. 

Λέγομεν λοιπόν ότι τρία είνε τά κύρια αίτια τής άμαρτίας, ήτοι: α') Ή ύποβολή τοϋ πονηροϋ, 
β') Ή θέλησις τοϋ άνθρώπου καί γ') Ή εν τη, ψυχή τοϋ άνθρωπον κλίσις καί ροπή προς τό κακόν. 


173. Α') Η ΥΠΟΒΟΛΗ ΤΟΥ ΠΟΝΗΡΟΥ 

Έν πρώτοις παρατηροΰντες είς την πρώτην άναφανεϊσαν εν τώ κόσμω άμαρτίαν, τούτέστιν είς 
την άμαρτίαν τών πρωτοπλάστων, μανθάνομεν την πρώτην αί τίαν καί άφορμήν ένεκα τής όποιας ή 
άμαρτία εισχωρεί είς τον άνθρωπον. Είνε δε αύτη ή ύποβολή τού πονηροϋ, όστις διά τρόπου 
επιτηδείου, ύποκριτικοΰ καί δολίου παρακινεί καί προτρέπει τον άνθρωπον ϊνα πράξη, τό εναντίον 
τοϋ θελήματος τού Θεοϋ. 

Είνε γνωστόν ότι οί πρωτόπλαστοι έδημιουργήθησαν ύπό τοϋ Θεοϋ άγνοι καί καθαροί, μη 
έχοντες έν έαυτοίς ούδέν ίχνος άμαρτίας καί κακίας- έγένοντο δε άμαρτωλοι καί κατεδικάσθησαν είς 
τον θάνατον, συμφώνως προς τον θειον νόμον, ένεκα τής παραβάσεως τής τοϋ Θεοϋ εντολής. Ή δε 
παράβασις αύτών έγένετο διά τής ύποβολής τοϋ πονηροϋ διαβόλου, όστις παρουσιασθεις ώς φίλος 
ενδιαφερόμενος ύπέρ αύτών, παρέπεισεν αύτούς ϊνα φάγωσιν εκ τοϋ άπηγορευμένου καρπού, 
παραστήσας ψευδώς, ότι διά τής άθετήσεως τής εντολής τοϋ Θεοϋ, όχι μόνον δεν θά βλαβώσιν, άλλά 
καί θά ώφεληθώσι, γενόμενοι καί αύτοί θεοί (Γεν. γ' 4). Οϋτω βλέπομεν, ότι ή πρώτη άφορμή καί 
αίτια, ένεκα τής όποιας ή άμαρτία είσεχώρησεν είς τον άνθρωπον, είνε αύτός ό πονηρός, όστις με 
πανουργίαν καί δολιότητα παραπείθει καί άποπλανά αύτόν είς τό νά παραβή τον θειον νόμον. 



174. ΥΠΕΒΑΛΕΝ Ο ΔΙΑΒΟΛΟΣ ΤΟ ΠΟΝΗΡΟΝ ΚΑΙ ΕΙΣ ΤΟΝ ΧΡΙΣΤΟΝ, ΑΛΛ’ 
ΕΥΘΥΣ ΑΠΕΚΡΟΥΣΘΗ 

"Ινα δέ γνωρίζη, ό Χριστιανός, ότι όπως εις τούς πρωτοπλάστους, ούτως υποβάλλει ό πονηρός 
και εις πάντα άνθρωπον άνεξαιρέτως τό κακόν, θά φέρωμεν εις παράδειγμα και αυτόν τον Χριστόν, 
διότι κα'ι εις αυτόν άκόμη προσήλθε δολίως ό Σατανάς και υπέβαλε τό πονηρόν αυτού θέλημα. 
Άναφέρομεν εις παράδειγμα και τον Χριστόν, διότι ή γνώσις τού πώς έπειράσθη ύπό τού πονηρού ό 
Χριστός, είνε τά μέγιστα φωτιστική εις τον χριστιανόν- επειδή εκ τής γνώσεως ταύτης δεικνύεται 
καθαρώτερον ή μεγάλη τού πονηρού δολιότης, και φωτίζεται τοιουτοτρόπως περισσότερον ό 
χριστιανός ώς προς τάς πανουργίας και δολιότητας αυτού. 

Λέγομεν λοιπόν ότι, όπως προσηλθεν ό πονηρός εις τούς πρωτοπλάστους και ύπέβαλεν εις 
αυτούς τό πονηρόν εναντίον του θελήματος τού Θεού, ούτω προσήλθε και προς τον Χριστόν εν τη, 
έρήμω, με τον σκοπόν ϊνα ύποτάξη, αυτόν εις τό θέλημά του. Αλλά προ του νά ειπωμεν τίνι τρόπω 
έπεχείρησεν ό πονηρός ϊνα πειράση, τον Χριστόν, θεωροΰμεν καλόν, προς φωτισμόν των άγνοούντων, 
διά νά μη άπορώσιν άκούοντες ότι έπήγε και εις τον Χριστόν ό πονηρός και έπείρασεν αυτόν, νά 
δώσωμεν έξήγησιν περί τούτου. 

Αφού ό Χριστός, τέλειος ών Θεός, έγένετο και τέλειος άνθρωπος, ώς άνθρωπος ήτο όμοιος κατά 
πάντα με ημάς, εκτός εκείνων μόνον τών προσόντων και θείων πλεονεκτημάτων, τά όποια άνήκουν εν 
τελειότητι εις μόνον αυτόν, και περί τών οποίων ειπομεν προηγουμένως (8). Ώς ών δέ όμοιος με ημάς 
ό Χριστός, και έπείνα, και έδίψα, και έκοπίαζε, και έπόνει, και εν γένει ήσθάνετο πάντα όσα 
αισθάνεται και δοκιμάζει πάς άνθρωπος. Επίσης ό Χριστός, επειδή ήτο όμοιος με ημάς, και 
έπειράσθη και έπολεμήθη ύπό τού πονηρού, όπως και πάς άλλος άνθρωπος, και έτι περισσότερον- 
καθόσον ό Χριστός, έλθών εις τον κόσμον ϊνα νικήση, τό κράτος του Σατανά και έξαλείψη, την 
άμαρτίαν, έπρεπεν ϊνα πολεμηθή ύπ’ αυτού διά νά άναδειχθη νικητής αυτού. Άνεδείχθη δέ νικητής 
αυτού, τηρήσας άκριβώς τό θέλημα τού ουρανίου αυτού Πατρός. 

Μετά την έξήγησιν ταύτην λέγομεν ότι, όπως εις τούς πρωτοπλάστους, ούτω και εις τον 
Χριστόν, δστις ήτο δλως αγνός, άγιος και άμωμος, προσηλθεν εν τη, έρήμω ό πονηρός, μετά την 
τεσσαρακονθήμερον τού Κυρίου νηστείαν, δτε έπείνασε, και είπε προς αυτόν: «Εί υιός ει του Θεού, 
είπέ, ϊνα οί λίθοι ούτοι άρτοι γένωνται». Άλλ’ ό Κύριος ευθύς άπέκρουσε την δολίαν τού πονηρού 
ύποβολήν, ειπών εις αυτόν: «Γέγραπται, Ούκ επ’ άρτω μόνω ζήσεται άνθρωπος, άλλ’ επί παν τι 
ρήματι έκπορευομένω διά στόματος Θεού» (Ματθ. δ' 3). Οί λόγοι ούτοι έχουσι τοιοΰτον νόημα: Σύ, 
διάβολε, ύποδεικνύεις εις εμέ, ϊνα ε’ίπω όπως γίνωσιν οί λίθοι ούτοι άρτοι, διά νά πληρώσω την 
άνάγκην τής πείνης μου. Άλλα τούτο, τό νά ύπακούσω είς σέ, είνε δλως εναντίον τού θελήματος του 
Θεού. Καί είνε εναντίον τού θελήματος τού Θεού τό νά ύπακούσω είς σέ, όχι μόνον όταν μοΰ 
προβάλλη,ς πράγματα, άτινα ώρισμένως άντίκεινται είς τό θέλημα του Θεού, άλλά καί όταν άκόμη μοΰ 
ύποδεικνύη,ς νά ποιήσω πράγματα άπερ είνε άκριβώς σύμφωνα προς τό θέλημά του. Είνε καί τότε 
εναντίον του θελήματος τού Θεού τό νά ύπακούσω είς σέ, διότι όταν είνε πράγματα άπερ είνε 
σύμφωνα προς τό θέλημα τού Θεού, πρέπει νά τά εκτελώ, ούχι διότι τά ύποβάλλεις σύ, άλλά διότι τά 
διατάσσει ό Θεός. Καθόσον άν εκτελώ ταϋτα, διότι τά ύποβάλλεις σύ, τότε δέν θά είμαι πλέον 
ύπήκοος του Θεού, άλλ’ ύπήκοος ίδικός σου. Άλλ’ εγώ ουδέποτε θά γίνω ύπήκοος ίδικός σου. "Οταν 
δέ άπειθώ είς σέ, καί ύπακούω είς τό θέλημα τού Θεού, τότε ό Θεός, επειδή θά ευαρεστώ είς αυτόν, 
θά μέ χορταίνη, δι’ οίουδήποτε τρόπου ή άγαθότης καί παντοδυναμία Τού θελήση- διότι είνε 
γεγραμμένον εν τώ νόμω του, δτι ό άνθρωπος δέν Θέλει ζήσει μέ άρτον μόνον, άλλά δύναται νά ζήση, 
μέ πάντα λόγον έξερχόμενον διά στόματος Θεού. Ούτως ό Χριστός άποκρούσας τον πονηρόν, 
κατήσχυνεν αυτόν. 

Άλλ’ ό πονηρός, άν καί άπεκρούσθη τοιουτοτρόπως καί ένικήθη ύπό τού Χριστού, δέν 
άπεμακρύνθη όμως άπ’ αυτού, άλλ’ έπεχείρησε καί δι’ άλλου πανουργοτέρου τρόπου, ινα πείση, αυτόν 
όπως ύπακούση, εις τό θέλημά του. "Οθεν καί προτείνει είς τον Κύριον, ϊνα ρίψη, τον έαυτόν του 
κάτω άπό τό ύψηλότερον άκρον τής στέγης τού εν "Ιεροσολύμοις ναού: «Εί υιός ε’ί του Θεού, είπε 
προς αυτόν, βάλε σεαυτόν κάτω- γέγραπται γάρ, ότι τοϊς άγγέλοις αυτού έντελεϊται περί σοϋ, καί επί 
χειρών άροΰσί σε, μήποτε προσκόψη,ς προς λίθον τον πόδα σου». Άλλ’ ευθύς καί τότε ό Κύριος 
άπέκρουσεν αυτόν, ειπών: «Πάλιν γέγραπται. Ούκ έκπειράσεις Κύριον τον Θεόν σου» (Ματθ. δ' 5). 
Τουτέστι, λέγεις είς εμέ, διάβολε, νά ρίψω μόνος μου τον έαυτόν μου άπό τό ύψος τούτο τού ναού 
κάτω. Καί διά νά μέ πείσης ότι άν ποιήσω τούτο, δέν θά πάθω σωματικήν τινα βλάβην, ουδέ θά 
πράξω εναντίον τού θελήματος του Θεού, μοϋ προβάλλεις τούς λόγους τής Αγίας Γραφής, διά τών 
όποιων ομιλούσα αύτη περί τού άνθρώπου τού Θεού λέγει τούτο- Είς περίπτωσιν καθ’ ήν ό άνθρωπος 
τού Θεού, χωρίς νά θέλη,, ήθελε πέσει ή σκοντάψει, ό Θεός θέλει προστατεύσει καί προφυλάξει αυτόν 
διά τών άγιων αυτού άγγέλων, ώστε νά μη πάθη, κακόν τι. Καί ενώ τούτο εννοούν οί λόγοι τής Αγίας 
Γραφής, σύ, διαστρέφων αυτούς, προτείνεις είς εμέ, ινα ρίψω μόνος μου τον έαυτόν μου κάτω εκ του 
ύψους τούτου. Άλλά τούτο, δπερ μέ πανουργίαν καί δολιότητα προβάλλεις είς εμέ ϊνα ποιήσω, 
άπαγορεύει ρητώς ό Θεός διά τής Αγίας Γραφής, λέγων δτι δέν πρέπει ποτέ μόνος του ό άνθρωπος 
νά ρίπτη, τον έαυτόν του είς τον κίνδυνον, διά νά δοκιμάση, τοιουτοτρόπως την προστασίαν τού Θεού- 
διότι τό τοιοΰτον είνε δλως άντικείμενον είς τό θειον θέλημα. Ούτως ό Χριστός καί κατά την δευτέραν 
ταύτην του πονηρού προσβολήν έμεινεν άπρόσβλητος, άποκρούσας καί νικήσας αυτόν. 

Άλλά καί πάλιν ό πονηρός, φανταζόμενος ότι ήθελε κατορθώσει όπως δελεάση, καί πείση, τον 



Χριστόν ϊνα ύπακούση, εις το θέλημά του, προβάλλει και τρίτον πειρασμόν, πολύ ίσχυρότερον και 
δελεαστικώτερον άπό τούς δύο προηγούμενους, τον έξης: Διεκνύει εις αυτόν εξ όρους λίαν ύψηλοϋ ώς 
εν πανοράματι πάσας τάς βασιλείας τού κόσμου με τάς ήδονάς και τα πλούτη, και τάς τιμάς και τάς 
δόξας αυτών, και δολίως και άναισχύντως ψευδόμενος ότι έχει ύπό τίιν έξουσίαν του πάσας τάς 
βασιλείας τού κόσμου, λέγει προς τον Χριστόν: «Ταϋτα πάντα σοι δώσω, εάν πεσών προσκύνησης 
μοι». Άλλ’ ό Χριστός μετ’ όργιας τότε άποκρούει και άποπέμπτει αυτόν, λέγων: «Ύπαγε όπίσω μου. 
Σατανά- γέγραπται γάρ, Κύριον τον Θεόν σου προσκύνησης και αύτω μόνω λατρεύσεις» (Ματθ. δ' 8 
και Λουκ. δ' 8). ’Ήτοι μοϋ προτείνεις, διάβολε, και μου ύπόσχεσαι, ότι θέλεις μοΰ δώσει πάσας τάς 
βασιλείας τού κόσμου και πάντα τα άγαθά και την δόξαν αυτών, ύπό τον όρον ϊνα πέσω και σέ 
προσκυνήσω. Άλλ’ ή προσκύνησις και λατρεία άνήκει εις μόνον τον Θεόν διότι εινε γεγραμμένον έν 
αύτω τώ βιβλίω τού Θεού, ότι ό άνθρωπος τον Κύριον και Θεόν αυτού οφείλει να προσκυνά, και 
αυτόν μόνον να λατρεύη. Συ δέ, όστις τολμάς και ζητείς και θέλεις ϊνα σέ προσκυνήσω, τίς είσαι; 
Ύπαγε όπίσω μου, Σατανά, άφανίσθητι άπ’ έ'μπροσθέν μου. Έγώ πάντοτε θά ύπακούω εις έκεϊνον 
μόνον, τό όποιον λέγει ό Θεός, ουδέποτε δέ θά ύπακούσω εις σέ. Ούτως ό Χριστός, μετ’ οργής 
άποκρούσας και άποπέμψας τον Σατανάν, ένίκησε και κατήσχυνεν αυτόν, και έ'μεινε πιστός τηρητής 
τού θελήματος τού Θεού. 

"Οπως λοιπόν εϊδομεν εις τούς πρωτοπλάστους ότι ύπέβαλεν εις αυτούς πανούργως και δολίως 
τό πονηρόν ό Σατανάς, ούτω βλέπομεν ότι αυτός ό ίδιος Σατανάς ύπέβαλε μέ πανουργίαν και 
δολιότητα τό πονηρόν αυτού θέλημα και εις αυτόν τον Χριστόν. Άλλ’ έκεϊ μέν, εις τούς 
πρωτοπλάστους, εύρεν ύποδοχήν ή σατανική του ύποβολή και έτελέσθη ή άμαρτία’ έδώ όμως, εις τον 
Χριστόν, μετ’ οργής άπεκρούσθη και κατά κράτος νικηθείς κατη,σχύνθη. 


175. Ο ΔΙΑΒΟΛΟΣ ΕΠΕΙΡΑΣΕ ΚΑΙ ΤΟΝ ΙΩΒ, ΑΛΛΑ ΚΑΙ Ο ΙΩΒ ΕΜΕΙΝΕ 
ΠΙΣΤΟΣ ΕΙΣ ΤΟΝ ΘΕΟΝ 

Άλλ’ έκτος τού Χριστού τού οποίου τό ύπέροχον ύψος τής άρετής ύπερβαίνει πάν μέτρον καί 
όριον, βλέπομεν έν τη Αγία Γραφή καί άγιους άνδρας οί όποιοι, ποικιλοτρόπως πολεμηθέντες καί 
πειρασθέντες ύπό τού διαβόλου, άπέκρουσαν καί ένίκησαν αύτόν, μείναντες πιστοί ύπήκοοι εις τό 
θέλημα τού Θεού. Μεταξύ τών άγιων τούτων άνδρών άναφέρομεν έπι παραδείγματι τον δίκαιον Ίώβ, 
εις τον όποιον δέν ύπέδειξεν ό πονηρός διά τής ύποβολής τό κακόν, άλλα μετεχειρίσθη άλλην 
μέθοδον, διά να έξαναγκάση, αύτόν όπως άμαρτήση,· έπέφερε δηλονότι είς αύτόν μεγάλους πειρασμούς 
καί άλγεινοτάτας κακώσεις. Άναφέρομεν δέ τον Ίώβ, διά να δειχθή έμπράκτως ότι, αν καί 
ποικιλοτρόπως πειράςη τούς άνθρώπους ό πονηρός, δέν ύποτάσσει όμως καί πάντας είς τό θέλημά 
του. Διότι εινε δυνατόν είς τον άνθρωπον, βοηθούμενον ύπό τού Θεού, νά άποκρούση, καί νά νικήση, 
τον πονηρόν. Εινε δέ καί οί πειρασμοί τού δικαίου Ίώβ, έκ τών οποίων έξήλθε νικητής ό έκλεκτός 
ούτος τού Θεού άνθρωπος, άξιοι πολλής προσοχής, διότι μανθάνομεν έξ αύτών ού μόνον την 
άνθρωποκτόνον βουλήν καί κακουργίαν τού διαβόλου, άλλα καί την άφοσίωσιν καί ύπακοήν τών 
άνθρώπων του Θεού είς τό θέλημά του. Ακόμη δέ διδασκόμεθα καί μανθάνομεν, ότι τά πάντα 
ένεργοΰνται καί τελούνται κατά την βουλήν καί τό θέλημα του Θεού. 

Περί του Ίώβ μάς βέβαιοί ή Αγία Γραφή, ότι ό άνθρωπος αύτός ήτο άληθινός, άμεμπτος, δίκαιος, 
θεοσεβής, άπέχων άπό πάν έ'ργον καί πάσαν άμαρτίαν (Ίώβ α' 2). Είχε δέ έπτά υιούς καί τρεις 
θυγατέρας, περί τών οποίων είχε πάντοτε την φροντίδα, ϊνα μένωσι πιστοί είς τό θέλημα τού Θεού 
καί διατηρώνται καθαραι αί ψυχαί τών άπό πάσαν άμαρτίαν. “Ητο ό Ίώβ καί πλούσιος σφόδρα. Ό δέ 
διάβολος, φθονών την άρετήν τού Ίώβ, φθονών την προς τον Θεόν τελείαν άφοσίωσίν του, ήθέλησε νά 
πειράση, αύτόν, προς τον σκοπόν ϊνα άναγκάση, αύτόν όπως άμαρτήση ένώπιον τού Θεού. Καί άφοϋ ό 
Θεός, ώς λέγει ή Αγία Γραφή, έπέτρεψε τούτο, τότε ό πονηρός έν μιά ημέρα έπέφερε παντελή 
καταστροφήν είς πάσαν την περιουσίαν του Ίώβ, καί συγχρόνως έν τη αύτή ημέρα έθανάτωσεν όλους 
τούς υιούς καί τάς θυγατέρας αύτοΰ, κατακρημνίσας την οικίαν έν τη όποια εύρίσκοντο ούτοι. 
Επίτηδες δέ παρεσκεύασεν ό πονηρός καί έπέφερε ταύτοχρόνως τάς μεγάλας ταύτας συμφοράς είς 
τον Ίώβ, διά νά μη δώση, καιρόν είς αύτόν, όπως εύρίσκη, έν τώ μεταξύ παρηγοριάν καί παραμυθίαν δι’ 
έκάστην συμφοράν. Ένήργησε πάντα ταΰτα ό πονηρός, ϊνα διά τών άλλεπαλλήλων θλίψεων και 
μεγάλων συμφορών άναγκάση. τον Ίώβ νά γογγύση, κατά τού Θεού και νά βλασφημήση, κατ’ αυτού. 

Άλλ’ ό Ίώβ, παρ’ όλας τάς μεγάλας ταύτας θλίψεις και συμφοράς, όχι μόνον δέν ένέδωκε τό 
παράπαν εις τούς ολέθριους και κακόβουλους τού πονηρού σκοπούς, άλλά και τουναντίον 
έθριάμβευσε κατά τού πονηρού και κατήσχυνεν αύτόν, μείνας κατά πάντα πιστός είς τον Θεόν. Διότι 
όχι μόνον λόγον κακόν δέν είπεν, ούδέ διενοήθη κατά τού Θεού, άλλά καί πεσών χαμαί προσεκύνησε 
τον Θεόν, και έδόξασε τό ύπερύμνητον και ύπεράγιον αύτοϋ όνομα είπών: «Έγώ γυμνός έξήλθον έκ 
τής κοιλίας τής μητρός μου, γυμνός πάλιν καί θά άπέλθω έκ τού κόσμον τούτου. Ό Κύριος έ'δωκεν είς 
έμέ όσα είχον, ό Κύριος και άφήρεσε ταϋτα. Όπως έφάνη άρεστόν είς τον Κύριον, τοιουτοτρόπως καί 
έγένετο- ας εινε εύλογημένον τό όνομα τού Κυρίου» (Ίώβ α' 1-22). 

Άλλ’ ό πονηρός, έπειδή ό Ίώβ είς όλας ταύτας τάς συμφοράς έ'μεινε πιστός είς τον Θεόν, 
έζήτησεν ϊνα θλίψη, και βασανίση αύτόν είς μεγαλύτερον άκόμη βαθμόν, έλπίζων ότι θά τον 
έξηνάγκαςε τοιουτοτρόπως ϊνα άμαρτήση ένώπιον τού Θεού. Άαβών δέ προς τούτο και πάλιν άδειαν 
παρά τού Θεού, έπέφερεν εις τον Ίώβ νόσημα φοβερόν, έλκος όδυνηρότατον και άλγεινότατον, 
πληγώσας τό σώμα αύτοϋ άπό κεφαλής μέχρι ποδών. ’Έξω δέ τής πόλεως τότε ό Ίώβ καθήμενος, καί 



δεινώς ταλαιπωρούμενος και βασανιζόμενος, και ξέων διαρκώς το σώμα του δι' οστράκου, δεν έπαυε 
και άπό τοϋ να προσεύχεται προς τον Θεόν. Και ώς να μη, ήρκουν αί τόσον πολλαί και μεγάλαι 
θλίψεις και συμφοραί, προσετέθη εις αύτόν και έτερος πειρασμός, προελθών εκ τής γυναικός αύτοϋ. 
Διότι αύτη, χωρίς το παράπαν νά έννοή ότι γίνεται όργανον τού πονηρού, παρώτρυνε καί παρεκίνει 
τον Ίώβ, ϊνα βλασφημήση, κατά τοϋ Θεού. «Άλλ’ είπόν τι ρήμα, έλεγε προς αύτόν, εις Κύριον 
(=βλασφήμησε τον Κύριον) καί τελεύτα». Άλλ’ ό Ίώβ, μενών πιστός εις τον Θεόν, όχι μόνον δεν 
ύπήκουσεν εις τούς λόγους αύτής, άλλα καί τούναντίον ήλεγξεν αύτίίν καί ένουθέτησεν είπών: 
«Έλάλησας ούχί ώς φρόνιμος καί συνετή γυνή, άλλ’ ώς λαλεί μία εκ τών άνοήτων καί άφρόνων 
γυναικών- μόνον τα άγαθά θέλομεν δεχθή εκ τοϋ Θεοϋ, ούχί δε καί τα κακά;» "Ο έστι, δεν εννοείς ότι, 
όπως μετά εύχαριστήσεως δεχόμεθα τα άγαθά καί τα εύχάριστα παρά τοϋ Θεοϋ, οϋτω πρέπει νά 
δεχώμεθα καί τα λυπηρά καί δυσάρεστα, όσα Λ πάνσοφος πρόνοιά του επιτρέπει νά μάς έρχωνται; 
(Ιώβ β' 10). 

Ό Ίωβ, μάς πληροφορεί ή Γραφή, έμεινε μέχρι τέλους τών δεινών του πιστός εις τον Θεόν, 
δοξάζων εν πάσι τό άγιον όνομά του, χωρίς νά άμαρτήση τό παράπαν. Έγένετο ούτω καί έξοχον 
παράδειγμα καρτερίας καί υπομονής, προβαλλόμενον καί είς μίμησιν υπό τής Αγίας Γραφής. Διά την 
υπομονήν του δε ταύτην καί τό όνομά του μετά σεβασμού πάντοτε υπό τών άνθρώπων άναφέρεται, 
καί ή παρά τοϋ Θεοϋ άνταμοιβή του καί δόξα του θά είνε αίωνία. Αλλά καί εν τώ κόσμω τούτω 
άκόμη άντήμειψεν ό Θεός την μεγάλην άρετήν τής υπομονής τοϋ Ίώβ, διότι, ώς βεβαιούμεθα εκ τής 
Αγίας Γραφής, άφοϋ επί πολύν χρόνον έδοκιμάσθη διά τών μεγάλων πειρασμών καί παθημάτων ή 
άδαμάντινος ψυχή του, ηύλόγησεν έπειτα ό Θεός αύτόν, καί έπανήλθεν είς θέσιν πολύ καλυτέραν τής 
πρώτης. Διότι έγινε πολύ πλουσιώτερος, ή πρότερον. Απέκτησε δε καί πάλιν επτά υιούς καί τρεις 
θυγατέρας, καί έζησεν έτη ικανά μετ’ αύτών εν εύτυχία καί χαρά πνευματική. 

Οϋτω βλέπομεν ότι ό πονηρός, καίτοι δεινώς έπείρασε καί έπολέμησε τον Ίώβ, δεν κατώρθωσεν 
όμως όπως κάμη, αύτόν νά άμαρτήση. Άπεδείχθη δε ούτω ό Ίώβ πιστός υπήκοος καί λάτρης τοϋ 
Θεοϋ, ού μόνον ότε άπελάμβανε πλούσια τά άγαθά τοϋ Θεοϋ, άλλά καί δτε εύρίσκετο είς τά 
δεινότερα τών παθημάτων καί τάς μεγαλυτέρας συμφοράς τοϋ βίου. 


176. ΠΩΣ ΠΡΟΣΒΑΛΛΕΙ ΗΜΑΣ Ο ΔΙΑΒΟΛΟΣ 

Έκ τών ρηθέντων άτινα ιστορεί αύτη ή Αγία Γραφή, σαφώς καταλαμβάνομεν, ότι ή πρώτη, καί 
άρχική άφορμή καί αιτία, δι' ής είσήλθεν ή άμαρτία είς τον κόσμον καί ένεργείται εν τοίς άνθρώποις, 
είνε κυρίως ό διάβολος. Καί ναι μεν ή άμαρτία εισχωρεί είς τον άνθρωπον καί έκ πλείστων άλλων 
αιτίων καί άφορμών, άλλ’ επειδή καί τάς άφορμάς ταύτας εκμεταλλεύεται καθ’ ημών ό πονηρός, δι’ 
αύτόν τον λόγον λέγομεν ότι ό πονηρός είνε εν γένει ή πρώτη καί άρχική αιτία τής άμαρτίας. 
Επενεργεί λοιπόν ό πονηρός καθ’ ημών καί άπ’ εύθείας αύτός ό ίδιος καί εμμέσως διά πάντων τών 
άλλων αιτίων καί άφορμών. 

Πώς επενεργεί άπ’ εύθείας καθ’ ημών ό πονηρός. Επενεργεί καί προσβάλλει ημάς άπ’ εύθείας 
αύτός ό διάβολος ύπούλως καί δολίως διά διαφόρων ψευδών καί άπατηλών λογισμών. Μάς 
προσβάλλει διά τών λογισμών τής άπιστίας καί άμφιβολίας- διά τών λογισμών τής πλάνης- διά τών 
οποίων προσπαθεί νά μάς έμβάλη, φρονήματα ψευδή, εναντία τής άληθείας. Μάς προσβάλλει διά τών 
λογισμών τής οίήοεως καί υπερηφάνειας, διά τών λογισμών τής βλασφημίας- διά λογισμών 
έπικρινόντων την πρόνοιαν τοϋ Θεοϋ ή τά έργα αύτοϋ. Μάς προσβάλλει διά λογισμών όλιγοπιστίας ώς 
προς την συντήρησίν μας, διά λογισμών άτοπων καί αισχρών, διά λογισμών άποβλεπόντων τό κακόν 
καί την βλάβην τοϋ πλησίον, διά λογισμών δικαιολογητικών τών άμαρτιών μας. Μάς προσβάλλει διά 
λογισμών άπελπισίας, δτι δεν θά μάς συγχωρήση, ό Θεός καί διά λογισμών άποθαρρύνσεως, τουτέστι 
διά λογισμών, ότι δεν δύναται ό άνθρωπος νά άποφύγη την άμαρτίαν καί νά άναδειχθη νικητής κατ’ 
αύτής, καί εάν ήδη άνθίσταται κατά τοϋ κακοΰ, δεν θά δυνηθή όμως μέχρι τέλους καί νά τό άποφύγη. 
Καί με άλλους τοιούτους λογισμούς μάς προσβάλλει, προς τον σκοπόν νά μάς κάμη νά δειλιάσωμεν 
καί νά παύσωμεν πλέον τοϋ νά άγωνιζώμεθα κατά τής άμαρτίας. Μάς προσβάλλει έτι καί διά 
λογισμών, δι’ ών μάς παροτρύνει είς τό νά περιπίπτωμεν είς ραθυμίαν καί άμέλειαν, ή είς ύπερβολάς 
εν τη, εργασία τής άρετής, προς τον σκοπόν νά μάς βλάψη, είτε πνευματικώς, είτε σωματικώς, είτε καί 
κατ’ άμφότερα. Καί εν γένει μάς προσβάλλει διά ποικίλων λογισμών, όπως δυνηθή νά μάς παρασύρη, 
είς την άμαρτίαν. 

Άλλ’ όχι μόνον διά ψευδών καί άπατηλών λογισμών μάς προσβάλλει ό πονηρός, άλλά μάς 
προσβάλλει καί διά τών ονείρων, διά τών μαντειών, διά τοϋ πνευματισμού καί τοϋ υπνωτισμού. Διά 
πάντων δε τούτων συχνότατα μετασχηματίζεται ό πονηρός καί είς άγγελον φωτός, ώς βέβαιοί ό 
εκλεκτός τοϋ Θεοϋ άπόστολος Παύλος (Β' Κορ. Ια' 14). Τουτέστι, προσποιούμενος δτι είνε άγαθόν ή 
οίκείον καί φιλικόν πνεϋμα, άποκαλύπτει καί διδάσκει πράγματα περίεργα καί παράδοξα, σύμφωνα 
πολλάκις φαινόμενα καί προς αύτήν την διδασκαλίαν τοϋ Εύαγγελίου. Ό δε σκοπός, δι' όν 
μετασχηματίζεται ούτως ό πονηρός καί προσποιείται τον διδάσκαλον τής άρετής, είνε όπως 
άποπλανήση, άπό τής άληθείας όχι μόνον τούς ψυχρούς καί άδιαφόρους είς την χριστιανικήν πίστιν, 
άλλά καί εκείνους οϊτινες δεν δύνανται διά τής φανεράς άμαρτίας νά έξαπατηθώσι. 

Μάς προσβάλλει άκόμη ό πονηρός, όταν έπιτρέψη, ό Θεός, καί διά πολλών καί ποικίλων ζημιών 
καί θλίψεων καί κακώσεων καί άσθενειών- καθώς προσέβαλε καί τον Ίώβ, ώς εϊδομεν προηγουμένως, 
επίσης καί την συγκύπτουσαν γυναίκα, ήν, ώς βλέπομεν είς τό ιερόν Εύαγγέλιον (Άουκ. ιγ' 11-16), 



έκράτει κεκυρτωμένην επί δέκα οκτώ δλα έτη. 

Πώς εμμέσως επενεργεί καθ’ ημών ό πονηρός. Άλλ' έκτος τών προσβολών τούτων, τάς όποιας ό 
πονηρός ενεργεί καθ’ ημών απ’ ευθείας ό ίδιος, έρχονται εις ημάς προσβολαί της άμαρτίας και έξωθεν 
εκ πλείστων αιτίων και αφορμών. Δίδονται έξωθεν αίτίαι και άφορμαί, όπως άμαρτήσωμεν, εκ μέρους 
τών ανθρώπων. Δίδονται και εκ τών λόγων αυτών, είτε προφορικών, είτε γραπτών, δι' ών 
διαβάλλονται και πολεμοϋνται αϊ χριστιανικά! άλήθειαι, και υποστηρίζεται τό ψεύδος, ή πλάνη και ή 
απιστία. Δίδονται και εκ τού κακού αύτών παραδείγματος. Δίδονται έτι άφορμαί εκ τού ψεύδους 
αύτών, εκ κατηγοριών αύτών, εκ καταλαλιάς, εκ διαβολής, εκ συκοφαντίας, επίβουλης καί 
ραδιουργίας, εκ περιφρονήσεων καί ύβρεων, εκ φοβερισμών, εξ αδικιών, εκ πιέσεων καί κακώσεων, εκ 
κατατρεγμών καί διωγμών, καί εν γένει εκ πάσης αύτών ένεργείας, ήτις δύναται να γίνη, αιτία προς 
άμαρτίαν. Τοιαΰται προς αμαρτίαν άφορμαί δίδονται όχι μόνον εκ ξένων άνθρώπων, άλλα καί εξ 
οικείων καί εκ φίλων πολλάκις. 

Δίδονται άκόμη άφορμαί όπως άμαρτήσωμεν και εκ τής εν τώ κόσμω εν γένει έπικρατούσης 
άμαρτίας. Δίδονται άφορμαί εκ τής ματαιότατος τού κόσμου, εκ τών θελγήτρων καί ηδονών αύτοΰ, εκ 
τών τροφών καί ποτών, εκ τής ήδυπαθείας καί τρυφής, εκ τών μεγαλείων, εκ τών άξιωμάτων, εκ τής 
αλαζονείας, εκ τής δόξης τού κόσμου, εκ τού πλούτου, εκ τής πολυτελείας, εκ τών επιδείξεων, εκ τών 
θαυμασμών καί τών επαίνων, εξ ύποσχέσεως κοσμικών άγαθών, εκ τής ψευδούς καί κακής έκτιμήσεως 
τών πραγμάτων τού κόσμου, εκ τών άπρεπών και άτοπων διασκεδάσεων, εκ τής άσέμνου ενδυμασίας, 
εκ τών άσέμνων εικόνων καί θεαμάτων, εκ τών άνηθίκων θεατρικών παραστάσεων καί 
κινηματογράφων, εκ τών άπρεπών άσμάτων, καθώς καί εκ πάντων τών εν τώ κόσμω άτοπων, ών 
άντιλαμβανόμεθα διά τών αισθήσεων. 

Δίδονται έτι άφορμαί προς άμαρτίαν κατά τον επί τής γης βίον τού άνθρώπου καί εξ άλλων 
πολλών καί ποικίλων περιστάσεων- τουτέστι δίδονται άφορμαί εκ διαφόρων άναγκών καί στερήσεων, 
εκ κακουχιών, εκ διαφόρων κινδύνων, εκ θανάτου προσώπων οικείων καί προσφιλών, εκ ζημιών, εκ 
στερήσεως τής περιουσίας, καί εκ διαφόρων άλλων λυπηρών περιστάσεων. 

Δίδεται έτι άφορμή όπως άμαρτήσωμεν καί εκ τού φόβου τού θανάτου. Προκαλείται δε ούτος εκ 
περιστάσεων αϊτινες είνε δυνατόν νά παρουσιασθώσιν εν τώ βίω τού άνθρώπου, κατά τάς όποιας, διά 
νά μείνη, ούτος πιστός εις τό θέλημα τού Θεού, παρίσταται άνάγκη είτε την ζωήν του νά θυσιάση, είτε 
οίασδήποτε άλλας κακώσεις καί θλίψεις νά ύποστη. 

Έκ πάντων τούτων εννοεί ό χριστιανός πόσαι άλλαι, εκτός τού διαβόλου, αίτίαι καί άφορμαί 
δίδονται, έκ τών όποιων ώθούμενος ό άνθρωπος είνε δυνατόν νά άμαρτήση. Άλλ’ εις δλας τούτας τάς 
αιτίας καί άφορμάς, καθώς καί εις την εν τη ψυχή ένυπάρχουσαν κλίσιν καί ροπήν προς τό κακόν, έκ 
τής όποιας ώθείται ό άνθρωπος προς άμαρτίαν δεν είνε ξένος καί άμέτοχος ό πονηρός, άλλ’ επενεργεί 
καί δι’ αύτών εμμέσως, ώς εϊπομεν, καθ’ ημών, εκμεταλλευόμενος ταύτας, όπως μάς κάμη, νά 
άμαρτήσωμεν. 

Επενεργεί δε διττώς- άφ’ ενός μεν παρουσιάζει δι’ οίουδήποτε τρόπου δύναται τά αίτια καί τάς 
άφορμάς, όπως έπηρεάσωσι τον άνθρωπον εις τό νά άμαρτήση άφ’ ετέρου δέ, άφοΰ παρασκευάση, τάς 
άφορμάς καί τά αίτια, επενεργεί επί τού άνθρώπου καί αύτός ό ίδιος άπ’ εύθείας, παρακινών καί 
παροτρύνων αύτόν δι’ υποβολής όπως άμαρτήση. 


177. ΠΟΘΕΝ ΛΑΜΒΑΝΕΙ Ο ΠΟΝΗΡΟΣ ΤΗΝ ΚΥΡΙΑΝ ΑΦΟΡΜΗΝ ΕΙΣ ΤΟ ΝΑ 
ΩΘΗΣΗ ΤΟΝ ΑΝΘΡΩΠΟΝ ΠΡΟΣ ΤΗΝ ΑΜΑΡΤΙΑΝ 

Άλλ’ άν καί ύποβάλλη, ό πονηρός εις τον άνθρωπον την άμαρτίαν καί τό κακόν άπ εύθείας 
αύτός ό ίδιος διά διαφόρων λογισμών, άν καί μεταχειρίζεται πάν δ,τι νοεί δτι δύναται νά ώθήση, τον 
άνθρωπον εις την άμαρτίαν, καί άν προ πάντων καί κατ’ εξοχήν μεταχειρίζεται προς τον σκοπόν 
τούτον ώς όργανά τον τον άπομεμακρυσμένον άπό τό θέλημα τού Θεού κόσμον, καθώς καί τον φόβον 
τού θανάτου, την κυρίαν δμως άφορμήν, δπως ποιήση τον άνθρωπον νά άμαρτήση την λαμβάνει έκ 
τής άγνοιας τού άνθρώπου καί έκ τών επιθυμιών αύτοΰ. 

α) Έκ τής άγνοιας τού άνθρώπου. Καί έκ μεν τής άγνοιας τού άνθρώπου λαμβάνει άφορμήν ό 
πονηρός δταν εύρίσκη, τον άνθρωπον μη γνωρίζοντα τό Θέλημα τού Θεού ούδέ την πανουργίαν 
τού διαβόλου καί μη διακρίνοντα επομένως μεταξύ άληθείας καί ψεύδους. Εύρίσκων δέ τον 
άνθρωπον άγνοοΰντα, διαστρέφει την άλήθειαν τών πραγμάτων, καί παριστά εις αύτόν διά 
τρόπου άπατηλοΰ καί δολίου την παράβασιν τών εντολών τού Θεού ώς ώφέλιμον καί 
συμφέρουσαν εις αύτόν. Τούτο βλέπομεν δτι έποίησεν ό πονηρός εις τούς πρωτοπλάστους, 
Επειδή ούτοι δεν διέκρινον, ούδέ εννόησαν τό παράπαν την πανουργίαν αύτοΰ, έδωκαν 
εμπιστοσύνην εις τούς λόγους του καί παρέβησαν την εντολήν τού Θεού. Τούναντίον δέ 
έποίσεν ό Χριστός, ώς εϊδομεν προηγουμένως (174), δτε έπείρασεν αύτόν ό πονηρός εν τη 
έρήμω. Διότι ό Χριστός, επειδή έγνώριζε τό θέλημα τού Θεού καί την πανουργίαν τού 
πονηρού, άπέκρουσε καί κατήσχυνε αύτόν. 

β) Έκ τών επιθυμιών τού άνθρώπου. Άαμβάνει, εϊπομεν, ό πονηρός άφορμήν, δπως ποιήση τον 
άνθρωπον ϊνα άμαρτήση, καί έκ τών επιθυμιών αύτοΰ. Άέγοντες δέ επιθυμίας ενταύθα 
έννοοΰμεν τάς επιθυμίας έκείνας, αί όποίαι εξ άρχής ένεφυτεύθησαν ύπό τού Θεού εις τον 
άνθρωπον, καί αϊτινες είνε έπιθυμίαι νόμιμοι, καλαί καί άγαθαί. Αί ύπό τού Θεού 



έμφυτευθείσαι έπιθυμίαι αύται ε’ινε αί μεν σωματικαί, αί δε πνευματικαί. Και αϊ μεν 
σωματικαί, α'ίτινες είνε αί άποβλέπουσαι εις την συντήρησιν τής εν τω κόσμω τούτω ζωής τοϋ 
ανθρώπου, ώς είνε λόγου χάριν ή πείνα καί ή δίψα, δύνανται να πληρώνται ύπ’ αύτοϋ τοϋ 
ίδιου ανθρώπου συμφώνως προς το θέλημα τοϋ Θεοΰ. Αί δε πνευματικαί, αί όποίαι είνε 
έπιθυμίαι εύγενείς καί ύψηλαί, καί α'ίτινες άποβλέπουσιν εις την τελειοποίησιν καί αιώνιον 
τοϋ ανθρώπου ευτυχίαν, πληροΰνται ύπ’ αύτοϋ τοϋ Θεοϋ, όταν ό άνθρωπος ύπακούη, εις 
αυτόν. Ποίαι δε είνε αί κυριώτεραι εκ των πνευματικών επιθυμιών, καί διατί δεν πληροΰνται 
αύται ύπο τοϋ ανθρώπου, άλλ’ ύπο τοϋ Θεοϋ, εϊπομεν άλλαχοϋ (84). 

Άλλα πώς ό πονηρός λαμβάνει αφορμήν εκ των επιθυμιών τούτων τοϋ ανθρώπου; Καί πώς ένεκα 
αύτών κάμνει αύτόν να άμαρτήση, άφοϋ αύται είνε έπιθυμίαι καλαί καί νόμιμοι, έμφυτευθείσαι ύπ' 
αύτοϋ τοϋ Θεοϋ εις τον άνθρωπον; Ιδού: Αφορμήν λαμβάνει ό πονηρός εκ των επιθυμιών τοϋ 
άνθρώπου, διότι βλέπει αύτόν να έχη κλίσιν καί τάσιν εις τό να πληρώση τάς επιθυμίας του ταύτας. 
Λαμβάνων δε την άφορμιι ταύτην ύποβάλλει εις τον άνθρωπον διά πανούργου καί δολίου τρόπου, 
όπως πληρώση αύτάς ούχί διά τοϋ μέσου όπερ έχει ορίσει ό Θεός, τουτέστιν ούχί διά τίτς ύποταγης 
εις τον νόμον τοϋ Θεοϋ, άλλα διά μέσου τό όποιον άντίκειται εις τό θέλημα τοϋ Θεοϋ. Τοϋτο 
παρατηροϋμεν ότι έποίησε καί εις τούς πρωτοπλάστους. Διότι βλέπων ότι οί πρωτόπλαστοι είχον τίτν 
νόμιμον καί καλήν επιθυμίαν τίτς τελειοτέρας γνώσεως τίτν όποιαν ήθελε πληρώσει εις αύτούς ό Θεός, 
εάν έτήρουν τίτν εντολήν του, τί έποίησεν εις αύτούς; Λαβών άφορμήν ό πονηρός εκ τής επιθυμίας 
ταύτης, παρέστησε ψευδώς προς αύτούς, ότι εάν φάγωσιν εκ τοϋ καρποϋ εκείνου, τοϋ όποιου την 
βρώσιν είχεν άπαγορεύσει ό Θεός επί ποινή θανάτου, όχι μόνον δεν θά άποθάνωσιν, άλλα καί 
τούναντίον θά ζήσωσι καί μεγάλως θά ώφεληθώσι. Με άλλας λέξεις, παρέστησεν εις αύτούς ότι, εάν 
τηρήσωσι την εντολήν τοϋ Θεοϋ, δεν θά προοδεύσωσιν, ενώ εάν φάγουν εκ τοϋ άπηγορευμένου 
καρποϋ, θά ύψωθώσι καί θά γίνωσι μεγάλοι, θά γίνωσι πάνσοφοι καί θά γνωρίζωσι τό καλόν καί τό 
κακόν, θά γίνωσιν ώς θεοί. Τοιουτοτρόπως έξηπάτησε καί παρέσυρε τούς πρωτοπλάστους καί 
παρέβησαν την εντολήν τοϋ Θεοϋ. Την αύτήν πανουργίαν καί δολιότητα μετεχειρίσθη ό πονηρός καί 
εις τον Κύριον- διότι λαβών, ώς εϊδομεν, άφορμήν ό πονηρός εκ τής νομίμου επιθυμίας τής πείνης, ήν 
ησθάνθη ό Κύριος κατά τό άνθρώπινον μετά την τεσσαρακονθήμερον εν τη έρήμω νηστείαν αύτοϋ, 
ύπέδειξεν εις αύτόν, ϊνα πληρώση την πείναν του διά τής μεταβολής των λίθων εις άρτους. Άλλ’ ό 
Χριστός μη δεχθείς τό παράπαν την πρότασιν τοϋ πονηροϋ, πάραυτα άπέκρουσεν αύτόν. Ούτω 
βλέπομεν, ότι καί εκ των καλών καί νομίμων τοϋ άνθρώπου επιθυμιών λαμβάνων άφορμήν ό πονηρός 
ύποβάλλει με πανουργίαν εις αύτόν την πλήρωσιν των επιθυμιών τούτων διά μέσου, όπερ άντίκενται 
εις τό θέλημα τοϋ Θεοϋ. 


178. Ο ΠΟΝΗΡΟΣ ΠΟΛΕΜΕΙ ΤΟΝ ΑΝΘΡΩΠΟΝ ΛΥΣΣΩΔΩΣ ΕΝΕΚΑ 
ΦΘΟΝΟΥ ΚΑΙ ΜΙΣΟΥΣ 

Άλλ’ ό διάβολος, πρέπει να γνωρίζη. ό Χριστιανός, δεν άποπλανά ούδέ παρακινεί άπλώς τον 
άνθρωπον προς την άμαρτίαν, άλλα πολεμεί αύτόν λυσσωδώς καί με άσπονδον μίσος. Ό δε λόγος, διά 
τον όποιον με τόσην μανίαν καί έχθραν πολεμεί τον άνθρωπον ό πονηρός, είνε ή θηριώδης αύτοϋ 
κακία καί ό φθόνος, ένεκα τοϋ όποιου δεν δύναται να ύποφέρη, καί να άνεχθίτ την ύψωσιν τοϋ 
άνθρώπον, ήν ώρισεν ό Θεός, προορίσας τον άνθρωπον, ϊνα γίνη, τέκνον του καί κληρονόμος των 
αιωνίων άγαθών του. Καί επειδή γνωρίζει ό πονηρός, ότι ό προορισμός ούτος τοϋ άνθρώπου 
ματαιοϋται, όταν ό άνθρωπος άμαρτήση, διά τοϋτο με πολλήν μανίαν πολεμεί αύτόν, μεταχειριζόμενος 
πάν δ,τι επιτρέπεται εις αύτόν, όπως τον ρίψη εις την άμαρτίαν. 

Την άνθρωποκτόνον πρόθεσιν καί την μανίαν, με την όποιαν πολεμεί εναντίον ημών ό πονηρός, 
μάς την διδάσκει ό λόγος τοϋ Θεοϋ. Καί πρώτον αύτός ό Κύριος ονομάζει αύτόν «άνθρωποκτόνον» 
(Ίωάν. η 44), παριστών διά τοϋ όρου τούτου την κακοΰργον πρόθεσιν καί τό έργον τοϋ πονηροϋ, 
όπερ είνε νά θανατώνη, τάς ψυχάς των άνθρώπων διά τής άμαρτίας, καί νά ρίπτη αύτούς εις την 
αίωνίαν κόλασιν. Ό δε άπόστολος Πέτρος μάς προτρέπει ϊνα έχωμεν άγρυπνον προσοχήν, διότι ό 
πονηρός, ώς άλλος άγριος καί πειναλέος λέων, επιζητεί πτώς νά εύρη, τον άνθρωπον άπρόσεκτον καί 
άπαράσκευον, διά νά τον θανατώση, πνευματικώς- «Νήψατε, λέγει, γρηγορήσατε, ότι ό άντίδικος ύμών 
διάβολος, ώς λέων ώρυόμενος, περιπατεί ζητών τίνα καταπίη» (Α' Πέτρ. Ε' 8). 

Ό δε άπόστολος Ιάκωβος έχων ύπ’ όψιν την καθ’ ημών μανίαν τοϋ πονηροϋ, μάς συμβουλεύει νά 
προσεγγίζωμεν προς τον Θεόν διά τής προς αύτόν ύπακοής καί τής προσευχής, οπότε θά έχωμεν την 
προστασίαν Του καί την βοήθειάν Του- νά άνθιστάμεθα δε καί νά πολεμώμεν τον πονηρόν, καί θέλει 
φύγει μακράν άφ’ ημών- «Ύποτάγητε, λέγει, τω Θεω. Άντίστητε τω διαβόλω καί φεύξεται άφ’ ύμών. 
Έγγίσατε τω Θεω καί έγγιεί ύμίν» (Ίακ. δ' 7-8). 

Ό δε θείος Παΰλος, όμιλών περί τοϋ πνευματικού πολέμου, τον όποιον όφείλομεν νά διεξάγωμεν 
κατά των πονηρών πνευμάτων, γνωστοποιεί εις ημάς, ότι ό πόλεμος ούτος δεν είνε προς αισθητούς 
εχθρούς, έχοντας αίμα καί σάρκα, είνε πόλεμος προς τα πονηρά πνεύματα, τα όποια έχουν κράτος 
καί εξουσίαν επί των άνθρώπων τοϋ αίώνος τούτου των πορευομένων εις τό σκότος τής άμαρτίας, καί 
τα όποια πανούργως καί παντοιοτρόπως μάς πολεμοΰν, όπως μάς στερήσωσι των έπουρανίων τοϋ 
Θεοϋ άγαθών. «Ούκ έστιν ήμίν ή πάλη, λέγει, προς αίμα καί σάρκα, άλλα προς τάς άρχάς, προς τάς 
εξουσίας, προς τούς κοσμοκράτορας τοϋ σκότους τοϋ αίώνος τούτου, προς τα πνευματικά τής 
πονηριάς εν τοίς έπουρανίοις» (Έφεσ. στ' 12). Παρομοιάζει δε καί τάς δολίας καί μανιώδεις τοϋ 



διαβόλου επιθέσεις ό αυτός τοϋ Θεοϋ Απόστολος με βέλη πεπυρακτωμένα και φλογερά (Έφεσ. στ' 
16). 


179. Ο ΠΟΝΗΡΟΣ ΕΡΓΑΖΟΜΕΝΟΣ ΔΙΑ ΤΗΝ ΑΠΩΛΕΙΑΝ ΗΜΩΝ ΚΡΥΠΤΕΙ 
ΕΑΥΤΟΝ 

Το δε άξιον πολλής προσοχής είνε ότι ό πονηρός εις πάσαν αύτοϋ υποβολήν και έπενέργειαν 
κατά τοΰ άνθρώπου κρύπτει έαυτόν, διά να μη, έννοήται ότι αυτός υποκινεί και ένεργει όσα 
πανούργως μηχανεύεται και εργάζεται κατά τοϋ άνθρώπου. Τό δε έτι σπουδαιότερον ε’ινε ότι 
κατορθώνει και να διδάσκη, και να υποστήριξή ότι δεν υπάρχει. Μεταχειρίζεται δε προς τούτο όργανά 
τοϋ τούς άνθρώπους ιδίως έκείνους, οί όποιοι έν όνόματι δήθεν της έπιστήμης διαδίδουν τό ψεΰδος 
και την άπιστίαν. 

Ό δε λόγος δι’ όν κρύπτει έαυτόν ό πονηρός, είνε διότι τοιουτοτρόπως έπιτυγχάνει 
άσφαλέστερον τον άνθρωποκτόνον αύτοϋ σκοπόν. Επειδή, όταν ό άνθρωπος δεν παραδέχεται την 
ϋπαρξιν τοϋ πονηροϋ, τότε ό πονηρός, έκ τοϋ άφανοΰς εργαζόμενος τό όλέθριον αύτοϋ έργον, φέρει 
εις πέρας αύτό πολύ εύκολώτερον και άσφαλέστερον. Καθόσον ό ύπ’ αύτοϋ έπιβουλευόμενος δεν 
λαμβάνει ούδέν προφυλακτικόν μέτρον κατ’ αύτοϋ και έπομένως γίνεται ύπόδουλδς τοϋ πονηροϋ, 
έργαζόμενος την άμαρτίαν. 


180. ΔΙΑΤΙ ΕΙΝΕ ΥΠΕΥΘΥΝΟΣ Ο ΑΝΘΡΩΠΟΣ ΕΝΩΠΙΟΝ ΤΟΥ ΘΕΟΥ ΑΦΟΥ 
Ο ΠΟΝΗΡΟΣ ΤΟΝ ΠΑΡΑΠΛΑΝΑ 

Άλλ’ ίσως έγερθη άπορία, και εϊπη τις- άφοϋ ό πονηρός έκμεταλλεύεται την άγνοιαν τοϋ 
άνθρώπου, άφ’ έτέρου δε και κρύπτει έαυτόν, παρασύρων τοιουτοτρόπως τον άνθρωπον εις την 
άμαρτίαν, διατί τότε νά καθίσταται ό άνθρωπος υπεύθυνος ένώπιον τοϋ Θεοϋ; Άπαντώντες εις τοϋτο 
λέγομεν πρώτον, ότι δεν έπιτρέπεται είς τον άνθρωπον, ϊνα έξ άμελείας και άδιαφορίας έχη, άγνοιαν 
τοϋ θελήματος τοϋ Θεοϋ. Διότι ή γνώσις τοϋ θείου νόμου, έν τω όποίω διδάσκεται και ή ϋπαρξις τοϋ 
πονηροϋ και ή έπίβουλος αύτοϋ ένέργεια, είνε τό ϋψιστον των καθηκόντων, τα όποια έχει νά 
έκτελέση, ό άνθρωπος έπί τής γης. Καθόσον διά τής γνώσεως τοϋ νόμου τοϋ Θεοϋ θά άποφεύγη την 
έπιβουλήν καί άπάτην τοϋ πονηροϋ, καί θά έπιτελέση, τον προορισμόν του, όπως γίνη, τοιουτοτρόπως 
κληρονόμος τής αιωνίου ζωής. Λέγομεν δεύτερον, ότι, αν άμαρτήση ό άνθρωπος έξ άγνοιας, άλλ’ έχη, 
την καλήν πρόθεσιν καί την άγαθήν θέλησιν ϊνα γνωρίση, τό θέλημα τοϋ Θεοϋ, όπως πορεύεται 
συμφώνως προς αύτό, ό Θεός θά φέρη, έξάπαντος είς αύτόν τάς καταλλήλους περιστάσεις ϊνα λάβη, 
γνώσιν τοϋ θελήματος του καί φωτισθη, όπως έννοη τάς έπιβουλάς τοϋ πονηροϋ καί άποκρούη, 
αύτάς. Τό νά είνε όμως άδιάφορος καί ψυχρός είς τό νά λάβη, γνώσιν τοϋ νόμου τοϋ Θεοϋ, τοϋτο είνε 
δλως άδικαιολόγητον καί άξιοκατάκριτον. Καί δι’ αύτόν τον λόγον παραπλανώμενος υπό τοϋ 
πονηροϋ, καθίσταται υπεύθυνος ένώπιον τοϋ Θεοϋ. 


181. ΕΠΙΤΡΕΠΕΙ Ο ΘΕΟΣ ΤΟΝ ΠΟΛΕΜΟΝ ΤΟΥ ΠΟΝΗΡΟΥ ΠΡΟΣ 
ΩΦΕΛΕΙΑΝ ΤΟΥ ΑΝΘΡΩΠΟΥ 

Άλλ’ ίσως πάλιν εϊπη, τις- διατί ό Θεός νά έπιτρέπη είς τον πονηρόν, ϊνα έπιβουλεύεται τον 
άνθρωπον καί ένεργη προς όλεθρον αύτοϋ; Εϊπομεν έν τοϊς προηγουμένοις (33), ότι ή πανσοφία τοϋ 
Θεοϋ προς καταρτισμόν τοϋ άνθρώπου μεταχειρίζεται καί αύτήν την άντίπραξιν των πονηρών 
πνευμάτων. ’Ήδη όμως, προς φωτισμόν των άγνοούντων θά όμιλήσωμεν έκτενέστερον περί τούτου, 
έξηγοϋντες και τά σχετιζόμενα προς αύτό ζητήματα. Λέγομεν λοιπόν ότι, έάν έπιτρέπη ό Θεός είς τον 
πονηρόν, ϊνα πειράζη καί ύποβάλλη, τό κακόν είς τον άνθρωπον, έπιτρέπει τοϋτο ούχι προς βλάβην 
τοϋ άνθρώπου, άλλά τούναντίον, προς μεγάλην αύτοϋ ώφέλειαν, περί τής οποίας έρχόμεθα νά 
εϊπωμεν. 

Ό άνθρωπος διά νά καταστη άπτωτος, πρέπει νά δοκιμασθή. Ό Θεός έν τη άπείρω αύτοϋ σοφία 
ποιήσας τον άνθρωπον κατ’ εικόνα έαυτοϋ, προώρισεν αύτόν, ώς έχομεν ήδη ε’ίπει, ϊνα γίνη, τέκνον 
του, όπως συζήση μετ’ αύτοϋ είς τούς αιώνας των αιώνων. Επειδή δέ ό άνθρωπος έπλάσθη ύπό τοϋ 
Θεοϋ προς τον σκοπόν τοϋτον, διά τοϋτο καί έπροικίσθη διά τοϋ ύψηλοϋ καί μεγάλου δώρου τής 
έλευθερίας- τουτέστιν έποίησεν αύτόν ό Θεός όν έλεύθερον προς τον σκοπόν, ϊνα έκουσίως έκλέγη, 
πάντοτε τό άγαθόν, καί άποφεύγη έπίσης αύτοπροαιρέτως τό κακόν. Ήθέλησε δηλαδή ό Θεός έν τη 
πανσοφία τον καί τη, άγαθότητί του νά καταστήση τοιοϋτον τον άνθρωπον, ώστε έκουσίως καί 
αύτοπροαιρέτως νά φθάση, είς τον προορισμόν του, καί φθάσας, νά μένη, έν αύτω αιωνίως άσφαλής 
καί άπτωτος, χωρίς νά ύπάρχη, φόβος, όπως έκπέση, ποτέ έκ τής μακαρίας θέσεώς του. Ήθέλησε μέ 
άλλας λέξεις ό Θεός νά καταστήση τον άνθρωπον κατά την έμμονήν έν τω άγαθω δμοιόν του. "Οπως 
δηλαδή ό Θεός, καίτοι είνε έλεύθερος, άπολύτως έλεύθερος, ώς ών ό άπόλυτος Κύριος, προαιρείται 
όμως καί θέλει πάντοτε τό άγαθόν, ούδέποτε δέ τό κακόν, οϋτω καί ό άνθρωπος νά άποβη τοιοϋτος, 
ώστε νά μένη, πλησίον τοϋ Θεοϋ, ώς τέκνον αύτοϋ άγαπητόν, άγαττών καί στέργων καί μενών αιωνίως 
έν τω άγαθω καί τη, άρετη. 

Άλλ ινα φθάση ό χριστιανός είς την υψηλήν ταύτην θέσιν, ώστε νά μένη, πάντοτε άσάλευτος έν 



τώ άγαθώ, χωρίς νά έκπέση, ποτέ εις το κακόν, ώς έξέπεσεν ό Σατανάς, ε’ινε ανάγκη να καταρτισθή 
προς τοϋτο καταλλήλως. Ό δε τοιοϋτος καταρτισμός δεν επιτυγχάνεται δι’ άλλου τρόπου, παρά διά 
τής δοκιμασίας τής ελευθερίας αύτοϋ. Ή δε δοκιμασία αυτή επιτυγχάνεται διά τής άντενεργείας τοΰ 
κακοΰ. Τουτέστιν, ϊνα δοκιμασθη, ή ελεύθερα θέλησις τοΰ άνθρώπου, εινε άνάγκη νά τεθή ούτος εν τώ 
κόσμω τούτω μεταξύ δύο εναντίων, μεταξύ τού καλού και τοΰ κακοΰ. Είνε άνάγκη νά τεθή μεταξύ τού 
θελήματος τού Θεού και τού θελήματος τού πονηρού- μεταξύ τής εργασίας και των μέσων, τά όποια ό 
Θεός μεταχειρίζεται προς μόρφωσίν του (περί των οποίων έχομεν εϊπει ικανά προηγουμένως εν 
κεφαλαίω Β' 24 και έξης), και τής έπενεργείας και των μέσων, τά όποια μεταχειρίζεται ό πονηρός, 
όπως άποχωρήση τον άνθρωπον άπό τον Θεόν, (περί των οποίων ειπομεν άνωτέρω διά πολλών, 173 
και καθεξής). Τιθέμενος δέ μεταξύ των δύο τούτων άντιθέτων ενεργειών ό χριστιανός, δύναται, εάν 
θέλη νά προτιμήση και νά πράξη τό άγαθόν παρ’ δλον τον πόλεμον και τάς άντενεργείας και 
έπιβουλάς τού πονηρού, και νά άναδειχθη, νικητής αυτού. 

Ό Θεός δέν επιτρέπει ϊνα ό άνθρωπος πειρασθη περισσότερον τών δυνάμεων τού. Και λέγομεν, 
ότι δύναται ό Χριστιανός ν’ άναδειχθη, νικητής, διότι ό πονηρός, αν και παντοιοτρόπως και μέ 
μεγάλην μανίαν πολεμή τον άνθρωπον, ουδέποτε δμως έχει δικαίωμα νά πολεμήση και νά πειράση, 
αυτόν περισσότερον άπό δ,τι δύναται. Τόσον μόνον δικαίωμα έχει νά πειράση τον άνθρωπον, δσον 
εινε δυνατόν εις αυτόν δχι μόνον νά άποκρούση τον πονηρόν, άλλ’ ϊνα και κατά κράτος νικήση, αυτόν. 
Και δχι μόνον δέν έχει δικαίωμα, ϊνα πειράση τον άνθρωπον περισσότερον τής δυνάμεώς του, άλλ’ 
ούδέ άπλώς νά πειράση αυτόν, εάν δέν δοθή τό δικαίωμα τούτο εις αυτόν παρά τού Θεού. Διότι, εάν 
ό πονηρός δέν δύναται, ώς βλέπομεν εις τά ιερά Ευαγγέλια, νά εισέλθη, εις τούς χοίρους χωρίς νά 
λάβη την προς τοΰτο άδειαν (Ματθ. η’ 31), πολύ περισσότερον δέν δύναται νά πειράση τον άνθρωπον- 
και άκόμη περισσότερον δέν έχει τό δικαίωμα ϊνα πειράση, αύτόν υπέρ την δύναμίν του, ώς τούτο 
βλέπομεν καθαρώς εις τούς πειρασμούς τού Ίώβ. Διότι τον Ίώβ έπείρασεν ό Σατανάς, άφοΰ πρώτον 
έδόθη τό δικαίωμα εις αύτόν παρά τού Θεού μέχρι τίνος ορίου νά πειράση αύτόν (Ιώβ α' 12 και β' 6)- 
και έδόθη τό δικαίωμα παρά τού Θεού εις τον πονηρόν ϊνα πειράση, τον Ίώβ άναλόγως τής 
πνευματικής άντοχής και δυνάμεώς την όποιαν ειχεν ό Ίώβ. Και διά τοΰτο βλέπομεν, δτι ό Ίώβ έξήλθε 
νικητής άπό τούς μεγίστους τών πειρασμών, τούς οποίους έπέφερεν ό Σατανάς εις αύτόν, μείνας 
πιστός εις την ύπακοήν και τό θέλημα τοΰ Θεού. Δι' αύτόν δέ άκριβώς τον λόγον άνεδείχθησαν 
νικηται τών πολυειδών πειρασμών και ποικίλων μεθοδειών και μηχανευμάτων τού πονηρού ούχι 
χιλιάδες και μυριάδες, άλλ’ έκατομμύρια δλα άγιων και έναρέτων άνδρών και γυναικών. 

Και βεβαίως, δέν ήτο ποτέ δυνατόν νά έπιτρέπη, ό Θεός εις τον πονηρόν, ϊνα πειράζη, τον 
άνθρωπον περισσότερον τής δυνάμεώς του, διότι τότε θά ένικάτο πάς τις ύπ’ αύτοΰ- και ούδεις 
έπομένως θά ήτο ποτέ δυνατόν νά άναδεικνύεται νικητής αύτοΰ. Αλλά και ό Θεός τότε δέν θά 
έτιμώρει τον άνθρωπον νικώμενον υπό τοΰ πονηρού. ’Ήδη δμως τιμωρεί δικαίως αύτόν, διότι δχι μόνον 
δέν έπιτρέτει εις τον πονηρόν νά πειράση τον άνθρωπον περισσότερον τής δυνάμεώς του, άλλά και 
τό σπουδαιότερον, δτι χορηγεί και παρέχει εις τον Χριστιανόν και πάντα τά μέσα, διά τών οποίων 
δύναται νά άναδεικνύεται νικητής τοΰ πονηρού. 

Ό Θεός παρέχει περισσότερα μέσα προς σωτηρίαν μας παρ’ δσα διαθέτει ό πονηρός προς 
άπώλειάν μας. Τά μέσα δέ ταΰτα, τά όποια παρέχει εις ημάς ό Θεός προς καταπολέμησιν τοΰ 
πονηρού και προς μόρφωσίν ημών, εινε κατά πολύ άνώτερα άπό τά μέσα τά άντίθετα, τά όποια 
διαθέτει ό πονηρός, δπως άποχωρίση τον άνθρωπον άπό τον Θεόν. Διότι, εκτός τών άλλων μέσων, 
παρέχει εις ημάς ό Θεός την μετάνοιαν, διά τής οποίας ώς άλλαχοΰ (167) διά πολλών έχομεν εϊπει, ό 
Χριστιανός συγχωρείται και άπαλλάσσεται άπό πάσαν άμαρτίαν, και κρημνίζει τοιουτοτρόπως εν μιά 
στιγμή δλον τό πονηρόν οικοδόμημα τού Σατανά και ματαιώνει πάσας τάς πολυχρονίους αύτοΰ 
ένεργείας, δι’ ών άπεπλάνα και έκράτει τον άνθρωπον υπόδουλον εις την άμαρτίαν και εις τον εαυτόν 
του. Έπομένως διά τών μέσων τά όποια παρέχει ό Θεός, και μάλιστα διά τής μετάνοιας, άναδεικνύεται 
ό άνθρωπος νικητής τού πονηρού. Διότι και αν ήθελε συμβη, εν τώ κατά τού πονηρού άγώνι νά 
παρεκκλίνη εξ άγνοιας ή άδυναμίας, ή άπροσεξίας, διά τής μετάνοιας επανέρχεται πάλιν εις την 
προτέραν θέσιν, την οποίαν ε’ιχε πριν ή άμαρτήση. Ούτω δέ ό άνθρωπος, διά τής ύπακοής εις τό 
θέλημα τού Θεού και τής κατά τού Σατανά νίκης, κάμνει καλήν χρήσιν τής ελευθερίας αύτοΰ- οπότε 
και καταρτίζεται και τελειοποιείται και άποβαίνει αιωνίως άπτωτος και άσφαλής εν τη, άρετη, και τη 
προς τον Θεόν ύπακοη. 

Συμπέρασμα. Ή άντενέργεια λοιπόν και ό πόλεμος τού πονηρού δχι μόνον δέν βλάπτει τον 
ποιοΰντα καλήν χρήσιν τής ελευθερίας αύτοΰ και άποκρούοντα τον πονηρόν, άλλά και άποβαίνει τά 
μέγιστα ώφέλιμος διά τον Χριστιανόν. Καθόσον συντελεί μεγάλως εις τον καταρτισμόν και την 
τελειοποίησιν αύτοΰ, και την εν τώ άγαθώ άσάλευτον αύτοΰ εμμονήν εν τώ αϊωνίω αύτοΰ μέλλοντι. Δι' 
αύτόν δέ άκριβώς τον λόγον επιτρέπει και ό Θεός εις τον πονηρόν, ϊνα πειράζη και πολεμή τον 
άνθρωπον. 


182. Β') ΤΟ ΔΕΥΤΕΡΟΝ ΑΙΤΙΟΝ ΤΗΣ ΑΜΑΡΤΙΑΣ ΕΙΝΕ Η ΘΕΛΗΣΙΣ ΤΟΥ 
ΑΝΘΡΩΠΟΥ 

Εϊδομεν (173) δτι τό πρώτον αίτιον τής άμαρτίας εινε ή υποβολή τού πονηρού. Πρέπει δμως νά 
γνωρίζωμεν δτι, δταν ό άνθρωπος δέν ύπακούη, εις τά τοΰ πονηρού, ή υποβολή, καθώς και πάσα 
ενέργεια αύτοΰ, δχι μόνον δέν λογίζεται άμαρτία, άλλά και τούναντίον εινε άρετη την οποίαν τιμά και 



δοξάζει ό Θεός. 'Ώοτε ή, υποβολή τοϋ πονηρού είνε πρώτον αίτιον της αμαρτίας ώς προς εκείνον, 
όστις δέχεται και πράττει συμφώνως προς αυτήν. Δεύτερον δε αίτιον τής άμαρτίας είνε ή υπό τής 
θελήσεως τοϋ άνθρώπου παραδοχή τής υποβολής τοϋ πονηρού- το όποιον παρατηροϋμεν εν τοίς 
πρωτοπλάστοις. Διότι ή πρώτη άφορμή τής άμαρτίας τών πρωτοπλάστων ύπήρξεν ό πονηρός. Ή δε 
παραδοχή τής υποβολής τοϋ πονηρού ύπο τής έλευθέρας θελήσεως αύτών και ή συμμόρφωσις προς 
αύτήν άπετέλεσε το δεύτερον αίτιον τής άμαρτίας. Βλέπομεν λοιπόν σαφώς και καθαρώς, ότι το 
δεύτερον αίτιον τής άμαρτίας εις τον πράττοντα ταύτην είνε ή θέλησις τοϋ άνθρώπου, είνε ή κακή 
χρήσις τής ελευθερίας αύτοϋ. 


183. Γ) ΕΤΕΡΟΝ ΠΡΩΤΕΥΟΝ ΑΙΤΙΟΝ ΤΗΣ ΑΜΑΡΤΙΑΣ ΕΙΝΕ ΚΑΙ Η ΕΝ ΤΗ 
ΨΥΧΗ ΤΟΥ ΑΝΘΡΩΠΟΥ ΚΛΙΣΙΣ ΚΑΙ ΡΟΠΗ ΠΡΟΣ ΤΟ ΚΑΚΟΝ 

Εις μεν τούς πρωτοπλάστους, οί όποιοι ήσαν άπηλλαγμένοι καί καθαροί άπό πάσαν άμαρτίαν, 
αίτίαν καί άφορμήν προς άμαρτίαν έδωκεν εις αύτούς, ώς εϊδομεν προηγουμένως, ό πονηρός. Άφ' 
ότου όμως οί πρωτόπλαστοι ήμάρτησαν, ή άμαρτία, ώς άλλη άσθένεια είσχωρήσασα εν τη ψυχή τοϋ 
άνθρώπου, έλαβε κράτος καί δύναμιν εν αύτη, ούτως ώστε καί άφ’ έαυτής πλέον ή ψυχή να κλίνη, καί 
να ρέπη προς τό κακόν. Τούτο δε μαρτυρεί ή Αγία Γραφή, λέγουσα ύστερον άπό την άμαρτίαν τών 
πρωτοπλάστων, ότι «’Έγκειται (=είναι άφωσιωμένη, ρέπει) ή διάνοια τού άνθρωπον έπιμελώς επί τα 
πονηρά εκ νεότητος αύτοϋ» (Γενέσ. η 21). Ώς εκ τούτου λοιπόν, άπό τής παραβάσεωος τών 
πρωτοπλάστων, αιτία καί άφορμή προς άμαρτίαν δεν είνε μόνον ό πονηρός, άλλ’ είνε καί ή εν τη 
ψυχή τοϋ άνθρώπου κλίσις καί ροπή προς τό κακόν. 

Ή ροπή αύτη καί κλίσις τής ψυχής προς την άμαρτίαν δεν είνε ώς τά πολλά εξωτερικά αίτια, εξ 
ών δίδονται άφορμαί προς άμαρτίαν, περί ών προηγουμένως εϊπομεν, άλλ’ είνε αίτιον πρωτεϋον, είνε 
αίτιον τής άμαρτίας πολύ ισχυρόν εις τον μη άναγεννημένον άνθρωπον. "Ενεκα τούτου κάμνονεν καί 
ειδικόν λόγον περί αύτοϋ. 

Τό αίτιον τοϋτο, την ροπήν δηλονότι καί κλίσιν τοϋ άνθρώπου προς την άμαρτίαν, βεβαιοΰσα ή 
Αγία Γραφή διά τοϋ άποστόλου Ιακώβου, λέγει τά εξής: «Μηδείς πειραζόμενος λεγέτω ότι άπό τοϋ 
Θεοϋ πειράζομαι ό γάρ Θεός άπείραστός έστι κακών, πειράζει δε αύτός ούδένα. Έκαστος δε 
πειράζεται υπό τής ιδίας επιθυμίας έξελκόμενος καί δελεαζόμενος- είτα ή επιθυμία συλλαβοΰσα τίκτει 
άμαρτίαν- ή δε άμαρτία άποτελεσθείσα άποκύει θάνατον» (Ίακ. α' 13-15). Δεν όμιλεΐ ενταύθα ό θείος 
Ιάκωβος περί τών εξωτερικών πειρασμών, τούς όποιους επιτρέπει ό Θεός προς δοκιμασίαν καί 
στέφανον τοϋ άνθρώπου, καθώς εν παραδείγματι ήσαν οί πειρασμοί τοϋ Ίώβ, τούς όποιους όταν 
ύπομένη. ό άνθρωπος γίνεται μακάριος- άλλ’ όμιλεί περί τής εσωτερικής, εν τη ψυχή τοϋ άνθρώπου, 
ροπής καί κλίσεως, ήτις ώθεί αύτόν ϊνα άμαρτήση. Όνομάζει δε πειρασμόν (διότι λέγει «μηδείς 
πειραζόμενος») την κλίσιν ταύτην καί ροπήν προς την άμαρτίαν, διότι, ένεκα τής ροπής ταύτης, ή 
έλευθέρα Θέλησις τοϋ άνθρώπου τίθεται εις πειρασμόν καί δοκιμασίαν- καθόσον πρόκειται να δειχθή, 
εάν ό άνθρωπος θά μείνη. πιστός εις τον νόμον τοϋ Θεοϋ, ή θά παρασυρθή, καί θά πράξη, την 
άμαρτίαν. Μηδείς λοιπόν, όταν αισθάνεται εν τη ψυχή του κλίσιν καί επιθυμίαν προς τό κακόν, λέγει, 
μηδείς ας φρονή, μηδείς ας λέγη, ότι ό Θεός πειράζει αύτόν. Επειδή ό Θεός ούτε πειράζεται ύπ’ 
ούδενός κακοϋ, ούτε εμβάλλει εις τινα κακήν επιθυμίαν. "Εκαστος άνθρωπος, λέγει, επηρεάζεται καί 
παρακινείται εις τό κακόν υπό τής ίδικής τοϋ κακής επιθυμίας, δελεαζόμενος καί εξωθούμενος. 
Έπειτα δέ, βέβαιοί ό τοϋ Θεοϋ Απόστολος, εάν άπροσεκτήση. καί ένδώση, ό άνθρωπος εις τον 
δελεασμόν καί την παρακίνησιν ταύτην τής ίδικής του επιθυμίας, κάμνει πρώτον συγκατάθεσιν προς 
την άμαρτίαν, δεχόμενος αύτήν έσωτερικώς εν τη ψυχή του- οπότε καί άμαρτάνει ενώπιον τοϋ Θεοϋ. 
Τοϋτο εννοεί λέγων, «είτα ή επιθυμία συλλαβοΰσα τίκτει άμαρτίαν». Έάν δέ ποιήση, έπειτα την 
άμαρτίαν καί διά τής πράξεως έξωτερικώς, λέγει ό θείος Ιάκωβος, ή άμαρτία τότε αύτη επιφέρει εις 
αύτόν τον αιώνιον θάνατον, χωρίζουσα αύτόν άπό τοϋ Θεοϋ. Καί ταϋτα μεν λέγει ό θείος Ιάκωβος 
περί τής εν τώ άνθρώπφ ροπής καί κλίσεως προς τό κακόν. 

Ό δέ άπόστολος Παϋλος, όμιλών περί τής αύτής ροπής καί κλίσεως προς την άμαρτίαν, μάς 
λέγει τά άκόλουθα: «Βλέπω έτερον νόμον εν τοίς μέλεσί μου άντιστρατευόμενον τώ νόμω τοϋ νοός 
μου, καί αίχμαλωτίζοντά με τώ νόμφ τής άμαρτίας τώ όντι εν τοίς μέλεσί μου» (Ρωμ. ζ' 23). Βλέπω, 
λέγει, εντός τοϋ έαυτοϋ μου μίαν διάθεσιν, μίαν κλίσιν καί ροπήν καί δύναμιν προς την άμαρτίαν, ή 
όποια δύναμις άντιμάχεται καί καταφέρεται καί πολεμεί προς εκείνο τό όποιον νοεί ό νοϋς μου καί 
μαρτυρεί ή συνείδησίς μου ώς ορθόν. Είνε δέ τοσαύτη ή δύναμις τής επιθυμίας καί ροπής ταύτης 
προς τό κακόν, ώστε μέ κάμνει αιχμάλωτον καί υποχείριον καί μέ παρασύρει εις τό νά πράττω την 
άμαρτίαν. Ταϋτα λέγει καί ό θείος Παϋλος περί τής εν τη ψυχή τοϋ άνθρώπου κλίσεως καί ροπής 
προς την άμαρτίαν, όμιλών εκ μέρους τοϋ άνθρώπον εκείνου, ό οποίος δέν έχει άναγεννηθή, άλλά 
κυριεύεται υπό τής άμαρτίας καί ώς αιχμάλωτος παρασύρεται ύπ αύτής. 

Ή προς τό κακόν δέ κλίσις καί ροπή είνε πολλών ειδών, ώς εκ τών πολλών καί διαφόρων 
άντικειμένων εις τά όποια άναφέρεται αύτη. Ούτω λόγου χάριν, υπάρχει κλίσις καί ροπή προς την 
πλεονεξίαν, κλίσις καί ροπή προς την άπόκτησιν δόξης εκ τών άνθρώπων, κλίσις καί ροπή προς τάς 
σαρκικάς ήδονάς καί τάς άπολαύσεις τοϋ κόσμου, καί ούτω καθεξής. 

Άλλά καί οί άνθρωποι όλοι δέν έχουν τάς αύτάς επιθυμίας καί ροπάς άλλ’ άλλος έχει επιθυμίαν 
καί ροπήν προς τοϋτο, καί άλλος προς εκείνο. Επίσης ή επιθυμία καί ροπή προς τό κακόν δέν έχει 
την αύτήν δύναμιν εις όλους τούς άνθρώπους, άλλ’ εις άλλον είνε ίσχυροτέρα, εις άλλον δέ 



ασθενέστερα. Άλλα και εν τώ αύτώ άνθρώπω δλαι αί έπιθυμίαι και ροπαί αύτοϋ προς το κακόν δεν 
έχουν την αυτήν δύναμιν και ισχύν- διότι αλλαι εξ αυτών ε’ινε άσθενέστεραι και επηρεάζουν αυτόν 
όλιγώτερον, αλλαι δε ίσχυρότεραι και έπικρατέστεραι και επηρεάζουν και ώθοϋν αυτόν προς τό 
κακόν ισχυρότερον. 


184. ΔΙΑΤΙ ΕΠΕΤΡΕΨΕΝ Ο ΘΕΟΣ ΙΝΑ ΜΕΤΑΔΟΘΗ Η ΑΜΑΡΤΙΑ ΤΩΝ 
ΠΡΩΤΟΠΛΑΣΤΩΝ, ΚΑΘΩΣ ΚΑΙ Η ΡΟΠΗ ΚΑΙ ΚΛΙΣΙΣ ΠΡΟΣ ΤΟ ΚΑΚΟΝ 

Ή αμαρτία των πρωτοπλάστων, καθώς και ή εξ αυτής προελθοΰσα ροπή και κλίσις προς τό 
κακόν μετεδόθη κληρονομικώς εις την άνθρωπότητα διά της γεννήσεως εκ τών πρωτοπλάστων. 
Έπέτρεψε δε τοϋτο ό δίκαιος και πανάγαθος Θεός και δι' άλλους λόγους, άλλα και διότι έμελλε μετά 
ταϋτα, νόμον δικαιοσύνης έφαρμόζων, ϊνα μεταδώση διά τοϋ ενός Θεάνθρωπον, τοΰ Κυρίου ημών 
Ίησοϋ Χριστού, την δικαίωσιν και σωτηρίαν εις πάντας τούς πιστεύοντας εις αύτόν, καίτοι φέροντας 
εν έαυτοίς άμέτρητον πλήθος αμαρτιών και βαρείαν την ενοχήν. Έάν λοιπόν έπέτρεψεν ό Θεός ϊνα 
μεταδοθή και εις ημάς ή άμαρτία τού Άδάμ, καίτοι ημείς προσωπικώς δεν έποιήσαμεν την άμαρτίαν 
αύτοΰ, έπέτρεψε τούτο κατά λόγον δικαιοσύνης και προς τό συμφέρον ημών. Διότι ήδη ημείς διά τού 
Ιησού Χριστού ού μόνον άπό την μεταδοθεϊσαν εις ημάς άμαρτίαν τού Άδάμ έλευθερούμεθα, άλλά και 
άπό πάσαν άλλην ιδικήν μάς άμαρτίαν, και γινόμεθα ούτω δίκαιοι και κληρονόμοι τής αιωνίου ζωής. 

Ναί· ή εκ τών πρωτοπλάστων μεταδοθείσα άμαρτία, καθώς και ή κλίσις και ροτή προς τό κακόν, 
καθιστά πάντα άνθρωπον άμαρτωλόν και ένοχον ενώπιον τού Θεού. Διά τής εις Χριστόν όμως 
πίστεως, και τού Αγίου Βαπτίσματος ή κληρονομικώς μεταδοθείσα αύτη άμαρτία και ένοχή αίρεται. 
Αίρεται δε ούτως, ώστε ό πιστεύσας και βαπτισθείς εινε δλως πλέον ελεύθερος άπό την άμαρτίαν και 
ενοχήν ταύτην, καθώς και άπό πάσαν άλλην ιδικήν του άμαρτίαν, ήν είχε τυχόν διαπράξει προ τού 
άγιου Βαπτίσματος, έάν έβαπτίσθη εις μεγάλην ηλικίαν. 


185. ΟΠΟΙΑ ΕΙΝΕ Η ΠΡΟΣ ΤΟ ΚΑΚΟΝ ΚΛΙΣΙΣ ΚΑΙ ΡΟΠΗ ΜΕΤΑ ΤΟ 
ΒΑΠΤΙΣΜΑ 

Και καθίσταται μεν ό άνθρωπος διά τού άγιου Βαπτίσματος δλως καθαρός και ελεύθερος άπό 
πάσαν άμαρτίαν και άπό πάσαν ενοχήν και γίνεται οικείος τώ Θεώ, δικαιούμενος διά τού Ιησού 
Χριστού, ή κλίσις όμως και ροπή προς τό κακόν δεν αίρεται διά τού άγιου Βαπτίσματος, άλλά μένει 
εν τη ψυχή τού άνθρώπου και μετά τό Βάπτισμα, Άλλ’ ή_κλίσις αύτη και ροπή, ή παραμένουσα και 
μετά τό Βάπτισμα, εινε πολύ διάφορος άπό εκείνην, ήτις εινε εις τον άβάπτιστον. 

Διότι, πρώτον, εις τον άβάπτιστον, δστις εινε δλως άμαρτωλός, ή κλίσις και ροπή φέρει εν έαυτή 
την ενοχήν. Εις δε τον βαπτισθέντα, όπως αίρεται διά τού άγιου Βαττίσματος πάσα άμαρτία, 
άπαλλασσομένου τού άνθρώπου άπό πάσαν ενοχήν, ούτως αίρεται και ή ένοχή τής ροπής και 
κλίσεως προς τό κακόν. Διά τούτο δεν λογίζεται τού λοιπού ή ροπή ώς άμαρτία, ούδέ φέρει ό 
άνθρωπος ενοχήν και εύθύνην άπέναντι τού Θεού δι’ αύτήν, όταν δεν συγκατανεύη ούδέ ένδίδη τό 
παράπαν εις αύτήν ή έλευθέρα θέλησις αύτοΰ. 

Δεύτερον, ό άβάπτιστος κυριεύεται άπό την δύναμιν τής ροπής και κλίσεως προς τό κακόν και 
παρασύρεται ώς αιχμάλωτος ύπ’ αύτής, χωρίς να δύναται νά νικήση αύτήν. Ό δέ βαπτισθείς, 
ένισχυνόμενος υπό τής χάριτος τού Θεού, νικά καί καθυποτάσσει την κλίσιν ταύτην καί ροπήν, όταν 
καταπολεμά καί δέν ένδίδη εις αύτήν. 


186. ΔΙΑΤΙ Ο ΘΕΟΣ, ΚΛΙΤΟΙ ΘΕΛΕΙ ΤΟΝ ΑΝΘΡΩΠΟΝ ΕΛΕΥΘΕΡΟΝ ΑΠΟ 
ΠΑΣΑΝ ΡΟΠΗΝ ΠΡΟΣ ΤΟ ΚΑΚΟΝ, ΔΕΝ ΕΛΕΥΘΕΡΩΝΕΙ ΑΥΤΟΝ ΕΞ ΑΡΧΗΣ 
ΕΝ ΤΩ ΑΓΙΩ ΒΑΠΤΙΣΜΑΤΙ 

Καί δέν εινε μέν μετά τό Βάπτισμα έφάμαρτος ή κλίσις καί ροπή, καθ’ έαυτήν θεωρουμένη, ούδέ 
φέρει, ώς εϊπομεν, εις τον Χριστιανόν την ενοχήν καί την εύθύνην άπέναντι τού Θεού, όταν δέν ένδίδη 
ή θέλησις εις αύτήν, δέν εινε όμως καί άρεστή εις τον Θεόν. Διότι ό Θεός έπλασεν εξ άρχής τον 
άνθρωπον ελεύθερον άπό πάσαν κλίσιν καί ροτήν προς τό κακόν, καί θέλει ώς εκ τούτου αύτόν 
άπηλλαγμένον καί ελεύθερον άπό πάσαν κακήν κλίσιν, όπως ζή εν άρμονία καί ειρήνη, πορευόμενος 
καί ύπακούων κατά πάντα εις τό θέλημα αύτοΰ, χωρίς νά ύπάρχη τι εν τη ψυχή του τό 
έναντιούμενον καί άντιμαχόμενον προς την θείαν θέλησιν. 

Άλλ’ άφοΰ θέλει ό Θεός, ϊνα ζή ό άνθρωπος εν άρμονία καί ειρήνη, ελεύθερος άπό την ροπήν καί 
κλίσιν προς τό κακόν, διατί τότε δέν ελευθερώνει αύτόν εν τώ άγίω Βαπτίσματι καί άπό την κλίσιν 
καί ροπήν ταύτην, άφοΰ δι’ αύτοΰ τον καθαρίζει καί τον ελευθερώνει άπό πάσαν άμαρτίαν καί 
ενοχήν; Άπαντώντες εις τούτο λέγομεν ότι έπέτρεψεν ό Θεός, ϊνα μένη καί μετά τό άγιον Βάπτισμα ή 
κλίσις καί ροπή προς τό κακόν εν τη ψυχή τού άνθρώπου, εν πρώτοις, ϊνα ένθυμώμεθα καί 
συναισθανώμεθα, ότι ή ροπή καί κλίσις προς τό κακόν εινε άποτέλεσμα τής άμαρτίας, καί 
άποστρεφώμεθα ώς εκ τούτου καί μισώμεν αύτήν. 

Ό κυριώτερος όμως λόγος^ διά τον όποιον δέν αίρει καί δέν εξαλείφει ό Θεός την ροπήν ταύτην 
εν τώ άγίω Βαπτίσματι, εινε ούτος: Νά καθυποτάξη, καί έξουδετερώση, αύτήν αύτός ό χριστιανός διά 



τοϋ άγώνος και τοϋ πολέμου κατ’ αυτής. Ό δέ αγών ούτος είνε τα μέγιστα χρήσιμος, καθόσον γίνεται 
αφορμή εις το να έχη προσοχήν ό χριστιανός, και να προάγεται και να προκόπτη, εις την αρετήν. 
Άγωνιζόμενος δέ ουτω, και επί μάλλον προαγόμενος εις την αρετήν και τον άγιασμόν, θέλει 
καταστέλλει και καθυποτάσσει την κλίσιν ταύτην διά τής χάριτος τοϋ Θεοΰ, ούτως ώστε ουδέποτε νά 
ένδίδη το παράπαν εις αυτήν- οπότε και δεν θά ύπάρχη. τι πλέον εν τη ψυχή του, όπερ νά έχη. ίσχύν, 
ϊνα διασαλεύη αυτόν άπο τοϋ θελήματος τοϋ Θεοϋ. Επομένως ή κλίσις και ροπή αϋτη χρησιμεύει εις 
τον χριστιανόν ώς άφορμή προσοχής και άγώνος και προκοπής και τελειοποιήσεως εν τη άρετη. 
Χρησιμεύει και ώς μέσον δοκιμασίας, εις το νά δειχθη ή προς τον Θεόν τελεία πειθαρχία και ύπακοή 
τοϋ άνθρώπου. Διότι εάν χρησιμεύωσιν ώς μέσα δοκιμασίας τής έλευθέρας θελήσεως τοϋ άνθοώπου ή 
επήρεια τοϋ πονηροϋ και οί διάφοροι πειρασμοί καί αί πολυειδείς θλίψεις καί όδύναι τής ζωής, ώς 
εϊπομεν προηγουμένως, πολύ περισσότερον χρησιμεύει διά την δοκιμασίαν ταύτην ή κλίσις καί ροπή 
προς το κακόν, ήτις δέν προέρχεται έξωθεν, άλλ’ υπάρχει εντός τής ψυχής τοϋ άνθρωπον καί πολεμεί 
αυτόν. 

’Άν λοιπόν δέν έξαλείφη, ό Θεός εν τώ άγίω Βαπτίσματι την κλίσιν καί ροπήν προς το κακόν, δέν 
εξαλείφει ταύτην προς τον σκοπόν ϊνα καταστείλη, καί καθυποτάξη. αυτήν αυτός ό χριστιανός διά τού 
κατ’ αυτής πολέμου καί άγώνος, όπως άναδειχθη τοιουτοτρόπως νικητής καί λάβη, τον αιώνιον τής 
νίκης στέφανον. 


187. ΠΟΤΕ ΕΙΝΕ ΕΦΑΜΑΡΤΟΣ Η ΡΟΠΗ ΚΑΙ ΚΛΙΣΙΣ ΠΡΟΣ ΤΟ ΚΑΚΟΝ 

Εϊπομεν ότι ή ροπή καί κλίσις προς τό κακόν, ήτις μένει καί μετά τό άγιον Βάπτισμα, δέν φέρει 
ενοχήν καί ευθύνην άπέναντι τού Θεού, καί ότι είνε πολύ διάφορος άπό την κλίσιν καί ροπήν, ήτις 
είνε εις τον άβάπτιστον. Είνε άνάγκη όμως νά διακρίνωμεν καλώς πότε δέν έχει ό χριστιανός ενοχήν 
διά την κλίσιν ταύτην καί ροπήν, καί πότε είνε ένοχος καί ύπεύθυνος δι' αύτήν. 

Λέγομεν λοιπόν ότι τότε μόνον είνε άνεύθυνος ό χριστιανός διά την εν τη ψυχή του κλίσιν καί 
ροπήν, όταν άποδοκιμάζη, αύτήν μέ την θέλησίν του καί την άποκρούη, χωρίς τό παράπαν νά την 
δέχεται. "Οταν όμως δέν την άποκρούη, άλλά την στέργει καί την δέχεται διά τής θελήσεως του, καί 
ένδίδη είτε έσωτερικώς εν τη ψυχή του, είτε έξωτερικώς εις τό νά πράττη, τό κακόν, τότε είνε ένοχος 
καί ύπεύθυνος ενώπιον τής θείας δικαιοσύνης. Έν τη περιπτώσει δέ ταύτη, ή κλίσις καί ροπή προς 
τό κακόν ού μόνον προσλαμβάνει την αύτήν ενοχήν, την οποίαν έχει εις τον άβάπτιστον, άλλά 
προσαποκτά καί την δύναμιν καί ίσχύν, ήν έχει εις εκείνον- οπότε καί κυριεύει την ψυχήν τού 
άνθρώπου, καί άγει καί φέρει αύτόν εις την άμαρτίαν, όπως άγει καί φέρει πάντα άνθρωπον 
σαρκικόν, _ώς βέβαιοί καί ό θείος Παύλος διά τών λόγων, τούς οποίους προηγουμένως άνεφέραμεν 
(183), έν οίς όμιλεί περί τού σαρκικού άνθρώπου. 


188. ΟΛΑ ΤΑ ΑΙΤΙΑ ΠΡΟΣ ΑΜΑΡΤΙΑΝ ΕΙΝΕ ΠΟΛΕΜΙΟΙ ΤΟΥ ΑΝΘΡΩΠΟΥ 
ΣΥΜΜΑΧΟΥΝΤΕΣ ΠΡΟΣ ΑΛΛΗΛΟΥΣ 

Ειδομεν έν τοϊς προηγουμένοις, ότι τά αίτια τά οποία γίνονται άφορμή προς άμαρτίαν, είνε 
εξωτερικά καί εσωτερικά, "Ολα δέ ταΰτα, καθώς πάς τις δύναται νά νοη, είνε εχθροί καί πολέμιοι_τής 
σωτηρίας τού άνθρώπου. Άλλά τό άξιον προσοχής είνε καί τό ότι οί εξωτερικοί καί εσωτερικοί ούτοι 
εχθροί πολεμοΰντες τον άνθρωπον συμμαχούν έν τοίς πλείστοις προς άλλήλους καί άμοιβαίως 
βοηθοΰνται εις τό νά παρασύρουν τον άνθρωπον εις την άμαρτίαν. Ή δέ συμμαχία αύτών συνίσταται 
εις τούτο: Οί μέν εξωτερικοί εχθροί, ήτοι αί έξωτερικαί άφορμαί, ύποδεικνύουν καί παρουσιάζουν εις 
τον άνθρωπον την άμαρτίαν ώς καλόν τι καί εύχάριστον. Οί δέ εσωτερικοί εχθροί, ήτοι αί έσωτερικαί 
άφορμαί, αϊτινες είνε αί έπιθυμίαι καί ή ροπή προς τό κακόν, λαμβάνουσαι άφορμήν εκ τών έξωθεν 
ύποδεικνυομένων καί πιαρουσιαζομένων, παρακινούν καί ώθοΰν αύτόν εις τό νά ποιήση, τήν άμαρτίαν. 
Άλλοτε πάλιν αί έσωτερικαί έπιθυμίαι καί ή προς τό κακόν κλίσις καί ροπή ώθοΰν τον άνθρωπον εις 
τό νά έπίζητήση τήν άμαρτίαν έν τω κόσμω, εξ άλλου δέ ό κόσμος παρέχει εις αύτόν πάσαν εύκολίαν 
προς αύτήν. 


189. ΥΠΟΔΕΙΞΙΣ ΤΟΥ ΚΑΘ’ ΑΥΤΟ ΑΙΤΙΟΥ ΤΗΣ ΑΜΑΡΤΙΑΣ 

Περί τών αιτίων τής άμαρτίας όμιλοΰντες, εϊπομεν ότι ταΰτα είνε τρία- πρώτον, ή ύποβολή καί 
έπενέργεια τού πονηρού ή ό πονηρός, δεύτερον, ή θέλησις τού άνθρώπου, καί έτερον, ή έν τη ψυχή 
τού άνθρώπου κλίσις καί ροπή π_ρός τό κακόν. Εϊπομεν άκόμη, ότι αίτίαι προς άμαρτίαν δίδονται καί 
εκ πλείστων άλλων άφορμών, εξ ών άνεφέραμεν πολλάς. 

Άλλ’ εξ όλων τών αιτίων όσα άνεφέραμεν, πρέπει νά γνωρίζωμεν ότι έν καί μόνον είνε τό καθ’ 
αύτό κύριον αίτιον τής άμαρτίας καί δέν είνε πολλά- τούτο δέ είνε ή έλευθέρα θέλησις τού 
άνθρώπου, τήν οποίαν άνεφέραμεν προηγουμένως ώς δεύτερον αίτιον τής άμαρτίας. Καί τήν 
άνεφέραμεν εκεί ώς δεύτερον αίτιον ώς προς τήν σειράν ήτις άκολουθεί εις τον ποιοΰντα τήν 
άμαρτίαν. Διότι εις τον πράττοντα αύτήν, όπως ειδομεν εις τήν άμαρτίαν τών πρωτοπλάστων, 
προηγείται ή ύποβολή καί έπενέργεια τού πονηρού, καί έπεται ή συγκατάθεσις τής έλευθέρας 
θελήσεως προς έκτέλεσιν τής άμαρτίας. Παρόμοιον συμβαίνει καί ώς προς τήν άμαρτίαν, ήτις 



προέρχεται έκ τής ροπής και κλίσεως προς το κακόν. Προηγείται δηλαδή ή ώθησις ή προερχόμενη εκ 
τής κλίσεως και ροπη,ς προς το κακόν, και έπειτα ακολουθεί ή συγκατάθεσις της έλευθέρας θελήσεως 
προς έκτέλεσιν τίτς άμαρτίας. Ύπό τοιαύτην έποψιν ειπομεν εκεί την έλευθέραν θέλησιν ώς δεύτερον 
αίτιον τίτς άμαρτίας, ενώ αύτη είνε το καθ’ αυτό κύριον αίτιον τίτς άμαρτίας. Έάν δε ώνομάσαμεν 
προηγουμένως τον πονηρόν και την κλίσιν και ροπήν προς το κακόν άρχικά αίτια τίτς άμαρτίας, 
ώνομάσαμεν αύτά ύπό την έποψιν ότι ταϋτα δίδουν άφορμήν και ώθησιν, και έπιδρώσι σπουδαίως εις 
τον άνθρωπον, όπως ποιήσωσιν αύτόν ϊνα άμαρτήση. 

"Οτι δέ ό πονηρός και ή προς τό κακόν κλίσις και ροπή τού άνθρώπου και πάσαι αί διάφοροι 
άλλαι αίτίαι τίτς άμαρτίας είνε κυρίως άφορμαί προς την άμαρτίαν, και ούχί τό καθ’ αυτό κύριον 
αίτιον τίτς άμαρτίας, δυνάμεθα νά. τό νοήσωμεν καλώς, όταν λάβωμεν ύπ’ όψιν μας τούς άγιους 
άνδρας. Διότι οί πλείστοι εξ αύτών, πριν η άναγεννηθώσι και άγιασθώσιν, ήσαν όμοιοι προς τούς 
λοιπούς άνθρώπους καθόσον και αύτοί, εκτός τού πολέμου, δν είχον έκ τού πονηρού, ησθάνοντο, 
όπως καί οί άλλοι άνθρωποι, την προς την άμαρτίαν κλίσιν καί ροπήν. Έν τούτοις, επειδή 
άπεφάσισαν όλοψύχως ϊνα ποιήσωσι καλήν χρήσιν τής έλευθέρας αύτών θελήσεως καί ύποταχθώσιν 
εις τό θέλημα τού Θεού, δέν ϊσχυε πλέον εις τό νά έμποδίση, αύτούς άπό την κατά Θεόν ζωήν καί 
πολιτείαν ούτε ή επήρεια τού πονηρού, ούτε ή προς την άμαρτίαν τάσις καί ροπή, ούτε αί διάφοροι 
άλλαι αίτίαι καί άφορμαί. Τούτο ούδέν άλλο άποδεικνύει, είμή ότι πάντα τά ρηθέντα αίτια τής 
άμαρτίας δέν είνε τό καθ’ αύτό αίτιον τής ένεργουμένης καί τελουμένης ύπό τού άνθρώπου άμαρτίας. 
Διότι, έάν ήτο τό καθ’ αύτό αίτιον τής άμαρτίας, είτε έν εξ αύτών, είτε καί όλα όμοΰ, έάν ταΰτα 
δηλονότι ήσαν ισχυρότερα τής θελήσεως τού άνθρώπου, ήθελεν είνε δλως άδύνατον, ϊνα οί άγιοι 
άνδρες άποδειχθώσιν άνώτεροι τών αιτίων τούτων καί άποφύγωσι την άμαρτίαν. Καί έκ τού 
παραδείγματος λοιπόν τών άγιων άνδρών, οί όποιοι άπέκρουσαν καί ένίκησαν τάς άφορμάς τής 
άμαρτίας, έννοοΰμεν καλώς ότι εις τούς άμαρτάνοντας τό καθ’ αύτό κύριον αίτιον τής άμαρτίας είνε ή 
έλευθέρα θέλησις αύτών, ήτις δέν άποκρούει, άλλά στέργει τό κακόν. 

Καί επειδή ή έλευθέρα θέλησις είνε τό καθ’ αύτό κύριον αίτιον τής άμαρτίας, διά αύτόν τον 
λόγον καί πάς ό ποιών την άμαρτίαν θά τιμωρηθη, ύπό τής δικαιοσύνης τού Θεού. Καί δικαίως θά 
τιμωρηθη,, επειδή έποίησε κακήν χρήσιν τής ελευθερίας αύτοΰ. Διότι ενώ έπλάσθη ελεύθερος ύπό τού 
Θεού, ϊνα έκλέγη, καί άσπαςεται έλευθέρως τό ορθόν καί ώφέλιμον καί σωτήριον εις εαυτόν, τό 
όποιον υποδεικνύει διά τού νόμου τού ό Θεός, αύτός ποιεί τούναντίον, προτιμά καί πράττει τό 
επιβλαβές καί όλέθριον εις έαυτόν, δπερ υποβάλλει ό πονηρός. Ή κακή λοιπόν αύτη χρήσις τής 
ελευθερίας αύτοΰ, αύτή, καί μόνον αύτή, επιβαρύνει μεγάλως τον άνθρωπον ενώπιον τού Θεού, χωρίς 
νά δύναται νά έλαφρώση, τό παράπαν την θέσιν του καί νά δικαιολογηθη,, έκ τού δτι έδόθησαν εις 
αύτόν αίτίαι καί άφορμαί δπως άμαρτήση. Καί δέν δύναται νά δικαιολογηθη, διότι δχι μόνον πάσαν 
υποβολήν τού πονηρού καί πάσαν άλλην αιτίαν καί άφορμήν δύναται νά άποκρούση, άλλά καί πάν 
πάθος τής ψυχής, δπερ έγένετο δευτέρα φύσις εις αύτήν καί έχει μεγάλην ίσχύν, καθώς καί αύτήν την 
κλίσιν καί ροπήν προς τό κακόν, ήτις έχει δύναμιν ίσχυράν έν τη, ψυχή τού άμαρτωλοΰ, καί αύτά 
λέγομεν δύναται διά τής έκ τού Χριστού άπορρεούσης χάριτος νά κατανικήση. Αρκεί μόνον νά θελήση, 
άποφασιστικώς καί μέ την καρδίαν του, άφ’ ένός μέν νά συμμορφωθή προς τούς δρους τής μετάνοιας, 
διά τών όποιων εξαλείφονται αί άμαρτίαι, καί περί τών όποιων ειπομεν προηγουμένως (168), καί άφ’ 
έτέρου νά χρησιμοποιήση, τά μέσα ή δπλα, διά τών όποιων πολεμείται καί άποκρούεται ή άμαρτία, 
περί τών όποιων θά ειπωμεν εις τό έπόμενον κεφάλαιον. 


190. ΝΟΩΝ Ο ΑΝΘΡΩΠΟΣ ΤΟΥΣ ΠΟΛΥΑΡΙΘΜΟΥΣ ΕΧΘΡΟΥΣ ΤΗΣ ΨΥΧΗΣ 
ΤΟΥ, ΚΑΤΑΛΑΜΒΑΝΕΙ ΠΟΙΑ ΕΙΝΕ Η ΘΕΣΙΣ ΤΟΥ ΥΠΟ ΠΝΕΥΜΑΤΙΚΗΝ 
ΕΠΟΨΙΝ 

Έκ τών ρηθέντων προηγουμένως περί τών αιτίων καί άφορμών εξ ών προκαλείται ή άμαρτία, 
καταλαμβάνει πάς τις, δτι ό άνθρωπος περικυκλοΰται καί πολιορκείται πανταχόθεν ύπό πολυαρίθμων 
καί παντοίων εχθρών καί πολεμίων τής σωτηρίας του, έπιξητούντων την καταστροφήν του καί την 
άπώλειάν του. Οί εχθροί δέ ούτοι οί πολιορκοΰντες καί έπιβουλευόμενοι την σωτηρίαν τον δέν είνε 
μόνον ορατοί, άλλά καί άόρατοι, δέν είνε μόνον τυραννικοί, άλλά καί έλκυστικοί καί γοητευτικοί, δέν 
είνε μόνον εξωτερικοί, άλλά καί εσωτερικοί, οί δέ εσωτερικοί είνε ισχυρότεροι των εξωτερικών. Έκ 
πάντων δέ τούτων εννοεί ό άνθρωπος, δτι ή θέσις του ύπό πνευματικήν έποψιν είνε όμοια προς τό 
έθνος ή την πόλιν εκείνην, ή όποια έξωτερικώς μέν πολιορκείται ύπό πολυαρίθμου εχθρικού στρατού, 
έπίςητούντος νά κυριεύση, καί νά καθυποτάξη, αύτήν, έσωτερικώς δέ πολεμείται ύπό προδοτών καί 
στασιαστών, έπιξητούντων καί τούτων δ,τι έπιξητοΰσι καί οί έξωθεν πολιορκοΰντες, ήτοι νά γίνωσι 
καί αύτοί έξουσταοταί καί κύριοι τής πόλεως. Κατά παρόμοιον τρόπον καί ό άνθρωπος πολεμείται 
δχι μόνον ύπό τών εξωτερικών εχθρών, ήτοι τών εξωτερικών αιτίων καί άφορμών, άλλά καί ύπό τών 
εσωτερικών, ήτοι τών επιθυμιών καί τής ροπής προς τό κακόν. 

Έννοών δέ καλώς ό άνθρωπος την θέσιν του ταύτην, έν ή εύρίσκεται ύπό πνευματικήν έποψιν, 
καταλαμβάνει δτι άφιέμενος εις τάς δυνάμεις του εξάπαντος θά νικηθη, ύπό τής άμαρτίας καί θά 
ύποδουλωθή εις αύτήν. Έάν δέ ειπομεν άνωτέρω (189) δτι έκ τής έλευθέρας θελήσεως τού άνθρώπου 
έξαρτάται τό νά άποκρούση καί κατανικήση πάσαν υποβολήν τού πονηρού, πάσαν αιτίαν καί 
άφορμήν, πάν πάθος, καί αύτήν την κλίσιν καί ροπήν προς τό κακόν, ειπομεν τούτο ύπό τον δρον 
τού νά συμμορφωθή ό άνθρωπος προς τά μέσα, δι’ ών εξαλείφεται καί πολεμείται ή άμαρτία. Τότε δέ 



πράγματι και αλήθεια δύναται ή ελεύθερα θέλησις διά τίτς εκ τοϋ Ίησοϋ Χρίστου άπορρεούσης 
χάριτος να καταβάλη, και υπερνίκησα πάσαν εναντιότητα. ’Άν άφεθίΐ, όμως ό άνθρωπος εις μόνας τάς 
δυνάμεις του, είνε φύσει άδύνατον ϊνα άντιπαλαίση, μόνος του και άναδειχθίτ νικήτας της αμαρτίας. 
Εντεύθεν καταλαμβάνομεν ότι έ'χομεν άπόλυτον άνάγκην τη,ς θείας δυνάμεως και βοήθειας, δι' ής 
δύναται ό χριστιανός να έξέλθη, νικήτας εκ τοϋ δεινού τούτου άγώνος. Διά τούτο και ό Χριστός ειπεν 
«ότι χωρίς εμού ού δύνασθε ποιείν ούδέν» (Ιωάν, ιε' 5). Διά νά έμβάλη, δε καί την πεποίθησιν καί 
βεβαιότητα ότι ό κατά της άμαρτίας πολέμων άνθρωπος θά νικήση, εξάπαντος αύτη,ν διά της βοήθειας 
τού Θεού, είπε καί ότι «τά άδύνατα παρ’ άνθρώποις δυνατά έστι παρά τω Θεω» (Λουκ. ιη' 27). 

Άλλ' ό Θεός, ϊνα παράσχη, την χάριν του καί την βοήθειάν του έκξητει καί άπαιτεϊ παρά τοΰ 
άνθρώπου, ϊνα καί αύτός ποιη, πάν ό,τι έξαρτάται εξ έαυτοϋ προς καταπολέμησιν τίτς άμαρτίας καί 
τού κακού. Τί δε έξαρτάται εκ τού άνθρώπου, η μάλλον πώς πρέπει νά πολέμα ούτος κατά τίτς 
άμαρτίας, διά νά μη, νικάται ύπ’ αύτίτς, έρχόμεθα νά ειπωμεν ιίδη. 



ΚΕΦΑΛΑΙΟΝ ΙΓ': ΟΠΛΑ Η ΜΕΣΑ ΠΝΕΥΜΑΤΙΚΑ ΠΡΟΣ 
ΚΑΤΑΠΟΛΕΜΗΣΙΝ ΤΗΣ ΑΜΑΡΤΙΑΣ 


191. ΠΩΣ ΠΡΕΠΕΙ ΝΑ ΠΟΛΕΜΗ Ο ΧΡΙΣΤΙΑΝΟΣ ΚΑΤΑ ΤΗΣ ΑΜΑΡΤΙΑΣ 

Πόλεμον κατά τής άμαρτίας λέγοντες έννοοϋμεν το πώς νά πολεμώμεν και να άποδιώκωμεν τα 
αίτια και τάς άφορμάς τη,ς άμαρτίας, όποθενδήποτε και αν προσβάλλωσιν τιμάς, είτε έσωθεν εκ τη,ς εν 
τη, ψυχή, κλίσεως και ροπής προς το κακόν, είτε έξωθεν εκ τοϋ διαβόλου και πάντων των λοιπών 
εξωτερικών αιτίων και αφορμών. Είνε δε ό πόλεμος κατά τών αιτίων και τών αφορμών τη,ς άμαρτίας 
πόλεμος κατ’ αύτής της άμαρτίας, επειδή, ή άμαρτία εισχωρεί εν τη, ψυχή και τη, θελήσει τοΰ 
ανθρώπου διά τών αιτίων και αφορμών αυτής. Επομένως, όταν πολεμή, και νικά ό άνθρωπος τά αίτια 
και τάς άφορμάς τής άμαρτίας, πολεμεί και άποδιώκει αυτήν την άμαρτίαν. 

Πολεμοΰνται δε τά αίτια και αί άφορμαί τής άμαρτίας διά μέσων ή όπλων πνευματικών. Ή δε 
χρήσις τών αναγκαίων έκάστοτε όπλων προς άποδίωξιν τής άμαρτίας επιβάλλεται υπό τοϋ Θεοΰ ώς 
καθήκον και έργον απαραίτητον εις πάντα άνθρωπον, όστις θέλει νά άποφύγη την αιώνιον καταδίκην 
και νά άπολαύση, την αιώνιον ζωήν. Διότι, ώς έδείχθη προηγουμένως (189) τό κύριον αίτιον ένεκα τοϋ 
οποίου λαμβάνει χώραν ή άμαρτία εν τώ άνθρώπω είνε ή θέλησις αύτοϋ. Και επειδή είνε ή θέλησις 
τοϋ άνθρώπον τό καθ’ αυτό και κύριον αίτιον τής άμαρτίας, διά τούτο, εάν δεν έπαγρυτινη ό 
άνθρωπος και δεν θέτη, εις ενέργειαν κατά τής παρουσιασμένης έκάστοτε άμαρτίας τά κατάλληλα εκ 
τών ύποδειχθησομένων όπλων, θά φέρη, μόνος αυτός ολόκληρον την ευθύνην τής άμαρτίας, καί θά 
είνε επομένως άξιος τοϋ αιωνίου πυρός. 

’Έχοντες λοιπόν ύπ’ όψιν μας τά αίτια καί τάς άφορμάς τής άμαρτίας, καθώς έξετέθησαν 
προηγουμένως, έρχόμεθα ήδη νά ύποδείξωμεν ποια είνε τά μέσα καί τά όπλα τά πνευματικά, διά τών 
οποίων πρέπει νά πολεμή ό χριστιανός κατά τών αίτιων καί άφορμών τής άμαρτίας, διά νά μη νικάται 
ύπ’ αύτής. Αλλά τά όπλα ταϋτα, διά τών οποίων πολεμείται καί άποδιώκεται ή άμαρτία, πρέπει νά 
γνωρί'ζωμεν ότι είνε συγχρόνως καί άρεταί, είνε άκόμη καί μέσα, διά τών οποίων έξασκείται ή άρετή. 
Θά άναφέρωμεν δε τά κυριώτερα καί σπουδαιότερα εκ τών μέσων καί όπλων τούτων. Ταϋτα δε όταν 
έχη, ύπ’ όψιν του καί μεταχειρίζεται ό χριστιανός, θά δύναται νά άποκρούη εύκόλως καί 
άποτελεσματικώς παν πάθος καί πάσαν ροπήν καί κλίσιν προς τό κακόν, καί πάσαν εν γένει 
άμαρτίαν, έπιτυγχάνων πάντοτε την νίκην καί τον θρίαμβον κατ’ αύτής. Άκόμη δε καί θά εργάζεται 
καί Θά έξασκή, την άρετήν, εύχερώς προαγόμενος καί προκόπτων είς την ζωήν τοϋ πνεύματος, είς την 
κατά Χριστόν ζωήν καί πολιτείαν. 


192. Α') Η ΓΝΩΣΙΣ ΤΟΥ ΘΕΛΗΜΑΤΟΣ ΤΟΥ ΘΕΟΥ 

Ώς πρώτον πνευματικόν μέσον ή δπλον, διά τοϋ οποίου δύναται ό άνθρωπος νά άποκρούη καί 
νά άποδιώκη, την άμαρτίαν, άναφέρομεν την γνώσιν τοϋ νόμου τοϋ Θεοϋ, την γνώσιν τοϋ θελήματος 
τοϋ Θεοϋ. Είνε τόσον άναγκαίον τό πνευματικόν τοϋτο δπλον, ώστε άνευ αύτοϋ είνε δλως άδύνατον 
νά άποφύγη ό άνθρωπος την άμαρτίαν. Διότι πώς είνε δυνατόν, όταν ό άνθρωπος έχη, άγνοιαν τοϋ 
Θελήματος τοϋ Θεοϋ, όταν έχη, άγνοιαν τοϋ νόμου του καί τών εντολών του νά τηρήση, αύτάς; Ή 
γνώσις τοΰ θελήματος τοϋ Θεοϋ καί εν γένει ή γνώσις τής άληθείας αύτοϋ είνε φώς είς την ψυχήν, διά 
τοϋ οποίου βλέπει ό άνθρωπος καί διακρίνει τό καλόν άπό τό κακόν, την άλήθειαν άπό τό ψεΰδος 
καί άπό την πρόληψιν καί την δεισιδαιμονίαν καί την πλάνην. Τον φωτίζει έτι ή γνώσις αυτή είς τό 
νά εκτιμά πάντα τά πράγματα κατ’ άλήθειαν καί νά άποδίδη, είς έκαστον την πραγματικήν αύτοϋ 
άξίαν- τά μεν σωματικά δηλονότι καί επίγεια νά εκτιμά καί νά θεωρη, ώς είνε, εφήμερα καί φθαρτά, 
χωρίς νά άπατάται ύπό τής ματαιότατος αύτών, τά δε πνευματικά πάλιν νά εκτιμά ώς ούράνια καί 
αίώνια. Τόν διδάσκει έτι ή γνώσις αυτή πόσον ολέθρια είνε τά άποτελέσματα τής άμαρτίας, άφ’ ενός, 
καί όποια είνε τά βραβεία καί αί άνταμοιβαί τής άρετής άφ’ ετέρου. 

Ώς εκ τούτου ή γνώσις τοϋ θελήματος τοΰ Θεοϋ καί τής άληθείας αύτοϋ έχει την δύναμιν όχι 
μόνον νά έλευθερώνη, τον άνθρωπον άπό πάν ψευδές φρόνημα, άλλά καί νά άπαλλάττη, αύτόν άπό 
πάσαν κλίσιν καί προσκόλλησιν είς τά γήινα καί έπιβλαβή. Έχει άκόμη την δύναμιν νά άπαλλάσση, 
αύτόν άπό την δουλείαν τής άμαρτίας, καί νά τον καθιστά πράγματι καί άληθεία έλεύθερον, 
δυνάμενον νά ζή, έν τη, άληθεΐ έλευθερία την όποιαν δίδει τό Πνεΰμα τοϋ Θεοϋ. Την μεγάλην ταύτην 
άλήθειαν την βέβαιοί αύτός ό Χριστός διά τών έξής λόγων αύτοϋ: «’Εάν μείνητε έν τώ λόγω τώ έμώ, 
άληθώς μαθηταί μου έστέ- καί γνώσεσθε την άλήθειαν καί ή άλήθεια έλευθερώσει ύμάς» ΓΙωάν. η 31- 
32). 

Την σπουδαιότητα καί άναγκαιότητα τής γνώσεως τοϋ θελήματος τοϋ Θεοϋ, τοϋ νόμου του καί 
τών έντολών του, την νοοϋμεν καί έκ τών λόγων, τούς όποιους είπεν αύτός ό Θεός είς τον Ίησοΰν 
τοϋ Ναυή, τον διάδοχον τοΰ Μωϋσέως: «Καί ούκ άποστήσεται, είπεν είς αύτόν, ή βίβλος τοϋ νόμου 
τούτου έκ τοϋ στόματός σου, καί μελετήσεις έν αύτή, ημέρας καί νυκτός, ϊνα ειδής ποιείν πάντα τά 
γεγραμμένα. Τότε εύοδωθήση,, καί εύοδώσεις τάς οδούς σου, καί τότε συνήσεις» ΓΙησοϋς Ναυή α' 8). 
Διά τών λόγων τούτων λέγει είς αύτόν τά έξής: Τό βιβλίον τοϋτο, ήτοι ή πεντάτευχος τοϋ Μωύσέως, 
τό όποιον περιέχει τον νόμον καί τάς έντολάς Μου νά μη άπομακρυνθή, ποτέ άπό σοϋ· νά έχη,ς αύτό 



πάντοτε πλησίον σου και νά μελετάς εν αύτώ ημέρας και νυκτός, διά να έχης πάντοτε ύπ’ όψιν σου 
τον νόμον μου και τάς έντολάς μου, όπως ποιής πάντα όσα είνε γεγραμμένα εν αύτω. Όταν ούτω 
ποιής, τότε θέλεις κατευοδωθή, και θέλεις πορεύεσθαι μετά φρονήσεως και συνέσεως και θέλεις φέρει 
εις αίσιον πέρας τό μέγα έργον, τό όποιον σοΰ άνετέθη. 

Μανθάνομεν άκόμη την σπουδαιότητα της γνώσεως τοΰ θελήματος τοϋ Θεοΰ και εκ των λόγων, 
τούς όποιους λέγει τό Πνεύμα τό 'Άγιον διά του προφήτου και βασιλέως Δαβίδ, διά των όποιων 
μακαρίζει τον άνθρωπον εκείνον, ό όποιος άποφεύγει την άμαρτίαν και μελετά τον νόμον τοΰ Θεού 
ημέραν και νύκτα- «Μακάριος, λέγει, άνήρ, δς ούκ έπορεύθη εν βουλή άσεβών... άλλ’ ή εν τω νόμω 
Κυρίου τό θέλημα αυτού, και εν τω νόμω αυτού μελετήσει ημέρας και νυκτός» (Ψαλμ. Α' 1-2). 

Έννοοϋμεν έτι την σπουδαιότη,ητα τής γνώσεως τοϋ θελήματος τοϋ Θεού καί εκ τής ιστορίας τής 
Εκκλησίας τού Χριστού. Καθόσον οί άγιοι Απόστολοι, έργον κύριον είχον, ώς ιστορεί ό ιερός Λουκάς 
εις τάς Πράξεις των Αποστόλων, νά διδάσκωσι καθ’ έκάστην τούς πιστεύοντας καί βαπτισθέντας τό 
θέλημα τοϋ Θεοΰ, τάς άληθείας τού Ευαγγελίου (Πραξ. β' 42). Ό δε θείος Παύλος επί τρία έτη κατά 
σειράν, ώς μάς βέβαιοί ό αυτός ευαγγελιστής Λουκάς, έδίδασκε τό θέλημα του Θεοΰ εν Έφέσω εις 
τούς Χριστιανούς (Πράξ. κ 31). 

Οί Πατέρες τής Εκκλησίας έθεώρουν ώς πρώτιστον αυτών έργον τό νά διαφωτίζωσι τούς 
χριστιανούς, κάμνοντες εις αυτούς γνωστόν τό θέλημα του Θεοΰ. Επειδή δε έθεώρουν την γνώσιν του 
θελήματος τού Θεού ώς τό κυριώτερον μέσον, δι’ ού ήδύναντο οί χριστιανοί νά άποφύγωσι την 
άμαρτίαν καί νά έργάζωνται την άρετήν, είχον καί την θείαν καί ίεράν Λειτουργίαν ήνωμένην μετά τής 
διδασκαλίας των άληθειών του Ευαγγελίου. Ουτω δε ή διδασκαλία του Θελήματος του Θεού άπετέλει 
μέρος άναπόσπαστον τής θείας καί ίεράς Λειτουργίας. Τά μεγάλα δε καί σωτήρια άποτελέσματα, τά 
όποια έπέφερεν εις τάς ψυχάς των χριστιανών ή εκ τής διδασκαλίας γνώσις τοΰ θελήματος τοΰ Θεοΰ, 
τά μαρτυρεί ή ιστορία. 

Έκ πάντων τούτων κατανοοΰμεν την σπουδαιότητα καί άναγκαιότητα τής γνώσεως του 
θελήματος τοϋ Θεού ώς όπλου πνευματικού κατά τής άμαρτίας. Περισσότερον όμως καταλαμβάνει ό 
άνθρωπος την άναγκαιότητα τής γνώσεως τού θελήματος τοϋ Θεού εις τό νά άποκρουη, καί νά 
άποφεύγη, την άμαρτίαν, όταν προσέξη, εις τούς εν τη έρήμω πειρασμούς τού Κυρίου, περί ών εϊπομεν 
προηγουμένως (174). Διότι ό Χριστός, καί εις τούς τρεις πειρασμούς, καθ’ ούς έπείρασεν αυτόν ό 
πονηρός, άντέταξε κατ’ αυτού τά ρήματα τής Αγίας Γραφής, διδάσκων ημάς δι’ αυτού ότι, διά νά 
άνθιστάμεθα εις τον πονηρόν καί νά νικώμεν αυτόν, πρέπει νά έχωμεν γνώσιν των λόγων τής Αγίας 
Γραφής, πρέπει νά έχωμεν γνώσιν τοϋ θελήματος τού Θεού. Διότι εάν δεν έχωμεν γνώσιν τοΰ 
θελήματος τοϋ Θεοΰ, δέν δυνάμεθα εις έκάστην περίστασιν νά διακρίνωμεν τό άρεστόν ενώπιον τού 
Θεού καί νά άποκρούωμεν μετά σθένους καί δυνάμεως τον πονηρόν, όταν ύποβάλλη, τό κακόν εις την 
ψυχήν μας. Δέν δυνάμεθα επίσης νά άποκρούωμεν καί τούς άνθρώπους εκείνους, οιτινες μάς 
προβάλλουν τι, όπερ είνε εναντίον τοϋ θελήματος τού Θεού. Είνε λοιπόν άναγκαιοτάτη καί 
άπαραίτητος ή γνώσις τοϋ θελήματος τού Θεοΰ προς άπόκρουσιν τού πονηρού καί παντός 
ύποβάλλοντος ήμίν εναντία του θελήματος τοϋ Θεοΰ, καί εν γένει προς άπόκρουσιν καί άποφυγήν 
τής άμαρτίας. Επίσης είνε άναγκαιοτάτη ή γνώσις τού θελήματος τού Θεού καί διά την εργασίαν τής 
άρετής. 

Ώς έκ τούτου δέν πρέπει ό χριστιανός νά θεωρή την μελέτην των Αγίων Γραφών, την μελέτην 
του νόμου καί των εντολών τού Θεού, καί την άκρόασιν τοΰ θείου λόγου, δι’ ών γνωρίζεται τό θέλημα 
τοϋ Θεού, ώς πάρεργόν τι ή μικρού λόγου άξιον. Ουδέ πρέπει ποτέ νά προφασίζεται, ότι δέν έχει 
καιρόν νά διαθέση, προς γνώσιν του θείου νόμου, προς γνώσιν τού θείου θελήματος- διότι πάντοτε 
δύναται ό άνθρωπος, όταν θέλη, νά έξοικονομήση χρόνον, έστω καί ολίγον, χάριν τού ιερού καί 
ύψηλοϋ τούτου καθήκοντος. Άπόδειξις τούτου είνε ό Δαβίδ, ό όποιος αν καί είχεν, ώς βασιλεύς, 
άναριθμήτους άσχολίας κυβερνών καί διευθύνων ολόκληρον έθνος, εν τούτοις κατώρθωνεν ϊνα 
έξοικονομή άρκετόν χρόνον, τον όποιον διέθετεν εις ύμνους καί προσευχάς προς τον Θεόν, καί εις 
μελέτην καί γνώσιν τοΰ θείου νόμου. ’Άς έχη, δέ καί πλήρη την βεβαιότητα καί πεποίθησιν ό 
χριστιανός ότι, καί όταν άκόμη έχη πολλάς άσχολίας, αν έξοδεύη καί ολίγον χρόνον εις τό νά μανθάνη, 
τό θέλημα τοϋ Θεοΰ, καθώς καί εις τό νά προσεύχεται, δέν θά ζημιωθη εξ αυτού ουδέ εις τά βιοτικά 
αυτού έργα- τουναντίον μάλιστα έχει νά ώφεληθη. Διότι ό Θεός, τοΰ όποιου τό θέλημα θά έκζητή καί 
την βοήθειαν θά έπικαλήται, θά ένισχύη, αυτόν, καί θά εύλογή τάς εργασίας του, καί θά κατευοδώνη, 
τάς επιχειρήσεις του. 


193. Β') Η ΠΙΣΤΙΣ ΩΣ ΟΠΛΟΝ ΠΝΕΥΜΑΤΙΚΟΝ ΕΝΑΝΤΙΟΝ ΤΗΣ ΑΜΑΡΤΙΑΣ 

Δεύτερον πνευματικόν μέσον ή όπλον, διά τοϋ όποιου δύναται ό άνθρωπος νά άποκρουη, καί 
άποδιώκη, την άμαρτίαν, άναφέρομεν την πίστιν. Περί τής σπουδαιότητος τής πίστεως διά την 
σωτηρίαν τοϋ άνθρώπου, καθώς καί περί τής άναγκαιότητος αυτής διά την καταπολέμησιν πάσης 
άμαρτίας, έχομεν εϊπει ικανά εις την άρχήν, ένθα γίνεται λόγος ειδικός περί πίστεως (56 καί καθεξής). 
Άναφέρομεν όμως καί πάλιν δι’ ολίγων περί τοϋ ζητήματος τής πίστεως ώς όπλου πνευματικού, 
επειδή ύποδεικνύομεν ενταύθα τά κυριώτερα έκ των πνευματικών όπλων προς καταπολέμησιν τής 
άμαρτίας. 

Λέγομεν λοιπόν ότι ή πίστις είνε εν των σπουδαιοτάτων όπλων, είνε εν των άναγκαιοτάτων καί 
των ών ούκ άνευ διά την καταπολέμησιν καί άποδίωξιν τής άμαρτίας. Είνε δέ τόσον άναγκαίον τό 



δπλον τοΰτο, ώστε άνευ αύτοΰ είνε δλως αδύνατον να άποδιώκη ό άνθρωπος την άμαρτίαν και να μη, 
νικάται εξ αύτής. Άλλ’ εις τί συνίσταται ή πίστις αύτη, ήτις αφορά την καταπολέμησην και άποδίωξιν 
τής αμαρτίας; 

Πρώτον εις το νά έχη, ή ψυχή τού χριστιανού άδίστακτον και άκράδαντον πεποίθησιν εις πάντας 
ανεξαιρέτως τούς λόγους της Άγιας Γραφής ότι είνε λόγοι τού Θεού, λόγοι αληθείς, έχοντες απόλυτον 
κύρος καί βεβαιότητα. Δεύτερον είς το νά έχη, τελείαν βεβαιότητα ότι ό Θεός προστατεύει πάντοτε 
αύτόν καί τού παρέχει τη,ν χάριν του καί τη,ν βοήθειαν τον είς τό νά άναδεικνύεται νικητής τής 
άμαρτίας, αρκεί μόνον νά ποιή, παν ό,τι έξαρτάται εξ αύτοϋ προς καταπολέμησιν τού κακού. Καί 
παρέχει την χάριν του ταύτην ό Θεός διά την νίκην τής άμαρτίας, καθόσον καί ό Χριστός προς αύτόν 
τον σκοπόν άπεστάλη εκ τού ούρανοϋ είς τον κόσμον καί άπέθανεν επάνω είς τον σταυρόν, προς τον 
σκοπόν τού νά καταλύση, καί άποδιώξη την άμαρτίαν εκ των άνθρώπων, καί νά ένισχύη, αύτούς είς τό 
νά άναδεικνύωνται νικηταί τής άμαρτίας. 

Ή άδίστακτος πίστις είς άπαντας τούς λόγους τού Θεού, καί ή πεποίθησις είς την χάριν καί την 
βοήθειαν αύτοΰ, άμφότερα ταΰτα είνε άναγκαιότατα είς τον χριστιανόν διά την καταπολέμησιν καί 
άποδίωξιν τής άμαρτίας. Διότι, εάν ό χριστιανός δεν έχη, τελείαν πίστιν είς τούς λόγους τού Θεού, 
οϊτινες καταδικάζουν την άμαρτίαν καί βραβεύουν την άρετήν, πώς είνε δυνατόν νά πολεμή καί 
άποδιώκη την άμαρτίαν μακράν άπό τον έαυτόν του; Επίσης, εάν δέν έχη, άδίστακτον πεποίθησιν ότι 
ό Θεός θά τον βοηθή, πώς είνε δυνατόν νά έπικαλήται μέ την καρδίαν του την άντίληψιν καί 
βοήθειάν του, διά τής οποίας άποδιώκεται ή άμαρτία; 

Επειδή λοιπόν διά τής άδιστάκτου πίστεως είς τούς λόγους τού Θεού καί είς την βοήθειάν Του 
θά δυνάμεθα τελεσφόρως καί άποτελεσματικώς νά πολεμώμεν καί νά άποδιώκωμεν την άμαρτίαν, διά 
τούτο ας ζητώμεν άπό καρδίας την πίστιν ταύτην παρά τού Θεού καί ή άγαθότης Του θά μάς την 
χορηγήση,. 


194. Γ) Η ΠΡΟΣΟΧΗ 

"Ετερον πνευματικόν μέσον ή δπλον, διά τού οποίου άποκρούεται ή άμαρτία, είνε ή προσοχή. Ή 
προσοχή συνίσταται είς τό νά έπαγρυπνή, ό άνθρωπος καί νά φυλάττη, την ψυχήν του, ώστε νά μη 
άμαρτήση,· τουτέστι συνίσταται είς τό νά μη άφίνη, ό άνθρωπος νά εύρίσκη χώραν εν τη, ψυχή του τό 
κακόν, νά μη εύρίσκη τόπον ϊνα παραμείνη, εν αύτη. Μέ άλλους λόγους ή προσοχή συνίσταται είς τό 
νά άποδιώκη ό άνθρωπος την άμαρτίαν, όποθενδήποτε καί αν προσβάλλη, καί προέρχεται αύτη, είτε 
εκ τού πονηρού προέρχεται, είτε εκ τού κόσμου, είτε εκ των αισθήσεων, είτε έσωτερικώς άναφανή, 
ένεκα προηγουμένης κακής έξεως, είτε εξ αύτής τής κακής φύσεως προέλθη, ήτις έγένετο τοιαύτη εκ 
τής προπατορικής άμαρτίας. Συνίσταται ή προσοχή είς τό νά προσπαθή, ό άνθρωπος νά πορεύεται 
ούτως, ώστε νά μη ελέγχεται υπό τής συνειδήσεώς του. Δέν θά ελέγχεται δέ υπό τής συνειδήσεώς του, 
όταν άφ’ ένός μέν δέν παραδέχεται έσωτερικώς διά τής θελήσεώς του, ούδέ έκστομίζη, έξωτερικώς, 
ούδέ ενεργή πρακτικώς πάν ό,τι ή συνείδησις άπαγορεύει, άφ’ έτέρου δέ δέν παραλείπη, νά ενεργή, καί 
πράττη, πάν ό,τι αύτη μαρτυρεί ότι είνε σύμφωνον προς τό θέλημα τού Θεοΰ καί είνε δυνατόν νά 
πραχθη. Πρέπει όμως νά γνωρίζωμεν ότι, ϊνα ή συνείδησις μαρτυρή είς τον άνθρωπον την άλήθειαν, 
πρέπει ούτος νά έχη, γνώσιν τού θελήματος τού Θεού. Διότι όταν ό άνθρωπος έχη, άγνοιαν τού θείου 
νόμου, ή συνείδησις του δέν δύναται πάντοτε νά είνε ορθή καί άληθής, άλλα πολλάκις θά πλανά 
αύτόν- επειδή ή συνείδησις μαρτυρεί είς τον άνθρωπον περί έκάστου πράγματος σύμφωνα μέ την 
γνώσιν, την όποιαν έχει ούτος περί αύτοΰ. 

Είνε δέ τό δπλον τής προσοχής τά μέγιστα χρήσιμον καί άναγκαίον, διά νά άποδιώκη ό 
άνθρωπος την άμαρτίαν. Διότι, όταν είνε ή προσοχή καί άποδιώκη εύθύς ό άνθρωπος τό κακόν, τό 
όποιον προσβάλλει είς την διάνοιαν καί είς την ψυχήν, τότε δέν εισχωρεί τούτο εν τη, καρδία καί τη 
θελήσει τού άνθρώπου- ούτω δέ μένει ό άνθρωπος άπηλλαγμένος καί ελεύθερος άπό την άμαρτίαν. 
Διότι ή άπλή προσβολή τού κακού, όταν εύθύς άποκρουσθή καί δέν γίνη, δεκτή, δέν είνε ούδόλως 
έφάμαρτος. 

Την προσοχήν τής ψυχής, ϊνα μη εισχωρή, ή άμαρτία είς την καρδίαν καί την θέλησιν τού 
άνθρώπου, μάς την παραγγέλλει ρητώς, ή μάλλον μάς την επιβάλλει αύτός ό Θεός διά τής Αγίας 
Γραφής, λέγων: «Πρόσεχε σεαυτω μη γένηται ρήμα κρυπτόν εν τη, καρδία σου άνόμημα» (Δευτερ. ιε' 9). 
Τουτέστιν, έχε προσοχήν εις τον έαυτόν σου, έχε προσοχήν εις την διάνοιάν σου καί εις την ψυχήν 
σου, μήπως δέν άποδιώξη,ς εύθύς εξ αύτής πάν κακόν καί πονηρόν διανόημα, τό όποιον ήθελε 
προσβάλει αύτήν- διότι άν δέν προσέξη,ς, ϊνα άποδιώξη,ς αύτό, θά γίνη, δεκτόν υπό τής καρδίας σου 
καί τής θελήσεώς σου, καί τότε πλέον είνε παρανομία καί άμαρτία. Καί άλλαχοΰ τό Πνεύμα τό Άγιον 
λέγει: «Πάση, φυλακή τήρει την καρδίαν» (Παροιμ. δ' 23). Διά των λόγων τούτων τό Πνεύμα τό Άγιον 
μάς διδάσκει νά έπαγρυπνώμεν καί νά έχωμεν μεγάλην προσοχήν είς τό νά φυλάττωμεν την καρδίαν 
μας καί την ψυχήν μας άπό πάσαν έφάμαρτον προσβολήν, όποθενδήποτε καί άν έρχεται αύτη, διά νά 
μη γίνη, δεκτή υπό τής ψυχής μας καί μάς μολύνη, καί μάς καταστήση, ενόχους ενώπιον των οφθαλμών 
τού Θεού. 

Ή άρετή τής προσοχής ομοιάζει μέ φρούριον ίσχυρότατον καί άπόρθητον. Διότι καθώς τό 
φρούριον τούτο προφυλάττει τούς εν αύτω ευρισκομένους, χωρίς νά δύνανται τό παράπαν οί εχθροί 
νά κυριεύσωσιν ή οπωσδήποτε νά βλάψωσιν αύτούς, ούτω καί ή προσοχή προφυλάττει την ψυχήν 
άπρόσβλητον καί άμόλυντον άπό την άμαρτίαν. 



195. Δ') Η ΠΡΟΣΕΥΧΗ ΩΣ ΟΠΛΟΝ ΠΝΕΥΜΑΤΙΚΟΝ 

Περί προσευχής έρρέθησαν προηγουμένως (93 και καθεξής) ικανά. Ένταϋθα δε άναφέρομεν την 
προσευχήν ύπό την έποψιν μόνον ότι αυτή εινε άναγκαιότατον πνευματικόν όπλον προς 
καταπολέμησιν και άποδίωξιν τής άμαρτίας. Διότι εινε ανάγκη, όπως άποφεύγη, ό χριστιανός πάσαν 
άμαρτίαν, όπως άποδιώκη, τον πονηρόν, όπως μένη, άμόλυντος άπό τον κόσμον, και όπως καταστέλλη, 
και νεκρώνη παν πάθος, πάσαν πονηράν επιθυμίαν και πάσαν κλίσιν και ροπήν προς τό κακόν, να 
έπικαλήται διά τίτς προσευχής και να ζητή μετά πίστεως την άντίληψιν και την βοήθειαν τοϋ Θεοϋ. 

Ή προσευχή εινε όπλον καθολικόν, διότι εινε άναγκαιοτάτη και των ών ούκ άνευ διά την 
καταπολέμησιν παντός άμαρτήματος και παντός πάθους, και διά την καταστολήν και νέκρωοτν όλων 
άνεξαιρέτως των πονηρών επιθυμιών και παθών. Διότι άνευ τής βοήθειας και τής χάριτος τοΰ Θεοΰ, 
την όποιαν ζητεί και λαμβάνει ό άνθρωπος διά τής προσευχής, δεν εινε ποτέ δυνατόν διά μόνης τής 
ίδικής του δυνάμεως να άποφύγη, την άμαρτίαν και τό κακόν, καθώς μάς βέβαιοί ό Κύριος λέγων: 
«Γρηγορεϊτε και προσεύχεσθε, ϊνα μη είσέλθητε εις πειρασμόν» (Ματθ. κστ' 41). "Ητοι, διά νά μη 
περιπέσητε εις πειρασμόν και άμαρτήσητε, εινε άνάγκη νά έχετε άγρυπνον προσοχήν και νά 
προσεύχεσθε. Εινε λοιπόν ή προσευχή άναγκαιότατον όπλον διά την άποδίωξιν τής άμαρτίας. 


196. Ε') ΟΡΘΑΙ ΣΚΕΨΕΙΣ ΚΑΙ ΚΑΤΑΛΛΗΛΑ ΧΩΡΙΑ ΤΗΣ ΓΡΑΦΗΣ 

"Οπλον και μέσον πνευματικόν, διά τοΰ όποιου άποδιώκεται εν γένει ή άμαρτία, εινε και τοΰτο: 
Νά ποιη, ό άνθρωπος σκέψεις και συλλογισμούς λογικούς και ορθούς συμφώνως προς τό πνεύμα τής 
Αγίας Γραφής εκ τής όποιας νά λαμβάνη και κατάλληλα χωρία, διά τών όποιων νά βεβαιοΰται ότι 
αύτό ή εκείνο τό πονηρόν και κακόν, τό όποιον έρχεται νά εισχωρήση, εις την ψυχήν, εινε όλέθριον 
και καταστρεπτικόν εις αύτόν. Άναφέρομεν δέ ένταΰθα ώς εν παραδείγματι όλίγας τινάς σκέψεις και 
εν ή δύο χωρία εκ τής Γραφής, τα οποία όταν έχη, ύπ’ όψιν του ό χριστιανός, θά δύναται και αύτός 
νά εύρίσκη, παρόμοια χωρία, νά ποιη, δέ και παρόμοιας σκέψεις και συλλογισμούς κατά τής άμαρτίας. 

Λέγομεν λοιπόν ότι δύναται κατά τοιοΰτόν τινα τρόπον νά σκέπτεται: Ή εκ τής άμαρτίας βλάβη 
εινε άνυπολόγιστος, ή βλάβη αύτη δέν συγκρίνεται προς ούδεμίαν σωματικήν και επίγειον βλάβην, 
επειδή ού μόνον καταβιβάζει τον άνθρωπον εις την αίωνίαν άπώλειαν, άλλα και εν τώ κόσμω τούτω 
ποικιλοτρόπως θλίβει και βασανίζει αύτόν. Έπειτα διά νά φοβήται την άμαρτίαν, ας λαμβάνη ύπ’ όψιν 
του και ας σκέπτεται τό άπατηλόν αύτής. Διότι ή άμαρτία φέρει πάντοτε μεθ’ έαυτής τό δελεαστικόν 
και άπατηλόν, παρουσταζομένη εις την διάνοιαν και την φαντασίαν τού άνθρώπου ώς καλόν τι και 
εύχάριστον, ένώ_πράγματι και άληθεία εινε ό,τι επιβλαβές και έπιζήμιον. Έχει ομοιότητα αύτη προς 
τό δέλεαρ, δι’ ού οί άλιείς συλλαμβάνουσι τά όψάρια. Διότι όπως τό δέλεαρ φαίνεται μέν έξωτερικώς 
ώς τροφή, άλλ’ εντός έχει κεκρυμμένον τό άγκιστρον- τό δέ όψάριον βλέπον τό δέλεαρ και έκλαμβάνον 
αύτό ώς τροφήν άβλαβή και ώφέλιμον τρώγει αύτό, άλλ’ εύρίσκει δι’ αύτοΰ τον θάνατόν του- ούτω και 
ή άμαρτία άπατηλώς, παρουσιαζομένη ώς άβλαβης και ώφέλιμος επιφέρει τον αιώνιον θάνατον εις τον 
πράττοντα αύτήν. Ούτως έπαθον και οί πρωτόπλαστοι, καί έφαγον εκ τού άπηγορευμένου καρπού. 
Διότι νομίσαντες, ότι διά της βρώσεως τού καρπού εκείνου θά γίνωσιν ώς θεοί, έφαγον εξ αύτοΰ- μετά 
την βρώσιν όμως αύτοΰ εύρον πάν τούναντίον- εύρέθησαν γυμνοί, κατελήφθησαν ύπό αισχύνης καί 
φόβου, άπώλεσαν την αίωνίαν ζωήν, καί κατεδικάσθησαν εις τον θάνατον. Αύτό τούτο κατ’ άναλογίαν 
συμβαίνει άνεξαιρέτως εις πάντα άνθρωπον, όστις πράττει την άμαρτίαν. 

’Άς λαμβάνη έτι ύπ’ όψιν του ό χριστιανός εις τάς κατά τής άμαρτίας όρθάς καί λογικάς αύτοΰ 
σκέψεις καί τοΰτο ότι, αν άφήση, την άμαρτίαν νά εισχωρήση, εν έαυτώ, θά άπολέση, την ειρήνην καί 
την γαλήνη τής ψυχής του, θά ελέγχεται καί θά βασανίζεται ύπό τής συνειδήσεώς του, θά καταληφθή 
ύπό αισχύνης καί εντροπής, θά χάση, την προς τον Θεόν παρρησίαν καί τό θάρρος, καί θά εινε 
έντροπιασμένος καί πεφοβισμένος ενώπιον αύτοΰ περισσότερον άπό δ,τι εινε ό μεγάλως 
έγκληματήσας δούλος ενώπιον τού κυρίου αύτοΰ. ’Άς συλλογίζεται άκόμη δτι καί άπέναντι τών 
άνθρώπων ό ένοχος άμαρτίας χάνει την παρρησίαν καί τό θάρρος, πολλάκις δέ χάνει καί την 
ύπόληψίν του. Αλλά καί την ύγείαν του άκόμη ούχί σπανίως διασαλεύει ή άμαρτία, συνηθέστατα δέ 
καί οίκονομικώς ζημιοί αύτόν. ’Άς συλλονίζεται όμως, ότι τό φοβερώτερον πάντων τών άλλων εινε, δτι 
ή άμορτία θά ρίψη, αύτόν, ώς άνωτέρω έρρέθη, εις την αιώνιον κόλασιν. 

Μαζί δέ μέ τάς όρθάς καί λογικάς σκέψεις άς λαμβάνη, ώς εϊπομεν, καί κατάλληλα χωρία εκ τής 
Γραφής, ώς λόγου χάριν τούς λόγους τοΰ εύαγγελιστοΰ Ίωάννου: «Πάν τό εν τώ κόσμω, ή επιθυμία 
τής σαρκός, καί ή επιθυμία τών οφθαλμών, καί ή άλαζονεία τού βίου, ούκ έστιν εκ τοΰ πατρός, άλλ’ 
εκ τού κόσμου έστί- καί ό κόσμος παράγεται καί ή επιθυμία αύτοΰ- ό δέ ποιών τό θέλημα τοΰ Θεοΰ 
μένει εις τον αιώνα» (Α' Ίω. β' 16-17). Διά τών λόγων τούτων ό του Θεοΰ Απόστολος μάς λέγει, ότι οί 
άνθρωποι του κόσμου, οί εκτός δηλονότι του θελήματος του Θεοΰ πορευόμενοι, πορεύονται καί ζώσι 
συμφώνως προς τάς άθεμίτους επιθυμίας τής σαρκός, άκολουθοΰν τάς γήινους επιθυμίας τοΰ 
πλούτου καί τής δόξης τών άνθρώπων, προσηλοϋνται εις τά έφάμαρτα Θεάματα καί επιθυμούν την 
άπόλαυσιν αύτών, ζώσιν εγωιστικόν καί άλαζονικόν βίον επιδεικνυόμενοι καί έπαιρόμενοι ενώπιον τών 
άνθρώπων. Πάντες ούτοι δέν έχουσι καμμίαν συγκοινωνίαν μετά του Θεού καί Πατρός, άλλ’ εινε εκ 
διαμέτρου άντικείμενοι προς αύτόν, όντες πρροσηλωμένοι εις την ύλην, εις τά γήινα, τά εφήμερα καί 
φθαρτά. Καί όπως, έξακολουθών λέγει ό ιερός Εύαγγελιστής, πάντα ταΰτα, εις τά όποια εινε 
προσκεκολλημένοι καί άφωσιωμένοι, παρέρχονται καί εκλείπουν, τοιουτοτρόπως καί ούτοι θά 



παρέλθουν έκ τοϋ κόσμου τούτου, καθώς και πάσαι αί κακαι έπιθυμίαι. Και ή νεότης, και το κάλλος, 
και τα πλούτη, και ή δόξα, και αί επιδείξεις, καί αί απολαύσεις φθίνουν καί ταχέως παρέρχονται, καί 
ούδέν μένει σταθερόν καί βέβαιον εν τω κόσμω τούτω, καθότι πάντα τα διαδέχεται ή φθορά καί τον 
άκολουθοϋντα ταϋτα διαδέχεται ό θάνατος- ή δε ψυχή, ήτις έδούλευεν εις ταϋτα, άποπέμπεται εις 
τήν αιώνιον καταδίκην. Τούναντίον δε συμβαίνει εις τον άνθρωπον, όστις ποιεί το θέλημα τοϋ Θεού- ό 
τοιοϋτος εύρίσκεται εις στενήν σχέσιν μετά τοϋ Θεού καί ζη, εν τω πνεύματι αύτοΰ. Ζών δε εν τω 
πνεύματι τοϋ Θεού, θά μένη, εις τον αιώνα μετ’ αύτοΰ, χαίρων καί εύφραινόμενος. Ταϋτα λέγει ό 
εύαγγελιστής Ιωάννης. 

Ό δε άπόστολος Πέτρος παρομοιάζει τήν σάρκα προς τον χόρτον τοϋ άγροϋ, τήν δόξαν δε καί το 
μεγαλείον τοϋ άνθρωπον παρομοιάζει προς το άνθος τοϋ χόρτου. Διότι καθώς ό χόρτος ξηραίνεται καί 
το άνθος αύτοΰ εκπίπτει, τοιουτοτρόπως παρέρχεται καί ή γήινη σαρξ τοϋ άνθρώπου, καί ή δόξα καί 
το μεγαλείον αύτοΰ εξαφανίζονται άπο τοϋ προσώπου τής γης. Τούναντίον δέ, λέγει, συμβαίνει εις τον 
άνθρωπον τοϋ Θεοϋ, όστις άνεγεννήθη διά τής πίστεως καί τοϋ λόγου τοϋ Κυρίου. Διότι, όπως 
πάντες οί λόγοι τοϋ Θεοϋ καί αί έπαγγελίαι αύτοΰ έκπληροϋνται επακριβώς καί μένουσιν εις τον 
αιώνα, οϋτω μένει εις τον αιώνα εν δόξη, καί τιμή πλησίον τοϋ Θεοϋ καί πας όστις τηρεί τούς λόγους 
καί τάς έντολάς Αύτοϋ. «Πάσα σάρξ, λέγει, ώς χόρτος, καί πάσα δόξα άνθρώπου ώς άνθος χόρτου- 
έξηράνθη ό χόρτος καί τό άνθος αύτοϋ έξέπεσε- τό δέ ρήμα Κυρίου μένει εις τον αιώνα» (Α' Πέτρ. Α' 
24-25). 

Τήν άλήθειαν ταύτην τής ματαιότητος πάντων τών επιγείων μάς τήν βέβαιοί καί άνθρωπος μέγας 
καί σοφός, όστις έγεύθη καί άπήλαυσε τά τοϋ κόσμου τούτου περισσότερον παντός άλλου. Είνε δέ 
ούτος ό σοφός βασιλεύς Σολομών. Καί λέγομεν περί αύτοϋ ότι άπήλαυσε πάντα τά τοϋ κόσμον 
τούτου, διότι τρία είνε κυρίως εκείνα, τά όποια προσελκύουν καί εις τά οποία δίδουν όλην τών τήν 
προσοχήν καί τήν ύπόληψιν καί τήν άγάπην οί μακράν τοϋ Θεοϋ ζώντες άνθρωποι. Είνε δέ ταϋτα ή 
δόξα τών άνθρώπων, ό πλοϋτος, αί ήδοναί καί άπολαύσεις τοϋ κόσμου. Καί τά τρία ταϋτα έδοκίμασε 
καί άπήλαυσεν ό Σολομών εις μέγιστον βαθμόν. Είχε δόξαν μεγάλην, όχι μόνον διότι ήτο βασιλεύς καί 
βασιλεύς μέγας τής εποχής του, άλλά καί διότι είχε σοφίαν έξοχον, χάριν τής οποίας ήρχοντο έκ τών 
περάτων τής γης, διά νά ϊδωσιν αύτόν καί άκούσωσι τήν σοφίαν του. Είχε άκόμη καί πλοϋτον μέγαν, 
διότι επί τής βασιλείας τοϋ Σολομώντος ήρχετο άμέτρητος ό χρυσός εις τήν πρωτεύουσαν τοϋ 
βασιλείου του, τήν Ιερουσαλήμ, έκ διαφόρων μερών τής γης καί έκ πάντων τών βασιλέων τής Αραβίας 
καί έκ πάντων τών σατραπών- ήτο δέ ό Σολομών κύριος όλου τούτου τοϋ πλούτου. Άπήλαυσεν έτι ό 
Σολομών περισσότερον παντός άλλου θνητού καί πάσας τάς ήδονάς τοϋ κόσμου τούτου. Περί πάντων 
τούτων μάς βέβαιοί αύτή ή Αγία Γραφή. 

Έν τούτοις ό Σολομών άφοϋ άπήλαυσε πάντα τά τοϋ κόσμου άγαθά, ένόησε κατά βάθος καί 
έπείσθη μετά βεβαιότητος, διδαχθείς εξ αύτής τής πείρας, καί μάλιστα πολυχρονίου πείρας, ότι τά 
πάντα είνε ματαιότης καί ούδέν πλέον. Διά τοϋτο καί έκήρυξε καί έγραψεν εις τό ιερόν βιβλίον τής 
Αγίας Γραφής «ό Εκκλησιαστής» τούς πλήρεις άληθείας διδακτικωτάτους τούτους λόγους: 
«Ματαιότης ματαιοτήτων, τά πάντα ματαιότης» (Εκκλ. α' 1), καθώς καί τούς έξης φωτιστικούς καί 
προτρεπτικούς λόγους: «Τον Θεόν φοβοϋ καί τάς έντολάς αύτοϋ φύλασσε, ότι τοϋτο πάς ό άνθρωπος. 
"Οτι σύμπαν τό ποίημα ό Θεός άξει έν κρίσει, έν παντί παρεωραμένω, εάν άγαθόν καί εάν πονηρόν» 
(Έκκλ. ιβ' 13-14). Διά τών λόγων τούτων ό σοφός Σολομών κηρύττει ότι πάσαι αί δόξαι καί αί τιμαί 
τών άνθρώπων, πάντα τά πλούτη, πάσαι αί ήδοναί καί άπολαύσεις τοϋ κόσμου, πάντα ταϋτα είνε 
άνάξια λόγον, ώς εφήμερα καί πρόσκαιρα καί σκιώδη, μη έχοντα τό σταθερόν, τό βέβαιον καί τό 
ούσιαστικώς ώφέλιμον. Κηρύττει έτι ότι εκείνο, τό οποίον συμφέρει καί ώφελεί τον άνθρωπον 
αιωνίως, είνε τοϋτο: Νά φοβήται τον Θεόν καί νά φυλάττη, τάς έντολάς Του- επειδή τοϋτο είνε τό 
κύριον έργον τοϋ άνθρώπου επί τής γης καί τοϋτο φέρει αύτόν εις τον αιώνιον αύτοϋ προορισμόν. 
Διότι πάντα τά έργα τοϋ άνθρώπου ό Θεός θά τά παρουσιάση, μίαν ημέραν διά νά τά κρίνη- θέλει δέ 
φανερώσει έν εκείνη, τη, ημέρα τής κρίσεως καί πάν κρυπτόν καί άγνωστον, είτε άγαθόν είνε τοϋτο, 
είτε πονηρόν. Ταϋτα μάς λέγει καί ό σοφός Σολομών. 

Έκ πάντων τούτων, σοβαρώς καί κατά λόγον σκεπτόμενος ό χριστιανός, πείθεται κατά βάθος καί 
άδιστάκτως ότι ή άμαρτία, καθώς καί έν γένει ή άπόλαυσις καί άπόκτησις ούχί αύτοϋ ή εκείνου τοϋ 
πράγματος, άλλά καί όλου τοϋ κόσμου, είνε μία ματαιότης καί ούδέν πλέον. Καθόσον πάντα τά γήινα 
παρέρχονται εντός ολίγου καί εκλείπουν- μετ’ αύτών δέ εκλείπει έκ τοϋ κόσμου τούτου καί αύτός ό 
άπολαύσας αύτά άνθρωπος. Διά τοϋτο τό συμφέρον τό άληθές καί ή αιώνιος εύτυχία τοϋ άνθρώπου 
είνε ν’ άποδιώκη, μακράν έαυτοϋ τήν άμαρτίαν καί νά μένη, πιστός εις τήν ύπακοήν καί τό θέλημα τοϋ 
Θεοϋ. 

197. ΣΤ) Η ΑΠΟΦΥΓΗ ΤΩΝ ΑΙΤΙΩΝ ΤΗΣ ΑΜΑΡΤΙΑΣ 

"Ετερον μέσον προς άποφυγήν τής άμαρτίας είνε καί τοϋτο: τό νά άποφεύγη ό άνθρωπος, όσον 
δύναται, τά αίτια καί τάς άφορμάς τής άμαρτίας, έχων πάντοτε τον φόβον ότι δέν δύναται νά 
άποφύγη, τήν άμαρτίαν, εάν δέν άποφεύγη τά αίτια καί τάς άφορμάς αύτής. "Οταν όμως άποφεύγη τά 
αίτια καί τάς άφορμάς τής άμαρτίας, τότε διά τής χάριτος τοϋ Θεοϋ θά μένη, ελεύθερος άπό ταύτην. 
Διά τοϋτο καί ό Κύριος, ρητώς διατάσσων ημάς ϊνα άποφεύγωμεν τά αίτια καί τάς άφορμάς τής 
άμαρτίας, παραγγέλλει άμα ϊνα καί δεώμεθα τοϋ Θεοϋ, όπως μη έπιτρέψη, νά είσέλθωμεν εις 
πειρασμόν, ήτοι εις αίτια καί άφορμάς τής άμαρτίας (Ματθ. ε' 29 καί στ' 13). 



198. Ζ') Η ΣΥΝΑΙΣΘΗΣΙΣ ΤΗΣ ΑΠΑΝΤΑΧΟΥ ΠΑΡΟΥΣΙΑΣ ΤΟΥ ΘΕΟΥ 

Έν έκ των σπουδαιότατων οπλών προς αποφυγήν και άποδίωξιν τής αμαρτίας είνε και ή νόησις 
και συναίσθησις τίτς άπανταχοϋ παρουσίας τοΰ Θεοϋ. Ό Θεός, μη, περιλαμβανόμενος ύπ’ ούδενος 
χώρου, ώς ών άπειρος και κατά πάντα τέλειος, είνε πανταχοΰ παρών, και δεν υπάρχει μέρος έν τη, 
δημιουργία είς το σόμπαν όπου νά μη παρίσταται. Τοϋτο βεβαιών και ό άπόστολος Παύλος λέγει: «έν 
αύτω (τω Θεω) 'ςώμεν και κινούμεθα και έσμέν» (Πράξ. ι'ς' 28). "Ο έστιν: όπως τά σώματα ημών ζώσιν 
έν τω άέρι, κινούνται έν τω άέρι και υπάρχουν έν τω άέρι, χωρίς ποτέ νά έξέρχωνται εξ αύτοΰ, ουτω 
και αί ψυχαι ημών μετά των σωμάτων ζώσιν έν τω άπείρω Πνεύματι τοΰ Θεοϋ, και κινούνται έν αύτω, 
και υπάρχουν έν Αύτω. 

Και άλλαχοϋ ό αύτός Άπόστολος όμιλών περί τού Υίοΰ και Λόγου τού Θεοϋ, περί τοϋ Κυρίου 
ημών Ίησοϋ Χριστοϋ, λέγει μεταξύ των άλλων καί τά έξης: «Καί ούκ έστι κτίσις άφανής ενώπιον 
αύτοϋ, πάντα δε γυμνά καί τετραχηλισμένα τοίς όφθαλμοίς αύτοϋ, προς όν ήμίν ό λόγος» (Έβρ. δ' 13). 
’Ήτοι, όλη ή κτίσις, όλα τά κτίσματα παρίστανται έμπροσθέν του γυμνά καί ολοφάνερα, χωρίς νά 
κρύπτεται τι άπ’ Αύτοϋ- ό έστιν, ώς Πνεΰμα άπειρον όποϋ είνε ό Υιός καί Λόγος τοϋ Θεοϋ εύρίσκεται 
πανταχοΰ παρών, καί δεν λανθάνει αύτόν ούδέν, άπολύτως ούδέν. Προς αύτόν δέ, λέγει, πανταχοΰ 
παρόντα καί τά πάντα γινώσκοντα θά δώσωμεν λόγον μίαν ημέραν της όλης ημών διαγωγής, 
εσωτερικής καί εξωτερικής. 

Καί ό βασιλεύς καί προφήτης Δαβίδ όμιλών περί τής άπανταχοϋ παρουσίας τοϋ Θεοϋ λέγει: 
«Ποΰ νά πορευθώ Θεέ μου, ώστε νά μη εύρίσκωμαι έν τω πνεύματί Σου; καί ποΰ νά υπάγω, ώστε νά 
μη εύρίσκωμαι έμπροσθεν τοΰ προσώπου Σου; Έάν άναβώ είς τον ούρανόν, σύ εκεί είσαι- εάν καταβώ 
είς τον άδην, εκεί εμπρός μου θά είσαι. Καί έάν είς τά έσχατα βάθη τής θαλάσσης υπάγω νά 
κατοικήσω, καί εκεί ή πανσθενής χειρ σου θά με όδηγήση καί ή παντοδύναμος δεξιά σου θά με 
κρατήση» (Ψαλμ. ρλη' 7-10). 

Ή μεγάλη καί βεβαιοτάτη αυτή άλήθεια τοϋ ότι ό Θεός είνε πανταχοΰ παρών, είνε έμπροσθέν 
μας, είνε άνάγκη νά γίνη συναίσθησις καί κτήμα είς την ψυχήν τοϋ άνθρώπου. Διότι, όταν ή άλήθεια 
αυτή γίνη, κτήμα έν τη, ψυχή, τότε ό άνθρωπος, έχων την συναίσθησιν τοϋ ότι ό Θεός, ώς πανταχοΰ 
παρών, βλέπει καί άκούει τά νοήματα τής διανοίας του, τάς επιθυμίας τής καρδίας του, τάς 
εσωτερικός άποφάσεις τής θελήσεώς του, τά ελατήρια αύτοϋ, τούς λόγους του καί πάσας έν γένει τάς 
ένεργείας καί εξωτερικός πράξεις του, ού μόνον εύκολώτατα θά άποκρούη, πάσαν κακίαν, άλλά καί 
μετά πάσης προθυμίας καί αύταπαρνήσεως θά εργάζεται την άρετήν. 

"Οτι δέ τό όπλον τοϋτο είνε τά μέγιστα συντελεστικόν προς άποφυγήν, μάλιστα εντελή 
άποφυγήν καί άποδίωξιν τής άμαρτίας, καταλαμβάνει πας τις, όταν λάβη, ύπ’ όψιν του τούτο. Έάν ό 
άνθρωπος, περικυκλούμενος καί βλεπόμενος υπό των άνθρώπων, δεν τολμά πότε, είτε ένεκα φόβου 
είτε ένεκα εντροπής, νά ποιήση τι άπρεπες καί άσχημον όπερ άποδοκιμάζουσιν οί άνθρωποι, πολύ 
περισσότερον, άσυγκρίτω λόγω, δεν θέλει ποτέ τολμήσει νά δεχθη έσωτερικώς ή νά ποιήση έξωτερικώς 
την αμαρτίαν, όταν νοη καί αισθάνεται ότι παρίσταται ενώπιον του ό παντοδύναμος καί 
παντεπόπτης Θεός. Διότι γνωρίζει ότι ό Θεός κρίνει καί καταδικάζει καί τιμωρεί πάσαν άνεξαιρέτως 
άμαρτίαν εξωτερικήν καί εσωτερικήν διά τιμωρίας καί κολάσεως αιωνίου. Είνε επομένως τό όπλον 
τοϋτο τής νοήσεως καί συναισθήσεως τής άπανταχοϋ παρουσίας τοϋ Θεοϋ καί άναγκαιότατον καί 
σπουδαιότατον διά την άποδίωξιν τής άμαρτίας. 

Ακόμη τό πνευματικόν τοϋτο όπλον είνε χρησιμώτατον καί άναγκαιότατον είς τον χριστιανόν, 
διότι διά τής συναισθήσεως τής παρουσίας τοϋ Θεοϋ όχι μόνον εργάζεται, ώς ειπομεν καί άνωτέρω, 
μετά πάσης προθυμίας καί αύταπαρνήσεως την άρετήν, άλλά καί καθίσταται άνδρείος, λαμβάνων 
πάντοτε θάρρος καί μη δειλιών άπέναντι ούδενός. Καθόσον έχει την πεποίθησιν ότι ό Θεός, τοϋ 
οποίου αισθάνεται την παρουσίαν, θά προστατεύη, αύτόν παντοϋ καί πάντοτε. Ακόμη δέ ώς 
συναισθανόμενος την παρουσίαν τοϋ Θεοϋ καί είς πάσας άνεξαιρέτως τάς θλίψεις του θά εύρίσκη, 
άνακούφισιν καί παρηγοριάν, όχι μόνον διότι θά ζητή ένεκα τής συναισθήσεως ταύτης μετά 
περισσοτέρας πίστεως καί ζέσεως την βοήθειαν καί άντίληψιν τοϋ Θεοϋ, άλλά καί δι’ αύτό τοϋτο, 
ήτοι διότι νοεί καί συναισθάνεται τον Θεόν έμπροσθέν του, βλέποντα πάντα όσα ύφίσταται. 

Είνε επομένως ή συναίσθησις τής άπανταχοϋ παρουσίας τοϋ Θεοϋ κατά πάντα χρήσιμος καί 
άναγκαία είς τον χριστιανόν. Άλλ’ ή συναίσθησις αυτή είνε δώρον τοΰ Θεοϋ, καί διά τοϋτο, ϊνα 
άποκτήση, αύτήν ό χριστιανός, δεν άρκεί μόνον νά σκέπτεται καί νά συλλογίζεται συχνότατα ότι ό 
Θεός είνε έμπροσθέν του, άλλ’ είνε άνάγκη καί νά ζητή αύτήν μετά πίστεως άπό τον Θεόν, καί θά την 
λάβη. 


199. Η') ΤΟ ΕΠΙΠΛΗΤΤΕΙΝ ΚΑΙ ΤΙΜΩΡΕΙΝ ΕΑΥΤΟΝ 

Πνευματικόν όπλον προς καταπολέμησιν καί άποδίωξιν τής άμαρτίας είνε καί τό νά 
έπιπλήττωμεν τον εαυτόν μας. Τουτέστιν οσάκις αίσθανόμεθα ή παρατηροΰμεν έν τη ψυχή μας είτε 
πονηρόν λογισμόν, είτε κακήν επιθυμίαν, είτε πάθος τι, είτε ίδιον θέλημα, όπερ είνε εναντίον τοΰ 
θελήματος τοϋ Θεοϋ, είτε οίανδήτιοτε άμαρτίαν, ήτις ζητεί νά είσχωρήση έν ήμίν καί νά μάς 
καταστήση ενόχους ενώπιον τοϋ Θεοϋ, θά ώφελούμεθα μεγάλως, έάν μεμφώμεθα καί έλέγχωμεν καί 
έξουθενώμεν καί έπιπλήττωμεν σφοδρώς καί μετά θυμού τον εαυτόν μας. Καί πρέπει νά 
έπιπλήττωμεν τον εαυτόν μας, διά τον λόγον ότι ημείς οί ίδιοι κατεστήσαμεν εαυτούς επιρρεπείς καί 



άρεσκομένους εις την άμαρτίαν, ένεκα της άμελείας και απροσεξίας και παρακοής μας. 

Ό έλεγχος και ή μετά θυμοϋ έπίπληξις τοϋ έαυτοϋ μας εις πάσαν άναφαινομένην άμαρτίαν είνε 
σπουδαιότατον πνευματικόν όπλον. Επειδή διά τοϋ τρόπου τούτου ό άνθρωπος όχι μόνον έξασκεί 
τίιν άρετίιν της ταπεινοφροσύνης, άποδοκιμάζων και έξουθενών εαυτόν, αλλά και εφαρμόζει εις 
εαυτόν νόμον δικαιοσύνης- διότι καταδικάζει και τιμωρεί διά τού τρόπου τούτου τον εαυτόν του, 
όπως και κύριός τις καταδικάζει και τιμωρεί τον πταίσαντα υπηρέτην του. 

Ό θυμός ένεβλήθη εξ αρχής υπό τού Θεού εν τω άνθρώπω ώς μία δύναμις της ψυχής, τίιν όποιαν 
νά μεταχειριζώμεθα ούχί αδίκως και παραλόγως κατά των άλλων ανθρώπων διά πρόσκαιρα και γήινα 
πράγματα, διότι τότε άμαρτάνομεν, αλλά νά μεταχειριζώμεθα αυτόν κατά τοϋ πονηρού, όταν επίχειρά 
νά μάς αποπλάνηση, από την αλήθειαν και νά μάς άπομακρύνη, από τό θέλημα τού Θεού. Νά 
μεταχειριζώμεθα αυτόν κατά τής άναφαινομένης εν τη, ψυχή μας κακίας. Νά μεταχειριζώμεθα τον 
ελεγκτικόν και θυμώδη και πεπαρρησιασμένον τρόπον κατά παντός ανθρώπου, όστις ήθελεν 
επιχειρήσει νά άποπλανήση, ημάς από τής αλήθειας, ή ήθελε υποβάλει εις ημάς νά συμμορφωθώμεν ή 
νά ποιήσωμεν οίονδήποτε κακόν και πονηρόν, τό οποίον απαγορεύει ό θείος νόμος. Και εν γένει νά 
μεταχειριζώμεθα τον θυμόν κατά τής άμαρτίας, ήτις ζητεί νά καταστήση, ημάς ενόχους ενώπιον τού 
Θεού. Εις πάσας δε τάς περιστάσεις ταύτας μεταχειριζόμενοι τον θυμόν, όχι μόνον δεν άμαρτάνομεν, 
αλλά τούναντίον πράττομεν έργον δικαιοσύνης, πράττομεν συμφώνως προς τό θέλημα τού Θεού. Τον 
άναμάρτητον δε θυμόν διακρίνων από τού έφαμάρτου και ό προφήτης τού Θεού λέγει: «Όργίζεσθε και 
μη άμαρτάνετεν» (Ψαλμ. Δ' 5). 

Και όχι μόνον νά έπιπλήττωμεν τον εαυτόν μας είνε ώφέλιμον καί συντελεστικόν εις την 
αποφυγήν πάσης άμαρτίας, αλλά ακόμη καί τό νά τιμωρώμεν τον εαυτόν μας, έπιβάλλοντες ποινήν 
τινα, ώς λόγου χάριν προσευχήν ή μελέτην θρησκευτικήν ή ελεημοσύνην ή άλλο θεάρεστον έργον, εις 
περίπτωσιν κατά την οποίαν δεν ήθέλομεν δείξει την άπαιτουμένην προσοχήν προς αποφυγήν τής 
άμαρτίας. Τό νά έπιβάλλωμεν ημείς οί ίδιοι ποινήν τινα εις τον εαυτόν μας οσάκις παρεκτρεπόμεθα 
καί παρασυρόμεθα υπό οίουδήποτε πάθους ή ελαττώματος, τό τοιοΰτον συντελεί όχι ολίγον εις τό νά 
έχωμεν τού λοιπού περισσοτέραν προσοχήν προς άποδίωξιν πάσης άμαρτίας. 

Όσάκις λοιπόν βλέπομεν ότι ζητεί νά είσχωρήση, εν ήμίν ή άμαρτία, ας μεταχειριζώμεθα τον 
θυμόν, τον έλεγχον καί την έπίπληξιν τού εαυτού μας, έπιβάλλοντες εν ανάγκη, καί τιμωρίαν 
άνάλογον. Οϋτω δε θά καταστέλλεται με την χάριν τού Θεού καί θά νεκροΰται πάν πάθος καί πάσα 
πονηρά επιθυμία, καί θά άποδιώκεται πάσα άμαρτία. 


200. Θ') Η ΘΕΙΑ ΚΟΙΝΩΝΙΑ 

Περί τού μεγάλου μυστηρίου τής θείας Κοινωνίας θά όμιλήσωμεν είδικώς καί εν έκτάσει άλλαχοΰ. 
Ενταύθα δέ, ένθα γίνεται λόγος περί τής καταπολεμήσεως καί άποδιώξεως τής άμαρτίας, λέγομεν, ότι 
ή θεία Κοινωνία, άξίως εννοείται λαμβανομένη, εινε μέσον τά μέγιστα ένισχυτικόν καί προφυλακτικόν 
διά ν’ άποφύγη, ό χριστιανός την άμαρτίαν. Διότι ένοΰσα πνευματικώς τον χριστιανόν μετά τοϋ 
Χριστού καί άγιάζουσα αυτόν, τον ενισχύει καί τον καθιστά ικανόν άφ’ ενός μεν όπως καταπολεμά 
καί άποδιώκη εύχερέστερον τάς τού πονηρού προσβολής, καί πάσαν άλλην προσβολήν όποθενδήποτε 
προερχομένην, καθώς καί πάσαν άμαρτίαν, άφ’ ετέρου δέ όπως εργάζεται την άρετήν καί προάγεται 
εις τελειοποίησην. 

Άλλ’ εις τον χριστιανόν, όστις έχει γνώσιν τής άξίας καί τής ύψίστης ώφελείας τού μεγάλου 
μυστηρίου τής θείας Κοινωνίας, εινε αϋτη τά μέγιστα ώφέλιμος καί συντελεστική προς καταπολέμησιν 
καί άποφυγήν τής άμαρτίας καί υπό την έξης έποψιν. Ό χριστιανός δηλαδή, αν δέν πολεμη, καί δέν 
άποφεύγη, την άμαρτίαν, άλλ’ ένδίδη καί περιπίπτη, εις αυτήν άποκλείεται καί άποξενοΰται τής θείας 
Κοινωνίας. Ό δέ άποκλεισμός άπό τής Θείας Κοινωνίας είνε διάστασις καί άποχωρισμός άπό τής μετά 
τού Χριστού θείας σχέσεως καί επικοινωνίας. Άλλ’ ό άπό τού Χριστού άποχωρισμός ούτος είνε ή 
μεγίστη των ζημιών είς τον χριστιανόν, είνε ζημία αιώνιος. "Οταν λοιπόν έχη, ύπ’ όψιν του ό χριστιανός 
την ζημίαν ταύτην, θά άγωνίζεται καί θά πολεμη, μετά περισσοτέρας προθυμίας καί ζήλου, θά πολεμη, 
μέ όλας του τάς δυνάμεις, ώστε νά μη ένδίδη όλοτελώς είς την άμαρτίαν, καί τοιουτοτρότως νά μένη, 
διά τής θείας Κοινωνίας πάντοτε ηνωμένος μετά τού Χριστού. 


201. Γ) Η ΒΙΑ 

Μεταξύ των όπλων, τά όποια άνεφέραμεν προηγουμένως, είνε καί τά θεία όπλα τής προσευχής 
καί τής θείας Κοινωνίας, διά των οποίων ένισχύεται καί ένδυναμοΰται ό χριστιανός είς τό νά 
καταπολεμά καί άποδιώκη εν γένει την άμαρτίαν. Αλλά καί τά θεία ταΰτα όπλα, καθώς καί πάντα τά 
άλλα, δέν έπενεργοΰσι τελεσφόρως, εάν δέν ποιήση καί ό άνθρωπος τό έαυτοϋ. Ναί- ό Θεός δύναται 
τό πάν νά ποιήση, άλλά δέν άποδιώκει μόνος ό Θεός εκ τού άνθρώπου την άμαρτίαν, διότι τούτο 
άντίκειται είς την δικαιοσύνην του, εάν δέν ποιη, καί ό άνθρωπος ούχί άλλο τι, παρά εκείνο καί 
μόνον, όπερ έξαρτάται εκ τοϋ έαυτοϋ του. 

Τί δέ έξαρτάται εκ τού άνθρώπου; Έξαρτάται τούτο- νά άγωνίζεται καί νά βιάζη, τον έαυτόν του. 
Είς τί δέ συνίσταται ό άγων καί ή βία αϋτη; Συνίσταται είς τούτο: νά επιβάλλεται έπιτακτικώς είς 
έαυτόν βιάζων τον έαυτόν του, όπως ενεργή άνδρείως καί καρτερικώς κατά τής προσβολής τής 



αμαρτίας, όποθενδήποτε και αν αναφαίνεται η προσβάλλη, αυτή, ποιών παν δ,τι έξαρτάται εκ τοΰ 
έαυτοϋ τοΰ προς άπόκρουσιν και εντελή άποδίωξιν αυτής. 

Ή βία και ό αγών ούτος εινε δπλον πνευματικόν ίσχυρότατον και άναγκαιότατον δχι μόνον διά 
την καταπολέμησην της άμαρτίας, άλλα και διά την εργασίαν της αρετής, και την κατόρθωσιν παντός 
άγαθοΰ έργου. Εινε δπλον δλως απαραίτητον διά τη,ν σωτηρίαν τοΰ ανθρώπου. "Ενεκα τούτου θά 
ειπωμεν περί αύτοϋ διεξοδικώτερον, παρεισάγοντες και τά κυριώτερα σχετικά χωρία εκ της Αγίας 
Γραφής. Και πρώτον λέγομεν τδν λόγον της άναγκαιότητος τοΰ όπλου τούτου. 


202. ΔΙΑΤΙ ΕΙΝΕ ΑΝΑΓΚΑΙΟΤΑΤΗ Η ΒΙΑ 

Τον λόγον της άναγκαιότητος τού πνευματικού όπλου της βίας καταλαμβάνει πας τις, όταν λάβη, 
ύπ’ όψιν του, ότι ό άνθρωπος μετά τίτν παράβασιν τών πρωτοπλάστοων έλαβε κλίσιν και ροττήν προς 
τη,ν άμαρτίαν συρόμενος μετά δυνάμεως προς αυτήν. Και ναι μεν διά τού μυστηρίου τού άγιου 
Βαπτίσματος έξασθενεί εις τον χριστιανόν ή δύναμις αύτη, άλλά δεν νεκροΰται, ουδέ εκλείπει εντελώς, 
καθώς ειδομεν περί τούτου άλλαχοΰ (185). Έχων λοιπόν ύπ’ όψιν του ό χριστιανός την εν τη, ψυχή 
του ύπάρχουσαν κλίσιν και ροπήν προς τό κακόν, εννοεί καλώς τον λόγον τής άνάγκης, ήτις 
παρίσταται εις τό νά βιάζη, πάντοτε τον εαυτόν του εις τον κατά τής άμαρτίας πόλεμον. 

Ή άνάγκη τού νά βιάζωμεν εαυτούς εις τον κατά τής άμαρτίας άγώνα παρίσταται και διά τών 
λόγων τού άποστόλου Παύλου: «Ή σάρξ επιθυμεί κατά τού πνεύματος, τό δε πνεύμα κατά τής 
σαρκός- ταΰτα δε άντίκειται άλλήλοις, ϊνα μη ά αν θέλητε ταΰτα ποιήτε» (Γαλ. Ε' 17). Διά τών λόγων 
τούτων ούδέν άλλο διδάσκει ό τού Θεού Απόστολος, είμή ότι έχων εν έαυτώ ό άνθρωπος τό σαρκικόν 
φρόνημα, έχων εν έαυτώ την προς τό κακόν κλίσιν και ροπήν, ήτις άντιτάσσεται και άντιστρατεύεται 
εις τά ύπό τοΰ πνεύματος διδασκόμενα, πρέπει πάντοτε νά βιάζη, έαυτόν και νά άγωνίζεται εις τό νά 
καταβάλη, την προς τό κακόν κλίσιν και ροπήν. Τοιουτοτρόπως δέ νά ύποταχθή τό σαρκικόν φρόνημα 
εις τό θειον τού Πνεύματος φρόνημα, διά νά ύπάρχωσι πλέον εν τη ψυχή τοΰ χριστιανού έσωτερικώς 
και νά ένεργώνται εν ταίς πράξεσιν αύτοΰ έξωτερικώς ούχί εκείνα, τά οποία επιθυμεί και θέλει και 
ενεργεί ό παλαιός τής άμαρτίας σαρκικός άνθρωπος, άλλ’ εκείνα, τά όποια ύπαγορεύει και διδάσκει 
τό Πνεύμα τού Θεού. Τότε δέ θά ύπάρχη, και άρμονία μεταξύ τών αισθημάτων και τοΰ νοός, μεταξύ 
τής σαρκός και τού πνεύματος- επειδή τό κατώτερον θά ύπακούη, και θά ύπηρετή εις τό άνώτερον, ή 
σάρξ δηλαδή θά ύπηρετή εις τό πνεύμα. Ούτος δέ εινε καί ό κατά Θεόν άνθρωπος, τον οποίον ήλθεν 
ό Χριστός επί τής γής νά ποιήση,. Αύτό εν γένει τό πνεύμα καί αύτό τό νόημα έχουσιν οί άνωτέρω 
λόγοι τού θείου Παύλου, εξ ών καταφαίνεται ότι εινε άνάγκη άπαραίτητος τού νά βιάζωμεν έαυτούς, 
άγωνιζόμενοι κατά τής άμαρτίας, άγωνιζόμενοι κατά τής εν ήμίν κλίσεως καί ροπής προς τό κακόν, 
άγωνιζόμενοι κατά τού σαρκικού εν γένει φρονήματος. 


203. ΤΙ ΛΕΓΕΙ Ο ΚΥΡΙΟΣ ΠΕΡΙ ΤΗΣ ΒΙΑΣ 

Ό Κύριος συνιστά την βίαν διά τών έξής αύτοΰ λόγων: «Ή βασιλεία τών ούρανών βιάζεται, καί 
βιασταί άρπάζουσιν αύτήν» (Ματθ. ια' 12). Τό νόημα τών λόγων τούτων τού Κυρίου εινε τό έξής: 
Όστις θέλει νά είσέλθη, εις την βασιλείαν τών ούρανών καί νά συναριθμηθή μετά τών εκλεκτών καί 
άγιων τού Θεού, εινε άνάγκη νά βιάση, έαυτόν καί νά άγωνισθή εις τό νά νέκρωση, τό σαρκικόν 
φρόνημα καί τά πάθη τού παλαιού άνθρώπου, διότι μόνον οί βιάζοντες έαυτούς εις την κατόρθωσιν 
τοιούτου έργου άξιοΰνται τής εισόδου εις την βασιλείαν τών ούρανών καί τών στεφάνων τής αιωνίου 
δόξης καί μακαριότητος. 

Περί τών τοιούτων λέγει καί ό θείος Παύλος, έγκωμιάζων αύτούς: «Οί δέ τού Χριστού την σάρκα 
έσταύρωσαν συν τοίς παθήμασι καί ταίς επιθυμίαις» (Γαλ. ε' 24). ’Ήτοι όσοι εινε άνθρωποι τού 
Χριστού, όσοι εινε γνήσιοι αύτοΰ οπαδοί, ούτοι συσταυρωθέντες καί συνταφέντες μετά τοΰ Χριστού 
εν τω άγίω Βαπτίσματι βιάζουσιν έαυτούς εις τό νά μη παραλείπωσι παν ό,τι συντελεί εις την 
καθυπόταξιν τής σαρκός εις τό πνεύμα. Ούτω δέ κατώρθωσαν, τη βοήθεια τού Χριστού, εις τον 
οποίον παρέδωκαν έαυτούς, νά νεκρώσωσι τό σαρκικόν φρόνημα τό άντιστρατευόμενον κατά τού 
Πνεύματος, κατώρθωοαν νά νεκρώσωσιν εντελώς τά πάθη καί τάς κακάς επιθυμίας τού παλαιού 
άνθρώπου, καί νά ζώσι πλέον εν τω Πνεύματι τού Θεού, ένεργοΰντες καί πράττοντες μόνα εκείνα, 
άτινα έκζητεί ό Θεός διά τού νόμου του καί τών εντολών του. 

Άλλαχοΰ ό Κύριος μάς παραγγέλλει έπιτακτικώς την βίαν τού έαυτοΰ μας: «Άγωνίζεσθε, λέγει, 
είσελθείν διά τής στενής πύλης- ότι πολλοί ζητήσουσιν είσελθείν καί ούκ ίσχύσουσιν» (Λουκ. ιγ' 24). 
’Ήτοι καταγίνεσθε καί προσπαθείτε μετά κόπου καί άγώνος επιμόνου, βιάζοντες έαυτούς, όπως 
είσέλθητε εις την βασιλείαν τών ούρανών διά τής στενής πύλης. Διότι πολλοί άνθρωποι θά ζητήσωσι 
νά είσέλθωσιν εις την βασιλείαν τών ούρανών, άλλά δέν θά δυνηθώσι- διότι ό Θεός θά άποκλείση, 
αύτούς. 

Ποιοι δέ εινε οί πολλοί ούτοι άνθρωποι, οϊτινες θά άποκλεισθώσι τής βασιλείας τών ούρανών, 
καί ποιοι εινε εκείνοι, οϊτινες θά είσέλθωσιν εις αύτήν, περί τούτων θά ίδωμεν κατωτέρω, 
έρμηνεύοντες τούς περί βίας λόγους τού Κυρίου, ούς άναφέρει ό εύαγγελιστής Ματθαίος. 



204. ΟΙ ΥΠΟ ΤΟΥ ΕΡΑΓΓΕΛΙΣΤΟΥ ΜΑΤΘΑΙΟΥ ΕΚΤΙΘΕΜΕΝΟΙ ΛΟΓΟΙ ΤΟΥ 
ΚΥΡΙΟΥ ΠΕΡΙ ΤΗΣ ΒΙΑΣ 

Ό ευαγγελιστής Ματθαίος έκθετων συμπληρωματικώτερον τούς ύπό τού εύαγγελιστοϋ Λουκά 
άναφερομένους λόγους, δι’ ών ό Κύριος παραγγέλλει, ώς ειδομεν ανωτέρω την βίαν, λέγει: 

«Εισέλθετε διά της στενάς πύλης- ότι πλατεία ή πύλη και ευρύχωρος ή οδός ή άπάγουσα εις την 
απώλειαν, και πολλοί είσιν οί εισερχόμενοι δι αυτής- ότι στενά ά πύλη και τεθλιμμένη ή οδός ή 
άπάγουσα εις την ζωήν, και ολίγοι είσιν οί εύρίσκοντες αυτήν» (Ματθ. ζ' 13-14). 

Οί λόγοι ούτοι τού Κυρίου, καίτοι έχουσι στενήν, στενωτάτην την σχέσιν προς την έννοιαν των 
ύπό τού εύαγγελιστοϋ Λουκά ρηθέντων λόγων, καθώς και προς τούς λόγους τού θείου Παύλου, των 
οποίων την σημασίαν ειδομεν ανωτέρω (202 καί 203), έν τούτοις, έπειδή διά των λόγων τούτων τού 
εύαγγελιστοϋ Ματθαίου έκτίθεται έκτενέστερον τό περί τής βίας ζήτημα, διά τούτο είνε ανάγκη νά 
νοηθώσιν ούτοι ούχί άμυδρώς καί έπιπολαίως, άλλ’ όσον τό δυνατόν βαθύτερον καί άκριβέστερον. Καί 
τοσούτω μάλλον πρέπει νά νοηθώσιν άκριβέστερον, καθόσον δι’ αυτών ύποδεικνύεται σαφώς καί ή 
οδός την οποίαν οφείλει όριστικώς ό θέλων την σωτηρίαν αυτού νά έκλέξη καί ν’ άκολουθήση, ώς καί 
ή οδός, την οποίαν ύποχρεοΰται διά παντός νά έγκαταλείψη, καί νά άποστραφά. Οϋτω δέ, άφοΰ 
έννοήσωμεν κατά τό δυνατόν άκριβέστερον τούς λόγους τούτους τού εύαγγελιστοϋ Ματθαίου, έχοντες 
άμα καί την έκ των προηγουμένων λόγων γνώσιν, θά γνωρίζωμεν πληρέστερον καί τελειότερον καί την 
άναγκαιότητα τού όπλου τής βίας, καί την οδόν την οποίαν όφείλομεν νά άκολουθήσωμεν, οπότε καί 
θά δυνάμεθα πεφωτισμένως νά άκολουθήσωμεν την οδόν ταύτην. Διότι είνε βέβαιον, ότι όσω 
σαφέστερα καί πληρεστέρα είνε εις την ψυχήν τού χριστιανού ή γνώσις των άληθειών τού Εύαγγελίου, 
τόσω καί ή πεποίθησις προς αύτάς είνε βεβαιοτέρα, καί ή συμμόρφωσις γίνεται εύχερεστέρα καί 
προθυμοτέρα. 


ΤΑ ΣΗΜΑΙΝΟΜΕΝΑ ΔΙΑ ΤΩΝ ΛΟΓΩΝ ΤΟΥ ΕΥΑΓΓΕΛΙΣΤΟΫ 

ΜΑΤΘΑΙΟΥ 


205. α') ΤΙ ΕΝΝΟΕΙ Ο ΚΥΡΙΟΣ ΔΙΑ ΤΗΣ ΠΛΑΤΕΙΑΣ ΠΥΛΗΣ ΚΑΙ ΤΙ ΔΙΑ ΤΗΣ 
ΕΥΡΥΧΩΡΟΥ ΟΔΟΥ 

Έρχόμεθα λοιπόν εις την ζήτησιν τής σημασίας τών_ άνωτέρω έκτεθέντων λόγων τού εύαγγελιστοϋ 
Ματθαίου. Καί λέγομεν πρώτον ότι την είσοδον, δι' ής ό άνθρωπος τού Θεού εισέρχεται εις την 
βασιλείαν των ουρανών, καθώς καί την είσοδον, δι' ής ό άνθρωπος τής άμαρτίας εισέρχεται εις την 
αιώνιον κόλασιν, παριστά καί είκονίζει ό Κύριος έν τοίς άνωτέρω λόγοις διά παραβολών. Καί την μεν 
είσοδον την είσάγουσαν εις την ζωήν, ήτοι εις την βασιλείαν των ουρανών, την είκονίζει καί την 
παρομοιάζει προς την στενήν πύλην (θύραν) καί τεθλιμμένην οδόν. Την δέ είσοδον την είσάγουσαν εις 
την άπώλειαν, ήτοι εις την αιώνιον κόλασιν, την είκονίζει καί την παριστά προς πλατείαν πύλην καί 
εύρύχωρον οδόν. 

Καί διά μεν τής πλατείας πύλης, ήτις φέρει εις την άπώλειαν, έννοεί ό Κύριος την άρχήν τής 
εισόδου τού άνθρώπου εις τον βίον τής άμαρτίας, έννοεί την προς την άμαρτίαν ένδοσιν καί έντελή 
ύποχώρησιν ήν κάμνει τό πρώτον ό άνθρωπος, όταν εισέρχεται εις τον βίον τής άμαρτίας, άφίνων τον 
έαυτόν του δλως έλεύθερον καί άχαλίνωτον εις τάς πονηράς έπιθυμίας καί ήδονάς τού κόσμου 
παραδιδόμενος εις αύτάς με δλην του την καρδίαν καί την θέλησιν. Διά δέ τής εύρυχώρου οδού έννοεί 
τον δλον έν γένει βίον καί την ζωήν τού σαρκικού άνθρώπου, ήν διάγει έν τη άμαρτία, εις την οποίαν 
άπαξ παραδοθείς με δλην του την θέλησιν, καί ύποδουλωθείς εις τον κόσμον καί εις την σάρκα, ζή 
καί πορεύεται κατά τάς ιδίας αυτού έπιθυμίας καί ορέξεις, μη παρεμποδίζων έαυτόν τό παράπαν έκ 
παντός άτοπου, δπερ έπιθυμεί καί θέλει καί δύναται να πράξη. 

Καί ονομάζει ό Κύριος πλατείαν την πύλην, δι’ ής ό άνθρωπος τής άμαρτίας είσάγεται εις την 
άπώλειαν, διά την μεγάλην ευκολίαν, μεθ’ ής άρχεται οϋτος νά ένδίδη, καί νά ύποχωρη εις τάς 
άτοπους έπιθυμίας, διά νά άκολουθήση τον άχαλίνωτον βίον τής άνομίας καί άμαρτίας. Ή ένδοσις 
αύτη καί ύποχώρησις, έπειδή είνε ένδοσις καί ύποχώρησις εις παρανόμους έπιθυμίας καί τάσεις καί 
ορέξεις, ούδένα κόπον θέλει καί ούδένα άγώνα χρειάζεται καί ούδέν έμπόδιον εύρίσκει. Εισέρχεται 
έπομένως ό άνθρωπος εις την άμαρτίαν καί κακίαν μετά τόσης ευκολίας, μεθ’ όσης εισέρχεται καί εις 
την πλατείαν πύλην. 

Δι' αυτόν άκριβώς τον λόγον λέγει καί την οδόν τής άπωλείας εύρύχωρον. Διότι ό έργαζόμενος 
την άμαρτίαν, έπειδή ούδεμίαν πρόνοιαν καί άπόφασιν λαμβάνει, ϊνα άντισταθη κατά των κακών 
αύτοΰ κλίσεων καί ροπών, ή ϊνα έμποδίση, έαυτόν άπό των τού κόσμου άθεμίτων ηδονών, δεν 
δοκιμάζει ούτε άγώνα ούτε κόπον πορεύεται την οδόν τής άμαρτίας καί άνομίας χωρίς νά παρεμβάλη, 
ποτέ εις τον έαυτόν του φραγμόν τινα καί έμπόδιον. Είνε λοιπόν εις αυτόν ή οδός τής άπωλείας 
ευρύχωρος, όπως καί ή πύλη είνε πλατεία. 

Καί ταΰτα μεν περί τής πλατείας πύλης καί τής εύρυχώρου οδού, ήτις φέρει, ώς λέγει ό Κύριος, 
τον άκολουθοΰντα αυτήν «εις την άπώλειαν». Νοεί δέ διά τής «άπωλείας» ό Κύριος τον άπό τού Θεού 
αιώνιον άποχωρισμόν τού άνθρώπου καί την αίωνίαν αυτού θλίψιν καί βάσανον έν τη άτελευτήτω 
κολάσει. 



206. β') ΤΙ ΕΝΝΟΕΙ Ο ΣΩΤΗΡ ΔΙΑ ΤΗΣ ΣΤΕΝΗΣ ΠΥΛΗΣ ΚΑΙ ΤΙ ΔΙΑ ΤΗΣ 
ΤΕΘΛΙΜΜΕΝΗΣ ΟΔΟΥ 

’Ήδη άς ίδωμεν τί εννοεί ό Κύριος διά τάς στενάς πύλης και τί διά της τεθλιμμένης όδοϋ, ήτις 
φέρει τον άνθρωπον εις την ζωήν. Διά της στενάς πύλης εννοεί ό Κύριος την δυσχέρειαν, την όποιαν 
αισθάνεται ό εις τον κόσμον και τάς επιθυμίας αύτοΰ παραδεδομένος άνθρωπος εις το νά κάμη την 
άπόφασιν νά είσέλθη εις τον κατά Χριστόν βίον. Εννοεί την μεγάλην δυσκολίαν, ην αισθάνεται εις 
την άρχήν ό σαρκικός άνθρωπος εις τό νά ύποβληθά εις τούς όρους τάς μετάνοιας. Διότι οί όροι τάς 
άληθοϋς μετάνοιας άπαιτοϋσιν ώρισμένως, ϊνα ό σαρκικός άνθρωπος κάμη, την άπόφασιν νά 
άπεκδυθά τον παλαιόν τάς άμαρτίας άνθρωπον δν φέρει μαζά του, νά άπαρνηθά πάντα τά ήθη και 
έθιμα τού κόσμου τά άντιστρατευόμενα εις τό θέλημα τού Θεού και πάσας τάς εν τώ κόσμω 
επιθυμίας. 

Διά δε τάς τεθλιμμένης όδοϋ εννοεί ό Κύριος την χριστιανικήν πολιτείαν και τον βίον, τον όποιον 
θά διάγη, εκείνος, δστις θά είσέλθη εις την εν Χριστώ ζωήν είτε εκ τάς άπιστίας, εις ην εύρίσκετο 
πρότερον, μη ών Χριστιανός, είτε εκ τάς άμαρτίας, εις την όποιαν έδούλευε πρίν, καίτοι έλέγετο 
χριστιανός. 

Και λέγει ό Κύριος στενήν την πύλην, διότι ή στενά πύλη ώς εκ τάς στενότητάς της είνε είκών 
και σύμβολον τάς δυσχερείας και δυσκολίας, την όποιαν αισθάνονται εις τό νά είσέλθωσιν εις την 
κατά Χριστόν ζωήν οί σαρκικοί καί παχυλοί την_ διάνοιαν καί την ψυχήν, ένεκα των επιθυμιών καί 
της προσηλώσεως αύτών εις τον κόσμον. Διότι ούτοι, διά νά είσέλθωσιν εις τον κατά Χριστόν βίον, 
είνε άνάγκη νά άπεκδυθώστι καί νά άποβάλωσι μακράν εαυτών πάσας τάς κακάς επιθυμίας καί 
πάντα τά τού παλαιού άνθρώπου πάθη, άτινα καθιστώσιν αύτούς υπό ηθικήν έποψιν παχείς καί 
ογκώδεις, μη δυναμένους, ενόσω φέρουσι ταϋτα μεθ’ εαυτών, νά είσέλθωσι διά τάς στενάς πύλης. Είνε 
άνάγκη ούτοι νά άπαρνηθώσιν εαυτούς νά άπορρίψωσι τά εαυτών φρονήματα καί θελήματα, νά 
κάμωσι την άπόφασιν, όπως καί θάνατον ύποστώσιν, εάν ή τήρησις τού εαυτών καθήκοντος 
άπαιτήση, τούτο, καί νά πορεύωνται πάντοτε κατά τούς λόγους καί τό παράδειγμα τού Χριστού, 
καθώς ό ίδιος έκςητεί λέγων: «Όστις θέλει όπίσω μου έλθείν, άπαρνησάσθω εαυτόν καί άράτω τον 
σταυρόν αύτοΰ καί άκολουθείτω μοι» (Μάρκ. η 34). Επειδή δε ούτοι εις πάντα ταΰτα αισθάνονται 
πολλήν την δυσκολίαν, δι' αύτόν τον λόγον καλεί ό Κύριος στενήν την πύλην. 

Όνομάξει δε τεθλιμμένην την οδόν, διότι ό χριστιανός ςών καί πολιτευόμενος κατά τό υπόδειγμα 
τού Χριστού, ύπόκειται, καί πάντοτε μέν, προ πάντων όμως εις έτοχάς καταδιωγμοΰ τάς Εκκλησίας 
τού Χριστού, εις μυρίας άντιπράξεις, εις σκάνδαλα, εις δυσφημίας, καί άποδοκιμασίας υπό τού 
κόσμου, εις διωγμούς καί κακώσεις. Διά τούτο λέγει καί ό θείος Παύλος, «Πάντες οί θέλοντες εύσεβώς 
ξάν εν Χριστώ Ιησού διωχθήσονται» (Β' Τιμ. γ' 12), καί «Διά πολλών θλίψεων δεί ημάς είσελθείν εις 
την βασιλείαν τού Θεού» (Πράξ, ιδ' 22). Λέγει έτι ό Κύριος την οδόν τεθλιμμένην, διότι ό άνθρωπος 
πολεμείται καί υπό τού ίδιου τού εαυτού του, τουτέστι πολεμείται υπό τών ιδίων επιθυμιών καί 
κλίσεων καί ροπών τών άντιστρατευομένων εις τό πνεύμα καί τον νόμον τοΰ Θεού, καθόσον «ή σάρξ, 
ώς καί προηγουμένως εϊδομεν, επιθυμεί κατά τού πνεύματος τό δε πνεύμα κατά τάς σαρκός- ταΰτα δε 
άντίκειται άλλήλοις» (Γαλ. ε' 17). Πολεμείται προσέτι ποικιλοτρόπως υπό τού διαβόλου. Πολεμείται 
καί υπό τού φόβου τού θανάτου. "Ως εκ τούτου ό γενόμενος τού Χριστού οπαδός, ό νεοσύλλεκτος 
αύτοΰ στρατιώτης, έχει ν’ άντιπαλαίση, κατά πάντων τούτων. Καί επειδή διά την νίκην αύτών 
άπαιτείται έπαγρύπνησις όντως καί κόπος καί βία καί άδιάκοπος άγων, διά τούτο καλεί ό Κύριος 
τεθλιμμένην την οδόν. 

Άλλ’ ή οδός αύτη, λέγει, φέρει τον πορευόμενον αύτήν εις την ζωήν. Διά δε τάς ζωής εννοεί ό 
Κύριος την μετά τού Θεού πνευματικήν ένωσιν τού άνθρώπου καί την κληρονομιάν καί άπόλαυσιν 
τών άφθάρτων καί αιωνίων αύτοΰ άγαθών εν τά βασιλεία τών ούρανών. 


207. γ') ΔΙΑΤΙ Ο ΚΥΡΙΟΣ ΠΕΡΙ ΜΕΝ ΤΗΣ ΠΛΑΤΕΙΑΣ ΠΥΛΗΣ ΛΕΓΕΙ, ΟΤΙ 
«ΠΟΛΛΟΙ ΕΙΣΙΝ ΟΙ ΕΙΣΕΡΧΟΜΕΝΟΙ ΔΓ ΑΥΤΗΣ» ΠΕΡΙ ΔΕ ΤΗΣ ΣΤΕΝΗΣ, 
ΟΤΙ «ΟΛΙΓΟΙ ΕΙΣΙΝ ΟΙ ΕΥΡΙΣΚΟΝΤΕΣ ΑΥΤΗΝ» 

Περί τάς πλατείας πύλης καί τάς εύρυχώρου όδοΰ λέγει ό Κύριος, ότι «πολλοί είσιν οί 
εισερχόμενοι δι’ αύτάς». Λέγει δε τούτο, καθόσον εις τό νά ένδίδη, ό σαρκικός άνθρωπος εις τάς κακάς 
αύτοΰ επιθυμίας καί κλίσεις καί ροπάς καί άρεσκείας τάς ψυχής του, καί εν γένει εις τό ν’ άκολουθά 
καί νά πράττη, τά τοΰ κόσμου, δεν άπαντά ούδεμίαν δυσκολίαν, άλλά καί τούναντίον φέρεται προς 
ταΰτα άκατασχέτως καί όρμητικώς ώθούμενος ύπ’ αύτών. "Ως εκ τούτου ό πολύς κόσμος, έχων δλως 
άγνοιαν τού υψηλού αύτοΰ προορισμού καί τού αιωνίου συμφέροντος του, άκολουθεί εύθύς έξ άρχάς 
αύτην την οδόν μεθ’ όλης τάς εύκολίας. Καί τοσούτω μάλλον, καθόσον πάς τις έξ άρχάς τάς ξωάς του 
βλέπει τούς πολλούς νά άκολουθοΰν αύτην την οδόν, ήτις δεν έχει άνωφέρειαν άλλ’ είνε κατωφερής. 

Περί δε τάς στενάς πύλης καί τάς τεθλιμμένης οδού δεν λέγει ό Κύριος ότι «πολλοί εισέρχονται 
δι’ αύτάς», άλλά λέγει ότι «ολίγοι είσιν οί εύρίσκοντες αύτήν». Ό δε λόγος διά τον όποιον λέγει ούτως 
ό Σωτήρ είνε, ότι ή στενή πύλη, καί τεθλιμμένη οδός δεν είνε εύθύς έξ άρχάς γνωστή εις τον 
άνθρωπον, ούδέ υποπίπτει εις την άντίληψιν αύτοΰ- διότι ούτε τούς πολλούς βλέπει νά άκολουθοΰν 
αύτην ούτε αύτός έξ εαυτού έχει πείραν ή γνώσιν τινά αύτάς. Είνε λοιπόν εν γένει άγνωστος κατ’ 
άρχάς ή στενά πύλη καί τεθλιμμένη οδός ή φέρουσα εις την ζωήν. Καί διά τούτο, όπως εύρη, αύτήν ό 



άνθρωπος, πρέπει νά έχη, πρόθεσιν και θέλησιν ϊνα ζητήση, και έρευνήση, και έξετάση, περ'ι αύτής. 
Άλλ’ οί πολλοί, εις τα γήινα, ώς ειπομεν, και τα τοϋ κόσμου προσηλωμένοι, ούτε νά ζητήσωσι θέλουν, 
όπως εύρωσιν αυτήν, άλλ’ ούτε και αν ύποδειχθη εις αυτούς εξ άλλου τινός, θέλουν νά την 
άσπασθοϋν και νά την ακολουθήσουν. Οί ζητοϋντες και εύρίοκοντες επομένως και «σπαζόμενοι την 
στενήν πύλην και τεθλιμμένην οδόν είνε ολίγοι. 

Και ταϋτα μεν είνε τα σημαινόμενα ύπο των λόγων τοϋ εύαγγελιστοϋ Ματθαίου. ’Ήδη δε θά 
ειπωμεν περί σχετικών τινών ζητημάτων, των όποιων ή γνώσις θά είνε ούχί ολίγον χρήσιμος καί 
αναγκαία εις τον θέλοντα νά άσπασθη καί νά άκολουθήση, την κατά Χριστόν ζωήν. 


208. Ο ΒΙΟΣ ΤΩΝ ΑΚΟΛΟΥΘΟΥΝΤΩΝ ΤΗΝ ΕΥΡΥΧΩΡΟΝ ΟΔΟΝ ΕΙΝΕ ΒΙΟΣ 
ΣΤΕΝΟΧΩΡΙΑΣ 

Έρρέθη προηγουμένως, ότι οί εισερχόμενοι διά τής πλατείας πύλης καί άκολουθοϋντες την 
εύρύχωρον οδόν δεν έχουσι κόπον ουδέ αγώνα. Πρέπει όμως νά γνωρίζωμεν ότι, όταν λέγωμεν ότι δεν 
έχουσι ούτοι κόπον ή αγώνα, δεν νοείται τούτο υπό την έποψιν τοϋ ότι οί άνθρωποι αυτοί ζώσιν εν 
τώ κόσμω τούτω με άνεσιν καί χαράν- ούχί. Λέγοντες ότι ούτοι δεν έχουσι κόπον καί άγώνα νοοϋμεν 
τοϋτο, ώς έξηγήθη προηγουμένως- ότι δηλαδή ούτοι, επειδή άφίνουν έαυτούς ελευθέρους καί 
άχαλινώτους εις τάς επιθυμίας αυτών καί ορέξεις καί εις πάντα όσα άκολουθεί ό κόσμος, δέν 
λαμβάνουσιν ούδεμίαν φροντίδα καί μέριμναν εις τό νά άναχαιτίσωσιν έαυτούς. Μόνον λοιπόν κατά 
τοϋτο δέν δοκιμάζουσιν ούτοι κόπον καί άγώνα, ήτοι κατά τό πορεύεσθαι συμφώνως προς τάς 
επιθυμίας τών καρδιών τών. 

Ύπό άλλην όμως έποψιν οί άνθρωποι ούτοι εξεταζόμενοι, υπό την έποψιν δηλονότι τής όλης 
ζωής καί τοϋ βίου τών, ζώσι βίον στενοχώριας καί θλίψεως. Ζώσι δέ βίον στενοχώριας καί θλίψεως, 
καί διότι ή άμαρτία εν γένει, την όποιαν φέρουσι μεθ’ έαυτών, είνε φορτίον βαρύ καί οδυνηρόν, καί 
διότι ζητοϋντες νά πληρώσωσι τάς έαυτών επιθυμίας διά τών ηδονών καί τών άπολαύσεων τοϋ 
κόσμου, δέν δύνανται ποτέ νά έπιτύχωσι τοϋτο- επειδή αί έπιθυμίαι καί εφέσεις τοϋ άνθρώπου είνε 
φύσει άδύνατον νά πληρωθώσι διά τών πεπερασμένων άντικειμένων τοϋ κόσμου. "Ενεκα τούτου 
εύρίσκονται εις άένναον βάσανον καί θλϊψιν, καί τοσούτω μάλλον, καθόσον όσω περισσότερον 
άπολαμβάνει ό άνθρωπος καί δοκιμάζει τά τής σαρκός καί τά τοϋ κόσμου, τόσω περισσότερον καί αί 
έπιθυμίαι αυτού άναπτύσσονται καί τό κενόν αυτού αυξάνει, καί ή λύπη του έπομένως πλεονάζει. 
Καί τώ όντι, μακράν τοϋ Θεοϋ ζών ό άνθρωπος, καί εν τώ κόσμω τούτω ζητών την ευτυχίαν καί 
χαράν αύτοϋ, εύρίσκεται εις παντοτεινήν άδημονίαν καί ταραχήν. Διότι εκείνο, τό οποίον παρηγορεί, 
ειρηνεύει, χαροποιεί καί ευφραίνει τον άνθρωπον, είνε ή μετά τοϋ Θεοϋ πνευματική συγκοινωνία. 
Αυτοί δέ μη έχοντες τοιαύτην συγκοινωνίαν, ώς ζώντες εκτός τοϋ Θεοϋ, δέν είνε δυνατόν ποτέ νά 
άπολαμβάνωσι καί νά δοκιμάζωσι τά άγαθά ταϋτα, τά όποια προέρχονται εκ μόνου τοϋ Θεοϋ, καί 
ούχί εκ τών ηδονών καί άπολαύσεων τοϋ κόσμου. Ή ζωή λοιπόν καί ό βίος τών άνθρώπων τούτων, 
καίτοι φαίνεται πολλάκις έξωτερικώς εις τούς άγνοοϋντας τά κατ’ αύτούς βίος εύχάριστος καί 
εύτυχής, είνε όμως βίος πλήρης άνησυχίας, θλίψεως καί στενοχώριας, πολλάκις δέ καί άπογοητεύσεως 
καί άπελπισίας. 


209. Η ΔΥΣΚΟΛΙΑ ΕΙΣ ΤΟΥΣ ΑΚΟΛΟΥΘΟΥΝΤΑΣ ΤΗΝ ΤΕΘΛΙΜΜΕΝΗΝ 
ΟΔΟΝ ΔΕΝ ΕΙΝΕ ΠΑΝΤΟΤΕΙΝΗ 

Έρρέθη έτι, ότι διά την στενήν πύλην καί την τεθλιμμένην οδόν αισθάνονται οί άνθρωποι 
μεγάλην δυσκολίαν καί στενοχώριαν. Άλλ’ ή μεγάλη αύτη δυσκολία καί στενοχώρια, πρέπει νά 
γνωρίζωμεν, δέν παρίσταται εις όλους τούς άνθρώπους, άλλ’ εις εκείνους μόνον, οϊτινες εύρίσκονται 
άκόμη ύποδεδουλωμένοι εις την σάρκα καί τάς επιθυμίας καί τάς ήδονάς καί τό πνεΰμα τοϋ κόσμου. 
Εις αύτούς παρίσταται δύσκολος καί στενόχωρος ό βίος ό χριστιανικός, διότι άπαιτεΐ, ώς εϊδομεν, 
άπάρνησιν πάντων τών άντιστρατευομένων εις τον νόμον καί τό θέλημα τοϋ Θεοϋ. Δέν παρίσταται 
όμως ή αύτη δυσκολία καί στενοχώρια καί εις εκείνους οί όποιοι δέν είνε όλως παραδεδομένοι καί 
ύπόδουλοι εις τάς επιθυμίας καί ήδονάς τοϋ κόσμου. Εις τά πρόσωπα ταϋτα ή δυσχέρεια είνε 
όλιγωτέρα. Εις αύτούς παρίσταται δυσκολία σχετική καί στενοχώρια εις την άρχήν, ότε άποφασίζουν 
ϊνα άκολουθήσωσι μετ’ αύταπαρνήσεως τον κατά Χριστόν βίον. "Οταν όμως είσέλθωσιν εις αύτόν καί 
λάβωσι πείραν τής ώφελείας καί γλυκύτατος αύτοϋ, τότε ή ψυχή τών έχουσα ειρήνην καί εύρίσκουσα 
παρηγοριάν καί άνάπαυσιν όχι μόνον δέν στενοχωρείται, άλλα καί τούναντίον χαίρει. Χαίρει, 
άκολουθοΰσα τον δρόμον τούτον τής κατά Χριστόν ζωής μετά τής πίστεως καί τής έλπίδος, ότι θά 
φθάση, εις την αιώνιον ζωήν τής άληθοΰς δόξης καί μακαριότατος. 

Αλλά καί εις αύτούς άκόμη, οί όποιοι είνε όλως παραδεδομένοι εις τάς επιθυμίας καί ήδονάς 
τοϋ κόσμου καί θέλουν νά είσέλθωσιν εις τον χριστιανικόν βίον, ή μεγάλη δυσχέρεια καί στενοχώρια 
είνε ούχί πάντοτε, άλλ’ εις την άρχήν μόνον, ότε άποφασίζουν νά άπεκδυθώσι τον παλαιόν άνθρωπον 
τής άμαρτίας καί νά άπαρνηθώσι τάς επιθυμίας καί ήδονάς τοϋ κόσμου. Όταν όμως διά τής χάριτος 
τοϋ Θεοϋ ύπερπηδήσωσι την μεγάλην ταύτην δυσκολίαν καί στενοχώριαν, ήτις παρουσιάζεται εις την 
άρχήν, καί είσέλθωσιν εις τον κατά Χριστόν βίον, καί άρχίσωσι νά πορεύωνται συμφώνως προς αύτόν, 
τότε ή προτέρα μεγάλη δυσκολία καί στενοχώρια άρχίζει νά έλαττοϋται. Άντικοθίσταται δέ αύτη διά 



τής ειρήνης και παρηγοριάς, και έλπίδος, και χαράς, προσόντων τα όποια χορηγεί το Πνεΰμα τοϋ 
Θεοΰ εις τούς κατά Χριστόν βιοϋντας, και τα όποια ούδέποτε είχον ούτοι δοκιμάσει, δτε έπορεύοντο 
την οδόν τής απώλειας. Και συμβαίνει εις τον πρότερον σαρκικόν και υπόδουλον εις τα τού κόσμου 
άνθρωπον νά χαίρη, και να ευφραίνεται ή ψυχή του τόσω περισσότερον, δσω προθυμότερος και 
ακριβέστερος και επί μάλλον προκόπτων άναδεικνύεται εις την κατά Θεόν ζωήν και πολιτείαν. Ή 
χαρά μάλιστα και ευφροσύνη αύτη αύξάνει εν τη ψυχή του, καθόσον συλλογίζεται και συγκρίνει την 
ηθικήν και πνευματικήν αυτού κατάστασιν, εις ήν εύρίσκεται ήδη, δτε είνε ηνωμένος μετά τού Θεοΰ, 
προς την προτέραν αυτού διαγωγήν, δτε έζη μακράν τού Θεού. 

"Οτι δε οί «σπαζόμενοι και άκολουθοϋντες. την στενήν πύλην και την τεθλιμμένην οδόν 
εύρίσκουν άνεσιν, παρηγοριάν και χαράν, άπαλλασσόμενος εκ τής δυσφορίας και στενοχώριας και 
άπελπισίας, εις ήν εύρίσκοντο πρότερον, τό βεβαιούμεθα και έξ εκείνων των άγιων άνδρών οίτινες 
προ τοϋ νά είσέλθωσιν εις την κατά Χριστόν ζωήν, έζων κατά τά θελήματα τής σαρκός και τά τού 
κόσμου. Διότι ούτοι άμφοτέρους τούς βίους δοκιμάσαντες, διακηρύττουν και διαβεβαιοϋν δτι την 
ειρήνην, την άνεσιν, την παρηγοριάν, την ελπίδα και την χαράν, την όποιαν έδοκίμαζον, άφ’ ής εποχής 
άπεφάσισαν και παρέδωκαν τον εαυτόν των εις τον Θεόν και τό θέλημα αυτού, ούδέποτε 
ήσθάνθησαν και έδοκίμασαν, δτε έζων κατά τάς έπιθυμίας των και τά θελήματά των και κατά τό 
πνεΰμα τοϋ κόσμου. Τούναντίον δε είχον τότε άένναον θλίψιν και στενοχώριαν και άπογοήτευσιν και 
άπελπισίαν. 

210. ΚΑΙ ΑΥΤΟΣ Ο ΚΥΡΙΟΣ ΔΙΑΒΕΒΑΙΟΙ, ΟΤΙ ΟΙ ΠΙΕΖΟΜΕΝΟΙ ΕΚ ΤΗΣ 
ΑΜΑΡΤΙΑΣ, ΑΠΑΛΛΑΣΣΟΝΤΑΙ ΚΑΙ ΕΥΡΙΣΚΟΥΝ ΑΝΕΣΙΝ ΚΑΙ ΧΑΡΑΝ, 
ΟΤΑΝ ΑΚΟΛΟΥΘΗΣΩΣΙ ΤΗΝ ΤΕΘΛΙΜΜΕΝΗΝ ΟΔΟΝ 

Άλλ’ εκτός τής μαρτυρίας των άγιων τούτων άνδρών, έχομεν αύθεντικωτέραν μαρτυρίαν αυτού 
τού Χριστού. Διότι αυτός ό Χριστός διακηρύττει και διαβεβαιοϊ, δτι οί κατά τά ίδια θελήματα 
πορευόμενοι και ύπό τού βαρέος φορτίου των άμαρτιών των πιεζόμενοι και βασανιζόμενοι (και ούτοι 
είνε οί άκολουθοϋντες την πλατείαν πύλην καί την εύρύχωρον οδόν), τότε καί μόνον θά έλαφρυνθώσι 
καί θά άπαλλαγώσιν εκ τής θλίψεως καί οδύνης την όποιαν δοκιμάζουν, δταν είσέλθωσι διά τής 
στενής πύλης καί άκολουθήσωσι την τεθλιμμένην οδόν- ήτοι δταν προσέλθωσι προς αυτόν καί 
πορευθώσι συμφώνως προς τον νόμον του καί τάς έντολάς του. Ιδού αυτοί οί λόγοι του «Δεύτε πρός 
με πάντες οί κοπιώντες καί πεφορτισμένοι, κάγώ άναπαύσω ύμάς. ’Άρατε τον ζυγόν μου έφ’ ύμάς, καί 
μάθετε άπ’ εμού, δτι πράος είμι καί ταπεινός τη καρδία' καί εύρήσετε άνάπαυσιν ταίς ψυχαίς ύμών- ό 
γάρ ζυγός μου χρηστός καί τό φορτίον μου έλαφρόν έστιν» (Ματθ. ια' 28-30). 

Διά των λόγων του τούτων ό Χριστός, άποτεινόμενος πρός πάντας τούς άνθρώπους, οίτινες 
θλίβονται, όδυνώνται καί τυραννοΰνται ύπό τό βάρος των άμαρτιών τών, λέγει τά έξης: Πάντες δσοι 
είσθε φορτωμένοι με τό βαρύ φορτίον τών άμαρτιών σας, τό όποιον σάς θλίβει καί σάς βασανίζει, 
έλθετε πρός με διά τής πίστεως εις τό Όνομά μου, καί θέλω σάς άπαλλάξει άπό τό βαρύ τούτο 
φορτίον, συγχωρών καί έξαλείφων τάς άμαρτίας σας, καί άναπαύων τάς ψυχάς σας άπό δλους τούς 
κόπους καί τάς θλίψεις ύπό τών όποιων βασανίζεσθε. Άποτινάξατε τον τυραννικόν ζυγόν του 
πονηρού, δστις σάς καθυποτάσσει καί σάς τυραννεί διά τής άμαρτίας, καί δέχθητε τον ίδικόν μου 
ζυγόν, δστις είνε ή πίστις εις τό δνομά μου καί ή ύπακοή εις τούς λόγους μου. Τότε δε θέλετε 
διδαχθή καί μάθει εκ τής ζωής μου καί τοϋ βίου μου, δτι εγώ δεν είμαι οργίλος, ύπερήφανος καί 
τυραννικός, ώς οί τύραννοι καί καταδυνάσται τών άνθρώπων. Άλλ’ είμαι πράος, εϋσπλαγχνος, 
συμπαθής καί ταπεινός ούχί κατά τό φαινόμενον, άλλ’ άπό καρδίας, συγκαταβαίνων ένεκα τούτου καί 
έξομοιούμενος έξ άγάπης πρός ύμάς, καί πάντα ποιών καί πάσχων διά την ίδικήν σας ευτυχίαν. "Οταν 
δέ δεχθήτε τον ίδικόν μου ζυγόν, τότε θέλουσιν άπαλλαχθή αί ψυχαί σας έκ τών τής άμαρτίας 
άλγεινών, καί θέλουσιν εϋρει άνάπαυσιν καί χαράν. Θά εϋρωσι δέ άνάπαυσιν καί χαράν, διότι ό ίδικός 
μου ζυγός, τουτέστιν ή ίδική μου βασιλεία έπί τών ψυχών σας είνε ζυγός χρήσιμος, ευάρεστος καί 
σωτήριος, είνε ζυγός ούχί δουλείας, άλλ’ άληθοΰς καί πραγματικής έλευθερίας. Διότι έλευθερώνει τάς 
ψυχάς σας άπό πάσης δουλείας καί τυραννίας καί κάμνει αύτάς νά ζώσιν έν τώ πνεύματι τοϋ Θεού, 
νά ζώσιν έν τη άληθεία καί τη δικαιοσύνη, έν τη ειρήνη, καί τη χαρά. Τό δέ φορτίον μου, δπερ σάς 
έπιθέτω καί δπερ δέν είνε άλλο τι παρά ό νόμος μον καί αί έντολαί μου, είνε έλαφρόν καί εύάρεστον, 
ώς παρέχον άνεσιν, εύχαρίστησιν καί χαράν. Διότι ό ηθικός νόμος καί αί έντολαί του Εύαγγελίου μου 
συγκεφαλαιοϋνται εις την άγάπην, ήτις δχι μόνον βάρος καί κόπον δέν σάς φέρει, άλλά καί 
τούναντίον είνε τό μέσον, δι’ ού καθίστασθε ευτυχείς, εύδαίμονες καί μακάριοι. Τί λοιπόν τερπνότερον 
καί εύχαριστότερον καί ώφελιμώτερον τοϋ ζυγού μου καί τού φορτίου μου; Τοιοΰτο νόημα έχουσιν οί 
λόγοι τού Κυρίου, «Δεύτε πρός με πάντες οί κοπιώντες καί πεφορτισμένοι κλπ.». 

Καί έξ αυτών λοιπόν τών λόγων τού Κυρίου βεβαιοΰται καί πείθεται πάς τις, δτι καί αυτοί 
οίτινες ζώσι κατά τά ίδια αυτών θελήματα καί κατά τάς έπιθυμίας καί τό πνεΰμα τοϋ κόσμου, τότε 
μόνον θά άπαλλαγώσιν έκ τών θλίψεων, τών βασάνων καί τών ταλαιπωριών, τάς όποιας έπιφέρει εις 
αυτούς ή άμαρτία, δταν είσέλθωσι διά τής στενής πύλης εις τον κατά Χριστόν βίον καί ύποταχθώσιν 
εις τό θέλημα τού Χριστού. ’Άλλως, έάν μένωσιν έν τη άμαρτία άκολουθοϋντες την εύρύχωρον οδόν, 
έκτος τής αιωνίου Θλίψεως καί οδύνης, εις την όποιαν μετά θάνατον θά φέρη, αυτούς έξάπαντος ή 
οδός αύτη, καί έν τώ παρόντι βίω θά στενάζωσι καί θά θλίβωνται άπό τον βαρύν τής άμαρτίας ζυγόν, 
χωρίς νά εύρίσκωσι ποτέ καί εις αυτά άκόμη τά ευχάριστα του βίου την πραγματικήν άνεσιν καί την 



άληθινήν χαράν. Τούναντίον δέ συμβαίνει, ώς έρχόμεθα νά ίδωμεν, εις τούς άκολουθοΰντας την 
τεθλιμμένην οδόν, ήτοι εις τούς κατά Χριστόν βιοΰντας. 


211. ΟΙ ΚΑΤΑ ΧΡΙΣΤΟΝ ΖΩΝΤΕΣ, ΚΑΙ ΕΙΣ ΑΥΤΑ ΤΑ ΠΡΟΣΚΟΜΜΑΤΑ ΚΑΙ 
ΠΑΘΗΜΑΤΑ, ΔΟΚΙΜΑΖΟΥΣΙ ΧΑΡΑΝ 

Οί κατά Χριστόν 'ςώντες, ού μόνον εις τάς όμαλάς τού βίου περιστάσεις ευφραίνονται 
πνευματικώς, άλλα και εις αυτά τα προσκόμματα και τα παθήματα, ατινα άπαντώσιν εις τον βίον 
των, εύρίσκουσι παρηγοριάν και αισθάνονται χαράν. Ναί· πολεμοϋσιν ούτοι και άγωνίζονται κατά των 
επιθυμιών και των θελημάτων τής σαρκός, όπως εχωσι πάντοτε την σάρκα ύποτεταγμένην εις τό 
πνεύμα- πολεμοΰσι και άγωνίζονται κατά του κόσμου, όπως μη έπηρεάζωνται και βλάπτωνται ύπ’ 
αυτού- πολεμοΰσι και αγωνίζονται κατά τοΰ διαβόλου, όπως άποδιώκωσι πάσαν πονηράν αυτού 
ενέργειαν- πολεμοϋσιν επίσης και άγωνίζονται, όπως εις πάντα τα τού βίου δεινά και εις πάσας τάς 
κακώσεις και θλίψεις και ταλαιπωρίας μείνωσι πιστοί ύπήκοοι εις τό θέλημα τού Θεού. Άλλα καίτοι 
πολεμοΰσι καί άγωνίζονται κατά πάντων τούτων, τών οποίων ό πόλεμος καί ό άγών καθιστά, ώς 
είπεν ό Κύριος, στενήν την πύλην καί τεθλιμμένην την οδόν την άγουσαν εις την ζωήν, έν τούτοις έν 
τη, πάλη, ταύτη καί τώ άγώνι χαίρουσι την έν Κυρίω χαράν, ήτις είνε πολύ άνωτέρα τής χαράς, την 
οποίαν δοκιμάζουσιν οί έν τοίς πολέμοις νικηταί καί τροπαιοΰχοι. Διότι αυτοί, ένεκα τής πίστεως καί 
τής άληθοΰς γνώσεως ήν έχουν, κρίνοντες καί έκτιμώντες άληθώς καί κατά την άξίαν αυτών πάντα τά 
συμβαίνοντα αύτοίς, παρηγοροΰνται, έπαναπαύονται καί χαίρουσι, συλλογιζόμενοι ότι πάντα όσα 
ύφίστανται καί ύποφέρουν άποβαίνουσιν εις καταρτισμόν αυτών καί αίωνίαν ώφέλειαν. 

Επειδή λοιπόν άνευ βίας καί άγώνος δεν δυνάμεθα νά είσέλθωμεν διά τής στενής πύλης καί τής 
τεθλιμμένης οδού εις την αιώνιον ζωήν, διά τον λόγον ότι δεν δυνάμεθα άνευ τής βίας νά 
άποδιώκωμεν την άμαρτίαν καί νά κατορθώνωμεν τό άγαθόν, άκόμη δέ καί διότι έν τη, βία ταύτη, καί 
τώ άγώνι εύρίσκομεν παρηγοριάν, ειρήνην καί άνάπαυσιν έν τώ παρόντι βίω, διά τούτο ή βία καί ό 
άγών προς καταπολέμησιν τής άμαρτίας καί κατόρθωσιν τής άρετής πρέπει νά είνε τό κυριώτερον 
μέλημα καί ή σπουδαιοτέρα φροντίς τοΰ Χριστιανού έν τη, ζωη αυτού. 


212. Η ΑΠΟΔΙΩΞΙΣ ΤΗΣ ΑΜΕΛΕΙΑΣ 

Εις την βίαν ύπάγεται καί ή προσπάθεια, την όποιαν πρέπει νά καταβάλλη, ό χριστιανός εις τό 
νά άποδιώκη, την άμέλειαν. Ή δέ άμέλεια είνε δυνατόν νά παρουσιάζεται κατά τρεις έπόψεις. Ή νά 
δεικνύεται νωθρός ό άνθρωπος, καί έκ τής νωθρότητός του ταύτης νά είσχωρή ή άμαρτία έν τη, ψυχή 
του, ή ένεκα τής νωθρότητός καί άκηδίας νά μη έργάζεται τό άγαθόν καί την άρετήν, ή ένεκα τής 
αυτής νωθρότητός νά έργάζεται μεν την άρετήν καί τό άγαθόν, άλλα άτελώς καί με χαλαρότητα. Καί 
τά τρία ταϋτα είδη τής άμελείας είνε έφάμαρτα. Καί ότι τό πρώτον είδος, όπερ είνε τό νά είσχωρή έξ 
άμελείας ή_ άμαρτία εις τον άνθρωπον, φέρει ένοχήν μεγάλην, είνε τοίς πάσι φανερόν. "Οτι δέ καί τό 
δεύτερον είδος, όπερ είνε τό νά μη έργάζεται ό άνθρωπος έκ νωθρότητός καί άκηδίας τό άγαθόν καί 
την άρετήν, είνε άμαρτία, μάς τό βέβαιοί ό άπόστολος Ιάκωβος λέγων, ότι άνθρωπος όστις γνωρίζει 
καί δύναται νά ποιήση, τό καλόν άλλά δεν τό πράττει, άμαρτάνει- «Είδότι καλόν ποιείν καί μη 
ποιοΰντι, άμαρτία αύτώ έστιν» (Ίακ. δ' 17). "Οτι δέ καί τό τρίτον είδος είνε άμαρτία, όπερ είνε τό νά 
έργάζεται άτελώς καί με χαλαρότητα την άρετήν καί τά καλά έργα δι’ ών δοξάζεται ό Θεός, μάς τό 
φανερώνει ό προφήτης τοΰ Θεού, διαμαρτυρόμενος καί λέγων: «Επικατάρατος ό ποιών τά έργα τού 
Κυρίου άμελώς» ΓΙερεμ. λα' 10). 

Καί τά τρία ταϋτα είδη τής άμελείας πολεμοΰνται τελεσφόρως διά τοΰ όπλου τής προθυμίας καί 
τού ζήλου. Την προθυμίαν δέ ταύτην καί τον ζήλον συνιστών καί ό θείος Παύλος παραγγέλλει καί 
προτρέπει τούς χριστιανούς νά δεικνύωσι πάσαν σπουδήν προς πάντα τά θεάρεστα έργα, καί νά μη 
είνε βραδείς, άμελείς καί οκνηροί, άλλά νά είνε θερμοί καί διάπυροι εις την έργασίαν τής άρετής καί 
του άγαθοΰ, δουλεύοντες τοιουτοτρόπως καί εύαρεστοΰντες εις τον Κύριον- «Τη σπουδή, λέγει, μη 
οκνηροί, τώ πνεύματι ζέοντες, τώ Κυρίω δουλεύοντες» (Ρωμ. ιβ' 11). 


213. ΣΥΜΠΕΡΑΣΜΑ ΤΩΝ ΠΝΕΥΜΑΤΙΚΩΝ ΟΠΛΩΝ 

Ταϋτα είνε τά κυριώτερα μέσα ή πνευματικά όπλα, διά τών οποίων καταπολεμείται καί 
άποδιώκεται ή άμαρτία άφ’ ένός, καί κατορθοϋται ή άρετή άφ’ έτέρου. Δεν πρέπει όμως νά 
λησμονώμεν, ότι προς άποδίωξιν τής άμαρτίας καί νέκρωσιν τών παθών άπαραίτητος είνε ή άρετή τής 
αυτογνωσίας, περί τής οποίας έχουσι ρηθή προηγουμένως ικανά (138 καί καθεξής). Είνε δέ 
άπαραίτητος ή άρετή τής αυτογνωσίας, διότι άνευ αυτής δεν δυνάμεθα νά γνωρίζωμεν τάς άμαρτίας 
καί κακίας μας, τά πάθη μας καί τά έλαττώματά μας. Καί όταν δεν γνωρίζωμεν αυτά, πώς είνε 
δυνατόν νά πολεμήσωμεν κατ’ αυτών; "Οταν όμως ό χριστιανός έχη, ώς βάσιν καί θεμέλιον την 
αυτογνωσίαν, θά γνωρίζη, ύπό τίνων κακιών καί παθών κατέχεται, καί θά μεταχειρίζεται τά 
ύποδειχθέντα πνευματικά όπλα τελεσφόρως καί άποτελεσματικώς έναντίον τής άμαρτίας. Διότι έχουσι 
τόσην δύναμιν τά περισσότερα έξ αυτών, ώστε έάν ύποτεθη ότι ό χριστιανός έχει έν τελειότητι εις 
ένέργειαν έν έκ τών όπλων αυτών, θά ήδύνατο δι’ αυτού νά κατανικά την άμαρτίαν. Έάν λόγου χάριν 



ειχεν εν τελειότητι το δπλον τίτς απανταχού παρουσίας τοϋ Θεοϋ, η το δπλον τίτς πίστεως, η το 
δπλον τη,ς προσοχής, θά η,δύνατο δι’ αύτοϋ κατά κράτος νά νικά την άμαρτίαν. Επειδή δμως οί 
περισσότεροι εξ ημών άτελώς και χαλαρώς μεταχείρις6μεθα ώς επί τδ πλείστον έκαστον των όπλων 
τούτων, ακόμη δε και διότι άλλος ώφελείται περισσότερον από τούτο τδ δπλον και άλλος από εκείνο, 
δι’ αύτδν τον λόγον άνεφέραμεν πολλά, δπως βοηθούμενοι και ένισχυόμενοι εξ δλων αύτών δυνάμεθα 
διά τίτς θείας χάριτος νά κατανικώμεν εύκολώτερον την άμαρτίαν. Ούτω δε νικών ό χριστιανός τίτν 
άμαρτίαν θά γίνη, άξιος τών ούρανίων στεφάνων και τίτς αιωνίου δόξης και μακαριότητος, την όποιαν 
υπόσχεται ό Θεός εις τούς νικώντας την άμαρτίαν. 



ΚΕΦΑΛΑΙΟΝ ΙΑ: ΕΙΔΙΚΑ ΠΝΕΥΜΑΤΙΚΑ ΟΠΛΑ 


214. ΠΟΛΛΑ ΕΚ ΤΩΝ ΠΑΘΩΝ ΠΟΛΕΜΟΥΝΤΑΙ ΚΑΙ ΔΙ’ ΙΔΙΚΩΝ ΜΕΣΩΝ 
ΕΚΑΣΤΟΝ 

Εϊπομεν έν τοις προηγουμένοις διά τίνων πνευματικών οπλών και μέσων πολεμειται και 
άποδιώκεται πάσα άμαρτία και παν πάθος έν γένει. Διά την καταπολέμησιν δμως και νέκρωσιν 
πολλών παθών, ύπό τών όποιων ε’ινε δυνατόν και μετά την ειλικρινή, μετάνοιαν του νά επηρεάζεται ό 
χριστιανός πολύ η ολίγον, ίσως δε και νά νικάται πολλάκις ύπ’ αυτών, θά ώφελήται μεγάλως, εάν εκ 
τών ρηθέντων πνευματικών όπλων μεταχειρίζεται και άλλα όπλα, ή μέσα, άτινα χρησιμεύουσιν είδικώς 
διά τά πάθη ταϋτα. Θά άναφέρωμεν λοιπόν τινα εκ τών παθών αυτών και χαρακτηρίζοντες δι' ολίγων 
έκαστον τούτων όποιον είνε, θά ύποδεικνύωμεν τά ίδιάζοντα εις αυτό όπλα ιί μέσα, τά όποια μαζή με 
τά ύποδειχθέντα άλλα όπλα, μεταχειριζόμενος ό χριστιανός θά δύναται άποτελεσματικώτερον νά 
πολεμη, κατά τών παθών τούτων. Έκ τής γνώσεως δε ταύτης οδηγούμενος θά δύναται και αυτός, 
προκειμένου και περί άλλων παθών, ϊνα εύρίσκη, ευκόλως και τά εις αυτά ίδιάζοντα όπλα η μέσα, διά 
τών όποιων θά πολεμη και θά νεκρώνη αυτά. Και πρώτον λέγομεν περί του πάθους τής φιλαυτίας 
και τού εγωισμού. 


215. Ο ΕΓΩΙΣΜΟΣ ΚΑΙ Η ΦΙΛΑΥΤΙΑ 

Ό εγωισμός, γενικώς νοούμενος, είνε ή ρίζα και αιτία πάσης άμαρτίας. Όμοιάζει ό εγωισμός προς 
κορμόν δένδρου, έκ του όποιου εκφύονται οί διάφοροι κλώνοι και μικρότεροι κλάδοι. Διότι παρομοίως 
καί έκ τού εγωισμού εκφύονται καί πηγάζουν τά διάφορα άλλα πάθη καί άμαρτήματα τίτς ψυχής. Ό 
εγωιστής αγαπά μόνον τον εαυτόν του, καί επιθυμεί καί θέλει, εάν του είνε δυνατόν, νά συγκεντρώνη, 
τά πάντα εις εαυτόν, νά είνε αυτός κύριος, καί τά πάντα νά δουλεύωσιν εις αυτόν. Φέρει επομένως ό 
εγωισμός έν έαυτώ μεταξύ τών άλλων κακιών τη,ν φιλαυτίαν, ητις είνε σχεδόν ούτός ό εγωισμός, τη,ν 
φιληδονίαν, τη,ν ιδιοτέλειαν, τον ατομισμόν. 

Εις τούς ανθρώπους οιτινες είνε δλως ξένοι του χριστιανικού πνεύματος, ό εγωισμός 
καταφαίνεται καί έξωτερικώς διά τίτς ύπερηφανείας καί αλαζονείας. Εις δε τούς θρησκευομένους, 
αλλά μη, άναγεννημένους, εννοείται, πνευματικώς, δεν φαίνεται πάντοτε καί έξωτερικώς ό εγωισμός, 
ύπάρχει δμως έσωτερικώς, καί έκδηλοϋται εις περιστάσεις, καθ’ ας δίδεται εις αυτούς αφορμή. Τούτο 
βλέπομεν καί εις τον πρεσβύτερον υιόν τής παραβολής τού άσωτον, δστις πρεσβύτερος υιός έφαίνετο 
μεν έξωτερικώς ώς άνθρωπος τού καθήκοντος, ώς τηρητής τών εντολών τού Θεού, άλλ’ επειδή είχεν 
έσωτερικώς τον εγωισμόν, την φιλαυτίαν καί ατομικότητα, έπικράνθη καί ήγανάκτησε καί ώργίσθη, ώς 
λέγει τό ιερόν Εύαγγέλιον. Ώργίσθη δέ, διά τον λόγον δτι ό πατήρ του έδέχθη έγκαρδίως καί μετά 
χαράς τον έν τη, απώλεια πρότερον εύρισκόμενον, ύστερον δέ μετανοήσαντα καί έπιστρέψαντα 
αδελφόν του. 

Τό πάθος τούτο τού εγωισμού, ώς ρίζα καί πηγή παντός άλλου πάθους καί πάσης άμαρτίας, εάν 
δεν καταπολεμηθή καί δεν νεκρωθή, άποκλείει τον άνθρωπον άπό τής βασιλείας τών ουρανών, καί 
ρίπτει αυτόν εις την αιώνιον βάσανον καί οδύνην. Διά νά πολεμηθή δέ άποτελεσματικώς ό εγωισμός, 
άπαιτείται προ παντός νά διακρίνη, αυτόν ό εγωιστής καί νά αίσθανθή καλώς δτι κατέχεται ύπό τού 
πάθους τούτου. Διότι εάν εις τάς σωματικάς άσθενείας είνε άνάγκη νά διακρίνη, πρώτον ό άνθρωπος 
την άσθένειαν ύπό τής όποιας κατέχεται, διότι άλλως δεν είνε δυνατόν νά φροντίση, διά την 
θεραπείαν αύτής, πολύ περισσότερον εις τάς ψυχικάς άσθενείας είνε άνάγκη τής διαγνώσεως καί 
άναγνωρίσεως τούτων, διότι άλλως δεν είνε δυνατόν νά καταπολεμηθώσι καί έκδιωχθώσιν έκ τής 
ψυχής. Καί εάν ή διάγνωσις είνε άπαραίτητος δι’ οίονδήποτε τής ψυχής πάθος, πολύ περισσότερον 
είνε άναγκαιοτάτη διά την καταπολέμησιν του πάθους τής φιλαυτίας καί τού εγωισμού. Διά την 
διάγνωσιν δέ ταύτην τού εγωισμού άπαιτείται καί πολύ μεγαλυτέρα προσοχή ή δση άπαιτείται διά 
την διάγνωσιν παντός άλλου πάθους. Διότι τό πάθος τού εγωισμού είνε πάθος τυφλόν επειδή ό 
εγωιστής τρέφει ψευδή άγάπη προς τον εαυτόν του καί έχει ούχί μικράν ιδέαν περί εαυτού. Ή δέ 
φίλαυτος αύτη άγάπη καί ύπόληψις, ήν έχει ό εγωιστής εις εαυτόν, είνε ώς άλλος πυκνός πέπλος 
έμπροσθεν τής ψυχής αύτοϋ ή ώς βαθύ σκότος, δπερ εμποδίζει αύτόν άπό τού νά ϊδη, καί λάβη, άληθή 
ιδέαν καί γνώσιν τών άμαρτημάτων καί ελαττωμάτων του, καί έν γένει τού εγωισμού του. Διά τούτο, 
καί αν συμβία νά ύποδειχθώσιν εις τον εγωιστήν τά ελαττώματα αύτοΰ παρ’ άλλου, αυτός ούχί μόνον 
δεν παραδέχεται ταϋτα, άλλά καί δυσαρεστείται, διότι άκούει αύτά· ίσως δέ καί οργίζεται, είτε πολύ 
είτε ολίγον, άναλόγως του εγωισμού του- διότι καί ό βαθμός τής δυσαρέσκειας καί του θυμού βαίνει 
κατ’ άναλογίαν τού βαθμού του εγωισμού. Έκτος δέ τής δυσαρέσκειας καί του θυμού, ό εγωιστής, 
έσκοτισμένος ών ύπό τής φιλαύτου άγάπης καί μη βλέπων μηδέ άναγνωρίζων τά ύποδεικνυόμενα εις 
αύτόν έλαττώματά του, άντιλέγει καί δικαιολογείται δι’ αύτά, παριστών εαυτόν άμέτοχον τούτων 
άπόδειξις καί τούτο του σκοτισμού, τον όποιον επιφέρει εις την ψυχήν ό φίλαυτος εγωισμός. Τόσον 
τυφλόν καί όλέθριον πάθος είνε ό εγωισμός καί ή φιλαυτία! Διά τούτο, εάν ό άνθρωπος δεν δώση, άφ’ 
ενός μεγάλην καί σύντονον προσοχήν εις τον εαυτόν του, όπως έννοήση, τό πάθος τού εγωισμού καί 
τής φιλαυτίας, δπερ κατέχει την ψυχήν του, καί εάν άφ’ ετέρου δεν άκούη, τούς ύποδεικνύοντας 



τοϋτο εις αυτόν, τούς όποιους πρέπει νά θεωρή και ώς εύεργέτας του, ε’ινε αδύνατον να έννοήση, 
ποτέ το πάθος τούτο. Άλλα και μαζή με την μεγάλην προσοχήν και ύπακοήν, ήν θά έχη εις τούς 
ύποδεικνύοντας τοϋτο, άπαιτεΐται και ή μετά πίστεως αιτησις τής χάριτος τού Θεού, ϊνα φωτίζη, 
αυτόν προς διάκρισιν και κατανόησιν τού πάθους τούτου. 

Μετά δε τη,ν κατανόη,σιν ταύτην, καταπολεμείται και άποδιώκεται εκ τη,ς ψυχής ό εγωισμός 
πρωτίστως μεν διά των ήδη ύποδειχθέντων πνευματικών όπλων. Έπειτα δε πολεμειται είδικώς διά 
τής έξασκήσεως των άντιθέτων προς τον εγωισμόν άρετών, αϊτινες ε’ινε ή αύταπάρνησις και ή άγάπη. 
Και ή μεν αύταπάρνησις εν σχέσει προς τη,ν καταπολέμησην τού πάθους του εγωισμού συνίσταται εις 
τό νά άπαρνη,ται ό άνθρωπος πάν ίδιοτελές έλατήριον και πάσαν φίλαυτον επιθυμίαν τίτς ψυχη,ς του, 
ήτοι νά άπαρνίτται πάσαν επιθυμίαν και άπαίτησιν τίτς ψυχη,ς του εις τό νά ώφελήται μόνος αυτός, 
ούχί δε και οί άλλοι. Ή δε άγάπη εν σχέσει προς τον εγωισμόν συνίσταται είς τό νά ενεργή και 
πράττη ό άνθρωπος πάν δ,τι άποβλέπει είς την ώφέλειαν τού πλησίον, θυσιάζων και τό ίδιον αυτού 
συμφέρον χάριν τού συμφέροντος των άλλων. Και εν γένει, τό ίδιάζον διά τη,ν καταπολέμησιν και 
νέκρωσιν τού πάθους του εγωισμού είνε, τό νά ενεργή και νά πράττη ό άνθρωπος τά εναντία εκείνων, 
τά όποια ύπαγορεύει είς αυτόν ό εγωισμός, και νά προτιμά με πάσαν θυσίαν τη,ν ώφέλειαν των άλλων 
άπό τη,ν ώφέλειαν τη,ν ίδικήν του. Θά δύναται δε νά κατορθώνη, τούτο, όταν συλλογίζεται ότι ή 
ευεργεσία και τό καλόν, δπερ θά κάμνη, είς τούς άλλους, θά προξενιά μεγαλυτέραν ώφέλειαν είς 
εαυτόν. Ούτω δε συλλογιζόμενος καί πράττων, θέλει εξάπαντος διά τίτς χάριτος τού Θεού έλευθερωθίά 
άπό τό όλέθριον πάθος τού εγωισμού καί τίτς φιλαυτίας. 


216. Η ΥΨΗΛΟΦΡΟΣΥΝΗ ΚΑΙ Η ΥΠΕΡΗΦΑΝΕΙΑ 

Ή ύψηλοφροσύνη καί ή ύπερηφένεια είνε πάθη κάκιστα καί όλεθριώτατα. Ό κατεχόμενος ύπό 
των παθών τούτων, πρώτον έχει οϊησιν, η,τοι ψευδή ύψηλη,ν ιδέαν διά τον έαυτόν του, ένεκεν τίτς 
όποιας έχει καί αύτοπεποίθησιν. Τούτου ένεκα τη,ν κρίσιν του καί τάς γνώμας του θεωρεί ώς τάς 
μόνας όρθάς, χωρίς νά παραδέχεται καί νά άκούη, τάς όρθάς κρίσεις καί συμβουλάς τών άλλων. 
Δεύτερον θέλει νά φαίνεται ενώπιον τών άνθρώπων ώς έχων άξίαν καί ύπεροχήν, καί ώς τοιοϋτος νά 
τιμάται καί νά δοξάζεται ύπ’ αυτών. 

Ή ύψηλοφροσύνη καί ύπερηφάνεια είνε πάθη, τά όποια μισεί καί άποστρέφεται καί πατάσσει ό 
Θεός, καθώς περί τούτου μάς βέβαιοί ό λόγος τού Θεού: «Ακάθαρτος, λέγει, παρά τώ Θεώ πάς 
ύψηλοκάρδιος» (Παροιμ. ιστ' 5)· καί, «Τό εν άνθρώποις ύψηλόν βδέλυγμα ενώπιον τού Θεού έστιν» 
(Λουκ. ιστ' 15)· καί, «Κύριος ύπερηφάνοις άντιτάσσεται» (Παροιμ. γ' 34). 

Προς καταπολέμησιν τίτς ύψηλοφροσύνης καί ύπερηφανείας είνε άπαραίτητον εν πρώτοις, δπως 
λάβη, ό άνθρωπος γνώσιν έαυτοϋ συμμορφούμενος προς τά ύποδειχθέντα περί αυτογνωσίας (138 καί 
καθεξής), έπειτα δέ νά μεταχειρίζεται τά ύποδειχθέντα πνευματικά δπλα. Έκτος δέ τούτων ίδιάζοντα 
όπλα είνε τά έξης: Διά μέν τη,ν ύψηλοφροσύνην τό νά σκέπτεται καί συλλογίζεται δτι τό νά τρέφη, ό 
άνθρωπος ύψηλη,ν ιδέαν περί τού έαυτοΰ τον δέν είνε άλλο τι, παρά μία κουφότης καί μία ψευδής 
ιδέα, ή όποια άπατά αυτόν, καί δτι κατέχει τό ψεύδος εν τίτ ψυχή του, δπερ είνε σκότος τά μέγιστα 
έπιζήμιον καί όλέθριον. Διά δέ τη,ν καταπολέμησιν τίτς ύπερηφανείας ίδιάζον πνευματικόν δπλον είνε 
τό νά ύπακούη, είς πάντα τά ύπό τών άλλων ύποδεικνυόμενα ορθά, δίκαια καί πρέποντα, νά πράττη 
δέ καί έργα τά όποια φαίνονται ταπεινωτικά καί ευτελή ενώπιον τών άνθρώπων. Διότι δι’ αυτών τών 
φαινομένων ταπεινωτικών έργων συνηθίζει καί έξοικειοϋται ή ψυχή είς τό νά μη, θέλη, νά επιδεικνύεται 
μηδέ νά ζητίΐ, καί έπιδιώκη τάς τιμάς καί τούς επαίνους τού κόσμου. Ούτω δέ συλλογιζόμενος καί 
πράττων ό άνθρωπος, δχι μόνον άπαλλάσσεται άπό τη,ν ύψηλοφροσύνην καί ύπερηφάνειαν, άλλά καί 
άποκτά συγχρόνως τη,ν ταπείνωσιν, τη,ν μεγάλην καί ύψίστην ταύτην άρετήν. 


217. Η ΚΕΝΟΔΟΞΙΑ 

Τό πάθος τίτς κενοδοξίας, τό όποιον έχει στενήν τη,ν συγγένειαν προς τό πάθος τίτς 
ύπερηφανείας, συνίσταται είς τό νά έπιθυμίτ καί νά θέλη, καί νά έπιδιώκη ό άνθρωπος, δπως 
έπαινίτται καί τιμάται καί δοξάζεται ύπό τών άνθρώπων. Ώς εκ τούτου τό πάθος τίτς κενοδοξίας ώθεί 
πολλάκις τον άνθρωπον, δπως ύποκρίνεται τον ένάρετον, καί ποιίΐ, έργα καλά καί ώφέλιμα μόνον καί 
μόνον διά νά δοξασθή ύπό τών άνθρώπων. Τό πάθος τούτο τίτς κενοδοξίας, δταν ύπάρχη εν τώ 
άνθρώπω ισχυρόν, κάμνει αυτόν νά άθετίΐ, καί τον νόμον τού Θεού, δπως συμμορφωθη, προς δ,τι 
άκολουθεί ό άπομεμακρυσμένος άπό τού Θεού κόσμος, διά νά άρέση, καί δοξασθίτ ύπό τών 
άνθρώπων. Ακόμη, επειδή ό έχων τό πάθος τίτς κενοδοξίας φθονεί καί τά προτερήματα τού πλησίον, 
προτιμά καί θέλει, διά νά δοξάζηται αυτός ύπό τών άνθρώπων, νά μη έχη, ό πλησίον τά προτερήματα 
ταϋτα, έστω καί αν ώφελώνται διά τών προτερημάτων αυτών οί άνθρωποι καί δοξάζεται δι' αυτών ό 
Θεός. Καί προτιμά τοιουτοτρόπως ό κενόδοξος, άντί τής ώφελείας τού πλησίον καί τής δόξης τού 
Θεού, την ίδικήν του δόξαν, γινόμενος τοιουτοτρόπως, χωρίς ίσως καί νά νοη, τούτο, πολέμιος τής 
ώφελείας τών άνθρώπων καί τής δόξης τού Θεού. Έχει δέ προσέτι τόσην δύναμιν ή κενοδοξία, δταν 
ύπάρχη είς μεγάλον βαθμόν, ώστε νά έμποδίζη, τον άνθρωπον καί άπό τού νά όμολογη, την είς τον 
Χριστόν πίστιν του, διά νά μη περιφρονηθη, ύπό τών άνθρώπων. Τούτο δέ βλέπομεν φανερά καί είς 
πολλούς εκ τών άρχόντων τών Ιουδαίων, οιτινες έπίστευσαν μέν έσωτερικώς είς τον Χριστόν, ώς μάς 



λέγει ό ευαγγελιστής Ιωάννης, άλλα δεν ώμολόγουν τίιν πίστιν των ταύτην, διά να μη, γίνωσιν 
άποσυνάγωγοι και περιφρονηθώσιν ύπό των άλλων Ιουδαίων. «Και εκ των άρχόντων, λέγει, πολλοί 
έπίστευσαν εις τον Χριστόν, άλλα διά τούς Φαρισαίους ούχ ώμολόγουν, ϊνα μη, άποσυνάγωγοι 
γένωνται. Ήγάπησαν γάρ τίίν δόξαν των άνθρώπων μάλλον ήπερ την δόξαν τού Θεού» (Ίώ. ιβ'42-43). 

Καί όχι μόνον άπό την ομολογίαν της εις Χριστόν πίστεως εμποδίζει τον άνθρωπον ή κενοδοξία, 
άλλ’ εμποδίζει αυτόν άκόμη καί άπό τού νά πιστεύη εις τον Χριστόν, καθώς καί τούτο τό βλέπομεν 
εις πολλούς εκ τών Ιουδαίων, οϊτινες προτιμώντες καί έπιδιώκοντες την εκ τών άνθρώπων δόξαν, δεν 
έπίστευσαν εις τον Χριστόν. Διό ελέγχων ό Κύριος τίίν άπιστίαν τών ταύτην τίίν προερχομένην εκ της 
κενοδοξίας, έλεγε προς αυτούς: «Πώς δύνασθε ύμείς πιστεϋσαι, δόξαν παρ’ άλλήλων λαμβάνοντες καί 
την δόξαν τίίν παρά του μόνου Θεού ου ζητείτε;» (Ιωάν, ε' 44). Διά τούτο τά πάθος της κενοδοξίας, 
όταν δεν πολεμήται ύπό τού άνθρώπου, άποχωρίζει αυτόν άπό τού Θεού καί τον ρίπτει εις τίίν 
αιώνιον κόλασιν. 

Πολεμείται δε τό πάθος αυτό, πρώτον μεν διά τών ήδη ύποδειχθέντων πνευματικών όπλων, διά 
τών οποίων πολεμοΰνται καί πάντα τά λοιπά πάθη. Έπειτα δε ώς ίδιάζον μέσον προς καταπολέμησιν 
της κενοδοξίας άναφέρομεν εν πρώτοις τάς όρθάς επ’ αυτής σκέψεις. Νά συλλογίζεται δηλονότι ό 
άνθρωπος ότι ή κενοδοξία, ώς καί αύτίί ή λέξις δηλοί, δεν εινε άλλο τι παρά μία ματαιότης. Διότι ή εκ 
τών άνθρώπων δόξα, όσον μεγάλη καί αν εινε, εινε άνωφελίίς καί σκιώδης- καθόσον, όταν ό άνθρωπος 
άπέλθη εκ τού κόσμου τούτου, δεν παρακολουθεί αύτη μετ’ αυτού. Μόνη δε άληθη,ς καί πραγματική 
δόξα εινε ή εκ τού Θεού, όχι μόνον διότι εινε δόξα ύψίστη ώς προερχομένηη εξ αυτού τού ύψίστου 
Θεού, άλλά καί διότι θά εινε κτήμα τού άνθρώπου άναφαίρετον καί αιώνιον. Νά συλλογίζεται έτι, ότι 
ό έχων τίίν κενοδοξίαν εινε δούλος τών άλλων χαμερτής. Διότι προσπαθεί νά πράττη ούχί εκείνα τά 
οποία εινε άληθή καί ώφέλιμα, άλλ’ εκείνα τά οποία άρέσκουν εις τούς άνθρώπους, οπότε καί 
άναγκάζεται νά πράττη καί εναντίον της συνειδήσεώς του, όπως άρέση, είς αυτούς. Επειδή δε οί 
άνθρωποι δεν έχουν πάντες τάς αύτάς γνώμας καί τά αυτά φρονήματα, δι’ αυτό ό κενόδοξος θέλων νά 
άρέση, εί δυνατόν, είς πάντας καί νά έπαινεθη ύπό πάντων, άποβαίνει άνελεύθερος δούλος τών 
πάντων. 

Νά συλλογίζεται άκόμη ό άνθρωπος πόσον τυραννικόν εινε τό πάθος τούτο καί πόσον βασανίζει 
τον έχοντα αυτό. Διότι ό κενόδοξος, έπιθυμών καί έπιδιώκων τούς επαίνους τών άλλων, δεν δύναται 
νά εύρίσκη πάντοτε καί τούς έπαινοϋντας αυτόν, δπερ γίνεται είς αυτόν άφορμή λύπης καί 
στενοχώριας. Έάν δε μάλιστα συμβία καί νά περιφρονηθή, τότε ή λύπη του καί ή στενοχώρια τον 
γίνεται πολύ μεγαλυτέρα. Ώς εκ τούτου ό κενόδοξος εύρίσκεται ώς επί τό πλείστον είς άνησυχίαν, 
διότι δεν εινε δυνατόν ν’ άπολαμβάνη εκείνο τό οποίον επιδιώκει, αν καί πολλάκις δι’ αυτό 
ύποβάλλεται είς κόπους καί στερήσεις καί δαπάνας, ούχί δε σπανίως εκτίθεται καί είς κινδύνους. 

Νά συλλογίζεται προσέτι ό χριστιανός ότι ό Θεός, δστις γνωρίζει κατά βάθος καί πλάτος την 
δλην ηθικήν μου κατάστασιν, έάν με κρίνη συμφώνως προς την δικαιοσύνην του, θά με εύρη άξιον 
καταδίκης καί κολάσεως αιωνίου. Καί ενώ είμαι άξιος τής αιωνίου καταδίκης καί καταισχύνης, εγώ 
ζητώ την ύπόληψιν καί τούς επαίνους τού κόσμου, τουτέστι τά εναντία έκείνοον, τά οποία άρμόζουν 
είς την άμαρτωλήν μου κατάστασιν. Επομένως διαπράττω άδικίαν, διότι επιζητώ πράγματα, τά όποια 
δεν άνήκουν είς εμέ- έάν δε τά επιτύχω, θά κατέχω αύτά ψευδώς καί θά εύρίσκωμαι εν τω ψεύδει. 
Άλλ’ όταν εύρίσκωμαι εν τη, άδικία καί εν τω ψεύδει, είμαι συμμέτοχος τής άμαρτίας τού διαβόλου, ό 
οποίος καί παρ’ αύτοϋ τού Χριστού έζήτησε νά λάβη τιμήν καί προσκύνησιν, ήτις άνήκει είς μόνον 
τον Θεόν. Καί επειδή τό άμάρτημά μου εινε τοιοΰτον, διά τούτο, έάν δεν μετανοήσω, ώρισμένως μίαν 
ημέραν ό Χριστός θέλει με άποπέμψει κατησχυμένον, όπως άπέπεμψε καί τον διάβολον εν τη, 
περιστάσει εκείνη. Καί θά εινε δικαία ή τιμωρία μου. Διότι άντί νά ζητήσω διά τής ταπεινοφροσύνης 
καί τής ύποταγής είς τό θέλημά του την παρ’ αύτοϋ άληθινήν καί αιώνιον δόξαν, έπροτίμησα καί 
έζήτησα άδίκως καί ψευδώς την δόξαν τών άνθρώπων. 

Πάσαι αύται αί σκέψεις συντελοΰσι μεγάλως όχι μόνον είς τό νά νοη ό άνθρωπος πόσον 
τυραννικόν εινε τό πάθος τής κενοδοξίας εν τω παρόντι βίω, άλλά καί τό σπουδαιότερον πάντων 
όποια καταισχύνη καί αιώνιος καταδίκη άναμένει αύτόν εν τω μέλλοντι βίω, έάν δεν πολεμήση καί δεν 
άποστραφη τό πάθος τούτο. 

Προς καταπολέμησιν έτι τού πάθους τούτου κατά πολύ ώφελεί καί τό νά μη άποκρύπτη, άλλά 
νά όμολογη ό άνθρωπος την προς την κενοδοξίαν κλίσιν του, κατηγορών καί καταδικάζων εαυτόν διά 
τούτο. 

Μεγάλως άκόμη ώφελεί διά την άποδίωξιν τής κενοδοξίας καί εκείνο τό μέσον, τό όποιον 
εϊπομεν καί διά την καταπολέμησιν τής ύπερηφανείας, τό νά πράττη δηλονότι ό άνθρωπος έργα 
φαινόμενα είς τούς άνθρώπους ταπεινωτικά καί εύτελή. Διότι δι' αύτών έξασκείται καί συνειθίζει ή 
ψυχή είς τό νά εινε άπαθής καί έλευθέρα άπό τάς κρίσεις καί επικρίσεις τού κόσμου. 

Άλλ’ άποτελεσματικώτερον όλων τών κατά τής κενοδοξίας όπλων εινε τό έξης. Νά έπιδιώκη ό 
άνθρωπος μέ δλην την δύναμιν τής ψυχής του, όπως συνειθίση είς τό νά άρέσκεται είς τό δλως 
άντίθετον εκείνου τό όποιον επιθυμεί καί θέλει τό πάθος τής κενοδοξίας. Τουτέστιν, ό έχων τό πάθος 
τούτο επιθυμεί καί θέλει καί άρέσκεται είς τό νά έπαινώσιν αύτόν καί τιμώσι καί περιποιώνται οί 
άλλοι, χωρίς νά παρατηρώσι τάς ελλείψεις του, τάς ιδιοτροπίας του καί τά έλαττώματά του, ούδέ νά 
έλέγχωσί ποτέ αύτόν- επιθυμεί καί θέλει, ϊνα αύτόν μόνον έκτιμώσι καί θαυμάζωσιν, είς αύτόν μόνον 
νά προσβλέπωσι καί νά χαρίζωνται, είς αύτόν νά έμπιστεύωνται, είς αύτόν νά δεικνύωσι την άγάπην 
των καί την συμπάθειάν των, καί προς αύτόν νά όμιλώσι, μεθ’ όλης τής οίκειότητος καί γλυκύτητος. 



Αυτά και τά παρόμοια επιθυμεί και θέλει ό έχων το πάθος τής κενοδοξίας. Αυτός όμως θέλων να 
έλευθερωθή εξ αύτοϋ, πρέπει δι’ ορθών και καταλλήλων σκέψεων και συλλογισμών νά πείθη, εαυτόν, 
εις το νά συνειθίση, νά εύαρεστήται και άρέσκεται και εύχαριστήται εις τά όλως αντίθετα, δηλαδή νά 
εύαρεστήται εις τάς περιφρονήσεις, εις τάς έξουδενώσεις και ύβρεις, εις τούς ελέγχους και τάς 
παρατηρήσεις τών άλλων, θεωρών αύτάς όχι μόνον ώφελίμους, αλλά και δικαίας και αξίας εαυτού. 
Και θέλει θεωρεί δικαίας και άρμοζούσας εις εαυτόν ταϋτας, όταν άποκτήση, την μεγάλην αρετήν τής 
αυτογνωσίας, περί τής οποίας έχουσι ρηθή προηγουμένως ικανά (138 και καθεξής). 

Ούτω λοιπόν πολεμών ό άνθρωπος τό πάθος τής κενοδοξίας, θέλει εξάπαντος διά τής χάριτος 
τού Θεού απαλλαγή εξ αυτού, και θά άπολαμβάνη τού λοιπού διαρκούς ειρήνης και χαράς, την 
οποίαν πρότερον ήτο αδύνατον νά δοκιμάση, ένεκα τής κενοδοξίας. 


218. Ο ΘΥΜΟΣ ΚΑΙ Η ΟΡΓΗ 

Ό θυμός και ή οργή εινε πάθος όλεθριώτατον και τά μέγιστα έπιζήμιον. Τά αποτελέσματα αύτοϋ 
εινε πολλά και μεγάλα. Θά ειπωμεν δε τά κυριώτερα εξ αυτών, διά νά γνωρίζη, πας τις όποια μεγάλα 
κακά προέρχονται εκ τού πάθους τούτου, έπειτα δε θά ειπωμεν και περί τών ίδιαζόντων κατ’ αυτού 
όπλων. 

Έν πρώτοις ό θυμός φέρει σκοτισμόν και σύγχυσιν εν τη, διανοία τού ανθρώπου. "Ενεκα τούτον 
δεν άφίνει τον άνθρωπον νά συλλογίζεται και νά κρίνη, έν δικαιοσύνη, και αλήθεια, ουδέ νά ποιήση, 
έργον δίκαιον και αρεστόν εις τον Θεόν έν όσω διατελεί ύπό τό κράτος τού θυμού. Και όχι μόνον 
έργον δίκαιον δεν δύναται νά ποιήση ό θυμώδης, αλλά και παρασύρεται εις μεγάλα και φοβερά κακά. 
Διότι εκ τού θυμού προέρχονται βλασφημίαι και έχθραι και εκδικήσεις και ύβρεις. Έξ ανθρώπων δέ, 
οιτινες κυριεύονται μεγάλως ύπ’ αυτού, προέρχονται πολλάκις και τραυματισμοί καί φόνοι. 

Οί θυμώδεις εινε δυστυχείς εις εαυτούς, εινε βάσανος καί τυραννία καί εις τούς άλλους 
ανθρώπους. Εινε δυστυχείς εις εαυτούς, διότι εύρίσκονται συχνάκις εις ανησυχίαν καί ταραχήν. 
Χάνουσι την ύγείαν τών, ενίοτε δέ καί την ζωήν των. Πολλάκις χάνουσι τό δίκαιόν τών, μη δυνάμενοι 
νά ύπερασπίσωσιν αυτό ώς πρέπει. Γίνονται μισητοί καί απεχθείς εις τούς άλλους- άποκτώσι 
πολλούς εχθρούς- ούχί δέ σπανίως καί αυτούς τούς φίλους τών τούς κάμνουσιν εχθρούς τών. Εινε δέ 
εις τούς άλλους ανθρώπους βάσανος καί τυραννία, διότι συχνάκις βασανίζουν καί θλίβουν αυτούς όχι 
μόνον διά τής γλώσσης των, αλλά καί διά του τρόπου τών καί τής συμπεριφοράς των. Προ πάντων 
εινε τύραννοι σκληροί καί μάστιγες εις τούς ανθρώπους μεθ’ ών συζώσιν, επειδή εύρίσκονται πάντοτε 
μετ’ αυτών. Καί δεν καθιστά άλλο τι τον οικογενειακόν βίον τόσον άφόρητον καί δυστυχή, όσον 
άνθρωπος, όστις εινε ευερέθιστος καί οργίλος έν τώ οϊκω αυτού. 

Άλλ’ εκτός του ότι οί θυμώδεις εινε δυστυχείς εις εαυτούς καί τυραννικοί εις τούς άλλους, τό 
φοβερώτερον εινε ότι αποκλείονται τής βασιλείας τών ουρανών, καθώς μάς βέβαιοί ό θείος Παύλος 
όστις, όμιλών περί τών άμαρτημάτων άτινα άποκλείουσι τον άνθρωπον τής βασιλείας τών ουρανών, 
συγκαταλέγει μετ’ αυτών καί τον θυμόν, λέγων ότι: «Οί τά τοιαϋτα πράσσοντες βασιλείαν Θεού ου 
κληρονομήσουσιν» (Γαλ. ε' 18-21). 

Προς καταπολέμησιν τού φοβερού πάθους τού θυμού καί τής οργής, εκτός τών ήδη 
ύποδειχθέντων πνευματικών όπλων, άναφέρομεν ώς ίδιάζοντα όπλα ή μέσα τά έξης: 

Έν πρώτοις νά συλλογίζεται ό άνθρωπος ότι πάσα έν γένει έκ μέρους τών άλλων αδικία, είτε 
περιφρόνησις, είτε κακολογία, είτε ϋβρις, είτε συκοφαντία, είτε ζημία όποιαδήποτε, πάντα ταϋτα, 
ένεκα τών όποιων ώς έπί τό πλείστον οργίζονται οί άνθρωποι καί θυμώνουν, δέν δύνανται νά 
παραβλάψωσιν αυτόν κατ’ ουσίαν. Τουναντίον μάλιστα, αν δυσφημισθή καί ζημιωθή ύλικώς, καί δέν 
όργισθη,, αλλά δείξη, πραότητα, έχει μεγάλην καί ανυπολόγιστον πνευματικήν ώφέλειαν. Επειδή διά 
τής πραότητος, την οποίαν θά δείξη,, θά κατασταθή μακάριος, γενόμενος κληρονόμος τής γης τών 
πραέων, ήτις εινε ή μέλλουσα νέα άνακεκαινισμένη γη (Β' Πέτρ. γ' 13), εινε ό καινός άφθαρτος καί 
αιώνιος κόσμος, εινε ή βασιλεία τού Θεού, την οποίαν ό Κύριος ύπόσχεται εις τούς πραείς λέγων: 
«Μακάριοι οί πραείς, ότι αυτοί κληρονομήσουσι την γην» (Ματθ. ε' 5). Την αλήθειαν ταύτην γνωρίζων 
καί έχων ύπ’ όψιν του ό χριστιανός, θά καταστέλλη, ευκόλως τον θυμόν καί θά προτιμά νά άδικήται 
μάλλον παρά νά θυμώνη,. Νά συλλογίζεται ακόμη ότι, έκτος τής ύψίστης ώφελείας τής κληρονομιάς 
τής βασιλείας τών ουρανών, θά έχη, καί έν τώ κόσμω τούτω ώφέλειαν μεγάλην έκ τής πραότητος. Διότι 
θά ζή βίον άτάραχον καί ειρηνικόν καί θά εινε ώς έκ τούτου όχι μόνον δι’ έαυτόν ευτυχής, αλλά καί 
εις τούς άλλους ευχάριστος καί αγαπητός. 

Έκτος τών σκέψεων τούτων, ώφελεΐ προς καταπολέμησιν τού θυμού καί τής οργής καί τό νά 
συλλογίζεται ό άνθρωπος τά άμαρτήματά του. Συλλογιζόμενος δέ ταΰτα νά λέγη, ότι, έάν ό άλλος 
έπταισεν εις έμέ, έγώ όμως είμαι πταίστης καί ένοχος ένώπιον του Θεού- καί αν ό Θεός, τού οποίου 
καθ’ έκάστην παραβαίνω τον νόμον, δέν οργίζεται κατ’ έμοΰ καί δέν μέ τιμωρη, αλλά μέ ανέχεται, καί 
δεικνύη, πάσαν μακροθυμίαν, πόσω μάλλον έγώ δέν πρέπει νά όργίζωμαι ποτέ έναντίον έκείνων οί 
οποίοι πταίουν εις έμέ; 

Συντελεστικώτατον ακόμη προς αποφυγήν τού θυμού εινε καί ή προετοιμασία την όποιαν πρέπει 
νά κάμνη, πάντοτε ό χριστιανός εις τό νά μη οργίζεται καί θυμώνη. Έχων δηλαδή ύπ’ όψιν του ότι 
ένδεχόμενον εινε νά δοθώσιν άφορμαί ϊνα όργισθη, έναντίον τών άλλων, νά προπαρασκεύαζα έαυτόν 
διά καταλλήλων σκέψεων, ώστε, έάν συμβία νά δοθή εις αυτόν αφορμή προς οργήν, νά συγκρατήση, 
έαυτόν καί νά αποφυγή τον θυμόν. "Οτι δέ ή προετοιμασία αυτή συντελεί μεγάλως εις τό νά 



προλαμβάνη, ό άνθρωπος τον θυμόν, βεβαιούμεθα και εκ τοΰ προφήτου Δαβίδ λέγοντος: «Ήτοιμάσθην 
και ούκ έταράχθη,ν» (Ψαλμ. ριη' 60). 

Τελευταίον μέσον προς καταπολέμησην τοΰ θυμοϋ ύποδεικνύομεν τοϋτο: Να συλλογίζεται ό 
άνθρωπος τήν άνεξικακίαν και πραότητα τοΰ Κυρίου ημών Ίησοΰ Χρίστου, ήτις έδείχθη καθ’ όλον το 
διάστημα τής επιγείου ζωής Του, προ πάντων όμως διέλαμψεν εν τώ καιρώ των παθημάτων του. Διότι 
ενώ περιεφρονείτο τότε και ύβρίζετο και έχλευάζετο ύπο ολοκλήρου λαοϋ, ενώ ύπέφερε βασάνους και 
φρικτάς άλγηδόνας, και άπέθνησκε διά θανάτου σκληρού, επονείδιστου και άδικωτάτου, όχι μόνον 
δεν ώργίσθη κατά τών σταυρωτών του, άλλα και λυπούμενος αυτούς διά τήν τύφλωσιν και πώρωσίν 
τών προσηύχετο υπέρ αυτών. 

Τό παράδειγμα τούτο τής πραότητος και άνεξικακίας τοΰ Κυρίου έχων ύπ’ όψιν του ό 
χριστιανός, μεταχειριζόμενος άμα και τα λοιπά ύποδειχθέντα μέσα, πολύ ευκόλως θά καταστέλλη και 
θά νεκρώνη τό όλέθριον πάθος τού θυμού και τής οργής. Τότε δε με τήν χάριν τού Θεού θά άποκτήση 
συν τώ χρόνω τήν άρετήν τής πραότητος, δι’ ής και εν τώ κόσμω τούτω θά έχη, ώς ειπομεν, ειρήνην 
και γαλήνην, καί εν τώ μέλλοντι θά είνε κληρονόμος τής βασιλείας τού Θεού. 

Αφού ειδομεν ποιον είνε τό πάθος τού θυμού καί τής οργής καί ποια εινε τα ολέθρια αυτού 
άποτελέσματα καί πώς καταπολεμείται, λέγομεν ότι δεν πρέπει να συγχέη τις ένεκα άγνοιας τό πάθος 
τούτο προς τήν δικαίαν άγανάκτησιν, ήτις έξεγείρεται εις περιστάσεις, καθ’ ας περιφρονείται τό άγιον 
τού Θεού όνομα, ή διαστρέφεται ή άλήθεια καί βλάπτονται αί ψυχαί τών άνθρώπων άποχωριζόμεναι 
τού Θεού. Δεν πρέπει νά συγχέη τις προς τον θυμόν τήν δικαίαν άγανάκτησιν κατά τής άσεβείας καί 
άδικίας καί διαστροφής καί καταπατήσεως τής άληθείας καί τού δικαίου. Διότι ή τοιαύτη 
άγανάκτησις εινε μία ζέσις, εινε είς ένθεος καί ιερός ζήλος, δστις έξεγείρεται καί άναφαίνεται εις 
ψυχάς ποθούσας τον Θεόν, είς ψυχάς διακαώς ένδιαφερομένας υπέρ τής δόξης τοΰ Θεού, υπέρ τής 
τηρήσεως τού νόμου του καί τής έπικρατήσεως τής άληθείας καί τού δικαίου. Ή ιερά καί δικαία αύτη 
άγανάκτησις, εκ τού πνεύματος τού Θεού προερχομένη, ούδέν μέρος έχει μετά τού έφαμάρτου θυμού- 
καθόσον καί οί άνθρωποι εκείνοι, εν οίς έξεγείρεται ή δικαία άγανάκτησις, προκειμένου περί τού 
έαυτοΰ τών, περί τού άτόμου τών, είνε ξένοι καί άμέτοχοι άπό τον έφάμαρτον θυμόν, είνε πραείς καί 
ήπιοι καί δλως άνεξίκακοι άπέναντι τών περιφρονούντων καί ύβριζόντων καί άδικούντων καί 
κακοποιούντων ή οπωσδήποτε βλαπτόντων αύτούς σωματικώς. Άμφότερα ταΰτα, τήν δικαίαν 
δηλονότι άγανάκτησιν άφ’ ενός, καί τό πράον καί δλως άνεξίκακον άφ’ έτέρου, τα βλέπομεν σαφώς 
καί καθαρώς όχι μόνον είς τον Κύριον ημών Ίησοΰν Χριστόν (Ιωάν, β' 15-17, Ματθ. κγ' 13-39 καί 
Λουκ. κγ' 34), άλλα καί είς τούς γνησίους αύτοΰ οπαδούς, τούς άγιους Αποστόλους (Πράξ. ζ' 51-53, 
ιγ' 9-11 καί ζ' 60), καί λοιπούς άγιους άνδρας. Δέν πρέπει λοιπόν ποτέ νά συγχέη ό χριστιανός τήν 
δικαίαν άγανάκτησιν προς τό πάθος τού θυμού καί τής οργής. 


219. Η ΕΧΘΡΑ ΚΑΙ Η ΜΝΗΣΙΚΑΚΙΑ 

Ή έ'χθρα καί ή μνηστκακία είνε πάθη άτινα συνδέονται στενώς. Καί ή μέν έ'χθρα συνίσταται είς 
τό μίσος καί τήν άποστροφήν, τήν οποίαν έχει ό άνθρωπος εναντίον τού πλησίον αύτοΰ. Ή δέ 
μνησικακία συνίσταται είς τό νά ένθυμήται ό άνθρωπος μέ άντιπάθειαν τό κακόν, τό οποίον ύπέστη 
παρά τού άλλου, καί ώς εκ τούτου όχι μόνον νά μη θέλη, νά δίδη συγχώρησιν είς αύτόν, άλλα καί νά 
έπιθυμή πολλάκις ϊνα έκδικηθη αύτόν. 

Πόσον μεγάλα καί φοβερά είνε άμφότερα τα πάθη ταΰτα, μανθάνομεν εκ τού Εύαγγελιστοΰ 
Ίωάννου, δστις λέγει: «Πας ό μισών τον άδελφόν αύτοΰ άνθρωποκτόνος έστί- καί οί'δατε ότι πας 
άνθρωποκτόνος ούκ έχει ζωήν αιώνιον εν αύτώ μένουσαν» (Α' Ίωάν. γ' 15). Άνθρωποκτόνος λέγεται ό 
φονεύς τού πλησίον. Επομένως ό έχων έ'χθραν καί μίσος εν τη ψυχή του έχει, κατά τον εύαγγελιστήν 
Ίωάννην, τήν αύτήν άμαρτίαν καί ενοχήν ενώπιον τού Θεού, τήν οποίαν έχει καί ό διαπράξας φόνον. 
Είνε δέ μεγάλα καί φοβερά τα πάθη ταΰτα, διότι είνε δλως άνατρεπτικά τής προς τον πλησίον 
άγάπης, άνευ τής οποίας ό άνθρωπος όχι μόνον τήν βασιλείαν τού Θεού δέν δύναται ποτέ νά ϊδη, άλλ’ 
ούδέ Χριστιανός δύναται νά όνομασθη κατά τό πνεΰμα τού Εύαγγελίου. 

Ώς ίδιάζοντα μέσα προς καταπολέμησιν καί νέκρωσιν τής έ'χθρας καί τής μνησικακίας 
άναφέρομεν τα έξης. Πρώτον νά συλλογίζεται ό άνθρωπος ότι, εάν δέν συγχωρη, τούς πταίοντας είς 
αύτόν, άλλα κράτη, πάθος καί έ'χθραν εν τη ψυχή του, ούδέ ό Θεός θά συγχωρήση, είς αύτόν τα πολλά 
καί άναρίθμητα άμαρτήματά του. Έάν δέ άπό καρδίας συγχωρη, αύτούς, τότε καί ό Θεός θά 
συγχωρήση αύτόν. Ότι δέ είνε άδύνατον νά συγχωρηθη ύπό τού Θεού ό έχων έ'χθραν καί μνησικακίαν, 
μάς βέβαιοί αύτός ό Κύριος, λέγων: «’Εάν άφήτε τοίς άνθρώποις τα παραπτώματα αύτών, άφήσει καί 
ύμίν ό Πατήρ ύμών ό ούράνιος. Έάν δέ μη άφήτε τοίς άνθρώποις τα παραπτώματα αύτών, ούδέ ό 
Πατήρ ύμών άφήσει τά παραπτώματα ύμών» (Ματθ. στ' 14-15). 

Δεύτερον, νά άποκρούη καί άποδιώκη, εκ τής ψυχής του πάντας τούς λογισμούς εκείνους, οϊτινες 
ερχόμενοι είς τήν διάνοιάν του άναπτύσσουν καί αύξάνουν τήν έ'χθραν καί τό μίσος κατά τού 
πλησίον. Καθόσον μάλιστα πρέπει νά γνωρίζωμεν ότι είς τάς τοιαύτας περιστάσεις επεμβαίνει 
πάντοτε καί ό πονηρός, έπαυξάνων διά διαφόρων δικαίολογητικών λογισμών τό προς τον πλησίον 
μίσος. Καί επειδή είς τάς τοιαύτας περιστάσεις επεμβαίνει περισσότερον ό πονηρός, διά τοΰτο οφείλει 
ό χριστιανός νά μη δέχεται κανένα λογισμόν εναντίον τού πλησίον- διότι όταν δέχεται τοιούτους 
λογισμούς, ύποθάλπει καί τρέφει τό μίσος εν τη, ψυχή του, οπότε πλέον Θά καθίσταται άδύνατον ν’ 
άποδιώξη ή καί νά καταστείλη, αύτό. 



Τρίτον, νά βιάζη, εαυτόν, όπως προσεύχεται υπέρ εκείνων, κατά των οποίων αισθάνεται την 
έχθραν και το μίσος, και νά ζητή, παρά τοΰ Θεού πάν καλόν και αγαθόν δι’ αυτούς. Άναφέρομεν δε 
ενταύθα την προσευχήν ώς ίδιάζον μέσον, καθότι είνε τά μέγιστα συντελεστική προς άποδίωξιν τής 
έχθρας και άπόκτησιν τη,ς αγάπης. Διά τούτο καί ό Κύριος, παραγγέλλων εις ημάς ϊνα άγαπώμεν τούς 
εχθρούς ημών, λέγει μεταξύ των άλλων καί τό νά προσευχώμεθα υπέρ εκείνων, οϊτινες μάς βλάπτουν 
καί μάς κατατρέχουν. «Καί προσεύχεσθε, λέγει, υπέρ των έπηρεαζόντων καί διωκόντων ύμάς» (Ματθ. 
ε' 44). 

Τελευταίον μέσον προς καταπολέμησιν της έχθρας καί της μνησικακίας άναφέρομεν τό νά βιάζη, 
ό άνθρωπος έαυτόν, όπως πράττη, τά εναντία άπό όσα υπαγορεύει εις αύτόν ή έχθρα καί τό μίσος 
κατά τοΰ πλησίον. Έπί παραδείγματι, νά έπαινη ενώπιον άλλων τον άνθρωπον εκείνον, εναντίον τού 
οποίου αισθάνεται τη,ν έχθραν καί τό μίσος- νά χαιρετά αύτόν οπουδήποτε τον ήθελε συναντήσει- νά 
προσπαθη, όπως όμιλή εις αύτόν μέ τρόπον καλόν καί γλυκύν- τέλος δέ, εάν τού είνε δυνατόν, καί νά 
εύεργετη, αύτόν δι’ οίουδήποτε τρόπου δύναται, καθόσον μάλιστα ή εύεργεσία προς τούς εχθρούς 
παραγγέλλεται ώρισμένως εις ημάς ύπ’ αύτοΰ τού Κυρίου λέγοντος: «Καλώς ποιείτε τούς μισοΰντας 
ύμάς» (Ματθ. ε' 44). Αλλά καί ό θείος Παύλος διδάσκει: «Έάν πεινά ό εχθρός σου, ψώμιζε αύτόν. Έάν 
διψά, πότιζε αύτόν» (Ρωμ. ιβ' 20). 

Τά μέσα ταΰτα όταν θέση, εις ενέργειαν ό χριστιανός, θά νέκρωση, την έχθραν καί την 
μνησικακίαν, καί θ’ άποκτήση, την άγάπην- οπότε όχι μόνον την αιώνιον κόλασιν θά άποφύγη, καί 
θέλει γίνει κληρονόμος τής βασιλείας τών ούρανών, άλλά καί εν τώ κόσμω τούτω θά έχη, την γαλήνην 
καί την ειρήνην εν τη, ψυχή του. 


220. Ο ΦΘΟΝΟΣ 

Ό φθόνος είνε πάθος, ύπό τού οποίου όταν κατέχεται ό άνθρωπος, αισθάνεται λύπην διά την 
εύτυχίαν τού προσώπου τό οποίον φθονεί, αισθάνεται λύπην διά την δόξαν καί την τιμήν αύτοΰ, διά 
τον πλούτον αύτοΰ, διά την εύημερίαν, διά την εύφυΐαν, διά την πολυμάθειαν, διά την ικανότητα καί 
εν γένει δι’ οίονδήποτε καλόν αύτοΰ. Άντιστρόφως δέ αισθάνεται χαράν εις την δυστυχίαν τού 
φθονουμένου, εις την καταφρόνησιν αύτοΰ, εις την πτωχείαν του, εις τον κατατρεγμόν του καί εν 
γένει εις οίονδήποτε κακόν αύτοΰ. 

Είνε τοιοΰτον τό πάθος τοΰ φθόνου ώστε, όταν ύπάρχη, εν τώ άνθρώπω εις μέγαν βαθμόν, δέν 
δυσκολεύεται ούτος νά προβαίνη, καί εις διαβολάς καί συκοφαντίας, καί εις αύτόν άκόμη τον φόνον 
καί την καταστροφήν τού φθονουμένου. Παραδείγματα μοχθηρίας καί κακεντρεχείας τών φθονερών 
βλέπομεν εν τη, παγκοσμίω ιστορία άναρίθμητα. Άλλά καί εν τη. Γραφή όχι ολίγα άπαντώμεν. Ό Κάϊν, 
ώς εν παραδείγματι, ένεκα τού φθόνου τον οποίον είχε, φονεύει τον εύλαβή καί δίκαιον άδελφόν του 
τον ’Άβελ. Τον ένάρετον καί σώφρονα Ιωσήφ έβουλεύθησαν ένεκα φθόνου νά θανατώσουν οί άδελφοί 
του, καί έπί τέλους τον έπώλησαν εις Ισμαηλίτας εμπόρους. Άλλά καί αύτόν τον Κύριον ένεκα 
φθόνου οί Γραμματείς καί Φαρισαίοι κατεδίκασαν εις τον διά σταυρού θάνατον. 

Ό κυριευόμενος ύπό τού φθόνου δέν διστάζει ούδέ αύτόν τον εύεργέτην του νά κακοποιήση,- 
τούτο βλέπομεν καί εις τον Σαούλ τον βασιλέα, δστις, ένεκα φθόνου τον όποιον είχε προς τον Δαβίδ, 
δίς άπεπειράθη διά δόρατος νά θανάτωση, αύτόν. Άπεπειράθη μάλιστα νά θανάτωση, αύτόν, καθ’ όν 
χρόνον ό Δαβίδ διά τού μουσικού του οργάνου κατεπράϋνε την μελαγχολίαν τού Σαούλ, την οποίαν 
δαιμόνιον πονηρόν έπέφερεν εις αύτόν. Καί βλέπομεν ούτω, ότι ό κυριευόμενος ύπό τού φθόνου 
προτιμά άκόμη καί την ίδικήν του ζημίαν καί βλάβην, άρκεί μόνον νά κακοποιήση τον φθονούμενον. 

Τό πάθος τού φθόνου είνε πάθος μυσαρόν καί βδελυκτόν ούχί μόνον ενώπιον τού Θεού, άλλά 
καί ενώπιον τών άνθρώπων. Είνε μυσαρόν καί βδελυκτόν ενώπιον τού Θεού, διότι είνε τό δλως 
άντίθετον τής άγάπης, την όποιαν έχει ό Θεός εν τελειότητι, καί την όποιαν έκζητεί καί εκ τού 
άνθρώπου. Είνε δέ μυσαρόν τό πάθος τούτο καί ενώπιον τών άνθρώπων, διότι πάντες οί άνθρωποι 
μισούν τον φθονερόν. Διά τούτο ό άνθρωπος, έάν πρέπη, νά πολεμη, καί άποδιώκη, μακράν τής ψυχής 
του πάσαν άμαρτίαν καί πάν πάθος, πολύ περισσότερον πρέπει νά πολεμη, καί νά άποδιώκη πάση, 
δυνάμει τό σατανικόν πάθος τού φθόνου. Καί λέγομεν σατανικόν τό πάθος τού φθόνου, διότι 
εξομοιώνει τον έχοντα καί μη πολεμοΰντα αύτό προς τον Σατανάν- δστις ξένος δλως παντός ίχνους 
άγάπης είνε ό πατήρ τού φθόνου καί πάσης κακεντρεχείας καί χαιρεκακίας. 

Τά ίδιάζοντα μέσα, διά τών όποιων καταπολεμείται τό πάθος τού φθόνου, είνε περίπου τά αύτά 
προς τά μέσα, δι’ ών καταπολεμείται καί νεκροΰται ή έχθρα καί μνησικακία, καθόσον ό φθόνος έχει 
πολλήν καί μεγάλην την σχέσιν προς την έχθραν καί την μνησικακίαν. Άέγομεν λοιπόν ότι, διά νά 
νεκρωθη καί νά έξαλειφθη διά τής χάριτος τού Θεού τό πάθος τού φθόνου, πρέπει ό άνθρωπος, 
εκτός τών ορθών σκέψεων καί συλλογισμών καί τών άλλων ύποδειχθέντων πνευματικών όπλων, δι' ών 
πολεμείται πάν πάθος καί πάσα ροπή καί κλίσις προς τό κακόν καί την άμαρτίαν, νά μεταχειρίζεται 
καί τά έξης ίδιάζοντα μέσα. 

Πρώτον, νά βιάζη, τον έαυτόν του καί νά προσπαθη, όπως έπαινη καί έγκωμιάζη, τον 
φθονούμενον εις άλλους άνθρώπους. Δεύτερον, νά προσπαθη, έάν είνε δυνατόν αύτώ, όπως συναντά 
αύτόν καί τού όμιλή φιλοφρόνως καί μετά γλυκύτατος. Τρίτον, νά βιάζη, τον έαυτόν τον καί νά 
προσπαθη, έάν τού είνε δυνατόν, νά εύεργετη, αύτόν δι’ οίουδήποτε τρόπου. Τέταρτον, νά 
προσεύχεται πάντοτε ύπέρ τού φθονουμένου, παρακαλών τον Θεόν ϊνα τον διαφυλάττη,, ϊνα τον 
εύλογή καί τον χαροποιη, ϊνα τον κάμη, πλούσιον καί ένδοξον, ώστε νά έπαινηται καί νά δοξάζεται 



υπό πάντων, και ϊνα τοϋ χαρίση, την βασιλείαν του την έπουράνιον- και προ πάντων, νά εύχεται δπως 
ό Θεός χορηγη εις τον φθονούμενον τά δλως άντίθετα προς εκείνα, τα όποια επιθυμεί κατ’ αυτού. 
Πέμπτον, όταν αισθάνεται εν τη, ψυχή, του έγειρόμενον το μυσαρον αίσθημα τού φθόνου, νά μέμφεται 
και νά έπιπλήττη, τον εαυτόν του αύστηρώς, περιφρονών ούτω και έξευτελίζων και ελέγχων εαυτόν 
ώς έχοντα εν τη ψυχή του εκείνο, τό οποίον έχει ό Σατανάς και τό όποιον, εάν δεν πολεμη, άλλα 
δέχεται αυτό με τίτν θέλησίν του, θά καταστήση, αυτόν άξιον τής αιωνίου κολάσεως. Και λέγομεν 
ούτω, διότι, καθώς έχομεν εϊπει και άλλαχοΰ, εάν ό άνθρωπος πολεμη και άποκρούη, τό πάθος τούτο 
διά τής θελήσεώς του, τότε δεν έχει ούδεμίαν άμαρτίαν και ένοχη,ν ένώπιον τού Θεού, έστω και αν 
αισθάνεται αυτό συχνά. Έκτον, νά παρακαλη τον Κύριον μετά πίστεως και ταπεινώσεως, δτως 
άπαλλάξη, αυτόν άπό τό μυσαρον και θανάσιμον τούτο πάθος. 

Περί τίτς έπιπλήξεως και προσευχής, των δύο τούτων τελευταίων δπλων κατά τού πάθους τού 
φθόνου, ειπομεν ιδιαιτέρως περί έκάστου τούτων εις τά πνευματικά δπλα τά χρησιμεύοντα διά την 
καταπολέμησην πάσης άμαρτίας και παντός πάθους. Άνεφέραμεν δμως ταΰτα και έδώ, δπως μη, 
παραλείπωνται ποτέ, διότι είνε τά μέγιστα χρήσιμα διά την καταπολέμησιν και άπονέκρωσιν τού 
σατανικού πάθους τού φθόνου. 

Ταΰτα δταν τηρίτ ό χριστιανός, θά έλευθερωθή έξάπαντος διά τής χάριτος τού Θεού άπό τό 
πάθος τού φθόνου και δέν θά έχη, δι' αυτό ένοχήν, έστω και αν κεντάται έσωτερικώς ύπ’ αυτού. 


221. Η ΚΑΤΑΚΡΙΣΙΣ 

Τό νά προσβλέπη, και νά παρατηρη ό άνθρωπος τά άμαρτήματα, τάς έλλείψεις καί τά 
έλαττώματα τού πλησίον καί νά μέμφεται καί καταδικάζη, αυτόν άσπλάγχνως καί άσυμπαθώς, δπερ 
είνε πάθος φοβερόν καί άμάρτημα μέγα, πολλοί ένεκα άγνοιας δέν τό θεωροΰσιν ώς άμάρτημα. Ό 
Κύριος δμως άπαγορεύων αυτό λέγει, δτι δσοι ύποπίπτουσιν εις τό άμάρτημα τούτο θά κριθώσιν υπό 
τού Θεού κατά τον δμοιον τρόπον- τουτέστι θά κρίνη, καί θά καταδικάση, αυτούς ό Θεός διά τά 
άμαρτήματά τών άνευ συμπάθειας καί άνευ έλέους, δπως καί αυτοί κατέκρινον καί κατεδίκαζον τον 
πλησίον τών χωρίς εύσπλαγχνίαν. 

Δέν πρόκειται ένταΰθα περί έκείνων, οί όποιοι έχουσι θεόθεν τό δικαίωμα νά κρίνωσι καί νά 
καταδικάζωσι τούς παρεκτρεπομένους, ώς είνε λόγου χάριν οί δικασταί, οί γονείς, οί πνευματικοί 
πατέρες, οί διδάσκαλοι καί οί παιδαγωγοί- διότι ούτοι, έφαρμόζοντες νόμον δικαιοσύνης καί 
παιδεύοντες πατρικώς τούς υπό την έξουσίαν αυτών παρεκτρεπομένους, έκπληροΰσι καθήκον ιερόν. 

Παρομοίως δέν υπάγεται εις την έφάμαρτον κατάκρισιν καί ό δίκαιος καί άληθής χριστιανικός 
έλεγχος, ό γινόμενος κατά τών σκανδαλιζόντων καί προξενούντων βλάβην καί ζημίαν εις τούς 
άνθρώπους. Δέν υπάγεται δηλονότι εις την έφάμαρτον κατάκρισιν ό έλεγχος, δστις γίνεται παρ’ 
άνθρώπων βιούντων καί πολιτευομένων συμφώνως προς τούς νόμους καί τάς έντολάς τού Εύαγγελίου. 
Διότι ό τοιοΰτος έλεγχος, δταν γίνεται έσκεμμένως καί μετά φρονήσεως, δπωος πρέπει καί δταν 
πρέπη, συμφώνως προς τό θέλημα τού Θεού, δταν γίνεται έκ μόνου τού ένδιαφέροντος τής 
ύπερασπίσεως τής άληθείας καί τού δικαίου καί τής ώφελείας τών άνθρώπων, χωρίς ποτέ τό 
παράπαν νά προέρχεται έξ άντιπαθείας τίνος ή έξ έγωϊσμοΰ καί φανατισμού ή έξ άνθρωπαρεσκείας ή 
έξ άλλου τίνος ίδιοτελοΰς καί κοσμικού έλατηρίου, ό τοιοΰτος, λέγομεν, έλεγχος όχι μόνον δέν 
άπαγορεύεται υπό τού πνεύματος τού Ευαγγελίου, άλλά καί έπιβάλλεται- έπειδή είνε έκτέλεσις 
χριστιανικού καθήκοντος. Καί διά τούτο βλέπομεν, δτι τοιοΰτον έλεγχον, έκτος τού Κυρίου ημών 
Ιησού Χριστού, έποίησαν οί καί Απόστολοι καί οί μεγάλοι τής Εκκλησίας Πατέρες. 

Επίσης δέν υπάγεται εις την έφάμαρτον κατάκρισιν καί ή έξ άγάπης καί έξ ένδιαφέροντος 
γινομένη ύπόδειξις τού σφάλματος καί αμαρτήματος τού πλησίον, την όποιαν κάμνει ό χριστιανός 
προς αυτόν ιδιαιτέρως διά τρόπου χριστιανικού καί άδελφικοΰ, μη θεατρίζων καί διαπομπεύων αυτόν 
ένώπιον άλλων. Καθόσον καί ή ύπόδειξις αύτη γινομένη άκριβώς προς τον σκοτόν ϊνα διαφωτισθη καί 
προτρατή ό πλησίον εις τό νά μετανοήοη, καί διορθωθη, δπως μη άπολεσθη, δχι μόνον δέν είνε 
άμάρτημα, άλλά καί τουναντίον είνε έκπλήρωσις καθήκοντος έπιβαλλομένου υπό τής χριστιανικής 
άγάπης. 

Ένταΰθα πρόκειται περί τής έφαμάρτου κατακρίσεως, ήτις γίνεται είτε άπόντος είτε καί 
παρόντος τού κατακρινομένου, καί ήτις ούτε τον κατακρινόμενον ώφελεΐ, ούτε τούς άκούοντας τά 
άμαρτήματα καί έλαττώματα αυτού. Πρόκειται περί τής κατακρίσεως, την όποιαν κάμνουσιν οί 
άνθρωποι έκείνοι, οί όποιοι, χωρίς νά έχωσι τοιοΰτον δικαίωμα, κατακρίνουσι καί καταδικάζουσι τον 
πλησίον. Κατακρίνουοσι δέ, είτε διότι θέλουσι νά δυσφημήσωσιν αυτόν, είτε διότι έχουσι μεγάλην 
ιδέαν περί έαυτών, είτε διά νά δείξωσι καί παραστήσωσιν έαυτούς καλυτέρους καί άνωτέρους τών 
κατακρινομένων προσώπων, είτε καί έκ κακής έξεως καί συνήθειας εις τό κατακρίνειν. Ούτω δέ 
ποιοΰντες σφετερίζονται τό δικαίωμα τού Θεού, ό όποιος έπεφύλαξεν εις έαυτόν την κρίσιν καί 
καταδίκην των δούλων αυτού, ώς μάς βέβαιοί τό Πνεύμα τό Άγιον διά τού άποστόλου Ιακώβου 
λέγοντος: «Εις έστιν ό νομοθέτης ό δυνάμενος σώσαι καί άπολέσαι- σύ τίς εί δς κρίνεις τον έτερον;» 
(Ίακ. δ' 12). 

Ό δέ άπόστολος Παύλος, έλέγχων την θρασύτητα καί τόλμην τών σφετεριζομένων την κρίσιν τού 
Θεού καί κατακρινόντων τούς άλλους, έπί τών όποιων μόνος ό Θεός έχει δικαίωμα, λέγει: «Σύ τίς εί ό 
κρίνων άλλότριον οίκέτην»; (Ρωμ. ιδ' 4). Άλλά πλέον σαφώς καί καθαρώς άπαγορεύει καί καταδικάζει 
την τοιαύτην κατάκρισιν αυτός ό Κύριος, λέγων: «Μη κρίνετε, ϊνα μη κριθήτε- έν ώ γάρ κρίματι 



κρίνετε, κριθήσεσθε, και εν φ μετρώ μετρείτε, άντιμετρηθήσεται ύμίν» (Ματθ. ζ' 1-2). Αύτήν λοιπόν την 
κατάκρισιν πρέπει νά πολεμή και ν’ άποδιώκη, μακράν τοΰ έαυτοΰ τον ό χριστιανός, διότι άλλως, είνε 
αδύνατον νά αποφυγή, την δικαίαν κρίσιν και καταδίκην τού Θεού. Ποια δε μέσα πρέπει νά 
μεταχειρίζεται ό περιπίπτων εις το άμάρτημα τούτο, έρχόμεθα νά ειπωμεν ήδη. 

Έκτος των ύποδειχθέντων γενικών πνευματικών όπλων, κατάλληλον και τελεσφόρον μέσον προς 
καταπολέμησιν και άποδίωξιν τής κατακρίσεως είνε διάφοροι είδικαί και κατάλληλοι σκέψεις και 
συλλογισμοί. Διά τών σκέψεων τούτων θά εγείρεται και θά αναπτύσσεται εν τη, ψυχή τοΰ ανθρώπου 
εύσπλαγχνία και λύπη διά τον έχοντα αύτό η εκείνο το άμάρτημα η ελάττωμα, και ούχί καταλαλιά 
και καταδίκη αύτοΰ. 

Δύναται επί παραδείγματι ό άνθρωπος, όπως αποφεύγει την κατάκρισιν, νά σκέπτεται καί νά 
λαμβάνη, ύπ’ όψιν τον φυσικόν χαρακτήρα τού έχοντος τούτο ίί εκείνο τό άμάρτημα ίί ελάττωμα- 
καθόσον καί οί χαρακτήρες τών ανθρώπων δεν εινε οί αύτοί. Εινε χαρακτήρες, λόγου χάριν, 
ανθρώπων οϊτινες έχουν αδυναμίαν καί κλίσιν καί παρασύρονται εις αύτό ίί εκείνο τό ελάττωμα με 
πολλήν εύκολίαν, χωρίς νά έχωσι τίιν ίσχύν νά άποφεύγωσιν αύτό, καίτοι θέλουσι τούτο. Δύναται 
λοιπόν ό άνθρωπος σκεπτόμενος νά συλλογίζεται καί νά λέγη: Ναί, ό άνθρωπος αύτός έχει τούτο τό 
ελάττωμα ίί κυριεύεται ύπ’ αύτής τίτς κακίας. Άλλ’ άρά γε έχει τίιν δύναμιν καί τό σθένος ϊνα 
άποφύγη, αύτήν; μήπως έχει φυσικήν τινα κουφότητα καί επιπολαιότητα καί ακρισίαν, καί δέν 
δύναται ώς εκ τούτου νά φανίτ ανώτερος τού έαυτοΰ του; μήπως έτυχε παρημελημένης καί κακής 
ανατροφής; Διότι, ώς γνωστόν, ή παρημελημένη καί μάλιστα ή κακή ανατροφή έχει μεγίστην επιρροήν 
επί τών ελαττωμάτων τού ανθρώπου. Δύναται έτι νά σκέπτεται εν έαυτώ, λέγων: Μήπως έχει άγνοιαν 
καί δέν έδιδάχθη ούδέ έγνώρισεν, ώς πρέπει, την αλήθειαν καί τον νόμον τού Θεού, διά νά νοη καλώς 
τό βάρος ταύτης ή εκείνης τής_ κακίας; Μήπως τό περιβάλλον, υπό τού οποίου περιστοιχεϊται, εινε 
κακόν, καί τά πρόσωπα, μεθ’ ών συναναστρέφεται, έπηρεάζουσιν αύτόν διά τών λόγων τών καί τής 
διαγωγής τών, αύτός δέ δέν διακρίνει την εξ αύτών ζημίαν καί βλάβην; Μήπως δέν έτυχε καθ’ όλον τό 
διάστημα τής ζωής του περιστάσεων καταλλήλων, ούδέ είδε παραδείγματα καλά, ούδέ ήκουσε 
συμβουλάς ώφελίμους, όπως δι’ αύτών διορθωθη καί μεταβληθή; Μήπως θέλει μέν νά απαλλαγή εκ 
τού ελαττώματος του καί τής κακίας του, αλλά δέν δύναται νά κατορθώση, τούτο ένεκα πολυχρονίου 
κακής έξεως καί συνήθειας; 

Δύναται επίσης νά σκέπτεται καί νά συλλογίζεται εν έαυτώ ούτως: Έάν είχον εγώ τό ελάττωμα, 
τό όποιον έχει εκείνος, έχω βεβαιότητα ότι δέν ήθελον πράξει καί εγώ εκείνο τό οποίον πράττει 
εκείνος; Επίσης, έάν είχον εγώ τά ελαττώματα, τά οποία έχει εκείνος, ήθελον νά μέ κατακρίνωσιν οί 
άλλοι; Δύναται ακόμη νά σκέπτεται καί νά λέγη: Ναί- έχει σήμερον αύτός αύτό τό ελάττωμα- αλλά 
γνωρίζω εγώ, έάν αύτός αύριον μετανοήση, καί έλευθερωθη από τό ελάττωμά του καί σωθη, εγώ δέ 
έγκαταλειφθώ υπό τής χάριτος τού Θεοΰ ένεκα αύτοπεποιθήσεώς μου, καί παρεκκλίνου από τον 
νόμον του καί άπολεσθώ; Έπειτα- έάν εγώ έχω προτερήματα καί άρετάς, αντιθέτους τών κακιών 
εκείνου, έχω άρά γε ταύτας εξ ίδικής μου ίκανότητος; δέν είνε αύται δωρεαί τού Θεού, αί όποίαι, έάν 
δέν ταπεινοφρονώ, αλλά κατακρίνω τον πλησίον μου, ούδεμίαν ώφέλειαν θά μοΰ φέρουν; 

Επίσης δύναται νά συλλογίζεται, ότι κατακρίνων τούς άλλους στερείται τής χριστιανικής αγάπης- 
διότι αύτη κάμνει τον χριστιανόν συμπαθή προς τούς άμαρτωλούς. Ωσαύτως δύναται νά σκέπτεται 
καί νά συλλογίζεται ότι, συμφώνως προς τούς ανωτέρω λόγους τού Χριστού, όπως κρίνει καί 
καταδικάζει τούς άλλους, τοιουτοτρόπως θά κριθή καί ούτος καί θά καταδικασθη υπό τού Θεού διά 
τά άμαρτήματά του- καί ότι, όταν δέν κατακρίνη, καί δέν καταδικάζη, τούς άλλους, άλλ’ είνε συμπαθής 
καί επιεικής, δέν θά κατακριθη καί ούτος υπό τού Θεοΰ. 

Πάσαι αί τοιαΰται σκέψεις καί οί συλλογισμοί συντελούν μεγάλως εις τό νά άποφεύγη, ό 
άνθρωπος την κατάκρισιν. Αλλά περισσότερον άπά όλας τάς άλλας σκέψεις συντελεί εις την παντελή 
άποφυγήν τής κατακρίσεως τοΰτο: Τό νά προσέχη, ό άνθρωπος εις έαυτόν, καί νά σκέπτεται καί 
συναισθάνεται τάς ίδικάς του ελλείψεις, τά έλαττώματά τού καί τάς κλίσεις τού εις αύτήν ή εκείνην 
την κακίαν, καί εν γένει νά συλλογίζεται τά άμαρτήματά του, τά όποια καί αν δέν έχη ήδη, διότι ή 
χάρις τού Θεοΰ τον άπηλευθέρωσεν, είχεν όμως αύτά προηγουμένως. Ό συλλογισμός δέ καί ή 
συναίσθησις τών ίδικών του άμαρτημάτων θά κάμνη αύτόν ώστε νά στρέψη την μομφήν καί την 
κατάκρισιν κατά τοΰ έαυτοΰ του. Διότι ό συναισθανόμενος τά ίδικά του άμαρτήματα καί ελαττώματα 
θεωρεί τον έαυτόν του χειρότερον καί άμαρτωλότερον άπό τούς άλλους. "Οταν μάλιστα εργάζεται καί 
πολεμίτ προς έξάλειψιν οίουδήποτε ελαττώματος ή οίασδήποτε κλίσεως προς τό κακόν, θά 
αισθάνεται συμπάθειαν καί λύπην προς τον πλησίον διά τά έλαττώματά του, επειδή θά γνωρίζη, εξ 
ιδίας πείρας την δυσκολίαν, την όποιαν άπαντά ό άνθρωπος εις την περιστολήν καί νέκρωσιν τών 
ελαττωμάτων του. 

Αύτάς τάς σκέψεις καί τούς συλλογισμούς όταν συνεχώς κάμνη. ό άνθρωπος, καί μάλιστα όταν 
συναισθάνεται τά ίδικά του άμαρτήματα θά άποφεύγη μέ την χάριν τού Θεού τό μέγα άμάρτημα τής 
κατακρίσεως. 


222. Η ΠΛΕΟΝΕΞΙΑ ΚΑΙ Η ΦΙΛΑΡΓΥΡΙΑ 

Ή πλεονεξία καί ή φιλαργυρία είνε πάθη συγγενή καί στενώς συνδεδεμένα. Διότι ή μέν πλεονεξία 
συνίσταται εις τό νά επιθυμία καί νά έπιδιώκη, άπλήστως ό άνθρωπος τό περισσότερον, χωρίς ποτέ νά 
χορταίνη, άπό όσα ήθελεν έναποταμιεύσει. Ή δέ φιλαργυρία συνίσταται εις τό νά κατέχη, ό άνθρωπος 



το χρήμα, έχων την καρδίαν του προσηλωμένην εις αύτδ και λυπούμενος μεγάλως, δταν εύρίσκεται εις 
την άγάγκην ί'να έξοδεύση, εξ αύτοϋ. Επειδή δε το πάθος τής πλεονεξίας και τής φιλαργυρίας 
συνίσταται κυρίως εις την αγάπην και προσκόλλησιν τίτς καρδίας εις το χρήμα η το κτήμα η το 
πράγμα, και εις την άχόρταστον επιθυμίαν προς άπόκτησιν και κατοχήν περισσοτέρων, διά τοϋτο 
πλεονέκτης και φιλάργυρος δεν είνε μόνον εκείνος, δστις άποκτά μεγάλα ποσά διά τίτς πλεονεξίας η 
κατέχει πολύν πλούτον διά τίτς φιλαργυρίας, καθόσον δεν είνε και δυνατή εις πάντας ή άπόκτησις 
μεγάλων ποσών. Άλλα πλεονέκτης είνε και εκείνος, δστις δεν άρκείται εις δσα είνε ικανά διά την 
συντήρηοίν του καί τάς άνάγκας του, άλλ’ επιθυμεί άπλήστως τα περισσότερα. Καθώς φιλάργυρος 
είνε καί εκείνος δστις, έχων έστω καί ολίγα, έχει δμως άγάπην καί προσκόλλησιν είς αυτά, καί 
στηρίξει την ελπίδα τίτς ζωής του είς ταϋτα. 

Πόσον φοβερά καί ολέθρια είνε άμφότερα τα πάθη ταϋτα, ή πλεονεξία καί ή φιλαργυρία, μάς 
διδάσκει αυτός ό λόγος τοϋ Θεοϋ. Καί περί μεν τίτς πλεονεξίας μάς λέγει σαφώς καί καθαρώς διά τοΰ 
άποστόλου Παύλου, δτι είνε «ειδωλολατρία» (Κολασ. γ' 5), περί δε τοϋ πλεονέκτου δτι είνε 
«ειδωλολάτρης» (Εφεσ. ε' 5). Όνομάξει δε τον πλεονέκτην ειδωλολάτρην ό θείος Παϋλος, διότι αυτός, 
τη,ν άγάπην καί τη,ν ελπίδα, τη,ν όποιαν πρέπει να έχη, είς τον Θεόν, τη,ν έχει είς τα χρήματα καί τα 
πράγματα τοϋ κόσμου τούτου. Επειδή δέ ό πλεονέκτης κατά τούς λόγους τοϋ θείου Παύλου είνε 
ειδωλολάτρης, εννοεί πάς τις δτι είνε άδύνατον ό τοιοϋτος να είνε χριστιανός, να είνε οπαδός τοϋ 
Χριστοϋ. Διότι Χριστιανός άληθής καί ειδωλολάτρης είνε δύο άκρα άντίθετα. Περί δέ τής φιλαργυρίας 
ό αυτός Απόστολος λέγει δτι είνε αίτια καί πηγή δλων τών κακών καί έχει τόσην δύναμιν, ώστε νά 
άποπλανά καί νά άπομακρύνη, τον άνθρωπον καί άπό αυτήν την πίστιν. «Ρίζα, λέγει, πάντων τών 
κακών έστιν ή φιλαργυρία, ής τινες όρεγόμενοι άπεπλανήθησαν άπό τής πίστεως» (Α' Τιμ. στ' 9). 
Λέγει ό θείος Απόστολος, δτι ή φιλαργυρία είνε ρίζα πάντων τών κακών, διότι ή άγάπη καί 
προσκόλλησις, ήν έχει ό φιλάργυρος είς τό χρήμα, κάμνει αυτόν ξένον τής προς τον πλησίον άγάπης, 
καί ώθεί καί σπρώχνει αυτόν ί'να χάριν τοϋ χρήματος παραβή πάντα νόμον καί πάσαν εντολήν τοΰ 
Θεοϋ. Διά τοϋτο βλέπομεν δτι καί ό Ιούδας ένεκα τής φιλαργυρίας του παρέδωκεν αυτόν τον Κύριον. 
Καί παρέδωκεν αυτόν χάριν τριάκοντα άργυρίων. 

'Ίνα δέ άπαλλαγή καί έλευθερωθή ή ψυχή τοϋ άνθρώπου άπό τά φοβερά ταϋτα πάθη τής 
πλεονεξίας καί τής φιλαργυρίας, είνε άνάγκη ϊνα δώση, ό άνθρωπος την δέουσαν προσοχήν καί 
επιμέλειαν, δπως κατανοήση, τό βάραθρον, είς τό όποιον φέρουσι τά πάθη ταϋτα τον κατεχόμενον ύπ’ 
αυτών. Είνε άνάγκη ϊνα έπαγρυπνήση, εις τοϋτο, συμφώνως προς την παραγγελίαν τοϋ Κυρίου, δστις 
λέγει: «Όράτε, καί φυλάσσεσθε άπό τής πλεονεξίας» (Λουκ. ιβ' 15). Άποτρέπων δέ ημάς καί άπό την 
προσήλωσιν τής καρδίας είς τό χρήμα καί τον πλούτον παραγγέλλει λέγων: «Μη θησαυρίζετε ύμίν 
θησαυρούς επί τής γης» (Ματθ. στ' 19). Όμιλών δέ καί περί τών έχόντων την ελπίδα αυτών καί 
πεποίθησιν είς τά χρήματα παριστά δτι είνε εύκολώτερον νά διέλθη, ή κάμηλος, τό μέγα αυτό ’ζώον, 
διά τής οπής τής βελόνης παρά νά είσέλθη, είς την βασιλείαν τοϋ Θεοΰ εκείνος, δστις έχει άγάπην καί 
προσκόλλησιν είς τά χρήματα καί τά κτήματα (Μάρκ. ι' 23-25). 

Ώς ιδιάξοντα όπλα ή μέσα προς άπελευθέρωσιν τής καρδίας εκ τής προσκολλήσεως εις τά 
χρήματα ή προς τά κτήματα καί πράγματα τοΰ κόσμου τούτου, εκτός τών ύποδειχθέντων γενικών 
όπλων διά πάν πάθος καί πάσαν κλίσιν προς τό κακόν, υποδεικνύονται τά έξης: 

Πίστις καί πεποίθησις εις τον Θεόν, Όστις συντηρεί πάσαν την κτίσιν καί τρέφει πάσαν πνοήν- 
πεποίθησις ότι θά συντηρήση αυτόν, επειδή ό Θεός ουδέποτε έγκαταλείτει τον έλπίζοντα επ’ αυτόν, 
άφοϋ μάλιστα ό ίδιος υπόσχεται τοϋτο. Τήρησις δικαιοσύνης είς πάσαν έπιχείρησιν καί είς πάσαν 
δοσοληψίαν. Ή σκέψις καί ό συλλογισμός, ότι τά χρήματα καί πάντα τά πράγματα τοΰ κόσμου 
τούτου είνε εφήμερα καί προσωρινά. Ή σκέψις δτι άληθής καί αιώνιος πλοϋτος καί θησαυρός τοϋ 
άνθρώπου είνε ό Θεός, καί ή κληρονομιά τής έπουρανίου Αυτού βασιλείας- καί δτι θά έχη ταϋτα ό 
άνθρωπος, δταν είνε προσκεκολλημένος είς τον Θεόν διά τής άγάπης καί τής ύπακοής είς τό θέλημά 
του. Ή ελεημοσύνη, την όποιαν πρέπει νά έξασκή, βιάζων τον έαυτόν του. Ή προσευχή, γινομένη καί 
άποβλέπουσα είς αυτό τοϋτο, είς τό νά έλευθερώση δηλονότι ό ό Θεός την καρδίαν άπό την 
προσκόλλησιν καί άγάπην τοϋ χρήματος. 

Πάντα ταϋτα τά μέσα είνε τά μέγιστα συντελεστικά διά την νέκρωσιν τών παθών τής πλεονεξίας 
καί φιλαργυρίας. Έάν δμως τά πάθη ταϋτα κυριεύουν εις μεγάλον βαθμόν την ψυχήν τοϋ άνθρώπου, 
εάν δηλονότι βλέπη, ό άνθρωπος δτι έχει μεγάλην προσκόλλησιν καί άφοσίωσιν καί άγάπην εις τά 
χρήματα καί λοιπά τοϋ κόσμου πράγματα, καί εξ αυτών έξαρτά την συντήρησίν του καί την ζωήν του 
καί ούχι εκ τοϋ Θεοϋ, τότε μόνα τά άνωτέρω ύποδειχθέντα μέσα δέν ισχύουν διά την άπελευθέρωσιν 
τής καρδίας άπό τής άφοσιώσεως καί άγάπης προς αυτά. Έν τη περιπτώσει ταύτη τό μόνον μέσον, τό 
όποιον ρίςικώς έλευθερώνει τον άνθρώπον άπό την πλεονεξίαν καί φιλαργυρίαν, είνε εκείνο, δπερ 
είπεν ό Κύριος είς τον πλούσιον εκείνον, δστις είχε την καρδίαν προσκεκολλημένην είς τά χρήματα 
καί κτήματα, Είπε δέ προς αυτόν νά πωλήση πάντα τά υπάρχοντα αυτού καί νά τά δώση, είς τούς 
πτωχούς (Λουκ. ιη' 22). Τοϋτο δέ, δπερ είπεν ό Κύριος προς τον πλούσιον εκείνον, δέν είνε 
υποχρεωτικόν καί διά τούς πλουσίους εκείνους, οϊτινες δέν έχουν προσκόλλησιν καί άφοσίωσιν είς τό 
χρήμα, άλλ’ έχουν την ελπίδα καί πεποίθησιν αυτών εις τον Θεόν καί είνε έλεήμονες καί ευεργετικοί. 
Υποχρεωτικόν είνε δι’ εκείνους μόνον, οϊτινες είνε δλως προσηλωμένοι καί άφωσιωμένοι είς τά 
χρήματα καί πράγματα τοϋ κόσμου, καί εις αυτά μόνον έ'χουσι τάς ελπίδας τών καί ούχι είς τον Θεόν. 
Καί διατάσσει τούτο ό Σωτήρ δι’ αυτούς, διότι ένεκα τής τελείας αύτών προσκολλήσεως καί άγάπης 
εις τό χρήμα, πάν άλλο μέσον δέν δύναται νά άποσπάση την καρδίαν τών άπό τά χρήματα καί 



πράγματα. 

Τα μέσα ταϋτα μεταχειριξόμενος ό χριστιανός προς άπελευθέρωσιν τη,ς ψυχής και τη,ς καρδίας 
του άπο τίτν πλεονεξίαν και φιλαργυρίαν, θέλει έλευθερωθη, εξάπαντος διά τη,ς χάριτος τοϋ Θεοϋ. 



ΚΕΦΑΛΑΙΟΝ ΙΕ': Ο ΦΟΒΟΣ ΤΟΥ ΘΑΝΑΤΟΥ 


223. ΠΟΤΕ Ο ΧΡΙΣΤΙΑΝΟΣ ΕΧΕΙ ΚΑΘΗΚΟΝ ΝΑ ΘΥΣΙΑΖΗ ΤΗΝ ΖΩΗΝ ΤΟΥ 

Μετά την εις διάφορα πάθη ύπόδειξιν των ειδικών μέσων, δι' ών πολεμοΰνται και νεκροΰνται τά 
πάθη ταϋτα, έρχόμεθα νά ειπωμεν και περ'ι τοϋ πώς πολεμειται ό φόβος τοϋ Θανάτου. Και επειδή ό 
φόβος τοΰ θανάτου είνε μεγάλη και ισχυρότατη προς άμαρτίαν αφορμή, ή όποια σπουδαίως επιδρά 
επί τής ψυχής τοΰ ανθρώπου, δι’ αυτόν τον λόγον πρέπει νά γίνη, ειδικός και εκτενής περ'ι αύτοϋ 
λόγος, όπως λάβη, πληρεστέραν και τελειοτέραν ιδέαν ό χριστιανός τοϋ πώς πολεμειται και 
άποδιώκεται ό φόβος ούτος. Προτού όμως νά ειπωμεν περ'ι τούτου, πρέπει νά ειπωμεν προς 
φωτισμόν τών άγνοούντων, πότε έχει καθήκον ό χριστιανός νά θυσιάζη την ζωήν του, καθώς και πότε 
επακολουθούν δεινά και θλίψεις εις τον χριστιανόν. 

Λέγομεν λοιπόν, ότι ό χριστιανός είνε υποχρεωμένος, πειθαρχών και υπάκουων εις τον Θεόν, νά 
φυλάττη, πάσαν αυτού εντολήν με πάσαν θυσίαν, την όποιαν ή τήρησις απαιτεί, ώς και με την θυσίαν 
τής ζωής του. Έχει καθήκον, αν θέλη νά είνε αληθής χριστιανός, νά θυσιάζη την ζωήν του όχι μόνον 
όταν πρόκειται νά μείνη, πιστός εις την ομολογίαν τού Χριστού και νά μη άρνηθη, τό όνομά Του, ώς 
έπραξαν τούτο οί άγιοι μάρτυρες, αλλά και κατά την περίπτωσιν εκείνην, καθ’ ήν είνε αδύνατον νά 
τηρήση φανεράν και ώρισμένην τού Θεού εντολήν. Έχει δηλαδή καθήκον νά θυσιάζη την ζωήν του, 
όταν ή εντολή τού Θεού αφορά είτε την τήρησιν τής δικαιοσύνης, την οποίαν έκζητεΐ ό Θεός, είτε την 
τήρησιν τής αλήθειας τοΰ Θεού, διά νά μη άρνηθη ταύτην, είτε την τήρησιν τής άγνότητος καί 
σωφροσύνης, είτε την τήρησιν τής προς τον πλησίον αγάπης, διά τής προς αυτόν ευεργεσίας και 
ώφελείας, είτε την τήρησιν οίασδήποτε άλλης ώρισμένης τού Θεού εντολής, είτε την τήρησιν 
ώρισμένου καθήκοντος, οϋτινος ή έκτέλεσις επιβάλλεται υπό τού θείου νόμον. Κατά πάσας τάς 
περιπτώσεις ταύτας καθ’ ας ήθελε παραστή άδύνατος είς τον χριστιανόν ή τήρησις τού θελήματος τού 
Θεού χωρίς νά ύποστή θλίψεις και στενοχώριας, έχει καθήκον νά ύποστή άγογγύστως πάν δ,τι ήθελεν 
έπέλθει είς αυτόν, έχει καθήκον νά θυσιάση, καί την ζωήν του. Διά τούτο ό χριστιανός πρέπει νά έχη 
εν τη, ψυχή του ώς φρόνημα, και φρόνημα σταθερόν καί διαρκές, όπως καί την ζωήν του θυσιάση, 
όταν μία εντολή τοΰ Θεού δέν είνε δυνατόν νά τηρηθη άνευ τής θυσίας ταύτης. Καί όταν στέργη καί 
έχη, ώς φρόνημα τον θάνατον, δστις είνε ή μεγαλυτέρα θυσία, τότε πάσαν άλλην θυσίαν, είτε 
κλονισμός υγείας, είτε άπώλεια περιουσίας, είτε οίανδήποτε άλλην θλίψιν, θά την δέχεται και θά την 
στέργη εύκολώτερον, διότι πάντα ταΰτα είνε κατώτερα τού θανάτου. 

Ότι δέ ό χριστιανός, διά νά είνε πράγματι και άληθεία χριστιανός, πρέπει νά έχη, εν τη ψυχή τον 
τό φρόνημα τής αύταπαρνήσεως, τό φρόνημα τού νά ύποστή πάσαν θυσίαν καί αυτόν τον θάνατον 
διά την τήρησιν τών εντολών τού Θεού, μάς τό διαβεβαιοϊ αυτός ό Χριστός, λέγων: «Όστις θέλει 
όπίσω μου έλθείν, άπαρνησάσθω εαυτόν, και άράτω τον σταυρόν αυτού και άκολουθείτω μοι» (Μαρκ. 
η 34). "Ητοι, δστις θέλει νά είνε άνθρωπος ίδικός μον, νά είνε άληθής οπαδός μου, οφείλει πρώτον νά 
άρνηθη, πάν θέλημα ίδικόν του καί νά έχη, ώς θέλημα εν τη, ψυχή του τό ίδικόν μου θέλημα. Όφείλει 
δεύτερον, νεκρώνων πάσας τάς εν τη, ψυχή του κακάς επιθυμίας και τά πάθη, νά έχη, θέλημα καί 
φρόνημα σταθερόν εν τη, ψυχή του τό νά ύποστή καί θάνατον, εάν ή τήρησις τού θελήματος τού Θεού 
προκαλέση, αύτόν. Και τρίτον, έχων εν τη, ψυχή του τό φρόνημα τούτο τού θανάτου, νά μέ άκολουθη, 
τουτέστι νά ζή μιμούμενος την ζωήν μου και τό παράδειγμά μου. 


224. ΠΟΤΕ ΕΚ ΤΗΣ ΤΗΡΗΣΕΩΣ ΤΩΝ ΕΝΤΟΛΩΝ ΤΟΥ ΘΕΟΥ 
ΕΠΑΚΟΛΟΥΘΟΥΝ ΘΛΙΨΕΙΣ Η ΚΑΙ ΘΑΝΑΤΟΣ 

Ειπομεν, ότι ό χριστιανός έχει καθήκον νά θυσιάζη την ζωήν του είς πάσαν περίστασιν καθ’ ήν 
είνε άδύνατον νά τηρήση ώρισμένην καί φανεράν τού Θεού εντολήν, χωρίς νά ύποστή δεινά και 
θλίψεις ή καί αύτόν τον θάνατον. Πρέπει όμως νά γνωρίζωμεν, δτι δέν επακολουθούν πάντοτε τά 
δεινά καί αί θλίψεις και ό θάνατος ώς συνέπεια τής τηρήσεως τών εντολών τού Θεού. Επακολουθούν 
δεινά και θλίψεις είτε πολλα'ι είτε όλίγαι, ή καί αύτός ό θάνατος, τότε μόνον, όταν ό Θεός έπιτρέψη,. 
Διότι βεβαιούμεθα εκ τού λόγου τού Θεού, δτι ό άνθρωπος ύπακούων και τηρών τάς έντολάς του 
προστατεύεται ύπ’ αύτοΰ, λυτροΰται εκ πάντων τών δεινών καί εύημερεί. "Οταν μάλιστα είνε 
άκριβέστερος είς την τήρησιν τών εντολών τού Θεού, εύλογείται ύπ’ αύτοΰ περισσότερον. Και 
βεβαίως, είνε δυνατόν ό Θεός, δστις προνοεί και φροντίζει διά πάντα τά κτίσματα αύτοΰ, δστις τρέφει 
τά πετεινά τοΰ ούρανοΰ, δστις άνατέλλει τον ήλιον όχι μόνον επί τούς άγαθούς, άλλά καί επί τούς 
πονηρούς, και βρέχει όχι μόνον επί δικαίους, άλλά καί επί άδικους, νά εγκατάλειψη, τον πειθαρχοΰντα 
είς τό θέλημά του; Είνε δυνατόν ό Θεός, δστις δεικνύει την άγαθότητά του, παρέχων πολλάκις 
πλούσια και άφθονα τά άγαθά τού κόσμου τούτου καί είς αύτούς τούς δλως άπομεμακρυσμένους άπ’ 
αύτοΰ, ινα διά τών άγαθών τούτων φέρη, αύτούς είς συναίσθησιν, όπως ζητήσωσιν αύτόν και 
μετανοήσωσι καί σωθώσιν, είνε δυνατόν, λέγομεν, ινα μη έχη ιδιαιτέραν πρόνοιαν καί ίδιάζουσαν 
άγάπην ύπέρ τού άνθρωπον εκείνου, δστις πειθαρχεί και ύπακούει είς τό άγιον αύτοΰ θέλημα; Είνε 
δυνατόν ϊνα άφήση, αύτόν άπροστάτευτον και έγκαταλελειμμένον; Αύτή ή άγια Γραφή μάς βέβαιοί, δτι 
ό Θεός είνε πάντοτε μετά τών φοβουμένων τό Όνομά Του και τηρούντων τάς έντολάς του, και 



ούδέποτε έγκαταλιμπάνει αυτούς, άλλα τουναντίον περιβάλλει αυτούς με ιδιαιτέραν αγάπην και 
πρόνοιαν, περιφρουρεί δε άκόμη αύτούς και διά των άγιων άγγέλων. 

Πρέπει όμως να γνωρίζωμεν ότι ως προς τα σωματικά τού κόσμου τούτου άγαθά ό Θεός δεν 
δεικνύει πιάντοτε εις τούς τηροϋντας τάς έντολάς του, εις τούς ίδικούς του άνθρώπους, την άγάπην 
του ταύτην μόνον διά της άφθονου των άγαθών τούτων παροχής, ήτοι διά της παροχής της σωματικής 
ζωής, διά της παροχής της ύγείας, των τροφών, των ενδυμάτων, της οικίας, των χρημάτων και λοιπών 
άγαθών. Άλλα δεικνύει την άγάπην του και διά της στερήσεως αύτοΰ η εκείνου τού σωματικού 
άγαθοΰ, διά της στερήσεως ενός ή και πολλών άγαθών επιγείων. Διότι πολλάκις ό Θεός, καθώς 
ειδομεν προηγουμένως (68 και καθεξής), επιτρέπει εις άνθρώπους, τούς οποίους άγαπά, θλίψεις και 
στενοχώριας πολλάς και μεγάλας, προς τον σκοπόν ϊνα τιμηθώσιν ούτοι και δοξασθώσι περισσότερον 
διά την ύπομονήν και την αύταπάρνησιν, την όποιαν θά δείξωσι πειθαρχοΰντες εις τό θέλημα αύτοΰ. 

Έκτος όμως τής μεγάλης και ύψίστης ώφελείας ένεκα τής οποίας επιτρέπει ό Θεός πολλάκις ϊνα 
έπέρχωνται εις τούς τηροϋντας τον νόμον του και τάς έντολάς του θλίψεις, κακουχίαι, άσθένειαι, 
κίνδυνοι και αύτός ό θάνατος, ύπάρχει και άλλος λόγος ό έξης; Ό άνθρωπος οφείλει ϊνα μένη, πιστός 
εις την τήρησιν τών εντολών τού Θεού μέχρι θανάτου, χωρίς να ύπολογίζη, ότι θά άνταμειφθή διά 
σωματικών και επιγείων άγαθών εν τώ κόσμφ τούτω, εάν τηρήση τάς έντολάς τού Θεού. Και βεβαίως 
ήθελεν υπολογίζει πάς τις τούτο, εάν έν γένει πάς άνεξαιρέτως άνθρωπος, δστις τηρεί τάς έντολάς 
τού Θεού, άντημείβετο σωματικώς έν τώ κόσμφ τούτω, χωρίς νά δοκιμάζη, θλϊψιν τινά. Άλλ’ ή άρετή 
τότε τού άνθρώπου δέν ήθελεν έχει ηθικήν τινα άξίαν ούδέ ύψηλόν τινα σκοπόν, διότι οί πλεϊστοι 
τότε τών άνθρώπων θά έτήρουν τάς έντολάς τού Θεού και θά είργάζοντο την άρετήν ούχι 
άποβλέποντες εις ύψηλότερον σκοπόν, άλλ’ εις την άπόλαυσιν έπιγείων άγαθών. 

Μετά τάς έξηγήσεις ταύτας, έρχόμεθα ϊνα όμιλήσωμεν περί τών όπλων, δι’ ών καταπολεμείται 
τελεσφόρως και άποτελεσματικώς ό φόβος τού θανάτου. Εινε δέ ταΰτα, ή πίστις, αί όρθαι και λογικαι 
σκέψεις και κατάλληλα χωρία τής Γραφής. Και πρώτον λέγομεν περί τής άναγκαιότητος τής πίστεως. 


ΟΠΛΑ ΔΓ ΩΝ ΠΟΛΕΜΕΙΤΑΙ Ο ΦΟΒΟΣ ΤΟΥ ΘΑΝΑΤΟΥ 

225. α) Η ΠΙΣΤΙΣ 

Περί τού σπουδαιοτάτου ζητήματος τής πίστεως ειπομεν προηγουμένως ικανά (57 και καθεξής 
και 193). Επειδή όμως ένταΰθα πρόκειται νά λάβωμεν πληρεστέραν ιδέαν και γνώσιν τών μέσων, διά 
τών όποιων πολεμείται και άποδιώκεται άπό τής ψυχής ό φόβος τού θανάτου, δι’ αύτόν τον λόγον 
άναφέρομεν πάλιν ένταΰθα τό ζήτημα τούτο, καθόσον ή πίστις εινε τό σπουδαιότατον και 
άναγκαιότατον μέσον προς καταπολέμησιν τού φόβου τού θανάτου. 

Αλλά πίστιν λέγοντες ένταΰθα τί έννοοΰμεν; Έννοοΰμεν την βεβαίαν και άδίστακτον και τελείαν 
πεποίθησιν τής ψυχής εις τό ότι ό Θεός εινε ό μόνος και άπόλυτος Κύριος και έξουσιαστής, και έξ 
αύτοΰ έξαρτώνται και διευθύνονται τα πάντα, και εις αύτόν μίαν ημέραν θά δώσωμεν λόγον τής έν τώ 
κόσμφ τούτω διαγωγής ημών. Νά έχη, δέ έπίσης άπόλυτον πεποίθησιν ό άνθρωπος ότι μένων πιστός 
και ύπήκοος εις τό θέλημα τού Θεού και τούς λόγους αύτοΰ εινε αιωνίως και κατά πάντα 
έξησφαλισμένος. Καθότι θά έχη Αύτόν, Αύτόν τον ύψιστον και παντοδύναμον, ύπέρ έαυτοΰ- Θά έχη 
αύτόν άγαπώντα και προστατεύοντα αύτόν έν τώ παρόντι βίω, έν δέ τώ μέλλοντι θά λάβη παρ’ αύτοΰ 
ώς κληρονομιάν βασιλείαν αιώνιον, βασιλείαν τής όποιας την χαράν, την δόξαν και την μακαριότητα 
νοΰς άνθρώπινος δέν δύναται ποτέ νά νοήση, ήδη. Τούναντίον δέ ό άνθρωπος, δστις δέν μείνη πιστός 
και ύπήκοος εις τό θέλημα τού Θεού, θά εινε αιωνίως κακοδαίμων και δυστυχής. 

Λέγομεν λοιπόν ότι, έάν ή πίστις αύτη εινε άναγκαία είς τό νά άποδιώκη ό χριστιανός 
όποιανδήποτε άμαρτίαν και νά έργάζεται οίανδήποτε άρετήν, πολύ περισσότερον εινε άναγκαία είς τό 
νά άποδιώκη τον φόβον τού θανάτου, χωρίς ποτέ νά ύποχωρή άπέναντι αύτοΰ. Εινε, λέγομεν, 
περισσότερον άναγκαία ή πίστις διά την άποδίωξιν τοΰ φόβου και τής δειλίας τού θανάτου, έπειδή 
και ή θυσία τής ζωής εινε μεγαλυτέρα άπό πάσαν άλλην θυσίαν, την όποιαν ήθελε κάμει τις διά νά 
άποφύγη την άμαρτίαν. Διά τούτο και ό θείος Παύλος, όμιλών περί τών άρετών και τών μεγάλων 
κατορθωμάτων, τά όποια έτέλεσαν οί άγιοι άνδρες δυνάμει τής πίστεως, μάς βέβαιοί ότι και όσοι έκ 
τών άγιων άνδρών ύπέστησαν τον ύπέρ τής άληθείας και τής ύπακοής εις τό θέλημα τού Θεού 
θάνατον, ύπέστησαν τούτον ένεκα τής πίστεως τής μεγάλης ήν ε’ιχον (Έβρ. ια' 35-37). Και ταΰτα περί 
τής άναγκαιότητος τής πίστεως. 


226. β') ΟΡΘΑΙ ΣΚΕΨΕΙΣ 

Συντελεστικώτατοι εις την άποδίωξιν τού φόβου τού θανάτου, όπως μη νικηθή ποτέ ό άνθρωπος 
ύπ’ αύτοΰ και άμαρτήση, εινε και ορθοί συλλογισμοί καί όρθαι σκέψεις έπί τού άντικειμένου τούτου. 
ΔΓ αύτών ό άνθρωπος θά πληροφορήται καί θά πείθεται ότι τό συμφέρον του τό αιώνιον εινε νά μη 
φείδεται τής ζωής του, άλλά νά την θυσιάζη, μετά προθυμίας, οσάκις ή τήρησις οίασδήποτε θείας 
έντολής άπαιτεί την θυσίαν ταύτην. Ώς έν παραδείγματι δέ λέγομεν ότι δύναται νά σκέπτεται ώς έξής: 

Ό σωματικός θάνατος εινε χωρισμός τής ψυχής άπό τού σώματος. Ό χωρισμός αύτός, άφοΰ άπαξ 



ό άνθρωπος ένεκα τής άμαρτίας κατεδικάσθη νά τον ύποστή, θά έπέλθη εις αυτόν άφεύκτως μίαν 
ημέραν. Θα έπέλθη λοιπόν χωρίς άλλο καί εις εμέ μετά τινα χρόνον. Έάν δε έπέλθη φυσικώς ό 
θάνατος ούτος, δεν επέρχεται εξ αύτοϋ εις εμέ ούδεμία άνταμοιβή. Έάν όμως έπέλθη προηγουμένως, 
ήτοι προτού νά έλθη, ό καιρός τοϋ φυσικοϋ θανάτου, εξ άφορμής ή όποια προεκλήθη εκ της 
ομολογίας τοϋ ονόματος τοΰ Χρίστου ή εκ τής πειθαρχίας καί ύπακοης είςτούς λόγους καί τάς 
έντολάς του καί εν γένει εκ τίτς τηρήσεως των καθηκόντων μου, ό θάνατος ούτος, θάνατος έντιμος, 
ηρωικός καί ένδοξος, θά έπιφέρη, εις εμέ κέρδος μέγα καί άνυπολόγιστον. Επειδή διά τίιν 
αύταπάρνησιν ταύτην, τίιν οποίαν θά δείξω, θυσιάζων καί αυτήν τίιν ζωήν μου διά νά μείνω πιστός 
εις τον Θεόν, θά μοϋ χαρίση ό Θεός ζωήν κρείττονα καί μακαρίαν μετά δόξης καί χαράς αιωνίου. Διατί 
λοιπόν νά φοβούμαι τον θάνατον; Άφοϋ συμφέρον άληθές καί αίώνον θά έχω, άφοΰ άπόλαυσιν 
αιωνίου δόξης καί μακαριότατος θά λάβω εκ τίτς θυσίας τίτς ζωής μου, πρέπει νά έχω φόβον άπέναντι 
τοϋ θανάτου, ίί τουναντίον πρέπει χαράν μεγάλην νά αίσθάνωμαι, έάν έπιτρέψη, ό Θεός νά άποθάνω 
εν τη. πειθαρχία καί ύπακοίτ εις τον νόμον του καί τάς έντολάς Του; 

Συλλογίζεται έτι ό άνθρωπος καί ούτως. Έάν φοβούμενος τον θάνατον θελήσω νά άποφύγω 
αύτόν, ότε ή τήρησις τοϋ θελήματος τοϋ Θεοϋ, ή τήρησις τοϋ εκ τοϋ Θεοϋ όρίζομένου εις εμέ 
καθήκοντος ήθελεν επιφέρει τοϋτον, τότε όχι μόνον θά στερηθώ τής αιωνίου άνταμοιβής, την οποίαν 
θά άπολαύσωμεν οί μετ’ αύταπαρνήσεως άποθνήσκοντες άλλα τό φοβερώτατον πάντων, έχω καί νά 
ύποστώ διά την προσωρινήν φύλαξιν τής ζωής μου χωρισμόν άπό τοϋ Θεοϋ παντοτεινόν καί βάσανον 
αίωνίαν. Καί θά ύποστώ ταϋτα, διότι έπροτίμησα έφήμερον φύλαξιν τής ζωής μου άντί τής άγάπης 
καί τής ύπακοης τοΰ Χριστοϋ, όστις καίτοι ήτο ό Υιός τοΰ Θεοϋ, έθυσίασε την ζωήν του ύπέρ έμοΰ 
δι’ έπωδύνου σταυρικού θανάτου, χωρίς καί νά περιμένη, άνταμοιβήν τινα εξ έμοΰ. Συμφέρει λοιπόν εις 
εμέ νά φείδωμαι τής ζωής μου, ή πρέπει μετά χαράς νά θυσιάζω αύτήν όταν ό Χριστός διατάσση, 
τοϋτο εις εμέ; 

Δύναται άκόμη νά συλλογίζεται ό άνθρωπος, ότι καί αν πολλάς όδύνας καί βασάνους δοκιμάση, 
καί αν ύποστίτ φρικτόν καί έπώδυνον θάνατον χάριν τής άληθείας καί τής τηρήσεως τοϋ καθήκοντος, 
πάντα ταϋτα είνε όλως ελάχιστα άπέναντι τής ύψίστης άνταποδόσεως καί τής αιωνίου άνταμοιβής, 
ήτις θά δοθίτ εις τον ύποστάντα τον έπώδυνον θάνατον ή οίασδήποτε άλλας θλίψεις καί όδύνας. Την 
άλήθειαν ταύτην έπιβεβαιών καί ό θείος Παύλος λέγει, ότι όσα παθήματα καί άν δοκιμάσωμεν οί 
άνθρωποι εν τώ προσωρινά» τούτα» βίω, είνε ελάχιστα, καί δέν συγκρίνονται προς την άνταμοιβήν καί 
αιώνιον δόξαν, ήτις θά μάς δοθή ύπό τοΰ Θεοϋ: «Ούκ άξια, λέγει, τα παθήματα τοϋ νϋν καιρού προς 
την μέλλουσαν δόξαν άποκαλυφθήναι εις ημάς» (Ρωμ. η 18). Καί δέν συγκρίνονται τα δεινά τοϋ 
παρόντος βίου προς τα μέλλοντα άγαθά καί την αιώνιον δόξαν, διότι τα παθήματα τοΰ νϋν καιρού, 
όσον πολλά καί όσον μεγάλα καί άν είνε, παραβαλλόμενα προς τό άτελεύτητον καί αιώνιον μέλλον 
είνε στιγμιαία, ταχέως παρερχόμενα, ενώ εκείνα είνε αιώνια, μηδέποτε παρερχόμενα. 

Συλλογίζεται άκόμη ό χριστιανός καί ούτως. Οί άγιοι μάρτυρες, οί διά την ομολογίαν τοΰ 
ονόματος τοϋ Ιησού Χριστοϋ φρικτάς βασάνους δοκιμάσαντες καί έπώδυνον θάνατον ύποστάντες, 
ύπέφεραν τώ όντι μεγάλως, καί τό άλγος τών ύπήρξε φρικτόν καί φοβερόν, άλλά πάντα ταϋτα τά 
ύπέστησαν εν ώρισμένω διαστήματι χρόνου, καί έκτοτε πλέον έπαυσαν διά παντός. Οί στέφανοι όμως, 
τά βραβεία, ή δόξα, ή χαρά καί ή αιώνιος μακαριστής, άτινα θά δοθώσιν εις αύτούς ύπό τοΰ Θεοϋ δι’ 
αύτά τά οποία ύπέστησαν, θά είνε ούχί μόνον κατά τό μέγεθος καί την άξίαν ύψιστα καί άνεκτίμητα, 
άλλά καί κατά τήν διάρκειαν άτελεύτητα καί αιώνια, μηδέποτε εις τό άπειρον μέλλον λήγοντα. 
Επομένως αύτά τά όποια ύπέστησαν οί άγιοι μάρτυρες, καθώς καί πάντες όσοι ύπέρ τής άληθείας 
καί τής τηρήσεως τών καθηκόντων τών άπέθανον, όχι μόνον δέν έζημίωσαν ούδέ έβλαψαν αύτούς, 
άλλά καί τούναντίον κατέστησαν αύτούς αιωνίως εύδαίμονας καί μακαρίους. Έάν λοιπόν άποθάνω 
καί εγώ εν τη ύπακοή τοϋ θελήματος τοϋ Θεοϋ καί τη έκτελέσει τών καθηκόντων μου, όχι μόνον δέν 
έχω νά ζημιωθώ τι, άλλά καί τούναντίον, επειδή άποθνήσκω ύπακούων εις τό θέλημα τοϋ Θεοϋ, θά 
κληρονομήσω τήν αύτήν μέ εκείνους αιώνιον άνταμοιβήν καί μακαριότητα. Τό δέ σπουδαιότερον 
άκόμη. είνε ότι, επειδή θά γίνω μιμητής τών παθημάτων τοϋ Χριστοϋ, διότι καί αύτός άπέθανε διά τήν 
άλήθειαν, πειθαρχών καί ύπακούων εις τό θέλημα τοϋ ούρανίου αύτοϋ Πατρός, θά γίνω καί 
συμμέτοχος τής δόξης αύτοϋ, καθώς περί τούτου μάς βέβαιοί ό τοΰ Θεοϋ Απόστολος λέγων: «Εϊπερ 
συμπάσχομεν, ϊνα καί συνδοξασθώμεν» (Ρωμ. η 17). 

Άλλ' έάν τις έχων γυναίκα, τέκνα άνήλικα, γονείς, άδελφάς άνυπάνδρους, μέλη όλα τής 
οικογένειας άδύνατα προστατευόμενα καί συντηρούμενα ύπ’ αύτοϋ μόνον, εμποδίζεται εκ τούτου ή 
δυσκολεύεται εκ τής προς αύτά άγάπης καί στοργής, ϊνα θυσιάση, τήν ζωήν του, ότε τό καθήκον τής 
ύπακοής προς τον Θεόν επιβάλλει τήν θυσίαν ταύτην, δύναται ό άνθρωπος ούτος προς άποδίωξιν τοϋ 
φόβου τοϋ θανάτου νά κάμη, τοιαύτας τινάς σκέψεις: Ή συμπάθεια, ή στοργή καί τό φίλτρον τών 
οικείων μου, τών άγαπητών μου προσώπων, μέ στενοχωρούν, μέ πιέζουν καί μέ θλίβουν καί μέ 
εμποδίζουν άπό τό νά θυσιάσω τήν ζωήν μου, μένων πιστός τηρητής τού θελήματος τοϋ Θεοϋ. Μέ 
θλίβουν καί μέ πιέζουν, διότι συλλογίζομαι τήν στενοχώριαν καί τήν μεγάλην λύπην, τήν οποίαν θά 
ύποστοϋν τά πρόσωπα ταϋτα όχι μόνον διά τήν προς εμέ άγάπην τών, άλλά καί διά τάς στερήσεις, 
τάς οποίας θά δοκιμάσουν μη έχοντα πλέον εμέ, ό οποίος έφρόντιζον διά τήν συντήρησίν τών καί τήν 
άποκατάστασίν τών καί έπροστάτευον αύτά εις πάσας τάς περιστάσεις καί εις πάσας τάς άδυναμίας 
των. Άλλ’ άρά γε ή λύπη μου αυτή καί ή στενοχώρια καί ό πόνος, τον όποιον αισθάνομαι, έχουσι 
λόγον, ώστε νά μέ έμποδίζωσιν άπό τήν τήρησιν τοϋ προς τον Θεόν καθήκοντος μου; ή είνε 
αισθήματα φυσικά, τά οποία ισχύουν νά εμποδίσουν άπό τήν έκτέλεσιν τών καθηκόντων τών μόνον 



εκείνους, οί οποίοι εναντίον τής διδασκαλίας τοϋ Ευαγγελίου άγαπώσι περισσότερον τίιν οικογένειαν 
άπό τον Θεόν, καθώς και εκείνους οί όποιοι έξαρτώσι τα πάντα εκ τοΰ έαυτοϋ των και ούχί εκ τοΰ 
Θεοΰ; Άλλ’ αυτός ό Θεός δεν μάς βέβαιοί διά των λόγων του, ότι αυτός είνε όχι μόνον ό αίτιος και 
δημιουργός των πάντων, άλλα και ό προνοητής και συντηρητής των πάντων; Και αν προνοή ό Θεός 
περί πάντων άνεξαιρέτως των πλασμάτων του, δεν προνοεί περισσότερον περί των άνθρώπων; Δεν 
μάς βέβαιοί ό ίδιος διά τοϋ Προφήτον ότι άναλαμβάνει τίιν προστασίαν των ορφανών καί τών χηρών; 
(Ψαλμ. ρμε' 9). Καί πάλιν, εάν προνοίτ περί πάντών τών άνθρώπων, δεν προνοεί πολύ περισσότερον 
περί τίτς οίκογενείας καί τών οικείων τοϋ άνθρώπου εκείνου, ό όποιος θυσιάζει τίιν ζωήν του διά νά 
φανίτ πιστός καί άκριβής τηρητής τοΰ νόμου του καί τών εντολών του; Έάν ήδη ή οίκογένειά μου καί 
πάντα τα πρόσωπα τής οικίας μου συντηρούνται καί προστατεύωνται ύπ’ έμοϋ, προστατεύονται καί 
συντηρούνται ύπ’ εμού ώς επιτρόπου τού Θεού, διότι ώς τοιοΰτον με έχει καταστήσει ό Θεός εις τά 
πρόσωπα ταΰτα. "Οταν όμως εγώ, ύπείκων είς τό θειον θέλημα, άπέλθω εκ τού κόσμου τούτου, αύτός 
ό Θεός, ό όποιος προνοεί καί περί τών πετεινών τοΰ ούρανοΰ καί είνε άσυγκρίτω λόγω 
φιλοστοργότερος εμού, θά παρηγορήση, την οίκογένειάν μου, καί θά άναλάβη, είτε άπ’ εύθείας ό ίδιος 
διά τής προνοίας του την συντήρησιν καί προστασίαν αύτής, είτε δι' άλλων προσώπων, καθ’ δν 
τρόπον γνωρίζει ή πάνσοφος καί παντοδύναμος πρόνοιά Του- οπότε θά είνε τά τέκνα μου καί ή 
οίκογένειά μου είς πολύ καλυτέραν καί εύτυχεστέραν κατάστασιν, παρ’ δ,τι θά ήσαν, έάν ήμην εγώ 
μαζή των. Ούδένα λοιπόν λόγον έχει ή λύπη καί ή στενοχώρια, ήτις επέρχεται είς την ψυχήν μου εκ 
τής ίδέας τού ότι θά μείνη, άπροστάτευτος, καί θά δυστυχήση ή οίκογένειά μου. Καί όχι μόνον λόγον 
δέν έχει τούτο, άλλ’ είνε καί έφάμαρτον, επειδή δέν πιστεύω είς την άγαθήν τοΰ Θεού πρόνοιαν, ούδέ 
εμπιστεύομαι τούς άνθρώπους μου είς τον Θεόν, άλλ’ είς τον έαυτόν μου, μη συλλογιζόμενος ότι καί 
τον ίδιον τον έαυτόν μου ό Θεός συντηρεί καί προστατεύει, άλλως, ούδέ είς την ζωήν ταύτην θά 
ύπήρχον. Άλλ’ εκτός τής άληθείας τού ότι ό Θεός θά προστατεύη, άσυγκρίτω λόγω περισσότερον άπό 
εμέ την οίκογένειάν μου, εγώ, ώς άνθρωπος, άνήκω κυρίως καί κατά πρώτον λόγον είς τον Θεόν· είς 
την οίκογένειάν μου δέ άνήκω, καθόσον είνε τούτο σύμφωνον προς τό θέλημα τού Θεού. Έν 
περιπτώσει δέ κατά την όποιαν ή φωνή τού Θεού, ήτοι ό νόμος Του καί τό θέλημά Του, μέ καλεί είς 
τό νά έγκαταλείψω τά πάντα, πατέρα, μητέρα, γυναίκα καί τέκνα, καί άδελφούς, καί άδελφάς, καί 
συγγενείς, καί φίλους, καί χρήματα, καί πράγματα, καί περιουσίαν δλην, καί νά θυσιάσω την ζωήν 
μου, οφείλω άγογγύστως καί μετά πάσης προθυμίας νά θυσιάσω ταύτην. Άλλως καί δέν πράξω τούτο, 
άλλά προτιμήσω την άγάπην τής οίκογενείας μου άντί τού Χριστού, μέρος μετ’ αύτοΰ δέν έχω, καθώς 
ό ίδιος μέ βέβαιοί περί τούτου λέγων: «Ό φιλών πατέρα ή μητέρα ύπέρ εμέ ούκ έστι μου άξιος» 
(Ματθ. Τ 37. Λουκ. ιδ' 26). 

Τοιαύτας λογικάς καί όρθάς σκέψεις κάμνων ό χριστιανός, θά άποδιώκη, άπό τής ψυχής του τον 
φόβον τού θανάτου, καί Θά ένισχύεται καί θά προθυμοποιήται είς τό νά μένη, πιστός είς τό θέλημα 
τού Θεού, χωρίς νά ΐσχύη τό αίσθημα τοϋ φόβου τούτου ώστε νά κλονίζη την ψυχήν του ή νά έμβάλη, 
καν δειλίαν είς αύτήν. 

227. γ') ΧΩΡΙΑ ΤΗΣ ΓΡΑΦΗΣ 

Καί κατάλληλα χωρία τής Γραφής λαμβανόμενα ύπ’ δψιν καί μελετώμενα έχουσιν ούχί μικράν, 
άλλά μεγάλην, έχουσι μεγαλυτέραν παντός άλλου μέσου ίσχύν προς άποδίωξιν τού φόβου τού 
θανάτον. Καί έχουσι μεγαλυτέραν ίσχύν ταΰτα, διότι ό χριστιανός δστις έχει την βεβαίαν καί 
άκλόνητον πίστιν, δτι οί λόγοι τών χωρίων τούτων, οί λόγοι τών Αγίων Γραφών, είνε λόγοι τού Θεού, 
ένισχύεται έν τη ψυχή του καί κραταιοΰται, καί καθίσταται δλως άπτόητος καί άφοβος άπέναντι 
οίουδήποτε κινδύνου καί θανάτου. Πείθεται τελείως καί άδιστάκτως δτι μόνοι οί λόγοι ούτοι, 
τηρούμενοι κάμνουσιν αύτόν αιωνίως εύτυχή καί μακάριον. Έκ τών πολυαρίθμων δέ τούτων χωρίων 
τής Γραφής παραθέτομέν τινα, δπως στηρίζεται καί άπτόητος γίνεται δι’ αύτών ό χριστιανός άπέναντι 
τοΰ θανάτου, άμα δέ καί φωτίζεται ύπ’ αύτών είς τό νά εύρίσκη, καί αύτός τά παρόμοια άλλα χωρία. 
Καί ίδού: 

Αύτός ό Χριστός λέγει: «'Ός άν θέλη, την ψυχήν αύτού σώσαι, άπολέσει αύτήν- δς δ’ αν άπολέση, 
την ψυχήν αύτού ένεκεν εμού καί τού Εύαγγελίον, ούτος σώσει αύτήν» (Μάρκ. ή 35). Διά τών λόγων 
τούτων λέγει ώρισμένως καί σαφώς ό Κύριος δτι, δστις έκ τών χριστιανών θέλει νά φυλάξη, καί νά 
σώση, τήν ψυχήν του, τουτέστι τήν ζωήν τον, έν καιρώ δτε επιβάλλεται είς αύτόν ύπό τοΰ Θεοΰ ϊνα 
θυσιάση, αύτήν, ό άνθρωπος ούτος θέλει άπολέσει αύτήν αιωνίως έν τώ μέλλοντι βίω. Διότι άντί νά ζή 
έν τη βασιλεία τού Θεού έν χαρά καί εύφροσύνη τελεία, θά θλίβεται καί θά βασανίζεται έν τη αΐωνίω 
κολάσει. Όστις δμως θυσιάση, τήν ζωήν του ένεκεν τής είς εμέ πίστεως, ή ένεκεν τοϋ κηρύγματος τοϋ 
Εύαγγελίου καί τής τηρήσεως καί εφαρμογής αύτού, ούτος θέλει σώσει αύτήν διά παντός, διότι θά 
ζήση, αιωνίως έν τη βασιλεία τού Θεού, άπολαμβάνων τελείας χαράς καί μακαριότατος. ’Εκ τών λόγων 
τούτων τού Κυρίου πείθεται μετά βεβαιότατος πάς χριστιανός, όποιον είνε τό άληθές καί 
πραγματικόν συμφέρον του, καί πόσον άφοβος καί άπτόητος πρέπει νά είνε άπέναντι τού θανάτου, 
δταν ή φωνή τοϋ Θεού καλή αύτόν, ϊνα θυσιάση, προσωρινώς τήν ζωήν του. Διότι ό διά τήν άλήθειαν 
προσωρινός θάνατος γεννά τήν μακαρίαν καί αιώνιον ζωήν. 

Ό ίδιος ό Χριστός λέγει άλλαχοΰ: «Καί μή φοβηθήτε άπό τών άποκτεινόντων τό σώμα, τήν δέ 
ψυχήν μή δυναμένων άποκτεϊναι- φοβήθητε δέ μάλλον τον δυνάμενον καί ψυχήν καί σώμα άπολέσαι 
έν γεέννη,» (Ματθ. Γ 28). Διά τών λόγων τούτων μάς λέγει, δτι δέν πρέπει νά έχωμεν ούδένα φόβον έκ 



των ανθρώπων, οί όποιοι μόνον το σώμα μας δύνανται να θανατώσωσιν, όταν ό Θεός εννοείται 
έπιτρέψη, τοϋτο, την δε ψυχήν μας δεν δύνανται να άποκτείνωσιν, ουδέ το παράπαν να βλάψωσι. Να 
φοβώμεθα δε, μάς λέγει, μόνον τον Θεόν, μήπως άπειθήσωμεν εις τό θέλημά Του και δειχθώμεν 
ανάξιοι άπέναντι αυτού, διότι μόνος ό Θεός, μόνος αυτός έχει την δύναμιν να παραδώση, εις την 
άπώλειαν και την αιώνιον βάσανον τής γεέννης και την ψυχήν μας και τό σώμα μας. Και εκ των 
λόγων τούτων τού Σωτήρος καταλαμβάνει ό άνθρωπος ότι εκείνος, όστις φοβείται τον Θεόν και μένει 
πιστός και υπήκοος εις τό θέλημά του, ε’ινε άπτόητος και άφοβος άπέναντι τού θανάτου και 
άπέναντι των άνθρώπων. Διότι εννοεί καλώς, ότι τό μεγαλύτερον κακόν, τό όποιον δύνανται να 
πράξωσιν οί άνθρωποι εις αύτόν, είνε νά θανατώσωσιν αύτόν σωματικώς. Άλλ’ ό ένεκα τής άληθείας 
θάνατος ούτος όχι μόνον ζημίαν καί βλάβην δέν φέρει εις αύτόν, άλλά τούναντίον φέρει την άληθινήν 
καί μακαρίαν καί άληκτον ζωήν. Καί τοϋτο βεβαιών ό Κύριος εις άλλο μέρος τής Γραφής λέγει: «Γίνου 
πιστός άχρι θανάτου καί δώσω σοι τον στέφανον τής ζωής» (Άποκ. Β' 10). Διά των λόγων τούτων 
υπόσχεται εις τον χριστιανόν ότι, αν μείνη, πιστός εις την ομολογίαν τού ονόματος του καί τηρητής 
των λόγων του καί των εντολών του μέχρι θανάτου, θά δώση, εις αύτόν, ώς άνταμοιβήν καί 
κληρονομιάν, τον στέφανον τής αιωνίου ζωής καί μακαριότητος. 

Ταύτην την άδίστακτον καί βεβαίαν πίστιν, εις τό ότι δηλαδή ό υπέρ τής άληθείας καί τής 
ύπακοής εις τό θέλημα τού Θεού θάνατος επιφέρει την μακαρίαν καί αιώνιον ζωήν, έχοντες ύπ’ όψιν 
των καί οί άγιοι άνδρες, καθώς μάς βέβαιοί ό θείος Παύλος, έπροτίμησαν νά ύποστώσι τά πάνδεινα 
καί αύτόν τον θάνατον, παρά νά μη τηρήσωσί τι των όσων ό Θεός έκζητεί παρά τού άνθρώπου. 
«Άλλοι δέ, λέγει, (εκ των πολυαρίθμων άγιων άνδρών) έτυμπανίσθησαν, ού προσδεξάμενοι την 
άπολύτρωσιν, ϊνα κρείττονος άναστάσεως τύχωσιν». ’Ήτοι άπέθανον τυπτόμενοι διά ροπάλων, καί δέν 
έδέχθησαν νά άπαλλαγώσιν εκ των βασάνων, προτιμήσαντες νά ύπακούσωσιν εις τον Θεόν, διά νά 
τύχωσι κρείττονος άναστάσεως, ήτοι τής αιωνίου ζωής. «"Ετεροι δέ έμπαιγμών καί μαστίγων πείραν 
έλαβον, έτι δέ δεσμών καί φυλακής» ήτοι άλλοι εκ των άγιων άνδρών ένεπαίχθησαν καί 
έμαστιγώθησαν καί έφυλακίσθησαν καί εις δεσμά έτέθησαν- «έλιθάσθησαν» = έλιθοβολήθησαν- 
«έπρίσθησαν» = έπριονίσθησαν- «έπειράσθησαν», ήτοι διά διαφόρων πειρασμών καί Θλίψεων 
έδοκιμάσθησαν- «εν φόνω μαχαίρας άπέθανον», τουτέστιν έθανατώθησαν διά μαχαίρας- «περιήλθον εν 
μηλωταΐς, εν αίγείοις δέρμασιν», άλλοι δηλονότι περιήρχοντο ένδεδυμένοι δέρματα προβάτων καί 
αιγών, «υστερούμενοι», ήτοι στερούμενοι πολλάκις πάντων των χρειωδών, «θλιβόμενοι, 
κακουχούμενοι», ήτοι ύπομένοντες πλείστας όσας θλίψεις καί κακουχίας, («ών ούκ ήν άξιος ό 
κόσμος»· ήτοι οί πονηροί καί διεστραμμένοι άνθρωποι, οϊτινες άπεστρέφοντο καί άπεδίωκον την 
άλήθειαν, δέν ήσαν άξιοι των τοιούτων άγιων τού Θεού άνδρών), «εν έρημίαις πλανώμενοι, καί όρεσι, 
καί σπηλαίοις, καί ταίς όπαίς τής γης», ήτοι καταδιωκόμενοι διά την άλήθειαν καί την τήρησιν τού 
νόμου τού Θεού περιεπλανώντο εις τάς ερήμους καί έκρύπτοντο εις τά όρη καί εις τά σπήλαια καί 
εις τάς τρύπας τής γης (Έβρ. ια' 35-38). Ύφίσταντο δέ ταϋτα πάντα άγογγύστως οί άγιοι άνδρες, διότι 
άπέβλεπον εις την αιώνιον ζωήν καί μισθαποδοσίαν. 

Ό αύτός Απόστολος όμιλών σχετικώς προς τό ζήτημα τού θανάτον καί των θλίψεων καί των 
κακώσεων καί των διωγμών καί των κινδύνων, τά όποια μετά πολλής τής προθυμίας καί καρτερίας 
ύφίσταντο οί Απόστολοι, λέγει ότι ζώντες ημείς οί Απόστολοι εν τω κόσμω τούτω καί έκτελοϋντες τό 
θέλημα τού Χρίστου, κηρύττοντες τό Εύαγγέλιον αύτοϋ παραδιδόμεθα πάντοτε εις τον θάνατον διά 
την άγάπην τοϋ Χριστού: «Άεί, λέγει, ημείς οί ζώντες εις θάνατον παραδιδόμεθα διά Τησοϋν» (Β' Κορ. 
δ' 11). "Επειτα δέ λέγει ότι, επειδή διαδίδεται τό Εύαγγέλιον καί σώζονται οί άνθρωποι καί δοξάζεται ό 
Θεός, διά τοϋτο δέν άπαυδίζομεν καί δέν άποκάμνομεν διά τούς καθ’ ημών διωγμούς καί τούς μέχρι 
θανάτου κινδύνους. Διότι γνωρίζομεν ότι, αν καί ό εξωτερικός άνθρωπος, ήτοι τό σώμα ημών, 
φθείρεται διά των θλίψεων, των κακουχιών καί των κακώσεων, άλλ’ ό εσωτερικός άνθρωπος, ήτοι ή 
ψυχή ημών, άνακαινίζεται καί άνακαινουργείται διά των τοιούτων ταλαιπωριών καθ’ έκάστην ημέραν- 
όπερ είνε εις ημάς τό ύψιστον καί άνυπολόγιστον κέρδος. Διότι ή στιγμιαία ελαφρά θλίψις ημών (λέγει 
δέ στιγμιαίαν την εν τω κόσμω τούτω θλίψιν, όσον πολυχρόνιος καί αν είνε αυτή, διότι θεωρεί αύτήν 
εν συγκρίσει προς την μέλλουσαν αιωνιότητα, εν τη όποια θά είνε ή άνταμοιβή- λέγει δέ ταύτην καί 
έλαφράν, όσον μεγάλη καί βαρεία αν είνε εν τω κόσμω τούτω, διότι θεωρεί αύτήν εν οχέσει προς τό 
άνυπολόγιστον μέγεθος τής μελλούσης άνταμοιβής), ή στιγμιαία, λέγει, ελαφρά θλίψις ημών 
παρασκευάζει μεγίστην καί ύπερμεγίστην, ύψίστην καί αιώνιον δόξαν εις ημάς. Διά τούτο καί δέν 
άποκάμνομεν εις τούς καθ’ ημών διωγμούς καί τούς μέχρι θανάτου κινδύνους, διότι ημείς δέν 
παρατηροΰμεν τά βλεπόμενα, άλλ’ εκείνα τά όποια δέν βλέπονται διά σωματικών οφθαλμών- καθόσον 
τά εν τω κόσμω τούτω βλεπόμενα, ήτοι αί θλίψεις, αί κακουχίαι, αί βάσανοι καί τά παρόμοια, είνε 
πρόσκαιρα καί εφήμερα εκείνα δέ τά όποια ήδη δέν βλέπονται διά σωματικών οφθαλμών, ήτοι ή 
χαρά, ή εύφροσύνη, ή δόξα, ή εύδαιμονία, ή μακαριστής πλησίον τού Θεού καί ή κληρονομιά τής 
βασιλείας αύτοϋ, πάντα ταΰτα είνε αιώνια, Καί δέν άποκάμνομεν, διότι γνωρίζομεν ότι, εάν ή επίγειος 
οικία τοϋ σώματος, όπερ είνε ή προσωρινή σκηνή των ψυχών μας, φθάρη, καί διαλυθη εις τά εξ ών 
συνετέθη, έχομεν πλέον ούχί επίγειον σκηνήν, άλλ’ οικοδομήν εκ Θεού, οικίαν ήτις δέν είνε 
κατεσκευασμένη εκ χειρών άνθρώπων, οικίαν ένδοξον καί αιώνιον εν τοίς ούρανοίς. Αύτήν δέ την 
άφθαρτον καί ένδοξον καί αιώνιον οικίαν καί ημείς έπιθυμοΰμεν νά άπολαύσωμεν, επειδή εν τούτω 
τω σκηνώματι, ήτοι εν τούτω τω σώματι τω φθαρτω ευρισκόμενοι, λυπούμεθα καί στενάζομεν, 
έπιποθοΰντες καί όλοψύχως θέλοντες νά έπενδυθώμεν καί νά έχωμεν κατοικητήριον ημών τό 
άφθαρτον καί ένδοξον καί ούράνιον σώμα. Καί άφοΰ ένδυθώμεν αύτό, δέν Θέλομεν εύρεθή πλέον 



γυμνοί και ενδεείς, άλλα θά εϊμεθα πάντοτε έστολισμένοι εν τιμή, και δόξη,. Διότι οί ευρισκόμενοι εν 
τούτω τω σκηνώματι, ήτοι εν τω σώματι τούτω τής ένδειας και τής φθοράς, λυπούμεθα και 
στενά'ςομεν ύπό το βάρος αύτοΰ, ώς δεσμευμένςοι και πιεξόμενοι ύπ’ αύτοϋ. Επειδή θέλομεν όχι να 
έκδυθώμεν καί. να άποβάλωμεν αυτό διά παντός άπό τον εαυτόν μας, άλλα θέλομεν να προσλάβωμεν 
καί να έπενδυθώμεν την άφθαρσίαν καί την άθανασίαν έν τοίς σώμασιν ημών, ϊνα τοιουτοτρόπως 
έξαφανισθη ή φθορά καί ό θάνατος υπό της άφθαρσίας καί τη,ς 'ζωη,ς. ’Έχομεν δε εις τοϋτο πλήρη καί 
άδίστακτον πίστιν καί βεβαιότητα, διότι Εκείνος όστις έπλασεν ημάς έξ άρχής εις αυτό τοΰτο, ήτοι εις 
τό να εϊμεθα άφθαρτοι, ένδοξοι καί αιώνιοι, είνε ούχί άλλος τις, άλλ’ αυτός ό ύψιστος, ό 
παντοδύναμος καί πανάγαθος Θεός. Αυτός δε καί έδωκεν εις ημάς έν τω καιρω τού άγιου 
βαπτίσματος την χάριν καί την δωρεάν τού Άγιου Πνεύματος ώς άρραβώνα, ώς άσφαλη καί βεβαίαν 
άπόδειξιν τού ότι θά πραγματοποιήση, πάντα όσα υπόσχεται ήμίν, καί θά μάς καταστήση, αιωνίως 
άφθάρτους, εύτυχείς καί μακαρίους. ’Έχοντες λοιπόν πάντοτε τό θάρρος καί μηδόλως άποκάμνοντες, 
δεν φοβούμεθα ούδέ πτοούμεθα τό παράπαν άπό τούς διωγμούς, άπό τάς έπιβουλάς, άπό τάς 
κακώσεις καί άπό τον θάνατον, άτινα πάντοτε μάς παρακολουθούν. Καθόσον γνωρίξομεν ότι, ένόσω 
ξώμεν καί ύπάρχομεν έν τω φθαρτω τούτω σώματι, εϊμεθα μακράν άπό την θεωρίαν καί άπόλαυσιν 
τού Κυρίου. (Διότι έν τω κόσμω τούτω ευρισκόμενοι εϊμεθα διά τής πίστεως μόνον ηνωμένοι μετ’ 
αύτοΰ, ούχί δε καί διά τής κατά πρόσωπον θεωρίας καί άπολαύσεως αύτοΰ, διότι ή κατά πρόσωπον 
θεωρία καί άπόλαυσις τοΰ Κυρίου, θά γίνη, μετά τον θάνατόν μας). Καί όχι μόνον δεν φοβούμεθα ούδέ 
πτοούμεθα τό παράπαν εις τούς καθ’ ημών διωγμούς καί τον θάνατον, άλλά καί τούναντίον, 
έπιθυμοΰμεν μάλλον νά άποδημήσωμεν έκ τοΰ σώματος, καί νά ένδημήσωμεν προς τον Κύριον- ήτοι 
έπιθυμοΰμεν, άντί νά ξώμεν έν τω κόσμω τούτω, μάλλον νά άποθάνωμεν έν τη, ύπακοη τοΰ θελήματος 
τοΰ Θεοΰ δι’ οίουδήποτε θανάτου, διά νά ύπάγωμεν ταχύτερον προς τον Κύριον, όπως άπολαύσωμεν 
αύτόν πρόσωπον προς πρόσωπον. Ιδού δε καί αύτοί οί λόγοι τοΰ θείου Αποστόλου, δι’ ών 
έκφράξεται καί κηρύττει σαφώς καί καθαρώς πάντα ταΰτα: 

«Διό ούκ έκκακοΰμεν- άλλ’ ει καί ό έ'ξω ημών άνθρωπος διαφθείρεται, άλλ’ ό έσωθεν 
άνακαινοΰται ημέρα καί ημέρα- τό γάρ παραυτίκα έλαφρον τής θλίψεως ημών καθ’ υπερβολήν εις 
υπερβολήν αιώνιον βάρος δόξης καταργάξεται ήμίν, μη σκοπούντων ημών τά βλεπόμενα, άλλά τά μη 
βλεπόμενα- τά γάρ βλεπόμενα πρόσκαιρα, τά δε μη βλεπόμενα αιώνια. Οϊδαμεν γάρ, ότι έάν ή έπίγειος 
ημών οικία τοΰ σκήνους καταλυθη, οικοδομήν έκ Θεοΰ έχομεν οικίαν άχειροποίητον, αιώνιον έν τοίς 
ούρανοίς- καί γάρ έν τούτω στενάξομεν τό οίκητήριον ημών τό έξ ούρανοΰ έπενδύσασθαι 
έπιποθοΰντες- εϊ γε καί ένδυσάμενοι ού γυμνοί εύρεθησόμεθα- καί γάρ οί όντες έν τω σκότει 
στενάξομεν βαρούμενοι- έφ’ ω ού θέλομεν έκδύσασθαι, άλλ’ έπενδύσαοθαι, ϊνα καταποθη τό θνητόν 
υπό τής ζωής. Ό δε κατεργασάμενος ημάς εις αύτό τοΰτο Θεός, ό καί δούς ήμίν τον άρραβώνα τοΰ 
Πνεύματος. Θαρροΰντες ούν πάντοτε, καί είδότες ότι ένδημοΰντες έν τώ σώματι έκδημοΰμεν άπό τοΰ 
Κυρίου (διά πίστεως γάρ περιπτατοΰμεν, ού διά είδους)· θαρροΰμεν δε καί εύδοκοΰμεν μάλλον 
έκδημήσαι έκ τοΰ σώματος, καί ένδημήσαι προς τον Κύριον» (Β' Κορ. δ' 16-ε' 1-8). 

Τούς λόγους τούτους τού θείου Παύλου έχων ύπ’ όψιν του ό χριστιανός έννοεί τί φρόνημα έχουν 
οί έκλεκτοί τοΰ Θεοΰ περί των θλίψεων καί των κακώσεων καί τοΰ θανάτου τοΰ προερχομένου έκ 
τής ύπακοής εις τό θέλημα τοΰ Θεοΰ, καί πώς διάκεινται αί ψυχαί των άπέναντι αύτοΰ. Εννοεί 
καλώς ότι όχι μόνον φόβον δεν έχουν διά τον τοιοΰτον θάνατον, άλλά καί τούναντίον χαίρουν δι’ 
αύτόν, διότι τον θεωροΰν μέσον μεταβάσεως εις κρείττονα ζωήν, ήτοι εις την άπόλαυσιν τοΰ Θεοΰ καί 
των αιωνίων αύτοΰ άγαθών. 

Άλλά μήπως αύτός ό Χριστός δέν έγένετο άνθρωπος προς τον σκοπόν ϊνα, καταργήσας διά τοΰ 
θανάτου του τον έχοντα τό κράτος τοΰ θανάτου διάβολον, άπαλλάξη, άπό τον φόβον τοΰ θανάτου 
τούς άνθρώπους, οϊτινες φοβούμενοι μήπως θανατωθώσιν ύπό των πολεμίων τής άληθείας καί τής 
άρετής, παρέβαινον τό θέλημα τοΰ Θεοΰ καί έγίνοντο δοΰλοι τής άμαρτίας; Ναί- δι’ αύτόν τον λόγον, 
κηρύττει ό θείος Παΰλος, άπέθανεν ό Χριστός. «Καί αύτός, λέγει, παραπλησίως μετέσχε των αύτών 
(ήτοι καί ό Χριστός, όστις ήλθεν ϊνα σώση, τούς άνθρώπους, προσέλαβε παρομοίως προς αύτούς 
άνθρωπίνην σάρκα), ϊνα διά τοΰ θανάτου καταργήση, τον τό κράτος έχοντα τοΰ θανάτου, τουτέστι τον 
διάβολον, καί άπαλλάξη τούτους, όσοι φόβω θανάτου διά παντός τοΰ ζην ένοχοι ήσαν δουλείας» (Εβρ. 
β' 14-15). Θέλει δέ νά ε’ίπη, δι' αύτών των λόγων ό τοΰ Θεοΰ Απόστολος, ότι νικήσας ό Χριστός διά 
τοΰ θανάτου του τον θάνατον καί άναστάς έκ νεκρών, καθιστά τούς πιστεύοντας εις τό όνομά του 
άφοβους καί άπτοήτους άπέναντι τοΰ θανάτου. Καί βεβαίως καθιστά αύτούς τοιούτους, διότι 
άποδεικνύει εις τούς πιστεύοντας εις αύτόν διά τής παντοδυναμίας του, ήτις καταφαίνεται έν τη έκ 
νεκρών άναστάσει του, ότι άποθνήσκοντες καί αύτοί, ώς αύτός άπέθανεν, υπέρ τής άληθείας καί τής 
ύπακοής εις τό θέλημα τού Θεοΰ, θά άναστηθώσιν ύπ’ αύτοΰ, ώς έκεϊνος, άφθαρτοι, ένδοξοι, 
εύδαίμονες καί μακάριοι. 

Τίς λοιπόν έκ των πιστών χριστιανών των ξητούντων την άληθινήν καί αιώνιον έν τω Θεω ζωήν, 
τίς των χριστιανών έχων ύπ’ όψιν του ταΰτα πάντα όσα κηρύττει αύτός ό Χριστός διά των Αγίων 
αύτοΰ Γραφών καί διαβεβαιοϊ διά τοΰ παραδείγματος του, δέν άναδεικνύεται άνώτερος τοΰ φόβου τοΰ 
θανάτου; Καί τίς έκ των πιστών χριστιανών δέν έπιποθεϊ μάλλον ϊνα τύχη, καί αύτός τής ύψίστης 
χάριτος τοΰ νά ύποστη παθήματα καί κακώσεις καί θάνατον διά την τήρησιν τοΰ νόμου τοΰ Θεοΰ, διά 
την πειθαρχίαν καί ύπακοήν εις τό θέλημά του; Τωόντι, τό νά ύποστη, ό άνθρωπος δεινά καί θλίψεις, 
νά ύποστη, μάλιστα καί θάνατον ύπέρ τοΰ Χριστοΰ, ύπέρ τοΰ νόμου του καί των έντολών του, είνε 
χάρις Θεοΰ, εινε ύψιστον τοΰ Θεοΰ δώρον. Καί ότι τοΰτο είνε χάρις καί δωρεά ύψίστη τοΰ Θεού, μάς 



το βέβαιοι ό πνευματέμφορος τοϋ Θεοΰ απόστολος Παϋλος, όστις γράφων προς τούς εν Φιλίπποις 
χριστιανούς, ο'ίτινες διά την εις Χριστόν πίστιν ύπέμενον διωγμούς και κακώσεις ύπο των 
άπιστούντων εις το Εύαγγέλιον, λέγει: «Ύμΐν έχαρίσθη το ύπέρ Χριστού ού μόνον το εις αυτόν 
πιστεύειν, άλλα και τό ύπέρ αυτού πάσχειν» (Φιλιπ. α' 29). Τουτέστιν εις ύμάς έδόθη χάρις και δωρεά 
παρά τοϋ Θεοΰ, όχι μόνον τό νά πιστεύετε εις τον Χριστόν, αλλά και τό νά ύποφέρετε και νά 
ύπομένετε θλίψεις, διωγμούς και παθήματα ύπέρ τής δόξας τοϋ ονόματος του. Τοσαϋτα και περί των 
χωρίων τής Γραφής διά την άποδίωξιν τού φόβου τού θανάτου. 

"Οταν λοιπόν ό χριστιανός έχη,, ώς ειπομεν, την άδίστακτον και στερεάν πίστιν, και κάμνη 
σκέψεις και συλλογισμούς ορθούς, και μελετά κατάλληλα χωρία τής Γραφής, Θά άποδιώκη, μακράν 
άπό τής ψυχής του τον φόβον τοϋ θανάτου. Και όχι μόνον τούτο, άλλά θά θεωρη και ευτυχίαν του 
μεγάλην, ϊνα άξιωθή, και αυτός, ώς ήξιώθησαν και άπειράριθμα πλήθη άγιων, νά άποθάνη χάριν τής 
ύπακοής εις τό θέλημα του Θεού, μένων πιστός είς τούς λόγους του και τάς έντολάς του. 


228. Ο ΕΧΩΝ ΕΝ ΤΗ ΨΥΧΗ ΤΟΥ ΔΙΑΡΚΕΣ ΤΟ ΦΡΟΝΗΜΑ ΤΟΥ ΘΑΝΑΤΟΥ 
ΕΙΝΕ ΜΑΚΑΡΙΟΣ 

Τό άπτόητον και άφοβον άπέναντι των παθημάτων και άπέναντι των κινδύνων και τοϋ θανάτου, 
όταν ύπάρχη εν τη, ψυχή του χριστιανού, εινε και τό κυριώτερον μέσον, δι’ ού ό άνθρωπος 
άναδεικνύεται πάσης εντολής τού Θεού άκριβής τηρητής. Διά τον λόγον ότι, άφοϋ ύπάρχει εν τη ψυχή 
του τό φρόνημα του θανάτον και άφοϋ προτιμά νά ύποστη τά πάντα παρά νά καταστη παραβάτης 
τοϋ θελήματος τού Θεοΰ, μετά πολλής ευκολίας θά ύπερνικά τη, χάριτι του Θεοΰ τά μικρότερα 
εμπόδια, άτινα ήθελε παρουσιάζονται εν τη, έκτελέσει των καθηκόντων του. Έκ τούτου δέ 
καταλαμβάνει πάς τις ότι, διά νά φανη ό άνθρωπος εις πάντα καιρόν και είς πάσαν περίστασιν τοϋ 
βίου του άκριβής τηρητής πάσης εντολής και παντός θελήματος τοϋ Θεού, διά νά δειχθή τέλειος εν 
όφθαλμοίς Κυρίου, εινε άνάγκη νά έχη ώς φρόνημα εν τη, ψυχή του τον θάνατον, ώστε νά εινε 
άπτόητος και άφοβος άπέναντι αυτού. Και νά προτιμά νά άποθάνη όχι μόνον μίαν φοράν, άλλά και 
πολλάκις, εάν τούτο έγίνετο, παρά νά παραβή, εντολήν τινα του Θεού, καί εκείνην άκόμη, ήτις 
φαίνεται ότι εινε ελάχιστη. 

Τό φρόνημα δέ τούτο του θανάτον όταν εινε είς_ τον χριστιανόν, φέρει εν τη, ψυχή αυτού καί 
παντοτεινήν ειρήνην καί γαλήνην. Διότι ό χριστιανός ούτος, έχων άπαξ διά παντός έδραιωμένην εν τη, 
ψυχή, του τη άπόφασιν τοϋ νά άποθάνη μένων πιστός είς τό θέλημα τοϋ Θεοΰ, εινε πλέον 
άπηλλαγμένος καί ελεύθερος παντός δεσμού καί παντός εμποδίου, όπερ άλλως ήθελε ταράττει καί 
λυπεί ή οπωσδήποτε άνησυχεΐ την ψυχήν του. Άλλ’ εκτός τούτου είς τον άνθρωπον αυτόν έρχεται καί 
ένοικεΐ τό πνεύμα του Θεού, τό όποιον ού μόνον εμβάλλει είς την ψυχήν του την άταραξίαν, την 
μεγαλοψυχίαν καί τό θάρρος, άλλά καί πληροί αυτήν χαράς διαρκούς- πράγμα τό οποίον δέν δύναται 
νά ύπάρξη είς άλλον τινά άνθρωπον, όστις δέν έχει παγιωμένον εν τη, ψυχή, του τό φρόνημα τοϋ 
θανάτου. Ώς έκ τούτου δέν ύπάρχει άλλος άνθρωπος ευτυχέστερος καί μακαριώτερος όχι μόνον ώς 
προς τον μέλλοντα βίον, άλλά καί ώς προς τον παρόντα άκόμη, άπό τον έχοντα εν τη, ψυχή του 
στερεόν τό φρόνημα τοϋ νά μένη μέχρι θανάτου πιστός τηρητής του θελήματος του Θεού. 

Μετά την ύπόδειξιν των ειδικών μέσων, διά των οποίων πολεμείται ό φόβος του θανάτου, 
θεωροΰμεν άναγκαίον, ϊνα ειπωμεν περί του πάθους των άμαρτημάτων τής σαρκός, διότι, καθώς θά 
ίδωμεν, ό περί τούτων λόγος εινε τά μέγιστα χρήσιμος. 



ΚΕΦΑΛΑΙΟΝ ΙΣΤ': ΤΑ ΑΜΑΡΤΗΜΑΤΑ ΤΗΣ ΣΑΡΚΟΣ 


229. ΤΟ ΠΑΘΟΣ ΤΩΝ ΑΜΑΡΤΗΜΑΤΩΝ ΤΗΣ ΣΑΡΚΟΣ ΕΙΝΕ ΟΛΕΘΡΙΩΤΑΤΟΝ 

"Εν έκ των μεγάλων και όλεθριωτάτων παθών ε’ινε και το πάθος των αμαρτημάτων τής σαρκός. 
Τα άμαρτήματα ταϋτα τής σαρκός μολύνουσι και κάμνουσιν άκάθαρτον ού μόνον την ψυχήν άλλα και 
το σώμα τοϋ άνθρώπου. Περιπλέον άκόμη τα άμαρτήματα ταϋτα, όταν κυριεύσωσι τον άνθρωπον, ού 
μόνον βλάπτουσι και διαφθείρουσι την υγείαν και το σώμα αύτοϋ, άλλα το φοβερώτερον έπιδρώσι 
μεγάλως και έπί τής διανοίας του, την όποιαν χαυνοϋσι και άπαμβλύνουσιν έπιφέροντα πολλάκις και 
την ολοσχερή διατάραξιν αυτής. Παραλείπομεν δε και το ότι ένεκα τών άμαρτημάτων αυτών χάνει 
πολλάκις ό άνθρωπος την τιμήν και την ύπόληψίν του, την παρρησίαν και τό θάρρος του και 
κατασπαταλά την περιουσίαν του, καθώς και τό ότι ούχί σπανίως ή εις τά τοιαϋτα ροπή ενός άτόμου 
επιφέρει μεγάλην ζημίαν και βλάβην πνευματικήν και σωματικήν και εις πλείστα άλλα πρόσωπα. 

Αλλά τό άξιον έτι περισσοτέρας προσοχής είνε τό ότι ό Θεός μεγάλως τιμωρεί τά άμαρτήματα 
ταϋτα. Διά τοϋτο κρίνομεν χρήσιμον και άναγκαίον, ϊνα κάμωμεν έκτενέστερον λόγον περί αυτών, 
όπως λαμβάνοντες όσον τό δυνατόν άκριβή περί τούτων γνώσιν οί άγνοοϋντες χριστιανοί, άποφεύγωσι 
πάση, δυνάμει τά άμαρτήματα ταϋτα και φυλάττωσιν εαυτούς καθαρούς και άμολύντους. Και τοσούτω 
μάλλον θεωροϋμεν άναγκαίον να κάμωμεν λόγον έκτεταμένον περί τοϋ πάθους τούτου, καθόσον 
δυσκόλως διακρίνεται τοϋτο ύπό τών πολλών κατά τό πλάτος και τό βάθος αύτοϋ, και είνε 
ενδεχόμενον νά έχη, τις μεγάλην και βαρείαν εις τοϋτο ενοχήν, και νά μη έχη, γνώσιν αύτής, όπως 
ζητήση, την εξ αύτής άπαλλαγήν. 


230. ΜΟΝΟΣ Ο ΓΑΜΟΣ ΕΙΝΕ ΕΥΛΟΓΗΜΕΝΟΣ ΥΠΟ ΤΟΥ ΘΕΟΥ 

Άλλ' ας έρωτήσωμεν, ποία είνε τά άμαρτήματα τής σαρκός; Πριν ή άπαντήσωμεν είς τοϋτο, 
λέγομεν ότι εύλογημένος ύπό τοϋ Θεοϋ είνε μόνος ό γάμος. Ό γάμος είνε μυστήριον ιερόν. Συνέστησε 
δε τον γάμον έξ άρχής, ώς έχομεν εϊπει άλλαχοϋ (111), αύτός ό Θεός, όστις καί ένέβαλεν είς τον 
άνθρωπον την νόμιμον τοϋ γάμου έπιθυμίαν, προς τον σκοπόν ϊνα γεννώνται καί πολλαπλασιάζωνται 
οί άνθρωποι καί μορφώνωνται κατά τό θέλημα τοϋ Θεοϋ, όπως κατασταθώσιν έπειτα μέτοχοι καί 
κληρονόμοι αιωνίου ζωής καί μακαριότατος. ’Έχει λοιπόν δικαίωμα παρά τοϋ Θεοϋ πάς άνήρ ϊνα 
λαμβάνη, καί συζεύγνυται διά τών εύχών καί εύλογιών τής Εκκλησίας μετά μιάς γυναικός, καί νά έχη. 
αύτήν νόμιμον αύτοϋ σύζυγον καθ’ όλον τον βίον του. Ωσαύτως καί πάσα γυνή έχει τό αύτό δικαίωμα 
παρά τοϋ Θεοϋ, ϊνα συζεύγνυται διά τών εύχών καί εύλογιών τής Εκκλησίας μεθ’ ένός άνδρός, καί νά 
έχη. αύτόν νόμιμον σύζυγον καθ’ όλον τον βίον τής. Ώς έκ τούτου πάς άνήρ καί πάσα γυνή έρχόμενοι 
είς νόμιμον γάμου κοινωνίαν όχι μόνον δέν άμαρτάνουσιν, άλλά καί τούναντίον, έκπληροΰσι θέλημα 
Θεοϋ. 

Μετά την έξήγησιν ταύτην περί τοϋ γάμου, λέγομεν ότι είς τά άμαρτήματα τής σαρκός ύπάγεται 
πάν οτιδήποτε σαρκικόν, (έκτος τοϋ νομίμου γάμου), όπερ ένεργεϊται ή διά τοϋ σώματος, ή ύπό μόνης 
τής ψυχής, είτε πράξις πονηρά είνε τοϋτο, είτε έπιθυμία κακή. 


231. Ο ΘΕΟΣ ΠΑΡΑΔΕΙΓΜΑΤΙΚΈΣ ΤΙΜΩΡΕΙ ΤΑ ΑΜΑΡΤΗΜΑΤΑ ΤΗΣ 
ΣΑΡΚΟΣ 

Τά άμαρτήματα ταϋτα τής σαρκός πρέπει νά γνωρίζωμεν ότι μισεί βδελύσσεται καί καταδικάζει 
άδυσωπήτως ό Θεός. Έννοοϋμεν δέ τοϋτο σαφώς έκ πολλών μεγάλων καί παραδειγματικών τιμωριών, 
τάς όποιας έπέφερεν ό Θεός ένεκα τών άμαρτημάτων αύτών. Καί αύτός άκόμη ό παγκόσμιος 
κατακλυσμός, διά τοϋ όποιου κατεστράφη ό αρχαίος άμαρτωλός κόσμος, έπήλθεν ώς τιμωρία καί δι’ 
άλλα μεν άμαρτήματα, άλλά κυρίως, ώς σαφώς έξάγεται έκ τής άγιας Γραφής (Γεν. στ' 2-3), ένεκα τών 
άμαρτημάτων τής σαρκός. Αύτά τά Σόδομα καί τά Γόμορρα μεθ’ όλης τής περιχώρου αύτών ένεκα τών 
άμαρτημάτων αύτών κατέστρεψεν ό Θεός διά πυρός καί θείου, τιμωρήσας οϋτω παραδειγματικούς την 
άχρειότητα καί κακοήθειαν τών κατοίκων τών πόλεων έκείνων. 


232. ΛΟΓΟΙ ΤΟΥ ΘΕΙΟΥ ΠΑΥΛΟΥ ΠΕΡΙ ΤΩΝ ΑΜΑΡΤΗΜΑΤΩΝ ΤΗΣ ΣΑΡΚΟΣ 

Έννοοϋμεν άκόμη καλώς πόσον ό Θεός μισεί καί καταδικάζει τά άμαρτήματα τής σαρκός, καί 
έκζητεί τον άγιασμόν ημών, καί έκ τών λόγων, τούς όποιους θά άναφέρωμεν έκ τών έπιστολών τοϋ 
θείου Παύλου. 

Καί πρώτον λέγομεν ότι, γράφων ό τοϋ Θεοϋ Απόστολος προς τούς έν Κορίνθω χριστιανούς, 
διαμαρτύρεται καί λέγει: «Μη πλανάσθε- ούτε πόρνοι, ούτε είδωλολάτραι, ούτε μοιχοί, ούτε μαλακοί, 
ούτε άρσενοκοίται, ούτε κλέπται, ούτε πλεονέκται, ούτε μέθυσοι, ού λοίδωροι, ούχ άρπαγες, βασιλείαν 
Θεοϋ ού κληρονομήσουσι» (Α' Κορ. στ' 9-10). Έκ τών λόγων τούτων πάς τις βλέπει ότι είνε άδύνατον 
άνθρωποι, οϊτινες είνε ένοχοι είς τά σαρκικά άμαρτήματα, νά είσέλθωσιν είς την βασιλείαν τοϋ Θεοϋ, 
έκτος μόνον έάν καθαρίσωσιν έαυτούς διά μετάνοιας άληθοΰς καί έξομολογήοεως ειλικρινούς. 



Έπειτα δέ πάλιν ό αυτός Απόστολος λέγει: «Φεύγετε την πορνείαν. Παν άμάρτημα, ό εάν ποιήση, 
άνθρωπος, έκτος τού σώματός έστιν- ό δέ πορνεύων εις το ίδιον σώμα άμαρτάνειν (Α' Κορ. στ' 18). Ό 
πράττων, λέγει, σαρκικόν άμάρτημα άμαρτάνει και μολύνει όχι μόνον τη,ν εαυτού ψυχήν, άλλα και τό 
σώμά του τό ίδιον τό κάμνει ρυπαρόν, άκάθαρτον και βδελυκτόν. 

Εις δέ τούς εν Έφέσω χριστιανούς γράφει τα έξης: «Πορνεία δέ και πάσα άκαθαρσία ή πλεονεξία 
μηδέ όνομαζέσθω εν ύμίν, καθώς πρέπει άγίοις» (Εφεσ. ε' 3). Διά των λόγων τούτων διαμαρτύρεται ό 
τού Θεού Απόστολος λέγων, ότι μεταξύ των χριστιανών όχι μόνον σαρκικόν τι άμάρτημα δέν πρέπει εξ 
ούδενός να τελήται, άλλά πρέτει νά ύπάρχη, και τόση προσοχή και καθαρότης και σωφροσύνη, ώστε 
ούδέ ονόματα άνηθίκων άμαρτημάτων νά άκούωνται ποτέ μεταξύ αύτών, ώς αρμόζει εις χριστιανούς, 
οιτινες διά τού Ιησού Χριστού γίνονται άγιοι. 

Προς δέ τούς Θεσσαλονικείς γράφει ταΰτα: «Τούτο έστι τό θέλημα τού Θεού, ό άγιασμός υμών, 
άπέχεσθαι υμάς άπό τής πορνείας- είδέναι έκαστον υμών τό έαυτοΰ σκεύος κτάσθαι εν άγιασμω και 
τιμή, μη εν πάθει επιθυμίας, καθάπερ και τά έθνη τά μη είδότα Θεόν... Ού γάρ έκάλεσεν ημάς ό Θεός 
επί άκαθαρσία, άλλ’ εν άγιασμω. Τοιγαροΰν ό άθετών ούκ άνθρωπον άθετεί, άλλά τον Θεόν, τον και 
δόντα τό Πνεύμα αύτοΰ τό Άγιον εις ημάς» (Α' Θεσσ. δ' 3-5, 7, 8). Διά των λόγων τούτων ό θείος 
Παύλος διδάσκει, καθώς πάς τις βλέπει, και κηρύττει τί ζητεί και τί θέλει ό Θεός εκ μέρους ημών των 
χριστιανών. Τό νόημα δέ των λόγων τούτων είνε τό έξης: Απαιτεί, λέγει, ό Θεός εξ ημών τον άγιασμόν 
των ψυχών και των σωμάτων ημών. Θά έχωμεν δέ τον άγιασμόν τούτον, όταν άπέχωμεν και 
φυλάττωμεν έαυτούς καθαρούς άπό τά άμαρτήματα τής σαρκός. Νά είξεύρη, λέγει, έκαστος εκ των 
χριστιανών νά κράτη και νά διατηρή τον έαυτόν του εν σωφροσύνη, εν άγνότητι και καθαρότητι, 
οπότε θά έ'χη. εις τον έαυτόν του τον άγιασμόν- νά κράτη άκόμη και νά διατηρή τον έαυτόν του εν 
δόξη, και τιμή, φυλάττων έαυτόν άγνόν και καθαρόν άπό τά άμαρτήματα τής σαρκός, χωρίς ποτέ νά 
άτιμάζη, τον έαυτόν του διά των παθών τούτων, καί χωρίς ν’ άφίνη, νά καταλαμβάνεται υπό τού 
πάθους τής κακής καί αίσχράς επιθυμίας- διότι τότε γίνεται όμοιος προς τούς εθνικούς καί τούς 
είδωλολάτρος, οιτινες, επειδή ήγνόουν τον Θεόν καί έλάτρευον τούς ψευδείς θεούς τής άκολασίας καί 
άκαθαρσίας, ήσαν παραδεδομένοι εις τά άμαρτήματα καί τά πάθη τής σαρκός. Πρέπει λέγει, ημείς οί 
χριστιανοί νά έχωμεν άληθινήν σωφροσύνην καί καθαρότητα, διότι ό Θεός, όστις είνε Θεός τής 
άγνότητος καί τής άγιωσύνης, δέν έκάλεσεν ημάς διά τού Μονογενούς αύτοΰ Υιού εις τό νά 
άκολουθήσωμεν την άκαθαρσίαν των άμαρτημάτων τής σαρκός, άλλά μάς έκάλεσεν, εις τό νά μείνωμεν 
άγνοί καί καθαροί άπό πάσης άμαρτίας, καί νά μείνωμεν πιστοί εις αύτόν, πορευόμενοι εν άγνότητι 
καί άγιασμω, άπέχοντες άπό πάσαν πονηράν πράξιν καί αίσχράν επιθυμίαν. Καί λοιπόν, συμπεραίνει 
ό τού Θεού Απόστολος, άφοΰ ή θέλησις τού Θεού είνε ϊνα εϊμεθα άγνοί καί καθαροί, εκείνος όστις 
παραβαίνει καί δέν υπακούει είς τό θέλημα τούτο τού Θεού, άλλά ρίπτει τον έαυτόν τον είς τον 
μολυσμόν τής σαρκός, δέν παρακούει καί δέν άπειθεί είς άνθρωπον, άλλ’ άπειθεί είς αύτόν τον Θεόν, 
όστις καί τό Πνεύμα αύτοΰ τό Άγιον έδωκεν είς ημάς, τον πολύτιμον καί άνεκτίμητον τούτον 
ούράνιον θησαυρόν. 


233. Ο ΚΥΡΙΟΣ ΚΑΤΑΔΙΚΑΖΕΙ ΚΑΙ ΤΗΝ ΣΑΡΚΙΚΗΝ ΚΑΚΗΝ ΕΠΙΘΥΜΙΑΝ 

Ό Κύριος ημών Ιησούς Χριστός δίδων τον τέλειον νόμον, διά τού οποίου τελειοποιείται 
πνευματικώς ό άνθρωπος, καθιστάμενος καθαρός καί κατά την ψυχήν καί κατά τό σώμα, δέν 
άπαγορεύει καί δέν καταδικάζει μόνον την πράξιν οίουδήποτε σαρκικού άμαρτήματος, άλλ’ 
άπαγορεύει καί καταδικάζει καί αύτήν την εσωτερικήν κακήν επιθυμίαν τής ψυχής. Ιδού οί λόγοι Του: 
«Ήκούσατε, ότι έρρέθη τοίς άρχαίοις, Ού μοιχεύσεις. Έγώ δέ λέγω ύμίν, ότι πάς ό βλέπων γυναίκα 
προς τό έπιθυμήσαι αύτής, ήδη έμοίχευσεν αύτήν εν τη καρδία αύτοΰ» (Ματθ. ε' 27-28). 

Διά των λόγων τούτων ό Κύριος συμπληρών, ώς βλέπομεν, την έβδόμην εντολήν τού δεκαλόγου 
τού Μωύσέως, διά τής όποιας άπηγορεύετο καί κατεδικάζετο ή άθέμιτος καί βδελυρά πράξις τής 
μοιχείας, λέγει: Ήκούσατε καί γνωρίζετε εκ τού Μωσαϊκού νόμου, ότι έδόθη εντολή είς τούς άρχαίους 
Ίσραηλίτας, διά τής οποίας άπηγορεύετο καί κατεδικάζετο ή μοιχεία. Έγώ δέ, συμπληρώνων την 
έβδόμην εντολήν, σάς λέγω ότι είνε ένοχος όχι μόνον εκείνος, όστις πράξη, μοιχείαν διά τοΰ σώματος, 
άλλά καί πάς άνθρωπος, όστις βλέπει γυναίκα προς τον σκοπόν ϊνα έπιθυμήση. καί εύχαριστηθή 
σαρκικώς εξ αύτής- πάς τοιοΰτος άνθρωπος ήδη, ότε βλέπει αύτήν μέ τοιαύτην πονηράν καί κακήν 
επιθυμίαν, έμοίχευσεν αύτήν έσωτερικώς εν τη ψυχή του. 


234. ΟΙ ΠΕΡΙ ΤΗΣ ΣΑΡΚΙΚΗΣ ΚΑΚΗΣ ΕΠΙΘΥΜΙΑΣ ΛΟΓΟΙ ΤΟΥ ΠΑΥΛΟΥ 

Αύτήν την μετά περιέργον καί εμπαθούς επιθυμίας βλέψιν οίουδήποτε άντικειμένου, την όποιαν 
ό Κύριος καταδικάζει ώς μοιχείαν, ό θείος Παύλος ονομάζει επιθυμίαν κακήν, διά την όποιαν έρχεται 
ή οργή καί τιμωρία τού Θεού. Ιδού οί λόγοι του: 

«Νεκρώσατε τά μέλη υμών τά επί τής γής, πορνείαν, άκαθαρσίαν, πάθος, επιθυμίαν κακήν καί 
την πλεονεξίαν, ήτις έστίν είδωλολατρεία- δι’ ά έρχεται ή οργή τού Θεού επί τούς υιούς τής 
άπειθείας» (Κολοσ. γ' 5-6). «Μέλη επί τής γής» εννοεί ό τού Θεού Απόστολος ενταύθα τά μέλη τού 
άνθρώπου τά έπιθυμοΰντα τάς επί τής γής φθαρτάς καί έφαμάρτους ήδονάς. «Άκαθαρσίαν» εννοεί 
πιάντα αισχρόν μολυσμόν τής σαρκός. «Πάθος» εννοεί την ροπήν τής ψυχής είς την ηδονήν τής 



σαρκός, ήτις ψυχή, ένεκα τής κακής έξεως και συνήθειας, γίνεται επιρρεπής και έκδοτος εις την 
ηδονήν ταύτην. «Επιθυμίαν κακήν» εννοεί το νά διανοήται ό άνθρωπος και να άσπάζεται και να θέλη, 
και νά έπιθυμη εν τη ψυχή του την σαρκικήν άμαρτίαν. Εις τα πάθη και τα άμαρτήματα τής σαρκός 
κατατάσσει ό τοϋ Θεοϋ Απόστολος και την πλεονεξίαν, διότι όπως ή ψυχή τοϋ σαρκικού άνθρώπου 
κλίνει και ρέπει και παραδίδεται εις τάς σαρκικάς άμαρτίας, νομίζουσα ότι θά εύρη εν αύταίς την 
εύχαρίστησίν της, οΰτω και ό πλεονέκτης κλίνει και ρέπει εις τά χρήματα και πράγματα, εις τά όποια 
άφοσιοΰται όλοψύχως, έλπίζων εις αυτά και όχι εις τον Θεόν. «Δι’ ά έρχεται ή οργή τοϋ Θεοϋ». Διά 
πάντα ταϋτα, λέγει, καθώς και δι’ εν έκαστον τούτων, επέρχεται ή έκδίκησις και τιμωρία τοϋ Θεοϋ 
επί πάντας τούς ενόχους εις ταϋτα. Και διά τοϋτο παραγγέλλει ό τοϋ Θεοϋ Απόστολος, όπως 
άποφύγωμεν την τοιαύτην καταδίκην, νά συμμορφωθώμεν προς τό θέλημα τοϋ Θεοϋ, και 
καταστήσωμεν διά τής χάριτός του νεκρά ώς προς την άμαρτίαν τά μέλη, δι’ ών ένεργοΰνται τά 
άμαρτήματα ταϋτα. 


235. ΚΑΙ ΜΟΝΗ Η ΠΟΝΗΡΑ ΒΛΕΨΙΣ ΚΑΙ ΕΜΠΑΘΗΣ ΕΠΑΣΧΟΛΗΣΙΣ ΕΙΝΕ 
ΣΥΓΚΑΤΑΘΕΣΙΣ ΤΗΣ ΨΥΧΗΣ ΠΡΟΣ ΤΗΝ ΑΜΑΡΤΙΑΝ 

Προς γνώσιν δε των άγνοούντων πρέπει νά δώσωμεν και την έξης έξήγησιν. Ή εμπαθής και 
περίεργος βλέψις, ή γινομένη είς οίονδήποτε άντικείμενον προς ηδονήν και εύχαρίστησίν, δεν γίνεται 
μόνον διά των οφθαλμών τοϋ σώματος, άλλά γίνεται και διά μόνης τής διανοίας και τοϋ φανταστικού 
τής ψυχής. Και αυτή, ή διά τής διανοίας και τοϋ φανταστικού γινομένη εμπαθής και ένήδονος βλέψις 
και θεωρία, δεν είνε μικροτέρα άμαρτία άπό την γινομένην διά τών οφθαλμών τοϋ σώματος. Καθόσον 
ή διά τής διανοίας και τοϋ φανταστικού βλέψις καί θεωρία είκονίζεται καί έντυποϋται 'ζωηρότερον εν 
τη ψυχή, παρ’ ό,τι παρίσταται καί έντυποϋται ή διά τών σωματικών οφθαλμών. 

Άλλ’ ίσως εϊπη, τις, ότι διά τών λόγων ούς λέγει ό Κύριος, «πας ό βλέπων γυναίκα προς τό 
έπιθυμήσαι αύτής, ήδη έμοίχευσεν αύτήν έν τη καρδία αύτοϋ», δέν καταδικάζει ώς ένοχον μοιχείας 
έσωτερικής τον βλέποντα σαρκικόν άντικείμενον καί περιεργαζόμενον έμπαθώς αύτό, μη κάμνοντα 
όμως συγκατάθεσιν είς τό νά άμαρτήση, μετ’ αύτοϋ’ άλλά καταδικάζει έκείνον μόνον, όστις καί βλέπει 
έμπαθώς καί συγκατατίθεται καί θέλει, ινα πράξη, τό πονηρόν μετ’ αύτοϋ, έστω καί αν δέν ήδυνήθη 
νά πράξη, τούτο. Αύτόν καί μόνον, ίσως εϊπη τις, καταδικάζει ό Χριστός. 

Είς την ένστασιν ταύτην άπαντώντες λέγομεν, ότι ό δίδων τοιούτην έννοιαν είς τούς λόγους τοϋ 
Χριστοϋ, δέν νοεί αύτούς όρθώς. Ό Χριστός λέγων ότι είνε ένοχος μοιχείας πάς, όστις βλέπει μετ’ 
έμπαθοϋς καί ένηδόνου βλέψεως, νοεί ότι είνε ένοχος ούτος είτε κάμη, συγκατάθεσιν είς τό νά ποιήση, 
τό κακόν καί διά τοϋ σώματος εϊτε όχι- ένοχον άμαρτίας καθιστά αύτόν τοϋτο, τό ότι βλέπει μετά 
περιεργείας πονηράς, έμπαθοϋς καί ένηδόνου. Καί διά νά γίνη τοϋτο καταληπτόν είς πάντας, λέγομεν 
ότι ή άμαρτία τής σαρκός είνε δύο ειδών: άμαρτία τελουμένη πρακτικώς διά τοϋ σώματος, καί άμαρτία 
τελουμένη έσωτερικώς διά μόνης τής ψυχής. Καί την μέν τελουμένην διά τοϋ σώματος έξωτερικώς την 
νοεί πάς τις, καί είνε όλως περιττόν νά ειπωμεν είς τί συνίσταται αυτή. Λέγομεν μόνον είς τί 
συνίσταται ή τελουμένη έσωτερικώς διά μόνης τής ψυχής. Αυτή συνίσταται είς τό νά άσπάζεται καί 
νά έγκρίνη καί νά θέλη, ή ψυχή, όπως νοη καί διαλογίζεται καί μελετά καί περιεργάζεται έμπαθώς, 
εϊτε διά τών σωματικών οφθαλμών εϊτε διά μόνης τής διανοίας καί τοϋ φανταστικού τής ψυχής, 
οίονδήποτε άντικείμενον, ϊνα διά τής έμπαθοϋς ταύτης θεωρίας ηδύνεται έσωτερικώς. Άλλά τό νά 
στέργη καί νά θέλη, ή ψυχή όπως διαλογίζεται καί μελετά καί περιεργάζεται έμπαθώς οίονδήποτε 
άντικείμενον, ούχί δι' άλλον τινά σκοπόν, παρά μόνον διά ηδονήν καί εύχαρίστησίν, τούτο, καθώς πάς 
προσέχων δύναται σαφώς νά έννοήση,, είνε καθαρά συγκατάθεσις τής ψυχής είς τό νά τέλη, την 
άμαρτίαν έσωτερικώς. Διότι τότε, καί μόνον τότε, δέν είνε συγκατάθεσις τής ψυχής, όταν αυτή 
άποδοκιμάζη, καί άποκρούη την πονηράν μελέτην καί έμπαθή έπασχόλησιν. Επομένως, όπως είνε 
συγκατάθεσις καί θέλησις τοϋ άνθρώπου είς τό νά πράξη, έξωτερικώς τό πονηρόν διά τοϋ σώματος, 
ούτως είνε καί συγκατάθεσις καί θέλησις, ινα ποιήση την άμαρτίαν έσωτερικώς διά μόνης τής ψυχής. 
Ή τελευταία αυτή συγκατάθεσις, ούσα ένέργεια καί πράξις πονηρά τής ψυχής έσωτερική, καθιστά 
αύτήν άκάθαρτον καί ένοχον ένώπιον τοϋ Θεοϋ, καί χωρίς αύτη νά κάμη συγκατάθεσιν είς τό νά 
ποιήση καί έξωτερικώς την άμαρτίαν. Διότι, έάν δέν κάμνη ό άνθρωπος τοιαύτην συγκατάθεσιν, είς τό 
νά πράξη δηλονότι καί έξωτερικώς την άμαρτίαν διά τοϋ σώματος, τοϋτο προέρχεται ούχί έκ τοϋ ότι 
άποδοκιμάζει την άμαρτίαν ήν έσωτερικώς έπιθυμεί καί περιπαθώς έγκολποϋται καί ένηδόνως έκτελεί 
έν τώ έργαστηρίω τής ψυχής του, άλλά προέρχεται έκ τούτου, έκ τού ότι είς την σωματικώς 
τελουμένην άμαρτίαν δίδει μόνον σημασίαν. Είς δέ την έσωτερικώς τελουμένην δέν δίδει σημασίαν ή 
δίδει έλαχίστην, καί δι' αύτόν τον λόγον ένεργεί αύτήν έντός τής ψυχής του. 

Άλλ’ ό οϋτω φρονών περί τής έσωτερικής ταύτης άμαρτίας, νοεί καί έκτιμά αύτήν όπως έκεΐνος, 
ό όποιος θέλει μέν καί άπό καρδίας έπιθυμεί τον φόνον καί την καταστροφήν άνθρώπου τίνος τον 
όποιον φθονεί, ή διάκειται προς αύτόν έχθρικώς, άλλά τό νά φονεύση αύτόν ό ίδιος θεωρεί ώς 
μέγιστον καί θανάσιμον άμάρτημα τιμωρούμενον μεγάλως ύπό τού Θεοϋ, καί διά τοϋτο δέν κάμνει 
τοιαύτην άπόφασιν. Έάν όμως συμβη νά τον φονεύση άλλος τις, αισθάνεται μεγάλην εύχαρίστησίν καί 
χαράν χωρίς νά θεωρη τοϋτο άμαρτίαν. Άλλά τον έχοντα τοιαύτην ψυχικήν διάθεσιν ό εύαγγελιστής 
Ιωάννης τον ονομάζει άνθρωποκτόνον, δηλαδή φονέα (Α' Ίωάν. Γ' 14). 

Καί έκ τοϋ παραδείγματος τούτου καθίσταται φανερόν, ότι καί μόνη ή πονηρά βλέψις καί 
θεωρία καί έπασχόλησις είς σαρκικόν άντικείμενον, όταν ή ψυχή δέν άποκρούη τό κακόν, είνε 



συγκατάθεσις εις την άμαρτίαν. 


236. Η ΠΡΟΣ ΤΗΝ ΕΣΩΤΕΡΙΚΗΝ ΑΜΑΡΤΙΑΝ ΣΥΓΚΑΤΑΘΕΣΙΣ ΕΙΝΕ 
ΑΜΑΡΤΙΑ ΜΕΓΑΛΗ 

Ή προς την εσωτερικήν άμαρτίαν συγκατάθεσις τής ψυχής, περί ής ό λόγος, είνε άμαρτία τοϋ 
πνεύματος, τουτέστιν είνε άμαρτία, τη,ν οποίαν ενεργεί και τελεί έσωτερικώς ό άνθρωπος διά τοϋ 
πνεύματος, ήτοι διά τίτς ψυχής του. Και νοεί τις τοΰτο, όταν λάβη, ύπ’ όψιν του τη,ν εν πνεύματι 
προσευχήν, δι’ ής ό άνθρωπος λατρεύει τον Θεόν. Όπως δηλονότι ό άνθρωπος, καί χωρίς νά λέγη, τι 
διά τοϋ στόματός του καί χωρίς νά κάμη, εξωτερικήν τινα κίνησιν διά τοϋ σώματός του, δύναται 
έσωτερικώς διά μόνης τής ψυχής του, προσηλώνων την διάνοιαν καί την καρδίαν του, νά προσεύχεται 
νοερώς καί νά λατρεύη, τον Θεόν εν πνεύματι, κατά παρόμοιον τρόπον δύναται πάς τις νά έννοήση 
ότι τελείται καί έσωτερικώς ή άμαρτία. Διότι, όταν νοή, ό άνθρωπος καί μελετά καί περιεργάζεται 
έμπαθώς καί ένηδόνως άντικείμενόν τι, ένεργεί καί πράττει έσωτερικώς την άμαρτίαν τής αίσχρότητος 
διά μόνης τής ψυχής τοϋ καί τής καρδίας του καί τής διανοίας του, χωρίς νά λαμβάνη, μέρος τό σώμα 
αύτοϋ. 

Ώς τοιαύτη ή προς την έσωτερικήν άμαρτίαν συγκατάθεσις τής θελήσεως δεν εινε μικρά τις καί 
τυχαία άμαρτία, άλλ’ εινε μεγάλη. Διότι ό χριστιανός καί κυρίως ή ψυχή αύτοϋ εινε ναός τοϋ Θεοϋ καί 
κατοικητήριον τοϋ Αγίου Πνεύματος: «Υμείς έστε ναός Θεοϋ ζώντος» (Β' Κορ. στ' 16), λέγει ό θείος 
Παϋλος. Ή ψυχή λοιπόν έκείνη, ήτις έργάζεται την άμαρτίαν έσωτερικώς, μολύνει καί κάνει 
άκάθαρτον αύτόν τον οίκον τοϋ Θεοϋ. Διότι διά τής άμαρτίας, την οποίαν τελεί έσωτερικώς, εισάγει 
έν αύτη, τό πονηρόν καί άκάθαρτον πνεϋμα, έγκαταλιμπάνουσα τοιουτοτρόπως τον Χριστόν, δστις 
είνε ό πνευματικός αύτής νυμφίος, ό οποίος καί έθυσιάσθη υπέρ αύτής, όπως την άγιάση,. Διά τοϋτο 
ή ψυχή αύτη ονομάζεται καί μοιχαλίς, διότι έξομοιοϋται προς την μοιχαλίδα γυναίκα, ήτις άφίνουσα 
τον έαυτής σύζυγον άκολουθεί ξένον καί άλλότριον. 

Κατά λόγον δικαιοσύνης ό Κύριος άποκαλεί μοιχείαν την έσωτερικήν άμαρτίαν. Έκ των ρηθέντων 
έννοεί άκόμη πάς τις, ότι ό Κύριος όνομάζων έσωτερικήν μοιχείαν την έν τη, ψυχή τοϋ άνθρώπου 
ένεργουμένην αίσχράν άμαρτίαν, πράττει τοϋτο κατά λόγον δικαιοσύνης. Διότι, όταν ό άνθρωπος 
δέχεται έν τη, ψυχή του την άμαρτίαν, καί μελετά καί περιεργάζεται καί εύχαριστήται έν αύτη,, τί άλλο 
άποδεικνύει τοϋτο παρ’ ότι νοεί, έπιθυμεί καί θέλει έκείνα τά όποια ό Θεός καταδικάζει; Τί άλλο 
τοϋτο σημαίνει παρ’ ότι ή ψυχή του, ήτις πρέπει νά είνε προσκεκολλημένη καί άφωσιωμένη είς τον 
Θεόν, είνε παραδεδομένη είς την άκαθαρσίαν τής άμαρτίας, καί αύτήν έπιθυμεί καί ένεργεί καί 
πράττει έσωτερικώς; Άποκαλών λοιπόν ό Κύριος τής τοιαύτην τής ψυχής έπιθυμίαν καί ένέργειαν 
μοιχείαν τελουμένην έν τη, καρδία άποκαλεί αύτήν οϋτω κατά λόγον δικαιοσύνης. 


237. Η ΕΣΩΤΕΡΙΚΗ ΑΜΑΡΤΙΑ ΕΙΝΕ ΕΠΙΚΙΝΔΥΝΩΔΕΣΤΕΡΑ ΤΗΣ 
ΕΞΩΤΕΡΙΚΗΣ 

Αλλά τό άξιον πολλής προσοχής είνε, ότι ή πονηρά καί κακή αύτη έπιθυμία καί έμπαθής 
περιέργεια τής ψυχής είνε έπικινδυνωδεστέρα άπό πάσαν έξωτερικήν άμαρτίαν- διότι πάσα έξωτερική 
άμαρτία δύναται εύκολώτερον νά διαγνωσθή- ή κακή όμως αύτη έπιθυμία δεν παρουσιάζεται είς τον 
άνθρωπον φανερώς ώς αί άλλαι άμαρτίαι, αί διά τοϋ σώματος τελούμεναι, άλλ’ εισχωρεί έν τη, ψυχή 
ύπούλως καί άπατηλώς. Έάν μάλιστα δεν έχη, τις γνώσιν αύτής, εισχωρεί έλευθέρως καί δλως 
άπαρατήρητος. Αλλά καί όταν τις έχη, γνώσιν αύτής, άλλ’ άπροσεκτη, υποκλέπτει, ώς ύπουλος καί 
άπατηλή, πολύ εύκόλως την διάγνωσιν αύτοϋ- διότι δεν παρουσιάζεται, έν άρχή μάλιστα, είς την 
διάνοιαν τοϋ ώς κακόν τι, άλλ’ άπλώς ώς μία ίδέα, έπειτα δέ ώς ίδέα άπλής γνώσεως, έν τη, όποια 
υπεισέρχεται καί εισχωρεί ύπούλως καί άνεπαισθήτως ή άθέμιτος ηδονή. Τόσον δολία καί άπατηλή 
είνε ή έσωτερικώς τελουμένη άμαρτία! Καί έάν συμβή, νά ένεργήται καί νά παραμένη, έν τη ψυχή, 
χωρίς νά άποδοκιμάζεται υπό τής θελήσεως, θά έπιφέρη τον αιώνιον θάνατον τής ψυχής- έστω καί άν 
τις διετήρησεν έαυτόν καθαρόν άπό πάντα τά έξωτερικά σαρκικά άμαρτήματα, καί νομίζη, διά τοϋτο 
έαυτόν σώφρονα καί αγνόν. Θά έπιφέρη καί είς αύτόν τον αιώνιον θάνατον, διότι ή ψυχή του, 
άποθανοϋσα μέ την έσωτερικήν άμαρτίαν, θά εύρεθή, μεμολυσμένη καί άκάθαρτος ένώπιον τοϋ Θεοϋ, 
καί ώς τοιαύτη θά άποκλεισθή, τής βασιλείας τοϋ Θεοϋ, ένθα έπικρατεί καί βασιλεύει ή άκρα καί 
άπόλυτος καθαρότης καί άγιότης καί πάν τό φέρον μόλυσμα άμαρτίας δέν έχει είσοδον καί χώραν έν 
αύτη,. 


238. ΧΑΡΙΝ ΤΟΥ ΑΓΙΑΣΜΟΥ ΤΟΥ ΑΝΘΡΩΠΟΥ, Ο ΧΡΙΣΤΟΣ ΔΙΔΕΙ ΚΑΙ 
ΤΕΛΕΙΟΝ ΝΟΜΟΝ 

Δι’ αύτόν τον λόγον καί ό Χριστός ήλθεν είς τον κόσμον, διά νά άνακαινίση, καί άναπλάση, τον 
άνθρωπον καί καταστήση, αύτόν δλως άγνόν, καθαρόν καί άμωμον άπό την άμαρτίαν, όπως δυνηθή, 
τοιουτοτρόπως ούτος νά είσέλθη, είς την βασιλείαν τοϋ Θεοϋ. Προς αύτόν άκριβώς τον σκοπόν 
συνεπλήρωσε καί τον Μωσαϊκόν νόμον, καί έδωκε τον τέλειον τοϋ Εύαγγελίου νόμον. Διά τοϋ 
Εύαγγελικοϋ δέ νόμου έκκόπτων καί τάς αιτίας, έκ των όποιων προέρχονται αί παραβάσεις των 



εντολών τοϋ Δεκαλόγου, καθαρίζει και τον έσω άνθρωπον άπό πάσας τάς κακάς αύτοΰ επιθυμίας και 
διαθέσεις. Διότι ό Μωσαϊκος νόμος επί παραδείγματι απαγόρευε και κατεδίκαζε διά τής έκτης 
εντολής, εκείνον όστις ήθελε φονεύσει τον πλησίον του. Ό δε Χριστός, συμπληρών τίιν εντολήν 
ταύτην, λέγει ότι είνε ένοχος ενώπιον τίτς θείας δικαιοσύνης και εκείνος όστις ήθελε υβρίσει και 
κακολογήσει και εξευτελίσει τον πλησίον του, καθώς και εκείνος, όστις ήθελεν όργισθη κατ’ αυτού 
παραλόγως και άτόπως (Ματθ. ε' 22). Ούτως ό Χριστός, άπαγορεύων τον θυμόν και την οργήν, 
έκκόπτει συγχρόνως και την ρίζαν, ήτοι την αιτίαν εκ τής οποίας προέρχεται ό φόνος- καθόσον ό 
φόνος μετά προηγούμενον θυμόν και οργήν ώς επί τό πλείστον γίνεται, άπαλλάσσει δε και την ψυχήν 
εκ τής άμαρτίας τής παράλογον οργής και καθιστά αυτήν πραείαν και ειρηνικήν. Ωσαύτως ποιεί ό 
Χριστός και ώς προς την έβδόμην εντολήν- διότι άπαγορεύει όχι μόνον τό να πράττη, ό άνθρωπος παν 
εξωτερικόν σαρκικόν άμάρτημα, τό οποίον κατεδίκαζε και ό Μωσαϊκος νόμος, άλλ’ άπαγορεύει και τό 
να δέχεται μόνον και να έπιθυμη έσωτερικώς διά τής θελήσεώς του τό πονηρόν, άναγεννών ούτω και 
τελειοποιών τον δλον άνθρωπον, κατά ψυχήν και κατά σώμα. Και εν γένει πάσα ή νομοθεσία τοϋ 
Χριστού άποβλέπει εις τον άνακαινισμόν τού έσω και τοϋ έξω άνθρώπου και εις την ηθικήν αύτοΰ 
έξύψωσιν, όπως κατασταθή δλως άγνός, άμωμος και άγιος. 

Διά τούτο ό θείος Παύλος συμφώνως προς την νομοθεσίαν ταύτην τού Χριστού παραγγέλλει και 
προτρέπει, άλλά καί διαμαρτύρεται άκόμη, ϊνα καθαρίσωμεν εαυτούς άπό πάντα μολυσμόν τής 
άμαρτίας, εξωτερικόν και εσωτερικόν, όπως άποκτήσωμεν ούτω την καθαρότητα και τον άγιασμόν, 
άνευ τού όποιου είνε άδύνατον νά ϊδη, ό άνθρωπος τό πρόσωπον τού Θεού. «Καθαρίσωμεν, λέγει, 
εαυτούς άπό παντός μολυσμοΰ σαρκός και πνεύματος (=τής ψυχής)» (Β' Κορ. ζ' 1). Καί: «Διώκετε 
(=ζητεϊτε και επιδιώκετε νά άποκτήσετε) τον άγιασμόν, ού χωρίς ούδείς δψεται τό Κύριον» (Έβρ. ιβ' 
14). Ότι δε άξιοι τοΰ νά ϊδωσι καί νά άπολαύσωσι τον Θεόν θά εινε μόνον εκείνοι, οϊτινες άπέκτησαν 
την καθαρότητα καί τον άγιασμόν, μάς τό βέβαιοί αύτός ό Κύριος λέγων: «Μακάριοι οί καθαροί τη 
καρδία, ότι αύτοί τον Θεόν όψονται» (Ματθ. στ' 8). 

Έκ πάντων λοιπόν τών ρηθέντων περί τών άμαρτημάτων τής σαρκός, κατανοεί ό χριστιανός 
πόσον φοβερά καί θανάσιμα είνε τά άμαρτήματα ταΰτα. Καί έάν ό άνθρωπος είνε ένοχος είτε εις 
πολλά έκ τών άμαρτημάτων τούτων, είτε καί εις έν εξ αύτών,_ καί δεν φροντίση, εγκαίρως ϊνα 
καθαρισθη, εξ αύτών, μέρος μετά τού Θεού δεν είνε δυνατόν ποτέ ούτος νά έχη,. 


239. ΠΩΣ ΚΑΘΑΡΙΖΕΤΑΙ ΚΑΙ ΠΩΣ ΔΙΑΤΗΡΕΙΤΑΙ ΚΑΘΑΡΟΣ Ο ΑΝΘΡΩΠΟΣ 
ΕΚ ΤΩΝ ΣΑΡΚΙΚΩΝ ΑΜΑΡΤΗΜΑΤΩΝ 

Άλλά πώς καθαρίζεται ό άνθρωπος, εάν είνε ένοχος είτε εις πολλά είτε καί εις έν έκ τών παθών 
τής σαρκός; Τό μέσον διά τοΰ όποιου καθαρίζεται ό άνθρωπος άπό πάν άμάρτημα σαρκικόν, είνε 
εκείνο, δι’ ού άπαλλάσσεται καί άπό οίανδήποτε άλλην άμαρτίαν. Είνε δέ τούτο, ώς γνωστόν, ή 
άληθής μετάνοια καί έξομολόγησις τού ενόχου καί ή άπόφασις τού νά άπαρνηθη πλέον τον μολυσμόν 
καί την άκαθαρσίαν τής άμαρτίας. Έάν λοιπόν είνε τις ένοχος είτε εις έν εϊτε εις πολλά σαρκικά 
άμαρτήματα, οφείλει, έχων ύπ’ δψιν του όσα έρρέθησαν περί μετάνοιας (167 καί καθεξής), νά 
μετανοήση, είλικρινώς, καί ας έχη. άδίστακτον την βεβαιότητα, ότι ό Θεός τελείως θά συγχωρήση, 
αύτόν, όσηδήποτε καί αν είνε ή ένοχή του, όσαιδήποτε καί αν είνε αί παρεκτροπαί του. 

Άλλ’ άφοΰ άπαξ καθαρισθη, διά τής μετάνοιας έκ τών άμαρτημάτων τούτων, έχει άπόλυτον 
άνάγκην νά μεταχειρίζεται άνάλογα πνευματικά όπλα ή μέσα, όπως πολεμη δι’ αύτών καί άποκρούη, 
πάν δ,τι δύναται νά μολύνη, αύτόν. Ποια δέ είνε τά ίδιάζοντα ταΰτα πνευματικά όπλα ή μέσα, 
έρχόμεθα νά ύποδείξωμεν ήδη, συμπεριλαμβάνοντες άκόμη εις την ύπόδειξιν ταύτην καί όσα έκ τών 
ύποδειχθέντων γενικών όπλων θεωροΰμεν άπαραίτητα εις την καταπολέμησην τών άμαρτημάτων 
τούτων. ’Έχων δέ ούτως ό χριστιανός όμοΰ επί τό αύτό τά όπλα ταΰτα, θά μνημονεύη, αύτών 
εύχερέστερον καί μεταχειριζόμενος αύτά θά μένη, μέ την χάριν τού Θεού άμόλυντος άπό πάσης 
σαρκικής άμαρτίας. Είνε δέ τά όπλα ταΰτα άναγκαϊα διά πάντας άνεξαιρέτως τούς χριστιανούς- όχι 
μόνον δι’ εκείνους, οϊτινες τυχόν περιέπεσαν εις σαρκικά άμαρτήματα καί μετανοούν, άλλά καί δι' 
εκείνους, οϊτινες δεν παρεξετράπησαν εις άμάρτημα τοιοΰτον. Είνε καί δι’ αύτούς χρήσιμα τά όπλα 
ταΰτα, διότι καί ούτοι, έάν δέν μεταχειρίζωνται αύτά, δέν είνε ούδόλως άπίθανον νά παρεκκλίνωσι καί 
νά παρεκτρατώσιν εις τό μέλλον- ενώ, έάν έχωσι ταΰτα ύπ’ όψιν τών καί τά μεταχειρίζωνται, θά 
προφυλάσσωνται καί θά διατηρώσι τον έαυτόν τών άπτωτον και άμόλυντον. Ώς κυριώτερα δέ 
πνευματικά όπλα κατά τών άμαρτημάτων τής σαρκός παραθέτομεν τά έξης. 


ΠΝΕΥΜΑΤΙΚΑ ΟΠΛΑ Η ΜΕΣΑ ΠΡΟΣ ΚΑΤΑΠΟΛΕΜΗΣΙΝ ΤΩΝ 

ΑΜΑΡΤΗΜΑΤΩΝ ΤΗΣ ΣΑΡΚΟΣ 

240. α') ΟΡΘΑΙ ΣΚΕΨΕΙΣ 

Δύναται δηλαδή ό άνθρωπος νά σκέπτεται, ότι τά άμαρτήματα ταΰτα, ώς εϊπομεν καί 
προηγουμένως (230), καί την ύγείαν αύτοΰ καταστρέφουσι, καί την τιμήν καί ύπόληψιν βλάπτουσι. 
Δύναται έτι νά σκέπτεται, ότι αί άπολαύσεις καί ήδοναί τής σαρκός είνε εφήμεροι καί παροδικαί- 



διότι αϋριον θά άποθάνη, και ούδεμία αθέμιτος ηδονή θά παρακολούθηση αυτόν, αλλά τουναντίον θά 
συνοδεύση, αυτόν ή λύπη, ή εντροπή και ή αισχύνη. Το δε φοβερώτερον, ότι διά στιγμιαίας αθεμίτους 
ήδονάς και εύχαριστήσεις θά τιμωρήται και θά βασανίζεται αιωνίως. 

Άλλ’ έκτος της αιωνίου τιμωρίας, δύναται νά σκέπτεται και την βάσανον, την όποιαν δοκιμάζει 
και εν τω κόσμω τούτω. Διότι ό δουλεύων εις τά σαρκικά άμαρτήματα ούδέποτε δύναται νά εύρη, 
άνάπαυσιν και ησυχίαν. Και τούτο εινε φυσικόν- επειδή ή ψυχή τού ανθρώπου έχει απείρους 
επιθυμίας και εφέσεις, τάς όποιας θά πλήρωσή αύτός ό άπειρος Θεός (84) εν τω μέλλοντι εις τούς 
ύπακούοντας εις τό θέλημά του. Ό δε δουλεύων εις τά σαρκικά άμαρτήματα, νομίζων ότι θά 
χορτασθή ή άπειρος αύτοΰ επιθυμία διά των αθεμίτων ηδονών τής σαρκός, επιδιώκει την άπόλαυσιν 
αύτών, έχων και νοϋν και ψυχήν και καρδίαν έστραμμένην πάντοτε εις αύτάς. Άλλ’ αντί νά εύρίσκη 
την πλήρωσιν και τον χορτασμόν τής επιθυμίας του, τούναντίον επαυξάνει την πείναν και την δίψαν 
τής ψυχής του- διότι όσω περισσότερον απολαμβάνει την αθέμιτον ηδονήν, τόσω περισσότερον διψά 
και επιθυμεί αύτήν. "Ενεκα δε τής αχόρταστου ταύτης επιθυμίας και δίψης, δεν δύναται νά εύρίσκη 
άνάπαυσιν ούτε ημέραν ούτε νύκτα. Διότι και την ημέραν εύρίσκεται εις άνησυχίαν και ταραχήν, και 
την νύκτα στενοχωρείται και βασανίζεται. Τούτο δε τί άλλο εινε παρά μία διαρκής βάσανος, άπό την 
οποίαν εινε άπηλλαγμένος και ελεύθερος ό εγκρατής και σώφρων. 

Αί τοιαΰται σκέψεις εινε όπλον πνευματικόν λίαν συντελεστικόν εις την άποδίωξιν τής σαρκικής 
επιθυμίας, διότι δι’ αύτών πείθεται ό άνθρωπος, ότι τό άληθές συμφέρον του όχι μόνον τό αιώνιον, 
άλλά και τό προσωρινόν, εινε νά άποφεύγη πάση, δυνάμει την σαρκικήν άμαρτίαν. 


241. β') ΑΠΟΦΥΓΗ ΤΩΝ ΑΦΟΡΜΩΝ ΚΑΙ ΑΙΤΙΩΝ 

Άλλο μέσον προς καταπολέμησιν των άμαρτημάτων τής σαρκός εινε ή άποφυγή των αιτίων και 
των άφορμών εκ των οποίων προέρχονται ταϋτα. Άφορμαί δε και αίτίαι, τάς οποίας πρέπει νά 
άποφεύγη ό άνθρωπος, ϊνα μη μολύνεται ή ψυχή του, εινε αί κακαί συναναστροφαί, ή περιέργεια επί 
προσώπων ή όποιωνδήποτε άντικειμένων καί εικόνων προκαλούντων την άμαρτίαν, επίσης τό νά 
άκούη, τις άνηθικότητος, αισχρά άσματα, τό νά άναγινώσκη, άνήθικα άναγνώσματα καί μυθιστορήματα, 
καθώς καί τό νά βλέπη, άσέμνους θεατρικάς ή κινηματογραφικάς παραστάσεις. 

Την άποφυγήν ταύτην των αιτίων καί άφορμών την επιβάλλει εις ημάς αύτός ό Κύριος λέγων: 
«Εί ό οφθαλμός σου ό δεξιός σκανδαλίζει σε, έξελε αύτόν καί βάλε άπό σοΰ- συμφέρει γάρ σοι ϊνα 
άπόληται εν των μελών σου καί μη δλον τό σώμα σου βληθή εις γέενναν- καί εί ή δεξιά σου χειρ 
σκανδαλίζει σε, έκκοψον αύτήν καί βάλε άπό σου- συμφέρει γάρ σοι ϊνα άπόληται εν των μελών σου 
καί μη όλον τό σώμά σου βληθή εις γέενναν» (Ματθ. ε' 29-30). Την εντολήν ταύτην έδωκεν ό Κύριος 
τότε, ότε είπεν, ότι ό βλέπων γυναίκα με πονηρόν βλέμμα έμοίχευσεν αύτήν εν τη καρδία αύτοϋ. Είπε 
δε τούτο εύθύς τότε ό Κύριος ύποδεικνύων δτι διά τούτου τού μέσου θά δύναται ό άνθρωπος νά 
άποφεύγη καί την εξωτερικήν άμαρτίαν καί την εσωτερικήν. Τό δε άξιον πολλής προσοχής εινε, ότι 
άπειλεί γέενναν, ήτοι κόλασιν αιώνιον εις εκείνον, όστις δεν άποφεύγει τά αίτια τά προκαλοϋντα την 
άμαρτίαν. Διά τού δεξιού δε οφθαλμού καί διά τής δεξιάς χειρός εννοεί ό Κύριος τά προσφιλέστερα, 
τά άγαπητότερα καί εύεργετικώτερα εις ημάς πρόσωπα. Τουτέστι καί αν ύπάρχωσι πρόσωπα, τά 
οποία εινε τόσον πολύ άγαπητά καί χρήσιμα εις ημάς, όσον εινε ό οφθαλμός μας καί ή χειρ μας, άλλά 
συμβαίνει τά πρόσωπα ταΰτα νά μάς σκανδαλίζουν καί νά γίνωνται άφορμή βλάβης εις την 
σωφροσύνην καί καθαρότητα των καρδιών μας, εινε συμφερώτερον, μάς λέγει, νά διακόψωμεν την 
μετά των προσώπων τούτων σχέσιν καί νά στερηθώμεν τής εύχαριστήσεως καί ώφελείας αύτών. Εινε 
συμφερώτερον τούτο, παρά έχοντες την εξ αύτών προερχομένην εύχαρίστησιν καί ώφέλειαν εν τω 
κόσμφ τούτω, νά παραδοθώμεν έπειτα εις τό αιώνιον πΰρ τής κολάσεως. 

Εις τούς λόγους τούτους τού Κυρίου πρέπει νά δώση, ό χριστιανός μεγάλην προσοχήν καί νά 
τηρή αύτούς άκριβώς, χωρίς ποτέ νά εμπιστεύεται εις τον έαυτόν τον, ότι δύναται, εάν δέν 
άπομακρύνεται άπό τάς άφορμάς καί αιτίας τής άμαρτίας, νά άποφύγη, αύτήν. Έάν εινε δυνατόν νά 
μή άνάψη, ή πυρίτις, όταν πλησιάζη τό πΰρ εις αύτήν, εινε δυνατόν καί εις τον άνθρωπον νά μη 
μολύνη, τήν ψυχήν του, όταν, ενώ σκανδαλίζεται, πλησιάζη τάς άφορμάς καί αιτίας τής σαρκικής 
άμαρτίας. Καί εις μεγάλην ηλικίαν έάν εινε τις, καί εις πολλάς δεκάδας ετών έάν διετηρήθη καθαρός 
άπό τά άμαρτήματα τής σαρκός, πάλιν δέν πρέπει νά εμπιστεύεται εις τον έαυτόν του, άλλά διά νά 
εινε άσφαλής, πρέπει νά έχη, φόβον καί νά προφυλάττεται χωρίς ποτέ νά άφίνη, έαυτόν εν άπροσεξία. 
Καί έάν ό σώφρων καί εγκρατής καί άρκετά προβεβηκώς εις ηλικίαν έχη. άνάγκην νά προσέχη, καί νά 
μή εμπιστεύεται εις τον έαυτόν του, πόσω μάλλον ό νέος κατά τήν ηλικίαν, ό καί μάλλον υποκείμενος 
εις πτώσιν; Άλλά καί έάν εύρίσκεται νέος, όστις δέν επηρεάζεται ώς προς τό ζήτημα τής σαρκός, καί 
αύτός πάλιν, διά νά εινε άσφαλής, δέν πρέπει νά εμπιστεύεται εις τον έαυτόν τον- διότι εινε 
ενδεχόμενον, διά νά μή ειπωμεν βέβαιον, δτι διά τής άπροσεξίας εν ταίς συναναστροφοίς κατ’ ολίγον 
καί άνεπαισθήτως θά έπηρεασθή καί θά αίχμαλωτισθή, χωρίς νά τό καταλάβη. 

Ώς προς τό ζήτημα των άμαρτημάτων τής σαρκός πρέπει νά έχη. συν τοίς άλλοις ύπ’ όψιν του ό 
χριστιανός, ότι έχει πολέμιον καί τον ίδιον τον έαυτόν του- διότι ή επιθυμία τής σαρκός εινε εντός τής 
ψυχής του. Διά τούτο ούδέποτε ώς προς τό ζήτημα τούτο πρέπει ό άνθρωπος νά εμπιστεύεται εις τον 
έαυτόν του. Έάν δέν άποφεύγη τά αίτια τής άμαρτίας, επειδή ή επιθυμία τής σαρκός εινε εντός 
αύτοΰ, εινε άδύνατον νά μή ύποπέση εις τήν άμαρτίαν. Άλλά καί έάν δέν ύποπέση πρακτικώς, θά 
μολυνθή καί θά γίνη. άκάθαρτος έσωτερικώς. 



Ή σωφροσύνη εινε θησαυρός πολύτιμος, τον όποιον, εάν άπροσεκτήση, ό άνθρωπος, ε’ινε 
δυνατόν να τον άπολέση εν μια στιγμή. Διά τούτο πρέπει πάση, δυνάμει νά άποφεύγη τά αίτια τά 
προκαλοϋντα την άμαρτίαν τής σαρκός. Διότι πρέπει νά γνωρίζωμεν, ότι τά άμαρτήματα ταϋτα δεν 
πολεμοϋνται όπως τά άλλα πάθη, αλλά πολεμοϋνται κατά διάφορον τρόπον. Ένώ έπι παραδείγματι 
τό πάθος τού φθόνου πολεμεΐται, ώς έχομεν εϊπει (221) διά τίτς συναντήσεως τού φθονουμένου 
προσώπου και τίτς μετ’ αύτοϋ συνομιλίας διά τρόπου φιλόφρονος και γλυκέος, τά πάθη όμως τίτς 
σαρκός πολεμοϋνται και νεκροϋνται δι’ δλως εναντίου τρόπου. Ό δε ενοχλούμενος δηλονότι υπό τίτς 
πονηράς επιθυμίας πρέπει πρωτίστως νά άποφεύγη τό πρόσωπον, εκ τού οποίου σκανδαλίζεται, 
καθώς και πάν άλλο αίτιον, τό όποιον προκαλεί την άμαρτίαν τίτς σαρκός. 

Ακόμη πρέπει νά γνωρίζη, ό χριστιανός ώς προς τά πόθη τίτς σαρκός και τούτο. Έν περιπτώσει 
κατά την όποιαν ήθελεν αίσθανθίτ ενοχήν τινα εις τον εαυτόν του και μετανοήσει και ζητήσει τό 
έλεος τού Θεού, νά μη άφίνη, μετά ταΰτα νά επανέρχεται πάλιν εις την μνήμην του ή ιδέα και ή 
είκών τής παρεκτροπής του, ούδέ νά θέλη, ποτέ νά συλλογίζεται την ενοχήν του και νά έξετάζη, και 
νά συζητίτ έν έαυτω, αν ήτο αυτή μεγάλη ή μικρά, βαρεία ή ελαφρά, ή εάν ή παραδοχή του και 
συγκατάθεσίς του ήτο τοιαύτη ή τοιαύτη. Διότι και εις τούτο πρέπει νά γνωρίζη ό χριστιανός, ότι ό 
πονηρός εργάζεται τό όλέθριον αύτοΰ σχέδιον, έπενεργών έπι τής διανοίας τού ανθρώπου διά τής 
άναμνήσεως τής είκόνος τής άμαρτίας, όπως, έντυπώνων διά τού συλλογισμού και τής έξετάσεως 
ταύτης βαθύτερον έν τη, ψυχή του την πονηράν εικόνα τής άμαρτίας, μολύνη, έκ νέου τον 
μετανοήσαντα, άμα δε και ποιήση, αύτόν αιχμάλωτον και υπόδουλον εις την κακήν έπιθυμίαν. Διά 
τούτο, αφού άπαξ ό χριστιανός ζητήση, τό έλεος τού Θεού διά την ένοχήν του, πρέπει νά έχη, 
πεποίθησιν ότι συνεχώρησεν αύτόν ό Θεός, και νά είρηνεύση, τελείως, ώς νά μη έπταισεν όλοτελώς, 
άποφεύγων πάσαν άνάμνησιν τής παρεκτροτής του. 


242. γ) Η ΕΓΚΡΑΤΕΙΑ 

Την έγκράτειαν ώς δπλον πνευματικόν κατά των άμαρτημάτων τής σαρκός δεν την λαμβάνομεν 
ένταΰθα καθ’ δλην την εύρείαν αύτής έννοιαν, αλλά την λαμβάνομεν μόνον ώς προς τό ζήτημα των 
φαγητών και των ποτών. 'Ίνα δηλονότι ή ψυχή και ή θέλησις τού ανθρώπου άρχη, και έπιβάλλεται έπι 
των αλόγων και άτοπων έπιθυμιών τού σώματος, είνε ανάγκη δπως φροντίζη, μέν ό άνθρωπος περί 
τής διατηρήσεως και τής υγείας τού σώματός του, αλλά νά έχη. μέτρον και εις τό φαγητόν του και εις 
τό ποτόν του. Διότι ή πολυφαγία και ή πολυποσία κατά φυσικούς νόμους δχι μόνον έξεγείρουσι τάς 
έπιθυμίας και όρμάς τής σαρκός, αλλά και τον νοΰν ζαλίζουσι και άποχαυνοΰσι, και κάμνουσιν αύτόν 
τοιοΰτον, ώστε νά μη έχη, την διαύγειαν και τό σθένος ή ψυχή και ή θέλησις, ϊνα έπιβάλλεται και 
καταστέλλη, τάς έπιθυμίας και όρμάς ταύτας, έξ ών προέρχεται ή άμαρτία. Εινε άνάγκη λοιπόν ό 
άνθρωπος νά τρώγη, πάντοτε έν μέτρω και έγκρατώς- τούτο δέ δχι μόνον εις την διατήρησιν τής 
σωφροσύνης του μεγάλως θά συντελη, άλλά και εις την υγείαν τού σώματός του θά είνε ώφέλιμον. 
Έάν δέ έχη, και κράσιν ύγιά, οφείλει και νά νηστεύη,, θεωρών τούτο ώς έν των καθηκόντων του, οπότε 
και μεγάλως θά ώφελήται, καθόσον και ή νηστεία, καθώς καταφαίνεται έκ τής άγιας Γραφής, είνε μία 
έκ των σπουδαιοτάτων άρετών. Όταν μάλιστα συνοδεύεται μετά ταπεινοφροσύνης καί προσευχής, 
έπιφέρει πλουσίαν την παρά τού Θεού χάριν, δχι μόνον ώς προς την άπομάκρυνσιν καί νέκρωσιν των 
σαρκικών άμαρτημάτων, άλλά καί ώς προς την άπόκτησιν οίασδήποτε άλλης άρετής. 


243. δ ) ΤΟ ΜΗ ΚΑΤΑΚΡΙΝΕΙΝ 

Τό νά προβάλλωμεν ώς δπλον πνευματικόν κατά των άμαρτημάτων τής σαρκός τό μη 
κατακρίνειν, είνε δυνατόν νά φανίτ εις τινα άσχετον, καί νά ειπη,· τί σχέσιν έχει ή κατάκρισις μέ την 
άπόκρουσιν καί άποφυγήν των σαρκικών άμαρτημάτων; Έν τούτοις πρέπει νά γνωρίζωμεν, δτι καί 
μόνη ή άμαρτία τής κατακρίσεως τού πλησίον είνε ικανή νά κάμη, τον άνθρωπον έπιρρεπή καί ένοχον 
εις τά άμαρτήματα τής σαρκός, ώστε νά μη δύναται ούτος νά άποφύγη, τον έξ αύτών μολυσμόν, έστω 
καί αν μεταχειρίζεται πάντα τά άλλα πνευματικά δπλα. Ό δέ λόγος, ένεκα τού όποιου ό κατακρίνων 
τον πλησίον γίνεται έπιρρεπής εις την άμαρτίαν τής σαρκός, είνε ή έν τη, κατακρίσει ένυπάρχουσα 
ο’ίησις καί ύψηλοφροσύνη. Καί έξηγούμεθα. 

Ό άνθρωπος ό κατακρίνων τον πλησίον του έχει έν έαυτω τον έγωισμόν καί την ύψηλοφροσύνην- 
διότι ούδείς ταπεινόφρων κατακρίνει. Επειδή δέ ό Θεός μισεί καί βδελύσσεται τον έγωισμόν καί την 
ύψηλοφροσύνην, διά τούτο τιμωρών τον κατακρίνοντα άφίνει αύτόν είς τάς ίδικάς του δυνάμεις, 
οπότε ούτος μη έχων την παρά τού Θεού βοήθειαν καί χάριν, κλίνει καί ρέπει, πολλάκις μάλιστα καί 
αιχμαλωτίζεται, είς τάς πονηράς τής σαρκός έπιθυμίας. Καί τούτο δύναται πας άνθρωπος προσέχων 
νά έννοήση, καί άντιληφθη έξ ιδίας πείρας, δταν συμβη νά κατακρίνη τον πλησίον του. Επιτρέπει δέ ό 
Θεός ϊνα ό κατακρίνων πειράζεται υπό τής σαρκός, δπως διά τού πειρασμού τούτου, δστις είνε 
καταφανής είς αύτόν, συναισθανθή την ιδίαν του άθλιότητα καί ταπεινωθη. 'Ίνα λοιπόν ό άνθρωπος 
έχη, την χάριν τού Θεού, καί ύπ’ αύτής ένισχυόμενος διατελη καθαρός έκ των μολυσμάτων τής σαρκός, 
άποκρούη, δέ εύκόλως καί πάσαν προσβολήν τού κακού, έχει άνάγκην μεγάλην, ϊνα προσέχη, καί 
άποφεύγη πάση, δυνάμει τό άμάρτημα τής κατακρίσεως. Όφείλει νά μη κατακρίνη τον πλησίον του 
ούτε έξωτερικώς διά τού λόγου, ούτε έσωτερικώς καθ’ έαυτόν μεμφόμενος καί καταδικάζων αύτόν 



άσυμπαθώς. 


244. ε') Η ΠΙΣΤΙΣ ΕΙΣ ΤΗΝ ΒΟΗΘΕΙΑΝ ΚΑΙ ΤΟ ΕΛΕΟΣ ΤΟΥ ΘΕΟΥ 

Περί τοΰ ζητήματος τής πίστεως έχομεν εϊπει εν έκτάσει αλλαχού (56 και καθεξής). Ένταΰθα 
άναφέρομεν την πίστιν ώς δπλον πνευματικόν κατά των αμαρτημάτων τής σαρκός υπό την έποψιν 
τής πεποιθήσεως εις την βοήθειαν και άντίληψιν τοΰ Θεοϋ, καθώς και εις την εύσπλαγχνίαν και το 
έλεος αύτοϋ. Πρέπει δηλονότι ό χριστιανός, όπως άποδιώκη. τελεσφόρως την σαρκικήν άμαρτίαν, να 
έχη. άδίστακτον πίστιν εις τό ότι ό Θεός ε’ινε μαζή του, όταν, εννοείται, πράττη, ούτος παν τό 
έξαρτώμενον εκ τοΰ έαυτοϋ του προς άπόκρουσιν τής άμαρτίας. Ή πίστις αΰτη πρέπει να είνε βέβαια 
εν τη ψυχή του, χωρίς ποτέ να απελπίζεται ή να δείλια, φοβούμενος ότι θ’ άφήση αυτόν ό Θεός 
άβοήθητον. Και εάν ακόμη συμβή εκ συναρπαγής ή εξ αδυναμίας ή και απροσεξίας νά παρεκκλίνη 
οπωσδήποτε και νά αίσθανθή μολυσμόν και ενοχήν τινα εν τη ψυχή του, και εν τη περιπτώσει ταύτη, 
ευθύς νά καταφεύγη εις τον Θεόν και νά ζητή μετά ταπεινώσεως την συγχώρησιν και τό έλεος του. 
Όφείλει δε εν ταπεινώσει νά ζητή τό έλεος τοΰ Θεοΰ, διότι πρέπει νά γνωρίζη, ότι ή πτώσις αΰτη 
προέρχεται κυρίως κατά παραχώρησιν Θεοΰ ένεκα προηγουμένης οίήσεως και ύψηλοφροσύνης. Ζητών 
δε εν ταπεινώσει τό έλεος και την συγχώρησιν παρά τοΰ Θεοΰ, ας έχη άδίστακτον πίστιν, ότι 
συγχωρείται και επανέρχεται εις την θέσιν εις την οποίαν ήτο προ τοΰ νά παρεκκλίνη. Αλλά και 
πάλιν και πάλιν αν συμβή νά παρεκκλίνη οπωσδήποτε εις τι, αυτό τοΰτο πρέπει νά ποιή- νά 
καταφεύγη δηλονότι εύθύς εις τον Θεόν εν ταπεινώσει και νά ζητή τό έλεος του, χωρίς ποτέ νά 
άμφιβάλλη, περί τής συγχωρήσεώς του, ή νά άπελπίζεται τό παράπαν καί νά άποθαρρύνεται. Διότι 
πρέπει νά γνωρίζωμεν δτι έχομεν καί έπίβουλον εχθρόν, τον πονηρόν διάβολον, δστις έπιδιώκων την 
άπώλειαν τοΰ άνθρώπου εμβάλλει εις αύτόν λογισμούς καί ιδέας άποθαρρύνσεως καί άπελπισίας- 
έμβάλλει δηλονότι λογισμούς ότι ό Θεός δέν συγχωρεΐ αύτόν πλέον, άφοΰ πλειστάκις περιέπεσεν εις 
την αύτήν άμαρτίαν, ή λογισμούς ότι δέν Θά δυνηθή ποτέ νά έλευθερωθή εκ τής ενοχής καί άμαρτίας, 
άλλά θά βασανίζεται πάντοτε. Τό δπλον τοΰτο τής άποθαρρύνσεως καί άπελπισίας μεταχειρίζεται ό 
πονηρός εις πάντας εκείνους οί όποιοι δέχονται τούς τοιούτους λογισμούς- διότι τό δπλον τοΰτο είνε 
τά μέγιστα συντελεστικόν εις τό άνθρωποκτόνον αύτοΰ σχέδιον, δπερ εινε νά κράτη τούς άνθρώπους 
εις την άμαρτίαν. Διότι διά μέν τής άπελπισίας άποχωρίζει τον άνθρωπον άπό τον Θεόν. Διά δέ τής 
άποθαρρύνσεως καί δειλίας εκνευρίζει καί άποχαυνώνει αύτόν, ούτως ώστε νά εύρίσκεται εις μίαν 
χαλαρότητα καί νέκρωσιν καί νά μη δύναται νά ενεργή καί νά εργάζεται προθύμως προς άποδίωξιν 
τής άμαρτίας- άκόμη δέ κρατεί αύτόν καί εις λύπην καί στενοχώριαν παντοτεινήν. Διά τοΰτο πιάση, 
δυνάμει πρέπει ό χριστιανός νά άποκρούη, τοιούτους λογισμούς τοΰ πονηροΰ, διά νά μη δουλεύη, εις 
αύτόν, ποιών τό θέλημά του. 

Τό δπλον λοιπόν τής πίστεως, τό νά έχη. δηλαδή ό άνθρωπος πεποίθησιν εις την βοήθειαν τοΰ 
Θεοΰ καί εις τό έλεος αύτοΰ, είνε άναγκαιότατον εις την καταπολέμησιν τών σαρκικών άμαρτημάτων. 


245. στ') Η ΣΥΝΑΙΣΘΗΣΙΣ ΤΗΣ ΑΠΑΝΤΑΧΟΥ ΠΑΡΟΥΣΙΑΣ ΤΟΥ ΘΕΟΥ 

Έάν ή συναίσθησις τής άπανταχοΰ παρουσίας τοΰ Θεοΰ είνε, ώς έχομεν εϊπει άλλαχοΰ (198), 
μέσον καί δπλον άναγκαιότατον διά την άποφυγήν καί άποδίωξιν πάσης άμαρτίας, είνε πολύ 
περισσότερον άναγκαίον καί άποτελεσματικον διά την άποδίωξιν τών άμαρτημάτων τής σαρκός. "Οταν 
ό άνθρωπος συναισθάνεται, ότι ό Θεός είνε έμπροσθέν του, καί βλέπει ού μόνον πάσας τάς 
εξωτερικός αύτοΰ πράξεις, άλλά καί πάντας τούς άποκρύφους διαλογισμούς του καί πάσας τάς 
επιθυμίας καί τάς κινήσεις τής καρδίας του, είνε δλως άδύνατον όχι μόνον ϊνα ποιήση, έξωτερικώς 
πονηρόν τι, άλλά καί νά δεχθή αύτό ώς νόημα εν τη ψυχή του. Καί είς τούς δεινοτέρους πειρασμούς 
τής σαρκικής άμαρτίας έάν εύρεθή ό άνθρωπος, όταν αισθάνεται ότι ό Θεός είνε έμπροσθέν του καί 
βλέπει αύτόν, έξάπαντος καί άναμφιβόλως διαφεύγει καί άποκρούει μετά πάσης τής δυνάμεως αύτοΰ 
τον μολυσμόν τής άμαρτίας. Τοΰτο βλέπομεν καί εν τώ προσώπω τοΰ παγκάλου καί σώφρονος 
Ιωσήφ, δστις νέος ών, «ώραϊος τώ εϊδει σφόδρα», καί εύρεθείς είς τον δεινότατον τών πειρασμών, (καί 
λέγομεν τον δεινότατον τών πειρασμών, διότι ήτο δοΰλος πωλημένος, ήτοι σκλάβος άπέναντι τής 
κυρίας αύτοΰ, μεγάλης καί ενδόξου κατά κόσμον), εύρεθείς λέγομεν είς τον δεινότατον τών πειρασμών 
άντετάχθη μετά σθένους καί δυνάμεως προς την βιάζουσαν αύτόν Αίγυπτίαν, διά τον λόγον ότι 
ήσθάνετο έμπροσθέν του τον παντεπόπτην καί πανταχοΰ παρόντα Θεόν. «Πώς ποιήσω, είπε προς 
αύτήν βιάζουσαν αύτόν, πώς ποιήσω τό ρήμα τό πονηρόν τοΰτο, καί άμαρτήσομαι εναντίον τοΰ 
Θεοΰ;» (Γεν. λθ' 9). ’Ήτοι πώς είνε δυνατόν νά υπακούσω είς την πονηράν καί δλως άθέμιτον 
πρότασίν σου καί νά τολμήσω νά πράξω τό βδελυρόν καί άνόσιον τοΰτο καί νά άμαρτήσω ενώπιον 
τοΰ Θεοΰ, δστις παρίσταται έμπροσθέν μου καί μέ βλέπει; Καί επειδή εκείνη έβίαζεν αύτόν προς την 
άμαρτίαν, καταλιπών τά ίμάτιά του είς τάς χείρας τής, έφυγεν άπ’ αύτής καί έξήλθεν έξω (Γενέσ. Λθ' 
!2). 

Προς άποφυγήν λοιπόν τοΰ μολυσμοΰ τής σαρκικής άμαρτίας, είνε δπλον άναγκαιότατον ή 
συναίσθησις τής παρουσίας τοΰ Θεοΰ. 



246. ξ') Η ΠΡΟΣΟΧΗ ΕΙΣ ΤΟ ΑΠΟΚΡΟΥΕΙΝ ΕΥΘΥΣ ΤΗΝ ΠΡΟΣΒΟΛΗΝ 

Εις τά γενικά πνευματικά όπλα, τά όποια άνεφέραμεν, είνε και ή προσοχή (194). Έκει δε βλέπει 
τις, ότι ή προσοχή συνίσταται εις το νά έπαγρυπνή ό άνθρωπος και νά φυλάττη τήν ψυχήν του, ϊνα 
μή άμαρτήση. Έάν δε ή προσοχή είνε χρησιμωτάτη διά τήν άπόκρουσιν πάσας άμαρτίας, είνε πολύ 
περισσότερον αναγκαιότατη, και των ών ούκ άνευ διά τήν καταπολέμησιν και άποδίωξιν τής 
προσβολής τής σαρκικής άμαρτίας. Διότι άνευ τής προσοχής και όλα τά άλλα πνευματικά όπλα έάν 
χρησιμοποιήση, ό άνθρωπος, δεν θά δυνηθή νά αποφυγή τον μολυσμον τής σαρκικής άμαρτίας. 

Καταλαμβάνει δε πας τις τήν απόλυτον ανάγκην και χρησιμότητα τής προσοχής, όταν λάβη, ύπ’ 
όψιν του ότι πάσα εν γένει άμαρτία και πολύ περισσότερον ή άμαρτία τής σαρκός δεν εισχωρεί διά 
μιας εν τη ψυχή τού άνθρώπου, άλλ’ εισχωρεί κατά μικρόν. Πώς δε εισχωρεί αύτη, ποιαν οδόν 
άκολουθεί, πώς άναπτύσσεται καί προβαίνει καί φθάνει εις τον έσχατον αυτής βαθμόν, θά εϊπωμεν 
ήδη. Τούτο δε όπερ θά εϊπωμεν, συμβαίνει εις πάν είδος σαρκικού άμαρτήματος καί ούχί εις τούτο ή 
εις εκείνο μόνον. 

Λέγομεν λοιπόν, ότι ή άμαρτία εισχωρεί διά τής προσβολής. Ή δε προσβολή εν γένει είνε έν 
νόημα, μία ιδέα άντικειμένου ή είκόνος τινός, ή όποια παρουσιάζεται έν τη διανοία τού άνθρώπου. Ώς 
προς τά άμαρτήματα τής σαρκός προσβολή είνε πάν νόημα, πάσα ιδέα είκόνος, ή άντικειμένου τινός 
σαρκικού. Προέρχεται δε ή προσβολή αύτη είτε εκ τών αισθήσεων καί συνηθέστερον εκ τών 
οφθαλμών, είτε εκ τού πονηρού, εϊτε έσωτερικώς εκ κακής έξεως καί ροπής τής ψυχής προς τό 
κακόν, εϊτε καί φυσικώς εξ αυτής τής διανοίας. 

Μετά τήν προσβολήν άκολουθεί εμπαθής σκέψις καί ένασχόλη,σις καί μελέτη τής διανοίας επί 
τού νοήματος καί τής ιδέας, ή όποια προσέβαλεν εις τήν διάνοιαν. "Ητοι, άφοΰ παρουσιάσθη έν τη 
διανοία ή ιδέα ή τό νόημα τής είκόνος ή του σαρκικού άντικειμένου, άρχίζει ό άνθρωπος διά τής 
διανοίας του νά σκέπτεται, καί ούτως είπείν νά συνομιλή μετά τού νοήματος αυτού ούχί άπλώς, 
άφελώς, καί άπαθώς, άλλά με εμπάθειαν. Ή εμπαθής αύτη σκέψις καί συνομιλία, καί επί ολίγα μόνον 
δευτερόλεπτα έάν διαρκέση, φέρει μολυσμον εις τήν ψυχήν. Ό μολυσμός ούτος, όστις λαμβάνει χώραν 
κατά τήν έναρξιν τής εμπαθούς σκέψεως καί συνομιλίας, είνε ή άρχή τής άμαρτίας, είνε τό πρώτον 
βήμα αυτής, είνε ό πρώτος αυτής βαθμός, τό πρώτο αυτής στάδιον. 

Μετά τήν έναρξιν τής εμπαθούς σκέψεως καί συνομιλίας, έάν αύτη δεν διακοπή, άλλά 
έξακολουθήση, άναπτύσσεται έν τη καρδία επιθυμία ένήδονος καί πονηρά, καί προβαίνει κατά 
τοσοϋτον μεγαλυτέρα, καθόσον καί ή διάνοια περισσότερον εξακολουθεί νά σκέπτεται, νά νοή καί νά 
μελετά τήν είκόνα ή τό σαρκικόν άντικείμενον. Κατά τήν έξακολούθησιν ταύτην τής σκέψεως καί τής 
μελέτης τής είκόνος ή του σαρκικού άντικειμένου ή ψυχή εύρίσκεται αιχμάλωτος εις τήν επιθυμίαν 
τής σαρκικής άμαρτίας, διατελοϋσα προσηλωμένη ολόκληρος είς τήν άνομον καί κακήν επιθυμίαν- 
διότι έχει παραδώσει όλας αυτής τάς δυνάμεις, ολόκληρον τον εαυτόν τής, καί τήν νόησίν της, καί τό 
επιθυμητικόν της, καί τήν θέλησίν τής, είς τήν άθέμιτον εσωτερικήν άπόλαυσιν τής άμαρτίας. Ή 
τοιαύτη τής ψυχής άφοσίωσις δι’ όλων αυτής τών δυνάμεων είνε τελεία συγκατάθεσις τού άνθρώπου, 
ώς έρρέθη και προηγουμένως (235), είς τό νά τελή καί άπολαμβάνη, τήν ηδονήν τής άμαρτίας 
έσωτερικώς. Ούτος είνε ό δεύτερος βαθμός τής σαρκικής άμαρτίας, βαθμός πάρα πολύ μεγαλύτερος 
τού πρώτου καί λίαν βαρύτερος αυτού. 

Μετά τήν έσωτερικώς έν τη καρδία τελεσθείσαν άμαρτίαν, κάμνει συγκατάθεσιν ό άνθρωπος, ήτοι 
κάμνει ώρισμένην άπόφασιν είς τό νά ποιήση, τήν άμαρτίαν καί έξωτερικώς διά του σώματος. Ούτος 
είνε ό τρίτος βαθμός τής άμαρτίας, άνώτερος καί βαρύτερος του δευτέρου. 

Μετά τήν γενομένην άπόφασιν τού νά τελέση, καί έξωτερικώς διά τού σώματος τήν άμαρτίαν, έάν 
δεν συμβή νά παρουσιασθή έμπόδιον, ή νά έπέλθμ είς την ψυχήν μεταμέλεια, έρχεται ή πράξις τής 
μυσαράς καί θανάσιμου άμαρτίας τής σαρκός. Ούτος είνε ό έσχατος καί βαρύτερος βαθμός τής 
σαρκικής άμαρτίας. 

Τά στάδια, λοιπόν, τά όποια άκολουθεί καί διέρχεται ή άμαρτία, μέχρις ού φθάσει είς τό έσχατον 
αυτής όριον, είνε τά εξής: Μετά τήν προσβολήν, ήτις καθ’ έαυτήν θεωρουμένη είνε άναμάρτητος, 
πρώτον έρχεται ή εμπαθής σκέψις καί συνομιλία επί τής είκόνος ή του άντικειμένου τής προσβολής. 
Δεύτερον έρχεται ή μετά συγκαταθέσεως τής ψυχής εσωτερική τέλεσις τής σαρκικής άμαρτίας. Τρίτον 
έρχεται ή άπόφασις τού νά τελεσθή ή σαρκική άμαρτία καί έξωτερικώς διά τού σώματος. Καί 
τέταρτον άκολουθεί ή διά τού σώματος πράξις αυτής. 

Πάς τις όμως νοεί, ότι πάντες οί μολύνοντες εαυτούς διά τής σαρκικής άμαρτίας δεν διέρχονται 
πάντοτε καί τά τέσσαρα στάδια αυτής- άλλά άλλος εισέρχεται είς τό πρώτον αυτής στάδιον, άλλος 
εισέρχεται όχι μόνον είς τό πρώτον, άλλά και είς τό δέυτερον, άλλος εισέρχεται καί είς τό τρίτον, καί 
άλλος φθάνει και είς τό τέταρτον αυτής στάδιον. Άλλά καί τό αυτό πρόσωπον, όπερ μολύνει τον 
εαυτόν του διά τής άμαρτίας, συμβαίνει νά μή μένη, είς όλας τά περιστάσεις τού βίου του ώρισμένως 
είς τούτο ή είς εκείνο τό στάδιον τής άμαρτίας. -Καί ταϋτα μεν περί τής πορείας, τήν όποιαν 
άκολουθεί ή άμαρτία. 

Έκ πάντων δε τούτων καταδεικνύεται σαφώς καί καθαρώς, ότι τό κύριον μέσον, τό 
άναγκαιότατον καί όλως άπαραίτητον, διά τού όποιου άποφεύγει ό άνθρωπος, όλους τούς βαθμούς 
και όλα τά στάδια τής σαρκικής άμαρτίας, είνε ή προσοχή, τήν όποιαν πρέπει νά έχη, ή ψυχή είς τό 
νά άποκρούη, καί άποδιώκη με όλην τής τήν δύναμιν τήν προσβολήν, ευθύς ώς αύτη έλθη είς τήν 
διάνοιαν- νά άποδιώκη ευθύς τήν προσβολήν, όποθενδήποτε καί αν προέρχεται αύτη, χωρίς ν’ 



άναβάλλη, ούδ’ επί δευτερόλεπτον την άπόκρουσιν και άποδίωξιν αύτής. "Ολη, ή απαλλαγή και 
άπελευθέρωσις και σωτηρία τοϋ ανθρώπου εκ τοΰ μολυσμοϋ τής σαρκικής αμαρτίας εν τούτω κυρίως 
έγκειται και εξ αύτοΰ έξαρτάται, εκ τη,ς ταχυτέρας άποκρούσεως και άποδιώξεως τη,ς προσβολής, ϊνα 
μη, χρονοτριβήση, αυτή ουδέ επί στιγμήν εν τή διανοία. 

Ή εν τω άμα άποδίωξις τη,ς προσβολής εκ τής διανοίας, διαφυλάττουσα τον άνθρωπον 
άμόλυντον από τη,ν αμαρτίαν, επιφέρει και σπουδαιότατον κέρδος εις αυτόν- διότι ή ψυχή, 
συνειθί'ζουσα νά μή σκέπτεται όλοτελώς τά πονηρά, καθίσταται συν τω χρόνω έλευθέρα και απαθής, 
ούτως ώστε, και αν έρχεται ή προσβολή τής σαρκικής άμαρτίας, νά μή έχη, ούδεμίαν δύναμιν και 
επιρροήν εν τη ψυχή, αλλά νά αποκρούεται μετά τής μεγαλυτέρας ευκολίας. Ή εντελής λοιπόν 
ασφάλεια τοϋ άνθρώπου είνε νά θεωρή και την έλαχίστην εμπαθή σκέψιν επί, σαρκικού τίνος 
άντικειμένου ώς δηλητηριώδη καί θανατηφόρον τροφήν τής ψυχής, καί νά άποδιώκη, αυτήν πάραυτα 
εκ τής διανοίας του. 

Αλλά καί αν τύχη, ποτέ ένεκα άπροσεξίας καί νωθρότατος νά ύποκλεφθή ή ψυχή καί νά 
παραμείνη ή προσβολή είτε ολίγον είτε πολύ εν τη, διανοία, οφείλει ό άνθρωπος, εύθύς ώς έννοήση 
ότι άμαρτάνει, νά άποδιώξη άνευ τής ελάχιστης χρονοτριβής τό πονηρόν νόημα, καί νά ζητήση, την 
συγχώρησιν καί τό έλεος τού Θεού διά την άπροσεξίαν του ταύτην. Διότι εν περιπτώσει κατά την 
όποιαν αίσθανθή μέν καί έννοήση, ότι δέν τού επιτρέπεται ϊνα σκέπτεται έμπαθώς επί σαρκικού 
άντικειμένου, δέν άποδιώξη όμως εύθύς άπό τής ψυχής του την σαρκικήν σκέψιν, άλλ’ έξακολουθήση, 
αύτήν, άρχίζει ό μολυσμός τής καρδίας τού καί ή ένοχή τής ψυχής του διότι γίνεται πλέον ή σαρκική 
σκέψις ούχί όπως προηγουμένως, ότε ή ψυχή δέν εύρίσκετο εν συναισθήσει έαυτής, διατελοΰσα εν 
νωθρότητι καί έπιλησμοσύνη, άλλά γίνεται εν γνώσει καί συγκαταθέσει τής θελήσεως. 

Προς τούτοις, εάν δέν άποδιώκη εύθύς ό άνθρωπος άπό τής διανοίας του την προσβολήν, άλλ’ εν 
γνώσει άναβάλλη, έστω καί προς στιγμήν, την άποδίωξιν αύτής, θά άπαντήση, έπειτα δυσκολίαν εις τό 
νά την έκδιώξη, εκ τής διανοίας του. Έάν δέ άναβάλλη εις περισσοτέρας στιγμάς, ή δυσκολία τής 
άποδιώξεως θά είνε μεγαλυτέρα. Καί θά είνε τοσοΰτον μεγαλυτέρα, όσον περισσότερος ήτο καί ό 
χρόνος, καθ’ όν ένησχολήθη ή διάνοια εις την σαρκικήν σκέψιν. 

Ακόμη, έάν δέν άποδιώκη ό άνθρωπος εύθύς την σαρκικήν σκέψιν, άλλ’ άφίνη, αύτήν εν γνώσει 
νά χρονοτριβή, κάμνει καί την ψυχήν του έξησθενημένην καί εμπαθή, κλίνουσαν καί ρέπουσαν μετά 
τάσεως προς την άμαρτίαν. Διότι κατά φυσικόν νόμον ή συνεχής σκέψις καί εμπαθής ένασχόλησις τής 
διανοίας επί σαρκικών άντικειμένων, συχνά καί έπανειλημμένως γινομένη, γεννά την έξιν, ήτις καταντά 
πάθος- οπότε ή ψυχή επιθυμεί πάντοτε ϊνα σκέπτεται καί ένδιατρίβη, εις τά πονηρά. 

Ακόμη πρέπει νά γνωρίζη, ό χριστιανός ότι, όταν ό άνθρωπος διά τής άπροσεξίας του είσάγη, εν 
τη ψυχή του την σαρκικήν άμαρτίαν, καθώς καί πάσαν άλλην άμαρτίαν, δίδει χώραν καί εις τον 
πονηρόν, ώστε νά είσχωρή άκωλύτως ούτος εν τη ψυχή του καί νά πολεμή έπειτα αύτόν μανιωδώς. 
Έν τοιαύτη, περιπτώσει, διά νά άποδιωχθή άπό τής ψυχής του ή άμαρτία, μετ’ αύτής δέ καί ό 
πονηρός, άπαιτεΐται πολύς άγων καί μεγάλη επιμονή εκ μέρους τού άνθρώπου. Διότι είνε νόμος τής 
θείας δικαιοσύνης, όστις δέν πρέπει νά λανθάνη, τον χριστιανόν, ϊνα εκεί όπου λαμβάνει χώραν ή 
άμαρτία, έκεϊθεν άποχωρή ή χάρις τού Θεού, καί νά λαμβάνη, δικαίωμα ό πονηρός. 

Δι' όλους λοιπόν τούς λόγους, αύτούς πρέπει ό χριστιανός νά άποκρούη εύθύς άνευ καί τής 
ελάχιστης άναβολής την παρουσιαζομένην προσβολήν. Διότι έάν θέλη μέν νά άπαλλαγή άπό τον 
πειρασμόν των σαρκικών άμαρτημάτων, δέν άποκρούη όμως παρευθύς την προσβολήν, ομοιάζει προς 
εκείνον, όστις ενώ θέλει νά σβέση, την πυράν, ρίπτει έλαιον επ’ αύτής, καθώς καί προς εκείνον, όστις, 
ενώ έχει τρόμον άπέναντι τού θανάτου, περιθάλπει όμως καί θερμαίνει έν τω κόλπω αύτοΰ όφιν 
δηλητηριώδη. Διότι πράγματι καί άληθεία αί πονηραί σαρκικαί σκέψεις είνε όφεις δηλητηριώδεις, _καί 
μάλιστα πολύ χειρότεραι καί θανασιμώτεραι άπό τούς δηλητηριώδεις όφεις- καθόσον ούτοι 
δηλητηριάσου σι καί θανατώνουσι τό σώμα μόνον, ενώ αί πονηραί σκέψεις μή άποδιωκόμεναι εγκαίρως 
δύνανται νά θανατώσωσιν σώμα καί ψυχήν μέ αιώνιον θάνατον. 

Έκ πάντων τούτων καταλαμβάνει ό χριστιανός πόσον σπουδαία καί πόσον άναγκαία καί 
άπαραίτητος είνε ή προσοχή καί έγρήγορσις είς τό νά άποδιώκη εύθύς έκ τής διανοίας του πάσαν 
παρουσιαζομένην προσβολήν τής σαρκικής άμαρτίας. Ακόμη δέ καί αν ή προσβολή παρουσιάζεται 
μετά δυνάμεως καί ζητή νά αίχμαλωτίση, τον άνθρωπον είς την πονηράν κακήν σκέψιν, καί τότε ό 
χριστιανός, καί πολύ περισσότερον τότε, πρέπει νά είνε όλως άνένδοτος άπέναντι αύτής, καί νά 
μεταχειρίζεται άκόμη καί την βίαν, ήτοι νά επιβάλλεται είς τον έαυτόν του καί νά έπιμένη, μετά 
σθένους καί άνδρείας είς τό νά άποδιώκη την προσβολήν, οπότε καί θά έκδιωχθή. Συντελεί δέ έτι 
μεγάλως είς την άποδίωξιν τής προσβολής καί τό νά έπιπλήττη ό άνθρωπος τον έαυτόν του, ώς έχει 
προηγουμένως ύποδειχθή (199), δι' ελεγκτικών λόγων, έξουθενών έαυτόν ώς έπιθυμοΰντα νά είσαγάγη, 
είς την ψυχήν τού τον μολυσμόν τής άμαρτίας, όστις δηλητηριάζει καί θανατώνει αύτήν. 
Τοιουτοτρόπως δέ όταν άποδιώκη την προσβολήν, όχι μόνον δέν άμαρτάνει ούδέ έχει ενοχήν τινα, 
άλλά καί τούναντίον βραβεύεται παρά τού Θεού ώς άνδρεϊος πολεμιστής καί νικητής τού κακού. 


247. η) Η ΠΡΟΣΕΥΧΗ 

Ώς έπισφράγισις των ρηθέντων πνευματικών όπλων προς καταπολέμησιν καί άποδίωξιν των 
άμαρτημάτων τής σαρκός είνε ή προσευχή. Περί προσευχής έχουσι ρηθή άλλαχοΰ ικανά (93 καί 
καθεξής καί 195). Άναφέρομεν δέ αύτήν καί ενταύθα, διότι ή προσευχή είνε τό όπλον εκείνο, άνευ 



τοϋ όποιου οτιδήποτε και άν ποιήση, ό άνθρωπος, όσονδήποτε και αν άγωνισθή, ούδέν δύναται να 
κατόρθωσα. Επειδή πάντα όσα ενεργεί και επιδιώκει και εργάζεται ό άνθρωπος, κατευοδοϋνται και 
έρχονται εις το πέρας διά τής χάριτος και τής βοήθειας τοϋ Θεοϋ. Τοϋτο και το Πνεύμα το 'Άγιον 
διδάσκον διά τοϋ προφήτου λέγει: «Έάν μα Κύριος οίκοδομήση, ο’ικον, εις μάταν έκοπίασαν οί 
οικοδομοϋντες. Έάν μα Κύριος φυλάξη, πόλιν, εις μάταν ήγρύπνασεν ό φυλάσσων» (Ψαλμ. ρκστ' 1). 
Αλλά και ό Κύριος ταν αυτήν άλήθειαν έπιβεβαιοι λέγων: «Ότι χωρίς έμοϋ ου δύνασθε ποιειν ούδέν» 
(Ιωάν, ιε' 5). Ταν χάριν δε και ταν βοήθειαν τοϋ Θεοϋ ςατεί ό άνθρωπος διά τής προσευχής. Και έάν ή 
προσευχή εινε άναγκαιοτάτα διά ταν άπόκτασιν πάσας άρετας, πολύ περισσότερον εινε άναγκαία και 
άπαραίτατος διά ταν διατήρασιν τής καθαρότατος και άγνότατος ήμών άπό των άμαρταμάτων τής 
σαρκός- καθόσον εις τά άμαρτήματα τής σαρκός έ'χομεν πολέμιον, ως έρρέθα προαγουμένως, και τον 
ίδιον τον εαυτόν μας- επειδή ή επιθυμία τής σαρκός εινε εντός ήμών. Διά τοϋτο, έάν δεν έ'χωμεν ταν 
βοήθειαν τοϋ Θεοϋ, δεν δυνάμεθα να άποφύγωμεν τον πειρασμόν τής σαρκός. Τοσαϋτα και περί τής 
προσευχής. 


248. ΣΥΜΠΕΡΑΣΜΑ 

Ειδομεν πόσον φοβερά και ολέθρια εινε τά άμαρτήματα τής σαρκός, και διά τίνων πνευματικών 
όπλων άποκρούονται και άποδιώκονται. Ταϋτα λοιπόν έ'χων ύπ’ όψιν του ό χριστιανός και συμφώνως 
προς αυτά ταν έαυτοϋ διαγωγήν κανονίςων, θά διαταρή τον εαυτόν του με ταν χάριν τοϋ Θεοϋ 
σώφρονα, καθαρόν και ελεύθερον άπό τούς μολυσμούς τής σαρκός. Ούτω δε θά κατασταθα ναός τοϋ 
Θεοϋ και κατοικατήριον τοϋ Άγιου Πνεύματος και θά γίνη, άξιος όπως είσέλθη, εις ταν ούράνιον τοϋ 
Θεοϋ βασιλείαν, ϊνα άπολαμβάνη, ταν αιώνιον δόξαν και μακαριότατα. 



ΚΕΦΑΛΑΙΟΝ ΙΖ': Ο ΠΑΡΘΕΝΙΚΟΣ ΒΙΟΣ 


249. Ο ΣΚΟΠΟΣ ΤΟΥ ΠΑΡΘΕΝΙΚΟΥ ΒΙΟΥ 

Μετά την γνώσιν, την όποιαν έλάβομεν περί των ειδικών μέσων, διά των όποιων πολεμοΰνται τά 
πάθη, και μάλιστα άφοΰ έμάθομεν πώς πολεμοΰνται τά άμαρτήματα της σαρκός, κρίνομεν καλόν ινα 
ειπωμεν δι’ ολίγων και περί τοϋ κατά Χριστόν αγάμου και παρθενικοϋ βίου. Θεωροϋμεν δε και την 
γνώσιν ταύτην λίαν χρήσιμον και άναγκαίαν, καθόσον οί έκλέγοντες την άγαμίαν και παρθενίαν, διά 
νά φανώσιν αντάξιοι και δόκιμοι είς τον πνευματικόν τούτον βίον, δεν άρκεί νά γνωρίςωσι μόνον τά 
πνευματικά όπλα, διά τών όποιων πολεμείται τό πάθος τών άμαρτημάτων τής σαρκός, άλλ’ είνε 
άνάγκη νά γνωρίξωσι και τον ύψηλόν πνευματικόν σκοπόν, πρός_τόν όποιον άποβλέπει ό άληθής και 
πραγματικός άγαμος παρθενικός βίος. Ποιος δε είνε ό υψηλός ούτος σκοπός τοϋ άληθοϋς άγάμου ή 
παρθενικοϋ βίου λέγομεν ήδη. 

Ό σκοπός τοϋ παρθενικοϋ βίου είνε ή προς τον Χριστόν άπερίσπαστος προσκόλλησις τών 
άσπαςομένων τον βίον τούτον, καί ή μετ’ αύταπαρνήσεως εργασία, τών δυναμένων εξ αυτών, προς 
άπελευθέρωσιν τών εν τη άμαρτία ευρισκομένων άνθρώπων καί άνάπλασιν καί άναγέννησιν αυτών, 
καθώς καί πάσα εν γένει δυνατή άγαθοεργία καί περίθαλψις καί άνακούφισις τών έχόντων άνάγκην. 
Έκ τοϋ ύψηλοΰ δε τούτου σκοποϋ, προς τον όποιον άποβλέπει ή κατά Χριστόν άληθής άγαμία, 
εννοεί πας τις, ότι οί με τοιοϋτον σκοπόν άσπαςόμενοι την άγαμίαν ή παρθενίαν άκολουθοϋσιν 
ύψηλότερον πνευματικόν βίον, καί δύνανται όλοκλήρως νά παραδοθώσιν είς την τοϋ Θεοϋ 
εύαρέστησιν. "Οτι δε τοϋτο είνε άληθές καί βέβαιον, θά καταφανή εξ όσων θά ειπωμεν κατωτέρω. 


250. ΟΙ ΠΕΡΙ ΤΟΥ ΠΑΡΘΕΝΙΚΟΫ ΒΙΟΥ ΛΟΓΟΙ ΤΟΥ ΚΥΡΙΟΥ 

Ό Κύριος, όμιλών περί τοϋ γάμου καί διακηρύττων τό άδιάλυτον αύτοϋ, είπε προς τούς μαθητάς 
του είπόντας ότι, άφοϋ δεν επιτρέπεται είς τον άνδρα νά χωρίςη την έαυτοϋ γυναίκα, είνε 
συμφερώτερον είς αυτόν νά μένη άγαμος, είπε, λέγομεν, προς τούς μαθητάς του τούς έξης λόγους: 
«Ού πάντες χωροΰσι τον λόγον τοϋτον, άλλ’ οίς δέδοται. Είσι γάρ εύνοΰχοι, οϊτινες έκ κοιλίας μητρός 
έγεννήθησαν οϋτω- καί είσιν εύνοΰχοι, οϊτινες εύνουχίσθησαν υπό τών άνθρώπων- καί είσιν εύνοΰχοι, 
οϊτινες εύνούχισαν έαυτούς διά την βασιλείαν τών ούρανών- ό δυνάμενος χωρεΐν χωρείτω» (Ματθ. ιθ' 
4-12). 

Διά τών λόγων τούτων ό Κύριος λέγει προς τούς μαθητάς αύτοϋ τά έξης: Δέν δύνανται πάντες νά 
δεχθώσι καί νά πραγματοποιήσωσι τοϋτο, τό όποιον λέγετε σείς, τουτέστι δέν δύνανται πάντες οί 
άνθρωποι νά μείνωσιν άγαμοι ςώντες μετά σωφροσύνης, άλλ’ έκείνοι μόνον, είς τούς όποιους είνε 
δεδομένον ύπό τοϋ Θεοϋ. Διότι είνε άνθρωποι, οϊτινες δέν έρχονται είς γάμον, διότι έγεννήθησαν έκ 
κοιλίας μητρός τών σωματικώς άνίκανοι προς τοϋτο. Καί είνε άλλοι, οϊτινες έμειναν άγαμοι, διότι 
εύνουχίσθησαν ύπό τών άνθρώπων καί κατεστάθησαν άνίκανοι προς γάμον. Καί είνε άλλοι, οϊτινες 
δέν έρχονται είς γάμον, άλλά παρθενεύουν, ούχι διότι έγεννήθησαν σωματικώς άνίκανοι προς τοϋτο, 
ούτε διότι εύνουχίσθησαν ύπό τών άνθρώπων, άλλά διότι αύτοί οί ίδιοι μέ την έλευθέραν θέλησίν τών 
κατενίκησαν την φυσικήν προς γάμον κλίσιν, καί ένέκρωσαν πάσαν τής σαρκός έπιθυμίαν, μη 
θελήσαντες τον γάμον ούχι δι’ άνάπαυσιν ή άλλον τινά κοσμικόν λόγον, άλλά χάριν πνευματικού 
σκοποϋ, χάριν τής βασιλείας τών ούρανών. Τουτέστιν έμειναν άγαμοι, διά νά είνε έλεύθεροι άπό τάς 
μέριμνας καί τάς φροντίδας τοϋ έγγάμου βίου, όπως δύνανται άπερισπάστως καί μέ μεγαλυτέραν 
άφοσίωσιν προς τον Θεόν νά έργάξωνται εύχερέστερον καί τελειότερον τά διά την βασιλείαν τών 
ούρανών έργα. Οί τελευταίοι δέ ούτοι είνε έκείνοι, είς τούς όποιους είνε δεδομένον ύπό τοϋ Θεοϋ ϊνα 
παρθενεύωσιν. Όστις δύναται λοιπόν νά έννοήση την άξίαν τοϋ πνευματικού τής παρθενίας σκοποϋ 
καί νά πραγματοποιήση τοϋτον, ας άσπασθη καί ας άκολουθήση τον άγαμον παρθενικόν βίον, 
άγωνιςόμενος είς τό νά φυλάττη έαυτόν σώφρονα καί καθαρόν άπό πάν άμάρτημα τής σαρκός, καί 
έργα’ζόμενος όσην έχει δύναμιν προς δόξαν τοϋ Θεοϋ καί προς ώφέλειαν τοϋ πλησίον. 

Αύτη είνε ή έννοια και τό πνεΰμα τών λόγων τοϋ Κυρίου. Καί ότι αύτήν την έννοιαν καί αύτό τό 
πνεϋμα έχουσιν οί λόγοι ούτοι τοϋ Κυρίου, νοεί πάς τις, όταν λάβη ύπ’ όψιν του καί τούς περί τοϋ 
άγάμου καί τοϋ έγγάμου λόγους τοϋ άποστόλου Παύλου. 


251. Ο ΑΠΟΣΤΟΛΟΣ ΠΑΥΛΟΣ ΟΜΙΛΩΝ ΠΕΡΙ ΤΟΥ ΕΓΓΑΜΟΥ ΚΑΙ ΤΟΥ 
ΠΑΡΘΕΝΙΚΟΫ ΒΙΟΥ 

Ό άπόστολος Παΰλος, όστις την διά τοϋ γάμου σύςευξιν τοϋ άνδρός μετά τής γυναικός θεωρεί ώς 
είκονίξουσαν την πνευματικήν ένωσιν τοϋ Χριστού μετά τής Εκκλησίας, όμιλών περί άμφοτέρων τών 
βίων, τοϋ έγγάμου δηλαδή καί τοϋ άγάμου, ήτοι τοϋ παρθενικοϋ, λέγει περί μέν τοϋ άνδρός τά έξης: 
«Ό άγαμος μεριμνά τά τοϋ Κυρίου, πώς άρέσει τώ Κυρίω- ό δέ γαμήσας (=ό δέ νυμφευθείς άνήρ) 
μεριμνά τά τοϋ κόσμου, πώς άρέσει τη γυναικί». Περί δέ τής γυναικός λέγει ταϋτα: «Μεμέρισται ή 
γυνή καί ή παρθένος (=διαφέρει ή γυνή καί ή παρθένος, τουτέστιν άλλην μερίδα καί άλλον κλήρον 
έχει ή νυμφευθείσα γυνή καί άλλην ή άγαμος παρθένος). Ή άγαμος (=ή μή νυμφευθείσα παρθένος) 



μεριμνά τά τοϋ Κυρίου, ϊνα η, άγια και σώματι και πνεύματι· ή δέ γαμήσασα (=ή ύπανδρευθείσα γυνή) 
μεριμνά τά τοϋ κόσμου, πώς άρέσει τώ άνδρί» (Α' Κορ. ζ' 32-34). 


252. ΠΩΣ ΘΑ ΕΝΝΟΗΣΗ ΤΙΣ, ΕΑΝ ΕΙΝΕ ΚΑΙ ΕΙΣ ΑΥΤΟΝ ΔΕΔΟΜΕΝΟΝ ΙΝΑ 
ΜΕΙΝΗ ΑΓΑΜΟΣ 

Ειδομεν άνωτέρω νά λέγη, ό Κύριος, ότι δεν δύνανται πάντες οί άνθρωποι νά μείνωσιν άγαμοι 
ζώντες μετά σωφροσύνης, παρά εκείνοι μόνον, εις τούς όποιους εινε δεδομένον ύπο τού Θεού. «Ού 
πάντες χωροΰσι τον λόγον τούτον, άλλ’ οίς δέδοται». Άλλ’ εγείρεται ή άπορία- Εις ποιους άρά γε εινε 
δεδομένον ύπο τού Θεού ϊνα παρθενεύωσι; Και πώς δύναται επομένως έκαστος νά έννοήση, εάν εινε 
και εις αυτόν δεδομένον ύπο τού Θεού ϊνα μείνη, άγαμος; Διά νά έννοή ό άνθρωπος ποιοι εινε εκείνοι, 
εις τούς οποίους εινε δεδομένον ϊνα παρθενεύωσι, καθώς και αν εινε δεδομένον τούτο και εις αυτόν, 
πρέπει νά γνωρίζη τί εινε εκείνο το οποίον διακρίνει εκείνους, περί ών λέγει ό Κύριος ότι εινε 
δεδομένον εις αυτούς ύπο τού Θεού ϊνα ζήσωσι βίον παρθενικόν. 

Λέγομεν λοιπόν ότι τό διακριτικόν τών τοιούτων εινε επιθυμία ζωηρά και πόθος και ζήλος τής 
ψυχής τών εις τό νά ζήσωσι βίον παρθενικόν προς τον σκοπόν τού νά άφιερωθώσιν όλοκλήρως εις 
την εργασίαν τού θείου θελήματος. Ή ζωηρά αϋτη επιθυμία και ό πόθος και ό ζήλος εινε τό χάρισμα, 
τό όποιον δίδεται παρά τού Θεού εις εκείνους, περί ών λέγει ό Σωτήρ ότι εινε δεδομένον εις αυτούς 
ϊνα παρθενεύωσιν. Επομένως εις εκείνους μόνον εινε δεδομένον παρά τού Θεού ϊνα παρθενεύωσιν, εις 
τούς όποιους υπάρχει ζωηρά επιθυμία και πόθος και ζήλος εις τό νά ζήσωσι βίον παρθενικόν, Έκ τού 
χαρακτηρισμού δέ τούτου δύναται έκαστος νά έννοήση και διά τον εαυτόν του, εάν εινε και εις αυτόν 
δεδομένον ϊνα μείνη, άγαμος. Έάν αισθάνεται δηλονότι εν τη ψυχή τού ζωηράν την επιθυμίαν και τον 
πόθον και τον ζήλον εις τό νά μείνη, άγαμος, ας γνωρίζη ότι εινε δεδομένον και εις αυτόν υπό τού 
Θεού νά ζήση,, έάν θέλη,, βίον παρθενικόν. 

Πρέπει όμως νά γνωρίζη ό χριστιανός, ότι και εις εκείνους εις τούς όποιους εινε δεδομένον υπό 
τού Θεού ϊνα μείνωσιν άγαμοι, δεν επιβάλλεται υπό τού Θεού ό παρθενικός βίος. Διότι λέγων ό 
Χριστός, «ού πάντες χωροΰσι τον λόγον τούτον, άλλ’ οίς δέδοται», δεν εννοεί διά τού «οίς δέδοται» 
(=είς όσους εινε δεδομένον), ότι άπολύτως ούτοι έχουσι προορισθή ϊνα μείνωσιν άγαμοι, ουδέ ότι εινε 
υπό τού Θεού έπιβεβλημένον είς αυτούς θέλοντας καί μη θέλοντας νά παρθενεύωσιν. Αλλά τί εννοεί; 
’Έννοεϊ ότι οί άνθρωποι ούτοι έχουσιν άρχικώς τό προσόν μόνον, όπερ ειπομεν ότι εινε επιθυμία καί 
πόθος καί ζήλος είς τον παρθενικόν βίον, διά τού όποιου προσόντος δύνανται, έάν θελήσωσι, νά 
άκολουθήσωσι τον παρθενικόν βίον. Άλλ’ αν καί έχωσι τό προσόν τούτο, άφίνονται όμως όλως 
ελεύθεροι ύπο τού Χριστού, ϊνα έκλέξωσιν οίονδήποτε βίον θέλουσιν, εϊτε τον παρθενικόν, είτε τον 
έγγαμον. Καί τούτο καταφαίνεται σαφώς καί καθαρώς εξ αύτών τών λόγων τού Κυρίου λέγοντος: «Ό 
δυνάμενος χωρείν χωρείτω». Διότι οί λόγοι ούτοι ούδέν άλλο σημαίνουσιν, ειμή άκριβώς τό ότι ό 
παρθενικός βίος άφίνεται καθ’ ολοκληρίαν εις την εκλογήν τού άνθρώπου. 

Καί άφίνεται καθ’ ολοκληρίαν είς την ελευθερίαν τού άνθρώπου τό νά άκολουθήση ή μη τον 
παρθενικόν βίον, διότι εκείνος όστις θά έκλέξη τον βίον τούτον, εινε άνάγκη νά άναλάβη καί τον 
διηνεκή άγώνα, όπως διά νηστείας, προσευχής καί εγκράτειας καί συντόνου προσευχής, ύποτάσση, καί 
νεκρώνη, την επιθυμίαν τής σαρκός, διά νά φυλάξη τοιουτοτρόπως έαυτόν μέχρι τέλους σώφρονα καί 
καθαρόν άπό πάν άμάρτημα τής σαρκός. Διότι έάν δέν άναλάβη όριστικώς εξ άρχής τον τοιοΰτον 
άγώνα μέ τελείαν άπόφασιν, δέν Θά δυνηθη, νά άποφύγη, την σαρκικήν άμαρτίαν. Επειδή λοιπόν 
έξαρτάται έκ τού άνθρώπου ϊνα άναλάβη ή ούχι τον άγώνα τούτον, ό έστιν, επειδή πρέπει μόνος του 
ό άνθρωπος νά άναμετρήση, τάς δυνάμεις του καί την προθυμίαν του καί τον ζήλον του καί την 
επιμονήν του είς τον άγώνα τούτον, έάν δύναται δηλονότι νά μείνη, μέχρι τέλους άγωνιζόμενος διά την 
τήρησιν τής σωφροσύνης του, δι’ αύτόν τον λόγον άφίνεται καί όλως ελεύθερος ύπο τού Χριστού είς 
τό νά άκολουθήση ή μη τον τοιοΰτον βίον. Διά τούτο εν περιπτώσει παρεκτροπής θά φέρη, μόνος του 
την εύθύνην τής άμαρτίας- επειδή, άφοΰ άπαξ προετίμησε ελευθέριος τον άγαμον καί παρθενικόν βίον, 
χωρίς ό Κύριος νά έπιβάλη, είς αύτόν τούτον, δέν άνέλαβεν όμως καί τον άγώνα είς τό νά φυλάξη 
έαυτόν σώφρονα καί καθαρόν. 


253. Η ΕΚΛΟΓΗ ΤΟΥ ΠΑΡΘΕΝΙΚΟΥ ΒΙΟΥ 

Επειδή λοιπόν εκείνος, όστις θά έκλέξη τον παρθενικόν βίον, έχει μεγάλην την εύθύνην εν 
περιπτώσει πιαρεκτροπής, διά τούτο δέν πρέπει νά άποφασίζη, ό άνθρωπος όριστικώς ότι θά 
άκολουθήση τον βίον τούτον, ύποσχόμενος ενώπιον τού Θεού ότι θά μείνη άγαμος, προ τού νά έλθη, 
είς νόμιμον ηλικίαν. Διότι τότε καί μόνον θά δύναται νά σκεφθή ώριμώτερον καί νά κρίνη, 
άσφαλέστερον περί τού χαρακτήρος του καί τών δυνάμεων του, αν δύναται δηλονότι νά άκολουθήση 
τον τοιοΰτον βίον. Ένώ, έάν προ τής ένηλικιώσεως αύτοΰ κάμη, τοιαύτην ύπόσχεσιν, εινε ενδεχόμενον 
νά μεταμεληθή άκολούθως- οπότε εινε φόβος και νά παρεκκλίνη, είς άτοπόν τι, τό όποιον καί τον 
έαυτόν του μεγάλως θέλει βλάψει, καί σκάνδαλον είς τούς άνθρώπους θέλει γίνει. 

Ώς έκ τούτου μεγάλως άμαρτάνουσι καί εκείνοι οϊτινες, νέους άνηλίκους έτι όντας καί έαυτούς 
άγνοοΰντας, καί μη δυναμένους άκόμη ώρίμως καί άσφαλώς νά σκεφθώσι καί νά κρίνωσιν, 
άναγκάζουσιν ή καί προτρέπουσι μόνον, άσκοΰντες ηθικήν επιβολήν είς αύτούς, όπως άσπασθώσι τον 



παρθενικόν βίον, γινόμενοι μοναχοί. 

Ωσαύτως μεγάλως άμαρτάνουσι και εκείνοι, οϊτινες άναγκάζουσι τούς έχοντας μεν ώριμον 
ηλικίαν, άλλα μη, έχοντας κλίσιν και προθυμίαν και ζήλον θερμόν, εις το να άσκήσωσι την παρθενίαν, 
και να ζήσωσι βίον ένάρετον και κατά πάντα άρεστόν εις τον Θεόν. Άμαρτάνουσι δε οί προτρέποντες 
και άναγκάζοντες τούς τοιούτους, διότι πας όστις άναγκαστικώς δεχθη ϊνα άκολουθήση, τον 
παρθενικόν βίον, χωρίς να εχη, ένθερμον καί διακαή προς τούτο ζήλον, είνε ζήτημα αν θά εύδοκιμήση 
εις αύτόν. 

Πρέπει λοιπόν εκείνος, όστις μέλλει νά έκλέξη τον παρθενικόν βίον, όχι μόνον να είνε εις ώριμον 
ηλικίαν, άλλα καί εξ εαυτού άβιάστως καί έλευθέρως νά άποφασίση καί νά έκλέξη τον βίον τούτον. 


254. ΤΙ ΟΦΕΙΛΕΙ ΝΑ ΠΟΙΗ Ο ΕΚΛΕΞΑΣ ΤΟΝ ΠΑΡΘΕΝΙΚΟΝ ΒΙΟΝ 

Αφού δε άπαξ ό άνθρωπος, εν ώρίμω ηλικία ευρισκόμενος, κάμη αύτοπροαιρέτως καί έλευθέρως 
την εκλογήν καί την στερεάν άπόφασιν, όπως ζήση, βίον παρθενικόν, οφείλει πρώτον νά άγωνίζεται 
όπως διατηρη εαυτόν άμόλυντον καί καθαρόν άπό πάσαν σαρκικήν επιθυμίαν, άποφεύγων καί παν 
ό,τι ήθελε σκανδαλίζει αύτόν, χωρίς ποτέ νά εμπιστεύεται είς τον έαυτόν του, φρονών ότι δύναται 
άνευ τής δεούσης προφυλάξεως καί προσοχής νά διαφύγη, τον μολυσμόν τής άμαρτίας. Όφείλει 
δεύτερον ϊνα εργάζεται μεθ’ όλης αύτοΰ τής δυνάμεως καί μετά πάσης αύταπαρνήσεως προς δόξαν 
Θεού καί προς ώφέλειαν τού πλησίον, παρέχων έαυτόν παράδειγμα άγνότητος καί πάσης άρετής. Καί 
τρίτον έχων ύπ’ όψιν του τούς λόγους τού Κυρίου «χωρίς εμού ού δύνασθε ποιεϊν ούδέν», οφείλει νά 
ζητη θερμώς καί μετά πίστεως την θείαν βοήθειαν, έλπίζων είς την χάριν τού Θεού, καί ούχί είς τάς 
έαυτοΰ δυνάμεις. Ή τοιαύτη παρθενία καί ό τοιοΰτος παρθενικός βίος είνε δόκιμος καί κατά πάντα 
άρεστός ενώπιον τού Θεού. 


255. Ο ΠΑΡΘΕΝΙΚΟΣ ΒΙΟΣ ΕΙΝΕ ΜΕΝ ΔΥΣΚΟΛΟΣ, ΑΛΑ ΕΙΝΕ ΒΙΟΣ 
ΥΨΗΛΟΣ 

Ό πραγματικός καί άληθής ούτος παρθενικός βίος είνε μέν δύσκολος, άλλά είνε βίος υψηλός, ώς 
εκ τού υψηλού πνευματικού σκοπού προς τον όποιον άποβλέπει. Τούτον τον βίον ήκολούθησαν καί 
ήσκησαν οί άγιοι Απόστολοι καί οί διαπρέψαντες επ’ άρετη καί άγιότητι μεγάλοι τής Εκκλησίας 
Πατέρες, ώς ό Παύλος, ό Αθανάσιος, ό Βασίλειος, ό Γρηγόριος, ό Χρυσόστομος καί λοιποί. Ότι δέ ό 
βίος ούτος είνε μέν δύσκολος, άλλ’ ύψηλός καί παντός άλλου βίου πνευματικώτερος καί τελειότερος, 
εννοεί καλώς ό χριστιανός, όταν λάβη, ύπ’ όψιν του τούς λόγους τού Κυρίου: «Ού πάντες χωροΰσι τον 
λόγον τούτον, άλλ’ οίς δέδοται», καί «ό δυνάμενος χωρείν χωρείτω», καθώς καί τούς λόγους τού 
πνευματεμφόρον άποστόλου Παύλου, «ό άγαμος μεριμνά τά τού Κυρίου, πώς άρέσει τω Κυρίω», καί 
«ή άγαμος μεριμνά τά τού Κυρίου, ϊνα ή άγια καί σώματι καί πνεύματι». 

Άμαρτάνουσι λοιπόν εκείνοι, οϊτινες εν όνόματι τού γάμου κατηγοροΰσι την κατά Χριστόν 
άγαμίαν. Καί άμαρτάνουσιν ούτοι, διότι άντιτάσσονται όχι μόνον είς τούς λόγους τού μεγάλου 
άποστόλου Παύλου, άλλά καί είς τούς λόγους αύτοΰ τού Κυρίου, διά των οποίων ή κατά Χριστόν 
άγαμία ήτοι ή παρθενία χαρακτηρίζεται ώς ύψηλόν καί θειον έργον, τό όποιον ούχί πάντες, άλλ’ 
ολίγοι κατορθώνουσιν. Επίσης άμαρτάνουσι καί εκείνοι, οί οποίοι, εν όνόματι τής παρθενίας, 
κατηγοροΰσι τον γάμον, άγνοοΰντες ότι άντιτάσσονται είς τό θέλημα τοΰ Θεού, όστις συνέστησε έξ 
άρχής τον γάμον καί ηύλόγησεν αύτόν. Δέν άμαρτάνουσι δέ, ούδέ πλανώνται, άλλ’ εύρίσκονται εν τη 
άληθεία μόνον εκείνοι, οϊτινες φρονοΰσι καί κρίνουσι καί περί τού γάμου καί περί τής παρθενίας 
συμφώνως προς τούς λόγους τού Χριστού καί τού άποστόλου αύτοΰ Παύλου. 

Έκ πάντων λοιπόν τούτων, τά όποια εϊπομεν περί τοΰ άγάμου ή παρθενικοΰ βίου Λ κατανοεί πάς 
τις όχι μόνον τον ύψηλόν πνευματικόν σκοπόν, προς τον όποιον άποβλέπει ό βίος ούτος, άλλά καί 
πώς πρέπει νά ζη καί νά εργάζεται ό έκλέγων τον παρθενικόν βίον, διά νά φανίτ άντάξιος αύτοΰ. 
"Οταν δέ έχη, ύπ’ όψιν του ταΰτα, καθώς καί όσα πάντα εϊπομεν περί των μέσων, διά των όποιων 
πολεμείται τό πάθος των άμαρτημάτων τής σαρκός, καί συμφώνως προς αύτά ζη καί πολιτεύεται, θά 
άναδειχθη διά τής χάριτος τού Θεού άντάξιος τού ύψηλοΰ τούτου βίου, δόκιμος καί εκλεκτός ενώπιον 
τού Θεού, άξιος των έπουρανίων βραβείων, τής αιωνίου δόξης καί μακαριότητος. 



ΚΕΦΑΛΑΙΟΝ ΙΗ': ΤΟ ΜΥΣΤΉΡΙΟΝ ΤΟΥ ΒΑΠΤΙΣΜΑΤΟΣ ΚΑΙ ΤΟΥ 

ΧΡΙΣΜΑΤΟΣ 


256. ΠΕΡΙ ΜΥΣΤΗΡΙΩΝ ΕΝ ΓΕΝΕΙ 

Μετά τά ρηθέντα περί τοϋ πώς πολεμείται ή άμαρτία και τά διάφορα πάθη, καθώς και μετά τά 
λεχθέντα περ'ι τοϋ κατά Χριστόν αγάμου και παρθενικοϋ βίου, έρχόμεθα νά ειπωμεν και περί τών 
ιερών μυστηρίων. Λέγομεν λοιπόν, ότι διά_τών_ μυστηρίων μεταδίδεται εις τον άνθρωπον ή χάρις τοϋ 
Θεοϋ, ή δωρεά τοϋ Αγίου Πνεύματος, δι’ ής ούτος αγιάζεται, ένισχύεται, προάγεται πνευματικώς και 
τελειοποιείται, και άποβαίνει άξιον μέλος της Εκκλησίας τοϋ Χριστοϋ. 

Ό τελών τά μυστήρια δεν είνε ό ίερεύς, άλλ’ είνε αυτός ό Χριστός, όστις τη, θελήσει τοϋ Πατρός 
και τη συνεργεία τοϋ Αγίου Πνεύματος συνέστησε και ϊδρυσεν αυτά, και παραμένει πάντοτε εν τη 
Εκκλησία, ήτις εινε τό σώμα του, και ενεργεί διά τοϋ Αγίου Πνεύματος, την εκ τής άμαρτίας 
άπαλλαγήν καί δικαίωσιν τοϋ άνθρώπου, τον άγιασμόν καί την πνευματικήν αύτοϋ προαγωγήν καί 
τελειοποίησιν. Ό ίερεύς δε εινε τό άπαραίτητον όργανον διά τοϋ οποίου ή άόρατος θεία δύναμις καί 
χάρις ενεργεί καί τελεί έκαστον τών μυστηρίων. 

Τά μυστήρια, ώς γνωστόν, είνε επτά- τό βάπτισμα, τό χρίσμα ή άγιον μύρον, ή θεία Ευχαριστία, ή 
μετάνοια ή έξομολόγησις, ή ίερωσύνη, ό γάμος καί τό εύχέλαιον. Έκ τούτων δέ τό βάπτισμα, τό 
χρίσμα, ή θεία Ευχαριστία καί ή μετάνοια είνε μυστήρια άναγκαιότατα καί τών ών ούκ άνευ διά την 
σωτηρίαν παντός άνθρώπου. Έκ δε τών λοιπών ή μεν ίερωσύνη καί ό γάμος δεν είνε άπαραίτητα διά 
πάντα άνθρωπον καί υποχρεωτικά- τό δε εύχέλαιον δεν είνε μεν άπαραίτητον καί τών ών ούκ άνευ, 
όπως είνε τά τέσσαρα πρώτα μυστήρια, είνε όμως ώφελιμώτατον καί χρησιμώτατον διά πάντα 
χριστιανόν. Καθόσον εν τώ μυστηρίω τούτω ό ίερεύς, χρίων τον άσθενη με έλεον, επικαλείται την 
θείαν χάριν, ήτις θεραπεύει τάς ψυχικάς καί σωματικός νόσους τοϋ άσθενοΰντος, όταν ούτος μετανοη 
είλικρινώς καί ζητη μετά πίστεως την θείαν βοήθειαν. 

Επειδή δε περί μετάνοιας, περί γάμου καί περί ίερωσύνης έχομεν εϊπει άλλαχοϋ (167 καί 
καθεξής, 111 καί 26), διά τούτο θά ειπωμεν ήδη πρώτον μεν περί τοϋ άγιου βαπτίσματος, μετά τοϋ 
οποίου συνδέεται καί τό χρίσμα ή άγιον μύρον, έπειτα δε περί τής θείας Εύχαριστίας. 


257. ΤΟ ΑΓΙΟΝ ΒΑΠΤΙΣΜΑ 

Τό άγιον βάπτισμα είνε τό πρώτιστον τών μυστηρίων, διά τοϋ οποίου εισέρχεται ό άνθρωπος εις 
την Εκκλησίαν τοϋ Χριστοϋ καί γίνεται μέλος αύτής καί κοινωνός τών άλλων μυστηρίων καί τής θείας 
χάριτος, καί κληρονόμος τής βασιλείας τοϋ Θεοϋ. Τό μυστήριον τοϋ βαπτίσματος συνέστησεν αύτός ό 
Κύριος μετά την άνάστασιν αύτοϋ, παραγγείλας εις τούς μαθητάς αύτοϋ τά έξης: «Πορευθέντες 
μαθητεύσατε πάντα τά έθνη, βαπτί'ςοντες αύτούς εις τό όνομα τοϋ Πατρός καί τοϋ Υίοϋ καί τοϋ 
Αγίου Πνεύματος» (Ματθ. κη' 19). 


258. Η ΑΝΑΓΚΑΙΟΤΗΣ ΤΟΥ ΒΑΠΤΙΣΜΑΤΟΣ 

Την άναγκαιότητα καί σπουδαιότατα τού βαπτίσματος διά την σωτηρίαν τοϋ άνθρώπου διδάσκει 
αύτός ό Κύριος λέγων: «Έάν μή τις γεννηθή εξ ύδατος καί Πνεύματος, ού δύναται είσελθείν εις την 
βασιλείαν τοϋ Θεοϋ» (Ιωάν, γ' 5)· καί «Ό πιστεύσας καί βαπτισθείς σωθήσεται- ό δε άπιστήσας, 
κατακριθήσεται» (Μάρκ. ιστ' 15). 

Ό λόγος δε τής σπουδαιότατος καί άναγκαιότητος τοϋ βαπτίσματος είνε ό έξης: Πάντες οί 
άνθρωποι άνεξαιρέτως ένεκα τής άμαρτίας ήμεθα καταδικασμένοι εις τον αιώνιον θάνατον. Άλλ’ ϊνα 
άπαλλάξη, ημάς ό Χριστός άπό τοϋ αιωνίου τούτου θανάτου, άνέλαβε τάς άμαρτίας ημών καί άπέθανε 
δι’ αύτάς έπί τοϋ σταυροϋ. Απαλλαγή όμως αυτή άπό τών άμαρτιών μας καί τοϋ αιωνίου θανάτου 
χορηγείται ύπό τοϋ Χριστοϋ ύπό τον έξης όρον: Νά πιστεύσωμεν εις αύτόν ώς τον Υιόν τοϋ Θεοϋ τοϋ 
ζώντος καί νά ύποβληθώμεν ούχί πλέον εις πραγματικόν θάνατον, διότι τον πραγματικόν θάνατον τον 
ύπέστη ό Χριστός δι’ ημάς, άλλ’ εις την εικόνα καί τον τύπον τοϋ πραγματικού θανάτον τοϋ Χριστοϋ. 
Ύποβαλλόμεθα δέ εις τον τύπον καί τό ομοίωμα τοϋ θανάτου τοϋ Χριστοϋ διά τοϋ άγιου 
βαπτίσματος. Καί ύποτυπώνει τό άγιον βάπτισμα τον θάνατον τοϋ Χριστοϋ, καθόσον ό άνθρωπος δέν 
δύναται νά ζήοη, έντός τοϋ ύδατος ούδ’ έπ’ όλίγην ώραν έάν μείνη, κεκαλυμμένος ύπ’ αύτοϋ. 

Είνε δέ άναγκαιοτάτη ή έν τώ άγίω βαπτίσματι ύποτύπωσις τοϋ θανάτου τοϋ Χριστοϋ, διότι διά 
τής πράξεως ταύτης τού άγιου βαπτίσματος ομολογεί ό άνθρωπος ότι είνε ένοχος θανάτου διά τάς 
άμαρτίας του ένώπιον τοϋ Θεοϋ. Αλλά πιστεύων ότι διά την έκ τοϋ θανάτου άπαλλαγήν καί σωτηρίαν 
του άπέθανεν ό Χριστός, καί ύποβαλλόμενος εις τον τύπον τοϋ θανάτου τοϋ Χριστοϋ, άπαλλάσσεται, 
δυνάμει τής πίστεως ταύτης, έκ τής άμαρτίας. Καθόσον, όπως ό λουσμένος έν τώ ύδατι έξέρχεται 
καθαρός κατά τό σώμα, οϋτω καί αύτός έξέρχεται έκ τής ίεράς κολυμβήθρας άγνός καί καθαρός κατά 
ψυχήν καί κατά σώμα. ’Ών δέ έλεύθερος άπό πάσαν άμαρτίαν, εισέρχεται εις νέαν πνευματικήν ζωήν, 
κατά την οποίαν οφείλει νά ’ζή βίον άγιον καί άγνόν συμφώνως προς τό θέλημα τοϋ Χριστοϋ, εις τον 
οποίον οφείλει την άπελευθέρωσίν του καί την αιώνιον σωτηρίαν του. Επειδή δέ ή ύποχρέωσις αυτή 



τοϋ βαπτιζομένου, όπως ζή τοϋ λοιπού νέαν ζωήν έν τη ύπακοή εις το θέλημα τοϋ Χρίστου, ε’ινε 
απαραίτητος και επιβεβλημένη, διά τοΰτο ομολογεί αυτήν καί διά τοϋ στόματος έπισήμως. Διότι 
έρωτώμενος ύπο τοϋ ίερέως ομολογεί όχι μόνον ότι αποτάσσεται καί άπαρνείται τον σατανάν καί την 
άμαρτίαν, αλλά καί ότι συντάσσεται μετά τοϋ Χριστοϋ, καί πιστεύει εις αυτόν, υποσχόμενος ότι θά 
ζήση, τοϋ λοιπού συμφώνως προς τον νόμον του καί τάς έντολάς του. Την επίσημον ταύτην ύπόσχεσιν 
καί ομολογίαν, ή οποία είνε συνθήκη ιερά καί συμβόλαιον θειον, συναπτόμενον έν τω άγίω βαπτίσματι 
μεταξύ τοϋ Θεοϋ καί τοϋ βαπτιζομένου, την ομολογίαν λέγομεν ταύτην ομολογεί ό ίδιος ό 
βαπτιςόμενος, εάν είνε ένήλιξ. Έάν δε εινε ανήλικος, ομολογεί αυτήν άντ’ αυτού ό άνάδοχος, ό οποίος 
ονομάζεται ούτω, διότι άναδέχεται καί άναλαμβάνει την ύποχρέωσιν ϊνα, όταν ένηλικιωθή ό 
βαπτισθείς, κατηχήση αυτόν καί διδάξη, την χριστιανικήν πίστιν καί άλήθειαν, καί μάλιστα όταν συμβή 
νά μη διδαχθή υπό των γονέων του ό βαπτισθείς. 


259. ΔΙΑΤΙ ΕΝ ΤΩ ΒΑΠΤΙΣΜΑΤΙ ΑΝΑΦΕΡΟΝΤΑΙ ΤΑ ΤΡΙΑ ΠΡΟΣΩΠΑ ΤΗΣ 
ΑΓΙΑΣ ΤΡΙΑΔΟΣ 

Τό μυστήριον τοϋ βαπτίσματος τελείται υπό τοϋ ίερέως διά τριών καταδύσεων εντός τού ύδατος, 
αί όποίαι γίνονται εις τό όνομα τοϋ Πατρός, καί τοϋ Υίοϋ, καί τού Αγίου Πνεύματος. Άναφέρονται δε 
τά τρία πρόσωπα τής Αγίας Τριάδος εις τάς τρεις καταδύσεις καί άναδύσεις, προς άπόδειξιν καί 
βεβαίωσιν τοϋ ότι ό βαπτιςόμενος άναγνωρίζει ώς άπόλυτον αύτοϋ Κύριον καί Δεσπότην τον 
Τρισυπόστατον άληθή Θεόν καί ότι εις αυτόν μόνον θά άνήκη, καί εις αυτόν όλοκλήρως θά πειθαρχία 
καί θά υποτάσσεται, καί ότι επί τη πίστει καί τω όνόματι τοϋ Τριαδικού Θεοϋ υποβάλλει εαυτόν εις 
τό βάπτισμα. Ούτω δε εκδηλώνει την τελείαν καί άπόλυτον αύτοϋ πίστιν καί άφοσίωσιν εις τά τρία 
πρόσωπα τής Αγίας Τριάδος, εξ ής προέρχεται ή ενέργεια τοϋ βαπτίσματος, καθώς καί τών λοιπών 
μυστηρίων, δι’ ών παρέχονται εις τον άνθρωπον τά θεία καί σωτήρια δωρήματα. 


260. ΤΙ ΕΝΕΡΓΕΙΤΑΙ ΚΑΙ ΤΕΛΕΙΤΑΙ ΕΝ ΤΩ ΑΓΙΩ ΒΑΠΤΙΣΜΑΤΙ 

Διά τών τριών καταδύσεων καί άναδύσεων, δι' ών τελείται τό άγιον βάπτισμα, ένεργοϋνται καί 
τελούνται έν συνόλω εις τον βαπτιζόμενον τά έξης: 

Πρώτον είκονίζεται καί τυποϋται ό θάνατος καί ή ταφή τοϋ Χριστοϋ, ώς διδάσκει ό θείος 
Παΰλος, λέγων: «Όσοι εις Χριστόν έβαπτίσθημεν, εις τον θάνατον αύτοϋ έβαπτίσθημεν. Συνετάφημεν 
ούν αύτώ διά τοϋ βαπτίσματος εις τον θάνατον» (Ρωμ. στ' 3, 4). 

Δεύτερον, τελείται καί ένεργείται έν τω βαπτιζομένω σταύρωσις καί θάνατος πραγματικός τού 
παλαιού άνθρώπου, τουτέστιν όλοτελής έξάλειψις τής έν αύτώ άμαρτίας, καθώς μάς διδάσκει ό αύτός 
Απόστολος, λέγων: «Τοϋτο γινώσκοντες, ότι ό παλαιός ημών άνθρωπος συνεσταυρώθη (έν τω 
βαπτίσματι), ϊνα καταργηθή τό σώμα τής άμαρτίας, τοϋ μηκέτι δουλεύειν ημάς τη άμαρτία» (Ρωμ. στ' 
6 ). 

Τρίτον, παρέχεται εις τον βαπτισθέντα ή δικαίωσις αύτοϋ ένώπιον τού Θεοϋ: «Ό γάρ άποθανών 
δεδικαίωται άπό τής άμαρτίας», λέγει έξακολουθών ό θείος Παΰλος (Ρωμ. στ' 7). Τουτέστιν, άφοϋ διά 
τοϋ βαπτίσματος ό βαπτισθείς άπέθανεν ώς προς την άμαρτίαν καί δέν φέρει πλέον αύτήν έν έαυτώ, 
άπέκτησε την δικαίωσιν, δ έστι κατεστάθη δίκαιος ένώπιον τοϋ Θεοϋ. 

Τέταρτον, έν τω βαπτίσματι άφ’ ένός μέν έξεικονίζεται καί ύποτυποϋται ή έκ νεκρών άνάστασις 
τοϋ Χριστοϋ, άφ’ έτέρου δέ ένεργείται ή έκ τοϋ θανάτου τής άμαρτίας ηθική άνάστασις τοϋ 
βαπτιςομένου. Τουτέστιν, όπως ό Χριστός άνέστη καί έξήλθεν έκ τοϋ μνήματος, καί είσήλθεν εις ζωήν 
άθανασίας καί δόξης, έν τη οποία δέν φέρει πλέον έπάνω του τάς άμαρτίας τοϋ κόσμου, τάς οποίας 
έ'φερεν δτε ήτο έπάνω εις τον σταυρόν, ούτω καί ό βαπτισθείς. Άνίσταται καί αύτός πνευματικώς έν 
τω βαπτίσματι, καί έξέρχεται έκ τής ίεράς κολυμβήθρας ώς άπό τάφου, μη φέρων πλέον έν έαυτώ την 
άμαρτίαν, όπως έ'φερε αύτήν πρότερον, καί εισέρχεται, ώς καί προηγουμένως εί'πομεν, εις νέαν 
πνευματικήν ζωήν. Έν δέ τη νέα ταύτη, ζωή, καθώς κηρύττει ό τοϋ Χριστοϋ Απόστολος, οφείλει νά ζή 
καί νά πολιτεύεται ώς νεκρός μέν κατά την άμαρτίαν, ζών δέ έν τη έργασία τών έντολών τοϋ Χριστοϋ 
(Ρωμ. στ' 8-11). 

Πέμπτον, ένεργείται καί τελείται έν τω βαπτίσματι νέα γέννησις τοϋ βαπτιζομένου, γέννησις 
πνευματική. Διά τοϋτο καί τό βάπτισμα λέγεται λουτρόν παλιγγενεσίας, ήτοι λουτρόν, έν τω όποίω 
γίνεται νέα γέννησις τοϋ βαπτιζομένου (Τίτ. γ' 5), κατά την οποίαν πατήρ τοϋ βαπτισθέντος είνε ό 
Θεός. Επομένως ό άνθρωπος διά τοϋ βαπτίσματος γίνεται τέκνον τοϋ Θεοϋ, κατά χάριν υιοθετούμενος 
ύπ’ αύτοϋ τοϋ Θεοϋ. 

Έκτον, ώς θά ίδωμεν καί κατωτέρω εις τό μυστήριον τοϋ χρίσματος, ένεργείται καί τελείται εις 
τον βαπτισθέντα χρίσις καί σφράγισμα ύπ’ αύτοϋ τοϋ Θεοϋ, δστις δίδει εις αύτόν την δωρεάν τοϋ 
Αγίου Πνεύματος ώς άρραβώνα καί άσφαλή άπόδειξιν τοϋ ότι ό βαπτισθείς είνε τέκνον τοϋ 
άγαπητόν, μέλος άγιον τής άγιας αύτοϋ Εκκλησίας, καί έπομένως ώς τέκνον αύτοϋ άγαπητόν θά γίνη, 
κληρονόμος τών αιωνίων αύτοϋ άγαθών. 



261. ΤΟ ΧΡΙΣΜΑ Η ΑΓΙΟΝ ΜΥΡΟΝ 

Ή χρίσις και σφράγισις τοΰ βαπτιζομένου γίνεται διά τοΰ δευτέρου μυστηρίου, ήτοι διά τοϋ 
χρίσματος ίι άγιου μύρου. Το μυστήριον δε τούτο τοΰ χρίσματος συνδέεται στενώς μετά τοϋ μυστηρίου 
τοΰ βαπτίσματος και είνε, ούτως είπείν, το συμπλήρωμα και επιστέγασμα αύτοΰ. Τελείται δε το 
μυστήριον τούτο μετά το βάπτισμα υπό τοΰ ίερέως, όστις χρίων σταυροειδώς τον βαπτίζόμενον εις τά 
κυριώτερα μέλη και αισθητήρια τοΰ σώματος λέγει: «Σφραγις δωρεάς Πνεύματος Αγίου. Αμήν». 

Έπί των άποστολικών χρόνων ή χάρις και δωρεά τοΰ Αγίου Πνεύματος μετεδίδετο εις τούς 
βαπτίζομένους διά τής έπιθέσεως των χειρών των Αποστόλων. Άλλ’ άπο τής εποχής ακόμη εκείνης 
ώρίσθη και έπεκράτησεν ακολούθως εις όλας τάς Εκκλησίας, όπως δίδεται ή χάρις και δωρεά τοΰ 
Αγίου Πνεύματος εις τούς βαπτίζομένους διά τοΰ άγιου μύρου. Το δε άγιον μύρον κατασκευαζόμενον 
εκ ποικίλων και εύωδών ούσιών, εις σημείον των πολλών και ποικίλων χαρισμάτων τοΰ Αγίου 
Πνεύματος, εύλογεΐται και καθαγιάζεται ύπο των ιεραρχών τής Εκκλησίας. 

Την χρίσιν και σφράγισιν και μετάδοσιν τής δωρεάς τοΰ Αγίου Πνεύματος εις τον βαπτισθέντα, 
ήτις τελείται άοράτως ύπ’ αύτοΰ τοΰ Θεοΰ, μαρτυρεί ή Αγία Γραφή: «Ό βεβαιών ημάς συν ύμίν εις 
Χριστόν, λέγει ό Παύλος, και χρίσας ημάς (έστί) Θεός, ό και σφραγισάμενος ημάς καί δούς τον 
αρραβώνα τοΰ Πνεύματος εν ταίς καρδίαις ημών» (Β' Κορ. α' 21-22). Καί πάλιν: «Έσφραγίσθητε τω 
Πνεύματι τής επαγγελίας τω άγίω, ός έστιν άρραβών τής κληρονομιάς ημών» (Εφεσ. α' 13). 


262. ΣΥΜΠΕΡΑΣΜΑ 

Έν τω άγίω λοιπόν βαπτίσματι πλύνεται καί καθαρίζεται ό άνθρωπος από πάσης άμαρτίας, ήτοι 
καί από τοΰ προπατορικού άμαρτήματος καί από παντός άλλου προαιρετικού άμαρτήματος, όπερ 
τυχόν διέπραξε προ τοΰ βαπτίσματος, εάν ήτο ένη,λιξ. Τοΰτο βεβαιών ό θείος Παΰλος λέγει προς τούς 
βαπτισθέντας χριστιανούς: «Αλλά άπελούσθητε, αλλά ήγιάσθητε, άλλ’ έδικαιώθητε έν τω όνόματι τοΰ 
Κυρίου Ίησοΰ, καί έν τω Πνεύματι τοΰ Θεοΰ ημών» (Α' Κορ. στ' 11). Δίδεται δε εις τον βαπτίζόμενον ή 
απαλλαγή καί ό καθαρισμός από τής άμαρτίας καί ή δικαίωσις διά τής θυσίας τοΰ Χριστού, όστις διά 
τοΰ σταυρικού του θανάτου έξαλείψας την άμαρτίαν ικανοποίησε την θείαν δικαιοσύνην. 

Καθοριζόμενος δε ό βαπτιζόμενος από πάσης άμαρτίας άποκαθίσταται εις την άρχαίαν 
άναμαρτησίαν καί άγνότητα, την όποιαν είχεν ό Άδάμ προ τής παρακοής. Συγχρόνως δε ό 
βαπτιζόμενος καί χρισμένος ένδυναμοΰται καί ένισχύεται υπό τής χάριτος τοΰ Αγίου Πνεύματος, ώστε 
νά άγωνίζεται κατά τής άμαρτίας καί νά προκόπτη, εις την προς τον Θεόν πίστιν, ελπίδα καί άγάπην, 
ζών καί πολιτευόμενος έν πάσι κατά τό θέλημα αύτοΰ, όπως ούτω κατασταθη κατά πάντα δόκιμος 
καί εύάρεστος ενώπιον τοΰ Θεοΰ ώς τέκνον αύτοΰ άγαπητόν. Δι' αύτόν άκριβώς τον λόγον, τοΰ νά 
άγωνίζεται δηλονότι κατά τής άμαρτίας όπως άναδειχθή άξιος τής αιωνίου δόξης καί μακαριότατος, 
δεν αίρεται διά τοΰ άγιου βαπτίσματος καί ή προς τό κακόν κλίσις καί ροπή τοΰ άνθρώπου, καθώς 
περί τούτου έρρέθη προηγουμένως έν 184-187. 

Καί ταΰτα μεν περί τοΰ άγιου βαπτίσματος. ’Ήδη δε έρχόμεθα νά εϊπωμεν περί τοΰ ύψίστου 
μυστηρίου τής θείας Εύχαριστίας. 



ΚΕΦΑΛΑΙΟΝ ΙΘ': Η ΘΕΙΑ ΕΥΧΑΡΙΣΤΙΑ - Η ΙΕΡΑ ΛΕΙΤΟΥΡΓΙΑ 


263. Α') Η ΘΕΙΑ ΕΥΧΑΡΙΣΤΙΑ 

Ή θεία Ευχαριστία είνε μυστήριον, διά τοΰ οποίου μεταλαμβάνομεν αυτό το πανάχραντον σώμα 
και αυτό το τίμιον αίμα τοΰ Κυρίου ημών Ίησοϋ Χρίστου. Όνομάζεται δε το μέγα τοϋτο τής σωτηρίας 
μυστήριον Ευχαριστία, διότι συνεστήθη και παρεδόθη υπό τοΰ Κυρίου, άφοϋ προηγουμένως 
ηύχαρίστησε τον ουράνιον αύτοϋ Πατέρα και Θεόν. Όνομάζεται ή θεία Ευχαριστία και μετάδοσις και 
μετάληψις και κοινωνία, διότι εν τώ μυστηρίω τούτω μεταδίδει ό ίερεύς και μεταλαμβάνουσι και 
κοινωνοϋσιν οί χριστιανοί τοΰ σώματος καί αίματος τοΰ Χρίστου. Όνομάςεται καί θυσία, διότι, καθώς 
θέλομεν ϊδει ακολούθως, ή θεία Ευχαριστία είνε άνάμνησις καί άναπαράστασις πραγματική τοΰ επί 
τοΰ σταυροΰ θανάτου τοΰ Χριστοΰ. Ώς θυσία δε ή θεία ευχαριστία προσφερομένη καί άναφερομένη 
εις τον Θεόν ονομάζεται καί αναφορά καί προσφορά. 

Το μυστήριον τής θείας Ευχαριστίας είνε μυστήριον ΰψιστον, ώς ένώνον τον άνθρωπον μετά τοΰ 
Χριστοΰ- καί διά τοΰτο, όπως πας χριστιανός έχη, όσον τό δυνατόν σαφεστέραν καί πληρεστέραν 
γνώσιν αύτοΰ, θά όμιλήσωμεν εν έκτάσει περί αύτοΰ. Χωρίς δε νά κάμωμεν λόγον περί τοΰ ότι τό 
μυστήριον τοΰτο είνε μυστήριον θεοσύστατον, καθόσον καί οί τών στοιχειωδεστέρων αληθειών τοΰ 
Χριστιανισμού γνώσιν έχοντες γνωρίζουσιν ότι συνέστησε καί παρέδωκεν αυτό αυτός ό Κύριος ημών 
Ίησοΰς Χριστός, λέγομεν ότι ό Κύριος πρώτον προανήγγειλε την σύστασιν καί παράδοσιν τοΰ 
μυστηρίου τούτου, έπειτα δε παρέδωκεν αυτό. Καί προανήγγειλε μεν τοΰτο διά τής εν Καπερναούμ 
γενομένης ομιλίας, δι' ής παρίσταται ή σπουδαιότης καί τό ύψος τοΰ μυστηρίου, καθώς καί ή 
άναγκαιότης αύτοΰ, καί αί εξ αύτοΰ ύψισται καί αιώνιοι ώφέλειαι. -Την ομιλίαν ταύτην τοΰ Κυρίου 
την εύρίσκομεν εν τώ Εύαγγελίω τοΰ Ίωάννου, εν κεφαλαίω έκτω.- Παρέδωκε δε αύτό κατά την νύκτα 
τής μεγάλης Πέμπτης, καθ’ ήν έμελλε νά παραδοθη. Τότε, κατά τό εσπέρας δηλονότι τής Μεγάλης 
Πέμπτης, ενώ συνέτρωγε μετά τών μαθητών του τό τελευταίον δείπνον προ τοΰ θανάτου του, 
παρέδωκεν εις αύτούς τό μυστήριον. Πώς δέ παρέδωκεν αύτό, ίστοροΰσιν οί τρεις Εύαγγελισταί, 
Ματθαίος, Μάρκος καί Λουκάς, καί ό απόστολος Παΰλος. 


264. ΠΩΣ ΠΑΡΕΔΩΚΕΝ Ο ΧΡΙΣΤΟΣ ΤΟ ΜΥΣΤΗΡΙΟΝ ΤΗΣ ΘΕΙΑΣ 
ΕΥΧΑΡΙΣΤΙΑΣ 

Καί ό μέν Παΰλος λέγει: «Παρέλαβον από τοΰ Κυρίου, ό καί παρέδωκα ύμίν, ότι ό Κύριος 
Ίησοΰς, εν τη νυκτί ή παρεδίδοτο, έλαβεν άρτον, καί εύχαριστήσας έκλασε καί είπε: Λάβετε, φάγετε- 
τοΰτό μου έστι τό σώμα τό υπέρ υμών κλώμενον- τοΰτο ποιείτε εις την έμήν άνάμνησιν. Ωσαύτως καί 
τό ποτήριον μετά τό δειπνησαι, λέγων: Τοΰτο τό ποτήριον ή καινή διαθήκη έστίν εν τώ έμώ αϊματι- 
τοΰτο ποιείτε, οσάκις άν πίνητε, εις την έμήν άνάμνησιν» (Α' Κορ. ια' 23-25). 

Οί δέ λόγοι τών τριών εύαγγελιστών συνοψίζονται εις τοίς έξης λόγοις τής θείας καί ίεράς 
Λειτουργίας. «Ός (Χριστός)... τη νυκτί ή παρεδίδοτο, μάλλον δέ εαυτόν παρεδίδου υπέρ τής τοΰ 
κόσμου ζωής, λαβών άρτον εν ταίς άγίαις αύτοΰ καί άχράντοις καί άμωμήτοις χερσίν, εύχαριστήσας 
καί εύλογήσας, άγιάσας, κλάσας, έδωκε τοίς άγίοις αύτοΰ μαθηταίς καί άποστόλοις, είπών, Λάβετε, 
φάγετε- τοΰτό μού έστι τό σώμα τό υπέρ υμών κλώμενον εις άφεσιν άμαρτιών. Όμοίως καί τό 
ποτήριον μετά τό δειπνησαι λέγων: Πίετε εξ αύτοΰ πάντες- τοΰτό έστι τό αίμα μου τό τής Καινής 
Διαθήκης, τό υπέρ υμών καί πολλών έκχυνόμενον εις άφεσιν άμαρτιών. Τοΰτο ποιείτε εις την έμήν 
άνάμνησιν». 

Ούτως ό θείος Παΰλος καί οί ιεροί Εύαγγελισταί ίστοροΰσι την σύστασιν καί παράδοσιν τοΰ 
ύψίστου μυστηρίου τής θείας Εύχαριστίας. Κατά τούς λόγους τούτους παρέδωκεν ό Χριστός τό 
μυστήριον ώς έξης: ’Έλαβεν άρτον εις τάς άγιας καί άχράντους αύτοΰ χείρας, καί άναβλέψας εις τον 
ούρανόν ηύχαρίστησε πρώτον τον ούράνιον αύτοΰ Πατέρα, διότι ηύδόκησε ϊνα έλθη, ή ώρα, όπως 
παραδώση, τό μέγα τοΰτο μυστήριον εις τούς μαθητάς του, καί δι’ αύτών εις όλην την Εκκλησίαν. 
Εύχαριστήσας δέ καί εύλογήσας, ήγίασε τον άρτον, μεταβαλών αύτόν διά τοΰ Αγίου Πνεύματος εις 
αύτό τό σώμα του. Μετά δέ την εύλογίαν, έκοψεν εις τεμάχια τον άγιασθέντα άρτον, καί δίδων αύτόν 
προς τούς μαθητάς του είπε προς αύτούς: «Λάβετε, φάγετε, τοΰτό μού έστι τό σώμα τό υπέρ υμών 
κλώμενον εις άφεσιν άμαρτιών». Τουτέστιν, αύτός ό άρτος, τον οποίον σάς δίδω νά φάγετε, δέν είνε 
άπλοΰς καί κοινός άρτος, άλλ’ είνε τό σώμα μου, τό οποίον παραδίδεται εις θάνατον μετ’ ολίγον καί 
θυσιάζεται καί άποθνήσκει, όπως λάβετε άφεσιν άμαρτιών καί αιώνιον ζωήν καί σωτηρίαν. Λάβετε 
λοιπόν αύτό, δπερ είνε τό σώμα μου, καί φάγετε αύτό. -Οί δέ Απόστολοι, έχοντες ύπ’ όψιν την περί 
τοΰ μυστηρίου τούτου διδασκαλίαν τοΰ Κυρίου, ήτοι τούς λόγους αύτοΰ, τούς όποιους είχεν ε’ίπει 
προς αύτούς εν Καπερναούμ, δτι δηλαδή είνε άνάγκη νά φάγωσι τό σώμα του καί νά πίωσι τό αίμά 
του, διά νά έχωσι ζωήν αιώνιον, ένόησαν ότι θά δίδη, νά κοινωνώσι τοΰ σώματός τοΰ καί τοΰ αίματός 
του υπό τά είδη τοΰ άρτου καί τοΰ οίνου. Καθόσον ό Κύριος, παραδώσας την θείαν Εύχαριστίαν ώς 
ύψιστον μυστήριον, δέν ήθέλησεν οίκονομικώς ϊνα ή μεταβολή τοΰ άρτου εις τό πανάχραντον αύτοΰ 
σώμα καί τοΰ οίνου εις τό τίμιον αύτοΰ αίμα είνε καταφανής εις τούς οφθαλμούς καί εις τάς άλλας 
σωματικάς ημών αισθήσεις.- ΔεχΘέντες δέ όλοψύχως οί Απόστολοι τούς λόγους τούτους τοΰ Κυρίου, 



έλαβον έκ των άγιων αύτοϋ χειρών τον άγιον άρτον, δστις ήτο το σώμα του, και έφαγον αυτό. 

Έπειτα δε, άφοϋ έτελείωσαν το δειπνον (διότι, ώς ειπομεν άνωτέρω, παρέδωκεν ό Κύριος το 
μυστήριον καθ’ όν χρόνον έτρωγε μετά των μαθητών του το τελευταίον προ τού θανάτου του 
δειπνον), έλαβε το ποτήριον όπερ είχε τον οίνον και ηύχαρίστησεν ομοίως. Εύχαριστήσας δε και 
εύλογήσας, ήγίασε τον οίνον, μεταβαλών αυτόν διά τοΰ Άγιου Πνεύματος εις αυτό τό αίμα Του- καί 
εδωκεν εις τούς μαθητάς Του είπών: «Πίετε εξ αύτοϋ πάντες- τούτο έστι τό αίμα μου τό τής καινής 
Διαθήκης, τό υπέρ υμών καί πολλών έκχυνόμενον εις άφεσιν άμαρτιών». Ήτοι, αύτός ό οίνος, τον 
όποιον σάς δίδω νά πίετε, δεν είνε άπλοϋς καί κοινός οίνος, άλλ’ είνε τό αίμά μον, διά τού όποιου 
κυροϋται ή νέα Διαθήκη, καί τό όποιον μετ’ ολίγον έκχύνεται ύπέρ_ υμών, όπως λάβετε άφεσιν 
άμαρτιών καί αιώνιον ζωήν καί σωτηρίαν. Έκχύνεται δε καί δίδεται τό αίμα μου όχι μόνον υπέρ υμών, 
άλλά καί υπέρ όλων εκείνων οί όποιοι θά πιστεύσωσιν εις εμέ καί θά ύπακούσωσιν εις τούς λόγους 
μου. Πίετε λοιπόν εξ αύτοϋ πάντες. Οί δέ Απόστολοι, δεχθέντες ομοίως καί τούς λόγους τούτους τού 
Κυρίου, μετέλαβον έκ τού εν τώ ποτηρίω αίματός Του. 


265. ΔΙΑΤΙ Ο ΧΡΙΣΤΟΣ ΕΙΠΕ ΤΟ ΑΙΜΑ ΤΟΥ ΑΙΜΑ ΤΗΣ ΚΑΙΝΗΣ ΔΙΑΘΗΚΗΣ 

Πριν ή εϊπωμεν τί είπεν ό Κύριος είς τούς μαθητάς του_μετά την κοινωνίαν τού σώματός του καί 
τού αίματός του, ας ίδωμεν τί εννοεί λέγων, «Τούτο έστι τό αίμά μου τό τής καινής Διαθήκης». 

Καί πρώτον λέγομεν ότι διά τής «Διαθήκης» εννοεί ό Χριστός την συνθήκην τού Θεού μετά τής 
άνθρωπότητος. Συγκεφαλαιοΰται δέ ή Διαθήκη αυτή είς τούτο: Ό Θεός δίδει άφεσιν άμαρτιών καί 
κληρονομιάν τής ούρανίον του βασιλείας είς πάντας τούς πιστεύοντας είς τον Χριστόν καί 
ύπακούοντας είς τούς λόγους του. Ή Διαθήκη αυτή τοϋ Θεού καί Πατρός μετά τής άνθρωπότητος 
έγένετο διά τοϋ Ιησού Χριστού, Όστις είνε ό μεσίτης αύτής, είνε ό άντιπρόσωπος τού Θεοΰ προς 
τούς άνθρώπους, καί ό άντιπρόσωπος τών άνθρώπων προς τον Θεόν. Είνε δέ ό Χριστός 
άντιπρόσωπος τού Θεοϋ προς τούς άνθρώπους, διότι άπεστάλη έκ τού ούρανοΰ είς την γην υπό τού 
Θεού καί Πατρός διά νά φανέρωση είς τούς άνθρώπους την προς αύτούς άγάπην τοϋ Θεού, καί νά 
καταστήση, γνωστήν την άλήθειαν καί τό θέλημα Αύτοϋ. Διά τούτο καί έλεγεν, «Ούτω γάρ ήγάπησεν ό 
Θεός τον κόσμον, ώστε τον υιόν αύτοϋ τον μονογενή εδωκεν, ϊνα πας ό πιστεύων είς αύτόν μη 
άπόληται, άλλ’ έχη ζωήν αιώνιον» (Ίω. γ' 16). Καί «Έγώ είς τούτο γεγέννημαι, καί είς τοϋτο έλήλυθα 
είς τον κόσμον, ϊνα μαρτυρήσω τη άληθεία» (Ιω. ιη' 37). Καί «Εντολήν μοι εδωκεν ό πατήρ τί ε’ίπω 
καί τί λαλήσω» (Ιω. ιβ' 49). Καί «Ότι καταβέβηκα έκ τού ούρανοΰ, ούχ ϊνα ποιώ τό θέλημα τό έμόν, 
άλλά τό θέλημα τού πέμψαντός με» (Ιω. στ' 38). Είνε δέ άντιπρόσωπος τών άνθρώπων ό Χριστός 
προς τον Θεόν, διότι έκουσίως καί εξ άγάπης άναλαβών τάς άμαρτίας αύτών, ώς άξιόχρεως εγγυητής 
μεταξύ ημών καί τού Θεού, έδέχθη ϊνα χύση, τό αίμα του καί άποθάνη, επί τού σταυρού, όπως 
προσφέρη έαυτόν θυσίαν είς τον ούράνιον αύτοϋ Πατέρα προς έξιλέωσιν υπέρ τών άμαρτιών τών 
άνθρώπων. Έν δεξιά δέ τού Θεού καί Πατρός καθήμενος, πάντοτε έντυγχάνει, ήτοι μεσιτεύει ώς 
αιώνιος άρχιερεύς καί μεσίτης υπέρ τών πιστευόντων είς αύτόν, καθώς βέβαιοί ό θείος Παύλος λέγων: 
«Χριστός ό άποθανών, μάλλον δέ καί έγερθείς, δς καί έστιν έν δεξιά τού Θεού, δς καί έντυγχάνει υπέρ 
ημών» (Ρωμ. η 34). Καί πάλιν: «(Χριστός) σώζειν είς τό παντελές δύναται τούς προσερχομένους δι' 
αύτοϋ τώ Θεώ, πάντοτε ζών εις τό έντυγχάνειν υπέρ αύτών» (Εβρ. ζ' 25). Καί άλλαχοΰ ό αύτός 
Απόστολος λέγει: «Είς Θεός, είς καί μεσίτης Θεού καί άνθρώπων, άνθρωπος Χριστός Ιησούς, ό δούς 
έαυτόν άντίλυτρον υπέρ πάντων» =όστις έδωκε την ζωήν του καί τό αίμα του άντίλυτρον υπέρ τής 
σωτηρίας πάντων τών άνθρώπων (Α' Τιμ. β' 5-6). Αλλά καί ό ίδιος ό Χριστός λέγει: «Ούδεις έρχεται 
προς τον Πατέρα, είμή δι' εμού» (Ίω. ιδ' 6). 

Λέγων δέ ό Θεός την συνθήκην τού Θεοΰ μετά τής άνθρωπότητος «Διαθήκην», ονομάζει αύτήν 
«καινήν Διαθήκην», ήτοι νέαν Διαθήκην, προς διάκρισιν αύτής άπό τής παλαιάς Διαθήκης, την όποιαν 
έκαμεν ό Θεός διά τού Μωϋσέως προς τούς Ίσραηλίτας, προπαρασκευάζων αύτούς διά την νέαν 
Διαθήκην, την τελείαν καί αιώνιον, ήτις έμελλε νά γίνη διά τοΰ Ίησοΰ Χριστού καί νά λάβη, κύρος διά 
τού θανάτου αύτοΰ. Διότι ή μέν παλαιά Διαθήκη έλαβε κύρος διά τού αίματος θυσιασθέντων ζώων 
(Εξόδ. κδ' 5-8), (τών όποιων αί θυσίαι καί ή έκχυσις τοΰ αίματος προεικόνιζον καί προετύπουν την 
μίαν καί μόνην άληθή καί σωτήριον θυσίαν τού Χριστού, δστις έμελλε ν’ άποθάνη καί νά χύση τό 
αίμα του επί τού σταυροΰ). Ή δέ νέα Διαθήκη λαμβάνει κύρος καί βεβαιότητα, ήτοι προγματοποιεΐται 
είς πάντα όσα λέγει καί υπόσχεται ό Θεός δι' αύτής, διά μέσου τής θυσίας καί τού αίματος τού 
Χριστού. Καί_ τούτο εννοεί ό Χριστός λέγων: «Τούτο έστι τό αίμά μου τό τής_ καινής Διαθήκης». 
Τουτέστι τό αίμά μου τούτο, όπερ μετ’ ολίγον θά χυθή επί τού σταυροΰ, είνε τό αίμα, διά τοΰ όποιου 
λαμβάνει κύρος καί βεβαιότητα καί ύφίσταται ή νέα Διαθήκη, την όποιαν κάμνει ό _Θεός καί Πατήρ 
μου μετά τών άνθρώπων. Ούτος λοιπόν ό λόγος, διά τον όποιον ό Χριστός λέγει τό αίμα του αίμα τής 
καινής Διαθήκης. 

Πώς κυροϋται ή νέα Διαθήκη. Άλλά πώς διά τού αίματος τού Χριστού,_ δύναται νά εϊπη, τις, 
λαμβάνει κύρος καί βεβαιότητα ή νέα Διαθήκη; Τίνα σχέσιν έχει τό έκχυθέν αίμα τού Χριστού προς 
την κύρωσιν καί πραγματοποίησιν τής καινής Διαθήκης; 

Άπαντώντες είς τούτο λέγομεν, ότι ό Χριστός γενόμενος τέλειος άνθρωπος καί τάς άμαρτίας τών 
άνθρώπων άναλαβών, άπέθανεν επάνω είς τον σταυρόν έν μέσω οδυνών καί φρικτών βασάνων, ϊνα έν 
τώ προσώπω αύτοΰ τιμωρηθή ή άμαρτία τού κόσμου καί ίκανοποιηθή ή προσβληθείσα θεία 
δικαιοσύνη, τουτέστιν ϊνα ίκανοποιηθή ό θείος νόμος, τον όποιον ήθέτησεν ό άνθρωπος διά τής 



παραβάσεώς του. Ικανοποίησε δε ό Χριστός τελείως την θείαν δικαιοσύνην, έξαλείψας τάς αμαρτίας 
των ανθρώπων, επειδή άπέθανεν ώς άνθρωπος διά τάς άμαρτίας αυτών επάνω εις τον σταυρόν, 
ηνωμένος ών ύποστατικώς μετά της θεότητος. Ό θάνατός του δηλαδή, ώς θάνατος Θεανθρώπου, έχει 
την δύναμιν ϊνα τελείως και υπέρ εκ περισσού ίκανοποιή την θείαν δικαιοσύνην και έξιλεώνη, τον 
Θεόν διά τάς άμαρτίας τού κόσμου. Ούτω λοιπόν έξαλειφθείσης τής άμαρτίας, επειδή έτιμωρήθη αύτη 
εν τω προσώπω τού Χριστού, και ίκανοποιηθείσης τής θείας δικαιοσύνης, άπηλλάγη ή άνθρωπότης 
άπό την ποινήν τού αιωνίου θανάτου, και έδικαιώθη ενώπιον τού Θεού και έφιλιώθη μετ’ αύτοϋ. 
Επειδή λοιπόν ή εκ τής άμαρτίας άπαλλαγή των άνθρώπων και ή δικαίωσις αύτών ενώπιον τού Θεού 
γίνεται διά τής θυσίας και τού αίματος τού Χριστού, διά τούτο ή καινή Διαθήκη, διά τής οποίας 
υπόσχεται και παρέχει ό Θεός την δικαίωσιν και σωτηρίαν εις πάντας τούς πιστεύοντας εις τον 
Χριστόν, στηρίζεται εξ ολοκλήρου εις την θυσίαν και τό αίμα τού Χριστού. Διότι εάν δέν ήρχετο εις τό 
μέσον ή θυσία τού Χριστού, ήτο όλως άδύνατον ϊνα άπαλλαγή ή άνθρωπότης εκ τής άμαρτίας και τού 
αιωνίου θανάτου, και νά εύρη, σωτηρίαν. Επειδή όμως άπέθανεν ό Χριστός και έχυσε τό αίμα του διά 
τάς άμαρτίας τού κόσμου, διά τούτο καί πραγματοποιείται ή καινή Διαθήκη, τουτέστι διά τούτο ό 
Θεός δίδει άφεσιν άμαρτιών καί κληρονομιάν τής ούρανίου του βασιλείας είς πάντας τούς 
πιστεύοντας είς τον Χριστόν καί ύπακούοντας είς τούς λόγους του. Παραλείπομεν δέ νά εϊπωμεν, 
καθόσον τούτο έχει ρηθή εν τοίς προηγουμένοις (63), καί τό ότι δίδεται καί ώς ίκανοποίησις τού 
φρικτοΰ καί επονείδιστου θανάτου τού Χριστού άφεσις άμαρτιών καί αιώνιος ζωή είς τούς 
πιστεύοντας καί ύπακούοντας είς αύτόν. -Ούτω λοιπόν διά τού αίματος τού Χριστού λαμβάνει κύρος 
καί βεβαιότητα ή Καινή Διαθήκη. 


266. Η ΘΕΙΑ ΕΥΧΑΡΙΣΤΙΑ ΕΙΝΕ ΑΝΑΜΝΗΣΙΣ ΚΑΙ ΑΝΑΠΑΡΑΣΤΑΣΙΣ ΤΟΥ 
ΣΤΑΥΡΙΚΟΥ ΘΑΝΑΤΟΥ ΤΟΥ ΧΡΙΣΤΟΥ 

Μετά τά ρηθέντα περί τής Καινής Διαθήκης έπανερχόμεθα είς την σειράν τής παραδόσεως τής 
θείας εύχαριστίας. Αφού έκοινώνησαν οί Απόστολοι, τότε είπεν ό Χριστός προς αύτούς: «Τούτο 
ποιείτε είς την έμήν άνάμνησιν» ήτοι, τούτο όπερ εϊδετε ότι έποίησα εγώ, αύτό τούτο νά ποιήτε καί 
σείς. Νά τελήτε δηλονότι τό μυστήριον τής θείας Εύχαριστίας, ώς εγώ έτέλεσα αύτό, καί νά κοινωνίττε 
τού σώματός μου καί τού αίματός μου είς την έμήν άνάμνησιν. Διά των λέξεων «Τούτο ποιήτε» δίδει ό 
Κύριος ώρισμένην καί ρητήν εντολήν είς τούς Αποστόλους καί δι’ αύτών είς την Εκκλησίαν του. Ή 
εντολή αύτη είνε, νά τελώσι τό μυστήριον τής θείας Εύχαριστίας, όπερ παρέδωκεν είς αύτούς, καί νά 
κοινωνώσι τού σώματός του καί τού αίματός του πάντες οί πιστοί- νά τελώσι δέ τούτο είς άνάμνησιν 
αύτοΰ. 

Αλλά τί εννοεί ό Χριστός παραγγέλλων ϊνα τελώμεν τό μυστήριον τής Εύχαριστίας είς άνάμνησιν 
του; Τί άναμιμνησκόμενοι διά τής θείας Εύχαριστίας τηροΰμεν τον λόγον του; Περί τούτου μάς 
διαφωτίζει ό θεόπνευστος άπόστολος Παύλος, λέγων ότι διά τής θείας Εύχαριστίας άναμιμνησκόμεθα 
τον θάνατον τού Κυρίου: «Όσάκις γάρ αν έσθίητε, λέγει,_ τον άρτον τούτον, καί τό ποτήριον τούτο 
πίνητε, τον θάνατον τού Κυρίου καταγγέλλετε, άχρις ου αν έλθη» (Α' Κορ. ια' 26). ’Ήτοι όσάκις 
τελείτε τό μυστήριον τής θείας Εύχαριστίας καί τρώγετε τον άγιασθέντα άρτον, τουτέστι τό σώμα τού 
Κυρίου, καί πίνετε τό άγιασθέν τούτο ποτήριον, τουτέστι τό αίμα τού Κυρίου, άναπαριστάνετε καί 
ομολογείτε καί κηρύττετε διά τής πράξεως ταύτης αύτήν την θυσίαν καί τον σταυρικόν θάνατον τού 
Κυρίου- καί θά ποιήτε τούτο μέχρι τής δευτέρας αύτοΰ παρουσίας, οπότε θά έλθη, ϊνα κρίνη, τον 
κόσμον. 

Τοιουτοτρόπως παρέδωκεν ό Κύριος την θείαν Εύχαριστίαν ώς θεσμόν, τουτέστιν ώς εντολήν καί 
νόμον, όστις πρέπει νά εφαρμόζεται καί νά τηρήται διαρκώς. Διά τού θεσμού δέ αύτοΰ θά διακρατήται 
ή στενωτάτη πνευματική ένωσις τού Χριστού μετά τής Εκκλησίας, ήτοι μετά των πιστών αύτοΰ, μέχρι 
τής δευτέρας παρουσίας, οπότε θά έλθη, ϊνα κρίνη, ζώντας καί νεκρούς καί νά προσλάβη μεθ’ έαυτοΰ 
εν τη, βασιλεία τού πατρός τού τούς πιστεύοντας είς τό όνομά τού καί άξίως κοινωνοΰντας τού 
σώματός τού καί τού αίματός του. 


267. Η ΘΕΙΑ ΕΥΧΑΡΙΣΤΙΑ ΕΙΝΕ ΘΥΣΙΑ 

Έκ πάντων των προηγουμένως λεχθέντων περί τής θείας Εύχαριστίας έννοοΰμεν άλήθειαν 
ύψίστην καί σωτηριώδη, ότι δηλαδή ή θεία Εύχαριστία είνε θυσία. Καί είνε θυσία ή θεία Εύχαριστία, 
διότι είνε άναπαράστασις αύτής τής επί τού σταυρού άπαξ προσενεχθείσης υπό τού Χριστού θυσίας. 
"Οτι δέ ή θεία Εύχαριστία άναπαριστά αύτήν την επί τού σταυρού προσενεχθεϊσαν θυσίαν, 
βεβαιούμεθα εξ αύτών των λόγων τού Κυρίου. Διότι ό Κύριος παραδίδων, ώς εϊδομεν, τό μυστήριον 
τής θείας Εύχαριστίας είπε: «Τούτο έστι τό σώμά μου τό υπέρ υμών κλώμενον»· τουτέστιν, αύτός ό 
άρτος, τον όποιον σάς δίδω, ϊνα φάγητε, είνε αύτό τό σώμά μου, όπερ κλάται, ήτοι θυστάζεται υπέρ 
υμών. 

Είς τούς λόγους τούτους βλέπομεν σαφώς καί καθαρώς τρία τινά. Πρώτον, ότι ό άρτος τής 
Εύχαριστίας τον όποιον δίδει ό Κύριος προς τούς μαθητάς ϊνα κοινωνήσωσιν, είνε αύτό τό σώμά του. 
Δεύτερον, ότι τό σώμά του τό εν τη Εύχαριστία είνε ούχί άλλο, άλλ’ αύτό τό ίδιον σώμά του, τό 
όποιον θυσιάζεται, ήτοι όπερ έμελλε μετ’ ολίγον νά άποθάνη, καί νά θυσιασθή επάνω είς τον σταυρόν. 



Τρίτον, δτι το σώμα του αύτό κλάται, ήτοι κόπτεται, θυσιάζεται- δεν λέγει δηλαδή, ότι θά θυσιασθή 
άλλ’ ότι θυσιάζεται, διά να φανερώση, δι’ αύτοϋ ότι ή, θυσία τοϋ σώματός του, την όποιαν έμελλε μετ’ 
ολίγον να προσφέρη άπαξ επί τοϋ σταυροϋ, ή ιδία αυτή. Θυσία θά ύφίσταται καί θά προσφέρεται 
διαρκώς άναπαρισταμένη, καί συνεχιζόμενη διά της θείας Ευχαριστίας. 

Επίσης ό Κύριος δίδων εις τούς μαθητάς τού τό ποτήριον είπε: «Τούτο έστι τό αίμά μου τό υπέρ 
υμών καί πολλών έκχυνόμενον», ήτοι, αυτός ό οίνος, τον όποιον σάς δίδω νά πίετε, είνε αυτό τό αίμά 
μου, τό όποιον έκχύνεται υπέρ υμών καί πολλών. Καί ενταύθα πάλιν παρατηροΰμεν τρία τινά. 
Πρώτον, ότι ό οίνος της Εύχαριστίας, τον όποιον δίδει ό Κύριος προς τούς μαθητάς εις κοινωνίαν, 
είνε αυτό τό αίμα του. Δεύτερον, ότι τό εν τη Ευχαριστία αίμα του, είνε ούχί άλλο, άλλ’ αυτό τό ίδιον 
αίμα του, τό όποιον έκχύνεται ύπέρ αυτών καί πολλών, ήτοι όπερ έμελλε μετ’ ολίγον νά έκχυθίτ επί 
τού σταυρού. Τρίτον, ότι τό αίμα Του έκχύνεται- δέν λέγει δηλαδή, θά έκχυθίτ, άλλ’ δτι έκχύνεται, διά 
νά φανερώση καί δι’ αυτού, δτι ή, έκχυσις του αίματός του, ητις έμελλε μετ’ ολίγον νά γίνη, άπαξ επί 
τού σταυρού, ή, ιδία αύτη έκχυσις θά ύφίσταται καί θά τεληται διηνεκώς άναπαρισταμένη καί 
συνεχιζομένη διά της θείας Εύχαριστίας. 

Αφού λοιπόν, κατά τούς άνωτέρω λόγους τού Κυρίου, τό εν τίτ θεία Εύχαριστία σώμα καί αίμα 
δέν είνε άλλο, παρά αύτό τό σώμα του καί τό αίμα του, τά όποια προσέφερε θυσίαν επί τού 
σταυρού, άποδεικνύεται τρανώς ότι ή θεία Εύχαριστία ταύτίζεται προς την επί τού σταυρού θυσίαν 
τού Χριστού, επειδή, αύτην άναπαριστά. Καί άναπαριστά αύτην ούχί είκονικώς καί φανταστικώς, 
άλλά πραγματικώς καί ούσιωδώς, διότι τό εν τίτ θεία Εύχαριστία σώμα καί αίμα είνε, ώς εϊδομεν νά 
βέβαιοί αύτός ό Κύριος, αύτό τό σώμα του καί αύτό τό αίμα του, τά όποια έθυσίασεν επί τού 
σταυρού. 

Άλλ' έννοοΰμεν άκόμη σαφέστερον ότι ή, θεία Εύχαριστία ταύτίζεται προς την έπί τού σταυροϋ 
θυσίαν τού Χριστού, όταν λάβωμεν ύπ’ όψιν μας καί τούς έξης λόγους τού Κυρίου, ούς άναφέρει ό 
εύαγγελιστης Λουκάς καί ό άπόστολος Παύλος: «Τοϋτο τό ποτήριον ή καινή Διαθήκη έστίν εν τώ 
αιματί μου, τό ύπέρ ύμών έκχυνόμενον» (Λουκ. κβ' 20. Α' Κορ. ια' 25)- ήτοι τό εν τώ ποτηρίω τούτω 
αίμα μου, τό όποιον έκχύνεται ύπέρ ύμών, είνε ή νέα Διαθήκη- καί είνε τό αίμα μου τούτο ή νέα 
Διαθήκη, διότι λαμβάνει αύτη κύρος καί ύφίσταται διά τού αίματός μου τούτον. 

Διά τών λόγων αύτών άποδίδει, ώς βλέπομεν, ό Κύριος είς τό έν τίτ θεία Εύχαριστία αίμα την 
αύτην άξίαν καί δύναμιν, την όποίαν έχει τό αίμα του, όπερ έχύθη έπί τού σταυρού- διότι λέγει ότι τό 
έν τώ ποτηρίω τούτω αίμα μου είνε ή καινή Διαθήκη, τουτέστιν ή νέα Διαθήκη κυροΰται καί 
ύφίσταται διά τού έν τώ ποτηρίω τούτω αίματός μου. Άλλ’ ή νέα Διαθήκη, ώς εϊπομεν προηγουμένως, 
έκυρώθη καί πραγματοποιείται διά τού αίματος τού Κυρίου δπερ έχύθη έπί τού σταυροϋ. Έάν δέ τό 
έν τίτ Εύχαριστία αίμα δέν ήτο αύτό τό αίμα τού Χριστού δπερ έμελλε νά χυθίτ έπί τού σταυρού, καί 
διά τού όποιου κυροΰται ή νέα Διαθήκη, δέν ήτο ποτέ δυνατόν νά άποδίδη, ό Κύριος είς αύτό 
τοιαύτην άξίαν καί δύναμιν, ώστε νά λέγη, ότι δι’ αύτοΰ κυροΰται καί ύφίσταται ή καινή Διαθήκη. Διά 
νά λέγη, λοιπόν τούτο, άποδεικνύεται καί βεβαιοΰται άναντιρρήτως ότι τό έν τίτ Εύχαριστία αίμα είνε 
αύτό τό έπί τού σταυρού έκχυθέν αίμα τού Χριστού. Καί έπομένως γίνεται καταφανές ότι ή θεία 
Εύχαριστία ταύτίζεται προς την έπί τού σταυρού θυσίαν τού Χριστού, διότι αύτην άναπαριστά 
πραγματικώς καί ούσιωδώς. Καί άφοΰ ταυτίζεται προς την έπί τού σταυρού θυσίαν τού Χριστού, 
άποδεικνύεται έκ τούτου σαφώς ότι ή θεία Εύχαριστία είνε θυσία άληθής καί πραγματική. 


268. ΚΑΙ ΑΛΛΟΙ ΛΟΓΟΙ ΑΠΟΔΕΙΚΤΙΚΟΙ ΤΟΥ ΟΤΙ Η ΘΕΙΑ ΕΥΧΑΡΙΣΤΙΑ 
ΕΙΝΕ ΘΥΣΙΑ 

"Οτι δέ είνε θυσία άληθής καί πραγματική ή θεία Εύχαριστία, βεβαιούμεθα καί έκ τούτου: 
Παραδίδων ό Κύριος τό μυστήριον, παρέδωκε κεχωρισμένως τό αίμα του άπό τού σώματός του. 
Παρέδωκε δέ αύτά κεχωρισμένως δι’ αύτόν άκριβώς τον λόγον, έπειδή ή θεία Εύχαριστία είνε θυσία. 
Διότι, ώς γνωστόν, έν τίτ θυσία έκχύνεται τό αίμα καί χωρίζεται άπό τοΰ σώματος. 

Κατανοοΰμεν άκόμη ότι είνε θυσία ή θεία Εύχαριστία, όταν λάβωμεν ύπ’ όψιν μας καί τά 
άποτελοΰντα την θείαν Εύχαριστίαν. Έν πάση θυσία διακρίνονται κυρίως τρία τινά, ό θυσιάζων, τό 
θυσιαζόμενον, καί αύτη ή πράξις τής θυσίας. Άλλά καί έν τίτ Εύχαριστία τά τρία ταΰτα 
παρατηροΰμεν. Καθόσον έν αύτη, θυσιάζων άμα καί θυσιαζόμενος είνε αύτός ό Κύριος, όστις καί τελεί 
διά τού ίερέως την θυσίαν, καί προσφέρει αύτην τώ Θεώ καί Πατρί. Πράξις δέ τής θυσίας είνε ό 
θάνατος τού Χριστού, όστις δέν είνε νέος θάνατος, ό όποιος νά τεληται έν τίτ θεία Εύχαριστία, άλλ’ 
είνε μόνον άναπαράστασις τού θανάτου, τον όποιον άπαξ ύπέστη ό Χριστός έν τώ Γολγοθά έπί τού 
σταυρού. Άναπαρίσταται δέ έν τίτ θεία Εύχαριστία ό θάνατος αύτός τού Χριστού έν τίτ καθαγιάσει 
καί μεταβολή τού άρτου είς αύτό τό σώμα τοΰ Κυρίου τό έπί τοϋ σταυρού προσηλωθέν, καί τού 
οίνου είς αύτό τό αίμα τού Κυρίου τό έπί τού σταυροϋ έκχυθέν. Κατά την στιγμήν ταύτην τής 
καθαγιάσεως τών τιμίων δώρων, κατά την όποιαν ό ίερεύς έπικαλείται τον ούράνιον Πατέρα καί Θεόν, 
ϊνα διά τού Αγίου Πνεύματος μεταβάλη, τον άρτον είς αύτό τό τίμιον σώμα τού Χριστού καί τον οίνον 
είς αύτό τό τίμιον αίμα αύτοΰ, κατά την στιγμήν, λέγομεν, ταύτην αύτός ό Χριστός παρίσταται 
άοράτως, ούσιωδώς καί ύποστατικώς, ώς θυσιάζων καί θυσιαζόμενος. Τελών δέ διά τού ίερέως την 
καθαγίασιν καί προσφοράν τών τιμίων δώρων, προσφέρει έκ νέου είς τον Θεόν, ώς αιώνιος ημών 
άρχιερεύς καί μεσίτης, την έπί τού σταυρού άπαξ προσενεχθείσαν θυσίαν του, ήτοι προσφέρει αύτό 
τό έπί τού σταυρού θυσιασθέν σώμα του καί αύτό τό έπί τού σταυρού έκχυθέν αίμα του. 



Παρίσταται δέ ούσιωδώς και ύποστατικώς ό Χριστός έν τή θεία Ευχαριστία, διότι έν αυτή είνε το 
Σώμα του και το Αίμα του υπό τά εϊδη του άρτου και τοΰ οίνου. Και επειδή είνε βέβαιον καί 
άναντίρρητον, ότι όπου είνε τό σώμα καί τό αίμα τοΰ Χρίστου είνε καί αυτός ό Θεάνθρωπος Κύριος 
μετά τής ψυχής καί τής θεότητός του, έννοοϋμεν εκ τούτου καλώς ότι παρίσταται πράγματι καί κατ’ 
ούσίαν ό Χριστός έν τή θεία Εύχαριστία. Τούτο καί ή Εκκλησία βεβαιοϋσα καί κηρύττουσα έν εύχή 
τής θείας καί ίεράς Λειτουργίας, λέγει άποτεινομένη προς τον Χριστόν διά τού ίερέως, «ό άνω τώ 
Πατρί συγκαθήμενος καί ώδε ήμίν άοράτως συνών». Τουτέστι, συ ό Χριστός, ό Θεός ημών, όστις 
συγκάθησαι έν τώ ούρανώ άνω μετά τοΰ ούρανίου Πατρός σου, καί ενταύθα άοράτως υπάρχεις μεθ’ 
ημών. 


269. ΠΩΣ ΤΟ ΕΝ ΤΗ ΘΕΙΑ ΕΥΧΑΡΙΣΤΙΑ ΣΩΜΑ ΚΑΙ ΑΙΜΑ ΕΙΝΕ ΑΥΤΟ ΤΟ 
ΕΠΙ ΤΟΥ ΣΤΑΥΡΟΥ ΘΥΣΙΑΣΘΕΝ ΣΩΜΑ ΚΑΙ ΑΙΜΑ ΤΟΥ ΧΡΙΣΤΟΥ 

Αλλά πώς ό έν τη Εύχαριστία άρτος καί οίνος μεταβαλλόμενος εις αύτό τό σώμα καί τό αίμα τοΰ 
Χριστοΰ δεν άποτελοΰν άλλο σώμα καί αίμα, παρά αύτό εκείνο τό σώμα καί τό αίμα, τά όποια 
προσέφερεν ό Χριστός θυσίαν επί τοΰ σταυροΰ; Έννοοϋμεν καλώς πώς γίνεται τοΰτο, όταν έ'χωμεν 
ύπ’ όψιν την παντοδυναμίαν τού Θεοΰ, ήτις ενεργεί ταΰτα, καί εις την οποίαν ούδέν, άπολύτως 
ούδέν, είνε άδύνατον ή δύσκολον. Αλλά καί δι’ αίσθητοΰ καί φυσικοΰ παραδείγματος, ήτοι διά τοΰ 
κοινοΰ άρτου, τον όποιον τρώγει ό άνθρωπος, καί διά τοΰ κοινοΰ οίνου, τον οποίον πίνει, δυνάμεθα 
νά λάβωμεν σχετικήν τινα ιδέαν τοΰ υπερφυσικού τούτου μυστηρίου. Διότι ό άρτος καί ό οίνος 
έσθιόμενα μεταβάλλονται καί άφομοιοΰνται, ώς γνωστόν, εις σώμα καί αίμα τού έσθίοντος, καί ούχί 
εις άλλο σώμα. 

Δυνάμεθα άκόμη νά νοήσωμεν σχετικώς τήν εν τή θεία Εύχαριστία μεταβολήν καί μετουσίωσιν 
τοΰ άρτου καί τού οίνου εις αύτό τό σώμα καί αίμα τοΰ Χριστοΰ, τά οποία προσέφερε θυσίαν επί 
τοΰ σταυροΰ, καί εκ τοΰ θαύματος τοΰ πολλαπλασιασμού τών πέντε άρτων έν τή έρήμω. Διότι, ώς 
γνωρίξομεν, εύλογήσας ό Κύριος τούς πέντε άρτους έπλήθυνεν αύτούς τοσοΰτον ώστε έχορτάσθησαν 
εξ αύτών πεντακισχίλιοι άνδρες, καί έπερίσσευσαν άκόμη καί δώδεκα κόφινοι πλήρεις. Εις τον 
πληθυσμόν τών άρτων τούτων παρατηροΰντες βλέπομεν ότι όλοι οί διανεμηθέντες άρτοι, ή όλα τά 
διανεμηθέντα τεμάχια τών άρτων, δεν προήρχοντο εξ άλλου τίνος άρτου παρά εκ τών πέντε άρτων, 
τών εύλογηθέντων. “Ησαν επομένως όλον τό πλήθος τών άρτων, καί εκείνοι δηλονότι τούς οποίους 
έ'φαγον οί πεντακισχίλιοι άνδρες, καθώς καί οί περισσεύσαντες δώδεκα κόφινοι, αύτοί οί πέντε άρτοι, 
εύλογηθέντες. Κατ’ άναλογίαν λοιπόν έννοοϋμεν πώς καί ό έν τή θεία Εύχαριστία άρτος καί ό οίνος 
μεταβαλλόμενα εις τό σώμα καί τό αίμα τοΰ Χριστοΰ δεν άποτελοΰν άλλο σώμα καί αίμα, άλλ’ αύτό 
τό σώμα καί τό αίμα, τά όποια προσέφερεν ό Κύριος θυσίαν επί τοΰ σταυροΰ. 

Έκ τοΰ θαύματος τοΰ πολλαπλασιασμού τών πέντε άρτων δυνάμεθα πως νά νοήσωμεν άκόμη 
καί τό πώς ή επί τοΰ σταυροΰ θυσία τοΰ Χριστοΰ, ενώ είνε μία, έξαπλοΰται διά τής θείας 
Εύχαριστίας εις πάντα τόπον καί χρόνον. Διότι βλέπομεν εις τό άνωτέρω θαΰμα, ότι οί πέντε άρτοι 
διά τής εύλογίας τοΰ Χριστοΰ έπληθύνθησαν τοσοΰτον, ώστε έχορτάσθησαν έξ_ αύτών τοσοΰτον 
πλήθος άνθρώπων. Καί όχι μόνον πέντε χιλιάδες, άλλά καί πέντε εκατομμύρια εάν ήσαν οί τρώγοντες 
εξ αύτών, καί εκατόν καί χίλια καί άναρίθμητα εκατομμύρια, ήδύνατο ό Χριστός διά τής εύλογίας τών 
πέντε άρτων νά χορτάση, ομοίως όλους αύτούς, καί ϊνα μείνουν άκόμη καί περισσεύματα. "Οπως δέ 
έπληθύνθησαν οί πέντε άρτοι διά τής εύλογίας τοΰ Χριστοΰ καί έπήρκεσαν άφθόνως καί πλουσίως 
εις τόσον πλήθος λαοΰ, ούτω κατ’ άναλογίαν συμβαίνει καί έν τώ μυστηρίω τής θείας Εύχαριστίας. Ή 
μία δηλονότι επί τοΰ σταυροΰ θυσία τοΰ Χριστοΰ ύφίσταται διηνεκώς καί έξαπλοΰται διά τής θείας 
Εύχαριστίας εις πάντα τόπον καί χρόνον ώς μία πηγή πλούσια καί άνεξάντλητος, εξ ής τρέφονται 
πνευματικώς πάντες οί άπανταχοΰ πιστοί όλων τών αιώνων, όσοιδήποτε καί αν είνε, τρέφονται διά 
τής κοινωνίας τοΰ σώματος καί αίματος τοΰ Χριστού. 


270. ΚΑΤΑ ΤΙ ΤΑΥΤΙΖΕΤΑΙ ΚΑΙ ΚΑΤΑ ΤΙ ΔΙΑΦΕΡΕΙ Η ΘΥΣΙΑ ΤΗΣ 
ΕΥΧΑΡΙΣΤΙΑΣ ΑΠΟ ΤΗΝ ΕΠΙ ΤΟΥ ΣΤΑΥΡΟΥ ΘΥΣΙΑΝ 

Εϊδομεν προηγουμένως ότι ή θεία Εύχαριστία είνε θυσία άληθής καί πραγματική, διότι ταύτίξεται 
προς τήν έπί τοΰ σταυροΰ προσενεχθείσαν θυσίαν. Άλλ’ ας έρωτήσωμεν ήδη. Ταυτίζεται άρά γε κατά 
πάντα ή θυσία τής Εύχαριστίας προς τήν έπί τοΰ σταυροΰ θυσίαν, ή καί διαφέρει άπό αύτήν; Καί 
εάν ύπάρχη, διάκρισις καί διαφορά μεταξύ αύτών, κατά τί τότε ταύτίξεται ή θυσία τής Εύχαριστίας 
προς τήν έπί τοΰ Γολγοθά έπί τοΰ σταυροΰ θυσίαν καί κατά τί διακρίνεται καί διαφέρει άπό αύτήν; 

Άπαντώντες εις τά ερωτήματα ταΰτα λέγομεν, ότι ή Θυσία τής Εύχαριστίας ταύτίξεται προς τήν 
έπί τοΰ σταυροΰ θυσίαν, άλλά καί διαφέρει άπό αύτήν. Καί ταύτίξεται μεν ή θυσία τής Εύχαριστίας 
προς τήν έπί τοΰ σταυροΰ θυσίαν κατά τά εξής πέντε σπουδαιότατα σημεία. 

Πρώτον, κατά τό ότι καί έν τή έπί τοΰ σταυροΰ θυσία καί έν τή θυσία τής Εύχαριστίας ό 
θυσιάζων καί ό θυσιαζόμενος είνε ό αύτός, ό Κύριος ημών Ίησοΰς Χριστός. 

Δεύτερον, κατά τό ότι ό αύτός θάνατος, τον όποιον ύπέστη έν τώ Γολγοθά έπί τοΰ σταυροΰ ό 
Χριστός, ό αύτός θάνατος άναπαρίσταται καί έν τή θεία Εύχαριστία. 

Τρίτον, κατά τό ότι αύτό τό σώμα τοΰ Χριστού, τό όποιον έθυσιάσθη έπί τοΰ σταυροΰ, καί αύτό 



το αίμα αύτοΰ, όπερ έξεχύθη επί τοϋ σταυροϋ, αύτό τοϋτο είνε καί εν τη θεία Ευχαριστία. 

Τέταρτον, κατά το δτι αυτός ό Χριστός, όστις ένεκα τής προς ημάς αύτοΰ αγάπης προσέφερε την 
επί τοϋ σταυροϋ θυσίαν εις τον ουράνιον αύτοΰ Πατέρα, αύτός καί εν τη, θεία Εύχαριστία ύπο τίτς 
αύτής προς ημάς άγάπης κινούμενος προσφέρει εκ νέου την αύτήν εκείνην θυσίαν τω Θεώ καί Πατρί. 

Καί πέμπτον, ταύτίζεται ή θυσία τίτς Εύχαρτστίας προς τίτν επί τοϋ σταυροϋ θυσίαν κατά το όττ 
τά αύτά άγαθά, τά όποια λαμβάνομεν διά τίτς επί τοϋ σταυροϋ θυσίας τοϋ Χρτστοϋ, διά τίτς όποιας ό 
Κύριος εξιλέωσε την θείαν δικαιοσύνην διά τάς άμαρτίας τίτς άνθρωπότητος, τά αύτά λαμβάνομεν καί 
διά τίτς θυσίας τίτς Εύχαριστίας. Διόττ καί ή θεία Εύχαρτστία, ώς πραγματική άναπαράστασις τίτς επί 
τοϋ σταυροϋ θυσίας τοϋ Χρτστοϋ, είνε καί αύτίτ θυσία έξιλαστήρτος προς τον Θεόν, ήτοι θυσία, διά 
τίτς όποιας ό Θεός γίνεται ϊλεως καί συγχωρεϊ τάς άμαρτίας ημών. 

Διαφέρει δε ή θυσία τίτς Εύχαριστίας άπό την έν τω Γολγοθά επί τοϋ σταυροϋ θυσίαν τοϋ 
Χριστοϋ κατά τά έξης: 

Πρώτον, κατά τό ότι έν μέν τω Γολγοθά αύτός ό Χριστός άπ’ εύθείας παρέδωκεν έαυτόν εις τίιν 
έπί τοϋ σταυροϋ θυσίαν. Έν δέ τίτ θεία Εύχαρτστία τελείται διά τοϋ ίερέως ή άναπαράστασις τίτς έπί 
τοϋ σταυροϋ θυσίας τοϋ Χριστοϋ. 

Δεύτερον, κατά τό ότι τό τίμιον σώμα καί αίμα τοϋ Χριστοϋ έν τίτ θεία Εύχαριστία είνε ύπό τά 
είδη τοϋ άρτου καί τοϋ οίνου καί ούχί όπως έπί τοϋ σταυροϋ. 

Τρίτον, κατά τό ότι ή μέν θυσία τοϋ σταυροϋ έγένετο έν αϊματι, ή δέ θυσία τίτς Εύχαριστίας 
γίνεται άναιμάκτως. Τουτέστιν, έν μέν τω Γολγοθά άπέθανε πραγματικώς ό Χριστός χύσας τό αίμα του 
έπί τοϋ σταυροϋ. Έν δέ τίτ θεία Εύχαριστία δέν χύνει τό αίμα του, ούδέ άποθνήσκει έκ νέου, διότι 
άπαξ διά παντός άπέθανεν έπί τοϋ σταυροϋ, καί άναστάς έκ νεκρών δέν άποθνήσκει πλέον- άλλά 
γίνεται μόνον έν τίτ θεία Εύχαριστία άναπαράστασις καί μυστηριακή έπανάληψις τοϋ σταυρικού τοϋ 
θανάτου. 

Τέταρτον, κατά τό ότι την μέν έπί τοϋ σταυροϋ θυσίαν προσέφερεν αύτός άπ’ εύθείας ό Χριστός. 
Την δέ θυσίαν τής Εύχαριστίας προσφέρει κάτω έπί τής γης (ό Χριστός) διά τοϋ ίερέως καί 
προσδέχεται αύτήν ό ίδιος άνω έν τω ούρανώ, προσφέρων αύτήν εις τον ούράνιον αύτοΰ Πατέρα, 
προσφέρων δηλονότι έν νέου αύτήν την έπί τοϋ σταυροϋ θυσίαν. 

Πέμπτον, διαφέρει ή θυσία τής Εύχαριστίας άπό την έπί τοϋ σταυροϋ θυσίαν καί ώς προς τον 
σκοπόν. Διότι την μέν έπί τοϋ σταυροϋ θυσίαν προσέφερεν ό Χριστός προς τον σκοπόν ϊνα σώση, έν 
γένει τό άνθρώπινον γένος, έλευθερώνων τον άνθρωπον έκ τής άμαρτίας, καί συνδιαλάττων αύτόν 
μετά τοϋ Θεοϋ. Ή δέ θυσία τής Εύχαριστίας σκοπόν έχει νά μεταδώση, τά έκ τής σταυρικής θυσίας 
τοϋ Χριστοϋ προερχόμενα πνευματικά άγαθά εις έκείνους, οί όποιοι κοινωνοϋν τοϋ σώματος καί 
αίματος τοϋ Κυρίου, καθώς καί εις έκείνους, ύπέρ τών όποιων γίνεται δέησις, μνημονευομένων αύτών 
έν τίτ προσφορά τής θυσίας τής Εύχαριστίας. 

Τέλος, διαφέρει ή θυσία τής Εύχαριστίας άπό την έπί τοϋ σταυροϋ θυσίαν καί κατά τό ότι έπί 
τοϋ σταυροϋ ή μέν θυσία προσεφέρθη άπαξ, έν ώρισμένω τόπω καί χρόνω. Ή δέ θυσία τής 
Εύχαριστίας, ώς άναπαριστώσα καί συνεχί'ζουσα την έπί τοϋ σταυροϋ θυσίαν, προσφέρεται διηνεκώς 
εις πάντα τόπον, καί εις πάντα καιρόν καί χρόνον. 

Κατά ταϋτα λοιπόν ταύτίζεται καί διαφέρει ή θυσία τής Εύχαριστίας άπό την έπί τοϋ σταυροϋ 
θυσίαν. Βλέπομεν δέ έκ τούτων ότι ή θυσία τής Εύχαριστίας ταυτίζεται προς την έπί τοϋ σταυροϋ 
θυσίαν κατά τά κύρια καί ούσιωδέστατα σημεία. Έάν δέ ύπάρχουν αί προηγουμένως σημειωθείσαι 
διαφοραί, τοϋτο προέρχεται έκ τοϋ ότι ή θυσία τής Εύχαριστίας δέν ύφίσταται καθ’ έαυτήν 
κεχωρισμένως ώς ιδιαιτέρα καί άνεξάρτητος θυσία, άλλ’ έξαρτάται έξ ολοκλήρου καί ύφίσταται ένεκα 
τής σταυρικής θυσίας, την όποιαν άναπαριστά. Καί όχι μόνον έξαρτάται έξ ολοκλήρου έκ τής 
σταυρικής θυσίας, άλλά καί όλην αύτής την ύψίστην άξίαν καί δύναμιν, καί όλας τάς πνευματικάς 
ώφελείας καί όλα έν γένει τά άγαθά, τά όποια μεταδίδει εις τούς πιστούς, τά έχει έκ τής σταυρικής 
θυσίας τοϋ Χριστοϋ. 


271. Η ΘΕΙΑ ΕΥΥΧΑΡΙΣΤΙΑ ΕΙΝΕ ΘΥΣΙΑ ΕΞΙΛΑΣΤΗΡΙΟΣ ΚΑΙ ΘΥΣΙΑ 
ΔΕΗΣΕΩΣ ΚΑΙ ΙΚΕΣΙΑΣ 

Ή θεία Εύχαριστία, έπειδή είνε πραγματική άναπαράστασις τοϋ θανάτου καί τής θυσίας τοϋ 
Χριστοϋ, χορηγεί, ώς εϊδομεν, πνευματικά άγαθά, άτινα πηγάζουν καί προέρχονται έκ τής έπί τοϋ 
σταυροϋ θυσίας τοϋ Κυρίου. Ώς έκ τούτου ή θεία Εύχαριστία είνε θυσία έξιλαστήριος προς τον Θεόν 
ύπέρ τών άμαρτιών ημών- ήτοι είνε θυσία, διά τής όποιας ό Θεός γίνεται ϊλεως καί συγχωρεϊ τάς 
άμαρτίας ημών. 

Είνε συνάμα ή θεία Εύχαριστία καί θυσία δεήσεως καί ικεσίας. Δι’ αύτής δηλονότι αίτοΰμεν καί 
λαμβάνομεν παρά τοϋ Θεοϋ καί πάν άγαθόν χρήσιμον καί ώφέλιμον εις ημάς. Καί λαμβάνομεν δι' 
αύτής καί πάν τό χρήσιμον καί ώφέλιμον παρά τοϋ Θεοϋ, διότι ή θυσία τής Εύχαριστίας ώς 
άναπαράστασις τής έπί τοϋ σταυροϋ θυσίας τοϋ Χριστοϋ, ήτις είνε πηγή τής θείας χάριτος καί 
παντός έν γένει άγαθοϋ, έχει έξ έκείνης την δύναμιν, όπως χορηγη καί πάν έν γένει άγαθόν, όπερ 
συντελεί καθ’ οίονδήποτε τρόπον εις πνευματικήν ώφέλειαν τοϋ άνθρώπου. 



272. ΠΟΣΟΝ ΩΦΕΛΟΥΝΤΑΙ ΟΙ ΕΝ ΤΩ ΟΝΟΜΑΤΙ ΤΟΥ ΧΡΙΣΤΟΥ 
ΣΥΝΗΓΜΕΝΟΙ ΧΡΙΣΤΙΑΝΟΙ ΚΑΙ ΖΗΤΟΥΝΤΕΣ ΤΑ ΑΓΑΘΑ ΤΟΥ ΔΙΑ ΤΗΣ 
ΘΥΣΙΑΣ ΑΥΤΟΥ 

Και επειδή εινε τοιαύτη ή θυσία της Ευχαριστίας και χορηγεί παν αγαθόν, όπερ συντελεί εις 
πνευματικήν ώφέλειαν τοϋ ανθρώπου, διά τοϋτο μεγάλως θά ώφελώνται οί χριστιανοί εκείνοι, οϊτινες 
διά της θυσίας της Ευχαριστίας, ήτοι διά της θείας καί ίεράς Λειτουργίας, δι' ής τελείται ή θυσία της 
Ευχαριστίας, αίτοϋσι μετά πίστεως παρά τοϋ Θεοΰ τον καταρτισμόν των ψυχών των καί την 
πνευματικήν αυτών τελειοποίησιν. Καί θά ώφελώνται εξάπαντος ούτοι, όταν πράττωσι συμφώνως 
προς τούς λόγους τοϋ Κυρίου, δι' ών υπόσχεται εις τούς τηροϋντας αυτούς την παροχην παντός 
καλού καί αγαθού. Εινε δε οί λόγοι ούτοι τού Κυρίου οί έξης: «Έάν δύο ύμών συμφωνήσωσιν επί της 
γης περί παντός πράγματος ού έάν αίτήσωνται, γενήσεται αύτοίς παρά τού πατρός μου τού έν 
ούρανοίς- ού γάρ είσι δύο η, τρεις συνηγμένοι εις τό έμόν όνομα, έκεί είμι έν μέσω αύτών» (Ματθ. ιη 
19-20). ’Έχουσι δέ οί λόγοι ούτοι τό έξης νόημα. Έάν δύο έξ ύμών των πιστευόντων εις έμέ έχουσι έκ 
συμφώνου την αύτίίν πρόθεσιν καί έπιθυμίαν καί θέλησιν, ϊνα τηρήσωσι τάς έντολάς μου καί 
ποιήσωσι τό θέλημά μου, οί άνθρωποι ούτοι παν πράγμα τό όποιον θά ςητήσωσιν, όπερ θά έχη, 
σκοπόν σύμφωνον προς τάς έντολάς μου, θά λάβωσιν αύτό παρά τού Πατρός μου τού έν ούρανοίς. Ό 
δέ λόγος, δι’ δν θά λάβωσι τό αίτημά των εινε, ότι έκεί ένθα εινε δύο ίί τρεις ίί περισσότεροι 
συνηγμένοι εις τό έμόν όνομα, ήτοι εινε συνηγμένοι δι’ έμέ, διά τίτν τήρησιν των έντολών μου, έκεί 
μαξή των, όσοι καί αν εινε ούτοι, εύρίσκομαι έγώ, ένώνων, εύλογών, προφυλάττων καί ένισχύων 
αύτούς, καί άναφέρων, ώς άρχιερεύς αύτών καί μεσίτης, την προσευχήν αύτών προς τον έν ούρανοίς 
Πατέρα μου ώς ίδικήν μου- διά τούτο καί ό Πατήρ μου εισακούει καί έκπληροί τά αιτήματα αύτών. 

Έκ των λόγων τούτων τού Κυρίου δύναται πας τις νά έννοήση, την πνευματικήν ώφέλειαν, ήτις 
προσγίνεται εις τούς Χριστιανούς έκείνους -όσοιδήποτε καί αν εινε ούτοι, είτε δύο, είτε τρεις, είτε 
περισσότεροι- οϊτινες έχουσι τό φρόνημα καί τό θέλημα όπερ έκζητεΐ ό Χριστός διά των έντολών του, 
καί έπιθυμοΰν πάντες καί θέλουν μέ μίαν ψυχήν καί μέ μίαν καρδίαν, ϊνα ποιήσωσιν αύτό. 
Άγωνιξόμενοι δέ προς τούτο, αίτοΰσι διά τής θυσίας τού Χριστού, όχι μόνον όταν τελήται ή θεία 
Λειτουργία έν ή άναπαρίσταται ή έπί τού σταυρού θυσία τού Χριστού, αλλά καί οποτεδήποτε 
άλλοτε, αίτοΰσι διά καταλλήλων προσευχών περιεχομένων έν τοίς ίεροίς βιβλίοις, είτε καί δι' 
αύτοσχεδίου προσευχής γινομένης συμφώνως προς τό πνεύμα τής Αγίας Γραφής καί τής Εκκλησίας 
καί τής διδασκαλίας των μεγάλων τής Εκκλησίας διδασκάλων, αίτοΰσι, λέγομεν, την παρά τοΰ Θεοΰ 
συγχώρησιν καί τό έλεος, έπειτα δέ καί πάν άγαθόν. (Εννοείται όμως ότι πρέπει πρώτον νά 
δοξολογήσωσι καί εύχαριστήσωσι τον Θεόν, καί όμολογήσωσιν ένώπιον αύτοΰ έν ταπεινώσει ψυχής 
την άπέναντι αύτοΰ εύθύνην καί ένοχήν των, όπερ πρέπει νά γίνεται έν πάση, προσευχή). Αίτοΰσιν, 
έπί παραδείγματι, χάριν καί ένίσχυσιν ϊνα περιπατώσιν άξίως τής ύψηλής τού χριστιανού κλήσεως, 
όπως μορφωθώσι τοιουτοτρόπως κατά τό θειον θέλημα, καί γίνωσιν άξιοι καί δόκιμοι ένώπιον τού 
Θεού. Αίτοΰσι την άπελευθέρωσιν καί άπαλλαγήν άπό παντός έλαττώματος καί άπό πάσης κλίσεως 
προς τό κακόν, ύπό τής όποιας τυχόν κατέχονται είτε πολλά, εϊτε όλα, είτε καί έν έκ των προσώπων 
αύτών. Αίτοΰσι την άπελευθέρωσιν των έκ τούτου ή έκείνου τού πειρασμού, δστις τυχόν ήθελε 
παρουσιασθή εις αύτούς. Αίτοΰσι την άπόκτησιν ταύτης ή έκείνης τής άρετής, καί μάλιστα τής ξώσης 
πίστεως, τής βεβαίας έλπίδος, τής ένεργοΰ άγάπης. Αίτοΰσιν ϊνα μη έπιτρέψη, ποτέ ό Θεός καί 
είσχωρήση, έν ταίς ψυχαίς των τό πνεύμα τής οίήσεως καί ύψηλοφροσύνης, τό πνεύμα τού 
φανατισμού, τής άντιπαθείας καί άποστροφής προς τούς άλλους άνθρώπους, προερχόμενα έξ 
έλλείψεως τής χριστιανικής άγάπης, καί έκ φαρισαϊκής καί έωσφορικής ιδέας, ότι αύτοί τάχα εινε 
ένάρετοι καί δίκαιοι, οί δέ άλλοι άνθρωποι εινε άμαρτωλοί. Αίτοΰσιν ϊνα φωτίζη αύτούς ό Θεός, όπως 
έχωσι την άληθή γνώσιν καί συναίσθησιν τού έαυτοΰ των. Αίτοΰσιν ϊνα μη λησμονώσιν ποτέ τάς 
εύεργεσίας τού Θεού, άλλά νά εινε εύγνώμονες καί νά εύχαριστώσι παντού καί πάντοτε τον Κύριον. 
Αίτοΰσιν ϊνα έξασκώσι την άρετήν καί έργάςονται τό άγαθόν μετά ταπεινοφροσύνης, μετ’ 
αύταπαρνήσεως καί άγάπης, άνευ ίδιοτελοΰς τίνος έλατηρίου, παρά μόνον προς δόξαν τού Θεού. 
Αίτοΰσιν ϊνα άναδείξη, ό Θεός έργάτας έπί τοΰ λαού του, όπως φωτίςωσι καί όδηγώσιν αύτόν εις την 
οδόν τής σωτηρίας. Αίτοΰσιν ϊνα χαρίςη αύτοίς ό Θεός άνδρείαν καί μεγαλοψυχίαν καί σταθερότητα 
βουλήσεως, διά νά μη δειλιώσι καί πτοοΰνται ύπ’ ούδενός, άλλά νά μένωσι μέχρι θανάτου πιστοί εις 
την πνευματικήν αύτών έργασίαν, ύπομένοντες μετά καρτερίας καί γενναιότατος πάντα πειρασμόν, 
καί άντιμετωπίξοντες μετά θάρρους πάσαν έναντιότητα, ήτις ήθελε παρουσιασθή εις την κατά 
Χριστόν πορείαν των. Αίτοΰσιν όπως διατηρήση, αύτούς ό Θεός μέχρι τέλους τής ζωής των έν 
ομοφροσύνη, έν ειρήνη, καί άγάπη, ηνωμένους έν τω αύτω τής άληθείας Πνεύματι, καί πιστούς 
ύπηκόους τού θελήματος του. Καί έν γένει αίτοΰσι πάν άγαθόν όπερ εινε σύμφωνον προς τό θειον 
θέλημα. Καί θά λαμβάνωσιν έξάπαντος τούτο παρά τού Θεού, όταν έκ συμφώνου ’ςητώσιν αύτό- διότι 
εύρίσκεται έν μέσω αύτών αύτός ό Χριστός έκπληρών τά αίτήματά των. 

Διατί ό Κύριος εις τούς πολλούς ύπόσχεται την παροχήν των άγαθών του. Άλλ’ ίσως άπορήση, 
τις καί εϊπη διατί άρά γε ό Κύριος διά των άνωτέρω αύτοΰ λόγων ύπόσχεται εις τούς πολλούς την 
παροχήν των άγαθών καί ώφελίμων αιτημάτων των; Μήπως καί τού ένός την δέησιν δέν εισακούει ό 
Χριστός; Ναί· καί τού ένός Χριστιανού την δέησιν είσ άκούει ό Χριστός καί παρέχει καί εις τον ένα 
την χάριν τον καί τάς δωρεάς του, όταν τηρή τάς έντολάς τού καί παρακαλή αύτόν μετά πίστεως. 
Καί λοιπόν; Αφού καί τού ένός την δέησιν εισακούει, διατί τότε εις τούς περισσοτέρους τού ένός 



υπόσχεται την παροχην των αιτημάτων των, βεβαιών άμα ότι και εν μέσω αυτών εύρίσκεται; Εις τοΰτο 
άποκρινόμενοι λέγομεν, ότι ήθέλησεν ό Χριστός διά τών ανωτέρω αύτοϋ λόγων νά ύποδείξη, εις ημάς 
τό μέγα ύψος, εις τό όποιον άναβιβάζουσι τούς χριστιανούς αί άρεταί της ομοφροσύνης και της 
αγάπης, και νά μάς διδάξη, πόσον ευδοκεί και ευαρεστείται εις τούς άνθρώπους εκείνους, οίτινες 
έχουσι τάς άρετάς ταύτας. Και δεν θά ύπάρχωσι μόναι αί άρεται αύται εις εκείνους οίτινες 
συνέρχονται επί τό αύτό, έχοντες πάντες τό αυτό θέλημα τού Χριστού άλλά θά έξασκοΰνται καί θά 
ένεργοΰνται εν αύτοίς καί πολλαί άλλαι άρεταί. Ούτω μεταξύ τών όμοφρονούντων εν τώ θελήματι τού 
Χριστού θά έξασκήται ή άρετίί της άνοχης, επειδή έκαστος αύτών θά άνέχεται καί θά ύπομένη τάς 
άδυναμίας καί ελλείψεις τών άλλων. Θά έξασκηται ή άρετίί της πραότητος, διότι έκαστος αύτών 
έπιθυμών καί θέλων τη,ν ειρήνην, δεν θά θυμώνη, καί δεν θά οργίζεται κατά τού άλλου. Θά έξασκηται 
ή άρετή τής άγαθοεργίας, διότι έκαστος αύτών όχι μόνον εξ όσων έχει θά μεταδίδη, εις τούς άλλους, 
άλλά καί εαυτόν θά παρέχή εις αύτούς βοηθόν εις πάν ό,τι δύναται. Θά έξασκηται ή άρετή τής 
ταπεινοφροσύνης, διότι ούδείς εξ αύτών θά ύψηλοφρονή καί θά έπαίρεται, άλλά τούναντίον έκαστος 
θά ταπεινοφρονή άπέναντι τών άλλων, καί θά τιμά καί προτιμά αύτούς άπό τον εαυτόν του. Θά 
έξασκηται ή άρετή τής αύταπαρνήσεως καί ύπακοής, διότι έκαστος αύτών δεν θά ύποστηρίζη, ούδέ θά 
έχη, φρόνημα καί θέλημα ίδικόν του, άλλά καί εάν συμβή εξ άγνοιας νά έχη, τοιοΰτον, θά άπορρίπτη, 
καί θά άποβάλλη, αύτό διά τής ύποδείξεως τών άλλων, καί θά παραδέχεται καί θά θέλη, καί θά 
υπάκουη, εις εκείνο, όπερ είνε σύμφωνον προς τον νόμον τού Χριστού, τό όποιον θά είνε θέλημα καί 
όλων τών άλλων. Ακόμη δε έκαστος αύτών, τον νόμον τής άγάπης έκπληρών, θά έχη, πρόθεσιν καί 
θέλησιν ίνα θυσιάση, υπέρ τών άλλων όχι μόνον πάντα τά έαυτοΰ, άλλά καί την έαυτοΰ ζωήν, 
συμφώνως προς την διδασκαλίαν τού Ευαγγελίου (Α' Ίω. γ' 16). Ούτω θά ένεργοΰνται αί άρεταί αύται 
μεταξύ τών συνερχομένων εν όνόματι τού Χριστού- διά τον λόγον ότι θά έχωσι πάντες έν καί τό αύτό 
θέλημα, έν καί τό αύτό πνεύμα, τό θέλημα καί τό πνεύμα τού Χριστού, όπερ δηλοΰται διά τού 
Εύαγγελίου. 

Επειδή λοιπόν μεταξύ τών πολλών, τών περισσοτέρων τού ένός, καί ούχί έν ένί μεμονωμένω 
προσώπω, έξασκοΰνται αί μεγάλαι αύται άρεταί, επειδή μεταξύ τών πολλών έξασκείται καί ένεργείται 
ή άγάπη, την όποιαν καί δι’ όλου τού βίου του μετά πάσης αύταπαρνήσεως καί αύτοθυσίας 
έξήσκησεν ό Κύριος, καί δι’ όλου τού Εύαγγελίου του αύτήν διδάσκει, αύτήν παραγγέλλει καί συνιστά, 
δι' αύτόν τον λόγον καί ύπόσχεται εις τούς πολλούς προ πάντων την παροχήν τών άγαθών αιτημάτων 
τών. Δι' αύτόν τον λόγον καί βέβαιοί ότι εύρίσκεται έν μέσω τών πολλών, θέλων δι’ αύτοΰ νά δηλώση, 
ότι εκεί ένθα ένεργοΰνται καί έξασκοΰνται αί έντολαί του, εκεί ένθα ένεργείται καί έξασκείται ή 
άγάπη, εκεί εύδοκεί καί εύαρεστείται. 

Έκ πάντων τών ρηθέντων, άτινα στηρίζονται εις τούς λόγους αύτοΰ τού Χριστού, καταφαίνεται 
όποια καί όπόση ώφέλεια επέρχεται εις τούς άνθρώπους εκείνους, οίτινες, συναγμένοι έν τώ όνόματι 
τού Χριστού, αίτοΰσιν έκ συμφώνου παρά τού Θεού διά τής θυσίας τού Χριστού, όταν τελήται ή θεία 
Λειτουργία, ή καί οποτεδήποτε άλλοτε, πάν σωτήριον καί ώφέλιμον. Προσγίνεται δέ μεγάλη καί 
ύψίστη πνευματική ώφέλεια εις τούς χριστιανούς αύτούς, καί διότι έχουσιν αύτόν τον Χριστόν έν 
μέσω αύτών, φωτίζοντα καί ένισχύοντα καί έκπληροΰντα τά αίτήματά τών, καί διότι ένεργοΰσιν, ώς 
εϊδομεν, καί έξασκοΰσι τάς μεγάλας τού Εύαγγελίου άρετάς, καί μάλιστα την άγάπην, ήτις κατά τον 
θειον Παύλον είνε «σύνδεσμος τής τελειότατος» (Κολ. Γ' 14), καθόσον τελειοποιεί καί συνδέει έν 
έαυτή πάσας τάς άρετάς. 


273. Η ΘΕΙΑ ΕΥΧΑΡΙΣΤΙΑ ΕΙΝΕ ΚΑΙ ΘΥΣΙΑ ΕΥΧΑΡΙΣΤΙΑΣ ΚΑΙ ΑΙΝΟΣ ΚΑΙ 
ΔΟΞΟΛΟΓΙΑ ΠΡΟΣ ΤΟΝ ΕΝ ΤΡΙΑΔΙ ΘΕΟΝ 

Μετά την γνώσιν τής μεγάλης ώφελείας, την όποιαν λαμβάνουσιν οί έν τώ όνόματι τού Χριστού 
συναγμένοι καί έν τώ θελήματι αύτοΰ συμφωνοΰντες καί δεόμενοι, λέγομεν ότι ή θυσία τής 
Εύχαριστίας είνε όχι μόνον θυσία εξιλαστήριος καί θυσία δεήσεως καί ικεσίας, άλλ’ είνε συγχρόνως 
καί θυσία εύχαριστίας καί αίνος καί δοξολογία προς τον έν Τριάδι Θεόν. Διότι άναλογιζόμενοι τάς 
προς ημάς ύψίστας καί άναριθμήτους τού Θεού εύεργεσίας καί μή δυνάμενοι άλλως νά έκφράσωμεν 
την προς αύτόν εύχαριστίαν καί εύγνωμοσύνην ημών, μηδέ έχοντες νά προσφέρωμεν εις αύτόν τι 
άντάξιον τής μεγαλωσύνης του, προσφέρομεν αύτόν τον επί τού σταυρού άποθανόντα καί 
θυσιασθέντα Κύριον, όστις είνε τό μόνον άντικείμενον τής άρεσκείας καί τελείας αύτοΰ άγάπης. Ύπό 
την έποψιν δέ ταύτην ή θεία Εύχαριστία είνε θυσία εύχαριστίας προς τον Θεόν. 

Είνε δέ ή θεία Εύχαριστία καί αίνος καί δοξολογία προς τον Θεόν, διότι προσφέροντες έν αύτή 
τον επί τοΰ σταυρού άποθανόντα Κύριον, παρατηροΰμεν όχι μόνον την σοφίαν αύτοΰ, διά τής όποιας 
πανσόφως φκονόμησε την σωτηρίαν ημών, συμβιβάσας διά τού θανάτου τού Υιού του καί την 
έξάσκησιν τής προς ημάς άγάπης του καί την ίκανοποίησιν τού νόμου του καί τής δικαιοσύνης του, 
άλλά προ πάντων καί κατ’ εξοχήν παρατηροΰμεν την άνεκδιήγητον τοΰ Θεού προς ημάς άγάπην. Την 
άγάπην δέ ταύτην άναλογιζόμενοι, ένεκα τής όποιας αύτόν τον Μονογενή αύτοΰ Υιόν παρέδωκεν εις 
θάνατον διά την σωτηρίαν ημών, ού μόνον εύχαριστοΰμεν, άλλά καί δοξάζομεν καί αίνοΰμεν αύτόν εξ 
όλης ψυχής καί καρδίας. 

Όμοΰ μέ τον Θεόν καί Πατέρα, εύχαριστοΰμεν έν τή θυσία τής Εύχαριστίας εξ όλης ψυχής καί 
τον Κύριον ημών καί Σωτήρα Χριστόν, καί άναπέμπομεν εξ όλης καρδίας αίνον καί δοξολογίαν προς 
την άκραν αύτοΰ φιλανθρωπίαν καί άγάπην. Διότι τελοΰντες την θυσίαν τής Εύχαριστίας εις 



άνάμνησιν αύτοΰ, συμφώνως προς την ρητήν αύτοΰ εντολήν «Τοϋτο ποιείτε εις την έμήν άνάμνησιν» 
(Λουκ. κβ' 19), άναμιμνησκόμεθα δτι ό Χριστός Υιός ών τοϋ Θεοΰ, έχων άΐδιον την θείαν μεγαλωσύνην 
και δόξαν, ώς βασιλεύς παντοδύναμος των αγγέλων και των ανθρώπων και όλων των ούρανίων και 
επιγείων κτισμάτων, συγκατέβη χάριν ημών και έταπεινώθη τοσοΰτον, ώστε έλαβε δούλου μορφήν. 
Γενόμενος δε άνθρωπος όμοιος με ημάς, έζησε με άκραν αύταπάρνησιν και ταπείνωσιν, είργάσθη και 
έκοπίασεν όπως κηρύξη, και φανερώση, την αλήθειαν, έταλαιπτωρήθη χάριν ημών, έσυκοφαντήθη, 
ύβρίσθη και έδιώχθη, ύπέστη μυρίας περιφρονήσεις, και χλευασμούς, και εμπτυσμούς, και 
μαστιγώσεις. Και τέλος διά την σωτηρίαν ημών έδέχθη και αυτόν τον έπονείδιστον και φρικτόν 
θάνατον, τον σταυρικόν, άποθανών επί τού σταυρού ώς κακούργος εν μέσω δύο ληστών. Ακόμη εν τη 
θυσία τής Ευχαριστίας, όμοΰ με την άνάμνησιν των όσων ύπέστη ύπέρ ημών ό Χριστός, βλέπομεν ότι 
χορηγεί εις τροφήν ημών πνευματικήν αυτό τό πανάχραντον σώμα του και αυτό τό τίμιον αίμα του. 
Και διά την μεγίστην δε ταύτην ευεργεσίαν δοξάςομεν και αίνοϋμεν και άπό καρδίας εύγνωμονοϋμεν 
και εύχαριστοϋμεν τον Κύριον και Σωτήρα ημών Χριστόν. 

Όμοΰ δε μετά του Θεού και Πατρος και τοϋ Κυρίου ημών Ιησού Χριστού δοξάςομεν εν τη θεία 
Ευχαριστία, εύγνωμονοϋμεν και εύχαριστοϋμεν και τό Άγιον Πνεύμα. Καθόσον τό Άγιον Πνεύμα, όν 
ήνωμένον άσυγχύτως μετά του Χριστού, συνήργησεν εις την σωτηρίαν ημών όχι μόνον καθ’ όλον τό 
διάστημα τής επί τής γης ζωής τού Σωτήρος, (επειδή ό Χριστός πάντα όσα ένήργησε καί έποίησεν επί 
τής γής ύπέρ τής σωτηρίας ημών, έποίησε ταϋτα ηνωμένος ών μετά του Πνεύματος του Αγίου) άλλά 
καί μετά τον θάνατον καί την άνάστασιν τοϋ Χριστού συνεργεί. Διότι διαμένει εν τη Εκκλησία 
διαρκώς καί ενεργεί την εκ τής άμαρτίας άπαλλαγήν καί την δικαίωσιν καί τον άγιασμον ημών, ενεργεί 
την τέλεσιν τού μυστηρίου τής Εύχαριστίας καί πάντων των λοιπών τής Εκκλησίας μυστηρίων. Ούτως 
ή θεία Εύχαριστία είνε καί θυσία εύχαριστίας καί αίνος καί δοξολογία προς τον εν Τριάδι Θεόν. 


274. Η ΘΕΙΑ ΕΥΧΑΡΙΣΤΙΑ ΕΙΝΕ ΚΑΙ ΔΙΔΑΣΚΑΛΙΑ ΤΩΝ ΥΨΙΣΤΩΝ ΑΡΕΤΩΝ 
ΤΟΥ ΧΡΙΣΤΟΥ 

Ειδομεν ότι ή θεία Εύχαριστία είνε θυσία εξιλαστήριος καί θυσία δεήσεως καί ικεσίας. Ειδομεν 
έτι ότι είνε καί θυσία εύχαριστίας καί αίνος καί δοξολογία προς τον εν Τριάδι Θεόν. Άλλ’ είνε 
συγχρόνως ή θεία Εύχαριστία καί διδασκαλία των ύψίστων άρετών τού Χριστού- καθόσον εν τη θεία 
Εύχαριστία άναμιμνησκόμενος ό Χριστιανός τά φρικτά πάθη καί τον σταυρικόν θάνατον του Χριστού, 
παρατηρεί καί βλέπει εν αύτοίς τάς μεγάλας αύτοΰ άρετάς, τάς όποιας οφείλει να μελετά καί νά 
μιμήται. 

1) Καί πρώτον εν τη θεία Εύχαριστία, εν τη οποία γίνεται άνάμνησις του σταυρικού θανάτου τοϋ 
Κυρίου καί των παθών αύτοΰ, άτινα άρχονται άπό τής εν Γεθσημανή άγωνίας αύτοΰ, 
παρατηροΰμεν την μεγάλην άρετήν τής προσευχής. Την άρετήν ταύτην καί καθ’ όλον τον 
χρόνον τής επί γής ζωής τοϋ μετά πολλής τής άφοσιώσεως έξήσκει ό Χριστός, άλλ’ 
έμφανέστερον βλέπομεν την προς αύτήν καταφυγήν καί άφοσίωσίν τον κατά την ώραν, καθ’ 
ήν έμελλε νά παραδοθή εις τον έκούσιον αύτοΰ θάνατον. Διότι βλέπομεν ότι εύρισκόμενος 
μετά των μαθητών του εν Γεθσημανή κατά την νύκτα τής παραδόσεώς του, καί γνωρίξων 
πάντα όσα έμελλον νά συμβώσιν εις αύτόν, ύπάρχων εν άγωνία, προητοίμασε καί 
παρεσκεύασεν έαυτόν διά προσευχής θερμοτάτης καί εκτενούς προς τον ούράνιον αύτοΰ 
Πατέρα. 

2) Παρατηροΰμεν έτι εν τη θεία Εύχαριστία, εν ή άναμιμνησκόμεθα τά πάθη τοϋ Κυρίου, καί την 
μεγάλην καί ύψίστην άρετήν τής ύπακοής. Διότι έδειξε τοιαύτην ύπακοήν ό Χριστός, ώστε 
ήρνήθη εξ ολοκλήρου πάν ίδιον τής άνθρωπίνης αύτοΰ φύσεως θέλημα, καί έδέχθη προθύμως 
ϊνα θυσιάση την ζωήν του διά θανάτου σταυρικού, επονείδιστου καί έπωδύνου, ύπακούσας 
οϋτω τελείως εις τό θέλημα τοϋ ούρανίου Πατρός του. 

3) Βλέπομεν άκόμη εις τά παθήματα τοϋ Χριστού καί την άκραν καί βαθείαν αύτοΰ ταπείνωσιν. 
Διότι, Θεός ών άληθής ό Χριστός, καί έχων ώς εκ τούτου δλην την δύναμιν καί την δόξαν καί 
τό ύψος τής θεότητος, συγκατέβη άναλαβών την άνθρωπίνην φύσιν, καί έταπεινώθη τοσοΰτον 
ώστε έδέχθη νά έμπτυσθή καί νά χλευασθή καί παντοιοτρόπως νά περιφρονηθή, καί επί 
τέλους νά άποθάνη, επί τοϋ σταυρού εν μέσω δύο ληστών διά θανάτου εξευτελιστικού καί 
επονείδιστου. 

4) Άλλη άρετή τού Χριστού, την όποιαν παρατηροΰμεν εις τά σωτήρια παθήματά του, είνε ή 
άρετή τής πραότητος. Διότι βλέπομεν ότι ό Χριστός εις όλα αύτοΰ τά παθήματα, άτινα δλως 
άδίκως καί παρανόμως ύπέστη ύπό των Ιουδαίων καί εθνικών, οϊτινες μανιωδώς καί 
παντοιοτρόπως έβασάνισαν καί έθανάτωσαν αύτόν, όχι μόνον δέν ώργίσθη κατ’ αύτών, άλλά 
καί τούναντίον έδείχθη δλως άκακος καί πράος, ώς τό άρνίον τό όποιον οδηγείται εις την 
σφαγήν. 

5) Παρατηροΰμεν προς τούτοις εις τά παθήματα τού Χριστού καί την ύψίστην άρετήν τής 
ύπομονής, την όποιαν εις τέλειον βαθμόν έδειξεν ό Χριστός εις πτάντα τά φρικτά καί 
έπώδυνα παθήματά του. Διότι ύπέστη καρτερικώς καί άγογγύστως καί ραπίσματα καί 
κολαφισμούς καί μαστιγώσεις καί περιφρονήσεις καί έξευτελισμούς καί αύτόν τον 
σκληρότατον καί όδυνηρότατον θάνατον, τον σταυρικόν. 



6) Άλλα και έτέραν μεγάλην αρετήν τοϋ Χρίστου διδασκόμεθα εν τή θεία Ευχαριστία, εν τη 

όποια άναμιμνησκόμεθα τα παθήματα του. Διδασκόμεθα την ύψίστην αρετήν τής 

άμνησικακίας, την οποίαν έδειξεν ό Χριστός προς αυτούς τούς σταυρωτός του. Διότι βλέπομεν 
ότι, ενώ οί εκ φθόνου και κακίας έπιδιώξαντες και 'ςητήσαντες τον θάνατόν του, καθώς και οί 
σταυρώσαντες αύτόν, έδειξαν κατ’ αύτοϋ μανιώδη λύσσαν και άνήκουστον θηριωδίαν, και 
άπανθρώπως και ανηλεώς έκάρφωσαν αύτόν επί τού ξύλου τοϋ σταυρού ώς τον έσχατον τών 
κακούργων, ό Χριστός έδειξε τελείαν άμνησικακίαν. Διότι όχι μόνον δεν συνέλαβεν ούδέ είχε τι 
κατ’ αύτών, άλλα και τούναντίον έσπλαγχνίξετο αύτούς και έλυπεΐτο διά την τόσην 
κακουργίαν τών και την βαρείαν ενοχήν τών, και ηύχετο ύπέρ αύτών προς τον ούράνιον αύτοϋ 
Πατέρα, λέγων: «Πάτερ, άφες αύτοίς, ού γάρ ο’ίδασι τί ποιοϋσι» (Λουκ. κγ' 34). 

7) Τέλος παρατηροϋμεν εις τα παθήματα και τον θάνατον τοϋ Χριστοϋ, τον όποιον 

άναμιμνησκόμεθα εν τη θεία Εύχαριστία, και την ύψίστην άρετήν τής άγάπης, ή όποια, και δι’ 

όλων μεν όσα είργάσθη και έποίησεν ύπέρ ημών ό Χριστός έδείχθη, προ πάντων όμως και κατ’ 
εξοχήν έφανερώθη και διέλαμψεν αύτη εις τα παθήματά Του. Διότι χάριν ημών, διά την 
σωτηρίαν ημών, ύπέστη τόσα φρικτά παθήματα, και τόσους χλευασμούς και περιφρονήσεις, 
και αύτόν τον έπώδυνον και έπονείδιστον θάνατον τοϋ σταυρού. Ή προς ημάς δε αύτη άγάπη 
τοϋ ύπερβαίνει πάσαν έκτίμησιν, καθόσον, όταν ό Χριστός ύπέστη φρικτά παθήματα και τον 
επί τού ξύλου τοϋ σταυρού όδυνηρότατον θάνατον, πάντες άνεξαιρέτως οί άνθρωποι ήμεθα 
εχθροί τοϋ Θεοϋ ένεκα τών άμαρτιών μας. Καί όμως ό Χριστός άπέθανε ύπέρ ημών, εχθρών 
Αύτοϋ όντων (Ρωμ. ε' 6-10). 

Αύτάς τάς μεγάλας καί ύψίστας τοϋ Χριστοϋ άρετάς παρατηροϋμεν καί διδασκόμεθα, 
άναμιμνησκόμενοι εν τη θεία Εύχαριστία τα σωτήρια αύτοϋ πάθη. Τάς άρετάς δέ ταύτας έχομεν 
καθήκον έπιβεβλημένον καί άπαραίτητον ϊνα μιμώμεθα καί ημείς καί έξασκώμεν, επειδή, ώς γνωστόν, 
ό Χριστός έγένετο εις ημάς δι’ αύτών ό τύπος καί ό ύπογραμμός, διά νά άκολουθήσωμεν, κατά τον 
θειον Πέτρον, καί ημείς τά ίχνη Του (Α' Πέτρ. β' 21). 


275. ΔΙΑ ΤΗΣ ΘΕΙΑΣ ΕΥΧΑΡΙΣΤΙΑΣ ΛΑΤΡΕΥΟΜΕΝ ΑΛΗΘΩΣ ΚΑΙ 
ΕΥΑΡΕΣΤΩΣ ΤΟΝ ΘΕΟΝ 

Επειδή ή θεία Εύχαριστία είνε, ώς εϊδομεν, θυσία εξιλαστήριος προς τον Θεόν, καί θυσία 
δεήσεως καί ικεσίας, καί θυσία εύχαριστίας καί αίνος καί δοξολογία προς την μεγαλωσύνην του, 
έννοοϋμεν εξ όλων αύτών, ότι διά τής θείας Εύχαριστίας λατρεύομεν άληθώς καί εύαρέστως τον Θεόν. 
Καί διά νά λάβωμεν σαφεστέραν ιδέαν τοϋ, πώς διά τής θείας Εύχαριστίας λατρεύομεν άληθώς καί 
εύαρέστως τον Θεόν, άς εϊπωμεν τίς είνε ή άληθής καί εύάρεστος προς τον Θεόν λατρεία. 

Ή άληθής καί εύάρεστος τώ Θεώ λατρεία. Λέγομεν λοιπόν ότι άληθής καί εύάρεστος προς τον 
Θεόν λατρεία είνε ή συμφώνως προς τό Εύαγγέλιον εγκάρδιος καί ολόψυχος καί άπόλυτος 

προσήλωσις καί άφοσίωσις τής καρδίας προς τον Θεόν, καί τελεία ύπακοή εις τό θέλημά του. 
Συμφώνως προς ταϋτα, πάσα προσευχή τοϋ Χριστιανού, είτε κατά μόνος είτε μετά πολλών 
προσώπων γινομένη, οπουδήποτε καί οποτεδήποτε καί αν ένεργήται, αν γίνεται εν πνεύματι καί 
άληθεία, ήτοι αν προέρχεται εκ τής ψυχής καί τής καρδίας τοϋ άνθρώπου, καί είνε σύμφωνος προς 
τάς άληθείας καί την διδασκαλίαν τοϋ Εύαγγελίου, όπερ Εύαγγέλιον άπαιτεΐ παρά τοϋ 

προσευχομένου, μ ας ή μέ τά ορθά καί άληθη φρονήματα, καί διαγωγήν σύμφωνον προς τό θέλημα τοϋ 

Θεοϋ, πάσα, λέγομεν, τοιαύτη προσευχή είνε λατρεία εις τον Θεόν άληθής καί εύάρεστος. Επίσης 
λατρεία άληθής καί εύάρεστος εις τον Θεόν είνε ή ύπακοή εν γένει εις τό θέλημά του. Λατρεία επίσης 
εύάρεστος εις τον Θεόν είνε καί πάσαι αί ίεραί τής Εκκλησίας άκολουθίαι, καί πάσαι αί 

ίεροτελεστίαι τών μυστηρίων, καί εν γένει πάσα ιεροπραξία, ήτις έχει όρισθή ύπό τής Εκκλησίας 
συμφώνως προς τό πνεΰμα τού Εύαγγελίου, όταν πάντα ταΰτα λέγωνται καί τελώνται μετ’ εύλαβείας 
καί άφοσιώσεως τής ψυχής προς τον Θεόν. 

Ή κατ’ εξοχήν εύάρεστος τώ Θεώ λατρεία. Άλλ’ αν καί διά πάντων τούτων λατρεύωμεν τον Θεόν, 
ή κυρίως όμως λατρεία, δι’ ής λατρεύομεν κατ’ εξοχήν άληθώς καί εύαρέστως τον Θεόν, είνε ή διά τής 
Εύχαριστίας. Καί είνε αύτη, διότι προσφέροντες εις τον Θεόν την θυσίαν τής Εύχαριστίας, ήτις 
παρεδόθη ύπ’ αύτοϋ τοϋ Κυρίου εις ημάς, προσφέρομεν αύτήν εκείνην την επί τοϋ σταυροϋ θυσίαν 
τοϋ Χριστοϋ, ήτις είνε ή κατ’ εξοχήν άληθής καί κατά πάντα τελεία καί εύάρεστος τώ Θεώ προσφορά. 
Καθόσον ό Χριστός, δείξας καθ’ όλον τον επί γης βίον αύτοϋ τελείαν καί άπόλυτον άφοσίωσιν καί 
ύπακοήν εις τό θέλημα τοϋ ούρανίου αύτοϋ Πατρός, άπέθανεν επί τέλους εν τη ύπακοή ταύτη, διά 
σκληροτάτου καί όδυνηροτάτου θανάτον, καρφωμένος επάνω εις τον σταυρόν. Προσφέροντες λοιπόν 
ημείς εις τον Θεόν την θυσίαν τής Εύχαριστίας, προσφέρομεν εν αύτη, ώς έχομεν ε’ίπει προηγουμένως, 
αύτόν τον θυσιασθέντα Μονογενή αύτοϋ Υιόν, τό μόνον άντικείμενον τής τελείας αύτοϋ άγάπης καί 
άρεσκείας. 

Λατρεύομεν έτι διά τής θυσίας τής Εύχαριστίας άληθώς καί εύαρέστως τον Θεόν, διότι εν τη θεία 
εύχαριστία άναμιμνησκόμεθα καί άναλογιςόμεθα, ώς έρρέθη προηγουμένως, την δικαιοσύνην καί 
πανσοφίαν τοϋ Θεοϋ, καί ιδίως την τελείαν αύτοϋ προς ημάς άγάπην- άναμιμνησκόμεθα τά φρικτά 
καί επονείδιστα τοΰ Κυρίου πάθη, άτινα ύπέστη χάριν ημών- άναλογιςόμεθα ότι ένεκα τών παθών καί 
τής θυσίας τοϋ Χριστοϋ λαμβάνομεν την χάριν καί την δωρεάν τοϋ Αγίου Πνεύματος. Ταϋτα πάντα 



άναμιμνησκόμενοι και άναλογιζόμενοι έννοοΰμεν κατά το δυνατόν τάς τελειότητας εν γένει τοϋ Θεοϋ, 
το μεγαλεΐον και την δόξαν του, και προ πάντων την προς ημάς αγάπην του. Έκ τούτων δε 
διεγειρόμεθα και παρορμώμεθα εις το να άγαπώμεν και εύχαριστώμεν όλοψύχως αυτόν, τον Πατέρα, 
τον Υιόν και το Άγιον Πνεύμα, και εις το να αίνώμεν και δοξάζωμεν το άγιον όνομά του, και νά 
ύπακούωμεν εις τον νόμον του και τάς έντολάς τον, άπερ εινε λατρεία αληθής και ευάρεστος τώ Θεώ. 

Λατρεύομεν άκόμη διά της θυσίας της Ευχαριστίας άληθώς και εύαρέστως τον Θεόν, διότι 
άναμιμνησκόμενοι εν αύτη, τά φρικτά τοϋ Κυρίου πάθη, διδασκόμεθα, ώς έρρέθη εν τοίς 
προηγουμένοις, τάς μεγάλας τοϋ Χριστοϋ άρετάς, εξ ών διεγείρονται εν ήμίν αισθήματα ιερά, 
αισθήματα θαυμασμού και άγάπης προς τον Σωτήρα, άμα δε και πόθος εις το νά μιμηθώμεν και ημείς 
κατά το δυνατόν και άποκτήσωμεν ταύτας, όπως εύαρεστήσωμεν αύτω. 

Άκόμη διά τής θυσίας τής Εύχαριστίας λατρεύομεν άληθώς και εύαρέστως τον Θεόν, όχι μόνον δι 
όλα όσα ειπομεν προηγουμένως, άλλά καί διότι καί δι’ αύτών των αισθήσεων μας βλέπομεν καί 
αίσθανόμεθα ότι ό Χριστός εξ άγάπης παρέχει εις τροφήν ημών αύτό τό υπέρ ημών θυσιασθέν σώμα 
του καί αύτό τό υπέρ ημών έκχυθέν αίμα του. Έκ τής ούρανίου δέ ταύτης τροφής άναπτύσσεται εν 
ταίς ψυχαϊς ημών μεγαλυτέρα ή προς τον Χριστόν άγάπη καί άφοσίωσις καί ύπακοή, δι’ ών 
λατρεύεται εύαρέστως ό Θεός. Ταϋτα πάντα μαρτυρούν ότι ή κυρίως καί κατ’ εξοχήν λατρεία, δι’ ής 
λατρεύομεν άληθώς καί εύαρέστως τον Θεόν, εινε ή διά τής θυσίας τής Εύχαριστίας. 


276. Β') Η ΙΕΡΑ ΛΕΙΤΟΥΡΓΙΑ 

Μετά τά λεχθέντα περί τής θείας Εύχαριστίας, έρχόμεθα νά εϊπωμεν δι ολίγων περί τής θείας 
καί ίεράς Λειτουργίας, εν τη οποία καί διά τής όποιας τελείται τό μέγα μυστήριον τής Εύχαριστίας. 
Καί θά εϊπωμεν ιδιαιτέρως περί τής θείας Λειτουργίας, καθόσον αύτη, εν τώ συνόλω αύτής άπ’ άρχής 
μέχρι τέλους θεωρουμένη, εινε ή κυριωτάτη καί έπισημοτάτη τελετή τής Εκκλησίας- διότι δι αύτής 
κυρίως οί πιστοί, επί τό αύτό συνερχόμενοι εν τώ ναώ τοϋ Θεοϋ, αίνοΰν καί δοξάζουν καί 
εύχαριστοΰν καί δέονται καί λατρεύουν εν πνεύματι, άληθώς καί εύαρέστως τον Θεόν. Καί λέγομεν 
τοϋτο, άφ’ ένός μέν διά τον λόγον ότι τό μυστήριον τής θείας Εύχαριστίας, διά τοϋ οποίου κυρίως 
λατρεύεται, ώς έρρέθη εν τοίς προηγουμένοις, ό Θεός, τελείται διά τής θείας Λειτουργίας. Άκόμη δέ 
καί διότι ή θεία Λειτουργία, τελοϋσα τό μυστήριον τής Εύχαριστίας, συμπεριλαμβάνει ύμνους καί 
δοξολογίας καί εύχαριστίας, ψάλματα ιερά καί άναγνώσματα θεία, εύχάς καί δεήσεις. Τουτέστι 
συμπεριλαμβάνει αίνους, ύμνους καί δοξολογίας προς τον τρισυπόστατον Θεόν, τον Πατέρα, τον Υιόν, 
καί τό Άγιον Πνεϋμα, δι’ ών αίνων καί δοξολογιών αίνοϋμεν καί δοξάζομεν την άγαθωσύνην του καί 
μεγαλειότητά του. Περιλαμβάνει έτι ή θεία Λειτουργία εύχαριστίας, δι' ών έκφράζομεν καί έκδηλοΰμεν 
την εύγνωμοσύνην μας διά τάς εύεργεσίας του καί τάς ύψίστας δωρεάς του. Περιλαμβάνει άκόμη θεία 
καί ιερά άναγνώσματα καί κηρύγματα έξαγγέλλοντα έφ’ ένός μέν τά μεγαλεία καί θαυμάσια τού Θεοϋ, 
άφ’ έτέρου δέ τό θέλημα αύτοϋ, καί εν γένει διδάσκοντα τάς σωτηριώδεις άληθείας, δι’ ών φωτίζονται 
καί όδηγοΰνται οί πιστοί εις την κατά Θεόν ζωήν καί πολιτείαν. 

Περιλαμβάνει προσέτι ή θεία Λειτουργία δεήσεις καί ικεσίας, δι’ ών ό ίερεύς παρακαλεί τον 
Θεόν, ινα γίνη, ιλεως εις τάς άμαρτίας τών Χριστιανών, καί άξιώνη, αύτούς ϊνα κοινωνώσιν 
άκατακρίτως τών άχράντων Μυστηρίων- καί εν γένει περιλαμβάνει τάς δεήσεις, αϊτινες εινε εν ταίς 
εύχαίς τής ίεράς Λειτουργίας καί δι’ ών ό ίερεύς δέεται υπέρ έαυτοΰ καί υπέρ τοϋ λαοϋ. Άλλ’ εκτός 
τών δεήσεων τούτων, περιλαμβάνει έτι ή θεία Λειτουργία δεήσεις καί ικεσίας, δι’ ών δέεται μετά τοϋ 
ίερέως καί τοϋ διακόνου καί άπας ό έκκλησιαζόμενος πιστός τοϋ Κυρίου λαός καί αιτεί την παρά 
τοϋ Θεοϋ χάριν, την άντίληψίν τοϋ καί τάς δωρεάς του. Τοιαϋται δέ δεήσεις εινε αί λεγόμεναι μετά τό 
«Εύλογημένη ή βασιλεία τοϋ Πατρός...», ήτοι: «Έν ειρήνη, τοϋ Κυρίου δεηθώμεν. Υπέρ τής άνωθεν 
ειρήνης καί τής σωτηρίας τών ψυχών ημών», καί καθεξής. Καί «’Έτι καί έτι έν ειρήνη, τοϋ Κυρίου 
δεηθώμεν. Άντιλαβοϋ, σώσον, έλέησον κλπ.». Καί «Εϊπωμεν πάντες εξ όλης τής ψυχής... ’Έτι δεόμεθα 
υπέρ τών εύσεβών καί ορθοδόξων Χριστιανών» καί εφεξής. Καί αί αιτήσεις «Την ημέραν πάσαν 
τελείαν, άγίαν, ειρηνικήν καί άναμάρτητον» κλπ. 

Ούτως ή θεία καί ιερά Λειτουργία, σκοπόν καί κέντρον έχουσα τό μέγα τής σωτηρίας μυστήριον, 
την θυσίαν τής Εύχαριστίας, όπως κοινωνήσωσιν οί πιστοί τοϋ σώματος καί τοϋ αίματος τοϋ Κυρίου 
καί μετάσχωσι τών έκ τής θυσίας τοϋ Χριστοϋ πηγαζόντων θείων δωρημάτων καί άγαθών, καί 
συμπεριλαμβάνουσα ύμνους καί δοξολογίας καί εύχαριστίας, ψάλματα ιερά καί άναγνώσματα θεία, 
δεήσεις καί ικεσίας, εινε ή κυριωτάτη καί έπισημοτάτη τελετή τής Εκκλησίας, δι’ ής ό πιστός τοϋ 
Κυρίου λαός λατρεύει τον Θεόν έν πνεύματι καί άληθεία, λατρεύει αύτόν άληθώς καί εύαρέστως. Δι' 
αύτό θεωροϋμεν χρήσιμον, καί άναγκαίον ϊνα εϊπωμεν κεφαλαιωδώς τούλάχιστον καί περί αύτής. 


277. ΤΟ ΘΕΙΟΝ ΧΑΡΙΣΜΑ ΤΗΣ ΕΙΡΗΝΗΣ 

1) Ή άναγκαιότης τής ειρήνης. Πριν όμως εϊπωμεν περί τής θείας καί ίεράς Λειτουργίας, 
φρονοϋμεν ότι θά εινε ούχί μικράς πνευματικής ώφελείας πρόξενον, εάν προτάξωμεν αύτής περί τοϋ 
θείου χαρίσματος τής ειρήνης. Θεωροϋμεν δέ την περί ειρήνης γνώσιν άναγκαιοτάτην ου μόνον διά την 
έκ τής θείας Λειτουργίας πνευματικήν ώφέλειαν τοϋ χριστιανού, διότι, χωρίς νά έχη, ούτος ειρήνην έν 
τη ψυχή του, ούδεμίαν πνευματικήν ώφέλειαν λαμβάνει έκ τής παραστάσεώς του εις την θείαν καί 



ίεράν Λειτουργίαν, άλλα θεωροΰμεν αυτήν, εκ τοϋ λόγου τοϋ Θεοϋ διδασκόμενοι, άναγκαίαν και των 
ών ούκ άνευ και δι' αυτήν τήν σωτηρίαν τοΰ χριστιανού. Καθότι, όταν ή ψυχή τοΰ ανθρώπου στερήται 
τής ειρήνης, δεν δύναται ούτος να έπικοινωνη, μετά τοϋ Θεοϋ, ουδέ να εύαρεστήση επομένως εις τον 
Κύριον. 

"Οτι δε δεν δύναται ό Χριστιανός να ώφεληθη εκ μόνης τής παραστάσεώς του εις τήν θείαν και 
ίεράν Λειτουργίαν, άνευ τής εν τη, ψυχή του ειρήνης, δύναται πας τις να έννοήση, καί εκ τούτου: 'Άμα 
τη, ένάρξει τής θείας Λειτουργίας, ευθύς μετά τό «Ευλογημένη ή βασιλεία τοΰ Πατρός...», ό διάκονος ή 
ό ίερεύς άποτεινόμενος προς τό εκκλησίασμα παραγγέλλει καί προτρέπει, ϊνα πάντες οί εν τω ναω 
χριστιανοί προσέξωσιν, όπως έχωσιν ειρήνην εν ταίς ψυχαίς των, λέγων, «Έν ειρήνη, τού Κυρίου 
δεηθώμεν». Καί έπειτα πάλιν, «Έτι καί έτι έν ειρήνη, τού Κυρίου δεηθώμεν». Καί πάλιν καί πάλιν 
επαναλαμβάνει τήν αυτήν προτροπήν, τοΰ να έχωσι δηλονότι ειρήνην έν ταίς ψυχαίς των. Εννοεί δε 
δι’ αυτού ή Εκκλησία, ήτις ώρισεν, ϊνα συχνά ύπενθυμίξωσι οί λειτουργοί αυτής εις τον 
έ κ κ λ ησ ι ας ό μ ε ν ο ν λαόν τήν ειρήνην, ότι δεν εισακούει ό Θεός τήν προσευχήν τού Χριστιανού, ουδέ 
θεωρεί λατρείαν έαυτοΰ τήν έν τω ναω παράστασίν του, εάν ούτος δέν έχη, τήν ειρήνην καί τήν 
γαλήνην έν τη, ψυχή του. 

Τήν σπουδαιότητα άκόμη καί άναγκαιότητα τής ειρήνης τήν εννοεί ό χριστιανός, εάν λάβη, ύπ’ 
όψιν του ότι καθ’ όλον τό διάστημα, κατά τό οποίον τελείται ή θεία Λειτουργία, πολλάκις καί 
έπανειλημμένως ό ίερεύς τήν ειρήνην εύχεται προς τον λαόν λέγων, «Ειρήνη πάσι». Άφίνομεν πλέον, 
ότι καί κατά τάς άλλας ίεράς άκολουθίας ή Εκκλησία διά τού ίερέως τήν αύτήν ειρήνην προς τούς 
παρισταμένους εύχεται. Αλλά καί τό πρώτον εξ όλων των αιτημάτων, άτινα διά τής θείας Λειτουργίας 
ή Εκκλησία δέεται τού Θεού, ϊνα έν τη, άγαθότητί του μάς δώση, είνε να μάς δώση, ό Θεός τήν 
ειρήνην. «Υπέρ τής άνωθεν ειρήνης, λέγει, καί τής σωτηρίας των ψυχών ημών τού Κυρίου δεηθώμεν». 
Συνδέει, βλέπομεν, ή Εκκλησία εις τό πρώτον τούτο αίτημα τήν ειρήνην μετά τής σωτηρίας των 
ψυχών μας. Καί κάμνει τούτο, διότι άνευ τής ειρήνης δέν δυνάμεθα νά έχωμεν τήν σωτηρίαν των 
ψυχών μας. 

Τήν μεγάλην άξίαν καί άναγκαιότητα τής ειρήνης τήν εννοεί ό χριστιανός έτι καλύτερον, όταν 
βλέπη, ότι καί οί πινευματέμφοροι Απόστολοι πάντοτε εις τάς έπιστολάς των προτάσσουν καί 
εύχονται εις τούς χριστιανούς, μαξή μέ τήν θείαν χάριν, τήν ειρήνην. Ούτως ό θείος Παύλος γράφει: 
«Χάρις ύμίν καί ειρήνη άπό Θεού Πατρός ημών καί Κυρίου Ιησού Χριστού». Ό δέ άπόστολος Πέτρος 
«χάρις ύμίν καί ειρήνη πληθυνθείη». 

Άλλα ύπεράνω πάντων τούτων, άτινα άποδεικνύουν καί βεβαιώνουν τήν σπουδαιότητα τοΰ 
χαρίσματος τής ειρήνης, έχομεν καί αύθεντικώτερον κύρος περί τής άξίας καί άναγκαιότητος αύτής, 
έχομεν αύτόν τον Κύριον ημών Ίησοΰν Χριστόν. Διότι ό Χριστός όλίγας ώρας προ των παθών του, δτε 
προδιέθετε καί διεφώτιξε καί προκατήρτιξε τούς μαθητάς Του διά τής τελευταίας εκείνης ύψηλής 
διδασκαλίας του, ήτις είνε ή Διαθήκη ούτως είπείν αύτοΰ, ό Χριστός, λέγομεν, άφίνει εις τούς 
μαθητάς τού ώς πολύτιμον θειον δώρον τήν ειρήνην. «Ειρήνην, είπεν εις αύτούς, άφίημι ύμίν, ειρήνην 
τήν έμήν δίδωμι ύμίν- ού καθώς ό κόσμος δίδωσιν, εγώ δίδωμι ύμίν» (Ιώ. ιδ' 27). ’Ήτοι ειρήνην άφίνω 
εις σάς, σάς άφίνω καί σάς δίδω ειρήνην, τήν οποίαν έχω εγώ εις έμαυτόν. Δέν σάς δίδω ειρήνην, τήν 
οποίαν δίδουσιν οί άνθρωποι τού κόσμον τούτου, ειρήνην, ή οποία δέν έχει τό άληθές άγαθόν, δέν 
έχει τό σταθερόν καί τό βέβαιον. Σάς δίδω τήν ίδικήν μου ειρήνην. 

Αλλά καί μετά τήν άνάστασίν Του ό Χριστός, δτε τό πρώτον παρουσιάσθη ενώπιον των δέκα 
Αύτοΰ μαθητών, τήν ειρήνην έδωκεν εις αύτούς είπών, «Ειρήνη ύμίν». Καί μετ’ ολίγον πάλιν_ τήν 
ειρήνην παρέσχεν εις αύτούς λέγων, «Ειρήνη ύμίν». Αλλά καί μετά οκτώ ημέρας, δτε ήσαν 
συναθροισμένοι οί ένδεκα μαθηταί καί παρουσιάσθη εις αύτούς, τήν ειρήνην πάλιν μετέδωκεν εις 
αύτούς είπών, «Ειρήνη ύμίν» ΟΙω. κ' 19, 21, 26). 

Πάντα ταΰτα μαρτυρούν καί βεβαιώνουν τήν σπουδαιότητα καί άναγκαιότητα τής ειρήνης, καί 
πόσον ημείς πρέπει νά έκτιμώμεν καί νά έπιδιώκωμεν τήν άπόκτησιν αύτής. 

2) Ή ειρήνη τού Χριστού. Άλλα τίς είνε ή ειρήνη αύτη, ήτις έχει τοιαύτην καί τοσαύτην άξίαν 
καί σπουδαιότητα; Ή ειρήνη αύτη, είνε εκείνη, τήν όποιαν είχεν ό Χριστός έν έαυτω ώς άνθρωπος. Τίς 
δέ ήτο ή ειρήνη τού Χριστού; “Ητο ή ηρεμία καί άταραξία τής ψυχής αύτοΰ, ήτο ή τελεία εσωτερική 
γαλήνη. Άλλα πόθεν προήρχετο ή τοιαύτη ειρήνη εις τον Χριστόν; Προήρχετο εκ τής δλως άληθοΰς 
καί άγαθής μαρτυρίας τής συνειδήσεώς του, ότι δηλαδή ώς άνθρωπος ήτο κατά πάντα άκριβής 
τηρητής τού θελήματος τοΰ Θεού. "Ενεκα δέ τούτου είχε καί τελείαν ειρήνην μετά τού ούρανίου 
Πατρός του. Είχεν ειρήνην ό Χριστός καί προς τούς άνθρώπους διότι όχι μόνον δέν είχε τί έν τη ψυχή 
του κατά τίνος, ούδέ έβλαψε ποτέ τινα, άλλα καί τούναντίον εξ άγάπης κινούμενος έθυσίασε καί τήν 
ζωήν του ύπέρ των άνθρώπων. Είχεν ό Χριστός ειρήνην καί έν έαυτω, διότι καί κατά τάς πράξεις του 
καί τά έργα του, καί κατά τούς λόγους του καί τούς τρόπους του, καί κατά τον έσω άνθρωπον, κατά 
τήν καρδίαν, κατά τήν διάνοιαν, κατά τήν θέλησιν, κατά τούς σκοπούς καί τά ελατήρια τής ψυχής 
του, ήτο δλως άγιος καί άπολύτως άμωμος. Καί επειδή ήτο κατά πάντα άγιος καί άμωμος ό Χριστός, 
καθ’ όλον τό πλάτος καί τό βάθος τού θελήματος τού ούρανίου Πατρός του, διά τούτο είχε καί 
τελείαν πεποίθησιν εις τήν άγάπην ήν είχεν ό Πατήρ προς αύτόν. Ή τελεία δέ αύτη πεποίθησις τού 
Χριστού εις τήν άγάπην τού ούρανίου Πατρός διετήρει τήν τελείαν ήρεμίαν καί άταραξίαν τής ψυχής 
αύτοΰ, τήν τελείαν εσωτερικήν γαλήνην καί άνάπαυσιν τής συνειδήσεώς του εις άπαντα τον επί τής 
γης βίον του. 

3) Πώς άποκτάται ή ειρήνη. Αφού ειδομεν ποία ήτο ή ειρήνη, τήν οποίαν είχεν ό Χριστός έν 



έαυτώ, και πόθεν προήρχετο αυτή, ας ξητήσωμεν ήδη να μάθωμεν πώς και ημείς δυνάμεθα να 
άποκτήσωμεν κατά το δυνατόν την ειρήνην ταύτην. 

Έν πρώτοις πρέπει νά γνωρίξωμεν ότι ή ειρήνη, περ'ι τής όποιας κάμνομεν λόγον, εινε χάρισμα 
τοϋ Άγιου Πνεύματος. Τό δε χάρισμα τούτο δίδεται εκ τού ουρανίου Πατρός και Θεού και εκ τού 
Κυρίου ημών Ιησού Χριστού. Εννοείται δε ότι δίδεται ούχί μεροληπτικώς, άλλα κατά λόγον 
δικαιοσύνης. Δίδεται δηλονότι εις εκείνους, οί όποιοι πιστεύουν εις τον Ίησοΰν Χριστόν, ότι άπέθανεν 
επί τού σταυρού διά τάς άμαρτίας των, και προσπαθούν με όλην τών την δύναμιν και την θέλησιν νά 
πορεύωνται συμφώνως προς τάς έντολάς αύτοΰ. 

Ούτως όταν πορεύεται ό χριστιανός, θά λάβη παρά τού Θεού και θά έχη. έν τη ψυχή του τό μέγα 
και ύψιστον χάρισμα τής ειρήνης. Θά έχη. ειρήνην προς τον Θεόν ως τηρών τάς έντολάς του. Θά έχη. 
ειρήνην προς τούς άνθρώπους, καθ’ όσον έξαρτάται εξ αύτοΰ- διότι όχι μόνον άντιπάθειαν τινα δέν θά 
έχη. κατά τίνος, άλλά και θά άγαπά και εύεργετικός θά εινε προς πάντας, καθ’ όσον εινε δυνατόν εις 
αύτόν. Θά έχη. ειρήνην και προς τον ίδιον τον έαυτόν του, διότι ώς τηρητής τών εντολών τού Χριστού 
δέν θά ελέγχεται υπό τής συνειδήσεως ώς ένοχος ούτε δι’ εξωτερικόν τι παράπτωμα, έν έργω δηλονότι 
ή έν λόγω ή έν συμπεριφορά και τρόπω, ούτε διά παραδοχήν εσωτερικού τίνος πονηρού διαλογισμού 
ή πάθους ή επιθυμίας κακής. Ούτω δέ είρηνεύων ό χριστιανός προς τον Θεόν, και προς τούς 
άνθρώπους, και προς έαυτόν, έχει την άγαθήν και άκατάγνωστον συνείδησιν, έχει την εσωτερικήν 
ηρεμίαν και γαλήνην τής ψυχής. 

4) Ή ειρήνη εινε συνέπεια τής άγάπης τού Θεού. Ή ειρήνη αύτη, την όποιαν δίδει ό Θεός εις τον 
άνθρωπον, εινε συνέπεια ούτως είπείν και άποτέλεσμα τής άγάπης τού Θεού. Καταλαμβάνει δέ τοΰτο 
πας τις, όταν λάβη, ύπ’ όψιν του ότι ή μεταξύ τού Θεού και τών άνθρώπων ειρήνη έπήλθεν άφοΰ 
πρώτον εξ άγάπης παρέδωκεν ό Θεός τον Μονογενή αύτοΰ Υιόν εις θάνατον. Ούτω μάς βέβαιοί ό 
Χριστός άφ’ ένός και ό πνευματέμφορος Παύλος άφ’ έτέρου. «Ούτω γάρ ήγάπησεν ό Θεός τον κόσμον, 
λέγει ό Χριστός, ώστε τον Υιόν αύτοΰ τον Μονογενή έδωκεν (εις θάνατον), ϊνα πάς ό πιστεύων εις 
αύτόν μη άπόληται, άλλ’ έχη, ζωήν αιώνιον» (Ιώ. γ' 16). Ό δέ θείος Παύλος κηρύττων τό άποτέλεσμα, 
ήτοι την ειρήνην την οποίαν έπέφερεν ό σταυρικός τού Κυρίου θάνατος, λέγει: «Δικαιωθέντες εκ 
πίστεως ειρήνην έχομεν προς τον Θεόν διά τού Κυρίου ημών Ιησού Χριστού» (Ρωμ. ε' 3). Τουτέστιν, 
άφοΰ έπιστεύσαμεν εις τον Ίησοΰν Χριστόν, τον οποίον ό Θεός και Πατήρ παρέδωκεν εξ άγάπης εις 
θάνατον διά τάς άμαρτίας ημών, έσηκώθη ή άμαρτία άπό τό μέσον και έπήλθεν ειρήνη μεταξύ ημών 
τών χριστιανών και τού Θεού. Διότι πρότερον, ώς λέγει ό αύτός Απόστολος, ένεκα τών άμαρτιών μας 
ήμεθα εχθροί τού Θεοΰ, έφιλιώθημεν δέ διά τού θανάτου τοΰ Υιού αύτοΰ (Ρωμ. ε' 10). Έπήλθε λοιπόν 
ή ειρήνη τοΰ Θεοΰ προς ημάς ώς συνέπεια καί άποτέλεσμα τής άγάπης αύτοΰ. 

Καί αύτη μέν ή ειρήνη, ή οποία έπήλθεν εκ τής άγάπης τού Θεού διά τού θανάτου τοΰ Ιησού 
Χριστού εις την άνθρωπότητα, εινε ή καθολική καί γενική ειρήνη, μεταξύ τών πιστευόντων εις τον 
Χριστόν καί τού Θεού. Ή δέ ειρήνη, ή οποία επέρχεται έν τη ψυχή έκάστου χριστιανού διά τής 
τηρήσεως τών εντολών τοΰ Χριστού, καί ήτις εινε, ώς έρρέθη προηγουμένως, ή άγαθή καί 
άκατάγνωστος συνείδησις, ή ηρεμία καί γαλήνη τής ψυχής, ή ειρήνη αύτη δίδεται ώς μία ίδιάξουσα 
καί έξαιρετική χάρις, ώς μία ιδιαιτέρα εσωτερική χαρά, ώς έν δώρημα τέλειον. Άλλά καί ή ειρήνη αύτη, 
ήτις δίδεται εις τον τηροΰντα τάς έντολάς τού Χριστού, εκ τής άγάπης τοΰ Θεοΰ προέρχεται. Διότι, 
καθώς βέβαιοί ό ίδιος ό Χριστός, ό τηρών τάς έντολάς αύτοΰ άγαπάται υπό τού ούρανίου Πατρός. «Ό 
έχων τάς έντολάς μου, λέγει, καί τηρών αύτάς, εκείνος έστιν ό άγαπών με- ό δέ άγαπών με 
άγαπηθήσεται υπό τού Πατρός μου» (Ίω. ιδ' 21). 

5) Ό έχων την ειρήνην εινε εύτυχής καί μακάριος. Άγαπών λοιπόν ό Θεός τον τηροΰντα τάς 
έντολάς τοΰ Χριστού, δίδει εις αύτόν τό τέλειον δώρημα τής ειρήνης, διά τής οποίας ούτος όχι μόνον 
έν τώ μέλλοντι βίω θά εινε αιωνίως εύδαίμων, ένδοξος καί μακάριος, άλλά καί έν τώ προσκαίρω τούτω 
βίω, όστις γέμει εκ θλίψεων καί στενοχώριών, θά εινε ό εύτυχέστερος παντός άλλου στερουμένου τής 
ειρήνης, ήν έχει αύτός. Διότι καί αν ύποτεθή ότι ό άνθρωπος έχει όλα τά άγαθά τού κόσμου τούτου, 
ότι έχει τον έπαινον καί την δόξαν όλων τών άνθρώπων, ότι έχει όλον τον πλούτον καί όλας τάς 
ήδονάς καί άπολαύσεις τού κόσμον τούτου^ ότι έχει όλην την κατά κόσμον σοφίαν, άκόμη δέ καί 
τελείαν σωματικήν ύγείαν, αν δέν έχη. όμως ούτος την εκ τού Θεού ειρήνην έν τη ψυχή του, αν δέν έχη. 
εσωτερικήν ήρεμίαν καί γαλήνην, άλλ’ εύρίσκεται πάντοτε έν άνησυχία καί ταραχή, τί ώφελείται εξ 
όλων τών άγαθών τοΰ κόσμου, τά οποία έχει εις την εξουσίαν του; Αφού ή ψυχή του δέν έχει ειρήνην 
καί ήρεμίαν, εινε δυστυχής καί άξιολύπητος, καίτοι υπό τών άνθρώπων νομίςεται καί θεωρείται 
εύτυχής καί μακάριος. 

Ή ειρήνη όμως την όποιαν δίδει ό Θεός, κάμνει τον άνθρωπον όντως εύτυχή καί μακάριον, διότι 
εκεί όπου εινε ή ειρήνη τοΰ Θεού, εκεί εινε καί ή άγάπη τού Θεού, εκεί εινε καί ή προστασία τού 
Θεοΰ. Καί όταν ό άνθρωπος έχη. έν έαυτώ την ειρήνην, την άγάπην καί την προστασίαν τού Θεού, εκ 
τίνος έχει τότε νά φοβηθή ή τό παράπαν νά πτοηθή; "Ολος ό κόσμος, όλα τά θηρία, όλα τά στοιχεία, 
όλαι αί δυνάμεις τής φύσεως, όλοι οί δαίμονες, τά πάντα εινε ώς ιστός άράχνης άπέναντι τής 
παντοδυναμίας τού Θεού, ήτις προστατεύει αύτόν. Αύτήν την πεποίθησιν έμβάλλων ό Θεός διά τού 
Πνεύματός τού εις την ψυχήν τού τηροΰντος τάς έντολάς τού Χριστού, κάμνει αύτόν όλως άφοβον, 
άπτότον, γαλήνιον, ειρηνικόν. 

6) Ή ύπεροχή καί τό ύψος τής ειρήνης. Ή ειρήνη αύτη, επειδή περικλείει έν έαυτή τον άπειρον 
πλούτον τής άγάπης τοΰ Θεοΰ, δέν άνταλλάσσεται προς ούδέν ούδέ προς όλα τά άγαθά. εινε 
τοιοΰτον έξοχον χάρισμα, ώστε, καθώς βεβαίίώνει ό θείος Παύλος γράφων προς τούς έν Φιλίποις 



χριστιανούς, ούδεμία λογική διάνοια δύναται να την κατανόηση,. Ή ειρήνη αύτη, λέγει προς αυτούς, 
ήτις ε’ινε απεριόριστος και άπερίγρατπτος, θέλει περιφρουρήσει και διαφυλάξει τάς καρδίας σας και 
τα διανοήματα σάς διά τού Ιησού Χριστού, διά τού όποιου έλάβετε την άφεσιν των άμαρτιών σας και 
κατέστητε οικείοι τω Θεω- ή ειρήνη αύτη θέλει περιφρουρήσει υμάς ούτως, ώστε νά μη έχητε φόβον 
εξ ούδενός, ούδέ νά διασαλεύεσθε το παράπαν εκ τής προς τον Θεόν πίστεως και άφοσιώσεως. Ιδού 
αύτοί οί λόγοι τού Αποστόλου: «Ή ειρήνη τού Θεού, ή ύπερέχουσα πάντα νοΰν φρουρήσει τάς 
καρδίας υμών και τα νοήματα ύμών εν Χριστώ Ιησού» (Φιλιπ. δ' 7). 

7) Ή ειρήνη είνε το ηθικόν τέρμα και το γνώρισμα τής πνευματικής καταστάσεως. Ή ειρήνη 
αύτη, ήν έχει ό τηρών τάς έντολάς τού Χριστού, είνε το ηθικόν ύψος ή, διά νά ειπωμεν ούτω, το 
ηθικόν τέρμα, εις το οποίον φθάνει ό τού Θεού άνθρωπος. Και λέγομεν τούτο, διότι αν ό άνθρωπος 
τού Θεού είνε ένοχος εις τι, δέν δύναται τότε νά έχη, άκατάγνωστον συνείδησιν, νά έχη, ειρήνην. Ναι. 
Την τελείαν καί άπόλυτον ειρήνην την έχει ό Θεός εν Έαυτω. Δίδει όμως καί είς τον χριστιανόν 
ειρήνην άνάλογον τής τηρήσεως των εντολών τού Χριστού. Διότι όσω ή τήρησις των εντολών τού 
Χριστού είνε πληρεστέρα καί τελειοτέρα, τόσω καί ή παρά τού Θεού διδομένη εν τη ψυχή είρήνη είνε 
μεγαλυτέρα. Όστις λοιπόν τηρεί άκριβώς τάς έντολάς τού Χριστού, αύτός λαμβάνει παρά τού Θεού 
καί πλήρη ειρήνην καί άνάπαυσιν συνειδήσεως. 

Δύναται έπομένως ό χριστιανός νά έχη, ώς γνώρισμα καί κανόνα καί γνώμονα τής ηθικής καί 
πνευματικής αύτοΰ καταστάσεως, τής κατά Χριστόν προαγωγής καί μορφώσεως αύτοΰ, την εν τη 
ψυχή του ειρήνην. ’Άν έχη, δηλονότι κατά πάντα άγαθήν καί άκατάγνωστον συνείδησιν, άν έχη, τελείαν 
εσωτερικήν ηρεμίαν καί γαλήνην, θά έννοή τότε καί θά πληροφορήται ότι είνε τηρητής τού θείου 
θελήματος. Περί συνειδήσεως όμως λέγοντες ενταύθα πρέπει νά δώσωμεν μίαν έξήγησιν- ότι δηλαδή 
έννοοΰμεν την άληθή συνείδησιν, ήτις υπάρχει είς τούς άνθρώπους τού Θεού, οί όποιοι έχουν γνώσιν 
τού θελήματος του καί διακρίνουν άναμέσον άρετής καί κακίας. Δέν λέγομεν δέ περί των άνθρώπών 
εκείνων, οιτινες ένεκα οίήσεως καί υπερηφάνειας πλανώμενοι θεωρούν έαυτούς εκλεκτά όργανα τού 
Θεού- ούδέ περί εκείνων, οιτινες ένεκα τού εγωισμού καί τής ύψηλοφροσύνης των φαντάζονται 
έαυτούς άναμαρτήτους καί δέν τύπτονται όλοτελώς υπό τής συνειδήσεως. Δέν πρόκειται λοιπόν περί 
συνειδήσεως πεπλανημένων καί πεπωρωμένων άνθρώπών, άλλα πρόκειται περί τής συνειδήσεως των 
χριστιανών των έπιζητούντων συμφώνως προς τον θείον νόμον την κατά Χριστόν μόρφωσιν καί 
τελειοποίησίν των. Έάν λοιπόν ή συνείδησις ενός τοιούτου χριστιανού καταγινώσκη, αύτοΰ, εάν 
δηλονότι έλέγχη, αύτόν, εννοεί τότε ότι έχει ενοχήν τινα είτε είς μίαν είτε είς περισσοτέρας έντολάς 
τού Χριστού. Ακόμη, έάν βλέπη, ό τοιοΰτος ότι έχει ταραχήν εν τή ψυχή του (δέν πρόκειται ενταύθα 
περί τής ταραχής τής ψυχής, ή οποία είνε δυνατόν νά παρουσιάζεται είς τον άνθρωπον εκ φυσικών ή 
άλλων τινών αιτίων,ώς λόγου χάριν εκ σεισμού, εκ θηρίων, ή εξ άλλου άπροόπτου καί σοβαρού 
κινδύνου, καί ή οποία ταραχή ώς μη προερχομένη εξ άμαρτίας είνε άνένοχος), έάν, λέγομεν, βλέπη, 
ταραχήν εν τή ψυχή του, πρέπει νά νοή, ότι δέν εύρίσκεται εν τάξει, ότι δέν κατοικεί εν τή ψυχή του 
τό Πνεύμα τού Θεού. Διότι εκεί ένθα οίκεί τό Πνεύμα τού Θεού, είνε γαλήνη καί χαρά. Πρέπει νά 
γνωρίζη, ότι εύρίσκεται εν τή ψυχή του δύναμις εναντία τού Πνεύματος τού Θεού, ότι εύρίσκεται 
δύναμις στρεβλή καί πονηρά ενοχλούσα καί ταράττουσα αύτόν. 

8) Ειδικόν δρομολόγιον προς άπόκτησιν τής ειρήνης. Τί λοιπόν πρέπει νά κάμη, τότε, διά νά 
κατοικήση, τό Πνεύμα τού Θεού εν αύτω, διά νά έλθη, ή είρήνη τού Θεού είς την ψυχήν του; Καί εξ 
όσων εϊπομεν προηγουμένως διαφωτίζεται τις περί τού πρακτέου. Αλλά φρονοΰμεν ότι θά είνε έτι 
πλέον φωτιστικόν καί πολλής ώφελείας πρόξενον, έάν ύποδείξωμεν καί ένα ειδικόν τρόπον, κατά τον 
όποιον νά εργάζεται ό χριστιανός είς οίανδήτοτε πνευματικήν κατάστασιν καί άν εύρίσκεται. 

Λέγομεν λοιπόν- Έάν έπιθυμής καί θέλης, ώ χριστιανέ, την πνευματικήν σου πρόοδον, έάν θέλη,ς 
νά άπολαύοη,ς την αιώνιον ζωήν καί μακαριότητα, καί την εν τω κόσμω τούτω άκόμη άνεσιν τής 
ψυχής σου, νά κάμη,ς άπόφασιν καί νά θέσης ώς όρον άπαράβατον εν τή ζωή σου, ϊνα έπιζητής καί 
έπιδιώκη,ς μέ δλην σου την δύναμιν, όπως είρηνεύη,ς την ψυχήν σου. Πώς δέ θά τό κατορθώση,ς τούτο; 
Ιδού: 

Θά λάβη,ς ύπ’ όψιν σου, ότι είς έκάστην ημέραν τού βίου σου είνε δυνατόν νά άπαντάς 
διαφόρους αιτίας καί άφορμάς εκ των οποίων, έάν δέν έχη,ς προαχθή πνευματικώς, θά άμαρτάνη,ς, καί 
κατά συνέπειαν θά ελέγχεσαι υπό τής συνειδήσεώς σου καί θά ταράττεσαι. Αί αίτίαι δέ αύται 
δύνανται νά ύπαχθώσιν είς τέσσαρας κυρίως κατηγορίας. Πρώτον, είς αιτίας προερχομένας εκ τού 
ίδιου τού εαυτού σου. Είνε δυνατόν λόγου χάριν νά προέρχωνται αί αίτίαι, αϊτινες θά σέ ταράττουν, 
άπό τάς κλίσεις καί ροπάς τής ψυχής σου, άπό τάς κακάς έξεις σου, άπό πάθος τι τής ψυχής σου, 
άπό φιλαυτίαν, άπό κενοδοξίαν, άπό φθόνον, άπό έλλειψιν άγάπης, άπό υπερηφάνειαν, άπό 
άντιπάθειαν, άπό προσκόλλησιν είς άντικείμενόν τι, είτε πρόσωπον είτε πρράγμα, άπό ιδιοτροπίαν, 
άπό όξυθυμίαν, άπτό όλιγοπιστίαν, άπό άνυπομονησίαν, άπό φόβον, άπό άπροσεξίαν των οφθαλμών, 
άπό έφάμαρτόν τι άκουσμα, άπό άπροσεξίαν τής γλώσσης, άπό άτοπόν τινα πράξιν σου, άπό 
παράλειψίν τίνος έργου σου. 

Δεύτερον, είς αιτίας προερχομένας εκ θλίψεων. Είνε δηλαδή δυνατόν νά προέρχωνται αί αίτίαι, 
αϊτινες θά σέ ταράττουν, είτε εξ άσθενειών, είτε εκ θανάτου, είτε εξ οικονομικών στενοχώριών, είτε εξ 
οίασδήποτε άλλης λυπηράς αιτίας. 

Τρίτον, είς αιτίας προερχομένας εξ άνθρώπών είτε οικείων σου είτε ξένων. Είνε δυνατόν λόγου 
χάριν νά προέρχωνται εξ άδικιών, τάς οποίας θά σοΰ κάμουν, εκ διάβολων καί συκοφαντιών καί 
κατακρίσεων, εξ επιβουλών, εκ λόγων πειρακτικών, καί περιπαικτικών, εκ τρόπων περιφρονητικών, 



και εξ οίωνδήποτε άλλων κακοποιήσεων. 

Τέταρτον, εις αιτίας προερχομένας εκ τοϋ πονηρού, τουτέστιν εκ διαφόρων μεθοδειών και 
πειράξεων αύτοΰ, εκ λογισμών απιστίας, βλασφημίας, απελπισίας, άνηθικότητος, πονηριάς, και πάσης 
κακίας, την οποίαν υποβάλλει εις την διάνοιαν τοΰ άνθρώπου. 

Έάν λοιπόν αίσθανθής έλεγχον συνειδήσεως και ταραχήν εν τη ψυχη σου, νά έξετάσης πρώτον 
πόθεν προήλθεν ή ταραχή αΰτη, ήτοι εκ ποιας κατηγορίας. Και αν είνε εκ τής πρώτης, τουτέστιν εκ 
τοΰ ίδιου τοϋ έαυτοΰ σου, νά άποδοκιμάσης με όλην σου την ψυχήν το κακόν, εις το όποιον 
κατέστησας τον εαυτόν σου ένοχον, νά λυπηθής άπό καρδίας ότι ήμάρτησες ενώπιον τοΰ Θεοΰ, νά 
έπιπλήξη,ς αύστηρώς και νά έξουδενώση,ς τον εαυτόν σου διά την κακίαν σου, νά παρακαλέσης τον 
Θεόν νά σέ άπαλλάξη, εκ τοΰ κακοΰ και νά μετανοήσης είλικρινώς, συμμορφούμενος προς τα ρηθέντα 
εν τώ περί μετάνοιας ΙΑ' κεφαλαίω. Και έάν το άμάρτημά σου είνε σοβαρόν, νά χύσης καί πολλά 
δάκρυα έπανειλημμένως, καί νά ζητήση,ς μετά πίστεως την συγχώρησιν παρά τοΰ Κυρίου. Καί έχων 
την πεποίθησιν ότι έλαβες την συγχώρησιν, νά ειρήνευσής, δοξάςων καί ευχαριστών τον Θεόν διά τό 
άπειρον έλεος του. Διότι όχι μόνον δέν σέ έγκατέλειψεν, ϊνα μείνη,ς άμετανόητος καί άποθάνη,ς εν τη 
αμαρτία, άλλα καί σέ έφώτισε καί σέ προέτρεψεν εις μετάνοιαν, καί σέ έσυγχώρησε, τό δέ 
σπουδαιότερον, θά σοΰ χαρίση καί την βασιλείαν του την έπουράνιον. 

Έάν ό έλεγχος τής συνειδήσεως καί ή ταραχή σου προέρχεται εκ τής δευτέρας κατηγορίας, 
τουτέστιν εκ θλίψεων, νά προσπαθήση,ς νά κατευνάσης την ταραχήν σου, συλλογιζόμενος ότι ούδέν 
γίνεται χωρίς νά έπιτρέψη, ό Θεός. Ό δέ Θεός επιτρέπει εκείνο, τό όποιον είνε συμφέρον εις την 
ψυχήν σου. Καί άφοΰ τοΰτο είνε συμφέρον διά την ψυχήν σου, πρέπει νά συλλογισθής ότι όχι μόνον 
δέν πρέπει νά παρεκκλίνεις καί νά γίνης ένοχος ενώπιον τοΰ Θεοΰ, ουδέ νά στενοχωρήσαι καί νά 
λυπήσαι καί νά ταράττεσαι, άλλα καί νά χαίρη,ς. Νά χαίρη,ς συλλογιζόμενος ότι ό Θεός ώς πατήρ 
φιλόστοργος σέ παιδαγωγεί καί σέ καταρτίζει διά πάντων τών μέσων, όσα κρίνει ή πανσοφία του ότι 
θά σέ καταστήσουν τέκνον του δόκιμον καί άγαπητόν, άξιον διά νά σέ προσλάβη, πλησίον του εις την 
αιώνιον αύτοΰ βασιλείαν. Ούτω λοιπόν συλλογίςόμενος καί παραδίδων τον εαυτόν σου ολόκληρον εις 
την προστασίαν καί την πρόνοιαν τοΰ Θεοΰ, νά ύπομένη,ς μετά πάσης καρτερίας επικαλούμενος εν 
μετανοία τό έλεος τοΰ Κυρίου, καί νά είρηνεύη,ς δοξάςων καί εύχαριστών τον πάνσοφον καί 
πανάγαθον Κύριον. 

Έάν δέ ό έλεγχος τής συνειδήσεως καί ή ταραχή σου προέρχεται εκ τής τρίτης κατηγορίας, ήτοι 
εκ τών άνθρώπων, νά συλλογισθής καί νά εϊπη,ς κατά σεαυτόν: Αύτό τό όποιον μοΰ έκαμαν 
(οτιδήποτε καί αν είνε τοΰτο), έάν τό ύπομείνω άγογγύστως, χωρίς νά θέλω την έκδίκησιν αύτών, ούδέ 
έχθραν καί άντιπάθειαν νά έχω εναντίον των, άλλα καί τούναντίον νά παρακαλώ άπό καρδίας τον 
Θεόν, ϊνα έλεήση, καί συγχωρήση, αύτούς, όχι μόνον ζημίαν τινά πραγματικήν άπολύτως δέν θά έχω, 
άλλα καί τούναντίον πολύν μισθόν θά έχω, την κληρονομιάν τών άφθάρτων καί αιωνίων άγαθών τής 
βασιλείας τών ούρανών, καί τέκνον τοΰ Ύψίστου Θεοΰ θά γίνω, κατά την βεβαίωσιν αύτοΰ τοΰ 
Κυρίου ημών Ίησοΰ Χριστοΰ (Ματθ. ε' 44, 45. Λουκ. στ' 35). Επομένως αύτοί, οί όποιοι οπωσδήποτε 
μέ άδικοΰν, είνε εύεργέται μου καί πρέπει νά τούς συγχωρώ άπό καρδίας, καί τον Θεόν νά παρακαλώ 
υπέρ αύτών. Τον εαυτόν τούς ζημιώνουν ζημίαν άνυπολόγιστον, χωρίς νά έννοοΰν τοΰτο, εμέ όμως 
ώφελοΰν ώφέλειαν ύψίστην. Ούτω σκεπτόμενος καί πράττων, καί άπό καρδίας μετανοών εις ό,τι 
αισθάνεσαι ενοχήν, νά είρηνεύη,ς καί νά δοξάζη,ς καί εύχαριστής τον πανάγαθον Θεόν, καί Πατέρα 
ημών, όστις διά τής πανσοφίας του μάς εύεργετεί καί μάς καταρτίζει διά την αιώνιον ζωήν δι’ όλων 
τών περιστάσεων, χαροποιών καί λυπηρών. 

Έάν τέλος ό έλεγχος τής συνειδήσεως καί ή ταραχή σου προέρχεται εκ τής τετάρτης κατηγορίας, 
δηλαδή εκ τοΰ Πονηρού, νά προσέξης ϊνα άποδοκιμάσης καί άποκρούση,ς εύθύς μέ όλην σου την 
δύναμιν πάν ό,τι πονηρόν καί κακόν ύπέβαλεν εις τον νοΰν σου είτε νά σκεφθής, είτε νά ποιήση,ς 
αύτό, διά τοΰ όποιου σέ κατέστησεν ένοχον άμαρτίας καί νά ζητήση,ς μετά πίστεως την συγχώρησιν 
παρά τοΰ Κυρίου, καί νά είρηνεύση,ς. Έάν δέ σέ ένοχλη καί σέ ταράττη, μέ λογισμούς βλασφημίας, 
άπιστίας, άπελπισίας, νά έχη,ς προσοχήν όπως μη λαμβάνη,ς καθ’ ολοκληρίαν άπολύτως αύτούς ύπ’ 
όψιν σου, άλλά νά περιφρονης εντελώς αύτούς τούς λογισμούς ώς γαυγίσματα κυναρίων, έχων την 
πεποίθησιν ότι, όταν ή ψυχή σου δέν δέχεται αύτούς, ούδόλως αμαρτάνεις. Ταΰτα δέ ποιών, νά 
είρηνεύη,ς εν τη ψυχή σου, καί νά δοξάζη,ς τον Θεόν, όστις ούδέποτε δίδει εις τον Σατανάν εξουσίαν 
ϊνα βιάση, εις τι την θέλησίν σου. 

Τό δρομολόγιον τοΰτο άκολουθών μετά προθυμίας καί ζήλου καί μετά προσευχής προς τον Θεόν, 
ϊνα σε φωτίζη, καί σέ ένισχύη, εις τον άγώνα σου τούτον, θά προάγεσαι ημέρα τη, ημέρα εις την κατά 
Χριστόν ζωήν καί θά καταρτίζεσαι πνευματικώς, ούτως ώστε νά άποκτήση,ς συν τώ χρόνω διά τής 
χάριτος τοΰ Θεοΰ την ειρήνην εν τη ψυχή σου, ή οποία είνε συνδεδεμένη καί άναπόσπαστος μέ την εν 
Κυρίω χαράν, ήτις είνε ό άρραβών τής τελείας εν τώ μέλλοντι μακαριότητος. 


278. Η ΑΡΧΗ ΤΗΣ ΘΕΙΑΣ ΛΕΙΤΟΥΡΓΙΑΣ ΚΑΙ ΤΑ ΤΡΙΑ ΑΥΤΗΣ ΜΕΡΗ 

Μετά τα ρηθέντα περί τοΰ θείου χαρίσματος τής ειρήνης, έπανερχόμεθα εις τό περί τής θείας 
Λειτουργίας ζήτημα καί λέγομεν, ότι ή θεία Λειτουργία άρχεται εκ τοΰ «Εύλογημένη ή βασιλεία τοΰ 
Πατρός, καί τοΰ Υίοΰ, καί τοΰ Αγίου Πνεύματος, νΰν, καί άεί, καί εις τούς αιώνας τών αιώνων. 
Αμήν». Ή έναρξις, ώς βλέπομεν, τής θείας Λειτουργίας διά τοΰ «Εύλογημένη ή βασιλεία τοΰ Πατρός, 
καί τοΰ Υίοΰ, καί τοΰ Αγίου Πνεύματος» είνε αίνος καί δοξολογία τοΰ τρισυποστάτου Θεοΰ. Αρχίζει 



δέ τοιουτοτρόπως ή ιερά Λειτουργία, διότι είνε άνάμνησις και άναπαράστασις τοϋ θανάτου τοϋ 
Χρίστου, και εν γένει τοΰ επί της γης βίου αύτοϋ. Και επειδή ό Χριστός κατά τον επί της γης βίον 
αύτοϋ άπεκάλυψε και έφανέρωσεν ήμϊν σαφώς, ότι ό άληθής Θεός είνε εν τρισί προσώποις, διά τοϋτο 
ή θεία Λειτουργία άρχεται εκ της ομολογίας και άνακηρύξεως των τριών προσώπων της Αγίας 
Τριάδος, τοϋ αληθινού Θεοΰ και εκ δοξολογίας και αίνου προς αυτόν. 

Άρχεται έτι ή θεία Λειτουργία άπό αίνον καί δοξολογίαν προς την εν Τριάδι θεότητα, διότι αυτός 
ό εν τρισί προσώποις Θεός, καθώς έξηγήθη εν 29, ηύδόκησεν ϊνα σώση, ημάς διά τής ένσάρκου 
οικονομίας, ήτοι διά τίτς ένανθρωπήσεως καί τοϋ θανάτου τοϋ Χριστοϋ, τον όποιον άναπαριστά ή 
θεία Λειτουργία. 

Άρχεται ακόμη ή θεία Λειτουργία από αίνον καί δοξολογίαν προς τον εν Τριάδι Θεόν, διότι 
πάντα ανεξαιρέτως τά μυστήρια, καθώς καί τό μέγα καί ϋψιστον μυστήριον της μυστικής θυσίας της 
θείας Ευχαριστίας, τελοϋνται επί τη, άκραδάντω πίστει καί ομολογία είς τον αληθή, τρισυπόστατον 
Θεόν. 

Άρχομένη δέ ή θεία Λειτουργία εκ τοϋ «Ευλογημένη ή βασιλεία τοϋ Πατρός..», τελειώνει είς τό 
«Δι’ ευχών τών άγιων Πατέρων...». Άποτελεϊται δέ εκ τριών μερών, της Προσκομιδής, της Λειτουργίας 
τών Κατηχουμένων καί της Λειτουργίας τών πιστών. 

1) Ή Προσκομιδή. Έτελεϊτο αϋτη τό πάλαι καθ’ ήν ώραν έψάλλετο ό Χερουβικός ύμνος. ’Ήδη 
όμως τελείται προ τοϋ «Εύλογημένη ή βασιλεία τοϋ Πατρός...». Συνίσταται δέ Λ Προσκομιδή είς την εν 
τη Προθέσει προπαρασκενήν καί προετοιμασίαν τών τιμίων Δώρων, όπως κατά την λεγομένην μεγάλην 
Είσοδον, δτε ψάλλεται ό Χερουβικός ύμνος, μεταφερθώσι ταϋτα είς την άγίαν Τράπεζαν. 

2) Ή λειτουργία τών Κατηχουμένων. Αϋτη άρχεται εκ τοϋ «Ευλογημένη ή βασιλεία τοϋ Πατρός...», 
καί λήγει είς τό μέρος ένθα λέγεται τό, «Όσοι κατηχούμενοι προέλθετε (=άπέλθετε)». Όνομάζεται δέ 
τό μέρος τοϋτο τής Λειτουργίας, λειτουργία τών Κατηχουμένων, διά τον λόγον ότι άλλοτε, δτε 
ύπήρχον Κατηχούμενοι, έπετρέπετο καί είς αυτούς, ϊνα παραμένωσι μετά τών πιστών εντός τοϋ ναοϋ, 
όπως άκροώνται καί αυτοί τών ιερών άναγνωσμάτων τοϋ Αποστόλου καί τοΰ ίεροϋ Εύαγγελίου, καί 
τοϋ κηρύγματος τοϋ θείου λόγου. Έξήρχοντο δέ εκ τοϋ ναοϋ, οπότε ήθελον άκούσει τό, «Όσοι 
κατηχούμενοι προέλθετε»· διότι δέν έπετρέπετο είς αύτούς πλέον, άβαπτίστους έτι όντας, καθώς καί 
είς ούδένα άλλον μη πιστόν, ούτε ή άκρόασις ούτε ή θεωρία τοϋ ύψίστου μυστηρίου τής θείας 
Εύχαριστίας. 

3) Ή λειτουργία τών πιστών. Λύτη έρχεται εκ τοϋ μέρους ένθα λέγεται τό, «Όσοι πιστοί, έτι καί 
έτι εν ειρήνη, τοϋ Κυρίου δεηθώμεν», καί λήγει είς τό «Δι’ εύχών τών άγιων Πατέρων...». Λέγεται δέ 
αύτη λειτουργία τών πιστών, διότι εν τώ μέρει τούτω τής θείας Λειτουργίας μόνον οί πιστοί χριστιανοί 
είχον τό δικαίωμα νά παραμένωσιν εν τώ ναώ. Είνε δέ ή Λειτουργία τών πιστών ή καθ’ αύτό καί 
κυρίως ιερά Λειτουργία- διότι εν αύτη, καί δι’ αύτής τελείται τό μέγα τής σωτηρίας μυστήριον, ή 
άνάμνησις καί ή πραγματική άναπαράστασις τοϋ θανάτου τοϋ Χριστοϋ, τοϋ μεγάλον καί ύψίστου 
τούτου κοσμοσωτήριον έργου, δι' ού έξηγοράσθημεν καί έλυτρώθημεν εκ τής άμαρτίας καί τοϋ αιωνίου 
θανάτου. 

Ή ώρα δέ καθ’ ήν τελείται εν τη, άγια Τραπέζια τό ύψιστον τοϋτο μυστήριον, ή άναίμακτος θυσία, 
είνε ή ώρα καθ’ ήν οί ψάλται ψάλλουσιν εν τώ ναώ τό «Σέ ύμνοΰμεν, Σέ εύλογοΰμεν, Σοί 
εύχαριστοΰμεν, Κύριε, καί δεόμεθά σου, ό Θεός ημών»· δπερ είνε αίνος καί εύχαριστία καί δέησις 
προς τον Θεόν. Κατά την ώραν ταύτην, τοϋ ίερέως μετά πολλής τής εύλαβείας καί θερμής τής 
πίστεως δεομένου καί ίκετεύοντος τον Θεόν καί Πατέρα, ϊνα καταπέμψη τό Άγιον Πνεΰμα, και 
μεταβάλη τον άρτον είς αύτό τό τίμιον σώμα τοϋ Κυρίου, και τον οίνον είς αύτό τό τίμιον αίμα αύτοϋ, 
κατά την ώραν, λέγομεν, ταύτην τό Άγιον Πνεΰμα μεταβάλλει τον άρτον καί τον οίνον είς αύτό τό 
τίμιον σώμα καί τίμιον αίμα τοϋ Χριστοϋ, άτινα προσέφερε θυσίαν επάνω είς τον σταυρόν. Ό δέ 
Χριστός ώς Άρχιερεύς παριστάμενος άοράτως καί τελών κατά την ώραν ταύτην επί τής γής διά τοϋ 
ίερέως τη ένεργεία τοϋ Αγίου Πνεύματος την άναπαράστασιν τής επί τοϋ σταυρού θυσίας του, 
προσφέρει ταύτην εκ νέου ό ίδιος άπ’ εύθείας εν τώ ούρανώ είς τον Θεόν, όπως άπολάβωμεν τών εκ 
τής θυσίας τοϋ ταύτης άγαθών. 

Ή ώρα έπομένως αϋτη τής θείας Λειτουργίας είνε ή σπουδαιοτάτη καί έπισημοτάτη. Καί εάν 
πρέπη, καθ’ δλον τό διάστημα τής θείας καί ίεράς Λειτουργίας νά έχωμεν μεγάλην την προσοχήν καί 
πολλήν την εύλάβειαν, πολύ περισσότερον όφείλομεν κατά την ώραν αύτήν τοϋ άγιασμοϋ τών τιμίων 
δώρων νά εϊμεθα δλως άφωσιωμένοι καί προσηλωμένοι είς τον Θεόν. Όφείλομεν διά τοϋ «Σέ 
ύμνοΰμεν,...» νά δοξάζωμεν καί νά εύχαριστώμεν τον Θεόν, διότι τόσον ήγάπησεν ημάς, ώστε τον Υιόν 
του τον Μονογενή, παρέδωκεν είς θάνατον ύπέρ ημών. (Τοϋτο, εννοείται, πρέπει νά γίνεται ένδομύχως 
καί μυστικώς, διά νά μη γινώμεθα τό παράπαν ενοχλητικοί είς τούς μεθ’ ημών παρισταμένους εν τώ 
ίερώ ναώ). Όφείλομεν άκόμη καί νά δεώμεθα τοϋ Θεοϋ καί διά τον έαυτόν μας καί διά τούς οικείους 
μας καί διά πάντας τούς χριστιανούς, ϊνα μάς δίδη, την άφεσιν τών άμαρτιών μας, καί την δωρεάν τοϋ 
Αγίου Πνεύματος- νά μάς άξιώνη, πάντοτε ϊνα κοινωνώμεν άκατακρίτως τών άχράντων μυστηρίων- νά 
μάς δίδη, φωτισμόν είς τό νά γνωρίζωμεν πάντοτε τό θέλημά του, καί ένίσχυσιν είς τό νά πορευώμεθα 
συμφώνως προς τον νόμον του καί τάς έντολάς του- νά μάς δίδη, αύτογνωσίαν- νά χαρίζη, ειρήνην εν 
ταίς ψυχαϊς ημών καί θερμήν πίστιν καί άγάπην προς τον πλησίον- νά μάς προφυλάττη, άπό τάς 
μεθοδείας καί έπιβουλάς τοϋ πονηροϋ, καί άπό πάντα πειρασμόν, καί άπό πάντα κίνδυνον- νά 
νεκρώνη, εν ήμίν πάσαν πονηράν επιθυμίαν καί κλίσιν προς τό κακόν, καί νά μάς διατηρήση, πιστούς 
καί δλως άφωσιωμένους είς τό όνομά του μέχρι τελευταίας ημών άναπνοής- νά μάς χορηγή, πάν τό 



ώφέλιμον εις την σωτηρίαν των ψυχών μας και παν ό,τι είνε χρήσιμον και άναγκαίον εις την 
συντήρησιν τής επιγείου ημών ζωής- και τέλος ϊνα μάς αξίωση, τής έπουρανίου αύτοΰ βασιλείας. 

Τα αιτήματα ταϋτα, επειδή δεν προφθάνει βεβαίως ό χριστιανός ϊνα λέγη, άπαντα, ότε ψάλλεται 
το «Σε ύμνοϋμεν...», δύναται νά τά λέγη, και κατ’ έξακολούθησιν, ότε ψάλλεται τό «Αξιόν έστιν...», ή τό 
«Έπι σοι χαίρει Κεχαριτωμένη...» τό εν τη, θεία Λειτουργία τοϋ Μ. Βασιλείου ψαλλόμενον. Καθόσον 
και ό ίερεύς κατά την ώραν ταύτην, ότε πλέον έχει τελεσθή ή θυσία τής Ευχαριστίας, και επί τής 
άγιας Τραπέζης κεϊται τό επί τοϋ σταυροϋ θυσιασθέν σώμα τοϋ Κυρίου και τό επί τοϋ σταυρού 
έκχυθέν αίμα, καί ό ίερεύς, λέγομεν, ό προσφέρων την άναίμακτον θυσίαν, κατά την ώραν ταύτην 
δέεται υπέρ τών προκεκοιμημένων άδελφών ημών χριστιανών καί υπέρ τών ζ ιόντων. Δέεται δέ ινα ό 
Θεός διά τής θυσίας τοϋ Χριστοϋ άναπαύση, τούς εν πίστει καί επ’ έλπίδι τής αιωνίου ζωής 
κεκοιμημένους, δώση, δέ καί εις τούς ζώντας τό έλεος του, την χάριν του καί τά θεία δωρήματά του, 
καί εν γένει δέεται ϊνα δώση, αύτοϊς ό Θεός παν τό χρήσιμον καί άναγκαίον εις την επί τής γης ζωήν 
των. Δύναται λοιπόν καί ό χριστιανός κατά την ώραν ταύτην, ότε ψάλλεται τό «Αξιόν έστιν...», ή τό 
«Έπι σοι χαίρει, Κεχαριτωμένη...» (άτινα συντόμως λεγάμενα ένδομύχως δέν άπαιτοΰν όσον χρόνον 
άπαιτεϊ τό άργον ψάλσιμον αυτών), δύναται ό χριστιανός, έχων ύπ’ όψιν του την θυσίαν τού Χριστού, 
ϊνα δέεται καί παρακαλή τον Θεόν μετά πίστεως καί εύλαβείας. Δύναται νά δέεται ου μόνον υπέρ 
έαυτοΰ καί τών οικείων του καί τών ευεργετών του καί πάντων εν γένει τών χριστιανών, άλλά καί 
υπέρ τών κεκοιμημένων οικείων, συγγενών, καί λοιπών άδελφών χριστιανών, παρακολουθών καί 
έπιθυμών τοιουτοτρόπως την υπό τοϋ Θεού πραγματοποίησιν τών προσευχών καί δεήσεων τοϋ 
ίερέως. 

Επίσης δύναται ό χριστιανός νά δέεται τού Θεού καί καθ’ ήν ώραν ψάλλεται τό Κοινωνικόν, 
καθόσον καί τότε έχει καιρόν, επειδή τό Κοινωνικόν ψάλλεται άργά. Άλλά καί κατά την ώραν άκόμη, 
καθ’ ήν ψάλλεται ό Χερουβικός ύμνος «Οί τά Χερουβίμ μυστικώς είκονίζοντες...», δστις επίσης 
ψάλλεται άργά, δύναται ό χριστιανός εν συντομία λέγων πρώτον αύτόν ένδομύχως, νά άναμιμνήσκεται 
έπειτα τών παθών καί τού θανάτου τού Χριστού, καί νά ευχάριστη καί νά δόξάς η τον Θεόν, καί νά 
έπικαλήται την χάριν του καί τό έλεος του. 

Εις τά ψάλματα όμως άτινα λέγονται συντόμως, καθώς καί εις τάς αιτήσεις καί τάς εκφωνήσεις 
τών ιερέων καί διακόνων, καθώς καί εις τά ιερά άναγνώοματα καί κηρύγματα, ό χριστιανός πρέπει νά 
προσέχη, καί νά πιαρακολουθή μέ την διάνοιάν του καί μέ την καρδίαν του τά νοήματα αύτών. Διότι 
είνε λόγοι θείοι, λόγοι ιεροί, λόγοι τού Αγίου Πνεύματος, καί ό προσέχων καί παρακολουθών αύτούς 
προσεύχεται εν πνεύματι καί άληθεία άμα δέ καί φωτίζεται ύπ’ αύτών καί ώφελείται ύψίστην καί 
αιώνιον ώφέλειαν. 

Σπουδαιοτάτη επίσης είνε καί ή στιγμή κατά την οποίαν, διά τής προσκλήσεως τού ίερέως ή τού 
διακόνου, «Μετά φόβου Θεού, πίστεως, καί άγάπης προσέλθετεν, καλούνται οί πιστοί, ϊνα 
προσέλθωσι καί κοινωνήσωσι τού παναχράντου σώματος καί τού τιμίου αίματος τού Κυρίου. Είνε 
σπουδαϊιοτάτη ή ώρα ούτη, διότι πρόκειται διά τής θείας Κοινωνίας ό χριστιανός νά λάβη, άφεσιν 
άμαρτιών, νά ένωθή μετά τοϋ Χριστού, νά άγιασθή καί νά ένδυναμωθή εις την κατά Χριστόν ζωήν, 
όπως πολεμή την άμαρτίαν καί εργάζεται μετά προθυμίας καί πνευματικής χαράς τό θέλημα τοϋ 
Θεού. "Ως εκ τούτον ό χριστιανός, συμφώνως μέ τούς ιερούς λόγους τής προσκλήσεως, πρέπει μετά 
πολλής τής συναισθήσεως, τής εύλαβείας καί τής ταπεινώσεως καί μετ’ άκραδάντου πίστεως, καί μετά 
άληθοΰς άγάπης προς τον Θεόν καί άγάπης προς τον πλησίον, νά προσέρχεται καί νά κοινωνή. 

Αφού δέ κοινωνήση,, συναισθανόμενος τήν ύψίστην δωρεάν, ήν παρά τού Θεού έλαβεν, οφείλει νά 
εύχαριστήση, καί νά δοξολογήση, αύτόν εξ όλης ψυχής καί καρδίας, ότι ήξίωσεν αύτόν ϊνα κοινωνήση. 
τών άχράντων καί έπουρανίων τού Χριστού μυστηρίων- οφείλει άκόμη καί νά παρακαλέση, τον Θεόν, 
όπως ή κοινωνία τοϋ άγιου Σώματος καί Αίματος τοϋ Χριστού γίνη, αύτώ εις πίστιν ζώσαν καί 
ενεργόν, εις άγάπην ειλικρινή καί άνυπόκριτον, εις γνώσιν τού θελήματος τού Θεού, εις ’ίασιν ψυχής 
καί σώματος, εις άποδίωξιν παντός κακού, εις τήρησιν καί εργασίαν τών εντολών του, καί εις καλήν 
άπολογίαν επί τού φοβερού βήματος τού Χριστού. 

Μετά τήν κοινωνίαν τών χριστιανών, άφοΰ άναπεμφθήή διά τών λειτουργών τού Ύψίστου 
σύντομος προς τον Θεόν ευχαριστία, καί αϊτησις τής παρ’ αύτοΰ εύλογίας καί χάριτος καί ειρήνης, 
γίνεται άπόλυσις. Καί ούτω τελειώνει ή θεία καί ιερά Λειτουργία. 



ΚΕΦΑΛΑΙΟΝ Κ': Η ΣΥΝΕΧΗΣ ΘΕΙΑ ΚΟΙΝΩΝΙΑ 


279. Η ΑΝΑΓΚΑΙΟΤΗΣ ΤΗΣ ΔΙΑ ΤΗΣ ΖΩΣΗΣ ΠΙΣΤΕΩΣ ΕΠΙΚΟΙΝΩΝΙΑΣ 
ΤΟΥ ΑΝΘΡΩΠΟΥ ΜΕΤΑ ΤΟΥ ΧΡΙΣΤΟΥ 

Επειδή πολλοί ένεκα άγνοιας νομίζουσιν, ότι δεν επιτρέπεται να κοινωνή ό χριστιανός συνεχώς, 
άλλα μόνον τετράκις τοΰ έτους, διά τοΰτο κρίνομεν χρήσιμον και άναγκαίον, προς φωτισμόν των 
άγνοούντων, νά ειπωμεν και περί τής συνεχούς θείας Κοινωνίας. Προ τοΰ όμως να όμιλήσωμεν περί 
τοΰ ζητήματος τούτου, πρέπει νά ειπωμεν περί τής άναγκαιότητος τής κοινωνίας τού τιμίου σώματος 
καί αίματος τού Κυρίου. Άλλ’ έπειδή καί τό ζήτημα τούτο συνδέεται μετά τής άναγκαιότητος τής διά 
ζώσης πίστεως πνευματικής έπικοινωνίας, ήν πρέπει νά έχη, ό άνθρωπος μετά τού Χριστού -καθόσον 
καί ό Χριστός συνδέει τά δύο ταΰτα ζητήματα καί όμοΰ όμιλεί περί αυτών, ώς θά ίδωμεν ευθύς 
κατωτέρω- διά τούτο καί ημείς έρχόμεθα νά ειπωμεν καί περί τών δύο σπουδαιοτάτων τούτων 
ζητημάτων πρώτον, καί έπειτα περί τής συνεχούς θείας Κοινωνίας. Θά ειπωμεν δε περί αυτών ούχί 
αλλά τινά, παρά αυτά τά όποια λέγει αυτός ό Κύριος περί τούτων. Παραθέτομεν όμως πρώτον τούς 
προς τον Κύριον λόγους τών Ιουδαίων, έξ ών έδόθη αιτία, όπως όμιλήση, προς αυτούς έν Καπερναούμ 
ό Κύριος περί τών δύο τούτων σπουδαιοτάτων ζητημάτων. Ιδού: 

«Ειπον αύτώ (οι Ιουδαίοι)· Τί ούν ποιείς σύ σημείον, ϊνα ίδωμεν καί πιστεύσωμέν σοι; τί έργάζη; 
Οί πατέρες ημών τό μάννα έφαγον έν τη έρήμω, καθώς έστι γεγραμμένον, Άρτον έκ τού ουρανού 
έδωκεν αύτοίς φαγεϊν» (Ιωάν, στ' 30-31). Ζητοΰσιν, ώς βλέτει πας τις, παρά τού Κυρίου οί Ιουδαίοι 
σημείον διά νά πιστεύσουν. Τί σημείον κάμνεις σύ, λέγουν προς αυτόν, διά νά ίδωμεν καί πιστεύσωμεν 
εις σέ; τί έργον θαυμαστόν έργάζεσαι καί παρουσιάζεις σύ εις ημάς διά νά πιστεύσωμεν; Προβάλλουσι 
δε ώς λόγον τής άπαιτήσεώς τών ταύτης τό μάννα, όπερ έφαγον οί πατέρες αυτών έν τη 
τεσσαρακονταετεί άποπλανήσει αυτών έν τη έρήμω τής Αραβίας- τό όποιον μάννα, έπειδή δεν 
προήρχετο έκ τής γης, ώς ό σίτος, άλλ’ έπιπτεν άνωθεν, όπως ή βροχή, καί έλέγετο ώς έκ τούτου υπό 
τής Γραφής «άρτος έκ τού ουρανού», έθεώρουν οί Ιουδαίοι ώς άρτον ουράνιον, καί ώς μέγα σημείον 
ένεργηθέν υπό τού Μωΰσέως. Νοοΰσι δε διά τού μάννα όπερ προσβάλλουσιν, ότι διά νά πιστεύσουν, 
θέλουν νά ϊδουν καί αυτοί παρόμοιον σημείον, καίτοι έκτος πλείστων άλλων μεγάλων σημείων καί 
θαυμάτων ένεργηθέντων υπό τού Κυρίου, προ ολίγον είχον ϊδει καί τό θαύμα τού χορτασμού τών 
πεντακισχιλίων διά πέντε άρτων. -Ούτως είπον οί Ιουδαίοι προς τον Χριστόν. Ό δε Χριστός είπε τότε 
προς αυτούς: 

«Αμήν άμήν λέγω ύμίν, ου Μωσής δέδωκεν ύμίν τον άρτον έκ τού ούρανού- άλλ’ ό πατήρ μου 
δίδωσιν ύμίν τον άρτον έκ τού ούρανού τον άληθινόν. Ό γάρ άρτος τού Θεού έστιν ό καταβαίνων έκ 
τού ούρανού καί ζωήν διδούς τώ κόσμω» (Ιω. στ' 32, 34). Τουτέστιν, άληθώς, άληθώς σάς λέγω, ότι 
δεν έδωκεν εις σάς τούς Ίσραηλίτας ό Μωΰσής τον έκ τού ούρανού άρτον- άλλ’ ό πατήρ μου δίδει δι’ 
έμοΰ εις σάς τον έκ τού ουρανού άρτον, όστις δεν είνε ώς τό μάννα, όπερ σωματικώς μόνον, ως ό 
κοινός άρτος, συνετήρει τούς τρώγοντας αύτό, άλλ’ είνε ό άληθινός άρτος, είνε ό όντως άρτος. Ούτος 
δε ό άρτος, τον όποιον σάς δίδει σήμερον ό Θεός καί Πατήρ μου, είνε έκείνος όστις καταβαίνει έκ τού 
όντως ούρανού, καταβαίνει έκ τού Θεού καί Πατρός μου, καί δίδει ζωήν εις τον έν τη άμαρτία καί τώ 
ήθικώ θανάτω ευρισκόμενον κόσμον. 

Αύτήν την άπάντησιν έδωκεν εις αύτούς ό Χριστός. Αύτοί όμως άκούσαντες τούς λόγους τού 
Κυρίου, καί μη νοήσαντες ότι έαυτόν ονομάζει ό Χριστός άρτον έκ τού ούρανού καταβαίνοντα, καί 
δίδοντα ζωήν εις τούς άνθρώπους, άλλά νομίσαντες ότι όμιλεί περί άλλου τίνος άρτου δυναμένου νά 
τρέφη, καί νά διατηρή αύτούς εις την ζωήν, χωρίς τό παράπαν νά κοπιάζωσιν ούτοι δι’ αύτόν, 
έχάρησαν, καί μετά προθυμίας είπον προς τον Κύριον: «Κύριε, πάντοτε δός ήμίν τον άρτον τούτον» 
(Ιω. στ' 34). "Ητοι, Κύριε, δίδε μας, πάντοτε τον άρτον τούτον, θέλομεν αύτόν, καί τον ζητοΰμεν. 

Ό Χριστός τότε άποκαλύπτει Έαυτόν καί λέγει φανερά: «Έγώ είμι ό άρτος τής ζωής- ό έρχόμενος 
πρός με ού μη πεινάση, καί ό πιστεύων εις έμέ ού μη διψήση, πώποτε». Καί κατωτέρω: «Άμήν άμήν 
λέγω ύμίν, ό πιστεύων εις έμέ έχει ζωήν _αίώνιον. Έγώ είμι ό άρτος τής ζωής. Οί πατέρες ύμών έφαγον 
τό μάννα έν τη έρήμω καί άπέθανον- ούτός έστιν ό άρτος ό έκ τού ουρανού καταβαίνων, ϊνα τις έξ 
αύτοΰ φάγη καί μη άποθάνη. Έγώ είμι ό άρτος ό ζών, ό έκ τού ούρανού καταβάς- έάν τις φάγη, έκ 
τούτου τού άρτου, ζήσεται εις τον αιώνα» (Ιω. στ' 35, 47-51). Νοοΰμεν δε καλώς την έννοιαν τών 
λόγων τούτων τού Κυρίου, καθώς καί τών λόγων τούς όποιους θά παραθέσωμεν άκολούθως, όταν 
έχωμεν ύπ’ όψιν μας καί άλλους λόγους τής Γραφής έχοντας στενήν την σχέσιν πρός τό πνεύμα 
αύτών- καθώς έπί παραδείγματι είνε οί λόγοι οί άναφερόμενοι έν τοίς χωρίοις: Γαλ. δ' 4. Ίω. α' 17. 
Ρωμ. γ' 23-25, ε' 1. Πράξ, δ' 12. Ματθ. ιβ' 28. Ίωάν. ζ' 37, δ' 14. Α' Κορ. ιβ' 27. Έφεσ. γ' 17. Γαλ. Γ' 26. 
Ίωάν. ιβ' 46, η' 12, ιδ' 6, ιε' 4-5. Α' Κορ. ιε’ 22. Ίωάν. η' 51, ια' 25-26, ε' 26-29. Έχοντες λοιπόν ύπ’ όψιν 
μας τούς τοιούτους λόγους, έρχόμεθα νά ειπωμεν ποια νοήματα καί ποίαι άλήθειαι έμπεριέχονται εις 
τούς άνωτέρω τού Κυρίου λόγους. 

Άπασα ή άνθρωπότης, μέρος τής όποιας άποτελοΰν καί οί Ιουδαίοι πρός τούς όποιους λαλεί ό 
Κύριος, εύρίσκεται υπό τό κράτος τής άμαρτίας καί τού έξ αύτής προελθόντος θανάτου, θανάτου 
σωματικού, όστις είνε ό χωρισμός τής ψυχής άπό τού σώματος, καί θανάτου πνευματικού, όστις είνε ή 
άπομάκρυνσις τοΰ άνθρώπου άπό τού Θεού. Εύρίσκεται ή άνθρωπότης εις τό σκότος τής άγνοιας, εις 
την ένδειαν καί την άδυναμίαν, εις την πνευματικήν πείναν καί δίψαν, καί έπιθυμεί νά χορτασθή. 



Εύρίσκεται ή άνθρωπότης εις την θλίψιν και την στενοχώριαν, και θέλει να απαλλαγή, εξ αύτής, θέλει 
να απαλλαγή, εκ τοϋ θανάτου και της φθοράς, εκ της λύπης και πάντων των μαστιζόντων αυτήν 
δεινών. Άλλ’ άνθρωπος ούδείς, άπολύτως ούδείς, έχει την δύναμιν να άνορθώση,, η το παράπαν νά 
μεταβάλη, την κατάστασιν ταύτην της άνθρωπότητος, ούδείς δύναται νά σώση, αύτήν. Την δύναμιν 
ταύτην έχει μόνον ό Χριστός, ό Υιός τοϋ Θεού. Αύτός, επίτηδες άποσταλεις εξ άγάπης υπό του 
ούρανίου Πατρός του διά της ένανθρωπήσεως του εις την γην, λέγει μετά παρρησίας, και διαβεβαιοϊ 
διά τοϋ αύθεντικωτέρου τρόπου τούς Ιουδαίους, μα'ςήι δέ μέ αύτούς και πάντας τούς άνθρώπους ότι: 
Έγώ έχω την δύναμιν ϊνα σώσω τον άνθρωπον, εγώ μόνος δύναμαι νά άπαλλάξω αύτόν εκ της 
άμαρτίας και τοϋ θανάτου, και εκ πάντων τών βασάνων αύτοϋ- εγώ έχω την δύναμιν ϊνα πληρώσω και 
χορτάσω την πνευματικήν αύτοϋ πείναν και δίψαν- εγώ έχω την δύναμιν ϊνα ποιήσω αύτόν ώστε 
πάντοτε νά χαίρη, ούδέποτε δέ νά λυπήται. Αύτήν την δύναμιν έχων ό Χριστός και αύτόν τον 
χορτασμόν παρέχων ονομάζει έαυτόν «άρτον τής ζωής». Διότι έχων εν έαυτώ άΐδιον και αιώνιον και 
μακαρίαν ζωήν, έχει και την δύναμιν ϊνα μεταδίδη, ταύτην και εις τον άνθρωπον, όταν ούτος γίνεται 
μέτοχος αύτοϋ, όταν έχη, αύτόν τροφήν του, πνευματικήν τροφήν του. Καθόσον ό Χριστός, ώς 
πανσθενής τροφή, ζωογονεί και τρέφει και χορταίνει διά τής άληθείας τον άνθρωπον, άπαλλάττων 
αύτόν πάσης ένδειας, πάσης πνευματικής πείνης και δίψης, και ποιεί αύτόν αιωνίως εύτυχή και 
μακάριον. 

Το πώς δέ δύναται ό άνθρωπος νά έπικοινωνη πνευματικώς μετά τοϋ Χριστοϋ, όπως άποκτήση 
ταϋτα πάντα δι’ αύτοϋ, και κατασταθη, αιωνίως μακάριος, τό διδασκόμεθα ύπ’ αύτοϋ τοϋ ίδιου. Διότι 
διά τών λόγων, τούς οποίους μάς λέγει, υποδεικνύει ότι τοΰτο γίνεται διά τής πίστεως, τής ζώσης 
εννοείται πίστεως. Ή δέ ζώσα πίστις εινε: Νά πιστεύη, ό άνθρωπος άδιστάκτως, ότι αύτός, ό Χριστός 
δηλαδή, εινε ό Υιός τοϋ Θεοϋ, ό καταβάς εξ ούρανοϋ, ότι αύτός εινε δστις σηκώνει την άμαρτίαν τοϋ 
κόσμου, ότι αύτός εινε ό Λυτρωτής τής άνθρωπότητος. ’Έχων δέ την πίστιν ταύτην νά πειθαρχη και 
ύπακούη, εις τάς έντολάς του, καταφεύγων πάντοτε εις την προσευχήν. Διά τής τοιαύτης πίστεως 
προσερχόμενος ό άνθρωπος εις τον Χριστόν, εύρίσκεται εις παντοτεινήν επικοινωνίαν και σχέσιν μετ’ 
αύτοϋ. Επειδή ό έχων αύτήν την πίστιν, άφ’ ένός μέν έχει άγάπην και άφοσίωσιν προς τον Χριστόν, 
ευρισκόμενος άείποτε εν τη ύπακοη και τη τηρήσει τοϋ θελήματος του- άφ’ έτέρου δέ άγαπάται υπό 
τοϋ Χριστοϋ, δστις και ένοικεί εν τη ψυχή του διά τοϋ Αγίου Πνεύματος. Και ού μόνον τον Χριστόν 
έχει εν έαυτώ, άλλά και τον Θεόν και Πατέρα, δστις επίσης άγαπά αύτόν και ένοικεί εν αύτώ διά τοϋ 
Αγίου Πνεύματος. Τάς άληθείας ταύτας μαρτυρεί και βέβαιοί αύτός ό Χριστός διά τών εξής αύτοϋ 
λόγων: «Ό έχων τάς έντολάς μου και τηρών αύτάς, εκείνος έστιν ό άγαπών με- ό δέ άγαπών με 
άγαπηθήσεται υπό τοϋ πατρός μου- και εγώ άγαπήσω αύτόν, και εμφανίσω αύτώ έμαυτόν». Καί «Έάν 
τις άγαπά με, τον λόγον μου τηρήσει, και ό πατήρ μου άγαπήσει αύτόν, και προς αύτόν έλευσόμεθα, 
και μονήν παρ’ αύτώ ποιήσομεν» (Ίω. ιδ' 20, 21, 23). 

Τοιουτοτρόπως δύναται ό άνθρωπος διά τής ζώσης πίστεως νά επικοινωνία μετά τοϋ Χριστοϋ, 
όπως πλήρωσή τάς ένδειας αύτοϋ και άνάγκας, και κατασταθη, αιωνίως εύτυχής και μακάριος. 
Καθόσον διά τοϋ Χριστοϋ, διά τών λόγων αύτοϋ, γνωρίζων την άλήθειαν, άπαλλάσσεται εκ τοϋ 
σκότους τής άγνοιας και τής πλάνης- έλευθεροΰται άπό τής άμαρτίας και τοϋ αιωνίου θανάτου- 
τρέφεται διά τών άληθειών τοϋ Χριστοϋ, ένισχύεται και ένδυναμοϋται εις την εργασίαν τοϋ άγαθοϋ, 
λαμβάνει εν έαυτώ τό πνεϋμα τοϋ Χριστοϋ, δπερ κατεργάζεται εν τη, ψυχή, του τον άγιασμόν, τον 
καταρτισμόν και την ήθικήν και πνευματικήν τελειοποίησίν του, και χαίρει την εν Κυρίω χαράν- ζή, εν 
τώ κόσμω τούτω την κατά Χριστόν ζωήν, άγαπώμενος, εύλογούμενος και προστατευόμενος υπό τοϋ 
Θεοϋ, και προμνηστεύεται την εν τώ μέλλοντι αιώνιον και μακαρίαν εν τώ Θεώ ζωήν. 

Και επειδή πάντα ταϋτα κατορθοΰνται διά τοϋ Χριστοϋ, και αύτοϋ εινε έργον, διά τοϋτο και ό 
Χριστός βέβαιοί τούς Ιουδαίους, ότι τό σημείον και τό έργόν, δπερ εργάζεται αύτός, εινε πολύ 
μεγαλύτερον και άσυγκρίτω λόγω άνώτερον άπό τό σημείον τοϋ μάννα, δπερ ούτοι προέβαλλον εις 
αύτόν. Λέγει δηλαδή προς αύτούς: Σείς προβάλλετε τό μάννα ώς σημείον μέγα. Έν τούτοις οί πατέρες 
σας, οιτινες έφαγον τό μάννα, δέν έλαβον έν έαυτοίς την έν τώ Θεώ ζωήν, άλλ’ άπέθανον φέροντες έν 
έαυτοίς την άμαρτίαν και τον αιώνιον θάνατον. Δέν ήτο λοιπόν τό μάννα ό άρτος ό άληθινός ό έχων 
έν έαυτώ την ζωήν και ό δυνάμενος νά δώση, την έν τώ Θεώ ζωήν, δέν ήτο ό άρτος ό καταβαίνων εκ 
τοϋ όντως ούρανοϋ, εκ τοϋ αιωνίου Θεοϋ, ούδέ ήτο τροφή παγκόσμιος. “Ητο τό μάννα μία τροφή 
περιοριζομένη εις μόνους τούς πατέρας σας, δτε εύρίσκοντο έν τη, έρήμω τής Αραβίας, και χρήσιμος 
μόνον εις τό νά διατηρή την πρόσκαιρον αύτών σωματικήν ζωήν- ήτο τό μάννα εις τύπος και μία σκιά 
τοϋ άληθινοϋ άρτου, τοϋ άρτου τής ζωής. Ό άρτος τής ζωής, σάς επαναλαμβάνω (διότι 
έπανειλημμένως λέγει τοϋτο), ό άρτος ό εκ τοϋ ούρανοϋ καταβάς, ό εκ τοϋ ζώντος αιωνίου Θεοϋ 
προερχόμενος, ό άρτος ό ζών, ό έχων την ζωήν και μεταδίδων αύτήν εις πάντα άνθρωπον, είμαι εγώ. 
Δι' αύτόν δέ τον λόγον και κατέβην εκ τοϋ ούρανοϋ, γενόμενος άνθρωπος, όπως γίνω πνευματική 
τροφή εις τον άνθρωπον διά νά μη μείνη, ούτος εις τον αιώνιον θάνατον, δστις θάνατος εινε ή 
στέρησις τοϋ Θεοϋ και ή παντοτεινή θλϊψις και στενοχώρια, άλλά νά λάβη την ζωήν και νά ζήση, την 
έν τώ Θεώ αιώνιον και μακαρίαν ζωήν. Μέ αύτό τό πνεϋμα είπεν ό Χριστός τούς άνωτέρω λόγους 
προς τούς Ιουδαίους. 

Έκ τών παρατεθέντων δέ έως εδώ λόγων τοϋ Κυρίου, τών όποιων ειδομεν την σημασίαν, 
έδιδάχθημεν την άναγκαιότητα τής πνευματικής επικοινωνίας τοϋ άνθρώπου μετά τοϋ Χριστοϋ, 
έμάθομεν ότι άνευ τής επικοινωνίας ταύτης εινε άδύνατον νά έλευθερωθη ό άνθρωπος άπό τής 
άμαρτίας και τοϋ αιωνίου θανάτου, εινε άδύνατον νά ζήση, την έν τώ Θεώ αιώνιον και μακαρίαν ζωήν. 



Συνίσταται δέ, ώς ειδομεν, ή μετά τοΰ Χρίστου πνευματική επικοινωνία, τοϋ ανθρώπου εις τοϋτο: Να 
πιστεύη, ό άνθρωπος άδιστάκτως εις τον Χριστόν, νά τηρή τάς έντολάς του, και να καταφεύγη, 
πάντοτε εις την εν πνεύματι και αλήθεια προσευχήν. ’Ήδη δέ θά ειπωμεν και περί τής αναγκαιότατος 
τής κοινωνίας τοΰ σώματος και αίματος τοΰ Χριστοΰ εξ αυτών των λόγων αύτοΰ, τούς οποίους είπε 
προς τούς Ιουδαίους. 


280. Η ΑΝΑΓΚΑΙΟΤΗΣ ΤΗΣ ΚΟΙΝΩΝΙΑΣ ΤΟΥ ΣΩΜΑΤΟΣ ΚΑΙ ΤΟΥ 
ΑΙΜΑΤΟΣ ΤΟΥ ΧΡΙΣΤΟΥ 

Έξακολουθών ό Κύριος την ομιλίαν του προς τούς Ιουδαίους, την οποίαν άνεφέραμεν ανωτέρω, 
λέγει: «Και ό άρτος δέ, όν εγώ δώσω, ή σαρξ μου έστιν, ήν εγώ δώσω υπέρ τής τού κόσμον ζωής» 
(Ίωάν. στ' 51). Διά των προηγουμένων λόγων τον ό Κύριος όμιλών περί έαυτοΰ ώμίλησε διά την έξ 
ούρανοΰ, εκ τού ύψους τής θεότητός του, προέλευσίν του. Υπέδειξε δέ δι’ αύτών ότι ήλθεν εις την 
γην διά τής ένανθρωπήσεως του, ί'να διά τής ξώσης πίστεως γίνη, άρτος ζωής εις αύτούς, ϊνα γίνη, 
πνευματική αύτών τροφή, και άνταποκριθή τοιουτοτρόπως εις πάσας τάς ένδειας και άνάγκας αύτών, 
όπως ’ζήσωσι την εν τω Θεω αιώνιον και μακαρίαν ζωήν. ’Ήδη δέ όμιλεί περί τής θείας Εύχαριστίας 
και περί τού θανάτου του, λέγων: Ό άρτος τον όποιον εγώ θά δώσω ϊνα τρώγωσιν οϊ πιστεύοντες εις 
εμέ, είνε ή σαρξ μου, ήτοι τό σώμα μου -τό όποιον σώμα του καί έδωκεν εις τροφήν, υπό μορφήν 
άρτου, όταν παρέδωσε τό μυστήριον τής Εύχαριστίας, ήτοι όταν παρέδωσε την κοινωνίαν τού σώματός 
του καί τού αίματός του εις τούς μαθητάς του.- Τό σώμα μου τούτο, λέγει, τό όποιον θά τρώγωσιν οί 
πιστεύοντες εις εμέ, εγώ έκουσίως θά δώσω εις θάνατον υπέρ τής αιωνίου ζωής καί σωτηρίας τού 
κόσμου. 

Ούτως ειπεν ό Χριστός προς τούς Ιουδαίους. Άλλ’ αύτοί, αντί νά δώσωσι πίστιν εις τούς λόγους 
αύτοΰ, ή, εάν δέν τούς ένόουν, νά ζητήσωσιν εξηγήσεις, όπως πληροφορηθώσι περί τής αλήθειας 
αύτών, τούναντίον ήπίστουν καί έσκανδαλίζοντο, καθώς μάς βέβαιοί ό εύαγγελιστής, θεωροΰντες 
αδύνατον την πραγματοποίησιν των λόγων τού Χριστού. «Έμάχοντο ούν, λέγει, προς άλλήλους οί 
Ιουδαίοι, λέγοντες- πώς δύναται ούτος δούναι ήμίν την σάρκα φαγεϊν;» (Ιωάν, στ' 52). Τουτέστιν, 
έταράττοντο κοιί ήναντιοΰντο άκούοντες τούς λόγους τού Κυρίου, καί έλεγον προς άλλήλους- πώς 
είνε δυνατόν ούτος νά δώση, εις ημάς ϊνα φάγωμεν την σάρκα του; Καί πώς δυνάμεθα ημείς ϊνα 
φάγωμεν ανθρώπου σάρκα; 

Αλλά αν καί αύτοί άπιστοΰσι καί σκανδαλίξωνται, θεωροΰντες τούτο άδύνατον, ό Χριστός όμως 
άποφαίνεται μετά αύθεντικότητος, ώς Θεάνθρωπος οπού ήτο, περί τής άληθείας των λόγων του. 
«Ειπεν ούν αύτοϊς ό Ιησούς, λέγει ό Εύαγγελιστής. Έάν μη φάγητε την σάρκα τού υιού τού άνθρώπου 
καί πίητε αύτοΰ τό αίμα, ούκ έχετε ζωήν εν έαυτοϊς. Ό τρώγων μου την σάρκα καί πίνων μου τό 
αίμα, έχει ζωήν αιώνιον, καί εγώ άναστήσω αύτόν εν τη έσχάτη, ημέρα, Ή γάρ σάρξ μου άληθώς έστι 
βρώσις, καί τό αίμά μου, άληθώς έστι πόσις» (Ιωάν, στ' 53-55). Τουτέστι, σείς θεωρείτε άδύνατον τό 
νά δώσω τό σώμα μου εις τροφήν. Άλλ’ εγώ σάς λέγω ότι όχι μόνον δυνατόν εινε τούτο εις εμέ, άλλ’ 
εινε καί τά μέγιστα άναγκαίον διά την εν τω Θεω ζωήν τού άνθρώπου. Σάς λέγω άληθώς καί σάς 
διαβεβαιώ ότι, έάν δέν φάγητε την σάρκα τού υιού τοΰ άνθρώπου, καί έάν δέν πίητε τό αίμα αύτοΰ, 
έάν δηλονότι δέν κοινωνήσητε τοΰ σώματός μου καί τού αίματός μου, δέν θά έχετε ζωήν είς τον 
έαυτόν σας, δέν θά έχετε την εν τω Θεω ζωήν, άλλά θά έχετε την άμαρτίαν καί τον θάνατον. "Ητοι, 
άνευ τής κοινωνίας τού σώματός μου καί τού αίματός μου Θά ζητε εκτός τού Θεού, έν τη αίωνίω 
θλίψει καί οδύνη. Όστις τρώγει την σάρκα μου καί πίνει τό αίμα μου, τουτέστιν όστις κοινωνεΐ, τού 
σώματός μου καί τού αίματός μου, αύτός λαμβάνει καί έχει έν έαυτω την ζωήν, την έν τω Θεω ζωήν. 
Καί εγώ, όστις είμαι ή άνάστασις καί ή ζωή, θά άναστήσω αύτόν κατά την έσχάτην ημέραν, ούχι όπως 
θά άναστήσω καί όλους τούς άλλους νεκρούς, τούς όποιους θά άναστήσω ί'να κριθώσιν κατά τά έργα 
αύτών, άλλά θά άναστήσω αύτόν ένδοξον καί λαμπρόν, ί'να κληρονομήση, την αιώνιον καί 
πανευφρόσυνον καί μακαρίαν ζωήν. Θά άναστήσω δέ αύτόν ένδοξον καί λαμπρόν, διότι ούτος, 
κοινωνός ών τού σώματός μου καί τού αίματός μου, γίνεται έν μέ εμέ, ένοΰται μετ’ εμού. Καθόσον οί 
λόγοι τούς όποιους λέγω περί τής τροφής τού σώματός μου καί τού αίματός μου, δέν είνε λόγοι 
αινιγματώδεις καί παραβολικοί, δέν είνε λόγοι εικονικοί, άλλ’ είνε λόγοι άνταποκρινόμενοι είς αύτά τά 
πράγματα. Τό σώμα μου δηλαδή, όπερ λέγω ότι θά δώσω είς κοινωνίαν, είνε άληθής καί πραγματική 
βρώσις, είνε πραγματική τροφή, είνε αύτό τό σώμα μου- καί τό αίμα μου, όπερ λέγω ότι θά δώσω είς 
πόσιν, είνε άληθής καί πραγματική πόσις, είνε αύτό τό αίμα μου. 

Αύτό τό νόημα καί αύτήν την σημασίαν έχουσιν οί λόγοι τού Κυρίου, έξ ών διδασκόμεθα καί 
βεβαιούμεθα περί τής άναγκαιότητος τής κοινωνίας τού σώματος καί αίματος τού Χριστού. Διότι 
σαφώς διακηρύττει, ώς βλέπομεν, ό Κύριος ότι, έάν δέν κοινωνήση, ό άνθρωπος τού τιμίου Αύτοΰ 
σώματος καί αίματος, δέν δύναται νά λάβη, την αιώνιον καί μακαρίαν ζωήν, άλλά θά φέρη, έν έαυτω 
την άμαρτίαν καί τον αιώνιον θάνατον, άτινα είσήλθον καί έπεκράτησαν είς την άνθρωπότητα διά τής 
βρώσεως τοΰ έν τω παραδείσιο άπηγορευμένου καρπού. 

Καί βλέπομεν λοιπόν ότι, όπως διά τής άπιστίας καί τής παραβάσεως τής εντολής τού Θεού, 
όπως δηλαδή διά τής βρώσεως τού άπηγορευμένου καρπού υπό των πρωτοπλάστων είσήλθεν ή 
άμαρτία καί ό θάνατος είς τον κόσμον, ούτω διά τής είς Χριστόν πίστεως καί ύπακοής είς τό θέλημα 
αύτοΰ, καί τής κοινωνίας τοΰ σώματός του καί τού αίματός του, καταργοΰνται άμφότερα, άμαρτία καί 
θάνατος, καί χορηγείται ή δικαίωσις καί ή αιώνιος ζωή είς τον άνθρωπον. Έκ τής άντιστρόφου δέ 



ταύτης αναλογίας, έν τή όποια παρατηροΰμεν το πώς είσήλθεν ή άμαρτία και ό θάνατος εις την 
ανθρωπότητα και το πώς καταργοϋνται άμφότερα, έννοοϋμεν καλύτερον ού μόνον τίτν αναγκαιότητα 
της διά της ξώσης πίστεως πνευματικής επικοινωνίας τού άνθρώπου μετά τού Χριστού, και τίτν 
άναγκαιότητα της κοινωνίας τού σώματος και τού αίματος αυτού, άλλ’ έννοοϋμεν άκόμη και τον 
στενόν σύνδεσμον άμφοτέρων τών έργων τούτων. Έννοοϋμεν ότι, άν και είνε δύο τα έργα ταΰτα, έν 
τούτοις, έπειδή άμφότερα εις ένα και μόνον σκοπόν άποβλέπουσιν, εις την μετά τού Χριστού 
δηλονότι τελείαν ένωσιν τού άνθρώπου και ταύτην έκτελούμενα έπιφέρουσιν, είνε στενώς 
συνδεδεμένα και άχώριστα, ώς ειδομεν έν τοίς λόγοις τού Κυρίου, και άποτελοΰν έν δλον πλήρες και 
τέλειον, τό όποιον πρέπει να τηρήση ό άνθρωπος διά νά εύρη, την σωτηρίαν αύτοΰ, διά νά φθάση εις 
τον ύψιστον αύτοΰ προορισμόν. 

Καταλαμβάνομεν δέ τον στενόν σύνδεσμον και την ένότητα τών δύο έργων, της διά ξώσης 
πίστεως δηλονότι έπικοινωνίας τού άνθρώπου μετά τού Χριστού, και της κοινωνίας τού σώματος και 
αίματος αύτοΰ, όταν νοήσωμεν, ότι ή τήρησις τοΰ έργου της κοινωνίας τού σώματος καί αίματος τού 
Κυρίου συμπεριλαμβάνεται καί έμπεριέχεται είς τίτν τήρησιν τού έργου τής διά ξώσης πίστεως 
έπικοινωνίας τού άνθρώπου μετά τού Χριστού. Καθότι τό έργον τίτς διά ξώσης πίστεως έπικοινωνίας 
τού άνθρώπου μετά τού Χριστού, καθ’ δλον τό πλάτος αύτοΰ θεωρούμενον, είνε περιεκτικόν δλων 
τών έντολών το€ Χριστού, μία έκ τών όποιων, σπουδαιοτάτη καί ύψίστη, είνε καί ή έντολίί τοΰ νά 
κοινωνήση, ό άνθρωπος τού άγιου σώματος καί τού τιμίου αίματος τού Χριστού. Έάν λοιπόν δέν 
τηρήση ό χριστιανός την σπουδαιοτάτην ταύτην έντολήν τού Χριστού, έάν δέν κοινωνήση, τού 
σώματος καί αίματος αύτοΰ δέν έτήρησε τότε καί δέν έξετέλεσε τό έργον τής διά ρήσης πίστεως 
έπικοινωνίας τοΰ άνθρώπου μετά το€ Χριστού, έστω καί άν έφύλαξεν δλας τάς άλλας έντολάς τού 
Χριστού. Διότι, ώς λέγει ό θείος Ιάκωβος, «όστις δλον τον νόμον τηρήσει, πταίσει δέ έν ένί, γέγονε 
πάντων ένοχος» ΓΙακ. β' 10). Έάν δέ πάλιν κοινωνήση, τού σώματος καί τού αίματος τού Χριστού, 
χωρίς νά έχη, καί την άδίστακτον πίστιν δτι ό Χριστός είνε ό Υιός τού Θεού καί ό Σωτήρ τοΰ κόσμον, 
ή κοινωνήση,, πιστεύων μεν θεωρητικώς, άλλ’ ών ένοχος καί παραβάτης τών έντολών τού Χριστού, 
χωρίς νά μετενόησεν άληθώς καί εΐλικρινώς, ούδόλως θά ώφεληθή έκ τής τοιαύτης κοινωνίας. 
Τούναντίον μάλιστα, θέλει κατασταθή μάλλον ένοχος ένώπιον τού Θεού, διότι έθεώρησε τό πανάγιον 
τού Κυρίου σώμα καί τό τίμιον αύτοΰ αίμα ώς κοινόν τι καί μικρού λόγου άξιον. Ή κοινωνία τού 
σώματος καί αίματος τού Χριστού τότε έπιφέρει τό σωτήριον αύτής άποτέλεσμα, δταν ύπάρχη, έν τη 
ψυχή τού άνθρώπου ή ξώσα πίστις, ήτις δεικνύεται έν τη τηρήσει τών έντολών τού Χριστού. Διά 
τούτο καί ό Χριστός, ώς ειδομεν είς τούς προηγουμένως έρμηνευθέντας λόγους του, πρώτον ώμίλησε 
περί τής διά τής πίστεως πρροσελεύσεως καί προσκολλήσεως τού άνθρώπου προς αύτόν, καί έπειτα 
είπε περί τής κοινωνίας τού άγιου αύτοΰ σώματος καί αίματος. Καθόσον ήθελε διά τούτου νά διδάξη,, 
δτι ούδεμίαν ώφέλειαν λαμβάνει ό άνθρωπος διά τής κοινωνίας τού σώματός του καί τού αίματός του, 
έάν πρώτον δέν έχη, προσκολληθή είς αύτόν διά τής πίστεως. "Ωστε διά την αιώνιον ζωήν καί 
μακαριότητα τού άνθρώπου άπαιτεΐται τήρησις καί έκτέλεσις άμφοτέρων τών έργων, τά όποια δι’ 
αύτόν τον λόγον καί συνδέονται, άποτελοΰντα έν δλον πλήρες καί τέλειον διά την σωτηρίαν αύτοΰ. 

Άφοΰ λοιπόν έξ αύτών τών λόγων τού Κυρίου κατεδείχθη ή άναγκαιότης τής διά ξώσης πίστεως 
έπικοινωνίας τού άνθρώπου μετά τού Χριστού, καί ή άναγκαιότης τής κοινωνίας τού σώματος καί 
αίματος αύτοΰ, έρχόμεθα ήδη νά εϊπωμεν περί τής συνεχούς θείας Κοινωνίας, έκθέτοντες τούς ύπέρ 
αύτής συνηγοροΰντας λόγους. Θά έκθέσωμεν δέ τούς λόγους τούτους, δπως γίνη, δι’ αύτών είς πάντας 
φανερόν, δτι δχι μόνον δέν άπαγορεύεται ή συνεχής θεία Κοινωνία, άλλά καί τούναντίον 
παραγγέλλεται. 

Καί παραγγέλλεται ή συνεχής θεία Κοινωνία, διότι αύτη είνε ή κυριωτάτη τροφή τής ψυχής τού 
χριστιανού. Καθόσον πρέπει νά γνωρίξωμεν δτι, έάν διά τού βαπτίσματος άναγεννώμεθα πνευματικώς, 
διά τής θείας Κοινωνίας τρεφόμεθα καί συντηρούμεθα πνευματικώς. Καί δπως διά νά ζήση, καί 
αύξηθή καί συντηρηθή ό άνθρωπος κατά την σωματικήν αύτοΰ ζωήν, δέν άρκεί μόνον νά γεννηθή, 
άλλ’ είνε άνάγκη καί νά τρέφεται διαρκώς, τοιουτοτρόπως καί ό χριστιανός, διά νά ζήση, καί 
άναπτυχθή καί τελειοποιηθή πνευματικώς, δέν άρκεί μόνον είς αύτόν ή διά τού άγιου βαπτίσματος 
άναγέννησις, άλλ’ είνε άνάγκη καί νά τρέφεται πνευματικώς, κοινωνών συνεχώς τού σώματος καί 
αίματος τού Κυρίου. Διά τούτο ή συνεχής θεία κοινωνία δχι μόνον έπιτρέπεται, άλλά καί 
παραγγέλλεται καί υπό τού Σωτήρος καί υπό τής Εκκλησίας αύτοΰ. 


281. α') Ο ΚΥΡΙΟΣ ΠΕΡΙ ΤΗΣ ΣΥΝΕΧΟΥΣ ΚΟΙΝΩΝΙΑΣ 

Ό Κύριος, όμιλών περί τών ύψίστων ώφελειών, αϊτινες προέρχονται έκ τής θείας Κοινωνίας, καί 
συνιστών τό συνεχώς κοινωνείν λέγει: «Ό τρώγων μου την σάρκα καί πίνων μου τό αίμα, έχει ζωήν 
αιώνιον» (Ιωάν, στ' 54). Καί πάλιν: «Ό τρώγων μοΰ την σάρκα καί πίνων μου τό αίμα, έν έμοί μένει, 
κάγώ έν αύτώ» (Ιωάν, στ' 56). Έκ τών λόγων τούτων «ό τρώγων καί πίνων» πείθεται πας τις, δτι ό 
Σωτήρ την συνεχή Κοινωνίαν συνιστά- διότι άλλως δέν θά έλεγεν «ό τρώγων καί πίνων», άλλά θά 
έλεγεν «ό φαγών καί πιών». Ούτως ένόησαν τούς λόγους τούτους τού Κυρίου καί οί Απόστολοι, 
οϊτινες ήκουσαν αύτούς έξ αύτοΰ τοΰ στόματος τοΰ Κυρίου, δταν παρέδωκεν είς αύτούς τό 
μυστήριον. 



282. β') Η ΣΥΝΕΧΗΣ ΚΟΙΝΩΝΙΑ ΑΜΑ ΤΗ ΣΥΣΤΑΣΕΙ ΤΗΣ ΕΚΚΛΗΣΙΑΣ 

"Οτι δέ ούτως ένόησαν τούς λόγους τούτους οί θειοι Απόστολοι άποδεικνύεται και εξ αυτής της 
πράξεως τής Εκκλησίας, η,τις εφάρμοσε την συνεχή θείαν Κοινωνίαν ευθύς εξ αρχής άμα τη συστήσει 
αυτής, οπότε ησαν παρόντες και αυτοί οί Απόστολοι. Διαπιστοϊ δέ καί βεβαιώνει τούτο ό ιερός 
ευαγγελιστής Λουκάς εις τάς Πράξεις των Αποστόλων λέγων, «~Ησαν δέ προσκαρτεροΰντες τη, διδαχή 
των Αποστόλων καί τη, κοινωνία καί τη, κλάσει τού άρτου καί ταίς προσευχαϊς» (Πράξ. β’ 42). ’Ήτοι οί 
πρώτοι Χριστιανοί, οϊτινες έπίστευσαν εις τον Χριστόν καί άβαπτίσθησαν, ένέμενον μετά προθυμίας 
καί ζήλου εις την άκρόασιν της διδασκαλίας των Αποστόλων, καί εις την εύποίΐαν καί βοήθειαν των 
έχόντων ανάγκην, καί εις την κοινωνίαν τού ουρανίου άρτου τής θείας Ευχαριστίας, τού σώματος 
δηλονότι καί αίματος τού Κυρίου, καί εις τάς προσευχής. Έκ τούτων δέ φαίνεται σαφώς καί 
καθαρώς, ότι την θείαν κοινωνίαν οί πρώτοι χριστιανοί έθεώρουν καί έξήσκουν ώς πρώτιστον καί 
κύριον αυτών καθήκον, όπως έθεώρουν καί την άκρόασιν τού θείου λόγου, καί την έξάσκησιν τής 
άγάπης προς τον πλησίον, καί την προσευχήν. Διά τούτο, τελούμενου τού μυστηρίου τής θείας 
Ευχαριστίας, έκοινώνουν όχι μόνον οί παριστάμενοι, άλλά καί εκείνοι οϊτινες διά σωματικήν άσθένειαν 
ή άλλην τινά άνάγκην δέν ήδύναντο νά παραστώσιν εις την τέλεσιν τού μυστηρίου. Προς τούς 
τελευταίους τούτους, μαρτυρεί ό θείος Ιουστίνος ό φιλόσοφος καί μάρτυς, έπέμποντο οί διάκονοι καί 
έκοινώνουν αυτούς (Ιουστίνου προς τον αύτοκράτορα Άντωνίνον Απολογία Α' κεφ. 67). 


283. γ') ΟΙ ΙΕΡΟΙ ΚΑΝΟΝΕΣ ΟΙ ΠΑΡΑΓΓΕΛΛΟΝΤΕΣ ΤΗΝ ΣΥΝΕΧΗ 
ΚΟΙΝΩΝΙΑΝ 

Ούτω δέ παραλαβοϋσα έξ άρχής ή Εκκλησία άπό τούς Αποστόλους καί τούς πρώτους 
χριστιανούς την συνεχή θείαν κοινωνίαν, ου μόνον έφήρμοζεν αυτήν κατά τούς πρώτους αιώνας, άλλά 
καί διά των ιερών αυτής κανόνων συνέστησε καί παρήγγειλε τό συνεχώς κοινωνείν. Συνιστά καί 
παραγγέλλει ή Εκκλησία την συνεχή θείαν κοινωνίαν διά των Άποστολικών κανόνων ογδόου καί 
ένάτου, των όποιων τό κύρος άνεγνώρισε καί ή έκτη Οικουμενική Σύνοδος. Την συνιστά διά του 
δευτέρου κανόνος τής έν Αντιόχεια τοπικής μέν Συνόδου, άλλ’ έπικυρωθείσης καί ταύτης ύπό τής 
έκτης Οικουμενικής. Την συνιστά διά του έξηκοστοϋ έκτου κανόνος τής έκτης Οικουμενικής Συνόδου, 
διά τού οποίου παραγγέλλει, ϊνα οί χριστιανοί καθ’ όλην την Διακαινήσιμον έβδομάδα, ήτοι καθ’ όλας 
τάς ημέρας τής έβδομάδος τού Πάσχα μέχρι τής Κυριακής τού Θωμά, κοινωνώσι τού σώματος καί τού 
αίματος τού Χριστού. 


284. δ') ΟΙ ΘΕΙΟΙ ΤΗΣ ΕΚΚΛΗΣΙΑΣ ΠΑΤΕΡΕΣ ΠΕΡΙ ΤΗΣ ΣΥΝΕΧΟΥΣ 
ΚΟΙΝΩΝΙΑΣ 

Την συνεχή θείαν κοινωνίαν συνιστώσι, καί λόγους προτρεπτικούς περί αυτής έχουσι, καί οί έπ’ 
άρετή καί σοφία διαπρέψαντες μεγάλοι τής Εκκλησίας Πατέρες. Ό Μέγας Βασίλειος έπί παραδείγματι 
λέγει: «Καί τό κοινωνείν καθ’ έκάστην ημέραν καί μεταλαμβάνειν τού άγιου σώματος καί αίματος τού 
Χριστού, καλόν_ καί έπωφελές, αυτού (τού Κυρίου) σαφώς λέγοντος, «ό τρώγων μου την σάρκα καί 
πίνων μου τό αίμα έχει ζωήν αιώνιον». «Τίς γάρ άμφιβάλλει, έξακολουθών λέγει ό Μ. Βασίλειος, ότι τό 
μετέχειν συνεχώς τής ζωής ούδέν άλλο έστίν ή ζην πολλαχώς; Ημείς (ήτοι οί χριστιανοί τής έπαρχίας 
του) μέντοι γε τέταρτον καθ’ έκάστην έβδομάδα κοινωνοϋμεν, έν τη Κυριακή, έν τη Τετράδι καί έν τη 
Παρασκευή καί τω Σαββάτω καί έν ταίς άλλαις ήμέραις, έάν ή μνήμη άγιου τινός» (Πατρολογία 
Μιγνίου τόμος 32, έπιστολή 93, σελ. 484). 

Περί δέ των μοναχών καί των έν Αλεξάνδρειά καί Αίγύπτω λαϊκών μαρτυρεί ό αυτός Πατήρ, ό 
Μ. Βασίλειος, έν τη αυτή 93 έπιστολή, ότι «οί κατά τάς έρήμους μονάζοντες, ένθα μή έστιν ίερεύς, 
κοινωνίαν οίκοι κατέχοντες, άφ’ έαυτών μεταλαμβάνουσιν. Έν Αλεξάνδρειά δέ καί Αίγύπτω έκαστος 
καί των έν λαω τελούντων, ώς έπί τό πλείστον έχει κοινωνίαν έν τω οϊκω αυτού καί δτε βούλεται 
μεταλαμβάνει δι’ έαυτοΰ.» 

Ό δέ θείος Χρυσόστομος, έν τω τρίτω λόγω αυτού εις την προς Έφεσίους έπιστολήν, έλέγχει 
τούς παρισταμένους εις την θείαν Λειτουργίαν καί μή μεταλαμβάνοντας. Ό δέ Ιερώνυμος έρωτηθείς 
περί τού αν πρέπη, καθ’ έκάστην νά κοινωνώσιν οί χριστιανοί άπήντησε καταφατικώς, είπών, ότι την 
θείαν κοινωνίαν πρέπει πάντοτε νά λαμβάνωμεν (Λατινική Πατρολογία Μιγνίου, τόμος 22, σελ. 672). 
Καί ό ιερός Αυγουστίνος όμιλών προς τούς νεοφώτιστους, καί παριστών εις αυτούς τά καθήκοντα, τά 
όποια είχον ώς χριστιανοί βαπτισθέντες εις τό όνομα τού Χριστού, λέγει, ότι καθήκον αυτών είνε καί 
τό νά κοινωνώσι καθ’ έκάστην (Λατινική Πατρολογία Μιγνίου, τόμος 38, σ. 1099). 

Έκ των παρατεθέντων άνωτέρω λόγων των ιερών τούτων καί μεγάλων τής Εκκλησίας 
διδασκάλων, καί έκ πλείστων άλλων, τούς όποιους δέν είνε δυνατόν ένταΰθα νά παραθέσωμεν, έννοεΐ 
πάς χριστιανός, οποίαν σημασίαν καί σπουδαιότατα άπέδιδον οί άγιοι Πατέρες καί πάντες οί άρχαίοι 
χριστιανοί εις την συνεχή θείαν κοινωνίαν. 



285. ε') ΤΗΝ ΣΥΝΕΧΗ ΘΕΙΑΝ ΚΟΙΝΩΝΙΑΝ ΣΚΟΠΕΙ ΚΑΙ Η ΤΩΝ 

ΠΡΟΗΓΙΑΣΜΕΝΩΝ ΛΕΙΤΟΥΡΓΙΑ 

Άλλα και ή προηγιασμένη, λειτουργία, ήτις τελείται κατά την μεγάλην Τεσσαρακοστήν, δι’ ούδένα 
άλλον σκοπόν ώρίσθη ύπο τοϋ 52 κανόνος τής έκτης Οικουμενικής Συνόδου, παρά διά νά κοινωνώσι 
συνεχώς οί πιστοί. Επειδή δηλαδή κατά την μεγάλην Τεσσαρακοστήν δεν τελείται καθ’ έκάστην τελεία 
λειτουργία, εν ή προσφέρεται ή θυσία τής θείας Ευχαριστίας, παρά μόνον το Σάββατον και την 
Κυριακήν, διά τοϋτο ώρίσθη ύπο τών άγιων Πατέρων ϊνα ό ίερεύς κράτη, κατά την λειτουργίαν τής 
Κυριακής ή καί τοΰ Σαββάτου εκ τών άγιασθέντων τιμίων δώρων, ήτοι εκ τοΰ σώματος καί αίματος 
τοϋ Κυρίου, καί κατά την λειτουργίαν τών Προηγιασμένων παραθέτη, εις την άγίαν Τράπεζαν, προς 
τον σκοπόν νά κοινωνώσιν οί χριστιανοί. Τοϋτο σημαίνει, ότι οί άγιοι Πατέρες δεν έθεώρησαν άρκετόν 
τό νά κοινωνώσιν οί χριστιανοί δίς μόνον τής έβδομάδος, τό Σάββατον δηλαδή καί την Κυριακήν, άλλ’ 
έθεώρησαν καί έκριναν ώς ώφέλιμον καί άναγκαίον ϊνα κοινωνώσιν άκόμη καί την Τετάρτην καί την 
Παρασκευήν. 


286. στ) ΚΥΡΙΟΣ ΣΚΟΠΟΣ ΚΑΙ ΤΗΣ ΘΕΙΑΣ ΛΕΙΤΟΥΡΓΙΑΣ ΕΙΝΕ Η ΘΕΙΑ 
ΚΟΙΝΩΝΙΑ 

Αλλά καί τής θείας καί ίεράς Λειτουργίας ό σκοπός ποιος είνε; Είνε ή τέλεσις τοϋ μυστηρίου τής 
θείας Εύχαριστίας, όπως κοινωνήσωσιν οί πιστοί. "Οτι δε ό πρώτιστος καί κύριος σκοπός τής θείας 
Λειτουργίας είνε νά κοινωνήσωσιν οί πιστοί, άποδεικνύεται εξ αύτών τών λόγων καί εύχών τής ίεράς 
Λειτουργίας. Καί προς γνώσιν καί βεβαιότητα παντός άγνοοϋντος χριστιανού παραθέτομεν περικοπάς 
εκ τής θείας Λειτουργίας, εξ ών καταφαίνεται σαφώς ό σκοπός ούτος. «Χάρισαι δε ό Θεός, λέγει 
προσευχόμενος ό ίερεύς, καί τοίς συνευχομένοις ήμίν (χριστιανοίς) προκοπήν βίου καί πίστεως καί 
συνέσεως πνευματικής. Δός αύτοίς πάντοτε μετά φόβου καί άγάπης λατρεύειν σοι άνενόχως καί 
άκατακρίτως μετέχειν τών άγιων σου μυστηρίων καί τής έπουρανίου σου βασιλείας άξιωθήναι». Καί 
πάλιν: «Καί καταξίωσον τη, κραταιά σού χειρί μεταδοϋναι ήμίν του άχράντου σώματός σου καί τοϋ 
τιμίου αίματος καί δι' ημών παντί τώ λαώ». 

Αφού δε κοινωνήσωσιν οί λειτουργοϋντες, εξέρχεται ό διάκονος ή ό ίερεύς μετά τοϋ άγιου 
Ποτηριού καί προοκαλών τούς πιστούς, ϊνα κοινωνήσωσιν καί αύτοί τοϋ τιμίου σώματος καί αίματος 
του Κυρίου, λέγει «Μετά φόβου Θεού, πίστεως, καί άγάπης προσέλθετε». Ή πρόσκλησις αύτη 
«προσέλθετε», ήτις εις πάσαν λειτουργίαν άπευθύνεται προς τούς έκκλησιαζομένους πιστούς, είνε 
τρανόν μαρτύριον καί καταφανής άπόδειξις του ότι ό σκοπός τής θείας Λειτουργίας είνε νά 
κοινωνήσωσιν οί πιστοί, όπερ καί έποίουν οί άρχαίοι χριστιανοί μεταλαμβάνοντες εις πάσαν 
λειτουργίαν τοϋ σώματος καί αίματος τοϋ Κυρίου. Δι' αύτόν άκριβώς τον λόγον καί επακολουθεί 
πάντοτε εν πάση, λειτουργία ή προς τον Κύριον εύχαριστία, τοΰ διακόνου ή τοϋ ίερέως λέγοντος: 
«Όρθοί- μεταλαβόντες τών θείων, άγιων, άχράντων, άθανάτων, έπουρανίων, ζωοποιών, φρικτών τοϋ 
Χριστού μυστηρίων, άξίως εύχαριστήσωμεν τώ Κυρίω». Οϋτω βλέπομεν ότι ό κύριος σκοπός τής θείας 
καί ίεράς Λειτουργίας, οσάκις τελείται αύτη, είνε όπως κοινωνήσωσιν οί πιστοί. 

Έκ πάντων λοιπόν τών λεχθέντων, ήτοι καί εκ τών λόγων τοϋ Κυρίου, καί εκ τής πράξεως τής 
Εκκλησίας τών πρώτων αιώνων, καί έκ τών ιερών κανόνων, καί έκ τών λόγων τών μεγάλων τής 
Εκκλησίας Πατέρων, καί έκ τής λειτουργίας τών Προηγιασμένων, καί έκ τής θείας καί ίεράς 
Λειτουργίας, καταφαίνεται καί άποδεικνύεται σαφώς καί άναντιρρήτως, ότι ή συνεχής θεία Κοινωνία 
όχι μόνον δεν άπαγορεύεται, άλλά καί τούναντίον παραγγέλλεται καί επιβάλλεται εις τούς 
χριστιανούς. Είνε λοιπόν παχυλή άγνοια καί μεγάλη πλάνη τό νά φρονη, τις, ότι ή συνεχής θεία 
Κοινωνία δεν επιτρέπεται. Επομένως μεγάλως άμαρτάνει πάς όστις εμποδίζει τούς χριστιανούς 
εκείνους οϊτινες, προετοιμαζόμενοι δεόντως, προσέρχονται ϊνα κοινωνήσωσιν εν εύλαβεία καί πίστει 
καί μετανοία καί εξομολογήσει. Αμαρτάνει δε μεγάλως ό έμποδίζων αύτούς, διότι έναντιοϋται καί 
άντιτάσσεται ούχί προς άλλο τι, παρά εις εκείνο τό οποίον αύτός ό Χριστός καί οί Απόστολοι αύτοϋ 
καί ή Εκκλησία του διά τής πράξεως καί τών ιερών αύτής κανόνων καί τών θείων πατέρων, καθώς 
καί διά τών θείων αύτής Λειτουργιών διέταξε καί καθιέρωσεν. 


287. Ο ΧΡΙΣΤΙΑΝΟΣ ΠΡΕΠΕΙ ΝΑ ΠΑΡΑΣΚΕΥΑΖΕΤΑΙ ΔΙΑ ΝΑ ΚΟΙΝΩΝΗ 
ΑΞΙΩΣ 

Προηγουμένως εϊδομεν ότι ή θεία Κοινωνία είνε τόσον άναγκαία, ώστε άνευ αύτής είνε άδύνατον 
ό άνθρωπος νά είσέλθη, εις την αιώνιον ζωήν. Εϊδομεν άκόμη ότι ή συνεχής κοινωνία όχι μόνον δεν 
άπαγορεύεται, άλλά τούναντίον επιβάλλεται καί διατάσσεται. ’Ήδη λέγομεν, ότι ό χριστιανός πρέπει 
νά παρασκευάζεται διά νά κοινωνη, άξίως. Διότι όταν άναξίως κοινωνη, όχι μόνον δεν ώφελείται έκ τής 
θείας κοινωνίας, άλλά καί τούναντίον ζημιοϋται καί βλάπτεται. Καί περί τούτου μάς βέβαιοί ό του 
Χριστού άπόστολος, ό θείος Παύλος, λέγων: «'Ός αν έσθίη τον άρτον τούτον ή πίνη, τό Ποτήριον του 
Κυρίου άναξίως, ένοχος έσται τοΰ σώματος καί αίματος του Κυρίου» (Α' Κορ. ια' 27). Τουτέστιν ό 
χριστιανός, ό όποιος άναξίως κοινωνεί τό πανάγιον του Κυρίου_ σώμα καί μεταλαμβάνει τό τίμιον 
αύτοϋ αίμα, θέλει είνε ένοχος άμαρτίας εις αύτό τό σώμα καί αίμα του Κυρίου. Ό δε λόγος δι’ ον 
καθίσταται ένοχος είνε, ότι τολμά άφόβως καί άσυστόλως νά μεταλαμβάνη, άναξίως τό σώμα καί αίμα 



αύτοϋ τοϋ Κυρίου, δστις είνε ηνωμένος ύποστατικώς μετά τής θεότητος και έχει εν έαυτώ δλον τδ 
Άγιον Πνεύμα. 

Διά τοϋτο ό αυτός τοϋ Χρίστου Απόστολος μάς παραγγέλλει και μάς προτρέπει, ϊνα πρώτον 
δοκιμάζωμεν τον εαυτόν μος, και έπειτα νά προσερχώμεθα εις την θείαν κοινωνίαν. «Δοκιμαζέτω δέ, 
λέγει, άνθρωπος εαυτόν, και ούτως εκ τοϋ άρτου έσθιέτω και εκ τοϋ ποτηριού πινέτω- ό γάρ έσθίων 
και πίνων άναξίως κρίμα έαυτώ έσθίει και πίνει, μη, διακρίνων τδ σώμα τοϋ Κυρίου. Διά τοϋτο εν ύμίν 
πολλοί ασθενείς καί άρρωστοι, καί κοιμώνται ικανοί» (Α' Κορ. ια' 28). ’Ήτοι, προ τοϋ νά προσέλθη, ό 
χριστιανός εις την θείαν Κοινωνίαν, ας έξετάζη, πρώτον καί ας δοκιμάζη, τον βίον του καί την 
διαγωγήν του, καί τότε ας προσέρχεται ϊνα κοινωνήση, τοϋ σώματος καί τοϋ αίματος τοϋ Κυρίου. Διότι 
ό κοινωνών άναξίως λαμβάνει εις τον έαυτόν του ούχί ώφέλειαν, αλλά καταδίκην. Επειδή δέν 
αισθάνεται ουδέ συλλογίζεται, δτι αυτό δπερ μεταλαμβάνει δέν είνε άπλη τις τροφή, άλλ’ είνε αυτό τδ 
πανάχραντον καί πανάγιον σώμα τοϋ Χριστοϋ, τοϋ Υίοϋ τοϋ Θεοΰ. "Ενεκα δέ τούτου, ήτοι εκ τοϋ 
άναξίως κοινωνείν, καί πολλοί μεταξύ υμών τών χριστιανών άσθενοϋν καί άρρωστοϋν, όχι δέ ολίγοι 
καί άποθνήσκουν. 

Διά τών λόγων λοιπόν τούτων μάς υποδεικνύει ό εκλεκτός τοϋ Χριστοϋ Απόστολος δτι, όπως 
άποφεύγωμεν την ζημίαν καί βλάβην, ήτις προσγίνεται εκ τού άναξίως κοινωνείν, πρέπει πρώτον νά 
δοκιμάζωμεν τον έαυτόν μας, καί έπειτα νά κοινωνώμεν. 


288. ΕΙΣ ΤΙ ΣΥΝΙΣΤΑΤΑΙ Η ΔΟΚΙΜΑΣΙΑ, ΟΠΩΣ ΚΟΙΝΩΝΗ ΑΞΙΩΣ Ο 
ΧΡΙΣΤΙΑΝΟΣ 

Πώς δέ δοκιμάζει ό χριστιανός τον έαυτόν του; "Ινα δοκιμάζη,ς, ώ Χριστιανέ, άκριβώς τον έαυτόν 
σου διά την θείαν Κοινωνίαν, είνε άνάγκη νά γνωρίζη,ς άφ’ ενός μέν τδ θέλημα τοϋ Θεοϋ, δπερ εν 
γενικαίς γραμμαίς εκτίθεται καί εν τώ βιβλίω τούτω, νά γνωρίζη,ς δηλονότι τον νόμον του καί τάς 
έντολάς του- άφ’ έτέρου δέ νά έξετάζη,ς μετά τής δεούσης προσοχής την δλην σου διαγωγήν, την 
εσωτερικήν καί εξωτερικήν, συμφώνως προς τά ρηθέντα εν 148 καί καθεξής. Δι' άμφοτέρων δέ τούτων, 
ήτοι διά τής γνώσεως τοϋ θείου νόμου, καί τής άκριβοϋς έξετάσεως τού έαυτοϋ σου εν σχέοει προς 
τον θειον νόμον, θά λαμβάνη,ς γνώσιν τής ήθικης καί πνευματικής καταστάσεώς σου καί θά βλέπη,ς, 
εάν είσαι ένοχος ενώπιον τοϋ Θεοϋ, καθώς καί είς τί είσαι ένοχος. "Οταν δέ βλέπη,ς, δτι είσαι ένοχος 
εις τοϋτο ή είς εκείνο τδ άμάρτημα, δέν πρέπει τότε νά τολμήσης νά προσέλθη,ς είς την θείαν 
Κοινωνίαν, άλλά νά καθαρίση,ς τον έαυτόν σου πρώτον δι’ άληθοΰς μετάνοιας καί έξομολογήσεως, ώς 
έρρέθη εν 167 καί καθεξής, καί τότε νά προσέλθη,ς ϊνα κοινωνήση,ς- οπότε καί θά κοινωνη,ς άξίως τών 
άχράντων μυστηρίων. 


289. Η ΠΡΟ ΤΗΣ ΘΕΙΑΣ ΚΟΙΝΩΝΙΑΣ ΝΗΣΤΕΙΑ 

Περί νηστείας προ τής θείας Κοινωνίας δέν κάμνομεν ημείς ενταύθα λόγον- τδ ζήτημα τοϋτο 
άφίνεται είς την διάκρισιν τών πνευματικών τής Εκκλησίας Πατέρων. Οί δέ πνευματικοί πατέρες, οί 
παρά τοϋ άρχιερέως δηλονότι έχοντες την άδειαν ϊνα έξομολογώσιν, εννοείται δτι, έκτος τοϋ κατά 
Χριστόν άμέμπτου βίου, δστις είνε τδ πρώτιστον καί κύριον προσόν τοϋ πνευματικού, είνε άνάγκη νά 
έχωσι, τουτέστι νά έχη, έκαστος αύτών, καί την γνώσιν τού θελήματος τού Θεοϋ, την γνώσιν τών 
εντολών τοϋ Χριστού καί τών ιερών τής Εκκλησίας κανόνων, νά έχη, εν γένει την γνώσιν τής άρετής 
καί την γνώσιν τής άμαρτίας. Συγχρόνως πρέπει νά έχη, καί σύνεσιν καί διάκρισιν, ϊνα, εν τη, άνακρίσει 
καί εξετάσει την οποίαν θά κάμνη είς τον έξομολογούμενον, διακρίνη, τάς διαφόρους άσθενείας τής 
ψυχής, τουτέστι τά διάφορα πάθη καί τάς άμαρτίας τοϋ έξομολογουμένου, καθώς καί τδν βαθμόν 
έκάστου πάθους καί άμαρτίας, άμα δέ καί τδν βαθμόν τής άναπτύξεως καί γνώσεως τοϋ 
έξομολογουμένου. είνε δέ άνάγκη νά έχη, άμφότερα ό πνευματικός, καί την γνώσιν καί την διάκρισιν, 
διά νά δύναται τοιουτοτρόπως νά κάμνη, καλήν διάγνωσιν τών νοσημάτων τής ψυχής. Διότι τότε θά 
ύποδεικνύη, είς τόν_ έξομολογούμενον πρώτον τδ βάρος καί την ενοχήν αύτοϋ άπέναντι τοϋ Θεοϋ, 
καθώς καί ποιον είνε τδ αιώνιον κρίμα τής θείας δικαιοσύνης επ’ αύτοϋ, εν περιπτώσει κατά την 
οποίαν δέν μετανοήση, εΐλικρινώς, έπειτα δέ θά δύναται νά δίδη, είς αύτδν καί τάς άναγκαίας 
συμβουλάς, καί νά ύποδεικνύη, καί τά κατάλληλα φάρμακα. Αί συμβουλαι δέ καί τά φάρμακα αύτά 
θά χρησιμεύουν είς τδν έξομολογούμενον καί είς προφύλαξιν, όπως μη έπανέλθη, πλέον είς την ψυχήν 
του ή άμαρτία. Καί ύστερον άπδ δλα αύτά, όταν βλέπη, είς τδν έξομολογούμενον μετάνοιαν ειλικρινή, 
θά άπαγγέλλη, είς αύτδν εν τώ όνόματι τοϋ Χριστού καί εκ μέρους τοϋ Χριστοϋ την άφεσιν τών 
άμαρτιών του, μέ την ύπόδειξιν τοϋ νά ποιήση, καρπούς άξιους τής μετάνοιας, τουτέστι θά 
ύποδεικνύη, έντόνως είς αύτδν όπως προσπαθη μέ δλην του την δύναμιν νά πορεύεται είς τδ έξης 
κατά τδ θέλημα τοϋ Θεοΰ. 

Τοιοϋτος ών ό πνευματικός θέλει σώσει τή χάριτι τοϋ Χριστοϋ πλήθος μετανοούντων χριστιανών. 
Θέλει δέ σωθή καί αύτδς διά τής αύτής τοϋ Χριστοϋ χάριτος, καί μέγας θέλει κληθη εν τη βασιλεία 
τών ούρανών, όταν, εννοείται, έργασθη τδ έργον τής έξομολογήσεως πιστώς, μετά ταπεινοφροσύνης 
καί αύταπαρνήσεως, προς δόξαν τοϋ Θεοϋ. 

Επανερχόμενοι είς την σειράν τοϋ λόγου, λέγομεν. δτι είς την διάκρισιν τών πνευματικών αύτών 
άφίνεται τδ ζήτημα τής νηστείας προ τής θείας κοινωνίας, καί δέν λέγομεν ημείς ώρισμένον τι περί 



αύτοϋ διά τούς έξης λόγους: 

Πρώτον. Οί ιεροί τού Πηδαλίου κανόνες νηστείαν προ τής θείας κοινωνίας δεν έπιβάλλουσι. 

Δεύτερον. Ώς γνωστόν, οί αρχαίοι χριστιανοί δεν ένήστευον προ τίτς θείας Κοινωνίας. Ή δε ιερά 
συνήθεια του νά νηστεύωσιν οί χριστιανοί προ τής θείας κοινωνίας έλαβε χώραν, άφ’ ής εποχής 
έχαλαρώθη εις τούς περισσοτέρους τών χριστιανών ό πρότερον θρησκευτικός ζήλος καί ήρχισαν, ώς 
εκ τούτου, νά μη κοινωνώσι πλέον συνεχώς, όπως προηγουμένως, ότε έκοινώνουν πάντες εις πάσαν 
λειτουργίαν, αλλά νά κοινωνώσιν αραιά, κατά μακρυνά διαστήματα. 

Τρίτον. "Ολοι οί Χριστιανοί δεν κοινωνοϋσιν εξ ίσου -λέγομεν διά την σημερινήν εποχήν- άλλ’ 
άλλοι κοινωνοϋσι πολύ συνεχώς, άλλοι κατά διαστήματα τοσούτων ή τοσούτων ημερών, άλλοι 
τέσσαρας φοράς τον χρόνον, καί άλλοι τρεις ή καί δύο, καί άλλοι άπαξ μόνον τού έτους. -Δεν 
πρόκειται περί εκείνων, οίτινες έχουσιν όλως άπομακρυνθή άπο την εκκλησίαν καί την ίεράν 
έξομολόγησιν. 

Τέταρτον. ’Άπαντες οί χριστιανοί δεν έχουσιν την αυτήν ύγείαν καί αντοχήν, ώστε νά νηστεύωσι 
καί εξ ίσου πιάντες προ τής θείας Κοινωνίας. Είνε μάλιστα καί χριστιανοί, οίτινες έχουσι τόσην 
σωματικήν άτονίαν καί άδυναμίαν, ώστε νά μη δύνανται ούτε μίαν ημέραν νά νηστεύσωσι. 

Πέμπτον. "Ολοι οί χριστιανοί δεν έχουν ούτε την αυτήν γνώσιν, ούτε την αυτήν προσοχήν εις τον 
καθημερινόν τών βίον, ούτε την αυτήν πρόοδον εν τη, άρετή. 

Δι' όλους αυτούς τούς λόγους, καθώς καί διά πάντα άλλον σχετικόν, άφίνεται τό ζήτημα τής 
νηστείας προς τής θείας κοινωνίας εις την σύνεσιν καί διάκρισιν τών πνευματικών τής Εκκλησίας 
πατέρων. Διά τον λόγον ότι ό πνευματικός, γνωρίζων άφ’ ενός μεν πάντας τούς λόγους τούς 
σχετιζομένους με την προ τής θείας Μεταλήψεως νηστείαν, άφ’ ετέρου δε έχων ύπ’ όψιν του την 
σωματικήν καί πνευματικήν κατάστασιν, εν ή εύρίσκεται έκαστος εκ τών έξομολογουμένων, θά 
δύναται νά κρίνη, συμφώνως με τό πνεύμα τού Εύαγγελίου καί τής Εκκλησίας, τί πρέπει νά εϊπη, ώς 
προς την νηστείαν εις τούτον τον έξομολογούμενον καί τί εις εκείνον. Ένώ εάν εϊπωμεν ημείς ενταύθα 
ώρισμένον τι περί νηστείας, τούτο όχι μόνον δεν θά είνε δίκαιον διά πιάντας τούς χριστιανούς, άλλ’ 
ουδέ δυνατόν ϊνα έφαρμοσθη ύπό πάντων. Διότι, έάν όρισθη νηστεία τόσων ημερών, όση άπαιτεΐται 
διά τούς χριστιανούς έκείνους, οίτινες χωρίς νά έχωσι τον πρέποντα χριστιανικόν ζήλον καί την 
δέουσαν προσοχήν εις τον βίον τών, κοινωνοϋσι δύο, ή τρεις ή τέσσαρας φοράς τον χρόνον, οπότε καί 
προσέρχονται εις τον πνευματικόν ϊνα έξομολογηθέντες άνορθωθώσιν, ή νηστεία, λέγομεν αύτη ή 
άναγκαιοτάτη διά τούς χριστιανούς αυτούς (έκτος πλέον καί δέν δύνανται ένεκα άσθενείας νά 
νηστεύσωσι) θά είνε σχεδόν άδύνατος διά τούς χριστιανούς έκείνους, οίτινες ζώσι βίον χριστιανικόν 
καί ένάρετον. Διότι οί τοιοϋτοι χριστιανοί, οίτινες άποφεύγουσι μέ όλην τών την δύναμιν παν ό,τι 
άντίκειται εις τό θέλημα τού Θεού καί έργάζονται μετά προθυμίας τό άγαθόν, καί, έξ εύλαβείας καί 
θείου ζήλου κινούμενοι, κοινωνοϋσι συνεχώς, θά εύρίσκοντο εις την άνάγκην ϊνα έχωσι διαρκή 
νηστείαν καθ’ όλον τό διάστημα τού έτους. Διά τούτο λέγομεν ότι ή προ τής θείας κοινωνίας νηστεία 
άφίνεται εις την σύνεσιν καί διάκρισιν τών πνευματικών. 


290. ΑΙ ΕΚ ΤΗΣ ΘΕΙΑΣ ΚΟΙΝΩΝΙΑΣ ΩΦΕΛΕΙΑΙ 

α) Ή άφεσις τών άμαρτιών. ’Άν καί αί έκ τής θείας κοινωνίας προερχόμεναι μεγάλαι ώφέλειαι 
έμφαίνονται σαφώς έν τώ συνόλω τών λεχθέντων έπί τού μυστηρίου τής θείας Εύχαριστίας, νομίζομεν 
όμως ότι δέν θά είνε άνωφελές εάν καί έπί τό αυτό δι’ ολίγων συγκεντρώσωμεν τάς ώφελείας ταύτας. 
Λέγομεν λοιπόν ότι αί έκ τής θείας κοινωνίας ώφέλειαι είνε ύψισται καί σωτήριοι. Καθόσον διά τής 
θείας Κοινωνίας λαμβάνομεν πρώτον άφεσιν άμαρτιών, καθώς περί τούτου μάς βέβαιοί αυτός ό 
Χριστός. Διότι δίδων ό Χριστός εις τούς μαθητάς αυτού καί Αποστόλους ϊνα κοινωνήσωσιν είπε: 
«Λάβετε, φάγετε, τούτο μου έστι τό σώμα, τό ύπέρ ύμών κλώμενον εις άφεσιν άμαρτιών» καί «Πίετε έξ 
αύτοϋ πάντες- τούτο έστι τό αίμά μου τό τής Καινής Διαθήκης, τό ύπέρ ύμών καί πολλών 
έκχυνόμενον εις άφεσιν άμαρτιών» (Ματθ. κστ' 27. Λουκ. κβ' 19. Α' Κορ. ια' 24). "Οτι δέ ό Χριστός, 
λέγων ένταϋθα δίς τό εις «άφεσιν άμαρτιών», έννοεί ότι δίδεται άφεσις άμαρτιών διά τής κοινωνίας 
τού σώματός του καί τού αίματός του, βεβαιούμεθα καί έκ τών έξης αυτού λόγων, τούς οποίους καί 
προηγουμένως εϊδομεν (280). «Έάν μη φάγητε την σάρκα τού υιού τού άνθρώπου καί πίητε αυτού τό 
αίμα, ούκ έχετε ζωήν έν έαυτοΐς» (Ιωάν, στ' 53), ήτοι έάν μη κοινωνήσητε τού σώματός μου καί τού 
αίματός μου, δέν θά έχετε την ζωήν εις τον έαυτόν σας, άλλά θά έχετε τον πνευματικόν θάνατον. 
Ένώ, έάν κοινωνήσητε τού σώματός μου καί του αίματός μου, έπειδή έγώ είμαι ή ζωή καί έξ έμοϋ 
πηγάζει καί χορηγείται εις τούς άνθρώπους ή έν τώ Θεώ ζωή, ή αιώνιος ζωή, διά τούτο διά τής 
κοινωνίας τού σώματός μου καί τού αίματός μου, όπερ έχει δύναμιν ϊνα κατακαίη, καί έξαφανίζη, την 
άμαρτίαν, ήτις φέρει τον θάνατον, θά έχετε την άφεσιν τών άμαρτιών σας, θά έχετε την ζωήν, την έν 
τώ Θεώ ζωήν. Καί έκ τών λόγων λοιπόν τούτων τού Χριστού, καθώς καί έκ τών προηγουμένων, ούς 
είπεν εις τούς μαθητάς, όταν έδιδεν αύτοίς ϊνα κοινωνήσωσι, γίνεται πλέον ή καταφανές καί βέβαιον, 
ότι διά τής κοινωνίας τού σώματος καί αίματος τού Χριστού λαμβάνομεν άφεσιν άμαρτιών. Διά τούτο 
καί ή άγια ημών Εκκλησία, στερρώς κατέχουσα την άλήθειαν ταύτην, δέεται συμφώνως προς αύτήν 
διά τού ίερέως έν εύχη τής θείας λειτουργίας -λέγει δέ ταύτην ό ίερεύς εύθύς μετά τον άγιασμόν τών 
τιμίων δώρων, ίστάμενος έμπροσθεν τής_ άγιας Τραπέζης, ένθα κείται αύτό τό πανάχραντον τού 
Κυρίου σώμα καί αύτό τό τίμιον Αύτοϋ αίμα- δέεται ούτως: «"Ωστε γενέσθαι (τό τίμιον σώμα καί αίμα 
τού Χριστού σου, Πάτερ ούράνιε) τοίς μεταλαμβάνουσιν εις νήψιν ψυχής, ες άφεσιν άμαρτιών, εις 



κοινωνίαν τού Άγιου σου Πνεύματος». Και κατωτέρω πάλιν δι' άλλης ευχής δέεται ομοίως: 
«Καταξίωσον ημάς. (Δέσποτα φιλάνθρωπε) μεταλαβείν των έπουρανίων σου και φρικτών Μυστηρίων 
ταύτης της ίεράς και πνευματικής τραπέζης μετά καθαρού συνειδότος, ες άφεσιν άμαρτιών, εις 
συγχώρησιν πλημμελημάτων, εις Πνεύματος Αγίου κοινωνίαν, εις Βασιλείας Ούρανών κληρονομιάν». 

β) Ή μετά τού Χριστού ένωσις. Άλλ’ έκτος τής άφέσεως των άμαρτιών μας, μεταλαμβάνοντες το 
πανάχραντον σώμα και το τίμιον αίμα τού Κυρίου, άξιούμεθα και τίτς μεγάλης και ύψίστης χάριτος 
τοϋ να συνενούμεθα καί νά συγκοινωνώμεν άμέσως με αύτόν τον Χριστόν. Καί περί τούτου πάλιν μάς 
βέβαιοί αύτός ό ίδιος λέγων: «Ό τρώγων μου την σάρκα καί πίνων μου το αίμα εν έμοί μένει, κάγώ εν 
αύτώ» (Ιωάν, στ' 66). Εννοεί διά τών λόγων του τούτων ό Χριστός, ότι ό εν μετανοία άληθινή καί 
μετά πίστεως καί εύλαβείας κοινωνών τού σώματος καί αίματος αύτοϋ, ζή πνευματικώς εν τώ Χριστώ, 
καί ό Χριστός ζή εν αύτώ διά τού Πνεύματός Του, γίνεται μέτοχος τίτς εν τώ Χριστώ ζωής, έχει τον 
Χρτστόν κατοτκοϋντα εν έαυτώ, καί άγαπάτατ ύπ’ Αύτοΰ. Ένδυναμοϋτατ ώς εκ τούτου εις τό νά 
άποδτώκη, τίτν άμαρτίαν, ένισχύεται εις την εργασίαν τών εντολών τού Χριστού, άγιάζεται κατά τίτν 
ψυχήν καί κατά τό σώμα, προοδεύει εν τίτ άρετή, προάγεται είς την προς τον Χριστόν άφοσίωσιν, 
προάγεται είς την πίστιν, έλτίδα καί άγάπην, προκόπτει είς τίτν γνώσιν τίτς άληθείας, γίνεται μέτοχος 
τίτς ειρήνης καί τής χαράς, ήττς πηγάζει εκ τού Χριστού, άνακαινίζεται καί τελειοπτοιείται. Ούτω δε 
ηνωμένος μετά τού Χριστού διά τής θείας Κοινωνίας άξιοΰται, όταν άπέλθη, εκ τού κόσμου τούτου, 
τής βασιλείας τών ούρανών. Διά τούτο καί ή θεία Κοινωνία παρέχεται ώς άσφαλές έφόδιον τής 
αιωνίου ζωής είς πάντας τούς εν πίστει καί μετανοία άποθνήσκοντας. 

γ) Ό διά τής άγάπης σύνδεσμος τών Χριστιανών. Ή θεία Κοινωνία άκόμη, ένώνουσα τούς 
χριστιανούς μετά τού Χριστού συνδέει αύτούς καί προς άλλήλους διά τού στενού τής άγάπης δεσμού, 
γινομένη ούτω πρόξενος ύψίστης ώφελείας είς αύτούς. Εννοείται όμως ότι δεν συνδέει εκείνους τούς 
χριστιανούς, οϊτινες τυπικώς μόνον καί κατά συνήθειαν κοινωνοΰσι τών άχράντων Μυστηρίων, άλλ’ 
εκείνους μόνον συνδέει οϊτινες έχουσι τό πνεύμα τού Χριστού καί ζώσι βίον σύμφωνον προς τό 
Εύαγγέλιόν του, σύμφωνον προς τον νόμον του καί τάς έντολάς του. Καί είνε επόμενον, ή μάλλον είνε 
φυσικόν, ϊνα συνδέη, ή θεία κοινωνία τούς τοιούτους χριστιανούς διά τού στενού τής άγάπης δεσμού. 
Διότι, όπως οί καλοί καί άγαθοί άδελφοί υπό τών αύτών γονέων γεννώμενοι καί τρεφόμενοι άγαπώσιν 
άλλήλους, ούτω καί οί κοινωνοΰντες άξίως, επειδή άναγεννώνται υπό τού αύτοΰ Ούρανίου Πατρός διά 
τού Αγίου Πνεύματος, καί τρέφονται εκ μιάς καί τής αύτής θείας τροφής, τού τιμίου σώματος καί 
αίματος τού Χριστού, συνδέονται στενώς προς άλλήλους διά τής άγάπης- ήτις άγάπη, ούσα άγάπη 
πνευματική, είνε άνωτέρα πιάσης άλλης φυσικής καί κατά σάρκα άγάπης. "Ενεκα δε τούτου καί 
έκαστος εκ τών χριστιανών αύτών δεν ύπερηφανεύεται καί δεν έπαίρεται κατά τού άλλου, ούδέ 
βλάπτει ποτέ αύτόν, άλλα καί τούναντίον ταπεινοΰται καί προσπαθεί νά φανή εύεργετικός προς 
πάντας, έξυπηρετών, καθ’ όσον δύναται, τάς διαφόρους πνευματικής καί σωματικής αύτών άνάγκας, 
καθώς έποίουν τούτο καί οί πρώτοι χριστιανοί, οϊτινες έ'ζων καί έπολιτεύοντο συμφώνως προς τό 
θέλημα τού Χριστού, καί έκοινώνουν άξίως τών άχράντων Μυστηρίων. Παρορμάται μάλιστα έκαστος 
αύτών είς τό νά δειχθή, όσον δύναται περισσότερον, εύεργετικός καί χρήσιμος προς τούς άλλους, 
επειδή διά τής θείας κοινωνίας άναλογίζεται καί σκέπτεται ούτως: Αφού ό Χριστός, ό Υιός τού Θεού, 
έθυσίασε την ζωήν του υπέρ εμού, καί παρέχει είς τροφήν μου αύτό τό πανάγιον σώμα τον καί αύτό 
τό τίμιον αίμα του, τί οφείλω νά ποιήσω εγώ, ϊνα εύχαριστήσω αύτόν; Τί ζητεί παρ’ εμού; Ζητεί ϊνα 
άγαπώ τον πλησίον μου, εύεργετών αύτόν- βέβαιοί μάλιστα, ότι πάσαν εύεργεσίαν την όποιαν κάμνει ό 
χριστιανός προς τούς έχοντας άνάγκην πιστούς χριστιανούς, ποιεί ταύτην προς αύτόν, λέγων: 
«Εφόσον έποιήσατε ένί τούτων τών άδελφών μου τών ελάχιστων, έμοί έποιήσατε (Ματθ. κε' 40). 
Πόσον λοιπόν πρέπει εγώ νά γίνωμαι εύεργετικός προς τον πλησίον μου, υφιστάμενος υπέρ αύτοΰ 
πάντα κόπον καί πάσαν θυσίαν; -Τοιαΰται εν συνάψει είνε αί εκ τής θείας κοινωνίας ώφέλειαι, αί 
όποίαι προσγίνονται είς τον χριστιανόν, όταν κοινωνία άξίως. 


291. ΤΙ ΠΡΕΠΕΙ ΝΑ ΠΡΑΤΤΩΣΙΝ ΟΙ ΧΡΙΣΤΙΑΝΟΙ, ΟΙ ΜΗ ΔΥΝΑΜΕΝΟΙ ΝΑ 
ΚΟΙΝΩΝΩΣΙ ΣΥΝΕΧΩΣ, ΕΞ ΕΜΠΟΔΙΩΝ ΑΝΕΞΑΡΤΗΤΩΝ ΤΗΣ ΘΕΛΗΣΕΩΣ 
ΤΩΝ 

Έκ τών ρηθέντων περί συνεχούς κοινωνίας πείθεται πάς τις, ότι μεγάλως ώφελοΰνται οί 
κοινωνοΰντες συνεχώς τών άχράντων Μυστηρίων, όταν εννοείται κοινωνώσι μετά τής δεούσης 
προετοιμασίας. 

Άλλ’ εγείρεται τό ερώτημα: Δύνανται σήμερον νά κοινωνώσι συνεχώς πάντες όσοι έχουσι πρόθεσιν 
άγαθήν καί θέλησιν καί ζήλον είς τό νά προετοιμάζωνται όπως κοινωνώσιν; Είς την έρώτησιν ταύτην 
άπαντώντες λέγομεν πρώτον εκείνο, τό οποίον ειπομεν καί προηγουμένως (279 καί 280), ότι δηλαδή 
τα έργα τού άνθρώπου, τα δλως άναγκαία καί άπαραίτητα διά την σωτηρίαν αύτοΰ, είνε δύο. Ή διά 
τής ζώσης πίστεως πνευματική επικοινωνία τού άνθρώπου μετά τού Χριστού, καί ή κοινωνία τού 
σώματος καί αίματος αύτοΰ. Καί τό μέν έργον τής διά ζώσης πίστεως επικοινωνίας μετά τοΰ Χριστού, 
έξαρτώμενον έκ τής έλευθέρας θελήσεως τού άνθρώπου, δύναται ό χριστιανός νά εργάζεται παντού 
καί πάντοτε. Διότι, όπου καί αν εύρίσκεται, δύναται, έχων την προς τον Χριστόν πίστιν, καί 
συμφώνως προς τάς έντολάς του πορευόμενος, καί εν πνεύματι καί άληθεία προσευχόμενος, δύναται, 
λέγομεν, παντού καί πάντοτε νά εύρίσκεται είς πνευματικήν επικοινωνίαν μετά τού Χριστού. Τό έργον 
όμως τής κοινωνίας τού σώματος καί αίματος τού Χριστού, επειδή δέν έξαρτάται έκ μόνης τής 



έλευθέρας θελήσεως παντός χριστιανού, διά τοΰτο δεν δύνανται και πάντες οί χριστιανοί ινα 
έκτελώσιν αυτό παντού και πάντοτε. Διότι είνε δυνατόν να ύπάρχωσιν άνθρωποι, οί όποιοι καί όλην 
την καλήν πρόθεσιν καί θέλησιν να έ'χωσιν εις τό να κοινωνώσι συνεχώς, καί κανονικόν τι κώλυμα, 
όπερ να έμποδίζη, αυτούς από την θείαν κοινωνίαν, να μίι έ'χωσι, καί πρόθυμοι να είνε έκάστοτε όπως 
παρασκευάζωνται άξίως διά τη,ν θείαν κοινωνίαν, καί όμως παρ’ όλα ταϋτα νά μη, δύνανται νά 
κοινωνώσι συνεχώς ώς εμποδιζόμενοι ύπό τού ίερουργοΰντος ίερέως. Καθόσον ύπάρχουσι καί ιερείς, 
νομίζοντες -εξ άγνοιας βεβαίως- ότι ό χριστιανός, καί χωρίς κανονικόν τι κώλυμα νά εχη,, καί 
όσονδήποτε άξίως καί αν προετοιμάζεται δεν έχει τό δικαίωμα ϊνα κοινωνία συνεχώς- άμαρτάνει, 
λέγουσιν, εάν πράττη τούτο. Αλλά καί άλλα εμπόδια, όλως άνεξάρτητα της θελήσεως τού άνθρώπου, 
είνε δυνατόν νά παρουσιάζωνται εις πολλούς τών ενάρετων χριστιανών, ώστε καί με όλον τον πόθον 
τών νά μή δύνανται νά κοινωνώσι συνεχώς. 

Άλλ’ εν τοιαύτη περιπτώσει εγείρεται τό έξης ζήτημα: Οί χριστιανοί ούτοι οϊτινες δεν δύνανται νά 
κοινωνώσι συνεχώς, ούχί εξ αιτίας προερχόμενης άπό ενοχήν ή άμέλειαν ίδικήν τών, άλλ’ άπό εμπόδια 
άνεξάρτητα τής θελήσεως τών, τί πρέπει νά πράττωσι, διά νά είνε άρεστοί ενώπιον τού Θεού χωρίς 
νά ζημιοΰνται εκ τού ότι δεν δύνανται νά κοινωνώσι συνεχώς; Άπαντώντες εις τούτο λέγομεν, ότι 
νόμος τής θείας δικαιοσύνης είνε νά πράττη ό άνθρωπος τό δυνατόν εις αύτόν, νά έκτελη, παν ό,τι 
έξαρτάται εκ τής θελήσεώς του. Ούδέποτε δε ό Θεός ζητεί παρά τού άνθρώπου, ινα έκτελέση, εκείνο 
τό οποίον δεν δύναται, εκείνο τό οποίον δεν έξαρτάται έξ έαυτοΰ. Επειδή λοιπόν καί τό κοινωνείν 
συνεχώς δέν έξαρτάται πάντοτε έκ τής θελήσεως παντός χριστιανού, διά τούτο καί ό Θεός δέν ζητεί 
τούτο παρ’ αύτοΰ, ούδέ λογαριάζει τούτο ώς παράλειψιν καθήκοντος, ώς θά έλογάριαζεν αύτό, έάν 
ήδύνατο νά κοινωνη, συνεχώς καί έξ άμελείας του δέν έκοινώνει. Τί δέ ζητεί ό Θεός παρ’ αύτοΰ; Ζητεί 
νά έργάζεται καί νά έκτελη έκείνο τό όποιον έξαρτάται έκ τής έλευθέρας του θελήσεως, έκείνο τό 
οποίον έξαρτάται έκ τής δυνάμεώς του. Ποιον δέ είνε τούτο; Είνε τό έργον έκείνο, περί τού οποίου 
ειπομεν άνωτέρω (279), είνε ή διά τής ζώσης πίστεως έπίκοινωνία τού άνθρώπον μετά τού Χριστοΰ. Ό 
χριστιανός έπομένως, ό ούτως έργαζόμενος καί ούτως έπικοινωνών μετά τοΰ Χριστού, είνε άρεστός 
καί δόκιμος ένώπιον τού Θεού, καί εύλογείται καί άγιάζεται παρά τοΰ Χριστού, καί καταρτίζεται καί 
τελειοποιείται ύπό τού Αγίου Πνεύματος, ώς νά έκοινώνει συνεχώς. Επειδή ό Θεός δέν βραβεύει 
μόνον τάς πράξεις καί τά καλά έ'ργα τού άνθρώπου, άλλ’ άνταμείβει πλουσίως καί την πρόθεσιν την 
άγαθήν καί τον διακαή ζήλον, τον οποίον έχουσιν αί εύσεβείς καί θεοφιλείς ψυχαί εις τό νά 
έργάζωνται πάντα τά άρεστά ένώπιον τού Θεού, έστω καί αν πράττωσι μόνον όσα έξαρτώνται έκ τής 
θελήσεώς των. Ούτω δέ πράττων ό χριστιανός, πρέπει νά είρηνεύη, καί νά εχη, πλήρη καί τελείαν την 
πεποίθησιν ότι ό Θεός, εις τό θέλημα τού όποιου τελείως ύποτάσσεται, ποιών πάν ό,τι έξαρτάται έκ 
τού έαυτοΰ του, θά χαρίση, εις αύτόν έν τώ άπείρω αύτοΰ έλέει την αιώνιον ζωήν καί μακαριότητα. 

Ταΰτα καί περί τής συνεχούς θείας Κοινωνίας- μετά τά όποια δίδομεν πέρας καί εις τό όλον 
βιβλίον, φρονοΰντες ότι τά λεχθέντα έν αύτώ είνε ικανά όπως διαφωτίζωσι καί όδηγώσι τον χριστιανόν 
εις την γνώσιν τού ύψηλοΰ αύτοΰ προορισμού, καί τών μέσων δι' ών έπιτυγχάνεται ούτος. Φρονοΰντες 
όμως προς τούτοις, ότι θά είνε πολύ ώφέλιμος μία γενική άνακεφαλαίωσις δι’ ολίγων γινομένη, 
έρχόμεθα νά ποιήσωμεν καί ταύτην. 


292. ΑΝΑΚΕΦΑΛΑΙΩΣΙΣ 

Ό προορισμός τού άνθρώπου συνίσταται, ώς ειδομεν, εις τό νά όμοιωθή ούτος κατά τό δυνατόν 
προς τον Χριστόν, άκολουθών τό παράδειγμά του καί μιμούμενος όσον τό δυνατόν τάς άρετάς του, 
διά νά κατασταθή εύτυχής καί μακάριος έν τώ αίωνίω μέλλοντι. 

Λοιπόν, άγαπητέ άναγνώστα, θά έργάζεσαι, ώς έρρέθη, συμφώνως προς τον προορισμόν σου, 
όταν έχη,ς πίστιν εις τον Θεόν καί εις τούς λόγους αύτοΰ. Την τελείαν δέ προς τον Θεόν πίστιν καί 
έλπίδα έ'χων, όχι μόνον έν τώ αίωνίω μέλλοντι θά είσαι εύδαίμων καί μακάριος, άλλά καί έν τώ 
παρόντι βίω θά είσαι εύτυχής, διότι θά εύρίσκη,ς άνακούφισιν καί παρηγοριάν καί έν αύταίς ταίς 
δειναίς περιστάσεσιν καί θλίψεσι τού βίου- έπειδή θά έχης την βεβαιότητα ότι πάν ό,τι έπιτρέπει ό 
Θεός, τό έπιτρέπει χάριν τής αιωνίου ώφελείας σου. 

Ή προς τον Θεόν πίστις έπιφέρει τά μεγάλα καί σωτήρια αύτής άποτελέσματα, όταν είνε 
ένεργητική καί ζώσα. Θά είνε δέ τοιαύτη, όταν πορεύεσαι συμφώνως προς τάς έντολάς τού Θεού, 
αϊτινες συγκεφαλαιοΰνται εις την προς τον Θεόν καί την προς τον πλησίον άγάπην. Θά πορεύεσαι δέ 

συμφώνως προς τάς έντολάς ταύτας, όταν τηρής τά προς τον Θεόν καί τά προς τον πλησίον 

καθήκοντά σου. 

Επειδή δέ έχεις καθήκοντα καί προς τον έαυτόν σου, οφείλεις νά τηρής καί ταΰτα, νά προσέχη,ς 
δηλονότι έν πρώτοις ινα λαμβάνης γνώσιν τής πνευματικής καταστάσεώς σου, νά μετανοής διά τάς 
άμαρτίας σου, νά άγωνίζεσαι κατά τής άμαρτίας καί τών παθών, όπως διατηρήσαι έλεύθερος άπ’ 
αύτών, καί νά έργάζεσαι την άρετήν, άσκών ταύτην προς δόξαν τού Θεού καί ώφέλειαν τού πλησίον. 

Όφείλεις έτι νά παρασκευάζεσαι καί νά κοινωνη,ς μετά τής δεούσης πίστεως καί εύλαβείας καί 
άγάπης τών άχράντων μυστηρίων. 

Άλλά μεγάλως θέλεις ώφεληθή, άδελφέ, έάν, μελετών τά έν τώ βιβλίω έκτιθέμενα, όρίσης εις 
σεαυτόν καί έν ηθικόν καί πνευματικόν δρομολόγιον, έάν κανονίσης μίαν τάξιν, την όποιαν νά 

άκολουθήής καθ’ έκάστην ημέραν έν τη ζωή σου. Ώς ύπόδειγμα δέ τοιούτου δρομολογίου 

ύποδεικνύομεν ημείς τό έξης: 



293. ΥΠΟΔΕΙΞΙΣ ΗΜΕΡΗΣΙΑΣ ΠΝΕΥΜΑΤΙΚΗΣ ΠΟΡΕΙΑΣ 

Εγειρόμενος την πρωίαν, νά θεωρής, ώς έχει ρηθή εις το περί προσευχής κεφάλαιον (93 και 
καθεξής), καθήκον σου έπιβεβλημένον και όλως απαραίτητον προ παντός άλλου, ϊνα προσευχηθής 
μετά πίστεως και εύλαβείας προς τον Θεόν. Προσευχόμενος δε, νά ευλογίας και νά δοξάςης το 
ύπερύμνητον και ύπεράγιον ’Όνομά Του- νά ευχαριστίας αυτόν διά τάς αναρίθμητους ευεργεσίας του, 
και μάλιστα διά την θυσίαν τοϋ Μονογενούς αύτοϋ Υίοΰ, και διά την μακροθυμίαν του ήν έδειξε κατά 
τό διάστημα της ζωής σου, κατά τό όποιον καίτοι μυριάκις ήμάρτησας ενώπιον του, σε ηνέχθη έπειτα 
δε νά ζητής διά τά άμαρτήματά σου τό έλεος του και την χάριν του' και άκολούθως νά ζητής την 
ευλογίαν του, όπως διέλθη,ς την ημέραν άναμαρτήτως και είρηνικώς, και έργασθής τό άγαθόν. Αλλά 
και κατά τό διάστημα της ημέρας νά μία λησμονάς ποτέ τον Θεόν, άλλά νά δοξάςης και νά ευχαριστίας 
αυτόν έχων ύπ’ όψιν σου ότι εάν διέρχεσαι τάς ημέρας της ζωής σου μη δοξάζω ν και ευχαριστών τον 
Θεόν, όστις άδιαλείπτως σέ ευεργετεί, προξενείς την μεγαλυτέραν βλάβην εις τον έαυτόν σου. 

Νά παρασκευάζεσαι άκολούθως και διά καταλλήλων σκέψεων, συλλογιζόμενος και λαμβάνων ύπ’ 
όψιν σου ότι ό άνθρωπος περικυκλοϋται πάντοτε υπό πολλών και ποικίλων παγίδων, ένεκα των 
οποίων, εάν άπροσεκτήση, πολύ εύκόλως δύναται νά εμπλοκή και νά έμπέση, εις την άμαρτίαν. Νά 
συλλογίζεσαι, ότι ενδεχόμενον εινε κατά τό διάστημα τής ημέρας νά περιφρονηθής, νά ύβρισθής, νά 
συκοφαντηθής, νά κακοποιηθής, παντοιοτρόπως νά άδικηθής και εν γένει νά άπαντήσης πολλούς και 
διαφόρους πειρασμούς και ποικίλα σκάνδαλα ώθοϋντα σέ εις άμαρτίαν. Ταϋτα πάντα συλλογιζόμενος 
νά παρασκευάζεσαι δι’ άποφάσεως στερεάς, όπως άντιμετωπίση,ς μετά σθένους και φρονήσεως πάντα 
πειρασμόν όστις ήθελε παρουσιασθή, και όπως άποκρούση,ς πάσαν άμαρτίαν. Ή προετοιμασία αύτη 
εινε τά μέγιστα ώφέλιμος, διότι έχων εκ προτέρου ύπ’ όψιν σου τούς πειρασμούς οί όποιοι ενδέχεται 
νά σέ εύρουν, δέν θά καταλαμβάνεσαι ύπ’ αύτών άπροσδοκήτως, ώστε νά ταράττεσαι και νά 
θορυβήσαι ώς νά συνέβαινεν εις σέ άπρόοπτόν τι, άλλά θά βλέπη,ς αύτούς άθορύβως- θά δύνασαι δέ 
τοιουτοτρόπως και τά παρουσιαζόμενα άδικήματα νά ύποφέρης, και τούς πειρασμούς νά υπερνικάς, 
και τάς θλίψεις νά ύπομένης, και την άμαρτίαν νικηφόρως νά άποκρούη,ς. Εννοείται όμως, ότι εις 
πάντα πειρασμόν και εις πάσαν θλίψιν εινε άνάγκη νά ζητής την βοήθειαν τοϋ Θεού, και τότε νά 
μένη,ς άπτόητος, έχων πεποίθησιν ότι εις τούς θέλοντας νά εύαρεστήσωσι εις τον Θεόν πάντες 
άνεξαιρέτως οί πειρασμοί άποβαίνουν εις μεγάλην αύτών ώφέλειαν, ούδέποτε δέ εις βλάβην. 

Νά λαμβάνη,ς έτι άπόφασιν, όπως κατά τό διάστημα, τής ημέρας γίνη,ς εύεργετικός εις τον 
πλησίον σου, ποιων εις αύτόν πάν ό,τι καλόν καί ώφέλιμον δύνασαι, συλλογιζόμενος ότι ό άνθρωπος, 
όστις δέν έχει ώς κύριον σκοπόν τού βίου του τό ώφελείν, μέρος μετά τοϋ Θεού δέν θά έχη, ή 
καταδίκη τοϋ δέ θά εινε άφευκτος. 

Νά συλλογίζεσαι ότι ό χρόνος τοϋ βίον σον εινε βραχύς καί ή ώρα τοϋ θανάτου σου άδηλος, καί 
ότι εάν σήμερον ύπάρχης εν τη, ζωή, αϋριον εινε ενδεχόμενον νά έχης άποθάνει- τό κέρδος σου δέ τό 
πραγματικόν, τό κέρδος σου τό αιώνιον Θά εινε τό άγαθόν τό όποιον θέλεις πράξει κατά την 
παρούσαν ημέραν τής ζωής σου. 

Νά λαμβάνη,ς άκόμη άπόφασιν, ϊνα μη ποιήση,ς θέλημα ίδικόν σου, τουτέστιν ϊνα μη θελήση,ς νά 
πράξης τι όπερ δέν εινε σύμφωνον προς τό θέλημα τοϋ Θεοϋ. Επίσης νά λαμβάνη,ς άπόφασιν, όπως 
άπέναντι των ύποδεικνυόντων τό ορθόν καί σύμφωνον προς τό θέλημα τού Θεοϋ μή υποστήριξής 
γνώμην ίδικήν σου, ήτις άντιτίθεται προς τό θέλημα τοϋ Θεοϋ. Τούναντίον μάλιστα, νά έχης άπόφασιν 
στερεάν όπως ύπακούση,ς εις τό δίκαιον καί τό πρέπον, τό σύμφωνον προς τό θέλημα τοϋ Θεοϋ, 
όπερ ήθελε σοϋ ύποδειχθή υπό των γινωσκόντων αύτό καλύτερον σοϋ. Θά ένισχύεσαι δέ εις την 
άπόφασιν σου ταύτην, όταν έχης ύπ’ όψιν σου, ότι ό άπειθών εις τό δίκαιον καί τό ορθόν, εινε 
εγωιστής. Ό δέ εγωιστής άποδοκιμάζεται υπό τοϋ Θεοϋ τόσον όσον άπ’ εναντίας ό ταπεινός -καί 
ούτος εινε ό ύπακούων εις τό ορθόν- εύλογεϊται παρά τοϋ Θεοϋ καί χαριτώνεται καί προάγεται καί 
τελειοποιείται. 

Νά θεωρής έτι καθήκον σου καί την μελέτην των λόγων τοϋ Θεοϋ, εις οίανδήποτε ώραν τής 
ημέρας σοϋ εινε δυνατόν, έστω καί ολίγον καθ’ έκάστην ημέραν νά μελετάς, εάν δέν δύνασαι πολύ. 
Διότι διά τής μελέτης ταύτης καί πληρεστέραν γνώσιν τοϋ θελήματος τοϋ Θεοϋ θά λαμβάνη,ς, καί εν 
τη μνήμη σου πάντοτε θά έχης αύτό. 

Εις τό έργον δέ ή επάγγελμα όπερ έχεις, νά έχης προσοχήν όπως έξασκήσης τοϋτο εν φόβω 
Θεοϋ, εν δικαιοσύνη, καί άληθεία, έχων ύπ’ όψιν σου ότι σέ βλέπει ό Θεός. Νά προσέχη,ς δέ άμα εις 
τούς λόγους σου- νά προσέχη,ς καί εις την διάνοιάν σου, καί εις την καρδίαν σου, διά νά μή γίνη, 
πονηρόν τι δεκτόν εν τη, ψυχή σου. 

Διά τοιούτων σκέψεων καί άποφάσεων παρασκευαζόμενος την πρωίαν νά έπικαλήσαι συγχρόνως 
μετά πίστεως καί την βοήθειαν τοϋ Θεοϋ, συλλογιζόμενος καί φρονών ότι διά μόνης τής ίδικής σου 
δυνάμεως, άνευ τής βοήθειας τοϋ Θεοϋ, ούδέν δύνασαι νά κατορθώση,ς, ούτε την άμαρτίαν νά 
άποφύγη,ς, ούτε τό άγαθόν νά έργασθής. 

Έάν δέ κατά τό διάστημα τής ημέρας σοϋ παρουσιασθή πειρασμός τις είτε μικρός είτε μεγάλος, 
καί εξ άδυναμίας ή άπροσεξίας ή καί εξ οίασδήποτε άλλης αιτίας έννοήση,ς εις τί ενοχήν τινα εν τη, 
ψυχή σου, άφοϋ συναισθανθής την ενοχήν σου ταύτην, νά μή άφήση,ς νά καταλάβη, την ψυχήν σου 
στενοχώρια μεγάλη καί άπελπισία. Διότι ή στενοχώρια αυτή, ήτις προέρχεται, ώς επί τό πλεϊστον, εκ 
τής ύπολήψεως την όποιαν έχει ό άνθρωπος εις τον έαυτόν του, πίεσιν μάλλον καί θλίψιν καί ζημίαν 
θά έπιφέρη, εις σέ, παρά πνευματικήν ώφέλειαν. Τί δέ νά ποιήση,ς τότε διά νά ώφεληθής; Νά νοήση,ς 



και νά συναισθανθής δτι είσαι δλος αδυναμία, δτι είσαι ουτιδανός καί άθλιος. Οϋτω δε ταπεινωθείς, 
να ζητήση,ς τίιν συγχώρησιν καί τδ έλεος τοϋ Κυρίου, καί πιστεύων ότι λαμβάνεις ταύτην, νά 
είρηνεύη,ς, καί νά έξακολουθής έπειτα εν φόβω Θεοϋ τδ έργον σου- έκτος μόνον εάν παρεξετράπης εις 
τι, τδ όποιον, πλήν της μεταμελείας καί λύπης καί κατανυκτικης προς τον Θεόν προσευχής, απαιτεί 
καί τίιν εις τον πνευματικόν πατέρα εξομολόγησην, τίιν όποιαν πρέπει νά ποίησης διά νά λάβη,ς τίιν 
συγχώρησιν, οπότε καί πάλιν πρέπει τελείως νά είρηνεύη,ς. 

Ακόμη δέ εάν κατά τό διάστημα της ημέρας έπέλθη, εις τίιν ψυχήν σου άνησυχία καί στενοχώρια 
εκ λογισμών καί σκέψεων, πώς θά εξοικονόμησης τάς άνάγκας σου καί πώς θά συντηρηθής κατά τό 
υπόλοιπον τής ζωής σου, νά άποδιώξη,ς τούς λογισμούς αύτούς ώς έφαμάρτους. Θά άποδιώκη,ς δέ 
εύκόλως αύτούς, όταν πιστεύη,ς ότι προνοεί καί φροντίζει περί σοϋ αύτός ό Θεός, ό παντοδύναμος 
καί πανάγαθος Πατήρ σου, ώς ό ίδιος υπόσχεται τούτο, άρκεί μόνον νά ποιης συ εκείνο, τό όποιον 
έξαρτάται εκ σοϋ. 

Επίσης εν τω διαστήματι τής ημέρας, εάν εξ οίασδήποτε αιτίας αίσθανθής μομφήν καί 
άντιπάθειαν τινα κατά τίνος, εύθύς νά άναλογισθης τό έφάμαρτον τής άντιπαθείας σου ταύτης, άμα 
δέ νά συλλογισθής καί τάς άμαρτίας σου εν γένει, διά νά ταπεινωθη ή ψυχή σου- έπειτα νά μεμφθής 
καί νά έπιπλήξη,ς αύστηρώς σεαυτόν έσωτερικώς διά την μομφήν καί άντιπάθειάν σου ταύτην- καί 
άκολούθως νά παρακαλέση,ς τον Θεόν υπέρ εκείνου κατά τοϋ όποιου ήσθάνθης την άντιπάθειαν, 
καθώς καί υπέρ τοϋ έαυτοϋ σου, ίνα σέ_έλεήση ό Κύριος. Οϋτω δέ όταν ποιης, θά επέρχεται ή ειρήνη 
καί ή άγάπη εν τη ψυχή σου, αί δύο αύται άρεταί, τάς όποιας προ παντός πρέπει νά έπιδιώκη,ς διά 
νά ζής εν τω Θεω. 

Έάν επίσης κατά τό διάστημα τής ημέρας συμβη νά άδικήση,ς όπωσδήποτέ τινα, ή εξ 
άπερισκεψίας νά πικράνη,ς ή νά λυπήση,ς τινά άνευ λόγου, νά λάβη,ς τότε την άπόφασιν, όπως 
έπιδιώξη,ς καί έπιζητήση,ς την συνδιαλλαγήν μετ’ αύτοϋ, ζητών εν ταπεινώσει συγχώρησιν παρ’ αύτοϋ 
καί ίκανοποιών αύτόν διά τής έπανορθώσεως τοϋ άδικήματος ή σφάλματός σου. 

Τό δέ έσπέρας άναπολών εις την μνήμην σου, καθ’ όσον είνε δυνατόν εις σέ, την δλην ήμερησίαν 
διαγωγήν σου, νά άνακρίνη,ς σεαυτόν συμφώνως προς τον θειον νόμον. Νά άνακρίνη,ς επί 
παραδείγματι σεαυτόν, έάν έπραξές τι άπαγορευόμενον υπό τοϋ Θεοϋ- έάν έδέχθης εν τη, θελήσει σου 
καί τη, ψυχή σου κακόν τι καί πονηρόν- έάν είπες τι άτοπον- έάν έσκανδάλισες ή έλύπησές τινα- έάν 
κατέκρινές τινα- έάν παρέλειψες νά ποιήση,ς καλόν τι έργον, δπερ ήδύνασο νά πράξης- έάν έποίησάς 
τι καλόν, άλλά ούχί μέ έλατήριον άγαθόν- έάν είργάσθη,ς άγαθόν τι έργον άτελώς, ενώ ήδύνασο νά 
έργασθης αύτό τελειότερον. Άνακρίνων δέ οϋτω την διαγωγήν σου, έάν εύρίσκη,ς τον εαυτόν σου 
ένοχον ή ελλιπή είτε εις τοϋτο είτε εις εκείνο, νά μετανοης άπό καρδίας διά τούτο, νά ζητής εν 
ταπεινώσει ψυχής την συγχώρησιν καί τό έλεος τοϋ Θεοϋ, άμα δέ καί την παρ’ αύτοϋ ένίσχυσιν καί 
βοήθειαν, όπως εις τό έξης είσαι προσεκτικώτερος καί προθυμώτερος διά νά μη παρεκκλίνη,ς πλέον 
εκ τοϋ άγιου του θελήματος. 

Πριν δέ κατακλιθής εις ϋπνον, νά Θεωρη,ς ώς καθήκον σου άπαραίτητον, όπως προσευχηθης 
δοξάζων καί εύχαριστών τον Θεόν διότι εν τη, άγαθότητί του καί τη, μακροθυμία του σέ διετήρησεν εις 
την ζωήν άχρι τής ώρας εκείνης, διότι σέ έπροφύλαξε κατά την ημέραν εκείνην άπό διαφόρους 
κινδύνους καί πειρασμούς καί διότι σέ εύηργέτησε πολυειδώς καί πολυτρόπως. Διά τής προσευχής 
άκόμη νά ζητής καί όπως διαφυλάξη, σε ό Κύριος καί κατά την νύκτα άναμάρτητον καί ειρηνικόν, καί 
κατά την πρωίαν σέ έξαναστήση, όπως εύλογήση,ς καί δοξάση,ς τό άγιον Όνομά Του. 

Άφοϋ δέ κατακλιθής, μέχρις δτου ύπνώση,ς, νά προσπαθής ίνα εν τη, διανοία σου κυκλοφορώσι 
πνευματικά καί θεία νοήματα, ώφέλιμα εις την ψυχήν σου. Αύτό τοϋτο νά ποιης καί οσάκις κατά τό 
διάστημα τής νυκτός έξυπνήση,ς, μνημονεύων τού παναγίου ονόματος τοϋ Θεοϋ καί δοξάζων την 
άπειρον άγαθότητα καί μεγαλωσύνην του, έχων ύπ’ δψιν σου ότι οί μεγάλοι τού Θεού άνθρωποι, 
όπως ό προφήτης Δαβίδ, ού μόνον έμνημόνευον τοϋ ονόματος τοϋ Θεοϋ καί κατά την νύκτα, άλλά καί 
έξεγείροντο εκ τής κλίνης αύτών, όπως υμνήσουν την δόξαν του καί την μεγαλοπρέπειάν Του. 

Τοιαύτην, άδελφέ, πορείαν άκολουθών καθ’ έκάστην, θά ζής εν τω θελήματι τοϋ Θεοϋ καί εν τη, 
άγάπη, καί προστασία αύτοϋ κατά πάσας τάς ημέρας, καθ’ ας θά σέ άφήση, νά ζήσης εν τω κόσμω 
τούτω. Όταν δέ εύδοκήση, ή άγαθότης τού Θεοϋ νά άπέλθη,ς εκ τής παρούσης ζωής, τότε πλήρης 
χαράς θά μεταβής εκεί ένθα είνε τα πνεύματα των δικαίων, καί θά ζής εν ειρήνη, καί χαρά 
ελευθερωθείς πλέον καί άπαλλαγείς διά παντός εκ τοϋ κινδύνου τής άμαρτίας καί τοϋ κατ’ αύτής 
πολέμου, καθώς καί εκ πασών των θλίψεων καί των φόβων. Κατά δέ την δευτέραν καί ένδοξον τοϋ 
Χριστοϋ παρουσίαν, οπότε θά άναστηθώσι πάντες, άφοϋ ένωθής καί μετά τοϋ σώματός σου όντος 
πλέον άνενδεοΰς, άφθάρτου καί ενδόξου, Θά είσέλθη,ς εις την άφθαρτον καί αιώνιον βασιλείαν των 
ούρανών, ένθα θά ζής αιωνίως μετά τοϋ Θεοϋ καί πάντων των άγιων, καί θά άπολαμβάνη,ς τής 
πλήρους καί τελείας καί αιωνίου χαράς καί μακαριότήτος- έπιτυγχάνων οϋτω τοϋ ύψίστου καί 
τελικοϋ προορισμού σου. 

